
LUKIJALLE 


Inkerikot, setot ja vatjalaiset tuo kolmen vähemmän tun- 
netun itämerensuomalaisen ortodoksisen kansan histo- 
riallista kansankulttuuria ja kieltä koskevaa uusinta tutki- 
musta suomenkielisten lukijoiden ulottuville. Aiemmasta 
tutkimuksesta merkittävä osa on julkaistu viroksi ja venä- 
jäksi, eikä kattavia, tähän teokseen verrattavia yleisesityk- 
siä ole. Kirja tuo esiin uusia tutkimustuloksia ja vetää sa- 
malla yhteen aiempaa, monelle taholle hajautuvaa tutki- 
musta. 

Kirjan kuusitoista kirjoittajaa ovat inkerikkojen, seto- 
jen ja vatjalaisten kielen, suullisen perinteen, aineellisen 
kulttuurin sekä uskomusperinteen asiantuntijoita. Teok- 
sen päähuomio on 1800-1900-luvuilla tallennetuissa kie- 
len ja kansanperinteen kokoelmissa, mutta paikoin käsi- 
tellään myös varhaisempaa historiaa sekä 1900-luvun jäl- 
kipuoliskon muistitietoa. 

Teoksen sisällössä korostuu inkerikkojen perinne, jo- 
ta on tallennettu suomalaisiin arkistoihin enemmän kuin 
vatjalaisten tai setojen aineistoa. Suomessa inkerikkoja 
on kuitenkin vain harvoin käsitelty tämän kirjan tapaan 
omana, inkerinsuomalaisista erillisenä ryhmänään. Teos 
nostaa myös esiin sangen vähän tutkittuja proosaperin- 
teitä erityisesti setojen, mutta myös inkerikkojen ja vatja- 
laisten osalta. Laaja luku käsittelee setojen aineellista kult- 
tuuria, jota ei ole aikaisemmin kattavasti kuvattu. Paikoin 
nostetaan esiin vertaileviakin näkökulmia. Kieltä tarkaste- 
levat luvut tarjoavat näkymän sekä kielten keskeisiin tun- 
nusomaisiin piirteisiin että niiden tutkimushistoriaan. 
Lauluperinteitä käsittelevissä luvuissa yhdistyvät folkloris- 
tiikan ja musiikkitieteen näkökulmat. Usein vähälle huo- 
miolle jäänyttä kansanomaista ortodoksisuutta tarkastel- 
laan eri näkökulmista kirjan viidennessä osassa. 

Setojen, vatjalaisten ja inkerikkojen kulttuureissa oli 
erojen ohella myös paljon samankaltaisuuksia. Saman- 
kaltaisista ilmiöstä löytyy yleensä kuva vain yhden kansan 
kohdalta. Esimerkiksi yhdestä puusta koverrettu ruuhi eli 
haapio löytyy vatjalaisten, mehiläisten pölkkypesät seto- 
jen ja ruiskuhilas inkerikkojen osiosta. 

Kirjan suunnittelemisen aloitti FT Lassi Saressalo 
Alfred Kordelinin säätiön anteliaalla tuella vuonna 2005. 
Tuen turvin oli myös mahdollista järjestää virolaisten ja 
suomalaisten kirjoittajien yhteinen työseminaari Tartos- 
sa vuonna 2008. Lukujen tekstit olivat pääosin valmiita 
vuonna 2011. FT Kati Kallio ja prof. Riho Grünthal ottivat 
vetovastuun kirjan viimeistelyvaiheessa. Toimitustyötä on 
tehty Suomen Akatemian hankkeiden (288119, 308381, 
322071, 333138, 346342) puitteissa Suomalaisen Kirjalli- 
suuden Seurassa ja Helsingin yliopistossa. 

Kiitämme lämpimästi kirjan tekemiseen eri vaiheissa 
osallistuneita henkilöitä. Kirjan suunnitteluvaiheessa suu- 
reksi avuksi oli FT Kristi Salve. Madis Arukasken, Kristi 
Salven, Ingrid Rüütelin ja Ergo-Hart Västrikin luvut on 
suomentanut virosta FM Sakari Neuvonen ja Mare Pihon 
luvun FL Kari Laukkanen. FM Anneli Kont-Rahtola ja FM 
Edna Tuvi ovat auttaneet vironkielisen musiikkitermistön, 
FT Janika Oras nuotinnosten, FT Kaarina Koski proosa- 
perinteisiin liittyvien käsitteiden ja FT Karina Lukin venä- 
jänkielisten lähteiden tarkistamisessa. MuT Ilona Korho- 
nen on kirjoittanut puhtaaksi vatjalaisten ja setojen 
sävelmät ja FT Heidi Henriikka Mäkelä nuotintanut osan 
inkerikkojen sävelmistä. SKS:n tiedekustantamon harjoit- 
telijat Anu Lahtinen ja Ida Lowndes ovat antaneet uutte- 
ran panoksensa kirjan viimeistelyvaiheessa. Viron Kansan- 
runousarkiston (ERA), Viron Kansallismuseon (ERM), 

Viron Kielen Instituutin (EKI), Kansalliskirjaston, Kansan- 
musiikki-Instituutin, Kansanperinteen arkiston, Museo- 
viraston (MV) ja Suomalaisen Kirjallisuuden Seuran ar- 
kiston (SKS) henkilökunta sekä erityisesti vanhempi ar- 
kistonhoitaja Kadri Tamm ja arkistotutkija Pirjo Mäkilä 
ovat olleet korvaamattomia teoksen kuvituksen kokoami- 
sessa. 

Olemme kiitollisia Suomalaisen Kirjallisuuden Seuran 
kustantamolle, tiedekustantamolle ja julkaisuvaliokunnal- 
le. Kiitämme kirjaa kahdessa eri vaiheessa käsitelleitä ano- 


nyymejä vertaisarvioijia, joiden palautteesta oli huomat- 
tava apu. Erityiset kiitokset haluamme esittää kustannus- 
toimittaja Kati Hitruhinille, joka on tarkalla, ammattitai- 
toisella ja empaattisella asenteella hionut kirjan lopulli- 
seen muotoonsa ja pitänyt rönsyilevän viimeistelyproses- 
sin uomissaan. Suuret ja lämpimät kiitokset! 


Helsingissä 19.10.2021 
Kati Kallio, Riho Grünthal & Lassi Saressalo 


ESIPUHE 

INKERINMAAN JA SETOMAAN HISTORIALLISET 


KULTTUURIT 


Riho Grünthal ja Kati Kallio 


Itämerensuomalaisen kielialueen kaakkoisilla reunamilla, 
Inkerinmaalla sekä Peipsijärven eteläpuolella Setumaalla 
eli Setomaalla sijaitsi pitkään kulttuurisesti monimuotoi- 
nen vyöhyke, jonka vanhimpia tunnettuja asukkaita ovat 
inkerikot, vatjalaiset ja setot. Heidän kulttuurinsa, kielen- 
sä sekä aineellinen ja aineeton perintönsä on 1800-luvul- 
ta alkaen kiehtonut suomalaisia ja virolaisia tutkijoita. Vat- 
jalaiset, inkerikot eli inkeroiset ja setot eli setukaiset ovat 
Itämeren ympäristön muihin nykyisiin väestöryhmiin 
verrattuna melko pieniä, mutta kulttuuriltaan ja kielel- 
tään omaleimaisia itämerensuomalaisia ryhmiä. Jo keski- 
ajalta lähtien he ovat lukeutuneet ortodoksisen kirkon pii- 
riin: ensin Novgorodin, sitten Moskovan suuriruhtinas- 
kunnan ja viimeisenä Pietarin kuvernementin vaikutus- 
alueeseen. Ryhmien suullisissa ja aineellisissa kulttuu- 
reissa on mielenkiintoisia, monista syistä johtuvia saman- 
kaltaisuuksia. Heidän kieltään ja suullista perinnettään 
on tallennettu niin suomalaisiin, virolaisiin kuin venäläi- 
siinkin arkistoihin. Inkeroisen kieli on melko lähellä suo- 
mea ja karjalaa, vatja ja seto puolestaan viroa. Vanhat itä- 
merensuomalaiset paikallismurteet toimivat nykyisiä kir- 
jakieliä paremmin niiden historiallisena vertailukohteena. 

Ensimmäisen maailmansodan jälkeinen aika on ollut 
erityisesti Inkerinmaan asukkaille hyvin vaikea, ja histo- 
riallinen Setomaa puolestaan on jakautunut Venäjän ja 
Viron puolella oleviin osiin. Sielläkin yhteiskunnalliset 
ja poliittiset muutokset ovat olleet valtavia. Venäjän ja Vi- 
ron väestölaskentatietojen perusteella inkeroista äidinkie- 
lenään puhuvia arvioidaan tällä hetkellä olevan enintään 
70, vatjaa korkeintaan viisi. Setojen kokonaismäärän ar- 

vellaan olevan 10000-13000, mutta tarkemmat arviot 
vuosikymmenten ajan laskeneesta puhujamäärästä puut- 
tuvat. Setoa äidinkielenään puhuvien määrä on joka ta- 
pauksessa selvästi tätä pienempi. Kieliä hyvin puhuvien 
lisäksi on luonnollisesti ihmisiä, jotka taitavat niitä jon- 
kun verran tai identifioituvat ryhmään taustansa takia 
vaikka eivät osaisi kieltä. 

Näiden pienten itämerensuomalaisten ryhmien kult- 
tuuri on ollut monien tallentajien ja eri oppialojen huo- 
mion kohteena. Ensimmäiset runomuistiinpanot tehtiin 
vatjalaisilta jo 1700-luvulla, mutta myöhemmin inkerik- 
koja ja setoja on tallennettu huomattavasti runsaammin 
kuin vatjalaisia. Vatjan puhujia oli jo 1800-luvulla inkerik- 
koja huomattavasti vähemmän. Inkerikkojen perinnettä 
taas ei varhaisemmissa muistiinpanoissa eroteltu inke- 
rinsuomalaisten perinteestä, joten kulttuurintutkijat ovat 
myöhemminkin usein, aineiston ehdoilla, käsitelleet näi- 
tä ryhmiä yhdessä. Toisaalta suomalaisessa tutkimukses- 
sa huomio on Inkeristä puhuttaessa kiinnittynyt usein in- 
kerinsuomalaisiin ryhmiin, joita oli määrällisesti selvästi 
inkerikkojakin enemmän. 

Ennen ensimmäistä maailmansotaa Inkerinmaalla 
kulki lähinnä suomalaisia tallentajia: näistä musiikintut- 
kija A. O. Väisänen vieraili useasti myös Setomaalla ja 
ihastui tavatessaan yhä perinteisellä runokielellä impro- 
visoimaan kykeneviä laulajia.? Toisen maailmansodan jäl- 
keen kaikkien kolmen ryhmän kieltä ja suullista perinnet- 
tä ovat tallentaneet ja tutkineetkin ennen kaikkea virolai- 
set. Setojen laulukulttuuri on säilynyt elävänä nykyaikaan 
asti, ja uudet äänitteet ovat antaneet mahdollisuuksia 

myös tarkempaan etnomusikologiseen tutkimukseen. Mo- 
ni merkittävä inkerikkoja, vatjalaisia ja setoja koskeva tut- 
kimus on ilmestynyt viron tai venäjän kielellä, ja suomen- 
kielinen tutkimus on usein kulkenut näistä erillään. 
Tämä teos kokoaa yhteen inkerikkojen, vatjalaisten ja 
setojen kieltä, suullista ja aineellista kulttuuria sekä us- 
komusperinteitä käsittelevää tutkimusta. Kirjoittajat ovat 
suomalaisia ja virolaisia kielentutkimuksen, kansatieteen, 
folkloristiikan ja musiikintutkimuksen asiantuntijoita. 
Tutkimushistorian painotukset heijastuvat kirjan kokonai- 
suuteen: esimerkiksi inkerikkojen aineellista kulttuuria 
ei ole kattavasti tutkittu, ja proosakertomukset sekä kris- 
tilliset tapaperinteet ovat olleet kaikkialla huomattavasti 
runoperinteitä vähäisemmän kiinnostuksen kohteena. 
Osa luvuista nojaa vahvasti aikaisempaan tutkimukseen 
tai tutkijoiden omakohtaisiin pitkiin kenttätöihin, osassa 
taas tarkastellaan aiemmin katveeseen jääneitä aiheita ra- 
jatumpien aineistojen puitteissa. Kirjan päähuomio on 
1800-luvun ja 1900-luvun alun tallenteissa ja ilmiöissä, 
mistä tarkastelu paikoin laajenee myös varhaisempiin 
ja myöhäisempiin ajanjaksoihin. Vaikka yhteiskunnalli- 
set muutokset ja väkivaltaiset aikakaudet jättävät jälken- 
sä väestöpohjaan ja paikalliseen elämään, kielen- ja kult- 
tuurintutkimus ilmentävät näitä eri näkökulmasta kuin 
historiantutkimus. Puhtaasti kirjalliseen aineistoon pe- 
rustuvia historiakatsauksia tämä teos ei sisällä, mutta 
useat kirjoittajat käsittelevät myös alueiden ja kansojen 
historiallisia vaiheita.’ Esihistoria ja arkeologia esiintyvät 
kirjassa vain satunnaisina mainintoina. Laajaa kokonais- 
kuvaa itämerensuomalaisten varhaishistoriasta ja erottu- 
misesta omaksi länsiuralilaiseksi ryhmäkseen on hiljat- 
tain hahmotellut virolainen arkeologi Valter Lang. Hänen 
kirjassaan Homo Fennicus: Itämerensuomalaisten etnohisto- 
ria on hahmoteltu varhaisesta metallikaudesta alkavaa ke- 
hityskulkua monitieteisestä näkökulmasta, arkeologian, 
genetiikan ja kielitieteen havaintoja yhdistämällä.$ 
Esittelemme seuraavaksi joitakin keskeisiä näkökulmia, 
jotka luonnehtivat Inkerinmaan ja Setomaan kulttuurien 

ja kielten olemusta sekä niitä koskevaa tutkimustietoa. 
Avaamme ensin hieman kirjan keskeisiä teemoja ja nii- 
den tarkastelun mahdollistavien aineistojen syntyä. Käsit- 
telemme myös tutkijoiden tapaa tarkastella inkerikkoja, 
vatjalaisia ja setoja omista taustoistaan ja vaihtelevista tut- 
kimusintresseistä käsin. Kuvailemme sen jälkeen lähem- 
min kahden pääalueen Inkerinmaan ja Setomaan tun- 
nusomaisia piirteitä ortodoksisen maailman länsireunal- 
la ja itämerensuomalais-slaavilaisen kontaktivyöhykkeen 
keskellä. Eri kielillä kirjoittaneita tutkijoita on hämmen- 
tänyt kysymys, miten kutakin ryhmää olisi nimitettävä 
— vatjalaisia lukuun ottamatta käytössä on edelleen useita 
synonyymisiä käsitteitä. Valaisemme myös tätä kysymys- 
tä ja valintoja, joita olemme tehneet tässä laajassa kokoo- 
mateoksessa. Johdannon viimeisessä osiossa esittelem- 
me vielä tarkemmin yksittäiset luvut ja niiden aihepiirit. 


Suullinen perinne, kansanusko, 
aineellinen kulttuuri ja kieli 


Ensimmäiset maininnat vatjalaisista ja inkerikoista löyty- 
vät keskiaikaisista venäläisistä kronikoista. 1500-luvulla 
ortodoksinen kirkko pyrki muokkaamaan paikallista us- 
konelämää, jonka asukkaat itse jo hahmottivat vakaana oi- 
keauskoisuutena. Seuraavalla vuosisadalla Ruotsin suur- 
valta-ajan luterilainen kirkko pyrki käännyttämään paikal- 
lisen väestön omaan oppiinsa. 1700-luvulla Venäjän pää- 
kaupungin Pietarin ympäristön kansoihin alkoi kohdis- 
tua valistuksen aikakauden hengessä maantieteellis-etno- 
grafista kiinnostusta.” 1800-luvun jälkipuoliskolta alkaen 
Inkeriä kiersivät etenkin suomalaiset kansanrunonkerää- 
jät ja kielentutkijat, Setomaata virolaiset. Näissä tallen- 
nuksissa yhdistyi usein kiinnostus kieleen ja kansanruno- 
uteen, ja työ oli kansallisromanttisten aatteiden ja tulkin- 
tojen värittämää. Suurimmat kielen ja kansanperinteen 
kokoelmat on itämerensuomalaisella alueella tallennettu 
1800-luvun lopulla ja 1900-alkupuoliskolla.$ Aikakautta 
väritti kiihkeä suomalainen ja virolainen kansallisuusaate. 

Pääosin karjalaisten ja itäsuomalaisten kansanrunojen 
pohjalta luodun Kalevalan julkaiseminen vaikutti vahvas- 
ti sekä virolaiseen että suomalaiseen myöhempään kan- 
sanperinteen tallennustyöhön ja tutkimukseen. Jo ennen 
Kalevalan vuoden 1835 ensimmäisen version julkaisua 
Elias Lönnrotin esimerkki innosti muitakin keruutyöhön. 
Suomalaisen kiinnostuksen keskiössä oli Lönnrotista läh- 
tien Vienan Karjala, jossa vallitsi poikkeuksellisen rikas 
kertovien runojen kulttuuri ja josta muodostui suomalai- 
sen ihailevan ja eksotisoivan karelianismin pääkohde. 
Suomalaiset puhuivat paikalliskulttuureista löytämisen 
ja runoista keräämisen käsittein. Innokas nuori tallentaja 
D. E. D. Europaeus suuntasi myös Inkeriin, ensimmäisen 
kerran vuonna 1847: hänen työnsä tuloksena Kalevalan 
toinen, vuoden 1849 versio sisältää myös Pohjois-Inkeris- 
tä tallennettuja aihelmia. 

Kalevalan ilmestyttyä kansanrunojen tallentaminen 
sai uuden motivaation: haluttiin todistaa, että Kalevala to- 
della rakentui aidolle kansanrunoudelle. Niin Suomessa 
kuin Virossa mukaan tuli myös selkeämpiä tutkimuksel- 
lisia juonteita. Aineistoa alettiin tallentaa vertailevaa kie- 
len ja kansanrunouden tutkimusta varten koko itämeren- 
suomalaisten kielten alueelta. Kiinnostuksen kohteet laa- 
jenivat. 

1900-luvulle tultaessa kulttuurien, kansojen ja kielten 
hahmottaminen alkoi kytkeytyä selkeämmin myös kansal- 
lisvaltioiden luomispyrkimyksiin ja suurvaltapolitiikkaan. 
Suomen ja Viron itsenäistyminen ja sittemmin Viron 
joutuminen osaksi Neuvostoliittoa määrittivät myös sen, 
missä kenenkin oli mahdollista tehdä kenttätöitä. Inkeri- 
läisten paikalliskulttuurien kannalta sodat ja eriaikaiset 
poliittiset muutokset määrittivät koko olemassaolon eh- 
toja. Maailmansotien jälkeen Inkerissä kulkivat virolaiset, 
inkeriläiset ja venäläiset tutkijat. Jo 1900-luvun alusta al- 
kaneet äänitetallennukset saavuttivat huippunsa 1950- 
1970-luvuilla ja ovat jatkuneet tähän päivään asti.? 

1900-luvun loppupuoliskon tallennustyöt nousivat 
monella tapaa uudenlaisista asetelmista. Laajoja äänite- ja 

muistiinpanoaineistoja on kertynyt sekä tutkijoiden hen- 
kilökohtaisiin arkistoihin että eri instituutioiden arkistoi- 
hin, ja kenttätyöt ovat usein olleet sijoittuneet aiempaa pi- 
demmille ajanjaksoille. Haastatteluiden välittämälle muis- 
titiedolle on ominaista, että se saattaa ulottua hyvinkin 
kauas sukupolvien ketjussa, mutta ei aina kerro suoraan 
tai luotettavasti siitä, mitä menneisyydessä on tapahtunut. 
Vahvimmillaan muistitieto on tallennusaikansa paikallis- 
ten ja henkilökohtaisten historiakäsitysten ja kerrontakäy- 
täntöjen tarkastelussa. Toisaalta muistitieto, vaikeatulkin- 
taisuudessaankin, voi kertoa myös piirteistä, joita viral- 
lisiin lähteisiin ei ole tallentunut. Tällöin olennaista on 
muistitiedon asettaminen rinnan virallisempien lähtei- 
den ja laajemman tutkimuskirjallisuuden kanssa.'? 

Käsitys kielistä ja murteista oli 1800—-1900-luvun vaih- 
teen tallennusten aikaan monella tavalla erilainen kuin 
nykyään. Kieleen perustuvan kansankunnan ideaali levi- 
si tuona aikana laajalle: sen puitteissa läheiset sukukielet 
hahmotettiin yhdeksi kieleksi. Kuvaavaa on esimerkiksi 
August Ahlgvistin vuonna 1869 kokoamalleen antologial- 
le antama nimi alaotsikoineen Suomalainen murteiskirja: 
tahi lukemisia viron, karjalan, vatjan, vepsän ja liivin kielillä 
suomalaisten sanastojen kanssa. Tältä kannalta katsoen kar- 
jalaiset ja inkerikot olivat suomalaisia, joskin jollain taval- 
la yhteisen suomalaisen identiteetin kadottaneita. Tosin 
kaikilla aikakauden keskeisillä toimijoilla oli jonkinlainen 
murretausta, ja ajatus suomen tai viron yleiskielestä kie- 
len keskeisenä määrittäjänä oli vasta kehittymässä. Seto- 
jen, inkerikkojen ja vatjalaisten kielistä ajan kuluessa teh- 
dyt tulkinnat ovatkin olleet sidoksissa aikakausiensa ko- 
konaisnäkemyksiin kielien ja murteiden suhteista sekä 
näiden ryhmien suhteista muihin itämerensuomalaisiin 
ryhmiin." 

Monet tallentajat olivat laaja-alaisia: yhdeltä matkalta 
saattoi kertyä muistiinpanoja kielestä, suullisesta perin- 
teestä ja aineellisesta kulttuurista, joskus myös valokuvia 
ja esineitä museokokoelmiin. Aineellisen kulttuurin il- 
miöistä on tehty tarkkoja tutkimuksia 1900-luvun alku- 

puoliskolta lähtien, vatjalaisten kulttuurista kaksi yleisesi- 
tystäkin.? 

Kulttuurin muodot ja lajit eivät ole olleet eri aikojen tal- 
lentajille ja tutkijoille samanarvoisia. Kansanrunoudesta 
arvostetuintaoli pitkään kalevalamittainen kertova, mytolo- 
ginen runous ja proosaperinteistä ihmesadut. Sekä aineel- 
lisen että aineettoman kansankulttuurin kohdalla eniten 
huomiota ovat usein saaneet juhliin liittyvät piirteet, kuten 
juhlavaatteet, -laulut, -ruuat ja -esineet ja julkiset rituaalit 
— sekä sellaiset ilmiöt, joita on pidetty kaikista vanhimpi- 
na ja katoamassa olevina. Vaikka tutkijoiden kiinnostuk- 
sen kohteet painottuvat nykyään eri tavoin kuin sata vuot- 
ta sitten, määrittävät tallennusajan intressit ja ideologiat 
ja näiden puitteissa tallentunut aineisto sitä, mitä nyky- 
tutkija voi historiallisista kansankulttuureista saada sel- 
ville. 

Kalevalamittaisen runouden eli runolaulun (viroksi re- 
gilaul) kenttä on ollut laaja: epiikasta lyriikkaan eli tun- 
nelmarunoihin, häälauluihin, loitsuihin, tanssilauluihin, 
lastenlauluihin, pilkkalauluihin, sananlaskuihin ja arvoi- 
tuksiin. Se on liittynyt moniin eri elämänalueisiin. Vie- 
nankarjalaisesta kulttuurista eniten esiin nostettuihin pit- 
kiin eeppisiin sankarirunoihin verrattuna Inkerin ja Seto- 
maan itämerensuomalaisten kansojen kulttuurit näyttäy- 
tyivät naisten lyyrisen laulun alueena. 1800-luvun lopun 
ja 1900-luvun alkupuolen tieteellisessä ajattelussa tämä 
tarkoitti niiden olevan pohjoisia alueita vähäpätöisempiä. 
Viime vuosikymmeninä juuri Inkerille ja Setomaalle omi- 
naisia laulukulttuurin piirteitä, kuten runojen omakoh- 
taisuutta ja monikerroksista variaatiota, tunneilmaisua, 
improvisaatiota sekä eeppisen ja lyyrisen toisiinsa punou- 
tumista on sitävastoin nostettu uusilla tavoilla tutkimuk- 
sen keskiöön.“ 

Samankaltainen runomitta — kalevalamitta, nelipolvi- 
nen trokee, regivärss, vanha itämerensuomalainen runo- 
mitta — tunnetaan viron ja seton, vatjan, inkeroisen, inke- 
rinsuomen, karjalan ja suomen kielillä, mutta viron- ja 
setokielinen runous kulkee kauempana niin kutsutusta 

klassisesta kalevalamitasta. Läntisen luterilaisen Suomen 
rintamailla ja Viron monilla seuduilla runolaulu jäi käy- 
töstä aikaisemmin kuin ortodoksisessa Karjalassa, Inke- 
rissä ja Setomaalla.5 Samoin esimerkiksi vanhakantaiset 
pienet kanteleet säilyivät kauemmin käytössä ortodoksi- 
silla seuduilla. Kalevalamittaisen runon eli kansankielellä 
virsien tilalle tuli eri seuduilla eri tahtiin uusimittaisia sä- 
keistöllisiä kansanlauluja, arkkiveisuja, luterilaisia virsiä 
ja hengellisiä lauluja. Uudet kuuluvammat, laaja-alaisem- 
mat soittimet niille sopivine tanssisävelmineen syrjäytti- 
vät kanteleen, jouhikon ja pienet säkkipillit.' 

Kalevalamittaisen runouden rinnalla eli toinen vanha- 
kantainen, tallentajia suuressa määrin hämmentänyt laji: 
itkuvirret. Itkujen vaikeasti avautuva metaforinen kieli, 
vapaamittaisuus, henkilökohtaisuus, improvisatorisuus 
ja tunnekylläisen väkevä, sisäänpäin kääntynyt esitystapa 
eivät olleet piirteitä, joita tallennusten kulta-ajalla olisi ar- 
vostettu. Tunteita käsittelevä runous yhtä lailla kuin eri- 
laiset arkiset, improvisoidut tai sopimattomiksi katsotut 
aiheet elivät pitkään tutkimuksen marginaalissa.” Vanha- 
kantaisten lauluperinteiden varjoon on tutkimuksessa 
usein jäänyt myös moninaisten proosamuotoisten ker- 
tomusperinteiden kirjo, joka on osaltaan sidoksissa ryh- 
mien uskomusperinteisiin ja tapakulttuuriin.* 

Usein tietyn ilmiön tallentuminen on voinut olla kiin- 
ni yksittäisen tutkijan henkilökohtaisesta kiinnostuksesta 
— esimerkiksi vasta Paul Aristen ansiosta on tietoa monis- 
ta vatjalaisten ja inkerikkojen kristillisistä uskomusperin- 
teistä. Ennen sitä ortodoksinen kansanusko jäi usein liian 
kirkollisena tallennusten ulkopuolelle tai vertautui taika- 
uskoon: luterilaiset tallentajat tulkitsivat välillä ortodoksi- 
siakin piirteitä pakanuuden aikaisiksi jäänteiksi."? 


Tutkijoiden varhainen kiinnostus 
Inkerinmaan ja Setomaan kulttuuriin 
Tietoa karjalaisesta, inkerikkojen, vatjalaisten ja setojen 


perinteestä, kulttuurista ja kielestä on kerätty ja tallennet- 

tu lähialueiden keskuksista käsin. Pietarissa, Helsingissä, kansallista tutkimusintressiä. Vaikka erityisesti Inkerin- 
Tartossa ja Tallinnassa toimineet tutkijat olivat avainase- maa sijaitsee keskellä Pietarin, Helsingin ja Tarton muo- 
massa tiedon välittämisessä. Tapaan käsitellä tietoa ja hah- = dostamaa kolmiota, se näyttäytyi kasvavista kaupunki- 
mottaa kulttuurisia piirteitä vaikutti väistämättä se, että = keskuksista, nousevista akateemisista yhteisöistä ja Pie- 


varsinkin Helsingissä ja vähän myöhemmin myös Tar- tarin metropolista katsottuna näitä perifeerisempänä ja 


tossa ja Tallinnassa läheiset itämerensuomalaiset paikal- = vanhakantaisempana. 
liskulttuurit hahmotettiin osaksi nousevaa ja vahvistuvaa 

Inkerinmaa ja Setomaa lähiympäristöineen. 

Eräänlainen toiseuttaminen, erilaisuuden korostami- 
nen ja paikallisen kulttuurin projisointi vahvistuvaa suo- 
malaista ja virolaista valtakulttuuria vasten on luonteen- 
omaista erityisesti inkerikkojen ja setojen perinteen tut- 
kimukselle. Suomessa runolaulu ymmärrettiin yhteisenä, 
muinaisena, parhaiten Karjalassa säilyneenä kalevalaise- 
na perintönä, jota inkeriläinen perinne täydensi. Vastaa- 
vasti setojen omaleimainen kulttuuri, ortodoksisuus ja 
lauluperinne erosivat monella tavalla kaupunkilaisesta, 
kansallisesta tarttolaisesta virolaisuudesta ja teollistuvas- 
ta ja kaupallisesta Tallinnasta. Myös Virossa vanha runo- 
lauluperinne nousi keskeiseksi kansalliseksi symboliksi 
osin Kalevalan inspiroimana. Runolaulu eli Setomaalla 
1900-luvulle tultaessa elinvoimaisempana ja runsaampa- 
na kuin suurimmassa osassa Viroa ja sisälsi paljon sellai- 
sia arkaaisia piirteitä, joita ei muualla ollut käytössä. 

Yhteistä inkerikkojen, vatjalaisten ja setojen kulttuuri- 
perinnölle ja kielelle on, että vain harvoissa yksittäista- 
pauksissa niitä ovat siirtäneet kirjoitettuihin muotoihin 
paikalliseen kulttuuriympäristöön syntyneet. Yhteisön si- 
sältä rakentuva, kokemuspohjainen käsitys kulttuurin si- 
sällöistä ja yhteisöllisistä merkityksistä on jäänyt muista 
lähtökohdista niitä havainnoivien tutkijoiden tulkittavaksi 
ja tunnistettavaksi. 

Myöskään kielellinen identifikaatio ei ole ollut helppoa. 
Vaikka vatjaa on myöhemmin luonnehdittu (pohjois)vi- 
ron läheiseksi sukukieleksi ja jopa siitä polveutuvaksi,?° 
sen tunnusmerkit ovat olleet helpoiten havaittavia. Inke- 
roista sen sijaan suomalaistutkijoiden on ollut helppoa 
ymmärtää. Lauri Kettunen otti voimakkaasti kantaa toi- 
sen maailmansodan jälkeen Virossa yleistyneeseen näke- 
mykseen, että inkeroinen olisi oma kielensä vastustaen 
väitettä kiivaasti.” Kettusen ja 1800-luvun lopulla Inkerin- 
maalla matkanneen Volmari Porkan mukaisesti suoma- 
laisten tutkijoiden käsitteistöön oli vakiintunut tapa pu- 
hua inkeroismurteista.?? 

Virolaisella kielialueella Etelä-Viro on ollut historialli- 
sesti eri asemassa kuin Pohjois-Viro, jonka vaikutus ulot- 


14 


tui kirjallisen kulttuurin piirissä ja vähitellen myös puhu- 
tussa kielessä Tarttoon asti. Viron itsenäistymiseen asti 
vuonna 1918 Pohjois-Viro muodosti Festinmaan kuverne- 
mentin, mutta Etelä-Viro ja itse asiassa suurin osa viron 
kielen puhujista kuuluivat Liivinmaan kuvernementtiin. 
Kun itsenäisen valtion rajoista sovittiin, myös eteläviron- 
kieliset alueet eli vörun ja seton murteet tulivat osaksi Vi- 
roa ja virolaista kielialuetta. Viron yleiskieleen verrattu- 
na setukaismurteista voidaan hyvin puhua seton kielenä. 
Vörun kieleen verrattuna kyseessä on käytännössä sama 
kielimuoto, vörun ja seton kieli. Erot ovat kulttuurissa ja 
identiteetissä. 

Vaikka nämä ortodoksiset ryhmät eivät yleensä itse 
identifioituneet osaksi rakentumassa olevia kansallisia ko- 
konaisuuksia,% ajattelivat 1800-luvun tutkijat kielimuoto- 
jen pohjalta inkerikot selkeästi suomalaiseen kulttuuripii- 
riin kuuluviksi, setot taas virolaiseen. Kun tutkijat kulki- 
vat tallentamassa inkeriläistä kansanperinnettä, he eivät 
yleensä merkinneet ylös esittäjien etnisiä identiteettejä tai 
tietoja ryhmien välisestä vuorovaikutuksesta. Myöhem- 
mässä perinteentutkimuksessa onkin ollut paikoin vai- 
keaa erotella lomittain sijoittuneita ja vuorovaikutukses- 
sa olleita inkerikkojen, vatjalaisten ja inkerinsuomalais- 
ten kulttuureja.? 

Suomessa Inkerinmaa miellettiin vanhojen runojen 
aarreaitaksi, mutta sen naisvaltaisen, omakohtaisempaan 
ja joustavampaan kerrontaan perustuvan laulukulttuu- 
rin varaan ei pyritty rakentamaan kansallista suomalaista 
kulttuuria samalla tavalla kuin vienankarjalaisen runo- 
kulttuurin, jossa miehet olivat näkyvämpiä laulajia ja joka 
oli hahmottui eeppisempänä. Setomaa puolestaan mer- 
kitsi virolaiselle kulttuurille jokseenkin samaa kuin kar- 
jalainen suomalaiselle, ja ensimmäinen laaja virolaisen 
kansanperinteen tallennushanke tähtäsikin juuri setojen 
laulujen keräämiseen.?* 

Vaikka Inkerinmaalla asuneet inkerikot ja vatjalaiset 
ja etelämpänä asuvat setot kuuluivat Helsingistä, Viipu- 
rista, Turusta, Tallinnasta ja Tartosta katsottuna eri kult- 

tuurivyöhykkeisiin, he olivat toisaalta lähempänä Pietaria, 
Pihkovaa ja Novgorodia. Kuuluminen slaavilaiseen ja myö- 
hemmin venäläiseen vaikutuspiiriin on yksi tekijä, joka 
erottaa nämä ryhmät Suomen ja Viron isoista keskuksista. 
Inkerikkoja, vatjalaisia ja setoja yhdistävät sijainti itäme- 
rensuomalaisen kielialueen itäisellä reunavyöhykkeellä 
sekä jo keskiajalta periytyvä ortodoksinen uskonto. Heistä 
tuli myös varhaisissa vaiheissa vähemmistöjä omilla iki- 
muistoisilla asuinalueillaan. 

Suullinen ja henkinen perinne on ollut näillä alueil- 
la keskeisin paikallisen kulttuurin ilmentäjä ja säilyttäjä. 
Kansallisista lähtökohdista kirjoitettua ja kollektiiviseen 
muistiin perustuvaa yhtenäistä historiakäsitystä ei näillä 
kolmella ryhmällä ole monesta syystä syntynyt.? Viitteitä 
paikallisten ihmisten elämään voidaan kuitenkin etsiä 
muista tiedoista, kuten väestöryhmien maininnoista var- 
haisissa myöhäisen keskiajan ja uuden ajan asiakirjoissa. 
Tuon aikakauden lähteet eivät kuitenkaan sisällä jäsennel- 
tyjä yhteenvetoja ja analyyseja tavasta elää ja kommuni- 
koida, vaan korkeintaan fragmentteja.* 

Inkerinmaan ja Setomaan kulttuuri olivat täysin elin- 
voimaisia 1800-luvulla, ja myös inkerikkojen, setojen ja 
lukumäärältään pienin vatjalaisten yhteisö elivät perintei- 
sen, paikallisen elämänmenon ehdoilla modernisoituvas- 
sa yhteiskunnassa, vahvistuvan kaupunkikulttuurin ku- 
peessa. Samalla kun käsitystä suomalaisesta ja virolaises- 
ta kulttuurista rakennettiin, haettiin rakennusaineiksi täy- 
dennystä samaa itämerensuomalaista kieliperimää jatka- 
vista yhteisöistä. Karjalan ihannointi johti suoranaiseen 
kulttuuriaaltoon ja karelianismiin useilla taiteenaloilla 
Suomessa.?9 


Inkerinmaa 


Inkerikkojen ja vatjalaisten lisäksi kansanperinteen ja 
kielten tallennuksen aikaan Inkerinmaalla asui runsaasti 
venäläisiä sekä inkerinsuomalaisia, jotka ovat pääosin 
1600-luvulla Ruotsin suurvallan kannustaman muutto- 


RIHO GRUNTHAL JA KATI KALLIO 


liikkeen tuloksena syntynyt kieleltään lähisukuinen, mut- 
ta kulttuuriltaan ja etenkin uskonnoltaan luterilaisena sel- 
västi poikkeava ryhmä. Selvä uskonnollinen ja hienosää- 
töisempi kielellinen raja erottaa heidät inkerikoista ja vat- 
jalaisista. Heitä oli myös määrällisesti selvästi enemmän, 
ja he asuivat laajemmalla maantieteellisellä alueella. Suo- 
messa julkaistussa kirjallisuudessa inkerinsuomalaisista 
puhutaan usein inkeriläisinä, ja paikoin inkerikot ja vat- 
jalaiset jätetään kokonaan mainitsematta. Inkerinmaan 
historiasta on kirjoitettu paljon ja koottu myös yleisesi- 
tyksiä.?° 

Inkerinmaan etninen koostumus näyttää muuttuneen 
uuden ajan aikana kutakuinkin jatkuvasti. Vanhimmat 
tunnetut ja keskiaikaisissa lähteissä mainitut ryhmät ovat 
vatjalaiset ja inkerikot. Jo tuolloin Inkerinmaa kuului 
slaavilaiseen valtapiiriin, Novgorodin ruhtinaskuntaan: 
suurin osa Inkerinmaasta kuului Vatjan viidennekseen, 
läntisin kaista Šelonin viidennekseen. Novgorodin slaavi- 
laisen väestön verkostot ulottuivat Inkerinmaalle asti. Uu- 
den ajan alussa Ruotsin laajentaessa valtapiiriään alueelle 
muutti erityisesti 1600-luvulla runsaasti Karjalankannak- 
sen ja Savon asukkaita useista pitäjistä Suomenlahden 
pohjoispuolelta, tärkeimpinä Savo, Äyräpää, Lappee ja 
Jääski. Ruotsin suurvalta kannusti luterilaisia uudisasuk- 
kaita siirtymään sodissa tyhjentyneelle alueelle, ja alkupe- 
räistä väestöä pakeni Venäjän puolelle myös luterilaista- 
mistoimien seurauksena. Tällöin sai alkunsa Inkerinmaal- 
le leimallinen luterilainen kirkko, mutta vatjalaiset ja inke- 
rikot säilyttivät ortodoksisen uskontonsa myös Ruotsin 
vallan aikana 1600-luvulla.” Pietarin perustaminen 1700- 
luvun alussa toi runsaasti venäläisiä lähiseudulle, ja Pieta- 
ri kasvoi vanhan Inkerinmaan päälle? Maaorjuus lakkau- 
tettiin Liivinmaan ja Eestinmaan kuvernementeissa 1810- 
luvun lopulla ja liikkumisvapaus tuli yleiseksi 1860-lu- 
vulla. Virolaisten talonpoikien keskuudessa alkoi 1830- 
1840-luvuilla viritä ajatus muuttamisesta Venäjälle parem- 
pien elinolosuhteiden toiveessa. Varsinainen muuttoliike 
lähialueille ja Siperiaan käynnistyi 1850- ja 1860-luvulla. 

Inkerinmaa. Etniset ryhmät merkitty von Köppenin 1800-luvun puolivälin tietojen mukaan. 


Virolainen siirtolaisuus suuntautui silloin myös Pietarin 
kaupunkiin ja Inkerinmaalle. Inkerinmaa muuttui en- 
tistäkin monietnisemmäksi. 

1800-luvun alkupuolen tilanteen ja samalla ensimmäi- 
set suhteellisen luotettavina pidetyt tiedot Pietarin ku- 
vernementin asukkaista tallensi pietarilainen tutkija Pe- 
ter von Köppen vuonna 1849 julkaisemaansa etnogra- 
fiseen karttaan ja sen yksityiskohtaiseen selitysosaan. 
Hänen vuonna 1848 kokoamiensa tietojensa mukaan 

Inkerinmaalla asui vuonna 17800 inkerikkoa ja 5148 vat- 
jalaista.:+ Von Köppenin kartassa näkyy inkerikkoasutuk- 
sen keskittyminen Narvusin, Soikkolan ja Hevaan niemil- 
le sekä Oredežin alueelle Ylä-Laukaalla ja vatjalaisten si- 
jainti Laukaansuun, Kattilan ja Kaprion välillä. Von Köp- 
penillä näkyy muutama pieni inkerikkoasutus myös Poh- 
jois-Inkerissä. Tallennusten aikaan tämän ryhmän kieli 
oli assimiloitunut ympäröiviin inkerinsuomalaisiin, mis- 
tä johtuen heitä ei yleensä kielentutkimuksen yhteydessä 

mainita, mutta he erottuivat inkerinsuomalaisista orto- 
doksiselta uskoltaan, etniseltä identiteetiltään sekä kale- 
valamittaisilla runoillaan. August Ahlgvist valitti vuoden 
1854 matkakertomuksessaan, että alueen inkerinsuoma- 
laisilta oli melkein turha vanhaa runoa edes etsiä, mutta 
muutamista kylistä löytyi ”Inkerikkoja eli Ischoria”, joi- 
den runoperinne oli etenkin lyyristen runojen osalta rikas, 
joskin vähenemässä.” Inkerin kuuluisin laulaja, Lempaa- 
lan Mäkienkylässä syntynyt Larin Paraske kuului Poh- 
jois-Inkerin inkerikkoihin.?° 

Pietarin perustaminen 1703 muutti peruuttamattomas- 
ti Suomenlahden itäosan ja sen lähialueiden yhteiskun- 
nallista ja etnistä rakennetta. Pietari kasvoi tietoisen poli- 
tiikan tuloksena Venäjän toiseksi johtavaksi keskukseksi 
Moskovan rinnalle ja pääkaupunkina valtakunnan kes- 
kukseksi. Pietarin väkiluvun on arveltu olleen vuoden 
1725 tietämillä noin 40000 asukasta, vuonna 1750 jo 
90000, sata vuotta perustamisen jälkeen vuonna 1800 
noin 220000 ja 1800-luvun puolivälissä nousseen jo 
puoleen miljoonaan. Pietarin kehittämiseen tähdännyt ja 
valtakunnan resursseja voimakkaasti ohjannut politiikka 
vaikutti Inkerinmaan ja koko Suomenlahden pohjukan 
talouteen, elinkeinoihin ja väestörakenteeseen. 

Se Inkerinmaa, joka tutkijoille esittäytyi 1800-luvulla, 
oli kasvavan Pietarin lähialuetta. Samalla se oli myös van- 
hojen, keskiaikaisen Novgorodin ruhtinaskunnan pohjois- 
osan ja Suomenlahden itäosan itämerensuomalaisen kult- 
tuurisen ja kielellisen perimän jatkaja. Kylät olivat keskei- 
nen yhteisörakenne. Niiden piirissä harjoitettu maanvil- 
jelys ja merikalastus sopivat mainiosti ruokkimaan myös 
kasvavaa Pietaria. Vaikka Inkerinmaa oli keskiajalta läh- 
tien ollut slaavilaisten, myöhemmin venäläisten ja balti- 
ansaksalaisten sekä ruotsalaisten armeijoiden sotapoliit- 
tinen taistelutanner, se oli suuren Pohjan sodan (1700- 
1721) jälkeen saanut elää suhteellisen rauhallisia aikoja. 

Inkerinmaalla vuosisatojen ajan kehittyneen ja säily- 
neen alueellisen jatkuvuuden suurelta osin tuhosivat 
1900-luvun sodat ja neuvostoajan väkivaltaiset poliittiset 

myllerrykset. Yleisellä modernisaatiolla oli tässä oma osan- 
sa. Nykyään entisellä Hevaan niemellä sijaitsee suomalai- 
sille tiedotusvälineistä tuttu Sosnovyi Borin ydinvoimala, 
ja Soikkolanniemen ja Laukaansuun jäljellä olevia kyliä 
uhkaa yhä laajeneva satama-alue kemiantehtaineen. Toi- 
saalta, kuten kirjan luvussa ”Soikkolan inkerikkojen 
1900-luku” ja kolmannessa osassa ”Vatjalaiset” kuvataan, 
inkeroisen ja vatjan kieleen ja kulttuuriin kohdistuu 
myös paikallisia revitalisaatiopyrkimyksiä 5 Kuten monil- 
la muillakin seuduilla, 1800—1900-luvun elävää kulttuuri- 
perintöä on tallentunut arkistoaineistoiksi, jotka luovat 
mahdollisuuksia sekä elvytyshankkeille että tutkimukselle. 


Setomaa 


Toinen kirjan kattama alue, Setomaa, on käsitteenä samal- 
la tavalla oppitekoinen kuin Inkerinmaa, ja kansankielessä 
alueesta on vanhastaan käytetty erilaisia nimityksiä. Kun 
Pietarista tuli Venäjän pääkaupunki, myös lähialueiden 
hallinnolliset rajat säädettiin uudestaan. Setojen asuin- 
alue jäi kahden kuvernementin halkaisemaksi. Läntisin 
osa kuului Liivinmaan kuvernementtiin, jonka etäinen 
keskus sijaitsi Riiassa. Suurin osa Setomaata kuului Pih- 
kovan kuvernementtiin, jonka hallinnollinen keskus oli 
Pihkovan kaupunki. Uskonnollisesti ja maantieteellisesti 
keskellä aluetta sijaitsi Petseri, jossa toimii edelleen alueen 
vanhin luostari. Setojen ortodoksisuudella on pitkät juu- 
ret ja jo keskiaikainen yhteys Petserin luostariin. 

Myös Setomaan ja setojen perinteen kannalta 1800-lu- 
vun konteksti antoi suunnan koko myöhemmälle keruu- 
ja tutkimustyölle. Viron kansallisen heräämisen eturinta- 
maan kuulunut Jakob Hurt (1839-1907) oli itse kotoisin 
Etelä-Virosta Pölvasta. Hänen sekä kotiseudultaan että 
Kalevipoeg-eepoksesta saamansa inspiraatio ohjasi hänet 
keräämään kansanrunoutta. Hurtin 1880-luvulla organi- 
soiman valtavan keruutoiminnan tuloksena syntyi kor- 
vaamaton aineisto, josta hän julkaisi laajoja aineistoko- 
koelmia jo 1800-luvun lopulla ja 1900-luvun alussa. Sen 

myötä setojen lauluperinne sai pysyvän jalansijan virolai- 
sessa kulttuurissa.39 

Setojen kulttuuri on kuitenkin monella tavalla paljon 
enemmän kuin osa virolaista kulttuuria. Kansanperinne 
ilmentää värikkäästi erityisesti naisen sosiaalista asemaa 
elämän eri vaiheissa. Perhe ja suku ovat hallitsevia raken- 
teita, mutta yhteisön olemusta laajemmassa kulttuurises- 
sa kontekstissa määrittää rajaseutu. Tsaarin Venäjän aika- 
na Setomaan jakamisella Liivinmaan ja Pihkovan kuver- 


18 


nementtiin ei ollut yhtä suurta merkitystä kuin sillä, että 
setojen kulttuuri on kehittynyt keskiajalta peräisin olevalla 
slaavilais-itämerensuomalaisella rajavyöhykkeellä, ja mel- 
kolähellä etelässä on ollut myös balttilainen, myöhemmin 
latvialainen (Latgallian) kulttuuripiiri. Slaavilaisten levit- 
tämä ortodoksinen uskonto idässä, keskiajan saksalaisten 
tuoma luterilainen uskonto lännessä loivat kahden kirk- 
kokunnan rajan keskelle Etelä-Viroa. Kirkollisten tapojen 
rinnalla setot ovat vaalineet muita vanhoja tapoja, myös 

uskomuksia ilman julkisiin yhteiskunnallisiin rakentei- 
siin kiinnittyviä rituaaleja. 

Setojen lukumäärästä konkreettisimmat ja sosiohisto- 
rialliselta kontekstiltaan luotettavimmat tiedot ovat 1920- 
ja 1930-luvulta, jolloin väestöpohja ensimmäisen maail- 
mansodankin jälkeen oli vielä paljon paikkasidonnaisem- 
pi kuin myöhempinä vuosikymmeninä. Käytännössä ko- 
ko Setomaan kattanut hallinnollinen Petserinmaa kuului 
Viroon, ja väestökoostumusta kartoitettiin kahdessa väes- 
tönlaskennassa. Vuonna 1922 setoja rekisteröitiin runsaat 
15 000, vuonna 1934 vajaat 13 500. Noin kaksi kolmasosaa 
Petserinmaan asukkaista oli venäläisiä, eniten alueen itä- 
osassa.4* Neuvostoliiton väestölaskennoissa setoja ei mai- 
nita erikseen, ja viimeisissä Viron väestölaskennoissa 
identifikaatiota määrittävän väestöryhmän nimityksen ja 
puhutun kielen suhde on olennaisesti muuttunut maail- 
mansotien välisestä ajasta. 

Monietnisyys on tyypillinen alueellinen ominaisuus 
sekä Inkerinmaalla että Setomaalla ja liittyy niiden sijain- 
tiin luterilaisen ja ortodoksisen, itämerensuomalais-ger- 
maanis-balttilais-slaavilaisen kontaktialueen rajaseudulla. 

Setojen asuinalueen eli Pihkovan kuvernementin ja 
Liivinmaan kuvernementin etnisestä koostumuksesta ei 
ole yhtä tarkkoja tietoja kuin Inkerinmaalta. Esimerkiksi 
Venäjän valtion tavoitteita palvelleet katsaukset eivät sisäl- 
lä tarkkoja tietoja itämerensuomalaisten ryhmien kielelli- 
sestä identiteetistä, joka muutenkin poikkesi 1800-luvul- 
la kansallisaatteen mukaisesta kollektiivisesta identitee- 
tistä. Kun esimerkiksi A. J. Sjögren tutustui 1820-luvulla 
ensimmäisenä tutkijana vepsäläisiin ja vepsän kieleen, ei 
hänellä ollut ennalta selvää käsitystä, millaisesta kielestä 
ja etnisestä ryhmästä on kysymys.4 Muun muassa Flias 
Lönnrot ja August Ahlgvist kutsuivat 1840- ja 1850-luvul- 
la ilmestyneissä tutkimuksissaan vepsän kieltä pohjois- 
tšuudiksi (ruotsiksi nordtschudiska), ja kollektiivisena kä- 
sitteenä nimitys vepsäläinen on tullut osalle vepsäläisiä tu- 
tuksi vasta hyvin myöhään 1900-luvulla.4? 

Kielelliset identifikaatiot Setomaalla 
ja Inkerissä 


Vuoden 1897 ensimmäisessä tai myöhemmissä Neuvos- 
toliiton ja Venäjän aikana toimeen pannuissa väestönlas- 
kennoissa ei mainita setoja omana ryhmänään, ei myös- 
kään seton kieltä. Kielellisesti setojen viiteryhmä on etelä- 
viro, joka poikkeaa pohjoisviroon perustuvasta viron kir- 
jakielestä merkittävästi. Eteläviron perinteinen maantie- 
teellinen puhuma-alue kattaa kulttuurista Setomaata laa- 
jemman osan Kaakkois-Viroa, ja se ulottui 1800-luvulla 
Tarton pohjoispuolelle asti, lännessä kutakuinkin Võrts- 
järven tasolle. Suomenkielisessä tutkimuksessa on perin- 
teisesti puhuttu yksinkertaisesti eteläviron murteista, vaik- 
ka eteläviro on pohjoisvirosta kielellisesti kauempana 
kuin karjalan kieli suomen savolaismurteista. 

Kun saksalaiset pastorit alkoivat 1500-luvulla ja eten- 
kin 1600-luvulla käyttää paikallisen väestön kieltä kirjal- 
lisesti helpottaakseen luterilaisen opin mukaisesti uskon- 
nollisen sanoman leviämistä kansan pariin, syntyi kaksi 
eri kirjakieltä, pohjois- ja eteläviron kirjakielet. Jälkim- 
mäinen perustui Tarton murteeseen. 1900-luvun lopulla 
eteläviroa alettiin uudelleen viljellä aktiivisesti kirjallisesti, 
nyt vörun murteen pohjalta, joka on kielellisesti hyvin lä- 
hellä seton murteita. 

Virolaisessa murteentutkimuksessa eteläviron vörun 
murre on seton murteiden lähin naapuri, ja niiden väliset 
erot ovat pieniä.4t Vironkielisessä puheessa ja keskuste- 
lussa on kuitenkin tavallista käyttää sanan murre 'murre' 
sijasta paikallisesta puheenparresta nimitystä keel 'kieli'. 
Näin on toimittu silloinkin, kun rinnakkaisen kielimuo- 
don puhujalla ei ole minkäänlaisia vaikeuksia ymmärtää 
kieltä, vaan tämä korkeintaan tunnistaa jotkut piirteet eri- 
laisiksi kuin omassa puheessaan ja murteessaan. Virok- 
si eteläviron murteet esiintyvät usein nimillä Tartu keel 
”Tarton kieli/murre', Mulgi keel ”Mulgimaan kieli/murre, 
Võru keel 'võrun kieli/murre' ja setu keel ”seton kieli/mur- 
re. Sanalla keel ‘kieli’ on siis laajempi ja väljempi mer- 

kitys kuin sen suomenkielisellä vastineella kieli. Viron 
kirjakieleen verrattuna seton kielen erilaisuutta kuvaa hy- 
vin viron kielen murresanakirjaan tallennettu esimerkki 
seto rahvašs murdva eesti keele perrä 'setot puhuvat murtaen 
viron kielen tavoin”. 

Käsitteellinen rajanveto murteen ja kielen välillä ku- 
vaa setojen kulttuurin moniulotteisuutta. Kielellinen raja 
on selvä Novgorodin ajan slaavilaisiin kieliin ja venäjään 
sekä saksaan verrattuna, mutta ei ollenkaan yhtä selvä 
läntisen, luterilaisen Etelä-Viron puolella. 

Inkeroisen asema on ollut yhtä monitulkintainen riip- 
puen siitä, onko näkökulma ollut kieliyhteisön arkikäyt- 
töön perustuva vai tutkijoiden rajaama. Soikkolan inkeri- 
kot ovat sanoneet puhuvansa karjalaa. Hevaan murteen 
puhujat ovat tunteneet vanhan ilmaisun läädä maaksi 'pu- 
hua maan kieltä (eli inkeroista)'.? Kun sitten etupäässä 
suomalaiset tutkijat yrittivät luonnehtia paikallista kieli- 
muotoa, vakiintui käyttöön pitkäksi aikaa nimitys inkerois- 
murteet. Toisen maailmansodan jälkeen alueella liikku- 
neiden virolaistutkijoiden kannalta asetelma ja kieliraja 
oli kuitenkin selvempi, ja viroksi on pääsääntöisesti käy- 
tetty nimitystä isuri keel 'inkeroisen kielf'. 

Kielellisen identifikaation moninaisuus ilmentää myös 
sitä keskenään läheisten itämerensuomalaisten kielten 
kukkatarhaa, joka Inkerinmaalla kukoisti 1800-luvulla. 
Suhteellisen pienellä maantieteellisellä alueella puhuttiin 
vatjaa, inkeroista sekä suomen ja viron murteita. Vatjalai- 
silla, inkerikoilla, suomen murteita puhuvilla inkerinsuo- 
malaisilla äyrämöisillä ja savakoilla sekä venäläisillä oli 
omat kylänsä tai omat yhteiskylän päätynsä, mutta per- 
heissä, suvuissa ja kyläraiteilla kielirajat olivat kaikkea 
muuta kuin selvät. Keskenään läheisten itämerensuoma- 
laisten kielten ymmärtämiseen harjaantui helposti, ja In- 
kerinmaalla vallitsi 1800-luvulla ainutlaatuinen monikie- 
linen tilanne. 

Kielellisesti vatjalaiset erottuvat selvemmin kuin inke- 
rikot ja setot. Kielessä on enemmän vain vatjassa tavatta- 
via uudennoksia, jotka puuttuvat naapurikielistä ja muis- 

ta itämerensuomalaisista kielistä. Erityisesti itämeren- 
suomalaisessa kontekstissa melko arkaistisessa inkeroi- 
sessa on hämmästyttävän vähän piirteitä, jotka puuttui- 
sivat muista itämerensuomalaisista kielistä. Myös setojen 
käyttämässä kielessä on vanhoja, inkeroiseen verrattuna 
vielä vanhempiakin arkaaisuuksia, mutta se on myös 
muuttunut monella tavalla sanastoltaan ja kieliopiltaan.49 
Monimuotoinen kielitilanne heijastaa sitä kulttuurista 
kirjoa, joka on ollut ominaista Inkerinmaalle ja Setomaal- 
le. 


Kansojen nimityksistä 


Suomenkielisessä tutkimuskirjallisuudessa Inkerinmaas- 
ta sen kulttuureista ja kielistä on kirjoitettu melko run- 
saasti mutta käsitteellisesti vaihdellen. Suurin itämeren- 
suomalainen ryhmä, inkerinsuomalaiset, eroaa kielelli- 
sesti inkerikoista ja vatjalaisista, ja eroa pönkitti suomen- 
kielinen sivistystoiminta Inkerinmaalla ja luterilaisen kir- 
kon piirissä. Kun tutkijat alkoivat liikkua alueella ja ku- 
vata sen tilannetta, inkerikkojen ja vatjalaisten kielelliset 
limittymiset ja seka-avioliitot olivat tavallisia. Idempänä 
Inkerinmaalla ortodoksinen väestö assimiloitui tavallises- 
ti venäläisiin. Eri aikakausia edustavissa kirjoituksissa 
esiintyvät rinnakkain käsitteet inkeroinen ja inkerikko, joil- 
la viitataan Inkerinmaan vanhaan itämerensuomalaiseen 
ei-vatjalaiseen ortodoksiväestöön. Edellisen merkitys voi 
olla myös väestön kieli, jälkimmäinen on yksistään etno- 
nyyminen. Tässä kirjassa käytämme nimitystä inkerikko 
ihmisryhmästä, inkeroinen kielestä. 

Setomaan ja siellä puhuttavan kielen asemointi muu- 
hun itämerensuomalaisten kielten ja kulttuurien tutki- 
mukseen on ollut, mikäli mahdollista, vielä moniaampaa. 
Vaikka ortodoksisuus ja leimalliset paikalliset etnografi- 
set perinteet on tunnettu pitkään, ovat yhteiskunnalliset 
ja poliittiset rakenteet sekä kielten ja murteiden taksono- 
mia liittäneet alueen ja kielen osaksi eteläviron murteita. 
Suomenkielisessä kirjallisuudessa esiintyvät rinnan sekä 

vanhastaan käytössä olleet käsitteet, kuten setukaiset ja 
setukaismurteet että nykyisessä, kielellistä ja kulttuurista 
identiteettiä painottavassa käytännössä lyhemmät muo- 
dot seto tai setu ”setukainen; setun kieli”, jotka kummatkin 
esimerkiksi Kielitoimiston sanakirja tuntee. Tässä kirjassa 
käytetään pääosin nimitystä seto. 

Inkerinmaan ja Setomaan kielellisen monimuotoisuu- 
den vuoksi myös paikoista ja henkilöistä on usein ollut 
käytössä erilaisia rinnakkaisia nimityksiä. Olemme tässä 
kirjassa käyttäneet suomalaisia nimimuotoja, mutta anta- 
neet tarpeen mukaan myös inkeroisen, vatjan, seton tai 
venäjänkielisiä vastineita. Paikoin ihmiset ovat itse käyt- 
täneet erikielisiä variantteja erottelemaan esimerkiksi kir- 
konkylää laajemmasta alueesta. Nämä käytännöt eivät 
kuitenkaan ole olleet systemaattisia. Niinpä tässä teokses- 
sa esimerkiksi Soikkola, Narvusi tai Kattila voivat viitata 
joko laajemman pitäjän ja seurakunnan alueeseen tai sen 
keskuskylään. Venäjänkieliset nimet ja sanat on trans- 
litteroitu niin sanotun kansallisen kaavan eli SFS 4900 
-standardin mukaan. 

Ihmisiä on vanhoissa aineistoissa nimitetty useilla 
vaihtoehtoisilla tavoilla. Viralliset nimet ovat olleet venä- 
jäksi, käyttönimet paikallisten kielten mukaisia, ja lisäk- 
si on tullut vielä erilaisia lisänimiä. Suomessa tunnetuin 
inkerikko oli syntymänimeltään Paraskeva Mikitina (Pa- 
raske Mikitantytär). Naimisiin mennessään häntä alettiin 
kutsua miehensä Gavril Stepanovin (Kaurila Teppanan- 
poika) talon Larilan mukaan Larin Paraskeksi. Naimisiin 
meneminen tuotti arvostetun statuksen, vaikka miniä 
asettui uudessa taloudessa perhehierarkian alimmaisek- 
si. Usein naisia on Inkerissä naimisiin mentyään kutsut- 
tu statuksensa ja miehensä mukaan jonkun naisiksi, esi- 
merkiksi Paroi Sakun nainen. Tässä kirjassa kirjoitamme 
nämä päätteet yleisempien -poika- ja -tytär-päätteiden ta- 
voin yhteen: Paroi Sakunnainen. Paikoin moninimisyys 
koskee myös tallentajia. Esimerkiksi syntymänimeltään 
Juhana Lukkarinen esiintyy julkaisuissaan etunimensä 
alkukirjaimella J. Lukkarinen, SKS:n arkistossa nimellä 

Juho Lukkarinen ja Museoviraston aineistoissa nimellä 
Jussi Lukkarinen. 

Olemme tässä kirjassa käytännöllisistä syistä pyrki- 
neet käyttämään yhtenäistä nimistöä ja käsitteistöä. Kos- 
ka aihepiiriin liittyy sekä suomen- ja vironkieliseen tutki- 
musympäristöön että paikallisiin yhteistöihin liittyviä 
käytäntöjä ja kielellisiä valintoja, avaamme niitä kansojen 
ja kielten osalta seuraavaksi lähemmin. 


Inkerikkojen nimityksistä 


Inkerinmaalla etupäässä Suomenlahden kaakkoisrannan 
niemillä ja rantavyöhykkeellä asuneet inkerikot eli inke- 
roiset ovat käyttäneet itsestään nimityksiä ingerikko, inger- 
läin ja ingeroin. Näillä on kaikilla semanttinen viitesuhde 
Inkerinmaan nimeen. Läntiset inkerikot ovat käyttäneet 
kielestään nimitystä maa keeli 'maan kieli, eli samaa il- 
maisua, jonka vatjalaisetkin ovat tunteneet. Soikkolan in- 
kerikot ovat kutsuneet kieltään karjalaksi, väestöä nimi- 
tyksellä karjalain 'karjalainen', mikä on toistuvasti herät- 
tänyt tutkimuksessa tulkintoja väestön karjalaislähtöisyy- 
destä. Itäisimmässä tallennusten aikaisessa inkeroismur- 
teessa eli Hevaan murteessa omaan ryhmään kuuluvista 
käytettiin nimitystä ingeroin 'inkerikko'. Venäjän kielen 
yleistyessä myös venäjänkielinen nimitys iZor 'inkerikko', 
monikossa ižory, yleistyi, samoin siihen perustuva viitta- 
us kieleen ižorski jazyk 'inkeroisen kieli”. Toisen maail- 
mansodan jälkeisten vaikeimpien vuosien jälkeen virolai- 
set tutkijat tekivät runsaasti kenttätöitä Inkerinmaalla ja 
alkoivat käyttää järjestelmällisesti nimitystä isur 'inkerik- 
ko’, monikossa isurid. Vastaavasti kieleen viitattiin käsit- 
teellä isuri keel 'inkeroisen kieli’. 

Suomenkielisessä kirjallisuudessa väestön ja kielen 
erottaminen vaihteli pitkään, mistä kertoo sekin, että inke- 
rikko ja inkeroinen ovat käytössä rinnakkaismuotona. Vol- 
mari Porkan 1885 ilmestyneestä tutkimuksesta Uber den 
ingrischen Dialekt lähtien suomeksikin puhuttiin ja kirjoi- 
tettiin tavallisesti inkeroismurteista. Kielisosiologista tai 

taksonomista kannanottoa siihen, oliko kyseessä kieli vai 
murre, ei esitetty. Kun vähemmistökielten asemasta, kie- 
lenpuhujien identiteetistä ja oikeuksista on alettu laajem- 
min keskustella, myös luokittelu on tullut tarkemmaksi. 
1990-luvulta lähtien on järjestelmällisemmin käytetty il- 
maisua inkeroisen kieli, osin viron ja venäjän mallin mukai- 
sesti, osin täydellisen kielisosiologisen muutoksen takia. 
Tässä kirjassa käytämme käsitteitä siten, että inkerikko 
viittaa ihmisiin ja väestöön, ja inkeroinen myös yksinään 
käytettynä viittaa heidän puhumaansa inkeroisen kieleen. 
Taivutusvartalo inkerikko- esiintyy määritteenä sekä yhdys- 
sanoissa, kuten inkerikkoväestö, inkerikkolaulu, inkerikko- 
kylä (vertaa somalikulttuuri, romaniväestö) että attribuutti- 
lausekkeissa, kuten inkerikkojen kulttuuri, inkerikkojen pe- 
rinne, inkerikkojen kansanrunous, inkerikkojen kansanusko. 


Vatjalaisten nimityksistä 


Ympäröiviin väestöihin ja heidän puhumiinsa kieliin näh- 
den vatjan ja vatjalaisten asema on ollut yksiselitteisempi 
kuin inkerikkojen ja setojen. Kaikissa tärkeimmissä mur- 
reryhmissä on tunnettu ilmaisut vad'd'akko, vad'd'alain 
"vatjalainen”.5? Vastaavasti inkeroisessa on tunnettu käsite 
vadelain, vadikkain 'vatjalainem”.' Tämän kollektiivinimi- 
tyksen pohjana on koko vatjalaisalueella alueennimenä- 
kin tunnettu Vad'd'a 'vatjalaisalue, jota vastaa inkeroises- 
sa Vadi.° 

Lukumäärältään pieni vatjalaisyhteisö on kuitenkin 
identifioinut itsensä ja kielensä eri tavoin. Aluepohjaisen 
nimityksen vad'd'a : vad'd'aa tšeeli 'vatjan kieli? rinnalla on 
länsivatjassa paikoin käytetty ilmaisua maa tšeeli ”maan 
kieli; vatjan kieli”.3 Topografisena käsitteenä niinkin neut- 
raali käsite kuin maa on Inkerinmaalla Kattilan seudulla 
rajannut sisämaan maa pooli ”maan puoli; Kattilan seu- 
tu” (myös maa seltsä 'maan selkä’ tai lyhyesti maa), joka 
oli vatjalaisten asuinaluetta. Paikallisista vatjalaisista tun- 
nettiin myös nimitykset maalaizõd ”maalaiset?, maamehed 
*maanmiehet ja mätšiläized 'mäkeläiset; vatjalaiset”.4 

Samat vatjalaisiin ja vatjan kieleen viittaavat käsitteet 
otettiin käyttöön myös muunkielisessä painetussa kirjal- 
lisuudessa. Suomeksi vatja 'vatjan kieli ja vatjalainen ovat 
vakiintuneita käsitteitä, vastaavasti viroksi vadja (keel) 
"vatjan kieli’, vadjalane 'vatjalainen' ja venäjäksi vodski (ja- 
zyk) 'vatjan kieli’, vod 'vatjalaiset'. Laukaansuun vatjalais- 
alueesta käytetään usein etenkin kielentutkimuksen pii- 
rissä vatjan kieleen viittaavaa nimitystä Vainpuoli. 


Setojen nimityksistä 


Niin sanotulla vanhalla Liivinmaalla puhutuista kielimuo- 
doista etelävirolaisten murteiden asema on ollut moni- 
tulkintainen, vaikka setojen ortodoksisuus ja perinteet 
ovat määrittäneet heitä kulttuurisesti. Virossa on monilla 
alueilla ollut käytössä neutraali ilmaisu maa rahvas 'viro- 
laiset", maa keel 'viron kieli”, ja esimerkiksi nykyvirossa käy- 
tettävät eestlane "virolainen, eesti keel viron kieli levisivät 
laajemmin vasta 1800-luvun jälkipuoliskolla. Paikallisessa 
käytössä seto on merkinnyt rajatummin Petserimaan asuk- 
kaita, tällöin viittaamassa 1920- ja 1930-luvun hallinnolli- 
seenkin alueeseen. Paikallisessa puheessa on tehty ero se- 
tojen ja virolaisten välillä: seto om seto, a neog omma tsuhk- 
naq ’seto on seto, mutta he ovat virolaisia [tsuhnia).5 
Paikallisista ihmisestä käytetään sekä lyhempää muo- 
toa seto ja siitä johdettua setokõnõ 'setukainen'. Näistä muo- 
doista on mukautettu myös viron kirjakieleen rinnakkais- 
variantteina setu ja setuke(ne). Sellaisina ne ovat olleet pit- 
kään käytössä, ja esimerkiksi F. J. Wiedemannin laatimas- 
sa ja Jakob Hurtin täydentämässä virolais-saksalaisen sa- 
nakirjan toisessa painoksessa vuodelta 1891 esitetään att- 
ributiivinen setu-rahwas ja johdos setukene. Viron kirjakie- 
leen mukautetusta muodosta on peräisin myös suomen 
kielessä pitkään käytetty setukainen : setukaismurteet. 
Vironkielisessä ja etelävirolaisessa vörunkielisessä kir- 
jallisuudessa on luontevaa käyttää lyhyttä johtimetonta 
muotoa määritesanana, esimerkiksi seto kiilä, seto röiva, 
viron kirjakielellä setu küla 'setukaiskylä', setu rõivad 

'setukaisvaatteet'. Suomeksi tällaisessa määriteasemassa 
oleva sana saa joko genetiiviattribuutin päätteen tai ad- 
jektiivijohtimen. 

Käytämme tässä kirjassa alkuperäiseen kieliympäris- 
töön yhdistyvää muotoa seto, jota voidaan myös suomeksi 
käyttää etnonyyminä, ihmiseen viittaavana. Silloin se rin- 
nastuu samanlaisiin johtimettomiin nimityksiin kuin 
mari : marit tai komi : komit, jotka ovat vakiintuneita suo- 
menkielisessä käytössä. Käsitettä käytetään tässä kirjas- 
sa rajaavasti seton kieli, seton murre, alueen nimenä kui- 
tenkin Setomaa, koska paikannimenä esiintyvä kantasa- 
na puuttuu ja alueen nimellä on paikallinen variantti. Ge- 
neerinen johdos seto-: setokylä, setolaulut, setoperinne (ver- 
taa romaniperinne) toimii tavallisesti hyvin määritteenä tai 
samaa merkiten, mutta omistajaa rajaten setojen kylä, seto- 
jen laulut tai setojen perinne. 


Kirjan lukujen esittely 


Se kulttuurinen moniäänisyys, joka on ominaista Inke- 
rinmaalle ja Setomaalle, välittyy myös kirjan lukujen mo- 
niäänisyytenä. Kulttuuri, kieli ja perinne mahdollistavat 
erilaisia näkökulmia ja tulkintoja. Kirjoittajat tarkastele- 
vat näitä eri lähtökohdista, aineistoista ja teoreettisista ke- 
hyksistä käsin. 

Kirja on jaettu viiteen temaattiseen osioon, joista en- 
simmäinen keskittyy Inkerinmaan vaiheisiin ja tallen- 
nushistoriaan. Keskimmäiset osiot käsittelevät inkerikko- 
jen, vatjalaisten ja setojen kieltä sekä suullista ja aineel- 
lista perinnettä. Viimeinen osio tarkastelee ortodoksista 
kansanuskoa pääosin inkerikkojen, pakoin myös vatja- 
laisten ja setojenkin kautta. 


I Inkerinmaa 


Taisto Raudalainen kuvaa luvussa ”Näkymiä Inkerinmaan 
historiaan” erityisesti inkerikkojen historiaa, ryhmäsuh- 
teita, elinkeinoja ja identiteettejä omien 1990-luvulla 

alkaneiden kenttätöidensä ja historiallisten lähteiden poh- 
jalta. Luku on moninäkökulmainen, ja käsittelee myös 
Inkerinmaan monietnisyyttä. Vahvimpana juonteena on 
se, miten paikalliset ihmiset ovat 1900-luvun vaihtelevis- 
sa yhteiskunnallisissa ja poliittisissa tilanteissa määrittä- 
neet itseään ja kulttuuriaan suhteessa erilaisiin historial- 
lisiin jatkumoihin. Kenttätyön tulokset luovat lisämahdol- 
lisuuksia usein fragmentaaristen historiallisten lähteiden 
tulkintaan, ja sekä paikallinen että Venäjän ja Neuvostolii- 
ton historia asettavat 1900-luvun kehityskulkuja laajem- 
paan kontekstiin. 

Anneli Asplund luo luvussa ”Inkerikkojen laulajia ja 
löytäjiä” kattavan näkymän 1800-luvun kuuluisimmasta 
runontaitajasta Larin Paraskesta paljon 1960-luvulta läh- 
tien äänitettyyn Jekaterina (Katoi) Aleksandrovaan asti 
sekä suomalaisten tutkijoiden Inkerissä 1800-luvulta 
1990-luvulle tekemiin kenttätöihin. Varhaisten tallennus- 
ten merkittävänä taustavaikuttajana piirtyy esiin ensim- 
mäisenä Inkeriin suunnannut D. E. D. Europaeus. Asp- 
lund esittelee myös monia muita tallennustapoihin ja ko- 
koelmien syntyyn keskeisesti vaikuttaneita 1800-luvun 
loppupuoliskon ja 1900-luvun alun tallentajia. Irma-Riit- 
ta Järvinen kuvaa luvun keskelle sijoittuvassa tietolaati- 
kossa tarkemmin 1930-luvun kenttätöitä niin kutsutussa 
Viron Inkerissä. Useat suomalaistutkijat vierailivat Viron 
puolelle jääneissä inkeriläiskylissä ja kiinnittivät huomio- 
ta moniin aiemmin vähemmän tallennettuihin ilmiöihin. 
Alueella kokeiltiin myös uusia tallennustapoja: laulajien 
viemistä Tallinnan yleisradion studioon sekä työtapojen, 
leikkien ja tanssien elokuvatallennusta. Neuvostoliiton ai- 
kana suomalaisilla ei ollut pääsyä Inkeriin, mutta toisen 
maailmansodan jälkeisinä vuosikymmeninä etenkin viro- 
laiset ja petroskoilaiset kielen- ja perinteentutkijat tekivät 
Inkerissä kenttätöitä ja kokosivat huomattavan määrän 
äänitetallenteita. Asplund tuo tallennushistorian kaaren 
1990-luvulle asti, jolloin hän ja muita suomalaistutkijoi- 
ta pääsi pitkän tauon jälkeen Inkerin alueelle kenttätöi- 
hin virolaisten ja petroskoilaisten kollegojen opastamana. 

Marjukka Patrakan luku ”Soikkolan inkerikkojen 1900- 
luku” perustuu hänen Soikkolanniemellä vuosina 1990- 
2008 tekemiinsä kenttätöihin. Patrakka kuvaa paikallis- 
kulttuurin muutoksia 1900-luvun alkupuoliskolta lähtien 
siten kuin 1990-luvun ja 2000-luvun alun haastateltavat 
siitä ovat kertoneet: perinteisestä maataloudesta, kalas- 
tuksesta ja kyläkulttuurista, 1930-luvun kollektivisoinnis- 
ta ja karkotuksista, toisen maailmansodan aikaisista koet- 
telemuksista, väestön siirrosta Suomeen jatkosodan ai- 
kana ja paluusta Neuvostoliittoon karkotuksineen, sodan 
jälkeisen Soikkolan kalatehtaan vaiheista ja Neuvostolii- 
ton romahtamisen tuomista paikallistason vaikeuksista ja 
muutoksista. Nämä muutokset vaikuttivat myös inkeroi- 
sen kielen käyttötapoihin ja paikalliseen yhteisöllisyyteen. 
Patrakka kuvaa myös, miten kansanusko ja ortodoksisuus 
ilmenivät etenkin kansanparannuksen sekä hautajaisten 
ja vainajien muistamisen yhteydessä. 


II Inkerikot 


Kirjan toinen osio keskittyy inkerikkojen kieleen ja suul- 
liseen perinteeseen. Inkeroisen kieli eli inkeroismurteet 
ovat huomion kohteena Riho Griinthalin luvussa. Vaikka 
alueellisesta näkökulmasta voidaan puhua kielellisesti 
omasta ryhmästään, juuri inkeroinen on se itämerensuo- 
malainen kieli, jolla on vähiten yksinomaan sille tunnus- 
omaisia piirteitä. Toisaalta inkeroinen on useilta ominai- 
suuksiltaan melko vanhakantainen kielimuoto verrattuna 
vatjaan, inkerinsuomalaisiin murteisiin ja alueen myö- 
häisempään tulokkaaseen viroon. Kielelliset erot voidaan 
esittää rajoja muodostavina, mutta inkerikkojenkin kielel- 
linen ympäristö on monella alueella rakentunut monikie- 
lisestä vuorovaikutuksesta. Dialektologisella tarkkuudella 
erottavat kielikohtaiset piirteet eivät useinkaan ole olleet 
este käyttää lähisukukieliä rinnakkain, joskin on sanottu, 
että vatjalaiset oppivat paremmin inkeroista kuin päinvas- 
toin. Inkeroismurteista Soikkolan murteen voi katsoa 
edustavan tyypillisintä inkeroista. Hevaan murteessa taas 

on säilynyt piirteitä, jotka ovat laajemmassa itämerensuo- 
malaisessakin kontekstissa arkaismeja. 

Aili Nenolan luku ”Rituaalinen itkentä Inkerin laulu- 
kulttuureissa” tarkastelee inkeriläisten, erityisesti inkerik- 
kojen rituaalista naisten itkuvirsiperinnettä. Metaforisel- 
le ilmaisulle, vapaamittaisille alkusointuisille säkeille ja 
vahvalle rituaaliselle tunneilmaisulle perustuvat itkuvirret 
olivat ennen kaikkea erotilanteiden runoutta. Keskeisim- 
piä käyttötilanteita olivat hautajaiset ja häät sekä sotamie- 
henotto, joskin itkuvirsiä oli mahdollista luoda myös ar- 
kisemmissa tilanteissa. Hautajaisissa ja niitä seuranneis- 
sa vainajan muistelutilaisuuksissa itkuvirret olivat keskei- 
nen kansanomaisen ilmaisun muoto, jolla oli mahdollis- 
ta pitää yhteyttä elävien ja kuolleiden välillä. Siirtymäriit- 
ti- ja rooliteorioiden läpi katsottuna itkut muodostivat jat- 
kumon, jonka kuluessa vainaja saatettiin oikeanlaisella 
tavalla osaksi suvun vainajien yhteisöä tai vanhempien- 
sa kodissa elävä tyttö siirrettiin vaimoksi ja miniäksi mie- 
hensä kylään ja kotiin, jossa hänen asemansa oli alhainen 
ja elämänsä työntäyteistä. Itkut toimivat paitsi erotilantei- 
den ja muuttuvien sosiaalisten suhteiden käsittelyn väli- 
neinä myös naisten solidaarisuuden vahvistajana. Inkerin 
eri alueilla ja ryhmillä oli osittain omanlaisensa kuvakieli 
ja tapa käyttää itkujen tyylikeinoja. 

Anneli Asplundin analyysi inkerikkojen soitinmusii- 
kista perustuu ennen kaikkea nuoren kansanmusiikista 
innostuneen opiskelija A. O. Väisäsen lyhyeen mutta te- 
hokkaaseen tallennusjaksoon Länsi-Inkerissä vuonna 
1914 sekä myöhempään yhteistyöhön taitavan soikkolalai- 
sen soittajan Feodor Nikitin Safronoffin eli Teppo Revon 
kanssa. Jo muutaman soittopätkän äänittänyt Armas Lau- 
nis oli havainnut, että Soikkola oli taitavien paimensoitta- 
jien aluetta. Väisänen arvosti erityisesti improvisatorisia 
”omasta päästä” luotuja soitteita puupuhaltimilla, mutta 
tallensi myös kanteleella, sarvella, pienellä hanurilla ja 
balalaikalla esitettyjä sävelmiä. Paimensoittimilla esitetty 
moninainen sävelmistö — merkinantosävelmät, surumie- 
liset haliat soitot ja improvisaatiot — sekä eri soittimilla 

käytetyt tanssi- ja marssisävelmät olivat osin Inkerin eri 
ryhmien jakamaa perinnettä. Etenkin tanssisävelmistöstä 
puhuttiin venäjänkielisillä nimillä. Paimensoittimilla voi- 
tiin soittaa myös runo- ja itkusävelmiä. 

Kati Kallio käsittelee luvussa ”Inkerikkojen runolaulu” 
inkerikkojen kalevalamittaisia runoja sekä näiden sävel- 
miä, esitystapoja ja keskeisiä käyttötilanteita: etenkin vuo- 
den keskeisimpiä praasniekkoja, työlauluja, loitsuja sekä 
häärituaaliin liittyvää laulamista. Sekä tallennushistorias- 
ta että ryhmien välisestä vuorovaikutuksesta johtuen eri 
ryhmien lauluperinteitä on välillä vaikea erottaa toisis- 
taan. Inkerikkojen runoilla ja sävelmillä on silti omia piir- 
teitään ja ne ovat vaikuttaneet vahvasti myös muiden In- 
kerin ryhmien perinteeseen. Etenkin rituaalisten sävel- 
mien osalta Pohjois-Inkerin inkerikoilla on omanlaisiaan, 
Hevaan ja Soikkolan alueista erottuvia piirteitään. Kallio 
käsittelee myös usein naisten laulukulttuurina käsitellyn 
Inkerin miesten lauluja. 

Inkerikkojen kertomusperinteitä ei ole juurikaan ana- 
lysoitu, vaikka kielentutkijat ovat käyttäneet niitä edusta- 
via aineistoja runsaastikin. Kati Kallio luo etenkin Vihtori 
Alavan 1800-luvun lopulla Hevaalta ja Soikkolasta tallen- 
taman aineiston pohjalta katsauksen inkerikkojen proo- 
saperinteen lajeihin ja teemoihin. Hän kiinnittää erityi- 
sesti huomiota teemojen esiintymiseen useampien lajien 
piirissä sekä lajien väliseen vuorovaikutukseen. Inkerik- 
kojen uskonnollisia kertomusperinteitä käsitellään myös 
Irma-Riitta Järvisen luvussa kirjan viidennessä osiossa, ja 
etenkin Marjukka Patrakan ja osin Taisto Raudalaisenkin 
luku perustuu pitkälti omaelämäkerralliseen kerrontaan. 


III Vatjalaiset 


Kirjan kolmannen osan neljässä luvussa tarkastellaan vat- 
jalaisten historiaa, kulttuuria ja kieltä. Enn Ernits tarkas- 
telee kansatieteellisestä näkökulmasta vatjalaisten aineel- 
lista kansankulttuuria, jonka tunteminen auttaa myös 
perinteisten tapojen ja suullisen perinteen käsittämistä. 

Kylä- ja yhteisörakennetta ja rakennuskantaa valaiseva 
katsaus kuvaa historiallisen vatjalaisyhteisön asuinympä- 
ristön puitteet. Vuotuiskierron ja agraariyhteisön arjen 
ymmärtämistä auttaa perinteisten työtapojen selvittämi- 
nen niihin liittyvine työkaluineen ja nimityksineen. Myös 
käsitöiden ja pukeutumisen yhteydessä avataan vatjalais- 
ta monipuolista käsitteistöä. Ruokakulttuuria havainnol- 
listavat maidon käyttöä, leipien ja piirakoiden valmista- 
mista kuvaavat yksityiskohdat. Monet aineellisen kulttuu- 
rin piirteet olivat inkerikoilla ja vatjalaisilla samankaltai- 
sia, joten luku auttaa myös inkerikkojen kulttuurin ym- 
märtämisessä. 

Heinike Heinsoon luku ”Vatjan kieli” antaa kokonais- 
kuvan 1900-luvun toisella puoliskolla lopullisesti hiipu- 
neen vatjan kielen pitkästä historiasta ja tunnuspiirteistä. 
Varhaisimmat maininnat vatjalaisista ovat jo 1000-luvun 
alkuvuosisadoilta, ja vatjan kieltä on pidetty vanhimpana 
tunnettuna Inkerinmaan kielimuotona. Myös ero inkeroi- 
seen on tehty jo keskiajalla, vaikka tarkempaa tutkimus- 
tietoa on alkanut kertyä vasta 1800-luvulta alkaen. Vaikka 
vatjan asemaa voi pitää Inkerinmaan kielistä kielisosio- 
logisesti heikoimpana, ja vatjalaisten assimiloituminen 
alkoi jo 1800-luvulla, on vatjalla ollut vanhastaan useita 
eri murteita omine tunnuspiirteineen. Oman lukunsa 
muodostaa 1400-luvun puolivälissä saksalaisten sotaret- 
kellä Latviaan pakkosiirrettyjen kreevininvatjalaisten ryh- 
mä, joiden kielestä on säilynyt fragmentaarisia tietoja. Lu- 
vussaan Heinsoo kartoittaa ensin vatjalaisten muinaisia 
asuinalueita, varhaisia mainintoja vatjalaisista sekä tutki- 
mushistoriaa. Kielellisten piirteiden yksityiskohtaisempi 
tarkastelu rajaa kaikille vatjan murteille yhteiset piirteet 
ja hahmottelee tarkemmin myös länsivatjan ja vanhakan- 
taisen itävatjan ominaispiirteitä. 

Ingrid Rüütel luo luvussa ”Vatjalaisten itkut, laulupe- 
rinne ja soittimet” laajan näköalan vatjalaisiin runoihin ja 
itkuvirsiin sekä näiden käyttöön ja sävelmiin, joiden aiem- 
masta tutkimuksesta suurin osa on julkaistu viron ja ve- 
näjän kielellä. Hän käsittelee runoaineiston tallennus- 

historiaa ja sen luonnetta suhteessa lähiseutujen runo- 
kulttuureihin, runon lajeihin ja esityskäytäntöihin. Lo- 
pussa esitellään myös uudemmat venäläisen ja suomalai- 
sen mallin mukaan sepitetyt riimilliset laulut sekä käy- 
tetyt soittimet. Vatjalaisen runoperinteen tulkinnan kan- 
nalta olennaista on, että tallennusaikana runojen ja vatjan 
kielen käyttö oli hiipumassa ja sulautumassa vahvemmin 
kuin inkerikkojen, ja toisaalta Inkerinmaan vuorovaiku- 
tussuhteet ovat olleet moninaisia. Rüütelin tarkempi ana- 
lyysi vatjalaisten sävelmistä keskittyy runosävelmiin, mut- 
ta kuvaa myös itkuvirsien ja uudempien kansanlaulujen 
tyylit. Luku selvittää, minkälaisia runosävelmiä vatjalaisil- 
la oli tallennusten aikaan käytössä, miten ne varioivat ja 
miten ne suhteutuvat runolajeihin ja runojen käyttötapoi- 
hin sekä lähiseutujen muihin laulutraditioihin. 


IV Setot 


Setoja käsitteleviä lukuja on kirjan neljännessä osassa 
neljä. Setojen puhuman kielimuodon monitulkintainen 
asema on tarkasteltavana Karl Pajusalun luvussa ”Setojen 
kieli”. Etelävirolaisia kielimuotoja voidaan perustellusti 
pitää omana, pohjoisvirosta eli viron kirjakielestä poik- 
keavana kielenään. Viroksi myös paikallismurteita on voi- 
tu kutsua kieliksi, mutta suomeksi setomurteet ja vörun 
murre edustavat samaa kielivarianttia. Tämä etelävirolai- 
nen kielimuoto on kaakkoisin itämerensuomalainen kie- 
li, ja monista muutoksista ja rakenteellisesta kulumisesta 
huolimatta siinä esiintyy myös vanhoja suomalais-uerilai- 
sia piirteitä, joista monet ovat kadonneet muualta itäme- 
rensuomesta. Pajusalu selvittää yksityiskohtaisesti seto- 
murteille tunnusomaisia äänteellisiä ja muoto-opillisia 
piirteitä. Tämäkin kielialue on ollut historiallisesti laajem- 
pi kuin 1900-luvulla tunnettiin. Pajusalu liittää katsauk- 
seen myös perustiedot kaakompana Venäjän puolella si- 
jainneelta Kraasnan kielisaarekkeelta, jota Oskar Kallas ja 
Heikki Ojansuu ehtivät havainnoida ennen ensimmäistä 
maailmansotaa. 

Mare Pihon laaja luku ”Setojen aineellinen kulttuuri” 
on ensimmäinen laaja analyysi aiheesta. Työ perustuu 
kirjallisuuteen, museokokoelmiin sekä kirjoittajan omiin 
pitkäaikaisiin kenttätöihin, haastatteluihin ja kontakteihin 
vuosilta 1970-2006. Piho punoo yhteen pitkiä historialli- 
sia kehityskulkuja ja keskittyy etenkin 1800-luvun ja 
1900-luvun alkupuolen tilanteisiin. Frityisen merkittävää 
luvussa on erilaisten opetus- ja valistustoimien — luosta- 
rin, kartanoiden, koulujen, valistuskirjallisuuden, maata- 
lousnäyttelyiden ja vastaavien — pitkäaikaisen ja vaihtele- 
van vaikutuksen analyysi. Piho yhdistää myös kansatie- 
teellisiä lähteitä erilaisiin viranomaistilaistoihin ja museo- 
kokoelmien tarkasteluun. Luvun alkuosa luo kuvaa Seto- 
maan historiasta ja etnisen identiteetin kysymyksistä, ja 
toimii siten johdantona koko Setomaata käsittelevälle 
osiolle. 

Ingrid Rüütel käsittelee luvussaan ”Setojen itkut, lau- 
luperinne ja soittimet” perinteisen laulun ja musiikin la- 
jit itkuvirsistä runolauluun, kansansoittimiin ja uudem- 
paan kansanlauluun, varhaisimmista tallenteista nykyti- 
lanteeseen, myös suhteessa lähialueiden perinteisiin. Se- 
tojen perinne on monella tavoin ainutlaatuinen itämeren- 
suomalaisen runolaulun kentällä, vaikka myös yhteisiä 
piirteitä on paljon: sävelmien kirjo on moninaisempi ja 
laulun moniäänisyys ja monet tyylipiirteet erilaisia kuin 
muilla ryhmillä. Monien laulutekstien runomittarakenteet 
ovat haastavia analysoitavia ja aukeavat ainoastaan suh- 
teessa laulujen sävelmiin. Runoissa on toisaalta paljon 
vanhakantaisia aiheita, toisaalta setolaulajat olivat myös 
taitavia improvisoimaan. Moninaisia yhteyksiä löytyy niin 
balttilaisiin, slaavilaisiin kuin muihin itämerensuomalai- 
siinkin kulttuureihin. Setomaalla itämerensuomalaisen 
runolaulun perinne on kulkenut poikkeuksellisen katkea- 
mattoman nykyaikaan asti, samalla eläen ja muuttuen. 

Kristi Salve analysoi setojen kertomusperinteitä, näi- 
den tallennushistoriaa, käyttötapoja ja ominaispiirteitä. 
Huomion kohteena ovat erityisesti sadut, syntykertomuk- 
set, legendat, kaskut sekä paikkoihin ja historiaan liittyvä 

kerronta. Setot itse hahmottivat kerronnan lajeja sen mu- 
kaan, sijoittuiko kertomus kaukaiseen menneisyyteen vai 
sisälsikö se historiallisesti tunnettuja henkilöitä tai paik- 
koja. Salve käsittelee myös kertomusperinteiden käyttöta- 
poja, tyylejä, uskomuksellisia taustoja, sekä niiden suh- 
teita etnisiin suhteisiin. Kansanomaista kristillisyyttä ja 
kansanuskoa tarkastellessaan kirjoittaja toteaa, että ker- 
ronnan lajien perusteella ei aina voi päätellä yhteisön ker- 
tomukselle antamaa totuusarvoa tai sen uskomuksellista 
tai eettistä painoa. Uskomusperinteitä käsitellessään luku 
tulee myös lähelle kirjan inkerikkojen ja vatjalaisten kan- 
sanuskon ja -uskonnollisuuden piirteitä käsittelevää osiota. 


V Ortodoksinen kansanusko 


Kirjan viimeisessä osiossa käsitellään neljästä eri näkö- 
kulmasta ortodoksista, usein synkretististä kansanuskoa. 
Ergo-Hart Västrik tarkastelee luvussaan ”Muuttuvat nä- 
kökulmat inkerikkojen ja vatjalaisten elävään kansanus- 
koon”, miten inkerikkojen ja vatjalaisten uskonnollisuut- 
ta ja kansanuskoa on 1500-luvulta lähtien eri lähdetyypeis- 
sä kuvattu. Lähteiden painotukset ja tarkoitusperät vaih- 
televat suuresti. Ensimmäiset Inkerinmaan uskonnolli- 
suudesta kertovat aineistot ovat Novgorodin arkkipiispo- 
jen paimenkirjeitä ja aikakirjoja 1500-luvulta, seuraavat 
Ruotsin suurvaltakauden luterilaisia tarkastusselvityksiä. 
Niitä seuraavat 1700-luvun alun aiemmin pitkälti huo- 
miotta jääneet ortodoksisen synodioikeuden pöytäkirjat ja 
saman vuosisadan lopun etnografiset ja maantieteelliset 
selvitykset. Muutos tiedonkeruun intresseissä tapahtuu 
vähitellen. 1800-luvun tallenteet ovat suomalaisten kan- 
sanperinteen kerääjien matkakertomuksia sekä 1900-lu- 
vun kansanrunouden- ja kansanuskontutkijoiden muis- 
tiinpanoja. Kokonaisuutena lähteet kertovat sekä kansan- 
uskon pitkistä jatkumoista että sen muutosprosesseista 
ja muuttamispyrkimyksistä. Puiden ja kivien kunnioitus, 
tietäjäinstituutio (arpojat), kuolemaan liittyvät käsitykset 
ja rituaalinen vaatetus ovat lähteissä vuosisadasta toiseen 

toistuvia teemoja. Samalla eri lähdetyypeistä käy myös hy- 
vin ilmi, että ensimmäisistä lähteistä alkaen inkerikot ja 
vatjalaiset identifioivat itsensä vakaasti kristityiksi ja orto- 
dokseiksi. 

Madis Arukask tarkastelee luvussaan ”Raja-alueiden 
ortodoksinen kansankulttuuri” etenkin setojen, mutta 
myös inkerikkojen ja vatjalaisten kansankulttuurien eriai- 
kaisia kerrostumia ja niihin eri suunnista tulleita vaikut- 
teita. Näiden väestöjen kulttuurinen samankaltaisuus pe- 
rustuu ennen kaikkea itäisen ja läntisen kulttuurin vai- 
kutuspiireissä elämiseen sekä ortodoksisuuden ja esi- 
kristillisten elementtien muodostamaan synkretistiseen 
kansanuskoon. Kirjoittaja soveltaa Juri Lotmanin teoriaa, 
jonka mukaan kansanomaisessa uskontokäsityksessä val- 
litsee sopimuksellinen, neuvoteltavissa oleva tila ihmi- 
sen ja supranormaalin välillä. Kirkkouskonto, niin orto- 
doksinen kuin luterilainenkin, taas edellyttää selkeää alis- 
tumista suhteessa jumaluuteen. Arukask analysoi myös 
omaperäisten mytologisten, ortodoksisten ja maallisten 
aihelmien vuorovaikutusta kansanrunoissa. Lotmanin so- 
siokulttuurista mallia käyttäen hän pohtii ortodoksisen 
kansankulttuurin synkretististä luonnetta, rajaseudun et- 
nokulttuurien itseymmärrystä ja sitä, mitä erilaiset elä- 
mäntapojen ja uskonelämän muutosten ja modernisaa- 
tion prosessit ovat tälle eri aikoina tehneet. 

Irma-Riitta Järvinen luo luvussa ”Inkerikkojen ja vatja- 
laisten kansanomaisesta uskonnosta” kuvaa mainittujen 
ryhmien omaehtoisesta uskonnollisuudesta erityisesti 
Vihtori Alavan 1800-luvun lopun ja Paul Aristen toisen 
maailmansodan jälkeisten keräelmien kautta. Ariste ym- 
märsi myös kansanomaista ortodoksisuutta, mikä monil- 
le muille tallentajille näyttäytyi joko eksotisoituna paka- 
nuutena tai tallennusten ulkopuolelle jätettävänä moder- 
nina piirteenä. Ortodoksisuuden ja kansanomaisten ele- 
menttien yhdistymisestä syntynyttä synkretististä, paikal- 
listen itsensä täysivaltaiseksi kristillisyydeksi hahmotta- 
maa käytäntöä Järvinen käsittelee kansanomaisena uskon- 
nollisuutena ja kyläuskonnollisuutena, ei kansanuskona. 

Hän vertaa inkerikoilta ja vatjalaisilta tallennettuja aineis- 
toja erityisesti Laatokan ja Aunuksen karjalaisilta tallennet- 
tuihin runsaampiin aineistoihin: monet Karjalassa tunne- 
tutilmiöt esiintyvät myös Inkerissä, vaikka tämän osoittaa 
tallennushistoriasta johtuen joskus vain yksittäinen muis- 
tiinpano. Huomion kohteena ovat erityisesti pyhimys- 
ten kunnioittaminen, kuolemanrituaalit, kirkot ja luosta- 
rit sekä kansanhurskaus kertomusperinteessä. 

Senni Timonen tulkitsee kirjan viimeisessä luvussa 
”Inkerikkojen pyhät laulut” inkerikkojen kristillisiä laulu- 
ja, joita on ollut tapana kutsua myös legendarunoiksi. Ti- 
monen lukee näitä toisaalta toisiinsa punoutuvana koko- 
naisuutena, toisaalta yksittäisiin esityksiin ja lauluihin 
liittyvien pienten taustamainintojen pohjalta. Hän käsit- 
telee uusilla tavoilla myös loitsuihin ja muuhun runos- 
toon sisältyviä rukousjaksoja. Tuloksena on vaikuttava ai- 
neistolähtöinen näkymä pyhiin lauluihin kansanuskon, 
ortodoksisen kirkon ja poeettisen kielen risteyskohdassa. 
Maailma syntyy, Jumala eli Jeesus syntyy, kuolee ja nou- 
see ylös, Jeesus ja pyhät kulkevat maan päällä. Tästä laula- 
minen kannattelee Jumalan luomaa maailmaa ja vahvis- 
taa hyvän voimaa, mutta lomittuu myös maallisempien ja 
henkilökohtaisempien asioiden käsittelyyn. 

NÄKYMIÄ INKERINMAAN HISTORIAAN 


Taisto Raudalainen 


Tässä luvussa tavoitteenani on luoda kuvaa Inkerinmaan 
ja erityisesti inkerikkojen historiasta alkaen ensimmäisis- 
tä maininnoista aina viime vuosisadan loppuun saakka. 
Käytän lähteenäni venäjän-, viron- ja suomenkielistä tut- 
kimusta Inkerin alueen väestöryhmistä kielitieteen, histo- 
rian ja kansatieteen alalta sekä omien kenttätöitteni tulok- 
sia. Huomioni kiinnittyy erityisesti seikkoihin, jotka tiede- 
ja tietokirjallisuudessa ovat näyttäytyneet kiistanalaisina 
tai joista on käyty tieteellistä väittelyä. Otan esille myös 
joitakin kenttätyössäni esiin nousseita teemoja inkerikko- 
jen lähihistoriasta. Näitä ovat erityisesti ryhmien väliset 
suhteet, monikielisyys, eri aikakausien sosiolingvistiset 
ympäristöt, etnisesti värittynyt kielipolitiikka ja vähem- 
mistöryhmien sortopolitiikka Neuvostoliitossa. 

Tein vuosina 1999-2001 Viron Tiedeakatemian rahoit- 
tamana kenttämatkoja läntiseen Inkeriin Viron Kansan- 
runousarkiston (ERA) johtajana toimineen Ergo Västrikin 
ja Tarton yliopiston jatko-opiskelijan Madis Arukaskin 
kanssa. Lisäksi poikkesimme Vainpuolen ja Ala-Laukaan 
kylissä palatessamme Vepsään suuntautuneilta kenttätyö- 
matkoilta vuosina 2002 ja 2004. Vaikka kenttätyömatko- 
jemme painopiste oli vatjalaisissa ja oma työni keskittyi 
inkerinsuomalaisiin, tutustuimme myös inkeroiskieleen 
ja inkerikkoihin, sillä Inkerinmaalla ovat yhteydet eri ryh- 
mien välillä olleet kautta aikain tiiviit ja vuorovaikutus vil- 
kasta. Näiden matkojen ääni- ja videotallenteet ovat alus- 
tavasti järjestettyinä saatavilla Viron kansanrunousarkis- 
tosta Tartossa. Tämä luku perustuu näihin kenttätöihin 
niiltä osin, kun muita viitteitä ei mainita. 

Inkerikot varhaisessa 
historiankirjoituksessa 


Karjala oli viikinkiajalla idäntien eräs solmukohta. Alueen 
arkeologisen aineiston kuten aarrelöytöjen perusteella in- 
kerikot ja karjalaiset toimivat Vienanmeren suolan, tur- 
kiksien ja paikallisen viljan välittäjinä. Narvan, Laukaan ja 
Nevan jokisuut olivat tärkeitä tavaranvaihto- ja rahtipaik- 
koja, ja liiketoiminnan toinen pää sijaitsi Mustanmeren 
rannoilla. 

Vuosisatojen ajan inkerikoilla ja karjalaiskauppiailla oli 
tärkeä rooli Nevan, Inkereenjoen ja joidenkin tietojen mu- 
kaan jopa Olhavanjoen lotjakaupassa. Inkerinmaan ran- 
nikoilla on käyty pitkään kauppavaihtoa, millä on ollut 
oma vaikutuksensa alueen luonteen muodostumiseen. 
Voidaan myös olettaa, että Inkerinmaan paikalliset elin- 
olosuhteet ja ekologiset erityispiirteet sekä alueella aikai- 
semmin asuneiden heimojen elämäntavat ovat jättäneet 
omat jälkensä alueen kulttuuriin. 

Keskiajalla Inkeri kuului Novgorodin vaikutuspiiriin. 
Ensimmäinen kirjallinen maininta inkerikoista löytyy 
vuodelta 1228, jolloin hämäläiset kokivat suuren tappion 
hyökättyään Vanhan Laatokan (Staraja Ladoga) linnoi- 
tusta vastaan. Puolustajien puolella taisteluun osallistui 
muiden muassa niin sanottu ižerjanje eli ”inkerikkojen 
joukko”. Novgorodin ensimmäisessä aikakirjassa kerro- 
taan, kuinka Saksalainen ritarikunta tunkeutui vuosina 
1240-1241 Novgorodin etupiiriin ja perusti sinne Kaprion 
linnoituksen. Heidän joukossaan oli epäilemättä tuolloi- 
sia virolaisia ja joidenkin tulkintojen mukaan myös län- 
tisiä vatjalaisia. Aleksanteri Nevski (Aleksandr Jaroslavitš, 

Pyhä Aleksanteri Nevalainen) lähti Kaprion linnoituksen 
saksalaisia vastaan yhdessä novgorodilaisten ja laatokka- 
laisten, karjalaisten ja inkerikkojen kanssa ja valloitti lin- 
noituksen. Saksalaiset hän otti mukaansa Novgorodiin ja 
antoi muiden mennä, mutta vatjalaiset ja tšuudilaiset luo- 
piot hän hirtätti.' 

On täysin mahdollista, että hirtettyjen joukkoon kuu- 
lui oletettujen virolaisten ja vatjalaisten ohella inkerikkoja, 
mutta täyttä varmuutta kronikassa mainittujen etnisestä 
alkuperästä ei ole. Joka tapauksessa näyttää siltä, että näis- 
sä yhteenotoissa itämerensuomalaiset heimot hyökkäsi- 
vät tai yllytettiin hyökkäämään toisiaan vastaan klassista 
hajota ja hallitse -periaatetta käyttäen? 

Novgorodin ensimmäisissä aikakirjoissa mainitaan 
vuosilta 1240-1241 myös inkeroissotapäällikkö Pelkoi 
(ven. Pelgusi; nimen taustalla näyttäisi olevan itämeren- 
suomalainen sukunimi Pelkoinen). Hänet esitetään Alek- 
santeri Nevskin liittolaisena, joka pelasti ruhtinaan uhkaa- 
valta tappiolta. Kun jossakin Inkereenjoen suun tienoilla 
Birger-jaarlin laivasto lähestyi Inkerinmaan pohjoisran- 
nikkoa, Pelkoi näki asiasta enneunen ja varoitti ruhtinasta 
lähestyvästä uhasta. On arveltu, että inkerikoilla itsellään- 
kin oli riittävän toimiva paikallinen yhteiskuntajärjestel- 
mä, joka mahdollisti jonkinlaisia puolustusjärjestelyitä ja 
niihin liittyviä puolustusrakennelmia.? Veroluetteloiden 
mukaan Pelkoisten suvun perustamat, Tuutarin lähistöllä 
sijainneet kylät olivat olemassa vielä 1500-luvulla.4 

Suomenlahdelta Laatokalle ja sieltä Novgorodin kautta 
kulkeneella itäisellä kauppareitillä turkikset olivat keskei- 
nen kauppatuote. Turkiskauppa suuntautui Volgalle ja 
sieltä vesiteitse Bysanttiin saakka. Tämän kauppareitin al- 
kutaipaleilla oli inkerikoilla ilmeisen tärkeä välittäjätehtä- 
vä: he turvasivat viikinkien kauppamatkoja Nevan osuudel- 
la. Tästä kaupan kannalta tärkeästä roolista on todisteena 
historiallisia asiakirjoja: venäläisissä kronikoissa vuosilta 
1262 ja 1269 mainitaan novgorodilaisten ja Gotlannin sak- 
salaiskauppiaiden sopineen Retusaaren (myöh. Kronstadt) 
edustalla keskenään kaupparauhasta sekä oikeudesta pal- 

kata oppaiksi ja välittäjikseen juuri inkerikkoja.* Vanhoja 
etnisiä ja kaupallisia yhteyksiä oli Inkeristä myös Narvan- 
joen länsipuoleisille alueille. Nykyisen Viron koilliskul- 
malla Alutagusen kunnan eteläisimmässä osassa Peipsi- 
järven luoteisrannalla oli Vaiga-niminen muinaismaa- 
kunta, jonka nimi ja asutus on tutkimuksessa yhdistetty 
vatjalaisiin.* 

1200-luvulta on myös peräisin aikakirja, jossa maini- 
taan karjalaiset muiden Novgorodin heimoyhteisöjen jou- 
kossa uhmaamassa suuriruhtinas Jaroslavin valtaa, jotta 
tämä ei rajoittaisi vapaiden novgorodilaisten, muun muas- 
sa Novgorodin tšuudilaisessa kaupunginosassa asuneiden 
oikeuksia. Ilmeisesti tässä on ainakin osaksi kyse heimo- 
yhteisöjen siihenastisesta oikeudesta harjoittaa läntisellä 
suunnalla vapaata kauppaa, mihin edellä mainittu aika- 
kirja myös viittaa: 


Sinä vuonna syntyi Novgorodissa kapina, jolla yritettiin 
häätää kaupungista ruhtinas Jaroslav, kutsumalla kansan- 
käräjät ruhtinaan hoviin. Ruhtinas kieltäytyi lähtemästä 
—-jolloinka alkoi kerääntyä väkeä Novgorodin edustalle 
—- kokoonnuttiin kaikkialta ympäri Novgorodin valta- 
kuntaa — pihkovalaiset, laatokalaiset, karjalaiset, isorat 
(ižerjanje) ja vatjalaiset, jotka tulivat kaikki Golinoon pikku- 
pojista aikuisiin ja seisoivat siinä kokonaisen viikon, ja Ja- 
roslavin sotajoukot toisella puolella. — — sitten tuli Jaroslav 
kumartaen novgorodilaisten sotajoukkoihin ja kuulutti 


rauhaa kaikkialla Novgorodin valtakunnassa. 


Suuriruhtinas Jaroslav lupautui hillitsemään kaiken kos- 
tonhimonsa, ja eri novgorodilaiset heimot saattoivat taas 
luottaa häneen? 

Kiinnostusta Inkerin alueeseen oli myös läntisen kir- 
kon piirissä. Riian arkkipiispa Albertuksen tiedonannois- 
sa paavi Aleksanteri Neljännelle vuodelta 1255 mainitaan, 
että Inkerin maaperä olisi kypsä aktiivisen käännytyksen 
eli ristiretken kohteeksi. Ristiretkiaikana Suomen alueilta 
lähtikin liikkeelle sisterssiläisveljeskunnan ristiretki, jon- 

ka yhteydessä eräät Pohjois-Viron vasallit käyttivät hyväk- 
seen mahdollisuutta laajentaa vaikutusvaltaansa Narvan- 
joen yli ottamalla valvontaansa muun muassa myöhem- 
min inkerikkoasutuksestaan tunnetut Rosonanjoen ja Lau- 
kaanjoen suistot. Käännytysyritystä seurasivat vuorostaan 
novgorodilaisten vastatoimet. Sotaretkeen liittyi itse met- 
ropoliitta Kirillin vierailu, jonka oli määrä vakuuttaa sekä 
paikalliset että tunkeilijat alueen tunnustuksellisesta kyt- 
kemisestä Novgorodin vaikutusvallan alle.? Aikojen ku- 
luessa savolaiset, inkerikot ja karjalaiset ovat laajenemis- 
hakuisten Ruotsin ja Venäjän sotajoukkojen yhteydessä 
osallistuneet vastavuoroisesti lukemattomiin raakoihin 
hävitys- ja ryöstöretkiin sekä sotilaallisiin hyökkäyksiin, 
jotka ovat sisältäneet valitettavan usein veljessotien piir- 
teitä ja saaneet tuhoisaa jälkeä aikaan etenkin siviiliväes- 
tön keskuudessa. Hyvin usein käytettiin poltetun maan 
taktiikkaa, jonka tarkoituksena oli viedä viholliselta mah- 
dollisuus tukeutua toiminnassaan paikalliseen väestöön 
ja rakennuskantaan." 


Kielen käytön hiipuminen ja identiteettien 
muutokset 1900-luvulle tultaessa 


1700-luvun lopulla inkerikkoja ja vatjalaisia kuvanneen 
Fjodor Tumanskin mukaan inkerikot olivat asettuneet asu- 
maan pääsääntöisesti jokien ja järvien korkeammille tör- 
mille tai rinteille. 1600-luvun lopulla Johan Gezelius nuo- 
remman mukaan inkerikkoja asui myös 15 kilometriä Jaa- 
man (Kingisepin) kaupungista itään olevissa kylissä eli 
syvällä sydänmaillakin." Parikymmentä vuotta tuhoisasta 
Pohjansodasta eli vuonna 1732 verokirjoissa mainitaan al- 
kuperäisasukkaina noin 14500 inkerikkoa, joihin on to- 
dennäköisimmin luettu muutama tuhat vatjalaistakin. 
Köppenin mukaan 1800-luvun puolivälissä Pietarin kuver- 
nementissa inkerikkoja asui yhteensä 222 kylässä noin 
17 800 henkeä, joiden lisäksi vielä 690 inkerikkoa asui 
Viipurin kuvernementissa. Jos Pietarin kuvernementin 

verokirjoihin on luottamista, vuoteen 1882 tultaessa inke- 
rikkojen lukumäärä oli ylittänyt jo 20 000 henkilön ra- 
jan.” 

Vuonna 1926 järjestetyn, koko Neuvostoliiton kattavan 
väestönlaskennan mukaan inkerikkoja oli 26137, mutta 
1900-luvun puoleenväliin tultaessa heitä oli enää tuhat- 
kunta. Vuoden 1989 väestönlaskennan mukaan heitä 
oli enää 820 — tosin monien mielestä lukumäärä ei pidä 
paikkaansa, koska inkerikot olivat vuosikymmeniä tottu- 
neet peittämään etnisen identiteettinsä tai piilottamaan 
sen muiden osaidentiteettien taakse. 1990-luvun kansal- 
lisen innostuksen herätessä uudelleen inkerikkojen luku- 
määrän arvioitiin enimmillään olevan parintuhannen 
paikkeilla, mutta vuonna 2002 Venäjällä järjestetyn väes- 
tönlaskennan mukaan inkerikkoja tilastoitiin vain 630 
henkeä ja viimeisimmässä vuonna 2010 toteutetussa 
väestölaskennassa inkerikkojen lukumääräksi ilmoitet- 
tiin 266 henkeä. 

Inkerikkojen ja vatjalaisten assimiloitumisprosessi 
alkoi tietenkin huomattavasti aikaisemmin, ja siihen on 
liittynyt monia erilaisia tendenssejä. Vaikka inkerikot ovat 
tunnustaneet ortodoksista uskoa, monetkaan vanhem- 
man polven inkerikkonaiset eivät vielä 1920—1930-luvuilla 
osanneet puhua saati kirjoittaa venäjää. Silti juuri uskon- 
tonsa pohjalta he nimittivät itseään venäläisiksi. Kaprion 
ympäristössä ja Soikkolassa monet inkerikot omaksui- 
vat latinalaiset kirjaimet ja osasivat lukea suomenkielistä 
tekstiä, mikä antoi monille mahdollisuuden ottaa osaa lu- 
terilaisiin jumalanpalveluksiin. Pekka Hakamiehen yllät- 
tävien tietojen mukaan alueen inkerikkonaiset osasivat 
lukea suomea, mutta eivät venäjää. Onko kyse luterilai- 
sen kirkon saavutuksesta vai läheisen kielen kirjaimis- 
ton omaksumisesta omin päin? Toisaalta on tietoja siitä, 
että seka-asutusalueella luterilaista katekismusta saatet- 
tiin opettaa joillekin ortodoksisille inkerikoillekin. Abram 
Tiisnekka kirjoittaa vuonna 1882 Uudessa Suomettaressa: 

Kaprion luterinuskoiset ovat melkein kaikissa kylissä se- 
koitetut venäjänuskoisten kanssa, joka asia ei ensinkään 
ole tavallista kaikkialla Inkerinmaalla. — — Kaprion puolen 
luterinuskoisten uskonnollinen käsitys on aivan samalla 
kannalla kuin venäjänuskoistenkin heidän parissaan, niin 
että täällä on monesti vaikea päästä perille, mitä uskontoa 
oikeastaan seurataan; luterilaisilla on paljon venäjänkirkon 
tapoja ja venäjänuskoiset taas yhtä mieluusti käyvät kuule- 
massa meidän pappien saarnoja kuin omienkin pappiensa 
opetuksia. Tästä seuraa se asia, että avioliitot suomalaisten 


ja inkeroisien kesken ovat aivan tavalliset ja tiheät. 


Sen sijaan inkerikkomiehet, jotka olivat tottuneet myy- 
mään kaloja, kiviä, hiekkaa ja polttopuita Pietariin, oli- 
vat jo tuolloin suurelta osaltaan kaksikielisiä. Inkeroisen 
kielen puhujien 1930-luvulla tapahtunutta nopeaa hupe- 
nemista ei voida tietenkään selittää ainoastaan sortotoi- 
menpiteillä, toisen maailmansodan aiheuttamilla ihmis- 
tappioilla ja niitä seuranneella paikallisen kulttuurin hä- 
vittämisellä. Vähenemistä on suosinut myös esimodernin 
agraarisen kansanosan yleinen pyrkimys valita monista 
identiteettivaihtoehdoista itselleen sosiaalisesti ja talou- 
dellisesti otollisin eli tässä tapauksessa venäläinen, ylei- 
nen ja valtakulttuurin kanssa limittyvä osaidentiteetti.5 

Vatjalaisten ja inkerikkojen lukumäärän nopeaa vähe- 
nemistä jo 1800-luvun loppuvuosikymmeninä onkin 
usein selitetty maaorjuuden lakkauttamisella vuonna 1861 
ja sitä seuranneella yleisellä liikkumisvapaudella. Paikka- 
sidonnaisuus vaihtui uuteen markkina- ja kaupunkio- 
rientaatioon, joka edellytti valitsemaan venäläisyyden en- 
tisen inkerikkoidentiteetin tilalle. Monet kertoivat, miten 
isovanhemmat lähtivät parempien elinolosuhteiden pe- 
rässä kaupunkiin eli etupäässä Pietariin. Teollistumisen 
seuraukset näkyivät erityisen selvästi maaseudun inkerik- 
kokylissä. Vuosituhannen vaihteessa kerrottiin paljon sii- 
tä, miten erityisesti miehet alkoivat herkästi hävetä koti- 
kieltään tai yksinkertaisesti unohtivat sen ollessaan vie- 
railla mailla sotaväessä, ulkotöissä tai maanpaossa. 

Venäläisen kulttuurin jatkuvasta paineesta huolimatta 
Soikkolan (Kingisepin, ent. Jamburgin piirin) inkerikko- 
jen identiteetti identiteetti ja kielitaito säilyivät kuitenkin 
yllättävän pitkään. Ne alkoivat heikentyä vasta 1930-luvun 
Stalinin hallinnon vainojen ja toisen maailmansodan 
jälkeisten tapahtumien myötä. Perinteiset elinkeinot 
— metsätyöt, maanviljely ja kalastus — pitivät pitkään yllä 
paikallisia identiteettejä ja kielitaitoa, mutta yhteisö ei 
kestänyt varakkaisiin maanviljelijöihin eli niin sanottui- 
hin kulakkeihin kohdistuneita sortotoimenpiteitä 1920- 
ja 1930-luvulla, kolhoosien perustamisen yhteydessä ta- 
pahtuneita karkotuksia, toiseen maailmansotaan liittynei- 
tä pakkoevakuointeja ja sen jälkeisiä karkoituksia. Asutus 
harveni myös sotilaskohteiden perustamisen takia: esi- 
merkiksi Kurkolanniemen rannikkokylissä oli 1920-luvul- 
la yhteensä 260 taloutta, ja suurimmalle osalle asukkais- 
ta annettiin 1930-luvun lopulla lähtökäsky. Valtio maksoi 
kuitenkin kaikille korvausta. 

Vuoden 1989 väestönlaskentatiedoissa noin 800 itsen- 
sä inkerikoksi lukeneesta vain 37 prosenttia ilmoitti in- 
keroisen äidinkielekseen. On tavallaan ironista, että vain 
puoli vuosisataa aikaisemmin eli 1930-luvulla inkeroisen 
kielelle luotiin latinalaisiin aakkosiin perustuva kirjakieli 
osana Neuvostoliiton pienten kansojen kirjakielten perus- 
tamiskampanjaa. Leningradilainen kustannusosuuskun- 
ta Kirja julkaisi vuosina 1932—1935 joitakin kymmeniä in- 
keroiskielisiä oppikirjoja. Niiden tärkeimpänä laatijana 
toimi silloisen Leningradin valtiollisen yliopiston dosent- 
ti Väinö (Vladimir) Junus, joka itsekin oli puoliksi inke- 
roinen.'° 

Inkeroisen kirjakieltä opetettiin kouluissa 1930-luvul- 
la, mutta sitä ei täysin omaksuttu käyttöön, koska se sisäl- 
si paljon uudissanoja ja suomalaisuuksia. Siitä huolimat- 
ta suurin osa kouluopetukseen osallistuneista osasi vielä 
vuosikymmenien jälkeen ulkoa monia oppikirjojen värs- 
syjä ja runoja. Monilla oli opetuksesta hauskoja muistoja 
ja sillä oli oppilaisiin myönteinen vaikutus. Vuodesta 1937 
lähtien stalinistinen sorto kuitenkin syveni: inkeroiseksi 

tapahtuva opetus kiellettiin ja kaikki oppikirjat hävitettiin. 
Silti vasta sodanjälkeinen sukupolvi päästi venäjän lopul- 
lisesti kodin seinien sisäpuolelle. Äidinkielen käyttöalue 
pieneni kriittiseen minimiin, kun vatjan ja inkeroisen 
käyttö kouluissa kiellettiin ja vanhemmat alkoivat puhua 
lapsilleen venäjää taatakseen heille ongelmattoman tule- 
vaisuuden. Jatkuvan torjunnan tuloksena oli, että mikään 
ei enää rohkaissut käyttämään kieltä edes arkipäivän pu- 
heessa. Lopulta lasten oppima sivistyskieli pakotti van- 
hemmatkin omaksumaan venäjän kotikielekseen. Uusi 
kieli toi mukanaan omat ajatusmallinsa ja näkemyksensä. 
Äidinkielen ymmärtäminen säilyi jonkun aikaa passiivi- 
sena, mutta viimeinenkin vastustus murtui, kun paikal- 
listen pienten kielten käyttötila kuvaannollisesti puristet- 
tiin pihtien väliin kieltämällä niiden käyttö jopa kylänrai- 
tilla. 

Jo ennen toista maailmansotaa suurin osa inkerikoista 
ja vatjalaisista oli tottunut kirjaamaan itsensä venäläiseksi 
väestörekisteriin. Sodan jälkeen vatjalaisia ei tunnustettu 
ollenkaan kansanryhmäksi, vaan heidät kirjattiin puoli- 
väkisin inkerikoiksi. Epäilemättä tällaiset päällisin puolin 
muodolliset seikat vaikuttavat jokaisen ihmisen kuvaan it- 
sestään. Kun ihmisiä ei huomioida virallisissa papereissa, 
he ja heidän ongelmansa ikään kuin katoavat. Osa ihmi- 
sen identiteetin perusteista menettää legitiimiytensä. Sta- 
linistinen hokema ”ei ole ihmistä, ei ole ongelmaa” pitää 
tässä suhteessa paikkansa. Ihmisestä muotoutuu helposti 
sellainen, jollaiseksi hänet virallisesti tunnustetaan. 

Toisen maailmansodan jälkeisessä neuvostoyhteiskun- 
nassa ihmisen henkilöllisyyden ja kansallisen kuuluvuu- 
den todistavat henkilöllisyyspaperit olivat kaikki kaikessa. 
Ihmiset ryhmiteltiin niiden mukaan, ja syntyperä ja koh- 
talo määräsivät rangaistukset ja menestyksen yhteiskun- 
nassa. Voidaan kysyä, merkitsikö johonkin kansanryh- 
mään muodollisesti kuuluminen niin sanotun neuvosto- 
kansalaisen identiteetille enää paljonkaan vainojen ja so- 
danaikaisten kauhujen jälkeen? Entä mistä inkerikoille 
syntyi tarve määritellä itsensä 1980-luvun lopun poliit- 

tisen vapautumisen yhteydessä? Kun eri sukupolvien vä- 
liset sosiaaliset siteet oli vainojen, karkotusten, koulutuk- 
sen ja yhteiskunnallisten muutosten seurauksena katkot- 
tu, elinvoimaisen identiteetin rakentaminen ei ollut enää 
helppoa. Näin etnisen identiteetinkin ylläpitäminen ja ke- 
hittäminen muuttui mahdottomaksi. Muun lisäksi tulee 
ottaa huomioon äidinkielen käytön yksilölliset näkökoh- 
dat. Ihmisten henkilökohtaisessa tunne-elämässä on puo- 
lia, joista on luontevinta puhua kotikielellä aivan samoin, 
kuin joistain asioista voi puhua ainoastaan kirjallistetuilla 
ja modernisoiduilla kielillä.” Osittaisen kaksikielisyyden 
vallitessa toisen kielen pakkokäyttö tukahduttaa vähem- 
mistökielen. Täydellisessä kaksikielisyydessä puolestaan 
kielten luonteva vuorottelu häviää. Kielenvalinnan mää- 
rää käytännössä aina esityskonteksti ja kommunikatiivi- 
suusperiaate. Nykyään inkeroista käyttävät vain harvat 
vanhemmanpuoleiset ihmiset jutellessaan naapureiden- 
sa tai tutkijoiden kanssa. 

Olga Filatova kuvasi sotia edeltäneitä kielioloja Liiva- 
kylässä, jossa hänelle alettiin koulussa opettaa ensin venä- 
jää ja sitten vuoden verran omaakin kieltä: 


Ennee sottaa mittää sitä vennään keeltä meil ei olt — kaik 
oli oma keeli! Minun maama vähä liian tääti [osasi] kir- 
jaa. Hän škoulua ei olt yhtäkää klaassaa käynt. Meille tul- 
tii opettajat, ket opetettii lapsiita. — Höö kyzytää. Pittää 
sannoo vennääks... No, isä oli nellä vootta käynyt — oli 
tarkka! Pää teki kovast tyytä [työtä] hänel! — — 

No äkkiistä meil oli yks voozi [vuosi] kera, ku opetettii 
sitä ommaa keeltä. Mitä lee meil keeli pilahuz [pilaantui] 
sitä vennään bukvin [kirjainten] kaa... oma keeli i vennään 
keeli sekamizii kaik — niin paljon vilppii oli. — — 

Miä, ku käin škoulussa, oli Liivakyläss yhess taloss 
škoulu. Miä vaa nellä vootta kävin škoulua. Miä mänin vii- 
jentee klaassaa Joenperälle. Miä vaa nellä viikkoa käin, ja 
minnuu otettii škoulust poiz. Pere oli suur — miul piti avit- 


taa perettä. — — 

Oli vennään keeli ja mein maakeeli — a nytte meil ovat 
lapset jo kaik venäläiset... Höö arvoa veel saavat [selvää vie- 
lä saavat], a vastata heil keeli ei väänti [vastaamaan heidän 


kielensä ei väänny]. 


Inkerin kansanryhmien nimityksistä 


Pietarissa Venäjän tiedeakatemiassa työskennellyt saksa- 
lainen historioitsija August Ludwig von Schlözer mainit- 
si ensimmäisenä inkeroisen erillisenä kielenä vuonna 
1771 Hallessa julkaistussa teoksessaan. Saksalaissyntyi- 
nen Venäjän akateemikko Peter Simon Pallas määritteli 
1700-luvun lopulla inkeroisen ”varjaagikieleksi” erotuk- 
seksi ”tšuudien” kielestä. Määritelmä viittasi luultavasti 
kielen suoraan sukulaissuhteeseen silloisen Ruotsin ku- 
ningaskunnan alueella puhuttuihin suomalaismurtei- 
siin. Kenties tästä johtuen inkerikkoja ja joskus vatja- 


Näkymä 
Oussimäen 
kylätielle 
olkikattoisine 
savutupineen 
Soikkolassa 
vuonna 1892. 
Museovirasto. 


TAISTO RAUDALAINEN 


laisiakin kutsuttiin myöhemmin šveedoiksi tai ruotsalaisek- 
si kansaksi.” 

Sekä Soikkolan että Oredežin alueen inkerikot ovat 
käyttäneet itsestään nimitystä karjalainen, kun taas Inke- 
reenjoen suuntaan nousevan Hevaanjoen inkerikkoalueen 
asukkaat ovat kutsuneet itseään inkeroisiksi erottuen 
niistä, jotka kutsuivat itseään karjalaisiksi. Suomalaisessa 
tutkimuksessa inkeroisiksi kutsuttuja ihmisiä asui aika- 
naan hajanaisina ryhminä Karjalan kannaksen eteläosista 
Inkerin etelärajalle saakka. Kollektiiviset nimitykset eli et- 
nonyymit eivät useimmiten perustuneet ryhmien omaan 
käytäntöön, vaan naapuriryhmien tai valtakeskuksia 
edustavien eliittiryhmien näkökulmaan. On pidetty mah- 
dollisena, että karjalaisten mukana saman nimityksen sai 
myös osa Laatokan koilliskulmaa huomattavasti eteläm- 
pänä asuneita ryhmiä.” 

Inkerikot ovat siis kutsuneet ainakin paikoin itseään 
karjalaisiksi. Suullisesta perinteestä löytyy tietoja tällaises- 
ta käytännöstä 1900-luvun puoliväliin saakka.?? Paul Aris- 
ten mukaan inkerikkojen naapurit vatjalaisetkin ovat kut- 
suneet heitä nimityksillä karjalazõd tai karjakod. Karja- 
lainen inkerikkojen vanhakantaisena kutsumanimenä on 
joka tapauksessa ollut aivan tavallinen, sillä esimerkiksi 
venäläiset kutsuivat 1800-luvulla Siperiaan lähetettyjä in- 
kerikkoja nimellä korlaki. 

Inkerikot ovat käyttäneet itsestään myös nimitystä 
maameez ("maamies') ehkä linnoituksen tai kartanon ja 
myöhemmin kaupungin asukkaiden vastakohtana. Tästä 
sanasta kehittyi etupäässä Pietarin venäläisten kielenkäy- 
tössä nimitys maimist. Fi voida sulkea pois mahdollisuut- 
ta, että maamies-sana perustuu universaaliin etnosentri- 
seen käsitykseen itsestä kansana, joka asuu maailman ja 
nautinta-alueensa keskellä.?4 Inkerikkosyntyinen etnogra- 
fi Ivan Timofejevitš Fjodorov (s. 1893) muistaa lapsuudes- 
taan Narvusissa käytetyn nimityksen maaravvas, ”maarah- 
vas”. Myös inkerikkojen ja vatjalaisten naapurit virolaiset 
ovat vanhastaan kutsuneet itseään samalla nimellä. Toi- 
sen vähemmän uskottavan selityksen mukaan nimitys 
olisi muodostunut tilapäistä suojaa tarkoittavasta maja- 
sanasta, jollaisissa sekä vatjalaiset, inkerikot että suoma- 
laiset asuivat talvella jäältä tapahtuvan nuottapyynnin ai- 
kana (ven. butka; vir. kere). Tässä tapauksessa alkuperäi- 
nen muoto olisi majamies.?* Peter von Köppenin mukaan 
tällaista nimitystä käyttivät myös savakko- ja äyrämöista- 
lonpojat, joiden kanssa inkerikot monin paikoin jakoivat 
asuinpaikkansa.? Se, että eri uskontokuntaan kuuluvat 
ryhmät nimittävät itseään käsitteellä maarahvas, todistaa 
pikemminkin ensimmäisen selityksen puolesta. 

Inkerikot ovat käyttäneet itsestään myös nimitystä ing- 
rikkoi, ingeroin. Venäjän kielen vaikutuksesta iZor-nimitys 
muuttui jo 1900-luvun alkukymmeninä yleiseksi kaikilla 
inkerikkojen asuma-alueilla myös heidän itsensä käyttä- 
mänä (myös izoralaine).? Vanhojen venäläisten aikakirjo- 
jen kertomusten perusteella on arveltu, että Inkerinmaan 

nimi juontuu skandinaavisesta erisnimestä tyyppiä Ingvar, 
Ingor, Ingegerd, mutta todennäköisimmin sen taustalla on 
kuitenkin vesistön eli Nevan lisäjoen nimi Inkere.?9 

Ainakin Koprinan ja Spankkovan suomalaisten paris- 
sa inkerikoista on esiintynyt nimimuodon isorat (moni- 
kon partitiivi isorloi, myös isor(i)loita) rinnalla myös 
isor (i)loiset (mon. part. isorloisii). Soikkolaiset paimenet 
olivat näillä seuduin yleisiä. Kansanomainen isur-sanan 
johdos isurilaine tunnetaan etenkin historiallisen Viron 
Inkerin alueella ja Itä-Virumaan pitäjissä. Jonkun verran 
inkerikkoja asui myös Itä-Virumaan lisakussa ja Vaivaras- 
sa.° Alkuaan karjalaisperäiseksi luonnehdittua kieltä pu- 
hui Vaivaran pitäjässä yksi pieni kansanryhmä, josta naa- 
purit käyttivät nimitystä nevakot tai nevalaiset." Nevakot- 
nimitys tulee joenrannan matalasta luhdasta, mutta etni- 
senä alaryhmänä nimitys muistuttaa myös muita Inke- 
rissä esiintyviä feminiinisiä etnonyymejä kuten savakko, 
vadjakko, venakko, kaporkka ja luultavasti myös ing(e)rikko. 
Viimeksi mainittu on kuitenkin merkinnyt jo ylipäätään 
inkerikkoja.3? Tällä tavoin muodostuneet ryhmien nimi- 
tykset viittasivat alkuaan nimenomaan naisiin, koska juu- 
ri naisten pukeutumisen perusteella oli helppoa erottaa 
eri etniset ryhmät toisistaan. Etninen erottautuminen 
sekä sosiaalinen ja yhteiskunnallinen itsemäärittely ovat- 
kin olleet tiiviisti sidoksissa ennen kaikkea naisten paikal- 
lisiin pukumuoteihin ja päähinetyyppeihin.34 Juho Lukka- 
risen mukaan Oredežin inkerikoilla oli tapana määritellä 
itsensä yksinkertaisesti ”omaksi heimoksi”, joskaan nimi- 
tykset karjalaizet ja ižorat eivät olleet heille aivan tunte- 
mattomia.35 

Kurkolanniemen Somerojärven rannan inkerikoilla 
oli runsaasti yhteyksiä Viroon, jonne he tekivät matkoja 
karjanostajina ja hevoskauppiaina mutta myös laukku- 
kauppiaina. Virolaiset käyttivät heistä asuinpaikkaan liit- 
tyvää sombrakud-nimitystä, jolla aikaisemmin tarkoitettiin 
yleisimminkin inkerikkoja. 1930-luvulla Laukaansuun 
inkerikot mainitaan Virosta salakuljetetun pirtun yhtey- 
dessä.3$ Koillis-Virossa Virumaan Lüganusen pitäjässä 

tunnettiin aikoinaan hyvin yleisesti nimitys karjalane, ja 
runolaulustakin löydämme säkeet ”Ooda, üva venaku, 
kannatele karjalaine!” (Odota, hyvä venakko, kannattele 
karjalainen!”).37 

Laukaan, Narvan ja Rosonajoen sekä Kurkolanniemen 
inkerikot käyttivät oman kielensä puhumisesta ilmausta 
läätä maakeelii.* Myös vatjalaiset käyttivät itsestään nimi- 
tystä maaväö ja kielen puhumisesta ilmausta pajattaa 
maassi. Vatjalainen vaikutus voisikin olla inkeroisen il- 
mauksen taustalla.? Sen sijaan Soikkolanniemen inkeri- 
kot käyttivät oman kielensä puhumisesta ilmausta lää- 
tä(k) karjalaksi tai myös ižoran kiiltä. Samoin inkeroi- 
sen ja karjalan puhumisesta voitiin käyttää nimitystä lä- 
kätää(n) meissi tai Oredežin murteessa Juho Lukkarisen 
mukaan omaa kiiltä.“* Fjodor Tumanskin mukaan Ala- 
Laukaan Tiensuun, Mannakan ja Kotkon kylien inkerikot 
eivät halunneet, että heistä käytetään venäläisten yleisesti 
käyttämää tšuudi-nimitystä, jonka inkerikot katsoivat viit- 
taavan vatjalaisiin.“* Inkerikot eivät pitäneet vatjalaisyhtei- 
söä omanaan, vaan omaan heimoon luettiin vain muut 
inkerikkoryhmät. Rannikolla ja Laukaanjoen suulla asu- 
vista inkerikoista he käyttivät nimitystä rantalaizet. Sisä- 
maan savakot puolestaan käyttivät rannikon asukkaista 
nimitystä kalanpyytäjät (kalamiehet), pejoratiivisesti jopa 
kalantappajat tai kalankuristajat, koska he kävivät sisä- 
maalla myymässä hapatettua kalaa tai suolahailia huu- 
dellen Osta hailii happamii — kalamiehiin tappamii! Sisä- 
maassa ei pystytty useinkaan erottamaan, olivatko kysees- 
sä Soikkolan inkerinsuomalaiset vai inkerikot. 


Tutkijoiden käsitykset inkerikkojen 
alkuperästä 


Inkerikkojen käsittäminen yhtenäiseksi etniseksi ryh- 
mäksi voi olla harhaanjohtavaa. Kuten Soikkolan inkerik- 
kojen itsestään paikoin käyttämä nimitys karjalaiset viit- 
taa, rannikon eli Soikkolan ja Kurkolanniemen asutuksel- 
la on voinut olla yhteyksiä Laatokan Karjalaan, kun taas 

esimerkiksi Laukaanjoen varren sekä Hevaan alueiden in- 
keroisasutuksella on saattanut olla esikristilliseen aikaan 
juontuva erillinen kehitystaustansa. Väestöä on saattanut 
siirtyä alueelta toiselle useampia kertoja. Kaiken lisäksi 
inkerikkojen ja vatjalaisten varhaisimpia vaiheita on osin 
vaikeata erotella toisistaan. 

Inkeroismurteiden sanakirjan laatija Ruben Erik Nirvi 
oletti inkerikkojen olevan laatokankarjalalaista alkuperää. 
Perusteena oli ajatus, että inkeroisen kielellä ja karjalan 
murteilla olisi yhteinen kantamuoto. Yhtenevyydet vep- 
sän kanssa saivat hänet arvioimaan, että paikka, jossa kan- 
takieli kehittyi, sijaitsi idempänä Laatokan rannikolla. 
Karjalaisiin viittaavan etnonyymin esiintyminen Inkeris- 
sä ei kuitenkaan välttämättä todista, että migraatio Karja- 
lasta olisi historiallisesti inkeroisasutuksen ainoa perus- 
ta. Inkerikot ovat monen tutkimuksen mukaan Inkerin- 
maan eri alueilla ”alkuperäisiä” asukkaita, jotka ovat ehkä 
saaneet nimensä Itä-Inkerissä virtaavalta Inkereenjoelta. 
Nimitys inkeroinen edustaisi siten vanhinta nimikerrostu- 
maa.“ Inkerin alueen asutuksen jatkuvuus on historial- 
lisissa lähteissä juonnettavissa ainakin sydänkeskiaikaan. 
Tätä edeltävää tilannetta tulisi tarkastella arkeologisin tai 
kielitieteellisin menetelmin. 

Oletukset joko inkerikkojen karjalaisperäisyydestä ja 
Laatokan koilliskulmalta noin 1000-luvulla lähteneestä 
siirtolaisryhmästä tai vanhasta Inkerinmaan kotoperäises- 
tä väestöstä ovat tarjonneet tieteellisessä keskustelussa 
toisilleen vaihtoehdon jo kauan. Inkerinmaan superinten- 
dentti Johannes Gezelius nuorempi mainitsi jo vuonna 
1684 kaikki inkerikkojen myöhemminkin asuttamat 
alueet Soikkolassa, Hevaalla ja Laukaanjoen varrella. Ala- 
Laukaalla inkeroisen kieli ja kulttuuri ovat huomattavasti 
vatjalaistuneet ja toisaalta vaikuttaneet paikalliseen niin 
kutsuttuun Vainpuolen vatjaan. 

Virolaiset arkeologit Aliise ja Harri Moora päätyivät 
aikoinaan Peipsijärven alueen etnisten ryhmien asutus- 
historiaa pohtiessaan ajatukseen inkerikkojen osittaises- 
ta alkuperäisyydestä. Siihen yhtyi myöhemmin myös 

inkeroisen kielen tutkija Arvo Laanest. ”Ehdottoman al- 
kuperäisyyden” kannattajat sen sijaan korostivat, että in- 
kerikot ja inkeroisen kieli kehkeytyivät kokonaan Inkerin 
maaperällä muinaiskarjalasta jo varhain erkaantunees- 
ta väestöstä. 4* Arkeologi Pirjo Uinon mukaan toistaisek- 
si niukat arkeologiset tiedot eivät vahvista migraatioteo- 
riaa muinaiskarjalaisesta alkukodista, joka olisi sijainnut 
Olhavanjoen alajuoksulla. ”Nämä mallit on rakennettu 
muinaistieteen näkökulmasta melko spekulatiivisten 
edellytysten varaan”, kirjoittaa Uino.t Käsitykset olete- 
tusta karjalaisten mahdollisesta saapumisajasta Inkerin- 
maalle sekä lähtöpaikastakin ovat siis poikenneet toisis- 
taan. Itämerensuomalaisten kielten tutkija Lauri Kettunen 
esitti aikoinaan oikeutetusti, että Suomen kaakkoismur- 
teet ovat inkeroismurteiden läheisimpiä murteita. Kettus- 
ta opponoi kiivaasti Paul Ariste, joka korosti tarvetta tut- 
kia inkeroista erillisenä kielenä.4 Juuri Ariste loi ja va- 
kiinnutti virolaisen kielitieteen terminologiaan inkeroi- 
sesta käytettävän nimityksen isuri keel (inkeroisen kieli’), 
ja voimisti siten sen itsenäistä asemaa. 


Inkeroisen murrejako ja naapuriväestöjen 
väliset yhteydet 


Inkeroisen murteet jaetaan neljään pääryhmään. Ala-Lau- 
kaan murretta puhuttiin nykyisen Kingisepin eli Jaaman 
piirin pohjoisosassa, ja siinä on havaittavissa voimakkai- 
ta vatjalaisia substraattipiirteitä niin sanavarastossa kuin 
ääntämyksessäkin.4? Soikkolan murretta puhuttiin Soik- 
kolanniemellä ja Hevaan murretta Hevaanjoen (ven. 
Kovaši) alajuoksulla nykyisessä Lomonosovin piirissä. 
Oredežin eli Ylä-Laukaan murretta puhuttiin Laukaan 
yläjuoksun sivujokien Ortesjoen sekä Ja&tSeran varsilla 
nykyisessä Hatsinan piirissä, vanhassa Lugan kihlakun- 
nassa vielä 1930-luvulla? Inkeroisen kirjakielen kehit- 
täjä Väinö (Vladimir) Junus tapasi tuolloin suhteellisen 
paljon kyseisen murteen puhujia, mutta 1950—1960-lu- 
vuilla Arvo Laanest ja Paul Ariste onnistuivat löytämään 

ainoastaan yhden murretta tyydyttävästi puhuneen kie- 
lenoppaan. Arvo Laanestin mukaan kyseinen murre oli 
»puhtainta” ja alkuperäisintä inkeroista eli vailla suoma- 
laisia ja vatjalaisia vaikutteita." Oredežin murteen puhu- 
jat olivat muuttaneet laajojen soiden ja tiheiden metsien 
suojaan luultavasti Venäjän ja Ruotsin välisten ruptuu- 
risotien (1656-1658) aikoihin? 

Voidaan tietenkin kysyä, miksi inkerikot siirtyivät Ore- 
dežin alueelle, asuiko siellä aikaisemmin jokin sittemmin 
hävinnyt itämerensuomalainen väestö vai tarjosivatko 
suunnattomat metsät ja suot vain riittävän suojan sekä 
ruotsalaiselta että venäläiseltä sotaväeltä? Kun vallanpitä- 
jät joutuivat luopumaan jonkun alueen hallinnasta, ha- 
luttiin talonpojat yleensä ottaa mukaan vaikka väkivalloin, 
koska he olivat haluttua työvoimaa. Työvoimasta luopumi- 
nen ei olisi palvellut vallanpitäjän etuja, mutta ilmeisesti 
osa inkerikkoväestöstä onnistui pakenemaan soiden taak- 
se ja metsien keskelle. Ergo Västrik jättää avoimeksi ky- 
symyksen, oliko inkerikkojen ja vatjalaisten siirtyminen 
Venäjän sydänmaille Tihvinän, Tverin ja Valdain suun- 
taan 1600-luvun alussa väkivaltaista vai vapaaehtoista. 
Venäjälle siirtyi myös luterilaisia, mikä kertonee erittäin 
selvästi, että muuton syynä on ollut pakko. Enn Ernitsin 
mukaan inkerikkoja siirrettiin pakolla tai vapaaehtoisesti 
Venäjälle tuolloin yli tuhat perhettä, mikä tarkoittaa mon- 
ta tuhatta henkeä.* Joka tapauksessa Tverin, Tolmatšun 
ja Vesjegonskin alueilla puhuttu karjalan kieli on yllättä- 
vän läheistä myöhemmälle suomen kielen vaikutuksista 
vapaalle Oredežin inkeroismurteelle. Ariste huomauttaa 
muun muassa, että Oredežin kylissä töissä käyneet tve- 
rinkarjalaiset pystyivät tulemaan täysin toimeen omalla 
kielellään. Hänen mukaansa Oredežin inkerikkojen asu- 
tus ei kuitenkaan olisi alueen alkuperäistä asutusta, kos- 
ka kylännimet ovat poikkeuksetta venäläisperäisiä. Tosin 
Aristekaan ei sulje pois mahdollisuutta, että alueella olisi 
alkujaan ollut itämerensuomalaisia, sillä jotkut vesistöjen 
nimet, joita tavallisesti pidetään todisteina asutuksen van- 
hakantaisuudesta, viittaavat itämerensuomalaisuuteen.5 

Kylätie Ylä-Laukaalla Juho Lukkarisen kuvaamana vuonna 1911. Museovirasto. 


Oredežin inkerikkoasutus alkoi harveta 1800-luvun lo- 
pulla nopeasti etupäässä Pietarin ja Varsovan välisen rau- 
tatien rakentamista seuranneen venäläisväestön massa- 
muuton ja sisäisen muuttoliikkeen seurauksena. Peter von 
Köppen luettelee Lugan kihlakunnan JaStSeran ja Neste- 
rovkan alueilta yli kymmenen inkerikkokylää, joissa oli yh- 
teensä jopa 2180 asukasta. Juho Lukkarinen mainitsee 
1900-luvun alun matkakuvauksissaan, että suurimmassa 
osassa kylistä inkeroista osasivat puhua vain vanhukset 
ja yleiskielenä kaikkialla käytettiin jo venäjää. Lukkarinen 
kulki tiettömiä taipaleita kylästä kylään, joissa hän tapasi 
enimmäkseen ”turmeltunutta karjalankieltä sekä venhäläi- 
sii 'kansallisuusvaistoa” vailla”. Kansallisromanttisen tun- 

teen vallassa olevan nuoren sivistyneistön jäsenen oli eri- 
tyisen vaikeaa hyväksyä, että paikalliset eivät näyttäneet 
lainkaan välittävän esivanhempiensa alkuperästä ja heillä 
oli jopa tapana naureskella asialle. Lukkarinen arveli, ettei 
kestäisi viittäkymmentä vuottakaan ennen kuin esi-isien 
kielestä olisivat elossa vain rivoimmat kirosanat, ja hän 
oli osittain oikeassa. Tästä huolimatta Lukkarisella on mo- 
nia havaintoja siitä, että alueella käytettiin yhä kansanpu- 
kuja, joihin kirjottiin runsaasti karjalaisia kuvioita.7 
Historiallisen Inkerinmaan, myöhemmän Pietarin ku- 
vernementin, eteläraja oli etnisesti kirjava. Suurien soiden 
reunoilla asui vielä ennen toista maailmansotaa myös 
monituhathenkiinen vanhauskoisten yhteisö. Vanha- 

uskoisia eli ortodoksisen kirkon 1600-luvun reformissa 
vastahankaan asettuneita ryhmiä pakeni Inkerin alueel- 
le jo Ruotsin vallan aikana 1680-luvulta lähtien.59 Protes- 
tanttisen valtionuskon ja yleisen luterilaisuuden keskel- 
lä vanhauskoisten uskonnolliset oikeudet olivat, paradok- 
saalista kyllä, paremmin turvattuja kuin Venäjän alueella, 
kuten Johannes Gezelius nuorempi sananmukaisesti to- 
teaa eräässä kuninkaalle lähettämässään kirjeessä: ”— -ha- 
fwa och behälla de rätta Ryssar in gambla Religion här i 
Ingermanlandh bättre och mehr obehindrade än i sielfwa 
Ryssland — —.”9° 

Vielä vuonna 2007 kenttätyömatkallamme näimme 
ortodoksisia ikoneja Koprinan seudun Lätän kylän inke- 
rinsuomalaisen Sakarlan Annan luona. Niitä säilytettiin 
tavallisesti ovensuun vastaisessa nurkassa, jotta harras 
vanhauskoinen vieras voisi tehdä ristinmerkin tullessaan 
sisään taloon.*' Ikonit saattoivat olla peräisin lähinaapu- 
rissa asuneilta vanhauskoisilta. 

Väinö Salminen mainitsee samalta alueelta eli Kopri- 
nan seurakunnasta ”vanhauskoisiksi suomalaisiksi” ni- 
metyn kansanryhmän laplakot.*? Suurella todennäköisyy- 
dellä nimen vartalona on *lapp-, joka saattaisi merkitä 
reuna-alueella tai rajaseudulla asuvaa ryhmää: Inkerin- 
maan eteläraja sijaitsi juuri näillä main. Salmisen mu- 
kaan laplakot voisivat olla myös suomalaistuneita venä- 
läisiä, mutta todennäköisesti he olivat juuri inkerikkoja. 
Eräiden lähteiden mukaan heitä olisi ollut myös Länsi- 
Inkerin Kupanitsan ja Moloskovitsankin alueilla, muun 
muassa Vrudassa ja Jastrebinossa.% 

Hatsinan kauppalan läheisyydessä ja alueen kaakkois- 
ja eteläpuolella asui von Köppenin 1800-luvun puolivälin 
tietojen mukaan lähes 400 inkerikkoa vähintään 12 kyläs- 
sä, muun muassa Paaritsassa, Peräkylässä, Tihkovitsassa 
sekä Kotlinossa, jossa heitä oli yli viisikymmentä.4 Heitä 
on asunut myös Sivoritsan ortodoksipitäjässä Tihkovitsa- 
Izvara-Vyritsa-linjasta pohjoiseen. Kun kysyin Etelä-Inke- 
rissä Spankkovan ja Koprinan pitäjissä inkerikoista, infor- 
mantit kertoivat toisinaan yksityiskohtaisesti ”isorloisista 

tulokkaista”: miun äitin mitä lien kerto isorloisist tulokkaista. 
Ovatko von Köppenin tilastojen inkerikot siis alueen alku- 
peräisiä inkerikkoja vai ovatko kyseessä myöhemmät tu- 
lokkaat, jotka siirtyivät esimerkiksi Soikkolan kylistä sisä- 
maahan työn ja toimeentulon perässä? Nykyisten tietojen 
pohjalta on todennäköistä, että paikallisissa suomalais- 
kylissä nimityksellä ”tulokkaat” viitataan pikemminkin 
1800—-1900-lukujen vaihteessa yhteiskunnallis-taloudellis- 
ten rakennemuutosten synnyttämään sisäiseen muutto- 
liikkeeseen. 

Köppenin tietojen mukaan historiallisia inkerikkoryh- 
miä sijaitsi myös Karjalan kannaksella, Lempaalassa esi- 
merkiksi Naakkalan, Toivakkalan ja Lukesinmäen pitäjis- 
sä sekä osin myös Raudun ja Sakkolan pitäjissä. Lisäksi 
Köppen kertoo inkerikkoja asuneen Nevan sekä Tosnajoen 
rannoilla. Inkerikkoja asui hänen mukaansa myös Laato- 
kan puoleisessa osassa Matoksissa ja Kyröhaassa (Vuo- 
leen luterilainen pitäjä) ja Suomen puolella Etelä-Käki- 
salmella. Köppen hankki tietonsa pääasiassa paikallisilta 
kirkkoherroilta.5 

Hevaan ja Kaprion inkerinsuomalaiset olivat pitkään 
tekemisissä inkerikkojen kanssa, mistä osoituksena ovat 
erilaiset inkeroisilta omaksutut kansankulttuurin piir- 
teet: paikallisista suomalaiskylistä on esimerkiksi merkit- 
ty muistiin myös joukko hääitkuja, joita ei luterilaisil- 
la yleensä ole.s* Kurkolanniemen asukkailla oli yhteydet 
Kaakkois-Suomeen Koiviston pitäjän rannikkoasutuk- 
seen ja saaristoon sekä Lavansaaren, Suursaaren, Seiska- 
rin suomalaiseen asujaimistoon mutta myös Koillis-Vi- 
ron rannikkoalueisiin. Heitä yhdisti pitkäaikainen, vä- 
hintään keskiajalle ulottuva vaihtokauppa eli niin sanottu 
seprakauppa.f Suomenlahden rannikkoalueelle muodos- 
tui seprakaupan seurauksena yhtenäinen kulttuurialue, 
jossa yhteistä perinnettä edustivat samanlaiset pyynti- 
menetelmät kuten talvinen nuottakalastus ja hylkeen- 
pyynti sekä samankaltaiset runotyypit ja -motiivit. 

Ryhmien väliset suhteet Länsi-Inkerissä 


Ala-Laukaan ja Kaprion ympäristön 1900-luvun alun vat- 
jalaiset olivat elämäntavoiltaan, asutukseltaan ja sukulais- 
siteiltään täysin sekoittuneita inkerikkojen kanssa. Näi- 
den alueiden kylissä saattoi olla joko inkerikkojen tai vat- 
jalaisten pääty, venäläinen pääty tai suomalainen pääty. 
Päädyissänsä (ink. otsissaan) inkerikot läättii, vatjalaiset 
pajatöttii, äyrämöiset haassettii ja savakot laajittii kieltän- 
sä eri tavoin murtaen. Toisten kieliä osattiin suhteellisen 
hyvin: Inkerinmaata on ammoisista ajoista luonnehtinut 
monikielisyys. Oletettavaa on, että pienemmät ryhmät 
osasivat suurempien kieliä, esimerkiksi vatjalaiset inke- 
roisen ja molemmat suomen kieltä. Alueen rannikkoky- 
lissä noudatettiin varsin järjestelmällisesti patrilokaalia 
eksogamiaa, eli naiset muuttivat naimisiin mennessään 
yleensä miehensä kotiin eikä omasta kylästä naimista 
suosittu. Vaimoa kosittiin (ink. mäntii kossii tai rahomaa) 
useimmiten naapurustosta. Vainpuolen eli Laukaansuun 
vatjalaiskylissä tapana oli kosia juuri Soikkolanniemen in- 
kerikkojen joukosta. Paikallisista inkerikkoneidoista jopa 
kerrottiin, että olivat oikein tyrkyllä Vattii eli Vainpuoleen 
naimisiin, koska Soikkolassa olot olivat viheliäisemmät. 
Tämä puolestaan antoi vatjalaisille aika ajoin aihetta hal- 
veksia Soikkolan inkerikkoja. Jokaisessa suvussa oli nais- 
puolisia isovanhempia, jotka oli ”tuotu” Soikkolasta. Niis- 
sä perheissä, joissa vanhaemäntä sattui olemaan inkerik- 
ko, käytettiin inkeroista myös kotikielenä. Joidenkin tie- 
tojen mukaan Luutsan kylässä kuultiin inkeroista enem- 
män kuin Joenperällä ja Liivakylässä, joissa siitä käytet- 
tiinkin hieman halveksivaa nimitystä läkinä. Koska aikoi- 
naan vaimonhankintaan suhtauduttiin etupäässä työvoi- 
makysymyksenä, oli luonnollista, että köyhistä oloista tu- 
lijalta odotettiin suurempaa ahkeruutta ja vähemmän nu- 
rinaa miehen kodin oloista. Siksi ahkeria inkerikkonuo- 
rikoita arvostettiin suuresti. Tästä syystä inkerikkojen ja 
vatjalaisten verisiteet olivat tiiviit, ja myös praasniekkojen 
eli vuotuisten kyläjuhlien aikoihin vierailtiin vastavuo- 

roisesti. Monin paikoin juhlien yhteydessä järjestettiin 
vuosittain markkinoita (inkeroiseksi jarmanka). 

Jo vanhoista ajoista lähtien inkerikkojen ominaisuuk- 
sina pidettiin sulavuutta, vikkelyyttä ja vilkkautta.*9 Vatja- 
laisten piirteinä taas pidettiin tuimaa lakonisuutta ja jopa 
äkkipikaisuutta ja riitaisuutta. Luutsan kylästä kotoisin ol- 
leen vatjalaisen Nikolai Nesterovin mielestä vatjalaismie- 
het olivat aina ensimmäisiä tappelupukareita ja luonteel- 
taan karkeita. He eivät selvitelleet riitojaan sanoin vain 
nyrkeillä: 


Vaddaa harakter on gruuböi — se on tözi! Ižorilaizõt õl- 
tii kulturnõbi vätši. Ku vaddalain ja izorilain riijeltii, sis 


vaddalain ain ezimäisöss lõi kulakaakaa. 


Kenttätöitteni yhteydessä havaitsin, että vatjalaismiehet 
eivät mielellään ryhtyneet juttuseuraksi, vaan vetäytyivät 
mieluummin omiin oloihinsa. Kylissä tapasimme monia, 
jotka näyttivät järjestelmällisesti ilman näkyvää syytä kiel- 
täytyvän olemasta missään tekemisissä usein shortseihin 
pukeutuneiden ja mikrofonein varustettujen tutkijoiden 
ja opiskelijoiden kanssa. Vatjalaisten mielestä tyhjä juttu 
on liiasta: Kahsitä eböö mittää tolkkua — mää too tširvez! 
(Ei siinä ole mitään järkeä, mene ja tuo kirves!) Sellainen 
on oikean miehen puhetta, arvioi eräs Liivakylän nainen 
kuvaillessaan vatjalaismiehen kielenkäyttöä. Niinpä vatja- 
laisiin verrattuna inkerikkomiehet olivat jopa puheliaita. 
Vatjalaismiesten mielestä puheliaisuus oli naisellinen 
piirre. Se saattoi kyllä sopia paimenelle, jonka täytyi seu- 
rustella naisväen kanssa ja sopeutua heidän vaatimuk- 
siinsa. Emännät palkkasivatkin paimenia mieluusti Soik- 
kolan inkerikkopojista ja -miehistä — samoin kuin miehet 
kosivat sieltä naisia! On mahdollista, että juuri tällaisten 
palvelussuhteiden luonteesta johtui, että vatjalaisten pa- 
rissa oli yleinen käsitys inkerikoista vilkkaina, sulavina 
ja kompromissialttiina. Tavallisesti tällaiset kaavamaiset 
käsitykset ryhmien luonteesta eivät pohjaudu suinkaan 
objektiivisuuteen vaan kyse on juurtuneista ja stereotyyp- 

pisistä kuvitelmista. Oman yhteisön erottamiseksi muista 
ja ryhmäidentiteetin luomiseksi oli tarve etsiä naapureis- 
ta luonteenpiirteitä, jotka poikkesivat omasta ryhmästä. 

Paikallisten väestöjen väliset suhteet eivät niinkään pe- 
rustuneet etniseen erotteluun vaan ennen kaikkea uskon- 
nollisiin ja kyläyhteisöllisiin tekijöihin. Naapurien välistä 
uskonnollista kuuluvuutta olikin pidettävä tarkasti silmäl- 
lä. Siten esimerkiksi Kurkolanniemen luterilaisia inkerin- 
suomalaisia pidettiin kavalina ja epäluotettavina. Tosin 
heidän kanssaan ei oltu paljon tekemisissäkään, koska 
kirkolliset juhlapäivätkin sattuivat eri päiville ja nuoret 
juhlivat erillään. Silti jo 1900-luvun alussa kerrottiin sol- 
mitun useita suomalaisten ja inkerikkojen tai vatjalaisten 
välisiä avioliittoja. 

Kiusoittelunimitysten (myös köllit?) perusteella voi- 
daan päätellä, että myös yhteisöön kuulumattomien orto- 
doksisten naapureiden välille vedettiin selvät rajat. Tavalli- 
simmin köllinimitykset perustuivat pukeutumistapoihin, 
kuten rüüti (takkuinen hursti, halatti”). Naapureita verrat- 
tiin myös koomisilta tuntuviin lintuihin (varis, pikkuhuit- 
ti), kaloihin (lahna) tai hyönteisiin (paarma, lude, vesi- 
kirppu). Takkuinen hursti -nimityksellä luonnehdittiin 
koko Vainpuolen, ehkä myös muiden alueiden vatjalaisia. 
Alkusoinnullinen lausahdus vana vattunö vaddalain ('van- 
ha takkuinen vatjalainen') esiintyi monia kertoja erään 
värikkäimmän tapaamamme vatjalaisen Tatjana Proko- 
penkon (1935-2005) puheessa. Tatjanan käyttämä ilmaus 
”vanhat vatjalaiset” tarkoitti vanhojen tapojen tuntijoita, 
vastakohtana olivat ”nuoret vanhat” eli iältään vanhat, jot- 
ka eivät tunteneet vanhoja tapoja. Myös Lauri Kettusen 
muistiinpanoista löytyy ilmaus vana vaddalain, kun eräs 
Mahun kylän taatta (hänen itsestään käyttämänsä nimi- 
tys) ikävöi entisaikojen oikeaa vanhavatjalaista elämää ja 
toivoi, että hänet haudattaisiin vanhaan tammizikkoo eli 
vanhaan kyläkalmistoon.”' Kyse ei siis luultavasti ole vain 
tutkijoiden romanttisesta käsityksestä ”vanhasta rahvaas- 
ta”, vaan paikallisten omasta esivanhempien auktoriteet- 
tia korostavasta käsityksestä.?? 

Inkerikot rannikon asukkaina ja 
merenkulkijoina 1800—1900-luvun 
vaihteessa 


1800—-1900-luvun vaihteessa Suomenlahden rannikon 
asukkaat toimittivat valtaville Pietarin markkinoille kaik- 
kea tarvittavaa: kalojen ja marjojen lisäksi myös tervaa, tö- 
köttiä eli koivutervaa, polttopuita, hiekkaa ja rakennus- 
kiviä. Länsi-Inkerissä Laukaanlahti oli jaettu Kurkolan, 
Laukaansuun ja Soikkolan 29 kylän kesken 76 pyydystys- 
lohkoksi. Vuoden ympäri lahdella kalasti virallisesti yh- 
teensä 570 henkeä. Kun sisämaan asukkaat kalastaessaan 
järvillä ja Laukaanjoella joutuivat maksamaan siitä vero- 
ja tai tekemään päivätöitä kartanonomistajille entiseen ta- 
paan, rannikon asukkaiden liikkumisvapaus ja taloudelli- 
nen riippumattomuus olivat jonkin verran suurempia.” 

Rannikkokylien kalastus jakautui kevät-, syys- ja talvi- 
pyyntiin. Talvipyyntiä harjoitettiin suurissa kalastusvene- 
kunnissa (artteli) 3-5 viikon nuottakalastusjaksona Suo- 
menlahden jäällä. Kalat pakastettiin ja myytiin välittäjille 
(raasseli) suoraan jäällä järjestetyissä huutokaupoissa. 
Suomenlahden pakastettua kalaa myytiin jopa Varsovaan. 
1900-luvun alussa teollistunut hailin- ja kuoreenpyynti 
kasvoi harppauksittain, mikä vähensi olennaisesti paikal- 
listen pienkalastajien ja kalastusvenekuntien markkina- 
näkymiä. Lisäksi teollistettu troolaus pienensi kalavaran- 
toa. 

1800-luvulla erityisen tunnetuiksi tulivat Kurkolan- 
niemen taitavat inkerikkojen laivamestarit, mutta heitä 
oli myös Vainpuolen vatjalais-inkeroisissa kylissä. Ran- 
nikkokylien tuotteiden kuljetukseen Pietarin markkinoil- 
le tarvittiin monenlaisia aluksia, jotka paikalliset mestarit 
valmistivat. 1800-luvun lopulla alueella oli jo yli 150 lot- 
jaa, kaljaasia sekä parkaasia. Lisäksi Suomesta hankittiin 
merikelpoisia ja rakenteensa puolesta kapeampia jaaloja. 
Rosonajoen rantojen inkerikkojen ja inkerinsuomalaisten 
asuttamassa Vanhakylässä oli jopa yksi avomerikelpoinen 
brigantiini. Inkeroiskielisiä alustyyppejä olivat R. F. Nirvin 

sanakirjan mukaan muun muassa jaala “pienempi yksi- 
mastoinen purjealus’, jahti 'yksimastoinen purjelaiva”, 
jolla kuljetettiin Suomesta sillilasteja ja suolaa sekä Pieta- 
riin kiviä, kaljassi ‘yli kymmenen tonnin kaksimastoinen 
purjealus’ (vrt. viron kaljas) sekä samintka “purjeproomu, 
parkaast, jolla kuljetettiin hiekkaa ja kiviä Pietariin. Har- 
vemmin näillä vesillä saattoi nähdä parkkilaivoja (ven. 
barka) eli kolmi- tai nelimastoisia purjelaivoja.? 

Rosonanjoen suulle perustettiin vuonna 1873 meren- 
käyntioppilaitos, mutta oppilaiden vähyyden vuoksi koulu 
siirrettiin pian Narvaan, jossa koulusta olisi voinut muo- 
dostua vetovoimainen oppilaitos taloudellisesti kehitty- 
vien vatjalais- ja inkerikkokylien nuorukaisille. Valitetta- 
van lyhyen vapaamman talouspolitiikan kauden (1922- 
1927) jälkeen paikallisten rannikkokylien veneentekijät ja 
alusten omistajat olivat kuitenkin ensimmäisiä, jotka jou- 
tuivat sortotoimenpiteiden kohteeksi. Kolhoosien perus- 
tamisen yhteydessä vuosina 1929-1931 rannikon kylissä 
kuten muuallakin Neuvostoliitossa järjestettiin kulakkien 
likvidoimiskampanja. Kulakkivainojen aikana väkeä pak- 
kosiirrettiin Kuolan niemimaalle Murmanskiin tai Hibi- 
nogorskiin, Aunuksen Karjalaan tai jopa Kaspianmeren 
lähelle Astrahanin sekä Kazakstanin puuvilla-aroille. Nuo- 
tat ja nuottaveneet (ink. nootan paatit) takavarikoitiin tuol- 
loin kolhooseihin ja suuremmat henkilökohtaiset veneet 
hävitettiin. Vainpuolen vanhin asukas, inkerois-vatjalai- 
nen Anna Judina kertoi vuonna 1999, kuinka hänen pai- 
kallisena aluksenrakentajana toiminut setänsäkin joutui 
kyyditetyksi kymmenkunnan muun Vainpuolen varak- 
kaamman asukkaan, pääasiassa lotjanomistajaperheen ja 
kapteenin, mukana. 

Neuvostoaikana rajaseudun asukkaat joutuivat hanka- 
luuksiin, jos esimerkiksi kevätjäiden lähtö vei heidät ta- 
hattomasti valtionrajan yli. Yksi Kurkolanniemen inke- 
rikkovaltainen kalastajakunta hajotettiin, kun vuonna 
1934 talvipyynnillä ollessaan 58 miestä ajelehti jäälautal- 
la Tytärsaareen, ja suomalainen rajavartiosto vei osan heis- 
tä sairaalahoitoon Helsinkiin. Osa palautettiin Jääkarhu- 

Soikkolainen venemestari työvaatteissaan vuolemassa veneen 
kölilautaa vuonna 1943. Museovirasto. 


jäämurtajalla viipymättä takaisin Neuvostoliittoon eli La- 
vansaareen ja sieltä rekikyydillä mantereelle. Neuvostovir- 
kailijoiden silmissä kyseessä oli valtiopetos. Näin nämä- 
kin tahattoman ”ulkomaanmatkan” tehneet vangittiin ja 
useimmat teloitettiin. Vain jokunen heistä palasi takaisin 
kotikyläänsä. Miesten kohtaloita ei kerrottu omaisille, jot- 
ka etsivät vuosikymmeniä tietoja läheisistään Neuvosto- 
liiton vankiloista ja vankileireiltä. Pitkiin rangaistuksiin 
ja teloituksiin saatiin virallinen vahvistus vasta 1990-lu- 
vun alussa, kun perestroika oli päässyt kunnolla vauhtiin. 
Koko kylän miesväen pidättämisen jälkeen naiset joutui- 
vat tekemään miestenkin työt. Kotitaloudet jäivät vaille 
miesten taitoja ja lapset vaille isiä. 1930-luvun mielival- 
taiset vangitsemiset ja sortotoimet saavuttivat siis suoras- 
taan absurdit ulottuvuudet. Jälkikäteen on käynyt ilmi, 

että toimintaa johdettiin kuitenkin hyvin määrätietoisesti 
Vologdan kaupungista käsin.” 


Toinen maailmansota, evakuointi 
ja karkotukset 


Toisen maailmansodan aikana niin Soikkolan, Kurkolan 
rannikkokylien kuin maanpuoleisten inkerikkokylienkin 
tilanne oli hyvin vaikea. Talvisodan (ven. Finskaja voina, 
paikallisillekin ”Suomen sota”) esivalmisteluina toteutet- 
tiin raja-alueiden ”puhdistaminen epäilyttävistä asukkais- 
ta”. Vuonna 1941 rintama vyöryi kylien yli Inkerinmaan 
useilla alueilla. Sekä venäläiset että saksalaiset vuorollaan 
käyttivät poltetun maan taktiikkaa. Monien asumukset 
saatettiin hävittää jo sodan alkupäivinä venäläisten, tois- 
ten taas saksalaisten toimesta. 

Saksalaisen miehityksen ensimmäisenä vuonna kylä- 
läiset joutuivat moneen kertaan rintamalinjalle, raskaiden 
kranaatinheittimien tulitukseen ja lentopommituksiin. 
Ihmiset pakenivat kylistä metsiin ja rakensivat sinne kor- 
suja. He hautasivat arvoesineensä kotiensa lähelle parem- 
pia aikoja odottamaan, mutta rauhan tultua asukkaita ei 
päästettykään palaamaan koteihinsa, ja kätköjä löysivät 
vieraat ”aarteenetsijät”. 

Vuonna 1943 suomalaiset aikoivat evakuoida Inkerin- 
maalta Suomeen inkerinsuomalaisten lisäksi noin 6 000 
inkerikkoa ja vatjalaista.7° Vaikeasta tilanteesta huolimat- 
ta inkerikot eivät kuitenkaan lähteneet kotoaan mielel- 
lään. Suomalaisten mukana Laukaansuun sataman ja 
myöhemmin Paldiskin lähellä sijainneen Kloogan leirin 
kautta Suomeen siirrettiin lopulta vain kolmisen tuhatta 
inkerikkoa ja vatjalaista. 

Anna Judinan (omaa sukuaan Nesterova, 1908-2001) 
kertomuksesta ilmenee, miten vaikeaa kotiseudulta oli 
lähteä. Tapasimme Annan ensimmäistä kertaa vuonna 
1999, ja hän osoittautui Vainpuolen vanhimmaksi asuk- 
kaaksi. Koska Anna Judinan äiti oli Soikkolasta ja hänen 
anoppinsa Narvusin inkerikkoja, hän sekä lääkkääs että 

Anna Judina (os. Nesterova) Luutsan kylästä, tässä Madis 
Arukasken kuvaamana, kertoi mielellään elämästään. 


pajatti, vuoron perään. Täysin kolmikielisenä hän pystyi 
vaihtamaan kieltä vaivattomasti. Anna oli rikkaasta suvus- 
ta, johon oli tsaarinaikaan kuulunut kapteeneita ja laivan- 
omistajia. Aluksia ei ollut tarvittu ainoastaan kalastuk- 
seen, vaan Pietarin kasvaessa sinne kuljetettiin rannan ki- 
viä, hiekkaa, polttopuita ja rakennuspuutavaraa. 

Kohtalo oli koetellut Anna Judinaa. Annan laivanomis- 
tajaisä vangittiin kulakkivainoissa vuonna 1931, ja hän 
kuoli pian vankilassa. Veli ja aviomies kaatuivat toisessa 
maailmansodassa. Aviomiestä ei pelastanut, että Anna 
oli ommellut tämän kaulukseen sikiöpussissa syntyneen 
tyttärensä kuivatun sikiökalvon kantajaansa suojaamaan. 

Tõrvajoen rannalla sijainnut Annan miehen koti paloi 
saksalaisten miehityksen aikana. Hän ei saanut koskaan 
tietää, polttivatko talon saksalaiset sotilaat vaiko venäläi- 
set partisaanit. Vuonna 1943 suomalaisten evakuoidessa 
Inkerinmaata Anna empi kauan mennäkö korsuun vai 
liittyäkö evakuoitavien joukkoon. Anna kertoi vatjalaisvai- 
kutteisella inkeroisellaan menneensä naapurinsa luokse, 
joka antoi hänelle Evankeliumin ja käski lukea sattuman- 
varaisesta paikasta: 


Menin miä naaburii, nain anti suuree Jevangelii: ”Avvaa 
täm Jevangeli!” Miä avvaasin Jevangelii. I lugön: ”Menkaa 
sinne, kunne teitä veijää! Teid Uli meree veijää ja miä ain 
leen teijee gaa.” I senee vot miä lugin i miä menin toož. 


—— Vot, sis Soomöö meit veetiiki. 


Raamatun kohta ”Sillä mihin sinä menet, sinne minäkin 
menen, ja mihin sinä jäät, sinne minäkin jään!” (VT Ruut 
1:16) antoi hänelle päättäväisyyttä ja hän lähti kotimaan 
korsusta varmemmalta näyttävään Suomeen. 

Fi ole aivan varmaa, katsoiko Anna oikeasti Raamat- 
tua, sillä kyseessä on hyvin tavallinen kriisiajan kertomus- 
motiivi. Kyseinen raamatunkohta sopii kuitenkin häm- 
mästyttävän hyvin hänen ja muiden paikallisten ihmisten 
tilanteeseen. Ruutin kirjassahan kuvataan hätään joutu- 
neita leskinaisia, jotka joutuivat valitsemaan palaavatko 
he omalle maalleen tyhjän päälle vai lähtevätkö vieraalle 
maalle ja vieraan Jumalan luo asumaan ja leipää etsimään. 
Anna Judinan raamatullinen kertomus elämänsä käänne- 
kohdasta on luonteenomainen hyvin monille ja siten 
oleellinen osa kansan yhteistä kerronnallista kokemusta. 

Annan oli hyvin vaikea kestää sodanjälkeistä köyhyyttä 
ja kodittomuutta. Hän korosti toistuvasti turvautuneensa 
ainoastaan Jumalaan. Samalla hän oli vakuuttunut, että 
leskeksi jääminen oli Jumalan tahto. Hänen näkemyksen- 
sä mukaan leskeyden syynä oli osittain se, että heitä ei 
vihitty kirkossa vaan heidän liittonsa rekisteröitiin pikai- 
sesti kyläneuvostossa kuten neuvostoaikoihin oli tapana. 

Yksi Annan raskaimpia koettelemuksia oli entisen talon- 
sa ostaminen takaisin. Hänen piti käydä oikeutta uutta 
omistajaa ja velkojaakin vastaan. Ylpeänä hän mainitsi, 
että nyt hän voi antaa tyttärelleen ja pojalleen perinnöksi 
talon, jonka vuoksi hän on nähnyt niin paljon vaivaa. 

Mielenlujuus, joka auttoi vanhemman polven vaikei- 
den vuosien yli, oli rakennettu vahvalle perustalle — Ju- 
malan sanalle ja pyhimyslegendoille. Ne toimivat pelas- 
tusrenkaina ja moraalin perustana. Anna Judina kertoi 
legendan siitä, miksi nykypäivän ihmiset eivät osaa en- 
nustaa kuolemansa hetkeä. Laajemmin kertomus tunne- 
taan nimellä Oljilla vitsastaja. Irma-Riitta Järvisen mu- 
kaan Laatokan Karjalan Salmin pitäjästä ja Äänisen ran- 
nan Šoutjärveltä tunnetaan samasta legendasta viisi toi- 
sintoa.77 


A ennenvanhaa saottii, shto tiijettii oma kooleman päivä. 
Sis tekköö [ihminen] aitaa ja olee gaa sittoo. A jumal kys- 
syy: ”Miks sie nii teet [olkivitsoilla sidot]?” ”A miul tapajaa 
[riittää] — mie jo kiiree koolen!” Sis Jumal teki nii jot ihmi- 
tehä. A ku tiijät oman kooleman päivän... A vot Jumal teki, 


štob epi tiijettäis... 


Legendan opetus on, että ihminen on luonteeltaan egoisti 
ja tavoittelee onnellisuutta lyhytnäköisesti. Oljilla vitsas- 
tettu aitaus pysynee tekijän eliniän mutta ei tuleville pol- 
ville. Ihminen ei vanhanakaan saisi toimia välinpitämät- 
tömästi, vaan hänen tulee aina ajatella tulevia polvia ja 
sitä, millaisen maailman jättää heille perinnöksi. Neuvos- 
toaika edisti juuri legendassa kuvattua elämistä päivä ker- 
rallaan. Neuvostoliitossa saarnattiin valoisasta tulevaisuu- 
desta, mutta käyttäydyttiin päinvastoin. 

Löytyikin niitä, jotka nälän ja itsesäilytysvaiston pakot- 
tamina lähtivät evakkomatkalle Suomeen. Sodan jälkeen 
näitä inkerinmaalaisia ei kuitenkaan päästetty takaisin 
koteihinsa, vaan heidät pakotettiin Tverin, Jaroslavlin, 
Vologdan ja Novgorodin alueiden nälästä ja puutteesta 

kärsiviin kolhooseihin. Sodan aikana vihollisalueilla vii- 
pyneet tulkittiin Neuvostoliiton sisäpoliittisen paranoian 
mukaisesti ”luopioiksi” ja tuomittiin automaattisesti ”si- 
säisiksi vihollisiksi”. Neuvostoliitossa heistä käytettiin ni- 
mitystä nenadjožniki (”epäluotettavat”) ja propagandakäy- 
tössä vragi naroda ('kansanviholliset'). Edes Neuvostolii- 
ton puolella rintamalla sotineita inkerikkoja ja vatjalaisia 
ei päästetty palaamaan kotikonnuilleen. Syy tähän on yk- 
sinkertainen: Inkerinmaan strategisille alueille päästet- 
tiin asumaan vain kaikkein luotettavimmat kansalaiset. 

Passia hakevia neuvottiin asioiden helpottamiseksi il- 
moittamaan kansallisuudekseen ”venäläinen”, minkä tu- 
loksena perheen sisaruksetkin saattoivat olla eri kansalli- 
suutta. Neuvostovirkailijat eivät tunnustaneet vatjalaisten 
olemassaoloa, ja heidät liitettiin puoliväkisin inkerikkoi- 
hin — väestönlaskennan kieliluettelossa ei edes mainittu 
vatjan kieltä. Inkerikkoja puolestaan painostettiin venä- 
läisiksi. Joenperän miliisipäällikkö halusi, että paikalliset 
vatjalaiset kirjattaisiin inkerikoiksi siksi, että heistä olisi 
sillä verukkeella helpompi päästä eroon. Hän saattoi to- 
kaista vatjalaisen informanttimme Zoja Antonovan sano- 
jen mukaisesti ”Ne eväd öö inimezed!” ("He eivät ole ih- 
misiä!”). Samalla kun alueen alkuperäisiä asukkaita ajet- 
tiin pois asuinalueiltaan, sisämaasta värvättiin työvoimaa 
Lenryba-kalastuslaitokseen. Neuvostoaikana kansallisuu- 
den valinnasta saattoi muodostua sosiaalisen ja poliitti- 
sen toimeentulon strategia. Oikean kansallisuuden valin- 
neilla oli näet paljon suuremmat mahdollisuudet saada 
koulusivistys ja luoda uraa, minkä kautta heidän lastensa- 
kin tulevaisuudennäkymät olivat valoisammat.?b 


Varhaisen historian uudelleentulkinnat 
nykyidentiteettien rakentamisessa 


Vuonna 1999 tapasimme Hevaan seudulla inkerikkojen 
entisillä asuinalueilla varhaisessa keski-iässä olleen mie- 
hen, jonka suvussa oli ollut inkerikkoja. Hän ei enää osan- 
nut esivanhempiensa kieltä, mutta oli tietoinen juuristaan 

ja kiinnostunut niistä, mikä on hyvin tyypillinen tilanne ve- 
näläistyneen itämerensuomalaisen väestön parissa. Hän 
kertoi meille ilmeikkäästi ja elävästi, miten lähistöllä 
paikka, jossa inkerikkojen entinen sotapäällikkö Pelkoi 
vanhojen kronikoiden mukaan oli tehnyt sankaritekojaan. 
Mies oli silminnähden ylpeä taustastaan. Hän oli ehkä 
lehdistä tai kirjoista muodostanut oman tarinansa, jonka 
hän meille ”ulkopuolisille” esitti. Tällaiset paikkakunnan 
historiaan liittyvät tarinat (etnomyytit) ovat hyvin yleisiä, ja 
niistä on tullut modernin ”inkeriläis-inkerois-karjalaisen” 
minäkuvan peruskiviä. 

Samanlaisen tarinan esitti myös eräs Ojatin vepsäläi- 
nen. Tälle korkeasti koulutetulle pietarilaiselle tarina mer- 
kitsi ylipäätään ”itämerensuomalaisuuden” alkua Venäjän 
valtiollisessa historiassa. Hänen inkerikkojen, karjalais- 
ten ja vepsäläisten kaukaiseen historiaan kietoutuvat ta- 
rinansa olivat keino rakentaa identiteettiä. Hänellekin 
keskeinen teema oli inkerikkojen sotapäällikön Pelkoin 
rooli venäläisessä Aleksanteri Nevskin pyhimyslegendas- 
sa vuodelta 1228. Nämä tarinat voi nähdä kouluttautunei- 
den inkerikkojen ja vepsäläisten keinona luoda yhteyksiä 
omiin juuriinsa, hehän ovat omaksuneet uuden ”itäme- 
rensuomalaisen” identiteetin juuri koulutuksensa ja kir- 
jallisuuden myötä. Merkillepantavaa on, että he useimmi- 
ten pyrkivät integroimaan itämerensuomalaisen osaiden- 
titeettinsä valtakulttuurin osaksi. 

Äänisvepsäläisten luo Soutjärvelle suuntautuneella ke- 
ruumatkalla vuonna 2004 mieleenpainuvaa oli paikalli- 
nen vepsäläiskuoro, joka silloin oli puettu tyyliteltyihin pu- 
kuihin, joissa oli vaikutteita inkerikkojen ja karjalaisten 
muinaispuvuista. (Myöhemmin heidän käyttämänsä pu- 
kutyyppi pohjautui vepsäläiseen tyyliin.) Tässäkin oli ky- 
seessä jonkinlainen moderni, ylhäältä kultivoitu ”ylei- 
sen itämerensuomalaisen” identiteetin rakentaminen. Fi 
siis ole epäilystäkään, etteikö Aleksanteri Nevskin pyhi- 
myslegendassa mainitulla Pelkoilla olisi ollut oma osan- 
sa inkerikkojen ja vepsäläisten jälkeläisten nykyisen, uu- 
siutuvan ryhmätietoisuuden rakentamisessa, tai ainakin 

Nadezhda Ivanova vunukoineen eli 
lapsenlapsineen vuoden 2013 Soikkolan 
Viistinän Pedron eli Pädron päivän 
praasniekalla. 


historiallis-poliittisen osaidentiteetin uudelleenajattelus- Inkerikkojen ja vatjalaisten jälkipolven minäkuvan 
rakentamista sekä yhteenkuuluvuuden tunnetta ovat tu- 


sa. Tämä on vain yksi kuvaava esimerkki siitä, kuinka 
keneet myös pienten kansanryhmien tapaamiset, joita 


nykyään saatavilla olevat historiateokset, kuten vuonna 
2000 ilmestynyt Istorija Karelii, ovat tehneet mahdollisek- on 1990-luvulta lähtien järjestetty kyläjuhlien muodossa 
si vähemmistökansojen tutustua historiaansa ja luoda sil- sekä Soikkolan Viistinässä niin sanottuna kalastajien päi- 


le uusia merkityksiä. vänä heinäkuun alussa että Vainpuolessa Luutsan kylässä 

Pietarin-päivänä. Juhlissa eivät tapaa toisiaan ainoastaan 


vanhat tuttavat, naapurit tai niin sanotun heimoaatteen 


kantajat vaan myös eri sukupolvet. Tällainen kyläliike on 


nykyaikaisen identiteettirakentamisen tärkeä strategia, 


varsinkin kun myös paikallinen lehdistö ja alueellinen te- 


levisio ovat yleensä olleet kiinnostuneita tapahtumista. 

INKERIKKOJEN LAULAJIA JA LÖYTÄJIÄ 


Anneli Asplund 


Kunnia Inkerin runorikkaiden kylien löytämisestä kuuluu 
David Emanuel Daniel (D. E. D.) Europaeukselle (1820— 
1884), joka ensimmäisenä kansanrunouden kerääjistä 
aloitti laajamittaisen tallennustyön Inkerissä ja sai kokea 
tämän alueen ja nimenomaan inkerikkoväestön runolau- 
lutradition vielä tuohon aikaan vahvan elinvoimaisuuden. 

Daniel ”Taneli” Europaeus, Savitaipaleen papin poika, 
oli isänsä kuoltua joutunut keskeyttämään lupaavasti al- 
kaneet opintonsa Helsingin yliopistossa, ja hänen oli ol- 
lut pakko hakeutua työhön. Hän pääsi Lönnrotin puh- 
taaksikirjoittajaksi Kajaaniin 1845 ja päätyi näin mukaan 
kansanrunouden keruutyöhön. Hänestä sukeutui nopeas- 
ti aktiivinen ja tuloksekas kerääjä, joka Martti Haavion 
sanoin ”nuorten ylioppilaskerääjäin parvesta erottuu en- 


” 1 


simmäisenä ja päätä pitempänä muita”. Keruumatkat 
suuntautuivat ensin Karjalaan, mutta keväällä 1847 hän 
alkoi suunnitella uutta reittiä Karjalan kannaksen eteläi- 
runolaulua oli vielä tavoitettavissa. 

Europaeus lähtikin matkaan kesäkuun 1847 lopulla 
Suomalaisen Kirjallisuuden Seuran stipendin turvin yh- 
dessä H. A. Reinholmin kanssa. Työnsä he aloittivat me- 
nestyksellisesti Kannaksen rajapitäjissä, joista he kulkivat 
Toksovaan, Lempaalaan ja Vuoleelle. Lauluja he totesivat 
löytyvän runsaasti. Europaeus kirjoitti matkakuvaukses- 
saan, että Inkeriin tarvittaisiin välttämättömästi uusia ke- 
rääjiä pitemmäksi ajaksi. Pohjois-Inkeristä kerääjät suun- 
tasivat Pietarin kautta Paulovskiin ja Venjoen kirkolle. 
Kerääjien saaliina kannakselaisaineisto mukaan lukien 
oli toista tuhatta runoa sisältävä kokoelma. Inkerikkojen 
osuus ei ole eriteltävissä, koska kerääjät jättivät merkitse- 
mättä muistiinpanoihinsa kylät. Matkan tulosten Euro- 

paeus toivoi ehtivän ajoissa Lönnrotin käsiin tekeillä ole- 
vaa Kalevalan uutta laitosta varten. Näin myös kävi. Euro- 
paeus itsekin julkaisi keräämiään lauluja kirjasessa Pieni 
Runon-seppä eli Kokous paraimmista Inkerinmaan puolelta 
kerätyistä runolauluista (1847) antaakseen sitä vastaisuu- 
dessa palkkioksi laulajille. Kirjeessään Lönnrotille hän 
toivoi muidenkin lähtevän Inkeriin ja maanitteli jälleen 
vuoden 1848 alussa Reinholmia ainakin itkuvirsien ke- 
ruuseen. Itse hän halusi päästä Inkerin lisäksi Tverin 
Karjalaan ja lopulta aivan Siperiaan asti. Pienen apurahan 
hän saikin Inkeriä ja Tveriä varten, mutta Siperian-mat- 
kasta ei tullut mitään.? 

Toiselle Inkerin-matkalleen Europaeus lähti Savitaipa- 
leelta huhtikuun alussa 1848. Hän kierteli Itä- ja Pohjois- 
Inkerissä viipyen pidempään Tuutarin tienoilla ja kiinnitti 
huomionsa erityisesti inkerikkojen runoihin. Hän samoi- 
li Venjoella, Tuutarissa ja Liissilässä ja pyrki jatkamaan 
edelleen Tverin karjalaisten alueille. Seudulla riehuva 
kolera vaikeutti tilannetta, ja matka lopulta toteutuessaan 
tuotti runonkeruun osalta pettymyksen, sillä Tverin Kar- 
jalassa ei laulettu vanhalla runomitalla. Kesän tuloksena 
oli lähes 400 runoa. 

Kotimaahan palattuaan Europaeus ei luopunut Inkeri- 
hankkeistaan, vaan pyrki intohimoisesti löytämään keino- 
ja työn jatkamiseen. Hän pommitti eri tahoja kirjeitse va- 
kuuttaen, että kaikkein tärkeimmät runot olisivat löydet- 
tävissä Inkerinmaan läntisissä osissa. Suomalaisen Kirjal- 
lisuuden Seurassa Europaeuksen kehotukset ja anomuk- 
set eivät nyt saavuttaneet vastakaikua. Hänet oli alettu 
kokea hankalana, itsepäisenä ja itsetietoisena besserwis- 
serinä, jonka monet ideat ja hankkeet — Inkerin keruu 
niiden mukana — tuntuivat muista turhanpäiväiseltä 

haihattelulta. Kun Seurasta ei tullut vastakaikua, Euro- 
paeus sonnustautui matkaan omin varoin syyspuolella 
1853. Hän matkasi jalkapatikalla Liissilän takana asuvien 
ärrääjiksi kutsuttujen inkerikkojen luo, mutta havaitsi 
pettymyksekseen, ettei näillä enää ollut omakielisiä laulu- 
ja. Seuraavaksi hän suuntasi Suomenlahden rantamaille 
Oranienbaumiin ja Tyröön, viipyi Kankaan kylässä muu- 
taman päivän ja sai sieltä runsaan saaliin, 80 runoa, joista 
45 runoa yksin kuudennusmies Juhana Siitkoiselta. Tässä 
kylässä asui sekä inkerikkoja että äyrämöisiä. Europaeus 
ei täällä, kuten ei muuallakaan, merkinnyt muistiin laula- 
jiensa nimiä eikä etnisiä identiteettejä. Äyrämöisiin kuu- 
lunut Juhana Siitkoinen oli ainoa hänen näiltä seuduilta 
nimeltä mainitsemansa laulaja. 

Tyröstä Europaeus vaelsi vanhaa rantatietä myöten 
kohti Länsi-Inkeriä. Hän kirjoitti Suomettaressa: 


Sen tien löysin hyvin laulurikkaaksi ja varsinkin paljon 
lauluja oli Inkeroisilla tahi venäen uskoisilla Suomalaisilla. 
Päälle sadan kirjoitinkin lauluja heiltä, mutta en kuiten- 
kaan tahtonut omin varoini kauvan sitäkään tehdä, vaan 
säästin parahat laulupaikat varsinaisen runokeruun lähe- 


tyksen varaksi, sillä sen ne välttämättömästi ansaitsevat. 


Hän uskoi, että pian aloitettaisiin laajamittaisempi runon- 
keruu ja että Inkerin runoja vielä myöhemmin julkaistai- 
siinkin. Sikäläisen väestön runolaulutaidoista hän kirjoit- 
ti: 


Olen nyt kuitenkin keksinyt, että länsi-Inkerinmaa on to- 
della varsin rikas lauluista ja että mm. Kalevalan runoja 
esiintyy, sekä Väinämöisestä että Ilmarisesta, Joikamoises- 
ta (Joukahaisesta) ja Untamosta, samoin kuin Kalevalasta, 
ja tämän lajisia lauluja täytyy vielä olla useita, joita en ole 
kuullutkaan. — — Läntisen Inkerinmaan rannikkoseutuja 
Kaarostasta Laukaanjoelle asti asuttavat pääasiallisesti išo- 
rit (Inkeroiset 1. inkerikot) tai kreikanuskoiset suomalaiset, 


ja näillä ovat runolaulut, samoin kuin Venäjän karjalaisilla, 

paremmin säilyneet kuin luterilaisten suomalaisten kes- 
kuudessa, joiden hengellinen laulu ja lukeminen ja tavalli- 
sesti enemmän tai vähemmän voimakas herännäissuunta- 


us ovat kaikkialla vieraannuttaneet heidät runonlaulusta.t 


Vaikeuksitta keruu ei kuitenkaan sujunut. Kerääjää epäil- 
tiin milloin mistäkin syystä, ja aina ei kylän ihmisillä 
myöskään ollut lauluhaluja. Europaeus kertoi, kuinka 
hankalaa oli laulattaa erityisesti herätysliikkeisiin kuulu- 
via, niin sanottuja ”hyppääjiä”, jotka olivat saaneet nimi- 
tyksensä hurmostilassa hyppimisestä. Kattilalla ja Narvu- 
sin seudulla hän tallensi vatjalaisten ja inkerikkojen hää- 
lauluja. 

Tammikuussa 1854 Europaeus palasi Helsinkiin. Inke- 
rin runonkeruu oli hänen osaltaan ohi, ja hän alkoi suun- 
nata ideoitaan ja toimeliaisuuttaan muihin kohteisiin. 
Hänen mielenkiintonsa asiaan ei kuitenkaan sammunut, 
vaan sitkeästi hän jatkoi kirjoitteluaan eri henkilöille yrit- 
täen saada heitä syttymään Inkerin asialle. Lopulta hänen 
väsymätön yllytyksensä tuotti tulosta: uusia kerääjiä lähe- 
tettiin matkaan. 

Europaeuksen merkitys Inkerin runorikkauden löytä- 
misessä on ollut korvaamaton. Ensimmäisellä matkalla 
hän tutki alueen pohjois- ja itäosia, toisella etelä- ja kaak- 
koisosia ja lopulta hän löysi länsiosan inkerikkojen kylät. 
Hän tuli kartoittaneeksi Inkerinmaan olennaiset perin- 
nealueet aikana, jolloin vielä oli nähtävissä alkuperäisen 
väestön omaleimaisuus, mutta myös jo kulttuurin venä- 
läistymisen ja häviämisen uhka. Hänen tavoitteenaan oli 
runojen keruun ohella näiden seutujen yleinen kartoitus 
syrjäkyliä myöten. Itkuvirsiinkin hän kiinnitti huomio- 
ta jo ensimmäisellä matkallaan. Matti Kuusen mukaan 
häntä voi pitää ihanteellisena kenttätyön tekijänä: 


Nuori Europaeus oli löytöretkeilijä Jumalan armosta. Hän 
selvisi äärimmäisen askeettisissa oloissa. Jos hänet pidä- 
tettiin passittomana kulkurina, hän taivutti vartijan odot- 


telemaan sillä aikaa kun hän tienvarren taloissa merkitsi 


INKERIKKOJEN LAULAJIA JA LÖYTÄJIÄ 


https://doi.org/ 10.21435/ skst.1467 


muistiin runoja. Kun koleraa pelkäävät talonpojat löysivät 
hänen laukustaan mustepullon ja syyttivät häntä kaivojen 
myrkyttäjäksi, hän rauhoitti heidät ryyppäämällä itse ”läk- 


kiä” 6 


Venäjäntaitoisena hän oli omiaan kulkemaan Inkerissä. 
Hän tunsi Pietaria, jossa hänellä oli sukulaisia, ja hänellä 
oli yhteyksiä venäläisiin alan tutkijoihin sekä muiden 
muassa A.J. Sjögreniin. Europaeuksen tavoitteena oli 
paitsi runolaulun ja itkujen tallentaminen myös muun 
perinteen kokonaisvaltainen kuvaus aina sananparsia, ar- 
voituksia, tapoja, leikkejä, tansseja ja jopa esineellistä kan- 
sankulttuuria myöten. Europaeus oli mukana Reinhol- 
min ja Ahlgvistin kanssa laatimassa Suomalaisen Kirjal- 
lisuuden Seuralle keväällä 1850 esitettyä keruuohjelmaa, 
jossa painotettiin juuri perinteen laaja-alaista tallentamis- 
ta ja alkuperäisten runotoisintojen julkaisemista.? 

Europaeuksen tavoin myös Henrik August Reinholm 
(1819-1883) oli jatkanut keruutyötään. Joulukuussa 1847 
hän ilmoittautui halukkaaksi toiselle, Laatokan länsiran- 
nalle Sakkolaan ulottuvalle matkalleen. Kolmannen mat- 
kansa hän teki vuonna 1849 samoille seuduille Kannak- 
kolassa tallentamastaan aineistosta hän sai inkerikoilta. 
Aineistoa kertyi noin 1000 runoa, 670 sananpartta sekä 
runsaasti satuja, leikki- ja tanssitapoja ja riimillisiä lau- 
luja. 

Europaeuksen moninaiset kehotukset saivat myös Au- 
gust Ahlgvistin (1826—1889) lähtemään Inkeriin keväällä 
1854. Vanhoja runoja löytyi alkumatkasta Suomen puolel- 
la vain Pyhäjärven, Sakkolan ja Raudun pitäjistä. Ahlgvist 
totesi, että Kannaksella nuori polvi lauloi paljon ”nykyisiä 
reki-runoja, niin kuin Puhakan, Makkosen ja Vihta-Paa- 
von teelmiä ja muita”. Epiikkaa yleensäkin löytyi enää vä- 
hän, mutta lyyrisiä lauluja sentään muistettiin enemmän. 
Ahlgvist totesi keruukertomuksessaan: 

Mutta ylipäätään sammuttavat niiden asujamet laulu- 

himonsa niin kutsutuilla lenkkivirsillä eli lenkkilöillä, jot- 
ka ovat yhtä kuin arkkiveisut muualla Suomessa, eli laula- 
vat he niiden tapaan loppumyötäisyyksillä koristettuja mi- 
tättömiä renkutuksia, joita näiltä seuduilta saisi tukuttain, 


ken niitä viitsisi kerätä. 


Ahlgvistille Rautu osoittautui runolaulun kannalta rik- 
kaimmaksi ja sen inkerikkoväestö laulutaitoisimmaksi: 


Olletikin on Raudun pieni pitäjä oikea runola. Tässä pitä- 
jässä löytyy nim. muutamissa kylissä (Keripata, Vakkila, 
Sirkeinsaari, ja Palkeala) Inkerikkoja eli Ischoria s.o. krei- 
kan-uskoisia Karjalaisia, joiden ainoana kirjallisuutena ja 
hengellisyyden toimittajana esi-isiltä peritty runon-lau- 

lu on. Näillä on laulu alinomaa huulilla, ja joka varsinkin 
pyhän seutuna joutuu heidän pariinsa, niin kuin minä 
satuin tulemaan kolmantena päivänä neliä pyhiä eli hel- 
luntaina, se saa kuulla runoa ja runon-laulantoa vähän 
liiaksikin, liiaksi sen tähden, että laulannot eli nuotit ovat 
hirmuisen rumia, niin kuin se näissä seuduin muuallakin 
pyytää olla laulantojen kanssa. Kuitenkin ovat lenkit Inke- 
roistenkin seassa etenemässä ja runo-laulu vähenemässä. 
Nuoremmat naiset kuin esim. laulavat ”liekussa” (kiikussa, 
heiussa) liekkumisen aikana keväällä, joka tapa on yleinen 
täällä, Inkerinmaassa ja Virossa, liittävät he joka runo-sä- 
keen perään pitkän ”nuotin kannatukseksi” kutsutun loilo- 
tuksen, joka, ennen toisen säkeen sanomista, kerrotaan 
kolmasti ja lauletaan tavuilla tuula-illalej, hoila-illalleij. 
Tämä loilotus arvattavasti ottaa paljo aikaa ja näin kelpaa 
vähempi-muistoinenkin esilaulajaksi, vaan — ”entiseen ai- 
kaan”, sanoi muuan vanha ämmä, ”oli virttäkin kyllä lau- 


laa, ei silloin tarvinnut tuulla-illalla laulua jatkaa, niin kuin 
nyt” 3 
Alkumatkan Ahlgvist kulki Kannaksella yksinään, mutta 


Antreassa hänen seuraansa aiemman sopimuksen mu- 
kaisesti liittyi ”oppilainen Kaarle Slöör”. Aikomuksena oli 

Ad. Neovius kuvasi Larin Parasken sukulaisineen vuonna 1892 Vaskelassa. Paraske takana toisena oikealla sylissä tyttärenpoika Litmasen 
Taneli, vierellään tyttärensä Larin Nati (Nadesda), toisella puolellaan enonsa Vaskelan tietäjä Mikkolan Jokora (Georgi Trofimov), vierellä 
Vetosia (Ripakon Aleksanterin leski, Vetos'ämmä) ja hänen tyttärensä Larin Nasto (Anastasia). Eturivissä vasemmalla Ikkalan Okahve 
(Agafia) vierellään Parasken miniä Vasun Tanu (Tatjana), sylissä poika Kaurila. Keskellä Parasken tytär Litmasen Tatjana, sylissään 
tyttärensä Anni. Parasken edessä tämän vävy Litmasen Tuomas sylissään poika Kaapre, vierellään Parasken serkku Jerlan Oute (Jokoran 
tytär Jevdokia) sylissä luultavasti poika Matvei Petrov (myöh. Matti Koskivaara). SKS. 


suunnata Pohjois-Inkeriin ja sieltä edelleen Tyrön kautta 
inkerikkojen alueelle, mutta sotatilan vuoksi matka kes- 
keytyi. Inkerikkoja he laulattivat keruupaikoista päätellen 
ainakin Lempaalan Mäkienkylässä ja Juskelassa, mutta ei- 
vät muistiinpanoissaan maininneet laulajia nimeltä. Näi- 
den nimettömiksi jääneiden joukossa oli nuori Paraske 

Nikitantytär, paremmin Larin Paraskena tunnettu laula- 
ja, joka myöhemmin kertoi Ad. Neoviukselle laulaneen- 
sa kymmenen kopeekan edestä kahdelle noihin aikoihin 
kulkeneelle kerääjälle.? 

Jättikö Ahlgvist tahallaan kertomatta Inkerin osuudes- 
ta halutessaan osoittaa Europaeuksen liioitelleen Inkerin 

runorikkautta? Näin on Väinö Salminen arvellut.” Syynä 
voi olla sekin, että keruu Kannaksella oli tuottoisampaa 
kuin Inkerin puolella, mistä muistiinpanoja kertyi vain 
noin 200 numeroa, kun Kannakselta lauluja oli kertynyt 
noin 700. Inkerikkojen laulua Ahlgvist kuitenkin kom- 
mentoi positiivisesti myöhemmin toisessa yhteydessä. 
Hän lähti vatjalaisten luo vielä samana syksynä 1854 ja 
vietti talvella 1855 heidän parissaan kolme kuukautta tut- 
kimassa kieltä. Tämän jälkeen hän saattoi todeta, että vat- 
jalaisiin verrattuna ”inkerikkojen laulu on runollinen, täy- 
deläinen, elävä”, kun taas vatjalaisten laulu oli ”heikko, 
vaivaloisesti kulkeva, kuolemaisillaan”. 

Kesällä 1856 uusi yrittäjä tällä saralla, ylioppilas Kons- 
tantin Strählman, kierteli Keski-Inkerissä tuloksenaan 
kolmisensataa runoa. Hän kuitenkin antoi — Salmisen sa- 
noin — ”jonkun kieltä taitamattoman tyhmyrin” kirjoittaa 
niitä puhtaaksi. Tämä surkeasti tehty kopiointi sai Suoma- 
laisen Kirjallisuuden Seuran johtomiehet uskomaan, ettei 
Inkerissä todellakaan ollut enää mitään kunnollista kerät- 
tävää. Europaeus sai sanomalehdestä tietää Seuran kiel- 
teisestä suhtautumisesta. Kimmastuneena hän lähestyi 
Seuraa kirjeellä keväällä 1858 muistuttaen, että inkerikot 
ovat alueen alkuperäistä kansaa ja painotti sitä, että Länsi- 
Inkerin rannikkoseutu Kaarostasta Narvanjoelle asti oli 
koko alueen kansanlaulujen runsauden kehto, missä ru- 
nonkerääjiä ei kuitenkaan vielä lainkaan ollut liikkunut." 
Vähitellen Europaeuksen sanoihin alettiin uskoa, ja seu- 
raavina vuosina joukko nuoria kerääjiä sai Seuralta apura- 
hoja Inkerin keruuseen. Runonkeruu oli Inkerinmaalla ja 
nyt myös inkerikkojen alueella saatu hyvään alkuun, mut- 
ta vaikeuksitta se ei ollut tapahtunut. Kerääjillä oli yleen- 
sä samanlaisia, jo Europaeuksenkin kokemia ongelmia. 
Näistä pahin oli monissa kylissä ihmisten epäluulo heitä 
kohtaan, kuten Jaako Länkelä valitti matkakertomukses- 
saan: 


Wenäenuskolaiset taas eivät olleet hetaita laulamaan, sillä 


luulivat saattavansa sielunsa liian syvälle helvettiin, miten 

sanoivat, jos rupeaisivat reki- eli maavirsiään vetelemään 
semmoiselle Pahan lähettämälle eli Tontulle. Näin tuskau- 
tui oloni, sillä jokaisen kuulin laulavan etempänä ollessani, 


vaan annapas likelle pääsin, kyllä suulle tulppo löyttiin. 


Toisaalta Länkelä kuitenkin totesi, että ”kansa oli herkkä 
laulamaan, kun pääsi epäluuloistaan”. Soikkolassa hän ha- 
vaitsi, miten laulut ”ovat erittäin somia--, mutta ylenkatse 
ja hylkiminen, sekä venäenkielisten lauluin eneneminen 
on saattanut ne vähenemään. Päälliseksi sulki epäluulo 
ja tyhmyys heidän suunsa niin kovin, etteivät tahtoneet 
ilmoittaa vielä elossa oleviakaan.” Fredrik Alfred (F. A.) 
Saxbäck havaitsi liikkuessaan Pohjois-Inkerissä lauluta- 
van monin paikoin jo muuttuneen ja valitti ihmisten har- 
rastavan venäläisiä ja loppusoinnullisia lauluja vanhojen 
runojen sijasta. Inkerikkojen laulajien runotaidosta hän- 
kin kuitenkin saattoi todeta: ”venäläis-uskoset vaimot, ve- 
nakot, ovat selvimmät laulamaan — —”.2 

Monissa inkerikkokylissä venäläiset papit olivat kieltä- 
neet laulamisen kerääjille. Uskonnollisista syistä kieltäy- 
tyminen koski niin kreikkalaiskatolisia kuin luterilaisiakin. 
Näin kävi myös siellä, missä herrnhutilaiset herätysliik- 
keet, erityisesti ”hyppääjät” olivat saaneet kannattajia. Hei- 
täkin oli sekä inkerikkojen että suomalaisten joukossa. 
Moni uskoi, että jumalattomien virsien muistiin kirjoitta- 
minen ennusti maailmanloppua.” Toisinaan taas kerääjää 
itseään saatettiin syyttää hyppääjien lahkoon kuuluvaksi 
vaaralliseksi henkilöksi, kuten Oskar Groundstroemia 
Hevaalla. Välistä kerääjien epäiltiin levittävän koleraa, jos- 
kus taas heitä luultiin valtion vakoilijoiksi. Hankaluuksia 
tuotti myös se, että väki oli useimmiten työssä päiväs- 
aikaan, eikä sitä ollut mahdollista maanitella esittämään 
osaamistaan usein illallakaan. Viinan kiroistakin kerääjät 
joutuivat kärsimään.” 

Moninaisista vaikeuksista huolimatta löytyi silti myös 
laulunhaluisia ja -taitoisia. Tulokset olivat usein runsaita. 
Vahinko vain, että tuon ajan keruuperiaatteet vaikuttivat 
tuloksiin haitallisesti. Jos oli tiedossa, että kylässä oli 

käynyt jo aikaisempi kerääjä, arveltiin, ettei sinne kannat- 
tanut mennä. Vallalla oli näkemys, jonka mukaan oli py- 
rittävä löytämään aina vain uusia runoja. Mikäli vaikutti 
siltä, että kylässä laulettiin samalla tavoin kuin jo oli saa- 
tu muistiin vaikkapa naapurikylästä, kerääjä ei tallentanut 
kuulemaansa paperille. Henkilöiden nimiä ei merkitty 
muistiin yksittäisten toisintojen kohdalla. Tämä koskee 
yleensä koko tuon ajan keruuta. Vain laulujen sanat koet- 
tiin tärkeiksi. 

Niinpä esimerkiksi Saxbäck ei sanallakaan mainitse 
hänelle laulanutta Ontropo Melnikovia, joka laulamisensa 
vuoksi joutui kärsimään venäläisen maanmittarin anta- 
man raipparangaistuksen. Maaorjuus oli vielä tuohon ai- 
kaan Inkerissä ankaraa todellisuutta. Sekin oli yksi syy, 
miksi moni kieltäytyi laulamasta kerääjille. Ihmiset pelkä- 
sivät venäläisten esimiestensä ja isäntiensä mielivaltaa. 
Ontropon laulamat runot on Saxbäckin muistiinpanoista 
kuitenkin myöhemmin pystytty tunnistamaan.” 

Kontekstitietojen puutteellisuus ei koske pelkästään 
Inkerin kerääjien työtä, vaan paljolti koko varhaisempaa 
keruutapaa aina Elias Lönnrotia myöten. Kalevalan ilmes- 
tymisen jälkeen keruussa keskeistä oli eeposta täydentä- 
vien ”alkuperäisimpinä” säilyneiden runojen etsintä sekä 
kielenaineksen tallennus ja julkaiseminen. Laulajiin hen- 
kilöinä ei kiinnitetty huomiota, ja usein keruupaikasta 
merkittiin muistiin vain seurakunta. Siksi on usein mah- 
dotonta tietää, mitkä toisinnot ovat inkerikkojen, mitkä 
luterilaisten laulamia. Silti on joskus mahdollista päätel- 
lä kyliä, toisinaan jopa laulajiakin. Se edellyttää kuitenkin 
runojen tyylianalyysia ja pitkällistä perehtyneisyyttä eri 
kylien laulutapaan.** 

Kerääjien menetelmät, heidän taitonsa ja persoonalli- 
suutensakin vaikuttivat tuloksiin. Oskar Groundstroem 
Kattilan luterilaisen seurakunnan papin poikana tunsi 
paikallisia oloja, ja hyviä neuvoja hän oli saanut sikäläisel- 
tä papistolta. Groundstroem huomasi, että kannatti ensin 
kääntyä luterilaisen väen puoleen ja heidän välityksellään 
mennä inkerikkojen luo. Hänen mielestään inkerikkoja 

Ontropo Melnikov 
vuonna 1911 
kotikylässään 
Sohvolassa. SKS. 


oli lopulta kuitenkin helpompi taivuttaa avaamaan suun- 
sa kuin suomalaisia. Taitavia inkerikkolaulajia hän löysi 
varsinkin Metussin, Ruitsan, Konnun, Valvöön ja Ruudit- 
san kylistä. Groundstroem arvosti tuon ajan tutkijain kä- 
sitysten mukaisesti eniten eeppistä tematiikkaa ja havait- 
si, että tällaiset laulut olivat inkerikkojen mielestä usein 
jotakin pyhää ja niitä laulettiin kunnioituksella ja juhlal- 
lisella äänellä. 

Oskar Groundstroem menestyi parhaiten Hevaan in- 
kerikkojen parissa ja mainitsi matkakertomuksessaan 
muutamia laulajia nimeltäkin. Tönttölän kylän huomatta- 
vin henkilö oli vanha Sinoi-ukko, joka oli ollut mukana 
jo Napoleonin sodassa ja osasi kyllä laulaa mutta kovin 
nopeatempoisesti, jolloin muistiinpanojen teko oli vai- 
keaa. Hänen miniänsä taas oli hyvä selittämään ukon lau- 
luja. Metussin kylässä hän kohtasi poppamies Johorkan. 
Groundstroemin mukaan Tönttölässä oli runsaasti noita- 
akkoja ja laulajia, vaikka muuten kylä oli köyhä ja kurja. 
Kurjuuteen Groundstroemin mielestä olivat syynä palo- 
viina, maaorjuus ja kartanonisäntien ahneus. Kokonaisen 
viikon Tönttölässä viivyttyään hänen piti lopulta paeta, ei 

tällä kertaa vihaisia kylänvanhimpia tai humalaisia kylän 
miehiä vaan syöpäläisiä ja nälkää.” 

Matkakertomukset kuvaavat eloisasti kylien elämää ja 
kerääjien niin myönteisiä kuin kielteisiäkin kokemuksia 
ihmisten parissa. Häiden erikoiset menot saivat kerääjät vä- 
listä kirjoittamaan pitkiä, seikkaperäisiä kuvauksia. Muun 
kreikkalaiskatolisen Venäjän tavoin inkerikkojen kylillä 
oli omat vuotuiset praasnikkapyhänsä juhlineen, joita vie- 
tettiin kolmen, neljän päivän ajan. Tapakulttuuria ja usko- 
muksellisia käsitteitä tuntematta nuorilta kerääjiltä jäi kui- 
tenkin usein ymmärtämättä monien rituaalien ja meno- 
jen tausta. Tiedustellessaan salaisia loitsuja tai maksaes- 
saan rahalla saamiaan lauluja he saattoivat tahattomas- 
ti rikkoa kyläläisten käyttäytymisnormeja. Tämän ihmiset 
saattoivat tulkita sielunsa myymiseksi paholaiselle. Kan- 
sanuskon tutkimuksen kannalta matkakertomukset sisäl- 
tävätkin runsaasti hyviä kuvauksia. 

Nuoren Oskar Groundstroemin mielestä inkerikot oli- 
vat ”miltei pakanoita”, niin että oli vaikea erottaa ”kumpaa 
uskontoa he oikeastaan tunnustivat”. Matkakertomukses- 
saan hän kommentoi ihmisten näkemyksiä uudesta yh- 
teiskunnallisesta tilanteesta. Maaorjuushan oli poistettu 
samana vuonna 1861. Yhteiskunnallisten olojen muutos 
vaikutti yleisesti myös kerääjien näkemyksiin. He alkoivat 
nähdä laulajissa ei vain passiivisia perinteentaitajia vaan 
myös aktiivisia toimijoita. 


Uuden kauden alku ja suurkerääjät 
Porkka ja Alava 


Groundstroemin jälkeen Inkerin kansanrunouden ke- 
ruussa alkoi lähes puolentoista vuosikymmenen pituinen 
hiljaiselo, jota kesti 1860-luvulta 1870-luvun loppupuo- 
lelle. Suomalaisen Kirjallisuuden Seurassa uskottiin, että 
keruutyö Suomessa ja sen ulkopuolisilla suomensukuisil- 
la alueilla oli nyt suurin piirtein saatettu loppuun. Tallen- 
nustyö hiljeni, eikä Inkeriinkään moneen vuoteen lähe- 
tetty kerääjiä. Sen sijaan oli kytemässä Kalevalan runojen 

tutkimushankkeita. Ajatus eepokseen käytettyjen alkupe- 
räisten toisintojen julkaisemisesta oli ollut ilmassa jo pit- 
kään 1850-luvulta lähtien. Europaeus kytki tämän kysy- 
myksen myös Inkeriin ja ehdotti Seuralle 1871 lähettä- 
mässään kirjallisessa esityksessä Inkerinmaan runojen 
julkaisemista. Hän painotti erityisesti sävelmien ja itku- 
jen keruun tärkeyttä ja suositteli kaukonäköisesti keruu- 
menetelmäksi pikakirjoitusta. Nämä ajatukset saivat vas- 
takaikua, ja Vienaan sekä myös Inkeriin julistettiin haet- 
tavaksi apurahoja. Vähitellen oli kypsynyt ajatus Kalevalan 
runojen suunnitelmallisesta jälkikeruusta, kun tutkimuk- 
sessa alettiin kehitellä uutta teoriaa runojen vaelluksesta. 
Sen puitteissa Inkerin keruuseenkin saatiin uusia, verek- 
siä voimia. 

Axel August Borenius (1846-1931, myöh. Lähteenkorva) 
teki vuosina 1871 ja 1872 kaksi runonkeruumatkaa Vie- 
naan, Aunukseen ja Laatokan Karjalaan erinomaisin tulok- 
sin ja tallensi myös runosävelmiä. Matkojensa jälkeen hän 
ehdotti Suomalaisen Kirjallisuuden Seuralle sävelmien 
ottamista laajemminkin keruun piiriin ja halusi ulottaa 
tutkimusmatkansa myös Etelä-Karjalaan, Inkeriin ja aina 
Viroon saakka setojen luo. Ajatus sai kannatusta, ja vuo- 
den 1876 lopulla hän SKS:n matka-apurahan turvin aloit- 
ti kolmannen keruumatkansa Karjalan kannakselta. Hän 
saapui Sakkolaan tammikuun alkupuolella 1877 ja lau- 
latti Vaskelan inkerikkokylässä useita naisia, heidän jou- 
kossaan myös Larin Paraskea. Huolimatta tapaamistaan 
hyvistä laulajista Borenius malttoi kuitenkin viipyä kyläs- 
sä vain viikon. Hänen mielensä paloi jo Pohjois-Inkerin 
puolelle Lempaalaan, missä hän kulki Mäkienkylän, Mis- 
kulan ja Hovinmäen kautta kirkonkylään laulattaen kaik- 
kiaan kolmeatoista naista. Heistä parhaimpia olivat Mat- 
tilan Oute Hovinmäeltä ja Vuoleelta lähtöisin ollut Risto- 
lan Iro. Borenius käväisi vielä pikaisesti Keski-Inkerissä 
Tyrössä saadakseen käsityksen sikäläisen runolaulannan 
laadusta, ennen kuin palasi takaisin Suomeen. Matkan 
tuloksena oli 143 runoa, toistakymmentä riimillistä lau- 
lua sekä 115 sävelmää. 

Vielä saman vuoden kesällä Borenius lähti uudestaan 
Keski-Inkeriin, missä hän kävi Tyrön Asikkalassa ja He- 
vaalla Vepsän kylässä. Soikkolan inkerikkokylistä hän löy- 
si laulajia Harkkolasta, Loukkulasta, Savimäeltä ja Joen- 
perästä sekä laulatti myös vatjalaisia Kattilalla. Matkaansa 
hän jatkoi sen jälkeen vielä Viroon alkuperäisen suunni- 
telmansa mukaan. Inkerin puolelta tämän matkansa saa- 
liina oli 57 runoa ja 56 sävelmää sekä soittimia, seitsemän 
kannelta ja viisi paimenpilliä.'9 

Juuri Borenius keruukokemustensa perusteella ensim- 
mäisenä esitti käsityksen kansanrunojen vaeltamisesta — 
idean, jolle rakentui sittemmin syntynyt uusi tutkimusme- 
todi, maantieteellis-historiallinen menetelmä. Sen ydin- 
ajatuksena oli, että runon tai yleensä perinnetekstin va- 
riaatiota tutkimalla voitiin valaista runon syntyä ja kehitys- 
tä. Saman laulun eri seuduilta kerättyjä toisintoja vertai- 
lemalla voitiin pelkistää runojen kehittyminen alkumuo- 
dosta edelleen. Tästä syystä Borenius korostikin konteksti- 
tietojen kysymisen tärkeyttä: kuka lauloi, mistä laulaja 
oli kotoisin, keneltä hän oli oppinut laulunsa jne. Huo- 
mion kiinnittäminen runojen variaatioon eri alueilla syn- 
nytti tarpeen myös uuteen keruuvaiheeseen Inkerissä. Ju- 
lius Krohn, uuden metodin varsinainen kehittelijä, piti 
huhtikuussa 1883 esitelmän, jossa totesi, että nyt oli kii- 
reesti saatava läntiseen Inkeriin kerääjiä, sillä ”venäläiset 
laulut tunkevat jo pois omia”. Myös ”hyppyrilahkon” vai- 
kutuksesta laulut lakkasivat kaikumasta Inkerin kylissä.?* 

Volmari Porkka, Suursaaresta kotoisin ollut nuori ja 
lahjakas kielentutkija, sai SKS:lta 600 markan apurahan 
Länsi-Inkerin keruuta varten. Jo edellisenä kesänä hän 
oli ollut tutkimassa tällä alueella murteita ja tallentanut 
myös runsaasti itkuja. Porkan matka kesällä 1883 koi- 
tui Inkerin siihenastisessa keruuhistoriassa tuloksiltaan 
merkittävimmäksi. 

Volmari Porkka saapui toukokuun puolivälissä 1883 
Serepetan kirkolle ja jatkoi edelleen Hevaanjoen latvoilla 
olevaan Konnun kylään. Sieltä hän muutamien äyrämöis- 
kylien jälkeen suuntasi inkerikkojen luo. Porkka sai usein 

kokea samaa, mitä monet aiemmatkin kerääjät: Hänelle 
selitettiin, että parhaimmat laulajat olivat jo menneet ma- 
nan majoille eikä nuorisossa ollut heidän vertaisiaan. 
Joissakin kylissä kyllä laulettiin paljon, mutta pääasiassa 
vain arkkiveisuja tai ”muunlaisia renkutuksia”. Porkkakin 
koki usein, miten ”epäluulo tai epäusko lukitsivat laula- 
jan suun”. Välistä hänen oli pyydettävä apua starsinalta, 
alimman oikeusistuimen esimieheltä, joka luetutti kan- 
salle kirkolla Pietarin kuvernöörin antaman suosituskir- 
jeen. Se rauhoitti mieliä. 

Monista hankaluuksista huolimatta Porkan työ Hevaan- 
joen inkerikkokylissä onnistui hyvin. Kun hän tutustui 
paremmin kyläläisiin, näiden vastahakoisuuskin väheni. 
Joissakin kylissä osoittautui tunnettavan runoja niin pal- 
jon, että niissä kannatti pysyä pitempään. Pienestä Tönt- 
tölästä hän Groundstroemin tavoin löysi niin hyviä lau- 
lajia, että viipyi kylässä kokonaisen viikon. Siellä eräässä 
talossa Paroi Sakunnainen, Hevaalta kotoisin ollut miniä, 
uskalsi laulaa anoppinsa vastusteluista huolimatta: 


Häneltä saamani runot ovat parhaimpia, joita Inkerissä 
kirjoitin, mitä sekä runsauteen että täydellisyyteen tulee. 
Hänellä oli erittäin tarkka muisti ja hyvä käsitys, parhaassa 
iässään kuin oli; ja siitä syystä selvyys hänen lauluissaan 


on erittäin silmään-pistävä. 


Toisinaan kävi niinkin, että joku tarjoutui itse laulatetta- 
vaksi, kuten Hevaalta kotoisin ollut metsänvartija Oleksi, 
jota kutsuttiin ”Kristukseksi”. Lentiisin kylässä ei ollut 
kukaan kerääjä käynyt ennen Porkkaa. Siellä hän tapasi 
maineikkaan Varvana-eukon, Jarmanan 80-vuotiaan so- 
kean leskivaimon, jolla oli ollut suuri vaikutus lähiseudun 
laulajiin. Kantokylästä kotoisin olleen Paroi-lesken Pork- 
ka tapasi Tyrössä Yhinmäellä. 

Soikkolan Uuteenkylään Porkka saapui heinäkuun en- 
simmäisenä päivänä, ja Soikkolan niemen inkerikkokylät 
osoittautuivat maineensa veroisiksi: Porkka viipyi niissä 
lähes kuusi viikkoa. Tottuneena kerääjänä hän tarkkaili 

Naastoi, leski Säätinän kylän kuninkaanvallasta eli 
kruunun talonpoikien puolelta lauloi sekä Alavalle 
että Porkalle. Vuonna 1892 otetussa kuvassa 
hänen yllään on vanhanaikainen peretnikka 

ja sen alla aarnitsaksi kutsuttu, nappirivillä 
koristettu sininen hame, päässään povodnikka. 
Museovirasto. 


Uljaana Säätinän kylästä tupansa uunin edustalla yllään aarnitsa, valkea esiliiina 
eli polle sekä kirjailtu pilupaita. Alavalle kerrottiin Porkan tallentaneen häneltä 
paljon runoja. Museovirasto. 

runotaidon tilaa, laulajiensa kieltä ja osaamista. Hän teki 
myös havaintoja eri alueista ja huomasi selvän eron Soikko- 
lan ja Laukaan runojen välillä. Laukaalla hänen mukaansa 
”eepillisiä tosin tunnetaan, vaan ne ovat paljoa vaillinai- 
semmat kuin Soikkolassa tavattavat, muutamia ei löydy 
ollenkaan. Sitä vastoin [Laukaalla] tunnetaan hyvin paljon 
lyyrillisiä, vaikka nekään eivät ole verrattavat Laukaan itä- 
puolella löytyviin”. Porkka totesi, että nuoret laulajat eivät 
vetäneet vertoja vanhoille eivätkä miehet naisille. Hän ha- 
vaitsi, miten Europaeuksen Pieni Runon-seppä oli vaikut- 
tanut laulutaitoon. Tytöt olivat selvästi lisänneet runova- 
rojaan myös sen avulla. Kerääjän oli usein vaikea erottaa, 
mikä oli kirjasta opittua, mikä perimätietoa.” 

Porkan matka kesti 16 viikkoa, minkä aikana hän tal- 
lensi kaikkiaan noin 1 700 runotekstiä, 51 loitsua ja noin 
50 itkua. Säemäärä oli noin 75 000. Hänen keräelmästään 
on myös erotettavissa inkerikkojen laulut luterilaisten 
suomalaisten aineistosta. Kerääjänä hän oli taitava, kärsi- 
vällinen ja ahkera. Hän osasi suhtautua empaattisesti 
haastateltaviinsa. Hänen kenttätyömetodinsakin oli teho- 
kas, sillä hän käytti pikakirjoitusta, jota jo Europaeus ai- 
koinaan oli suositellut.?? 

Toinen 1800-luvun lopun tuloksellisimmista kerääjis- 
tä oli Vihtori Alava (ent. Forsberg), joka teki ensimmäisen 
Inkerin-matkansa kesällä 1891. Tällä kertaa ei ollut kuiten- 
kaan kyse enää pelkästään runolaulusta, vaan Alava kiin- 
nitti huomiota muuhunkin perinteeseen, kuten satuihin 
ja itkuvirsiin. Alavan matkan aikaan ei vastahakoisuutta 
enää esiintynyt aivan yhtä paljon kuin aikaisempien ke- 
rääjien aikana, vaikka vieraisiin yhä suhtauduttiinkin va- 
rovaisesti. Alava aloitti työnsä Länsi-Inkeristä, saapui ju- 
hannuksena Narvanjoen suuhun ja kulki sitten Narvusis- 
sa järjestelmällisesti kylästä toiseen tavaten myös inkerik- 
koja. Soikkolaan saavuttuaan hän majoittui Venakontsan 
inkerikkokylään, mistä käsin hän kierteli lähikylissä. 

Alava oli Porkan tavoin pikakirjoitustaitoinen ja vielä 
erityisen nopea muistiinpanija. Kaikkiaan Alavan saalis 
matkaltaan oli noin 320 runotekstiä etupäässä eeppislyy- 

risiä lauluja sekä proosaperinnettä, nimenomaan satuja 
375 numeroa, loitsuja 153, taikatapoja 340, arvoituksia 340 
ja lyhyitä muistiinpanoja 27. Kokonaismäärä oli 1541 nu- 
meroa eri kansanosilta. 

Vuonna 1892 Alava lähti uudelleen Inkeriin, nyt Nar- 
vusin eteläpuolisiin kyliin. Hän totesi, että kummallakin 
puolen Narvanjokea ihmiset olivat paljon tekemisissä 
keskenään. Laulut kulkivat nuorikoiden mukana kylästä 
toiseen ja levisivät erityisesti praasnikoiden aikana. Soik- 
kolan kylissä hän kierteli parin viikon ajan. Matkan tulos 
oli 244 numeroa. 

Kolmannen Inkerin-matkansa Alava teki kesällä 1894 
Pohjois-Inkeriin. Lempaalan Mäkienkylässä, Parasken syn- 
tymäkylässä, hän kohtasi muun muassa tämän sukulai- 
sen Timon Tarian, jonka luokse saapui joukko naisia lau- 
lamaan virsiään. Kylä ei Alavan mukaan turhaan ollut 
synnyttänyt Larin Paraskea, sillä laulutaitoa riitti edelleen. 
Nuoriso kuitenkin ihaili jo uudenaikaisia lauluja, vaikka 
vanhempi polvi sentään kehui vielä omia ”pitkiä virsiän- 
sä”.3 Alava palasi Länsi- ja Keski-Inkeriin inkerikkojen ja 
vatjalaisten luo vielä kesällä 1897 ja 1901. Hänen laajo- 
jen kokoelmiensa pääpaino on vanhoissa runoissa, mut- 
ta hänen keräelmänsä ovat siihen asti laajimmat ja moni- 
puolisimmat ja sisältävät kaikkia muitakin kansanrunou- 
den lajeja, kuten itkuja, satuja, kansanuskoa koskevaa tie- 
toutta, hääkuvauksia ja muuta etnografista ainesta. Alava 
oli jo uuden aikakauden kerääjä, joka hallitsi kamerankin 
käytön. Hänen ansiostaan on saatu varhaisia valokuvia in- 
kerikkojen alueilta. 

Alavan kanssa samoihin aikoihin kesällä 1894 teki työ- 
tä Inkerinmaalla toinenkin kerääjä — Fanny Maria Pajula, 
joka oli naisena edelläkävijä runonkerääjien joukossa. Pa- 
jula kulki Lempaalan, Vuoleen, Toksovan ja Rääpyvän ky- 
lissä ja teki huolellista työtä pyrkien saamaan tapaamien- 
sa laulajien runovarat talteen tarkemmin kuin aikaisem- 
mat nuoret stipendiaatit. Hän jatkoi työtään vielä seuraa- 
vanakin kesänä ja kokosi yhteensä 800 runoa. 

Vaskelan kylän runotaitajat 


Varhaiset runonkerääjät havaitsivat Suomen puolella ete- 
läisessä Karjalassa saman, minkä Inkerinmaallakin: in- 
kerikot hallitsivat vanhaa kalevalaista runoutta muita 
Kannaksen asukkaita paremmin. Huomio kiintyi erityi- 
sesti kahden vierekkäisen rajapitäjän, Raudun ja Sakko- 
lan inkerikkokyliin. Kannaksen eteläisten pitäjien kreik- 
kalaiskatolinen väestö oli vuoteen 1865 saakka kuulunut 
Vuoleen Matoksin seurakuntaan, mutta kun mainittuna 
vuonna Suomen puolelle Raudun Palkealaan valmistui 
oma kreikkalaiskatolinen kirkko, saattoi Palkealan uusi 
seurakunta aloittaa toimintansa. Siihen liittyi luonnolli- 
sesti myös Kannaksen eteläisten pitäjien kreikkalaiskato- 
linen väestö. Sakkolan Venäjän rajan läheisissä kylissä oli 
1870- luvulta lähtien haviteltu eroa Sakkolasta itsenäisek- 
si pitäjäksi. Ero tuli voimaan kuitenkin vasta 1910, jolloin 
syntyi pieni, itsenäinen Metsäpirtin pitäjä. Siellä, lähellä 
Laatokkaan laskevaa Taipaleenjokea, Suvantojärven äärel- 
lä sijaitsi pieni Vaskelan kylä, joka tarinan mukaan syntyi 
suuren Pohjan sodan jälkeen, kun Wasken sukuun kuu- 
luneet veljekset palasivat maanpaosta entisille sijoilleen. 
He asettuivat asumaan Suvannon järven rannalle suuren 
jalavan juurelle ja elivät kalastuksella ja metsästyksellä. 
Varhaiset runonkerääjät löysivät kylän jo 1800-luvun 
puolimaissa. Heistä ensimmäinen oli H.A. Reinholm 
vuonna 1847. Hän palasi Kannakselle vuosina 1848 ja 
1849 ja tallensi runsaasti runoja Sakkolasta. Luultavasti 
Vaskelassa hän pani muistiin muiden muassa runon, joka 
kertoi vuonna 1818 tapahtuneesta Suvannon järven laskus- 
ta. Ahlgvistin ja Slöörin käyntiin tässä kylässä 1854 viitta- 
si hyvämuistinen Larin Paraske. Hän kertoi Boreniukselle 
sukulaisensa, ”Ripakon Vetos'ämmän” eli Lempaalasta 
Sakkolan Vaski-sukuun naidun Jevdokia Mihailintytär 
Wasken, laulaneen ”niil ensimmäisill laulattajil”. Euro- 
paeus ja Reinholm eivät vielä ensimmäisellä matkallaan 
sattuneet Vaskelaan, joten Parasken tieto koskee ilmeisesti 

juuri Ahlgvistin ja Slöörin käyntiä. Kaarlo Slöörin muis- 
tiinpanoissa on yhdeksän Vaskelaan liittynyttä tekstiä, joi- 
hin hän on tosin maininnut pitäjäksi Raudun. Theodor 
Schwindt, kansatieteilijä, joka J. R. Aspelinin kanssa liik- 
kui Sakkolassa 1876, oli kiinnostunut enemmän esineis- 
tä ja kansanomaisesta käsityöperinteestä kuin runoista, 
mutta kirjoitti silti muistiin niitäkin. Hän kuvailee sitä in- 
nostusta, joka kylässä syntyi heidän saavuttuaan: 


Tuskin olimme olleet tuntiakaan tässä kreikannuskoisten 
karjalaisten kylässä, kun talo, jossa olimme, kihisi kuin 
muurahaispesä. Melkein kaikki kylän vaimot ja joukko 
lapsia olivat saapuneet tähän taloon, kellä taittunut ukon- 
nuoli, kellä kuvitettu pyyhinliina, kellä päähine myötävänä, 
ken tarjoutui laulamaan itkuvirsiä, ken Iivana Kojosen- 


pojasta jne. 


Larin Paraske tuolta matkalta jäi Schwindtin mieleen, ja 
laulatti hän Laurin Nastoakin, Ripakon Vetos'ämmän ru- 
nontaidoiltaan osaavaa tytärtä.” Kun Borenius saapui 
Vaskelaan tammikuun alussa 1877, edellisen vuoden kävi- 
jät olivat epäilemättä evästäneet häntä tämän kylän osalta. 
Tämän viikon kuluessa Paraske lauloi ensi kerran Bore- 
niukselle, joka silloin kirjoitti häneltä 24 runoa.? 

Sakkolaan saapui kymmenen vuoden kuluttua kan- 
sanrunoudesta kiinnostunut nuori pastori Adolf Neovius, 
ja hän alkoi kuulostella laulutaitoisia seurakuntalaisiaan, 
löytyisikö pitäjästä vielä sitä vanhaa runolaulua, josta Bo- 
renius oli kertonut. Laulajia kertyikin Sakkolasta hänen 
kolmivuotisen kautensa aikana runsaat viitisenkymmen- 
tä sekä hänen luterilaisesta seurakunnastaan että toiseen 
kirkkokuntaan kuuluvien joukosta. Nuoren pastorin pa- 
ras löytö oli pienen Larilan talon emäntä Paraske, joka 
kerran saapui pappilaan saattamaan huonokuntoista van- 
husta. Tästä alkoi pastorin ja silloin vielä hyvissä voimis- 
saan olleen Parasken yhteistyö laulujen ja muun tietou- 
den muistiin merkitsemiseksi. 

Larin Paraske vuonna 1892 valokuvaamossa Porvoossa, 
itsetehty sorokka päässään ja Adolf Neoviuksen ostama 
vanhanaikainen sarkaviitta yllään. Museovirasto. 

Larin Paraske 


PARASKEVA NIKITANTYTÄR syntyi Pohjois-Inkerissä 
Lempaalan Mäkienkylän Miskulassa 1833 tai 1834. 
Hänen vanhempansa olivat inkerikkoja: äiti oli kotoisin 
rajan takaa Suomen puolelta Vaskelasta, ja isä oli seppä, 
Kuussovan hovin orja. Paraske kasvoi runorikkaassa 
ympäristössä ja harrasti laulamista pienestä pitäen. Hän 
jäi orvoksi 17-vuotiaana. Paraske meni naimisiin itseään 
puolta vanhemman Kaurila Teppananpojan kanssa ja 
muutti tämän vaimona Sakkolan Vaskelaan, äitinsä 
entiseen kotikylään, pienen ja köyhän Larilan torpan 
emännäksi. Paraske sai yhdeksän lasta, joista vain 
kolme selviytyi aikuiseksi. Leskeksi hän jäi 54-vuotiaana. 
Parasken elämä oli ankaraa, sillä pelkästään torpan 
pienien peltojen tuotolla ei ollut mahdollista elää. 
Paraske elättikin perheensä vetämällä lotjia 
Taipaleenjoella ja hoitamalla omien lastensa lisäksi 
”ruununlapsia”, Pietarista korvausta vastaan hoidettavaksi 
annettuja orpoja. 

Näiden karujen vaiheiden jälkeen Parasken 
elämässä tapahtui käänne. Hän kohtasi vuonna 1887 
Sakkolan pappilassa kansanrunoudesta kiinnostuneen 
nuoren papin, Adolf Neoviuksen (1858—1913), joka 
totesi löytäneensä elämänsä runolaulajan. Paraske 
puolestaan sai Neoviuksessa empaattisen kuulijan, 
ihmisen joka ymmärsi hänen sisäistä minäänsä ja 
arvosti hänen kulttuurisia taitojaan. Paraske oli jo 
ollut aiempien kerääjien laulatettavana ja tiesi, että 
laulamisesta saattoi hyötyä taloudellisesti. Hän muisteli 
Neoviukselle tavanneensa jo keskenkasvuisena tyttönä 
kaksi herraa, jotka olivat käyneet hänen kotikylässään 
runoja tiedustelemassa. Kyseiset kerääjät olivat 
epäilemättä olleet Europaeus ja Reinholm, jotka 
kävivät Mäkienkylässä vuonna 1847. Silloin Paraske ei 
vielä ollut itse laulanut, mutta myöhemmin hän lauloi 
Ahlgvistille ja Slöörille, Schwindtille ja Aspelinille sekä 
Boreniukselle. Kun Neovius alkoi Sakkolan pappilassa 

kysellä Paraskelta runoja, näiden kahden välillä alkoi työ 
laulujen tallentamiseksi. Neovius maksoi laulamisesta 
ruplan tunnilta, ja ansioillaan Paraske sai maksettua 
verorästinsä. 

Neoviuksen muutettua syksyllä 1889 Porvooseen 
muutti Paraske hänen perheeseensä asumaan vuoden 
1891 alussa ja eli siellä kevääseen 1894 asti käyden 
kotonaan vain kesäkautena 1892. Runolaulajasta tuli 
Porvoossa pian kuuluisuus. Häntä kävivät kuuntelemassa 
muiden muassa nuori Jean Sibelius ja Yrjö Hirn. Hänen 
persoonansa innoitti useita taiteilijoita, ja muun 
muassa Eero Järnefelt ja Albert Edelfelt maalasivat 
hänen muotokuvansa. Hän kävi myös laulamassa 
Suomalaisen Kirjallisuuden Seuran vuosikokouksessa. 
Kaiken aikaa jatkui Neoviuksen ja Parasken yhteistyö 
laulujen tallentamiseksi. Näin kertyi monen vuoden työn 
tuloksena mahtava määrä runoja, niiden toisintoja sekä 
itkuja ja muuta tietoutta. Keväällä 1894 koti-ikävä ajoi 
laulajan kotiin Vaskelaan. Tuolloin Parasken elämässä 
alkoi alamäki: häntä vaivasivat ainainen puute, sairaudet 
sekä huoli kotimökin säilymisestä. Hän sai apua 
Neoviukselta ja muilta ystäviltään ja palasi välillä takaisin 
Porvooseen pastorin perheeseen toipumaan, mutta 
kotona Vaskelassa hänen tilanteensa taas huononi. Larin 
Parasken elämän viimeiset vuodet olivat vaikeita, vaikka 
SKS myönsikin hänelle pienen eläkkeen. Larin Paraske 
kuoli kotonaan tammikuun 3. päivänä 1904. 

Neovius aloitti Parasken runojen julkaisemisen 
vuonna 1893, jolloin ilmestyi teos Parasken Runot 
(WSOY). Neovius suunnitteli sille jatkoa, mutta menekin 
puutteessa se jäi sarjan ainoaksi osaksi. Laulajan 
käsityötietoutta sen sijaan ilmestyi 1895 Theodor 
Schwindtin julkaisemassa vihkosessa Suomalaisia 
koristeita 1. Ompelukoristeita (SKS). Boreniuksen ja 
Neoviuksen runo- ja loitsumuistiinpanot ilmestyivät 

Väinö Salmisen toimittamina sarjassa Suomen Kansan 
Vanhat Runot, Itä- ja Pohjois-Inkerin runojen kolmantena 
osana (SKVR V:3). 

Ensimmäisen Parasken elämäkerran julkaisi vuonna 
1911 Mikko Uotinen. Hänestä kirjoittivat myös Väinö 
Salminen (SKS 1931), Yrjö Hirn (Otava 1939) sekä Martti 
Haavio (WSOY 1943). Senni Timonen julkaisi kokoelman 
Parasken lyyrisiä lauluja ja itkuja teoksessa Näin lauloi 
Larin Paraske (SKS 1980). Siihen sisältyivät myös 
tutkielma Parasken elämänvaiheista ja analyysi hänen 
laulajanlaadustaan. Elämäkerrallisia ovat myös Anu 
Kaipaisen romaani Poimisin heliät hiekat (WSOY 1979) 
sekä Ritva Holmbergin kirjoittama ja ohjaama näytelmä 
Rautamuurainen (2006), jonka ensi esitys oli SKS:ssa 
Kalevalan päivänä 2006. Sen esittivät Eeva Litmanen ja 
Karolina Franck, äiti ja tytär, Parasken jälkeläisiä suoraan 
alenevassa polvessa. 

Parasken aineistoa on alettu tutkia tarkemmin vasta 
2000-luvulla. Kielentutkimuksen alalta on ilmestynyt Petri 
Lauerman tutkimus Larin Parasken epiikan kielellisestä 
variaatiosta (SKS 2004). Kansanlyriikan tutkimuksessa 
Parasken lauluilla on ollut keskeinen osa. Senni Timonen 
on tutkinut laulajien omaan kokemukseen ja ilmaisuun 
pohjaavaa lajisysteemiä väitöskirjassaan Minä, tila, 
tunne. Näkökulmia kalevalamittaiseen kansanlyriikkaan 
(SKS 2004). Hän on tulkinnut kansanomaista runolaulu- 
oppia erityisesti Parasken mutta myös muiden inkerikko- 
laulajien näkökulmasta. Hän on tarkastellut heidän itse- 
ilmaisuaan ja sen suhdetta kulttuuriseen variaatioon 
erityisesti omaelämäkerrallisten laulujen kautta. Nämä 
näyttävät myös mittaavan esittäjiensä kompetenssia. 
Paraske oli yksi niitä, jotka ilmaisivat itseään 
tämäntyyppisten laulujen välityksellä ja jotka perinteisistä 
aineksista kykenivät luomaan uusia omia sisäisiä 
tuntojaan heijastavia lauluja.? 

Borenius palasi Vaskelaan kymmenkunta vuotta myö- 
hemmin kesällä 1888 Valkjärvelle ja Sakkolaan suuntau- 
tuneella keruumatkallaan, kuten myös seuraavan vuoden 
talvella 1889. Parasken ohella Jerlan Oute (Jevdokia Trofi- 
mov) oli Vaskelan parhaita laulajia. Häävirsien taitajana 
hän kuuluu koko Karjalan parhaisiin, ja epiikan osaajana- 
kin hän kohoaa selkeästi yli keskitason. Paraske ja Oute 
olivat todennäköisesti harjaantuneet laulamaan yhdessä 
ja hallitsemaan esilaulutilanteita. Heitä yhdisti sekin, että 
he olivat läheisiä sukulaisia, serkuksia keskenään. Runo- 
laulutraditio eli Vaskelassakin sukuperinteenä alkuperäi- 
sen, vähitellen laajentuneen Waski-suvun piirissä samaan 
tapaan kuin monin paikoin muualla Karjalassa.?9 
Tultaessa 1900-luvun puolelle vanhat taitajat alkoivat 
yksi toisensa jälkeen siirtyä manan majoille. Kylän omasta 
piiristä nousi 1910-luvun alussa kerääjä, vasta koulupoi- 
ka, joka kiinnostui varhain kotiseutuaatteesta sekä oman 
kylänsä ja sukunsa runolauluperinteistä. Hän tajusi, että 
kaikkea ei ehkä aikaisemmin ollut saatu talteen ja että oli 
niitäkin, joita ei vielä ollut lainkaan laulatettu. Aleksan- 
teri Koskivaara oli itse runolaulajasuvusta, Ripakon Ma- 
rin (Maria Vasilintytär Koskivaara, os. Jeremejev) poika ja 
Jerlan Outen tyttärenpoika, joka alkoi lukiolaisena vuon- 
na 1912 tehdä muistiinpanoja kotikylänsä laulajien re- 
pertoaarista. Hän tallensi kahden vuoden aikana muiden 
muassa lähes 70-vuotiaalta isoäidiltään Jerlan Outelta vie- 
lä kokonaista sata toisintoa Boreniuksen ja Neoviuksen 
saamien runojen lisäksi. Myös isoisältään Jerlan Vaslel- 
ta hän sai kahdeksan runoa. Äitiään Ripakon Maria Alek- 
santeri ei kenties pitänyt kovin osaavana, koska kirjoitti 
tältä muistiin vain yhden ainoan kuusisäkeisen kehtolau- 
lun. Vasta vuonna 1935 Lauri Laiho (myöhemmin Simon- 
suuri) kävi laulattamassa Maria ja tallensi tältä 26 runoa.”° 
Aleksanteri Koskivaara kaatui sodassa vuonna 1918 
vain 24-vuotiaana, ja hänen työnsä Vaskelan perinteen 
kirjaajana jäi kesken. Sitä täydensivät myöhemmin 1920- 
ja 1930-luvuilla ainakin Sulo Haltsonen, Katri Kaukonen, 
Lauri Laiho, Olavi Pennanen, Väinö Salminen, Tyyni 

Vahter, Helena Klaus, Frans Kärki ja Helena Onttonen. 
Valtaosa heidän keruistaan on julkaistu SKVR-sarjan 
osassa Etelä-Karjalan Runot (SKVR XIII:4). Vaskelan Su- 
kuseura on julkaisuissaan jatkanut oman kylänsä ja sen 
suku- ja henkilöhistorian selvittämistä. Maire Saarisen 
toimittamassa teoksessa Vaskelan Vanhat Runot (2008) 
esitellään 63 kylän henkilöä, joilta runoja on tallennettu. 
Eniten runoja kerääjille lauloivat Larin Parasken jälkeen 
Jerlan Oute (yli 3000 säettä, 115 runoa), Laurin Nasto 
(noin 1700 säettä, 32 runoa), Jerlan Olka (noin 1300 säet- 
tä, 87 runoa), Ikan Tarja (800 säettä, 37 runoa), livun Kati 
(lähes 1000 säettä, 73 runoa), Vasle Tarja (yli 700 säettä, 
16 runoa) ja Maria Kuoppa (yli 600 säettä, 39 runoa). Vas- 
kelan Vanhat Runot sisältää tiedot Vaskelan runolaulajis- 
ta sekä heiltä tallennetuista kalevalamittaisista runoista, 
joita teokseen sisältyy noin 1030 toisintoa. Näistä suurin 
osa on ilmestynyt aikaisemmin teoksessa Suomen Kansan 
Vanhat Runot, mutta uuteen teokseen sisältyy myös ennen 
julkaisematonta aineistoa. Teoksessa selvitetään myös si- 
tä kirjavaa nimistöä, joka kreikkalaiskatolisella inkerikko- 
väestöllä oli käytössä. Käytössä olevat nimet viittasivat ta- 
loon, isään tai aviomiehen nimeen, mutta kirkonkirjoissa 
oli toiset, viralliset nimet. Suomen itsenäistyttyä moni al- 
koi ottaa käyttöön suomalaisia nimiä, mikä aiheutti ulko- 
puolisten kesken epäselvyyttä. Tämä näkyy esimerkiksi 
Väinö Salmisen toimittamassa Etelä-Karjalan laulajaluet- 
telon nimistössä." 


Keruutyö Inkerinmaalla 1900-luvulla 


Inkerinmaan keruuta jatkettiin 1900-luvun puolella. Tu- 
loksekkaimmin sitä teki ylioppilas Johan Fredrik (J. Fr.) 
Ruotsalainen, joka kulki Länsi-Inkerissä vuonna 1900. 
Parhaiten hän onnistui Länsi-Inkerin suomalaiskylissä, 
mutta koki inkerikkokylissä (Haavikko, Kotko, Mannakka, 
Tiensuu) epäluuloista suhtautumista. Hän havaitsi, että 
vanhojen laulujen aika alkoi olla ohi: ”Sain hakea laulun 
talosta, toisen toisesta. — — Silmäänpistävällä tavalla ovat 

ischorilaiset [inkerikkojen] runot syrjäytymässä yhä enem- 
män alaa voittavien venäläisten laulujen tieltä”. Kaikkiaan 
Ruotsalaisen keruu tuotti noin 1000 numeroa inkerikoil- 
ta ja inkerinsuomalaisilta.3? 

Inkerikkojen ja vatjalaisten häärunoja lähti vuonna 
1906 keräämään Väinö Salminen, jolle Inkerin tutkimuk- 
sesta tuli sittemmin suorastaan elämäntehtävä. Kesäkuus- 
sa ja varsinkin juhannuksen aikaan hän sai kokea Narvu- 
sin ja Soikkolan inkerikkokylissä vielä elävää runolaulua, 
mutta havaitsi myös sen, että tavat olivat jo muuttumassa: 


Silloin sain kylissä nähdä, miten virsiä viljeltiin; en edes 
muistiinpanokirjaa ottanut esille, vaan kuljin muina mie- 
hinä itse nuorten parissa ja näin ja kuulin, kuinka ”parves- 
sa” vielä laulettiin. Liekut olivat hävinneet. Niitä oli kyllä 
kaikkialla ollut vielä vanhimpien ihmisten nuoruuden ai- 
kana. Joskus vielä myöhemminkin pääsiäisliekkuja, jotka 
otettiin juhlan jälkeen alas. Ne tehtiin joko latoihin tahi 
puiden välin. Niissä inkeroiset olivat laulaneet sekä kerto- 


via että tunnelmarunoja. 


Seuraavana kesänä Salminen jatkoi työtään Koprinassa 
ja yritti myös Laukaan inkerikkokyliin, mutta vastaanotto 
täällä oli huono. Matkatoverinsa Patomäen kanssa hän 
lähti pyrkimään Hatsinan kautta Itä-Inkeriin, mutta puut- 
tuvien matkustuslupien vuoksi heidät kuljetettiinkin van- 
kikyydillä Pietariin, ja he saivat istua viikon päivät Kres- 
tyn vankikopeissa Salmisen sanoin ”parantumassa runon- 
keräysvimmasta”. Vuosina 1907 ja 1908 hän vielä samoili 
Pohjois-Inkerissä, erityisesti Lempaalassa ja Vuoleella 
sekä Kannaksella. Hänen ansiotaan on myös Viron Inke- 
rin laulajien löytyminen. Vaimonsa Kaarinan kanssa Sal- 
minen 1930-luvun alussa tavoitti sikäläisistä kylistä van- 
haa runoa, itkuja ja muuta tietoutta ja johdatti sinne myö- 
hemmät kerääjät. Tutkimuksissaan Salminen omistau- 
tui Inkerille: hän julkaisi 1916 Inkerin häärunoutta koske- 
vat teokset Inkerin kansan häärunoelma sekä 1917 väitös- 
kirjanaan Länsi-Inkerin häärunot. Teoksessaan Kertovien 

runojen historia. Inkeri (SKS 1929) hän painotti eri aluei- 
den, laulajien henkilöllisyyden ja heimosuhteiden huo- 
mioonottamista tutkimuksessa. 

Inkerin keruuta jatkaneiden joukosta voi mainita J. (Ju- 
hana, Jussi, Juho) Lukkarisen, joka 1909 kulki Narvusin 
ja Soikkolan inkerikko- ja inkerinsuomalaiskyliä kysellen 
paitsi runoja ja loitsuja myös juhlatapoja ja kansanuskoon 
liittyvää tietoutta. Ennen vallankumousta muutamat in- 
keriläiset innostuivat itsekin tallentamaan keskuudestaan 
runolaulua ja muuta kansantietoutta. Heistä suurimman 
kokoelman tallensi Lempaalaasta kotoisin ollut ylioppilas 
Fino Räikkönen vuosina 1916-1917. Yhinmäen runokyläs- 
sä syntynyt Pekka Putkonen oli kerännyt kansanrunout- 
ta 1893-1894 kotikylänsä ohella myös Tyrössä Kankaan 
ja Vanhakonnun sekä Hevaan kylistä. A. Paavilainen ja 
Kaapre Tynni laulattivat inkerinsuomalaisten ohella myös 
joitakin inkerikkolaulajia vuosina 1915 ja 1916. Kannak- 
sella pyrittiin 1930-luvulla tallentamaan rippeitä inkerik- 
kojenkin laulusta. Parhaiten onnistuivat inkeriläissyntyi- 
nen Sulo Haltsonen sekä Lauri Laiho, joka oli viettänyt 
osan lapsuuttaan Raudun Sirkiänsaarella. Rautulainen 
oli myös Helena Onttonen, Kansanrunousarkiston suur- 
kerääjäksi noussut perheenemäntä.34 

Inkerikoilta tallennettu lauluperinne on pääasiassa ru- 
nolaulua, sen keruuta vartenhan Inkeriin nimenomaan 
lähdettiin. Itkut ovat olleet toinen, erityisesti naisille kes- 
keinen laululaji. Niiden rinnalle oli Inkerissäkin 1800-lu- 
vun kuluessa alkanut Suomen tavoin yleistyä riimillisiä 
säkeistöllisiä lauluja. Kannaksellahan kansanlaulu oli 
tuolloin elänyt jo pitkään murrosvaihetta. Jotkut kerääjistä 
tulivat panneeksi muistiin uusilla mitoilla sepitettyjä lau- 
luja jo 1800-luvun puolella. Arkkiveisuista Kannaksella 
puhui jo Ahlgvist, mutta niitä kuten muitakaan uudem- 
pia kansanlauluja ei keruussa noteerattu korkealle. Silti 
esimerkiksi Saxbäckin ja Alavankin kokoelmiin sisältyy 
runsaasti suomalaisten rekilaulujen ja venäläisten išastuš- 
kojen kaltaisia lauluja. Suomalaisväestö Pohjois-Inkerissä 
oppi uusia lauluja rajan takaa Suomesta, inkerikot saivat 

mallin epäilemättä myös venäläisiltä. Inkerissäkin on voi- 
tu tallentaa joitakin säkeistöllisiä balladeja, mutta laulajat 
ovat olleet yleensä inkerinsuomalaisia. Inkerikot näyttä- 
vät omaksuneen uutta omakielistä laulukerrostumaa lute- 
rilaisia hitaammin. 


Sävelmien kerääminen 


Runonkeruu on ollut ennen mekaanisten äänentallennus- 
välineiden käyttöä pääosin laulutekstien muistiinkirjoitta- 
mista. Kerääjät eivät aina niinkään laulattaneet informant- 
tejaan, vaan usein laulajat sanelivat kerääjille runojaan. 
Sävelmiä tallennettiin suhteessa runoteksteihin monin 
verroin vähemmän. Kuvaavaa on, että kun Inkeristä runo- 
laulujen tekstitoisintoja loitsut mukaan lukien on julkais- 
tu Suomen Kansan Vanhoissa Runoissa lähes 30 000 (näis- 
tä loitsuja noin 2500), sävelmiä sisältyy Inkerin runosävel- 
mät -teokseen vain 940. Saman sarjan osassa Karjalan 
runosävelmät on lisäksi julkaistu 81 pohjoisinkeriläistä sä- 
velmää.?° 

Jo Europaeus oli oivaltanut sävelmien tallentamisen 
merkityksen. Kuullessaan runolaulua kylissä hän ymmär- 
si, ettei pelkkä teksti ilman melodiaa antanut oikeaa ku- 
vaa laulusta. Lönnrotin esimerkkiä seuraten hän pani Kar- 
jalan-matkoillaan muistiin muutamia sävelmiä ja pyrki 
myöhemmin Inkerissäkin samaan. H. A. Reinholminkin 
keräelmiin sisältyi muutamia sävelmiä. Matkakertomuk- 
sessaan hän ilmoitti kirjoittaneensa ”laulunuotteja kol- 
mattakymmentä uutta”. Nämä kuitenkin ”tapaturmaisen 
vahingon kautta menivät tiellä hukkaan”. Kumpikin jul- 
kaisi joka tapauksessa myöhemmin myös sävelmiä, Euro- 
paeus Pienen Runon-sepän 10 sävelmän laajuisessa sävel- 
mäliitteessä ja Reinholm toimittamassaan nuottikirjassa 
Suomen Kansan Laulantoja (1849), jossa inkeriläisiä sävel- 
miä oli kuusi. Oliko näissä inkerikkojen sävelmiä, on epä- 
selvää, sillä tietoja laulajista tai kylistä ei ole. 

Kului pari vuosikymmentä ennen kuin kenenkään huo- 
mio Europaeuksen ja Reinholmin yritysten jälkeen kohdis- 

tui Inkerin runosävelmiin. Harva ylipäätään mainitsi mi- 
tään musiikin osuudesta puhumattakaan siitä, että olisi 
yleensä kiinnitetty huomiota esitystapaan, kertosäkeisiin 
tai esilaulajan ja kuoron keskinäiseen osuuteen. Joskus 
kerääjän korvaa — kuten Ahlgvistin tapauksessa — runojen 
sävelmät ja koko inkeriläinen laulutapa suorastaan sär- 
kivät. Inkeriläisen runolaulun esteettisiä arvoja oli vai- 
kea ymmärtää, jos tuli kokonaan toisenlaisesta musiikil- 
lisesta ympäristöstä. Suhtautuminen kuitenkin muuttui, 
kun A. A. Borenius oli aikaisemmilla keruumatkoillaan 
Vienan Karjalassa tallentanut arvokkaan runosävelmä- 
keräelmän, joka Suomalaisen Kirjallisuuden Seurassa he- 
rätti positiivista huomiota. Sävelmätkin pääsivät Inkerin 
keruun piiriin. Matkallaan vuonna 1877 Borenius tallen- 
si sävelmiä Kannakselta ja Pohjois-Inkeristä sekä Hevaal- 
ta, Tyröstä, Soikkolasta, Kattilalta, Kolppanasta ja Skuo- 
ritsasta yhteensä noin puolitoistasataa numeroa, joista 
142 runosävelmiä. Boreniuksen huolellinen keräelmä si- 
sälsi tietoja keruupaikoista ja laulajien etnisestä taustasta 
sekä muuta melodia-ainekseen liittyvää tietoutta.?$ 

Paljolti Boreniuksen hyvien keruutulosten ansiosta 
Suomalaisen Kirjallisuuden Seurassa ryhdyttiin nyt vaka- 
vammin suunnittelemaan musiikin tallentamista ja perus- 
tettiin niin sanottu sävelkomitea, jonka tehtävänä oli pait- 
si edistää keruutoimintaa, myös aloittaa suuren sävelmä- 
julkaisun toimittaminen. Myöhemmistä Inkerin-kerääjis- 
tä Alava kirjasi muistiin noin satakunta sävelmää, jotka 
ovat jääneet julkaisematta. Boreniuksen jälkeen ensim- 
mäiset nimenomaan musiikin tallentamiseen tarkoitetut 
apurahat Seura myönsi alaa opiskeleville nuorille miehil- 
le vasta 1903, jolloin Armas Launis, Eino Levõn ja Ari Val- 
mari matkasivat Inkerinmaalle. Kaikki suuntasivat pää- 
huomionsa inkerikkojen alueille. 

Inkerikkojen osalta Launiksen keruulla oli kauaskan- 
toisimpia seurauksia. Hän saapui Soikkolaan helluntain 
praasniekkapyhinä, jolloin Säätinän suuressa kylässä oli 
runsaasti juhlakansaa. Sävelmiä karttui kerääjän nuotti- 
paperille. Hän sai tietää kunkin kylän parhaat esilaulajat, 

mikä helpotti työtä, kun hän praasniekkojen jälkeen lähti 
kierrokselle eteläisten kylien läpi. Launis luonnehtii ke- 
ruukertomuksessaan inkerikkojen laulutapaa ja osoittaa 
ymmärtäneensä hyvin sikäläisen runolaulun musiikillisia 
piirteitä: 


Oli hauskaa tutustua inkeriläisiin. Joskin he jo niin paljon 
olivat venäläistyneet ja paikoittain sivistyksen vaikutukses- 
ta luopuneet isiltä perityistä tavoistaan, ovat he kuitenkin 
säilyttäneet siksi paljon erikoisuuksiaan elannossa ja ta- 
voissa, että ne suuresti saattavat viehättää matkamiestä, 
joka aivan toisenlaisista olosuhteista astuu heidän keskuu- 
teensa. Tämän saattaa sanoa erittäinkin Soikkolaisista. Jo 
tutustuminen heidän sävelmiinsä riitti kyllin antamaan 
mielenkiintoa. Niiden yksinkertaisuudesta voisi päättää, 
että ne olisivat varsin vähän musikaalisesti kehittyneen 
kansan laulamia. Omituista kyllä, on asian laita vallan 
päinvastainen. Sillä puhumattakaan siitä, että heillä yleen- 
sä on tarkka korva muistaa ja laulaa oppimiansa sävelmiä, 
on heillä ihmeteltävä taito löytää sointuvia intervalleja. Jos 
kaksi laulaa yhdessä on laulu useassa kohden kaksi-ääni- 
nen perustuen enimmäkseen terssiparalelleihin. Mahdol- 
lisesti tämä johtuu kreikkalais-katolisesta kirkkolaulusta, 
koska venäjän-uskoiset aina tuntuvasti paremmin lauloi- 
vat. — — Pojat ovat jo kauvan sitten heittäneet runolaulan- 
nan ja renkuttelevat sen sijaan näitä venäläisiä ja suoma- 
laisia ”rallatuksia”. Runolaulu on siis jäänyt yksinomaan 
naisväelle ja ainoastaan Soikkolassa on sillä täysi arvonsa. 


Muualla ovat jo toiset laulut etusijan saaneet.? 


Launiksen ja Levönin vuoden 1903 keräelmiin ei liittynyt 
henkilötietoja laulajista. Valmari sentään mainitsi muis- 
tiinpanoissaan muutaman nimen. Launis kuitenkin jat- 
koi työtään Inkerin runolaulun parissa ja ilmestyi kolme 
vuotta myöhemmin 1906 jälleen Soikkolan helluntai- 
praasnikoille. Nyt hänellä oli mukanaan fonografi, uuden- 
lainen äänentallennusväline, joka oli erityisesti musiikin 
kannalta käänteentekevä laite. Onnistuttuaan edellisellä 

kerralla hyvin Launis nyt koki hämmentyneenä, miten 
uusi laite herätti siinä määrin uteliaiden praasniekkavie- 
raiden kiinnostusta, että he tungeksivat suurin joukoin 
ihmettelemään merkillistä kapinetta. Oli siirryttävä sisä- 
tiloihin, missä kerääjä voi tehdä työtään ”ainoastaan suu- 
rimmassa salaisuudessa toimien”, kuten Launis matka- 
kertomuksessaan sanoo. Hän onnistui tallentamaan vaha- 
lieriöilleen parisataa sävelmää, joihin sisältyi myös muu- 
tama paimensoitinsävelmä. Hänen keruutuloksensa kum- 
maltakin matkalta oli yhteensä 686 sävelmää, joista runo- 
sävelmien lisäksi 11 itkua ja 54 uudempaa laulusävelmää. 
Levön puolestaan tallensi 189 runosävelmää, 35 laulu- 
sävelmää ja neljä itkua. 

Vaikka fonografin äänitekniikka oli vielä alkeellista, in- 
keriläisten laulua tallentui nyt ensi kerran soivassa ja jäl- 
keenpäin toistettavassa muodossa. Ongelmallista vain oli, 
että vahalieriölle ei mahtunut monta minuuttia ääntä. Saa- 
dakseen mahdollisimman paljon erilaisia melodioita Lau- 
nis tallensi samaa laulua vain yleensä muutaman sävel- 
mäsäkeen verran, jolloin laulun sisältöä ei mahtunut mu- 
kaan alkua enempää. Launis ei tälläkään kertaa kommen- 
toinut keruukertomuksessaan ketään laulajistaan hen- 
kilökohtaisesti. Onneksi hän kuitenkin liitti loppuun lau- 
lajaluettelon, josta käy ilmi, kuka kulloinkin oli soolo- tai 
esilaulajana. Kaikkiaan laulatettuja oli 26, joista suurin 
osa nähtävästi inkerikkoja.+° 

Armas Launiksen kenttätyö tuotti soivan materiaalin 
lisäksi paljon uutta tietoa esitystavoista ja -tilanteista. Vuo- 
den 1906 matkansa kertomuksessa Launis esitti inkeri- 
läisen runolaulannan melodioihin perustuvan lajisystee- 
min, jonka mukaan laulutilanne sääteli sävelmän valin- 
taa. Uusin tutkimus on voinut sekä Launiksen tietoihin 
että Boreniuksen varhaisempien matkojen tarkkoihin sä- 
velmämuistiinpanoihin tukeutuen tulkita tätä lajisystee- 
miä laajemmin ja selvitellä sen pohjalta myös sitä poeet- 
tista käsitteistöä, jota yksittäiset laulajat olivat purkaneet 
haastatteluissa. Aineisto pohjautuu paljolti inkerikoil- 
ta saatuihin tietoihin. Tutkimustuloksensa Launis esitti 

sittemmin väitöskirjassaan Über Art, Entstehung und Ver- 
breitung der estnisch-finnischen Runenmelodien ja teokses- 
sa Inkerin runosävelmät, joka ilmestyi Suomen Kansan Sä- 
velmiä -teoksen neljännen jakson 1. osana. Boreniuksen, 
Launiksen sekä Aili ja Lauri Laihon Virossa 1937 tallenta- 
mat länsi-inkeriläiset runosävelmät ovat keskeisenä läh- 
deaineistona Kati Kallion laajassa väitöskirjassa Laula- 
misen tapoja. Esitysareena, rekisteri ja paikallinen laji länsi- 
inkeriläisessä kalevalamittaisessa runossa. Tutkimuksen yti- 
misen kulttuuristen käytäntöjen monipuolinen selvitys, 
joka jatkaa ja hyödyntää erinomaisella tavalla Inkerissä 
liikkuneitten runolaulun tallentajien työtä. 

Launiksen kiinnostavat tulokset vuodelta 1906 innos- 
tivat Suomalaisen Kirjallisuuden Seuraa lähettämään kan- 
sanmusiikin kerääjiä edelleen Inkeriin. Toisaalta kuiten- 
kin arveltiin, että uusia runosävelmiä tuskin enää saatai- 
siin. Siksi haluttiin tallentaa myös inkerikkojen venäjän- 
kielistä repertoaaria. Matkaan sonnustautuivat 1907 Lau- 
ri Ikonen ja Leevi Madetoja, kumpikin klassista musiikkia 
opiskelleita nuoria miehiä. Matkakertomuksessaan he va- 
littivat laulajien innottomuutta, laulamisen epäpuhtautta 
ja rytmillisesti haparoivaa esitystapaa ja muutenkin tote- 
sivat työnsä vaivalloiseksi. Tämä johtui todennäköisesti 
heidän omasta penseästä suhtautumisestaan kyläläisiin. 
Kerääjien oli ehkä alusta lähtien vaikea tajuta paikallisen 
runolaulun ja yleensä muunkaan sikäläisen kansanlau- 
lun sisäisiä lainalaisuuksia. Kun kerääjän ja laulajan vä- 
linen vuorovaikutus ei muodostunut positiiviseksi, se nä- 
kyi myös tuloksissa. He toivat kuitenkin tuliaisinaan In- 
kerinmaalta noin 130 venäläistä laulusävelmää, mutta yh- 
denkään laulajan nimeä he eivät sävelmiensä kohdalla 
maininneet. 


Inkerikkojen mestarilaulajia 


Europaeuksesta lähtien kerääjät olivat painottaneet nais- 
ten merkitystä runolaulun osaajina ja perinteen säilyttäji- 

nä ja panneet merkille, että laulaminen monissa rituaa- 
lisissa tilanteissa, erityisesti häissä ja hautajaisissa, kuului 
nimenomaan ja vain naisille. He olivat monesti miehiä 
aktiivisempia kerääjien läsnä ollessa, mikä heijastuu tal- 
lenteiden määrässä. Suomen Kansan Vanhat Runot -teok- 
sen laulajaluettelosta käy ilmi, että tiedossa olevista noin 
1200 laulajasta miehiä oli vain vajaat 9 %. Inkerikkoja 
koko Inkerinmaan runolaulajien osalta on noin 34 % ja 
heistä miehiä noin 9 %, kun laulajien määrä on laskettu 
1800-luvun puolivälistä vallankumoukseen asti ulottuval- 
ta ajalta. Todellisuudessa laulajia oli enemmän, arviolta 
2000, jos lasketaan mukaan myös nimeltä mainitsemat- 
tomat.44 Selvää kuitenkin on, että runolaulu on aikaisem- 
min kuulunut samalla tavoin miesten kuin naistenkin ta- 
poihin. Miesten suurempi liikkuvuus, palveleminen Venä- 
jän armeijassa ja sitä kautta uusien musiikillisten vaikut- 
teiden saaminen sekä soitinmusiikin naisia aktiivisempi 
harrastaminen ovat vieneet miesten laulamiselta asemaa. 

Inkerikkoväestöä oli perinteen keruukautena luterilai- 
seen suomalaisväestöön nähden paljon vähemmän, vain 
noin kuudesosa, mutta heidän lauluaktiivisuutensa näyt- 
tää numeroidenkin valossa selkeästi suomalaisväestöä 
suuremmalta. Salmisen laulajaluettelon mukaan Länsi- 
Inkerin Narvusista inkerikkoja oli 79 ja Soikkolasta 125 lau- 
lajaa. Keski-Inkerin puolelta Serepetan kylissä Metussin 
seuduilta laulatettiin 28 laulajaa ja Hevaanjoen kylistä 
59 laulajaa. Pohjois-Inkeristä taas Lempaala ja Vuole ovat 
niitä seurakuntia, joiden kylissä runsaimmin oli inkerikko- 
laulajia, edellisessä 72 ja jälkimmäisessä 38. Lempaalan 
Mäkienkylässä laulatettiin peräti 35 ja Vuoleella Sohvolas- 
sakin 20 henkilöä. Silloisen Suomen puolelta on vielä 
vaikeampi esittää lukuja inkerikkoväestön osalta, koska 
laulajien etninen tausta ei aina ole tiedossa. Pelkästään 
Metsäpirtin Vaskelassa Wasken sukuun kuuluneita lau- 
lajia on nykyisin tiedossa 63. Heistä tosin 1900-luvun 
puolella syntyneet hallitsivat vanhaa runoa heikommin, 
vaikka muuta perinnettä heiltä onkin saatettu tallentaa 
enemmän.% 

Tällaiset luvut eivät kuitenkaan ilmaise koko totuutta. 
Niiden takaa löytyy sekä loisteliaita, keskinkertaisia että 
heikompia laulajia, ja heidän lauluistaan paitsi täydellisiä 
myös vaillinaisia versioita. Kerääjien työn onnistumiseen 
vaikuttivat monet asiat, kuten aiemmin on todettu. Tulok- 
siin vaikutti negatiivisesti 1800-luvulla vallinnut periaate, 
jonka mukaan pyrittiin tallentamaan vain uusia, ennen 
keräämättömiä lauluja. Moni hyvä runontaitaja jäi kerää- 
jän haavin ulkopuolelle, jos hänen versionsa muistuttivat 
liikaa edellisen laulajan toisintoja. Myös vanhimpien ke- 
rääjien kokoelmat jäävät kokonaan tarkastelun ulkopuo- 
lelle puuttuvien kontekstitietojen vuoksi, mikä koskee 
osittain uudempiakin kerääjiä 1800-ja 1900-lukujen vaih- 
teessa. Mitä lähemmäs nykyaikaa tullaan, sitä enemmän 
on joukossa myös taidoiltaan entistä vaatimattomampia 
runolaulajia. 1900-luvulle tultaessa mestarilliset laulajat 
menivät manan majoille yksi toisensa jälkeen. Traditio 
näytti kuihtuvan nopeasti pois, koska ympäröivä yhteis- 
kunta muuttui, vanhat tavat unohtuivat ja Inkerinmaalla 
venäläiset laulut valtasivat nopeasti alaa. 

Ketkä Inkerinmaan inkerikoista nousevat noin 1200 
nimeltä tiedetystä runolaulajasta parhaimpina esiin? Lah- 
jakkaimpana on pidetty Larin Paraskea, jolta on arvioiden 
mukaan tallennettu legendaariset noin 32 000 säettä. Hä- 
neltä kirjoitettiin muistiin samoja lauluja useita kertoja, 
joten erilaisten säkeiden kokonaissumma on luonnolli- 
sesti pienempi. Eri lauluja hänen katsotaan hallinneen 
viitisensataa runon määritelmästä riippuen. Parasken ru- 
not yksinään täyttävät yhden SKVR-sarjan sidoksen. Siinä 
Väinö Salminen on lukenut hänet Pohjois-Inkerin laula- 
jien joukoon. Paraske eli kuitenkin suurimman osan elä- 
mästään Suomen puolella Vaskelassa. Siksi hänet hyväl- 
lä syyllä on luettavissa myös Etelä-Karjalan inkerikkojen 
joukkoon, kuten nykyinen Vaskelan sukuseura tekee, oli- 
han Paraske äitinsä puolelta vaskelainen. Suomessa hän 
on inkeriläisistä runolaulajista tunnetuin. 

Larin Paraske ei kuitenkaan ole ainoa inkerikkolaulaja, 
jota voi kutsua mestarilliseksi. Matkakertomukset osoit- 

tavat, että eri kerääjät ovat pitäneet eri laulajia omasta 
mielestään parhaina — silloin kun ylipäätään ovat mainin- 
neet laulajia nimeltä. Parhaat informantit jäivät laulatta- 
jien mieleen osaamisensa ja oman persoonallisuutensa 
vuoksi. Groundstroem tapasi Metussissa taitavimman lau- 
lajansa, Okoi-akan, joka osasi laulaa monia eeppisiä lau- 
luja. Groundstroem sai häneltä 20 laajaa, täyteläistä ru- 
noa, yhteensä 1233 säettä. Nuori Oskar Groundstroem 
oli Okoissa kohdannut todellisen suurlaulajan. Enempää 
vielä tottumaton, omaa suomen kielen taitoaankin välillä 
epäilevä kerääjä ei Okoilta merkinnyt muistiin, vaikka 
tämä epäilemättä olisi osannut laulaa paljon enemmän. 
Volmari Porkka nostaa keruukertomuksessaan esiin 
useita laulajia, joista Hevaan Lentiisissä 80-vuotias sokea 
Varvana-eukko oli ”viehättävin” hänen tapaamistaan laula- 
jista. Hän hallitsi miltei kokonaan Hevaalla tunnetun kes- 
keisen epiikan. Kaikkiaan häneltä on tallennettu 50 runoa, 
yhteensä noin 3 000 säettä. Etevä oli myös Porkan Hevaan 
Tönttölässä laulattama Paroi Sakunnainen, jonka runot 
olivat ”parhaita mitä runsauteen ja täydellisyyteen tulee”.48 
Porkka kertoo myös vanhasta juoposta akasta, joka 
osasi korjailla Kristukseksi kutsutun miehen lauluja kes- 
ken laulatustilannetta. Myöhemmin on osoittautunut, et- 
tä tämä vanha juoppo akka oli nimeltään Olgoi, joka Tönt- 
tölän köyhässä, viinanhöyryisessä kylässä jäi vaille Porkan 
suurempaa huomiota. Vaikka Porkka ei noteerannut Tönt- 
tölän kylän Olgoita läheskään yhtä korkealle kuin Varva- 
naa tai muita mainitsemiaan hyviä laulajia, kuuluu Olgoi 
kuitenkin tänä päivänä inkerikkotaustaisten suurlaulajien 
joukkoon. Sinne hänet on nostanut Matti Kuusi. Aiem- 
min SKVR:ssä julkaistujen 20 runon lisäksi Kuusi löysi 
Porkan julkaisemattomien käsikirjoitusten joukosta lisää 
Olgoin lauluja. Kaikkiaan Porkka sai häneltä 45 runoteks- 
tiä ja lisäksi joitakin loitsuja. Olgoin repertoaari oli yhtä 
monipuolinen kuin Varvanankin sisältäen sankarirunout- 
ta, lyyriseeppisiä lauluja kuten Ritvalan helkavirsinä tun- 
netut balladit, sekä lyriikkaa. ”Enemmän kuin määrä 
merkitsee Olgoilta saatujen runojen laatu”, sanoo Matti 

Kuusi. ”Olgoilta saaduista teksteistä kymmenen on osoit- 
tautunut poikkeuksellisen arvokkaiksi, sellaisiksi, että ne 
Lönnrotin käsiin joutuessaan olisivat mahdollistaneet 
olennaisia korjauksia Kalevalan ja Kantelettaren sisältöön.” 
Kuusi piti Olgoita yhtenä ei vain inkerikkojen vaan koko 
Inkerin suurimmista laulajista: ”Joissakin hänen teksteis- 
sään hehkuu jalokiviä, joita ei ole löydettävissä muualta. 
Hän avaa portteja menneisyyteen”, kuvailee Kuusi kauno- 
puheisesti. 

Suuri runojen ja säkeiden kokonaismäärä kertoo 
useimmiten hyvästä laulutaidosta, mutta se ei ilmaise 
suinkaan kaikkea. Hyvä laulaja voi esittää kerääjälle tois- 
tasataa säettä sisältävän toisinnon laulusta, josta joku toi- 
nen on muistanut vain 20-30 säettä. Sattuma on monien 
laulajien kohdalla sanellut sen, mitä kerääjän haaviin on 
jäänyt: kuka kulloinkin joutui kerääjän tielle, kuka ei ollut 
paikalla silloin, kun kerääjä kävi kylässä, kuka ei töiltään 
kyennyt, kuka taas ei synnin tai hovin isännän pelossa us- 
kaltautunut laulamaan vieraalle, kuka taas suostui laula- 
maan sen, mitä kerääjä halusi tallentaa. Tallentajan omat 
taidotkin monessa tapauksessa ratkaisivat, mitä hän sai 
saaliiksi. Olennaista lienee ollut kerääjän kyky luoda em- 
paattinen suhde ihmiseen, jonka tietoja hän halusi saada 
talteen. Tärkeää oli myös se, miten laulajia on luonneh- 
dittu matkakertomuksissa. ”Runonkerääjien matkakerto- 
mukset ovat ehkä kohtuuttoman yksinvaltiaasti muotoil- 
leet jälkimaailman mielikuvaa kalevalaisten runojen suu- 
rista ja pienistä taitajista”, kirjoittaa Matti Kuusi. 

Inkerinpuoleisista inkerikkolaulajista vähintään tuhan- 
nen säkeen tai sitä suuremman repertoaarin hallinneita 
on Larin Paraske mukaan lukien lähes nelisenkymmentä, 
joista miehiä oli vain kolme. Miehistä Ontropo Melnikov 
nousee osaavuudessa kahden muun edelle. Hän on laula- 
nut kerääjille lähes 80 runoa. Suuri lukumäärä kuitenkin 
selittyy laulutaidon ohella myös sillä, että häntä ehti lau- 
lattaa useampi kuin yksi kerääjä. 

Monien matkakertomuksissa näkymättömiin jäänei- 
den henkilöiden joukosta paljastuu eteviä laulajia, vaikka 

heistä ei henkilöinä tiedetä paljonkaan. Tönttölän Olgoin 
tavoin heistä on tallella vain etunimi, toisinaan aviomie- 
hen tai isän nimi, kerääjä, kotikylä ja tietenkin laulut. Ne 
tarjoavat nimettömistä laulajista jälkimaailmalle usein ai- 
noan ja olennaisen kiinnekohdan. Tarinaisista lähtöisin 
ollut Maaroi on yksi niistä monista, joiden elämästä ei 
juuri ole taustatietoa. Porkka kirjoitti häneltä Soikkolan 
Viistinässa 24 runoa, mikä ei ole kovin suuri määrä. Nii- 
den yhteenlaskettu säeluku on kuitenkin noin 2700. 
Maaroin lauluja tutkinut Lauri Harvilahti nostaa hänet 
esiin eeppisen aineiston runsauden ja sen kauttaaltaan 
tasaisen laadun vuoksi. Maaroi lauloi Porkalle 21 eeppistä 
runoa, joista yksitoista on yli satasäkeisiä ja kolme yltää 
yli kahdensadan säkeen. Hänen kaksi lyyristä lauluaankin 
ovat pitkiä, toinen yli 141-säkeinen kooste. Harvilahti kir- 
joittaa: ”On mahdotonta tietää, kuinka laaja Maaroin to- 
dellinen repertoaari olisi ollut. On vaikea uskoa, että Maa- 
roin taitamien runojen määrä olisi pysähtynyt noihin kol- 
meen kolmatta toisintoon.” 

Senni Timonen on kiinnittänyt huomiota sekä kerto- 
vaa että lyyristä ainesta sisältäviin omaelämäkerrallisiin 
lauluihin, jollaisia Maaroikin lauloi Porkalle kaksi. Ne oli- 
vat syntyneet yhdistelemällä aineksia erilaisista lyyrisistä 
teemoista. On myös havaittavissa, että juuri tällaisten oma- 
elämäkerrallisten laulujen luojat ovat olleet myös lyriikan 
parhaita esittäjiä, heitä jotka tunsivat lauluja eniten ja jot- 
ka muutenkin pystyivät luomaan traditionaaleista ainek- 
sista uusia, omaperäisiä kokonaisuuksia. Selkeää reaalis- 
ta elämäkertaa ei niistä kuitenkaan voi lukea, vaan ne ovat 
tunteenomaisia, symbolisia ja viitteellisiä. ”Sen sijaan ne 
tarjoavat näköaloja tekijänsä kokemukselliseen todellisuu- 
teen, siihen miten nämä tulkitsivat elämänsä kulkua”, 
kirjoittaa Timonen. Inkerikoista elämäkertalauluja esitti- 
vät kerääjille Parasken ja Maaroin lisäksi ainakin Varvana 
Jarmanan leski, Olgoi-eukko, Heloi Matinnainen (Hevaa, 
Ojut), Krestiina (Hevaa, Kantokylä), Sotamiehen leski 
Oute (Hevaa, Tönttölä) ja Timon Taria (Lempaala).° 

Viimeisiä runolaulun taitajia 


Ensimmäinen maailmansota ja Venäjän vallankumous 
sulkivat rajan suomalaisilta perinteenkerääjiltä ja päättivät 


heidän Inkerin-matkansa. Inkeriläisistä yleensä ja vielä vä- 


hemmän inkerikoista ei vallankumouksen jälkeen pitkiin 
aikoihin kuultu Suomessa paljoakaan. Perinteentutkijat 


Viron Inkeri 1930-luvulla — elävä museo? 


jatkoivat kenttätyötä vasta 1930-luvulla ja silloinkin vain 
Viron Inkerissä, niissä läntisissä kylissä, jotka Tarton 
rauhansopimuksessa jäivät Viron puolelle. Tulokselli- 
simpia olivat Kaarina ja Väinö Salmisen, Elsa Enäjärvi- 
Haavion ja Martti Haavion sekä Aili ja Lauri Laihon kenttä- 
työt 1930-luvun jälkipuolella.” 


Irma-Riitta Järvinen 


TARTON RAUHASSA vuonna 1920 pienehkö kaistale 
läntisintä Inkeriä liitettiin Viron tasavaltaan. Viron 
puolelle, Narvanjoen itäpuolelle, jäi kymmenkunta 
pientä inkeriläiskylää, muun muassa Väikylä, Hanikke, 
Kullankylän länsipuoli, Kallivieri, Räkälä, Karstala, 
Vanhakylä ja Saarkylä. Uusi Arsia, Uusi Ropsu ja Uusi 
Feodormaa perustettiin Neuvosto-Venäjän rajan 
taakse jääneiden tilalle. Alueen väestö oli monietninen: 
1930-luvun lopulla siellä asui parituhatta henkeä, 

noin 900 inkeroista, 600-700 suomalaista, parisataa 
venäläistä ja saman verran virolaisia, vatjalaisia vain 
muutama perhe.’ 

Suomalaiset runonkerääjät olivat käyneet alueen 
kylissä jo 1800-luvulla: D. E. D. Europaeus 1853, Jaako 
Länkelä 1858, Volmari Porkka 1883 ja Vihtori Alava eri 
kerroilla 1890-luvulla. Vanhoja runoja ja itkuvirsiä sieltä 
oli kirjoitettu runsaasti muistiin, jonkin verran myös hää- 
ja praasniekkakuvauksia sekä satuja ja taikoja. Keruun 
kannalta 1900-luvun alkukymmenet olivat melko hiljaista 
aikaa. Suurimman aineiston kokosi Santeri Ankeria 
vuonna 1925 Kullankylästä, josta hän oli itse kotoisin. 

Suomalaiset folkloristit oivalsivat 1930-luvulla, että 
inkeriläisen kansanperinteen tallennus oli aiemmin 

voimakkaasti painottunut kalevalamittaisen runoperinteen 
tallentamiseen, eikä kovin paljon vielä tiedetty muusta 
Inkerin perinteestä. Martti Haavio kirjoitti: ”— — ne 
kansantietouden lajit, jotka aikoinaan jäivät suuresta 
Inkeristä talteen ottamatta, sanokaamme esim. tärkeä 
mytologia ja juhlatavat, voidaan ainakin suurelta osalta 
saada talteen Viron-inkeriläisiltä.” Inkerin-tutkimus 
kytkettiin ajan aatteiden mukaisesti myös suoma- 
laisuuden ja ”Suomen heimon” tutkimukseen. Haavion 
näkemyksen mukaan ”— — Viron Inkeri on muudan 
muinaisen suomalaisen henkisen kulttuurin tärkeimpiä 
eläviä museoita”. Ajatus siis oli, että pieni Viron Inkeri 
sai nyt edustaa pähkinänkuoressa koko Inkerinmaata, 
koska Neuvostoliiton alueelle suomalaisilla tutkijoilla ei 
ollut pääsyä. Viron Inkerissä eli samoissa kylissä Inkerin 
eri väestöryhmien edustajia, ja alue kuului Länsi-Inkerin 
tunnetusti runsaslauluiseen kulttuuriin, runotyypeiltään 
Narvusin, Soikkolan ja Hevaan alueisiin. Viron Inkerin 
perinteen dokumentointi oli myös toisella tavoin 
merkittävää: uusien teknisten välineiden avulla tallennettiin 
innovatiivisesti ja innostuneesti ääntä ja kuvaa. 

Väinö ja Kaarina Salminen aloittivat 1930 lyhyeksi 
jääneen, mutta intensiivisen kauden tämän pienen alueen 


79 


https://doi.org/ 10.21435/ skst.1467 


Valpuri Vohta, tallentaja Aili Laiho, Mari Vahter, Tatjana Jegorov, Anna Kivisoo ja Darja Lehti palaamassa äänitysretkeltä Tallinnasta 
vuonna 1938. SKS. 


kansanperinteen dokumentoinnissa. Kaikkiaan keruutyö Kaarina Salminen on esimerkiksi kirjannut kiinnostavan, 
oli niin uutteraa noin kymmenen vuoden ajan, että vertailevan kokonaisuuden ristiäistavoista, jossa kertojina 
kertynyttä aineistoa voi luonnehtia ”tiheäksi”, kuten Lauri ovat inkerinsuomalainen Valpuri Haukka, inkerikot 
Honko on todennut. Salmiset tapasivat eteviä laulajia, Jevdokia Danilovna Feodorova ja Sofia Kataks sekä 

kuten Anna Kivisoon (Buššinan), Jevdokia Danilovna vatjalainen Darja Lehti. 

Feodorovan, Juljaana Pohjalaisen ja Valpuri Vohdan, ja Martti ja Elsa Haavion Viron Inkerin keruut kesältä 
kirjoittivat muistiin kalevalamittaisia lauluja, itkuvirsiä 1936, yhteensä yli tuhat muistiinpanoa, sisältävät 

ja kansatieteellisiä kuvauksia sekä henkilökuvauksia.”? tarinoita, uskomusperinnettä, kalendaariperinnettä 

ja praasniekkakuvauksia. Elsa Enäjärvi-Haavio on 
kirjoittanut muutamia hienoja henkilökuvauksia kertojista 
ja laulajista kuten Katri Vohdasta ja Anna Kivisoosta. 
Samana kesänä myös Osmo Niemi kirjoitti Viron 
Inkerissä kansanperinnettä muistiin. 

Aili ja Lauri Laiho (vuodesta 1945 Simonsuuri) 
työskentelivät Viron Inkerin kylissä kesinä 1937 ja 1938 
tallentaen runsaasti kansanperinnettä ja sanastoa. He 
ottivat myös paljon valokuvia. Laihojen kokoelmat 
käsittävät noin puolet kaikesta Viron Inkerin alueelta 
vuoden 1920 jälkeen kerätystä perinneaineistosta. He 
tallensivat kalevalamittaisia runoja (epiikkaa, lyyrisiä 
lauluja, häärunoja, kalendaarirunoja), itkuvirsiä, satuja, 
uskomustarinoita, taikoja, kuvauksia praasniekoista 
ja eitseistä (hevosten paimentamisesta yöaikaan), 
etnologista aineistoa ja laulajien elämäkertoja. 

Keväällä 1937 Kansanrunousarkiston johtaja Martti 
Haavio työskenneltyään itse Viron Inkerissä edellisenä 
kesänä ehdotti arkiston amanuenssille Lauri Laiholle, 
että Viron Inkerin parhaita laulajia voisi koota yhteen 
ja kuljettaa Tallinnaan, jossa heidän esityksiään voisi 
tallentaa äänilevyille Viron yleisradion (Eesti Riigi 
Ringhääling) studiossa. Järjestelyissä oli mukana myös 
Suomen Yleisradio. Suunnitelma toteutui. Kuusi laulajaa, 
Tatjana Jegorov, Anni Kivisoo (Buššina), Darja Lehti, 
Paro Mägi, Mari Vahter ja Valpuri Vohta sekä 
paimentorven soittaja, ”trubittaja” Peeter Liivandi 
matkasivat junalla Tallinnaan. Tallinnassa levytettiin 
19 kaksipuolista äänilevyä, joiden äänittäjänä toimi 
Elmas Päss. Laiho kirjoitti, että levytetty runolaulu 
edustaa lähinnä Ropsun kylän ortodoksisten inkerikkojen 
perinnettä. Laulajista Valpuri Vohta oli ainoa luterilainen 
ja Darja Lehti oli isän puolelta vatjalainen, muut 

olivat inkerikkoja. Yhteisissä esityksissä mukauduttiin 
esilaulajan laulutapaan, ja yhdessä esiintymistä jouduttiin 
etukäteen harjoittelemaan.’ Aili Laiho piti vuoden 1937 
keruutyöstään ja Inkerin-kokemuksistaan päiväkirjaa, joka 
on myöhemmin julkaistu. 

Kesällä 1938 otettiin Viron Inkerin tutkimuksessa 
käyttöön toinen tekninen väline, elokuva. Kansatieteelli- 
nen Filmi oy, Eino Mäkisen johdolla, tuli filmaamaan 
inkeriläisiä leikkejä ja tansseja sekä vanhoja työtapoja 
Kallivieren kylässä. Lauri Laiho toimi filmiryhmän 
etnologisena asiantuntijana. Elokuva Inkerin vanhaa 
kyläelämää on nähtävissä Kansatieteellisen Filmin työtä 
esittelevän dvd-sarjan Isien työt kolmannessa osassa.*" 

Katoi Aleksandrova kotitalonsa edessä virolaisten tutkijoiden 
Ottilia Kõivan ja Ingrid Rüütelin kanssa vuonna 1976. ERA. 


Jatkosodan aikana inkerikkoväestöä evakuoitiin Suomeen 
luterilaisen kansanosan ohella lähes 5000 henkeä. Kie- 
lentutkijat saattoivat tehdä joitakin haastatteluja heidän 
parissaan, ja sodan jälkeen Pertti Virtaranta haastatteli 
Inkerin pakolaisväestöä Ruotsissa.*? Toisen maailman- 
sodan ja Venäjän vallankumouksen jälkeen Neuvostolii- 
ton miehitettyä Baltian maat virolaisille tutkijoille aukesi 
mahdollisuus päästä Inkeriin, ja he tekivät haastatteluja 
ja äänityksiä Inkerin suomensukuisten kansojen parissa 
1950-luvun lopulta lähtien. Tarton Kirjandusmuuseumin 
kokoelmissa on kuitenkin muutamia musiikkia sisältäviä, 
inkerikoilta tallennettuja fonogrammeja jo vuodelta 1922. 
Inkerikoilta tallennettuja nauhoituksia on museon kokoel- 
missa yli 300 numeroa.% Virolaiset tutkijat tapasivat usei- 
ta runolaulutaitoisia henkilöitä, joiden joukossa oli joita- 
kin poikkeuksellisen hyvin vanhan perinteisen laulutavan 
omaavia laulajia kuten Katoi (Jekaterina) Aleksandrova, 
Maroi Nikitina, Kristina Andrejeva ja Okkuli (Akulina) 
Kirillova. 

Inkerikoista osoittautui kaikkein lahjakkaimmaksi 
Katoi Aleksandrova (1902-1986), joka oli syntynyt Soik- 
kolassa Voloitsan pienessä kylässä Viistinän suuren kes- 

kuskylän lähellä. Aviomiehensä hän löysi omasta kylästä. 
Soikkolan muiden rantaseutujen asukkaiden tavoin per- 
he eli kalastuksella. Laulamaan Aleksandrova oppi äidil- 
tään, mutta hänen oli mahdollista kuulla lisää erityisesti 
häissä, joissa rituaaleihin kuuluvien laulujen lisäksi käy- 
tettiin piirilauluina kalevalamittaisia eeppislyyrisiä runo- 
ja. Kokkotulilla ja muissa illanistujaisissa harrastettiin 
myös suomalaisilta opittuja riimillisiä rekilauluja, joita 
Inkerinmaalla oli osattu jo 1800-luvun jälkipuolelta läh- 
tien. Venäläisten joukossa asuvana ei voinut olla oppimat- 
ta myös venäläisiä lauluja. 

Virolainen kielentutkija Arvo Laanest kohtasi Katoin 
ensimmäisen kerran jo vuonna 1957. Siihen aikaan Soik- 
kolassa oli vielä runsaasti taitavia laulajia, joita Paul Aris- 
te oli jo aiemmin matkoillaan laulattanut. Laanestelle kui- 
tenkin vakuutettiin, että Katoi Aleksandrova ylittää taidos- 
sa kaikki muut, ja näin olikin. Siksi Laanest palasi useasti 
hänen luokseen. Hänen mukanaan muutkin virolaiset 
tutkijat kuten Ingrid Rüütel, Ottilia Kõiva ja M. Jallai haas- 
tattelivat ja laulattivat Aleksandrovaa 1960-luvulta lähtien 
useaan otteeseen sekä Inkerissä että Tallinnassa. Tätä ai- 
neistoa on kuultavissa Virossa ilmestyneellä Ingrid Rüü- 
telin toimittamalla äänilevyllä Vatja ja isuri rahvalaule 
(1979). Tutkijoiden mukana vuonna 1970 oli virolainen 
säveltäjä, Veljo Tormis, joka sai kuulla Katoi Aleksandro- 
vaa tämän kotikylässä. Hänen verraton taitonsa teki sä- 
veltäjään suuren vaikutuksen, ja niinpä hänen lauluillaan 
on merkittävä osuus Tormisin sekakuorosarjassa Isuri 
eepos.*4 

Myös Petroskoissa, Karjalan tutkimuslaitoksessa kiin- 
nostuttiin inkerikkoväestöstä. Vuonna 1966 laitoksen tut- 
kijat, heidän joukossaan inkerinsuomalainen Fino Kiuru, 
kävivät Soikkolassa. Vanhin Kiurun silloin tapaamista lau- 
lajista oli Tarinaisin kylässä asunut 89-vuotias Kristina 
Andrejeva, joka kertoi 1930-luvun Iljan ja Petronpäivien 
praasnikoista Soikkolassa. Fino Kiurukin tallensi monien 
hyvien laulajien repertoaaria, mutta hakeutui myös useaan 
otteeseen vuosien 1966 ja 1983 välillä laulattamaan Katoi 

Aleksandrovaa. Kenttätöiden tuloksena syntyi 500-sivui- 
nen kokoelma Narodnye pesni Ingermanlandii ('Inkerin- 
maan kansanlaulut”, 1974). Teokseen sisältyy Aleksandro- 
van repertoaaria parintuhannen säkeen verran, eniten 
epiikkaa. 

Katoi Aleksandrova oli vanhakantaisen runokielen hal- 
litseva laulaja, joka pystyi luomaan uutta ja täydentämään 
jo unohtuneita jaksoja. Muihin aikalaisiinsa verrattu- 
na hän tunsi ylivoimaisesti parhaiten perinteen eri laje- 
ja. Häntä onkin luonnehdittu yhdeksi viimeisistä suurista 
inkerikkolaulajista. Vanhasta lauluperinteestä hän hallitsi 
useita keskeisiä runoja, ja hän lauloi niin lyriikkaa kuin 
häälaulujakin. Aleksandrovan lauluja on julkaistu myös 
suomalais-ugrilaisten kansojen vuonna 1970 ilmestynees- 
sä lauluvalikoimassa.5 


Soikkolan laulajia 1990-luvulla 


Virolaiset tutkijat saattoivat tehdä kenttätyötä Inkerinmaal- 
la neuvostovallan päättymiseen saakka. Neuvostoliiton vii- 
meisenä kesänä 1990 avautui suomalaisille jälleen mah- 
dollisuus päästä Inkerinmaalle kenttätöihin. Yliopistojen 
ja muiden tutkimuslaitosten kielen- ja kulttuurintutkijat 
käyttivät hyväkseen perestroikan lopulta lyhyeksi jäänyttä 
kenttätyölle suotuisaa aikaa. Kenttätutkijoita oli liikkeellä 
ainakin Helsingin, Joensuun ja Turun yliopistoista, Mu- 
seovirastosta ja Suomen kielen nauhoitearkistosta. Suo- 
malaisen Kirjallisuuden Seuran Kansanrunousarkiston 
tutkijat tekivät kenttätutkimusta Inkerissä vuosina 1990- 
1994, tämän kirjoittaja heidän joukossaan.** Suhteet in- 
kerinsuomalaisiin luotiin virolaisten ja Petroskoin inkeri- 
läistutkijoiden välityksellä. Ensimmäisellä arkiston mat- 
kalla oppaina olivat Ingrid Rüütel ja Eino Kiuru. Pääkohtei- 
namme olivat inkerinsuomalaiset Keski-Inkerissä Hatsi- 
nan seudulla, mutta pyrimme mahdollisuuksien mukaan 
haastattelemaan Länsi-Inkerin inkerikkojakin. Matkat 
Hatsinasta Soikkolan inkerikkojen luo kesinä 1992-1994 
tehtiin FL Marjukka Patrakan opastuksella. 

Liikkuessamme Pohjois- ja Keski-Inkerissä, varsinkin 
Hatsinan seuduilla, kävi ilmi, että suomalaisväestön kes- 
ken inkerikoista eli isoreista tiedettiin yleensä melko vähän. 
Sanottiin, että he ovat ”inkerinkieltä” puhuvia, uskonnol- 
taan ortodoksisia venäläisiä. Jotkut arvelivat, että he eivät 
ymmärrä puhdasta suomen kieltä, mutta inkeriläisten 
(eli inkerinsuomalaisten) kieltä ymmärtävät. Narvusissa 
Vipiän suomalaisessa kylässä kerrottiin 1991, että ennen 
sotia ei ollut mahdollista mennä naimisiin eriuskoisten 
kanssa eikä siis inkerikkojenkaan kanssa menty koskaan 
naimisiin. 

Merkkejä vanhasta lauluperinteestä oli 1990-luvun al- 
kupuolella tapaamiemme Soikkolan inkerikkojen parissa 
ylimalkaan enää vähän. Laulamista kyllä muisteltiin, jot- 
kut osasivat vielä joitakin yksittäisiä omakielisiä lauluja. 
Mäkkylässä tapasimme oluenkeittopuuhissa kaksi inke- 
rikkonaista, Anastasia Ivanovna Jakovlevan ja Antonina 
Arhipovan. Kumpikin muisti, miten ennen oli häissä lau- 
lettu pulmalauluja, mutta kotikylässä ei ole enää pitkiin 
aikoihin ollut niiden taitajia. Mäkkylässä oli sillä hetkellä 
jäljellä enää vain seitsemän inkerikkoa. Naiset vakuuttivat, 
että vanhojen isorilaulujen taitajia ei yleensäkään niillä 
seuduilla enää ollut. Jos laulettiin, se kävi aina venäjäksi. 
Muuta perinteistä tapakulttuuria oli jonkin verran jäljellä. 
Meille näytettiin sieglalla (seulalla) ennustamista ja kerrot- 
tiin myös, että joskus loitsittiin ”isoriksi vihmaa” eli sadet- 
ta, verensulkusanoja osattiin inkeroiseksi ja venäjäksi. 
Jyrin praasniekkaa vietettiin toukokuun 1. päivänä. Kaik- 
ki naiset kokoontuivat silloin juhlimaan, mukaan pääsi 
vain yksi mies, kylän paimen. Liekuilla käymistäkin nai- 
set muistelivat, mutta totesivat, että televisio oli vallannut 
entisten huvitusten sijan. Antonina Arhipova kertoi, että 
kehtolauluja saatettiin sepittää itse, mutta nekin venäjäk- 
si. Venäjää puhuivat myös heidän lapsensa, tosin joku 
saattoi joskus puhua lapsilleen vielä inkeroista. Kalateh- 
das oli tuonut Mäkkyläänkin paljon nuoria, ja kaikki pu- 
huivat venäjää. Heidän ja venäläisten tavoissa eivät Arhi- 
pova ja Jakovleva nähneet suuria eroja. 

Viistinän suuressa kylässä tapasimme Maria Nikola- 
jevna Zeliverstovan. Oman kansansa ja venäläisten suh- 
teista hän totesi katkerasti: ”Isorit pantiin jalan alle, pitää 
olla vaiti.” Kielen häviäminen Viistinästä oli selvästi Zeli- 
verstovalle katkeraa. Hän kertoi, että ennen laulettiin pal- 
jon, osattiin pulmalauluja ja muutakin. Lauantaisin ja 
sunnuntaisin oli bessodat, mutta muutenkin laulettiin ja 
tanssittiin kesäaikaan joka ilta. Hän kertoi jo unohtaneen- 
sa paljon vanhoja omakielisiä lauluja, koska tilaisuutta 
yhteiseen laulamiseen ei enää ollut. Meille hän kuitenkin 
lauloi joitakin kalevalamittaisia lauluja, kuten kehtolau- 
lun Tule uni uulitsalta sekä katkelman Jyrinpäivän laulus- 
ta Tulkaa naiset someriin sekä häävirren Tulkaa naiset ku- 
beliin. Hän muisti myös uusimittaisia, rekilaulun ja venä- 
läisen tSastuskan tyyppisiä lauluja, kuten Meijäl olki van- 
ha katto ja Kaikis kylis kynttilä pallaa. Venäläisen Katjušan 
hän lauloi suomeksi. Venäläisiä lauluja hän lauloi useita, 
olipa hän kääntänyt erään venäläisen laulun inkeroisek- 
sikin. 

Soikkolan Savimäellä 1993 kohtasimme aviopari Ma- 
ria Maksimovnan ja Mikko Tarsalaisen. Maria muisteli äi- 
diltä oppimaansa lyyristä runolaulua Mään mie metsähän 
kesällä. Hän murehti sitä, että kylässä ei ole enää ketään, 
joka osaisi vanhoja lauluja, ei myöskään osata enää itkeä, 
kun pogoiniekka kuolee. Vain lyhyitä tšastuškoja Maria osa- 
si omalla kielellään. Syynkin vanhan perinteen unohtami- 
seen hän hyvin tajusi: ”Vennäin koulu” oli lopettanut in- 
keriläisten vanhat laulut. Suuri Viistinän inkerikkokylä 
oli melkein kokonaan venäläinen, ja enää osattiin laulaa 
vain venäjäksi.*9 

Venakontsassa pienessä kylässä tapasimme Antonina 
(Tonja) Nikolajevna Sergejevan ja hänen miehensä Ivan 
Timofejevitš Sergejevin. He olivat siinä suhteessa harvi- 
nainen pariskunta, että he olivat kumpikin inkerikkoja. 
Heidän aikuiset lapsensa ymmärsivät vanhempiensa äi- 
dinkieltä, vaikka eivät sitä puhuneet. Tonja tunsi muita 
haastateltaviamme enemmän runolaulua, jota hän oli op- 
pinut Harkkolasta kotoisin olleelta äidiltään. Tonja kertoi 

aina laulaneensa paljon. Nuorena eri kylissä häissä yhdel- 
lä kuulemalla tarttui päähän uusia lauluja, joita oli haus- 
ka laulaa kotona äidille. Tonja kertoi häämenoista, mor- 
siamelle tehdyistä taioista, morsiamen opastamisesta ja 
äänellä itkemisestä. Itse hän ei kuitenkaan osannut itkuja. 
Hänen suosikkilaulunsa oli äidiltä opittu Maailman synty 
-runon inkeriläinen versio Pääskylintu, päivälintu. Hänen 
käyttämänsä melodia muistutti tyypillisiä länsi-inkeriläi- 
siä viisisävelikön alueella liikkuvia melodiatyyppejä. Mar- 
jukka Patrakka oli nauhoittanut laulun häneltä jo 1991, 
me kuulimme hänen laulavan sitä matkoillamme vuosi- 
na 1992 ja 1994.7* 

Vielä 1990-luvun puolimaissa löytyi siis muutamia 
naisia, jotka olivat lapsuudessaan ja nuoruudessaan oppi- 
neet omakielisiä lauluja. Yhteisöllistä merkitystä niillä ei 
heille enää ollut, koska vanhoja runoja osaavilla naisilla 
harvoin oli ketään, kenen kanssa niitä laulaa. Yksin olles- 
saan jotkut sanoivat toisinaan niitä muistelevansa. Mar- 
jukka Patrakka oli jo vuonna 1991 ensi kerran haastatellut 
Venakontsan naisia. Hän oli myös kokeillut, pystyttiinkö 
pienessä kyläyhteisössä vielä laulamaan vanhaan tapaan 
”parvessa”. Patrakan opastamana teimme elokuussa 1994 
improvisoidun vierailun Venakontsaan tavoitteenamme 
saada selville, olisiko laulamisella enää minkäänlaista yh- 
teisöllistä roolia kylän parinkymmenen inkerikkonaisen 
kesken. Mitä ja miten he yhdessä ollessaan laulaisivat? 

Patrakka kokosi Olga Iljinan talon kuistille lähinaa- 
pureina asuvia naisia. Kaikki olivat hänen aikaisemmilla 
matkoillaan haastattelemiaan henkilöitä. Olga Iljina kat- 
toi käden käänteessä teepöydän valmiiksi, kantoi pöytään 
samovaarin ja tarjolle lihaa, leipää ja makeita keksejä. 
Tonja toi viiniä. Laulajaiset saattoivat alkaa.” 

Olga Iljinan kuistilla muisteltiin Tonjan johdolla al- 
kuun omakielisiä lauluja. Tonja aloitti kalevalamittaisilla 
lauluilla Oma maa omenankukka, vieras maa veripunainen 
ja Pääskylintu, päivälintu. Kävi pian ilmi, että runolaulua 
ei tästä joukosta osannut kukaan muu kuin Tonja. Hän 
muisti nytkin häävirsiä ja uudempia säkeistöllisiä lauluja. 

Venakontsan naiset laulajaisten jälkeen Olga Iljinan pihamaalla. Vasemmalta Olga, Tonja (Antonina) Nikolajevna Sergejeva, Lidia 
Vasiljevna Vivina, Nasti (Anastasia) Sorokina, Marfa (Maria) Artemjeva, Vera Aleksandrovna Heljä, Fenja (Feodosia) Aleksandrovna 
Andrejeva sekä Jevdokia Romanovna Sevastjonova kissansa kanssa. SKS. 


Muutamat muutkin osasivat jälkimmäisiä. Vielä 1930- 
luvulla vironinkeriläisten hyvin hallitsema ”parvessa” laula- 
minen, esilaulajan ja ryhmän vuorottelu, oli sen sijaan 
näiltä Venakontsan naisilta jo kokonaan unohtunut. Jos 
aikaa olisi ollut enemmän, ehkäpä kylästä olisi voinut löy- 
tyä vielä muutama muukin yhteislauluun pystyvä nainen. 
Kun nyt vain harva osasi omakielisiä lauluja, vaihdettiin 
kieltä, ja tunnelma muuttui. Nyt laulu seurasi toistaan. 
Useimmiten aloittajina olivat juuri Tonja ja Olga, mutta 

myös Marfa oli aktiivinen ja joku muukin saattoi aloittaa. 
Naiset esittivät haikeita, monia meille tuntemattomia laulu- 
ja, mutta joitakin tuttujakin, kuten Stenka Rasin ja Katjušan. 

Laulu oli tavallisesti kaksi- tai välistä kolmiäänis- 
tä. Kysyttäessä, miten he harjaantuivat moniäänisyyteen, 
naiset kertoivat, että näin ennen aina laulettiin: ”Kellä 
oli hyvä ääni, kellä paha, ain silti laulettii yhess monel- 
la äänellä.” Meille selvästi haluttiin osoittaa oman kylän 
taitoa, mutta kaikesta näkyi ja kuului, että naiset olivat 

tottuneet laulamaan yhdessä. Vaikka he kaikki olivat jo lä- 
hempänä 80:ttä vuottaan, toiset ylikin, ja lähes kaikilla oli 
täyteläinen, kantava ääni. He kertoivat laulavansa nykyi- 
sin yhdessä ainakin Iljan praasniekoilla omassa kylässä: 
”Ens käyvää kalmoil, sit tullaa kottii, sit syyvää. Tulloo lap- 
set kottii. Kokkouttaan kaik parvee laulamaa.” 
Laulaminen sinänsä ei ollut jäänyt pois, vaikka laulu- 
jen kieli ja laulutapa olivatkin muuttuneet. Eessälaulajan 
rooli oli aloittajalla. Se aloitti, joka kulloinkin muisti alku- 
säkeet ja joka osoittautui varmimmaksi ja ääneltään par- 
haaksi. Muut tulivat mukaan, jos muistivat sanat. Usein 
toinen pystyi jatkamaan siitä, mihin toisen muisti sillä 
hetkellä päättyi. Vaikka naiset eivät enää osanneet laulaa 
yhdessä yhtään omakielistä vanhaa runolaulua, heillä sen 
sijaan oli laaja venäläisten laulujen repertoaari. Moniääni- 
syys oli heille luontaista, ja sen hallitsivat kaikki mukana 
olijat. Kuulijan oli helppoa yhtyä Armas Launiksen mat- 
kakertomuksessaan 1903 esittämään ajatukseen kreikka- 
laiskatolisen kirkkolaulun vaikutuksesta. Enemmän vai- 
kutusta lienee silti ollut venäläisten laulutavalla. 
Venakontsan naiset lauloivat venäläiset laulunsa kaksi- 
äänisesti pää-äänen rinnakkaisena ylä- tai alaterssinä, mut- 
ta soinnuttivat ajoittain kolmiäänisestikin. Moniäänisyy- 
den onnistuminen riippui kuitenkin siitä, kuka kulloin- 
kin aloitti ja vei eteenpäin melodiaa. Jos sävelmä aloitet- 
tiin matalalta äänialalta, se tuotti joillekin vaikeuksia. Nii- 
tä tuli varsinkin silloin, kun alton äänialan omaava, lah- 
jakas ja hyvä-ääninen Olga Iljina oli aloittajana. Kun taas 
äänialaltaan korkeammat Tonja tai Marfa aloittivat, Olga 
lauloi säestysääntä silloin matalammalta, hänelle sopi- 
valta tasolta. Ne, jotka eivät laulaneet melodiaa, pystyivät 
soinnuttamaan terssiä alempaa tai ylempää ja jälkimmäi- 
sessä tapauksessa päättivät säkeistön usein oktaavia ylem- 
pänä olevaan perussäveleen. Tavallista oli, että ensimmäi- 
sen säkeistön aikana etsiskeltiin vielä, mitä ääntä kukin 
alkaa vetää. Toisen säkeistön aikana kullekin vakiintui 
laulusta riippuen omaa äänialaa vastaava tehtävä, joko 

perusmelodia tai säestysäänet. Jos aloitettiin kaikille sopi- 
valta korkeudelta, laulut soivat komeasti. 

Venakontsan naiset osoittivat, että he todella osasivat 
laulaa, täysiäänisesti ja eläytyen. He olivat musikaalista, 
yhdessä laulamaan tottunutta joukkoa, ihmisiä, joille lau- 
lu oli kanava omien tunteiden tulkitsemiseen. Tyypillistä 
oli, että he aina halusivat selvittää meille venäjää taita- 
mattomille kuulijoille, mistä sanat kertoivat, oli sitten ky- 
seessä sisällöltään surullinen balladi, romanssi tai hilpeä 
juomalaulu, joita niitäkin sisältyi Olgan kuistilla kuul- 
tuun repertoaariin. Tonja oli se, joka useimmiten tulkitsi 
suomeksi laulun sisällön. Meille esittäessään naiset elivät 
itse laulunsa usein haikean ja dramaattisen tarinan. Imp- 
rovisoidusti aikaansaatu iltapäivän tilanne aurinkoisella 
kuistilla oli kaikille mieluinen, ja sen tunnelma oli läm- 
min. Oli aistittavissa, että yhteinen kokoontuminen eläh- 
dytti mieliä, vaikka se fyysisesti ottikin joidenkin voimille 
ja äänelle — ikä oli tehnyt tehtävänsä. Praasnikoita lukuun 
ottamatta yhteisiä lauluhetkiä ei enää usein syntynyt. 

Venakontsan pienessä kylässä naisten välinen vuoro- 
vaikutus vuosien mittaan on ollut kiinteä. Heitä yhdistivät 
samantapaiset, ankarat elämänvaiheet, yhteinen tausta ja 
oma kieli. Kaikella tällä on ollut vaikutusta siihen, että lau- 
laminen oli säilynyt yhteisenä harrastuksena pitkään, vaik- 
kakaan se ei enää tapahtunut omalla kielellä. Olennaista 
oli kuitenkin se, että juuri tässä kylässä sattui olemaan 
riittävä määrä inkerikkotaustaisia naisia ja että muutamat 
heistä olivat laulajina erinomaisia. Ryhtyessään kesäisenä, 
aurinkoisena päivänä yhdessä muistelemaan nuoruusai- 
kaisia laulujaan Venakontsan naiset jatkoivat inkerikkojen 
vuosisataisia laulutraditioita, mutta omalla tavallaan — ta- 
valla, mikä nykyoloissa oli mahdollista. 

SOIKKOLAN INKERIKKOJEN 1900-LUKU 


Marjukka Patrakka 


Soikkolan inkerikkojen jokainen ikäluokka oppi kotonaan 
inkeroisen kielen eikä yleensä kouluun mennessään osan- 
nut venäjää aina 1930-luvulle saakka. Tuolloin kylissä oli 
kymmenestä yli sataan taloa, joissa useimmissa eli lapsia 
ja nuoria. Sata vuotta sitten tuskin kukaan saattoi aavistaa, 
että tänä päivänä inkerikot olisivat katoamisen partaalla, 
sulautumassa venäläisiin. 1900-luvun lopun Soikkolassa 
kieltä puhui parisataa ihmistä, ja noin neljäsataa tiesi ole- 
vansa inkerikko. Muualla Inkerinmaalla inkerikkoja on 
siellä täällä, hajallaan ympäri valtavaa Venäjää karkotus- 
ten jäljiltä tai työn tai puolison perässä muuttaneina. 

Tämä luku perustuu omiin kenttätöihini lähinnä Soik- 
kolan inkeroisten parissa vuodesta 1990 vuoteen 2008. 
Ensimmäisen kerran vierailin alueella osana suomalais- 
ugrilaisen osaston johtajan Mare Pihon vetämää Viron 
etnografisen museon (nyk. Viron Kansallismuseo), Neu- 
vostoliiton tiedeakatemian ja Suomen Kansallismuseon 
retkikuntaa, joka oli osa Suomen ja Neuvostoliiton tieteel- 
lis-teknistä yhteistyötä. Sittemmin olen käynyt kylissä 
yleensä kerran vuodessa, alussa useamminkin, yleensä 
pari-kolme viikkoa kylissä kulkien. Haastateltavia on ollut 
yli 70 henkilöä. Olen tehnyt haastatteluja suomeksi ja in- 
keroiseksi: tässä luvussa käytän pääosin suomeksi kään- 
nettyjä, osin tiivistettyjä lainauksia. Aineisto on kirjoitta- 
jan hallussa. 


Pelto antoi leivän 


Useimmiten Soikkolan kylien talot seisoivat rivissä mäen 
päällä kahden puolen tietä: kylässä oli kaksi päätä eli otsaa. 
Joskus tiestä haarautui sivutie, ja näin muodostui kylään 
kolmaskin otsa. Talot olivat vanhastaan itse rakennettuja, 

alkujaan olki- tai pärekattoisia hirsirakennuksia, joskus 
myös tiilisiä. Asuinrakennuksen yhteydessä sijaitsi talous- 
puoli tanvas ja siellä navetta. Talouspuoli oli joko asuin- 
rakennuksen jatkeena tai rakennuskokonaisuus oli T-kir- 
jaimen mallinen. Saunat ja riihet olivat talorivien takana 
kauempana, usein monen talon yhteisiä. 

Soikkolan joka kylässä on vieläkin nähtävissä tekolam- 
pi, pruuta, jossa huuhdottiin pyykit. Venakontsan kylän 
lampi on reunustettu hirsillä. Aiemmin naiset puhdisti- 
vat talkoilla joka kevät lammen, nyt moni lampi on saas- 
tunut tai rehevöitynyt ja veden pinnalla kelluu vihreää le- 
vää. Aluksi kylissä oli yhteiskaivo tai kaksi, myöhemmin 
moni talo teetti omankin kaivon. Kyläteiden varsilla voi 
vieläkin nähdä valtavia jaloja lehtipuita: tammia, saarnia, 
lehmuksia ja vaahteroita. Ne on istutettu reilusti yli sata 
vuotta sitten. 

Niityiltä tehtiin heinää, pelto kasvoi ruista suuriksi 
pyöreiksi leiviksi, piirakan kuoriksi ja olueksi, ohraa puu- 
roksi, kauraa kiisseliksi. Ruisoljilla täytettiin patjat, joskus 
tyynytkin, peitteeksi riitti räsymatto tai takki. Hamppua ja 
pellavaa kasvatettiin vaatteiksi ja liinavaatteiksi, kalaver- 
koiksi ja purjekankaiksi. Pellavan siemenistä puristettiin 
öljyä, jonka jäännöstä, siemenkakkua, lapset söivät herk- 
kuna. Lehmä antoi maidon lasten juoda. Maitoa haudu- 
tettiin uunissa teehen tai sitä juotiin lämpimänä sokerilla 
maustettuna jälkiruuaksi. Tehtiin rahkaa smetanan kans- 
sa syötäväksi ja vatruskaksi eli pyöreäksi vehnäkuoriseksi 
piirakaksi. Kermaa piimitettiin smetanaksi, voita kirnut- 
tiin. Lehmän nahka parkittiin ja tehtiin jalkineiksi. Utare- 
nahasta tehtiin seulan pohjia. Myös vuohia ja lampaita pi- 
dettiin, samoin sikoja. Villasta kehrättiin lankaa kankaiksi 
ja sukiksi, lapasiksi ja muiksi vaatteiksi, lampaan nahasta 

Vanhakantainen savupirtti 
Tarinaisin kylässä koristeellisine 
ikkunanpuitteineen vuonna 
1909. Museovirasto. 


Metsäkylässä on säilynyt 
2000-luvulle asti rakennuksia, 
joissa on nelilappeinen katto 
ja harjan päädyssä kolmio eli 
”karhun perse”. 

puolestaan tehtiin turkkeja, hattuja, kintaita. Osattiin teh- 


dä myös neulakintaita villalangasta litteällä neulalla. 

Taloissa pidettiin muutamaa kanaa, pitihän pääsiäisek- 
si saada kristavoittajille ja virpojille palkka. Pääsiäisyönä 
keskiyöllä pojat tulivat toivottamaan hyvää pääsiäistä orto- 
doksiseen tapaan: Kristos voskres — Kristus nousi kuolleis- 
ta! Toivottaja sai palkaksi sipulinkuorilla värjätyn munan 
tai ostovärillä punaiseksi värjätyn. Virpomispalkan haki- 
jat tulivat aamulla. Vain pojat kävivät virpomassa. Kylissä 
olivat suutarit ja räätälit, moni kuitenkin ompeli itse per- 
heelleen kaiken. Seppä oli Viistinän kylässä ja mylly Kos- 
kisen kylässä, käsikivet olivat käytössä monessa talossa. 
Oli puuastioiden tekijät. Oli puusepät veneiden, rekien ja 
huonekalujen tekoon, vaikkakin moni teki ne itse. Savias- 
tioita tekivät Someron kylän inkerikot, jotka kävivät niitä 
talvisin myymässä. Huopikkaiden tekijä Loan kylään oli 
tullut muilta mailta. Sitten jo joku inkerikkokin oppi huo- 
pikkaiden teon. 

Anastasija Filippova on 
nostanut kaivosta lehmälle 
juomista Viistinässä 
vuonna 1998. 


Toinen pelto oli meri 


Ilman merta olisi elo inkerikoilla ollut perin raskasta. Ka- 
lastettiin kotitarpeiksi: tarvetta oli paljon, sillä usein per- 
heet olivat kymmenlapsisia, suurempiakin. Vuoteen 1928 
saakka saatiin kalastaa Seiskaria ja Lavansaarta myöten ja 
Viipurin lähellä Koivistolla. Suomen ja Neuvostoliiton vä- 
lillä ei ollut virallista kalastussopimusta, mutta kumman- 
kin maan viranomaiset katsoivat asiaa läpi sormien. Ti- 
lanne hyödytti sekä saarelaisia että inkeriläisiä, ja Venäjä 
sai kauppiailta tarvitsemiaan elintarvikkeita. Myös naiset 
kävivät kalassa. Talvella elettiin viikkokausia siirrettävissä 
lautamökeissä (putka < ven. budka, 'olla putkilla, olla talvi- 
kalassa”). Kesällä oltiin saarilla suomalaisissa perheissä 
yötä. Nämä majamiehet vuorostaan kävivät Soikkolassa 
vieraisilla. 

Savimäen kylästä Fjodorovin pariskunnasta kumpi- 
kin kävi nuoresta saakka kalastamassa. Anna Fjodorovna 

Fjodorova (s. 1912, Savimäki) kävi Seiskarissa: ”Seitsekaar- 
rossa [Seiskarissa] oli kauppoja. Ostin itselle päässä pidet- 
tävän helmikoristeisen kamman ja silkkinauhoja. Sulkku- 
linttilöi [silkkinauhoja] toin toisillekin tytöille.” Hänen 
puolisonsa Afanasi Leontids Fjodorov (s. 1907, Savimäki) 
oli nuoresta pojasta isänsä apuna: 


Kalojen vienti Pietariin oli raskas työ. Sitten kotoa piti tuo- 
da kalastajille halkoja ja eväitä. — Ensin oli verkkopyytö. 
Sitten alettiin Seiskarissa pyytää nuotilla. Siellä oli nuotta- 
apajat. Suomalaiset ostivat meiltä kalaa. Olimme maja- 
miehillä yötä. Heille piti viedä vastoja, saarella ei kasvanut 
koivuja. Heinää veimme heille, kaalia vietiin ja perunoita. 
Seiskarissa oli kolme kylää, osuuskauppa oli Keskikylässä. 
Joka kalastaja sai viedä mukanaan merelle 10 ruplaa rahaa, 
se oli 200 markkaa. Meillä oli omassa rannassa rajavarti- 
jat, jotka tarkastivat. Suomalaisten kanssa samoilla paikoil- 
la pyysimme kalaa, kummatkin omilla verkoillaan. 


Lapset opetettiin varhain työhön 


Yleinen inkerikkojen huolenaihe 1990-luvulla oli nuorten 
laiskuus. Todettiin, että tytöt nykyisin ovat lapsia siihen 
saakka, kunnes menevät miehelle, ja sitten lapsen saa- 
tuaan tuovat hänet vanhempien hoidettavaksi. Kertojat 
olivat isovanhempia ja ihmettelivät asiaa siksi, koska he 
itse joutuivat jo lapsina raskaaseen työhön ja opettivat 
omat lapsensa myös työntekoon, mutta kolmatta sukupol- 
vea pidettiin laiskana. Usein syynä lapsena työhön joutu- 
miseen oli toisen vanhemman menetys. Myös monilapsi- 
sissa perheissä lapsi joutui työllään osallistumaan omaan 
elatukseensa. 

Afanasi Leontids Fjodorov oli G-vuotiaana joutunut 
kauaksi kotoa, Venan kylään pasteriksi eli paimenen apu- 
laiseksi. Kuusilapsisen perheen äiti oli kuollut ja isä meni 
uusiin naimisiin toisen lesken kanssa, jolla oli itsellään 
seitsemän lasta, ja pariskunta sai vielä yhteisen lapsen. 
Aleksandra Georgijevna Savultsik (s. 1919, Suija) joutui 

Kevättalvella 1994 tehtiin meren jäällä maja tuulensuojaksi, kun 
nostettiin verkkoa Viistinän kylän edustalla. 


perheen suuren lapsimäärän vuoksi jo 5-vuotiaana vieraa- 
seen perheeseen lapsenlikaksi, hän oli perheessä kolme 
vuotta. Vera Aleksandrovna Heljä (s. 1921, Venakontsa) 
oli 7-vuotiaasta leikkaamassa sirpillä viljaa. Vasil Pavlovitš 
Heljä (s. 1913, Venakontsa) joutui 8-vuotiaana kyntämään 
ja vuoden kuluttua aikuisten mukana kalastamaan. Anna 
Vasiljevna Tšestihinan (s. 1913, Metsäkylä) isä oli kaatunut 
Pietarissa sodassa. Äiti elätti perhettä kalastajana, ja Anna 
joutui auttamaan: 


Fi ollut aikaa käydä koulua kuin yksi vuosi. Piti mennä 
auttamaan äitiä, kelkalla vetämään kaloja. Meitä oli kaksi 
siskoa ja veli. Olin 8-vuotias, kun minut otettiin kelkkaa 
vetämään. Jalassa oli pitkävartiset kengät, reisiin asti oli- 
vat varret. Nahkakengät, joiden sisässä oli olkia. Jalassa oli 
kahdet tai kolmet villasukat. Jalassa housut, jotka olivat 
haaroista auki. Oli kangaspusero ja kutseveikka-puolitakki 

oli ja villalankainen hame, jonka olin tehnyt itse, se oli 
lämmin. Päässä oli villahuivi ja kädessä villaiset lapaset 
ja vasikannahkakintaat. Kaikki vaatteet ja kengät oli tehty 


kotona. 


Tämä 1900-luvun alkupuoli oli vahvaa inkerikkokulttuurin 
aikaa. Kaikki puhuivat eloisaa ja kuvailevaa omaa kieltään, 
laulut helisivät, loitsut luettiin, itkuvirret luveteltii. Kaikki 
sukupolvia periytyneet tavat olivat vielä elävää elämää. In- 
kerikkojen kulttuuri voi hyvin. Suomenlahden eteläpuo- 
lella heitä oli Soikkolan lisäksi Laukaansuun kylissä, Kur- 
kolanniemellä ja Hevaalla. Jos elämä olisi jatkunut sellai- 
senaan, niin inkerikot olisivat säilyttäneet kielensä ja kult- 
tuurinsa. Mutta pienet kansat ovat aina suurten puristuk- 
sessa, sotien jaloissa, tuhoisillekin aatteille alttiina. 


Köyhyys ja kommunismi 


Meri oli puhdas ja kala oli hyvää. Soikkolan kalavedet oli- 
vat laajat. Perheet olivat suuria ja ruokaa ja vaatetta tarvit- 
tiin runsaasti, joten köyhää kansaa oli paljon. ”Mitä meillä 
oli muuta kuin yhtä köyhyyttä”, totesi Maria Nikolajevna 
Seliverstova (s. 1923, Viistinä) alkaessani kysellä inkerik- 
kojen elämästä. Oli myös orpoja, äidin tai isän menettä- 
neitä. Sairaus vei, meri vei, sota vei ihmisiä ennen aiko- 
jaan hautaan eli toisel maal. Vaikka naapuri auttoi ja suku 
syötti, orvon osa oli kova. 

Lenin antoi maareformin vuonna 1924: suurtilallisilta 
viedyt maat tultaisiin jakamaan ihmisille. Soikkolan väki 
meni kirkkoon rukoilemaan, että tämä Leninin lupaus to- 
teutuisi. Samana vuonna kommunistipuolueen Leningra- 
din alueen sihteeri S. M. Kirov vieraili Soikkolassa Loan 
kalatehtaalla; hän saapui upealla laivalla kansan ihastel- 
lessa. Kirov tutustui tehtaaseen ja keittiössä ruokaa mais- 
taessaan totesi, että työväelle pitää saada parempaa ruo- 
kaa. Yrittäessään keskustella työläisten kanssa Kirov ih- 
metteli, mitä kieltä nämä puhuvat — monet inkerikot eivät 
tuohon aikaan osanneet lainkaan venäjää. 

Afanasi Leontids Fjodorov muisteli lapsuuttaan ja poh- 
ti kolhoosiin menoa: 


Vuonna 1929 Venakontsan kylä meni kolhoosiin, ja vähi- 
tellen muutkin kylät. Meidän kalastajat menivät yhteen, 
arttelille annettiin verkot. Sitten annettiin moottori, kuu- 
sihevosvoimainen. Minä opin moottorin käyttäjäksi, olin 
silloin 24-vuotias. Aloimme pyytää kalaa, ei tarvinnut enää 
purjeveneellä mennä. Suomesta, Seiskarista ostimme en- 
simmäisen moottorin. Seiskarin miehet olivat meillä ma- 
jamiehinä, jokaisella kalastajalla oli oma majamies, jonka 
luona sai yöpyä. Olimme ostaneet Seiskarista jo purje- 
veneen, ei tarvinnut enää soutaa. Seiskariin oli matkaa 

25 virstaa. Ja sitten alettiinkin sanoa, että pitää mennä yh- 
teen. Luvattiin verkot ja vaatteet. Annettiin bensiini moot- 
toriin. Alettiin yhdessä pyytää kalaa. Se oli jo helpompaa. 
Sitten 1932 menimme kolhoosiin, annettiin suuremmat 
moottorit, stavnikat olivat. Sen panimme ankkurilla me- 
reen, ei tarvinnut enää verkkoja. Verkoista joka kala piti ir- 
rottaa, stavnikasta kalat oli helppo ottaa pois. Meidän kun- 
nassa oli 25 kolhoosia koko niemellä. Maata viljelimme. 
Annoimme valtiolle tuotteita. Valtio antoi suunnitelmat 
maatalouteen ja kalastukseen. 

Kolhoosissa oli helpompi elää. Aiemmin, jos verkot 
kovassa myrskyssä jäivät mereen tai vene särkyi, oli vai- 
kea hankkia uusia. Piti mennä paimeneksi tai rengiksi, 
että voi ostaa uudet verkot. Tässä väki oli köyhää. Minä- 
kin olin paimenena seitsemän kesää, kuusivuotiaasta olin 
pasteri, paimenen apulainen. Joka kylässä oli oma karja 
ja oma paimen. Lehmiä oli 30-40. Joka kylässä oli oma 
praasnikka, juhla. Paimenelle annettiin palkaksi puuta 
[16 kg] ruista, säkki perunoita, rahaa 5 ruplaa lehmästä. 
Tässä kaikki olivat köyhiä. Sitten maata saatiin enemmän 
ja alettiin elää paremmin. Kaikki pojat menivät erikseen, 
heille piti antaa maata. Lopulta maata talossa oli vähän. 
Kalanpyynnillä elettiin, Seiskarin takana pyydettiin. Tal- 
vella olimme putkilla suomalaisten rinnalla. Yhdessä 


pyysimme, hyvin tulimme toimeen suomalaisten kanssa. 

Seiskarissa oli kolme kauppaa. Palkalla ostin ruokaa ja 
vaatteita. 

Kaikissa taloissa tässä meidän kylässä ei ollut uuneja, 
savupirtit olivat. Päre paloi rautaisessa 3-jalkaisessa teli- 
neessä. Sitten tehtiin uunit ja uunin alla pidettiin kanoja. 


Vasikka tuotiin myös sinne. 


Afanasi Leontids Fjodorov määrättiin puolueen kouluun 
kolmeksi vuodeksi ja hänestä tuli myöhemmin kolhoosi- 
liittymän pitkäaikainen varsin kunnioitettu, kansan paras- 
ta ajatteleva johtaja. Koko Soikkola tunsi ja tuntee Afanasi 
Leontids Fjodorovin lempinimellä Ohvana. Hän työsken- 
teli korkeaan ikään saakka ja auttoi ihmisiä jopa omilla 
eläkerahoillaan eläen itse vaimonsa kanssa vaatimatto- 
masti. Monet kalatehtaassa työssä olleet naiset muisteli- 
vat itkien kiitollisina Ohvanaa, joka antoi heille elinmah- 
dollisuuden. 

Kolhoosiin meno ei ollut helppoa eikä se ollut kaikille 
mieleen. Venakontsan kylän vei kolhoosiin Pavel Leonte- 
vits Pahomov, joka oli Leninin tuttu. Kylässä eräs haasta- 
teltava kertoi ylpeänä, kuinka hänen isänsä ja setänsä oli- 
vat rohkeita ja uskalsivat mennä hakemaan taloista kar- 
jaa ja työkaluja yhteisomistukseen. Toisaalta kylässä ker- 
rottiin kolhoosin epäonnistumisesta: kylään perustettiin 
sikala eivätkä pellot tuottaneet kylliksi sioille ruokaa. Pa- 
homov joutui aikanaan epäsuosioon puolueessa, mutta 
nimensä hän antoi kylälle, joka nykyään on venäjänkieli- 
seltä nimeltään Pahomovka. Hänelle paljastettiin kylässä 
muistomerkki 1990-luvulla. 

Monet sanoivat kolhoosista, että ”toist istuit, toist tek- 
kiit työtä”. Tästä taas pääteltiin, että pian olisi jälleen nälkä 
ja puute kaikesta. Fedosia Andrejevna Baranova (s. 1909, 
Repola) Metsäkylässä kertoi kolhoosin ensin olleen outo, 
mutta kun siihen oppi, oli aamulla helppo mennä ja ryh- 
tyä annettuun työhön. Kylistä määrättiin joku mies kol- 
hoosin johtoon, eikä se työ ollut kaikille mieleen. Leonid 
Petrov kertoi Mäkkylän kylän menneen kolhoosiin vuon- 
na 1931, mutta hänen isänsä meni kolhoosiin vasta 1934: 

Kylänvanhin Afanasi Leontids Fjodorov tuo kalatehtaalta kaloja 
kotiinsa Savimäelle vuonna 1992. 


Isä kolmeen vuoteen ei mennyt kolhoosiin. Suuret verot 
piti maksaa, viljaa antaa. Sitten piti mennä. Isä vei kolhoo- 
siin hevoset, vankkurit, aitat ja verkot. Meillä oli yksi leh- 
mä, se sai jäädä itselle. Isä oli vanha, hän kävi syöttämässä 


kolhoosin hevosia. 
Yhteisissä töissä väki sai alkuun kuitenkin puhua omaa kiel- 


tään, mikä piti kulttuurin toistaiseksi vahvana. Kommu- 
nismin saadessa yhä vahvemman otteen myös Soikkolasta 

monet ihmiset pakenivat Suomeen. Yleensä pako tapah- 
tui talvella jään yli. Raisa Pavlovna Klimentjeva (s. 1927, 
Saarove) kertoi: 


Kommunistien päästyä valtaan yksi isäni veljistä pakeni 
vaimonsa kanssa Suomeen, jään yli menivät. Kerran hän 
oli talvella hiihtänyt kalastamassa olevien inkerikkojen luo, 
löysi isänsä ja veljensä. Oli kertonut ikävöivänsä sukuaan, 
mutta Suomessa oli hyvä elää, hän siellä syö yhtä paljon 


kananmunia kuin nämä syövät Soikkolassa perunoita. 


Jevdokija Andrejevna Jegorova Voloitsan kylässä (s. 1913, 
Repola) muisteli kotikylästään Repolasta erään perheen 
paenneen hevosella jään yli. Perheenpää oli sanonut läh- 
tevänsä koko perheen kanssa Kurkolan niemelle sukuloi- 
maan, mutta he ajoivat suoraan Suomeen. Eräs Suomeen 
loikannut inkerikko oli sota-aikana Suomeen siirrettyjen 
inkerikkojen ollessa Hangossa leirillä tullut varoittamaan, 
etteivät nämä missään tapauksessa jäisi sodan loputtua 
Suomeen. Hän oli sanonut, että aina hankalassa tilantees- 
sa saat kuulla olevasi ryssä. 


Kotikylistään karkotetut 


Kommunismi jakoi inkerikkokansan kahtia. Määräykset 
tulivat ylempää ja niitä oli noudatettava sokeasti naapu- 
reita, sukuaan ja jopa perheenjäseniään säästämättä. Soik- 
kolassa oli varakkaitakin ihmisiä, joilla oli suuret talot, hy- 
vät vaatteet, hevosia ja veneitä — jopa laivoja. Lisävaroina 
oli kultarahoja. Kateus kyti ja leimahti liekkiin. Kylissä oli 
kommunistien ilmiantajia, jotka paljastivat naapurinsa 
kommunisteille. Jotkut onnistuivat ostamaan itsensä pois 
karkotettavien listalta, mutta hinta oli korkea. 

Yksittäisiä karkotuksia tehtiin jo 1920-luvulla. Irina 
Iljinitsna TSajevskaja (s. 1911, Ruutsia) kertoi isänsä jou- 
tuneen vuonna 1925 vangituksi ja karkotetuksi siksi, että 
tämä oli ollut Helsingissä töissä. Tuomiota jatkettiin mo- 
neen kertaan. Kaikkiaan karkotus kesti 22 vuotta, joista 

viimeiset vuodet karkotettu vietti Kazakstanissa. Pois pääs- 
tyään hän eli vielä muutaman vuoden vaimonsa kanssa 
Voloitsan kylässä. Kolhoosin vastustajia sekä uskovaisia 
ihmisiä karkotettiin eniten Kazakstaniin. Monia lähetet- 
tiin myös teloitettaviksi. Vera Aleksandrovna Heljä Vena- 
kontsasta muistaa tuon ajan: 


Vuonna 1934 lähetettiin ihmisiä Kazakstaniin. Meidän ky- 
lästä lähetettiin kolmen talon perheet, kaikkein rikkaim- 
mat. Perästäpäin vielä lähetettiin yksi ihminen. Novgoro- 
diin lähetettiin kahden talon perheet. Sitten 1937 tai -38 
vietiin kaikki miehet, enimmäkseen nuoret miehet, vietiin 
sairaita ja kaikki nunnat vietiin Leningradiin [Pietariin] ja 
siellä heidät kaikki ammuttiin. Yksi sairas vietiin hevosel- 
la. Nyt oli sanomalehteen kirjoitettu nimet ja päivät, mil- 
loin heidät ammuttiin. Paljon oli meidän kylän miehiä ja 
se yksi nunna. — Yksi meidän kylän mies päästettiin pois. 
Hänelle oli sanottu, että jos tämä menee kotiin, niin kenel- 
lekään ei saa sanoa, miten häntä oli kohdeltu. Hän joutui 
sitten sotaan ja siellä kaatui. Heitä kovin kidutettiin, her- 
neiden päällä piti olla polvillaan ja vaadittiin tunnusta- 
maan syyllisyytensä väitettyihin asioihin. Stalin suunnit- 
teli, että kaikki nuori väki hävitetään ja sitten tulikin sota. 
Ne, joiden isät oli viety, joutuivat pilkan kohteeksi, joskus 
kerhotalolta tansseistakin ajettiin pois. Fi annettu sotilai- 
den kanssa puhuakaan. Kova aika oli, sanoa et uskaltanut 
mitään, ei saanut sanoa, että on paha aika. Aina joku meni 


kantelemaan ja sitten sanoja ajettiin pois. 


Ilmeisesti inkerikot luettiin suomalaisiin, ja heitä koski- 
vat samat pykälät kuin inkerinsuomalaisiakin. 1930-luvul- 
la Soikkolan rantaan Saaroven kylästä aina Metsäkylään 
saakka rakennettiin salainen kaupunki, Uusi Kronstadt 
eli Pohjola. Aina uusien sotilasyksiköiden tullessa joku 
kylä syttyi palamaan. Haastateltavat kertoivat sotilailta 
kysytyn miksi, jolloin sotilaat vastasivat ihmisten olevan 
”fiinii” — suomalaisia (ven. finny). Haastateltavat kuvaili- 
vat 1930-luvulla kokemaansa pelkoa: aamuisin kylillä 

kyseltiin, onko yöllä joku viety. Ihmiset olivat järkyttynei- 
tä. Eräs vanha nainen kertoi ajatelleensa, kun hänen mie- 
hensä vietiin, että pitääkö hänen nyt tappaa lapset. Anas- 
tasija Ivanovna Petrova (s. 1927, Saarove) kertoi, ettei Saa- 
roven kylässä haluttu mennä kolhoosiin: 


Ei haluttu mennä kolhoosiin. Tästä vietiin kaikki väki pois. 
Tultiin yöllä ja otettiin, paljon vietiin. Yksi perhe vietiin 
kokonaan. Perheillä oli yksi lehmä ja tehtiin kulakeiksi, 


ei ollut mitään järkeä. 


Tamara Gavrilovna Kuznetsova, (s. 1923, Viistinä) esitteli 
Viistinän kylässä isänsä Lavansaarelta ostamia hienoja 
kankaita, vaatteita ja kodin tekstiilejä. Kalastus tuotti hy- 
vin, ja Lavansaarelta oli kauppayhteydet Eurooppaan. Ta- 
maran äiti oli käynyt ompelukoulun, hän osasi ommella 
upeita vaatteita ja hänellä oli kylässä ateljee. Kommunis- 
min tulon myötä onni kuitenkin kääntyi. Perheenpää vie- 
tiin pois, eikä hän palannut koskaan, hänet ammuttiin. 
Tytär sai isänsä rehabilioinnin jälkeen 1990-luvulla rahal- 
lisen korvauksen. 

Zinaida Petrovna Jermalajeva (s. 1927, Savimäki, os. 
Fjodorova) kertoi enonsa perheen karkotuksesta Kazaks- 
taniin. Vitsauksina olivat olleet kuumuus ja suuret käär- 
meet, jotka luikertelivat jopa lapsen kehtoon. Enon vai- 
mo oli ollut tunnettu laulaja ja itkuvirsien taitaja Okkuli 
Harkkolan kylästä. Päästyään sodan jälkeen palaamaan 
hän oli vielä eräissä häissä itkenyt morsiamelle. Karko- 
tuksesta kertoi myös Raisa Pavlovna Klimenteva: 


Isoisäni oli hyvin uskovainen, hän oli tekemässä tätä Kir- 
konmäen kirkkoa, Nikolskin kirkkoa. Isoisä ja kaikki muut 
lapset perheineen lähetettiin Kazakstaniin. Sinne lähetet- 
tiin ne, jotka olivat kunnollisia ihmisiä. Valta oli annettu 
laiskoille ja sellaisille, joilla mitään ei ollut. Isä oli hyvin 
uskovainen, hän rukoili paljon. Jumala sanoi hänelle aut- 
taneensa paljon, mutta Kazakstanista Pavel ei enää pää- 


sisi kotiin. Isällä oli Leningradissa tuttavia, nämä olivat 

kehottaneet isää muuttamaan muualle, koska pian alettai- 
siin ihmisiä lähettää Soikkolasta pois. Isä ei uskonut. 

Meitä oli viisi lasta, nuorin veli syntyikin siellä. Kaikki 
papit oli sielläkin jo vangittu, mutta isoisä löysi papin ja 
toi hänet kotiin kastamaan pojan. Mutta poika eli vain vuo- 
den. Me siskon kanssa vain kahden jäimme eloon. Kaksi 
viikkoa kesti matka ja kun isä tuli, niin pääsimme elinkoh- 
taamme. Tämä tapahtui vuonna 1935. Isä oli ollut työnjoh- 
taja, sukuni oli ahkeraa ja viisasta väkeä. Pyssyt mukanaan 
miehet tulivat yöllä hakemaan isän. Tämä pukeutui ja niin 
hänet vietiin. Miehet sanoivat, että kahden viikon kuluttua 
meidät koko perhe viedään. Meidän hevonen vietiin. Oli 
hyvä uusi talo Saaroven kylässä. Meidät pantiin Koskisen 
kylän asemalla junavaunuun. Kun tulimme perille, siellä 
oli pääsiäinen. Uskonto oli onneksi sama. Meillä oli ikoni 
mukana. Heinistä oli tehty parakki, yksi ikkuna oli, hiek- 
kalattia, laho pöytä. Ihmiset itkivät siellä. Inkerikkoja siellä 
oli paljon ja kaikki itkivät kovasti. Toiset oli laitettu sinne 
Karagandaan, meidät oli laitettu paikkaan nimeltä Tsu. Se 
oli 300 kilometriä Alma Atasta. 

Flämä oli kovaa, työtä teimme paljon. Ei ollut kenkiä, 
50 astetta oli lämmintä, ja siellä oli paljon käärmeitä, skor- 
pioneja ja muita myrkyllisiä eläimiä. Siellä heti myytiin 
kaikki ylimääräiset vaatteet. Sairastuin keuhkokuumee- 
seen ja minut vietiin sairaalaan. Kahteen viikkoon en 
tiennyt mitään, äiti pääsi katsomaan. Minulta oli hiuk- 
set leikattu lyhyiksi, oli paljon täitä. Sanottiin, että kuolen, 
mutta jäin eloon. Ihmisiä kuoli paljon, 3-vuotias veljeni ja 
8-vuotias siskoni kuolivat. Kasveista solmittiin matto, jo- 
hon vainaja käärittiin ja niin haudattiin. Vain jotkut voi- 
vat hankkia arkun. Muistajaiset pidettiin. Isoisä siunasi 
pöydän kiertämällä sen. Hautausmaa oli pellolla. Nyt sii- 
nä paikassa on suuri kerrostalo. Suuressa kuumuudessa 
teimme pellolla työtä, ilman kenkiä, palkkaa ei maksettu. 
Mitä itse kasvatimme, sitä söimme. Kasveja piti kastella. 
Joskus oli niin kuuma, että huivi piti ottaa päästä ja sen 
päällä piti seisoa maassa. Pidettiin myös sukan teriä. Aa- 


muviileällä mentiin ja iltaviileällä tultiin pois, päivällä ei 

voinut kuumalla tiellä kulkea. Leipä oli hyvää, se ei ollut 
ruisleipää vaan tummaa vehnäleipää. Arbuuseja söimme 
leivän kanssa. 

Mutta nälkääkin oli paljon. Kirgiisit elivät hyvin. He 
asuivat pyöreässä jurtassa, peitteitä ja tyynyjä oli paljon, 
keskellä oli nuotio ja yläpuolella roikkui suuri kattila. Koko 
päivä kun oli tehty työtä, niin illalla hiljaa menimme kir- 
giisien pellolta kaksi juurikasta varastamaan. Kun olin 
17-vuotias, millaiset olivat vaatteeni, millainen oli muu- 
ten elämäni — ei kukaan voi sitä aavistaa! Mutta me nuoret 
menimme ulos ja tanssimme ja lauloimme siellä. Inkerik- 
kolauluja ei laulettu. Siellä oli meidän kanssa paljon uk- 
rainalaisia, he laulavat hyvin. Kukaan siellä ei tiennyt, että 
meillä inkerikoilla on oma kieli, puhuimme vain venäjää. 
Yhden kerran töissä piti yksi sana sisarelle sanoa inkeroi- 
seksi, kaikki katsoivat ja kysyivät, mitä kieltä se on. Va- 
lehtelimme, emme paljastaneet omaa kieltämme. Joskus 
kotona puhuimme omaa kieltä. Koko ajan piti pelätä kom- 
munisteja. Kommunistit varastivat kaikki työpalkkamme. 
Fi ollut mitä syödä, nukuimme kuin koirat. Niin elimme. 

Vuonna 1949 pääsimme Narvaan. Saarovelta koti oli 
poltettu, ei ollut paikkaa Soikkolassa, mihin tulla. Yh- 
teisasunnossa asuimme monta vuotta, kävin tehtaassa 
töissä kolmessa vuorossa. Se oli minun elämäni parasta 
aikaa. Olin miltei unohtanut inkeroiskielen. Minä kävin 
Kazakstanissa kirgiisien koulua, opettaja torui, kun huo- 
nosti opin kirgiisiä. Sitten tulin Soikkolaan naimisiin, mie- 
hen äiti ei osannut venäjää, niin vähitellen opin parem- 


min inkeroista. 


Vain muutama inkerikko jäi Kazakstaniin. Uzbekistanista 
heitä löydettiin 1990-luvulla kahdeksan henkeä. 
Jekaterina Ivanovna Aleksandrova oli 4-vuotias, kun 
perhe lähetettiin vuonna 1935 Kolkanpään kylästä Kazaks- 
taniin. Tyttö lähetettiin ostamaan kaupasta ruplalla leipää. 
Hänelle annettiin suuri pyöreä leipä. Hän ei jaksanut sitä 
kantaa vaan vieritti leipää tietä myöten. Vuoden kuluttua 
perhe pääsi pakenemaan Novgorodiin, josta vanhemmat 

saivat työtä. Inkeroiskieli Jekaterinalta miltei unohtui, kos- 
ka vanhemmatkaan eivät sitä uskaltaneet puhua. Jekateri- 
na meni vuonna 1953 naimisiin inkerikon kanssa ja alkoi 
vähitellen oppia kieltä Metsäkylässä, jossa kieltä vielä pu- 
huttiin joka talossa. 

Leonid Petrovin veli oli mennyt 1930 rikkaaseen taloon 
kotivävyksi, kaksi lasta oli. Hän oli toiminut tiemestarina 
Saarovelta Mäkkylän kautta Soikkolan Kirkonmäelle ra- 
kennettavalla tiellä. Leonid kertoi veljensä haetun yöllä 
kotoa vuonna 1937. Hänet vietiin Kantalahteen Kuolan 
niemimaalle, jossa karkotetut pantiin rakentamaan kau- 
punkia. Sittemmin veli kaatui toisessa maailmansodassa. 


Tuhottu kirkko ei unohdu 


Surullinen merkkipaalu inkerikkojen historiassa on Soik- 
kolan Kirkonmäen suuren kauniin kirkon tuhoaminen 
vuonna 1937. Moskovasta tuli kommunistisen puolueen 
nuorisojärjestön komsomoleille määräys tuhota kirkko. 
Nuoret inkerikkomiehet riistivät ikonit alas ja polttivat 
niitä kirkon luona pellolla kolme päivää. Läheisestä Vena- 
kontsan kylästä Vasil Pavlovitš Heljä (s. 1913, Venakontsa) 
oli moneen kertaan pyytänyt ikoneita säilytettäväkseen, 
mutta niitä ei annettu hänelle. Samasta kylästä Fedosija 
Aleksandrovna Andrejevna (s. 1916, Venakontsa) kertoi 
kirkon tuhoamisen aikoina sanoneensa, että hän ristii ja 
rukoilee Jumalaa vaikka läävässä eli navetassa, mutta us- 
kostaan hän ei luovu. Kansa katseli järkyttyneenä kirkon 
irtaimiston tuhoamista, mutta ei uskaltanut nousta vas- 
tustamaan sitä. Saksalaismiehityksen aikana kirkkoraken- 
nus palveli taas hetken kirkkona. 

Ihmiset muistelevat vieläkin haikeudella kirkon kau- 
neutta. Kirkon kellojen ääni kuului seitsemän kilometrin 
päähän Metsäkylään saakka, sen kultainen risti näkyi 
kauas merelle ja kirkon ikonit olivat erityisen kauniit. 
Kirkko oli pyhitetty Pyhälle Nikolaokselle, joka on myös 
merenkävijöiden suojelija. Kalastajat antoivatkin aina kol- 
mannen päivän saaliinsa kirkolle. Kirkko oli inkerikoille 

hyvin rakas. Naiset tekivät käspaikkoja eli kirjonnalla ko- 
ristettuja pitkiä pellavaisia pyyheliinoja ja lahjoittivat niitä 
kirkkoon, jossa ne koristivat ikoneita. Väkeä kirkossa kävi 
paljon, myös lapsia ja nuoria. Kirkonmäellä ihmiset nä- 
kivät toisiaan ja puhuivat inkeroista, vaikka jumalanpal- 
velukset olivatkin venäjäksi ja kirkkoslaaviksi. Soikkolan 
(ven. Soikino) pääkylää kutsuttiinkin Kirkonmäen kyläksi. 
Zinaida Petrovna Jermalajeva Loan kylässä kertoo: 


Ennen kirkossa käytiin joka pyhä. Kirkon luona oli puomi, 
johon hevoset pantiin kiinni. Oli tsainat — teetuvat, joissa 
käytiin syömässä ja juomassa jumalanpalveluksen jälkeen. 
Evästä kotoa ei otettu. Kirkon ympärille oli haudattu pap- 
peja ja munkkeja. Kirkonmäen kylä oli pääkylä, venäjäksi 
Soikino. Siellä oli kunnantoimisto, posti, kauppa, kirjasto. 
Talot olivat kahta puolen tietä, lopuksi kirkko, sen lähellä 
hovi ja sitten jatkona Oussinmäen kylä. Pappila oli lähel- 
lä uutta hautausmaata. Ennen meni tie Hamalan kylän 
läpi Tarinaisiin ja Venakontsaan ja edelleen Kirkonmäelle. 
Venakontsan Dunja, Jevdokija Romanovna Sevastjanova 
on isän sisaren tytär. Kirkkomatkoilla käytiin näiden suku- 


laisten luona. 


Kirkon tuhoaminen lopetti ihmisten kohtaamisen kirkon- 
kylässä sekä kyläilyt kirkkomatkojen yhteydessä. Praasnie- 
kat, kyläjuhlat, olivat jo kolhoosin tultua vähentyneet, ja 
jos niitä vielä pidettiinkin jossakin kylässä, ei niihin enää 
liittynyt kirkossakäyntiä. Aiemmin lapset kävivät yksi- 
näänkin kirkossa. Jevdokija Kirillovna Antipova Viistinän 
kylässä kertoi sisarensa kanssa pikkutyttönä käyneensä 
joka pyhä kirkossa ja myös ehtoollisella. Äiti oli kuollut ja 
lapsille ei kukaan ollut kertonut ehtoollisesta. Sitten joku 
oli asiasta huomauttanut, että ei sopinut joka pyhä ”rip- 
piä ottaa”. 

Anna Mihailovna Filippova (s. 1918, Viistinä) kertoi 
15-vuotiaana rientäneensä keskiviikkoiltana vielä saunan 
jälkeen kirkkoon. Oli tulossa Viistinän kylän praasniekka, 
Petron päivä, ja sitä ennen piti käydä kirkossa. Annan 


MARJUKKA PATRAKKA 


sisar Olga Mihailovna Antipova (s. 1931) muisteli vuonna 
1996 käyntiään kirkossa lapsena äitinsä kanssa: 


Lyhytvarsikengät pantiin yli hartian, isän ompelemat ken- 
gät, kirkon luo tultiin ja kengät pantiin jalkaan ja kirkossa 
seistiin. Kun kirkosta tultiin, kengät otettiin taas pois. Sa- 
teella otettiin suuret huivit, korlukset, ne pantiin korville, 
ei mennyt sade läpi, ei tarvinnut minkäänlaista sateen- 
varjoa. Äiti teki kirkkohuiviin nokan, huivin päät mitattiin 
kohdalleen ja keskikohtaa otsalla nostettiin ylös ja siihen 
tuli nokka. Fi ollut peiliä, kädellä tehtiin nokka huiviin. 


Pienuudesta saakka tytöilläkin pitää olla kirkossa huivi. 


Anastasija Ivanovna Filippova (s.1925, Viistinä) totesi, että 
kirkkokäyntien suhteen vallitsi kova kuri. Joka pyhä koko 
perhe meni kirkkoon, jossa palvelus alkoi seitsemältä aa- 
mulla. Anastasija kertoo, että isovanhempien kanssa he 
pääsivät hevosen kyydissä. Kesäaikana vasta kirkon pihas- 
sa pantiin kengät jalkaan. Kirkkoon lähdettiin syömättä, 
ja jos joku sattuikin jäämään kotiin, myös tämän piti olla 
syömättä. Kerran äitiä jo huimasi syömättömyys kun hän 
imetti kaksosia, ja hän oli leikannut palan leipää, jonka 
päälle isä oli antanut silavaa. Kun mummo tuli kirkosta ja 
näki tapahtuneen, niin hän totesi miniän olevan sika, sii- 
hen saakka tämä oli ollut miniä. 

Kirkon tuhoaminen on ollut ihmisille vuosikymmeniä 
täysin käsittämätön asia. Vaikka usko Jumalaan ei kirkon 
tuhoon päättynytkään, niin tuho rikkoi kuitenkin normaa- 
lin elämänmenon ja luottamuksen kommunistiseen yh- 
teiskuntaan. Kuitenkin Leninin ihailu oli yhä kenttätöitte- 
ni aikaan suurta. Ihmiset totesivat, että mihin sitä muu- 
hun voi uskoa kuin Leniniin. Fräs kirkossa käyvä vanhus 
totesi, että Jumala on kuin hyvä ihminen, sellainen kuin 
Lenin ja hän uskoo, että Leninistä tehdään vielä Jumala. 

Sota toi saksalaiset miehittäjät 


Saksa hyökkäsi Neuvostoliittoon kesäkuussa 1941, ja Inke- 
rinmaa oli taas kerran sodan jaloissa. Monet kommunis- 
tit lähettivät kiireesti perheensä Siperiaan pakoon. Tjume- 
nin läänissä olivat Jevdokija Andrejevna Jegorova ja Anna 
Grigorjevna Fjodorova lapsineen. Anna kertoi lähdön tul- 
leen niin kiireesti, että hän ei ehtinyt ottaa kahdelle lapsel- 
leen ja itselleen edes talvivaatteita mukaan. Kolhoosissa 
sitten tehtiin työtä vuoteen 1946 saakka. 

Saksalaiset etsivät kyliin jääneiden joukosta partisaa- 
neja, ja pahoinpitelivät Anna Fjodorovnan isän kuoliaak- 
si etsiessään tämän vävyä Afanasi Leontids Fjodorovia. 
Vanhuksilta kiristettiin tietoa, missä Afanasi Leontids oli: 
hänen epäiltiin olevan partisaanina, vaikka hän oli jo sil- 
loin rintamalla Pietarissa. Sotilaana Afanasi Leontids ete- 
ni everstiksi. Hän oli mukana valtaamassa Berliiniä, jossa 
hän viipyi vuoteen 1946. Jevdokija Mihailovna Vasiljeva 
puolestaan kertoi saksalaisten tulleen kotiinsa etsimään 
hänen vanhempaa veljeään, joka oli partisaani. Perhe va- 
kuutti, etteivät he tiedä, missä tämä on, jolloin koko perhe 
komennettiin pirttiin riviin ammuttavaksi. Perheen isällä 
oli toinen jalka puusta. Saksalainen upseeri kysyi, missä 
jalka on mennyt ja sai vastaukseksi, että Kronstadtin sodas- 
sa. Isä viittasi tyttärensä vuoden ikäiseen poikaan todeten, 
että jos tämä lapsikin on syyllinen, niin ampukaa koko 
perhe. Saksalainen heltyi ja perhettä ei ammuttu. Jevdoki- 
jan vanhemmasta veljestä tuli myöhemmin upseeri. 

Kyliin jääneet inkerikot joutuivat tekemään saksalaisil- 
le töitä: peltotöitä, teitä, juoksuhautoja, pesemään pyykkiä, 
siivoamaan. Toisinaan palkaksi annettiin leipää tai saip- 
puaa, toisinaan työt olivat pakkotyötä kovan kurin alaisuu- 
dessa. Osa nuorista vietiin töihin Saksaan. Monet pelkäsi- 
vät Saksaan joutumista ja pakenivat metsiin. Anastasija 
Ivanovna Jakovleva (s. 1927, Mäkkylä) oli äitinsä, sisarensa 
ja muutamien muiden sukulaisten kanssa kuuden kilo- 
metrin päässä Suijan kylän takana metsässä paossa. Met- 
sään tehtiin korsu, jonne vietiin ruokatarvikkeita ja vaat- 

teita. Peseytyminen tuli ongelmaksi. Anastasija kaivoi 
maahan kuopan ja teki kivistä jonkinlaisen kiukaan. Toi- 
set pelkäsivät, että saksalaiset näkevät savun, mutta Anas- 
tasija lämmitti saunan öisin, jotta kaikki saivat peseytyä 
eikä kenellekään tullut täitä. Ruokatavaroiden loppuessa 
jouduttiin ottamaan tunkiolta jopa perunankuoret, joiden 
päälle pojat olivat jo virtsanneet. Aikanaan voitiin lähteä 
piilopaikasta pois. Palatessa yli 60 talon Mäkkylän kylä oli 
miltei kokonaan poltettu. Kylän kissat olivat elelleet kylän 
raunioiden uuneissa ja tulivat nyt jonossa ihmisiä vas- 
taan. Antonina Sergejevna Ivanova (s. 1921) kertoi vuon- 
na 1901: 


Saksan aikana meidät haluttiin viedä Saksaan. Olin meidän 
riihessä paossa. Siellä oli olkia, kun olin siellä, niin hiiret 
rapistelivat. Aamuyöstä kun vähän nukuin, ne enkelit kaik- 
ki riihen lattialla tanssivat. Pelkäsin saksalaisten tulevan 
koirien kanssa ja ottavan kiinni. Nukuin. Ja enkelit tanssi- 
vat siipineen ja nauhoineen, aloin kovasti pelätä. Sitten 
menin meidän halkopinoon katon alle. Otin yhdestä pinos- 
ta halot pois, sitten siellä välissä elin katon alla. Saksalaiset 
kävivät välillä etsimässä ja kysyivät äidiltä, missä tytär elää. 
Oli jo lähetetty ihmisiä Saksaan. Minuun tuli niin paljon 
täitä, alushousutkin olivat täitä täynnä. Päässä oli paljon 
täitä. Minulle tuotiin sinne ruokaa, elin siellä halkopinon 
välissä kolme viikkoa. Heinäsäkki oli pantu päälle, siellä 
makasin. Sitten lähetettiin Kattilan kylään saksalaisille työ- 
hön. Me sieltä pakenimme. Tulimme tälle paikalle vanhaan 
kotiin, meitä oli kuusi tyttöä. Panimme ikkunoihin laudat. 
Yksi tyttö osasi saksaa. Tässä oli suuri koti, siinä elivät kaik- 
ki saksalaiset herrat. Tämä saksantaitoinen tyttö kävi saksa- 
laisten luona. He tiesivät, että olemme tässä. Teimme olki- 
kattoon aukon, kun saksalaiset tulivat, juoksimme pakoon. 
Öisin paistoimme ruisjauhokakkaroita. Tämä yksi tyttö 

toi meille joskus leipää. Mitä emme nähneet? Sahasim- 

me koivuhalkoa, saimme sahanpurua. Keräsimme pellolta 
suolaheinää ja apilaa ja näitä söimme koko vuoden. Uu- 


nissa haudoimme. Aina oli niin nälkä, vatsat olivat suuret. 

Kaikki ruoka lusikalla jaettiin. Kuivattuja tatteja pidimme 
aina taskussa. Saksalaiset aluksi kävivät meidän kanssa il- 
taa istumassa. Tytöt kutoivat sukkia ja lapasia, korjasivat 
verkkoa. Pojat pelasivat korttia. Yksi saksalainen minulle 
aina antoi makeisia. Tässä saksalaiset eivät tehneet meille 
mitään pahaa. Me kävimme heille tekemässä teitä, he an- 
toivat leipää. Sitten jo antoivat viljaa. — Sitten meidät vietiin 


Suomeen. lähtiessä hautasimme paljon viljaa. 
Anastasija Ivanovna Petrova kertoo: 


Saksalaiset tulivat 1941. Talven elimme kotona, välillä olim- 
me paossa. Seuraavana kesänä keräsimme metsästä sam- 
malta ja heinää. Sammaleet kuivattiin pellillä uunissa ja 
kuivana se mureni hyvin, siihen lisättiin jauhoja ja tehtiin 
leipää. Leipä mureni, lusikalla se piti syödä. Jalat jo turpo- 
sivat. Lehmä oli, maito auttoi. Saksalaiset antoivat perunoi- 
ta ja viljaa ja saimme kylvää. Kun meidät vietiin Suomeen, 
meille jäi paljon viljaa, ruista ja vehnää ja paljon jäi perunaa 
aumoihin. Saksalaiset ottivat lehmät, niistä meille Suomes- 
sa maksettiin. Kaikki koti-irtaimisto jäi kotiin. Kun veimme 
lehmän Ruutsian asemalle vaunuun, niin itkimme. Meidät 
vietiin Viroon Kloogalle. Siellä paljon kuoli vanhoja ihmisiä, 
myös paljon nuoria kuoli. Tuli vatsatauti, likavedessä seis- 
ten jonotettiin aamulla käymälään. Suomeen päästyä kaikki 


muuttui: saunassa käytettiin ja annettiin ruokaa. 


Viisivuotias Galina Pavlovna Jevsejenko (s. 1936, Metsä- 
kylä) oli kotonaan Metsäkylässä pari vuotta nuoremman 
sisarensa kanssa pöydän alla piilossa, kun saksalaiset tu- 
livat syksyllä 1941 etsimään ruokaa. Heidän isänsä oli so- 
dassa, ja kaatui Puolassa helmikuussa 1943. Äiti puoles- 
taan joutui saksalaisille töihin ja pidätetyksikin pariksi vii- 
koksi, kun häntä epäiltiin luvattomasta käynnistä toises- 
sa kylässä. Galina muisti, miten lehmä ammui janoaan 
ja utareiden poltetta, ja tytöt raahasivat sille heiniä ja vet- 
tä. Galina lypsi enimmät maidot pois ja juotti vasikan. 
Syksyllä 1943 Ruutsian perhe lähi kylän rannasta junalla 

Viroon Kloogan leirille, jossa he kärsivät kylmästä ja nä- 
lästä. Ihmisiä kuoli, äiti oli auttamassa hautaamisessa ja 
sai siitä vastineeksi heille lisää ruokaa. Laivamatka Suo- 
meen tapahtui niin hirveässä myrskyssä, ettei Galina sen 
koommin ole laivaan noussut. 

Aleksandra Georgijevna Savultsik (s. 1919, Suija) pa- 
keni saksalaisia äitinsä ja pienen tyttärensä kanssa met- 
sään. Hänen isänsä ja veljensä vietiin Suomeen. He us- 
kalsivat tulla metsästä pois vasta vuonna 1945, mutta sak- 
salaiset olivat polttaneet Suijan kylän, joten perhe asui 
Venakontsassa. Aleksandran mies palasi sodasta 1946 ja 
he rakensivat myöhemmin talon Viistinään. 


Inkerikkoja siirrettiin Suomeen 


Vetäytymisen alkaessa näyttää väistämättömältä Saksa an- 
toi siirtää Inkerin suomensukuista väestöä Suomeen, jos- 
sa oli sodan aikana työvoimapula. Suomalaiset järjestivät 
evakuoinnin joulukuussa 1943. Inkerikot eivät kuitenkaan 
olleet halukkaita lähtemään kodeistaan. Jevdokija Lavrent- 
jeva Zaharova muisteli, että heitä viimeisinä lähteneitä 
saksalaiset jo ajoivat aseilla uhaten. Jo alkuun kuljetuksis- 
sa oli hankaluuksia. Fräskin perhe oli jättänyt vuohet tan- 
valle eli karjasuojarakennukseen heinäkasan viereen aja- 
tellen pääsevänsä pian takaisin. Koskisen asemalla muu- 
taman päivän oltuaan perheenpää kävi teurastamassa 
vuohet, suolasi lihat saaveihin ja hautasi syvälle maahan 
tanvalle laittaen heiniä päälle. Kahden vuoden kuluttua 
perhe tuli takaisin ja säilötty vuohenliha pelasti heidät pa- 
himmalta nälältä. Toiset asuivat Suomessa hyvissä olois- 
sa, mutta monille sattui ikävät oltavat ja työtä piti tehdä 
ylen määrin. Galina Jevsejenko pääsi äitinsä ja sisaren- 
sa kanssa Hankoon punaiseen parakkiin. Siellä he saivat 
syödä hyvin, saivat tarpeeksi leipää sekä voita ja sokeria 
teehensä, oli myös puuroja ja keittoja. 

Isännät hakivat Suomeen saapuneita inkerikkoja töi- 
hin. Anastasija Naumova pääsi tyttäriensä Galinan ja 
Olgan kanssa Sinijärvelle Turun puolelle. Anastasija teki 

navetassa töitä, mutta kun hän sairastui eikä voinut men- 
nä työhön, isäntä heitti perheen lumihankeen yön selkään. 
Onneksi lähellä eli muitakin inkerikkoja, joten elämä jär- 
jestyi. Joillain muillakin oli ankeita kokemuksia Suomes- 
ta. Eräs nuori nainen joutui pakosta olemaan intiimissä 
suhteessa yksinäisen isännän kanssa. Maria Mihailovna 
Vukolova pahoinpideltiin, kun hän ilmoitti lähtevänsä ko- 
tiin Inkeriin. Hänen lähtiessään isäntä antoi lehmän ja 
pyysi, ettei hän puhuisi välikohtauksesta kotimaassaan. 
Maria oli pienen pojan äiti, teki navettatyöt ja joutui teke- 
mään lannanajoaikana jopa 25 kuormaa päivässä. Pojan 
Maria oli saanut heti Kloogalle leirille tultuaan ja joutui 
viettämään viikon sairaalassa. Lapsen pyykin kanssa oli 
vaikeuksia, Maria kuivatti pestyt vaipat rintojensa päällä. 
Anastasija Ivanovna Petrova muistelee: 


Antoninan (Ivanova) naapurissa olimme. Talossa teimme 
työtä, isä, sisko ja minä, äiti ei ollut työssä, vähän emäntää 
auttoi. Sisko lypsi lehmiä, kävi vielä koulua. Isä teki pellol- 
la töitä. Minä olin toisella emännällä apulaisena, he olivat 


tulleet Porista kylään asumaan. 


Ivan Timofejevitš Sergejev (s. 1925, Venakontsa) oli äitinsä 
ja veljensä kanssa Reposaaressa sahalla töissä. Hyvä oli 
tehdä työtä, kun herroja oli vähän. Sitä Ivan ihmetteli, että 
naisille maksettiin samasta työstä vähemmän kuin mie- 
hille. Hän itse sai 2000 markkaa, äiti 1500 markkaa ja 
veli, jolla oli huomattavasti kevyempi työ kuin äidillä, sai 
1700 markkaa palkkaa kuussa. 

Porin puolessa oli myös Antonina Nikolajevna Serge- 
jeva äitinsä kanssa. Hän kävi lypsämässä talon kolmea- 
toista lehmää. Talon 4-vuotias Matti-poika kiintyi inkerik- 
koihin ja kutsui heitä Iso-tädiksi ja Pikku-tädiksi. Joskus 
hän juoksi navettaan, kun ei ymmärtänyt Iso-tädin puhet- 
ta ja pyysi Pikku-tätiä auttamaan. Inkerikkojen lähtösuun- 
nitelmista kuultuaan Matti sanoi Antoninalle: ”Minä tuli- 
sin sinua katsomaan omalla pienellä varsalla ajaen, mutta 
en uskalla, kun siellä on se ryssä.” 

Takaisin Neuvostoliittoon 


Suomen ja Neuvostoliiton välinen sota päättyi syyskuussa 
1944. Pian Neuvostoliitto alkoi vaatia kansalaisiaan takai- 
sin kotimaahan. Heille luvattiin pääsy kotiin. Anastasija 
Ivanovna Petrova kertoi isännän ja emännän Suomessa 
sanoneen: ”Ansa, älä mene kotiin, siellä on nälkä.” 


Sanoin heille: Olkoon miten on, kuitenkin yli rajan me- 
nen pois omalle synnyinseudulle. Vieras maa on mustikka, 
oma maa on mansikka. Mukaan otimme ostamamme 
vaatteet. Jokaiselle vielä annettiin ruokatarvikkeita. Isäntä 
ompeli meille nahkakengät. Tulimme Suomesta, mutta 
kotiin ei päästetty. Vasta kun olimme Jaroslavlissa, taju- 
simme asian. Jotkut olivat tulleet kotiin, mutta heidät ajet- 
tiin pois, koteihin oli tullut jo elämään vierasta väkeä. Ja 
kodeista kaikki tavarat oli jo varastettu. Meitä oli neljä hen- 
keä: isä, äiti, sisko ja minä, kaikki neljä henkeä teimme 
työtä kylässä kolhoosissa — kaikki lauantait ja pyhätkin piti 
tehdä työtä kolhoosissa ilman palkkaa. Oli nälkä. Kun he- 
vonen kuoli, se jaettiin ruuaksi. Vaatteita emme saaneet, 
mitä Suomesta toimme, niitä myimme, että saimme ruo- 
kaa. Meidän vaatteitamme leikeltiin ja pilkattiin: ”Fiina, 
fiina — suomalaisia olette.” Suomalaisia vihattiin, passissa 
olimme izoreita, piti vaihtaa venäläisiksi, russki. Jo ennen 
sotaa alettiin vihata izoreita. Isä kävi Jaroslavlissa, siel- 

lä pyydettiin Volgasta kalaa. Niin mekin menimme sinne, 
jalkaisin 75 kilometriä ja selässä veimme tavaramme. Mitä 
jäi, ne emäntä varasti. Jaroslavlissa kalastimme, minä ku- 
doin verkkoa. Sitten veli kutsui meitä luokseen, hän oli 
menettänyt sodassa jalan. Veljen vaimo oli ukrainalainen, 
hän ajatteli meidän Suomesta tuoneen paljon tavaroita. 
Lähdimme Ukrainaan, siellä teimme sovhoosissa työtä 
kunnes tulimme tänne kotiinpäin Volosovskin alueelle. 
Koti täältä oli palanut. Vuonna 1951 tulin tähän kylään ta- 
kaisin. Tulin setäni luokse vierailulle. Menin Levoin kans- 


sa naimisiin, koska halusin jäädä kotikylään. 

Vera Aleksandrovna Heljä kertoi, että inkerikot eivät us- 
kaltaneet Jaroslavlissa kertoa, että heillä oli Suomessa hy- 
vä elämä. Eräs inkeriläinen opettaja oli kertonut paikalli- 
selle opettajalle, että hän oli ensin Saksassa ja sieltä meni 
Suomeen ja kummassakin maassa oli hyvä elää. Tämä 
paikallinen opettaja kanteli ja niin inkeriläinen sai puoli 
vuotta vankeutta. 

Maria Maksimovna Tarsalainen (s. 1925 Savimäki) 
joutui äitinsä kanssa Velikije Lukin alueelle. Kolhoosissa 
kasvatettiin pellavaa. Maria ei ollut kotonaan oppinut vie- 
lä kehräämään, mutta nyt piti opetella pellavan kehruu, 
ja kahdessa viikossa Maria sen oppi. Kaksi vuotta äiti ja 
tytär kehräsivät palkatta ja sitten onnistuivat pääsemään 
Viroon. 

Vasiljevan perhe tuotiin Suomesta Pihkovan alueelle 
sodassa neljä poikaa menettäneen lesken luo asumaan. 
Jevdokija Vasiljeva muistelee: 


Hän ensin meitä pelkäsi, hän ajatteli meidän olevan suo- 
malaisia. Kun kerroimme hänelle kaiken, sitten hän alkoi 
leppyä. Sitten hän oli niin hyvä, että hän joka pyhä paistoi 
jokaiselle ruiskuoreen perunapiirakan. Hänellä oli vuohi, 
maitoa pani sinne perunan sekaan. Meitä oli kahdeksan 
henkeä. Meillä oli Suomesta tuotu paljon ruokaa. Emäntä 
antoi isän lukea joka pyhä vanhaa Raamattua. Silloin oli 
vielä sota. — Siellä oli yhdeksän taloa metsässä. Sillä van- 
huksella ei ollut halkoja. Ennen kuin lähdimme kotiin, 


teimme emännälle hyvin paljon halkoja. 


Paluu kotiin ei ollut helppo 


Inkerikkoja vietiin Suomeen yli 8 000 henkeä, mutta so- 
dan jälkeen heitä pääsi palaamaan Soikkolaan vain vähän 
yli 1000 henkeä. Tämä oli inkeroisen kielen ja inkerikko- 
jen kulttuurin tuhon alku. Helpoimmin pääsivät palaa- 
maan ne, joiden joku perheenjäsen oli ollut sodassa. So- 
dassa inkerikkoja oli kaatunut yli 300 henkeä, ja leskiä 
ja orpoja jäi paljon. Palaavia inkerikkoja ei tahdottu rekis- 

teröidä Soikkolaan. Joillakin oli passissa kansallisuutena 
izori, mutta viranomaiset tokaisivat, ettei sellaista kansaa 
enää ole olemassa. Jotkut jo kotiin päässeet ajettiin taas 
kauemmaksi köyhiin kolhooseihin töihin. Ruokapula oli 
kova. Jotkut kävivät Baltian maista hakemassa leipää. Ne, 
joilla oli verkot, menivät heti merelle kalaan. Paljon verk- 
koja oli tuhoutunut, ja inkerikot olivat myös vieneet verk- 
koja mukaan Suomeen, jonne ne olivat jääneet. 

Inkerikkojen Suomeen siirron jälkeen kyliin tuli venä- 
läisiä, jotka eivät lähteneet enää sodan jälkeen pois. Anna 
Fjodorova kertoi venäläisten kanssa tulleen riitaa, kun yh- 
dessä kaivettiin Savimäen kylässä koulun perustusta. Ve- 
näläiset olivat sanoneet, että mitä tänne tulitte. Inkerikot 
puolestaan totesivat olleensa seudulla ennen venäläisiä. 
Maria Vukolova muisteli: 


Viipurista meidät vietiin Pietariin ja sieltä Novogarodskiin. 
Siellä elimme koko vuoden ja vasta sitten tulimme kotiin 
helmikuussa vuonna 1946. Vain kolme taloa oli Viistinän 
kylässä säilynyt, minun syntymäkotini oli säilynyt, siihen 
tulimme. Keväällä tulimme tähän paikkaan, tässä oli van- 
ha koti, tämän uuden teimme sitten kun Nadja syntyi. Sil- 
loin oli helpompi tehdä, kun ei niin paljon pyydetty palk- 
kaa kuin nyt. 


Zinaida Fjodorovan ja Pjotr Jermalajevin häät olivat vuon- 
na 1947. Zinaida kertoo, että häävieraita oli 30, ja heille 
tarjottiin ruiskuoripiirakoita. Morsiamella oli myötäjäisi- 
nä omat vaatteensa ja vuodevaatteensa. Miehen isä antoi 
heille vasikan, josta kasvatettiin lehmä. He kasvattivat 
myös sian. Ensin he ostivat Savimäeltä 4000 ruplalla 
vanhan talon, ja myivät sen myöhemmin 1500 ruplalla. 
1960-luvun alussa he rakensivat Loan kylään kodin, jo- 
hon heidän poikansa syntyi, tytöt olivat jo syntyneet Savi- 
mäellä. Koti on tehty vielä vanhaan malliin: tupakeittiö ja 
kamari. Tuvassa, pertissä, on leivinuuni eli kiukaa ja hel- 
la, pliita. Ruokahuone on nyt kesähuoneena, uusi ruoka- 
huone tehtiin tanvalle. Mies pyysi merellä kalaa, josta 

maksettiin rahapalkka. Zinaida oli vuosia kotona, kun 
lapset olivat pieniä. Sitten hän alkoi tehdä kolhoosissa töi- 
tä, palkaksi hän sai heiniä ja kauroja. Petrovin pariskunta 
Anastasija ja Leonid avioituivat vuonna 1951. Oman uu- 
den kodin he rakensivat Saaroven kylään ja muuttivat sii- 
hen toukokuussa 1960. Kaksi vuotta hiljalleen muun 
työn ohessa he rakensivat kotia. Anastasija vei kaikki mar- 
jat, omenat ja luumut Laukaalle myyntiin, lisärahaa piti 
saada. Vielä odottaessaan kolmatta lastaan Anastasija kat- 
toi isänsä kanssa päreillä tanvan katon. 

Kaikkia kyliä ei rakennettu uudelleen. Soikkolan nie- 
meltä tuhoutui maan tasalle sota-aikana monta kylää. Itä- 
rannalta sadan talon Loukkolan kylä, länsirannalta yli sa- 
dan talon Loan ja Tarinaisen kylät, kymmenien talojen ky- 
lät Kirkonkylä, Oussinmäki, Suija, Mäkkylä ja pieni Fed- 
rovkan kylä. Näistä vain Loan ja Mäkkylän kylät on osit- 
tain rakennettu uudelleen. Monet muut kylät paloivat 
osittain kuten Venakontsa ja Viistinä. Jo pelkästään tästä 
syystä satojen inkerikkojen oli mahdotonta palata kotiseu- 
dulleen. Työn perässä inkerikkoja meni paljon Tallinnaan 
ja Narvaan. Zinaida Jermalajeva muisteli Loan kylää: 


Ennen oli 110 taloa. Kylä oli pitkä, metsään saakka. Kaik- 
ki eläjät olivat inkerikkoja. Nyt taloja on vähän ja puolet 
eläjistä on ukrainalaisia. Ovat tässä sotamiehinä ja jäävät 
tähän. Osa taloista oli ennenkin maalattu, oli suuriakin 
koteja. No, oli pieniäkin, joissa oli kolmiruutuinen ikkuna 


vain, huonosti elettiin. 


Inkerikkoja jäi myös niille seuduille, joihin he olivat jou- 
tuneet Suomesta tultuaan. Anastasija Ivanovna Jakovleva 
Mäkkylästä kävi pari kertaa tapaamassa Petroskoissa naa- 
purin tyttöä, joka oli muuttanut aikanaan karkotuspaikas- 
ta kaupunkiin ja avioitunut siellä. Anastasija kertoi hei- 
dän kaiket yötkin vaan läänneen eli puhuneen inkeroista. 

Meri ja pelto elättivät jälleen 


Sodan jälkeen elämä palautui vähitellen normaaliksi. Meri 
ja pelto elättivät jälleen Soikkolan väen. Puutarha ja oma 
peruna- ja kasvimaa on aina ollut ja on heille edelleen tär- 
keä ruuan antaja. Metsä puolestaan on aina antanut mar- 
jat ja sienet. Monet vanhukset tekevät edelleen paljon työ- 
tä, kaikilla ei ole lähellä lapsia auttamassa. Kun touko- 
kuussa 2007 poikkesin katsomaan Anastasija Ivanovna 
Filippovaa, hän oli istuttamassa perunaa. Syyskuussa käy- 
dessäni oli Viisenjän praasniekka, joten Anastasija totesi 
olevan lepopäivän. Vuohi oli kuitenkin ulkona lieassa ja se 
piti lypsää ja sika piti syöttää. Kaikki puutarhatyöt oli tehty, 
vain mansikkamaa oli perkaamatta. Sodan jälkeen Soik- 
kolan kolhoosi raivasi paljon uutta peltoa. Kolhoosissa 
oli lehmiä ja hevosia. Ne, joilla ei ollut omaa lehmää, sai- 
vat ostaa maitoa. Ne, joilla oli lehmiä, myivät maitoa naa- 
pureilleen ja kolhoosiin. Ruokaa piti saada ja sitä saatiin. 
Meri on ollut inkerikkojen onni. Sodan jälkeen alkoi taas 
kalastus laajemmassa määrin. Myös naiset kävivät me- 
rellä miesten kanssa kalastamassa. Anastasija Ivanovna 
Jakovleva oli Kurkolassa töissä kalalaivassa, jossa prikaa- 
tiin kuului 12 ihmistä. Kalaa tuli hyvin, 8000-12 000 ki- 
loa päivässä. Suurin osa naisista oli kuitenkin töissä kala- 
tehtaassa. 

Jevdokija Vasiljeva (s. 1925 Viistinä) oli keittäjänä kala- 
laivalla 1960-luvulla: 


Kävin hyvin paljon merellä. Sodan jälkeen kun aloin käy- 
dä, niin koko ajan kävin merellä. Kun tulimme mereltä 
pois, jaoimme itsellemme kalaa. Meille annettiin aina ko- 
tiin kalaa. Kun tulimme kotiin ja äiti pani pannulle kalaa 
kiehumaan, koko pirtti haisi hyvälle kalalle. Kala suuhun 
suli, niin kovin maistuvaa kala oli. Kala oli paksua. Nyt 
tämä kala, tätä suuhuni en tahdo. Kala on niin pahaa, on 
vain pelkkä ruoto ja nahka. Kissalle otan sitä kalaa. Sieltä 
Sosnovyi Borista [ydinvoimala Keski-Inkerissä Hevaan 


vanhojen inkerikkokylien vieressä] tulee kaikki se lika, 

kaikenlainen törky sieltä päästetään, se kaikki tänne meil- 
le tulee. Kala ei ole enää kala. Kala haisee, kun sitä panet 
pannulle kiehumaan, niin pirtistä menet pois, niin paha 
haju tulee. Kala on niin pahaa, että sitä mihinkään ei ote- 
ta. Takaisin lähetetään. Pietariin vietiin, mutta takaisin ne 
lähetettiin. Kalatehdas jos laitetaan kiinni, meillä ei ole 
työtä, pitää nuorten lähteä kaupunkiin eikä sielläkään ole 
töitä. Nuoret alkavat varastaa. Kun pyysin kalaa Seiskaris- 
sa, olin keittäjänä, suuret pannulliset aina keitin kalaa; lai- 
vassa oli 12 ihmistä. Sipulia panin kalan päälle, niin hyvä 
haju tuli, että pelkällä tuoksulla oli vatsani täysi. Ja mitä 
nyt, ei kannata mitään edes puhua. Ei pidä mennä kauas. 
Minulla on perunat istutettu tarhaan, en tiedä, mitä tapah- 
tui: seitsemän vakoa jäi parempaa, loput kaikki pilaantui- 
vat. Porkkanan varret ovat punaiset ja keltaiset. Mustaviini- 
marjapensaat leikkasin kaikki pois, niiden lehdet menivät 
ihan mustiksi. Lehdet murenivat käsiin. Me olemme kaik- 
ki sairaita. Omenapuut ovat tyhjät. Ja eläkkeitä ei makseta 


ajallaan. 


Kalatehdas nosti elintasoa 


Soikkolan inkerikoilla oli onni, että heillä oli oman kan- 
sansa joukossa tarmokkaita johtajia. Kolhoosin peltotöistä 
ei paljoa palkkaa tullut, joten elämä oli varsinkin monella 
sotaleskellä tiukkaa. Koko kolhoosiyhteisön johtaja Afa- 
nasi Leontids Fjodorov kertoi käyneensä jokaisessa kodis- 
sa toteamassa, miten siellä eletään. Hän kertoi nähneen- 
sä, että monella naisella oli pellolla eväänään pelkkää lei- 
pää tai perunoita ja pullossa teetä tai vettä. Loan kylässä 
oli kalatehdas, jossa kalat savustettiin ja myytiin tai vietiin 
Laukaan kalatehtaaseen. Fjodorov ryhtyi suunnittelemaan 
tuottoisampaa tehdasta. Hän kävi tutustumassa muihin 
kalatehtaisiin, ja niin päätettiin Soikkolaan Viistinän ran- 
taan rakentaa kalatehdas. Se aloitti toimintansa vuonna 
1972, ja tehtaan johtajat olivat inkerikkoja. 

Tehtaassa pienet hailit savustettiin pujotettuina päis- 
tään vartaisiin. Savustetut kalat aseteltiin mataliin pelti- 

purkkeihin, 10-12 kalaa kuhunkin, päälle kaadettiin öljyä 
ja purkki suljettiin. Tämä tuote, sprootti, osoittautui me- 
nestykseksi. Kauppa kävi ja rahaa tuli. Työtä tehtiin kah- 
dessa vuorossa, ja autot kuljettivat ihmiset kylistä töihin. 
Parhaillaan tehtaassa oli 450 työläistä ja kalastajia 34 aluk- 
sella aina Baltian rannikkoa myöten. Kalastajat saivat pal- 
kan saaliinsa mukaan. Alettiin myös kasvattaa kirjolohta, 
jota säilöttiin suolattuna purkkiin. Vuonna 1999 kalastus- 
kolhoosi Baltikan kalasäilyke valittiin yhdeksi Venäjän sa- 
dasta parhaasta tuotteesta. 

Ihmiset rakensivat uusia taloja, korjasivat ja maalasivat 
entisiä. Sisustuksia uusittiin: ostettiin sohvia, sänkyjä, 
kaappeja, vuodevaatteita, astioita. Oli varaa pukeutua pa- 
remmin. Hankittiin autoja ja sivuvaunullisia moottoripyö- 
riä. Soikkolaa alettiin kutsua Venäjän Amerikaksi. Monet 
ihmiset saivat jo kalakolhoosista pienen lisäeläkkeen. Li- 
säksi tehtaalta sai hakea kalaa ruuaksi. 

Kalatehtaalla inkerikot halusivat puhua omaa kieltään, 
ja aluksi se onnistui. Muiden kansallisuuksien lisääntyes- 
sä oli pakko usein puhua venäjää. Myös kalastusaluksilla 
säilyi pitkään komentokielenä inkeroinen. Nykyään kieltä 
ei enää käytetä työoloissa. 


Kansanparannus 


Usko kansanomaiseen parantamiseen on Soikkolassa säi- 
lynyt näihin päiviin saakka. Jos ihminen tai eläin sairas- 
tuu, niin ensimmäisenä mietitään, kuka tai mikä on sen 
pahan saanut aikaan. Kansanomaisiin parannuskeinoihin 
turvaudutaan usein ennen lääkkeitä tai lääkäreitä. Inkeri- 
koilla oli omat parantajansa, noidat, joita oli sekä hyviä 
että pahoja. Noita piti salaisuutensa, ja vasta kuoleman- 
sa lähestyessä hän jakoi loitsunsa ja yrttiohjeensa. Moni 
on minulle kertonut Tammikonnun parantajasta, naisi- 
kosta, jonka nimeksi ollen kuullut vain Tammikonnun 
Jeudoi. Sattumalta tuli puheeksi Venakontsan kylässä 
Fenjan eli Fedosija Aleksandrovna Andrejevnan kanssa pa- 
rannussanat. Ilmeni, että Jeudoi oli antanut sanat Fenjalle 

viimeisenä elinvuotenaan, Jeudoi kuoli vuonna 1989. 
Hän osasi monet parannuskeinot. Fenja luki 2.12. 1991 
minulle muistiin kirjoittamansa ruusun parannussanat: 


Jeesus istui mäen pääl, 
kultakuppine käes, 
kultakuppi käes, 
kultasulka on kupis 
ruusua praavittaa. 
Praavita kaik ruusut, 
punaruusut praavita, 
lentävät ruusut praavita, 
näbykkäruusut praavita, 
vesiruusut. 

Ota sie voietta 

kultaisen kukon nenäst, 
hobiaisen heinän pääst. 
Voia alt, voia päält, 


voia kaikki paigazel. 
Kolt kertaa sitä pittää sannoa. 


Fesiks on kolt neitoa, 
yks vettä keittelöö, 

toin mettä keittelöö, 
kibiää hää praavittaa, 
haavoja parrentelloo. 
Pääze Jeesus, pääze Loja, 
pääze vai Jumala 

kuin kuu kehästää, 


pääze päivä pilvestää. 
Taas kolme kertaa tätä luetaa. Tämä on ruususta ja kipiöist. 
Loitsuja oli hänellä vielä lisääkin. 


Venakontsan kylästä Jevdokija Romanovna Sevastja- 
nova (s. 1921, Venakontsa) kertoi käyneensä Tammikon- 

nun Jeudoin luona lehmän rohtuneitten utareitten vuok- 
si. Jeudoi oli lukenut lukunsa suoloihin ja neuvonut se- 
koittamaan ne veteen ja voitelemaan lehmän utareet. Jev- 
dokija Romanovna teki niin ja pian lehmä taas antoi lyp- 
sää. Parantajat eivät vain parantaneet, he saattoivat myös 
löytää kadonneen eläimen. Viistinän kylässä elänyt Anna 
Mihailovna Filippova (s. 1918, Viistinä) osasi kääntää jäl- 
jet. Näin hän kertoi vuonna 1991: 


Lammas oli ollut kolme vuorokautta kadoksissa. Otin kir- 
veen ja menin hirsinavettaan. Sanoin sanat ”Miun lam- 
mas, miun kaunis, tule kottii, ommaa paikkaa. Amin.” 
Joka kerran löin kirveellä hiljaa hirteen, joka kerta eri hir- 
teen. Kolmannen kerran jälkeen kirves lyödään kiinni sii- 


hen paikkaan ja jätetään siihen. 


Pian joku näki Annan lampaan, ja illalla lammas palasi. 

Toukokuussa 2007 olin turistimatkalla Soikkolassa. 
Savimäen kylässä muutama matkalainen poikkesi Maria 
Maximowna Tarsalaisen luo. Annoin hänelle pienen iko- 
nin. Maria risti ja suuteli ikonia sekä luki synnytykseen 
liittyvän loitsun: 


Pyhä Jyrgi, metsän Herra, 
laske laupias Jumala, 
Pyhä Maarja marjan luoja, 
laske maaha taivahasta, 
Maariaisen maita myöte, 
Kristuksen ahhoa myöte, 
teitä täällä tarvitaa. 

Tääl on piiga piinassaa, 
tääl on vanki vaivassaa. 
Awvaa lihhaist lintit auk, 
verriset veräjät auk, 

ilman pitkää piinata, 
ilman kuun kuumottamata, 


ilman päivän valkenemata. 

Moni haastateltu oli käynyt sairaan lapsensa kanssa pa- 
rantajalla. Lapsi huuhdottiin seulan läpi vettä kaataen ja 
loitsua lukien. Tämä tapahtui yleensä saunassa. Seulassa 
oli pieni ikoni ja muitakin esineitä. Myös eläimiä paran- 
nettiin kaatamalla seulan läpi niiden päälle vettä. Vesi 
otettiin talteen ja vietiin kolmen tien risteykseen. Seulassa 
piti olla tietty määrä teräesineitä: veitsi, sakset, usein ho- 
pearahakin. 

Parantajat osasivat myös keittää kasveista lääkkeitä. 
Sinisiä sireenin kukkia liuotetaan pirtuun tai vodkaan ja 
nesteellä voidellaan kipeitä käsiä tai jalkoja. Reumatismiin 
auttaa voide, joka syntyy, kun muurahaiset haudotaan uu- 
nissa lasipullossa tahnamaiseksi. 


Kansanusko säilyi nykyaikaan 


On suorastaan ihme, että inkerikkojen kansanusko säilyi 
muutamilla vanhoilla naisilla heidän elämänsä loppuun 
saakka. Muinaisia uskon piirteitä on säilynyt tälle vuosi- 
tuhannelle saakka. Nämä samat henkilöt olivat myös kris- 
tilliseen Jumalaan uskovia eli heidän kohdallaan uskon- 
to on synkretismiä. Aurinko ja kuu on koettu tärkeiksi. 
Aamulla silmien pesun jälkeen ristittiin ikonin edessä ja 
pyydettiin Jumalalta siunausta. Monet isännät polvistui- 
vat keväällä pellolle kylvöjä aloittaessaan. Myös merelle 
kalastamaan lähdettäessä käytiin tsasounassa eli rukous- 
huoneessa ristimässä ja rukoilemassa. 

Aamuisen ikonin edessä ristimisen jälkeen oli tapana 
mennä ulos kumartamaan päivän nousulle eli itään ja 
pyytää Jumalalta siunausta. Saunan jälkeen saunan pi- 
hassa ristitään ja kumarretaan päivän nousulle, jotkut 
kumartavat myös keskipäivälle ja päivän laskulle ja pyy- 
tävät Jumalalta venäjäksi siunausta ja terveyttä. Nyt on 


Sisarukset Jevdokija Agafomova ja Anna Tšestihina lintuaihei- 
sella käspaikalla koristetun pyhäinkuvanurkan alla vuonna 1995. 
Sängyt ovat korvanneet tuvan seinustan vanhakantaiset pitkät 
penkit ja puisen makuulavan. 

leviämässä tapa kumartaa neljään ilmansuuntaan, koska 
Jumala on kaikkialla. 

Nähdessään ensi kerran uuden kuun monet ristivät 
sekä kumartavat ja rukoilevat kuulta terveyttä itselleen 
ja perheelleen. Anastasija Gerassimova Voloitsan kylässä 
kertoi rukoilevansa kuuta inkeroiseksi, mutta lukevansa 
lisäksi Isä meidän -rukouksen venäjäksi. Jevdokija Sevast- 
janovalla Venakontsan kylässä oli pihassa tuomi, kotipuu, 
jolle hän vei uhriksi syntymäpäivänään ja praasniekkoina 
olutta, viinaa tai teetä ja pyysi puulta terveyttä itselleen ja 


perheelleen. 

Kirkonmäen kalmoilla on ”Kasakan puu”, pihlaja, jon- 
ka juurelle viedään muna, piirakka, keksi, omena, makei- 
sia tai rahaa — kaikki kokonaisina, jotta karja menestyisi. 
Perinteenkerääjä Jussi (Juhana) Lukkarinen mainitsee 
puun jo vuonna 1911. Keväällä 2007 joku venäläinen ha- 
lontekijä oli kaatanut puun, mutta syksyllä sain tietää 
kannon juureen viedyn uhreja. Venakontsan kylässä Vera 
Heljä kertoi äitinsä heittäneen uunin tuleen leipäpalasen 
kevätpäivän tasauksena. Uuden uunin päällinen voidel- 
tiin teuraseläimen verellä, vielä 2000-luvullakin on joku 
näin tehnyt. Tämä tehdään pölyämisen estämiseksi, mut- 
ta arvelen kyseessä olevan vanhan uhritavan. 

Usko haltijoihin on ollut yleistä. Joka rakennuksessa, 
pellolla, vedessä ja metsässä oli oma haltija, jota ei saanut 
suututtaa. Monet uskovat vieläkin kodinhaltijaan eli koi- 
nellääjään (”kodineläjä”). Viimeinen tietämäni kodinhal- 
tijan rukoilija oli vuonna 1904 syntynyt Jevdokija Markov- 
na Mihailova Hamalan kylässä. Joka aamu hän ensim- 
mäiseksi kävi ristimässä tanvalla maata sanoen: ”Maan 


Jevdokija Mihailova lukee parannuslukua oksanreikään Hamalassa. 

mainivo, koinellääjä, anna rauha ja terveys.” Tämän jäl- 
keen vanhus meni ristimään ikonin eteen. Koko kylä tiesi 
”Otoin” noudattavan tätä vanhaa tapaa. Jotkut olivat näh- 
neet haltijan poistuvan valkoisena hahmona savupiipusta. 
Eräässä kodissa kuultiin haltijan itkevän, kun perhe karko- 
tettiin Kazakstaniin vuonna 1935. Jotkut ovat piilottaneet 
kotiin haltijalle rahan; rakennettaessa ikoninurkkaan kol- 
mannen hirren päälle pantiin uhriksi raha. Antonina Ser- 
gejeva Venakontsan kylässä ristii ja kiittää saunan jälkeen 
saunan isäntää ja emäntää, kääntyy sitten kumartamaan 
päivännousulle, ja pyytää siunausta Jumalalta. 

Maria Mihailovna Vukolova kertoi lintujen tuovan vies- 
tejä. Hänen ikkunaansa oli koputtanut pieni vaalea kellah- 
tava lintu pahaa viestiä tuomassa. Lisäksi Maria oli näh- 
nyt unessa miesvainajansa, tämä oli tullut kotiin nukku- 
maan. Fi mennyt kauaa, kun Marian vunukka eli lapsen- 
lapsi kuoli samassa talossa. Linnuille viedään kalmoille 
ryynejä, syödessään linnut pominoittavat eli muistelevat 
vainajia. Myös kotipihaan voi linnulle panna ryynejä vai- 
najien muistelua varten. 


Minä panin siihen pöydälle ryynejä. Minulla on siinä ulko- 
na pöytä, monta kertaa panin siihen ryynejä muistelua 
varten. Sitten kun annan kirkkoon sen lehden, että vunuk- 
kaa muistellaan, niin sieltä annetaan se pikkarainen leipä. 
Liotan sen, otan sitä aamulla tyhjään vatsaan ja vien lin- 
nuille, nokkikoot linnut ja muistelkoot. Lintu on kaikkein 
puhtain, nämä koirat vievät mihin sattuu [ruuat kalmoilta], 
lintu ryynillä puhtaasti muistelee. — Keväällä ei saa men- 
nä vatsa tyhjänä eikä taskut tyhjänä ulos, pitää olla raha 
taskussa ja pitää jotakin maistaa, sitten lintu ei petä. Äiti 
kertoi, että jos lintu pettää, niin mikään ei kasva. Kun sinä 
otat leivän suuhusi ja siunaat itsesi, niin lintukin siunaa 
sinut. Keväällä viedään kiurulle pieni leipä, se antaakin sit- 
ten kasvua. Se lintu sitten siunaa kaiken. Jos lintu sittuu 
[ulostaa] sinun päällesi, niin se on paha. Kun keväällä tu- 


lee ensimmäinen pääskynen, niin teen ristin. 

Ylipäätään tietoisuus kansan omasta perinteestä ja tavois- 
ta on vanhemmalla väestöllä hyvin muistissa. Jo keski- 
ikäisillä on tiedoissa hataruutta, ja nuoria ei usein kiin- 
nosta kansansa mennyt kulttuuri. 


Hautajaisissa ja muistajaisissa 
noudatetaan perinteitä 


Olen ollut monissa inkerikkojen hautajaisissa ja muista- 
jaisissa. Vanhat tavat, esikristillisyys ja ortodoksisuus nä- 
kyvät rinnakkain hautaustavoissa ja kuolemaan liittyvissä 
uskomuksissa. Vanhoista tavoista halutaankin pitää kiin- 
ni. Kun joku kuolee, eivätkä omaiset tiedä, miten hauta- 
jaiset pitää järjestää, he kysyvät neuvoa joltakin vanhalta 
ihmiseltä. 

Kuoleman tullessa kotona ikkunalle asetetaan vesilasi, 
henki huuhtoutuu siinä. Sitten haetaan pesijä. Vainaja nos- 
tetaan lattialle muovin päälle, aiemmin oljille. Pesuvesi 
on saviruukussa, maitopadassa. Vainajan pesuun käytetty 
saippua säilytetään, siinä on erityistä voimaa, mutta on 
varottava, ettei se joudu noidan käsiin. Vainajan pesijälle, 
yleensä vanhalle naiselle, annetaan palkaksi huivi tai yleen- 
sä jotain kankaista, aiemmin annettiin käspaikka. Samoin 
naisvainajan ystäville annetaan myöhemmin muistoksi 
vainajan huivi. 

Pesun jälkeen vainaja puetaan. Naiselle puetaan lenin- 
ki, villatakki ja huivi, miehille paita ja puku. Jalkoihin pue- 
taan kengät, ja nilkat sidotaan kangasnauhalla kiinni toi- 
siinsa. Kädet asetetaan rinnan päälle oikea käsi vasem- 
man päälle niin että kädet ovat ristissä päällekkäin. Kä- 
teen pannaan nenäliina ja tuohus, ja käsiä vasten asete- 
taan pieni ikoni. Vanhoilla ihmisillä on kaikki kuolinvaat- 
teet varattuna valmiiksi. Moni nainen haudataan vihkipu- 
vussaan tai erityisessä leningissä, jonka hän on teettänyt 
tarkoitusta varten. Ellei näitä ole varattu, naisvainaja pue- 
taan parhaaseen leninkiinsä. 

Kolhoosin puuverstas tekee arkkuja, joten arkku saa- 
daan melko nopeasti. Sitä ennen vainaja on penkillä perä- 

seinällä tai lattialla siten, että vainajan pää on ikoninur- 
kassa ja jalat viistosti keskilattiaa kohti. Kun vainaja on 
asetettu arkkuun, hänet nostetaan jakkaroille huoneeseen 
pää ikoninurkkaan ja jalat keskilattian suuntaan. Kaikki 
talon peilit peitetään. Entisaikaan ikkunalle asetettiin pit- 
kä valkoinen pyyhe, käspaikka roikkumaan ulos — vaina- 
jan kulkutieksi. Joskus kesällä vainaja voi olla lasitetulla 
verannalla. Vainajan pesuun käytetty astia vesineen asete- 
taan arkun alle lattialle. Arkun pääpuolen reunoille kiin- 
nitetään kolme tuohusta palamaan. Vanhalle miesvaina- 
jalle asetetaan polvien kohdalle hattu. Jos ihminen on 
eläessään tarvinnut keppiä ja silmälaseja, ne pannaan 
arkkuun. Jotkut panevat vainajalle arkkuun palan ruislei- 
pää, keitetyn kananmunan ja vaskirahaa. 

Lähiomaiset pitävät surun merkiksi mustaa huivia ai- 
nakin kuusi viikkoa. Maria Nikolajevna Seliverstova oli 
keväällä 1995 pyytänyt Anna-sisartaan pitämään mustaa 
huivia, kun hän kuolee, sillä hänellä ei ollut lapsia, ei siis 
tytärtä tai miniää suruhuivin kantajaksi. Vainaja on kol- 
me yötä kotonaan, jolloin hänen luonaan jatkuvasti val- 
voo joku, ja sukulaiset ja tuttavat käyvät katsomassa vaina- 
jaa. Vanhat naiset laulavat venäjäksi kirkkoveisuja. On ta- 
pana käydä jättämässä jäähyväiset seisomalla arkun luo- 
na. Jalkopäähän tai lautaselle pöydälle — aiemmin seulaan 
— jätetään paperirahaa kirkkoa varten. Arkkuun voidaan 
tuoda eläviä kukkia. 

Hautaaminen tapahtuu aamupäivällä. Pitkillä pyyhelii- 
noilla, aiemmin käspaikoilla, arkku kannetaan jalkopää 
edellä ulos ja asetetaan jakkaroille. Saattoväki käy jättämäs- 
sä jäähyväisiä, läheiset itkevät kasvot miltei vainajan kas- 
voissa kiinni. Vainajan pesuastian vesi heitetään ulos iko- 
ninurkkaan, samoin kuin ikkunalla olleen juomalasin 
vesi. Lasi heitetään perustusta vasten niin, että se rikkou- 
tuu. Pihatie on havutettu kuusenoksilla. Arkku kannetaan 
maantielle kuorma-auton lavalle, joka on niin ikään havu- 
tettu. Jakkarat nostetaan sinne ja arkun pääpuolessa on 
puinen risti. Lähiomaiset nousevat lavalle avoimen arkun 
viereen. Pesuvesiruukku rikotaan auton eteen ja sanotaan 

"siin on siun ossais”, aiemmin ruukku rikottiin vainajaa 
kuljettaneen hevosen jalkoihin. Auto kulkee hiljaa, joten 
saattoväki ehtii hyvin kävellä perässä. Lavalta heitetään 
tielle pieniä kuusenoksia vainajalle merkiksi. Ihmiset kat- 
sovat saattueen kulkua kotiensa edustoilta. 

Olen ollut mukana kirkossa, kun vainaja on siunattu or- 
todoksisen kaavan mukaan. Seisoimme tuohukset kädes- 
sä papin toimittaessa siunausta. Jokainen kävi siunauk- 
sen jälkeen suutelemassa vainajan otsaa ja käsien varas- 
sa olevaa ikonia. 

Hautausmaalla jakkarat viedään haudan luo ja arkku 
kannetaan niiden päälle. Kukat ja ikoni poistetaan arkus- 
ta, ja vainajan nilkat on vapautettu siteistä jo ennen arkun 
siirtoa. Arkun kansi suljetaan, se naulataan kiinni ja ark- 
ku lasketaan köysien varassa hautaan. Aiemmin myös 
hautaan lasku tehtiin käspaikkojen varassa. Omaiset ja 
tuttavat heittävät hautaan kolikoita ja hiekkaa, kolikoilla 
vainaja lunastaa maan. Hautaa umpeen luotaessa vanhat 
naiset laulavat rukouksia. 

Maallisissa hautajaisissa joku lausuu haudalla muuta- 
man sanan vainajan muistoksi. Erään nuoren miehen 
hautaa umpeen luotaessa lähellä olevien autojen torvet 
soivat koko ajan. Puinen risti asetetaan haudalle jo um- 
peen luotaessa, tai hautakummulle asetetaan metallinen 
muistomerkki. Ristiin tai muistomerkkiin sidotaan kapea 
kangas tai pitsinauha vainajalle silmien pyyhkimistä var- 
ten. Ennen kommunismin tuloa ristiin sidottiin käspaik- 
ka. Haudalle asetellaan tekokukkaseppeleet, ja elävät ku- 
kat kootaan lasipurkkiin. Haudalle asetetaan lautanen ja 
sille kutjaa (keitettyä riisiä, jonka seassa on rusinoita), pii- 
rakkaa, makeisia ja hedelmiä. Savuke, jos vainaja on eläis- 
sään polttanut, ja lasiin kaadetaan viinaa. Saattajat syövät 
muistoaterian: jokainen ottaa kutjaa lusikalla kämmenel- 
leen ja syö sen ja juo pikarin vodkaa tai viiniä. Jotkut kaa- 
tavat alkoholia lasistaan haudallekin. Sitten nautitaan pii- 
rakkaa, joka on useimmiten kalatäytteinen, keksejä, he- 
delmiä ja makeisia. Surutalon ulkopuolella jokainen pe- 
see kätensä: joku nainen kaataa vettä käsille ja toinen 


112 


ojentaa pyyheliinan. Rappujen edessä palavat katajat, ja 
kaikki astuvat savun yli. Näin kalma pyyhitään pois. 

Surutalon lattiat on pesty nurkasta ulko-ovelle ja kata- 
jaa on poltettu kalman hajun poistamiseksi. Pöydät on ka- 
tettu. Vanhin nainen kiertää pöydän tuohus kädessä ja ru- 
koilee jokaisessa nurkassa. Ensin otetaan kutjaa, hernei- 
tä ja munaslohkoja ja juodaan malja vainajan muistoksi. 
Muistajaisateria on hyvin runsas: erilaisia salaatteja, ka- 
laa eri tavoin, leikkeleitä, jauhelihapihvejä, haudutettua 
kanaa, perunoita, haudutettua hapankaalia ja makkaroita. 
Rahka- ja marjapiirakoita, leivoksia ja makeisia teen tai 
kahvin kanssa. Aiemmin viimeisenä ruokana oli kaura- 
kiisseli, mutta se on jäämässä nykyään tarjoiluista pois. 
Perinteisen tavan mukaan hautajaispöydästä ei saa välillä 
poistua. Ruokailun alussa joku pitää puheen ja muistelee 
vainajaa. 

Nykyisin vainajalle viedään jo toisena päivänä ruokaa 
eli ”käydään syöttämässä”: haudalle viedään piirakkaa, lei- 
pää, keksejä, hedelmiä ja viinaa. Yhdeksäntenä päivänä 
kuolemasta pidetään yheksäiset: omaiset käyvät haudalla 
muistelemassa, jättävät haudalle ruokaa ja viinaa ja nautti- 
vat niitä itsekin, minkä jälkeen ruokaillaan myös kotona. 
Kuuden viikon kuluttua kuolemasta pidetään kuusviik- 
koist, jotka ovat hautajaisten veroiset pidot. Taas käydään 
ensin haudalla ruokien ja viinojen kanssa muistelemassa, 
ja kotona nautitaan runsas ateria. Jotkut pitävät muistajai- 
set myös puolen vuoden kuluttua kuolemasta, mutta tär- 
keimmät ovat vuotuiset, ne ovat suuret pidot. Muistajaisia 
voidaan pitää kolmeen vuoteen saakka. Erityisesti vuotui- 
set ovat tärkeät ja ne ovat hautajaisten veroiset. 

Muistajaispöydässä on vainajalle lautanen keskellä pöy- 
tää, hänelle ei siis ole varattu istumapaikkaa. Lautasella 
on pikari viinaa, pala leipää ja keitetty kananmuna. Usein 
on lisäksi piirakkaa, keksejä, makeisia ja tupakoineelle tu- 
pakka. Alkoholi saa kuivua lasissa ajan myötä. 

Vera Dialenko keitti perinteisen 
hapatetun kaurakiisselin naapurinsa 
hautajaisiin Savimäen kylässä. 


Lapsena opittu kieli säilyy 
hautaan saakka 


Kaikki 1930-luvulla ja sitä ennen syntyneet inkerikot pu- 
huvat hyvin omaa kieltään, vaikka joillakin inkerikkoparis- 
kunnilla kotikielikin on vaihtunut venäjäksi. Inkeroista 
opetettiin muutama vuosi kouluissa 1930-luvulla. Inkeroi- 
seksi julkaistiin tuolloin kolmisenkymmentä kirjaa ja luo- 
tiin latinalaisilla kirjaimilla kirjoitettava kirjakieli. Toiset 
haastateltavat vähättelivät inkeroiskielen opetusta tuntien 
vähyyden vuoksi, mutta Leonid Petrov, joka kävi Mäkky- 
lässä koulua, kertoi opetuksen olleen mieleen painuvaa. 
Myös emäntä Anastasija Petrova kävi aikoinaan inkerois- 
kielistä koulua. Koulu oli Säätinän kylässä, koti Saarovella. 
Hän muisteli: ”Mie käin izorin oppia kol vuotta, izorin kir- 
jat oltii.” Hän kertoi kaikkien kirjojen olleen inkeroiskie- 
lisiä. Kun hän sitten meni Mäkkylän kouluun ylemmille 
luokille, hän ei osannut lainkaan venäjää. Hän muisti ru- 
nonpätkän ”tuli lumi, lumi suli”. Monet muistavat myös 
lorun ”Lari mäni rantaa, Laril olliit kirjat revennehet ja 

reukkaat”. Anastasija Stepanovna Sevastjanova (s. 1911, 
Säätinä) Säätinän kylässä muisti erään Soikkolan opetta- 
jan kirjoittaneen inkeroiskielisen oppikirjan. Tuohon ai- 
kaan tuntui inkeroinen olevan vielä voimissaan, vaikka 
omakieliset laulut jo alkoivat jäädä pois. Vuonna 1937 in- 
keroiskieliset kirjat kuitenkin hävitettiin ja opetus muut- 
tui tyystin venäjäksi, eikä inkeroista saanut enää puhua 
kouluissa. Jevdokija Lavrentjeva Zaharova (s. 1917, Viis- 
tinä) oli opiskellut Pietarissa Tehnikumissa, jossa opetet- 
tiin kaksi tuntia viikossa inkeroista. Hän ehti opettaa kiel- 
tä vuoden Soikkolassa ennen kuin se kiellettiin. Häneltä 
jäivät inkeroiskieliset kirjat ullakolle, kun hänet evakuoi- 
tiin Suomeen. Hänellä oli kannettavanaan kaksi pientä 
lasta, joten hän ei voinut ottaa mukaan kirjoja. Hänen 
päästessään kotiin sodan ja monien vaikeuksien jälkeen 
kirjoja ei ollut enää missään. 

Karkotetuksi joutuneita inkerikkoja pilkattiin ja kiu- 
sattiin suomalaisuuden vuoksi. Vera Heljä kertoi itkien 
päättäneensä, ettei ikinä puhu kieltään, kun niin kovasti 
Jaroslavlissa pilkattiin. 

Valitettavasti monet inkerikot ovat alkaneet keskenään- 
kin puhua venäjää. Maria Nikolajevna Seliverstovan luona 
asuessani ohimennen kuulin, kun hän puhui sisarensa 
kanssa venäjää. Sisar asui toisella puolen tietä ja sisaruk- 
set kävivät toisissaan monta kertaa päivässä. Sisar oli ollut 
venäläisen miehen kanssa naimisissa, mutta silti ihmet- 
telen venäjänkielen pääsyä voitolle, sillä inkeroista puhu- 
vat sisar ja äiti asuivat koko ajan aivan vieressä. 

Monet yksin asuvat vanhukset kaipaavat omakielistä 
seuraa. Ruutsian kylässä asui 1990-luvun alussa kymme- 
nen inkeroisen puhujaa. Irina Iljinitsna TSajevskaja tote- 
si, miten hyvä on, kun naapurissa asuu karjalankielisiä, 
saa puhua omaa kieltä. Hän piti inkerikkoja karjalaisina. 
Kymmentä vuotta myöhemmin hän huokaili ”ei ole ke- 
nen kera läätä”: inkerikot ympäriltä olivat kuolleet. 

Olen käynyt Soikkolan ulkopuolellakin joidenkin inke- 
rikkojen luona, jotka asuvat venäläisten tai vatjalaisten 
joukossa. Kieli on yleensä unohtunut, mutta joitakin sa- 
noja pienen miettimisen jälkeen yleensä muistuu mie- 
leen. 


Yhteisöllisyys on vähentynyt 


Inkerikot ovat vuosikymmenien myötä vähentyneet. Myös 
kanssakäyminen viimeisten inkerikkojen keskuudessa on 
vähentynyt. Haastateltujen ollessa nuoria aikuiset kävivät 
illansuussa naapurissa pitämässä hämärikköä: keskustel- 
tiin, kerrottiin satuja, joskus jopa laulettiin. Tytöt kokoon- 
tuivat johonkin taloon käsitöitä tekemään, pojat saattoivat 
tulla mukaan. Keskusteltiin, laulettiin, ehkä hetki tanssit- 
tiinkin. Tytöt saattoivat yöpyäkin talossa. 

Toki vieläkin piipahdetaan naapurissa istumassa, mut- 
ta moni on valittanut ihmisten tulleen vieraiksi toisilleen. 
Jevdokija Mihailovna Vasiljeva toteaa: 


Koko ajan oltiin toinen toiselle paremmat, autettiin toinen 


toistaan. Pidettiin suuret häät, kylä piti häitä: ken toi rah- 


kaa, ken toi voita, ken toi maitoa, mitä oli, kaikki tuotiin. 

Pidettiin hyvät häät. Sitten tultiin katsomaan häitä. Entä 
nyt? Siellä rannassa ruokalassa pidetään häät, ennen pidet- 
tiin taloissa. Kylän väki tuli katsomaan. Kaikki pidettiin 
vieraina ja heille tarjottiin ruokaa ja viinaa. Tavallista ruo- 
kaa tehtiin häihin: piirakoita tehtiin vehnäkuoreen rahkas- 
ta, marjoista, omenista. Tehtiin uunissa kastiketta voista, 
kermasta ja munista. Uunissa haudottiin ruukuissa lihaa 
ja perunoita. Kananmunaa ja maitoa paistettiin sekä erilai- 


sia puuroja. Häihin keitettiin olutta. 


Toisia vieläkin autetaan, varsinkin sukulaiset auttavat toi- 
siaan. Jevdokija Mihailovna jatkaa: 


Me siskot koko ajan autamme toinen toistamme. Milloin 
riitelemme, milloin emme riitele, milloin mitäkin on, 
mutta koskaan emme toinen toistamme unohda. Jos sai- 
rastumme, aina olemme ensimmäisenä toinen toistamme 
auttamassa. Minä koko ajan käyn toisia auttamassa, kun 
aloimme nyt perunaa kaivaa, niin perättäin menen kaikkia 
auttamaan. Kun nyt Olgalla lopetamme, sitten menemme 
Marialle, sitten Mashalle ja vielä Nadjalle. Me sukulaiset 


autamme toisiamme. 


Nämä sisarukset puhuvat keskenään inkeroista. Jälkikas- 
vukin sitä ymmärtää, mutta ei puhu. 

Fedosia Andrejevna Baranova (s. 1909, Repola) Metsä- 
kylästä kertoi, että hänen nuorena ollessaan aina vietiin 
piirakasta päät palasina naapureille. Kun teurastettiin 
eläin, siitä vietiin lihapaloja. Vastaavasti naapurit myös 
toivat heille leipomuksia ja lihaa. Mutta myöhemmin sii- 
hen ei ollut mahdollisuutta ja ihmiset muuttuivat, eivät 
halua toiselle antaa mitään. 


Uusi aika — uudet vaikeudet 


Neuvostoliiton ja kommunismin romahtaminen toi Soik- 
kolaan uusia vaikeuksia. Kun aloin käydä inkerikkojen 
luona toukokuussa 1990, kaupat olivat miltei tyhjät. Mo- 

net ruokatarvikkeet olivat kortilla leivästä alkaen. Sokeria 
sai puolitoista kiloa, ryynejä tai makaroneja sekä vehnä- 
jauhoja puoli kiloa henkeä kohti kuussa. Vanhat ihmiset 
kuivattivat leivänpaloja säkeittäin siltä varalta, että tulee 
nälkä. Emäntäni Maria Nikolajevna Seliverstova (s. 1923, 
Viistinä) kasvatti ruista paitsi vuohilleen myös nälän va- 
ralta: sukulaisilla oli lapsia ja Maria pelkäsi heidän puoles- 
taan. Itse hän oli Saksan miehityksen aikana ollut monta 
kertaa nälästä pöhöttyneenä antaessaan oman osuutensa 
nuoremmille sisaruksilleen. 

Myös alkoholi oli kortilla 1990-luvun alussa. Tämä joh- 
ti siihen, että työmiehet halusivat palkkansa viinana. Niin- 
pä monet vanhukset ostivat pullon viinaa kuukaudessa, 
jotta pystyivät hankkimaan itselleen polttopuut. Puiden 
sahaaminen, kuljettaminen, pätkiminen ja halkominen 
näet piti maksaa viinalla, palkka oli monta pulloa. Koti- 
polttoinen viina kävi kaupaksi. Rahan arvon romahtami- 
nen sai ihmiset pois tolaltaan. Omiin hautajaisiin vuo- 
sia säästetyt rahat eivät riittäneet kuin teepaketin ostoon. 
Tuotantolaitosten yhtiöittämisestä kansa ei ymmärtänyt 
mitään ja myi leivänhinnasta osakepaperinsa. Kolhoosi 
Baltikan yhtiöittämistä vastustettiin yksimielisesti. Kala- 
kolhoosi oli turvannut elannon ja tuonut hyvinvointia, 
minkä vuoksi Baltikan ei haluttu suistuvan omistussuh- 
teeseen, jota ei ymmärretty. Inkerikot kunnioittivat omia 
johtajiaan Afanasi Leontids Fjodorovia ja Viktor Iljits Lar- 
jonovia. Kolhoosiin päädyttiin kuitenkin äänestämään 
vieras johtaja, jolle Soikkola ja inkerikot olivat vieraita, ys- 
tävät hänellä olivat muualta. Toisten mielestä vaaleissa ää- 
nestettiin kohtalokkaasti väärin — johtoon olisi ollut saata- 
villa pätevä keski-ikäinen inkerikko. 

Zinaida Petrovna Jermalajeva kertoi 25.8. 1996: 


Kolhoosi on mafian käsissä. Osa väestä oli talvella näläs- 
sä. Teurastimme vapuksi lehmän, väellä ei ollut rahaa 
ostaa lihoja. Annoimme lapsillemme. He elävät Pietaris- 
sa, siellä on jo kerjäläisiä, Soikkolassa ei vielä ole. Kalateh- 
taalta ihmisille annettiin kalaa ja kalapurkkeja palkaksi. 

Antonina Ivanova korjaa ruissatoa Saaroven kylässä vuonna 1994. 
Hän on leikannut kädessään olevalla sirpillä viljan ja sitonut sen 
lyhteille, ja viimeistelee nyt niistä tehtyä kuhilasta. 


Kolhoosin karja teurastettiin, johtajat ottivat lihat, väelle 
annettiin luut. Nyt kolhoosilla on muutama hieho ja nel- 
jä hevosta. Joka talo teki heinää, me teimme kaksi kuor- 
mallista, vuoroon käydään syöttämässä karja. Fi ole rahaa 
maksaa tallimiehille palkkaa. Ennen oli 16 hevosta. — Nyt 
on paljon taloja tyhjillään, Savimäellä myynnissä oleva talo 
maksaa 50 tuhatta ruplaa. — Miehelläni ja minulla kaikkea 
on kylliksi. Mies saa eläkettä 400 000 ruplaa, minä saan 
300 000 ruplaa, se ruuaksi riittää. 

Haastattelun aikana Pjotr Jermalajev tuli metsästä kerää- 
mästä pähkinöitä. Talvisin hän kertoi käyvänsä jäällä ka- 
lastamassa. Zinaida Jermalajeva muisteli, kuinka hyvin 
kolhoosissa jo kaikki oli. Kalatehdas perustettiin 20 vuotta 
sitten, elämä alkoi nousta. Sai ostaa ruokaa ja vaatteita. 
Viistinän kylässä oli ateljee. Virosta tultiin myymään vaat- 
teita, sai myös tilata mittojen mukaan vaatteet itselleen. 
Työstä tullessaan moni nainen kävi kaupassa, osti ker- 
maa, jos ei lehmää ollut, ja kotona teki kermaan piirakan- 
kuoritaikinan. 

Kolhoosi Baltikan jouduttua niin ahtaalle, ettei välillä 
ollut varaa maksaa sähkölaskujakaan, vanhat inkerikko- 
johtajat ryhtyivät pelastamaan elämäntyötään. Afanasi 
Fjodorov kutsui ihmiset ja kolhoosin johtajat koolle. 
Fjodorov oli kirjoittanut paperille kaiken, miten kolhoosi 
40 vuodessa kehitettiin vauraaksi tuotantolaitokseksi. 
Hän luki kirjoittamansa ja totesi uusille johtajille, että 
nämä hävittivät parissa vuodessa sen kaiken ja rahoja ei 
ole missään. Fjodorov uhkasi jopa kirjoittaa presidentille. 
Uhkauksia sateli, uhattiin polttaa taloja. Lopulta paloi ra- 
kennus, johon kolhoosin remontoinnin vuoksi oli väliai- 
kaisesti siirretty kirjanpito- ja muut asiakirjat. Viktor Lar- 
jonov pyydettiin kolhoosin johtoon ja hän selvittelikin 
jonkun aikaa asioita kunnes saatiin uusi inkerikkosyntyi- 
nen johtaja. Velkojen maksu ei kuitenkaan ollut helppoa, 
koska samanaikaisesti merestä sai yhä vähemmän kalaa 
ja kala ei ollut yhtä hyvää kuin ennen: kalat olivat laihoja 
ja maistuivat huonommalta. Itämeren saastuminen oli 
tosiasia. Lisäksi Baltian maiden itsenäistyminen pienen- 
si kalavedet minimiin entisestä, Baltian vesiltä oli aiem- 
min saatu suuria saaliita. Ostokala oli kallista. Kolhoosi 
Baltika ei ollutkaan enää turvallinen työnantaja. Nuoret 
hakeutuivat yhä enemmän muualle. Niinpä Säätinän ky- 
län 6o talosta puolet oli tyhjillään. 

Kirkko ja inkerikkomuseo 
muistuttavat menneestä 


Neuvostoliiton romahtaminen toi uskonnonvapauden. 
Inkerikoilla oli Soikkolan kirkon tuhoamisen jälkeen ollut 
kuitenkin Ruutsian kylässä Saksan aikana rakennettu toi- 
miva rukoushuone eli tsasouna — aiemminhan tsasounia 
oli ollut useissa kylissä. Tammikonnun kylässä eräs nai- 
nen piti myös kotonaan jumalanpalveluksia. Hyvin mo- 
nessa kodissa ikoni oli esillä, yksityiseen uskonnollisuu- 
teen ei puututtu. Ruutsian tsasounaan olivat ihmiset vie- 
neet ikoneita kodeistaan. 1980-luvulla ikonit kuitenkin 
varastettiin ja tsasouna poltettiin. 

Uskonnon harjoittaminen oli neuvostoaikana hiljaista, 
ja haudoilla käytiin vaivihkaa. Heti kommunismin ro- 
mahdettua uskovaiset pyysivät kolhoosi Baltikaa rakenta- 
maan Ruutsian kylään hautausmaan viereen kirkon. Mon- 
ta vuotta kirkkoa rakennettiin puusta, lopulta se vuorattiin 
vaaleilla tiilillä ja saatiin kupolikin katolle. Saatiin oma 
pappi. Jumalanpalveluksissa sunnuntaisin ja praasniek- 
koina käy 20-40 henkeä. Kävijöistä suurin osa on keski- 
iän ylittäneitä naisia ja ainakin 1990-luvulla suurin osa 
kirkossakävijöistä oli inkerikkoja. Taas voi kirkon pihal- 
la kuulla inkeroista tuttujen tavatessa toisiaan. Kuljetusta 
kirkkoon ei kuitenkaan ole, joten monet kirkkoa kaipaa- 
vat vanhukset voivat vain ani harvoin toteuttaa toiveensa. 

Myös inkerikkokulttuuria alettiin vaalia siinä määrin, 
että päätettiin perustaa inkerikkomuseo Viistinän kylään, 
joka on alueen hallinnollinen keskus. Kolhoosi osti pie- 
nen vanhan talon ja kalatehtaalla työhönottajana työsken- 
nellyt Natalia Tsajevskaja palkattiin museon työntekijäksi. 
Muutamassa vuodessa hän saikin kootuksi inkerikoilta 
erilaista esineistöä ja valokuvia. Museo avattiin vuonna 
1994. Jaaman lääninmuseo avusti museon perustamises- 
sa, ja aineistoa annettiin myös Suomen Museovirastosta. 
Tutkija Olga Konkova Pietarista on neuvonut ja avusta- 
nut museota paljon. Itse olen antanut museoon kopion 
inkerikoista kertovasta elokuvastani Soikkalinnun kansa. 

Inkerikot olivat innostuneita museostaan. Joka kuukau- 
si siellä pidetään kokous, jossa juodaan teetä, keskustel- 
laan ja lauletaan — mutta venäjäksi. Tämä olikin monelle 
inkerikolle pettymys. Moni oli ajatellut, että kokouksissa 
keskusteltaisiin eri aiheista omalla kielellä, mutta muse- 
onjohtaja on venäjänkielinen. 

Inkerikkojen aineellisen kulttuurin esille tuojana mu- 
seo on erittäin hyvä. Se on turistien käyntikohde ja erilai- 
set ryhmät kauempaakin käyvät tutustumassa museoon. 
Paikalliset koululaiset luonnollisesti vierailevat museossa 
ja ainakin siellä inkerikkojuuriset nuoret voivat tutustua 
omaan kulttuuriinsa, siihen, mikä nyt on katoamassa tai 
jo kadonnut kodeista ja kylistä. 


Muuttoliikkeet ja ympäristöongelmat 


Jo 1990-luvulla kunnantoimistossa todettiin Soikkolan 
alueella asuvan 26 eri kansallisuutta. Ukrainalaisia alkoi 
muuttaa Soikkolaan 1970-luvulla, he tulivat perhekunnit- 
tain ja mukana saattoi tulla monia sukulaisperheitäkin. 
He rakensivat suuria kaksikerroksisia tiilitaloja. 
Armenialaisia tuli 1980-luvulla maanjäristyksen seu- 
rauksena Leningradin johtajan osoittaessa heille Soikko- 
lan asuinpaikaksi. Heille annettiin yksi sovhoosi. Etnistä 
eripuraa tuli ruuasta: armenialaislapsille ei maittanut 
kouluruoka. Nyt näinä vuosina kalatehtaan ollessa tuotan- 
tovaikeuksissa kalan puutteen vuoksi on osassa tehdasta 
purkitettu mausteista armenialaistyyppistä ruokaa. 
Suorastaan huvittava on ollut kiista kuviollisesta plyy- 
simatosta, jonka inkerikot sijoittavat seinälle vuoteen tai 
sohvan taakse, mutta etelästä tulleet kansat sijoittavat lat- 
tialle ja neuvovat inkerikkoja tekemään samoin. Maton oi- 
keasta paikasta on syntynyt monta erimielisyyttä. Inkeri- 
koilla on lattialla puuvillaisista värjätyistä kalaverkoista 
kudotut matot tai räsymatot, joskus villaiset levymatot. 
Soikkola oli 2000-luvulle saakka varuskunta-aluetta, 
jossa rajavartioston lisäksi toimi merivoimat. Asevelvolli- 
suutensa suorittaneet miehet jäivät toisinaan töihin Soik- 

kolaan ja meni naimisiin — inkerikkotyttöjenkin kanssa. 
Inkerikkonaisia on avioliittojen myötä siirtynyt eri osiin 
laajaa Venäjän maata, aina Jakutiaan saakka. Vastaavasti 
inkerikkonuorukaiset olivat kaukanakin kotoa suoritta- 
massa asevelvollisuutta, avioituivat siellä ja toivat vaimon 
kotikyläänsä tai jäivät vaimon suvun luo. Näissä liitoissa 
inkerikkokulttuuri jää häviäjän osaan. Eräässä vanhassa 
inkerikkoperheessä on nyt avioliittojen myötä kolmessa 
polvessa seitsemää eri kansallisuutta. 

Jos ovat inkerikot ajan myötä monista syistä vähenty- 
neet rippeiksi entisestä, niin on heidän elinympäristön- 
säkin muuttunut ihmiselle kielteiseksi, suorastaan tuhoa- 
vaksi. Suomenlahden saastuminen vaikuttaa kalastukseen 
pienentäen saaliita ja huonontaen kalan makua. Sosnovyi 
Borin ydinvoimala on vain 30 kilometrin päässä, eikä pal- 
joa pitempi matka ole Jaaman väkilannoitetehtaaseenkaan. 
Yhden sateen jälkeen voivat omena- ja luumupuiden sekä 
marjapensaiden lehdet käpristyä ja hedelmät ja marjat pu- 
dota ja surkastua. Olen nähnyt myös aivan punaisia pork- 
kananvarsia. Ihmiset valittavat, että maa ei tuota enää 
niin hyvää satoa kuin ennen. Marjoja ja sieniä tulee vä- 
hemmän. 

Koskisen inkerikkokylän rannassa on Ust-Lugan eli 
Laukaansuun hiilisatama. Sopivien tuulien sattuessa ih- 
misten on raskas hengittää. Kylään on myös suunnitteilla 
alumiinitehdas. Soikkolan rannoille on tulossa lisää sata- 
mia: koko 30 kilometrin ranta rakennetaan täyteen. Ky- 
lien läpi rakennetaan rautatie. Rautatien ja rannan väliin 
jää metsä, josta inkerikot ovat keränneet sienensä ja mar- 
jansa. Satamien ja rautatien rakentaminen ole juurikaan 
työllistänyt paikallista väestöä, vaan rakentajat tulevat tu- 
hansien kilometrien päästä lounaasta ja etelästä. 


Viimeinen koitos 


Olen toukokuusta 1990 alkaen käynyt miltei joka vuosi 
Soikkolassa, alkuun useitakin kertoja vuodessa. Alkuvuosi- 
na saattoi aistia helposti, että tämä onkin inkerikkoaluetta, 

tietysti venäjääkin kuulin päivittäin. Metsäkylässä asuva 
Jekaterina Aleksandrova arvioi 1990-luvun alussa, että 
puolet kyläläisistä olisi inkerikkoja. Syksyllä 2007 hänen 
lisäkseen vain yksi nainen osaa inkeroista, toinen vähän 
ymmärtää. Kylä on muuttunut pääosin lomapaikaksi. 
Mäkkylän kylässä on yksi inkeroistaitoinen, Venakontsas- 
sa kieltä osaa kuusi ihmistä, kun vuonna 1992 puhujia oli 
vielä 28. Eniten kieltä osaavia asuu Viistinän kylässä. Mo- 
net kielen taitajat ovat omissa oloissaan kylissään, eivätkä 
he juuri kohtaa toista inkerikkoa. 

Inkeroiskieli on katoamassa muutamassa vuodessa 
jokapäiväisestä käytöstä. Varsinkin alkuvuosina kyselin, 
eikö olisi mahdollista aloittaa kielen opetusta koulussa. 
Tuolloin vielä oli varsin hyvässä kunnossa opettaja, joka 
olisi voinut kieltä opettaa. Monet kysyivät minulta, mihin 
he tarvitsevat tätä kieltä, ei sillä pääse jatko-opintoihin, ei 
sillä saa työtä. Oman äidinkielen arvoa sinänsä ei ymmär- 
retty — ainakaan nuoremmat eivät sitä ymmärtäneet. läk- 
käämpi väestö tyytyi toteamaan, että kieli häviää. Ehkä 
joku oli mielessään asiasta huolestunutkin, ainakin eräs 
vanhemmiten alkoholisoitunut mies totesi juovansa siksi, 
että ei kestä kielensä ja kulttuurinsa katoamista. Loppun- 
sa lähestyessä hän oli pyytänyt vaimoaan tekemään hau- 
tajaisiin piirakoita — ”miut pittää hauvata omal piiragal”. 
Vainot, karkotukset ja kielto oman kielen puhumisesta 
saivat aikaan sen, että ihmiset eivät edes yrittäneet opettaa 
lapsilleen tai lapsenlapsilleen inkeroista eivätkä kertoneet 
vanhoista tavoista. Vain jokunen isoäitinsä hoivissa kas- 
vanut lapsi oppi kielen. Vuosituhannen vaihteessa istuin 
Afanasi Fjodorovin verannalla hänen tyttäriensä ja lapsen- 
lapsensa kanssa. Välillä keskustelu kulki viroksi ja sisa- 
rukset venäjäksi selittivät asioita toisilleen. Ohvana, jona 
koko Soikkola vanhan johtajansa tunsi, käveli pitkässä 
eteisessä edestakaisin ja komensi meitä puhumaan inke- 
roista — ”läätkää omal keelel”. 

Tälle vuosituhannelle siirryttäessä on kuitenkin tapah- 
tunut ihme: inkerikot ovat ikään kuin riuhtaisseet itsen- 
sä esille ja toimintaan. Vuonna 1996 perustettiin kuoro 

Soikkolan laulut, jota johtaa Olga Petrovna Ivanova, joka 
hieman taitaa inkeroista. Soololaulajana ja kielen taitajana 
on Zoja Afanasjevna Konovalova, Afanasi Fjodorovin tytär, 
joka on syntynyt vuonna 1949. Hänen suvussaan on ol- 
lut laulajia. Miehen jäätyä eläkkeelle pariskunta muutti 
Kronstadtista Savimäelle. Vaimo paranteli inkeroisen tai- 
toaan, keräsi vanhoja lauluja ja alkoi esittää niitä miehen 
säestäessä haitarilla. Zoja Afanasjevna suuntautui yhä 
enemmän omaan perinteeseensä. Prameat venäläistyyli- 
set esiintymispuvut vaihtuivat inkerikkoferesiin ja sapana- 
päähineeseen. Esiintymisiä on ollut juhlissa ympäri Inke- 
rinmaata. Tämä kuoro on saanut paljon julkisuutta ja pal- 
jolti näiden laulajien ansiosta Venäjän viralliset tahot ovat 
huomanneet häviämässä olevat inkerikot. 

Vuonna 2004 Soikkolassa Viistinän kylässä pidettiin 
ensimmäinen inkerikkojuhla. Kuoron ohjelmaan kuuluu 
muun muassa hääkuvaelma, lyhyitä lauluja ja kehtolaulu- 
ja. Galina Pavlovna Jevsejenko kertoi käyneensä juhlapäi- 
vänä koulutovereidensa kanssa Tarinaisten kylässä sillä 
kumpareella, jolla heidän koulunsa aikoinaan oli. Inke- 
rikkojuhla pidetään nykyään vuosittain heinäkuussa. Voi- 
tonpäivänä 9.5.2005 juhlittiin sodan päättymisen 60-vuo- 
tispäivää. Kaikki vanhat inkerikot vietiin autoilla Loan ky- 
lään kluubaan kerhotalolle, jossa he saivat muun ohjel- 
man ohessa laulaa inkeroiseksi lyhyitä lauluja, tšastuško- 
ja. 

Afanasi Leontids Fjodorov sai vuonna 2002 aseman- 
sa mukaiset poliittiset hautajaiset. Kesällä 2007 vietettiin 
hänen syntymänsä 100-vuotisjuhlaa. Fjodorov eli lähes 
96-vuotiaaksi. Kaikkien tuntema ja kunnioittama Ohvana 
oli legenda jo eläessään. 

Zoja Afanasjevna opetti ensin naapureiden tytöille Sa- 
vimäen kylässä inkeroista, jotta nämä pystyisivät laula- 
maan mukana kuorossa. Nyt opetustoiminta on laajentu- 
nut. Zoja Afanasjevna käy kolmasti viikossa Viistinässa 
kerhotalolla opettamassa kieltä lapsille ja nuorille. Hän 
kertoo tunnilla tietystä aiheesta inkeroiseksi ja oppilaat 
kirjoittavat kuulemansa muistiin kyrillisin kirjaimin. 


SOIKKOLAN INKERIKKOJEN 1900-LUKU 


https://doi.org/ 10.21435/ skst.1467 


Myös Galina Ivanovna Samsonova on eläkkeelle jäätyään 
ryhtynyt vaalimaan kulttuuriaan. Hän on Inkerikkoseuran 
puheenjohtaja ja puhuu kaikissa tilaisuuksissa inkeroista 
läsnä olevilta venäläisiltä anteeksi pyytäen. Hän kokoaa in- 
kerikkoja keskustelemaan omalla kielellä. Galina Ivanov- 
na työskenteli kunnanvirastossa, joten hän tuntee kaik- 
ki inkerikot. Kahtena kesänä on Moskovan ja Pietarin yli- 
opistoista käynyt joukko tutkijoita tallentamassa kieltä. 
He pyytävät sanomaan inkeroiskielellä lauseita ja kysele- 
vät sanojen taivutuksesta. Niinpä syyskuun lopulla 2007 
käydessäni Soikkolassa ja kysellessäni kielen säilymisestä 
moni uskoi kielen säilyvän, koska Moskovassakin ollaan 
siitä kiinnostuneita. Tämä venäläisten taholta tullut etni- 
nen tunnustus loi inkerikkoihin uskon oman kielen elpy- 
miseen ja säilymiseen. 

Inkerikkojen pyrkimys kulttuurinsa säilyttämiseen ja 
elvyttämiseen ulottuu myös kirkkoon. Vuonna 2006 kä- 
vin elokuun toisena, Iljan päivänä, Soikkolassa. Miltei jo- 
ka kodissa minua kehotettiin menemään katsomaan Kir- 
konmäen rauniokirkkoa, joka oli puhdistettu ja papit oli- 
vat sen siunanneet. Tiilet oli asetettu kauniisti reunusta- 
maan kirkon käytäviä, ja alttarin ikkunoihin oli kiinnitetty 
muovit. Seinällä oli ikoneita, lattialla mattoja, koristeena 
tekokukkia. Vuosikymmenien saatossa inkerikot eivät ol- 
leet unohtaneet kirkkoaan — se on heille edelleen pyhä. 
Joskus 1990-luvulla ylös tornin tynkään kiinnitettiin ris- 
ti, jo silloin haluttiin häväistys poistaa. Suomessa toimi- 
van Karjalan Kielen Seuran vuonna 2007 järjestämän en- 
simmäisen karjalankielisen kirjoituskilpailun voitti Jeka- 
terina Nikitina Filatova (s. 1932, Venakontsa). Kilpailun 
parhaista kirjoituksista koottiin kirja, joten yksi inkerois- 
teksti kirjassa edustaa tätä piskuista kulttuuria. Sama 
kirjoittaja lähetti tekstin seuraavaankin, juhlia käsittele- 
vään kirjoituskilpailuun. Kesällä 2007 ilmestyi Jaamassa 

venäjäksi kirja Soikkolan kalastajista. Kirja on kunnian- 
osoitus urheille kalastajille, elannon ja hyvinvoinnin tuo- 
jille. Alkaessani käydä Soikkolassa oli sekä Baltikan kol- 
hoosissa että hallintovirastossa inkerikkojohto. Hallinto- 
virastossa oli vuonna 2006 johtajana edelleenkin inkerik- 
ko, mutta Baltika-kolhoosia alkoi tuolloin johtaa Pietarista 
käsin armenialainen tekniikan tohtori. 

Inkerikot ovat olleet vahvoja ja sitkeitä, osaavia ja ahke- 
ria, laulajina lahjakkaita. Ehkä he vielä jaksavat nostaa kie- 
lensä ja kulttuurinsa elinvoimaiseksi ja sukupolvelta toi- 
selle siirtyväksi. Ehkä Zoja Afanasjevnan kehtolaulua lau- 
lavat nyt kehdossa olevat aikanaan lapsilleen. 


Maggaa, maggaa tyttölaps, 
maggaa, maggaa marjantuoja, 
maggaa, maggaa leibänsaaja. 
Maggaa tyttö, kons on aiga, 
kons aigoi annetaa. 

Veel tulloo mogoma aiga, 
Noizuaigoi annetaa, aa, aa, aa. 
Maggaa, maggaa, tyttölaps, aa, aa, aa. 
Aa. Aa, aa... 

Maggaa, maggaa tyttölaps, 

viel parves poigalaps. 

Poiga miule minjan tuobi. 

Saap sannoo lämmitä. 

Halot kantaa haukkumata. 

Veet kantaa virkkamata. 

Saunan lämmittää sanata. 

Aa, aa, aa... 

Maggaa, maggaa marjat kazvaa. 
Sit vaa noizet noppimaa. 


Aa, aa, aa... 

INKEROISEN KIELI 


Riho Grünthal 


Kielelliset rajat eivät aina ole jyrkkiä ja yksiselitteisiä, ei- 
vätkä kulttuuriset tunnusmerkit vastaa kielten välisiä ero- 
ja. Tämän lähtökohdan takia inkeroisen kieltä eli vanhem- 
man suomalaisen käsitteistön mukaisesti inkeroismurtei- 
ta on tarkasteltu toisistaan poikkeavista näkökulmista. In- 
keroisen puhuma-aluetta ovat olleet Länsi- ja Keski-Inke- 
rin rannikon niemet lähiseutuineen. Historiallisena aika- 
na Länsi-Inkerissä on puhuttu useita muitakin läheisiä 
itämerensuomalaisia kielimuotoja, mikä on luonut poik- 
keuksellisen kielikontaktitilanteen ja vähentänyt niiden 
erilaisuutta. Inkeroisen puhuma-alue ei ole ollut täysin 
yhtenäinen. Paikallismurteiden välillä on paikoin eroja, 
jotka ovat verrattavissa inkeroisen ja muiden lähisukukiel- 
ten välisiin eroihin. Inkeroisessa on lisäksi hyvin vähän 
sellaisia piirteitä, joita ei tavattaisi ollenkaan muista itäme- 
rensuomalaisista kielistä. Toisaalta lähiseuduilla puhut- 
tujen vieraiden kielten, erityisesti venäjän, vaikutus ei ole 
läheskään yhtä voimakasta kuin useisiin muihin itäme- 
rensuomalaisiin kieliin ja murteisiin. Inkeroisessa esiin- 
tyy siten useita arkaistisia, itämerensuomalaisten kielten 
varhaisvaiheista kertovia piirteitä. 

Vaikka parin viime vuosikymmenen ajan tutkimuskir- 
jallisuudessa on puhuttu lähes yksinomaan inkeroisen kie- 
lestä (viroksi isuri keel, venäjäksi iZorski jazyk, englanniksi 
Ingrian), käytetään tässä artikkelissa nimityksen inkeroi- 
nen rinnalla käsitettä inkeroismurteet.' Perusteena on inke- 
roisen epäyhtenäisyys, nykyaikaisen yhtenäistävän kirja- 
kielen puute ja se, että kielellisiä yksityiskohtia ja histo- 
riallista taustaa on mielekkäintä tarkastella murteiden do- 
kumentaation valossa. 

Inkeroisen puhuma-alue ja väestökehitys 


Inkeroisen puhuma-alueen maantieteellisiä rajaajia ovat 
kaakkoisen Suomenlahden rantaviivan muodostavat Kur- 
kolanniemi ja Laukaanjoen alajuoksu, Soikkolanniemi ja 
Hevaanniemi (ks. karttaa tämän teoksen johdantoluvussa). 
Kurkolanniemen asutus oli 1800-luvulla valtaosin inkerin- 
suomalaista, ja inkeroista puhuttiin itäosassa ja Laukaan- 
joen varrella. Sen alajuoksulla puhutussa Laukaansuun 
eli Ala-Laukaan inkeroismurteessa on eniten muista mur- 
teista poikkeavia piirteitä ja vahva länsivatjan ja inkerin- 
suomen adstraattivaikutus, lähimmässä Soikkolassa jo sel- 
västi vähemmän.? Soikkolanniemellä puhuttiin lähes yk- 
sinomaan inkeroista. Sen ja Hevaan inkeroisalueen etelä- 
puolella puhuttiin vatjaa. Hevaan murretta voi pitää mui- 
hin verrattuna konservatiivisempana, ja sen lähin kontak- 
tikieli venäjän ohella on ollut samoin arkaistinen itävatja. 
Neljäs, vähemmän tunnettu inkeroisryhmä, niin sanottu 
Oredežin ryhmä sijaitsi Laukaan yläjuoksulla, ja sen puhu- 
jat assimiloituivat ensimmäisinä 1950-luvulle mennessä 
venäjänkieliseen väestöön. Nykyään Hevaan ja Oredežin 
murre ovat jo täysin sammuneita. Viimeiset vielä inke- 
roista lapsuudessaan oppineet puhuvat joko läntisintä 
Laukaansuun tai Soikkolan murretta. 

Tietoja Nevan suiston asutuksesta ja asukkaiden ni- 
mistä on jo 1500-luvulta. Osa henkilönnimistä on tunnis- 
tettavissa ortodoksisiksi, ja ne näyttävät olevan vanhimpia 
esimerkiksi Lahtan volostissa (Lahen voloosti, Lahen kylä, 
venäjänkielisessä muodossa Lahta Korelskoja, Lahta Ko- 
relskoi) niin sanotulla Viipurin puolella eli Nevan pohjois- 
puolella. Saulo Kepsu katsoo näiden 1500-luvun alun or- 
todoksien olleen inkerikkoja. Sodat 1500- ja 1600-luvun 

taitteessa autioittivat Nevan suistoaluetta ja saaria. Uutta 


väkeä tuli erityisesti lähialueelta pohjoisesta Karjalankan- 
nakselta, mutta myös ortodoksit palasivat vanhoille alueil- 
leen, ja nimiluettelot osoittavat samojen sukujen ja per- 
heiden asuttaneen aluetta. Uskonnon ja ortodoksiperäi- 
sen nimistön perusteella Kepsu katsoo inkeroisten asut- 
taneen Nevan suistoaluetta yhdessä nuoremman suoma- 
laisväestön kanssa vielä 1600-luvun lopulla ennen Pieta- 
rin perustamista.* 

On arveltu, että Nevan pohjoispuolella olisi puhuttu 
inkeroista vielä 1700-luvun lopulla.5 Näin kirjoittaa 1786— 

1794 välisenä aikana Pietarissa vaikuttanut kulttuurivai- 
kuttaja ja kustantaja Fjodor Tumanski, jonka mukaan 
inkeroisia asui myös Nevan oikealla puolella. Tästä ei 
kuitenkaan ole säilynyt tarkempaa dokumentaatiota, ei 
myöskään tietoa siitä, oliko kyseessä vanha inkeroista pu- 
huva ryhmä vai myöhäinen siirtokunta. 

Tunnettujen inkerikkoryhmien lisäksi tutkijoita on 
askarruttanut niin kutsutun Kukkosin vatjan asema. Sii- 
nä esiintyy tavallisia vatjalaispiirteitä mutta vatjan tyypil- 
lisin äänteenmuutos k > tš etuvokaalin edessä (vatjassa 
tšesä = suomen kesä) puuttuu. Toisaalta siinä on useita 

inkeroiselle ominaisia piirteitä, minkä takia sen on katsot- 
tu olevan osin inkeroistunutta vatjaa.? 

Inkeroisen puhujamäärästä ensimmäiset luotettavat 
tiedot on kirjattu pietarilaisen etnografin Peter von Köp- 
penin etnografiseen luetteloon vuodelta 1848. Inkeroisia 
oli hänen mukaansa tuolloin noin 17 800. Inkeroisten as- 
similoituminen muihin väestöihin ja kielellinen venäläis- 
tyminen ei tapahtunut yhtä nopeasti kuin vatjalaisten, toi- 
sen Länsi- ja Keski-Inkerin vanhan väestöryhmän. Lähi- 
ympäristön voimakas väestönkasvu 1800-luvulla ja eri- 
tyisesti miljoonakaupunki Pietarin vaikutus muuttivat 
kuitenkin voimakkaasti Inkerinmaan kielitilannetta, ja 
1900-luvun tapahtumat tekivät inkeroisenkin hiipumises- 
ta peruuttamattoman. Suursaaresta kotoisin ollut suoma- 
lainen kielentutkija Volmari Porkka teki kaksi retkeä In- 
keriin vuosina 1882 ja 1884 ja vertaili Helsingin yliopis- 
tossa tarkastetussa väitöskirjassaan Uber den Ingrischen 
Dialekt mit Berücksichtigung der übrigen finnisch-ingerman- 
ländischen Dialekte (1885) inkeroista äyrämöis- ja savakko- 
murteisiin eli paikallisiin suomen kielen murteisiin.’ 
Hän havainnoi myös kielisosiologista tilannetta. Porkka 
arveli, että inkerikkojen etnisyyden säilymiseen oli vaikut- 
tanut muun muassa lähialueiden venäläisten alhainen 
koulutustaso - toisilla seuduilla venäjänkielisten korkeam- 
pi koulutus ja elintaso houkutti naapuriryhmiä kielenvaih- 
toihin. Sekin vaikutti pienten kieliyhteisöjen säilymiseen, 
että venäläiset ja muut uskonnoltaan ortodoksit sekä lu- 
terilaiset olivat pitkään eläneet erillään. Luterilaisten suo- 
malaisten läheisyydessä asuvat ortodoksiset inkerikot ei- 
vät sen takia assimiloituneet samalla tavalla suomenkieli- 
sen kirkon ja koulun vaikutuspiirissä. Osa nuoremmas- 
ta sukupolvesta oli kuitenkin jo tuolloin ryhtynyt käyttä- 
mään venäjää seurustelukielenä ja kykeni vain vaivoin 
käyttämään äidinkieltään.” 

Porkka vertaili eroja havainnollistaakseen tavallisimpia 
kulttuurisanoja inkeroisessa sekä äyrämöisten, savakoi- 
den ja muiden luterilaisten kielessä. Sanaston perusteel- 
la erot eivät olleet kovinkaan merkittäviä, vaan pikem- 

minkin samankaltaisuuksia oli huomattavan paljon. Por- 
kan listaan mahtuu joitakin havainnollisia esimerkkejä 
merkityseroista, vaikka hän ei kiinnitä niihin huomiota lä- 
hemmin. Esimerkiksi inkeroisessa esiintyy samoin kuin 
hajanaisesti viron murteissa tavattava 'isää? merkitsevä 
sana ätti, inkerinsuomalaisissa murteissa sen sijaan isä 
tai taatto, taatta." Vähälevikkiseen sanastoon kuuluu 
pövvy turkki’, jolla on vastineita vain vepsässä (pövii, pövu, 
pevi) ja lyydissä (pövii).'* Suomen sanaa kansi vastaavalle 
sanalle kanz on inkeroisessa kehittynyt muista itämeren- 
suomalaisista ja suomalais-ugrilaisista kielistä poiketen 
merkitys 'pöytä”,3 mihin Porkka samoin kiinnitti huo- 
miota. 

Inkerikkojen assimiloituminen oli käynnissä jo 1800- 
luvun jälkipuoliskolla, vaikka väestön absoluuttinen mää- 
rä vielä jatkoi kasvuaan yleisen väestökasvun ansiosta. Kos- 
ka perheiden koko oli usein suuri ja syntyvyys ylitti kuol- 
leisuuden 1800-luvun loppupuolella, voidaan olettaa in- 
kerikkojenkin määrän kasvaneen. Venäjän vuoden 1897 
väestönlaskentatiedoissa inkerikkojen määräksi ilmoite- 
taan 13774, mutta tämän ja von Köppenin viisikymmentä 
vuotta aiemmin ilmoittaman luvun tarkkaa keruumene- 
telmää ja taustoja ei tunneta yksityiskohtaisesti. Vuosi- 
sadan vaihteen ja etenkin Venäjän vallankumouksen 1905 
jälkeen elinolosuhteet vaikeutuivat monella tavalla, mikä 
johti muun muassa inkerikkojen lukumäärän romah- 
dukseen 1900-luvulla. Venäjän vallankumouksen aikaan 
väestömääräksi on ilmoitettu 10600. Silti vielä vuonna 
1926 toteutetun ensimmäisen Neuvostoliiton väestölas- 
kennan inkerikkojen virallinen lukumäärä oli 16 136.5 

Väestönlaskentatietoihin on syytä suhtautua varauksel- 
lisesti, koska väestönlaskennan toteutustapa ja kysymys- 
ten muoto vaikuttavat olennaisesti vastauksiin. Joka ta- 
pauksessa Venäjän vallankumous vaikutti nopeasti Inke- 
rinmaan tilanteeseen, ja talonpoikiin kohdistuneet kulak- 
kivainot heikensivät paikallisia yhteisöjä. Lyhyt kirjakielen 
kehitysjakso 1930-luvulla ei kyennyt eheyttämään kieliyh- 
teisöä. Kirjakieli oli näennäisestä kielipoliittisesta suopeu- 

destaan huolimatta laadittu alkeiskoulun lisäksi propa- 
gandistisia tavoitteita ajaen.° 

Vuoden 1937 väestönlaskentatietoja ei julkistettu Neu- 
vostoliiton aikana. Koska laskennan tulokset eivät vastan- 
neet valtion virallista ennustetta (Gosplan), tulokset julis- 
tettiin puutteellisiksi.? Kuusikymmentä vuotta myöhem- 
min julkistettujen tilastojen mukaan inkerikkoja oli tuol- 
loin 8 565 eli määrä olisi pudonnut lähes puoleen kymme- 
nessä vuodessa.” 

Inkerikkojen määrän kehityksestä 1900-luvulla ei ole 
täysin luotettavaa kuvausta jatkuvien vainojen, Stalinin 
väkivaltaisen bolševistihallinnon toteuttaman tuhoisan 
yhteiskuntarakenteiden musertamisen ja Neuvostoliiton 
syrjivän kansallisuuspolitiikan takia. Ne johtivat nopeasti 
Inkerinmaan väestön sirpaloitumiseen ja hajottamiseen. 
Inkeroista myös omilla kenttätyömatkoillaan tutkineen 
Arvo Laanestin mukaan toisen maailmansodan jälkeen in- 
kerikkojen lukumäärä oli enää tuhatkunta.'? Vaikka anne- 
tut lukumäärät ovat epävarmoja ja erityisesti sota-alueen 
läheisyydessä monet seikat vähensivät itämerensuomalai- 
siksi ilmoittautuneiden määrää, luvut ovat suuntaa an- 
tavia. Vuoden 1959 väestölaskennassa inkeroisten luku- 
määräksi ilmoitetaan 1062, joista vain 34,7 % äidinkieli- 
siä. Vuoden 1989 väestölaskennassa inkerikoiksi rekiste- 
röitiin 820 ihmistä, äidinkielisiksi 36,8 %.” 

Viimeisen viidentoista vuoden aikana toteutetussa kah- 
dessa Venäjän väestönlaskennassa inkeroisen kieli (venä- 
jäksi iZorski jazyk) mainitaan kieliluettelossa. Inkeroista 
ensimmäisenä kielenään puhuvia lapsia ei ole ollut enää 
vuosikymmeniin, minkä takia lukumäärät osoittavat hii- 
puvan kieliyhteisön viimeisen ikäpolven vähenemistä. 
Vuoden 2002 väestönlaskennan mukaan 362 ihmistä hal- 
litsi (vladenija jazykami) inkeroista. Vuonna 2010 vastaava 
luku oli 123. Inkerinmaalla toistakymmentä vuotta kenttä- 
töitä tehneet tutkijat Fjodor Rožanski ja Jelena Markus ar- 
vioivat kielitaitoisia olevan vuonna 2015 ehkä ainoastaan 
70 iäkästä puhujaa. Perheiden ja suurempien yhteisöjen 
arkikielenä inkeroinen on käytännössä sammunut.” 

Inkeroisen määrittely ja 
kielellinen identifikaatio 


Käsitteellinen hajonta, onko kyseessä kieli vai murre, ai- 
heutuu sekä inkeroisten itsestään käyttämistä että mui- 
den heistä käyttämistä määritelmistä. Volmari Porkan 
(1885) inkeroista koskevasta tutkimuksesta lähtien inke- 
roista on pidetty karjalalaislähtöisenä. Porkan suoraviivai- 
nen peruste oli, että erityisesti Soikkolan, Kaprion ja Lau- 
kaan inkerikot kutsuvat kieltään ”karjalan kieleksi”. Inke- 
roista kutsuttiin tästä syystä aiemmin myös Inkerin karja- 
laismurteeksi tai Inkerin karjalaksi. Nimitys oli niin leimaa 
antava, että myös vatjalaiset kutsuivat Soikkolanniemen 
inkerikkojen asuinaluetta ”Karjalaksi”. 

Toisaalta myös inkeroismurteista ja inkerikoista suo- 
meksi nykyään käytettävät nimitykset ovat peräisin inke- 
roisesta: ingerikkoi 'inkeriläinen mies tai nainen’, inger- 
läin 'inkeriläinen ja ingeroin. Ala-Laukaan alueella inkeri- 
kot ovat käyttäneet kielestään samaa nimitystä maa kee- 
li 'inkeroiner”, jota myös vatjalaiset ovat käyttäneet itses- 
tään, ja vatjalainen substraatti onkin ominaista tälle seu- 
dulle.?4 Inkerinmaan lähisukukielten välisen eron selven- 
tämiseksi onkin toistuvasti viitattu myös siihen, että eri 
ryhmään kuuluminen identifioitiin puhumista ilmaise- 
van verbin avulla. Inkerikot ilmaisivat puhumista verbillä 
lägäjääd 'puhuvat”, vatjalaiset pajattavad.> 

Ryhmästä käytettävä kollektiivinen nimitys ja erilaiset 
etnonyymivariantit eivät anna yksiselitteistä vastausta ky- 
symykseen inkeroisen taustasta. Niitä ei ole syytä tulkita 
varhaisemman etnohistorian avaimiksi. Sen sijaan ne 
kertovat alueella vallinneista erilaisista kollektiivisista ni- 
meämiskäytännöistä ja myös eri kieliä puhuneiden Inke- 
rinmaan ryhmien välisestä matalasta kielellisestä kynnyk- 
sestä. Inkeroisesta katsoen vatja ja alueella puhutut suo- 
men kaakkoismurteet ovat molemmat sen verran läheisiä, 
että ymmärtäminen ei ole vaikeaa, jos läheistä sukukieltä 
kuulee säännöllisesti. 

Erilaiset käytössä olleet identifikaatiokeinot osoittavat, 
että kielen ja murteen käsitteellinen ero ei ole ollut kovin 
tärkeä paikalliselle väestölle. Huolimatta siitä, että nimitys 
karjalainen oli laajalti käytössä, eroaa varsinainen karjalan 
kieli selvästi enemmän inkeroisesta muun muassa proso- 
dialtaan eli puherytmiltään ja äännejärjestelmältään kuin 
esimerkiksi Karjalankannaksella ja erityisesti sen poh- 
jois- ja itäosassa puhutut suomen kaakkoismurteet. Myös 
maantieteellisesti karjalan puhuma-alueet ovat olleet kau- 
kana. Varhemmassa tutkimuksessa on usein toistettu aja- 
tus, että inkeroinen olisi karjalaislähtöinen kielimuoto.?* 
Oletuksen esittäjän Volmari Porkan käyttämänä ”karjalai- 
nen” tosin viittasi laajemmin karjalan lisäksi myös suo- 
men itä- ja kaakkoismurteisiin.?? Vastaavaa lähdekriittistä 
näkökulmaa edusti myös Antti Sovijärvi, joka ei pitänyt in- 
keroista niinkään karjalaislähtöisenä, vaan korosti pikem- 
min itäsuomalaisia, kannakselaismurteisiin ja laajem- 
min myös savoon liittyviä piirteitä.” Pisimmälle ajatus- 
ta inkeroisen karjalaistaustasta kehitteli R. E. Nirvi, joka 
päätteli karjalaistaustaisten väestöjen ja kielten olevan pe- 
räisin Laatokan kaakkoisrannan ja Olhava-joen varrella si- 
jainneesta rautakautisesta kulttuurista.?? Alueella on kui- 
tenkin huomattavia eri-ikäisiä yhteyksiä myös muihin 
suuntiin Venäjällä ja myös skandinaavien liikkuvuudella 
on ollut osuutensa”. Olhavan keskuksen suoraviivainen 
yhdistäminen karjalaa puhuviin ja itäisiin itämerensuo- 
malaisiin väestöryhmiin on nykytutkimuksen valossa on- 
gelmallista. 

Nimenomaan karjalaa ja inkeroista yhdistäviä kielelli- 
siä piirteitä on vain vähän”, esimerkiksi imperatiivin kiel- 
toverbi elä, elgäh, astevaihtelu st : s (musta : musan) ja tk 
: t/d (matka : madas). Karjalaistaustaisten kielimuotojen 
levittäytymissuunta oli sitä paitsi pohjoiseen, ei etelään 
Inkeriin. Niinpä jo 1900-luvun alkupuolella itämeren- 
suomalaisia kieliä tutkinut E. A. Tunkelo korosti, ettei in- 
keroismurteita voida äännehistorian perusteella pitää 
Karjalan kannaksen murteista haarautuneina, vaan yhtä- 
läisyydet johtuvat pikemmin maantieteellisestä läheisyy- 

destä.3 Karjalaan verrattuna hän piti inkeroista vanhem- 
pikantaisena. Tälle kannalle asettuu myös useita vuosi- 
kymmeniä myöhemmin Heikki Leskinen, joka toteaa in- 
keroisen olevan monessa suhteessa suomen itämurteita 
ja karjalaa arkaaisempi kielimuoto.t Yhteinen nimitys 
karjalainen on säilynyt tai kehittynyt kummallakin tahol- 
la toisistaan riippumatta ilman, että se todistaisi näiden 
kahden kielimuodon polveutuvan samasta, muusta itä- 
merensuomesta poikenneesta muinaiskielestä. 


Inkerinmaan kielimuotojen tausta 
ja kielikontaktit 


Dokumentoiduista Inkerinmaan kielistä ja väestöistä au- 
toktonisia, vanhimpia tunnettuja alueen asukkaita ovat 
inkeroiset ja vatjalaiset. Kummatkin mainitaan jo keski- 
aikaisissa lähteissä 1000—1200-luvulla.5 Pohjois-Inkerin 
varhaista kielitilannetta tunnetaan huonommin, ja 1703 
perustetun Pietarin nopea kasvu itäisen Suomenlahden 
metropoliksi muutti pian alueen kielellistä ja etnografista 
olemusta. Inkeroisen ja vatjan naapuruudessa puhutut 
venäjä, suomi ja viro ovat myöhemmin alueelle levinnei- 
tä kieliä. Itäslaavilaisiin kieliin kuuluva venäjä on saavut- 
tanut nykyisen asemansa uuden ajan kuluessa. Keskiai- 
kaisen Novgorodin aikaisia kielellisiä suhteita tunnetaan 
huonosti. Inkerinmaa kuului pääosin Selonin viidennek- 
sen hallintopiiriin, idässä Vatjan viidennekseen.* Kum- 
mankin keskus oli Novgorod, jossa puhuttu slaavilainen 
kielimuoto poikkesi oletettavasti selvästi nykyvenäjästä. 
Ylipäätään vanhimmat slaavilaiset lainasanat on saatu itä- 
merensuomalaisiin kieliin nykyvenäjästä poikkeavasta 
kielimuodosta.? 

Suomenkielistä väestöä Inkeriin alkoi kulkeutua 1500- 
luvun lopulla ja etenkin 1600-luvulla Ruotsin vallan aika- 
na. Tosin suurin muuttovirta tuli Äyräpään kihlakun- 
nasta ja Karjalankannaksen eteläisistä pitäjistä 39 jossa pu- 
hutut suomen kaakkoismurteet ovat itse asiassa monel- 
ta piirteeltään hyvin samankaltaisia inkeroisen kanssa. 

Tuolloin Inkerinmaan itämerensuomalaisten kielten vä- 
linen suhde muuttui dramaattisesti. Luterilaisen suomea 
puhuvan väestön ilmestyttyä vanhastaan ortodoksiselle 
maaperälle uskonnosta tuli merkittävä kielirajan symbo- 
li. Vastaavasti myös Kaakkois-Viron setot identifioituivat 
uskonnoltaan ortodokseina, erotukseksi kutakuinkin sa- 
maa kielimuotoa puhuvista võrolaisista. Inkerinmaan vi- 
ronkielinen väestö syntyi muuttoliikkeen tuloksena valta- 
osin vasta 1800-luvulla yleisen liikkumisvapauden tultua 
voimaan Venäjällä. 

Huolimatta siitä, että Ruotsin vallan aikana Inkerin- 
maata koskeva tieto ja tutkimuksen käytössä olevan ai- 
neiston määrä lisääntyy, aikalaislähteet eivät anna tarkkaa 
tietoa 1600-luvun Inkerinmaan etnisistä suhteista ja val- 
linneista identiteeteistä. Inkerinmaan uskontoasioita lu- 
terilaisista lähtökohdista johtanut ja tilannetta tästä lähte- 
viin päämääriin sovittanut vaikutusvaltainen Narvan su- 
perintendentti Johannes Gezelius luonnehti inkerikkoja 
ja vatjalaisia Inkerinmaan suomenkielisiksi ortodokseiksi 
tuntematta lähemmin näiden väestöjen kielellisiä eroja.+ 

Soikkolanniemellä, jossa yhtenäisin inkeroisen puhu- 
ma-alue sijaitsi, asui myös pienehkö äyrämöisten siirto- 


kunta Vääränojan, Uudenkylän ja Järvenperän kylissä. Nii- 
denkin suomalaisasutus oli luultavasti peräisin jo 1600- 
luvun alusta. Huolimatta läheisestä kielisukulaisuudesta 
ja pienestä maantieteellisestä välimatkasta paikallisessa 
äyrämöismurteessa oli Nirvin mukaan huomattavan vä- 
hän inkeroisen vaikutusta. Sanastolliset ja kieliopilliset 
erot säilyivät myös tällaisessa ympäristössä, joskin joita- 
kin yhtäläisyyksiäkin toki oli. Inkeroisen vaikutuksesta 
syntyneistä samankaltaisuuksista Nirvi mainitsee muun 
muassa hajonnan kolmitavuisten sanojen geminaatiossa. 
Inkeroisen vaikutuksen mukaisia muotoja ovat esimerkik- 
si heppoone ”hevonen' ja allaaset ”kintaat”, Soikkolan inke- 
roisessa vastaavat muodot ovat heppoin ja allaist. Tavalli- 
sesti Soikkolan äyrämöismurteiden geminaatiosäännöt 
poikkeavat kuitenkin inkeroisesta. Vokaalin e labiaalistu- 
minen vokaaliksi o tai ö on tyypillistä inkeroiselle ja esiin- 
tyy myös paikallisissa äyrämöismurteissa: mänömää 'me- 
nemme’, tekömää 'tekemään ja niin edelleen. Sanastolli- 
sia eroja Nirvin käyttämien kielenoppaiden oli helppo lue- 
tella, ja ne ilmenivät esimerkiksi juuri uskonnollisissa kä- 
sitteissä (ks. taulukko 1). 


Taulukko 1. Soikkolan inkeroismurteiden ja Soikkolanniemellä (Uusikylä, Vääräoja) puhuttujen suomen äyrämöismurteiden sanas- 


tollisia eroja.14 
Soikkolan inkeroismurteet 


uskonto äijäpäivä, strasnoi päädetsä, maahenkäyz, 


pedronpraaznikka, jaani; toohuz 


viikonpäivät 
päädetsä, soovatta, pyhä 


muita sanoja 


kabusta, sogad 


enzimässargi, toissargi, sereda, neljääspäivä, 


pertti, eus, kanz, laavitsa, verrääjä; pöyvy, nyblä, 
kangaspuud, naabertimed; hoomuz, läädä, inhmiin, 


Soikkolan suomalaismurteet 


äijäpäivä, pitkäperentaki, helatorstaki, pietarinpäivä, 
juhannus; kynttilä 


maantaki, tiistaki, keskiviikko, torstaki, perentaki, 
lauvvantaki, suntaki 


tupa, porstuva, pöytä, penkki, portti; turkki, nappi, 
pelsimet, kaiteet; aamu, haastaa, ihmine, kaali, 
kiuksamet ('kidukset”) 

Kiinnostuksen Inkerin perinteeseen, kulttuuriin ja 
kieleen kasvaessa 1800-luvulla paikallisia oloja koskeva 
tieto alkoi vähitellen täsmentyä. Von Köppenin keräämä 
etnografinen tieto vakiinnutti kuvan monikulttuurisesta 
ja -kielisestä alueesta, jossa vallinnutta etnografista asetel- 
maa 1900-luvunkin tutkijat saattoivat vielä havainnoida. 
Vallinneet kielikontaktitilanteet vaihtelivat alueittain. Ku- 
vaava on Inkerinmaalla toisen maailmansodan jälkeen 
runsaasti kenttätöitä tehneen, sekä vatjaa että inkeroista 
tutkineen ja tallentaneen Paul Aristen luonnehdinta pai- 
kallisista vaikutussuunnista: 


Inkeroismurteet jakautuvat kahteen ryhmään, joista toises- 
sa on hyvin voimakas vatjalainen substraatti — — Substraat- 
tivaikutus ilmenee inkeroisen fonologiassa, kieliopissa ja 
sanastossa. — — Läntisissä inkerois- ja vatjalaiskylissä on 
erityisen vahva virolainen adstraatti. Inkeroisen ja vatjan 
adstraattivaikutus on Laukaanjoen varrella ja Laukaan- 
lahden ympäristön kylissä monikerroksinen —— Inkeroi- 
sen ja vatjan välistä adstraattivaikutusta esiintyy myös ai- 
kaisemmalla itävatjalaisella alueella. Vatjalais-suomalainen 
adstraatti on hyvin tavallista Kattilassa ja sen naapurikylis- 
sä —— Soikkolanniemellä (Soikino) on hyvin yleistä inke- 
rois-suomalainen adstraatti, samoin Laukaanjoen alueella 
ja muualla, missä suomalais- ja inkeroiskylät sijaitsevat tai 


sijaitsivat lähekkäin. 


Se Inkerinmaa, jossa kielen- ja perinteentutkijat liikkuivat 
1800-luvulla, versoi monia erilaisia kielikontaktitilanteita. 
Kieliyhteisöjen väliset suhteet eivät olleet staattisia, vaan 
läheisten sukukielten puhujien väliset yhteydet synnytti- 
vät jatkuvasti uudenlaista variaatiota. Se ilmeni sekä sa- 
nastollisina lainoina että rakenteellisena lähentymisenä. 
Paikallisiin kieliin kerrostui monenlaista ainesta. Kuten 
edellä olevasta Aristen sitaatista ilmenee, inkeroinenkin 
oli osallisena kaikissa ajateltavissa olevissa kielikontakti- 
tilanteissa: inkeroisen ja vatjan, inkeroisen ja suomen, 
inkeroisen ja viron sekä inkeroisen ja venäjän. Venäjän 

vallankumouksen jälkeinen yhteiskunnallinen murros 
muutti myös kielitilannetta ja venäjän kielisosiologinen 
ylivalta alkoi korostua nopeasti. Kun petroskoilainen perin- 
teentutkija Fino Kiuru kiersi Soikkolanniemellä 1960-lu- 
vun lopulla etsimässä viimeisiä runonlaulajia ja kysele- 
mässä paikallisista oloista ja kielestä, hänelle vastattiin, 
että kaikki ovat aina olleet venäläisiä ja uskontokin on ve- 
näläinen.4* Paul Aristen vatjan matkojen päiväkirjamer- 
kinnät 1950—-1960-luvuilta sisältävät yksityiskohtaisem- 
pia havaintoja alueen kielitilanteesta ja inkeroisen elin- 
voimaisuudesta. 

Erityisen monta kielimuotoa limittyi toisiinsa Ala-Lau- 
kaan alueella, jossa puhuttiin alkuperäisten inkeroisen ja 
vatjan lisäksi myös suomea ja viroa sekä venäjää.“? Vatja- 
laiset osasivat yleisesti ja täysin sujuvasti inkeroista, kun 
taas inkerikot eivät tunteneet vastaavalla tavalla vatjan sa- 
nastoa.19 Toisaalta inkeroisesta kantautui vaikutusta Koil- 
lis-Viron murteisiin.’ Erilaisten itämerensuomalaisten 
kielimuotojen maantieteellinen ja kielellinen lähekkäi- 
syys näkyy erityisen vahvasti 1990-luvun loppupuolella 
kerätyssä aineistossa. Perinteisten yhteisöjen rapistuttua 
tai kadottua kokonaan yksilöiden idiosynkraattiset ja elä- 
mänvaiheiden mukana kieleen tarttuneet piirteet ovat ko- 
rostuneet.5 Inkeroista on tämän takia johdonmukaisinta 
tarkastella ensisijaisesti paikallisten murteiden näkökul- 
masta eikä yhtenä yhtenäisenä kielimuotona. 


Inkeroisen kielelliset ominaispiirteet 


Kuten edellä on todettu, inkeroisessa ei ole paljonkaan sel- 
laisia tunnusomaisia piirteitä, jotka erottaisivat sen kai- 
kista muista itämerensuomalaisista kielistä. Esimerkiksi 
pitkät välivokaalit ee, oo ja öö ovat säilyneet monoftongeina 
samoin kuin pääsääntöisesti vatjassa ja virossa. Ne eivät 
ole diftongiutuneet, kuten suomessa ja karjalassa, joissa 
näitä pitkiä vokaaleita vastaavat ie, uo ja yö. Tutkimuksessa 
on kiinnitetty eniten huomiota fonetiikkaan ja prosodi- 
siin piirteisiin, jotka vaikuttavat myös sanoihin ja taivu- 

tusmuotoihin. Erityisesti äänteiden kestoa ja klusiilien laa- 
tua koskevat havainnot ovat olleet melko runsaasti esillä.5? 

Kaksi- ja kolmitavuisten sanojen vokaalien pituus vai- 
kuttaa konsonanttien pituuteen. Kaksitavuisten sanojen 
yksittäisen konsonantin piteneminen sellaisissa muo- 
doissa kuten (Soikkola) kallaa 'kalaa', rahhaa 'rahaa' ja os- 
saa 'osaa' vastaa suomen murteissa tavallista yleisgemi- 
naatiota. Painollisen tavun jälkeisen konsonantin gemi- 
noituminen pitkän vokaalin edessä vastaa pääpiirteissään 
useissa muissa itämerensuomalaisissa kielissä tavattavaa 
geminoitumista. Inkeroisen osalta klusiilien p, t, k ja 
sibilantin s tulkintaan liittyy lisäksi niiden merkintä vo- 
kaaalien välissä tai heikkoasteisena varianttina. Näitä niin 
sanottuja mediaklusiileja on merkitty foneettisessa trans- 
kriptiossa kapiteelikirjaimella, esimerkiksi moGompia 
'sellaisia”, naiZeD naiset. Karkeistetussa kirjoitusasussa 
näitä voidaan merkitä viron ortografian tavoin b, d, g, z 
vaikka niitä ei äännetäkään soinnillisina (mogompia, 
naized). Näin on menetelty myös tässä kirjoituksessa. 

Sen sijaan kolmitavuisten sanojen painottoman tavun 
vokaalin piteneminen ja sen aiheuttama konsonantin ge- 
minoituminen on leimallisesti vain inkeroiseen rajoittu- 
va piirre. Tosin tämänkään piirteen levikki ei ole täydelli- 
nen, koska se puuttuu Ala-Laukaan murteesta. Muuten 
säännönmukaisia muotoja ovat orraava 'orava', ikkääviiz 
'ikävöiminen”, sukkuuri 'sokeri”, mattaala 'matala”, terrää- 
vä terävä’. Sama sääntö ilmenee myös nuorissa venäläi- 
sissä lainoissa, kuten senniihan sulhasen (gen.)' (< ven. 
ženih 'sulhanen'). Edelleen kolmitavuisten sanojen gemi- 
naatio koskee *etA-adjektiiveja, jotka vastaavat suomen 
kirjakielen -ea-loppuisia adjektiiveja, kuten sokkiia 'sokea”. 
Kolmitavuisten sanojen geminaatio näkyy myös kaksi- 
tavuisten sanojen taivutuksessa, jos taivutusmuoto perus- 
tuu lyhyeen vokaaliin, kuten partitiivissa: mado : mattooa 
”matoa', tomu : tommuua tomua’. 

Ensimmäisenä järjestelmällisesti inkeroista tutkinut 
Porkka luetteli inkeroisen ominaispiirteinä suomeen ver- 
ratessa havaittavia poikkeavuuksia.’ Hänen mukaansa 

sellaisia olivat 1) pitkien puolisuppeiden vokaalien ee, oo, 
öö suppeneminen (> ii, uu, üü), 2) klusiilien k, t ja p sekä 
sibilantin s pehmenemisen mediaklusiileiksi g, d ja b ja 
soinnilliseksi z:ksi ja 3) ensi tavun i:n madaltumisen e:ksi 
r:n edellä kuten sanoissa kerppu, versta ja kerves. Hän tun- 
nisti myös astevaihtelutapaukset tk : d sekä (st >) ss : s, 
vaikka ei käyttänyt ilmiöstä astevaihtelun nimitystä. 

Useimpien muiden itämerensuomalaisten kielten ta- 
voin (poikkeuksina liivi ja vepsä) astevaihtelu on tyypillis- 
tä inkeroiselle.f? Se muistuttaa monella tavoin suomen 
kaakkois- ja itämurteiden astevaihtelua. Esimerkiksi k:ta 
vastaavan vokaalienvälisen g:n [G] vastineena on kato lägä- 
jää : läättii puhuu : puhuttiin”, sugu : suulle 'suku : suvul- 
le, suga : suan *suka, harja” tai labiaalisessa ympäristössä 
v: haugi : havved 'hauki : hauet' hoovvada ”huoata' : hooga- 
jaa huokaa’, konsonanttiyhtymissä esim. nahka : nahast, 
märgä : märääd, jälgi : jäled. Suomen nk-yhtymää vastaa- 
va ng [NG] säilyy kuitenkin astevaihteluttomana ongimaa 
: ongin ja hengi : hengen. Useimmista suomen murteista 
poiketen velaariklusiili k on inkeroisessa astevaihtelussa 
myös konsonanttiyhtymissä sk ja tk, esim. rooska : roozan 
"ruoska", kiskoa : kizon, samoin pitkä : pidäd, itkiä : iden 'it- 
keä. Suomen murteiden luokittelun kannalta keskeisen 
t:n heikon asteen vastine on inkeroisessa suomen kaak- 
kois- ja itämurteiden mukaisesti kato: kodi : koin 'koti”, 
(Soikkola) pidämää : piettii "pitämään : pidettiin”, (Hevaa) 
raadamaan : raaoin "työskentelemään : työskentelin (raa- 
doin), lauda : lavvast 'lauta : laudasta”. Konsonanttiyhty- 
män st heikon asteen vastine on ss, esim. muistaa : muis- 
san (esimerkki 1). Labiaaliklusiilin p heikkoasteiset muo- 
dot ovat suomeen verrattuna odotuksenmukaisia, esimer- 
kiksi leibä : leivän, siibi : siived. 


(1) (Soikkola) kaig muissan ku haassettii$ 


"Kaikki muistan, kun puhuttiin [haastettiin]. 


Inkeroiselle on myös tyypillistä, että pitkät puolisuppeat 
vokaalit ee, oo ja öö ääntyvät hiukan korkeampina kuin 

kirjoitusasu näyttää. Osassa Soikkolan ja Hevaan murret- 
ta ne ääntyvät vastaavina pitkinä suppeina vokaaleina ii, 
uu ja üü (ks. esimerkit 2—4).59 Tämä sääntö pätee myös 
sellaisiin tapauksiin, joissa pitkä vokaali on syntynyt as- 
tevaihtelun vaikutuksesta yksittäistä klusiilia heikossa as- 
teessa vastaavan kadon paikalle, kuten esimerkissä 3 tiisiit 
"tiesivät? (< *teesi- : teetä-), tai muuten kadonneen konso- 
nantin paikalle, kuten esimerkissä 4 uutta 'olette' (< oot- 
ta < oletta). 


(2) (Soikkola) mänimmä müü riihee üüks, illaast pimiäl*? 


"Me menimme riiheen yöksi, illalla pimeällä.” 


(3) (Soikkola) oli mogompia paimenia kummot tiis(s)iit 
kaik tiikkenää* 


"Oli sellaisia paimenia, jotka tiesivät kaikki tykkänään. 


(4) (Soikkola) uutta tüü kuulleed naized ved sto soboroi- 
dettii, käütii kirgooz*? 
"Olette(ko) te kuulleet naiset, että naiset kirkoteltiin, 


kävivät kirkossa.” 


Ala-Laukaan murretta lukuun ottamatta inkeroiselle on 
ominaista Porkan mainitsema ensimmäisen tavun i muut- 
tuminen e:ksi r:n edellä ir > er, kuten sanoissa verz 'virst, 
kervez 'kirves”, serbil ”sirpillä? sekä esimerkin 5 hervittää 
"hirvittää" ja 6 hervilöi 'hirviä”.3 


(5) (Soikkola) a tüdöid jo älüisiid sis sto, jo noisootki jo 
nigu hervittää jo heidäS+ 
"Mutta tytöt jo älysivät sitten, että, jo alkaakin niin kuin 


hirvittää heitä.’ 
(6) (Hevaa) a miä itseg vot hervilöi taboin, stukka 


kümmenä(ä)n5 


*Mutta minä itsepä hirviä tapoin, kymmenen kappaletta.” 

Äänteellinen, koko inkeroiselle ominainen arkaismi on 
klusiilin ja likvidan yhtymän, kuten pl, pr, tl, tr, kl, kr säily- 
minen** samoin kuin karjalassa, vepsässä ja aiemmin sa- 
volaismurteissa, joissa se on väistyvä ominaisuus.” Suo- 
men ja viron kirjakielessä esimerkkien 7-8 sanoissa alku- 
peräinen klusiili yhtymässä kr tai kl on vokaaliutunut, vrt. 
suom. kaura ~ vir. kaer, suom. seula ~ vir. sõel. 


(7) (Hevaa) heinnä ku oli vähä nii kagran olel söödettin“? 


*Heinää kun oli vähän niin kauran oljilla syötetiin.” 


(8) (Hevaa) heiäd lazetti läbi siiglan5 
"Ne laskettiin läpi seulan. 


Koko itämerensuomalaista kielialuetta ajatellen arkaisti- 
sia piirteitä esiintyy erityisesti Hevaan murteessa, ja jot- 
kin niistä ovat yhteisiä sen lähimmän variantin, itävatjan 
kanssa.”° Tällaisia ovat erityisesti sananloppuisten konso- 
nanttien säilyminen tietyissä taivutuskategorioissa, mutta 
myös sanan lopussa, kuten läheh lähde (esimerkki 9). Mai- 
nitunlaisia sanoja esiintyy myös alla esimerkeissä 24-31. 


(9) (Hevaa) see migä tuli tähä jokkeen, se oli läheh vezi” 


’Se mikä tuli tähän jokeen, se oli lähdevesi.” 


Vaikka vain inkeroiseen rajoittuvia piirteitä on vähän, 
myös kieliopilliset piirteet kertovat osaltaan itämerensuo- 
malaisten kielten keskinäisistä suhteista. Inkeroisen his- 
torian kannalta useat piirteet yhdistyvät nimenomaan 
suomen kaakkois- ja savolaismurteisiin sekä karjalan kie- 
leen. Eri alamurteiden välillä esiintyy myös eroja, jotka 
heijastavat erilaisia kielikontaktivaikutteita. 

Verbin monikon kolmannen persoonan muodot perus- 
tuvat monikon -t-tunnuksen liittämiseen verbivartaloon 
sekä preesensissä (10) että imperfektissä (11). Myös tämä 
piirre esiintyy suomen kaakkois- ja osin itäisissä savolais- 
murteissa.?? 

(10) (Soikkola) sinnehää ne hiired tullood ja sinne ne 
i kazitki sit tullood? 
*Sinnehän ne hiiret tulevat ja sinne kissatkin sitten tulevat. 


(11) (Hevaa) höi nousid, höö ollid liijaa hiidra...74 


"Ne alkoivat, ne olivat liian ovelia.” 


Nominien sijataivutuksen monikkomuodostuksessa on 
i-monikon rinnalla laajalti käytössä suomen kaakkois- ja 
savolaismurteissa sekä karjalassakin tavattava loi-monik- 
ko.5 Se esiintyy muissa kaksitavuisissa vartaloissa kuin 
väljävokaalisissa a- tai ä-vartaloisissa sanoissa (12—14). 


(12) (Soikkola) emmä pääze poiz emmägä lövvä oviloja 
kättee, kuz oved ollaa”* 
"Emme pääse pois, emmekä löydä ovia (”käteen”), missä 


ovet ovat.” 


(13) (Soikkola) kül siil oli taloloja müüt pirutki(1)77 
"Kyllä siellä taloja myyvät pirutkin. 


(14) (Hevaa) meijen metsiz nüd ono kaige laajazi idikkoja, 
karhuloi ono, suziloi, ryys, metsän kiissa, reboloi, jäniksi, 
oravi, hervilöi?? 

Meidän metsissä nyt on kaikenlaisia itikoita, karhuja on, 


susia on, ilves, metsän kissa, kettuja, jäniksiä, oravia, hirviä. 


Monikon genetiivin muodostus (esimerkit 15—16) on sa- 
manlaista kuin suomen kaakkoismurteissa ja laajalti 
savolaismurteissa?9. 


(15) (Soikkola) no jürginpäivä oli naisiim päivä?° 


"No Jyrkinpäivä oli naisten päivä.” 
(16) (Soikkola) hüü tiisiid sidä sto, see taloin koht ain pidi 


hävviissä?" 


"He tiesivät sen, että se talojen paikan piti aina hävitä.” 

Laukaansuun murteessa esiintyy samanlainen postposi- 
tiosta kanssa suffiksoitunut komitatiivi (17—18) kuin vat- 
jassa ja virossa, Suomen puolella alkujaan Kymenlaaksos- 
sa esiintynyt muutos.? Ilmiö on sittemmin alkanut levi- 
tä laajemminkin suomessa. Inkeroisessa se ei ulotu koko 
kielialueelle, ja esimerkiksi Hevaalla käytetään vastaa- 
vassa merkityksessä postpositiolauseketta, esimerkissä 19 
koirin kera. 


(17) (Laukaansuu) ja siiz hään oli naaparinkaa niin kovviis- 
sa riitoissa männüt, jet ko toine oli rikaz ja toine oli vähä- 
ne köühempi?+ 

"Ja siis hän oli naapurin kanssa niin kovissa riidoissa men- 


nyt, että kun toinen oli rikas ja toinen vähän köyhempi. 


(18) (Laukaansuu) se oli siiz viimesen öön miunkaa siinä 
0ötäs 


"Se oli sitten viimeisen yön minun kanssani siinä yötä. 


(19) (Hevaa) mööi prjaamo koirin kera? 


"Me aivan koirien kanssa.” 


Tyypillisenä lauseopillisena piirteenä voi mainita esimer- 
kiksi sen, että alkamista ilmaistaan alkujaan ”nousemista' 
merkitsevän verbin avulla. Verbiliitossa sillä on apuverbi- 
mäinen tehtävä (20). 


(20) tuumaižin sto noizemba saaus kullaittammaa, 
vaabukkaissia korjaamaa ja omenia. 
"Ajattelin, että alanpa kävellä puutarhassa, keräämään 


vadelmia ja omenia.” 


Rakenteellisia ominaisuuksia voitaisiin luetella enem- 
mänkin, mutta ne edellyttäisivät yksityiskohtaisempaa kie- 
liopin ja lauserakenteiden tarkastelua. Vaikka inkeroisesta 
tallennetussa kieliaineistossa ilmenee muiden saman 
alueiden kielten vaikutus ja murteiden välillä on joitakin 
selviä eroja, Soikkolan ja erityisesti Hevaan murteessa 


131 


https://doi.org/ 10.21435/ skst.1467 


esiintyy myös arkaistisia piirteitä. Nykysuomessa margi- 
naalinen modus potentiaali esiintyy toisinaan ehtoa tai 
mahdollisuutta ilmaisemassa (21). 


(21) (Soikkola) ku ed antane, ken ni, muuissa ei siul toizeel 
vuutta üht lehmäägiš 
"Jos et anna, joku, muuten ei sinulla seuraavana vuonna 


ole yhtään lehmääkään.” 


Nominien taivutusmuodoista itämerensuomalaisten kiel- 
ten allatiivi on alkujaan ollut konsonanttiloppuinen, ku- 
ten Hevaan murteesta poimitut esimerkit 22—23 osoitta- 
vat. Useimmista kielistä allatiivin loppu-n on kadonnut. 
Loppuvokaalin säilyminen esimerkiksi virossa (puule 
"puulle, teisele poolele "toiselle puolelle) on ollut mahdol- 
lista nimenomaan siksi, että sitä on seurannut vielä toi- 
nen konsonantti. Alkuperäinen -len-päätteinen allatiivi 
säilyi pisimpään Hevaan inkeroismurteen lisäksi paikoin 
savolaismurteissa.9 


(22) (Hevaa) se luudin odedaan, too pannaan ühele puu- 
lelen to toizelen puulelen i häneez künnedän ain üht 
reuna?° 

'Se (aura)lusikka otetaan, se pannaan yhdelle puolelle, 


sitten toiselle puolelle ja sillä kynnetään aina yhtä reunaa.” 


(23) (Hevaa) vägi mänid päiväks kaig pellolen, heinämaa- 
len, i lehmäd lounahellen eiväd päässed?" 
"Väki meni päiväksi kaikki pellolle, heinämaalle, ja lehmät 


lounaalle eivät päässeet.” 


Vielä edellistä suppeampi alueellisesti on loppuklusiilin 
säilyminen verbin ensimmäisessä infinitiivissä, yksikön 
toisen persoonan imperatiivissa sekä konnegatiivimuo- 
dossa eli kieltosanan yhteydessä esiintyvässä muodossa. 
Kaikissa näissä kategorioissa vastaava muoto päättyy nyky- 
suomessa loppuhenkoseen, jota ei kirjakielessä merkitä, 
mutta joka aiheuttaa seuraavan sanan konsonantin kah- 

dentumisen sanansisäisessä asemassa, esimerkiksi mi- 
nun pitää tulla tänne äännetään tulla[t] tänne. Ilmiön seli- 
tyksenä on se, että samassa asemassa on ennen esiintynyt 
*-k, joka on säilynyt Hevaan inkeroismurteessa (24) ja itä- 
vatjassa (25) ja aiemmin tavattu myös paikoin savolais- ja 
fragmentaarisesti päijäthämäläisissä murteissa. 


(24) (Hevaa) enzimäizeks ku se algoi noussag — = 


*Ensimmäiseksi kun se alkoi nousta” 


(25) (Vatja: Ikäpäivä) siiz juttööb, piäb jaaššikka õssaag 
nisu javojöö vallaa, val-, allaa” 
"Sitten (hän) sanoo, että pitää ostaa laatikko vehnäjauhoja 


varten.” 


Edellä mainittu pätee myös imperatiivin eli käskymuodon 
yksikön toiseen persoonaan (26), samoin preesensissä 
kieltosanan yhteydessä esiintyvään taipumattomaan ver- 
bimuotoon eli konnegatiiviin, jossa loppuklusiili *-k on 
samoin säilynyt (27—28). Tämäkin piirre on esiintynyt itä- 
vatjassa (29). 


(26) (Hevaa) saon siä mä kagra sarkan händ ajag a miä... 
jälkin kohta käin% 
"Sanon, sinä mene kaurapellolle, aja sitä, mutta minä tulen 


kohta perässä. 


(27) (Hevaa) hän enämppe seeld ei pääzeg?* 


"Hän ei enempää sieltä pääse.” 


(28) (Hevaa) kleeveriä äijä kera ei käzedäg andaman’ 


'Apilaa kielletään (ei käsketä) antamasta paljon (kanssa). 


(29) (Vatja: Ikäpäivä) i juttööb što miä koollag ved 
en tahog, a surma tuöbo" 
"Ja sanoo, että minä en tahdo vielä kuolla, mutta kuolema 


tulee.” 

Kielen arkikäytössä esiintyvät taivutusmuodot ovat tavalli- 
sesti ennustettavia. Niiden lisäksi sananloppuinen klusiili 
esiintyy myös monikon toisen persoonan possessiivisuf- 
fiksissa ainakin adverbimäisessa lausekkeessa (30) sekä 
kivettyneessä adverbimuodossa (31). 


(30) (Hevaa) käütin toiz talois toiz toizillanneg i naabu- 
riloil?9 
"Käytiin toisissa taloissa toinen toisenne (luona) ja naapu- 


reilla.” 


(31) (Hevaa) mist mado panno pittä käzi obezaatelno pan- 
na kovaast kiin nigu ei veri pääziz mänömän edemmäg 
"Mihin on käärme pistänyt, pitää käsi ehdottomasti panna 


kovasti kiinni, että veri ei pääsisi menemään edemmäs. 


Monikon ensimmäisen persoonan muodossa Hevaan in- 
keroinen ja itävatja poikkeavat toisistaan. Hevaan murtees- 
sa pääte on -man (32—33), jolla ei ole identtisiä vastineita 
muissa itämerensuomalaisissa kielissä. Itävatjassa moni- 
kon ensimmäisen persoonan pääte on samoin itämeren- 
suomalaisella kielialueella poikkeuksellinen klusiililop- 
puinen -mmag (34). 


(32) (Hevaa) kaks lodku odamman"° 


’ Otamme kaksi venettä. 


(33) (Hevaa) i vot möö mänimän'*' 


"Ja niin me menimme.” 


(34) (Vatja: Ikäpäivä) siis tulimmag kane kõlmõd nellä lau- 
taa korjazimmag, pominoittama issuttii"*? 
"Sitten tulimme, ne kolme neljä lautaa korjasimme, 


istuimme muistelemaan.” 

Kaksi kielennäytettä 


Seuraavat kaksi kielennäytettä ovat tyyppiesimerkkejä in- 
keroisesta tallennetusta aineistosta. Moniin muihin itä- 
merensuomalaisiin kieliin verrattuna inkeroisen kielen- 
näytteitä on julkaistu vähemmän, mihin lienee vaikutta- 
nut suomalaistutkijoiden ajatus inkeroisesta yhtenä suo- 
men murteena. 

Alkuperäisissä kokoelmissa näytteet on kirjoitettu itä- 
merensuomalaisten kielten tutkimuksessa yleisesti ja 
myös suomen ja viron murteentutkimuksen sovellettua 
foneettista transkriptiota eli niin sanottua suomalais-ugri- 
laista tarkekirjoitusta noudattaen. Tässä artikkelissa mer- 
kintätapaa on yksinkertaistettu ja diakriittisten merkkien 
sijasta on pyritty fonemaattiseen transkriptioon. 


1) Pitkää vokaalia on merkitty aiemmin siteerattujen esi- 
merkkien tavoin merkitty pituusviivan sijasta ä, &, €, T, o, 
0, ü, ii, ä, ö kahdella vokaalilla aa, ee, ii, oo, uu, üü, ää, öö 
eikä väljyysastetta ole erikseen osoitettu. 

2) Kielennäytteissä inkeroiseen sovelletussa transkriptios- 
sa soinnittomia mediaklusiileja on merkitty sekä sanan- 
sisäisessä että sananloppuissa asemassa kapiteelikirjaimel- 
la B, D, G, jotka on tässä viron ortografian mukaisesti kir- 
joitettu b, d ja g. Ne ääntyvät viron tavoin kuitenkin soin- 
nittomina, ja vain Oredežin eli Ylä-Laukaan murteessa ne 
ovat ääntyneet soinnillisina, samanlaisina kuin esimer- 
kiksi venäjässä, englannissa ja ruotsissa. Tässä luvussa 
ei kuitenkaan ole mukana yhtään esimerkkiä Oredežin 
murteesta. 

3) Foneettista laatua tarkentavassa transkriptiossa sanan- 
loppuisten konsonanttien, erityisesti sibilanttien ja klusii- 
lien merkintätapa vaihtelee, koska seuraavan sanan en- 
simmäisen äänteen laatu vaikuttaa soinnillisuuteen. Täs- 
sä kirjoituksessa äänneympäristöstä aiheutuva variaatio 
on jätetty merkitsemättä ja käytetty odotuksenmukaista 
varianttia, esim. konz 'kum, siz 'sitten'. 

4) Venäläisperäisessä sanastossa on noudatettu venäjän Näyte Hevaan inkeroismurteesta 
ortografiaan perustuvaa transkriptiota, jos sana vastaa ve- 
näjänkielistä vastinettaan eikä se ole muuttunut inkeroi- a nüd on vähemäd vet. ennen oli sto daže vot kodiloil tap- 
sessa äännerakenteeltaan, esimerkiksi ved (vahvikepartik- paiz vezi. vot, täs meil hevahal on kaks kertta jo üks akka 
kelina käytettävä sana), vykapali "kaivoivat". Jos sanaa tai- siin karaulli kalju kaig siivota on kujaaz a vezi männö 
vutetaan omaperäisen sanan tavoin, se on kirjoitettu oma- ümppäri kaardano. vot. milläizel vuuel a nüd vot näil voot- 
peräisen sanaston tavoin, esim. ribagad (< ven. rybak *ka- ta viiz, kuuz, nüd on vähä vettä, patamuu sto meild üks 
lastaja”). jogi odettiin poiz... 

a se oli see läheh vezi, klutSi. hän vääräberääst täst meije 


Näyte Soikkolan inkeroismurteesta külääst, to is kozeeld veel kümme verst täst tullo kahegza- 


need oli kogo soikkola kaig, kaig olliid ribagad, kogo soik- 
kola oli. vähägä soikkolast sid jäi miihiägi kullii... sto kaig 
uppoistii. seen kalan pääl elettii. siil sai, päättää kallaa, siz 
oli rigaz. ken ei saand, siz oli köühe. miihed ku käivätki, 
meil oli viil meri, seitsekaarro meri ja leningraadin kaig, 
kogo miihed kaig uppoistii: konz kold miist küläst, konz 
kaks miistä külästä, konz viiz miistä külästä, kaig uppoist, 
merree... 

ved ei enne ollud niidä mottoorivenneidä, enne souv- 

vos käütii. kolme räätüä ku miist istuiz, siin räädü ja tää 
ja, kaig airod käez, ni ku tulliid tormid, airotkii katkaistii 


käest ja, ja venneen üli käi ja kaig oltii siil. 


"Ne olivat koko Soikkola, kaikki olivat kalastajia, koko Soik- 
kola oli. Vähän Soikkolasta sitten jäi miehiäkään kyliin... 
kun kaikki hukkuivat. Siitä kalasta elettiin. Siellä sai pyy- 
tää kalaa, silloin oli rikas. Kuka ei voinut, sitten oli köy- 
hä. Miehet kun kävivätkin, meillä oli vielä meri, Seiskarin 
meri ja Leningradin kaikki, kaikki miehet kaikki hukkui- 
vat: milloin kolme miestä kylästä, milloin kaksi miestä 
kylästä, milloin viisi miestä kylästä, kaikki hukkuivat me- 
reeen. 

Ennenhän ei ollut niitä moottoriveneitä, ennen käytiin 
soutamalla. Kolme riviä istui miehiä ja tämä ja, kaikki ai- 
rot kädessä, niin kun tuli myrsky, airotkin katkesivat käsis- 


tä ja, ja [aallot] kävivät veneen yli ja kaikki olivat siellä.’ 

doist verstta. see migä tuli tähä jokkeen. se oli läheh vezi, 
klutši. hään vykapali häneest atrostok i lazettin truvaad i 
händ ajettin pittergoovan mihele sinne sanatoori. sto se 
on liijan poleznaja voda. vot sendakki tuli vähemäd vettä. 
nüd taaz i vod, jo näkkü pohja joeez. a ennen hüvin ene- 
med. se oli kaks jokkee, a nüd üks jogi meist odettin poiz. 


hää seld vääräberääst atvelii sinneg kaarossan pääle.'% 


"Mutta nyt on vähemmän vettä. Ennen oli, vesi ulottui jopa 
taloihin asti. No tässä meillä Hevaalla kaksi kertaa jo eräs 
rouva täällä huusi ja kiljui, että kaikki eläimet ovat ulko- 
suojassa mutta vesi menee ympäri talon. Niin. Minä vuon- 
na, mutta nyt niin, viisi tai kuusi vuotta, nyt on vähän vet- 
tä, koska meiltä otettiin yksi joki pois... 

Mutta se oli se lähdevesi, lähde. Se [tulee] Vääräperästä täs- 
tä meidän kylästä, tai siis koskelta vielä kymmenen virstaa 
tästä tulee kahdeksantoista virstaa. Se mikä tuli tähän jo- 
keen. Se oli lähdevesi, lähde. He kaivoivat siitä haaran ja 
laskettiin putket ja sitä johdettiin Pietarhovin miehille sin- 
ne sanatorioon. Että se on liian hyödyllistä vettä. Niin sen 
takia tuli vähemmän vettä. Nyt taas no niin, näkyy pohja 
joessa. Mutta ennen [oli] paljon enemmän. Se oli kaksi jo- 
kea, mutta nyt yksi joki otettiin meiltä pois. Se sieltä Väärä- 


perästä johti sinne Lomonosovin (Kaarostan) päälle.” 

Inkeroisen kieliopista 

Kieliopiltaan inkeroinen on hyvin tyypillinen itämeren- 
suomalainen kieli. Siinä on runsaasti sijamuotoja, joista 
kieliopillisia sijoja on kolme. Nominatiivi, genetiivi ja par- 
titiivi voivat kaikki esiintyä subjektin tai objektin sijana, 


joskin subjektin sija on ensisijaisesti nominatiivi ja objek- 
tin genetiivi, joka ilmaisee lisäksi omistajaa. Jälkimmäi- 
nen on genetiivin ensisijainen ominaisuus. Lisäksi taivu- 
tusjärjestelmään kuuluu useita paikallissijoja ja joitakin 
muita adverbiaalisia sijoja. 


Taulukko 1. Sijataivutus Hevaan ja Soikkolan (Sk) inkeroismurteessa Porkan mukaan." 


Yksikkö Monikko 
nominatiivi pää katto päät kadot 
genetiivi pään kadon TE kattoloin 
päädä 
partitiivi kattoa päidä kattoloja 
illatiivi päähän ~ päähä (Sk) kattoon ~ kattoo (Sk) päihen ~ päihe (Sk) kattoloin ~ kattoloi (Sk) 
inessiivi pääz kadooz päiz kattoloiz 
elatiivi pääst kadoost päist kattoloist 
allatiivi päälen ~ päälle (Sk) kadoolen ~ kadoolle (Sk) päilen ~ päille (Sk) kattoloin ~ kattoloi (Sk) 
adessiivi pääl kadool päil kattoloil 
ablatiivi pääld kadoold päild kattoloild 
translatiivi pääks kadooks päiks kattoloiks 
essiivi pään kattoon päin kattoloin 
abessiivi päädäk ~ päädä (Sk) kadodak ~ kadoda (Sk) päidäk ~ päidä (Sk) kattoloidak ~ kattoloida (Sk) 


Useimmat sijat ovat adverbiaalisia eli esiintyvät verbin 
määritteissä. Sisä- (illatiivi, inessiivi, elatiivi) ja ulkopaikal- 
lissijat (allatiivi, adessiivi, ablatiivi) muodostavat vastaavat 
kolmiosaiset s- ja I-sijojen sarjan kuin suomessa. Myös 
abessiivilla sekä lokaalisista sijoista merkitykseltään kie- 
liopillisemmaksi ja predikatiiviadverbiaalin sijaksi kehit- 
tyneillä essiivillä ja translatiivilla on läpinäkyvä vastine 
suomen sijajärjestelmässä. Volmari Porkan mukaan si- 
japaradgimaan kuuluu edellisten lisäksi myös eksessiivi 
obettajand 'opettajasta, opettajana olemisesta”.'*6 Sitä on- 
kin luonnehdittu suhteellisen yleiseksi, mutta kuitenkin 
vain rajallisessa ympäristössä, lähinnä ammateista puhut- 
taessa esiintyväksi, vajaakäyttöiseksi sijaksi.'"? Monikossa 
Porkka mainitsee suomen kielioppitradition mukaisesti 
myös komitatiivin päine-, kattoloine ja instruktiivin päin. 

Inkeroista on luonnehdittu hiljattain kieleksi, jolle on 
ominaista runsas variaatio.'*$ Sekä sanojen (verbien) päät- 
teillä että sanavartalolla voi olla useita allomorfeja, min- 
kä takia esimerkiksi verbien luokittelu taivutustyyppien 
mukaan on haastavaa. Vielä puhuttavalle, 2000-luvulle 
säilyneelle inkeroiselle on ominaista, että rinnakkain käy- 
tetään sekä loppuheitollisia että loppuheitottomia muoto- 
ja."°9 

Sijajärjestelmässä loppuheiton yleisyys on keskeinen 
ero suomen kirjakieleen verrattuna ja yhdistävä tekijä vi- 
roon verrattuna. Loppuheitto koskee myös essiiviä, jonka 
pääte -n on identtinen genetiivin päätteen kanssa, mutta 
taivutusmuoto eroaa vahva-asteisuutensa ansiosta aste- 
vaihtelun alaisissa sanoissa, kuten katto : kadon (GEN) : 
kattoon (ESS) taulukossa 1. 

Tärkein sanojen taivutukseen vaikuttava morfofonolo- 
ginen sääntö on edellä mainittu astevaihtelu. Sen lisäksi 
taivutettaessa sanavartalo varioi kulloisenkin vartalotyy- 
pin sääntöjen mukaisesti. Esimerkiksi yksitavuisissa, pit- 
kään vokaalin loppuvissa nomineissa, kuten pää, sana- 
vartalo pysyy muuttumattomana ja päätteet liittyvät suo- 
raan vartaloon. Muihin itämerensuomalaisiin kieliin ver- 
rattuna poikkeuksellista on tavurakenteesta ja loppuhei- 
tosta aiheutuva vartalovokaalin piteneminen eli sijaispi- 
dennys useissa sijamuodoissa, esim. kadoost 'katosta”, 
mutta kadool 'katolla”, kadooks 'katoksi”.”° Vaihtelu koskee 
myös sanoja, joissa kaksi- ja kolmitavuinen vartalo ovat 
rinnakkain käytössä, esimerkiksi heppoin 'hevonen” : hep- 
poizen ”hevosen' : hevoist 'hevosta” : heboizeest ”hevosesta' : 
heboizeel "hevosella. Samoin veneh 'vene' : venneehen 've- 
neen : veneht(ä) venettä’ : veneheest 'veneestä” : veneheel 
"veneellä? ja niin edelleen." 

Monikossa vain nominatiivissa esiintyvän, muiden itä- 
merensuomalaisten kielten t-monikkoa vastaavan d-mo- 
nikon lisäksi inkeroisen nominitaivutuksessa esiintyy sa- 
moin laajalevikkinen -i-monikko sekä suomen itä- ja 
kaakkoismurteissa ja karjalassa tavattava loi-monikko. Jäl- 
kimmäinen esiintyy inkeroisessa e-, o-, ö-, i-, u- ja ü-var- 
taloisilla nomineilla eli muilla kuin väljään vokaaliin -a 
tai -ä loppuvilla kaksitavuisilla nomineilla ja konsonantti- 
loppuisilla sanoilla, joiden monikonmuodostus perus- 
tuu i-tunnukseen."? Ala-Laukaan murteessa esiintyy Vi- 
ron koillismurteiden ja vatjan tavoin myös vahva-asteista 
i-monikkoa, esimerkiksi noottiil 'nuotilla”, olkiist oljista”, 
säkkiiks 'säkeiksi” ja niin edelleen. Taulukossa 1 ilmenee 
sanan katto sijataivutus monikossa. Taulukossa 2 puoles- 
taan esitetään sanojen kiilä ja veneh monikon taivutus He- 
vaan murteessa. Sanavartaloon kiinnittyvän vokaalin, mo- 
nikon i:n piteneminen toimii samalla tavalla kuin vartalo- 
vokaalin piteneminen sanassa katto (taulukko 1). 

Taulukko 2. Hevaan inkeroismurteen i-monikollisten sanojen 
külä ja veneh sijataivutus Laanestin mukaan." 


nominatiivi külä-d venneehe-d 
genetiivi küll-ii-n veneh-ii-n 
partitiivi küll-i-ä veneh-i-ä 
illatiivi küll-ii veneh-i-sse 
inessiivi kül-ii-z veneh-ii-z 
elatiivi kül-ii-st veneh-ii-st 
allatiivi kül-i-lle veneh-i-lle 
adessiivi kül-ii-I veneh-ii-l 
ablatiivi kül-ii-Id veneh-ii-Id 
translatiivi kül-ii-ks veneh-ii-ks 
essiivi kül-ii-n veneh-ii-n 
abessiivi kül-i-dä veneh-ii-dä 


Inkeroisen verbintaivutus ei yleisesti poikkea olennaises- 
ti muista itämerensuomalaisista kielistä. Sen taivutuska- 
tegoriat ovat pääpiirteissään samat, ja yksittäiset taivutus- 
päätteet ja -muodot melko helposti tunnistettavissa mui- 
den itämerensuomalaisten kielten perusteella. Myös päät- 
teiden järjestys on yllätyksetön: sanavartalon jälkeen tulee 
johdin, sitä seuraavat tempus- tai modus-tunnusja per- 
soonapääte, esimerkiksi Hevaan kuo-i-mman 'kudoimme, 
lägäjä-izi-mmän "puhuisimme. 


Taulukko 3. Verbin saa'ag 'saada' taivutus Hevaan inkeroismur- 
teessa Porkan mukaan."5 (Alkuperäisessä lähteessä vokaalia 
seuraava sananloppuinen -t ja -k mukautettu kirjoitusasussa 
muuta notaatiota vastaten kirjaimiksi -d ja -g.) 


Preesens Imperfekti Konditionaali Potentiaali 
15G — saa-n sa-i-n sa-izi-n saa-ne-n 
2SG saa-d sa-i-t sa-is-t saa-ne-d 
3SG saa-bi sa-i sa-is saa-noon 
1PL  saa-man sa-i-man sa-isi-man saa-ne-man 
2PL — saa-tta sa-i-tta sa-isi-tta saa-ne-tta 
3PL — saa-vad sa-i-vad sa-isi-d saanosseg 

Persoonapäätteissä inkeroismurteiden välillä on pieniä ero- 
ja. Soikkolassa monikon ensimmäisen tunnus on -mma, 
Hevaalla -man. Modusmuodoista konditionaalin moni- 
kon kolmas on Soikkolassa -vad-päätteinen saisivad, po- 
tentiaali saanoot, mikä herättää kysymyksen, onko Porkan 
potentiaalin monikon kolmannen persoonan muodoksi 
merkitsemä saanosseg luotettava. Hevaan murretta tutki- 
nut Laanest olettaa näin olevan esittäessään Porkan mu- 
kaisesti samalla tavalla taipuvan muodon." Potentiaalia 
Porkka kutsuu konsessiiviksi. Seuraavat taivutusparadig- 
mat (taulukko 4) ovat Arvo Laanestilta. 


Taulukko 4. Verbien maada 'maata' Soikkolan ja kuttoag 'kutoa' 
Hevaan murteen mukainen taivutus Laanestin mukaan." 


Soikkola Hevaa Soikkola Hevaa 
Preesens Preesens Imperfekti Imperfekti 
1SG makkaa-n kuo-n makka-izi-n kuo-i-n 
25G makkaa-d kuo-d makka-izi-d kuo-i-d 
35G — magajaa kuttoo-bi makka-iz kudo-i 
1PL — makkaa-mma kuo(m)-man maga-izi-mma kuo-i-mman 
2PL — makkaa-tta — kuo-tta maga-izi-tta — kuo-i-tta 
3PL — magajaa-d kuttoo-d maga-izii-d kutto-i-d 


Verbi maata kuuluu suomen kieliopin kuvauksessa niin 
sanottuihin supistumaverbeihin. Inkeroinen on tässä ta- 
pauksessa arkaistisempi, verbin maada taivutus mukailee 
vanhempaa taivutustyyppiä. Monikon kolmannessa per- 
soonassa tavallisin on preesensissä sanavartalon loppuun 
lisättävä monikon tunnus -t, imperfektissä imperfektin 
tunnuksen jälkeen. Verbien taivutuksessa on olennai- 
sempaa taivutustyypistä aiheutuva eli verbien 'kutoa' ja 
"maata" välinen ero kuin Soikkolan ja Hevaan murteiden 
välinen. 

Kaksi liittotempusta muodostetaan muiden itämeren- 
suomalaisten kielten tavoin kopulan olla ja pääverbin 
menneen ajan partisiipin avulla: olen kuttoond 'olen kuto- 
nut”, oled kuttoond, ono kuttoond. Monikossa partisiippi 
kongruoi subjektin monikollisuuden kanssa: olemma ku- 
doneed, oletta kudoneed, ovad kudoneed."s Saman kaavan 

mukaan muodostetaan myös pluskvamperfekti, imper- 
fektissä taipuvan olla-verbin avulla. 

Myös kielteinen taivutus on pohjoisten itämerensuo- 
malaisten kielten kannalta odotuksenmukainen. Toisin 
kuin virossa ja liivissä, kieltosana taipuu kaikissa persoo- 
nissa en : ed: ei: emmä: että: eväd, esimerkiksi emmä kuo 
"emme kudo’. Hevaan murteessa pääverbin konnegatiivi- 
muoto on arkaistisempi ja sisältää muuten itämerensuo- 
mesta kadonneen päätteen *-k, esimerkiksi en kuog 'en 
kudo’ : emmä kuog 'emme kudo’. Kielteinen imperfekti 
muodostetaan vastaavalla tavalla menneen ajan partisiip- 
pimuotoisen pääverbin kanssa (Hevaa) ed kuttoond *et ku- 
tonut': että kudonend 'ette kutoneet?."9 

Myös imperatiivissa Hevaan murteen muodot poik- 
keavat muista murteista. Taulukossa 5 on esitetty rinnak- 
kain Soikkolan ja Hevaan imperatiivimuodostus Laanes- 
tin tietojen perusteella.'?° 


Taulukko 5. Verbien kuttoa (Soikkola), kuttoag (Hevaa) 'kutoa' 
ja maada (Soikkola), maadag (Hevaa) 'maata' taivutus impera- 
tiivissa Laanestin mukaan.” 


Soikkola Hevaa Soikkola Hevaa 
2SG kuo kuog makkaa läkkääg 
35G kudogaa kudogaan maatkaa läätkään 
2PL kudogaa kudogaan maatkaa läätkään 
3PL kudogasse kudogasseg = maatkasse läätkässeg 


Kielteinen taivutus perustuu suomen tavoin taipuvaan 
kieltosanaan: en kuo : et kuo: ei kuo: emmä ~ emmän kuo 
: että kuo : eväd kuo. Pääverbi on tällöin taipumattomassa 
konnegatiivimuodossa, joka on sama kuin yksikön toisen 
persoonan imperatiivi. Myös kielteinen imperatiivi toimii 
pääpiirteissään samoin tavoin kuin suomessa ja muissa 
itämerensuomalaisissa kielissä. Kieltoverbinä käytettävä 
elä äl? on e-alkuinen kuten suomen itämurteissa, karja- 
lassa lukuun ottamatta aunuksenkarjalaa eli livviä, sekä 
osaksi vatjassa. Yksikön kolmannessa persoonassa ja mo- 
nikossa kieltoverbiin liittyy imperatiivin tunnus *-ka, esi- 
elkään älkööt. 


merkiksi elkää ~ elkään älkää’ : elkässe : 

Pääverbi on yksikön toisessa persoonassa samanmuotoi- 
nen kuin indikatiivin kielteisessä taivutuksessa. Laanes- 
tin mukaan Hevaan murteessa käytettiin seuraavanlais- 
ta monikon kielteistä imperatiivia elkään — elkäin kuttoag 
älkää kutoko'.?? Ala-Laukaan murretta vielä 2000-luvun 
puolella puhuneet ovat käyttäneet kaksinkertaista impe- 
ratiivia liittämällä imperatiivin tunnuksen myös pääver- 
biin: elkaa peskaa 'älkää peskö', sananmukaisesti ”älkää 
peskää”!'3 

Itäisten itämerensuomalaisten kielten verbitaivutuk- 
sessa on läntisistä kielimuodoista poiketen erillinen re- 
fleksiivitaivutus.4 Yhdellä verbin taivutusmuodolla toi- 
minnan suorittaja kohdistaa verbin ilmaiseman toimin- 
nan tai teon itseensä. Ilmiö esiintyy suomen itä- ja kaak- 
koismurteissa, karjalassa, lyydissä, vepsässä, inkeroisessa 
sekä ainoana länsiryhmään kuuluvista kielistä vatjassa.'5 

Inkeroisessa refleksiivitaivutus toimii sikäli tavalli- 
sen konjugaation tavoin, että verbit taipuvat kaikissa per- 
soonissa, Porkan mukaan myös tempuksissa ja moduk- 
sissa." Preesensissä tunnuksena on i- tai eräissä varta- 
lotyypeissä pitenevä vokaali, esimerkiksi (Hevaa) istu-i-n, 
(Soikkola) istu-u-n 'istuudun'. Yksikön kolmannessa per- 
soonassa käytetään -he-suffiksia, esimerkiksi (Hevaa) heit- 
ti(h)en *peseytyy', pessihen ~ pessiien ”peseytyy'.?? Taulu- 
kossa 6 esitetään refleksiiviverbin istu(i)ssa 'istuutua” tai- 
vutus Porkan mukaan. 


Taulukko 6. Verbin istu(i)ssa 'istuutua” refleksiivikonjugaation 
mukainen taivutus Soikkolan ja Hevaan murteessa.” 


Soikkola Hevaa Soikkola Hevaa 

Preesens Preesens Imperfekti Imperfekti 
15G istuun istuin istuizin istuizin 
25G — istuud istuid istuist istuist 
3SG — istuujaa istuen istuiz istuiz 
1PL istuumma — istueman istuizimma — istuiziman 
2PL istuutta istuetta [istuizitta] [istuizitta] 
3PL — istuujaad istuesseg istuiziid istuiziid 

Porkka esittää refleksiivikonjugaatiossa taipuville ver- 
beille samat modukset kuin perustaivutuksessakin eli im- 
peratiivin, konditionaalin ja potentiaalin (konsessiivin). 
Imperatiivissa esiintyy sama tunnus -k(a) kuin muillakin 
verbeillä, esim. (Soikkola) istuug, (Hevaa) istuig 'istu(udu)”, 
(Soikkola) istu(u)skaa, (Hevaa) istuiskaan 'istuutukoon; is- 
tuutukaa”. 

Lauserakenteeltaan inkeroinen ei poikkea olennaises- 
ti muista itämerensuomalaisista kielistä. Hyvin säilyneen 
morfologisen perusrakenteen ansiosta se muistuttaa ole- 
mukseltaan enemmän pohjoisia itämerensuomalaisia 
kieliä, erityisesti suomen ja karjalan murteita. Perussana- 
järjestys on kaikille itämerensuomalaisille kielille ominai- 
nen SVO (subjekti-verbi-objekti), mutta siinä on muiden 
itämerensuomalaisten kielten tavoin säilynyt runsaasti 
SOV-sanajärjestystä noudattavien kielten ominaisuuksia, 
kuten pääsanan eteen tuleva määrite, esimerkiksi adjek- 
tiiviattribuutti vanhad päiväd ja genetiiviattribuutti Koivis- 
son kiilä Koiviston kylä’. Muiden itämerensuomalaisten 
kielten tavoin attribuutti on pääsanansa kanssa samassa 
luvussa ja sijassa. Postpositioiden ohella käytetään myös 
prepositioita, esimerkiksi (Hevaa) labijan päälen 'lapion 
päälle", iimpäri kantta ”pöydän ympärillä’. 

Koska inkeroinen on ollut ensisijaisesti puhuttu kieli, 
kielennäytteistä löytyy epäodotuksenmukaisiakin lause- 
rakenteita. Esimerkissä 35 sanaa käzi : kättee käytetään 
kieliopillisessa tehtävässä esimerkiksi suomelle vieraalla 
tavalla. Tällainen sanan käsi adverbeja muistuttava käyttö 
on ominaista erityisesti virolle ja liiville. 


(35) emmä pääze pois, emmägä lövvä oviloja kättee, kuz 
oved ollaa”? 
"Emme pääse pois, emmekä löydä ovia [käteen], missä ovet 


ovat.” 

Inkeroisen sanastosta 


Inkeroisen sanastoa ei tähänastisessa tutkimuksessa ole 
tarkasteltu rajatusti inkeroisesta lähtevästä näkökulmas- 
ta. Syynä on ylipäätään inkeroisen tutkimuksessa tavalli- 
nen asetelma: se ei ole sanastoltaankaan ensi silmäyksel- 
lä huomiota herättävä, vaan hyvin tavanomainen itäme- 
rensuomalainen kieli. Pienet äänteelliset vivahteet erot- 
tavat sen suomen kaakkoismurteista ja karjalasta. Maan- 
tieteellisesti lähempiin vatjaan ja viroon verrattuna erot 
ovat usein isompia, osin siksi, että niissä on tapahtunut 
suhteellisesti enemmän muutoksia. Inkeroisen sanaston 
perusta on itämerensuomalaisten kielten yhteinen sanas- 
to. Siihen kuuluvat vanha, suomalais-ugrilaista perua ole- 
va sanasto, vain itämerensuomeen rajoittuvat sanat sekä 
suhteellisen suuri varhaisten balttilaisten ja germaanisten 
lainojen määrä muistona kielikontakteista, jotka vaikutti- 
vat olennaisesti itämerensuomalaisten kielten erkaantu- 
miseen omaksi haarakseen suomalais-ugrilaisessa kieli- 
kunnassa. Toisaalta inkeroismurteista julkaistut sanakir- 
jat” eivät ole kovin laajoja, eikä niihin ole otettu mukaan 
kaikkia läpinäkyviä vierasperäisiä sanoja. 

Kielten erilaisuuteen liittyvät aina sanastolliset erot ja 
läheisten sukukielten tapauksessa niiden välisen sanas- 
ton eriytyminen. Myös inkeroisessa on sanoja, jotka ovat 
levikiltään suppeita tai joiden merkitys poikkeaa muista 
itämerensuomalaisista kielistä. Tällainen on esimerkiksi 
suomen sanan kansi vastine kanz : kannen, joka inkeroi- 
sessa merkitsee pöytää”. Suomen sanaan lysti vertautuva 
muinaisruotsalainen lainasana lusti merkitsee 'kaunis- 
ta'.3! Vanhaan perussanastoon kuuluvaa käsitettä 'tult il- 
maistaan myös sanalla lekko tuli”, joka tunnetaan vastaa- 
vassa asussa myös Kaakkois- ja Keski-Suomessa merki- 
tyksessä 'liekki, nuotio; kuumuus”, ja samanlaisia mer- 
kitysvastineita sillä on myös karjalassa, lyydissä, vatjas- 
sa ja virossa. Puhumista ilmaiseva verbi läätä : läkkää 
on vanhastaan ollut yksi inkeroisen keskeisiä tunnus- 
merkkejä.'? Karjalan suuntaan yhdistäviä piirteitä ovat 

esimerkiksi postposition kera ”kanssa' käyttö” ja verbin 
tarkene- merkitys 'rohjeta'.%4 ”Nuhasta' käytetty nimitys 
pääntauti on esimerkki tavallisesta kielensisäisestä sanan- 
muodostuskeinosta ja uusien merkitysten luomisesta yh- 
dyssanojen avulla. 

Kielten varhaishistorian kannalta ja inkeroisen suhdet- 
ta muihin itämerensuomalaisiin kieliin verrattaessa kiin- 
nostavia olisivat suppealevikkiset sanat. Tällaisiin ei juuri 
ole kiinnitetty huomiota, eikä niitä ehkä ole etsittykään, 
koska sellaisia esiintyy vain harvoin. Joitakin esimerkkejä 
on kuitenkin mahdollista löytää. Täysin paikallinen ja il- 
meisesti vatjalaisperäinen sana on Nirvin (1971) sanakir- 
jasta puuttuva, mutta itämerensuomalaisen kielikartas- 
ton ALFE:n'5 Soikkolasta mainitsema jaati 'ori, jolla on 
vastine vatjassa”, muttei muissa itämerensuomalaisissa 
kielissä. Sama pätee verbiin koizuttaissa 'venyttäytyä'.7 
"Merilevää' merkitsevällä sanalla natta on vastine vain 
Koillis-Virossa, sekin on siis hyvin suppealevikkinen. 

Yksittäisten sanojen äänneasussa voi myös ilmetä mer- 
kittäviä isoglossirajoja. Esimerkki tällaisesta ovat suomen 
ohran vastineet inkeroisessa. Ala-Laukaalla ja Hevaalla 
sana esiintyy muodossa odra, Soikkolassa ja Ylä-Laukaalla 
ozra.9 Tämäntyyppisissä sanoissa itämerensuomalaiset 
kielet edustavat äänteellisesti kolmea eri kantaa. Ala-Lau- 
kaan ja Hevaan variantti yhdistyy suomen kaakkois- ja itä- 
murteissa sekä virossa ja liivissä esiintyvään *-tr-tyyppiin. 
Soikkola ja Ylä-Laukaa rinnastuvat vatjan, karjalan, lyydin 
ja vepsän *-sr-tyyppiin. Suomen kirjakielen ohra palautuu 
taustaltaan suomen länsimurteisiin. Vastaavia sanoja ovat 
myös inkeroisen azra atrain, ahrain' ja keträtä, kezrätä 
”kehrätä?.140 

Kielellisten kerrostumien eri-ikäisyys ilmenee myös 
sanastossa. Kielikontakteihin ja Inkerinmaalla vallinnee- 
seen monikielisyyteen liittyi kielellisten vaikutteiden siir- 
tyminen puhujalta toiselle ja kielestä toiseen. Tästä kerto- 
vaa aineistoa ei niinkään löydy julkaistuista sanakirjoista 
kuin kielennäytteistä. Virosta 1800-luvulla Venäjälle, Si- 
periaan ja Inkerinmaalle suuntautunut muuttoliike toi 

mukanaan myös uudenlaisen kielikontaktitilanteen. Laa- 
nest mainitsee seuraavat inkeroisessa tai jonkun inkeri- 
kon puheessa havaitsemansa virolaislainat: hulkkua 'vael- 
lella, kuljeksia* (< vir. hulkuda), rudada ”kiirehtiä (< vir. 
rutata), toittaa ”syöttää, ruokkia, (< vir. toita), magjaz ”her- 
kuttelija, perso’ (< vir. maias), nuga "veitsi (vir. nuga), pe- 
remmeez "isäntä? (< vir. peremees)“ ja taari kalja (< vir. 
taar). Samanlaisia virolaisperäisiä sanoja on mahdollis- 
ta löytää tallennetuista kielennäytteistä enemmänkin. Ky- 
se ei niinkään ole koko kielimuotoon levinneistä laina- 
sanoista kuin yksittäisten puhujien kuulemista ja kieleen- 
sä omaksumista satunnaislainoista. 

Sanastollisesti huomattava näkökulma on myös se, 
että inkeroinen on vanhan ortodoksisen väestön kieli, jol- 
la on ollut kosketuksia lähialueen slaavilaiseen väestöön. 
Vanhimmista slaavilaisista lainoista esimerkiksi läävä 'na- 
vetta (< muinaisvenäjän hl&) esiintyi vanhastaan vain ve- 
näjän kontaktialueen läheisyydessä puhutuissa itämeren- 
suomalaissa kelissä, tarkemmin inkeroisen lisäksi suo- 
men kaakkoismurteissa ja Pohjois-Karjalan murteissa, 
karjalassa, lyydissä, vepsässä ja vatjassa, mutta ei esimer- 
kiksi virossa.'s Merkityksessä 'pässi” esiintyvä boran on 
Soikkolan murteessa mukautunut inkeroisen vanhaan 
äänneasuun muodossa porroona. Tämä rinnakkaislainana 
venäläisperäinen sana (< ven. boran 'lammas, pässi”) on 
käytössä myös vatjassa, lyydissä ja vepsässä.44 

Perussanastoa ja temaattisesti jaoteltuja käsiteryhmiä 
sisältävä Itämerensuomalaisten kielten kielikartasto ALFE 
1—3 tuntee lähinnä yksittäisiä inkeroisen sanoja, jotka ovat 
venäläisperäisiä eivätkä juuri esiinny muissa itämeren- 
suomalaisissa kielissä. Tällaisia ovat esimerkiksi holkka 

"säkä? (< ven. holka säkä”), joka tunnetaan myös vepsästä 
muttei muualta.“ Pelkästään inkeroisessa sen sijaan 
esiintyy sokka : soka-”kidukset; poski, leuka”, sokkaluu 'leu- 
kaluw (< ven. štšoka ”poski').4* 

Nirvin (1971) inkeroismurteiden sanakirjassa venäläis- 
lainoja on melko paljon, mikä kertoo erityisesti aineiston 
keruuaikana vallinneesta tilanteesta. Merkittävä osa inke- 
roista käsittelevästä aineistosta on kerätty 1900-luvulla. 
Vaikka esimerkiksi Soikkolanniemellä puhuttiin vielä 
1930-luvulla syntyneille lapsille inkeroista ensimmäisenä 
kielenä, assimiloituminen venäjänkieliseen väestöön oli 
käynnissä ja kiihtyi 1930-luvun ja toisen maailmansodan 
tapahtumien takia. Kielennäytteitä on tallennettu kaksi- 
kielistyneiltä inkeroisilta, joiden arkinen käyttökieli on 
usein ollut venäjä. Pitkään jatkunut valtakielen käyttö vai- 
kuttaa väistämättä myös vähemmistökieleen. Vaikutus il- 
menee yksittäisinä sanoina, funktionaalisina ja merkitys- 
lainoina sekä upotettuina lauserakenteina. 

Sanakirjaan otettujen venäläisperäisten sanojen levik- 
ki vaihtelee. Mukana on sellaisia, jotka esiintyvät käytän- 
nössä koko kielialueella. Toista tyyppiä edustavat venäläi- 
set sanat, jotka on merkitty muistiin vain yhdestä tai kah- 
desta pitäjästä, mikä kertoo enemmän intensiivistyvän 
kielikontaktitilanteen sattumanvaraisuudesta: samalla 
kun inkerois-venäläinen kaksikielisyys levisi, yksittäisiä 
kontaktitilanteita syntyi erilaisissa kielisosiologisissa ym- 
päristöissä koko ajan lisää. Taulukon 7 luetteloon on otet- 
tu mukaan sellaisia Nirvin sanakirjassa lueteltuja venä- 
läislainoja, jotka esiintyvät useammassa kuin yhdessä läh- 
teessä tai ovat kielikontaktia hyvin kuvaavia. 

Taulukko 7. R. E. Nirvin (1971) inkeroismurteiden sanakirjassa mainittuja venäläislainoja. 


artteli 


aspukka, 
astarga 


azbukki 
halleeri 
hohla 


holostoi 


ispooveeda 
issuuma 
jeppiskoppi 
jeroplaani 
Jorssi 
juska 
kaaska 
kaassa 
kaatarznoi 
kahakka 
kabli 
kablukka 
kabusta 
kalindora 
kalingoora 
kametti 


kaptittaa 
karahteri 
karmani 
kassa 
kassuri 
kazetti 
kepka 
kiira 
kiisseli 
kilkki 
kirda 
klaassa 
kleima 
kleiveri 
kluuhkoi 
kobittaa 
koikka 


'kalastusvenekunta” 


'atrain' 


*aapinen' 
'kolera” 

*riepu, rätti, räsy" 
'vanhapoika' 


*synnintunnustus” 
*rusina” 

"piispa" 
"lentokone" 
"kiiski? 

"uunin pelti’ 
”'satu' 

’ puuro’ 
"pakkotyöhön tuomittu’ 
’kapakka’ 

"tippa" 

kengän korko’ 


aali’ 


äytävä” 
"serttinki (kangas)' 
"hassu tapahtuma, 
umma’ 


savustaa’ 


, 


uonne' 
”harmonikka' 
"palmikko? 
"vesuri, kassara' 
*sanomalehti” 
"lippalakki? 


”punnus' 


'kilohaili” 

"pitkä viljakeko' 
"luokka? 

"leima! 

"apila 

*kuuro' 

"kerätä, koota’ 
"sänky" 

(ven. artel) 

(< ven. ostroga; 

huom. vanha sana azra 
'ahrain') 

(< ven. azbuka) 

(< ven. holera) 

(< ven. hohol) 


(< ven. holostoi 
"naimaton, perheetön”) 


(< ven. ispoved) 
< ven. izjum) 

< ven. episkop) 
< ven. aeroplan) 
< ven. jors) 

< ven. juška) 

< ven. skazka) 

< ven. kaša) 


< ven. kabak) 

< ven. kaplja) 

< ven. kabluk) 
< ven. kapusta) 
< ven. koridor) 
< ven. kolenkor) 


( 
( 
( 
( 
( 
( 
( 
(< ven. katoržnyi) 
( 
( 
( 
( 
( 
( 
( 


< ven. komedija) 


< ven. koptit) 

< ven. harakter) 
< ven. garmon) 
< ven. kosa) 

< ven. kosar) 

< ven. gazeta) 
< ven. kepka) 

< ven. gira) 


< ven. kilka) 
< ven. skirda) 
< ven. klass) 
< ven. kleimo) 
< ven. klever) 
< ven. gluhoi) 
< ven. kopit) 


( 
( 
( 
( 
( 
( 
( 
( 
(< ven. kisel) 
( 
( 
( 
( 
( 
( 
( 
( 


< ven. koika) 


konovala 
koorospelkka 
korba 


kormano, 
kormona, 
kormuna 


korna 
kornitsa 
korpuli 
kossa, kossoi 
kossakka 


koussa, koussi 
kozerga 
kraadosnikka 
kraadossi 
kraaska 
krandossi 
kreeposti 
kreetsina 
kriba 


krissiiä 


kriuna 
krossiia 
kruga 
kruska 
kullaittaa 
kurjeri 
kutseri 
laappa 
laatia 
laavitsa 
lafka 
lahandka 
lessiiä 


lezantka 


maaditsa 
malidva 
manidella 
marha 


massiina 


'kuohari 
'varhaisperuna” 
"kyttyrä? 

"tasku 


'ahjo; uuni? 
"kamari" 
'(pinta)lauta' 
"vino, kiero’ 

'oven tai ikkunan piena, 
kamana’ 
’vesikauha’ 

"lakin lippa” 
"lämpömittari” 
"(lämpöjaste' 
"maali, väri? 
"lyijykynä? 

"linna 

"tattari" 

"sieni? 
"pureskella, jyrsiä; 
haukkua’ 
*kymmenen kopeekkaa’ 
"uhata! 

"kehä, rengas’ 
'tuoppi” 


"käyskennellä; seurustella 


”kuriiri? 

"ajuri, kuski? 
'käpälä” 

"tehdä, valmistaa’ 
"tuvan kiintopenkki” 
'"kauppa' 
"pesusoikko' 
"loikoa 

”tuvan tai riihen 
reunapenkki' 
*välikaton kannatinhirsi” 
*rukous' 
*maanitella' 
”hapsu, rimpsu' 
kone 


- konoval) 
- skorospelka) 
- gorb) 


. karman) 


- gorn) 

. gornitsa) 
- gorbyl) 

- kos(oi)) 
- kosjak) 


- kovš) 

- kozyrjok) 

- gradusnik) 
- gradus) 

. kraska) 

. karandaš) 
. krepost) 

- gretšnevyi) 
. grib) 

- gryzt) 


. grivna) 

. grozit) 

. krug) 

. kružka) 
- guljat) 

. kurjer) 

. kutšer) 

. lapa) 

. ladit) 

. lavitsa) 

. lavka) 

. lohanka) 
. ležat) 

. ležanka) 


. matitsa) 
. molitva) 
. manit) 

. morh(i)) 


. mašina) 

meepeli "huonekalu! (< ven. mebel’) sitsa "liinakangas' (< ven. sitets) 

moru *myrkky' (< ven. mor) slaapoi "höllä, löysä? (< ven. slabyi) 

muila "saippua" (< ven. mylo) slifki "kerma! (< ven. slivki) 

naulatš'ka "tyynyliina? (< ven. navolotška) sluusia "palvella (< ven. služit) 

obednoi "sielunmessu! (< ven. obednja) snurkka "nuora! (< ven. šnurok) 

obokka "sieni" (< ven. obabok) sokka "kidukset! (< ven. štšoka) 

paaru "höyry" (< ven. par) suutka *pilapuhe' (< ven. šutka) 

paltto, paltto — 'palttoo' (< ven. palto) säblä "riehtilän pidike? (< ven. tšaplja) 

parissa "hankkia voittoa’ (< ven. baryš) taarasta "kylänvanhin? (< ven. starosta) 

passibo, 'kiitos' (< ven. spasibo) tolk ”järjestys? (< ven. tolk) 

passippo tolpia "hakata kovertaa” (< ven. dolbit) 

peda "vahinko? (< ven. beda) torba "säkki, pussi” (< ven. torba) 

peretnikka 'esiliina' (< ven. perednik) treepussa "vaatia, pyytää? (< ven. trebovat) 

petli "silmukka, ansarihma' (< ven. petlja) troitsa "helluntai? (< ven. Troitsa) 

petska 'kamiina” (< ven. petška) truba "savupiippu; ränni; torvi” — (< ven. truba) 

petš'urga "uunin kolo’ (< ven. petšurka) 18'ässöönä "tsasouna! (< ven. tšasovnja) 

peutsa "laulaja, kuoripoika' (< ven. pevets) türmä vankila (< ven. tjurma) 

platja "leninki' (< ven. platje) uulitsa "katu (< ven. ulitsa) 

pliitta "hella, hellan päällysrauta' (< ven. plita) vadruska 'rahka- tai marjapiirakka? (< ven. vatruska) 

plodnoi "tiukka" (< ven. plotnyi) vakkooni " (junan) vaunu (< ven. vagon) 

pluuga "rauta-aura' (< ven. pluga) vaksi 'kengänkiillote? (< ven. vaksa) 

podra "komea! (< ven. bodryi) vallaittaa "leipoa, pyöritellä (< ven. valjat) 

poduska "patja, tyyny’ (< ven. poduska) leipätaikinaa” 

pogreba kellari” (< ven. pogreb) vernoi "uskollinen; rehellinen’ (< ven. vernyi) 

pokkoinikka "vainaja? (< ven. pokoinik) vesselä "hauska, iloinen; kaunis’ (< ven. vesel, vesjolyi) 

polavikko "matto! (< ven. polovik) vod "no, kas’ (< ven. vot) 

polnoi "täysimittainen! (< ven. polnyi) voli "valta, vapaus’ (< ven. volja) 

potš'ka *tynnyri? (< ven. botška) vorodnikka "takin kaulus’ (< ven. vorotnik) 

povvoinikka "naisen päähine? (< ven. povoinik) vorotta "kelakelkka” (< ven. vorot) 

praavittaa "korjata (< ven. pravit) vorozia "korjata! (< ven. voroZit) 

praaznikka "kirkollinen juhlapäivä" (< ven. prazdnik) vortsa "palatsi" (< ven. dvorets) 

raana ”haava' (< ven. rana) vunukka 'lapsenlapsi” (< ven. vnuk) 

raania 'haavoittaa, repiä’ (< ven. ranit) 

ribakka 'kalastaja” (< ven. rybak) 

rounoi tasainen, sileä’ (< ven. rovnoi) Nirvin sanakirjassa mainituille venäläislainoille on omi- 

rovotti "makuulavitsa" (< ven. krovat) naista, että ne on mukautettu inkeroisen äänneasuun. Se 

rozboinikka "rosvo" (< ven. rozboinik) . . . . . 
ilmenee eri tavoin sanan rakenteessa. Konsonanttiloppui- 

saadu "puutarha! (< ven. sad) ; i Ee : ; SRE ; 

saali "ikävä, sääli (< ven. 341) sista sanoista on säännöllisesti tehty vokaaliloppuisia, esi- 

dani *ajelureki (< ven. sani) merkiksi listassa mainitut sanat hohla, kablukka, obokka, 

seematš'ka 'auringonkukan siemen (< ven. semetško) peutsa ja vorotta.'4? Itämerensuomalaisten kielten vanha 

seldi 'silli? (< ven. sel’d’) ominaisuus on, että sananalkuiset soinnilliset klusiilit 

seletkä, siletka liivit’ (< ven. žiletka) on korvattu soinnittomilla, inkeroisessa vielä varsin myö- 

senihka "sulhanen" (< ven. Zenih) 


hään: palalaikka balalaikka? < ven. balalaika, panderooli 

*veroleima” < ven. banderol 'banderolli, pantta 'silkkinau- 
hasta solmittu rusetti" < ven. bant rusetti, podra ”komea' 
< ven. bodryi. Venäjän painollisen tavun vokaali pitenee 
usein, erityisesti ensimmäisen tavun painollinen a, mikä 
on vaikuttanut sanoihin klaassa, kraaska, kreeposti, laappa, 
raana ja saali. Kolmitavuisissa venäläislainoissa, kuten les- 
siiä ja massiina esiintyy inkeroiselle tyypillinen geminaa- 
tio eli vokaalienvälisen yksittäiskonsonantin pitenemi- 
nen.™? Perinteisessä itämerensuomalaisessa sanastossa 
esiintymätön äänne $ on useimmiten korvattu tavallisel- 
la sibilantilla s (jorssi, kruska, suutka), mutta esimerkiksi 
sanassa juska se on säilynyt, mikä osoittaa vieraan ään- 
teen asteittaisesta siirtymisestä inkeroisen äännejärjes- 
telmään. Kielikontaktien aiheuttamaa muutosta osoittaa 
myös palataalisten konsonanttien siirtyminen inkeroi- 
seen esimerkiksi sanoissa issuuma ja kullaittaa, ja etenkin 
sananalkuisten konsonanttiyhtymien esiintyminen erityi- 
sesti klusiileilla k, p ja t alkavissa sanoissa: kleima, kleiveri, 
kraadossi, kriba, kruga, kruska, praavittaa, pluuga, treepus- 
sa ja truba. Silti mukana on myös sanoja, kuten passibo, 
rovotti ja vortsa, joissa on itämerensuomalaisten kielten 
vanhan ominaisuuden mukaisesti korvattu sananalkui- 
nen konsonanttiyhtymä yksittäisellä. 

Vierasperäisiä äänteitä on vain yksittäisissä sanoissa. 
Esimerkiksi b:n osalta Nirvi toteaa, että inkeroisessa ei 
esiinny b-alkuisia sanoja, yksittäisiä ainoastaan Laukaan- 
suun ja Rosonan murteissa.'4° Seuraavat venäläisperäiset 
sanat ovat esimerkkejä vierasperäisten äänteiden siirtymi- 
sestä kielikontaktitilanteessa sanastollisten lainojen mu- 
kana: boltta 'pultti” (< ven. bolt), davai, tavai (< ven. davai, 
käskyä ilmaiseva apuverbi) familia ”sukunim? (< ven. fa- 
milija), fanari 'Iyhty' (< ven. fonar), farfori "posliini (< ven. 
farfor), fattera ”asunto' (< ven. fatera), flakku 'lippw (< ven. 
flag), furaska, vuraska lippalakki” (< ven. furaška), greeveni 
”kampa' (< ven. greben). 

Esimerkissä 36 keskustelun aiheena ovat kalastus ja 
rysän rakentaminen. Arvo Laanestin kielenoppaan käyt- 
tämät sanat osoittavat, kuinka pyynnin yhteydessä on 

käytetty venäjää. Venäjänkieliset sanat esiintyvät osana in- 
keroiseksi kerrottua tarinaa. Rysän osaa kuvataan sanal- 
la hodu 'käytävä' (< ven. hod 'kulku; käytävä; meno, liike’ 
ja niin edelleen), tekotapaan liittyvä adverbi vokkuraat on 
kirjattu yhtenä sanana, mutta vastaa itse asiassa venäjän- 
kielistä prepositiolauseketta v akkurat 'täsmälleen, tarkas- 
ti, juuri, aivan. 


(36) (Hevaa) se oli tehtü sissään hodu hänele vokkuraat 
nigu hään männiiz —— ° 
"Siihen oli tehty sisään käytävä sille tarkalleen ikään kuin 


se menisi — — 


Esimerkissä 37 kyse on Hevaa-joen paikallisista kevättul- 
vista, ja lähteenä on sama vuonna 1963 haastateltu kie- 
lenopas kuin edellisessä. Tulvavahinkojen ehkäisemisek- 
si tehdyt toimet kerrotaan venäjäksi, mikä osoittaa, että 
myös ohjeet on annettu venäjäksi. Verbi vyykapaali 'kai- 
vettiin' on venäjän verbin vykopat 'ammentaa; kaivaa; 
penkoa monikon preteritimuoto, jota käytetään sellaise- 
naan predikaattina myös esimerkkilauseessa. Objekti at- 
rostok ”haarauma' (< ven. otrostok ”haarake; verso’) on no- 
minatiivissa, kuten passiivimuotoisen verbin objekti itä- 
merensuomalaisissa kielissä tavallisesti on. Toinen ob- 
jekti truvaad 'putket' (< ven. truba 'käytävä, putki, piippu, 
torvi”) sen sijaan taipuu astevaihtelun mukaisesti p:n hei- 
kossa asteessa ja on noudattaa sikäli inkeroisen sanaston 
morfologiasia sääntöjä. 


(37) (Hevaa) hään vyykapaali häneest atrostok i lazettin tru- 
vaad 


"Se, siitä kaivettiin haarake ja laskettiin putket.’ 


Edellisten kaltaisten yksittäisten sanojen lainaaminen on 
tavallisin osoitus kielikontakteista. Kontaktien voimak- 
kuudessa on aste-eroja. Inkeroisen kannalta 1800-luvulla 
kiihtynyt kaksikielistyminen ja siihen liittyvä kielenvaihto 
lisäsivät edellisten kaltaisten satunnaisten lainojen mää- 

rää merkittävästi. Ne ovat osa laajaa kielisosiologista 
muutosta, joka 1900-luvun toisella puoliskolla kääntyi py- 
syväksi kielenvaihdoksi ja johti inkeroista puhuvan kieli- 
yhteisön venäläistymiseen. 

Intensiiviseen kielikontaktiin liittyy myös koodinvaih- 
don yleistyminen. Koodinvaihdossa ei ole kyse vain yksit- 
täisten sanojen lainaamisesta venäjästä, vaan kokonaisten 
lausekkeiden. Ne osoittavat kertojan hallitsevan ja käyt- 
tävän käytännön kommunikaatiossa tarvittavia rakenteis- 
ta. Esimerkissä 38 ajan määrite eli kuukausi ilmaistaan 
venäläisen rakenteen mukaisesti v apreele meestsee ”huh- 
tikuussa” (= venäjän kirjakielen v aprele mesjatse). Esimer- 
kissä 39 kyse ei ole kiinteästä lausekerakenteesta, vaan ti- 
lanteeseen liittyvästä vapaasta luonnehdista natsit ne tak 
Zirny siis ei niin rasvainen” (= venäjän kirjakielen znatšit 
ne tak Zirnyi). 


(38) (Hevaa) enzimäizeks ku ze algoi noussag, v apreele 
meestsee, mö kaaksigümmenzi kolmegümmenzin 
stuugin üüs saaman sidää säünniä 

"Kun se alkoi nousta ensimmäisenä huhtikuussa, saimme 
kaksikymmentä, kolmekymmentä kappaletta yössä sitä 


säynävää. 


(39) (Hevaa) hän on natšit ne tak žirny, vähemäd žiiru 
ono’? 


”Se on, siis ei niin rasvainen, on vähemmän rasvaa.’ 


Inkeroisen kirjakieli 


Inkeroisella ei ole vakiintunutta kirjakieltä, eikä sitä käyte- 
tä säännöllisesti kirjallisessa muodossa. Neuvostoliitossa 
1920-luvulla ja 1930-luvun alussa harjoitetun korenizatsi- 
ja-politiikan mukaisesti sillekin luotiin 1930-luvulla kir- 
jakieli. Korenizatsijan ideologinen tarkoitus oli vähentää 
Neuvostoliiton ei-venäläisen väestön ja keskusvallan välis- 
tä kuilua. Muut kansallisuudet loivat kansallisia instituu- 
tioita ja useita perustettuja neuvostotasavaltoja nimettiin 

niiden mukaan. Moskovan valtaeliitin ja keskusvallan 
kannalta tulos ei ollut toivottu, koska vastoin kommunis- 
tista johtoajatusta, se ei johtanut tehokkaampaan integroi- 
tumiseen, vaan vahvisti paikallisia identiteettejä ja korosti 
paikallisten johtajien ohjaamaa hallintoa. 

Monien muiden vähemmistökielten tietoinen kehittä- 
minen tarjosi mallin myös inkeroiselle. Vuosina 1932— 
1937 ilmestyi runsaat kolmekymmentä inkeroiseksi pai- 
nettua oppikirjaa.5+ Sisällöltään virallista kommunistista 
ideologiaa noudattavien kirjojen tarkoitus oli antaa lapsil- 
le inkeroiseksi virallista politiikkaa noudattavaa luku- ja 
kirjoitustaito sekä muut alkeiskoulussa opittavat taidot 
tiedot. Kirjakielen pääkehittäjä ja inkeroisen kieliopin kir- 
joittaja oli Pietarissa, silloisessa Leningradissa, Venäjän 
tiedeakatemian kielen ja historian instituutissa työsken- 
nellyt inkerinsuomalainen Väinö Junus. Hänet pidätettiin 
31-vuotiaana lokakuussa 1937, ja tähän vuoteen päättyi 
myös kirjakielen käyttö ja inkeroisen opetus kouluissa. 
Junukselle langetettiin ankarin mahdollinen rangaistus, 
ja hänet teloitettiin syytettynä yhteistyöstä vastavallanku- 
mouksellisten ja fasistien kanssa samana vuonna. Ju- 
nus rehabilitoitiin postuumisti kaksikymmentä vuotta 
myöhemmin. 

Kirjakieli jäi Stalinin terrorin ja poliittisen keskusval- 
lan takia lyhytikäiseksi. Toisaalta se oli hyvin nopeasti 
luotu, eivätkä kaikki ratkaisut välttämättä edistäneet in- 
keroisen asemaa kielipoliittisesti parhaalla tavalla. Kirja- 
kielessä on vahva suomalaisvaikutus, mikä on ymmärret- 
tävää sitä taustaa vasten, että Junus ei itse puhunut in- 
keroista äidinkielenään, vaan oli inkerinsuomalainen. Li- 
säksi hänen tavoitteenaan oli luoda yhtenäinen kirjakieli 
eri murteiden puhujille, ja hän otti kielioppiinsa ainek- 
sia erityisesti Soikkolan ja muutenkin eniten suomalais- 
vaikutteisesta Ala-Laukaan murteesta.5° Muoto-opiltaan 
omaleimaisin Hevaan murre ei sen sijaan ollut kirjakie- 
len perustana. Kirjakielen käytettävyyden kannalta tärkeä 
sanasto ei myöskään useassa oppikirjassa ole leimallisesti 
inkeroista edustavaa. 

UUS KOTI 


Kalektivaas meinattii tehä uus koti Tämän vuun leipätulo oll 


hyvä ja sen peräst syksyy! saatii peljo rahhza. Kons satoi ensi- 
mäisen lumen, valjassettii heppoist ja mäntii metsää. Kolt päivää 
sahattii korkeeta petäjää ja vätettii kalektiivaa. Kevääst alettii sal- 
vo. Pasuloja pantii takkua ja sammalt. Katto katettii olel. Lin- 
naast ossettii kissit ikkunoi vas, naaklat, lukut ja roppoimet, Hyvä 
tuli koti, avvara. Puhtahat ja valkiat pertit. 

Milläist pittää olla pertit elämisiä vas? Kysykää opettajalt ja 
laatikaa kertomus. 


Kalan pyytöö 
Meri jäätöi niin kovast jot jo sai jurmaast ajella hepoisee! 


jäätä möitä. Kalektivaas alettii valmistaissa pyytöö. Putka nos- 
settii rekkee. Sinne laalttil rovotit, kiukaa ja otettii kera kaik tarve 


Näyte vuonna 1932 julkaistusta aapis- ja lukukirjasta. 


Lopuksi 


Uudella ajalla ja järjestelmällisen tutkimuksen käynnistyt- 
tyä Inkerinmaalla vallinnutta kielitilannetta on mahdol- 
lista tarkastella yksityiskohtaisemmin dokumentoidun 
aineiston valossa. Jokaisella alueen kielellä on omat tun- 
nusmerkkinsä, mutta niiden väliset rajat ovat suhteellisia 
ja vaihtelevat kulloinkin tarkasteltavan piirteen mukaan. 
Muihin lähialueen kieliin kontrastoituna inkeroisessa on 
hyvin vähän piirteitä, jotka ovat vain sille luonteenomai- 
sia. Se on päinvastoin hyvin tyypillinen itämerensuoma- 
lainen kieli, moneen muuhun verrattuna arkaistisempi. 

Poikkeavimpia ovat foneettiset, äänteiden kestoa koskevat 
piirteet. 

Läheisten kontaktikielten paikallinen prestiisi oli eri- 
lainen. Kun inkeroista ja vatjaa alettiin tuntea tarkemmin 
ja kielenvaihto oli jo käynnissä, tutkijat kiinnittivät huo- 
miota siihen, että vatjalaiset pystyivät läntisimmällä alueel- 
la Laukaanjoen seudulla kyllä vaihtamaan keskustelun in- 
keroiseksi, mutta inkeroiset eivät vatjaksi. Inkeroisen ja 
vatjan välinen ero onkin lingvistisesti suurempi kuin in- 
keroisen ja suomen kaakkoismurteisiin kuuluvien äyrä- 
möis- ja savakkomurteiden välinen ero. 

Ehkä juuri helpon lähestyttävyytensä takia inkeroinen 
ei ole saanut tarvitsemaansa huomiota fennistisessä tut- 
kimuksessa. R. F. Nirvin 1971 julkaisema sanakirja on laa- 
jin olemassa oleva, mutta perustuu monien muiden itä- 
merensuomalaisten kielten sanakirjoihin verrattuna mel- 
ko suppeaan aineistoon. Itämerensuomalaisten kielten 
kokonaiskuvan lisäksi inkeroisella on myös lisämerkitys- 
tä slaavilais- ja venäläiskontaktien kannalta. 

ja avartaneet lapsien kielitaitoa kotimurretta kauemmaksi.” 


Lähteet 


ALFE = Tuomo Tuomi (päätoim.) 2004-2010: Atlas linguarum fen- 
nicorum 1-3. Helsinki: Suomalaisen Kirjallisuuden Seura. 

Ariste, Paul 1956: Isuri keelest. Emakeele Seltsi Aastaraamat 2: 
32-52. 

Ariste, Paul 1960: Ekstsessiivist läänemere keeltes. Emakeele Seltsi 
Aastaraamat 6: 145-161. 

Ariste, Paul 1975: Über die inneren Kontakte zwischen den ostsee- 
finnischen Sprachen. — Paul Ariste & Anu-Reet Hausenberg & 
Aime Kährik & Valmen Hallap (toim.), Congressus Tertius Inter- 
nationalis Fenno-Ugristarum. Tallinae habitus 17.—23. VIII 1970. 
Acta Linguistica 1. Tallinna: Valgus, 196-199. 

Ariste, Paul 1981: Keelekontaktid. Emakeele Seltsi Toimetised 14. 
Tallinna: Valgus. 

Ariste, Paul 2005: Vadja päevikud 1942—1980. Koonnut sekä saate- 
sanoin ja kommentein varustanut Ergo-Hart Västrik, toimitus 
ja jälkisanat Peeter Olesk. Eesti kirjandusloo allikmaterjale. 
Tartto: Eesti kirjandusmuuseum. 


INKEROISEN KIELI 


https://doi.org/ 10.21435/ skst.1467 


Björklöf, Sofia 2012: Viron rantamurteen länsiryhmän sanaston 
alkuperä suomalaislainojen valossa. Suomen kielen pro gra- 
du -tutkielma. Helsingin yliopisto. 
https://helda.helsinki.fi/handle/10138/37846. Viitattu 
10.2.2016. 

Dmitrijev, A. V. 2016: Ižora, Inkeri, Ingermanland. Ještše raz ob is- 
toriko-toponomitšeskih svjazah. Linguistica Uralica 52:168—178. 

Ernits, Enn 2005: Vadja keele varasemast murdeliigendusest ja hi- 
lisemast hääbumisest. — Karl Pajusalu & Jan Rahman (toim.), 
Piirikultuurid ja keeled. Vöro Instituudi Toimöndusög 17. Vöru: 
Vöro Instituut, 76-90. 

Flink, Toivo 2010: Kotiin karkotettavaksi. Inkeriläisen siirtoväen 
palautukset Suomesta Neuvostoliittoon vuosina 1944-55. His- 
toriallisia tutkimuksia 251. Helsinki: Suomalaisen Kirjallisuu- 
den Seura. 

Grünthal, Riho 1997: Livvistä liiviin. Itämerensuomalaiset etno- 
nyymit. Castrenianumin toimitteita 51. Helsinki: Suomal- 
ais-Ugrilainen Seura. 

Grünthal, Riho 2011: Population decline and the Frosion of the 
Veps Language Community. — Riho Griinthal & Magdol- 
na Koväcs (toim.), The ethnic and linguistic context of identity: 
Finno-Ugric minorities. Uralica Helsingiensia 5. Helsinki: Suo- 
malais-Ugrilainen Seura, 267—293. 

Griinthal, Riho (tulossa): Kielellinen Merikarjala. — Pekka Suutari 
(toim.), Merikarjala: Suomenlahden rannikon kulttuurinen koh- 
tauspaikka. Viipurin Suomalaisen Kirjallisuusseuran Toimit- 
teita 24. Helsinki: Viipurin Suomalainen Kirjallisuusseura. 

Huurre, Matti 1984: Itä-Suomen rautakautinen asutus arkeolo- 
gian valossa. — Jarl Gallen (toim.), Suomen väestön esihistorial- 
liset juuret. Tvärminnen symposiumi 17.—19.1.1980. Bidrag 
till kännedom av Finlands natur och folk H 131. Helsinki: 
Suomen Tiedeseura, 303-317. 

Itkonen, Terho 1965: Proto-Finnic final consonants. Their history in 
the Finnic languages with particular reference to the Finnish dia- 
lects. Suomalais-Ugrilaisen Seuran Toimituksia 138. Helsinki: 
Suomalais-Ugrilainen Seura. 

Junttila, Santeri 2015: Tiedon kumuloituminen ja trendit lainasa- 
natutkimuksessa. Kantasuomen balttilaislainojen tutkimushis- 
toria. Helsinki: Helsingin yliopisto. https://helda.helsinki.fi/ 
handle/10138/158777. Viitattu 10.2.2016. 

Kallio, Petri 2006: On the Farliest Slavic Loanwords in Finn- 
ic. — Juhani Nuorluoto (toim.), The Slavicization of the Russian 
North. Mechanisms and Chronology. Slavica Helsingiensia 27. 
Helsinki: Helsingin yliopisto, 154-166. 


RIHO GRUNTHAL 


Kallio, Petri 2012: The prehistoric Germanic loanword strata in 
Finnic. — Riho Griinthal & Petri Kallio (toim.), A Linguistic 
Map of Prehistoric Northern Europe. Suomalais-Ugrilaisen Seu- 
ran Toimituksia 266. Helsinki: Suomalais-Ugrilainen Seura, 
225—238. 

Karjalainen, Heini & Ulriikka Puura & Riho Grünthal & Svetlana 
Kovaleva 2016: Karelian language in Russia. ELDIA Case Speci- 
fic Report. Studies in European Language Diversity 25. Mainz: 
Research consortium ELDIA. https://phaidra.univie.ac.at/de- 
tail object/0:314612. Viitattu 10.2.2016. 

Kepsu, Saulo 1995: Pietari ennen Pietaria. Nevansuun vaiheita en- 
nen Pietarin kaupungin perustamista. Suomalaisen Kirjallisuu- 
den Seuran Toimituksia 608. Helsinki: Suomalaisen Kirjalli- 
suuden Seura. 

Kettunen, Lauri 1940: Suomen murteet III. Murrekartasto. Suoma- 
laisen Kirjallisuuden Seuran Toimituksia 188. Helsinki: Suo- 
malaisen Kirjallisuuden Seura. 

Kettunen, Lauri 1957: ”Isuri keel”. Virittäjä 61: 124—133. 

Kettunen, Lauri 1960: Suomen lähisukukielten luonteenomaiset piir- 
teet. Suomalais-Ugrilaisen Seuran Toimituksia 119. Helsinki: 
Suomalais-Ugrilainen Seura. 

Kiuru, Eino 1990: Soikkolan viimeisiä runonlaulajia tapaamassa. 
— Pekka Laaksonen & Sirkka-Liisa Mettomäki (toim.), Inkerin 
teillä. Kalevalaseuran vuosikirja 69-70. Helsinki: Suomalai- 
sen Kirjallisuuden Seura, 103-110. 

Kivikoski, Ella 1952: Uusimmista kaivauksista Staraja Ladogassa. 
— Väinö Kaukonen (toim.), Neuvostoliittoinstituutin vuosikirja 3, 
Helsinki: Neuvostoliittoinstituutti, 41-51. 

Koivisto, Vesa 1995: Itämerensuomen refleksiivit. Suomalaisen Kir- 
jallisuuden Seuran Toimituksia 622. Helsinki: Suomalaisen 
Kirjallisuuden Seura. 

Koivulehto, Jorma 1999: Verba mutuata. Ouae vestigia antiguissimi 
cum Germanis aliisgue Indo-Europaeis contactus in linguis Fenni- 
cis religuerint. Toimittanut Klaas Ruppel. Suomalais-Ugrilaisen 
Seuran Toimituksia 237. Helsinki: Suomalais-U grilainen Seu- 
ra. 

Korhonen, Mikko 1986: Finno-Ugrian language studies in Finland 
1828—1918. Helsinki: Societas Scientiarum Fennica. 

Kuznetsova, Natalja 2009: Suprasegmentnaja fonologija soi- 
kinskogo dialekta izorskogo jazyka v tipologišeskom aspekte. 
Voprosy jazykoznanija 5: 18—47. 

Kuznetsova, Natalja 2016: Evolution of the non-initial vocalic 
length contrast across the Finnic varieties of Ingria and adja- 


cent areas. Linguistica Uralica 52: 1-25. 


149 


https://doi.org/ 10.21435/ skst.1467 


Kuznetsova, Natalja & Jelena Markus & Mehmed Muslimov 2015: 
Finno-Ugric minorities of Ingria. The current sociolinguis- 
tic situation and its background. — Heiko F. Marten & Michael 
Riessler & Janne Saarikivi & Reetta Toivanen (toim.), Cultural 
and linguistic minorities in the Russian Federation and the Euro- 
pean Union. Multilingual Education 13: Comparative studies 
on eguality and diversity. Berlin: Springer, 127—167. 

Laanest, Arvo 1964: Isurid ja isuri keel — meie lähemaid sugulaskeeli. 
Tallinna: Eesti NSV Teaduste Akadeemia. 

Laanest, Arvo 1966a: Isuri murdetekste. Tallinna: Eesti NSV Tea- 
duste Akadeemia. 

Laanest, Arvo 1966b: Ižorskie dialekty. Lingvogeograficeskoe issledo- 
vanie. Tallinna: Eesti NSV Teaduste Akadeemia. 

Laanest, Arvo 1978: Istoriceskaja fonetika i morfologija ižorskogo ja- 
zyka. Väitöskirja. Tallinna: Festi keele instituut. 

Laanest, Arvo 1980: Inkeroismurteiston suhteista suomen kaak- 
koismurteisiin. Virittäjä 84: 142-150. 

Laanest, Arvo 1982: Finfiihrung in die ostseefinnischen Sprachen. 
Hampuri: Helmut Buske Verlag. 

Laanest, Arvo 1986: Isuri keele ajalooline foneetika ja morfoloogia. 
Tallinna: Valgus. 

Laanest, Arvo 1997: Isuri keele Hevaha murde sönastik. Tallinna: 
Eesti Keele Instituut. 

Laanest, Arvo 1998: Isurid ja isuri keel. — Kaheksa keelt, kaheksa 
rahvast. Koonnut Jaan Õispuu, toimittanut Marje Joalaid. Tal- 
linna: Tallinna pedagoogikaülikool, 30-36. 

Laitinen, Lea & Tapani Lehtinen 1997: Johdanto. — Tapani Lehti- 
nen & Lea Laitinen (toim.), Kieliopillistuminen. Tapaustukimuk- 
sia suomesta. Kieli 12. Helsinki: Helsingin yliopiston suomen 
kielen laitos, 6-19. 

Lallukka, Seppo 1992: Venäjän uralilaisten kansojen tilastoa. Koon- 
nut ja toimittanut Seppo Lallukka. Julkaisusarja A 16. Helsin- 
ki: Venäjän ja Itä-Euroopan instituutti. 

Lauerma, Petri 1998: Reunahuomautuksia Rosonan ja Kurkolan 
murteiden erojen syistä. — Riho Grünthal & Johanna Laakso 
(toim.), Oekeeta asijoo. Commentationes Fenno-Ugricae in 
honorem Seppo Suhonen sexagenarii 16. V.1998. Suomalais- 
Ugrilaisen Seuran Toimituksia 228. Helsinki: Suomalais- 
Ugrilainen Seura, 280-283. 

Lehtinen, Tapani 1999: Imperfekt, Analogie und die Entstehung 
der Reflexivkonjugation der ostseefinnischen Sprachformen 
Ingermanlands. Finnisch-Ugrische Forschungen 55; 93-115. 

Lehtinen, Tapani 2007: Kielen vuosituhannet. Suomen kielen kehitys 


150 


kantauralista varhaiskantasuomeen. Tietolipas 215. Helsinki: 
Suomalaisen Kirjallisuuden Seura. 

Leskinen, Heikki 1964. Suomen itämurteet keskiajan ja uuden 
ajan taitteessa. Virittäjä 68: 97—115. 

Leskinen, Heikki 1971: Tilastollisia havaintoja kaakkoismurteiden 
loppu-n:stä. Virittäjä 75: 343-368. 

Leskinen, Heikki 1978: Kaksi kaakkoismurteiden ja inkeroismur- 
teiden kestoseikkaa. Virittäjä 82: 122—131. 


Leskinen, Heikki 1990: Vepsän, karjalan ja inkeroisen asemasta 
kolmen äännepiirteen valossa. — Sari Vaula (toim.), Itämeren- 
suomalaiset kielikontaktit. Kotimaisten kielten tutkimuskeskuk- 
sen julkaisuja 61. Helsinki: Kotimaisten kielten tutkimuskes- 
kus, 72-81. 

Leskinen, Heikki 1991: Inkerin kielimuodot. — Pekka Nevalainen 
& Hannes Sihvo (toim.), Inkeri. Historia, kansa, kulttuuri. Suo- 
malaisen Kirjallisuuden Seuran Toimituksia 547. Helsinki: 
Suomalaisen Kirjallisuuden Seura, 222—233. 

Leskinen, Heikki 1999: Suomen murteiden synty. — Paul Fogel- 
berg (toim.), Pohjan poluilla. Bidrag till kännedom av Finlands 
natur och folk 153. Helsinki: Suomen Tiedeseura, 358—372. 

LL = Pertti Virtaranta 1967: Lähisukukielten lukemisto. Suomalai- 
sen Kirjallisuuden Seuran Toimituksia 287. Helsinki: Suoma- 
laisen Kirjallisuuden Seura. 

Markus, Jelena. 2010: Primary and secondary geminates in 
Ingrian. Linguistica Uralica 56: 38-52. 

Markus, Jelena. 2011: The phonetics and phonology of a disyllabic 
foot in Soikkola Ingrian. Linguistica Uralica 57: 103—119. 

Muslimov, Mehmed 2005: Jazykovye kontakty v Zapadnoi Inger- 
manlandii (nižneje tetšenie reki Lugi). Dissertatsija na soiska- 
nie utšenoi stepeni kandidata filologitšeskih nauk. Väitöskirja. 
Pietari: Institut jazyka, literatury i istorii Karelskogo NC RAN. 

Must, Mari 2000: Vene laensönad eesti murretes. Tallinna: Eesti 
Keele Sihtasutus. 

Mägiste, Julius 1962: Äldre ryska länord i estniskan, särskilt i 
det gamla estniska skriftspräket. -Lunds universitets ärsskrifi, 
Första avdelningen: teologi, juridik och humanistiska ämnen. 
55:1. Lund: Lund universitet. 

Nirvi, R. E. 1960: Die Stellung der ingrischen Dialekte. — Sitzungs- 
berichte der Finnischen Akademie der Wissenschaften 1960, Hel- 
sinki: Suomalainen Tiedeakatemia, 133—165. 

Nirvi, R. E. 1961: Inkeroismurteiden asema. — Kalevalaseuran vuo- 
sikirja 41, 99—132. 


Nirvi, R. E. 1962: Die Lautwandel ir > er in den ingrischen 


INKEROISEN KIELI 


https://doi.org/ 10.21435/ skst.1467 


Dialekten. — Commentationes Fenno-Ugricae in honorem Paavo 
Ravila. Suomalais-Ugrilaisen Seuran Toimituksia 125. Helsin- 
ki: Suomalais-Ugrilainen Seura, 361-376 

Nirvi, R. E. (toim.) 1971. Inkeroismurteiden sanakirja. Lexica 
Societatis Fenno-Ugricae 18. Helsinki: Suomalais-Ugrilainen 
Seura. 

Nirvi, R. E. 1978: Soikkolan äyrämöismurteesta. Virittäjä 82: 345— 
358. 

Ojansuu, Heikki 1918: Karjala-aunuksen äännehistoria. Suomalai- 
sen Kirjallisuuden Seuran Toimituksia 162. Helsinki: Suoma- 
laisen Kirjallisuuden Seura. 

Palander, Marjatta 2008: Itäsuomalaisten murrepiirteiden muo- 
donsisäinen väistymishierarkia. Virittäjä 112: 322—354. 

Paunonen, Heikki 1974: Monikon genetiivin muodostus suomen kie- 
lessä I. Suomalaisen Kirjallisuuden Seuran Toimituksia 317. 
Helsinki: Suomalaisen Kirjallisuuden Seura. 

Porkka, Volmari 1885. Uber den ingrischen Dialekt mit Beriicksichti- 
gung der übrigen finnisch-ingermanländischen Dialekte. Helsing- 
fors: J. C. Frenckell & Sohn. 

Rozanski, Fjodor 2010: Izorskij jazyk: problema opredelenija gra- 
nic v uslovijah jazykovogo kontinuuma. Voprosy jazykoznani- 
ja 1: 74-93. 

Rozanski, Fjodor & Jelena Markus 2013a: Ižora Soikinskogo pol- 
uostrova. Fragmenty sotsiolingvistitseskogo analiza. — N.N. 
Kazanski (toim.), Acta linguistica petropolitana. Transactions 
of the Institute for Linguistic Studies IX: 3. Pietari: Nauka; 261- 
298. 

Rozanski, Fjodor & Jelena Markus 2013b: O statuse nižnelužsko- 
go dialekta izorskogo jazyka sredi rodstvennyh idiomov. — 
Lingvistitšeskij bespredel 2. Sbornik nausnyh trudov k jubileju A. I. 
Kuznetsovoi. Moskova: Izdatelstvo Moskovskogo Universiteta, 
219-232. 

Saar, Eva 2008: Isuri keele Soikola murde verbi muutmissüsteem. Li- 
sensiaatintyö. Tartto: Tartu ülikooli filosoofiateaduskond, Eesti 
ja üldkeeleteaduse instituut. 
http://hdl.handle.net/10062/6390. (Viitattu 30.11.2015.) 

Saar, Eva 2014: Types of Consonant Alternation in the Inflectional 
System of Soikkola Ingrian. Linguistica Uralica 60: 258-275. 

Saloheimo, Veijo 1990: Itäisen Inkerin väestömuutoksia Ruot- 
sin vallan alussa. Pekka Laaksonen & Sirkka-Liisa Mettomäki 
(toim.), Kalevalaseuran vuosikirja 69—70, 143—148. 

Saloheimo, Veijo 1991: Inkerinmaan asutus ja väestö 1618-1700. 

— Pekka Nevalainen & Hannes Sihvo (toim.), Inkeri. Historia, 


RIHO GRUNTHAL 


kansa, kulttuuri. Suomalaisen Kirjallisuuden Seuran Toimituk- 
sia 547. Helsinki: Suomalaisen Kirjallisuuden Seura, 67-82 

Sarhimaa, Anneli 1999: Syntactic transfer, contact-induced 
change, and the evolution of bilingual mixed codes. Focus on 
Karelian-Russian language alternation. Studia Fennica Lin- 
guistica 9. Helsinki: Suomalaisen Kirjallisuuden Seura. 

Savijärvi Ilkka & Muusa Savijärvi 1990: Language contacts in 
Ingrian-Finnish. — Markku Teinonen & Timo J. Virtanen 
(toim.), Ingrians and Neighbour.: Focus on the eastern Baltic Sea 
region. Studia Fennica Ethnologica 5. Helsinki: Suomalaisen 
Kirjallisuuden Seura, 23—47. 

Savijärvi Ilkka & Muusa Savijärvi 1996: ”Läkkäämmä maaks, mei- 
jän viisii” — Fedosja Petrova. — Ilkka ja Muusa Savijärvi & Jan- 
ne Heikkinen (toim.), Vot ihminen tahtoo kotimaalle: Länsi-In- 
kerin kieltä ja kohtaloita. Studia Carelica humanistica 7. Joen- 
suu: Joensuun yliopisto, 166—175. 

Siro, Paavo 1949: Puhumista merkitsevät verbit itämerensuomalaisis- 
sa kielissä. Suomalais-Ugrilaisen Seuran Toimituksia 93. Hel- 
sinki: Suomalais-Ugrilainen Seura. 

Sivonen, Mika 2007: ”Me inkerikot, vatjalaiset ja karjalaiset”. Us- 
konnollinen integrointi ja ortodoksisen vähemmistön identiteetin 
rakentuminen Ruotsin Inkerissä 1680—1702. Bibliotheca Histo- 
rica 111. Helsinki: Suomalaisen Kirjallisuuden Seura. 

SKVR = Suomen Kansan Vanhat Runot III 1915—1924. Länsi-Inke- 
rin Runot. Toim. Väinö Salminen. Suomalaisen Kirjallisuuden 
Seuran Toimituksia 139. Helsinki: Suomalaisen Kirjallisuu- 
den Seura. 

Sovijärvi, Antti 1944: Foneettis-äännehistoriallinen tutkimus Soikko- 
lan inkeroismurteesta. Suomi 103. Helsinki: Suomalaisen Kir- 
jallisuuden Seura. 

SSA = Erkki Itkonen & Ulla-Maija Kulonen (toim.) 1992-2000: 
Suomen sanojen alkuperä 1-3. Etymologinen sanakirja. Helsinki: 
Suomalaisen Kirjallisuuden Seura. 

Suhonen, Seppo 1985: Wotisch oder Ingrisch? — Wolfgang Veen- 
ker (toim.), Dialectologia Uralica: Materialen des ersten Interna- 
tionalen Symposions zur Dialektologie der uralischen Sprachen 
4.—7. September 1984 in Hamburg. Veröffentlichungen der Soci- 
etas Uralo-Altaica 20. Wiesbaden: Otto Harrassowitz, 140-148. 

Särkkä, Tauno 1969: Itämerensuomalaisten kielten eksessiivi. Suo- 
malaisen Kirjallisuuden Seuran Toimituksia 291. Helsinki: 
Suomalaisen Kirjallisuuden Seura. 

Tunkelo, E. A. 1952: Inkeroismurteiston asemasta. Suomi 106: 2. 
Helsinki: Suomalaisen Kirjallisuuden Seura. 


151 


https://doi.org/ 10.21435/ skst.1467 


Uino, Pirjo 2006: The Background of the Early Medieval Finnic 
Population in the Region ofthe Volkhov River. Archaeologi- 
cal Aspects. — Juhani Nuorluoto (toim.), The Slavicization of 
the Russian North. Mechanisms and Chronology. Slavica Helsin- 
giensia 27. Helsinki: Helsingin yliopisto, 355—373. 

VKS = Elna Adler & Merle Leppik & Silja Grünberg (toim.) 1990- 
2011: Vadja keele sõnaraamat 1—7. Tallinna: Signal & Eesti Keele 
Instituut & Eesti Keele Sihtasutus. Toinen, täydennetty ja kor- 
jattu painos (2013) julkaistu myös sähköisenä (2019): http:// 
www.eki.ee/dict/vadja /. 

Viitso, Tiit-Rein 2008: Liivi keel ja läänemeresoome keelemaastikud. 
Tallinna: Eesti Keele Sihtasutus. 


152 


Västrik, Ergo-Hart 2007: Vadjalaste ja isurite usundi kirjeldamine 
keskajast 20. sajandi esimese pooleni. Dissertationes Folkloristi- 
cae Universitatis Tartuensis 9. Tartto: Tartu Ülikool. 

Õpik, Elina 1970: Vadjalastest ja isuritest XVIII sajandi lõpul. Etno- 
graafilisi ja lingvistilisi materjale Fjodor Tumanski Peterburi ku- 
bermangu kirjelduses. Tallinna: Valgus. 

Žiromskaja, V. B. 1999: Natselenija Rossii v perepisi 1939 g. 

— Vsesojuznaja perepis nadelenija 1939 goda: Osnovnye itogi. Pie- 
tari: Nautšnyi sovet po istoritšeskoi demografii i istoritšeskoi 
geografii, Instityt rossijskoi istorii RAN, 8-19. 

Ziromskaja, V. B. 2001: Demografitšeskaja istorija Rossii v 1930-e 
gody. Vzgljad v neizvestnoje. Moskova: Rossijskaja akademija 
nauk, Instityt rossijskoi istorii. 


INKEROISEN KIELI 


https://doi.org/ 10.21435/ skst.1467 


RITUAALINEN ITKENTÄ 


INKERIN LAULUKULTTUUREISSA 


Aili Nenola 


Inkeri oli naisten laulumaa. Näkemys perustuu alueelta 
1800-luvulta lähtien kerättyyn vanhaan kansanrunous- eli 
lauluaineistoon, jonka esittäjistä suurin osa on ollut nai- 
sia. Lauluperinteiden naisvaltaisuus luonnehtii muitakin 
Suomenlahden eteläpuolisia kansoja kuten virolaisia, lat- 
vialaisia ja liettualaisia, mutta myös lähiseutujen venäläi- 
siä. Inkerin perinteen naisvaltaisuuden havaitsivat aikoi- 
naan Suomalaisen Kirjallisuuden Seuran lähettämät kan- 
sanrunouden kerääjät, jotka Kalevalan innoittamina läh- 
tivät etsimään uusia Kalevalan aineksia Inkeristä. He löy- 
sivät kyllä vanhamittaisia lauluja, mutta nämä olivat nais- 
ten laulamia ja käsittelivät enimmäkseen muita aiheita 
kuin kalevalaisia. Tämä havainto herätti kysymyksen, mi- 
hin olivat eteläisiltä alueilta hävinneet nämä miesten lau- 
lut, joista kuitenkin joitakin teemoja, muun muassa maa- 
ilmansyntyrunon aiheita ja Kullervo-runojen toisintoja 
esiintyi Inkerissäkin. Onko kyse laulukulttuurin myöhäi- 
sestä kehityksestä vai laajemmasta ja alkuperäisestä kult- 
tuurierosta, jota selittäisi historian ja elämänmuodon ke- 
hityksen erilaisuus pohjoisessa (Pohjois-Karjalassa) ja ete- 
lässä (Inkerissä)? Jäikö Inkerin alueella erilaisten valloitta- 
jien alaisuudessa ja sotien keskellä eläville kansanryhmil- 
le milloinkaan mahdollisuutta laulaa itselleen myyttisiä 
tai historiallisia sankareita ja suurta menneisyyttä? Inke- 
riläinen vanha lauluperinne ei ainakaan niitä tunne. Sen 
sijaan siinä näkyvät kyllä sodat ja valloittajat, kovat ajat 
ja sortajat — näistä lauloivat myös miehet. Pääosa inkeri- 
läisistä vanhamittaisista lauluista käsittelee kuitenkin ih- 
mis- ja perhesuhteita, arjen ja juhlan tapahtumia ja muo- 
toja. Huomiota on kiinnittänyt ”tunnelmarunojen” suuri 

määrä, siis niiden laulujen, joissa laulajat purkavat tuntei- 
taan ja tuntojaan. 

Erotukseksi vienalaisiin suhteellisen pysyvämuotoisina 
esitettyihin kertoviin myytti- ja sankarirunoihin, joihin 
Kalevala perustuu, inkeriläisestä epiikasta on käytetty ni- 
mitystä lyyris-eepilliset laulut, joka viittaa laulujen aihe- 
piirien lisäksi niiden ominaislaatuun. Niiden yksi havait- 
tava piirre on suuri muunneltavuus ja erilaisten tuttujen 
teemojen yhdisteleminen, josta Matti Kuusi puhui laula- 
jien ”tilkkutäkkimenetelmänä”.' Yhtä hyvin voisi sanoa, 
että luova improvisaatio kuului keskeisesti inkeriläislau- 
lajien laulutapaan. Pohjoisen laulut olivat enimmäkseen 
yksilölaulajien esityksiä, olkoonkin, että vanha kuva esitys- 
tavasta on ”pankame käsi kätehen”, jossa mieslaulajalla 
on ”säestäjä”. Häälauluja lauloivat myös Karjalassa naiset 
yhtenä ryhmänä. 

Inkerissä tytöt ja naiset lauloivat esilaulajan johdolla 
kuorona hyvin monenlaisissa työ- ja juhlatilanteissa. Itse 
asiassa naisten laulu näyttää säestäneen niin arkipäivän, 
juhlien ja vuodenaikojen kulkua kuin ihmiselämän vaihei- 
ta kehdosta hautaan. Vaikka laulut sinänsä olivat erilaisia, 
inkeriläisiin pätee muutettavat muuttaen Nikolai Gogolin 
toteamus vanhoista venäläiskylistä: ”ihminen syntyy, nai- 
tetaan ja kannetaan hautaan talonpoikaisnaisen laululla”? 
Kyse ei ollut pelkästä säestämisestä, vaan lauluilla hoidet- 
tiin ja käsiteltiin miesten ja naisten välisiä suhteita sekä 
perhesuhteita, jäsennettiin todellisuutta ja kokemuksia, 
kerrottiin varoittavia tai huvittavia tarinoita ja valitettiin 
elämän, työn tai vallanpitäjien kovuutta. Lauluilla toimi- 
tettiin erilaisia töihin tai aikoihin liittyviä rituaaleja, joilla 

järjestettiin yksilöiden ja yhteisön, yhteisön ja luonnon 
tai ihmisten ja yliluonnollisen maailman suhteita ja pyrit- 
tiin takaamaan niiden sujuminen ja torjumaan ongelmia 
ja onnettomuuksia. Tietysti naiset lauloivat ja ilmaisivat 
tunteitaan myös yksin ollessaan. 

Senni Timonen on väitöskirjassaan Minä, tila, tunne 
hahmottanut kokonaiskuvaa inkeriläisten naisten laulu- 
tavasta, erityisesti lyyristen laulujen esitystilanteista, si- 
sällöistä ja merkityksistä. Aineistonaan Suomen Kansan 
Vanhojen Runojen Inkerin volyymit (SKVR III, IV ja V) ja 
arkistosta löytyneet julkaisemattomat tekstit sekä kansan- 
musiikintutkijoiden tiedot inkeriläisnaisten laulamises- 
saan ja laulujensa nimityksinä käyttämistä ”nuoteista” tai 
”sävelistä? Timonen tarkastelee lauluja laulajien henkilö- 
kohtaisen ja yleisemmin inkeriläisten naisten elämis- ja 
kokemusmaailman tulkkeina. Timonen on sitä mieltä, 
että naisten laulanta ei ollut mitä tahansa erilaisten laulu- 
jen osaamista ja esittämistä, vaan sekä laulutavoilla, sävel- 
millä että lauluilla itsellään oli tarkoituksensa ja esitysyh- 
teytensä, ja että naiset olivat hyvin tietoisia siitä, mitä ja 
miten tuli, saattoi tai oli tapana eri tilanteissa laulaa. Siitä 
huolimatta esitystapa oli sekä tekstin että melodian osalta 
vahvasti improvisoiva.3 

Sama tietoisuus leimasi Inkerin naisten laulukulttuu- 
riin sisältyviä, kalevalamittaisesta laulurunoudesta erilli- 
siä itkuvirsiä eli luetuksia, joihin jo ensimmäiset suoma- 
laiset kansanrunojen muistiinmerkitsijät törmäsivät ken- 
tällä 1830—1850-luvuilla (O. Groundstroem, D. E. D. Euro- 
paeus, Elias Lönnrot, J. Länkelä, A. Törneroos ja Th. Tall- 
gvist) ja jotka useimmille aluksi olivat täysin outoa perin- 
nettä.4 Tosin varsin pian itkuvirret osattiin yhdistää tietoi- 
hin Vanhan testamentin tai Homeroksen teksteissä esiin- 
tyvistä valituslauluista, näin teki esimerkiksi Volmari 
Porkka 1880-luvulla.5 

Kuten nykyään tiedämme, itkuvirret ovat kuuluneet 
myös muiden itämerensuomalaisten perinteeseen Karja- 
lassa ja Virossa (erityisesti setoilla) sekä vepsäläisten pa- 
rissa. Itämerensuomalainen itkuvirsialue puolestaan on 

osa Euroopan itäistä kulttuurialuetta, jolla naiset ovat 
sepittäneet ja laulaneet itkuvirsiä erityisesti hautajaisten, 
häiden tai muiden erojaisrituaalien yhteydessä aivan viime 
aikoihin saakka. Balteilla, venäläisillä ja useimmilla suo- 
malais-ugrilaisilla kansoilla kuten mordvalaisilla, komeil- 
la ja unkarilaisilla on ollut oma itkuvirsiperinteensä, jota 
on tallennettu vielä 1900-luvulla. Vaikka itkuvirsiä, erityi- 
sesti kuolinitkuja, tiedetään esiintyneen varhemmin myös 
läntisissä osissa Eurooppaa, ja niistä on myöhemmältäkin 
ajalta tietoa muun muassa Irlannista ja Sisiliasta, itäises- 
sä Euroopassa perinne on säilynyt pisimpään ja kehitty- 
nyt erityisesti ortodoksisen kirkon ja uskon alueilla — mu- 
kaan luettuna Balkanin slaavilaiset alueet ja Kreikka. Itku- 
virret ovat myös ikivanha ja varsin globaali perinteenlaji.* 

Inkeriläisiltä naisilta noin 150 vuoden aikana (1830-lu- 
vulta 1970-luvulle) tallennetut itkuvirret on julkaistu teok- 
sessa Inkerin itkuvirret.? Teos sisältää muun muassa 680 
itkutekstiä sekä tietoja kerääjistä ja itkijöistä. Tämän ai- 
neiston ja kerääjien kertoman perusteella tiedämme, että 
itkuvirsiä Inkerissä sepittivät ja lauloivat sekä ortodoksis- 
ta uskontoa tunnustavat inkerikot ja vatjalaiset että He- 
vaan niemimaan luterilaisiin seurakuntiin kuuluneet äy- 
rämöisnaiset ja niin sanotut Länsi-Inkerin suomalaiset. 
On varsin todennäköistä, että ”luterilaisten” itkut ovat ot- 
taneet mallinsa inkerikoilta. Tosin aineistojen puuttumi- 
sen vuoksi meillä ei ole tarkkaa tietoa siitä, oliko rituaali- 
nen itkentä tuttua Suomen itäisillä seuduilla, joilta äyrä- 
möisten tai Länsi-Inkerin suomalaisten esi-isät ja -äidit 
siirtyivät aikoinaan 1500-luvulta alkaen Inkeriin. Sen ver- 
ran kuitenkin tiedämme, että itkuvirret eivät ainakaan do- 
kumentoituna aikana ole kuuluneet läntisten suomalais- 
alueiden perinteeseen. 

Aivan tarkkoja tietoja itkuperinteen elämästä, säilymi- 
sestä tai häviämisestä Inkerin eri puolilla ja eri väestöryh- 
mien keskuudessa ei ole. Niin Inkerissä kuten muualla- 
kin ainakin kuoleman yhteydessä rituaalisen itkennän 
ja itkujen uskomuksellisten elementtien juuret ulottu- 
vat esikristilliseen aikaan, mutta siitä, miten perinne on 

elänyt ja kehittynyt, ei juuri ole tietoja ennen 1800-lukua. 
Itkujen musiikillinen laatu on joka tapauksessa vanha- 
kantainen, ja tallennettujen inkeriläisten itkujen kehitty- 
nyt runokieli — jossa näkyy jonkin verran yhteisiä piirtei- 
tä kalevalamittaisten laulujen kanssa — ja itkujen monet 
käyttöyhteydet todistavat kuitenkin jo monien sukupol- 
vien ajan rikkaana eläneestä perinteestä. Samalla näyttää 
ilmeiseltä, että sisällöltään ja käyttöyhteyksiltään inkeri- 
läisten itkennällä on yhteisiä piirteitä venäläisen perinteen 
kanssa.? Vertailukelpoisten aineistojen nuoruuden ja 
puutteellisuuden vuoksi ei toistaiseksi ole pystytty päätte- 
lemään, millaisia perinteiden väliset vaikutussuhteet ovat 
olleet. Kyse on joka tapauksessa laajasta, Peipsijärven ete- 
läpuolelle ulottuneesta perinnealueesta, jolla erikieliset 
väestöryhmät ovat eläneet ja liikkuneet jo ainakin ensim- 
mäisen vuosituhannen vaihteesta lähtien ja jossa ikiaikai- 
nen laulukulttuuri on vähitellen kehittynyt naisten hal- 
litsemaksi perinteeksi. Itkuvirsillä on tässä perinteessä 
merkittävä osuus, jota ilmeisesti ortodoksinen usko ja 
erityisesti kuolemaan liittyvät tavat ovat vain tukeneet kir- 
konmiesten niihin kohdistamista hävittämisyrityksistä 
huolimatta. 

Itkuvirret ovat erityinen rituaalisen suremisen muoto, 
jolla puetaan sanoiksi ja valitetaan erilaisia ihmiselämän 
vaiheisiin liittyviä eroja ja menetyksiä ja niiden aiheutta- 
mia tunteita, mutta niistä paljastuu myös yhteisön usko- 
musmaailma ja sosiaalinen rakenne. Itkuvirsien sepittä- 
minen ja laulaminen on kaikkialla, myös Inkerissä, kuu- 
lunut pääosin kuolemaan tai avioliiton solmimiseen liitty- 
vien menojen yhteyteen. Inkerin itkuvirret voidaan jakaa 
rituaalisen esitysyhteytensä mukaan kolmeen päälajiin: 
kuolinitkut, hääitkut ja rekryytti-itkut. Myöhäsyntyisien 
rekryytti-itkujen eli armeijaan tai sotaan lähtevälle sepitet- 
tyjen jäähyväisitkujen esitystilanteet eivät tietenkään ol- 
leet samassa määrin kehittyneitä rituaaleja kuin kuolin- 
tai hääitkujen, mutta yhteisöllisistä erojaistavoista niissä- 
kin oli kysymys. Niitä itkuvirsiä, joita itkijät ovat sepittä- 
neet rituaalien ulkopuolella esimerkiksi omasta tai 

Itkijöitä Soikkolassa vuonna 1943. Museovirasto. 


lastensa elämästä, itsekseen tai jollekin kuulijalle, ystä- 
välle tai vaikkapa itkujen muistiinmerkitsijälle, kutsutaan 
tilapääitkuiksi. Venäläistutkijat ovat käyttäneet myös ni- 
mitystä arkipäivän itkut. Molemmat nimitykset viittaavat 
rituaalien ulkopuolisiin esittämistilanteisiin. 


Kuoleman rituaalinen itkentä 


Totesin edellä, että itkuvirret ovat muusta lauluperintees- 
tä erillinen laji. Kuolemaan liittyvien tapojen yhteydessä 
ne olivat ainoa kansanomainen laululaji; tosin silloin kun 
ortodoksisella tai luterilaisella kirkolla oli roolinsa hauta- 

jaisissa, kuultiin myös kirkollisia lauluja. Vainajan käsit- 
telyn ja hautajaisten kansanomaiset ja kirkolliset puolet 
on kuitenkin pyritty pitämään erillään toisistaan, mikä on 
tarjonnut naisille mahdollisuuden itkuvirsien esittämi- 
seen — ja tietysti muidenkin ei-kirkollisten menojen nou- 
dattamiseen — ainakin silloin, kun pappi ei ollut paikalla. 
Kuvausten perusteella näyttää siltä, että Inkerissä vielä 
1800-luvun alkupuolellakaan ei kirkon, sen enempää or- 
todoksisen kuin luterilaisenkaan, ote ihmiselämän taite- 
kohtien rituaaleista ollut kovin vahva, vaikka papit pahek- 
suivat kansanomaisia menoja ja pyrkivät hävittämään nii- 
tä. Sekä ortodoksi- että luterilaisnaiset olivat kyllä tietoisia 
siitä, että papit pitivät syntinä heidän vanhoja laulujaan, 
sekä itkuja että muita. Jotkut kieltäytyivät sen vuoksi nii- 
den esittämisestä runonkerääjille, jopa pyysivät tunnon- 
tuskissaan hävittämään jo muistiinmerkittyjä." 

Inkerissä niin kuin muuallakin vallitsi ristiriita mies- 
ten hallitsemien kirkollisten menojen ja naisten hallitse- 
mien kansanomaisten tapojen välillä. Tosin ristiriita var- 
masti oli suurempi kirkonmiesten mielestä. Perinteistä 
näkyy selvästi, että naisille tai muille kansan edustajille 
ei-kristillisen ja kristillisen perinteen yhteen sovittaminen 
ei ollut vaikeaa: kristillinen Jumala, Pyhät ja Neitsyt Maria 
esiintyvät palvonnan, kiittelyn ja pyytelyn kohteena sekä 
lauluissa että itkuissa omien vainajien tai esikristillisten 
hahmojen rinnalla, ja itkuvirttä laulettiin häiden aikana 
myös pyhäinkuvanurkassa eli ikonien edessä kumarrel- 
len. Samoin kuolinitkuissa vainajan tuonpuoleisena sija- 
na esiintyvät sekä Tuonela että kristillinen taivas tai para- 
tiisi, jonne päästäkseen vainajan piti läpäistä suurten suu- 
toherrojen (tuomareiden) kuulustelut.” 

Lukutaidottomien kansanihmisten käsitykset siitä, mi- 
tä kuolema merkitsee tai mitä vainajille tapahtuu tuon- 
puoleisessa, olivat vanhojen kotoperäisten uskomusten 
ja kuulemalla opittujen vähän epämääräisten kristillisten 
näkemysten sekamuotoja. Käsityksiä ja näkemyksiä välit- 
tivät ja pitivät yllä naiset, jotka toimivat muun muassa kuo- 
linitkujen esittäjinä ja sukunsa ja yhteisönsä kuolemaan 

liittyvien tapojen spesialisteina. Kuolemaan liittyvissä me- 
noissa naisilla oli yhteisössään selvä kulttuurinen domi- 
nanssi, kunnes kirkonmiehet ottivat haltuunsa kuolin- ja 
hautajaisrituaalit sekä niihin liittyvät selitykset ja usko- 
mukset. Tosin niin Inkerissä kuin Karjalassakin tämä 
haltuunoton prosessi katkesi Venäjän vallankumoukseen 
ja kirkon ja pappien vaikutusvallan murentamiseen, niin 
että naisten perinteillä oli edelleen elintilaa ainakin syrjä- 
seuduilla. Näin voi päätellä ainakin siitä, että itkeminen 
eli luetteleminen Inkerissä ja äänellä itkentä Karjalassa 
oli elävää perinnettä vielä 1960- ja 1970-luvuilla. Oli jopa 
niin, että pappien kaikottua naiset ottivat haltuunsa myös 
kirkolliset rituaalit rukouksineen ja lauluineen — sen mitä 
niistä muistivat — ideologisen painostuksen uhallakin. 
Tästä kertoo Kaija Heikkinen vepsäläiskylistä, ja Inkeris- 
täkin on joitakin tietoja.” 

Kuolema ja vainajat pyrittiin siis hoitamaan asianmu- 
kaisesti ja vanhojen tapojen mukaan, olipa virallisesti val- 
lassa pappi tai politrukki. Siihen velvoitti uskomus, että oi- 
kein haudattuina, surtuina ja muistettuina kuolleista tuli 
tuonpuoleisen asukkaita, vainajia, jotka säilyivät suvun jä- 
seninä. Haudalla esimerkiksi vainajien muistajaisten yh- 
teydessä sepitetyistä ja lauletuista itkuista voi päätellä, että 
naiset kävivät kertomassa suvun tapahtumista tai valitta- 
massa omista tai muiden jälkeen jääneiden ongelmista 
ja pitivät siten yhteyttä vainajiin. Kuolinitkut toimivat siis 
myös sukuyhteisön vainajakultin kommunikaatiomuoto- 
na ja -välineenä. Pidettiin myös tärkeänä, että itkuvirren 
puoliksi nyyhkyttävä ja tunteisiin vaikuttava laulamista- 
pa sai myös hautajaisten muut läsnäolijat itkemään, niin 
miehet kuin naisetkin. 

Inkerikoilta tallennettujen kuolinitkujen perusteella 
kuolemaan, hautaukseen ja muistamiseen liittyvät sere- 
moniat olivat samantapaisia eri puolilla Inkeriä. Niiden 
keskeisiä menoja olivat — kuten melkein kaikkialla muual- 
lakin — kuolleen peseminen, pukeminen ja varustaminen 
muutoinkin ensin penkille tupaan, sitten arkkuun ja vii- 
meiselle matkalleen, jäähyväisten ottaminen, arkun kul- 

Inkerikkonainen 
muistelemassa ja itkemässä 
kylän kalmistossa Soikkolassa 
vuonna 1909. Museovirasto. 


jettaminen hautausmaalle, hautaan laskeminen, haudan 
peittäminen ja lopuksi yhteisen aterian nauttiminen. Näi- 
den eri vaiheiden aikana esitetyissä itkuvirsissä kerrottiin 
tapahtumien kulusta sekä vainajalle että jälkeen jääneille, 
pyydettiin vainajan puolesta anteeksi, kyseltiin vainajan 
kohtalosta tuolla puolen, ohjailtiin seremonian eri vaihei- 
den toimijoita, ilmaistiin surua ja muita tunteita ja jäl- 
keen jääneiden pelkoja tulevaisuudesta. Itkijä puki itku- 
virsissä sanoiksi omat ja yhteisön tunteet ja käsitykset 
sekä toimi samalla rituaalien ohjaajana ja vainajan sielun 
johdattajana — sanalla sanoen riittispesialistina, jonka joh- 
dolla kuollut siirrettiin tuolle puolen ja jälkeen jäävien suh- 
teet häneen määriteltiin uuden tilanteen mukaisesti. Näin 
tapahtui kaikilla Inkerin alueilla, ja samat teemat toistu- 
vat alueelta toiselle. Itkujen kielestä voi kuitenkin päätellä, 
missä päin Inkeriä ollaan, sillä kullakin alueella oli osit- 
tain oma metaforiikkansa ja tyylikeinonsa. 

Seuraavaksi esittelen muutaman esimerkin inkerikko- 
jen kuolinitkuista aviomiehelle eri puolilta Inkeriä.'4 Esi- 
merkeistä näkyvät itkuvirsien kielelle tyypilliset itkun koh- 
detta ja itkijää itseään sekä muitakin asioita kuvaavat meta- 
foriset nimitykset, jotka tekevät itkuista ikään kuin sala- 
kieltä. Tämä itkuvirsien eufemistiseksi kutsuttu kielen- 
käyttö liittyy sekä kuoleman pelottavaan läsnäoloon, jon- 
ka takia piti toimia varoen, että jo edellä mainittuun kom- 
munikaation varmistamiseen vainajan ja tuonpuoleisen 
kanssa. Esimerkki-itkut alkavat Kosemkinan eli Narvusin 
itkua lukuun ottamatta vainajan, itkijän aviomiehen, pu- 
huttelulla, jossa todetaan tilanne, esimerkiksi jokos nyt 
ojennettiin oikioille olkusille. Kaikkien itkujen loppuosa 
puolestaan kääntyy valittamaan lesken ja hänen lastensa 
tulevaisuutta ja turvattomuutta. Kosemkinan itkussa les- 
ken huolena on myös se, että hänellä on vain yksi poika: 
mitä jos tämäkin hylkää hänet? 

Pohjois-Inkeri, Lempaala (v. 1892): 


Hyvä huomentas, miun suurempainen sukukuntaseini! 

Kun sie nyt makaelet niitä maallisia unosii 

lepäelet huolettomii huomenoisii 

kelle sie nyt heittelet huolehuomenoist 

ko heittelet ne vaikiaist ikuvajahaist? 

Kun mie vajeltelen vaivahainen vaimokuluine vaikiaisis 
ikuvajahaisissa 

kun mie kasvattelen niitä alahasii aniarmottomaisii 

kun mie ylentelen heitä yksin puolosiin 

ja illastelen iltasil ikimyöhäsiillä 

ja niil aamusil anivarahaisilla ja niillä suntakaamusilla, 


kaihoelloot ne miun kaunehoiset kesokannettuisein 


kaihoelloot iltasilla ikimyöhäsillä ilmoista isolinnaistaan: 


Mis hää makaelloo meijän ilmainen isolinnaseen? 
Hää makaelloo niitä maallisii unosii 


lepäellöö niitä huolettomii huomenoisiaan.5 


Keski-Inkeri, Tyrö (v. 1883): 


Jokos nyt ojennettiin oikioille olkusille, 

hää laitettii lavvoin päälle miun vihherä vihkipuolueen. 
Mitäpä siä nyt tuumasit tusakkaalle itsellees, 

kun eroittelit eräs itsyestääs 

ku tunkielliisit Tuonen turpehisse 

ja suojaelliisit Tuonen someruisiin 

ja kattelit kalmoinurmoisiin? 

Heitit kaikki huoluet miun huostaiseen 

ja kaikki murheet miulle murekkaiselle. 


Kui miä nyt turvaelen tusakkahain 

kun ei oo tunninkaan turvaa tusakkahalle itselleen? 

Ja kuipa alkeloitteloot suojaelliissa miun tuutimaiseen 

ja kuin alkeloitteleet suojaelliissa miun soreanäköiset 
ilmoille soviteltuiset, 

ku siä heittelöittelet joukon juomukkamarjaisii 


ja suuren kansan karpalokantamaisii. 

Länsi-Inkeri, Soikkola (v. 1861): 


Jopa heitti miun vanhempain herkuteltu 
lakkaeli vanhempain hyvä laaiteltu. 
Lakkais kyllille kyynelille 

suuren joukon keralle, 

heitti miun ikuiselle itulle ikiosattoman 
ikäisellä halulla halukkaan. 


Kuin mie vietän kyllillä kyynelillä ijäistäni 
kuluttelen kuvaistani kurjaleinalline? 

La olisin jäänyt yksin päin pääyttäni 

vet en nii itkeisi ikäisen onnettomani. 
Kuin mie ni iteh kavottelen kantumaini 


suurella surulla suurien tusakkaan? 


== 


Länsi-Inkeri, Kosemkina (Narvusi, v. 1936): 


Kuhu lakkasit minnuu lauseikast 

kene huolee minnuu onnetoint? 

Lakkasid miiron kululle minuu kurjakyynelikäst. 
Kuhu noisen turvahtammaa mie tusakas 

kust noisen armoo uottelemmaa mie onnekas? 
Lakkasit kylän kululle minnuu kurjakyynelikäst 
vai vallan uksilla minnuu vaipunutta 


vai keräyskepil minnuu ketokatalaa? 


Kui minul oleks palju poikii polosel — 

nyt on yksi oksa onnettomal 

yksi osa vettee vajonneel. 

Se ku vierettää vieraaks minnuu vettee vajonnutta, 
kust sii noisen uottelemmaa armoo mie armottomani. 
turvaa mie tusaks, 

kui miun on vaa yksi poika polosel 

yksi lapsi lauseikkaalla?'8 

Vatjalainen morsian itkee kylän tyttöjen keskellä kotinsa akkunalla 
eli ulkona ikkunan edessä vuonna 1909 Kattilan Ikäpäivän kyläs- 
sä. Museovirasto. 


Kaikki Inkeristä tallennetut kuolinitkut, joita painettuun 
kokoelmaan sisältyy noin 140, on esitetty oman lapsen, 
vanhemman tai aviomiehen kuoleman johdosta. Poik- 
keuksen muodostavat muutamat myöhäiset ystävättären 
haudalla tai ystävättären puolesta esitetyt itkut. Näyttää 
siis siltä, että kuolleen itkentä oli selkeästi ydinperheen 
sisäinen asia eli äidin, tyttären ja vaimon velvollisuus. 

Itkuhäät eli morsiamen surullinen kohtalo 


Äiti ja tytär esittivät itkuvirsiä myös inkeriläishäissä, mut- 
ta häämenojen yhteydessä laulettiin muutakin kuin itku- 
virsiä. Inkerikkojen, vatjalaisten, äyrämöisten ja savakko- 
jen häät muodostivat kuvausten mukaan monipäiväisen 
näytelmän tai menojen jatkumon, jonka aikana häälaulu- 
jen laulamisella oli keskeinen osa sekä menojen että häi- 
den päähenkilöiden mutta myös muiden ohjailemises- 
sa. Inkerikkojen ja vatjalaisten häissä aika kosinnan hy- 
väksymisestä morsiamen kotoa lähtöön muodosti koko- 
naisen itkuhääjakson, jonka lopulla eli häiden aattona ja 
varsinaisena lähtöpäivänä itkutilanteet vuorottelivat nais- 
ten esittämien kalevalamittaisten häälaulujen kanssa. 
Häälauluja lauloi naineiden naisten muodostama ryhmä 
sekä morsiamen kotona vietetyissä häissä että sulhasen 
kotona. Toisin kuin Karjalassa, jossa hääitkut esitti mor- 
siamen puolesta vanhempi nainen, it(k)ettäjä, Inkerissä 
hääitkut lauloi morsian, jolla oli koko menojen ajan vie- 
ressään pari ystävätärtä tai sisarta, korvoa, tukemassa. 
Morsiamen lisäksi joissakin tilanteissa itkijöinä maini- 
taan morsiamen äiti tai ristemä eli kummitäti. Itkuhäät 
olivat vielä 1800-luvun puolivälissä ja loppupuolella elä- 
vää perinnettä, mikä näkyy myös tallennettujen hääitku- 
jen suuresta määrästä: hääitkuja on lähes kaksi kolmas- 
osaa Inkerin itkujen kokoelmasta. 

Hääitkuissa, kuten kuolinitkuissakin, keskeisenä ai- 
heena oli menetys ja suvusta eroaminen. Tässä tapaukses- 
sa kyse oli kuitenkin elävän ihmisen, morsiamen ero van- 
hemmistaan, sisaruksistaan, muista sukulaisista ja ystä- 
vistään sekä lapsuudenkodista. Hääitkut kuuluivat yksin- 
omaan morsiamelle ja morsiamen kodissa tapahtuviin 
menoihin, häälauluja taas laulettiin myös sulhaselle ja 
sulhasen kotona. Taustalla on se, että Inkerissä kuten 
muuallakin lähiseuduilla elettiin patriarkaalisessa ja patri- 
lokaalisessa sukuyhteiskunnassa, jossa yleensä nainen 
siirtyi avioliiton kautta aviomiehen sukuun ja kotiin. Siir- 
tymä ja sen aiheuttamat katkokset ihmissuhteissa sekä 

muutokset yksilön asemassa näkyvät varsin selvästi inke- 
riläisissä häälauluissa ja -itkuissa. Hääitkuissa toistuvat 
morsiamen hämmästelevät ja retoriset kysymykset siitä, 
mitä hänelle nyt tapahtuu, miksi isä myy hänet vieraille, 
miksi äitikään ei kiellä tätä ja eikö hän osannut olla mie- 
liksi vanhemmilleen. 


Länsi-Inkeri, Soikkola (v. 1882, morsian isälleen): 


Ismaroinko miun isytlinnaiseen ämmöin imeteltyin 

mihepä siä tuumaelit nämä tuumat ämmöin tuuiteltuin 

mihepä siä asettelit nämät ämmöin aseteltuin? 

Vai niin katsoit kauaaks miun kasvantakerraistaan 
kaitoileinekkähhään 

ylennyskerraistaan ylin onnettoman itsyeen? 

Vai olit niin tupakan tuskaisel ämmöin tuuiteltuin 


vai olit niin viinan halul ämmöin hunnuin hautomain 


20 


Tupakka ja viina viittaavat tässä hyväksytyn kosinnan jäl- 
keen järjestettyihin tupakaisiin joissa sulhanen ja hänen 
seurueensa tarjoavat tupakkaa ja viinaa kaikille läsnäoli- 
joille. 


Länsi-Inkeri, Soikkola (v. 1882, morsian äidilleen): 


Sullainenka miun sula sukijaiseen 

armahainenka ilmoille asettelijaiseen 

leppiäinekä hyvä liekuttelijaiseen 

heltiäinenkä hyvä hellittelijäiseen, 

miksipä annoit volin ämmöin vuosin synnyteltyiselle, 
miksipä annoit vallan ämmöin viljoin vaalimaiselle, 
ku et kiellelt ämmöin keritellyist, 

ku et alennoitelt ämmöin asetelluist? 

Vai miä en käynt teijen käskyisiänne 

vai miä en astunt teien jalka-askeloisianne, 


kun vieroitteletta verkkivoa itseään 

alennoitteletta armotoin itseään 
vierahien viereen verkkivoa itseään 


vierahien armoisii alahtunutta itseään?” 


Morsian vetosi itkuvirrellä häämenojen eri vaiheissa 
myös muihin sukulaisiin ja kyläläisiin tuen ja avun, myös 
aineellisen, saamiseksi. Itkuvirrellä morsian jätti jäähy- 
väiset läheisille, kodille ja kyläläisille, ja niissä käsiteltiin 
myös tulevaa elämää mahdollisesti tylyn aviomiehen tai 
vieraiden vanhempien alaisuudessa (ks. yllä vierahien ar- 
moisii).?” 

Myös häälauluihin sisältyneillä itketysvirsillä itketet- 
tiin morsianta. Niissä vanhemmat ja kaiken kokeneet nai- 
set pelottelivat sekä uusilla sukulaisilla että uusilla tavoil- 
la ja muistuttivat, miten morsiamesta nyt tulee vieras 
omalle suvulleen ja miten kaikki on muuttunut sitten, 
kun morsian palaa käymään lapsuudenkodissaan. Mor- 
siamen itkettäminen koettiin tärkeäksi ja sitä perusteltiin 
sanomalla, ”joka ei itke lähtiessään, itkee miehelässä”. Tä- 
mä uskomus ja morsiamen itketys esiintyvät häämenois- 
sa laajemmaltikin kuin itkuhäiden alueella. 

Morsiamen rituaalinen itkettäminen ja itkentä osana 
inkeriläisiä, erityisesti inkerikkojen ja vatjalaisten, hää- 
menoja tarjoavat kyllä aineksia monipuolisempaankin 
tulkintaan kuin siihen, että niillä varjeltaisiin lähtijää tu- 
levilta kyyneliltä — joilta välttymiseen tuskin kukaan edes 
uskoi. Näitä tulkintoja olen esittänyt väitöskirjassani usei- 
takin. Tulkintojen kehyksenä on häänäytelmän ja itku- 
häiden näkeminen siirtymäriitti- ja rooliteorian valossa 
jatkumona, jonka aikana vanhempiensa kodissa elävästä 
nuoresta tytöstä muokataan vaihe vaiheelta, kosintatilan- 
teesta varsinaisiin häämenoihin, naimisissa oleva aikui- 
nen nainen, jonka elämä mullistuu jokseenkin täysin. 
Tyttö siirtyy kodista ja omasta kylästä miehen kotiin ja ky- 
lään, naimattomasta tytöstä vaimoksi ja miniäksi, jonka 
asema uudessa kodissa on alhainen,” jonka vapaus on 
aviomiehen ja hänen vanhempiensa tahtoon sidottu ja jol- 
ta edellytetään työteliäisyyttä ja tottelevaisuutta sekä poi- 

kien synnyttämistä miehensä suvulle. Samassa prosessis- 
sa tietysti käsitellään nuoren naimattoman miehen muu- 
tosta sulhasen roolin kautta naineeksi mieheksi, jolla on 
sellaisen oikeudet ja velvollisuudet. Kuten sanottu, inke- 
riläisissä kuten muissakin häämenoissa itketys ja itken- 
tä koskivat vain morsianta: häntä, jonka elämässä muu- 
tos tulkittiin turvan ja vapauden menettämiseksi ja tilalle 
nähtiin tulevan pelkästään työtä ja velvollisuuksia. 

Sekä häälaulut että -itkut toimivat myös naisten soli- 
daarisuuden ilmaisijana ja vahvistajana. Niihin oli kitey- 
tynyt naissukupolvien tieto ja kokemus miniän ja naineen 
naisen oloista ja asemasta. Lauluissa varoiteltiin sulhasta 
vaimon huonosta kohtelusta, neuvottiin, kuinka morsia- 
men tulisi käyttäytyä, ettei antaisi aihetta moitteisiin, ja 
annettiin ymmärtää, että joka tapauksessa vaikeuksia oli- 
si tiedossa. Häälauluilla kommentoitiin myös avioliiton 
solmimisessa syntyvää kahden suvun yhteenliittymistä, 
jota käsiteltiin häämenoissa asettamalla nämä kaksi vas- 
takkain kehumalla omia ja kilpailuttamalla, moittimalla 
ja härnäämällä toisen osapuolen edustajia — erityisesti 
sulhasta ja hänen joukkoaan — rajustikin. Näin purettiin 
tilanteeseen liittyviä jännitteitä, jos kohta niitä välillä vah- 
vistettiinkin. Hääitkuilla ja -lauluilla kuten muillakin häi- 
hin liittyvillä verbaalisilla tai muilla esityksillä ja tavoilla 
vastattiin siis sekä yksilöiden että yhteisön psykologisiin 
tarpeisiin. 

Morsiamen ja hänen äitinsä itkuissa ja itkuilla käsitel- 
tiin katkeavia suhteita omiin vanhempiin ja omaan kotiin 
ja tässä prosessissa syntyviä tunteita: kiitollisuutta entises- 
tä, eroamisen surua, lähtemisen pakosta aiheutuvaa viha- 
mielisyyttä ja pelkoja. Sanoiksi puettu prosessi selvensi 
morsiamelle ja muillekin muutoksen lopullisuutta ja val- 
mensi tulevaan. Hääitkujen opettelu alkoi jo lapsena mui- 
den häitä seuraamalla ja myöhemmin jonkun vanhem- 
man naisen taitoihin turvautumalla. Samalla morsian 
oppi myös itkuvirsien kielen ja esittämisen perinteet, jotka 
kuuluivat aikuisen naisen kulttuurisiin valmiuksiin. Nii- 
tä tarvittiin myöhemmin suvun kuolemien oikeanlaisessa 

kohtaamisessa ja apua niistä oli myös oman tai lasten elä- 
män vaikeuksien käsittelyssä, kuten tallennetuista tila- 
pääitkuista nähdään. 

Morsiamen itkennän yhtenä tehtävänä oli myös toimia 
itkuhäiden riittitilanteissa kommenttina ja ohjauksen vä- 
lineenä: esimerkiksi hääleivän leipomisen, hääaaton mor- 
siussaunan tai morsiamen kengittämisen yhteydessä itku- 
virrellä kehotettiin rituaalin toimijoita tekemään asiat oi- 
kein, jotta morsiamen tulevaisuus olisi valoisampi. 


Esimerkkinä soikkolalainen kengitysitku (v. 1882): 


La ka istuun kantee kaitoilenekkähhäin. 
Tulkaakka kenkittelömää keitoa itsiään 


tulkaakka ansoittelomaa armotoint itsiään.” 
Itku kengittämään tulevalle veljelle (v. 1882): 


Viekkahaineka vestoikervehyeen 

mihepä kenkittelet kervonnutta itsiään 

mihepä ansoittelet armotoint itsiään? 
Kenkitteletkö onnienkenkäisii onnetoint itsiään 
ansoitteletka onnenansoisii armotoint itsiään 


kenkittelekkä kuivaa rättii kurjaa itsiään?° 


Kuiva rätti (säärinauha') viittaa tässä ilmeisesti kyynelet- 
tömään tulevaisuuteen samoin kuin onnenkenkäiset ja 
onnenansat. 

Itkuvirren käyttöön riittien ohjaamisessa viittasin jo 
edellä kuolinitkujen yhteydessä. Siihen liittyy jo väitöskir- 
jassani esiintyvä ehdotus itkuriittien ja riitti-itkujen ana- 
lyyttisesta erottamisesta toisistaan. Fdellisillä viittaan tilan- 
teeseen, jossa on keskeisesti kyse tunteiden ilmaisemises- 
ta ja itkijä on riitissä pääasiallinen toimija. Riitti-itku puo- 
lestaan on itkuvirsi, jolla riitin kohteena oleva itkijä kom- 
mentoi ja ohjaa riitin toimijaa tai toimijoita. Jos ajatellaan, 
että rituaalisen itkennän alkuperäinen tehtävä on ollut 
surun ja muiden tunteiden ilmaiseminen, riitti-itku on 

syntynyt kehityksestä, jonka aikana itkuvirsien tehtävät ja 
merkitykset sekä kuolemaan liittyvien että häämenojen 
yhteydessä ovat laventuneet alkuperäisen käyttöalan ulko- 
puolelle. Häämenojen kehittyessä ja monipuolistuessa 
niin, että niistä todella voidaan käyttää nimitystä ”häänäy- 
telmä”, näyttää morsiamen, siis itkijän rooli samalla la- 
ventuneen pelkästä lähtöään itkevästä yhdeksi näytelmän 
rituaalisista toimijoista — olkoonkin, että hän muutoin 
esiintyy sulhasen tavoin vain rituaalisen toiminnan myk- 
känä kohteena. 

Häänäytelmästä puhuminen antaisi olettaa, että itken- 
tä, laulaminen ja erilaiset rituaaliset tai muut toimet hää- 
menoissa ovat pelkkää esittämistä, performanssia. Toki 
ne ovat sitäkin: esitystä, jonka perinteiset muodot, sisällöt 
ja tavat sekä osallistujien roolit on opittu edellisiltä suku- 
polvilta ja joita kussakin tilanteessa käytetään ja sovelle- 
taan muiden perinteiden tapaan. Rituaalina häänäytelmä 
on kuitenkin myös performatiivinen: sen avulla suorite- 
taan jotakin, toteutetaan ja saadaan aikaan yhteisöllisin 
menoin avioliitto, jolla on yhteisön legitimaatio. Nimen- 
omaan tämän performatiivisen funktion kirkko yritti vie- 
dä kansanomaisilta häämenoilta säätäessään, että vain 
kirkon siunaama liitto on pätevä. Aika pitkään kuitenkin 
kesti, ennen kuin pelkkä kirkollinen vihkiminen riitti yh- 
teisölle liiton takeeksi. Sen vuoksi esimerkiksi Inkerissä 
1800-lukua kuvaavissa häätapojen selostuksissa kirkolli- 
sen vihkimisen osuus ja merkitys jää vähäiseksi, vaikka 
myös tähän vaiheeseen liittyi itkuvirsiä. Morsiamen vei- 
vät kirkkoon vihille ristivanhemmat, ja he myös toivat hä- 
net sieltä kotiin, josta sulhanen sitten joukkoineen tuli 
häntä hakemaan. Juuri ristivanhemmille morsian myös 
itki ennen vihille lähtöään pyytäen heitä sielläkin turvaa- 
maan hänen onnensa. Ristivanhemmat, jotka olivat vie- 
neet morsiamen aikoinaan kasteelle, edustivatkin suh- 
teessaan häneen ikään kuin kirkollista ja kristillistä auk- 
toriteettia, kun taas varsinaiset vanhemmat olivat maalli- 
nen auktoriteetti, joilla oli yhteisön silmissä oikeus ja vel- 
vollisuus naittaa tyttärensä. 

Pojan sotaanlähtö ja muita äitien murheita 


Itämerensuomalaisessa ja venäläisessä perinteessä on se- 
pitetty jäähyväisitkuja myös armeijaan tai sotaan lähteväl- 
le nuorukaiselle. Inkeriläisitkuissa itkijänä on useimmi- 
ten äiti, joka näin jättää jäähyväiset, usein lopulliset, pojal- 
leen; tosin on myös myöhempiä tietoja siitä, että itkijänä 
saattoi olla myös ristiäiti. Näiden rekryytti-itkuiksi kutsut- 
tujen laulujen kontekstina olivat paitsi useat sodat myös 
ainakin Pietari Suuren ajoista asti voimassa ollut Venäjän 
armeijan pitkä, jopa 25-vuotinen sotapalvelusaika. Sota- 
palvelukseen eli armeijaan otettiin talonpoikaiset nuoret 
miehet arvalla ja sotamiehenotosta saattoi välttyä vain mak- 
samalla, kuten näkyy eräästä itkusta, jossa äiti valittaa, et- 
tei pojan isä ole elossa: 


Ku olliis ilmal isytlinnaiseen 
ku olliis maalla markkoikukkaroiseen 
olliis lunastelomas lukkupaitaiseen 


siis päästelis päivälle pitelömäiseen.? 


Lähteviä saattoi olla useita samastakin kylästä ja heitä hy- 
västeltiin sekä yksityisesti perheen parissa että yhteisesti 
kylän puolesta. Inkeristä on tallennettu rekryytti-itkuja 
1840-luvulta 1960-luvulle, ja Inkerin itkuvirret -kokoelmas- 
sa niitä on 26 tekstiä.” Suurin osa on äitien itkuja pojil- 
leen tai pojistaan, mutta joukossa on myös jokunen itku 
sotaan joutuneelle tai siellä kuolleelle aviomiehelle ja vat- 
jalainen sisaren itku sotaan lähtevälle veljelle. Itkuissa 
surraan sotaan tai armeijaan joutumista, valitetaan sitä, 
että äiti menettää pojan, jota kasvatti turvakseen, kehu- 
taan ja hellitellään lähtevää, varoitellaan ja arvaillaan, mitä 
armeijassa ja sodassa tapahtuu ja mihin rekryytti joutuu 
sekä ollaan huolissaan siitä, että hän sairastuu tai kaa- 
tuu, ja rukoillaan pojan puolesta. Toistuva teema rekryytti- 
itkuissa on pyyntö, että poika lähettäisi viestin kotiin. Esi- 
merkkinä olkoon kaksi itkua Soikkolasta, josta on tal- 
lennettu laajimmat rekryytti-itkut. Niiden sepittäjät ovat 

selvästi käyttäneet aineistonaan myös kalevalamittaisia 
sotamiehenottolauluja. Ensimmäinen esimerkki on alku 
jo edellä siteeratusta 132-säkeisestä Volmari Porkan Soik- 
kolan Tarinaisista tallentamasta ”äidin valitusitkusta po- 
jan lähtiessä sotaväkeen” (v. 1882): 


Sullainen miun sukimaiseen 

armas miun aseteltuiseen 

leppiäin miun liekuteltuiseen! 

Kui miä kasvattelin kaioin armoin kantamaisiaan 
ylentelin yksin armoin ylin ottamaisiaan 

niin kasvatinki kui kuuta kuvaamaisiaan 


niin nossinki ku päivää päivälle pitelömaiseen. 


Vaa ku nyt noisen laatimaa näitä laatuloja laaiteltuiseen 

vaa kun nyt noisen huolittelomaa näitä huoliloja 
huoliteltuiseen, 

ku noiset kenkielömää miun keriteltyiseen, 

itkukenkää miun imeteltyiseen 

kyynelkenkää miun kylveteltyiseen, 

ku vieret vierestään vesin vaalimaiseen 

sotoitielle miun soriteltuiseen, 

veritielle miun vesin vaalimaiseen 

tulitielle miun tuuilteltuiseen, 


kuulekka miun kuvvaamaiseen: 


Sulloittelekka sulaisia Luojia miun sukimaiseen 
armikka armollisia Luojia miun armas akkimaiseen! 
Ku vieret verstojen päähä vesin peseteltyiseen 

ja saat sattoojen päähä saunojen synnyteltyin, 
kirjutteleka kyynelkirja miulle kirjoikätyeen, 
vierittelekä vetoilehti miun vesin peseteltyiseen! 

La miä siis tuuluttelen tuskaisiaan 

harottelen haluisiaan hunnun hautomaiseen 

kirjan päälle kirjoikätyeen, 

pappeerin päälle paitulaivaiseen. 


— — 29 


AILI NENOLA 


Toinen esimerkki on sisällöltään konkreettisempi ja viit- 
taa suoraan tuleviin kokemuksiin (v. 1882): 


Ved sorrutellaa sotoitielle soritelluistaan 

ved viijää vetoitielle vesin pestellyistään 

ved miun viijääkii kyyneltielle käsin kylvetellyistään 
ved miun viijääkii surutielle sulkkutukkaistaan 
halutielle hunnun hautomaistaan 

ved viijääkii vihhaisien vitsojen alle villoipäähyeen 
pahojen patukkojen alle parmahin pitelemäiseen 
kivveerin kiinnittäjäks kirjoikätyeen 

sinneelin sitelijäiseks silkkisaapukkaiseen. 

Näkköö suuret vaivat viljoivaalimaiseen 


kitsahat kivut kirjoikätyeen. 


Ootta vierahal volil vuosin tuomaiseen. 
Tuuaakki tuline pyssy tukkoipäähyeen 
tuuaakki verine miekka mielin synnyteltyiseen, 


kun määttäki ampumaa aseteltuiseen. 

Pojan tai aviomiehen joutuminen sotaan tai armeijaan 
merkitsi usein lopullisia jäähyväisiä. Samalla se merkitsi 
jälkeenjäävälle äidille tai vaimolle muun surun ja mur- 
heen lisäksi lisää arkisia ja taloudellisia huolia, jotka oli- 
vat monen osa ilman sotia ja armeijoitakin. Huolista ja 
onnettomista kohtaloista kertovat myös inkeriläiset tila- 
pääitkut. Inkerin itkuvirret -kokoelmassa tilapääitkuksi 
eli rituaalitilanteesta erillään sepitetyksi ja lauletuksi luo- 
kiteltuja itkuvirsiä on kuusikymmentä. Niistä yli puolet 
on peräisin Soikkolasta, inkerikkojen itkuperinteen kes- 
keiseltä alueelta. Tilapääitkut voidaan karkeasti jakaa si- 
sällön mukaan omaelämäkerrallisiin valituksiin, lapsille 
tai lasten elämästä sepitettyihin sekä ystävien tai naapu- 
rien huolista kertoviin itkuihin. Erityisryhmänä ovat li- 
säksi muutamat itkut perinteenkerääjille ja -kerääjistä. 
Suurin ryhmä ovat omaelämäkerralliset itkut, joissa 
yleisimmin leskiäiti kuvaa elämänsä vaiheita, taloudellisia 

huoliaan sekä murhettaan lasten kohtalosta ja kovasta elä- 
mästä, mutta myös aikuisten lasten tylyydestä. Samoja ai- 
heita käsittelevät itkut lasten elämästä: valitetaan lasten 
isättömyyttä, joutumista vieraan palvelukseen tai kerjuul- 
le ja sairautta tai poikkeavuutta. Yhdessä itkussa myös ke- 
hutaan ja neuvotaan poikaa. Ystävistä tai naapureista ker- 
tovissa tai heille sepitetyissä itkuissa varioidaan samoja ai- 
heita. Tilapääitkuihin sisältyy myös muutamia kiitos- tai 
jäähyväisitkuja, harvinainen nadon itku naimisiin mene- 
välle tytölle, aviomiehen hyvittelyitku, sulhastaan ikävöi- 
vän morsiamen itku ja tuskantuulluttamisen (tuskien itkul- 
la helpottamisen) itku — joita tietysti kaikki valitukset jo si- 
nänsä ovat. Kiinnostavia ovat Soikkolan Vääräojalta tallen- 
netut kolme äidin tai paimenen itsensä nimissä sepitettyä 
paimenen kovaa elämää kommentoivaa itkua. Kerääjälle 
ja kerääjästä sepitetyt muutamat itkut on varmaan esitet- 
ty ikään kuin taidonnäytteinä: tällaiseenkin itkukieli tai- 
tavan itkijän käyttämänä yltää. Esimerkiksi seuraava itku, 
joka on alku Volmari Porkalle Soikkolassa vuonna 1882 
sepitetystä lähes 100-säkeisestä itkusta: 


Aloitakka akkimaiseen 

kirjoittaa kirjoikätyeen 

ommaa elohuutta ehtomielyeen 

ommaa ajatusta arssinakätyeen! 

Kus siä hulkut naisen hunnuin hautomainen 
kus siä kävelet käppiänäköiseen? 

Siä etsit ehtomielyeni 

maan piirii möite naisen pitelömäinen 
viisassusta viljoinäköiseen. 


=:=32 


Monissa, erityisesti Soikkolan tilapääitkuissa herättää 
huomiota niihin sisältyvien lauluista lainattujen ja itku- 
kieleksi muokattujen motiivien runsas käyttö, mikä osoit- 
taa, että niiden sepittäjät hallitsivat sekä laulu- että itkupe- 
rinteen. Tosin motiiviyhtäläisyyksiä esiintyy myös muis- 
sa, erityisesti hää- ja rekryytti-itkuissa. Tilapääitkuissa su- 

run, huonon onnen ja huolien kuvaukset laajenevat usein 
retorisen liioitteleviksi samaan tapaan kuin lauluissa, ja 
sen vuoksi on joskus vaikeaa päätellä sen murheen sy- 
vyyttä tai kovuutta, jonka tulkiksi itku on sepitetty. Itkui- 
hin sisältyy kuitenkin aika paljon konkreettisia viittauksia 
elämään ja sen ehtoihin. Näemme niissä erilaisia nais- 
kohtaloita: kenen ovat lapset hylänneet, kuka on joutunut 
hylkäämään lapsensa työnhakuun tai kerjuulle lähties- 
sään. Joku taas oli mennyt naimisiin lesken kanssa, ja 
lesken lapset kohtelivat häntä kylmästi. Keskeiseksi tee- 
maksi erityisesti omaelämäkerrallisissa valituksissa kas- 
vaa leskiäidin ja hänen orpojen lastensa taloudellinen ja 
henkinen turvattomuus. Ellei apua saa sukulaisilta, esi- 
merkiksi veljeltä, on edessä kerjuulle lähtö ja eläminen 
miiron kynnyksillä. Esimerkiksi seuraavassa Soikkolan 
Tarinaisista vuonna 1882 tallennetussa omaelämäkerral- 
lisessa itkussa valitetaan, että lapset eivät pidä huolta van- 
henevasta äidistään: 


Taitoi olla pimiä päivä miun pitelijäisellään 

taitoi olla tuima tunni miun tuutijaisellaan 

kun minua synnytti maailmaa synnyttäjäiseen. 
Taitoi kuvaella kuun pohjilla miun kuvvaajaiseen 
taitoi laatia päivän laskuloil miun laatijaiseen. 
Kyllillä kyynelillä miun kylvetti miun kylvettäjäiseen, 
haluvesillä miun hauteli hautojaiseen 


osattomaks miun olloovin hunnuin miun ottamaiseen. 


Ku miä ensin kasvattelin kaanoiseen kaioil armoil 

ku miä viroittelin vihheerävartueen kylliin kyyneliin kera, 

siis ku läksin läyleleinekkähhäin viereest vesin 
vaalijaiseltaan, 

luulin: vai paranoot päivät päiväiseen. 


Ain olliit yhet kyyneleet kytöväl itsellään. 
Siis ku miä synnyttelin joka syksyllä synnyttämöisiään 


kannoin joka kannolle kantamaisiaan 


liekuttelin joka lehelle liekuteltuisiaan, 

luulin: vai saan kui suuret turvat tusakkahhain 

luulin: vai saan kui suuret armot armottomain. 

Miä vaa sain iltaitkut imeteltyisistään, 
huomeshuokaukset hoitamaisistaan, 

miun kaikki heittiit helmoin tuomaiseent turvattomaks 


varattomaks vaivojen virtaelovan itseni. 


Nyt ku miul on kylmät armot kytöväl isellään 

ku miul on valjut armot vaivaisella itsellään, 

miule ei oo kustaa armoo kurjalle itselleen. 

Niin miä elän kuin kylmäs sarajaas sattoojen siitymätöin 

kummal sarajal ei oo sammaltakkaa, 

joka puolelt kylmää puhhuu kytövälle itselleen. 

Miule ei oo yhenkää hyvän sanan sanojaa sattoojen 
siitymätöin, 

heltehen sana heittäjää heikolle itselleen, 

kaiki ovat kovat kohtahaan kovahalukkaalle itselleen 


kaik ovat valjut vastahaan valjujen alaiselle. 


3% 


Kun itkuvirret riisutaan runopuvustaan, paljastuu alta 
naisen osa inkeriläisessä — ja monessa muussakin — köy- 
hässä maaseutuyhteiskunnassa. Tämä ei koske tietenkään 
vain tilapääitkuja, vaan yhtäläisesti koko itkuperinteessä 
naisen asema tyttärenä, vaimona, miniänä, äitinä, leske- 
nä ja yksihuoltajana saa ilmaisunsa. Samoja ongelmia kä- 
sitellään myös lyyrisissä lauluissa, mutta niissä huolekas 
mielentila voi vaihtua jopa uhmaan ja kapinaan, kun taas 
itkuvirsissä päädytään usein kohtaloon alistumiseen ja 
rukoukseen: 


Ku noisen huomuksest yllää huolekkahhain 
noisen pohulle polville polttunut 

maaha Maarian ettee mainivotusakas. 
Armahtakkaa työ armahat Jummaalat 
heltiiskää työ helteet Jumalaist! 

Ku saan päivän iltaa ikkäintusakas 


siis taas kiitän Kristustaan 

jo on taas päivä eletty surmaa päin suuritusakkahhain 3 

INKERIKKOJEN SOITINMUSIIKKI 


Anneli Asplund 


Ilman Armas Otto Väisäsen ensimmäisen maailmansodan 
kynnyksellä Inkerinmaalle tekemää keruumatkaa olisi 
tietoa inkerikkojen soitinmusiikista vielä nykyistäkin niu- 
kemmin. Nuori, kansanmusiikin tutkimukseen suuntau- 
tunut ylioppilas Väisänen oli tehnyt vuonna 1912 ensim- 
mäisen kenttämatkansa Setumaalle. Hänen hyvät keruu- 
tuloksensa runolaulujen kohdalla olivat kiinnittäneet 
asiantuntijoiden huomion, ja Suomalaisen Kirjallisuuden 
Seura myönsi Väisäselle stipendin, jonka turvin hän lähti 
kesäkuussa 1914 uudelle matkalle Viroon. Hänen tarkoi- 
tuksenaan oli tallentaa kansanmusiikkia myös Inkerin- 
maalla. Väisäsen mielenkiinnon kohteena oli soitinmu- 
siikki, erityisesti paimensoitto, joka Inkerissä vielä tuo- 
hon aikaan oli yleistä. Paimenten musisointi liittyi kylä- 
paimenlaitokseen. Se olikin Inkerissä elänyt Suomeen 
verrattuna erityisen kehittyneenä. Soittamisen varsinaise- 
na tarkoituksena oli karjankutsunta, petojen karkottami- 
nen ja viestintä toisten paimenten kesken. Aikaisemmin 
sillä oli ollut maagisiakin tehtäviä pahojen henkien kar- 
kottamisessa. Paimenet soittivat myös omaksi huvikseen 
lieventääkseen työn yksitoikkoisuutta.' 

Väisänen oli neuvotellut paimensoittoon kohdistuvan 
tutkimusmatkansa suunnitelmista Armas Launiksen kans- 
sa, sillä Launis oli tuonut Inkeristä hyviä runolaulutallen- 
teita kymmenkunta vuotta aikaisemmin. Hän oli jo en- 
simmäisellä Inkerin-matkallaan 1903 kohdannut paime- 
nia soittamassa karjalleen. Jälkimmäisen, vuonna 1906 
tekemänsä matkan kuvauksessa hän kertoo ”pyöräyttä- 
neensä” koneeseensa Kapriossa Harjavallan kylässä vielä 
kahden soikkolalaisen paimenen ”tuohitorvisoitot”.? Juu- 
ri Launikselta Väisänen saikin viitteitä siitä, minne päin 


ANNELI ASPLUND 


Inkerinmaata hänen tulisi suunnistaa. Kesäkuun loppu- 
puolella 1914 hän lähti Setumaalta Länsi-Inkeriin ja saa- 
pui ensin Narvusin (Kosemkina) kirkonkylään Tällä seu- 
dulla hän Kirjamon ja Ropsun kylissä tapasi pari hyvää 
inkerinsuomalaista soittajaa, joilta tallensi kolmisenkym- 
mentä sävelmää. Hänen tärkeimpänä päämääränään oli 
kuitenkin Soikkolan niemi, jonne Launis oli hänet neuvo- 
nut. Matkakertomuksessaan Väisänen kuvailee Soikkolaa 
paimensoiton tyyssijaksi, sillä juuri sikäläiset Koskisen, 
Risumäen, Ruutsian, Säätinän, Tarinaisin ja Venakontsan 
kylät koituivat sävelmäin tallennuksen kannalta tuloksek- 
kaimmiksi. Paluumatkallaan Suomeen Väisänen kulki 
Kattilan kautta ja tallensi siellä fonografillaan vielä muu- 
tamia paimensävelmiä ja vatjalaisia itkujakin. Keruuseen 
Inkerissä hän käytti aikaa vain noin viikon verran ja lopet- 
ti työnsä 6. heinäkuuta. Keruuajan lyhyyteen nähden mat- 
ka oli tuloksekas, sillä matkansa saaliiksi hän ilmoittaa 
keruukertomuksessaan 160 sävelmää 39 fonografilieriöl- 
lä, 34 valokuvaa sekä yhden puhetta sisältävän lieriön 3 Tu- 
loksiltaan parhaimmaksi osoittautui Soikkolan Tarinaisin 
kylä. Väisäsen siellä tapaamat paimenet olivat hänen sa- 
nojensa mukaan ”taitureita” ja monet kotoisin läheisestä 
Venakontsan kylästä. Näiden kahden kylän sanottiin ole- 
van ammattipaimenten syntymäseutua. Monilla Soikko- 
lan miehillä karjapaimenen tehtävä olikin vielä tuohon ai- 
kaan tärkeänä elinkeinona poikaiästä vanhuuteen saakka. 

Väisäselle ei näytä olleen erityisen tärkeää se, olivatko 
soittajat savakoita, äyrämöisiä, inkerikkoja vai vatjalaisia. 
Siksi hän ei ole johdonmukaisesti äänitettäviensä kohdalla 
erikseen maininnut, mihin väestöryhmään he kuuluivat. 
Venäläisiäkään soittajia hän ei ole jättänyt äänittämättä, 

jos heitä tuli vastaan. Hän havaitsi, että Länsi-Inkerissä 
soitinmusiikki oli pikemmin alueellinen kuin heimosuh- 
teisiin liittyvä ilmiö. Samoja puhaltimia ja samantyyppi- 
siä sävelmiä oli käytössä inkerinsuomalaisten, inkerikko- 
jen, vatjalaisten ja venäläisten kesken — kylien välillähän 
oli tähän aikaan paljon entistä enemmän kanssakäymis- 
tä. Asukkaat eivät olleet enää pitkiin aikoihin olleet sidot- 
tuja yhteen ja samaan herranvaltaan, kuten aikaisemmin 
maaorjuuden aikana. 

Vaikka Väisäsen muistiinpanoissa ei kaikkien soitta- 
jien osalta käy ilmi, mitä kansanosaa he edustivat, hän tal- 
lensi fonografillaan paimensoittoa pääosin inkerikkoky- 
lissä, noin kahdeltakymmeneltä soittajalta. Vain Kirjamo 
oli pääasiassa suomalaiskylä, Ropsussa asui sekä inkerik- 
koja että suomalaisia, Säätinässä sekä inkerikkoja että 
äyrämöisiä, Joenperässä sekä vatjalaisia että inkerikkoja. 
Enemmistö Tarinaisin ja Venakontsan kylien asukkaista 
oli inkerikkoja. Ruutsian kylää Väisänen piti venäläisenä 
ja venäläisiä olivat hänen tässä kylässä tapaamansa Aleksi 
Ontrei, 43-vuotias entinen paimen ja 25-vuotias Arhip 
Kuzmin. Jotain voi päätellä henkilöiden nimistä ja siitä- 
kin, mitä kieltä Väisänen on käyttänyt kunkin soittajan sä- 
velmien kohdalla. Hänhän oli venäjäntaitoinen ja kirjoitti 
välillä myös soitteiden nimiä venäjäksi. 

Paimenet olivat Inkerissä miehiä tai nuoria, yleensä 
kuitenkin yli 15-vuotiaita poikia. Miehet toimivat hevos- ja 
lehmipaimenina, ja heillä saattoi olla apunaan myös nuo- 
rempia, yli 10-vuotiaita poikia. Lammaspaimenen tehtä- 
vä voitiin uskoa toisinaan keskenkasvuisille nuorille. Sel- 
lainen oli Koskiselta kotoisin oleva Romma Ontrenpoika, 
13-vuotias lammaspaimen, jonka Väisänen kohtasi Sääti- 
nällä tehtäväänsä hoitamassa. Toinen Väisäsen mainitse- 
ma apupaimen oli 14-vuotias Ivan Ohvananpoika, joka 
toimi säätinäläisen 16-vuotiaan Kaurila Ontrenpojan apu- 
paimenena. Karjan paimentaminen oli yleensä miesten 
tai poikien työnä, mutta toisinaan saattoivat naiset ja tytöt- 
kin aina tilanteen mukaan joutua tehtävään. Yhden nais- 
puolisenkin paimenen, Nattalja Vassilin, Väisänen tapasi 

Tarinaisissa, mutta tämä oli joutunut tehtävään vasta mie- 
hensä kuoltua. 

Väisänen julkaisi matkastaan kuvauksen Säveletär-leh- 
dessä otsikolla ”Suomalaisen paimensoiton tyyssijoilta” 
(1918). Tämä artikkeli sekä hänen SKS:lle luovuttaman- 
sa matkakertomus yhdessä näköispainoksena julkaistu- 
jen paimensävelmien kanssa ilmestyi vuonna 1985 Ilkka 
Kolehmaisen toimittamassa teoksessa Karjasoitto. A. O. Väi- 
säsen keräämiä paimensävelmiä Inkeristä. Teokseen liittyi 
myös kasetillinen Väisäsen paimensoittofonogrammeja.+ 

Vuonna 1914 Inkerissä tapaamiensa paimenten lisäksi 
Väisänen kohtasi 1935 Helsingissä Teodor Revon, inkerik- 
kosoittajan, joka oli toiminut kotiseudullaan ammattimai- 
sena paimenena. Repo oli alkuperäiseltä nimeltään Feo- 
dor Nikitin Safronoff (1886-1962) ja lähtöisin Soikkolan 
Viistinästä. Hänen suvussaan paimenia oli ollut runsaas- 
ti — isä veljineen, isoisä ja tämän veli — sillä ammatti kul- 
keutui usein suvuittain. Tosin useimmat inkeriläiset nuo- 
ret miehet joutuivat ainakin elämänsä jossakin vaihees- 
sa hoitamaan paimenen tehtävää. Safronoff oli asevelvol- 
lisuusaikanaan Venäjän armeijassa oppinut soittamaan 
käyrätorvea ja tottunut puhallinyhtyeessä moniääniseen 
sovitettuun musiikkiin. Tänä aikana hän oli saanut myös 
musiikkikoulutusta ja harjaantunut jonkin verran nuotin- 
luku- ja kirjoitustaitoonkin. Paimensoittimien lisäksi hän 
osasi soittaa myös kannelta, kolmirivistä hanuria, mando- 
liinia ja balalaikkaa. 

Suomeen Safronoff oli saapunut ensi kerran 1911, mut- 
ta palasi Venäjälle vielä vähäksi aikaa sotilasmuusikoksi 
Kronstadtiin, kunnes muutti Suomeen pysyvästi. Venä- 
läiskaikuisen nimensä hän muutti Teodor (myöhemmin 
Teppo) Revoksi, kääntyi uskonnoltaan luterilaiseksi ja 
elätti perheensä ompelukonemekaanikkona. Hän alkoi 
rakentaa myös paimensoittimia kotiseutunsa mallien 
mukaisesti, mutta tämä harrastus laajeni vasta hänen ta- 
vattuaan A. O. Väisäsen vuonna 1936. Heidän välilleen 
syntyi läheinen ystävyys. Väisänen otti Revon joksikin ai- 
kaa talonmiehekseen ja asumaan pihapiiriinsä, ja hänestä 

tuli musiikkitieteilijälle hyvä haastateltava ja muusikko, 
joka soitti tutkijan fonografirullille moneen otteeseen 
sekä perinteistä inkeriläistä että omaa sävelmistöään. Lo- 
pulta Teppo Revosta tuli ahkerasti esiintyvä kansanmuu- 
sikko. Hänen taiturillisimpiin esityksiinsä kuuluvat ne, 
joissa hän soittaa yhtä aikaa kahdella pitkähuilulla. Teppo 
Revon musiikkia voitiin kuulla 1930- ja 1940-luvuilla 
muun muassa Yleisradiossa Väisäsen ohjelmassa ”Puoli 
tuntia kansanmusiikkia”, Kalevalaseuran tilaisuuksissa ja 
monissa muissa kansanperinnehenkisissä juhlissa. Väi- 
sänen vaikutti merkittävällä tavalla Revon uraan ajatellen 
häntä erityisesti esiintyvänä, improvisoivana ja luovana 
muusikkona. 

Hannu Saha on luokitellut Revon musiikkia niiden 
soitinten mukaan, joilla hän musiikkiaan esitti. Näin ovat 
muodostuneet seuraavat luokat: 1) huilusävelmät (tärkein 
Revon soittimista oli paimenhuilu eli soittu), 2) klarinetti- 
sävelmät (ruokopilli), 3) trumpettisävelmät (truballa soite- 
tut sävelmät edustavat Revon repertoaarin vanhinta ja pe- 
rinteisintä osaa), 4) vapaa-aerofonisävelmät (tuohi), 5) kan- 
telesävelmät ja 6) muut sävelmät (laulut).$ Teppo Revon 
paimensoitinsävelmiä on julkaistu Jukka Louhivuoren ja 
Rauno Niemisen toimittamassa teoksessa, johon sisältyy 
31 nuottiesimerkin lisäksi paimensoitun rakennus- ja soitto- 
ohjeet. Revon soitteita on kuultavissa myös äänilevyillä.7 


Truba ja soittu 


Väisäsen keruumatkallaan näkemistä inkeriläisten pai- 
menten soittimista tärkein oli tuohipäällysteinen puutor- 
vi, inkeriläisittäin trubaksi kutsuttu puhallin. Se oli — ku- 
ten Väisänen kertoo — paimenelle yhtä tärkeä kuin eväs- 
laukku ja ruoska. Venäläiset käyttivät soittimesta nimitys- 
tä rožokž, ja heiltä se oli omaksuttukin.$ Truba oli sormi- 
aukollinen trumpettisoitin, jonka paimen valmisti taitta- 
malla katajan suunnilleen puolen metrin pituudelta. Sit- 
ten hän halkaisi sen keskeltä, koversi sisältä, vuoli ulkosi- 
vut, teki toiseen kappaleeseen neljä tai viisi sormireikää ja 

Teppo Repo soittaa kanneltaan inkerikkojen sulkutyylillä kielipinta 
pystysuorassa. Kansanperinteen arkisto. 


toiseen yhden. Päähän voitiin liittää vielä sarvi, ja lopuksi 
kierrettiin torven ympärille tuohinauha. Paimen viimeis- 
teli soitintaan kokeilemalla, kunnes torven sävelasteikko 
miellytti soittajaa itseään. Truballa voi soittaa sävelmiä, 
joiden melodinen ulottuvuus oli vähän yli oktaavin. Sävel- 
asteikko omatekoisella soittimella oli Väisänen mukaan 
”riippuvainen soittimesta ja sen rakenteesta sekä soitta- 
jasta itsestään; samalla torvella soittaa toinen puhtaam- 
min kuin toinen”. Truban sointiväriä Väisänen kuvaa eri- 
koiseksi: ”Se ei ole niin messinkisen kirkas kuin trumpe- 
tin eikä niin laaja kuin metsätorven eikä niin tumma kuin 
fagotin; se on jotain näiden väliltä. Äänen kuuluvaisuus 
on tyynellä ilmalla parisen kilometriä.” 

Soikkolan Tarinaisin kylän lehmipaimen Prokoi Villon oli kotoi- 
sin Venakontsan kylästä. A. O. Väisänen kuvasi hänet metsikössä 
kädessään paimentorvi truba ja olallaan paimenen ruoska peto- 
eläinten varalle. Museovirasto. 


Trubaa käytettiin pääasiassa merkinantoon. Väisäsen 
mukaan lehmipaimen asteli aamuisin kylätiellä ja kutsui 
trubaa puhaltaen kunkin talon lehmiä yhteiselle laitumel- 
le. Tuon tuostakin hän toisti toitotuksensa, mikä on mil- 
tei aina sama prostoisoitto — hänen oman mielikuvituksen- 
sa tuote. Hevospaimen taas trubitti iltaisin kylän laidassa 
laumansa kokoon ja saattoi joskus yölläkin soittaa metsäs- 
sä aikansa kuluksi tai antaakseen toverilleen merkin. Pai- 
menet voivat saavuttaa — kuten Väisänen kertoo — ”ihme- 


170 


Nattalja Vassili soittu kädessään palaamassa lammaspaimenesta 
poikansa kanssa Tarinaisin kylässä. Museovirasto. 


tyttävän taidon soittimensa käsittelyssä”. Karjankutsun- 
taa lukuun ottamatta trubaa ei käytetty muissa yhteyksis- 
sä kovin usein, sillä sen puhaltaminen oli varsin raskas- 
ta. Paimenet soittivat kyllä aiemmin tanssimusiikkia tru- 
ballakin pitäessään syksyllä erojaiskestit paimenkauden 
päättäjäisiksi, mutta Väisäselle kerrottiin, että nyttemmin 
on siirrytty käyttämään truban sijasta mieluummin har- 
monikkaa tai balalaikkaa. 

Toinen inkerikkopaimenten käyttämä soitin oli pai- 
menhuilu, soittu, jonka puhaltaminen ei vaatinut yhtä 
paljon keuhkoja kuin truban soitto. Väisänen kuuli tätä 

puhallinta ensi kerran Säätinällä, kun Koskiselta kotoisin 
oleva 13-vuotias Romma Ontrenpoika vartioi tien poskes- 
sa olevaa lammaskarjaansa opetellen samalla soittamaan. 
Hänen soittimensa Väisänen sai ostetuksikin. Myöhem- 
min hän tallensi sävelmiä neljältä muultakin soitun käyt- 
täjältä. Heistä Nattalja Vassili oli taitavin. Rommalta osta- 
maansa soittua Väisänen ei kuvaile tarkemmin. Paremmin 
hän tutustui tähän soittimeen myöhemmin Teppo Revon 
avulla, sillä soittu oli Revon mieluisin puhallin. Hannu 
Saha kuvaa hänen soitun rakentamistaan seuraavasti: 


Mitataan sopiva puu. Tämä halkaistaan ja molemmat puo- 
let koverretaan tasapaksuiksi. Koverretut puoliskot sido- 
taan yhteen. Mittatikulla merkitään särmäaukon ja sormi- 
aukkojen paikat ja aukaistaan ne. Tämä jälkeen lisätään 
erillinen tulppa. Sitten sidos aukaistaan, liimataan puolis- 
kot yhteen ja soitin päällystetään tuohella. Lopuksi aukais- 


taan peittyneet sormiaukot ja ääniaukko. 


Muita inkeriläisten käyttämiä puhaltimia olivat sormiau- 
koton huilu, joka nykyisin tunnetaan pitkähuilun nimel- 
lä. Viime vuosisadan alkupuolella paimenten ja lastenkin 
käytössä oli pajupillejä, sarvia ja ruokopillejä. Väisänen 
tallensi keruumatkallaan fonografilla pääasiassa truba- ja 
soittusävelmiä. Pajupilliä hänelle soitti suomalainen uu- 
tisviljelijä Matti Pukonen Ropsun kylässä. Sormiaukoton- 
ta huilua sekä sarvi- ja ruokopillisoitteita hänelle inkeri- 
läisistä esitti vain Teppo Repo. Myöhemmin Aili ja Lauri 
Laiho (myöhemmin Simonsuuri) tapasivat Viron Inkeris- 
sä 1937 inkerikkosoittaja Peter Liivandin, joka oli kotoisin 
Narva-Joensuun itärannalta Magerburista. Hän soitti tru- 
ban ohella myös ruokopilliä. Hänen soittoaan Laihot sai- 
vat tallennetuksi äänilevylle Viron yleisradion studiossa.? 
Paimensoittimilla aikaansaatu musiikki oli merkinan- 
to- ja kutsuntasävelmiä, jotka olivat usein paimenen omia 
vakiintuneita melodioita — karjasoittoja tai prostoisoittoja, 
kuten niitä myös kutsuttiin. Jokaisella paimenella oli ai- 
nakin yksi tai parikin omaa sävelmää, merkinantoja, joilla 

hän aamuin ja illoin kokosi ja palautti karjan. Merkinanto- 
soitto voi olla toisella muotorakenteeltaan suppeampi, toi- 
sella laajempi sävelmä, joka — Väisäsen sanoin — ”on ikään 
kuin paimenen johtoaihe, millä hän ilmaisee itsensä”. 
Hevospaimenen karjasoitossa yhtenä rakenneosana saat- 
toi olla hevosen äänen imitointia, ”höhöttämistä”. Väisä- 
selle kerrottiin, että tämä palveli käytännöllistä tarkoitus- 
ta. Hevospaimen, konjuh, jonka työaika alkoi illalla silloin 
kuin lehmipaimenen loppui, tarvitsi keinon, jolla yöllä pi- 
tää laumansa koossa. 

Paimensoittimet inkeriläisten kylien kujilla ovat jo ai- 
koja sitten vaienneet, mutta omilla kenttämatkoillani 
1990-luvun alkupuolella joissakin keski- ja länsi-inkeriläi- 
sissä kylissä lehmi-, lammas- tai vuohipaimenet keräsi- 
vät vanhaan tapaan aamuisin talojen karjan kulkien kylän 
läpi johtavaa uulitsaa. Kustakin talosta karja laskettiin päi- 
väksi paimenen hoiviin kylän ulkopuolella olevalle yhteis- 
laitumelle. Iltaisin paimen taas johdatti karjan takaisin 
kotiin, jolloin kunkin talon väki odotteli portillaan paime- 
nen ajaman karjan saapumista, kunnes sai korjata uulit- 
salta omat eläimensä kotipihansa karjasuojaan. Vakinais- 
ta kyläpaimenta ei enää ollut, vaan tietyt paimenviikot koi- 
tuivat kesäisin jokaisen karjaa omistavan talon osalle. 

Erikoista huomiota inkeriläisen paimenen ohjelmis- 
tossa ansaitsivat Väisäsen mukaan haluvirret, haliat soitot, 
halleet soitot. Ne olivat sävelmiä, joilla paimen yksinäisyy- 
dessään purki ilmi ikäväänsä. Kun musikaalinen paimen 
soitteli aikansa kuluksi haluvirttä, se saattoi olla tuttu, 
mieleen tullut itkusävelmä, luettelemine. Se saattoi myös 
olla suppea-alaisia itkusävelmiä laajempaa, mollissa kul- 
kevaa melodia-ainesta, runosävelmä tai soittajan impro- 
visoimaa eli niin sanotusti omasta päästä syntynyttä mu- 
siikkia. Taitavimpana haluvirsien soittajana Väisänen piti 
33-vuotiasta Tarinaisissa tapaamaansa Jyrki Ossippaa, he- 
vospaimenta, jonka 17:sta tallennetusta sävelmästä kuusi 
oli haluvirsiä. 

Tarinaisin naapurista, Venakontsan kylästä oli kotoisin 
Prokoi Villon, lehmipaimen, jonka erinomaista rytmitajua 


171 


https://doi.org/ 10.243 skst.1467 


alef esi (o 
41 à i STT = sn n 
di E ist a CT — nl A JA 
A) damusrite N 
= SESE SEST ma 
l id i [I Pe t . . 
=! ~ = cjar 


PP . J Sd 
Jarni Forn RA 


Prokoi Villonin aamusoitto vuodelta 1914 A. O. Väisäsen nuotintamana. SKS. 


Väisänen kehui. Hän tallensi Prokoilta 23 trubasävelmää. 
Hänen repertoariinsa kuului runsaasti ruskavo- ja kat- 
rillisävelmiä. Sotamarssin hän oli oppinut armeijassa ol- 
tuaan mukana Japanin sodassa ja haavoituttuaan Mukde- 
nin taistelussa. Monet muutkin Inkerin paimenet olivat 
Prokoi Villonin ja Feodor Safranoffin tavoin suorittaneet 
sotapalveluksen sotilassoittajina.'* Armeija-aikana mars- 
sien ohella muunkinlaista sävelmistöä löysi tiensä inkeri- 
läissoittajien repertoaariin. Niinpä uutta tanssimusiikkia 
soitettiin armeijasta päästyä myös paimensoittimin. Var- 
sinaisten karjasoittojen ja haluvirsien ohella Väisäsen fo- 
nogrammeille tallentuikin runsaasti venäläisiä tanssime- 
lodioita, ruskavo-sävelmiä. Soitettiin myös muodissa ole- 
via polkkia sekä muutakin tanssimusiikkia, kuten kama- 
ritskia, krakoviakia, tšizikiä, kadrillia ja kašatskaa. 
Paimenten sävelmärepertoaari koostui siis improvisaa- 
tioista, perinteisestä paimen-, runolaulu- ja itkusävelmis- 
töstä sekä ajan venäläisistä ja virolaisista tanssisävelmistä. 
Paimenten musiikin harrastus ulottui karjasoittoa laa- 
jemmalle huolimatta soitinvalikoiman suppeudesta. Kati 
Kallio on kiinnittänyt huomiota siihen, että paimenien 
soittamat itku- ja runosävelmät osoittavat miestenkin tun- 
teneen naisten sävelmistöä, vaikka erityisesti itkuvirret 

olivat Inkerissä vain naisten käytössä. Aikaisemmin toki 
miehetkin lauloivat kalevalamittaisia runoja, vaikka heil- 
tä on runolaulua tallennettu naisia paljon vähemmän. He 
eivät ehkä osanneet yhtä paljon kerääjien kaipaamia pit- 
kiä runoja." Venäläisten tanssisävelmien runsaus kertoo 
siitä, että muotisävelmistö oli keruuajankohtana inkerik- 
kojenkin ulottuvilla. Pietarin läheisyys ja ennen kaikkea 
sotaväkiaika vaikuttivat miesten musiikilliseen repertoaa- 
riin ja varsinkin puhaltajiin, heistä etevimmät saattoivat 
päästä soittokuntaan kuten Prokoi Villon tai Feodor Saf- 
ranoff. 

Yllä mainittujen puhaltimien ohella inkerikkojen soit- 
timiin läntisimmässä Inkerissä lienee kuulunut myös 
sianrakosta tehty rakkopilli eli säkkipilli. Siitä joitakin tie- 
toja on saatu lähinnä vatjalaisilta ja inkerinsuomalaisilta 
jo 1700-luvun loppupuolelta, mutta luultavasti se ei in- 
kerikoillekaan ole ollut täysin tuntematon. Se lienee kui- 
tenkin länsi-inkeriläisen keskuudessa jäänyt harvinai- 
seksi. Kyseessä on ollut soitin, joka muistuttaa vanha- 
kantaista puolalaista siesieikiä. Se taas kuuluu primitiivi- 
siin eurooppalaisiin säkkipilleihin ja lienee levinnyt In- 
keriin virolaisten mukana, olihan säkkipilli pohjoisviro- 
laisten parissa yleinen soitin. Sitä on Inkerissä vatjalaisen 

ja inkerinsuomalaisten parissa käytetty lähinnä häissä ja 
praasniekoissa. Rakkopillillä soitettujen sävelmien laa- 
dusta ei ole tietoa." 


Kannel 


Kannelta on soitettu vuosisatoja niin Inkerissä kuin 
muuallakin itämerensuomalaisten kansojen parissa, vaik- 
ka tietoja siitä on niukasti. Inkerikkojen jo varhain käyttä- 
mä soitin oli vähäkielinen ja muistutti rakenteeltaan lähei- 
simpien itämerensuomalaisten kansojen, suomalaisten, 
karjalaisten, vatjalaisten ja virolaisten kanteletta. Saman- 
tyyppisiä soittimia on ollut käytössä myös itämerensuo- 
malaisten kansojen lähialueilla muun muassa luoteisve- 
näläisillä (ven. gusli) ja balteilla (latv. kuokle, liett. kankles). 
Vanhimmat kanteleet koverrettiin yhdestä puusta (mänty, 
koivu, kuusi, leppä), joko alta, jolloin pohja jäi avoimek- 
si, tai ylhäältä, jolloin aukko peitettiin kannella. Jälkim- 
mäistä rakennustapaa on käytetty suomalaiskarjalaisten 
alueiden eteläpuolella inkerikkojenkin soittimissa, mut- 
ta kovertaminen on voitu tehdä myös sivulta päin, kuten 
Vepsässä ja Soikkolan niemellä. Inkerikkojen kannel ero- 
si suomalaisista malleista sikäli, että siitä on usein puut- 
tunut ponsiosa, joka taas pohjoisempien alueiden mallei- 
hin on aina kuulunut. Vepsäläisten, setojen, balttien ja 
luoteisvenäläisten käytössä olleista soittimista inkerikko- 
jen kantele poikkesi taas sikäli, että näille tyypillinen kan- 
siosan pidennys ei ole kuulunut inkerikkojen eikä vatja- 
laisten, kuten ei suomalaiskarjalaistenkaan sukukanso- 
jen malliin. Virolaisen tutkijan Igor Tönuristin mukaan 
pidennetty kansi on verraten myöhäinen 1800-luvun in- 
novaatio, joka johtui uuden venäläisen tanssimusiikin 
omaksumisesta ja liittyi myös koko soittotekniikan muu- 
tokseen.3 

Alun perin inkerikot soittivat kannelta kieliä näppäil- 
len ja pitäen soitinta lappeellaan polvella tai pöydällä sa- 
maan tapaan kuten Suomessakin aikaisemmin, aina lyhin 
kieli soittajaa lähinnä. Inkerikoilla oli oma vakiintunut 

kanteleen soittotraditionsa, ja kannel kuului kotimus- 
isointiin perhepiirissä. Muotiin tuli myös uusi soittotek- 
niikka, jota Suomessa kutsutaan sulkutyyliksi. Tällöin va- 
semman käden sormien sammuttaessa kieliä oikea käsi 
vetäisee sammuttamattomat kielet soimaan. Soittimen 
asentoa jouduttiin tällöin kuitenkin muuttamaan niin, 
että kannel oli soittajan sylissä vartaloa vasten ja kielipin- 
ta pystyasennossa. Tönuristin mukaan tällainen tekniik- 
ka näyttää olleen sidoksissa uuteen repertoaariin ja yleis- 
tyi 1800-luvun loppupuolella. Kumpikin soittotapa, sekä 
näppäily- että sulkutyyli, näyttävät silti olleen käytössä 
näihin aikoihin. Sulkutyyliä alettiin käyttää nimenomaan 
uuden tanssimusiikin, kuten venäläisiltä opittujen tans- 
sien (katrilli, pljasa, lantso) yhteydessä. Myöhemmin alet- 
tiin rakentaa isompia, monikielisiä kanteleita; sellaista vi- 
rolaisille tutkijoille soitti vielä kesällä 1972 syntyperäinen 
inkerikko Pavel Mihailov. Hänen kanteleessaan oli 17 kiel- 
tä. Tiettävästi kannelta jossakin määrin käytettiin inkerik- 
kojen parissa toiseen maailmansotaan asti. Lisäksi on soi- 
tettu viulua, balalaikkaa ja mandoliinia.” 

Soitinmusiikin yleistyminen tanssin säestyksenä on 
inkerikkojen ja vatjalaisten parissa ollut kuitenkin suh- 
teellisen myöhäistä. Syy tähän on se, että laululla on niin 
inkerikkojen ja vatjalaisten kuin inkerinsuomalaistenkin 
kulttuurissa ollut aina vahva osuus. Häät ja praasniekat 
olivat kyläyhteisöjen tärkeimpia juhlia, ja niiden rituaa- 
leissa oli olennaista laulaminen. Siksi häissä ei tarvit- 
tu soittimia, ja tanssiminenkin tapahtui pitkään laulun 
säestyksellä. Kanteleella on inkerikkojen parissa silti ol- 
lut oma vahva traditionsa. Jo A. A. Borenius oli kiinnit- 
tänyt huomiota soittimiin vuonna 1877 liikkuessaan Ty- 
rössä Hevaalla, Soikkolassa ja Kattilassa. Näiltä seuduilta 
hän hankki SKS:lle viiden paimenpillin lisäksi myös seit- 
semän kannelta. Soittimet on myöhemmin luovutettu 
Kansallismuseon kokoelmiin. 

Erinomainen runolaulaja, sotamiehen leski Naastoi 
kertoi Volmari Porkalle 1883, että hänen miehellään oli 
ollut suuri, 12-kielinen, isien perintöä oleva kannel, jota 

mies oli osannut hyvin soitella. Perheessä soitinta ei nyt 
enää ollut: mies oli myynyt kanteleensa ”Säätinän herran- 
valtaan”. Siellä se oli jossakin vaiheessa palanut.'* Muual- 
lakin läntisessä Inkerissä kanteleita oli vielä käytössä 
1800-luvun lopulla. Vihtori Alavalle kerrottiin Soikkolas- 
sa 1892, että ennen erikokoisia kanteleita oli ollut run- 
saasti: ”Niillä soiteltiin näiden Suomen runojen nuottia ja 
muitakin.” Alava kertoi kohdanneensa 1897 Narvusissa 
Struuppovan suomalaiskylässä Anni Mäkisen, jonka isäl- 
lä oli kolme seitsenkielistä kannelta. Annin isä, ammatil- 
taan seppä, soitti tällaisella kanteleella: 


— — hyvin hauskasti tanssia ym. virolaista, venäläistä, kat- 
sanskoita, ympär'käyvää ym. Kuului hyvin miellyttävältä 
tällainen soitto. Hän pitää sitä polvilla syrjällään niin että 
kapeampi pää on oikealla puolella ja leveämpi vasemmal- 
la. Vasemman käden sormilla, jotka hän pitää kielien vä- 
lissä, hän eroitteli äänet niin että jätti toiset hölläälleen ja 
toiset sormilla pidätti soimasta. Sitten hän oikean käden 


sormenpäillä heilutteli kielien päällä määrätahdissa. 


Alava kuvaa edellä länsi-inkeriläistä sulkutyylillä soitta- 
mista, jota näihin aikoihin harrastettiin Inkerin kaikkien 
väestöryhmien piirissä.” Kannelta käytettiin jossain mää- 
rin tanssin säestykseen, mutta se ei vakiintunut kaikkialla 
yleiseksi tanssisoittimeksi. Se alkoi myös vähitellen jäädä 
pois käytöstä 1800- ja 1900-lukujen vaihteessa. Väisänen 
mainitsee ohimennen vuoden 1914 keruumatkallaan näh- 
neensä Inkerissä vain yhden kanteleensoittajan. Tämä ta- 
pahtui hänen ollessaan ohikulkumatkalla eräässä kylässä 
eikä mahdollisuutta soiton tallentamiseen ollut. 

Teppo Repo kuitenkin kertoi Väisäselle, että 1800- ja 
1900-lukujen vaihteen tienoilla ainakin Soikkolassa vielä 
oli kanteleensoittajia. Repo itsekin soitti kannelta ja ker- 
toi oppineensa taidon noin viisivuotiaana äidiltään, jon- 
ka kanssa hän oli lapsuudessaan kulkenut juhlissa soitta- 
massa. Repo oli rakentanut kanteleita jo nuoruudessaan 
Inkerissä, ennenhän jokainen soittaja rakensi soittimensa 

itse. Repo rakensi myöhemmin myös Suomessa perintei- 
siä inkeriläiskanteleita. Hänen ensimmäinen soittimen- 
sa oli 9-kielinen, mutta hän soitti myös 11- ja 14-kielisillä 
kanteleita ja käytti soittaessaan sulkutyyliä. Revon kan- 
telemusiikki säilyi olennaisilta piirteiltään inkeriläisenä, 
ja hänen soitolleen oli ominaista rytmikkyys ja soinnuk- 
kuus. Hänen repertoaariinsa sisältyi muutamia omia sä- 
vellyksiä, mutta ohjelmiston perusteena säilyivät silti ko- 
tiseudulla opitut inkeriläiset sävelmät, kuten ruskova- ja 
katrillimelodiat. Hän soitti kanteleella myös virolaista sä- 
velmistöä, jota oli oppinut vieraillessaan paimenena viro- 
laisissa kylissä." 

Syy kanteleen katoamiseen Inkeristä kuten muual- 
takin itämerensuomalaisilta kanteleen soittoalueelta on 
hanurin, garmonin tai garmonkan yleistyminen, joka ta- 
pahtui venäläisten tuomana uutena muotina. Sitä mukaa 
kun inkerikot enenevässä määrin alkoivat omaksua lau- 
laessaan venäläisiä esikuvia, tapahtui sama myös soitin- 
musiikissa. Väisänenkin tallensi viisi balalaikkasävelmää 
Säätinässä 18-vuotiaan Vassili Paulovin soittamana. Ha- 
nurista tuli kuitenkin Inkerinmaallakin 1800-luvun puo- 
livälistä lähtien yleinen miesten soitin. Jo Oskar Ground- 
stroem mainitsee matkakertomuksessaan vuodelta 1861, 
miten inkerikkokylissä praasniekkojen aikana laulua saa- 
tettiin säestää soittimin, kuten harmonikoilla tai balalai- 
koilla. Hän kuvaa, miten juhliminen tapahtui äänekkään 
laulun ja runsaan oluen merkeissä. Nuoret miehet seura- 
sivat laulavia tyttöjä ja nuoria vaimoja, jotka kulkivat ryh- 
missä pitkin kylänkujia. 

Varsinkin harmonikan, garmonkan, merkitys praasnie- 
koilla aikaa myöten vain kasvoi. Väikylässä, Inkerin länti- 
simmässä osassa, kerrottiin Lauri Laiholle, miten 1800-lu- 
vun lopulla kylässä vietettiin Miikkulan praasniekkaa. Lau- 
lun rinnalla käytettiin tanssisoittimena garmonkkaa: ”Ven- 
näiks laulettii, kaik vaan vennäiks. Toisist kylist käytii täs. 
Enne oli Miikkulan [praasnikkana] vierasta kansaa kylä täys. 
Garmonkka soi koko yön, hulkuttii talost talloo ——.”?° 

Soikkolan nuoria 
miehiä praasnikoilla 
eli kyläjuhlilla vuonna 
1892 tupakoineen 

ja hienoine 
kellonvitjoineen, 
yhdellä pilli eli 
garmonka, pieni 
haitari. SKS. 


”Omasta päästä” soittaja 


A. O. Väisänen ei palannut Inkeriin enää myöhemmin, 
vaan hänen kenttätutkimusmatkansa suuntautuivat mui- 
hin kohteisiin. Inkerin-matka keruutuloksineen oli silti 
hänelle tärkeä, osoittihan se, että paimensoitto oli silloin 
vielä läntisessä Inkerissä elävää, ja sitä oli mahdollista 
kuulla kaikkialla kylissä ja laitumilla. Matkakertomukses- 
saan hän pohti syitä siihen, miksi missään muualla itä- 
merensuomalaisten asuma-alueilla paimenmusiikista ei 
enää siihen aikaan voinut tavata vastaavanlaista havaintoa. 
Hän päätyi selitykseen, jonka mukaan tuohitorven, tru- 
ban, soittomahdollisuuksia on kehitetty samassa tahdissa 
kuin ajan yleinen musiikkikulttuurikin kehittyi: 

Tässä piileekin yksi soittimen säilymisen syy. Jos se kyke- 


nee ilmaisemaan sellaisia säveltuotteita, jotka kuvastavat 
rahvaan uusinta soitannollista kehitystasoa ja jos se soitin 
lisäksi voi palvella käytäntöä, ei se joudu hylkiöksi. Truba 
täyttääkin nämä ehdot. Sitä mukaa kun sävelmän melodi- 
nen rakenne on kehittynyt, on tuohitorven mahdollisuuk- 
sia lisätty tekemällä enemmän sormiaukkoja sen kupee- 


seen. 


Perinteen elinvoimaisuutta selitti Väisäsen käsityksen mu- 
kaan länsi-inkeriläisen paimenmusiikin monilajisuus, 
soittajien kyky omaksua piirteitä myös ympäröivän yh- 
teiskunnan ajankohtaisista musiikillisista virtauksista. Tu- 
tustuminen inkerikko Teppo Repoon parikymmentä vuot- 
ta myöhemmin loi tutkijalle ikään kuin uuden mahdol- 

lisuuden jatkaa Länsi-Inkerissä aloittamaansa paimen- 
musiikin tutkimusta ja kehitellä edelleen tulosten johdos- 
ta syntyneitä ajatuksia. ”On kuitenkin omituista, että par- 
haan inkeriläisen soittajan tapasin täällä Helsingissä enkä 
Inkerinmaalla”, sanoi Väisänen muistellessaan Repoa 
1960-luvulla. Heti tuttavuuden alusta lähtien Väisänen 
monin tavoin auttoi ja kannusti Repoa, niin musisoinnis- 
sa, soitinten rakentamisessa kuin muusikon uran luomi- 
sessakin. Ystävyys hyödytti kumpaakin osapuolta. Vaha- 
lieriö toisensa jälkeen täyttyi tutkijan käyttöön, ja hänen 
pihapuidensa oksista syntyi uusia pillejä ja torvia. Jo ensi 
tapaamisessa Väisänen kiinnitti huomiota Revon musii- 
kin tuottamisessa siihen, mikä häntä jo Soikkolan seudun 
inkerikkojen ohjelmistossakin oli erityisesti kiinnostanut. 
Hän kehotti Repoa soittamaan jonkin sävelmän ”omasta 


päästään”. Revon muusikkoudessa Väisästä hämmästytti 


Soikkolainen Teppo Repo kotonaan Helsingissä vuonna 1958 soit- 
tamassa itse tekemäänsä kävelykeppiä eli pitkähuilua. Taustalla 
kuva Revosta soittamassa paimensoittua. Museovirasto. 

eniten juuri improvisoinnin helppous: ”Repo eroaa kai- 
kista tapaamistani inkeriläisistä paimenista siinä, että 
hänellä ei ole muistivarastossaan ainoastaan joku harva 
omasta päästä -sävelmä, vaan niitä ilmestyy yhä uusia, ti- 
lanteitten ja mielialojen mukaan.” Teppo Revon toiminta, 
soittimet ja sävelmätallenteet — erityisesti omasta päästä 
-soitot — ovat vaikuttaneet suuresti suomalaiseen nykykan- 
sanmusiikkiin, jossa improvisoinnin merkitys korostuu." 

INKERIKKOJEN RUNOLAULU 


Kati Kallio 


Kallivieren kylästä kotoisin oleva Valpuri Vohta kertoi ke- 
sällä 1931 Väinö Salmiselle inkerikoilta oppimastaan ru- 
nosta, jota laulaessa tanssittiin piirissä:' 
Oi tytöt sulat sisaret, Oi tytöt, sulat sisaret, 
tytöt suliat omenat, tytöt, sulat (rakkaat) omenat: 
elkää mänkö piikuvee älkää menkö piikuuteen, 
ovatalla orjuvee innolla orjuuteen, 
syökää odrat olkinee, syökää [ennemmin] ohrat olkineen, 
kakrat kaikki rypsynee!? kaurat kaikkine helpeineen! 
Runo kehottaa pysymään kotona ja syömään mieluummin 
oljella jatkettua viljaa kuin lähtemään piiaksi. Se jatkuu 
oman emon eli äidin ja vieraan emon vastakkain asettami- 
sella: oma äiti piti hyvin, puhutteli lempeästi, antoi levätä 
ja syötti voilla toisin kuin vieras emo, vieraan talon emän- 
tä, joka ajoi aamulla vuoteesta huoraksi haukkumalla. 
Inkerikoilla runo kehkeytyi usein paljon inkerinsuo- 
malaisen Vohdan versiota pidemmäksi ja monipolvisem- 
maksi kuvaukseksi, joka punoutui monenlaisin tavoin 
muihin naisen kohtaloa kosketteleviin aiheisiin. Moite 
vieraalle emolle saattoi kohdistua niin anoppiin, äitipuo- 
leen kuin piikomassa olleen tytön emäntäänkin. Runotee- 
maa saattoivat laulaa kylän tytöt uumoillessaan omaa nai- 
misiinmenoaan tai vanhemmat naiset omaa elämänkul- 
kuaan pohtiessaan. Sitä laulettiin myös häiden yhteydes- 
sä.? Runon jälkeen Vohta kertoo tarkemmin ”karavuotissa” 
eli piirissä peräkkäin ilman käsiotetta tapahtuneesta tans- 
sista: ”Kykkää löit: Katsokaa leppälinnun leikkii.” Leppä- 
lintu hyppii oksal ylös alas, ylös alas — niin naiset ka män- 
tii leppälinnun leikkii tantsus.” Tanssiessa, kuten useis- 
sa muissakin tilanteissa, laulettiin esilaulajan ja kuoron 


KATI KALLIO 


vuorotteluna: Esilaulaja lauloi säkeen tai kaksi, minkä jäl- 
keen kuoro tarttui säkeen viimeisiin tavuihin ja kertasi 
esilaulajan osuuden kenties lisäten joukkoon ylimääräi- 
siä tavuja tai korvaten esilaulajan säkeet osin tai kokonaan 
refrengillä eli kertaumalla. 

Runo on hyvä esimerkki siitä, miten vahvasti etenkin 
Soikkolan inkerikkojen monimuotoinen laulukulttuuri 
vaikutti koko lähialueeseen. Siitä käyvät ilmi myös mo- 
net Lauri Harvilahden ja Senni Timosen kuvaamista inke- 
rikkojen runouden tyypillisistä piirteistä: runo on minä- 
muotoinen, se kertoo naisen elämästä ja suhteista lähei- 
siin perheenjäseniin — etenkin äitiin ja veljeen — ja sitä 
voitiin laulaa monissa eri tilaisuuksissa. Se sopi monen 
eri elämäntilanteessa olevan laulajan suuhun ja sen oppi- 
vat naapureiltaan myös inkerinsuomalaiset.+ Vaikka siitä, 
minkä ryhmän laulusta oli kyse, saatettiin olla hyvinkin 
tietoisia, otettiin ja muokattiin toisten ryhmien lauluja 
vuosisatojen saatossa myös omiksi. Inkerikkojen laula- 
mat kalevalamittaiset runot, niiden sävelmät ja niihin liit- 
tyvät laulamisen tavat kantavat jälkiä eri aikakausilta ja 
kontakteista eri etnisten ryhmien välillä. Monilla perin- 
teillä on yhteyksiä vatjalaisiin ja venäläisiin tapoihin.5 

Inkerissä klassiset jaottelut epiikkaan ja lyriikkaan eli 
kertoviin runoihin ja tunnelmarunoihin pätevät huonom- 
min kuin pohjoisemmilla runoalueilla. Kertoviinkin ru- 
noihin punoutuu lyyrisiä tunnelma-aiheita — esimerkiksi 
inkerikkojen Maailmansyntyruno päättyy joskus minä- 
muotoiseen kuvaukseen särkyneen munan palasia etsi- 
västä ja niistä taivaan valot muovaavasta pääskylinnusta. 
Vastaavasti lyyrisetkin laulut sulauttavat itseensä kerto- 
via aiheita. Laulajien vapaus kehitellä ja yhdistää perintei- 
siä teemoja on monissa tilanteissa ollut suuri.* Toisaalta 


179 


https://doi.org/ 10.243 skst.1467 


moniin rituaalisesti keskeisiin tilanteisiin esimerkiksi 
häissä ja kylän nimikkopyhimysten juhlissa eli praasni- 
koilla on liittynyt suhteellisen kiinteitä runoja ja sävelmä- 
tyyppejä.” 

Etnisen, tyylillisen ja lajillisen moninaisuuden vuoksi 
vanhempi tutkimus osin karttoi inkeriläistä runoa tai lä- 
hestyi sitä valikoiden. Miesten laulama juhlava sankari- 
epiikka oli pitkään sekä kerääjien että tutkijoiden huo- 
mion keskipisteessä. Inkeriläinen kansanrunous ei vas- 
tannut kansallisen identiteetin rakentamiseen sidoksissa 
olevia ihanteita, vaan jäi feminiinisenä ja lyyrisenä osin 
tutkimuksen marginaaliin. Uudemmassa tutkimuksessa 
juuri näitä piirteitä on kuitenkin pidetty kiinnostavina 
ja nostettu keskiöön. Monet tiedot etenkin 1800-luvun 
laulamisen tavoista ja laulajien näkemyksistä perustuvat 
muistiinpanojen reunamerkintöihin ja kerääjien henkilö- 
kohtaisiin päiväkirjoihin tai julkaistuja matkakertomuk- 
sia elävöittäviin lyhyisiin kuvauksiin. Tutkimusta nimen- 
omaan inkeroisten perinteestä on yhä häkellyttävän vä- 
hän: heidän perinnettään on Suomessa usein käsitelty in- 
kerinsuomalaisen yhteydessä, eikä etenkään perinteen- 
tallentamisen alkuaikoina kiinnitetty huomiota etnisiin 
taustoihin tai laulamisen konteksteihin ja merkityksiin. 


Runot 


Vanhastaan kalevalamittaisia runoja on niin Inkerissä, 
Karjalassa kuin Suomessakin nimitetty virsiksi (ink. verz, 
virsi) ja lauluiksi. Laulajat jäsensivät runoja ja niiden laje- 
ja lähinnä aiheiden, esitystapojen ja käyttötilanteiden mu- 
kaan.9 Tutkimuksessa kalevalamittaisia runoja on jaotel- 
tu esimerkiksi lyriikkaan, lyyriseen epiikkaan, epiikkaan, 
erilaisiin rituaaleihin liittyviin runoihin, loitsuihin sekä 
niin sanottuihin tilapäärunoihin eli hetken tarpeisiin som- 
miteltuihin lauluihin. Inkerin runojen hakemiston laati- 
minen näiden luokkien mukaisesti tuotti kuitenkin aika- 
naan hankaluuksia." ”Missään ei eeppisen ja lyyrisen raja 
ole niin häilyvä kuin Inkerissä”, toteaa Senni Timonen.” 

Runous ei siis käytännön tasolla noudata tutkijoiden luo- 
mia malleja. 

Vaikka samojakin runoteemoja ja -säkeitä löytyy kautta 
Inkerin, Viron, Karjalan ja Suomen, tulkittiin ja painotet- 
tiin runot eri alueilla, erilaisissa yhteisöissä ja laulukult- 
tuureissa eri tavoin.'* Omiakin lyyrisiä aiheita laulettiin. 
Esimerkiksi Ken emon unohtanevi -aihelmaa on kerääjien 
muistiinpanoihin tallentunut lähinnä inkerikkojen alu- 
eilta.3 Aihelman yhden version lauloi Soikkolan Oussi- 
mäeltä kotoisin oleva Okoi: 

Jo kaik unet unnoohin, Jo kaikki unet unohdin, 
kaik miä laulut lakkaelin, kaikki laulut lopetin, [vaan en 
kolmea unohda:] 

yht miä en synnykkisijaista, Yhtä en syntymäsijaani, 
toista en kasvinkallaistaan, toista en rantaa, jossa kasvoin 
kolmatta emohuttaan. kolmatta en äitiäni. 
Ken emoin unohtanoo, Joka äitinsä unohtaa, 
lankoipollen laittanoo, lanka-esiliinan [kirjottua esiliinaa 
pitäneen äitinsä] moittii, 

elkää hän mahtua maan alle, älköön hän mahtuko [kuoltuaan] 

maan alle 


maan päällä maoittukaa! --"* vaan madottukoon maan päälle. 


Lyyrisiä huolien ja ilon kuvauksia saattoivat laulajat punoa 
toisiinsa monin vaihtelevin tavoin. Inkerikkojen kohdalla 
on nostettu esiin erityisesti omaelämäkerrallisen huoli- 
lyriikan rikkaus.5 Runoteemojen assosiatiivisissa jatku- 
moissa on joskus vaikea pysyä perässä, sillä nykylukijalla 
ei ole taustatietoa yksittäisten säkeiden tai jopa sanojen 
kantamista laajemmista mielikuvista. Timonen toteaa: 
”Selvää on, että laulajat eivät ole lykkineet lyyrisiä motii- 
veja mielivaltaisesti peräkkäin, vaan liikutelleet niitä sa- 
moissa tai läheisiksi mieltämissään teemoissa. Voi olla, 
että älyttömiltäkin näyttäviä lyyrisiä sekamelskoja sitoo si- 
säinen logiikka, että kuva selittää toista ja että siksi motii- 
vin merkitys saattaa eri yhteyksissä muuttua.” Aiheet, 
säejaksot ja päähenkilöt liikkuvat usein eri runojen välillä 

ja yhdistyvät vaihtelevin tavoin erilaisiksi kokonaisuuksik- 
si.” Runon taitaja on hallitsemansa runokielen pohjalta 
voinut sepittää myös täysin uuden runon, joka taas on 
ajan kuluessa voinut vakiintua osaksi ryhmän yleistä lau- 
lustoa.' 

Lyyrinen epiikka on ajan kuluessa saanut erilaisia mää- 
ritelmiä. Lauri Harvilahti nostaa yhdeksi yleiseksi piirteek- 
si runon minämuotoisuuden ja tarkoittaa lyyriseeppisellä 

”pääasiassa naisten esittämää, aihepiiriltään rakkauselä- 
mään, avio- ja perhesuhteisiin liittyvää kertovaa kansan- 
runoutta. Ainakin osa aineistosta on sellaista, että lajiter- 
miksi sopisi pikemminkin traaginen kertomarunous.”? 
Etenkin traagisia runoja laulettiin Elsa Enäjärvi-Haavion 
mukaan Länsi-Inkerissä usein ”pitkällä äänellä”, istuen 
tai hitaasti piirissä kävellen.?" Tämän tyyppiset runot ovat 
olleet suosittuja kautta eteläisten runoalueiden.? Esimer- 
kiksi Tytärten hukuttaja -runoa ovat A. V. Rantasalon mu- 
kaan koko Inkerissä laulaneet niin inkerinsuomalaiset 
kuin inkerikotkin. Hyvin samanlaisena on runoa laulettu 
Virossa.? Lyyriseeppisten runojen aiheilla on myös pai- 
koin yhteyksiä niin venäläisiin saman tyyppisiin runoihin, 
satuihin kuin lännestä kulkeutuneisiin balladienkin tee- 
moihin. 

Kiinteiksi teemoiksi vakiintunutta aikansa ajankohtais- 
runoutta olivat esimerkiksi maaorjarunot sekä sotaväkeen 
joutumisesta kertovat rekryyttilaulut.?* Esimerkiksi Anna 
Kivisoon (Buššina) äänestä saattaa toisen maailmansodan 
aattona vuonna 1937 tehdyn nauhoituksen esilaulussa 
yhä kuulla ihmisten arkikokemuksessa sotaväenottoihin 

liittyneen kuolemanvakavuuden ja surun, jonka ympäril- 
le laulun alkusanatkin kietoutuvat: 

Kui tulloo syvä sykysy, Kun tulee syvä syksy 
kova tal(a)vi tallajaa, kova talvi tallaa (saapuu), 
kuuset mussaks saa vaa kuuset muuttuvat mustiksi, 

muuttuut, 

haavat hallin karvaiseks, haavat harmaan värisiksi, 
haavat hallin karvaiseksi, haavat harmaan värisiksi, 
koivut kur(i)jankarvaisee. koivut kurjan väriksiksi. 
Nii poikii poimit(t)aa, Niin poikia poimitaan, 
valkeepäit valitsetaa. — — valkeapäitä eli vaaleatukkaisia 


valitaan. 


”Sotamiehii saatettii, nii tytöt laulovat”, kertoi Kivisoo Lau- 
ri Laiholle.?* Kivisoo lauloi venäläisperäisellä sävelmällä 
kaksi säettä kerrallaan, ja jätti etenkin jälkimmäisestä sä- 
keestä viimeisen tavun laulamatta. Kuoro lauloi jokaisen 
esilaulajan säeparin jälkeen säkeen pituisen venäjänkieli- 
sen refrengin kalina kalina kalina maja (kalina 'heisipuun 
marja, maja 'minun') ja jälkimmäisen säkeen.? 

Inkerikkojen runous käyttää runsasta kuvakieltä sekä 
monen tasoisia kertausrakenteita. Inkeriläisten runokiel- 
ten monista tasoista ovat kirjoittaneet erityisesti Lauri 
Harvilahti, Petri Lauerma ja Matti Kuusi. Esimerkiksi laa- 
jojen kehyskertauksien käyttö sekä säkeen sisällön kertaa- 
minen seuraavissa säkeissä eli parallelismi on moninai- 
sempaa kuin Karjalassa.?? 

INKERIKKOJEN SÄVELMÄPERINNE on huomattavan 
monimuotoinen. Sävelmien joukossa on niin arkaaisia, 
muillekin alueille tyypillisiä runosävelmiä, paikallisia 
erikoisuuksia kuin uudemmista venäläisistä tai suoma- 
laisista kansanlauluista kulkunsa lainanneitakin sävelmiä. 
Ingrid Rüütel käsittelee tämän kirjan luvussa ”Vatjalaisten 
itkut, lauluperinne ja soittimet” sävelmien kulttuurisia 
yhteyksiä tarkemmin myös inkerikkojen osalta. 

Yksisäkeisiä, vain kolmen tai neljän sävelen asteikolla 
liikkuvia, vanhakantaisina pidettyjä sävelmiä oli 
inkerikoilla paljon. Etenkin keskeiset rituaaliset laulut 
esitettiin tämäntapaisilla sävelmätyypeillä. Erilaiset 
lisätavut, osakertaukset ja refrengit eli joka säettä 
tai säeparia seuraavat kertaumat ovat paikoin hyvin 
samankaltaisia kuin setoilla. 

1800-luvun kerääjät mainitsivat monien pidempien, 
venäjänkielisten (esimerkiksi Oi kalina, oi malina, 'oi 
heisipuu, oi vadelma’) tai onomatopoeettisten (hoi 
laari lille laari lille alle jo) refrengien ja niihin liittyvien 


Inkerikkojen runolaulun sävelmät 

20-vuotiaan Naasto Savasteintyttären vuoden 1906 helluntai- 
praasnikoilla esittämän Maailmansyntyrunon alku. Hengitystauot 
osuvat usein säkeen keskelle.35 

Rituaalisesti keskeisiin liekku-, hää- ja praasniekka- 
lauluihin pitkiä kertaumia 

näyttääkin liittyneen harvoin, vaikka uudemmilla 
melodioilla muuten laulettiin kaikenlaisia runoja. 

Aili Simonsuuren mukaan läntisimmässä Inkerissä 
refrengejä ”ei liitettykään kuin joihinkin runovirsiin”, 
ilmeisesti lähinnä lyyrisiin ja lyyris-eeppisiin lauluihin 34 

Anna Kivisoon ja inkerikko-inkerinsuomalais-vatjalaiskuoron vuonna 1937 
laulaman rekryyttilaulun sävelmä on peräisin venäläisistä lauluista.3* 


Ilkka Kolehmainen totesi tutkielmassaan klassisista 
viisi-iskuisista ”kalevalasävelmistä” Inkerin erikoislaatuiseksi 
alueeksi. Sieltä löytyy runsaasti toisaalta arkaaisena pidettyjä, 

sävelalaltaan suppeita, rytmiltään ja melodialtaan 
yksinkertaisia sävelmiä ja toisaalta monimutkaisempia, 
uudempia, sävelalaltaan laajoja sävelmiä.? Terttu 
Koski ja Ingrid Rüütel toteavat erityisesti nelisävelisten 
kvarttiasteikkojen olevan inkerikoille tyypillisiä 38 

Eri alueilla oli omanlaisiaan valtasävelmiä, vaikka 
monet sävelmätyypit ovatkin kaikille alueille yhteisiä. 
Siinä missä vaikkapa Länsi-Inkerin liekkunuotit näyttävät 
olevan neli-iskuisia ja yksisäkeisiä, on Pohjois-Inkerissä 
syntyneen Larin Parasken liekkuvirsiin liittämä ”suuri 
nuotti” viisi-iskuinen ja joko yksi- tai kaksisäkeinen 
— molemmat ovat silti suppea-alaisia ja refrengittömiä. 
Pohjois-Inkerin tanssilauluissa on enemmän onoma- 
topoeettisia ”laaritusrefrenkejä”, Länsi-Inkerissä suurin 
osa pidemmistä refrengeistä tulee suoraan venäläisistä 
lauluista. Länsi- ja Keski-Inkerissä on myös paljon 
erilaisia säkeen loppuun liitettäviä tavun tai parin pituisia 
kertaumia sekä monia osakertausmuotoja, joita taas 
pohjoisesta ei juuri ole tallennettu. 

Larin Parasken ”suuri nuotti” ja ”pieni nuotti” Ad. Neoviuksen 
nuotintamana.1* 


Samaakin sävelmää saatettiin laulaa nopeammin, 
hitaammin, loppua venyttäen, yksin, kuorossa, ilman 
refrengiä tai sen kanssa. Hyvän kuvan sävelmien 
vuorottelusta ja variaatiosta tanssin yhteydessä antaa 
Armas Launiksen kuvaus ensimmäiseltä tallennus- 
matkaltaan Soikkolasta: 


Melkein joka pyhä-ilta laulavat täällä tytöt, kun kylän 


nuoriso on koolla, kisojen lomassa runoja. He 

muodostavat piirin ja kulkevat pitämättä toistensa käsistä 
kiinni pitkin kehää laulun tahdissa. Kävely muuttuu 
tanssiksi, jos tahti on nopeampi. Eessälaulajana ovat 
vuorotellen taitavimmat tytöistä laulaen yksinään säkeen, 
johon toiset liittyvät köörissä. Nämä joko kertaavat 
eessälaulajan sanat ja nuotin, tai laulavat joka kerralla 
aina uudistuva sanat, niinkuin: 'laadoi, laadoi, laadoi 
majoi” tai 'oi Kaalina, oi Maalina’. Kööri loppuu pitkään 
fermaattiin, josta ääni hiljaa putoaa alaterssiin. Joskus 
laulaa myös eessälaulaja kaksi säettä, molemmat samalla 
nuotilla, jollain kööri kertaa kahdesti säkeet sovittaen ne 
molemmat samaan nuottiin tahti-osia jakamalla. — — Jos 
eessälaulajana ja köörissä oli vanhempia naisia, ei kävelty, 
vaan muodosti kööri puolikehän tämän edessä. Tällöin 
köörin loppufermaatti tuli puolta pidemmäksi, koska 


laulajat alallaan ollen paremmin jaksoivat sen pitää. 


Kerääjien korviin runolaulu kuulosti usein epävireiseltä 
ja riitasointuiselta, sitä kutsuttiin esimerkiksi 
kirkumiseksi tai ikäväksi ja pitkäpiimäiseksi jonoksi. 
Laulamisen estetiikka oli toisenlainen kuin länsimaisessa 
taidemusiikissa, ja juhlatilanteissa laulamisessa 
olennaista oli kova ääni. Sävelmän muuntelu tuotti 
heterofoniaa, paikoittaista moniäänisyyttä, ja asteikon 
tietyt sävelet saattoivat liikkua hieman.4 Tosin 
etenkin Länsi-Inkerin Soikkolassa laulettiin tiettyjä 
sävelmiä moniäänisesti rinnakkaisiin terssikulkuihin 
perustuvalla tavalla, mikä erityisesti miellytti keskeisen 
sävelmänkerääjän Armas Launiksen korvaa. 

On ajateltu, että runolaulussa teksti on sävelmiä 
tärkeämpi. Heikki Laitinen on kuitenkin todennut, että 
näennäisesti yksinkertaiseenkin melodiaan voi sisältyä 
rajattomia muuntelun mahdollisuuksia. Melodisten 
ja rytmisten muunnelmien loputon kirjo, joka 
monesta kerääjästä tuntui lähinnä muistiinpanotyötä 
hankaloittavalta tekijältä, voi toisesta näkökulmasta 
näyttäytyä taituruutena.4* Lauluun punoutuu myös 
nuottikuvassa näkymättömiä piirteitä — hienovaraisia 
intonaatioita, äänenkäytön tapoja, tunnetilojen kaikuja. 


183 


https://doi.org/ 10.21435/ skst.1467 


Alueelliset erot 


Inkerikkojen tallennusten aikaiset pääasuinalueet ja pe- 
rinnekulttuurit jaetaan yleensä Länsi-Inkerin Soikkolan 
ja Narvusin alueisiin, Keski-Inkerin Hevaan tienoille kes- 
kittyneeseen asutukseen sekä Pohjois-Inkerin ja Karjalan- 
kannaksen rajan molemmin puolin sijoittuneisiin Lem- 
paalan ja Raudun alueiden inkerikkokyliin. Pohjois-Inke- 
rissä inkeroiskieli oli tallennusten aikaan jo liukunut hy- 
vin lähelle savakkojen kieltä, joten kielentutkimuksessa 
kyliä ei ole käsitelty inkerikkokylinä. Alueen runoissa ja 
laulutavoissa oli kuitenkin omaleimaisia piirteitä, ja runo- 
ja taidettiin paljon enemmän kuin alueen inkerinsuoma- 
laisten parissa. Lisäksi Ylä-Laukaalla läntisessä Inkeris- 
sä asui inkerikkoja, joiden kieltä ja runoutta ei kuiten- 
kaan paljon tallennettu.49 Vaikka eri alueiden inkerikko- 
jen kulttuureissa oli paljon samaa, painottuivat runouden 
piirteet niissä vaihtelevin tavoin; osin variaatio oli jopa 
kylä- tai laulajakohtaista. Eri alueilla myös keruut suun- 
tautuivat eri tavoin.59 

Soikkolan inkerikkojen kylät nousivat runonkerääjien 
kuvauksissa usein yli muiden alueiden niin runojen kuin 
sävelmienkin puolesta. Sieltä olivat monet lähialueillakin 
oppineet lauluja, ja yhteyksiä oli niin Suomenlahden saa- 
riin kuin virolaisiin." Armas Launis nosti sävelmien kan- 
nalta Soikkolan ohella Hevaan yli muiden seutujen. Niin- 
pä sävelmätoisintoja ja kuvauksia laulamisesta ja praas- 
niekoista onkin parhaiten Soikkolan ja Hevaan inkerik- 
kokylistä. Hääkuvauksia on tallennettu eniten Narvusin 
alueelta.5? 

Inkerikkojen alueilta on Väinö Salmisen mukaan tal- 
lennettu myös valtaosa Inkerin eeppisistä, ” Kalevalan ker- 
tovia runoja” muistuttavista teemoista. Lähes kaikki pitkät 
runot, kuten Päivänpäästö, Kilpalaulanta, Iso härkä, Kul- 
lervo ja Kultaneidon taonta, ovat pääosin inkerikoilta tai in- 
kerikkoalueilta tallennettuja. On myös arvioitu, että inke- 
rikkojen rikkaat hääperinteet ovat vaikuttaneet myös in- 
kerinsuomalaisiin häätapoihin ja -runoihin. Matti Kuusi 

nosti Hevaan inkerikkojen runot vertailevan runontut- 
kimuksen kannalta Inkerin tärkeimmiksi ja löysi niistä 
sekä arkaaisia teemoja, vanhoja Länsi-Suomesta asti kul- 
keutuneita aihelmia että yhteyksiä Soikkolan äyrämöis- 
laulajiin. Esimerkiksi Tönttölän Olgoi-akan repertoaariin 
kuului niin Ritvalan helkavirsien teemoja, Väinämöisen 
ja Joukahaisen kilpalaulanta kuin tyypillisiä inkerikkojen 
lyyris-eeppisiä runoja ja lyyrisiä ketjuja. Runojen kirjossa 
Kuusi näkee yhteyksiä lähes kaikille suomalais-virolais- 
karjalaisille runoalueille.5+ 


Laulun kierto, vuoden kierto 


Runonkerääjät ovat kirjoittaneet paljon kuvauksia juhlissa 
kylätietä pitkin ihasteltavina kulkevista, laulavista inkerik- 
kotytöistä, eri-ikäisten naisten laulamisesta häissä, kei- 
nulla liekkumisesta, tanssista ja töiden yhteydessä laula- 
misesta. Laulaa saatettiin lähes koska vain muulloinkin: 
yksin, paimenessa, kotona askaroidessa, lasta nukutet- 
taessa.5 Leea Virtasen setojen perinteiden pohjalta teke- 
mien tulkintojen mukaan laulussa oli olennaista sen voi- 
makkuus ja selkeä erottuminen arkipuheesta.5$ Osittain 
kyse oli myös kuulumisesta kauas. Esimerkiksi Armas 
Launis puhuu kyllä tyttöjen laulusta helluntaipraasnie- 
koilla kirkumisena, mutta toteaa, että kauempaa, naapu- 
rikylästä kuuluvana ”tuntui se sangen hauskalta”. Toi- 
saalta äänitteillä kuulee etenkin yksin esiintyneiden lau- 
laneen sangen pehmeällä ja lempeälläkin tavalla. Paljon 
laulun piirteistä riippuikin esitystilanteesta: laulettiinko 
sisällä vai ulkona, joukolla vai yksin, istuen vai tanssien, 
arkena vai juhlassa. Laulutapojen liikkuvuuden ja sosi- 
aalisuuden puolesta — kylän kujilla kuljeskelevine tyttö- 
parvineen — Inkeri liittyy lähialueiden vanhoihin slaavilai- 
siin ja balttilaisiin kulttuureihin.’ Esimerkiksi kyläkeinut, 
kokon poltto ja talosta taloon kiertely talvipyhinä ovat laa- 
jemmillakin eurooppalaisilla alueilla tunnettuja tapoja.?° 
Vihtori Alava nosti ensimmäisenä esiin häiden ja 
praasniekkojen keskeisen merkityksen runojen laulamis-, 

oppimis- ja keksimistilanteina.** Praasniekat pitivät yllä 
kylien välisiä sukulaisuus- ja muita suhteita: majoittau- 
tuminen ja kestitys olivat usein vastavuoroisia. Myös hää- 
juhlallisuuksissa yhteen kokoontui laajalti morsiamen ja 
sulhasen sukua sekä kylän väkeä.*? Keskeiset juhla- ja lau- 
lutilaisuudet mukailivat vuoden kiertoa: ne liittyivät maa- 
taloudesta ja kalastuksesta elävien yhteisöjen vuotuiseen 
elinkeinojen rytmiin. 

Tietyt runot ja laulamisen tavat olivat keskeisiä tietyille 
esitystilanteille. Armas Launis kertoo Länsi-Inkeriin suun- 
tautuneen keruuretkensä jälkeen: 


—— sävel, jolla runoa kulloinkin lauletaan, usein riippuu 
enemmän itse esitystilaisuudesta, kuin runon sisällykses- 
tä tai runosta yleensä. — — Siten erottavat inkeriläiset — — 
ainakin seuraavat erinimiset nuotit (Narvusi ja Soikkola) 
tai sävelet (Hevaa): pulmanuotti eli hääsävel, liekkunuotti, 
liukusävel, metsän sävel sekä nuotit ”tantsun päälle”. Sitä- 
paitsi voi satunnaisesti vielä löytyä: Jyrkinsävel, kokkosävel, 
kesäsävel, lapsennuotti ja kosikkisävel. Nämä eivät kuiten- 
kaan ole yhtä varmasti vakiintuneita, kuin edelliset, vaan 
saattaa toisinaan niiden nimellä käydä melkein mikä sävel 


tahansa. 


Sävelmien, runotekstien ja laulutilanteiden välillä oli sel- 
keitä yhteyksiä, mutta ei ehdottomia yhteenkuuluvaisuuk- 
sia. Launiksen mukaan usein tietty runoteema aloitti tie- 
tyssä tilanteessa laulamisen. Vain muutamilla runoilla, 
”kuten esim. hää- ja kiikkulauluilla, on omat, toisista tie- 
toisesti erotetut sävelet, mutta voidaan näilläkin satunnai- 
sesti muita runoja laulaa”. Sävelmien käyttö oli siis jous- 
tavaa.%4 Senni Timonen on analysoinut tarkemmin laula- 
jien omien sävel- ja virsi- eli runokategorioiden suhteita 
laulutilanteisiin, runoteksteihin ja sävelmiin: 


Kun oli laulettu aloitusvirsi, teemavirsi, alkoi sävelen va- 


paa elämä. Monen laulajan ja kerääjän todistuksen mu- 


kaan nyt sai laulaa mitä tahansa. — — ”mikä tahansa” ei 

sittenkään ole aivan mitä tahansa. Se valikoituu ja syntyy 
sävelen kokonaisuudesta: äänestä, rytmistä, melodiasta, 
miljööstä ja läsnäolijoiden mielen täyttävistä ajankohtai- 
sista elämäntilanteista ja -ongelmista. Valikointi tapahtuu 


ehkä vaistomaisesti, ajattelematta, mutta se tapahtuu. 


Monet runot sopivat useisiin tilanteisiin ja muokkautuvat 
joskus hyvinkin erilaisiksi teeman variaatioiksi.*6 Näin oli 
myös Larin Paraskella, joka nimesi muutamat runoistaan 
yhdessä keruutilanteessa liekkuvirreksi, toisessa esimer- 
kiksi tantsuvirreksi, häävirreksi tai yksin metsässä laulet- 
tavaksi virreksi.7 Lauri Harvilahti onkin pohtinut, olisiko 
hyödyllisempää puhua kulttuurisesti rakentuneista, tiet- 
tyihin tyypillisiin tilanteisiin assosioituvista puhumisen 
(tai laulamisen) tavoista kuin lajeista.* 


Laskiainen 


Juho Lukkarinen kertoo, kuinka Soikkolassa laskiaisena 
eli maaslitsana nuoret liukuivat ”reessä ajaen pitkin kyliä, 
tytöt eri reessä kuin pojat”. Samassa reessä saattoi mat- 
kata viisitoistakin henkeä. Ajaessa laulettiin, ja paikoin 
noustiin taloihin tanssimaan.*9? Aili Simonsuuren mu- 
kaan laskiaisena reessä lauloivat myös miehet, ohjelmis- 
tonaan ”kaikki hevosmiesten virret”.?* Eniten reellä aja- 
miseen liittyviä runoja on tallennettu Pohjois-Inkeristä.”' 
Launiksen ja Boreniuksen mukaan Hevaalla laskiaisen 
liukusävelenä toimi seudun yleisin sävelmä, jota Soikko- 
lassakin kutsuttiin Hevaan nuotiksi, Soikkolassa taas liu- 
kusävel muistutti keväisen liekkuvirren sävelmää.?? 

Taroi Päntyn tytär kertoi vuonna 1891 Hevaan Lenttisissä 
Vihtori Alavalle, että ”Laskiaisena kun liuvutaan, laule- 
taan (enstään kujasta lähetään, saotaan): 


Lähe Jumala aviks’, 
lähe Luojoi liikkehelle, 


Lähde Jumala avuksi, 
lähde Luoja liikkeelle, 
Jumala rekoisehennek! Jumala [tulkoon] rekeenne! 
Katsoin tätä oroojain' Katsoin tätä oriani, 
katsoin kimoi kankarojain, katsoin kimoa hevoistani, 
onka söötelty oroin, — — 74 onko syötetty orini 

Laulun loppuosassa kuvataan hevosta (oro, kankaro) ja 
pyydetään sitä vetämään rauhallisesti, jotteivät tytöt tip- 
puisi maahan. Lopuksi todetaan: ”Ken ei laula laskiaisen’, 
reki heetöin ei helise, se ei laula sinä kesäänkää.” Laulun 
jälkeen Taroi jatkoi kuvaustaan: ”Heppoisell' ajetaan; ty- 
töt on reessä, Mies-elokas ajaa hevosta. Sitä tytöt kiittelööt, 
ja hevost' kiittäät, siin? reessä laulaat.” 

Pohjois-Inkerin Vuoleesta, Sohvolasta kotoisin oleva 
Larissa varautui laskiaislaulun loppuosassa myös noitien 
ja tietäjien eli maajumalien varalle: ”Hevonen tulikipune, 
mies on kurautamuurahaine. Maha ei tietäjät mittää, maha 
ei mittää maajumalat.”? Vuoleelta kotoisin olevan Ont- 
ropon mukaan samaa virttä saatettiin laulaa sekä laskiai- 
sena että joulun pyhinä reessä ajettaessa.” Länsi- ja keski- 
inkeriläisten tietojen mukaan aloitusvirren jälkeen laulet- 
tiin muita runoja, Hevaalla esimerkiksi auringon löyty- 
misestä kertovaa Päivän päästö-runoa.? Laskiainen aloitti or- 
todokseilla pitkän pääsiäistä edeltävän paaston, ja keväthan- 
gilla ajaminen enteili jo kesäistä auringon ja laulun aikaa.” 


Liekku 


Liekku eli kyläkeinu oli kesäaikana nuorison, suurina py- 
hinä vanhempienkin ihmisten huvittelu- ja laulupaikka 
Inkerin kaikilla etnisillä ryhmillä. Liekkuvirren nimellä 
löytyykin runotekstejä koko Inkerin alueelta. Rituaalises- 
ti keskeisimpänä keinumisen ajankohtana mainitaan 

pääsiäinen, mutta nuoriso saattoi liekkua pyhäiltaisin 
läpi kesän. Keväisellä keinumisella on katsottu olleen yh- 
teys myös hedelmällisyysriitteihin kasvukauden alkaessa: 
”Kuhu leekku lendenöhö, sinne velloi ozran kylvi, sisoi sin- 
ne niittämähä”, laulettiin usein liekkuvirressä. Keinuja on 
ollut kahta tyyppiä: ainakin Keski- ja Länsi-Inkerissä suu- 
ria, kiinteärakenteisia ulkoliekkuja ja lisäksi koko Inkerin 
alueella etenkin pääsiäiseksi riihen tai tuvan orteen narus- 
ta ja laudoista rakennettuja muutaman hengen istuttavia 
keinuja. Suuriin liekkuihin mahtui 10-20 henkeä, vaikka- 
pa koko kylän tytöt ja muutama poika vauhdin antajaksi. 
1800-luvun loppupuolella keinuminen paikoin kiellettiin 
monien onnettomuuksien ja vammautumisten seurauk- 
sena. Inkerikkojen runoissa pyydetäänkin usein liekkua 
olemaan ”langettelematta”, heittämättä maahan.” 

Larin Paraskella, kuten Pohjois-Inkerin inkerikoilla 
yleensäkin, liekkuvirsi oli kaikkein laajin ja monipuolisin 
laulamisen laji. Varsinaisen liekkumista kuvaavan aloitus- 
runon lisäksi se sisälsi Parasken kaikki kertovat runot ja 
myös paljon erityisesti huoleen ja laulamiseen sekä ai- 
kuisen naisen ja tytön elämään liittyviä lyyrisiä aiheita ja 
”jonkin verran erilaisia juhlarunoja, lastenlauluja ja koti- 
seudun ylistyksiä”.5* Laulun sävelmänä oli hitaasti laulet- 
tu viisi-iskuinen ”suuri” eli ”korkea” nuotti, jota käytettiin 
myös muiden lajien puitteissa. 

Armas Launiksen mukaan laulaminen Soikkolan lie- 
kuilla aloitettiin runolla La mie katson liekkujani.8? Runo jat- 
kui vaihtelevasti erilaisilla keinumista, liekun rakentamis- 
ta ja sen rakentajia, veljiä tai kylän poikia käsittelevillä tee- 
moilla. Tämän jälkeen saattoi seurata monenlaisia lyyrisiä 
aihelmia, ja liekun lähistöllä voitiin laulaa erilaisia tans- 
si- ja leikkilauluja sekä myös uudempia suomalaisia ja ve- 
näläisiä lauluja. Liekku ei etenkään pääsiäisenä ollut ai- 
noastaan nuorison laulupaikka.?+ Väinö Salminen kertoo: 


Niinpä kerrottiin minulle sekä Kurkolan niemekkeellä 


että Soikkolassa, että pyhiksi saattoi veneillä tulla suurlie- 


kuille nuorisoa jopa Virosta asti, joten saatiin kuulla uusia 

lauluja. Liekuilla laulettiin yleensä kaikenlaisia lauluja, sil- 
lä oli mahdotonta ajatella, että siinä oli väkeä keinumassa 
ilman, että samalla kuului tyttöparven laulua ja miesten 


jorotusta.% 


Sävelmissä näkyy jälleen selkeitä alueiden ja ryhmien vä- 
lisiä eroja. Toisin kuin Pohjois-Inkerissä, Hevaan, Soik- 
kolan ja Narvusin inkerikoilta tallennetut liekkusävelmät 
ovat neli-iskuisia, edestakaisin kulkevia, ja asteikoltaan 
kolmelle tai neljälle sävelelle rakentuvia melodioita, jois- 
sa tavulle lauletaan väliin kaksi säveltä ja joissa joskus on 
mukana painottomia, säkeitä rytmittäviä lisätavuja.$* 


Kokon poltto helluntaina ja juhannuksena 


Sekä inkerikot että inkerinsuomalaiset polttivat Länsi- 
Inkerissä kokkoja lähinnä juhannuksen eli jaanin tienoil- 
la.7 Samoin Larin Paraske Pohjois-Inkeristä toteaa kok- 
kovirtensä yhteydessä: ”Juhannus-kokoll lauletaa”.88 Ko- 
kon polttaminen helluntaina ja tyttöjen kokolle suuntaa- 
va, eteenpäin kiemurtava ”väärä rinki” näyttää tallennetun 
aineiston nojalla olleen ennen kaikkea Keski-Inkerin in- 
kerinsuomalaisten tapa. Muistiinpanoja kokon poltosta ja 
kokkovirrestä helluntaina on kuitenkin myös Hevaan inke- 
rikoilta. Kaikkiin näihin ajankohtiin liittyi kokolle lähdön 
alkusanoja: ”Tulkaat tytöt kokolle, vanhat ämmät valkialle, 
tuokaa tulta tullessanne, kekälettä kielessänne — —.” Näin 
alkoi laulu, joka saattoi jatkua myöhään yöhön.š Kokko- 
virttä laulettiin monenlaisilla sävelmillä, joihin usein liittyi 
erilaisia refrengejä: ai lole ai lole, oi lado lado, joo, joono.9 

Eino Levõnin vuonna 1903 muistiinmerkitsemä kokkovirren alku 
Hevaan Tönttölästä.?" 

Laulajina olivat ennen kaikkea naimaikäiset tytöt. Mat- 
rona Leppi Narvusin Vanhakylästä kertoi: ”Etsittii kyläst 
tervatynnörit. Tytöt ja pojat. Siel laulettii, tanssittii, piettii 
jaanitulle.”9? Armas Launiksen muistelmaan Soikkolan 
helluntaipraasniekoilta sisältyy kuvaus tytöistä piirissä 
laulamasta Saaren synty -runoa Soikkolan korkeimmal- 
la kokkomäellä. Tytöt kulkivat peräkkäin piirissä, pojat 
istuivat pikkuryhmissä lähistöllä. Saaren synty -runossa 
maailmansynty jatkuu saaren ja neidon synnyillä: nei- 
toa käydään kosimassa mutta hän ei suostu kenellekään. 
Viimein tulee Nurmi-Tuomas, joka kaappaa neidon mu- 
kaansa.% Väinö Salminen kirjoitti: ”Kävisi liian pitkäpii- 
mäiseksi luetella, mitä kaikkia runoja on liittynyt kokko- 
virteen.” Senni Timosen mukaan teemat silti lomittui- 
vat usein tyttöjen kokemuspiiriin ja mielenliikkeisiin: 
oman kylän tyttöjen parveen eli joukkoon ja odotettuihin, 
pelättyihin kosijoihin. 


Naisten juhla 


Pyhän Jyrin eli Yrjänän (Georgioksen) päivä 23.4. oli itäi- 
sessä Euroopassa karjan laitumelle laskupäivä. Silloin 
vastuu lehmistä siirtyi Inkerissäkin emänniltä kylän pai- 
menelle, ja monin paikoin talojen emännät juhlivat syö- 
den, juoden ja laulaen ilman miehiä monta päivää. Pai- 
men saattoi päästä mukaan kunniavieraana. Naisten juh- 
laan lomittui monenlaisia naisten elämää käsitteleviä, rai- 
lakkaitakin runoja, muita lauluja, tanssia, riittejä ja karne- 
valistista hulluttelua. Kuvauksia on sekä inkerikoilta, vat- 
jalaisilta että inkerinsuomalaisilta.9* 

Karjan uloslaskuun liittyi monia sen suojaksi tehtyjä 
menoja. Ainakin Soikkolassa oli tapana siunata lehmät 
seulalla, johon oli asetettu rukiinen kiurunleipä, kanan- 
muna, tuohus ja pieni ikoni.9 Karja saatettiin ajaa laitu- 
melle pääsiäisenä virpojilta saaduilla vitsoilla. 93 Jotkut 
emännät laskivat karjan jalkojensa välistä, vaikka pölkyn 
päällä seisten.99 Paikoin ortodoksipappi saattoi käydä pirs- 
kottamassa inkerikkojen karjan pyhällä vedellä.'° Anni 

Moisef Soikkolan Loan kylästä kertoi, kuinka ”Pyhä Jyrki 
oli karjan jumala”, joka ”vartioi karjaa”. Jyrkin ikonia ru- 
koiltiin laitumelle laskun yhteydessä, ja kuvalle laulettiin: 
Pyhä Jyrki, metsä herra, Pyhä Jyrki, metsän herra, 
tule meille vierahiksi, tule meille vieraaksi: 
meil on viinat viijenlaiset, meillä on viidenlaiset viinat. 
tule kaitse meijän karja, Tule, kaitse meidän karjaamme, 
sule suu susilta."°" sulje suu susilta. 

Laulu saatettiin laulaa myös laitumelta palatessa."°* Runo 
jatkui monenlaisilla karjan suojelupyynnöillä. Jyrinsävel- 
tä ei Launis tunnista, ”vaikka kansa jonkun nuotin sik- 
si nimittää”. Varmasti tilanteeseen liittyviä sävelmiä 
on julkaistu ainoastaan kaksi, kummatkin Fino Levönin 
Hevaalta tallentamia. Näistä molemmat ovat tyypillisiä 
rituaalisten laulujen sävelmiä. Toinen on Launiksen 
Hevaan nuotiksi nimittämää tyyppiä, toisessa säkeen jälki- 


puolisko kerrataan.”°4 

Eino Levönin vuonna 1903 Hevaalla muistiinpanema 
Jyrinsävel.'5 


Iljan ja Pedron praasnikat 


Kesän praasnikoista keskeisimmät olivat Länsi- ja Keski- 
Inkerin inkerikoilla Iljan ja Pedron päivien juhlat. Vuo- 

tuisjuhlissa ortodoksisen kirkon pyhimyskalenteri yhdis- 
tyi esikristillisiin maanviljelysyhteiskunnan rituaaleihin 
paikallisesti vaihtelevin muodoin: tavat olivat pitkälti sa- 
moja kuin vatjalaisilla ja venäläisillä, osittain koko Euroo- 
passakin.'*$ 

Oluen keittäjiksi valitut henkilöt keräsivät kylän väeltä 
hyvissä ajoin oluentekotarpeet ja valmistivat yhteisen juh- 
laoluen. Praasnikka-aamuna kylään kerääntyi parhaisiin- 
sa pukeutunutta juhlaväkeä lähikylistä, Soikkolassa ”Suo- 
men puoleisista saaristakin”.'?? Kymmeneltä oli jumalan- 
palvelus kylän kirkossa tai tsasounassa, minkä jälkeen 
lähdettiin pyhäinkuvia kantaen, välillä pappi etunenässä, 
kohti juhlapaikkaa, joka saattoi olla riihi, sauna, vilja-aitta, 
erillinen aidattu alue tai saari, mutta myös kylän tsasouna 
jos se papille sopi. Matkalla saatettiin kiertää viljelysmaat 
niiden siunaamiseksi. Perillä pappi siunasi juhlakansan. 
Tämän jälkeen kylän tytöt, joukossa joskus myös nuorem- 
pia naisia, lauloivat Iljan virren tai Pedron virren. Juho Luk- 
karisen saamien tietojen mukaan oluenjuontipaikalla ei 
laulettu muita lauluja.'*$ Iljan virsi ja Pedron virsi erosivat 
toisistaan lähinnä ensimmäisten säkeittensä järjestyksen 
osalta. Usein viisikymmensäkeiseksikin venyneestä ru- 
nosta'% lauloi Soikkolan Tarinaisista kotoisin ollut Naas- 
toi lyhyemmän Iljan päivän version: 
Tilia, pyhä isäntä, Ilja, pyhä isäntä, 
pyhä Pedro armolliine, pyhä Pedro armollinen, 
tye meille veerahisse! tule meille vieraaksi! 
Meill' on viinat, meill oluet, Meillä on viinat, meillä oluet, 
meil! on saijat sarvelliist, 


kakut kahen-kuorelliist. 


meillä on sarven muotoiset piirakat, 
kaksikuoriset kakut. 

Tye olut-tynnyrin tyvvee, Tule oluttynnyrin tyvelle, 
viinavaatin varjosee! viinatynnyrin varjoon. 
Laskii maaha taivosest, Laskeudu maahan taivaasta, 
nossa pilvoi pikkarain, nosta pieni pilvi [antamaan meille 
sadetta], 

nossa harva hattarain! nosta harva pilvenhattara! 


Fi kazva kasessa kagra Fi kasva kaskessa kaura, 

eikä noise notossa odra. eikä nouse notkossa ohra [ilman 
sadetta]. 

Liottele liinojamme, Liottele [sateella] pellaviamme, 
kastele kapustojamme, kastele kaalejamme, 
ojentele odriamme, ojentele ohriamme, 
ruttele rukehiiamm.”° kiirehdi rukiitamme. 

Virressä kiteytyy juhlan ja oluenjuomisen symboliikka: 
viljan kasvun varmistaminen sadetta pyytämällä. Tämän 
jälkeen jaettiin läsnäolijoille tietty määrä olutta, minkä 
jälkeen pitoja jatkettiin kylän talojen notkuvien pöytien 
ääressä, ja nuoriso keskittyi tanssimiseen, laulamiseen 
ja seurusteluun ulkosalla. Yhteensä praasniekat kestivät 
kolme tai neljä päivää, ja jokaisen päivän pidot alkoivat sa- 
massa paikassa rituaalisella oluen juomisella. Tietoja on 
myös eläinuhreista ja kylän uhriaterioista praasniekkojen 
ensimmäisenä päivänä. Juhliin käytettyjen varojen ja ruo- 
katarpeiden määrää kauhistelivat useat kerääjät suhteet- 
toman suuriksi yleisen varallisuuden huomioon ottaen: 
oli kuitenkin tärkeää, että kaikki vieraat, tuntemattomat- 
kin, saatiin kestitettyä ylenpalttisesti — kestityksestä kiel- 


täytyminen taas olisi ollut loukkaus." 


Lukkarinen kuvasi vuonna 1910 Soikkolassa 
riihirakennuksen ja lisäsi selostuksen: 
”Riihessä (patsaskatoksen alla) kuivataan 
vilja ja kuominassa (taempi) puidaan. Siellä, 
missä Pedrun-lilian praasnikkaa kuominassa 
vietetään, on väki kuominassa, jossa myös 
laulu ym. toimitetaan, mutta olut jaetaan 
riihen ovesta ja ikkunoista.” Museovirasto. 

Keski-Inkerin Hevaalla Pedron virttä kutsuttiin Ukko- 
virreksi, ja siihen sisältyi kuvaus mytologisen Sämpsöin 
keväisestä herättämisestä. Runosta on vain muutama tal- 
lenne. Volmari Porkka tallensi Varvana-eukolta pitkän ver- 
sion, ja kertoo: 


Ukkovirsi, tehty Lentisissä, lauletaan Pedroin pyhänä, 

13 p:nä Heinäkuuta. Ken laulaa Ukko-päivänä, saa ensiksi 
maistaa olutta. Lentisin kylässä löytyy aidattu paikka, jossa 
ennen juotiin ukko-olutta ja luultavasti uhrattiin ”palvel- 
tiin ukkoa”. Vielä nytkin niillä paikoin olevan tuvan luona 
lauletaan Ukko-virsi."? 


Lenttisten ukkovirrestä on kaksi hyvin samanlaista sävel- 
mätoisintoa: ensimmäisen kirjoitti muistiin Fino Levön 
vuonna 1903, toisen äänitti Armas Launis kolme vuotta 
myöhemmin. Launikselle esiintynyt nainen koki runon 
ilmeisen arkaluonteiseksi eikä halunnut nimeään muis- 
tiin: kaikista muista tallennusretken laulajista tiedetään 
nimet, mutta hänen tiedetään vain olleen ”eräs akka”."4 

Hevaan ukkovirren sävelmä vuodelta 1903."5 


Tarkemmasta esitystavasta ei Hevaalta ole tietoja. Anna 
Buššinan mukaan Soikkolassa tytöt lauloivat Iljan virren 
piirissä kävellen."* Länsi-inkeriläiset sävelmät poikkeavat 
Hevaan yksisäkeisistä neli-iskuisista toisinnoista: niissä 
säkeen loppuosa kerrataan." 


Miesten laulu 


Suomen Kansan Vanhoihin Runoihin päätyneiden inkeri- 
läisten runojen nimeltä tunnetuista noin 1200 esittäjästä 
vain 104 oli miehiä, ja heidän esittämiensä runojen mää- 
rä oli reilu 3 % runojen kokonaismäärästä." Kerääjät va- 
littavat miesten laulaneen lähinnä joutavia, naljailevia ja 
rivoja runoja, ja esimerkiksi Salminen pahoittelee jälkikä- 
teen jättäneensä vuonna 1906 kuulemansa miehen lau- 
lamat pitkät ”tilapäisrunot? muistiinmerkitsemättä."? On 
mainintoja, joiden mukaan aiemmin miehet olisivat lau- 
laneet enemmänkin.” 1900-luvun alussa Launis kertoi 
monin paikoin Länsi-Inkerissä etenkin poikien laulavan 
vain venäläisiä lauluja ja suomalaisia ”rallatuksia”, nais- 
ten taas enemmän kalevalamittaisia runoja." 

Miehet ovat voineet laulaa myös naisten tai tyttöjen 
mukana. Larin Paraske kertoo Leikarit-runosta: ”Naiset sit- 
ten laulaat. Miehet kun kehtaavat laulaa niin laulaat jos ei 
kehtaa niin ei.” Parasken kotiseuduilta on myös kuvauk- 
sia Oskan Vyöteristä, joka tuli maaorjuuden aikoina ruos- 
kituksi sepittämiensä runojen tähden. Hänen taitoaan se- 
pittää runoja ihaili Paraskekin.'3 Senni Timosen mukaan 
Paraske nimeää miesten laulamiksi esimerkiksi monia 
”reessä, talkoissa, liekussa, yöjalassa, häissä” laulettuja ru- 
noja.?4 

Matkakertomusten maininnoista päätellen miehet oli- 
vat usein halukkaimpia laulamaan juhlapäivinä ja huma- 
lassa ollessaan. Tästä seurasi kaksi käytännön ongelmaa. 
Humalaiset, runonkerääjään usein epäluuloisesti suhtau- 
tuvat miesjoukot olivat ulkopuoliselle tallentajalle myös 
vaarallisia: on paljon kuvauksia siitä, miten tämä on jou- 
tunut säntäämään suin päin pakoon. Toisaalta juhlatuu- 
lella olevat eivät välttämättä esittäneet tallentajien kannal- 
ta toivottavia, pitkiä ja tekstuaalisesti yhtenäisiä, moraali- 
sesti soveliaita ja runollisen kauniita tekstejä. Törneroos 
ja Tallgvist valittivat: ”Nekin, joita pidettiin mahtavam- 
pina laulajina, olivat itsestään kehnoja runomiehiä. Mai- 
neensa olivat saaneet siitä, jotta humala-päässä olivat hui- 
mat huutamaan missä vaan liikkuivat.”?° 

Oleksi, ”Kristus”, metsänvartija Hevaan Tönttölästä tar- 
joutui Porkalle laulajaksi. Häntä pidettiin paikkakunnan 
parhaana mieslaulajana, ja Porkan toiveet olivat korkealla. 
Oleksi osasikin enemmän kuin muut miehet, ”mutta sit- 
tenkään häntä ei millään lailla voi asettaa paraitten nais- 
laulajien rinnalle”, valitti Porkka, ja ”niin oli miesten ja 
naisten suhteellinen lauluetevyys kaikkialla, missä olin ti- 
laisuudessa verrata niitä toisiinsa”.'? Ilmeisesti miesten 
laulujen paikalliset arvostuksen kriteerit eivät olleet sa- 
mat kuin naisten: kenties oikein ajoitettu esitys, tietynlai- 
nen esitystapa, ajankohtaisuus, omat tulkinnat ja yksittäi- 
set hauskat tai terävät säejaksot olivat olennaisempia kuin 
laulun pituus, perinteisyys tai juonellinen ja runollinen 
eheys. 

Miehiltä tallennetuista runoista löytyy toki myös teks- 
tuaalisesti hienoja runoja: sekä samoja aiheita kuin naisil- 
ta että omanlaisiaan versioita. Erityisesti Vuoleelta kotoi- 
sin olleen Ontropo Melnikovin tallentunut repertoaari ja 
runot olivat laajoja." Tallentuneen aineiston perusteella 
miehet lauloivat paljon erilaisia matkustamiseen, sotavä- 
keen ja sotimiseen sekä kosimisaikeisiin liittyviä teemoja, 
mutta myös erilaisia pilkkarunoja. Naisillakin yleiset ai- 
heet saattoivat miehillä saada hieman erilaisia sävyjä. Esi- 
merkiksi Veneen veisto -runon länsi-inkeriläisissä naisten 

laulamissa versioissa nainen lähtee etsimään venepuu- 
ta veljelleen, minkä jälkeen veli veistää myyttisin sävyin 
veneen kolmella kirveen iskulla, lastaa laivaan väkeä ja 
lähtee merimatkalle. Miesten laulamana sen sijaan on 
päähenkilönä usein venepuun etsinnästä lähtien runon 
minä, veneen veistäjä itse.”?2 


Työlauluja 


Töiden tekemisen yhteydessä on epäilemättä voitu laulaa 
lähes mitä vain. Talkoisiin liittyvistä lauluista on useita 
tekstejä. Paimenpojat saattoivat soittamisen ohella myös 
laulaa metsässä. Käsikivillä jauhaessa laulamisesta on 
maininta, samoin Tytärten hukuttaja -runon laulamises- 
ta verkkoja laskettaessa.” Maaorjuuden aikaan kevennet- 
tiin työtä pelloilla laulamalla." Monenlaisia lyyrisiä ja lyy- 
riseeppisiä lauluja, itkuja ja häälaulujakin lauloivat nai- 
set iltaa istuessaan ja tytöt häitä varten tarvittuja käsitöitä 
tehdessään.3* Läntisestä Inkeristä on myös muutama ku- 
vaus illalla niittämisen päätyttyä laulun alkuun kuuluvas- 
ta runoteemasta, jonka Matroona Bässinä esitti näin: 
La ku vieretän vilulla, Annas kun vieritän [laulua] 
viluisalla ilmalla, 
kajahutan kastehella, kajahutan [laulua ilta]kasteella. 
viikate vilulla vieree, Viikate vierii [kuin laulu] viluisalla 
ilmalla, 
luiska kaljuu kastehella. kovasin huutaa [ilta]kasteella. 
Hän kertoi Aili Laiholle, kuinka sai laulullaan kerran han- 
kittua apuvoimia niittourakkaan: 


Mie ku olin Kulla? piikana, perenain [emäntä] jätti miut 
[illalla yksin] niittämää. Mie ku lauloin tätä, a tultii tytöt 
i pojat [avuksi]. Kuka niitti, kuka kokos heinää. Aamul ko 


menin perenaizen kaa niittämää — a miult kaik jo niitetty!3 

Armas Launis ihastui erityisesti inkerikkojen metsän säve- 
liksi kutsumiin sävelmiin. Launiksen kuvauksen mukaan 
metsässä laulettiin, kun siellä oltiin joukolla töissä tai kul- 
jettiin yksin. Säveliä on hänen mukaansa useita, ja ne lop- 
puvat — kuten runosävelmät Inkerissä usein — pitkään sä- 
veleen, ”jota laulaja tietenkin koettaa voimainsa takaa ka- 
jahuttaa, saadakseen maat ja metsät joka puolella kaiku- 
maan”.%4 Juuri pitkäksi venytetyt sävelet tuntuvatkin muu- 
ten kovin vaihteleville metsän säveleen liitetyille sävel- 
mille tyypillisiltä. Hevaan inkerikoilta on Senni Timosen 
mukaan tallennettu neljä metsän virreksi (tai verreksi, säve- 
leksi tai nuotiksi) nimitettyä laulua. Näistä kahden tekstit 
liittyvät suoraan metsässä laulamiseen, kulkemiseen tai 
olemiseen: ne puhuvat ”nimensä mukaan metsässä, met- 
sästä, metsälle, metsän kanssa”, mutta sen lisäksi esillä 
ovat esimerkiksi ”laulajan subjektiiviset pohdinnat lau- 
lamisestaan ja mielentilastaan” ja Fino Levönin tallenta- 
massa toisinnossa illan ja hämärän eli ”illakon” ja ”hämä- 
rikön” tulo. Usein tämän tyyppiset runot alkavat metsään 
liittyvillä alkusäkeillä ”la mie korvessa kumaelen”, ”helise 
heliä metsä” tai ”menin metsähän kesoilla”.55 

Kupsan Outelta Vepsän kylästä tallennetun Metsän ver- 
ren sävelmä on Boreniuksen mukaan itkuvirren kaltainen, 
ja otsikon vieressä lukee ”vapaa rytmi ja sävel”. Melodia ja 
rytmi siis muuntelivat monia muita lauluja vapaammin. 
Kupsan Outen runo kertoo metsän ihanuudesta juopumi- 
sesta ja orvon eli armottoman kovasta osasta. Tällaisena se 
liittyy moniin metsästä lohdun hakemisen teemoihin.”* 


Kehtolaulut ja lastenlaulut 


Myös kehtolaulut eli leekutusvirret olivat moninainen, eri- 
tyisen paljon variaatiota sisältävä laji. ”Lapsensäveltä, keh- 
tolaulua, ei liene vakinaista, mutta sen sijaan saa usein 
kuulla sangen somia improvisatsiooneja kehdon äärellä 
istuvan äidin suusta”, kirjoittaa Launis.” Borenius tote- 
si hevaalaisen Tatjanan lapsenvirren olevan sävelmäl- 
tään niin vaihteleva, että se oli vaikea saada kirjoitettua: 

muistikirjaan hän kirjoitti ainoastaan yhden säeparin.?* 
Kehtolaulujen sävelminä voitiin käyttää varsinaisten 
kehtosävelmien ja yleissävelmien ohella myös vaikkapa 
hää- tai liekkusävelmiä.9 Improvisointi saattoi ulottua 
sanoihinkin, ja hyminä vaihdella runosäkeiden kanssa.“° 
Vuoden 1937 äänityksissä Tallinnassa Mari Vahter, Anna 
Buššina (Kivisoo) ja inkerinsuomalainen Valpuri Vohta 
lauloivat vuorotellen toisiinsa assosioituvia lapsen nukut- 
tamisen teemoja sekä erilaisia hyräilyitä ää-, bai-, vai- ja 
ljuu-tavuilla.' Monet kehtolauluteemat olivat samoja, joi- 
ta laulettiin Karjalassa, Virossa ja Suomessakin." 
Kehtolaulussa voitiin pohtia myös moninaisia laulajan 
omaa kohtaloa sivuavia asioita. Borenius merkitsi Larin 
Paraskelta tammikuussa vuonna 1877 muistiin lapsenvir- 
ren eli kätkytvirren sanat ja sävelen. ”Lasta kuin nukutet- 
toan”, sanoi Paraske laulunsa taustaksi. Laulussa uumoil- 
laan, että suvun jatkuvuutta edustavan pojan tuleva vaimo 
ei ehkä kohtelekaan anoppiaan hyvin, ja aikamuoto vaih- 
tuu: pojasta ei kasvanutkaan äidistään huolta pitämään 
kykenevää. 
La mie tuuvin tyttöjäine, Minä tuuditan tyttöäni, 
viel paremmin poikajaine, vielä paremmin poikaani. 
poikap miulle minjan tuopi, Poika tuo minulle miniän, 


minja saunan lämmitteäpi: miniä lämmittää saunan: 


meä, anoppi, kylpemeäne, 


vesi on kaivossa syvässä, 


sauvu saunam porstuvas sa, 


korenta kujam perässä, 


kappa on kaivon kannem 
peällä, 

meä anoppi kylpemeäne! 

Mie kuin tuuvin turvajaini, 

varajaisne voaruttelen, 


vanham päivä mie varaista. 

Mene, anoppi, kylpemään! 

Vesi on kaivossa syvässä 
(eli kantamatta), 

saavi saunan eteisessä (eli vesi 
saavilla kantamatta), 

[vedenkanto]korento kujan päässä 
(väärässä paikassa), 

kuuppa on kaivon kannen päällä 
(väärässä paikassa): 

Mene anoppi kylpemään! 

Tuudittelen itselleni turvaa, 

varakseni (tuekseni) tuudittelen 


vanhuuden turvaa. 


Et tullut polom pojaista, Fi tullut [minun] poloisen pojastani, 


laiha linnu lapsosesta, laihan linnun lapsosesta, 
tullt ei turvoa emolle, tullut ei turvaa äidille, 
ei varaista vanhemmalle. ei varaa (tukea) vanhemmalle. 
Emo o nähty suure vaiva, Äiti on nähnyt suuren vaivan, 
näht o vaivoa vanhempain, nähnyt on vaivaa vanhempi, 
keärsint on kivun kipiän, < + kärsinyt kivun kipeän 


[lasta synnyttäessään]. 


Loitsut 


Loitsut eli luvut olivat arkaluonteista tietoa, joiden katsot- 
tiin etenkin itseä vanhemmalle tai kokonaan toiselle ker- 
rottaessa voivan menettää tehonsa. Pienet vaivat hoidet- 
tiin itse, suurempia varten saatettiin lähteä kauaskin tun- 
netun parantajan luo.'44 Itse loitsutekstejä tärkeämpi saat- 
toi olla vaikuttava esitystapa: ”Tuimasti tuijottavat silmät, 
ajoittainen hammasten kiristys, uhkaavalta tuntuva lau- 
sumistapa — siinä ainoa huomattava erotus muista.” Näin 
kertoi Volmari Porkka kuuluisasta Vaaseli-noidasta, petty- 
neenä siitä, että ei löytänytkään poikkeuksellisen hienoja 
loitsutekstejä.'45 

Inkerikkojen loitsuissa pyydetään usein apuun Juma- 
laa, Jeesusta ja Neitsyt Mariaa, joskus myös muita pyhi- 
myksiä: ”Tyy tänne herra Jesus, Saa tänne, hyvä Jjumma- 
la], kipuisille kiirehille, töille tarpehellisillen”; ”Ukko pil- 
vess on väkevä, Maaria tulelle selvä, Ilia on jyrylle kovem- 
pi”. Usein lausuttiin alkuun tai loppuun esimerkiksi Isä 
meidän -rukous suomeksi tai venäjäksi.'4* 

Usein loitsuun liittyi myös käytännön toimia kuten voi- 
teen valmistusta, kipeän kohdan voitelua tai palovamman 
jäähdyttämistä vedellä.'47 Joskus teot ja niihin liittyvä sym- 
boliikka olivat sanoja keskeisemmällä sijalla, esimerkiksi 
lapsen yöitkua poistettaessa.’ Monet loitsut perustuvat 
myyttisen alkutapahtuman aiheuttaman ongelman ja sen 
ratkaisun kertaamiseen: esimerkiksi palovammoihin käy- 
tetty tulen synty kertoo, kuinka ”iski tulta ismaroinen, väy- 
hähytti Väinämöinen, iski tulta ilman piitä”, ja mereen kir- 
puava kipuna poltti ”puolet Ruotsinmaata” ja neidon siinä 

samalla. Apuun tulee ”vanha akka ryntyselkä”, jolla on vii- 
lennykseksi ”hyytä hynkky, jäätä jänkky”.49 Niukahduk- 
sen loitsussa puolestaan myyttinen alkutapahtuma on 
kirkkoon ajavan Jeesuksen hevosen loukkaantuminen ja 
tämän parantaminen." 


Kuljeskelu ja tanssin tavat 


Tallentajan kannalta näkyvimpiä laulutilanteita oli tyttö- 
jen kuljeskelu, laulaminen ja tanssi kesäisinä pyhäiltoina. 
Aikuiset naiset innostuivat tanssimaan ja laulamaan suu- 
remmalla joukolla lähinnä tärkeimpien praasniekkojen ja 
häiden yhteydessä.'! Salminen kertoo: 


Paitsi kokkovalkeilla lauloivat Länsi-Inkerissä tytöt suvi-il- 
toina runoja kylää kierrellessään pitäen toisistaan käsistä, 
muodostaen ketjun tahi ringin. Porkka mainitsee että ”II- 
tavalveilla, helatorstaista Ilian pyhään, s. o. elok. 1 päivään 
(v.l.) asti, tytöt yöllä kävelivät pitkin kylää ja lauleskelivat ik- 


kunoita möite omia virsiänsä.”"? 


Kulkea saatettiin ketjun lisäksi vapaana joukkona tai pe- 
räkkäisissä riveissä. Aili Simonsuuri kuvaa kljuutšan 
tanssimista läpi kylän läntisimmässä Inkerissä: 


Tytöt olivat parittain vastaikkain pitäen toisiaan kädestä, ja 
viimeinen pari juoksi rivistön välistä toisten eteen, sitten 
taas seuraava. Laulaen joukko eteni kylän kujaa pari ker- 
rallaan. Lauluksi kelpasi lyyrissävyinen runo yleensä, mut- 
ta tuntuu, kuin jotenkin kylän elämään tai luontoon liitty- 


vä olisi ollut erityisen suosittu.54 


Moniin kylän läpi kulkemista kuvaaviin tai omaa kylää 
ylistäviin runoihin liittyy Länsi- ja Keski-Inkerissä rytmi- 
tyypiltään ja usein myös refrengiltään erityinen, ilmeises- 
ti venäläisperäinen sävelmä, johon usein liittyy refrengi 


no 


”saadul moi saadu, selennoi saadu” 'puutarhani, vihreä 


puutarha. Saadulmoi-melodian ja Simonsuuren kuvaa- 

man liikkumisen tavan Launis liittää omassa kuvaukses- 
saan erityisesti kokolle kulkemiseen ja häätalosta toiseen 
siirtymiseen.” 

Anna Mitrintytär Frolgannaisen ja kuoron vuonna 1906 laulama 
Saadulmoi-sävelmä.'5* 


Juuri kuljeskelun ja tanssin yhteydessä sävelmät näyttävät 
olleen monimuotoisimmillaan ja vaihtelevimmillaan: uu- 
siakin sävelmiä on sovitettu omankielisiin runoihin. Tal- 
lennusten aikaan yleisiä olivat myös uusmittaiset, virolai- 
sesta, suomalaisesta ja venäläisestä perinteestä omaksu- 
tut tai vaikutteita ottaneet laulut sekä moninaiset soitti- 
milla säestetyt tanssit.57 

Yleisin laulutanssin muoto oli runojen yhteydessä ole- 
vien mainintojen perusteella ympärikko eli piiri, jossa kä- 
veltiin tai tanssittiin joko peräkkäin käsistä kiinni pitä- 
mättä tai kädet käsissä. Esilaulaja saattoi olla piirin kes- 
kellä pyörähtelemässä. Simonsuuren mukaan meno saat- 
toi yltyä villiksikin: taputettiin käsiä, napsuteltiin sormia, 
ulvottiin ”kuin sudet”, kiljahdeltiin, laskeuduttiin välillä 
kyykkyyn.” Launiksella on myös maininta parittain tans- 
simisesta.59 Launiksen ja Vihtori Alavan kuvausten ja esi- 
merkkien valossa tanssiin liittyi Länsi- ja Keski-Inkerissä 
useita erityyppisiä melodioita ja rytmejä. Laulu eteni yksi 
tai kaksi säettä kerrallaan, refrengeillä tai ilman.'** Lau- 
niksen mukaan yleensä ”[j]okaista askelta vastaa melodias- 
sa tavallisesti yksi tahtijalka”, mutta kuoro-osan laulun 
ja tanssin tahti saattoi olla myös esilaulua nopeampi.“ 
Nuotteja nimetessään Launis puhuukin nuoteista ”tant- 


162 Pohjois-Inkerissä 


sun päälle”, ei yhdestä sävelmästä. 
tanssinuotteihin liittyi usein erilaisia ”loilotuksia”, kuten 
hoi hiio liio lii, Hoi lari lai luo, tulle alle laari tai hoi laari lille 


laari lille alle jo, ja nimityksenä oli usein ilovirsi.' 

Elsa Enäjärvi-Haavion Inkerin läntisimpiä kyliä kos- 
kevien havaintojen mukaan laulutanssisävelmät jaettiin 
kahteen ryhmään: niihin joita mentiin tihtii eli nopeasti 
tanssien ja niihin joita mentiin vienoo eli ”pitkällä äänellä”. 
Hän kertoo vienoon mentäessä kuljetun ”hitaasti kävellen 
peräkkäin piirissä, käsiä kiinni pitämättä”. Lauluun kuu- 
lui usein ”kalina-refrengi” josta hän antaa esimerkkeinä 
refrengit ” Vot kalina, vot malina” ja ” Kaalina, kaalina, kaa- 
lina maja” (kalina ”heisipuw, malina 'vadelma', maja 'mi- 
nun’). Samoja sävelmiä käytettiin myös läpi kylän kuljet- 
taessa ja kyläkeinulla ja lisäksi ”pitkällä äänellä laulettavia 
vakavia runoja saatettiin laulaa myös istualtaan”. Vakavia 
runoja olivat esimerkiksi lyyris-eeppiset Tytärten hukutta- 
ja, Ennen naidun naisen runo, Laivassa surmattu veli sekä 
lisäksi sotaväkeen viemisestä kertovat runot. Tanssimisen 
tapoja oli monia, ja tihtiin mentäessä saattoi tanssi yltyä 
”rajuun, hurjaan vauhtiin, jolloin tanssijat heiluttivat oi- 
keata kättään taikka oikealla kädellään esiliinansa helmaa, 
löivät käsiään yhteen jne.”'4 

Kuten Senni Timonen on todennut, olennaista tans- 
sin jaottelussa niin lännessä kuin pohjoisessakin oli se, 
”onko esitystapa, sekä laulaminen että liike, hidasta ja juh- 
lavaa vai nopeaa ja leikkisää”.'*5 Tanssin sanoina näyttää 
hänen mukaansa olleen ennen kaikkea kolmenlaisia ru- 
noja: varsinaisia tanssista puhuvia lyyrisiä runoja, laula- 
misen merkitystä käsitteleviä lyyrisiä runoja sekä ”nuo- 
ren naisen kannalta keskeisiä asioita: perhesuhteita, ko- 
toa pois lähtöä, avioliittoa” käsitteleviä lyyrisiä ja lyyris- 
eeppisiä runoja."°° Usein laulu alkoi itse tanssia käsittele- 
villä sanoilla, vaikkapa ”täss on lusti nuoren noissa, kau- 
nis kassapään karata” '97 


Häärituaali 


Häät olivat inkerikoilla monipäiväinen juhla, johon lomit- 
tui enemmän lauluja ja itkuvirsiä kuin mihinkään muu- 
hun tilaisuuteen. Häät alkoivat morsiustalossa ja päättyi- 
vät sulhasen kotiin, ja niiden yhteydessä innostuttiin yleen- 

sä laulamaan paljon muutakin kuin varsinaisia häälaulu- 
ja.'*$ Suuri osa naisten taitamista lauluista liittyikin taval- 
la tai toisella häihin, omasta kodista lähtemisen ja vieraa- 
seen kotiin asettautumisen tematiikkaan, ja juuri häissä 
kertovat monet oppineensa lauluja.'*9 Häissä morsian 
sekä hänen äitinsä ja ristemonsa eli kummitätinsä lähin- 
nä luettelivat eli itkivät, kun taas muu väki lauloi runo- 
ja.7* Kuten Aili Nenola on todennut, itkut ja runot käyttä- 
vät paikoin samoja tyylikeinoja ja metaforia, jopa saman- 
kaltaisia säkeitä, vaikka niiden runomitta, tyylikeinot ja 
esittämistapa poikkeavatkin selvästi toisistaan." Väinö 
Salminen kertoo Länsi-Inkeristä: 


Tiedustellessani häärunojen esittämisestä, kerrottiin kaik- 
kialla, että laulajina häissä ovat, niin kauan kuin muiste- 
taan, esiintyneet miltei yksinomaan naiset. Miehet laulavat 
kumminkin sulhasta kylvetettäessä ja usein kokin ylistys- 
virren. Muidenkin häärunojen laulamiseen saattaa mies- 


väki ottaa osaa, mutta eivät ole esilaulajina.”? 


Häissä laulettiin sekä rituaalisia, häistä toiseen hyvin sa- 
manlaisina pysyviä runoja että tilanteen mukaan muokat- 
tavia lauluja. Vanhatkin laulut tulkittiin osin uudelleen, 
ja uusia lauluja voitiin tehdä. Päiviä kestäneen tapah- 
tumasarjan kuluessa laulajat, laulut ja laulamisen sävyt 
vaihtelivat. Häihin liittyviä keveämpiä lauluja, usein mor- 
siamelle kohdistettua lyriikkaa ja lyyristä epiikkaa, eivät 
laulajat välttämättä laskeneet varsinaisten ”pulmavirsien” 
joukkoon. Miehetkin saattoivat ”etenkin kannua kallis- 
teltuansa” ryhtyä ”muita runoja vetelemään, jopa runokil- 
pailuunkin”.75 

Tyypillisimmät häälaulujen esittämistavat läntisessä 
Inkerissä olivat paikallaan seisominen, istuminen ja pii- 
rissä peräkkäin kulku.7° Sävelmänä oli usein Launiksen 
”tavalliseksi pulmanuotiksi” nimeämä neli-iskuinen, mel- 
ko hitaalla tempolla laulettu sävelmätyyppi, josta on tal- 
lennettu monia melodiavariaatioita.77 

Okkuliina Ivanantyttären ja kuoron vuonna 1906 laulama 
pulmanuotti.'?8 


Länsi- ja Keski-Inkerissä häihin liittyi myös paljon mui- 
ta sävelmätyyppejä.7? Keskeisesti häiden kulkuun liitty- 
viä lauluja laulaessa ei käytetty refrengejä, vaan tanssien- 
kin lauletussa ”pulmanuotissa kööri kertaa esilaulajan 
sanat tai ainakin nuotin jotenkin sellaisenaan”, toisin 
kuin muissa tanssiin liittyvissä laulamisen tavoissa. 
Pohjois-Inkerin inkerikoilla hääsävelmänä oli ilmeisesti 
yleensä viisi-iskuinen ”suuri nuotti” 8: 

Häät muodostivat monipolvisen siirtymäriitin, jossa 
morsian asettui sulhasen kotiin ja sukujen väliset suhteet 
järjestettiin uudestaan? Lahjojen, lähinnä käsitöiden ja 
rahan vaihto oli joka vaiheessa runsasta, ja rituaalinen vii- 
nanjuonti kuului moneen tilanteeseen. Myös venäjänkie- 
lisiä kohtia saattoi menoihin sisältyä, vaikka niistä har- 
voin on tallentajilla mainintoja." 

Häät alkoivat oikeastaan kosimistilaisuudella, jolloin 
sulhasehdokas tuli puhemiehineen (usein rist'isä eli kum- 
misetä) morsiamen taloon ”tupakoille”. Tästä hetkestä 
häiden aattoiltaan asti ikätoverit lauloivat morsiamelle 
erilaisia kodista siirtymisen vaikeutta kuvaavia runoja: 
moninaisia lyyrisiä ja lyyriseeppisiä teemoja, jotka nyt 
häiden alla kohdistuivat suoraan morsiameen. Onnistu- 
nutta kosintaa seurasivat kihlajaiset eli kädenlyönti, jonka 
jälkeen alkoi lahjatarvikkeiden ja varojen keruu kylästä ja 
sukulaisilta.'84 

Häiden aattoon kuului Länsi-Inkerissä kupelileivän 
paistaminen. Tapa on sama kuin venäläisillä ja vatjalaisilla: 

omilla tahoillaan sekä morsiamen että sulhasen sukulais- 
naiset kokoontuivat leipomaan suuren leivän tai piirakan, 
jonka onnistumisesta ennustettiin tulevan liiton onnel- 
lisuutta. Leipomisen jälkeen morsian katsoi, oliko leipä 
”onnileipä”, mutta totesi sen ”itkuleiväksi”, ja tilaisuuteen 
liittyikin lähinnä morsiamen itkuvirsiä.'5 

Varsinaiset häärunot alkoivat häiden aattoillasta, jol- 
loin sekä morsian että sulhanen tahollaan kylvetettiin. Ru- 
noja liittyi niin morsiamen ja sulhasen istuttamiseen tu- 
van parhaimpaan paikkaan pyhäinkuvien alle, kengittämi- 
seen matkaa varten, lahjojen (apiraha) keräämiseen suku- 
laisilta, sulhasen morsiustaloon lähdön valmisteluihin 
kuin itse matkaankin. Morsiamen talossa laulettiin aatto- 
iltana paitsi runoja, erityisesti itkuvirsiä. Saavuttuaan 
morsiustalolle sulhasen saattojoukko pyysi laululla talon 
väkeä avaamaan portit. Saapumistilaisuuteen ja tupaan 
siirtymiseen liittyi monia lauluja, pahoilta katseilta suo- 
jautumista, tervehtimistä, kehumista sekä sulhasen ja hä- 
nen joukkonsa kiusoittelua, suoranaista pilkkaakin kylän 
tyttöjen puolelta.'86 

Kun tupaan oli asetuttu ja sulhasväen eteen kannet- 
tu ruokaa ja juomaa, alkoi sulhasen suku laulaen vaatia 
piilossa olevaa morsianta nähdäkseen. Seurasi pitkä runo- 
muotoinen dialogi, jonka tuloksena puhemies lähti ha- 
kemaan morsianta aitasta tai muusta ”piilopirtistä”, jossa 
laulu jatkui. Äitinsä sylissä istuvalle morsiamelle tarjot- 
tiin vähän leipää ja olutta, hänen käteensä sovitettiin sor- 
mus ja hän jakoi kaasoillensa eli kerallisille lahjoja, usein 
kirjavia vöitä, joita esiteltiin ympärikkoa tanssien.'%7 Tu- 
paan paluuta seuranneen monimuotoisen laulujenvaih- 
don seurauksena morsian valmisteltiin lähtöön, hunnu- 
tettiin ja kengitettiin lähinnä itkujen säestyksellä. '8 

Sulhastaloon saavuttaessa laulut kohdistuivat morsia- 
melle: häntä kehotettiin laululla laskeutumaan ajoneu- 
vosta, kumartamaan ja antamaan lahja maan haltijoille. 
Jonkin ajan kuluttua saapui jäljestä morsiamen puolen 
suku, jälkijuojat, jotka joskus pyysivät päästä tupaan si- 
sälle samoilla säkeillä kuin talvikauden praasniekkojen 

yhteydessä oli tapana. Sisään päästyään morsiamen puoli 
lauloi tulleensa kadonnutta hanhea, kuuta tai siskoa etsi- 
mään, eikä tahtonut ruokaa eikä juomaa ennen kuin sai 
morsiamen nähdäkseen. Keskeinen tapahtuma sulhasta- 
lossa oli morsiamen lahjojen jakaminen sulhasen suku- 
laisille. Morsiamen suku puolestaan kävi aitassa eli huh- 
marella tarkistamassa ja kehumassa lauluin talon ruo- 
kavarojen määrän. Morsiamen ja sulhasen työkykyä ke- 
huttiin sukujen välisen dialogin muodostavissa runoissa. 
Morsiamen neuvokkivirsissä morsiamen puoli antoi neu- 
voja uudessa talossa elämistä varten, vävyn opastusvirsis- 
sä puolestaan kehotettiin kohtelemaan vaimoa lempeäs- 
ti. Sekä morsiamen että sulhasen talossa laulettiin kesti- 
tyksen päätyttyä piirissä tanssien kokin kiitosvirsi.9 En- 
nen sulhastalosta lähtemistä morsiamen suku lauloi vie- 
lä morsiamelle lähtövirren: ”Oi Mari sisaruveni, oi Mari 
emäni laps, myö määmmä, siun jätämmä, tähä kylmää 
kyllää, rautaisehe rahvahasse.”9° 

Häälaulujen oppimista pitivät monet tärkeänä koko 
naisen loppuelämän kannalta. Vaikka monet teemat tois- 
tuivat hyvin samanlaisina häistä toisiin, koettiin ne hen- 
kilökohtaisina. Väinö Salminen kyseli, kuinka laulajat 
muistivat kaikki pitkät häälaulunsa: 


Sain muutamilta Narvusin naisilta vastauksen, että he 
usein yksin ollessaan niitä muistelevat sen vuoksi, että ne 
on kuin ”omasta elonkertaisesta tehty”. — — Lähtemättö- 
mästi on mieleeni säilynyt eräs tapaus Narvusista. Menin 
aamuvarhaisella tapaamaan taitavaksi tunnettua laulajaa. 
Hän oli toisen vanhan leskivaimon kanssa leipomishom- 
missa. — — Naisten kesken virisi keskustelu virsistä. Siinä 
tuli moni ”muistatko sitä ajutta”, kun se ja se lauloi tämän 
virren. ”Kun miniänä jauhoin, juohattelin miniän virsiä.” 
”Eikös se ollut se, mitä kotona ja toiselassa-olosta sanotaan 


kuin minun kohdalleni osuttu.”'9" 


Omia surujaan saattoi helpottaa toisia loukkaamatta niis- 
tä laulamalla, ja perinteiset runoaiheet olivat keino pukea 

myös omat tunteet ja ajatukset sanoiksi.'? Inkeristä on 
erityisesti inkerikkonaisilta tallennettu pitkiäkin perinteis- 
ten runokeinojen ja -teemojen varaan rakentuvia omaelä- 
mäkerrallisia runoja, joiden omakohtaisuuden voi Senni 
Timosen mukaan varmuudella erottaa yleisluontoisem- 
mista lyyrisistä ketjuista kerääjän välittämien konteksti- 
tietojen, ”laulajan tekstiin niveltämien henkilötietojen, 
tekstin rakentumisen sekä tekstin omaperäisyyden kaut- 
ta”. Usein ne rakentuvat toisiinsa punoutuvista lyyrisistä 
ja lyyriseeppisistä aihelmista, joista monet ovat liittyneet 
myös häärituaaliin.'99 Fino Kiurun mukaan yleisetkin lyy- 
ris-eeppiset teemat liittyivät lähes aina laulajien mielissä 
omaan elämään ja kokemusmaailmaan, ja samasta ker- 
too Salminen: ”Esimerkiksi runo tytärten hukuttajasta oli 
parille laulajalle niin elävää todellisuutta, etteivät itkun 
keskeyttämättä voineet laulaa.” 

INKERIKKOJEN KERTOMUSPERINTEESTÄ 


Kati Kallio 


Kertomusperinnettä tai pienfolklorea ei inkerikoilta ole 
kovin järjestelmällisesti tallennettu, ja kertyneitäkin ai- 
neistoja on tutkittu lähinnä kielentutkimuksen piirissä." 
Esittelen tässä luvussa muutamia suullisen kerronnan 
teemoja ja lajeja etenkin Vihtori Alavan Länsi- ja Keski- 
Inkeristä tallentaman poikkeuksellisen monilajisen aineis- 
ton kautta. Kiinnitän huomiota erityisesti perinnelajien 
rajoilla liikkuviin tai eri lajien piirissä samaa aihetta kom- 
mentoiviin aihelmiin. Hahmotan aineistoa folkloristisen 
kertomusperinteitä käsittelevän tutkimuskirjallisuuden 
pohjalta. Monet huomioni ovat linjassa Kristi Salven ha- 
vaintojen kanssa, joita hän tekee setojen kertomusperin- 
teitä käsittelevässä luvussa 16 huomattavasti laajemman 
aineiston ja perinpohjaisemman tutkimuksen pohjalta. 
Inkerikkojen ja vatjalaisten uskonnollisia kertomuksia kä- 
sittelee Irma-Riitta Järvinen luvussa 19, ja Marjukka Patra- 
kan luku 4 perustuu kokonaan Soikkolan inkerikkojen 
suulliselle muistitiedolle ja kerronnalle. 

Laajimman kokoelman proosakerrontaa 1800-luvulla 
on kartuttanut Vihtori Alava: erityisesti vuoden 1891 mat- 
kallaan hän keräsi Länsi- ja Keski-Inkeristä runojen ja it- 
kujen ohella satuja, tarinoita, joitain legendoja sekä sanan- 
laskuja, arvoituksia, enteitä ja uskomuksia. Alava tallensi 
kokoelmia muilla matkoillaan myös Pohjois-Inkerissä, ja 
satuja oli ennen häntä tallentanut jonkun verran myös 
Volmari Porkka. Toinen laajempi proosaperinteen kokoel- 
ma syntyi 1930-luvulla läntisimmän Inkerin muutamista 
kylistä useamman runonkerääjän toimesta.+ Kielentutki- 
jat ovat myös julkaisseet 1900-luvun puolivälin jälkeen 
keräämiensä haastatteluaineistojen litteraatioita, jotka si- 
sältävät ennen kaikkea muistelukerrontaa sekä työtapo- 
jen ja esineiden kuvauksia, mutta myös kiteytyneitä ker- 
ronnan lajeja. 

Kertojien etninen identiteetti on Alavan kokoelman 
osalta päätelty asuinpaikkojen, nimien ja tekstien kielen 
perusteella, myöhemmillä tallentajilla se on usein mainit- 
tu kontekstitiedoissa. Kielentutkijoiden käyttämät isoilla 
kirjaimilla merkityt puolisoinnilliset konsonantit (D, G, B) 
olen tässä merkinnyt luettavuuden nimissä soinnittomi- 
na (t, k, p). 


Kerronnan teemoja ja lajeja 


Inkerikkoja haastatelleet tallentajat ylistivät naisia runojen 
taitajina, kun taas miehet mainittiin ennen kaikkea soitta- 
jina ja proosaperinteen kertojina. Väinö Salminen kirjoitti 
Länsi-Inkerin retkensä jälkeen: ”Satujen sanelussa on taas 
miesväki paikoittain taitavampaa. Etenkin kalastusretkil- 
lä merellä elelleet ovat kajuutassa loikoillessaan tottuneet 
pakinata pitämään.” Talvisista, päiväkausiakin kestäneis- 
tä kalaretkistä kertoi Alava: ”Kaskuja haasteltii talvinuo- 
talla nuottavusissa jäällä merellä — —. Siellä syömisen jäl- 
keen haastellaan määrättömän paljon kaikenlaisia kaas- 
kuja.”? Erilaisten proosaperinteen lajien kerrontatilantei- 
na mainitaan myös praasnikat eli juhlapyhät (”Syönnin 
jälkeen jäivät vanhat juttua ajamaan, nuoret menivät tant- 
sul”)? ja perhepiirin sadonkorjuujuhlat, akkajaiset (”Siiz 
kaikillee haastetaa, mitä kuka osajaa”).9 Laulamisen lisäk- 
si kerrottiin proosakertomuksia myös tyttöjen kokoon- 
tuessa talvi-iltaisin tekemään käsitöitä esimerkiksi sau- 
naan: ”pojat tulivat sinne sitten haastelemaan”.* Satuja 
kerrottiin myös kesällä lasten kertyessä yöllä hevosia vah- 
timaan eli eitsissä.! Kertomusperinteen eli ”haastelemi- 
sen” tai ”jutun ajamisen” moninaiset lajit kuuluivat siis 
kaikille ikäryhmille, eivät vain lapsille. Erityisesti miesten 
kalastus- ja kauppamatkat sekä sotaväessä olo laajensivat 

satujen, tarinoiden, arvoitusten ja uusien laulujenkin re- 
pertoaareja. 

Samoissa tilanteissa saatettiin kertoa satujen ja tari- 
noiden lisäksi myös vaikkapa pienfolkloreen kuuluvia ar- 
voituksia. Niiden ratkaiseminen vaati usein nokkeluutta 
ja kuvakielen ymmärtämistä. Arvoitukset ovat lyhyitä ja 
ytimekkäitä: ”Neljä hevost talliss, viies ympär käypi. Su- 
kan teko”;? ”Ukko kultain, jalat rautaiset, seinän pääl sei- 
soo. Pyhäset [ortodoksien ikonit tuvan pyhäinkuvanurkas- 
sa]”.3 Toiset arvoitukset kiertyvät seksuaaliaiheiden ym- 
pärille kuulostaen viattomilta, vaikka vastaus on jotakin 
seksuaalisuuteen liittyvää tai kuulostaen arkaluonteisilta, 
vaikka vastaus on arkinen. ”Luiskaa, laiskaa kahen laipion 
väliss? Kieli”, kertoi Houra Alavalle Venakontsan kylässä." 

Monet sadut olivat venäläisiltä, suomalaisilta tai vi- 
rolaisilta opittuja, osa omaa perua.” Alava kirjoitti satu- 
ja muistiin myös naisilta, ja monet kertoivat oppineensa 
sadut omassa synnyinkylässään '* On vaihdellut, kuinka 
läpikotaisin satu on toisesta kielestä käännetty, kuinka pe- 
rin pohjin kansainväliset teemat ja motiivit on sulautettu 
oman paikallisen kulttuurin piirteisiin ja kuinka paljon 
yleensä tuntemattomaksi jäävä kääntäjä on keksinyt uut- 
ta. Matrona Pässi kertoi Martti Haaviolle erään paholai- 
sen puijaamisesta käsittelevän kertomuksensa yhteydes- 
sä: ”Vennääks brutSkat haastoit, me oppisime omal kie- 
lel kaa.” (Toiset puhuivat venäjäksi, me opimme omalla 
kielellämme.”)? Joskus keskeinen repliikki saatettiin pitää 
venäjän- tai vironkielisenä, vaikka muu kerronta oli oma- 
kielistä '8 

Tallennettujen satujen joukkoon kuuluu eläinsatuja, 
ihmesatuja, veijaritarinoita pappia, herroja tai paholaista 
puijaavista kansanihmisistä, hölmöläissatuja, satuja ku- 
ninkaista ja prinsessoista sekä rivojakin kertomuksia, joi- 
den seksuaalisimmat kohdat kerääjät ovat usein jättäneet 
merkitsemättä. Yleistenkin satujen ja tarinoiden kautta 
saattoi kertoja joskus välittää jotakin itselleen tärkeää, jota 
kerätyistä teksteistä voi usein vain aavistella.?* Alava esi- 
merkiksi mainitsee ”nuorenpuoleisen naisen” Soikkolan 

Venakontsan kylästä kertoneen pitkän satunsa ”hyvin hel- 
tyneellä äänellä”, vaikka tallennetussa tekstissä mikään 
ei näytä erityisesti viittaavan tavanomaista latautuneem- 
paan tunnesisältöön.? Käsikirjoituskokoelmissa ei näytä 
olevan kovin paljon arviointia tai suorasanaista tulkintaa 
osoittavia elementtejä: kerääjä on harvemmin kirjannut, 
miten kertoja suhtautui kertomaansa tai selitti sitä, ja hän 
saattoi myös pelkistää mielestään kertomukseen kuulu- 
mattomia osia pois. 

Muutamissa satutyypeissä keskeisiä repliikkejä on ker- 
rottu kalevalamittaisin tai kalevalamitanomaisin säkein.?? 
Mihkeli Taroinpojan satu rukkaseen muuttavista eläimis- 
tä on jopa julkaistu runojen joukossa, vaikka se ei koko- 
naan säemuodossa olekaan. Muilta alueilta kerättyjen 
äänitteiden nojalla voi olettaa, että runomuotoisia kohtia 
on joissakin saduissa saatettu myös laulaa.” Näin voi olet- 
taa olleen esimerkiksi kehtolauluteemoja sisältäneissä sa- 
duissa. Ilmeisesti joskus kalevalamittaisen runon juoni 
on toisaalta voitu kertoa kokonaan tai osin proosamuo- 
toisena. Euvdagia Lutsu Narvusin Tiensuun kylästä kertoi 
Aili Laiholle lyhyen version Laivaan surmattu veli -runos- 
ta, jossa runosäkein esitetyt repliikit vuorottelivat proosa- 
kehystysten kanssa, ja nimesi kertomansa saduksi.?* Toi- 
saalta runo on voitu kertoa osin proosamuodossa myös 
sen vuoksi, ettei kertoja ole muistanut runoa kokonaan.? 

Sadun ja vaikkapa uskomustarinan välistä rajaa on jos- 
kus vaikea vetää, vaikka monet tallennetut kertomukset 
sijoittuvatkin selkeästi yhden perinnelajin rakenteen ja 
tyylikeinojen piiriin. Esimerkiksi Hevaan Lenttisistä ko- 
toisin oleva Miihkala kertoi: 


Yks oli vanha poika ja se oli ilman naisetak, tulliit joulut. 
Muu pojat mäntii kaik tiukkuihin [tiukkuloihin, joulu- 
leikkiin] a hään jäi kottiihee yksinään istuu. Ja hään siit 
tuumais: mitäs miä nyt käyn tekemään. Se osti kynttelin 
siit se poika ja otti kanteleen käteheen. Siit mäni saunaan 
ja pani kynttelin palamaan saunan kiukaan päällen ja siit 


käi kanteloilla soittamaan. 

Tarinassa miehen soittaessa paikalle ilmestyi tyttö tanssi- 
maan. Tyttö ilmestyi toisenakin iltana. Kolmantena iltana 
mies otti kumminsa mukaan ja laittoi ristin tytön kaulaan. 
Tällöin tyttö ei enää kadonnutkaan aamun tullen, mutta 
ei puhunut mitään ennen kuin paikalle kutsuttiin pappi 
lukemaan Jumalan sanaa. Paljastui, että tyttö oli pirun 
lapsena varastama kenraalin tytär — kenraali puolestaan 
oli saanut vastineeksi lapsen, joka ei ollut kasvanut ollen- 
kaan. Tyttö todisti olevansa kenraalin tytär, meni naimi- 
siin miehen kanssa, ja kenraali antoi miehelle lisäksi vielä 
uuden hevosen ja kivestä tehdyn kodin? 

Tämä sadunmuotoinen kertomus sisältää paljon usko- 
mus- ja uskontotaustaisiakin elementtejä. Kanteleen soi- 
tolla ja kynttilän valolla — erityisesti mehiläisvahasta teh- 
dyllä tuohuksella — oli erityiset voimansa. Saunassa käy- 
tiin usein lauantaisin istumassa iltaa ja tytöt tekivät siel- 
lä käsitöitä, siellä peseydyttiin ja tehtiin taloustöitä mutta 
myös synnytettiin. Sauna oli rajatila, paikka, jossa etenkin 
juhlapyhinä ja keskiyöllä saattoi tapahtua yliluonnollisia 
asioita.” Kertomuksessa kummin, ristin ja papin sanojen 
avulla pirun valta saatiin murrettua. Vaihdokaslapsista on 
tallennettu myös monia kertojan lähiympäristöönsä liittä- 
miä memoraatteja ja mainintoja." Saduille taas on tyypil- 
listä sosiaalisen nousun teema ja kertomuksen rakenne: 
köyhä mies saa neuvokkuutensa ansiosta varakkaan vai- 
mon, hevosen ja jopa kivitalon. 

Paikallisia ja ajankohtaisia teemoja puettiin usein ker- 
tomusmuotoon, ja joskus samatkin teemat saivat erilai- 
sia tulkintoja eri perinteenlajeissa. Olli Alhon mukaan 
esimerkiksi maaorjuuteen liittyvät, vielä 1800-luvun alku- 
puoliskolla ajankohtaiset teemat tulivat eri tavoin esille 
runojen ja kertomusten kautta.* Kertomuksissa saatettiin 
olla suorasukaisempia ja liittää tapahtumia paikallisiin ja 
ajankohtaisiin tapahtumiin, tiettyihin ihmisiin ja paikkoi- 
hin tarkemmin kuin runoissa. Paikalliset tapahtumat 
saattoivat muokkautua kertomusten muotoon, ja toisaalta 
muualta tulleita tarinoita voitiin tarinoissa upottaa omaan 
elinympäristöön. Tarinat saattoivat myös kertoa vanhoista 

tai vanhoina pidetyistä tapahtumista. Alava kuuli Soikko- 
lan Säätinällä asuvalta, Oussimäeltä kotoisin olevalta van- 
halta Annulta paikallistarinan kadonneesta kylästä, joka 
oli sijainnut Soikkolan niemen rannalla Säätinän kohdal- 
la. Kylässä oli tarinan mukaan asunut rikasta ja ”suurta” 
väkeä. Viidellä kylän veljeksellä oli kymmenen tytärtä kul- 
lakin, ja ”niin i laulettii”: 


Viien veljen tyttölöjä 
Viiskymment tyttöä 
Päätä oli valkiaa 


Ja kassa oli kaunis. 


Tarinan mukaan ”tuli se surma” eli tauti ja ”tappo heijät 
kaikk kerrass koko kylän”, kuten olivat vanhat kertoneet. 
Annun mukaan paikalla sijaitsi vanha kalmoi, hautaus- 
maa, jota muinaistutkijat olivat käyneet tutkimassa löytä- 
mättä mitään jälkiä: ”puun tykky” vain löydettiin, vaikka 
muistitiedon mukaan paikalla oli sijainnut ”altaan mui- 
toisia kirstui”.34 

Syntykertomuksilla saatettiin kertoa vaikkapa loitsun 
maailmaan tulosta. Säätinästä kotoisin olevan Stepanan- 
naisen mukaan paholainen, ”paha”, teki maon eli käär- 
meen. Jumala antoi sille hengen ja loi purijaksi, ja niinpä 
käärme purikin paholaista itseään. Jumala lähetti pirun 
hakemaan apua ihmiseltä, joka paransi paholaisen käden 
puhumalla loitsun. Ja ”siit i tuli maon luku maailmaa, Ju- 
mala opetti. Jumala opetti senen miehen itsestään”, lopet- 
ti kertoja. Jumala siis antoi tarvittavat sanat ihmiselle. 
Käärmettä hellitellen maanittevan Käärmeen sanat -loit- 
sun ja itse käärmeenkin jumalallista alkuperää ja erilli- 
syyttä paholaisesta oli tarpeen korostaa, sillä kirkon ope- 
tuksessa käärme nähtiin paholaisena itsenään. 

Monet tarinat, sadut, syntykertomukset ja legendat 
kertovat pohjimmiltaan siitä, miten ihmisen tuli elää, mi- 
tä sai ja mitä ei saanut tehdä. Inkerikoilta on tallennettu 
monta versiota esimerkiksi kansainvälisestä leivän halven- 
tamisen kieltävästä tarinasta: alkujaan elämä oli yltäkyl- 

läistä, mutta akan pyyhittyä lapsen takapuolen kakkaralla 
tai muuten halvennettua leipää jätti Jumala kaikki elä- 
mään ”koiran osalla” eli köyhästi.3$ Monet miesten lais- 
kasta tai tyhmästä naisesta kertomat sadut, tarinat ja ru- 
notkin voisi laskea pilkan ja viihdytyksen lisäksi varoituk- 
siksi huonoista naimakaupoista. Yhtälailla naisten lau- 
lamat runot varoittivat väkivaltaisista ja todellisuutta rik- 
kaampina esiintyvistä sulhasista. Kertomuksissa varoitet- 
tiin myös vaikkapa työn tekemisestä pyhänä”? tai kuollei- 
den vääränlaisesta käsittelystä.» Myös sananlaskuilla 
kommentoitiin osaltaan sopivaa ja sopimatonta käytöstä. 
Esimerkiksi Suijan kylästä kotoisin oleva Vöglä saneli Ala- 
valle runomuotoisen, ahkeruuteen kehottavan pitkähkön 
sananlaskun, jota ei näytä löytyvän alueelta julkaistujen 
runojen yhteydestä: ”Ei maaten markat synny, istuen iki 
hopiat. Maaten maksat märkänööt, istuen ikä kulluu.”4* 
Sitä saatettiin käyttää myös lyhyempinä, proosamuotoa 
lähentyvinä versioina: ”Fi se maaten markat tye, istuen 
hoppeat”, kuten Säätinällä ja Oussimäellä.+ 

Yhdelläkin kertomuksella voitiin — kerrontatilanteesta 
ja kertojasta riippuen — kertoa erilaisia asioita.4? Seuraavan 
pitkähkön kertomuksen aloituksessa näkyy hienosti myös 
suullisen kerronnan monille lajeille ominainen toiston 
käyttö (suivaitsiit, rakastivat’), jonka Alava pikakirjoitusta 
käyttämällä sai helposti tallennettua: ”Mies ja nainen elliit 
niin suvaitsiit toinen toistaa nii suvaitsiit, niin suvaitsiit 
kuin, parempaa ei pitänt.” He lupasivat toisilleen, ettei- 
vät mene naimisiin, jos toinen kuolee. Kun nainen kuo- 
li, mies meni kuitenkin vihille. Häiden jälkeen hän sitten 
muisti lähteä haudalle ”naiselle prossoimaan pyytämään 
anteeks kalmoilta. Hään mäni kumarsi naiselleen: anna 
antiiks miä mään vihille, jo miä nain.” Silloin hauta auke- 
si ja nainen kutsui miehen sisään: ”Ty'tyy älä pelkää, tye 
tänne”, hän kutsui miestä hautaan. Mies lähti vieraaksi, 
istui kirstun päälle ja joi naisen tarjoamaa viinaa kolmeen 
kertaan. Kun hän hetken kuluttua lähti pois, paljastui, 
että hän olikin ollut haudassa kolmekymmentä vuotta. 

Moni selkeästi varoittava kertomus voi näyttäytyä mo- 
nitulkintaisena. Mahtoiko yllä oleva kertoa kuulijoilleen 
vahvemmin rakkauden väkevyydestä, lupausten rikkomi- 
sesta seuraavasta rangaistuksesta vai liian läheisen kuol- 
leiden kanssa seurustelun vaarallisuudesta? Toisto on kes- 
keinen myös tarinan teemana ja keskeisen tapahtuman 
aiheuttajana: hautaan sisälle meneminen ei vielä johda 
haudan ulkoisen ja sisäisen ajan erottumiseen, vaan olen- 
naista on kuolleen tarjoaman viinan juominen kolmeen 
kertaan. Laajalle levinneen ajatuksen mukaan tuonpuo- 
leiseen kuuluvien olentojen tarjoamaa ruokaa tai juomaa 
ei tullut nauttia, ettei olisi itse jäänyt tuonpuoleiseen. 


Lintujen ääni ja lento 


Alava tallensi matkoillaan paljon erilaisia enteitä ja usko- 
muksia. Fläinten käyttäytymisestä ja luonnonilmiöistä 
pääteltiin tulevia: terveyttä, sairautta, tulevia tapahtumia, 
sadon onnistumista ja säiden vaihtelua.4t Maanviljelyksel- 
lä elävässä yhteisössä sään ennakointi oli elintärkeää, ja 
sadon onnistumista pyrittiinkin ennustamaan mitä eri- 
laisimmin keinoin. Ainakin osa keinoista perustui vank- 
kaan luonnontuntemukseen. Esimerkiksi pääskysen len- 
täminen matalalla tiesi sadetta, samoin kuin itätuuli: 
”Itä on itkuin.”4* Anna Kivisoon mukaan ”mustat västäri- 
kot kun istujaat maaha, tulloo vihmaa.”4? Myös haukan 
huudon, ”vinkumisen”, katsottiin ennustavan sadetta.4 
Enteeseen liittyi joskus myös pidempi kertomus siitä, mi- 
ten haukka oli määrätty huutamaan sen kieltäydyttyä te- 
kemästä työtä toisten lintujen kanssa maailmaa luotaessa: 


Sakkeli toivoi ain sitä saetta — — vihmasattiin iiltä [vihmasa- 
teen edellä] vinkuu. Hää ei mänt mertä kaivamaa. Hää saoi: 
”Miä em mää mertä kaivamaa enkä saappahia mää savvee 
voitelommaaa.” Hää ei kaivant ojjiia hää ei kaivant mert ei 
mittää. Toiset linnut ku mertä kaivettii ja savviia kantoit, 


hää rannal kävveeli ja nagroi: ”En voitele saappahia.”49 

Pisimmillään kertomukseen saattoi liittyä runsaasti 
yksityiskohtia.5* Toisen version mukaan haukka ei tahto- 
nut liata punaisia saappaitaan suon reunalla ja joutui 
odottamaan sateen tuloa juodakseen haavanlehdeltä. 
Korppia puolestaan pidettiin Soikkolan Tarinaisin Petoi 
Vyöterönpojan mukaan Jumalan lähettämänä viestinvie- 
jänä, jonka viesti ihmisen tuli kyetä tulkitsemaan: 


—-ett yli pään lentää siulle ja huutaa: ”Kron ta kron, kron 
ta kron.” Siä itse tiijä, a tämä siulle viistiä tuop'; etsi mitä 
on tapahtunt. Siit kun tämä lentää siulle, niin siä tälle 
huua: 

Musta lintu, muuta keeli, 

valkia lintu vaiha keeli, 

matoikappain keeles päälle, 

ku tuot hyviä viistilöjä, 

a kun tuot pahaist' viistiä, 

tulta ja tervaa! 

Siit tämä kun keelen vaihtaa, siit on hyvä veesti. Siit tämä 
tekköö: ”klung-link”; a kun pahast' viistiä tuop”, siit ain 


männöö yhell äänel” 5? 


Lintua siis puhuteltiin tässä pääosin kalevalamittaisin sa- 
noin. Korpin ääntelystä pääteltiin viestin laatu: ”korppi 
kun tuloo kronk kronk kronk kronk [sukkelaan] niin tuop 
hyvää viestiä, a kun tuop pahaa viestiä, siit: kroonk kroonk 
kroonk [pitempään ja pahalla äänellä]”, kertoi Taroi Lent- 
tisistä.5 

Korpin tuomat varoitukset sekä niiden ja muidenkin 
eläinten kielen oppiminen oli useiden uskomusten, ta- 
rinoiden ja satujenkin teemana.5t Lenttisten Miihkalin 
mukaan korppi tiesi kätkössä olevan valkean siipisulkan- 
sa avulla kaikki asiat ja saattoi sen ansiosta toimia vies- 
tinviejänä. Kuollessaan se söi sulkansa, mutta jos sen 
sulan saisi, ”tiitäis linnun kieliä ja kaik asiat”. Miihka- 
li innoistui heti tämän ja Taroin edellä kertoman usko- 
muksen perään kertomaan Alavalle vielä sadun, jossa kor- 
pin varoituksen ymmärtäminen pelastaa pojan hengen.5* 

Kerääjälle suunnatussa kerrontatilanteessa eri lajit näyt- 
tävätkin usein punoutuneen toistensa lomaan kerronnan 
teemoja seuraillen. 

Inkerikkojen sanat leppäkertulle eli Jumalan-lehmälle 
kertoivat usein sodan tulosta ja ennustivat pahaa, mutta 
”Jumalan-lehmää ei tapeta”, kerrottiin Alavalle Sutelassa.57 
Lehmän lypsäessä veristä maitoa taas ajateltiin, että pu- 
nertavarintainen ”leppälintu oli lentäänt [vatsan] alaitse”, 
eikä lehmää saanut koskea leppäpuisella vitsalla.* Pyi- 
den koko pieneni hevaalaisen Antruksen mukaan koko 
ajan maailmanloppua kohti mentäessä: Kristus oli maa- 
ta myöten ajellessaan pelästynyt maan järähtämistä valta- 
van linnun lähtiessä lentoon ja kironnut sen. ”Sinun pitää 
männä kaikkiin pienemmäks linnuks maailman loppuun 
asti, väännikän reijäst pitää läpi männäk. — — Siit maail- 
man loppu tullookii, kun se männöö kaikk pienemmaks 
linnuks. Jo miä muistan, kun pyyt suuremmat olliit kun 
nyt”, lopetti Antrus, Alavan mukaan tosissaan. 

Lintujen laulua matkittiin, joskus niiden ääntelyn 
pohjalta alkujaan annettujen nimien tavuilla: ”Vigl [vik- 

lo?] huutaa: vigl vigl vigl.” Välillä niiden huudossa kuul- 
tiin sanojakin: ”Alekkaiset [allit] huutaat: alle alle alle, toi- 
nen huutaa: kova kaula, kova kaula.”59 Käen kukunnasta 


saattoi ennustaa omien elinvuosiensa määrää: 


Kun ensimäist kertaa kuulet mont kertaa käki kukkuu, 
niin monta kertaa elät. Vielä pitää kysyä: kuku kultai käköi 
mont vuotta minä elän? Hään sanoo siit, niin monta ker- 


taa kukkuu, kuin monta vuotta siä elät, kerrottiin.** 


Kulkijan edessä kukkuva käki ennusti huonoa, jalan louk- 
kaantumista: ”Käki pettää.”* Vielä lehdettömässä metsäs- 
sä kukkuva käki ennusti paljasta eli huonoa vuotta.*? Ky- 
län katoille kukkumaan tulevan käen taas katsottiin en- 
nustavan tulipaloa. 

Hevaan Antruksen mukaan kolme kertaa käen istuma- 
puun ympäri kiertämällä saa hyvän muistin, ”muistaa 
kaikki virret ja kaskut ja muut”. Hän kertoi itse onnis- 


INKERIKKOJEN KERTOMUSPERINTEESTÄ 


https://doi.org/ 10.21435/ skst.1467 


tuneensa siinä kolme kertaa. Runoissakin käeltä opittiin 
”virret” eli kalevalamittaiset laulut. Käeltä sanat -runossa 
runon minä kuuntelee kujalla käkeä. Todettuaan käen 
ja sissavan eli satakielen laulut hyviksi (”käen kieloi ker- 
keämpi, sissaavan sanat paremmat”) hän poimii ne mu- 
kaansa, opettelee ja lähtee kylän kujille itse laulamaan.$4 
Saman säeparin ympärille kietoutui myös proosamuotoi- 
nen kertomus lintujen ratkaisemattomaksi jäävästä kilpa- 


laulusta: 


Sisävalintu ja käkilintu nämä löivät veon, ett kumpa lau- 
laa paremmast, ja siit toiset linnut väärest kuunteloot, ett 
kumpa laulaa paremmin. No, Sisava laulo ens(in). Käki 
laulo jälest, ja toiset linnut kuuntelivat. No, kumpa laulaa 
paremmast, kysyvät käki ja sisava toisilt linnuilt. Toiset 
linnut siit haastoit et ”käki laulo kummemmast, a sisaval 
olliit sanat paremmat”. Niin kumpakaa kummast ei voit- 


toa saant.5 


Kerronnan moninaisuus 


Tyylikeinoiltaan, rakenteeltaan ja kerronnan sävyiltäänkin 
erilaiset lajit saattoivat siis kommentoida tai selittää toi- 
siaan, kertoa eri näkökulmasta samoista asioista kuten 
yllä laulujen oppimisesta sekä lintujen laulun ja näyttäyty- 
misen erilaisista tilannesidonnaisista merkityksistä. Mo- 
net teemat ja juonet esiintyivät silti vain yhden kerronnan 
lajin puitteissa. Osa yhteisöllisesti jaetuista ajatuksista 
liikkui kiteytyneinä juonina (tarinoina, satuina, legendoi- 
na tai runoina), osa kiteytyneinä juonettomina muotoina 
(sananlaskuina, arvoituksina tai hokemina), osa muodol- 
taan väljempinä uskomuksina, toteamuksina tai juonel- 
taan vähemmän kiteytyneenä kerrontana. Kerrontatilan- 
teissa ne saattoivat toteutua pituudeltaan ja muodoltaan 
vaihtelevina, ne saattoivat punoutua toistensa lomaan, 
ja jotkin kertomukset saattoivat sisältää useampien laji- 
en piirteitä ja elementtejä. Mitä ilmeisimmin kertomuk- 
sia tai niiden osia käytettiin varsinaisten esityksellisten 

kerrontatilanteiden ohella myös arkipuheen osina. 
Suullisen perinteen kokonaisuuteen laajemminkin pä- 
tee hyvin Lotte Tarkan on toteamus vienalaisen runoperin- 
teen vuorovaikutussuhteista: ”Suullisessa runokulttuuris- 
sa perinnelajit, genret, kiteytyneen ja perinteellisen puhu- 
misen, laulamisen ja ajattelun muodot olivat jatkuvassa 
dialogissa keskenään; ne muuntuivat toisikseen ja merkit- 
sivät toisiensa kautta.”** Kertomusperinteen ja pienfolklo- 
ren muotoja ihmiset saattoivat käyttää niin yhteisöllisten 
arvojen ylläpitoon kuin omien poikkeavien tulkintojensa 
välittämiseenkin. Eri kertojien tallentuneiden repertoaa- 
rien tarkastelu nostaisi luultavasti esiin hyvinkin erilaisia 
kertojaprofiileja tai perinneorientaatioita.% 

VATJAN KIELI 


Heinike Heinsoo 


Vatjan on oletettu eriytyneen omaksi kielekseen varhaisel- 
la keskiajalla, arviolta 700-900-luvulta lähtien. Sen on ar- 
veltu eriytyneen samasta kantakielen murteesta kuin poh- 
joisviron. Petri Kallio on luonnehtinut tätä kielimuotoa 
Suomenlahden kantamurteesta erottuneeksi itämeren- 
suomen keskimurteeksi. Jo aikaisemmin eteläviro oli er- 
kaantunut sisämaamurteiden jälkeläisenä ja liivi Liivinlah- 
den murteen jatkajana.? Arkeologisten ja kielitieteellisten 
tietojen perusteella vatjalaisten oletetaan asuneen Poh- 
jois- ja Länsi-Inkerinmaalla viimeistään 1200-luvulta läh- 
tien. Vatjalaisia on vanhastaan pidetty Inkerinmaan van- 
himpana tunnettuna kansana? mutta heidän kehityksen- 
sä liittyy läheisesti myös muihin lähialueiden itämeren- 
suomalaisiin. Vatjalaiset ja heidän lähinaapurinsa inkeri- 
kot mainitaan varhaisissa kronikoissa usein yhdessä, kos- 
ka he ovat asuneet kauan lähekkäin ja heidän yhteytensä 
on ollut tiivis. Ortodoksikirkkoon kuuluvina he solmivat 
usein seka-avioliittoja. 

Vatjan kielialue on ollut jatkuvassa muutoksessa, ja 
sen rajoja on vaikea määrittää tarkasti. 1200-1700-luvun 
hautapaikoissa voidaan erottaa joitakin kulttuurirajoja.* 
Pohjoisrajana oli Suomenlahti, ja inkerikkojen asuttamal- 
la Soikkolanniemellä vatjalaisalue ulottui Venakontsan ky- 
lään saakka (15 kilometriä länsirantaa pitkin pohjoiseen). 
Etelärajaa on vaikeampi määritellä. Nykyisen Kingisepin 
(suomeksi Jaama, vuoteen 1922 Jamburg) tienoilla Ruot- 
sille tuolloin kuuluneen Inkerin superintendentti Johan- 
nes Gezelius nuorempi mainitsi 1600-luvun lopussa inke- 
rikkojen (ingerikor) ohella myös Narvusin lähellä asuneet 
vatjalaiset (vatialaiser), johon viittaa myös Inkerin läntisim- 
män osan Viron Inkerin kylännimi Väikylä.5 Saksalainen 

opettaja ja matkailija Christian Hieronymus von Schlegel 
mainitsi vuonna 1815 venäläistyneitä itämerensuomalaisia 
asuvan Pihkovanmaalla Outovan ja Zamogiljen välillä.$ 

Vatjalaisten historiallisen asuinalueen oletettu länsi- 
raja sijaitsee nykyisen Viron alueella. Vatjalaisten ja viro- 
laisten muinaisheimojen eroamisen aiheutti ilmeisesti 
joutuminen erilaisiin poliittisiin vaikutuspiireihin — vat- 
jalaiset Novgorodin ruhtinaskunnan ja virolaiset Liivin- 
maalla valtaa pitäneen saksalaisen kalparitariston alueel- 
le. 1500-luvulle asti virolaisten ja vatjalaisten etninen raja 
ei ollut jyrkkä, ja ihmiset saattoivat muuttaa sen yli myö- 
häiseen keskiaikaan saakka, mahdollisesti sen jälkeen- 
kin. Vatjalaisten oletettu asuinalue Narvanjoesta länteen 
Alutagusen kunnassa Virossa oli melko suuri. Vatjalais- 
alueen itärajan määrittäminen on vaikeinta. On tietoja, 
että Vatjanmaan asukkaiden mukaan Laatokan nimi oli- 
si ollut 1100—1200-luvulla Vatjanjärvi (venäjäksi Vodskoje 
ozero). Vatjalaista asutusta tuskin kuitenkaan oli näin kau- 
kana idässä, vaan vatjalaisalueen raja lienee jossain Laato- 
kan länsipuolella? 

Itämerensuomalaisten asuinalueiden aineellisten kult- 
tuurien välille syntyi eroja jo ensimmäisen vuosituhannen 
loppupuolella. Vatjalaiset ja virolaiset jäivät toisen vuosi- 
tuhannen alussa eri poliittisiin vaikutuspiireihin, ja hei- 
dän kielensä alkoivat kehittyä eri suuntiin.? Virolaisten esi- 
isät asuivat Peipsijärven länsipuolella, ja jokin muu itäme- 
rensuomalainen heimo järven itäpuolella. Voidaan olet- 
taa, että he olivat sukua pohjoisvirolaisille eli he olivat vat- 
jalaisten esi-isiä. Pihkovan itäpuolella asuivat tsuudit, jot- 
ka olivat läheistä sukua etelävirolaisille. Inkerikkojen esi- 
isät asuivat Narvanjoen itäpuolella meren rannalla. Slaa- 

vilaiset heimot alkoivat siirtyä alueelle ensimmäisen vuo- 
situhannen keskivaiheilla. Arkeologien mukaan vatjalais- 
ten muinainen asuinalue oli Koillis-Virosta Inkerejokeen 
saakka idässä ja Suomenlahdesta Outovaan (vir. Oudova) 
saakka etelässä ulottuvalla alueella.° 

Muinaisvatjalaisia heimoja on oletettu olleen ehkä nel- 
jä: luoteisvatjalaiset, lounaisvatjalaiset, koillisvatjalaiset ja 
etelävatjalaiset." Luoteisvatjalaiset asuivat Kaprion ja Nar- 
vanjoen alajuoksun välisellä alueella, josta käytettiin Tšuu- 
dienmaa-nimitystä vielä 1400-luvulla. Lounaisvatjalaisis- 
ta muodostuivat nykyisen Vainpuolen eli Laukaansuun 
murteen puhujat, alueella asuneet inkerikot siirtyivät sit- 
temmin Soikkolanniemelle ja myös rannikkoalueelle Lau- 
kaanjoen suulle. Koillisvatjalaiset puolestaan asuivat In- 
kerin ylängön lounaisrinteessä, ja heidät mainitaan venä- 
läisissä kronikoissa jo 1000-luvulla (vod, vožanje). Alue 
kuului venäläisille 1100-luvulta lähtien, mutta myös vatja- 
laisilla päälliköillä oli ilmeisesti sananvaltaa alueella. Siksi 
venäläisissä kronikoissa heidän alueensa erotetaan tšuudi- 
en maasta. Etelävatjalaiset, joita venäläiset kutsuivat tšuu- 
deiksi, asuivat Peipsin itäpuolella. He venäläistyivät no- 
peasti. Vuodelta 1558 tiedetään, että vatjalaiset vannoivat 
muiden kansojen mukana tsaarille uskollisuuttaan Peip- 
sijärven pohjoisrannalla sijaitsevassa valloitetussa Vask- 
narvan voutikunnassa, ja heistä käytettiin nimitystä batö. 
Vuonna 1815 laajan matkakuvauksen retkistään kirjoitta- 
nut von Schlegel vaelsi Outovan eteläpuolella kylissä, jois- 
ta puolet oli venäläisiä ja puolet ”suomalaisia”. Koska von 
Schlegel osasi viroa, hän ei voinut sekoittaa virolaisia suo- 
malaisiin, joten kyseessä olivat mitä ilmeisimmin vatjalai- 
set. Vaikka heitä on sanottukin etelävatjalaisiksi, asiasta ei 
ole täyttä varmuutta ja tämä on viimeinen maininta heis- 
tä. Peter von Köppenin vatjalaiskylien luettelossa 1800-lu- 
vun puolivälissä etelävatjalaisia kyliä ei mainita.” 

Vatjan kieli ja vatjalaiset ovat näin ollen suhteellisia kä- 
sitteitä. Vatjalaisheimot eivät ehtineet muodostaa yhtenäis- 
tä kansaa eikä missään vaiheessa ole luotu yhtenäistä vat- 
jan murteisiin perustuvaa kirjakieltä. Etnografisia tietoja 

vatjalaisista kerännyt Fjodor Tumanski kirjoitti 1700-lu- 
vun lopulla vatjalaisista käyttäen heistä tSuudi-nimitystä. 
Hän mainitsee, että he käyttivät itsestään vadealaisit-nimi- 
tystä ja että vanhukset tiesivät yhä kertoa heidän esi-isien- 
sä maiden ulottuneen Suomenlahdelta Peipsille. Kun ve- 
näläiset ja virolaiset olivat tulleet heidän maalleen, heidän 
esi-isänsä olivat vastanneet sotaisasti ja heidät hävitettiin 
väkivalloin.” Vatjalaisten alue onkin aina ollut lännen ja 
idän välistä taistelutannerta. 

Vanhimmatluotettavat tiedot vatjalaisten lukumäärästä 
periytyvät Peter von Köppenin Pietarin kuvernementin et- 
nografisesta kartasta vuodelta 1848 (1867). Kartassa on 
mainittu 37 kylää, joissa asui yhteensä 5 148 vatjalaista. Hä- 
nen mukaansa puhtaita vatjalaiskyliä oli yhdeksäntoista, 
loput vatjalais-venäläisiä sekakyliä. Inkerikkoja hänen mu- 
kaansa oli 17800 ja inkerinsuomalaisia 72 323." 


Vatjalaisten historia 


Venäjän perustamisesta ja sen varhaisvaiheista kertova 
Nestorin kronikka mainitsee vuoden 862 tapahtumana, 
että tsud-niminen kansa kutsui ruotsalaiset hallitsemaan 
maataan. Ensimmäisen kerran vatjalaiset mainitaan omal- 
la nimellään Novgorodin ruhtinas Jaroslavin (1019-1054) 
määräyksessä siltojen ja teiden kunnostamiseksi. Vuonna 
1069 Polotskin ruhtinas Vseslav teki sotaretken Novgoro- 
diin. Taisteluihin kerrotaan osallistuneen myös vatjalaisia, 
joista monet kaatuivat. Vuonna 1149 hämäläiset hyökkäsi- 
vät vatjalaisten maalle, ja sotaretkeen kerrotaan osallistu- 
neen tuhat ”jäämiä” eli hämäläistä. Vuosina 1215 ja 1230 
Novgorodin kronikoissa kerrotaan pahoista nälkävuosista, 
joina paljon ihmisiä kuoli ja pakeni maasta." 

Vatjalaisiin viittaava etnonyymiä alkaa esiintyä myös 
länsimaisissa lähteissä 1100-luvun lopulla ja 1200-luvun 
alussa Pohjois-Euroopan kristinuskoon käännytyksen yh- 
teydessä. Tuolloin paavin bullissa ryhdytään käyttämään 
nimityksiä Watland ja Watlandia viitattaessa vatjalaisiin 
pakanoihin (pagani watlandiae). Alueen nimi esiintyy myö- 

hemminkin, mutta vatjalaisten osuus Novgorodin politii- 
kassa ei ollut todennäköisesti kovinkaan merkittävä.° 

Vuonna 1230 paavi kielsi kirkonkirouksen uhalla vie- 
mästä aseita Vatjanmaan (Wathlandia) pakanoille. Vuonna 
1255 heidän käännyttämisekseen nimitetään Vatjanmaan, 
Inkerin ja Karjalan piispa. Näihin aikoihin mainitaan 
usein, että vatjalaiset taistelivat Novgorodin slaavilaisten 
rinnalla ruotsalaisia ja saksalaisia vastaan. Vuonna 1240 
Saksalainen ritarikunta tunkeutui syvälle Länsi-Inkeriin 
ja perusti Kaprion linnan, jonka venäläiset valloittivat seu- 
raavana vuonna. Venäläisissä kronikoissa (letopis) maini- 
taan Kapriossa olleen vatjalaisia ja tsuudeja. Tarinan mu- 
kaan ennen saksalaisten tuloa linnan paikalla oli ollut vat- 
jalaisten linnoitus. Novgorodin suuriruhtinaskunnan poh- 
joisesta hallintoalueesta käytettiin nimitystä Vatjan viiden- 
nes (Vodskaja Pjatina). Alue oli hallinnollisena yksikkö- 
nä suurempi kuin vatjalaisten asuinalue, sillä siihen kuu- 
luivat myös Raja-Karjala ja Karjalankannas. Yhteys Nov- 
gorodiin näyttää tiivistyvän 1200-luvun jälkipuoliskolla.” 

Vuosina 1444-1448 Saksalainen ritarikunta teki jälleen 
sotaretken Inkeriin. Suurmestari Vinke von Overberg vei 
mukanaan sotavankeja Etelä-Latviaan Bauskan linnoituk- 
sen rakennustöihin. Sinne syntyi erillinen vatjalaissiirto- 
kunta, jonka asukkaita alettiin myöhemmin kutsua kree- 
vineiksi. Vuonna 1478 Novgorod ja samalla Inkerinmaa 
alistettiin Moskovalle. Vatjalaisia alettiin karkottaa alueel- 
ta ja heidän tilalleen tuotiin venäläisiä. 1400-luvun lopul- 
la Vodskaja oblast -nimityksellä ("Vatjan alue’) tarkoitettiin 
myöhemmän Pietarin kuvernementin länsiosaa, itäosas- 
ta käytettiin inkerikkoihin viittaavaa nimitystä IZorskaja 
zemlja (Inkerikkojen maa’). 

Vuonna 1568 Juhana III nousi Ruotsin kuninkaaksi ja 
kahden vuoden kuluttua alkoi Ruotsin ja Moskovan Venä- 
jän välinen pitkäksi vihaksi nimitetty sota, joka kesti 25 vuot- 
ta. Vuonna 1581 Pontus de la Gardie valloitti Inkerinmaan 
venäläiset linnoitukset Ruotsille, ja vuonna 1590 Kaarle 
IX nimitti itsensä Suomen, Karjalan, Venäjänpuoleisen 
Vatjan viidenneksen ja Inkerin suuriruhtinaaksi. Vuonna 

1595 solmitun Täyssinän rauhan tuloksena vatjalaisten 
alue kuitenkin jäi Venäjälle. Rauhasta huolimatta sotimi- 
nen jatkui vielä vuosia, ja vuonna 1617 Stolbovan rauhassa 
alue liitettiin pitemmäksi aikaa Ruotsin hallintaan. Kato- 
linen kirkko oli harjoittanut 1500-luvulla alueella aktiivis- 
ta käännytystyötä, ja 1600-luvulla alkoi Inkerinmaan lu- 
terilaistaminen. Sotien ja käännytystyön tuloksena Inke- 
rinmaan väestösuhteet muuttuivat.'? Inkerinmaalle saa- 
pui runsaasti suomalaisia Karjalankannakselta Äyräpään 
pitäjästä ja Savosta, ja näin syntyi inkerinsuomalainen 
siirtokunta. Vuoteen 1695 mennessä alkuperäisten asuk- 
kaiden eli vatjalaisten ja inkerikkojen osuus oli laskenut 
26,2 prosenttiin. Yhteensä alueella asui 65000 henkeä, 
joista itämerensuomalaisia oli 90 prosenttia. Heistä kol- 
me neljäsosaa oli saapunut Suomen alueelta.?* 

Vuonna 1700 Pietari I käynnisti sodan Ruotsia vastaan. 
Vuonna 1702 hän ryhtyi valloittamaan Inkeriä ja vuoteen 
1704 mennessä suuri osa Inkerinmaasta oli valloitettu. 
Vaikka Pietari Suuri vahvisti ukaasillaan vuonna 1723 
alueen uskonnoksi luterilaisuuden, venäläiset olivat vuo- 
teen 1750 mennessä saavuttaneet määräenemmistön 
alueella. Alkoi nopea venäläistyminen. 

Venäläisissä kronikoissa mainitut etnonyymit vod ja 
iZora esiintyvät tunnetun venäläisen historioitsijan Niko- 
lai Karamzinin 1700-luvun loppupuolella kirjoittamassa 
Venäjän valtion historiassa Istorija gosudarstva Rossijskogo 
(Venäjän valtion historia”), joka ilmestyi vuosina 1816— 
1829." Myös suomalaissyntyinen Pietarin akateemikko 
Andreas Johan Sjögren yhdisti mainitut etnonyymit Pie- 
tarin kuvernementin vatjalaisiin ja inkerikkoihin.?? 

Länsimaisissa lähteissä esiintyvän vatjalaisten nimi- 
tyksen toi historioitsijoiden tietoisuuteen 1700-luvun lo- 
pussa Henrik Gabriel Porthan, joka paikansi sen perus- 
teella vatjalaisalueen. Vuosina 1784-1800 ilmestyi hänen 
toimittamanaan Paavali Juustenin piispainkronikka, jon- 
ka kommentaarissa Porthan kuvaa vatjalaisia kansana, 
joka on ennen ollut ”huomattava ja kuuluisa”, mutta josta 
1800-luvun alkuun mennessä oli jäljellä enää vain ”vähän 

jäänteitä”. Hän totesi, että he ovat nyt melkein kokonaan 
kuolleet sukupuuttoon.” Juuri Porthanista lähti liikkeelle 
perinne, jonka mukaan vatjalaiset kuvataan jo kadonnee- 
na tai pian katoavana kansana. 

Vielä 1800-luvulla kirkolla oli Inkerinmaan kulttuuri- 
elämässä valta-asema, mutta myös venäjänkielinen kou- 
lulaitos alkoi vahvistaa asemiaan. Vatjalaisten kotikylien 
ulkopuolella valtakielenä oli venäjä. Vaikka vatjalaisten kie- 
lellinen assimiloituminen alkoi jo aikaisemmin, 1900-lu- 
vun maailmansodat ja Venäjän vallankumous aiheuttivat 
vatjalaisalueella peruuttamatonta tuhoa. Stalinin vainot 
alkoivat Inkerinmaalla jo 1920-luvulla ja kiihtyivät 1930- 
luvulla. Maaliskuun 25. päivänä 1935 sisäasioiden komis- 
saari Genrih Jagoda allekirjoitti määräyksen Leningradin 
alueen ja Karjalanraja-alueiden vapauttamisesta kulakeista 
ja fasisteista kyydittämällä ja karkottamalla heidät.?+ Mää- 
räyksen sisältämän keinotekoisen syyn takia myös Vain- 
puolen vatjalaiskylistä vietiin vuonna 1937 useita miehiä. 

Elokuussa 1941 saksalaiset valloittivat vatjalaisalueet, ja 
joulukuussa 1943 vatjalaisia siirrettiin Suomen ja Saksan 
sopimuksella inkerinsuomalaisten ja inkerikkojen tavoin 
Suomeen. Vainpuolen kolmesta vatjalaiskylästä Suomeen 
lähetettiin 800 henkeä.” Vuoden 1945 alussa Suomeen 
siirretyt ihmiset palautettiin takaisin Neuvostoliittoon.?* 
Vaihtoehtoja ei juuri ollut, vaikka heitä varoitettiin Suo- 
messa, että he tuskin pääsevät takaisin kotikyliinsä. Palaa- 
vat karkotettiinkin Jaroslavin, Kalininin ja Pihkovan alueil- 
le. Paluu kotiseuduille oli vaivalloinen, ja se käynnistyi to- 
den teolla vasta Stalinin kuoleman jälkeen 1950-luvulla. 
Monilla Inkerinmaalta lähteneillä ei tuolloin ollut paikkaa 
mihin palata, eikä ollut vatjalaisillakaan. Suuri osa kodeis- 
ta oli tuhoutunut ja jäljelle jääneissä asui vierasta väkeä, 
eivätkä sodanjälkeiset vuodet olleet kenellekään helppo- 
ja. Venäläis-vatjalaiset avioliitot yleistyivät, koska vatjalais- 
miehet olivat kaatuneet sodassa tai karkotettu, ja alueella 
oli paljon venäläisiä rajavartijoita. Lapsille alettiin puhua 
venäjää myös puhtaasti vatjalaisissa tai vatjalais-inkerikko- 
perheissä. 

Vatjan kielen tutkimushistoria 


Vatjan kielen tutkimus on kehittynyt muun kielitieteelli- 
sen ja etnografisen tutkimuksen mukana. Tutkimuksen 
varhaisvaiheessa vatjan kieli ”löydettiin” ja identifioitiin. 
Kieltä tallentaneiden kielitieteellinen pohja oli ennen 
1800-lukua usein heikko, tutkittavan kielen tuntemus ole- 
matonta ja muistiinmerkinnät sattumanvaraisia. Ensim- 
mäisenä vatjan kielen ”löysi tieteelle” narvalainen pastori 
F. L. Trefurt, joka julkaisi ensimmäisen vatjalaisen kan- 
sanlaulun ja sen saksankielisen käännöksen sekä kaksi 
artikkelia F. C. Gadebuschin julkaisussa Versuche in der 
livländischen Gesichtskunde und Rechtsgelehrsamkeit. Artik- 
kelit olivat Von den Tschuden ja Fortgesetzte Nachricht von 
den Tschuden. Trefurt toteaa, että vatjalaiset ovat oma, eril- 
linen kansansa. 

Vuosina 1787-1789 Pietarissa julkaistussa Simon Pal- 
laksen maailman kielten vertailevassa sanakirjassa Lin- 
guarum totius orbis vocabularia comparativa esitetään ”var- 
jagin” kieleen kuuluvaksi 286 vatjan- ja inkeroiskielistä 
sanaa. Fjodor Tumanskin alun perin 1790-luvun alussa 
laaditussa käsikirjoituksessa Kuvaus Pietarin kuvernemen- 
tista on vatjalaisten etnografisen kuvauksen lisäksi kyrilli- 
sillä aakkosilla kirjoitettu go sanan luettelo, jonka sanois- 
ta vatjaa osaava pystyy tunnistamaan suurimman osan. 
Käsikirjoitus julkaistiin vuonna 1970. Vuonna 1802 Hen- 
rik Gabriel Porthan julkaisi oppilaansa, vatjalaisalueella 
työskentelevän Kattilan pastorin L. A. Zeträusin kokoaman 
aineiston pohjalta laajahkon artikkelin vatjalaisten tavois- 
ta ja elämänmuodosta.? Inkerinmaalla vieraillut unka- 
rilainen kielentutkija ja tutkimusmatkaaja Antal Reguly 
puolestaan kirjoitti vuonna 1841 muistiin vatjalaisia kan- 
sanlauluja, ja vuonna 1844 Elias Lönnrot tallensi Viron- 
matkaltaan palatessaan 3000 vatjalaista runosäettä Inke- 
rinmaalta. Tätä varhaisinta tutkimisvaihetta luonnehtii- 
kin kiinnostus outoihin tapoihin ja kansanrunouteen. 

Vatjan tutkimushistorian toisessa vaiheessa tunnistet- 
tua kieltä alettiin tutkimaan systemaattisesti. Lönnrotia 

Helsingin yliopiston suomen kielen professorina seuran- 
nut August Ahlgvist vieraili kahteen otteeseen Kattilassa 
vuosina 1854-1855, ja julkaisi vuonna 1856 ruotsiksi en- 
simmäisen vatjan kieliopin Wotisk grammatik jemte Spräk- 
prof och Ordförteckning. Kieliopissa kuultaa läpi suomen 
kieliopin malli, eivätkä foneettiset muistiinmerkinnät ole 
aivan luotettavia. Teoksessa on myös muutama pitempi 
satu ja suhteellisen laaja sanasto. Puutteistaan huolimatta 
kielioppi on ollut suurena apuna myöhemmille tutkijoille. 
Ahlgvist keräsi myös suuren määrän kansanlauluja kielen- 
oppaaltaan Anna Ivanovnalta ja väitti, että vatjalaiset eivät 
enää osaa kansanlauluja. 

Vuonna 1867 valmistui Peter von Köppenin katsaus 
Erklärender Text zu der etnographischen Karte des St.Peters- 
burger Gouvernements, jossa luetellaan 37 Inkerinmaalla 
sijaitsevaa vatjankielistä kylää. Kyseessä on vuonna 1848 
laaditun Inkerinmaan etnografisen kartan selittävä osa. 
Hänen mukaansa puhtaasti vatjalaisia kyliä oli yhdeksän- 
toista, loput olivat vatjalais-venäläisiä sekakyliä. 

1800-luvun jälkipuoliskolle mennessä melkein kaikki 
muistiinmerkinnät oli tehty Kattilan kirkonkylästä keskel- 
tä vatjalaisaluetta. Vuonna 1883 O. A. F. Mustonen julkaisi 
Virittäjän ensimmäisessä numerossa runsaasti kielennäyt- 
teitä Joenperältä (Jögöperä) ja Luutsasta (Luuditsa) eli Vain- 
puolen murteen alueelta. Hän ilmeisesti käänsi muun 
muassa Matteuksen evankeliumin kuusi ensimmäistä lu- 
kua vatjaksi ja julkaisi arvoituksia, sananlaskuja ja kielelli- 
siä huomioita, joissa hän vertailee Joenperän kieltä Katti- 
lan kieleen. 

Kielitieteellisten metodien ja suomalais-ugrilaisten kiel- 
ten tutkimuksen kannalta 1800-luvun loppu oli merkittä- 
vää murrosaikaa. Tässä kolmannessa vaiheessa kielitietei- 
lijöiden lukumäärä kasvoi ja kielellisen kiinnostuksen koh- 
teet monipuolistuivat. Tällöin määriteltiin vatjankielisten 
maantieteellinen asuinalue ja kieli jaettiin eri murteiksi. 
Samaan aikaan ilmestyivät myös ensimmäiset kuvauk- 
set kielestä järjestelmänä sekä julkaistiin lisää käännök- 
siä ja kielellisiä huomioita. Suomalais-ugrilaisessa kielen- 

tutkimuksessa, jonka piiriin myös itämerensuomalaiset 
kielet kuuluvat, otettiin käyttöön puhutun kielen mah- 
dollisimman tarkkaan, kuulopohjalta tapahtuvaan tallen- 
nukseen perustuva foneettinen merkintätapa eli suoma- 
lais-ugrilainen transkriptio. Tutkijoiden joukossa oli myös 
vatjaan erikoistuneita, ja merkintöjen täsmällisyys alkoi 
parantua. Transkription tunnetuin kehittäjä oli F. N. Setä- 
lä, joka sovelsi sitä myös omissa töissään. Hän teki vuosi- 
na 1889 ja 1909 tutkimusmatkat vatjalaisten pariin.?? Se- 
tälä keräsi kielennäytteitä monista kylistä ja teki yhteen- 
vedon vatjan murteiden eroista. Satujen ja sananlaskujen 
lisäksi hän esitti myös nomini- ja verbiparadigmoja sekä 
sanaston. Vuoden 1909 muistiinpanoissa hän käyttää jo 
tieteellistä transkriptiota. 

Vatjan tutkimushistorian neljännessä vaiheessa pyrit- 
tiin täyttämään aiemman tutkimuksen jättämiä aukkoja 
ja systematisoimaan jo kerättyä materiaalia. Myös vatjan 
kielen katoamisen uhka alettiin tiedostaa, minkä vuoksi 
tietoja haluttiin tallentaa järjestelmällisesti ja mahdolli- 
simman laaja-alaisesti. Lisäksi ymmärrettiin, että tuli ke- 
rätä kaikkea mahdollista materiaalia ja tutkia kielijärjes- 
telmää kokonaisuutena. Tärkein oli Lauri Kettusen neljän 
matkansa pohjalta laatima Vatjan kielen äännehistoria, 
jonka ensimmäinen painos ilmestyi 1915 ja toinen 1930. 
Kettunen esittelee kaikki vatjan neljä murretta, myös jo 
hiipuneesta kreevinien vatjankielestä säilyneet materiaa- 
lit. Hän kirjoittaa esipuheessaan: ”Esityksen etualalla olen 
pitänyt Kattilan kylän kieltä, joskin esimerkkejä on tullut 
muualtakin; milloin sana ei ole Kattilalla tunnettu, olen 
sen saantipaikan merkinnyt.”3° 

Kettunen arveli vatjan kielen elävän vielä yhden suku- 
polven. Väinö Salminen julkaisi vuonna 1928 kokooma- 
teoksessa Suomen Kansan Vanhat Runot kaikki siihen asti 
tunnetut vatjalaiset kansanlaulut.? Vuonna 1924 vatjalai- 
nen, Pietarissa ja Tartossa opiskellut kielentutkija Dmitri 
Tsvetkov sai valmiiksi Joenperän murteen sanaston, joka 
tosin julkaistiin vasta vuonna 1995. Sanakirja perustuu 
20 000 kerättyyn hakusanaan, jotka Tsvetkov oli joko itse 

laatinut tai saanut haastattelemalla vanhempiaan. Tsvet- 
kovin 1920-luvun alussa laatima vatjan kielen kielioppi 
julkaistiin 2008. Sitä ennen jo vuonna 1934 Martti Airila 
oli julkaissut vatjan kieliopin kuvauksen Vatjan kielen tai- 
vutusoppi I. Nominien taivutus. 

Dmitri Tsvetkov teki myös yhteistyötä Lauri Kettusen 
kanssa, tarkasti tämän vuoden 1915 muistiinpanot ja kir- 
joitti kaikki tekstit myös kotimurteellaan. Vuonna 1932 il- 
mestyi Lauri Kettusen ja Lauri Postin toimittama Näyttei- 
tä vatjan kielestä.* Teos on arvokas senkin vuoksi, että 
Tsvetkovin kirjoittamista teksteistä käyvät hyvin ilmi Joen- 
perän murteen erityispiirteet. Toinen tärkeä vatjankieli- 
nen tekstikokoelma on Paul Aristen vuonna 1935 laatima 
Wotische Sprachproben, johon Ariste keräsi materiaalin 
Helsingissä vuonna 1932 Pummalasta peräisin olevalta 
kielenoppaalta Grigori Kuzminilta. Myös Neuvostoliiton 
puolella otettiin ensimmäisiä askelia vatjan tutkimuk- 

sen saralla. Venäjän tiedeakatemia järjesti tutkimusmat- 
kan vatjalaiskyliin vuosina 1926-1927, ja inkeriläinen 
Jakov Lensu julkaisi matkalta saadut materiaalit vuonna 
1930 kokoomateoksessa Zapadnofinski sbornik. Mate- 
riaali on sikäli merkittävä, että maailmansotien välissä 
Vatjanmaalle pääsivät vain neuvostoliittolaiset tutkijat, ja 
sodan jälkeen kielellinen tilanne oli muuttunut. 

Vatjan kielen tutkimushistorian viidennessä vaiheessa 
pyrittiin systematisoimaan aikaisempaa tutkimustyötä, 
järjestämään kielentutkimusmatkoja, laatimaan sanakirjo- 
ja ja toimittamaan ja julkaisemaan uutta materiaalia. Tar- 
tossa ryhdyttiin 1930-luvulla luetteloimaan vatjankielistä 
materiaalia tarkoituksena laatia vatjan sanakirja. Tutki- 
musvastuu siirtyi vähitellen virolaisille. Toisen maailman- 
sodan aikaan saksalaismiehityksen vuosina 1942 ja 1943 
Viron kansallismuseo järjesti kaksi keräysmatkaa vatja- 
laisten pariin. Ne olivat siihenastisista laajimmat: tutki- 

muskohteena oli koko vatjalaisalue kansatieteellisestä ja 
kielitieteellisestä näkökulmasta. Matkojen tuloksena il- 
mestyi tärkeitä julkaisuja kuten Gustav Ränkin Vatjalai- 
set (1960) ja Ilmar Talven Vatjalaista kansankulttuuria 
(1982).34 

Toisen maailmansodan jälkeen kesti jonkin aikaa en- 
nen kuin virolaistutkijat pääsivät taas kenttätöihin Inke- 
rinmaalle. Paul Ariste alkoi järjestää vuodesta 1956 läh- 
tien Tarton yliopiston opiskelijoille säännöllisiä keruu- 
matkoja vatjalaisten ja inkerikkojen pariin. Heidän on- 
nistui kerätä myös viimeiset itävatjalaiset kielinäytteet. 
Vuonna 1968 ilmestyi Elna Adlerin kokoama itävatjalai- 
sia kielennäytteitä sisältävä Vadjalaste endisajast. 1950-lu- 
vun lopulla kielentutkijat löysivät vielä materiaalia myös 
etäisimmistä länsivatjalaisista kylistä. Kukkosista ei löyty- 
nyt enää 1970-luvulla mitään uutta, ja tuon ajan jälkeen 
kielimateriaalia on pystytty keräämään enää Vainpuolen 
kylistä. 

Paul Aristen laatima kielioppi Vadja keele grammatika 
ilmestyi vuonna 1948. Se pyrki olemaan kaikin puolin kat- 
tava, mutta perustui silti ainoastaan länsivatjalaiseen Kat- 
tilan murteeseen. Englanninkielinen versio A Grammar 
of the Votic Language ilmestyi vuonna 1968 Yhdysvalloissa. 
Sen jälkeen on ilmestynyt eri kirjoittajien artikkeleita ja 
vanhoihin materiaaleihin perustuvia sanakirjoja, kuten 
vuonna 1980 julkaistu Lauri Postin kokoama Vatjan kielen 
Kukkosin murteen sanakirja, jonka aineisto oli kerätty 
vuonna 1930. Vuonna 1986 ilmestyi Lauri Kettusen 
Mahun murteen sanasto, jonka materiaali oli kerätty vuon- 
na 1913. 

Vatjalaisilta on kerätty myös paljon kansanrunoutta. 
Paul Aristen onnistui vielä vuonna 1947 tallentaa run- 
saasti kansanlauluja Joenperältä syntyisin olleelta Dmitri 
Tsvetkovin siskolta Matjo Gerassimovalta. Ariste kirjoit- 
taa päiväkirjassaan: ”Meidän suursaavutuksiamme tässä 
kylässä ovat kielellisen aineiston lisäksi vatjalaiset lau- 
lut. Matjo on noussut Anna Ivanovnan rinnalle suurim- 
maksi vatjalaiseksi kansanlaulajaksi.”?° Uusien laulujen 

löytyminen oli Aristelle tärkeä saavutus, koska jo Ahlgvist 
oli aikoinaan epäillyt, että vatjalainen laulutaito hiipuu, 
eivätkä Vainpuolen vatjalaiset tunne kansanlauluja enää 
ollenkaan. Samaa väitti myöhemmin myös Inkerinmaan 
tuntija Juuso Mustonen. Joka tapauksessa Matjo lauloi 
Aristelle muutaman päivän kuluessa yhteensä 1058 säet- 
tä. Aristen mukaan Matjo osasi useampia kansanlauluja 
kuin Anna Ivanovna, ja hän arveli Ivanovnalta tallenne- 
tun samat laulut kolmeen neljään kertaan. Myöhemmin 
Ariste tallensi kansanlauluja myös Oudekki Figurovalta ja 
muilta vatjalaisilta perinteentaitajilta.3 

Pisimpään vatjan kieli säilyi Vainpuolessa, jossa on pi- 
simpään asunut yksittäisiä vatjaa taitavia ihmisiä. Muual- 
la vatjalaiset ovat täysin venäläistyneet. Vainpuolen vatjas- 
sa taas on aina ollut vahva inkeroisvaikutus. Vuonna 1967 
Ariste kirjoittitutkimusmatkapäiväkirjaansa: ”Luuditsassa 
[Luutsa] ja Liivtšülässä [Liivakylässä] puhutaan jokaises- 
sa talossa itämerensuomea eli vatjaa, inkeroisvaikutteista 
vatjaa, vatjanvaikutteista inkeroista ja inkeroista.” Aris- 
ten käsin kirjoittama 23-niteinen Vatjalaisten etnologia si- 
sältää 5369 sivua ja käsittää 330 laulua, 34 loitsua, 7 itku- 
virttä, 204 satua, 274 tarinaa, 54 legendaa, 107 vitsiä, 786 
sananlaskua, 147 puheenpartta, 239 arvoitusta, 3226 yk- 
sikköä uskontoa ja tapoja sekä 1633 yksikköä sekä histo- 
riallisia että kansatieteellisiä tietoja.3? Käsikirjoitusaineis- 
toa on julkaistu useassa eri kokoelmassa. Aristen kenttä- 
retkien päiväkirjat (VP) on toimittanut ja julkaissut vuon- 
na 2005 Ergo Västrik, ja ne kuvaavat monipuolisesti tutki- 
jan havaintoja hauraassa vatjalaisyhteisössä.1* 

Tällä hetkellä on meneillään vatjan tutkimushistorian 
kuudes vaihe, jossa tavoitteena on kuvata ja arkistoida 
kaikkea, mitä on vielä jäljellä. Palaan nykyiseen tutkimuk- 
seen tarkemmin vatjan kielioppien yhteydessä. 

Vatjan sanakirja Vadja keele sönaraamat (VKS), jota alet- 
tiin valmistella jo 1930-luvulla, ilmestyi seitsemänosai- 
sena vuosina 1990-2011 ja yksiniteisenä 2013. Sanakirja 
sisältää lisineen 1824 sivua." 

Vadja asustus 
boe ida 


Z 1943. a O vadja külad 20. sajandi lõpul 


1915. a T 
1850.a 


Peen meri 


a 
pi Kazikko 


v" I 
Palokkaa jrit 


Kukkuzii soo 


Vatjalaiset kylät 1900-luvun lopulla (musta rengas), tunnetuimmat aikaisemmat kylät (musta ympyrä), aiemmin vatjalaiseksi tie- 
detyt kylät (harmaa piste) ja suurimmat muut kuin vatjalaiset kylät (valkoinen rengas) Vatjan kielen sanakirjan mukaan. Paikat ja 
neljä suurinta murrealuetta vatjankielisillä nimillään. Piirros: Raivo Aunap, VKS 2013, sähköisestä editiosta, EKI. 

Vatjan kielen murteet 


Itämerensuomalaisista kielistä vatjan on luonnehdittu 
olevan lähinnä viroa. Vatjan kielessä esiintyy viron tavoin 
suomalaisille vieras taka-e, puolisuppea illabiaalinen keski- 
vokaali, jonka merkki on transkriptiossa e, kirjakielisessä 
tekstissä 5. Tämä e-vokaali esiintyy kaikissa itämerensuo- 
men eteläryhmän kielissä eli vatjassa, liivissä, etelävirossa 
ja pohjoisvirossa.“? Vatjan kielessä sitä esiintyy eniten, 
sekä ensi- että jälkitavuissa kuin myös pitkänä vokaalina. 
Vatjan sanasto on hyvin pitkälle yhteistä muiden itämeren- 
suomalaisten kielten kanssa. Vatja ja inkerinsuomi ovat 
vaikuttaneet Koillis-Viron itäisimpiin murteisiin. Muista 
itämerensuomalaisista kielistä erottava silmiinpistävä vat- 
jalaispiirre on k:n muuttuminen etuvokaalin edellä pala- 
to-alveolaariseksi afrikaataksi č eli tš [tf], esim. tšeeli 'kieli”, 
tšülä 'kylä”, mätsi'mäki'. Tässä luvussa käytän äännettä mer- 
kitsemään vatjan tutkimusperinteen mukaisesti kirjain- 
yhdistelmää tš. Runsaan verbiderivaation johdosta kieli 
muistuttaa usein enemmän suomea kuin viroa. Morfolo- 
giassa herättää huomioita joidenkin myöhäsyntyisten sija- 
muotojen olemassaolo, esim. suom. mäkeen saakka, vat. 
mätsessaa, vir. lapsega, vat. lahzöka(a), suom. lapsen kans- 
50.43 


Vatjan kielen tyypillisiä piirteitä, jotka esiintyvät melkein 
kaikissa murteissa: 


1) Klusiilia k vastaa etuvokaalin e, i, ü, ä, ö edessä tš (č) 
sekä sananalkuisessa että sanansisäisessä asemas- 
sa: tšesä kesä”, tšülä ”kylä”, tšerikko ?(ortodoksi)kirkko', 
müttšä ”mykkä'. 

2) Vatjassa esiintyy yleisenä ö-vokaali, joka on vokaali- 
harmonian vaikutuksen alainen takavokaalisissa 
sanoissa: meen Soomöösö ”menen Suomeen, ösa öluttö 
'osta olutta”. 

3) Astevaihtelu käsittää geminaattaklusiilien lisäksi 
myös sibilantit, geminaattasibilantti vaihtelee gemi- 

naattaklusiilin tavoin: räsäz : rässääd 'räystäs : räystäät, 
mussa : musad ”musta : mustat. 
4) Samoin kuin karjalassa ja vepsässä, mutta toisin 
kuin useimmissa muissa itämerensuomalaisissa kie- 
lissä, vatjassa esiintyy sonnillisen ja soinnittoman klu- 
siilin ja sibilantin oppositio: 
4a) Heikossa asteessa esiintyy soinnillinen sibilant- 
ti: isä : izä(ä) 'isä : isän’, Maša : Maža 'nimi Maša: 
Masan. 
4b) Vokaalien välisen k:n heikon asteen vastine on 
g: sika : sigaa 'sika : sian’, latši : lagöö laipio : laipion. 
Astevaihtelu k : g ilmenee myös tk-konsonanttiyhty- 
mässä: matka : madgad 'matka : matkat, pääsko : 
pääzgod pääsky : pääskyt', lapka : labgaa 'käpälä : 
käpälän”. 
5) Vatjalle tyypillisiä äänteenmuutoksia ovat s-sibilant- 
tia edeltävän konsonantin muutokset: yhdistelmässä 
ps > hs: lahsi : lahzõd "lapsi : lapset”, liihsää : liihzän 
”lypsää : Iypsän”; yhdistelmässä ks > hs: uhsi : uhzõd 'ovi 
: oven’, mahsaa : mahzan ”maksaa : maksan. 
6) Konsonanttiyhtymää st vastaa astevaihtelun alainen 
kaksoissibilantti ss: össaa : õsan 'ostaa : ostan”. Sama 
st-yhtymän muutos näkyy myös elatiivin päätteessä. 
7) Painottoman tavun -n on klusiilin edessä kadonnut 
klusiilin edessä: paratan 'parannarn, kunikaz 'kunin- 
gas”, suuröpi 'suurempi'. 
8) Genetiivin taivutuspääte -n ja muu sananloppuinen 
-n sulautuu edelliseen vokaaliin, joka siten pitenee: 
lämmii lämmin’, piimää 'piimärn, nykymerkityksel- 
tään 'maidon', kahõsaa 'kahdeksan”. Läntisimmässä 
Vainpuolen vatjassa pitkä vokaali on lyhentynyt. Poik- 
keuksen tähän sääntöön muodostaa yksikön 1. persoo- 
nan pääte -n, joka on säilynyt kaikkialla paitsi itävat- 
jassa. Yksittäistapauksena genetiivin -n esiintyy toisi- 
naan postpositioiden allõ, altö edessä, jotka usein kir- 
joitetaan maa nallõ 'maan alla”, silla naltö 'lattian alta’. 
9) Äänteiden laatuun vaikuttavat lausefoneettiset sään- 
nöt ja seuraavan sanan ensimmäisen äänteen laatu 

muuttavat puheessa sananloppuista äännettä, kuten 
monikon tunnuksen -d muuttuminen soinnittomak- 
si sanassa üvä, esimerkiksi üväd poigad 'hyvät pojať 
ääntyy pikemmin [üvät poigaD], mutta soinnillisen 
äänteen, kuten I:n edessä muutosta ei tapahdu: iiväd 
lahzõd "hyvät lapset”. 

10) Painottoman tavun eli tyypillisesti toisen tavun dif- 
tongin jälkikomponentti -i on kadonnut: tšärpen ”kär- 
pänen”, makuza 'makea”. 

11) Vokaalisointu on vatjassa produktiivinen ja vaikut- 
taa tavallisesti jälkitavujen vokaaleihin, paitsi joihinkin 
johtimiin ja päätteisiin: piimä 'maito', ämmä 'isoäiti, 
anoppi”; mutta õ-vokaalin sisältävä johdos päiviikköin 
'aurinko', samoin aina takavokaalinen imperatiivin 
tunnus süükaa 'syökää'. 

12) Toisin kuin esimerkiksi virossa, vatjassa ei esiinny 
sisäheittoa: vankila 'vankila (vrt. viron vangla)”, tüttä- 
red ”tyttäret' (vrt. viron tütred). 

13) Hyvin tunnusomainen muutos vatjalle on h:n ka- 
toaminen sanan alusta vokaalin edeltä: iiri hiiri, üp- 
päzi ”häppäst'. 

14) Suomesta poikkeava, mutta viron kirjakielen kans- 
sa yhteinen piirre on pitkien vokaalien ee, oo ja öö (jos- 
ta üü) säilyminen diftongiutumattomina, esimerkiksi 
vaddaa tšeeli 'vatjan kieli’, tee tüüte tee työtä”. 


Länsivatja 


Vatjan kieli koostuu kahdesta päämurteesta: länsi- ja itä- 
murteesta. Länsivatjan alaryhmiä ovat niin sanotun Katti- 
lan seudun murre ja Laukaansuun kylien eli Vainpuolen 
vatja, joka säilyi pisimpään puhuttuna kielenä läntisim- 
millä, mutta vahvimmin inkerois- ja suomalaisvaikutteisil- 
la vatjalaisalueilla. Lisäksi on puhuttu Kukkosin vatjasta, 
joka on luonteeltaan pikemminkin sekoittunut inkerois- 
vatjalainen kielimuoto.44 Etelä-Latviassa 1800-luvulle asti 
puhuttu kreevinin vatja on muihin vatjan variantteihin 
verrattuna heikommin dokumentoitu. 

Vatjan murteet poikkeavat toisistaan melko paljon. Osa- 
syynä siihen on ollut vatjalaisyhteisöjen pienuus ja alttius 
muiden kielten vaikutteille. Murteet voidaan jaotella eri ta- 
voin. Perinteisessä murrejaossa erotetaan Inkerinmaan 
vatjan kielessä keskenään länsi- ja itämurre. Tiit-Rein Viit- 
so kutsuu länsi- ja itämurretta varsinaisvatjaksi.4* Kukko- 
sin kylän murteen luonteesta on esitetty eri tulkintoja ja 
1800-luvulla sammunutta kreevinin murretta puhuttiin 
aiemmin Etelä-Latvian alueella. 

Vuodelta 1848 peräisin olevien tietojen mukaan länsi- 
murretta puhuttiin 32 kylässä (yhteensä 3453 henkeä), ja 
se oli levinnein vatjan murre. Sen puhuma-alue on perin- 
teisesti jaettu kolmeen: 'mäki-merkityksestä johdetun 
mätsi-ryhmän (maaseltšä, maapooli ”maanselkä”, 'maan- 
puoli”) kyliin kuuluivat vatjalaiskylistä Kattila, Pummala, 
Pien-Rutja (Peen-Rudja), Lempola, Pihlaala ja Undova 
(Untova). Toiseen, 'laakso'-merkityksisen orkon kylien 
ryhmään kuuluivat Korvettula (Körvöttula), Matti (Mati), 
Savokkala (Savvokkala), Järvikoiskylä (JärvigoistSiilä), 
Velikkä, Pontisen kylä (Pontizöö), Valkovitsa (tai Suuri 
Kontu, Suuri Köndu) ja Kasikko (Kazikko). Kolmanteen, 
Vaipoolen (Vainpuolen) ryhmään kuuluivat Laukaanjoen 
suulla olevat kylät Joenperä (Jögöperä), Liivakylä (Liivtšy- 
lä) ja Luutsa (Luuditsa). Joskus läntisten kylien (Velikkä, 
Pontizöö ja Valkovitsa) paikallismurre erotetaan omaksi 
länsimurteen alaryhmäkseen. 

Vuonna 1848 vatjalaisia oli kylittäin seuraavasti: Kat- 
tilan pitäjän läntisissä kylissä 162 vatjalaista (9 %), orko- 
ryhmän kylissä 476 (27 %) ja mätši-ryhmän kylissä 1152 
vatjalaista (64 %). Vainpuolessa asui tiedot koonneen von 
Köppenin aikaan 632 vatjalaista eli yli 10 prosenttia kai- 
kista silloisista vatjalaisista. 

Kattilan sekä Vainpuolen murre kuuluvat molemmat 
vatjan länsimurteisiin. Itä- ja länsimurteiden ero ei ole 
suuri, mutta Enn Ernits esittää, että länsimurteen sijas- 
ta voisi puhua Kattilan ja Joenperän murteesta, koska näi- 
den länsimurteisiin lukeutuvien alamurteiden välinen ero 
on huomattava. Ernitsin mukaan Joenperän ja Kattilan 

murteen (orko-ryhmä) väliset erot ovat yhtä suuret kuin 
erot itä- ja länsimurteen välillä, samalla kun Joenperän 
murteella ja itämurteella on enemmän samanlaisia piir- 
teitä inkeroisen kanssa. 


Kattilan murteen ja Vainpuolen murteen eroja: 
1) Kattilassa pitkä vokaali diftongiutuu usein: öö > üö, 
Joenperä üü: Kattila töö, Lempola töö, Joenperä tüü. 
2) Kattilassa jälkitavuun syntynyt pitkä vokaali säilyy: 
ämmä : ämmää, Joenperällä lyhenee: ämmä ”ämmä : 
ämmän.. 
3) Kattilassa jälkitavussa a ja ä säilyvät: ämmä, jalka, 
Liivakylä-Luutsassa a > 5, ä > e: jalkö, ämme. 
4) Kattilassa loppuheitto puuttuu eli sananloppuinen 
vokaali säilyy, esimerkiksi jalka, Joenperällä jalg. 
5) Kattilassa sekundäärinen geminaatio puuttuu tai 
geminaatta on puolipitkä: kaksi taloa, Vainpuolessa 
pitkä geminaatta: kaksi talloa. 
6) Kattilassa passiivi on päätteellinen, kuten sanassa 
süvvässä ”syödään', Vainpuolessa siivvä 'syödään.48 


Länsimurteinen Vainpuolen murre on ainoa, jota yksittäi- 
set vanhukset taitavat vielä nykyään kolmessa kylässä: Lii- 
vakylässä, Luutsassa ja Joenperässä. Länsimurteilla on 
keskeinen asema vatjan tutkimuksessa, ja murretta on 
merkitty muistiin runsaasti. Kaksi julkaistua kielioppia 
tukeutuvat Kattilan alueen murteeseen, sillä vanhemmat 
muistiinmerkinnät ovat peräisin juuri sieltä. Joenperän 
murteesta on ilmestynyt sanakirja ja kielioppi. Vielä 1960- 
luvulla orko- ja mätši- ryhmien kylissä muutamat ihmiset 
osasivat vatjaa. 

Peter von Köppenin aikana Vainpuolen murrealueen 
muodosti viisi kylää, joissa vatjaa puhui noin 530 ihmistä. 
Paikallinen murre on periaatteessa kahden kyläryhmän 
murre: Joenperän kylän, josta tulipalon jälkeen vuonna 
1912 syntyi Rajon kylä ja nykyisen Luutsan, joka koostuu 
entisestä Liivakylästä ja Luutsasta, joita erotti keskenään 
ainoastaan hautausmaa. Näidenkin kahden kyläryhmän 

murteessa on eroja. Joenperän murretta luonnehtii muu- 
ten vatjalle vähemmän tyypillinen runsas loppuheitto, Lii- 
vakylän-Luutsan murteessa on loppuuvokaali a muuttu- 
nut usein ö:ksi ja ä e:ksi. 


Länsimurteen Vainpuolen ryhmän erikoispiirteitä: 
1) Vainpuolen murteissa sanaloppuinen a ja ä eli väljät 
vokaalit supistuvat: a > 5, ä > e, esimerkiksi poikõ 'poi- 
ka”, päivälle *päivällä'; myös loppuheitto on murteessa 
tavallista (varsinkin Tsvetkovin kieliopissa ja sanakir- 
jassa). 
2) Pitkä geminaatta esiintyy alkuperäisen pitkän vo- 
kaalin tai diftongin edessä: kahs tšüllä ”kaksi kylää”, eb 
õllu uutta talloa? ei ollut uutta taloa”. 
3) Tyypillisistä vatjalaismurteista poiketen h on säilyn- 
yt sanan alussa. 
4) Inkeroisen kielen vaikutuksesta vanhojen yksivar- 
taloisten sanojen vartalovokaali e- on muuttunut i:ksi 
odotuksenmukaisen e:n tai ö:n asemesta: önni : önnia 
(pro önnöa) 'onni : onnea. 
5) Pitkät supistumavokaalit ovat lyhentyneet, kuten sa- 
nassa kauniz: kauniz kooz "punaisessa talossa”. 


Muutamia Vainpuolen murteen Joenperän sekä Liivaky- 
län ja Luutsan eroja: 
1) Joenperällä esiintyy loppuheitto, jos ensimmäinen 
tavu on pitkä, samoin kolmetavuisissa sanoissa: uhs, 
Liivakylä-Luutsassa uhsi 'ovi. Liivakylä-Luutsan mur- 
teessa loppuvokaali a > ð, ä>e:Joenperällä jalg jalka”, 
matal 'matala”, lõpõt lopeta”; Liivakylä-Luutsassa jalkõ, 
matalõ. 
2) Liivakylä-Luutsan murteessa adessiivi ja allatiivi 
ovat samanlaisia: poigõllõ "pojalle, pojalla”. 
3) Aktiivin partisiippi on Joenperällä -nnud: antannud, 
Liivakylä-Luutsassa -nnu: antannu 'antanut'. 
4) Refleksiivinen pronomini 'itse' on Joenperällä izze, 
Liivakylä-Luutsassa ize. 
5) Pronominien kielteiset muodot eroavat: Joenperällä 

tšettäid 'ei ketään’, kuhhõid 'ei mihinkään”, mittäid °ei 
mitään”, kuzzaid ei missään”; Liivakylä-Luutsassa tšet- 
tä, kuhho, mittä, kuzza. 


Itävatja 


Itävatjan puhujia on käytettävissä olevien lähteiden perus- 
teella aina ollut vähemmän kuin länsivatjan puhujia. 
Vuonna 1848 itämurretta puhui viidessä kylässä yhteensä 
1695 henkeä. Itävatjankielisiä muistiinmerkintöjäkin on 
vähän. Vuonna 1913 Lauri Kettunen suuntasi toisen Vat- 
jan-matkansa itävatjalaisiin kyliin. Hän keräsi materiaalia 
Mahun, Koslovan (Kozlova, Kostlova), Klimettinan (Klii- 
mettina) ja Iivanaisin kylästä. Hän arveli jo tuolloin, että 
niissä vatjan kieli oli hiipumassa. Käsikirjoituksena säi- 
lynyt Mahun murteen sanasto julkaistiin vuosikymmeniä 
myöhemmin. Itävatjaa on puhuttu myöhemmin vain Ikä- 
päivässä (Itšäpäivä). 1950-luvun lopussa oli Paul Aristen 
mukaan enää 4-5 hyvin itävatjaa puhuvaa. Elna Adler tal- 
lensi viimeiseltä itävatjalaiselta kielenoppaalta Fjokla Va- 
siljevalta useita kertomuksia 1960-luvulla ja julkaisi nii- 
hin perustuvan tekstikokoelman 1960-luvun lopulla, jol- 
loin viimeinen itävatjan taitaja todennäköisesti kuoli. 


Itävatjan erikoispiirteitä: 
1) Kaikki konsonantit ovat lyhyen ensimmäisen tavun 
jälkeen muuttuneet lyhyiksi geminaatoiksi, jos seu- 
raavaan tavuun on syntynyt pitkä vokaali tai diftongi: 
sika : siggaa "sika : sian”, mennii 'menin. 
2) Muualta vatjasta ja useimmista itämerensuomalais- 
ten kielten murteista kadonneet sananloppuiset k (> g) 
ja h ovat säilyneet sekä nominatiivissa että taivutus- 
muodoissa, kuten imperatiivissa: kassõg kaste”, annag 
anna’, terveh terve. 
3) Sanan loppuvokaali pitenee n:n katoamisen myötä 
myös yksikön 1. persoonassa ja passiivissa: miä annaa 
”minä annan, antaasee annetaan’. 
4) hs-yhtymä ei osallistu astevaihteluun: miä mahsan 

toisin kuin muissa murteissa miä mahzan 'minä mak- 
san’. 

5) t:n heikkoa astetta edeltävät puolisuppeat pitkät vo- 
kaalit eivät ole muuttuneet korkeiksi: vooõd 'vuodet, 
tooag tuoda”, Joenperällä vuvvõd, tuvva. 

6) Takavokaalin regressiivisestä vaikutuksesta varta- 
lon etuvokaali on assimiloitunut takavokaaliseksi: 
jättagaa pro jättägaa 'jättäkää”, piimakaz pro piimäkaz 
”piimäinen'. 


Kukkosin murre 


Läntisintä vatjalaistyyppistä kielimuotoa, Kukkosin mur- 
retta puhuttiin vain yhdessä kylässä. Murteessa esiintyy 
vahva inkeroisvaikutus, eivätkä tutkijat ole päässeet yh- 
teisymmärrykseen siitä, kumpaan kieleen murre luetaan. 
Seppo Suhonen ja Enn Ernits ovat pitäneet sitä inkeroi- 
sena, vaikka sitä puhutaan historiallisella vatjan alueel- 
la.5° Yksittäiset ihmiset puhuivat Kukkosin murretta vie- 
lä 1980-luvun alussa. On väitetty, että ainakin yksi tämän 
murteen puhuja eli vielä vuonna 2004. Peter von Köppe- 
nin aikoihin Kukkosissa oli 150 henkeä, mutta hänkään ei 
laskenut Kukkosin kylän asukkaita vatjalaisiin. 

Kukkosin kylän asukkaat eivät itsekään ole olleet var- 
moja kielellisestä taustastaan. Vaikka Kukkosin murteesta 
puuttuvat kaikki vatjan murteiden silmiinpistävimmät 
piirteet kuten vokaali ö ja muutos k > tš, yhteisiä piirteitä 
vatjan kanssa esiintyy runsaasti. Lauri Kettunen teki en- 
simmäiset merkinnät Kukkosin murteesta vasta vuonna 
1915. Myöhemmin Kukkosin murretta ovat tallentaneet 
Jakov (Jaakko) Lensu (1930), Julius Mägiste (1932, 1959), 
Lauri Posti ja Kettunen (1932). Vuonna 1957 Paul Ariste 
kirjoitti Kukkosin murteesta: ”Kukkosin kylän koko kes- 
ki-ikäinen asujaimisto on siirtynyt puhumaan Pärnäspään 
[Pärspään] niemen inkeroismurretta, ja se eroaa huomat- 
tavasti entisestä Kukkosin inkeroisvaikutteisesta vatjas- 
ta.” Vuosina 1973 ja 1974 Ariste äänitti viimeistä kertaa 
Kukkosin kylän kieltä. Vuonna 1980 ilmestyi Lauri Postin 

aineistoon perustuva Vatjan kielen Kukkosin murteen sana- 
kirja. 

Samoin kuin hiipuneessa kreevinin kielessä, Kukkosin 
murteessakin etuvokaalia edeltävä k-äänne on säilynyt. 
Syytä tähän on vaikea löytää. Voitaisiin olettaa, että koska 
ympäristön inkeroismurteet ovat vaikuttaneet suuresti 
Kukkosin murteeseen, affrikaataksi muuttuminen oli ta- 
pahtunut, mutta inkeroisen vaikutuksesta k on jälleen pa- 
lautunut. Selitys ei kuitenkaan tunnu uskottavalta, koska 
tšyhtymästä ei ole nähty jäänteitäkään. Novgorodin hal- 
linnon aikaisen Vatjan viidenneksen veroluetteloissa 
esiintyy kylän nimi Itšäpäivä (ven. ItSjapinovo, suom. Ikä- 
päivä), jonka mukaan k > t$ -muutos olisi tapahtunut en- 
nen 1400-lukua. Siksi on todennäköistä, että Kukkosin ja 
kreevinin murteessa on jäänteitä hyvin vanhasta kielestä. 
Suot ja metsä erottavat Kukkosin kylän lähikylistä, eikä 
kylä kuulunut Vatjan viidennekseen.5? 


Kukkosin vatjan erikoispiirteitä: 
1) Klusiili k on säilynyt siellä, missä muualla vatjassa 
sitä vastaa tš: keeli pro tšeeli 'kieli”, käin pro tšäin 'kävin', 
kirjoittamaa pro tširjoittamaa 'kirjoittamaan. 
2) Muuten vatjassa laajalti levinnyt vokaali 5 puuttuu: 
polvillaa pro põlvillaa 'polvillaan”, oma pro õma 'oma, 
opettaa pro õpõttaa opettaa. 
3) Muuten vatjassa Vainpuolen murretta lukuun otta- 
matta tavallisesti kadonnut sananalkuinen h on säily- 
nyt: hään pro tämä 'hän', hiippäzin pro iippäzin 'hy- 
pin. 
4) Yksinkertaiset konsonantit ovat geminoituneet pit- 
kän vokaalin tai diftongin edessä: pattaa pataa”, kippiä 
kipeä”, kiillää 'kylään. 
5) Sanansisäinen n esiintyy s:n edessä: kansi *kansi, 
kiinsi 'kynst. 
6) Konsonantti t affrikoituu > tš korkeiden etuvokaa- 
lien edessä: tšüttö 'tyttö”, luetšii luettiin’. 

Kreevininvatja 


Kreevineiksi kutsutaan sellaisten vatjalaisten jälkeläisiä, 
jotka Saksalaisen ritarikunnan suurmestari Vinke von 
Overberg toi sotavankeina 1444—1448 nykyisen Etelä-Lat- 
vian alueelle Bauskan linnoituksen rakennustöihin. Nimi- 
tys tulee latviankielisestä venäläistä tarkoittavasta sanas- 
ta krievinš. Kreevinien oletetaan olevan lähtöisin Inkerin- 
maan vatjan alueen länsiosasta. Kreevininvatjaa Inkerin- 
maan vatjalaisten kieleen verrannut Enn Ernits on lisän- 
nyt vatjan perinteisiin murteisiin erikseen vielä Narvusin 
murteen, joka olisi hänen mukaansa voinut olla kreevi- 
nien lähtömurteena. Ernits on tunnistanut 12 piirrettä, 
jotka erottavat kreevininvatjan länsivatjasta.4 

Kreevininvatjasta on säilynyt yksi kirjoitettu rivi 1700- 
luvun lopulta ja 1800-luvulta 600 epätarkasti tallennettua 
sanaa. 1600-luvun alusta on peräisin 360 sanan luettelo 
ja muita merkintöjä sekä Isä meidän -rukouksen kään- 
nös kreevininvatjaksi. Jo vuonna 1636 mainitaan ei-sak- 
salainen väestöryhmä, josta käytetään nimitystä kreevinit 
ja jotka puhuvat vieraiden kanssa latviaa ja keskenään vi- 
roa. Heillä kerrotaan esiintyneen latvialaisia enemmän 
noituutta ja epäjumalien palvontaa. Heidän alkuperäänsä 
ei tiedetty, mutta Kuurinmaan superintendentti Paul Ein- 
hornin mielestä kreevinit olisivat tulleet Viron alueelta. 
Vuonna 1810 paikkakunnan pappi Karl Lutzau arveli hei- 
tä olleen jäljellä vain 12-15 vanhusta. 

Suomalaissyntyinen Pietarin akateemikko A. J. Sjögren 
tapasi 1850-luvulla seitsemän viimeistä vanhusta, joiden 
kreevininvatjan taito oli tuolloin jo kovasti ruostunut. Sjö- 
grenin muistiinpanot jäivät puutteellisiksi, eikä niitä ole 
julkaistu. Kun Ferdinand Johan Wiedemann vieraili nykyi- 
sen Latvian alueella Jaunsaulessa (tuolloin Neu-Rahden), 
kreevineistä ei ollut enää ketään elossa. Hän kyseli sano- 
jen merkityksiä, mutta kukaan ei tiennyt niitä (paikalliset 
käänsivät sanat jumala, jumala 'oi minun siskoni’). Kun 
Wiedemann toimitti Sjögrenin liivinkielisiä materiaaleja, 
hän löysi myös tämän kreevinejä koskevan aineiston. 

Winklerin mukaan lähes viidennes kreevinien sanoista 
on latvialaista alkuperää, samoin kielessä esiintyvä katko- 
äänne.” 


Kreevinin murteen erityispiirteitä: 
1) k-äänne on säilynyt etuvokaalin e, i, ü, ä, ö edessä 
eli vatjalle tyypillinen k > tš -muutos puuttuu. Usein sa- 
nan alussa oleva muu affrikaatta on merkitty aksentti- 
merkillisellä k:lla (4). 
2) Vokaalien välissä oleva l-äänne on säilynyt asemassa 
esimerkiksi frekventatiivijohtimessa, jossa se muissa 
vatjalaismurteissa on kadonnut: aivassalab pro aivas- 
saab 'aivastaa”. 
3) Komparatiivin tunnus on -mp, muualla vatjassa -p. 
4) Aktiivin toinen partisiippi on virolaistyyppinen -nd, 
muualla -nnu. 
5) Kreevininvatjassa esiintyy runsaasti loppuheittoa, 
joka on muuten luonteenomaista vain Joenperän vat- 
jalle. 


Kreevininvatjalaisten kieltä onkin pystytty käyttämään 
äännehistoriallisena vertailumateriaalina, sillä joidenkin 
ilmiöiden esiintyminen tai puuttuminen kreevinien kie- 
lessä kertoo äännemuutosten iästä. Kreevinien kielen pe- 
rusteella voidaan päätellä, että vatjan kielen vanhoja ään- 
nemuutoksia ovat seuraavat edellä esillä olleet tapaukset: 
st > ss, ks > hs, ps > hs, samoin k-äänteen astevaihtelu g:n 
kanssa, tavunloppuisen klusiilin säilyminen soinnillisen 
konsonantin edessä (dr, gl, gr), sananalkuisen ja likvidan 
(lja r) jälkeisen h:n katoaminen, n-äänteen assimiloitu- 
minen pitkäksi vokaaliksi s:n edessä sekä sananloppuisen 
n:n säilyminen (ks. lähemmin edellä). 


Vatjan kielen kieliopit 


Ilmestyneet vatjan kieliopit ovat tähän saakka perustuneet 
Kattilan murteeseen. Tämä kirkonkylä luterilaisine pap- 
peineen oli yli viisikymmentä vuotta suurin kiinnostuksen 

kohde, koska papit olivat vieraanvaraisia ja kylä suuri. En- 
simmäinen, August Ahlgvistin julkaisema ruotsinkieli- 
nen kielioppi ilmestyi jo vuonna 1856, ja siihen vaikutti 
suuresti suomen kielen ja kielioppien rakenne. Kielioppi 
on kuvauksena aina jonkin verran yleistävä ja normatii- 
vinen, joten julkaistut tekstit ovat usein kiinnostavampia. 
Ahlgvistin teksteissä voi nähdä monen kieliopillisen piir- 
teen kehitysvaiheita: 

1) komitatiivi ja terminatiivi esiintyvät analyyttisena 

postpositiorakenteena, esim. en voi tulla sinuukaa 'en 

saa tulla kanssasi”, menti jumalale saa ”menivät juma- 

lalle saakka, jumalan luo’; 

2) abessiivi esiintyy vielä sijamuotona, esim. tšennät- 

tä ”kengättä'; 

3) mA-infinitiivin illatiivissa ja nominien partitiivissa 

esiintyy kaksinkertainen tunnus: nöiseemaase 'alka- 

maan’, saamaase ”saamaan', armoota 'armoa'; 

4) refleksiivisten pronominien yhteydessä esiintyy pos- 

sessiivisuffiksi omasa saappogat ”hänen omat saapaan- 

sa”, mille eneleni "minulle itselleni. 


Pääasiassa Kattilan murteeseen perustuu myös Lauri Ket- 
tusen ”Vatjan kielen äännehistoria” ilmestyi alun perin 
vuonna 1915 ja uudistettuna vuonna 1930. Perusteelli- 
nen teos esittää esimerkkejä myös muista murteista jät- 
täen suhteellisen vähälle huomiolle vain Vainpuolen mur- 
teen. Siinä on yleisen kuvauksen lisäksi havainnoitu usei- 
ta olennaisia muutoksia, varsinkin loppuvokaalien häviä- 
mistä ja a/ä:n muuttumista õ:ksi tai e:ksi. 

Vainpuolen murteeseen kiinnitti ensimmäisenä lähem- 
pää huomiota O. A. F. Mustonen, joka julkaisi vuonna 1889 
Virittäjän ensimmäisessä numerossa Joenperän murteen 
tekstejä kommentteineen. Mustonen huomauttaa kirjoi- 
tuksensa alussa: ”Tässä luetellaan muutamia sellaisia koh- 
tia, joissa Joenperän vatjakko eroaa Kattilan vaista.” Ensik- 
si hän mainitsee, että ”karjalaisuutta on kielessä samoin 
kuin tavoissa ja vaateparressa erittäin paljon. Siitä on syn- 
tynyt mahdottoman suuri epähäiriö ääntämisen ja muoto- 

jen suhteen.” Toiseksi Mustonen viittaa loppuvokaalin ly- 
hentymiseen: ”Pitkä vokaali lyhentyy sanan lopussa kii- 
reesti puhuttaessa ja eräissä pikkupoikkeuksissa aina, 
esim. poolö puoleen”, pajattama ”puhumaan. Siis lähes- 
tyisi tätäkin murretta sama lyhentymisen kohtalo kuin 
viron ja eteläsuomen murteita.” Myöhemmässä aineis- 
tossa pitkät jälkitavun vokaalit ovat Vainpuolen murteista 
hävinneet kokonaan, eikä niitä enää ole partitiivissa, illa- 
tiivissa, verbin passiivissa, supistumasanojen vokaalivar- 
taloissa jne. Sitä vastoin sekundääri geminaatio on yleisty- 
nyt. Tätä on tapahtunut jatkuvasti kuluneiden sadan kah- 
denkymmenen vuoden aikana. Kieli on ikään kuin jäänyt 
puristukseen: lopusta on hävinnyt monia elementtejä ja 
sen tuloksena on syntynyt sanansisäinen geminaatio, esi- 
merkiksi tavata : tapaan > tappan, makea > makkea < mak- 
ka ja niin edelleen. 

Seuraava vatjan kielen kielioppi valmistui vuonna 
1922. Käsikirjoituksen etusivulle on kirjoitettu kyrillisillä 
kirjaimilla Esimein vadda tšeele gramaatikk "ensimmäinen 
vatjan kielen kielioppi”. Virossa toimiva Akateeminen äi- 
dinkielen seura (Akadeemiline Emakeele Selts) osti käsi- 
kirjoituksen Dmitri Tsvetkovin veljeltä Paulilta. Kielioppi 
jäi vuoteen 2008 saakka käsikirjoitukseksi, joka mainit- 
tiin eri kirjoituksissa, mutta jota ei ollut juuri kukaan pi- 
tänyt käsissään. Paul Ariste tunsi käsikirjoituksen, kuten 
hänen vatjan keruuaineistojen kartuttamista ja käsikir- 
joituksia varten ylläpitämästään mappikokoelmasta Vatja- 
laisten etnologiasta (VE VIII) ilmenee. Siihen hän on sisäl- 
lyttänyt Tsvetkovin kieliopin ja kommentoinut sitä. Tsvet- 
kov itse sanoo alkusanoissa, että käsikirjoitus ei ole täysin 
tieteellinen ja sitä pitäisi vielä muokata. Kieliopin rakenne 
on puutteellinen, ja esimerkit kirjoitettu kyrillisin kirjai- 
min. Ariste mainitsee, että kieliopin kirjoittamisen aikaan 
Tsvetkovin lingvistinen koulutus oli vajaa. Todellisuudes- 
sa se oli olematon. Siitä huolimatta Jiiri Viikberg julkaisi 
vuonna 2008 käsikirjoituksen sellaisenaan lisäten ainoas- 
taan latinalaista aakkostoa käyttävän rinnakkaissivun.59 
Kyrillisen aakkoston käyttö osoittaa, että Tsvetkov oli tar- 

koittanut teoksensa ennen kaikkea maanmiehilleen, jotka 
eivät tunteneet latinalaisia kirjaimia. Teoksesta löytää pal- 
jon hyödyllistä tietoa, koska teos on koulutetun natiivin 
kirjoittama, mutta kielioppina se ei toimi. 

Kun Paul Ariste julkaisi vuonna 1948 kolmannen vat- 
jan kieliopin, olivat hänen suorat kontaktinsa vatjan aluee- 
seen vielä vähäiset. Hän oli tehnyt yhden retken vuonna 
1942, jonka aikana hän kävi myös Kattilassa, mutta ei 
Vainpuolessa. Lisäksi hänellä oli ollut tapaamisia Helsin- 
gissä Pummalan vatjalaisen Grigori Kuzminin kanssa ja 
Viron Inkerissä Kuzminin ja Darja Lehden kanssa. Aris- 
ten Vadja keele grammatika (1948) perustuu Kattilan mur- 
teeseen ja on monessa mielessä aika sattumanvarainen 
ja suppea. Ariste kirjoitti kenttäretkipäiväkirjassaan vuon- 
na 1942: ”Puhdasta vatjaa on Kattilasta vaikea löytää, he 
sekoittavat kieleensä vahvasti venäjää ja jotkut myös suo- 
mea”.5° Sodan jälkeen Ariste ei saanut Kattilasta enää ol- 
lenkaan kieliaineistoa. 

Käyttäjän kannalta Aristen kieliopissa on useita puut- 
teita. Vatjan astevaihtelu on esitelty erikseen, mutta taivu- 
tusparadigmoihin on harvoin eksynyt astevaihtelusanoja, 
eikä niistäkään ei ole paljon apua. Kieli perustuu kokonaan 
Kattilan kieleen, joka eroaa olennaisesti nykypäiviin säi- 
lyneestä vatjasta. Ariste mainitsee Joenperän erikoisuu- 
tena jälkitavun a:n ja ä:n muuttumisen õ:ksi ja e:ksi, 
mistä on edellä tarkemmin puhetta, mutta se on luon- 
teenomaisempaa muille Vainpuolen kylille, Liivakylälle ja 
Luutsalle. Joenperän murteessa esiintyy säännöllinen lop- 
puheitto, joka on kehittynyt vielä pitemmälle kuin viros- 
sa, koska loppuheittoa on jopa ensimmäisen infinitiivin 
muodoissa, esimerkiksi kadgõt 'katketa”, klinkittäss 'sul- 
keutua” ja niin edelleen. 

Vuonna 1960 Ariste kirjasi, että orko- ja mätši-ryhmien 
kylissä puhuu vatjaa enää 25 ihmistä. Hän siirtyi pikku- 
hiljaa tutkimaan Vainpuolen vatjaa. Kirjoittaessaan vuon- 
na 1936 Tsvetkovin käsikirjoituksessa olleesta Joenperän 
murteen sanastosta Ariste mainitsee olevan tärkeää, että 
sanasto perustuu siihen murrealueeseen, josta on vähän 

aineistoa. Hän epäili, ettei tulevaisuudessa olisi enää mah- 
dollisuuksia kerätä lisää aineistoa, koska vatjan kielen 
alueelle pääsy oli maailmansotien välillä mahdotonta. Muu- 
taman vuoden ajan Tarton yliopistossa stipendiaattina 
opiskellut Dmitri Tsvetkov, josta Enn Ernits on kirjoittanut 
perusteellisen kirjan, teki yhteistyötä Lauri Kettusen kans- 
sa auttamalla häntä nauhojen kuuntelussa ja litteroinnissa 
sekä käänsi länsimurteisia kielennäytteitä Joenperän mur- 
teelle.“ Vatjan etnologiaa sisältävässä käsikirjoitusaineis- 
tossaan Ariste arvioi Tsvetkovin elämäntyötä seuraavasti: 


Akateemisen äidinkielen seuran (Akadeemiline Emakeele 
Selts) kielitieteellisessä työssä liiviläisten, inkerikkojen ja 
vatjalaisten parissa on kaikkein suurin tieteellinen saavu- 
tus Dmitri Tsvetkovin ainutlaatuinen vatjan sanasto, joka 
on Viron ja Sukukielten arkiston huomattavimpia aarteita. 
Tämä on sanakirja, jolle ei ole muista vatjan kielen koko- 
elmista löydettävissä mitään vähänkään vastaavaa. Jos kir- 
japainosta joskus ilmestyy täydellinen vatjan kielen sana- 
kirja painettuna, tulee sen perustana varmasti olemaan 


Tsvetkovin sanasto.*? 


Vatjan kielen Joenperän murteen sanasto ilmestyi Johanna 
Laakson toimittamana vasta vuonna 1995. Sanakirjan mer- 
kittävimmät osat ovat vatjankielinen aineisto, sanojen pa- 
radigmat ja venäjänkieliset käännökset. Toinen Tsvetko- 
vin käsikirjoitus, edellä mainittu vatjan kielioppi ilmestyi 
2008. 

Parin viime vuosikymmenen ajan on tutkittu lähinnä 
vain Vainpuolen vatjaa. Venäjällä on ilmestynyt hiljattain 
kaksi venäjänkielistä tutkimusta. Tatjana Agranatin vuon- 
na 2011 ilmestynyt venäjänkielinen tutkimus länsivatjan 
murteesta Zapadnyi dialekti vodskogo jazyka sipaisee mo- 
nia asioita pinnalta, eikä tekijä käsitä ollenkaan koko mo- 
nimutkaista länsimurteen aluetta, vaan käyttää pääasiassa 
sekaisin kolmen Vainpuolen kylän viimeisten puhujien 
kieltä. Lopputulos sisältää paljon virheitä ja epäluotettavaa 
kieliainesta. Perusteellinen ja otsikkoaan vastaava on 

Jelena Markusin ja Fjodor Rožanskin (2011) kaksiosainen 
monografia Sovremennyi vodski jazyk ("Nykyinen vatjan 
kieli), joka tarkastelee 2000-luvulle asti puhuttuna säily- 
nyttä vatjan kieltä eli Joenperän ja Liivakylä-Luutsan mur- 
retta. Tutkimus sisältää tekstejä, sanaston, teksteissä esiin- 
tyvien sanojen morfologiset vartalomuodot sekä murtei- 
den perusteellisen deskriptiivisen kuvauksen. Markus 
ja Rožanski ovat laatineet useita kirjoituksia Joenperän 
ja Liivakylä-Luutsan murteesta eli nykyvatjasta sellaisena, 
millaiseksi se on muodostunut 2000-luvulle mennessä. 

Vatjan kielen inkeroistumisesta huomautti Lauri Ket- 
tunen jo vuonna 1911 toteamalla, että Joenperän murre on 
vatjan, viron ja inkeroisen sekoitusta. Vuonna 1925 Dmit- 
ri Tsvetkov kirjoitti tieteellisessä Eesti Keel -lehdessä, että 
”Venäjää puhuvat kaikki, paitsi vanhin sukupolvi, jonka 
ääntäminen on virheellistä”. Tsvetkovin mukaan vatjalai- 
nen on ortodoksisen uskonnon takia menettänyt identi- 
teettinsä ja tullut sekä sielultaan että kieleltään venäläi- 
seksi: ”Omaksumalla tehokkaasti venäjää se unohti yhtä 
tehokkaasti äidinkielensä.” Hän puhuu siitäkin, miten 
mielellään vatjalainen siirtyy käyttämään inkeroista. Heti 
kun vatjalaisperheeseen ilmestyy inkeroista puhuva nuo- 
rikko, alkaa koko perhe puhua inkeroista.t Vuonna 1943 
Ilmar Talve havainnoi kenttäretkimuistiinpanoissaan, 
että vatjaa puhutaan, mutta mieluummin puhutaan suo- 
mea ja inkeroista.5 Samalla inkeroisen Soikkolan mur- 
teen vaikutus Joenperän vatjalaisten kieleen on koko ajan 
kasvanut. 

1960-luvulla tekemissään muistiinpanoissa Ariste 
luonnehti erään perheen kielenkäyttöä emäntäänsä laina- 
ten seuraavasti: ”Miehelle sanon Ota pudroa!, isälle Võta 
rooppaa!, pojalle Vozmi kašu!” Kielellisistä valinnoista il- 
menee, että aviomies puhuu inkeroista, isä vatjaa ja pojan 
kanssa oli alettu puhua venäjää. Poika kuului viimeisiin 
vatjalaisiin, joka saattoi jotakin muistaa vatjan kielestä, 
koska sitä puhuttiin isovanhempien kanssa. Aristen kir- 
joituksista levisikin yleinen mielipide, että ”kunnon vat- 
jan” puhuminen loppui, kun vatjan puhuminen loppui 

Kattilan seudulla ja itävatjalaisissa kylissä. Kun Helsingin 
yliopiston itämerensuomalaisten kielten professori Sep- 
po Suhonen kävi vuoden 1991 kesällä Vainpuolessa, hän 
oli yllättynyt siitä, että ylipäätään kuuli vielä vatjaa.°° Se oli 
inkeroisvaikutteista, mutta kuitenkin melkein samanlais- 
ta vatjaa kuin Mustonen kuuli vuonna 1883. 


Vatjan suhde naapurikieliin 


Inkerinmaa on historiallisesti ollut hyvin monikielinen 
alue, jossa on ollut poikkeuksellisen paljon eri lähisuku- 
kielten välisiä kontakteja.” Alueella puhuttiin 1800-luvul- 
la neljää itämerensuomalaista kieltä: vatjaa, inkeroista, in- 
kerinsuomea ja viroa, joista vatjaa voidaan perustellusti 
pitää kaikista omaperäisimpänä. Vatjalaisyhteisö oli kui- 
tenkin jo tuolloin puhujamäärältään selvästi pienin. Vatja- 
laiset myös osasivat tavallisesti muitakin kieliä, mainittu- 
jen lisäksi myös venäjää. Muut kuin Vainpuolen vatjalaiset 
assimiloituivatkin etupäässä venäjänkieliseen väestöön. 

Vatjan eri murteet ovat olleet kosketuksissa inkeroisen 
ja inkerinsuomen murteisiin. Vainpuolen vatjalla ja vat- 
jan itämurteilla on enemmän yhteistä inkeroisen kanssa 
kuin esimerkiksi Kattilan murteella. Joenperän murteella 
on yhteisiä piirteitä inkeroisen Ala-Laukaan ja Soikkolan 
murteen kanssa, itävatjalla Hevaan murteen kanssa. Sil- 
miinpistävimpiä niistä on arkaainen piirre, sanaloppui- 
sen k:n ja h:n säilyminen itävatjassa ja inkeroisen Hevaan 
murteessa, esimerkiksi kummassakin itävatja päreg päre" 
ja inkeroinen (Hevaa) pereh 'perhe”. Ilmiö on itämeren- 
suomalaisissa kielissä harvinainen. 


Inkeroisen Ala-Laukaan murteissa on foneettisia piirtei- 
tä, jotka ovat samanlaisia ainoastaan vatjan kielen kans- 
sa, esimerkiksi 

1) sibilantista s puuttuu 5:n vivahde; 

2) h on hävinnyt sanansisäisissä konsonanttiyhtymis- 

sä konsonantin jäljestä: vana karu 'vanha karhu”; 

3) Jälkitavun vokaalit ovat lyhentyneet tai hävinneet 

samoin kuin länsivatjan Vainpuolen alueen Joenpe- 
rän murteessa ja Kukkosin kylän murteessa: poik : poi- 
kA "poika : poikaa”.*$ 


Vainpuolen vatjan inkeroisperäisiä piirteitä ovat 
1) 3. persoonan personaalipronomini hään, hüü; 
2) passiivin muodostaminen: annöta pro antaassee; 
3) õ: n sijasta o: olud olut, ohtogo 'ehtoo, ilta”; 
4) e-vartaloisten substantiivien taivutus yksikössä i-var- 
taloisina, minkä takia esim. yksikön ja monikon par- 
titiivi ovat identtisiä: yks. ja mon. part. järviä "järveä. 
järviä”. 


Jotkin vatjaa, inkeroista ja suomen murteita yhdistävät 
piirteet ovat voineet kehittyä yhteisen kehityksen tulokse- 
na, mutta muutamien piirteiden osalta voisi epäillä, että 
vatjan kieli tai vatjalainen substraatti on ollut olennaise- 
na tekijänä sen yleistymisessä. Toisaalta esimerkiksi vat- 
jan kielen sekundaari geminaatio on ilmeisesti syntynyt 
suhteellisen myöhään inkeroisen vaikutuksesta. Se, että 
nykyisin puhuttavassa Vainpuolen murteessa geminaatat 
ovat pitkiä, saattaa johtua suomen kielen vaikutuksesta. 
Myöskään jälkitavujen pitkien vokaalien lyhentyminen ei 
ilmeisesti ole vatjalähtöinen, koska sitä esiintyy ainoas- 
taan Vainpuolen vatjassa ja Ala-Laukaan murteessa. 
Vatjan kielen vaikutus muihin Inkerinmaan itäme- 
rensuomalaisten kielten murteisiin on ilmeisin Ala-Lau- 
kaan alueella. Vähemmän ilmeistä vatjan kielen vaikutus 
on inkeroisen Soikkolan murteessa, koska kaikki Soikko- 
lan murteen ja vatjan kielen yhteiset piirteet ovat luon- 
teenomaisia myös paikallisille suomen murteille.*9 Aina- 
kin Lauri Kettusen mielestä konsonanttien liudennuksen 
puuttuminen ja pitkien vokaalien ee, oo, ää säilyminen in- 
keroisessa aiheutuvat vatjan kielen vaikutuksesta.7° 
Vatjassa on myös runsaasti piirteitä, jotka yhdistävät 
sen viroon. Osa on sellaisia, jotka esiintyvät viron kirja- 
kielessä, kun taas osalla on rajatumpi vertailukohde viron 
murteissa, erityisesti viron koillis- tai itämurteissa. 

1) õ:n esiintyminen: viro lõuna 'lounas, etelä”, vatja põlõb 
"palaa”, vatja võõraz, viro võõras 'vieras”. Vatjan kielessä 5 
voi esiintyä kaikkialla sanassa, virossa ainoastaan ensim- 
mäisessä tavussa. 

2) Sananalkuinen h on kadonnut: opön 'hevoner”, öpöin 
"hopeinen. Samoin on viron puhutussa yleiskielessä 
(h)obune ”hevonen' ja useissa murteissa. 

3) Konsonanttiyhtymässä ns n:n kato johtaa pitkän vokaa- 
lin syntymiseen: vatja kaasi, viro kaas 'kansi, vatja tšüüsi, 
viro küüs 'kynsi, vatja pöösaad 'pensaat”, viro põõsas 'pen- 
sas”. 

4) Pitkä vokaali on useissa murteissa säilynyt, samoin vi- 
ron kirjakielessä: vatja tüü 'työ', viro töö, vatja ja viro tee 
tie", vatja ja viro (murt.) pää pää, Soomõmaa ’ Suomenmaa’. 
5) Yksikön preesensin kolmannen persoonan pääte on 
kummassakin kielessä -b: vatja ja viro võtab 'ottaa', vatja 
meeb'menee.. 

6) Pitkä vokaali on lyhentynyt h:n edessä sekä virossa että 
vatjassa: mehed 'miehet, vatja mahaa, viro maha 'maahan'. 
7) Painottoman tavun jälkikomponentti on kadonnut: vat- 
ja iloza "iloinen, kaunis”, viro ilus 'kaunis”. 

8) Kolmannen persoonan pronominit ovat kehittyneet 
demonstratiivipronomineista: vatja tämä, viro tema 'hän, 
vatja nämä (d), viro nemad he. 


Vatjan sanastosta 


Vatjan kielen perussanasto on yhtenäinen muiden itäme- 
rensuomalaisten kielten kanssa. Vanhaan sanastoon kuu- 
luvat myös samat varhaiset balttilaiset ja germaaniset lai- 
nat, jotka esiintyvät muissa itämerensuomalaisissa kielis- 
sä. Vanhoja slaavilaisia lainasanoja ei tunneta enempää 
kuin muissakaan sukulaiskielissä, ja ne on mukautettu 
vatjan kielen foneettiseen järjestelmään: akkuna 'ikkuna, 
tuska 'suru”, luzikka 'lusikka”, niitti lanka”, sirppi 'sirppi, 
värttänä 'värttinä”. Tosin vatjasta ja virosta löytyy sellaisia 
vanhoja slaavilaisia lainoja, joita muista itämerensuoma- 
laisista kielistä ei löydy, kuten vatjan kielessä kaatsad, 


HEINIKE HEINSOO 


etelävirossa kaatsad ”housut', vatja kurpa, viro kurb 'surul- 
linen”, vatja mäsätä, viro mässata 'kapinoida”. 

Pääosa kristinuskon myötä kieleen tulleesta sanastosta 
on nuorempaa, eikä se ole äänteellisesti täysin mukautu- 
nut vatjaan: diakona "diakoni, rääštoga 'joulu”, raaju ”para- 
tiisi', molevenja ”rukous', raadunittsa (venäjäksi radunitsa) 
"pääsiäisen jälkeinen kuolleiden muistotilaisuus haudalla”, 
käännöslaina enipäivä (venäjäksi velik-den 'suuri päivä, 
pääsiäinen’) 'pääsiäinen”, veerissee (venäjäksi vodokreštša) 
loppiainen” ja käännöslaina urpadoo nätilpäivä (venäjäksi 
verbnoje voskresenje) 'palmusunnuntar. 

Nuoria lainoja ovat Ziivatta (venäjäksi Zivoty) 'karjaeläi- 
met, riiga (venäjäksi riga) riihi”, starikka (venäjäksi sta- 
rik) 'ukko', bohattõri (venäjäksi bogatyr) jättiläinen, san- 
kari”, propkö (venäjäksi propka) 'korkki, pristani (venäjäk- 
si pristan) 'satamalaituri? ja paaru (venäjäksi par) ”höyry'. 

Venäläinen kulttuuri tunkeutui vatjalaisalueelle 1800- 
luvulla osaltaan koululaitoksen leviämisen myötä, mikä 
näkyy myös sanastossa: škoulu 'koulu, utšitelja "opettaja. 
Neuvostoaika toi mukanaan oman, järjestelmää kuvasta- 
van terminologiansa: selsovet 'kyläneuvosto', brigadira 
”työnjohtaja”, revoluucci (venäjäksi revoljutsija) 'vallanku- 
mous”. Monet vanhat kasvinnimet unohtuivat, ja niiden 
tilalle tulivat venäjänkieliset vastineet esimerkiksi liippa 
pro niini 'lehmus”, kleeveri pro ärüd 'apila'. 

Vatjan kieleen on omaksuttu venäjän kielen mukainen 
passiiviin perustuva monikon kolmas persoona preesens- 
ja preteritimuotoihin: nämäd mennää ja nämäd mentii 
"he menevät (he mennään) ja ”he menivät (he mentiin)”, 
vatjankielisen rakenteen tilalle: nämäd meneväd, nämäd 
meniväd.?" 

Maantieteellistä vatjan ja viron läheisyyttä heijastaa se, 
että niissä on yhteisiä sanastollisia piirteitä, joita ei esiin- 
ny muissa itämerensuomalaisissa kielissä, esimerkiksi 
vatja õuna, viro õun 'omena”, vatja piimä, viro piim 'maito', 
vatja iloza, viro ilus kaunis”, vatja lautta, viro laut 'navetta”, 
vatja laukopäivä, viro laupäev lauantai’, vatja liblo, viro lible 
”helve' (kasvitieteellinen termi). Myös viron Kodaveren 

murteessa on paljon vatjalaisia piirteitä.”? Lisäksi vatja on 
omaksunut ala- ja yläsaksalaisia lainoja viron kielen kaut- 
ta: vatja kruuvi, viro kruvi 'ruuvi, vatja müüri, viro müür 
*muurr,, vatja vokki, viro vokk 'rukki'. 

Inkeroisen puhuma-alueen siirtyessä lännemmäksi ja 
asutuksen sekoittuessa on vatjaan tullut lainoja myös in- 
keroisesta ja seka-avioliitotkin olivat tavallisia. Vainpuo- 
len kylissä inkeroisvaikutteet ovat hyvin silmäänpistäviä, 
ja siellä esiintyy sanoja kuten: häülüä 'kuljeskella”, keittää 
"keittää, vohma 'tyhmä', heeno hieno”, harkkamuz 'askef, 
turha ”turha', voima 'voima”. 

Vatjalaisten naapurustoon 1600-luvulla levinnyt inke- 
rinsuomalainen asutus on myös jättänyt jälkensä sanas- 
toon: trenki länsisuomen trenki 'renki', helvetti, keppi, kirk- 
koluterilainen kirkko", miirkkii, müllü, hattu, kalkki, huma- 
laza, siunata, rauha. Myös inkerikot ovat omaksuneet sa- 
mat sanat. Toisaalta inkerinsuomalaisesta Kurkolan mur- 
teesta voidaan löytää vatjalaista vaikutusta sekä sanastosta 
että kieliopillisesta järjestelmästä. 

Pelkästään vatjalaisia sanoja tunnetaan vain muutama. 
Sellaisia ovat ainakin tSiutto ”paita' ja ruhipuu vainajan 
arkku’. 


Sanaston muutokset kielikontaktien 
valossa 


Kielikontaktien aiheuttamasta sanaston muutoksesta oli- 
si syytä puhua ennen kaikkea nykyisin vielä jonkin verran 
puhuttavan Joenperän murteen perusteella. Vatjalaiset 
ovat jo kauan osanneet kolmea kieltä — vatjaa, venäjää ja 
inkeroista. Venäjää alettiin yleisesti puhua 1900-luvun 
alussa, minkä lisäksi inkerikkojen kanssa siirryttiin yleen- 
sä käyttämään inkeroista. Näin ollen kieli yksin ei enää ol- 
lut määräävänä etnisen identiteetin ilmaisijana. Vuonna 
1925 Joenperältä kotoisin ollut Tsvetkov kirjoitti: ”Fi ole 
ihme, että käsitys vatjalaisista ei ole yhdenmukainen: kä- 
sityksissä heijastuvat henkilökohtaiset luonteenpiirteet, 
ne ovat yksipuolisia ja idealisoituja.”? 

Vatja on Inkerinmaalla myös substraattikielen asemas- 
sa. Pitkään ainoastaan vanhukset, jos hekään, käyttivät 
vatjaa arkikielenä. Kaikilla nuoremmilla oli käytössä jo- 
kin toinen kieli, tavallisesti venäjä. Tällainen adstraattikie- 
li työnsi äidinkielen loitommalle. Tsvetkov kuvasi kielen- 
vaihtotilannetta vuonna 1925 seuraavasti: 


Mitä tapahtuu, kun vatjalaiseen taloon, jossa vielä puhu- 
taan vatjaa, tuodaan inkerikkonuorikko? Kaikki perheen 
jäsenet, jopa vanhukset, alkavat puhua inkeroista, ja si- 
ten monissa taloissa inkeroinen nousee vatjan kielen ti- 
lalle. Luonteenomaista on myös, että puhuessaan vatjaa 
osaavan inkerikon kanssa vatjalainen ryhtyy jopa hyvil- 

lä mielin käyttämään inkeroista. Tästä näyttääkin johtu- 
van, että kaikissa edellä mainituissa neljässä [länsivatja- 
laisessa] kylässä puhutaan erilaista murretta. — — Erityisen 
suuri inkeroisvaikutus näkyy Kukkosin kylässä, sillä se on 
erillään muista vatjalaiskylistä ja siellä inkeroisvaikutteet 


omaksutaan helposti seka-avioliittojen myötä. 


Ilmar Talve luonnehti sota-aikana Inkerinmaalla vierailles- 
saan syyskuun 11.—13. päivänä vuonna 1942 Vainpuolessa 
Joenperän kielitilannetta seuraavasti: 


Vatjaa puhutaan, mutta minulle jäi sellainen vaikutelma, 
että se ei ole enää elävää kieltä, enemmän käytetään inke- 
roista tai suomea. Myös vatjalaiset itse käyttävät keskenään 
kieltä, jossa on hyvin paljon inkeroisvaikutteita. Jopa lap- 


setkin puhuvat inkeroista, vaikka osaavat myös vatjaa.” 


Adstraattikieliä voi olla useita: varhaisempana voidaan pi- 
tää inkeroista, uudempana venäjää, joka on syrjäyttänyt 
sekä vatjan että inkeroisen. Nykyään inkerikon kanssa 
keskustellaan venäjäksi. Venäjä on pitkään ollut alueen 
kulttuurikieli, josta vatja on omaksunut lainoja. Paul Aris- 
te luonnehti 1950-luvun vatjalaisten kieltä seuraavasti: 

Vatjalaisissa kylissä voi tavata sellaisia asukkaita, jotka luu- 
levat osaavansa sujuvasti vatjaa, mutta tosiasiassa he pu- 
huvat vatjan ja inkeroisen tai joissakin tapauksissa vatjan 
ja suomen sekakieltä. Tällaiset kielisuhteet ovat hyvin ylei- 
siä Joenperällä, Liivakylässä ja Luutsassa. Sekakieltä pu- 
huvia olen joutunut yksitellen ”tenttaamaan” varmistuak- 
seni, miten paljon heidän puheessaan on vatjaa. Henkilöt, 
joiden kielessä vatjalaiset elementit ovat enemmistönä, on 
luettu vatjan kielen puhujiksi. Ne, joilla inkeroiselementit 
ovat enemmistönä, on luettu inkeroisen puhujiksi. Maini- 
tuissa kolmessa kylässä sekakielen puhuminen on sen ver- 
ran yleistä, että myös inkerikot käyttävät kielessään run- 


saasti vatjalaisuuksia.?° 


Ariste arvioi vuonna 1960, että koko Kattilan ja Matin 
alueella (siis länsivatjan mätši- ja orko-ryhmissä) vatjan 
kieltä hyvin osaavia oli alle 25 henkeä. Suurin piirtein sa- 
man verran kieltä hyvin taitavia oli Joenperällä, Liivakyläs- 
sä ja Luutsassa, enemmistö heistä kahdessa viimeksi mai- 
nitussa kylässä.77 Myöhemmin Ariste totesi edelleen: 


Viimeisten sadan vuoden kuluessa vatjan kieli on nopeas- 
ti väistynyt toisten kielten, erityisesti venäjän tieltä. Tähän 
on monta syytä. Kun viime vuosisadalla Venäjältä poistet- 
tiin feodaalijärjestelmä, vatjalaisillekin tarjoutuivat parem- 
mat mahdollisuudet siirtyä kotiseudulta muualle. Nuoret 
vatjalaismiehet ja -naiset lähtivät töihin venäläisiin kau- 
punkeihin ja asutuskeskuksiin. Vatjalaisilla oli tavallisesti 
vähän maata ja suuret perheet. Toimeentulo tuli hakea 
muualta. Vieraalla paikkakunnalla venäjän kielestä tuli 
nuorten puheessa sujuvampi, koska uudet ajatukset tai- 
puivat paremmin venäjäksi. Vatjaksi ei ollut tarvittavaa sa- 
nastoakaan. Kielellä ei ollut elinvoimaa, kun ei ollut oma- 
kielistä kirjallisuutta, jonka avulla olisi voitu luoda uusia 


sanoja. 


Uudet sanat lainattiin tietenkin venäjästä, mutta jossakin 
määrin niitä myös johdettiin. Esimerkiksi käytettiin rin- 

nakkain omaa sanaa heläiittää ja venäläislainaa zvonittaa 
"soittaa puhelimella'; johdoksia: sõnakopittõja sanakirja”, 
päiviisikko 'kalenteri. 

Vatjan kielen hiipumista ovat kiihdyttäneet venäjänkie- 
linen koulu, kirjallisuus ja joukkotiedotusvälineet. Vain- 
puolessa kielellinen venäläistyminen tapahtui kuitenkin 
hitaammin, koska kontakteja venäläisiin ja venäjän kie- 
leen oli siellä vähemmän ja alueella puhuttiin myös mui- 
ta itämerensuomalaisia kieliä. Vainpuolen vatjalaisnuoret 
siirtyivät usein töihin Viron puolelle Narvaan tai virolai- 
siin maataloihin ja olivat kontaktissa viroa puhuviin. Vie- 
lä toisen maailmansodan jälkeen ennen Viron kollektivi- 
sointia käytiin töissä rajaseudun maatiloilla ja saatiin si- 
ten elintarvikkeita puutteessa oleville omaisille.78 


Kirjoitettua vatjaa 


Vatjaa ei ole kirjoitettu muuta kuin tieteellisiin tarkoituk- 
siin. Tavalliselle lukijalle tarkoitettua kirjoitettua vatjaa 
ei juuri ole. Eri murrealueilta kerätyt muutamat sadut 
on kirjoitettu epäjohdonmukaisesti ja niissä on sekaisin 
eri murteita ja kirjoitustapoja. Standardoidun kirjakielen 
puuttuessa vatjan kielen kirjoittaminen on ollut tutkijoil- 
lekin haastavaa. Tätä ovat pohtineet lähemmin Enn Ernits 
ja Heinike Heinsoo.” 


REE SASHA SAA ASP SHI AH 


Vadda sõnakopittõja -kirjan kansi (Heinsoo 2015). 


233 


https://doi.org/ 10.21435/ skst.1467 


Vuodesta 2010 alkaen olen järjestänyt nelipäiväisiä 
vatjan kielen kursseja Ämmesse vunukkassaa ”Mummosta 
lapsenlapseen'. Kurssit on tarkoitettu Liivakylä-Luutsan 
vatjaa puhuville asukkaille, jotka ovat kuulleet kieltä vain 
lapsuudessaan vanhempien ja isovanhempien puhuessa 
keskenään. Kurssien tuloksena syntyi ensimmäinen vat- 
jankielinen lukukirja ja sanasto Vadda sõnakopittõja.?° Sa- 
nastossa ovat edustettuina vatja, suomi, viro, venäjä ja 
englanti, ja sitä voi käyttää kaksisuuntaisesti. Se sisältää 
suurin piirtein 1000 hakusanaa vartalomuutoksineen. 
Suurin kysymys kirjaa kootessa oli käytettävän murteen 
valinta. Tässä lyhyt kappale lukukirjasta kolmena eri ver- 
siona: 


Joenperän vatjaa 

Miä öön Mafo. Miä elän Petteriz a tšezäl õõn maal. Mil on 
ämm Jõgõperäl i hään pajatab vaissi. Ku miä Petteriz juttõn, 
etti ämm tunnõb pajatta, tšennid eb tää, miltin mokom tšeel 
on. 


Liivakylä-Luutsan vatjaa 

Miä õõn Mafo. Miä elän Petteriz, a tsezälle õõn maallö. 
Millö on ämme Jögöperälle i tämä pajatõb vaddassi. Ku miä 
Petteriz juttõn, što ämme tunnöb pajatta, tšenni eb tää, miltin 
mokomain tšeeli on. 


Kattilan vatjaa 

Miä õlõn Mafo. Miä elän Petterizä, a tšezällä ölön maalla. 
Milla on ämmä Jõgõperällä i tämä pajatab vaddalaizõssi. Kui 
miä Petterizä juttõlõn, što ämmä tunneb pajattaa, tšennid eb 
tää, miltiin mokoma tšeeli on. 


Minä olen Marjo. Minä elän Pietarissa, mutta kesällä olen 
maalla. Minulla on anoppi Joenperällä ja hän puhuu vat- 
jaa. Kun minä Pietarissa kerron, että anoppi osaa puhua 
vatjaa, kukaan ei tiedä, millainen sellainen kieli on. 

Koska nykyisin puhutaan vain vähän Vainpuolen murteita, 
oli valittava Joenperän ja Liivakylä-Luutsan murteen välil- 
lä. Joenperän murteessa on paljon loppuheittoa, mikä te- 
kee kielestä vaikeamman, ja näin ollen kirja on kirjoitettu 
pääasiallisesti Liivakylä-Luutsan murteella. 

Suurena edistysaskeleena kursseille on vuodesta 2016 
lähtien tullut mukaan erillinen ryhmä nuorille, minkä ta- 
kia on myös tarvittu uudentyyppisiä opetusvälineitä. Vuo- 
den 2016 lopussa ilmestyi Heinike Heinsoon ja Nikita 
Djatškovin toimittamana Vatjan lukõmikko-päivezikkö 
2017-2018 eli kalenteri ja alkeisoppikirja, joka sisältää 
muutakin tietoja vatjalaisista. Vuonna 2017 ilmestyi vat- 
jan korttisarja Liivakylä-Luutsan murteella kirjoitettuine 
vatjalaisine sananlaskuineen, ja muitakin materiaaleja on 
koostettu. Vatjan kielen opetusvälineitä ja muuta aineis- 
toa ovat julkaisseet myös Mehmet Muslimov ja Olga Kon- 
kova. % 


Voivatko vatjan kieli ja vatjalaisuus säilyä? 


Vainpuolen vatjalaiset ovat pyrkineet säilyttämään vatja- 
laisen identiteettinsä. Neuvostoliiton hajoamisen jälkeen 
1900-luvulla syntyi Vatjanmaalla ja Pietarissa jopa vatja- 
laisliike. Yksittäiset aktiiviset henkilöt ovat viime vuo- 
sina pitäneet liikettä hengissä. Venäläissyntyinen Tan- 
ja Jefimova perusti museon miehensä Sergei Jefimovin 
vanhempien taloon Luutsan kylään ja keräsi kyläläisiltä 
vatjalaisia esineitä. Hän keräsi materiaaleja eri arkistois- 
ta ja kokosi vatjalaisaiheisen kirjaston. Vuonna 2001 tuli- 
palo tuhosi kuitenkin paljon arvokasta aineistoa. Ennen 
paloa museossa oli 70 kansatieteellistä esinettä ja yli 200 
vanhaa valokuvaa. Vuonna 2005 museo muutti Jefimo- 
vien talosta läheiseen taloon ja avattiin uudestaan Luut- 
san kyläjuhlissa. Tämäkin museo paloi syksyllä 2006, ja 
esineistöä pystyttiin pelastamaan vain vähän. Museohan- 
ke on saanut paikallisten viranomaisten tuen ja museon 
uusi upea rakennus valmistui vuonna 2014. 

Luutsan kylän vuosipäivää alettiin viettää vuonna 2000. 
Pietarin etnografisen museon tietojen perusteella kylä 
täytti tuolloin viisisataa vuotta. Vuosittaista kyläpäivää vie- 
tetään heinäkuussa. Ohjelmassa on lauluja, tansseja ja pe- 
rinneruokia. Juhlien järjestelyistä ovat huolehtineet pai- 
kalliset aktivistit, mutta myös tavalliset kyläläiset. 

Joulukuussa 2001 pietarilainen taiteilija Aleksander 
Gurinov suunnitteli vatjalaisten lipun, ja vähän myöhem- 
min pietarilainen taiteilija ja venäjänkielisen Inkerin- 
maan runoilijana tunnettu Vladimir Zernov suunnitteli 
vatjalaisten vaakunan. On luotu jopa vatjalaisten hymni. 
Se on tehty luutsalaisen Fenja Petrovan laulaman venä- 
jänkielisen laulun Hyvästi, anteeksi, rakkaani (venäjäksi 
Prosti, proštšai, ljubimyi moi) pohjalta. Laulua on laulettu 
Luutsassa saateltaessa hääkulkuetta kirkkoon. Laulun so- 
vitti hymniksi Tatjana Jefimovan poika Ivan. % 

Viimeisten kymmenen vuoden aikana Joenperän kou- 
lu ja sen venäläiset oppilaat ovat olleet kiinnostuneita vat- 
jan kielestä ja kulttuurista. Syyslukukaudesta 2005 läh- 
tien lapsia on opetettu valmistamaan vatjalaisia perinne- 
ruokia, käsityötä taitavat ovat ryhtyneet opettamaan pirta- 
vöiden punontaa ja kankaan kutomista, ja kerätystä mai- 
tohorsmasta valmistetaan Kaporjen teetä (kaporski tšai). 
Pietarilaiset ja virolaiset folkloristit ovat opettaneet vatja- 
laisia kansanlauluja ja Pietarissa on järjestetty vatjalaisai- 
heisia valokuvanäyttelyitä. 

Huhtikuun 26. päivänä vuonna 2005 perustettiin Vat- 
jan kulttuuriseura, jonka päämääräksi asetettiin vatjalai- 
seen kulttuuriin perehtyminen ja sen säilyttäminen. Seu- 
ralla on ollut parempia ja huonompia aikoja. Sen kotisivu- 
jen osoite on www.vadjamaa.narod.ru. Sivuilla on muun 
muassa virtuaalimuseo, tapahtumakalenteri ja ääninau- 
hoitteita. Kesällä 2005 ilmestyi venäjänkielisen vatjalais- 
aiheisen sanomalehden Maavätsi (suom. Maanväki) en- 
simmäinen numero. Vuosittain sanomalehteä on ilmes- 
tynyt joitakin numeroita, ja siinä esitellään Vatjan kult- 
tuuriseuran toimintaa eli niin sanottua kulttuurin ja hy- 
väntekeväisyyden alaista Vatja-projektia. 

Vuoden 2008 lokakuussa vatjalaiset otettiin Venä- 
jän federaation vähälukuisten alkuperäiskansojen luette- 
loon (Jedinyi peretšen korennyh malotšislennyh Rossii). Sii- 
hen kuuluminen antaa joitakin oikeuksia, mutta hallinto- 
elimillä on ”oikeus” suojella vain tietynlaista elintapaa ja 
kulttuurin säilymistä. Kyseiseen luetteloon voidaan lisätä 
kansa, jonka kielen puhujia on vähemmän kuin 50000 
henkilöä ja jotka asuvat alkuperäisellä alueella alkuperäi- 
sellä tavalla. Miten siitä päätetään, ei ole tarkemmin mää- 
ritelty. Uudessa Venäjän passissa kansallisuutta ei merki- 
tä ja näin ollen päätöksenteossa on olennaista perinteinen 
asuinpaikka. 

Vatjalaisista on tehty myös muutama dokumenttielo- 
kuva, kuten Väinölän lapset. Vatjalaiset (Helsingin yliopis- 
to 1996), Mummojen kansa (Hannu Hyttinen 1997), Aka- 
deemik Ariste kaks armastust. Vadjalased (Madis Arukask, 
Ergo-Hart Västrik ja Taisto Raudalainen) sekä Ja päästa 
meid ära kurjast (Taisto Raudalainen ja Ergo Västrik 2004), 
joka on kokonaan vatjankielinen. Dokumentin päähen- 
kilö Tatjana Prokopenko pajattaa kaunista sujuvaa vatjaa. 
Hän olikin viimeinen vatjan puhuja, jonka ei tarvinnut 
puhuessaan etsiä omakielisiä sanoja — ne olivat hänen si- 
sällään olemassa. Venäjänkielisessä vatjalaisten mennei- 
syyttä ja nykypäivää esittelevässä dokumentissa Vatjalai- 
set. Katoavan kansan menneisyys ja nykyisyys (venäjäksi 
Vod. Prošloje i nastojaštšeje iztšezjuštšego naroda; Olga Kon- 
kova 2003) ei kuule sanaakaan vatjaa. 

Vuosina 2013-2016 Facebookissa toimi sivu ”Sana vat- 
jaa päivässä”, jolla oli loppuvaiheessa lähes 1000 seuraa- 
jaa. Vilkasta kiinnostusta osoittavat lukijat kysyivät lisäsa- 
nastoa eri elämänalueilta, jopa tähtitieteestä. 

Nykyään vatjaa ei enää puhuta arkikielenä. Kymmen- 
kunta ihmistä 55 ja 80 ikävuoden välillä ymmärtää vielä 
vatjaa, mutta heidän on vaikea sanoa sitä äidinkielekseen, 
koska äidit eivät ole heidän kanssaan enää puhuneet vat- 
jaa. Jo heidän ikäpolvensa kuuli kieltä ainoastaan van- 
hempien ja isovanhempien keskusteluissa. Sitä kuitenkin 
vielä ymmärretään ja on toivoa, että kiinnostusta kieleen 

riittää tulevaisuudessakin. Ainakaan muisto kielestä ei Setälä 1964; Seppo Suhonen ja Lauri Posti työstivät Setälän 


häviä, kuten erinomainen kielenopas Dunja Mihailova materiaalit painokuntoon vuonna 1964. 
Kettunen 1930 (1915); Kettunen 1930: XI. 
31 SKVRIV3, Vatjalaiset runot. 

Kettunen & Posti 1932. 


33 Lensu1930. 


sanoi: ”No ku tulõb unohtamizõ5 körd, nii taitaa õmaa 
tšeeli vai jääb” No jos tulee unohduksen aika, jää oma kie- 
li kuitenkin”. Tämä ei valitettavasti toteudu sellaisessa ta- 
pauksessa, jossa yksi sukupolvi on väkivaltaisesti jätetty 


34 Ränk1960; Talve 1982. 
ilman tätä taitoa. Kuten sanalasku sanoo, tšeeli veeb vaikka — 35 Adler1968. 
Viipurii kieli vie vaikka Viipuriin”. 36 VP, 55. 
37 Ariste 1960b; 1986. 
38 VP, 97. 
va Heinsoo 1991, 451. 
Viitteet ; i Olen I sims lähemmin Aristen suhteesta Vain- 
PSN puolen vatjaan (Heinsoo 2006). 
E Ligi 1989, wi 41 VKS; VKS 2013. Vatjan tutkimushistoriasta on perusteellisesti 
= Kallio 201;220;204; kirjoittanut Enn Ernits (2017). 
3 Sjogren 1883, 26. 42 Viitso 2008, 65; Kallio 2014, 162. 
4 Rjâbinin e ä 43 August Ahlgvist ja Tatjana Agranat mieltävät terminatiivin 
5 Ariste 1965, 96-97; Mikkola 1932, 29. ja komitatiivin postpositioksi (Agranat 2007, 2013; Ahlqvist 
6 Schlegel 1831. 1856). 
7 Grünthal 1997: 113-149; Selart 1998. 44 Ernits 2005: 80; Suhonen 1985. 
8 Laul 1982, 21. 45 Ernits 2005, 76-89. 
9 Selart 1993, 63; Elomaa 1998, 159. 46 Viitso 1981, 94. 
10 Moora & Moora 1964: 188, Ligi 1989, 22; Selart 1998, 64. 477 Etmisaoos; 80, 
11 Moora & Moora 1964, 188; Ligi 1989, 22. 43 Ernits 2005, 78. 
12 Schlegel 1815; Köppen 1851. 49 Adler 1968. 
a ke = Vatjalaisten ja inkerikkojen lukumäärästä E E 
ks. Ernits 2020 sekä Kuznetsova ym. 2015. a N i 
5000 N 53 Winkler 1997, 14-16. 
16 Grünthal 1997, 121-128; Västrik 2007, 27—34. 54 Ernits 4005. 70-80. 
17 Grünthal 1997, 121-149; Selart 2002. 55 Winkler 1997, 14-37. 
18- Winkler 1997 N 56 Kettunen 1930 (1915). 
19 Ränk 1960; Västrik 2007. 57 Mustonen 1883, 163, 165. 
20 Saloheimo 1991, 81. 58 VP, 5-6. 
21 Karamzin 1816-1829. 
N 59 Tsvetkov 2008. 
22 Sjögren 1833, 27. 60 VP, 27. 
23 Ojansuu 1906, 1-2. 61 Ernits 2009. 
24 Musajey 2003, 240. 62 Ariste 1936. 
25 Kas 1995, 36. 63 Markus & Rožanski 2011. 
2b I JI 64 Tsvetkov 1925. 
27; Opik 1970; 65 Talve 1942, 80. 
28- Porthan 1802; 66 Henkilökohtainen tiedonanto. 

67 Ariste 1969, 1975; Björklöf 2012, 2019; Savijärvi 1998. 

68 Ernits 2005, 80. 

69 Laanest 1986, 147-151. 

70 Kettunen 1930, 173—174. 

71 Ariste 1960a, 207. 

72 Kettunen 1914. 

73 Tsvetkov 1925, 41. 

74 Tsvetkov 1925, 42. 

75 Talve 1942, 80. 

76 VP 59-70. 

77 Ariste 1960a, 208. 

78 Heinsoo 2006, 27. 

79 Ernits 20062; 2006b; 2010; Heinsoo 2011. 

80 Heinsoo 2015. 

81 Heinsoo 2017; 2017; 2018; Heinsoo & Djatškov 20162, Hein- 
soo & Djatškov 2016b. 

82 Konkova 2008; 2014; Konkova & Djatškov 2017; Vadda 2003; 

83 Heinsoo & Kuusk 2011. 

84 Heinsoo & Kuusk 2004. 

VATJALAISTEN AINEELLINEN KULTTUURI 


Enn Ernits 


Vatjalaisten aineellinen kulttuuri on saanut vaikutteita 
monelta suunnalta ja muuttunut aikojen kuluessa hyvin- 
kin paljon.” Tätä selittää vatjalaisalueiden sijainti kasva- 
van slaavilaisen kulttuurialueen läheisyydessä ja toisaalta 
vatjalaisten läheiset yhteydet muihin itämerensuomalai- 
siin yhteisöihin: inkerikkoihin, inkerinsuomalaisiin ja vi- 
rolaisiin. Tämä on ollut aineellisen kulttuurin ympäristö 
jo perinteisestä maatalouskulttuurista ja sen rinnakkais- 
elinkeinoista historian alkuhämäristä lähtien ja lähdeai- 
neistosta tunnistettavassa muodossa 1600-luvulta alkaen 
aina Neuvostoliiton aikaiseen maatalouden kollektivi- 
sointiin saakka vuosina 1929-1933. 


Kylä ja yhteisö 


Vatjalaiset kylät muodostuivat ilmeisesti jo keskiajalla. 
1700-luvulta peräisin olevissa kirjallisissa lähteissä mai- 


nitaan vajaat 40 vatjankielistä kylää (vatjaksi tSiilä).? Ai- 
kaisemmin niitä on oletettavasti ollut paljon enemmän, 
ja 1500-luvulla vatjalaisia asui myös Narvassa? Maaorjuu- 
den lakkauttamisen jälkeen vuonna 1861 Venäjän maa- 
seudulta muutettiin joukoittain miljoonakaupunki Pieta- 
riin ja myöhemmin myös muualle Venäjälle ja Siperiaan. 

Vatjalaisten kylät voidaan jakaa maaston muodon ja 
peltojen sijainnin mukaan ryhmä-, rivi- ja katukyliin eli 
raittikyliin.t Venäläisen mallin mukaisia katukyliä esiintyi 
eniten, ja tällaisia olivat esimerkiksi Kattila, Joenperä 
(Jögöperä) ja Mahu. Ryhmäkyliä olivat puolestaan esimer- 
kiksi Järvikoiskylä (Jarvikoištšülä), Korvettula (Kõrvõttula) 
ja Mati. Rivikylät kuten Untova (Undova) ja Kukkosi (Kuk- 
kuzi) sijaitsivat jokien varrella. Joissakin kylissä esiintyi 
kahdesta kolmeen päätyä eli ”otsaa” (öttsa), joilla oli itse- 
näisen kylän asema ja oma kyläpaimen, oma uhripaikka 
ja niin edelleen. 


Näkymä itävatjalaiseen Mahun katukylään vuonna 2001. 


ENN ERNITS 


Näkymä Untovan rivikylään vuonna 1983. Talot ovat ylempänä 
töyräällä, alempana lähempänä Sumajokea talojen saunat. 

BAY A 


Naisia pyykinpesupaikalla Joenperän kylässä vuonna 1943. MV. 


Heimoon perustuva yhteisö jakautui suurperheiksi, 
jotka koostuivat monesta lähisukulaisuussuhteessa ole- 
vasta perheestä. Vatjalaiseen suurperheeseen kuului ta- 
vallisesti 20-25 henkeä. Suurperheet säilyivät 1900-lu- 
vun alkuun asti. Tunnettujen vatjalaisyhteisöjen juuret 
ulottuvat 1700-luvulle, jolloin muodostui itsenäinen ta- 
loudellinen ja yhteisöllinen kyläyhteisö. Kyläyhteisöillä 
oli yhteiset maa-alueet ja perinneoikeuteen perustuva 
itsehallinto. Osittain yhteisörakenne säilyi tsaarinvallan 
loppuun ja ensimmäiseen maailmansotaan asti. Kylän- 
vanhin (staarosta*, taarosta, tšüläätaarosta) valittiin ky- 
läkokouksessa (suima*, skotka*) yhdestä kolmeen vuo- 
deksi. Vanhimman tehtäviin kuului verojen keruu, pel- 
tojen jakaminen sekä muiden yhteisten asioiden hoito. 
Lisäksi kylässä oli vilja-aitanhoitaja sekä yövahti tulipa- 
lojen varalta. 

Kylän yhteistä omaisuutta olivat yksi tai useampi 
kaivo (vatjaksi kaivo), lampi (liko), lähde (lähe) tai pyykin- 
pesupaikka joella, keinu (löökku), vilja-aitta (magazi*), 
josta tarvittaessa lainattiin viljaa sekä tuuli- tai vesimyl- 
ly (müllü). Riihi ja joissakin kylissä myös sauna jaettiin 
talon eli suurperheen kesken. 

Kylänväki kaivoi talkoilla rajaojia ja järjesti pyhäi- 
sin satoaikana elonleikkuu- ja perunannostotalkoita 

(talgod). Tulipalon sattuessa palaneen talon tilalle raken- 
nettiin yhdessä uusi. Suomenlahdella käytiin vetämäs- 
sä nuottaa ja viemässä hailiverkkoja työkunnittain, jois- 
ta käytettiin nimitystä artteli (artelli*). Työporukkaan kuu- 
lui tusinan verran miehiä, jotka valitsivat keskuudestaan 
johtajan (staarosta*, Laukaansuun eli Vainpuolen kylissä 
škipperi*, neuvostoaikana brigadiiri*). Talvikalastusaikana 
asuttiin pitempiä aikoja jalasten päällä olevassa mökissä 
(butka*), joka vedettiin hevosilla jäälle, ja joskus kalasta- 
jat yöpyivät myös Suomenlahden saarilla asuvien suoma- 
laisten luona.* 


Rakennukset 


Viimeistään ensimmäisen vuosituhannen jälkipuoliskolla 
eli myöhäisellä rautakaudella kehittynyt riihitupa tunne- 
taan Viron ja Pohjois-Latvian lisäksi todennäköisesti ai- 
noastaan vain vatjalaisalueelta.? Etelä-Latviaan sotavan- 
keina vietyjen kreevininvatjalaisen siirtokunnan aineis- 
ton perusteella riihitupa oli käytössä Narvan ja Laukaan- 
joen välisellä alueella ainakin jo 1400-luvun lopulla. Vat- 
jalaiset ottivat jossakin vaiheessa käyttöönsä myös itäslaa- 
vilaisen rakennustyypin, jossa on kylmä eteinen ja suuri 
venäläisperäinen uuni. Vanhimpana pihamuotona Inke- 
rinmaan vatjalaisilla, inkerikoilla ja venäläisillä tiedetään 
olleen pienen pihapiirin ympärillä sijainnut rakennusry- 
kelmä. Toisen maailmansodan aikaan vuonna 1942 tart- 
tolaisen tutkijaryhmän vieraillessa vatjalaiskylissä sellai- 
nen oli säilynyt vain itävatjalaisessa Ikäpäivän kylässä, 
mutta vielä 1880—1890-luvuilla se oli laajemminkin pää- 
asiallisena rakennustyyppinä.? 

1800-luvun jälkipuolella pihapiireissä yleistyi saman- 
suuntaisen asuintalon (rihi) ja talousrakennuskokonaisuu- 
den (õvvi) rinnakkainen yhdistelmä. Ovi sisälsi navetan 
(lautta) ja aluksi myös kapean välipihan.* Tällaisia saat- 
toi nähdä vielä 1950-luvulla monissa kylissä kylänraittien 
varsilla. Myöhemmin vanhoja rakennuksia muutettiin ja 

Puuleikkauksilla koristettu talo ja valokuvaaja Vilho Setälää seuranneet lapset Kattilassa vuonna 1909. Museovirasto. 

Koto eli vatjalainen talo Korvettulan kylässä vuonna 2001. Asuin- 
rakennus ja navetta sijaitsevat vierekkäin. 


ENN ERNITS 


tarpeettomiksi käyneet navetat purettiin. Laukaansuun 
kylissä rakennukset olivat toisenlaisia: Suomenlahden 
rannikon rakennustyylissä näkyvät erityisesti 1900-luvun 
alussa tulleet virolaiset ja suomalaiset vaikutteet." Ensim- 
mäisen maailmansodan aikoihin vatjalaisten asuinalueel- 
la alkoi yleistyä pihatyyppi, jossa asuinrakennus ja navet- 
ta sijaitsivat samassa rivissä, mutta toisin kuin muualla 
Pohjois-Venäjän alueella, vatjalaisalueella tämä pihatyyp- 
pi ei vakiintunut.” 

Vatjalaisten rakennukset olivat pääasiassa puisia, ja en- 
nen toista maailmansotaa tiili- tai luonnonkivirakennuk- 
sia oli hyvin vähän. Olkikattoisen hirsitalon (koto) ulko- 
näköön kiinnitettiin erityistä huomiota. Ikkunoiden ulko- 
reunat ja koristeparvekkeet koristeltiin kaiverruksin tai 

öljyvärimaalauksin, joiden innoittajana toimivat kaupun- 
kien ikkunakoristukset. Rakennusten kattohirsien päät 
veistettiin usein linnunhahmoisiksi. Taloissa oli mul- 
ta- tai kivilattia. Savupiippuja ryhdyttiin rakentamaan 
1800-luvun puolivälin jälkeen, ja hellat tulivat käyttöön 
saman vuosisadan lopulla. 

Välikatottomasta eteisestä (rihenneiiz, sananmukaises- 
ti tuvan edusta”) vasemmalle jäi asuinhuone eli pirtti (rihi, 
mussrihi eli 'musta tupa, mussöttsa, sananmukaisesti 
"musta pää”) ja oikealle kamari eli ”puhdas” puoli (tõinrihi 
sananmukaisesti toinen tupa’, kammari). Eteisessä säily- 
tettiin käsikiveä, vaatetynnyreitä (söpausatti*) sekä elintar- 
vikkeita. Kesällä siellä myös nukuttiin. Sängyn ylle ase- 
tettiin nukkujaa hyttysiltä ja kärpäsiltä suojaava pellava- 
kangas (uvvii, uutimo), jollainen oli käytössä muuallakin 
Itä-Euroopassa. 

Vatjalaisten asuintilat olivat puhtaat ja avarat. Pirtin 
oven suussa oli suuri uuni, jossa valmistettiin ruokaa, ja 
toisella puolella, uuninsuuta vastapäisessä nurkassa (kaa- 
piinurkka) sijaitsi hyllyjä tai myöhemmin astiakaappi. 
Oven vieressä oli ortodoksiseen tapaan nokallinen käsien- 
pesuastia (piippata, rukamoinikka*) ja pyyhe. Pirtin taka- 
osassa oli ruokapöytä ja seinustoilla monta pitkää penk- 
kiä (lavözöd) sekä muutama pieni penkki (järtšü). Tuoleja 


bai- Sm vnduvan veni Jurvisostala Kattila 


Samuli Paulaharjun piirros savutuvan uunista, jonka edustalla 
jousikätkyt vuonna 1911 Jarvikoiskylässä. SKS. 

Maria Boranovan savusauna Matin kylässä vuonna 1971. 


alettiin hankkia vasta 1900-luvulla. Asuinhuoneen taka- 
nurkan pöydänpäädyn takana oli jumalnurkka, jumalakolk- 
ka tai kolonurkka (Ikäpäivällä koloizöökolkka), ja ikonit si- 
joitettiin tämän nurkan hyllyyn tai kaappiin (kolo). Ennen 
vuoteiden käyttöönottoa asukkaat nukkuivat oljilla seinän 
vieressä leveällä makuulavalla (makauz, säntšü) kahdessa 
rivissä päät vastakkain. Huoneen takaosassa, jossa isäntä- 
väki nukkui, riippui katossa jousikätkyt (tšätšüd). Isäntä- 
väen tilan erotti muusta tuvasta kankainen väliseinä (šir- 
ma*). Lavitsan tai uunin alla avoimessa tilassa oli kana- 
häkki. ”Puhdasta puolta” asustivat täysi-ikäiset lapset tai 
nuoripari, ja sinne kutsuttiin myös vieraat. 

Perinteisesti vatjalaistalossa oli yksi tai kaksi aittaa, 
sauna, heinä- ja pahnalato sekä perunakellari tai kuoppa 
(kooppa). Välikatottoman aitan (ratiz) kattoulkonema tuet- 
tiin tavallisesti pylväillä. Aitassa säilytettiin elintarvikkeita 
ja vaatteita sekä nukuttiin kesällä. Savusaunassa (Mati 
sauna, Ikäpäivä tarõ) peseydyttiin ja vihdottiin (tšülvettii eli 
”kylvettiin”) joka viikonloppu. Saunassa oli itäeurooppa- 
laiseen tapaan eteinen sekä kivistä ladottu kiuas ((sauna) 
tšived) ja puiset lauteet (lava). Saunassa myös synnytettiin. 
Suomenlahden ympäristölle tyypillisessä riihessä (riiga* 
< rihi) oli savilattia ja olkikatto, ja se sijaitsi muista raken- 
nuksista kauempana. Riihessä oli korkea välikatollinen 

huone sekä välikatoton lattiallinen luuva (koomina*, rii- 
gaaluz). Korkeassa huoneessa oli kaksi poikkihirttä (par- 
röönaluhsöd), joille asetettiin parret (parröd) viljan kuivat- 
tamista varten. 

Toisen maailmansodan aikana monta vatjalaiskylää 
tuhoutui. Sodan jälkeen rakennettiin uusia asuintaloja, 
osa tiilistä kolhoosien mallipiirustusten mukaisesti. Sit- 
temmin maatilojen rakennuksia on muuteltu ja korjail- 
tu. Jo 1950-1960-luvuilla suurin osa Laukaansuun talois- 
ta oli vuorattu ja maalattu, mutta muualla sellaisia oli vain 
vähän." 


Maanviljelys 


Vatjalaisten tärkein elinkeino 1400-luvun veroluettelon 
mukaan oli maanviljelys. He maksoivat verot viljana, liha- 
na, maitotuotteina, munina, pellavana ja hamppuna. Tär- 
kein viljelyskasvi oli 1600-luvulla ruis (rüiz), seuraavana 
ohra (özra) ja kaura (kagra). Jossakin määrin kasvatettiin 
myös vehnää (nisu) ja tattaria (greettsina*). 


Äiti ja poika kyntävät peltoa kaksiteräisellä 
hankoauralla Kattilassa vuonna 1909. 
Museovirasto. 


ENN ERNITS 


Yhteisen terminologian ja samanlaisten työvälineiden 
ja -menetelmien perusteella voidaan päätellä, että vatja- 
laisten tapa viljellä maata on kehittynyt rinnan muiden 
itämerensuomalaisten hyödyntämien työtapojen kanssa. 
Se on saanut vaikutteita etupäässä venäläisestä, mutta jos- 
sakin määrin myös virolaisesta ja inkerinsuomalaisesta 
maanviljelyskulttuurista. Venäläiset ja suomalaiset vai- 
kutteet näkyvät erityisesti puutarhanhoidossa. Maatalous- 
työkalut olivat melko samanlaisia koko Itä-Euroopassa. 

Pellot (pölto tai nurmi) arvottiin kullekin talolle täysi- 
ikäisten miesten lukumäärän mukaan useaksi kapeaksi 
(joissakin kylissä vain yhden sylen leveäksi) saraksi (sar- 
ka). Esimerkiksi Joenperän kylässä yhdellä talolla saattoi 
olla jopa 60 sarkaa. Samalla periaatteella jaettiin maaor- 
juuden päätyttyä talojen kesken myös niityt ja joissakin 
kylissä jopa metsät. Uusia peltoja saatiin kaskeamalla (sör- 
to). Varsinaista metsää ei tavallisesti kaskettu, vaan kas- 
ki tehtiin kylän yhteismaana olevasta ja taloille jaetusta 
vesakosta. Ensiksi mättäät hajotettiin erityisellä kirveel- 
lä. Pienemmät puut kiskottiin maasta aikaisin keväällä 

ja jätettiin kuivumaan, suuremmat vietiin kotiin. Kaski 
poltettiin toukokuun lopussa tai kesäkuun alussa. Kaski- 
maalle kylvettiin kevätviljaa tai talviruista. Kaskessa kasva- 
tettiin myös naurista ja myöhemmin perunaa. Kaskimaa- 
ta käytettiin vain kolme vuotta, minkä jälkeen se jätettiin 
kesannolle tai lannoitettiin metsäpelloksi (metsäpalot eli 
-nurmi). 

Kytöä (tšütüz) tehtiin etupäässä kaalimaan (kapussa- 
maa) ja joskus myös pellavamaan lannoittamiseksi. Sa- 
moin kydöttämistä käytettiin, kun kesanto (sööttii, aho) 
otettiin uudelleen käyttöön. Vesakko hakattiin aikaisin ke- 
väällä, puut sidottiin kimppuihin ja kuivattiin. Myöhem- 
min hakokimput vietiin heinäpellolle tai niitylle, peitet- 
tiin mättäillä ja sytytettiin palamaan. Kun kytö oli palanut 
loppuun, mättäät levitettiin ja äestettiin ja pellolle tehtiin 
pientareet (peentörad). Kytömaata voitiin käyttää vain yh- 
den satokauden ajan. 

Venäjän vallankumouksen jälkeen 1900-luvulla ennen 
kolhoosien perustamista vatjalaiset käyttivät kolmivuoro- 
viljelyä. Vuorojen nimet olivat töukonurmi, rüiznurmi ja 
paarnja(z)* eli kesanto. Sadonkorjuun jälkeen maa kyn- 
nettiin ensimmäisen kerran. Kevätviljapelto jätettiin ke- 
sannoksi. Syyspellosta käytettiin nimityksiä sänki ja körsi. 
Kesanto kynnettiin kaksi kertaa kesän aikana ensiksi en- 
nen juhannusta lannan (valo) levittämisen jälkeen ja syk- 
syllä ennen kylvöä. Kesantoon kylvettiin syysviljaa, vilja 
kylvettiin käsin vakasta (tSiilviivakka). Pelto muokattiin 
hankoauralla ja äkeellä. Kaksiteräinen hankoaura (adra) oli 
tyypillinen itäeurooppalainen maanviljelystyökalu. 1800- 
luvun lopulla otettiin käyttöön venäläistyyppinen useim- 
miten kartanon seppien valmistama sahra (pluuga*). Vat- 
jalaiskylissä jyrä (katka*) otettiin käyttöön vasta 1800-lu- 
vun lopulla. Sitä ennen naiset ja pojat hienonsivat suu- 
remmat multakokkareet pitkävartisella nuijalla (pölto- 
kurikka). Aikaisemmin käytettiin oksaisesta kuusesta 
tehtyä risuäestä (puuäez), mutta vuonna 1942 tarttolai- 
sen tutkimusryhmän retken aikana se tunnettiin enää 
vain nimeltä. Uudempi toisiinsa kytketyistä liikkuvista 

puukapuloista tehty niveläes (äez) oli ilmeisesti peräisin 
Virosta, ja sen jälkeen otettiin käyttöön itäeurooppalainen, 
nelikulmainen puusta tai raudasta tehty raamiäes. 

Vielä toisen maailmansodan aikana viljaa leikattiin 
itäeurooppalaisittain sirpillä (sirppi*), sirpin kädensija oli 
suora ja terä hammastettu. Sadonkorjuussa jokaisella oli 
oma peltosarka (esi tai ösa), jossa hän leikkasi viljaa kou- 
rallinen kerrallaan ja pani korret etukäteen tehtyjen sitei- 
den (siö) päälle. Neljä pivollista (piho) muodosti yhden lyh- 
teen (vihko). Myös kevätvilja sidottiin lyhteiksi ja kuivatet- 
tiin ennen suovaan panoa. Lyhteet kasattiin väliaikaisek- 
si kasaksi (koko, luku), josta myöhemmin tehtiin kuhilas 
(viizikko), kuhilaassa neljä lyhdettä asetettiin vastakkain 
ja yksi nostettiin niiden päälle. Kun kuhilaat olivat kuivu- 
neet, niistä tehtiin kartionmuotoinen auma (kuhilaz, na- 
purikko, röukko, kaappöna*). Lyhteet voitiin latoa pareit- 
tain riviin (škirda*), nostaa tikkaille (retelid, kozlad*) tai 
korkeiden pylväiden väliin vaakatasoon asetettujen pui- 
den päälle haasioiksi (aartod).** 

Riihi puitiin (riigaa tapöttii) syysöinä. Ensimmäinen 
vaihe oli lyhteiden puistelu riihen seinää, tynnyrinreunaa 
(Ikäpäivällä) tai erityistä penkkiä (karu, stanka*) vasten. 
Puistelluista lyhteistä muodostettiin lattialle kasa (raitti, 
rääto*). Jokaista kasaa puitiin neljällä varstalla (primuz- 
la*), kasaa käänneltiin moneen kertaan puolelta toiselle. 
Sen jälkeen oljet ravisteltiin jyvistä puhtaiksi, sidottiin 
lyhteiksi ja säilytettiin katontekoa varten. Kuivatetun ja 
maalle levitetyn viljakerroksen (pahmaz, pölgötuz) polke- 
miseen käytettiin jonkin verran myös hevosta tai hevosen 
vetämää rullaa (pölgötuzrulla). Toisen maailmansodan ai- 
kana Matissa vierailleet virolaistutkijat löysivät vielä yh- 
den yksinkertaisen käsikäyttöisen puimakoneen.” 

Rukiin pohtimiseen käytettiin vain puista lapiota (lipittsa, 
tuulilabikka). Akanat poistettiin pohtimisviuhkalla (löiihkä). 
Kevätviljan puhdistamisessa käytettiin myöhemmin myös 
seulaa (groohatti*, riigasigla). Vilja kuivattiin parsilla.? 

Pellavaa (lina) ja hamppua vatjalaiset kasvattivat vain 
omiksi tarpeiksi. Pellavasta tehtiin vaatteita, se nyhdettiin 

syksyllä, kun siemenet olivat kypsyneet. Pellava sidottiin 
lyhteiksi ja kuivattiin. Siemenet puitiin varstalla riihen lat- 
tialla, ja varret ladottiin kuivamaan nurmikolle myöhem- 
min parsille tai saunaan. Joissakin paikoin pellavaa lio- 
tettiin vedessä. Pellavasta irrotettiin loukuttimella (tapõ- 
puu) varsien kova aines ja se poistettiin vitimellä (vitimõ, 
viöö) sekä häkilöitiin (häglä, hääkki). Hamppua (kaniva, 
kanõppi) kasvatettiin verkonpaulojen ja ruokaöljyn valmis- 
tamiseen. 

Kotieläiminä vatjalaiset pitivät nautakarjaa, hevosia ja 
lampaita, kanoja, hanhia ja ankkoja. Kylän eläimiä pai- 
mennettiin yhdessä. Lehmäpaimenella (karjušši, paimõn) 
oli mukanaan päivittäin eri taloista saadut yksi tai kaksi 
nuorta apulaista (paastöri*, popastöri*). Myös lampailla 
(lammazkarjussi) ja hevosilla (dabušnikka*, myös końuš- 
nikka*) olivat paimenet erikseen. Paimeniksi palkattiin 
tavallisesti Soikkolan inkerikkoja. Hevosten yöpaimen- 
nuksesta käytettiin nimitystä eittsizä. 

Suurten kotieläinten talviruoaksi tehtiin heinää (einä), 
joka niitettiin viikatteella (viikast, viikahtõ), kuten Pohjois- 
ja Länsi-Virossa. Viikatteessa oli kaksi kädensijaa. Kuivu- 
nut heinä haravoitiin haravalla (aro) ja pantiin suovaan 
(saatto, kopna*) tai pienempään pitkulaiseen kasaan (sikain, 
tšikainõ). Suovat tehtiin oksille tai rimojen päälle ja ne ve- 
dettiin hevosella tai kahden miehen välisellä kantotelineel- 
lä aumaan (kuhja). Karjalle varattiin rehuksi myös olkia. 


Metsästys ja kalastus 


Metsästys ja kalastus olivat muinaisvatjalaisten tärkeim- 
piä elinkeinoja. Oletettavasti vatjalaisille kuuluneista 
1000-1200-luvun haudoista on löydetty erilaisia kirveitä, 
keihään ja nuolen kärkiä, sirppejä, lyhytvartisia viikatteita, 
veitsiä ja tulusrautoja.'9 

Metsästäminen väheni kartanojärjestelmän levittyä 
keskiajalla vatjalaisalueille, koska metsästyksestä tuli kar- 
tanonherrojen etuoikeus. Petoeläimiä pyydystettiin rau- 
doilla, susia myös pyyntikuoppaan (suööhauta) houkut- 

Pitkävartisia viikatteita seinän vierustalla Liivakylässä vuonna 
1982. Etualalla Nasto Andrejeva arkivaatteissaan. 


telemalla. Lintuja pyydystettiin jouhisilmukoihin, teeriä 
myös houkutuslintukuvien avulla. Teeren ja sorsien mu- 
nia kerättiin ruuaksi. 

Toiseen maailmansotaan asti harjoitettiin villi- ja tarha- 
mehiläisten hoitoa. Mehiläispönttöjä nimitettiin monella 
tavalla (esimerkiksi tšimopakko, tšimokolo, mesipatsaz). En- 
nen tarhamehiläisiä hunajaa saatiin suurten onttojen män- 
tyjen rungoissa pesiviltä mehiläisiltä. Usein puunrunko 
(tšimorahno) sahattiin ja tuotiin mehiläispesineen kotipi- 
halle. 

Kalastusta harjoitettiin sisäjärvillä ja Suomenlahdella 
kotitarpeiksi ja myyntiin. Myyntiin pyydettiin silakkaa, ki- 
lohailia ja kuoretta sekä jossakin määrin nahkiaisia. Ka- 
laa vaihdettiin myös leipäviljaan. Inkerinmaalla kuten 
muuallakin Itä-Euroopassa käytettiin tavallista kalaverk- 
koa (vörkko) tai kolmikertaista riimuverkkoa (apara*). 
Vainpuolen kylissä verkot kuljetettiin rantaan kaukalo- 
maisessa astiassa (nöru). Kalaa pyydystettiin myös merroil- 
la (mörta), rysillä (riisä) ja nuotalla (nootta). Ongella käy- 
tiin harvoin. Kalaa pyydystettiin syysjään läpi nuijalla is- 
kemällä tai keväällä kutuaikana erityisesti haukea atrai- 
mella (astraga*). Talvella avannosta nostettiin kalaa haa- 
villa (tšerpakka*). Tuulastettaessa veneessä poltettiin ter- 
vaksia valonlähteenä. 

Kulku- ja kuljetusneuvot 


Kesällä vatjalaisten tärkein kulkuneuvo olivat 
hevosen vetämät vaunut ja talvella reki. Aikai- 
semmin käytettiin kaksipyöräisiä kärryjä (koi- 
kad, rattaad), jotka Laukaansuulla säilyivät käy- 
tössä kauemmin kuin muualla. Suuret kärryn- 
pyörät (veero, rataz) oli toisinaan taivutettu yh- 
destä puusta kuten reenjalas. Suurempien kuor- 
mien vetoon tarkoitetut nelipyöräiset vankkurit 
(rospuskad*, vankkuri) otettiin käyttöön suhteel- 
lisen myöhään 1900-1910-luvulla, mutta vie- 
lä vuonna 1942 Matissa ja Korvettulassa käytet- 
tiin suuripyöräisiä kärryjä rinnan nelipyöräisten 
vankkureiden kanssa.’ Suurten kuormien, ku- 


Mies lähdössä nostamaan verkkoja haapiolla Sauvokkolassa vuonna 1909. 


ten ruiskuhilaiden tai heinäkuormien kuljetta- 
miseksi vaunuun kiinnitettiin laudoista tehty 
häkki (kresla*) tai pohjapuihin laatikko, johon 
kiinnitettiin puolista (varnad) tehdyt pystypuut. 

Talvella käytettiin irtolaidallista rekeä (laitjo, lainasana 
suomen kielestä; Laukaansuulla ja idässä myös retši). Hir- 
sien vedossa käytettiin takarekeä (takakelkka), johon hir- 
ret kiinnitettiin köysillä. Kirkkoon ja häihin ajettiin ajo- 
reellä (saani*), joita oli sekä virolais- että suomalaistyyp- 
pisiä. Selkätuellinen virolainen reki oli leveämpi ja puo- 
lalaitainen, suomalainen reki oli kapeampi mutta pitem- 
pi sekä kuperapohjainen. Talvella lapset työnsivät kelkkaa 
(kelkka) tai hiihtivät suksilla (suhsöd). Myös metsästäjät 
käyttivät suksia. Puista hevosen satulaa (satula) käyttivät 
ainoastaan pojat ja miehet. Myös kärryillä ajaja ratsasti 
hevosella. Kesällä kuormia vedettiin etelästä peräisin ole- 
van mallin mukaisesti purilailla (volokuša*). 

Pienempien kuormien siirtoon käytettiin yksi- tai kak- 
sipyöräisiä käsikärryjä (tatška*, teleska*) ja kivien siirtoon 
kantokehyksiä (nosilkad*). Marjoja, sieniä ja perunoita var- 
ten olivat korit (vakad). Vettä ja metsän anteja kannettiin 
ämmänlängillä (köröta), heiniä, olkia ja akanoita päreva- 
koilla (pär(e)vakka). Olkia kannettiin takkavitsalla selässä.” 

Museovirasto. 


Tasapohjaiset veneet (vene) rakennettiin laudoista. Ve- 
nettä soudettiin kahdella airolla ja ohjattiin pitkällä me- 
lalla. Sisäjärvillä käytettiin 4-5 metrin pituisia, yhdestä 
puusta koverrettuja haapioita (aapiain, kori). Suomenlah- 
den rannoilta kuljetettiin purjeveneillä polttopuita ja ra- 
kennusmateriaaleja Kronstadtiin ja Pietariin. Laukaanjoen 
rantakylissä vatjalaiset harjoittivat myös tukinuittoa. 


Veneitä Laukaanjoen rannalla Kukkusin kylässä vuonna 1982. 

Käsityöt 


Aikaisemmin vatjalaisemännät valmistivat kotona kaikki 
tarvittavat pellava- ja villavaatteet. Suurin osa käsityötai- 
dosta katosi kuitenkin toiseen maailmansotaan mennes- 
sä, jolloin alueella vierailleen virolaisen tutkijaryhmän 
mukaan vain yhdessä talossa olivat kangaspuut (kangas- 
puud, aikaisemmin pelsemed) eikä rukkia (vokki) havaittu 
enää missään.? Miehet valmistivat kotonaan suurimman 
osan puisista käyttöesineistä. Kotona ommeltiin myös 
turkit ja jalkineet, Laukaansuun rahvas parkitsi nahkaa 
Joenperällä ja inkerikkojen asuttamalla Risumäellä.? 

Eri seuduilla oltiin 1800-luvulla erikoistuttu eri tuot- 
teiden valmistukseen. Tärkeimmät puutyökeskukset oli- 
vat Kattila ja Valkovitsa, missä sorvattiin rukkeja ja puisia 
ruokailuvälineitä. Valkovitsassa tehtiin myös puisia satu- 
loita ja kärrynpyöriä. Kattilan muurarit olivat kuuluisia. 
Saviastioita käytiin ostamassa Soikkolanniemen Someron 
inkerikkokylän savenvalajilta. Männynkannoista poltet- 
tiin tervaa ja koivuntuohesta tököttiä. Tervaa käytettiin 
etupäässä veneiden ja kalaverkkojen kyllästämiseen. Pa- 
jojen ahjoihin tarvittavaa hiiltä poltettiin maahan kaive- 
tussa kuopassa männystä ja koivusta, ja myös kalkkikives- 
tä poltettiin myyntiin kalkkia. 


Pukeutuminen 


Miehet luopuivat ensimmäisinä vatjalaisen kansanpuvun 
käytöstä, kuten muuallakin Pohjois-Euroopassa. Seuraa- 
vassa puhutaan pääosin juhlavaatteista. Jo 1700-luvun lo- 
pulta olevien tietojen mukaan miesten asu ei hattua, nut- 
tua ja saappaita lukuun ottamatta poikennut naapurikan- 
sojen asuista. Jalkineina käytettiin tuohivirsuja tai pitkä- 
vartisia saappaita. 1800-luvun lopulla vatjalaismiehet son- 
nustautuivat valkeaan asuun, johon kuuluivat pellava- 
housut (kaatsad*), pitkä nuttu (kauhtana*, myöhemmin 
musta tai tummansininen), pellavapaita (rüüdi) ja talvella 
vaalea lampaannahkainen turkki.? Pitkää pellavanuttua 

Annu Merkkulintytär yllään ummikko ja perednikka, Kigofa Ivańan- 
poika yllään rüüdi ja kusakka Luuditsan kylässä vuonna 1909. MV. 


tiedetään käytetyn myös juhla-asuna. Latviaan 1400-lu- 
vun puoliväliä ennen siirretyt kreevininvatjalaiset käytti- 
vät miesten paidassa (kiutt, kiuttin, Laukaansuulla tSiutto) 
sinisellä ja punaisella langalla koristeltua kaulusta.?5 
Naisten juhlavammassa asussa sen sijaan säilyi paljon 
vanhaa. Ainakin Narvan ja Laukaanjoen välisellä alueella 
käytettiin 1300—1400-luvun tietojen mukaan kahta päällek- 
käin olevaa, olalla nauhoilla riippuvaa vyötäröhametta eli 
hurstut-aanua-yhdistelmää. 1900-luvun alkuun asti se säi- 
lyi vain Keski-Inkerin inkerikoilla. Aviovaimojen päähi- 
ne oli pitkänauhainen tanu (sapana), myöhemmin venä- 
läisiltä siirtynyt povoinikka. Kreevineillä säilyivät inke- 

[N 
Rekonstruoidut 1700-luvun vatjalaiset juhlavaatteet Joenperän koulun Linnud-yhtyeen 
johtajan Marina Petrovan yllä ja nuorten naisten vaatteet yhtyeen muiden jäsenten yllä. 
Vaatteet ovat Fjodor Tumanskin 1700-luvulta peräisin olevan käsikirjoituksen (Öpik 1970) 
perusteella suunnitelleet Tatjana Jefimova ja Jekaterina Kuznetsova. 


rikkonaisen vaippahametta muistuttava hame (*urzikk, 
sana tallennettu ursk-muodossa) ja tanu (sapan) 1800- 
luvun keskipaikkeilla tapahtuneeseen yhteisön häviämi- 
seen asti.?° 

1700-luvun tietojen mukaan Kattilan alueen eri-ikäi- 
set naiset käyttivät poikkeuksellisia vaatteita. Naimatto- 
milla naisilla oli päässä moniraitainen ja lukuisilla lasi- 
helmillä, kaurisimpukoilla ja tinapaloilla koristeltu päähi- 
ne (pääs(s)e) tai päänauha. Päähineen takana oli helmillä 
koristeltu nauhasolmu, jonka läpi vedettiin letittämättö- 
mät hiukset. Päällysvaatteena pidettiin hihatonta, perin- 
teiseen tapaan pellavasta tehtyä hametta (amö) ja sen pääl- 
lä lyhyttä pellavapuseroa (ihad); nämä muistuttivat poh- 
joisvirolaista, itäkarjalaista ja pohjoisvenäläistä vaatetta. 
Vöitä oli kaksi päällekkäin: alimpana oli leveämpi (ladda- 
vöö) ja päällimmäisenä kirjottu vyö (tSirjava vöö) tai tinako- 
ristuksilla varustettu nahkavyö (puuta). 

Tyttöjen päähine, jonka Vihtori Alava 
tallensi museokokoelmaan vuonna 1884 
Matin kylästä. Museovirasto. 


Vyön väliin etupuolelle työnnettiin kaksi vyöliinaa 
(tsä-särätte). Molemmilla sivuilla riippui kaurisimpukoilla, 
pronssikoruilla, kulkusilla ja kolikoilla kaunisteltu puna- 
raitainen vyötäröliina (kaattöri*), joka 1800-luvun keskel- 
lä muuttui takana pidettäväksi esiliinaksi.?? Vyö- ja vyötä- 
röliinan välissä sijaitsi kirjailtu sivuliina (bokkarätte, var- 
nikka). Jalassa olivat ylösvedetyt villaiset puolisukat (kapu- 
tad), pellavaiset jalkarätit (jalkaräted), punaiset villakan- 
kaiset säärisuojat (rivad) ja punaiset nauhat (tšennääpag- 
lad eli ”kengänpaulat'). Myös virsuja (tšennäd) valmistet- 
tiin punaisesta nahasta. Naisihanteeseen kuului mahdol- 
lisimman pullea sääri. 

Nuorikoilla oli paljaaksi ajetussa päässään helmin ja 
kaurisimpukoin koristeltu valkea torninmuotoinen pella- 
vatanu (paikaz). Sen alta laskeutuivat selkään valkean pel- 
lavaliinan (pääpiihje) kirjaillut päät. Nuorikko oli pukeu- 
tunut jo nuoremmalla rautakaudella tavattuun, tumman- 

Jekaterina Mikiljevna Joenperän kylästä 1800-luvun lopun nuorikonpukuun pukeutuneena. Museovirasto. 


siniseen hihattomaan villahameeseen (rukka) sekä vyölii- 
nan alla olevaan helmin, kulkusin ja kolikoin sekä pronssi- 
spiraalein koristeltuun, sinisestä verasta tehtyyn arkais- 
tiseen esiliinaan (pölviliina eli ”polviliina”, tšelläpõlvilliin, 
põlvikko). 

Arvostetun aviovaimon tanu (päässe) muistutti nuo- 
rikon päähinettä, mutta oli tehty punaisesta verasta. Ta- 
nun alta niskaan ulottui valkea pääliina (paikaz, kiik- 
ka*). Tanun päälle sidottiin silkkinen ommeltu ja hap- 
sotettu silkkiliina (šolkkarätte), jonka solmu asetettiin ot- 
salle. Vanhempi vaimo pukeutui koruttomaan siniseen 
esiliinaan, ja ikääntyneet vaimot käyttivät valkeaa paitaa 

muistuttavaa hihallista ja pellavaista ummikkoa. Vanhuk- 
set eivät käyttäneet hihoja eivätkä esiliinaa. 

Vatjalaisten varhaisimmissa vaatteissa ja koruissa nä- 
kyy Volgan ja Kaman alueelta lähtevä vaikutus. Tämä nä- 
kyy erityisesti vyötäröliinan ja päähineiden muodoissa.?? 

Jo 1600-luvulla käytössä olleesta naitujen naisten pu- 
vusta todistavat Valjan kylästä Kerstovan läheltä kaiva- 
uksissa löydetyt, pronssikattilaan kätketyt juhlapuvun 
osat, joista vain esiliina oli suhteellisen hyvin säilynyt. 
Se oli valmistettu sinisestä villakankaasta, jota koristi- 
vat keltaiset helmet, kulkuset, ruotsalaiset pelirahat, spi- 
raalit ja kaurisimpukat. Lisäksi samasta kattilasta löytyi 

Joenperästä 
vuonna 1909 
tallennetut 
kaatterit (kaattõrid). 
Museovirasto. 


vyötäröliinojen, vöiden ja päähineen osia sekä ohimoren- 
kaat. Vuonna 2009 tehty löytö oli sensaatiomainen, koska 
siihen asti vanhimmat tunnetut säilyneet vatjalaisen kan- 
sanpuvun osat olivat peräisin vasta 1800-luvulta.?? 

Naisten vaatetus alkoi yleisemmin muuttua 1800-lu- 
vun alkupuolella. Vainpuolen vatjalaisilla rukka vaihtui in- 
kerikoilta lainattuun siniseen hurstut-vaippahameeseen 
(kõlstad, kõlstinad*), joka jostakin syystä muistuttaa eteläve- 
näläisten primitiivistä panjovaa. Muutos johtui inkerikko- 
vaikutuksen kasvusta alueen vatjalaisten parissa, mutta 
hurstut-hameen käyttö hävisi venäläisvaikutuksen myötä 
1860-1890-luvuilla. Hihallisen pellavapaidan (tšiutto) rin- 
tamus, hihojen yläosat ja suut oli kirjottu. Nahkaisen ja 
tupsuilla varustetun vyön alle kiinnitettiin vyöliina (vüü- 
rätte) ja geometrisin kuvioin koristeltu esiliina. Vaimot 
käyttivät päähineenään tanua (paikaz, sapana), jonka alle 
asetettiin kankaaseen kiedottu puinen kaarenmuotoinen 
sükärä.° 

Viimeistään 1800-luvun keskipaikkeilta lähtien otet- 
tiin käyttöön erilaisia venäläisiä sarafaanimallisia päällys- 
vaatteita, ja ilmestyi kaistaleista tehty valkea, pellavainen, 
sarafaanimallinen vyötäröhame (ummikko, beljakka*), jon- 
ka käyttö loppui kuitenkin jo 1880—-1890-luvulla.? Sen 

sijaan muotiin tuli toisenlainen, sininen ja kaistaleista 
tehty sarafaanin tapainen päällysvaate (krassikka*, sinjak- 
ka*), joka ylettyi lähes kainaloon asti. Vanhemmat naiset 
pukeutuivat kyseiseen asuun vielä 1920-luvun lopulla, 
mutta sen rinnalle tuli myös suoraan leikattu kartuunista 
tai silkistä tehty sarafaani. 1920-luvulla kaikki nuoret vat- 
jalaisneidot käyttivät kaupasta ostettuja hameita. 3? 

Samalla kun hamemuoti muuttui, jäivät käytöstä pois 
myös monet muut perinteiset vaatekappaleet kuten pää- 
hineet, vyöt ja esiliinat. Koillis-Virossa ja erityisesti Iisa- 
kun alueella, johon aikaisemmin oli saapunut vatjalaisia 
tai heille läheisiä siirtolaisia ja jossa oli ollut luultavasti 
vatjalaista etnistä pohjaakin, naisten kansallispuvuissa 
säilyi myös pitkään vatjalaisia piirteitä, kunnes ne hävisi- 
vät käytöstä 1800-luvun loppupuolella. Neuvostoaikana 
vatjalaisten vaatetus ei poikennut venäläisten ja inkerik- 
kojen vaatteista. 


Korut 


Roomalaisella rautakaudella eli ajanlaskun taitteen jälkei- 
sinä ensimmäisinä vuosisatoina vatjalaisalueella ja Viros- 
sa koruissa ilmenee eteläisempää balttilaisvaikutusta: eri- 
laisia sormuksia, solkia, rannerenkaita ja korullisia ketju- 
ja. Myöhemmän rautakauden kumpuhaudoista on löydet- 
ty paljon slaavilaisia koruja kuten ohimorenkaita ja kaula- 
helmiä, mutta vaikutteita on tullut myös Baltiasta. Soljet 
olivat tyypillisiä juuri balttilaisille ja suomalais-ugrilaisille 
mutta eivät venäläisille. Nuoret naiset kantoivat toisenlai- 
sia koruja kuin vanhemmat: levynmuotoisia hopeisia pää- 
pantoja, monenlaisia rinnalla ja vyöllä käytettäviä koruja 
sekä puolikuun muotoisia koruja, joita vanhempien nais- 
ten haudoista ei ole löydetty.34 

Vatjalaisten 1200—1300-luvun kyläkalmistoista löyde- 
tyissä koruissa on paljon balttilais- ja slaavilaisvaikutteita. 
Mielenkiintoista on vatjalaisen koruperinteen konserva- 
tiivisuus. Jotkin korutyypit säilyivät vielä satoja vuosia, 

Tyypillinen novgorodilainen 
ohimorengas arviolta 
1000—1400-luvulta. Löytö Laškovitsyn 
hautausmaalta. (Rjabin 2001, 243.) 


vaikka ne hävisivät oletettavasti naapurikansoilta jo 1200- 
luvulla. 35 

Tiedetään, että 1700-luvulla vatjalaiset käyttivät paljon 
koruja, kuten helmi- (elmeed) ja kaurisimpukkakoristeita 
(tšivilõugad). Neidot, nuorikot ja vaimot kantoivat kaikki 
korvissaan kaurisimpukoilla, korukivillä tai helmillä ko- 
risteltuja suuria kaksoiskorvarenkaita (pelduškad*). Niihin 
oli kiinnitetty rengas, josta riippuivat tupsuilla varustetut 
silkkinauhat (goittanad*). Ohimolla käytettiin kangaspan- 
taan sidottuja helmiä (kõrvalunkad*). Jotta päähine pysyi- 
si paremmin, nauhat sidottiin takaa yhteen. Nuoret naiset 
käyttivät kaulassaan neljää helmikertaa (kurkuuelmeed), 
jotka sisälsivät helmiä, kaurisimpukoita, puolijalokiviä tai 
kulkusia. Helmikertojen lisäksi käytettiin yksin- tai kak- 
sinkertaista helminauhaa risteineen (rissivirka) kristinus- 
kon symbolina. 

Rintakoristeena käytettiin vyöhön asti ulottuvaa pyö- 
reää vaatetta (müüvetsi), johon oli kiinnitetty edellä luetel- 
tuja koristeita paitsi kulkusia. Sen rinnalle asetettiin sa- 
manlainen mutta vain puolirintaan ulottuva rissikko, jon- 
ka päälle asetettiin kaksinkertainen nauha (virka). Siihen 
oli pujotettu kaurisimpukoita ja korukiviä. Vanhemmat 
naiset kantoivat vain vaatimattomia korvarenkaita ja ris- 
sivirkaa. Korujen kuten kaurisimpukoiden runsas käyttö 
on peräisin idästä, todennäköisimmin Volgan ja Kaman 
alueelta, missä sekä suomalais-ugrilaiset että turkkilaiset 
kansat ovat käyttäneet niitä.° 

Ruuat ja juomat 


Vatjalaisten tärkeimpiä ruokia olivat leipä, puuro ja velli. 
Itäeurooppalaiseen tapaan vatjalaiset söivät pehmeää ha- 
patettua leipää. Ruistaikinasta tehtiin 4-5 kilon limppuja. 
Taikina vaivattiin joko haaleaan veteen ja astiaan, jossa sitä 
säilytettiin yön yli, tai hapatettiin juuren (leipäkakko, hapa- 
tuz, happauz) avulla. Uunia lämmitettäessä tulen hehkus- 
sa paistettiin pieni ohut limppu (tsämmälkakku, tšämmel- 
lepoška*). Ruisjauhosta tehtiin myös piirakoita (piiragad*), 
joiden täytteenä käytettiin esimerkiksi kaalia tai perunaso- 
setta. Piirakoista käytetyt nimitykset viittavat venäläiseen 
alkuperään. Kalapiirakoista käytettiin nimitystä kurnikad*, 
rahkaleivonnaisista nimitystä vatruskad* ja rahkapiirgad. 
Elokuussa paistettiin hevosille Laurinpäiväksi ristileipää 
(rissileipä), johon oli tehty risti veitsellä tai sormella. Häi- 
hin valmistettiin ruisjauhosta erityinen leipä (kursi*), jo- 
hon painettiin sormuksen tai jonkin muun pyöreän esi- 
neen kuva. Itä-Euroopan ortodoksit tuntevat laajemmalti- 
kin nämä molemmat rituaaliset leivät. Sunnuntaiksi pais- 
tettiin eräissä paikoissa ohraleipää (iivakko < iiva "hiiva, 
õzraleipä), mutta vaaleaa leipää syötiin harvoin. 

Uunissa haudutettiin ruisjauhosta ja ohranjyvistä teh- 
tyä puuroa (rooppa). Perunasoseeseen (omendrotsona*) li- 
sättiin munia. Usein pöytään pantiin velliä (velli), myö- 
hemmin keittoa (suppi*), joka keitettiin esimerkiksi ohra- 
jauhosta tai ryyneistä. Perunasta ja hampunsiemensosees- 
ta valmistettiin soukkusuppia*. Hapankaalikeitosta käytet- 
tiin nimitystä rokka. Vanhana itäeurooppalaisena ruokana 
tunnettiin kaurajauhosta tehty talkkuna (talkkuna*) sekä 
kaurakiisseli (kiisseli*), jota valmistettiin hapattamalla ve- 
teen sekoitettuja kaurajauhoja. Mämmin (muiden muas- 
sa mähtšä, marjarooppa, mämmi) ruisjauhotaikina pantiin 
pariksi kymmeneksi tunniksi lämpimään uuniin imelty- 
mään, minkä jälkeen taikinaan sekoitettiin puolukoita tai 
herukoita ja se paistettiin uunissa. Juhliin tehtiin myös 
sylttyä (stüüdeni*) naudan päästä ja koivista. 

Kalan ja lihan säilytys ja niiden ruuaksi valmistami- 
nen oli suhteellisen yksinkertaista. Kala kuivattiin tuu- 
lessa ja auringossa. Liha suolattiin syksyisin ja ripustet- 
tiin keväällä joksikin aikaa aurinkoon kuivumaan. Sa- 
vustaminen yleistyi suhteellisen myöhään eikä sitä käy- 
tetty valmistusmenetelmänä joka kylässä. Ainoastaan 
Joenperällä kalaa savustettiin myyntiin. 

Tuoretta maitoa tarjottiin vain pienille lapsille, muut 
joivat piimää, johon juomista varten sekoitettiin kylmää 
vettä. Piimästä valmistettiin myös rahkaa (rahka). Rah- 
kasta puolestaan tehtiin kuminalla maustettua juustoa 
(siiru*, suura*, sõõra*) ja leipäjuustoa (myös suura). Lei- 
päjuustoa tehtäessä rahkaan lisättiin kermaa, munia ja 
voita. Piimään kohonneesta kermasta (üle, Laukaan- 
suulla myöhemmin kuori) kirnuttiin voita (vöi) männäl- 
lisessä kirnussa (tširnu, vöipoolikko, võiõrsi, örsü). Myö- 
hemmin käytettiin myös tynnyrinmuotoista pyöritettä- 
vää kirnua. Arkijuomaa valmistettiin myös hampunsie- 
menmassasta, ja usein juotiin hapatetusta jauhosta teh- 
tyä kaljaa (taari). 

Ortodokseina vatjalaisilla oli erityisiä paastoruokia 
(puustarooka, piihäsöömä), sillä paaston aikana ei saa- 
nut käyttää maitoa, voita, lihaa eikä rasvaa. Rasvan si- 
jaan käytettiin kasvisrasvaa (seemeevõi 'siemenvoi). 
Paaston aikana paistettiin piirakoita (seemenkakud), jot- 
ka täytettiin hamppuöljyn valmistuksessa syntyneellä 
siemenmassalla. Sallittuja olivat kala- ja sieniruoat sekä 
talkkuna ja kaurakiisseli. Muulloin syötiin tavallista ar- 
kiruokaa (arkirooka). 

Juhlajuomana oli olut (õlud). Viljasta jauhetut mal- 
taat (linnahsöd) kaadettiin käymisastiaan (muiden 
muassa õludastia, tšäümizastia, tšihutõzastia), johon li- 
sättiin kiehuvaa vettä ja katajauutetta (katagavesi), ja 
seos haudutettiin kuumilla kivillä. Mäski (meežnikka*) 
siivilöitiin erilliseen astiaan (latõastia, taaripüttü) ja vier- 
re (virre, susla*) johdettiin erilliseen kaukaloon. Siivilöi- 
tyyn vierteeseen kaadettiin humalista (umalad) valmis- 
tettu uute. Hiiva (iiva) lisättiin, kun vierre oli jäähtynyt. 

Oluen annettiin käydä 12 tuntia, sitten se kaadettiin tyn- 
nyriin (muiden muassa öludtiinneri, poolikko). Näin saa- 
dusta juhlajuomasta käytettiin nimitystä pääölud. Vettä li- 
säämällä saatiin vielä miedompaa juomaa (peräkko), josta 
osan annettiin hapantua kaljaksi (taari).? 

Olut juotiin kahvallisesta ja kannellisesta puukannus- 
ta (katookaa kruška*), joka oli vaatimattomammin koristel- 
tu kuin virolaiset olutkannut. Vielä yksinkertaisempi on 
nokallinen puukiulu (õlutkavi, kolttši). Tee (tšai*) oli vielä 
1870-luvulla uutuus, mutta myöhemmin siitä tuli hyvin 
suosittua." 


Lopuksi 


Vanha vatjalainen kansankulttuuri oli osa laajempaa itä- 
merensuomalaista kulttuuria, jonka peruselementteinä 
olivat käytännöllisyys ja yksinkertaisuus. Kotona tehtiin 
mahdollisimman paljon. Aineellisessa kulttuurissa oli 
1800-luvulla loppujen lopuksi vain vähän tunnusomaises- 
ti vatjalaisia piirteitä. Se oli suurelta osin yhteistä inkerik- 
kojen ja venäläisten kanssa, vaikkakin vanhakantaisem- 
paa. Vatjalaisten asuma-alue jäi lännen ja idän kulttuuri- 
en väliin ja sai vaikutteita molemmilta suunnilta. Selvästi 
itäistä eli lähinnä venäläistä vaikutusta oli hevosen käyt- 
tö työeläimenä härän sijaan sekä kärryt, purilaat, asuinra- 
kennuksen ja navetan asettaminen rinnakkain sekä ruu- 
an valmistaminen uunissa, samoin kuin vanhemmat vaa- 
teparret ja korut. Vatjalainen perinteinen kulttuuri oli ver- 
raten elinvoimaista Venäjän vallankumousta seurannee- 
seen kollektivointiin saakka.“ Jo aiemmin alkanut voima- 
kas venäläinen vaikutus ilmenee muun muassa aineelli- 
sen kulttuurin lainasanastosta. 

Suurin muutos vanhassa vatjalaisessa talonpoikais- 
kulttuurissa oli nopea siirtyminen rahatalouteen sekä eri- 
tyisesti maaorjuuden lakkauttaminen 1800-luvun puoli- 
välin jälkeen. Lopullisesti kulttuuri tuhoutui kaupungis- 
tumisen, teollistumisen ja pakkokollektivoinnin myötä. 
Vanhat kylä- ja rakennustyypit, talousrakennukset (riihet, 

navetat), monet työ- ja kuljetusvälineet, ruuat ja vaatteet, 
monivaiheiset maatalous- ja käsityöt ovat hävinneet, ja sa- 
moin myös vatjan kieli on hiipunut. 

VATJALAISTEN ITKUT, LAULUPERINNE JA SOITTIMET 


Ingrid Rüütel 


Vatjalaisten lauluperinteestä on julkaistu monenlaisia toi- 
sistaan paljonkin poikkeavia käsityksiä. Kaarle Krohnin 
mielestä vatjalaisilla ei ole ollenkaan omia vanhoja runo- 
ja." Väinö Salminen on puolestaan sitä mieltä, että huo- 
limatta monista virolaisilta ja inkerikoilta saaduista vai- 
kutteista, vatjalaisilla on myös omia lauluja, ja lisäksi osa 
vatjalaisilta muistiin merkityistä lauluista on vanhaa itä- 
merensuomalaista yhteinäiskulttuuria.? Myös Paul Ariste 
pohtii vatjalaislaulujen alkuperää ja osoittaa, että suuri 
osa tunnetaan myös Viron alueella. Hän olettaa, että vatja- 
laiset ovat sekä luoneet, siirtäneet että muokanneet laulu- 
ja.? Hän kuitenkin luopui laulujen alkukodin etsinnöistä 
ja päätyi toteamaan, että kyseessä on naapuruuskansojen 
yhteinen perinne. Itse asiassa vatjalaisilta kerättyjen lau- 
lujen alkuperästä ja koko lauluperinteestä on vaikea sa- 
noa mitään varmaa, koska runolauluja on kerätty vasta 
vatjan kielen ja kulttuurin hiipumisvaiheessa. 

Vatja on viron lähin sukulaiskieli. Arkeologisten tieto- 
jen perusteella vatjalaisten ja koillisvirolaisten muinais- 
kulttuuri oli yhteistä. Kielellisen eriytymisen jälkeen yh- 
teydet virolaisiin säilyivät tiiviinä, ja myös lauluperintees- 
sä on paljon yhteistä. Myöhemmin vatjalaiset solmivat tii- 
viit yhteydet Novgorodin slaavilaisiin. Vatjalaisten kään- 
nyttäminen 1500-luvulla ortodokseiksi lisäsi venäläisvai- 
kutteita merkittävästi. 

Vatjalaiset ovat kieleltään, kulttuuriltaan ja uskonnol- 
taan lähellä inkerikkoja. Inkerikot eriytyivät karjalaisista 
ensimmäisen vuosituhannen aikana jaa., asettuivat vatja- 
laisten naapuriksi ja omaksuivat, kuten vatjalaisetkin, orto- 
doksisen uskon. Vatjalaisten ja inkerikkojen välille syntyi 

niin tiiviitä siteitä, että kansat olivat käytännössä kaksi- 
kielisiä ja myös laulurepertuaari oli yhteistä. Seka-aviolii- 
tot olivat yleisiä, mikä myös auttoi yhteiskulttuurin ja yh- 
teisen lauluperinteen syntymistä. Inkerin alueelle 1600- 
luvulla muuttaneiden luterilaisten suomalaisten kanssa 
yhteydet olivat jonkin verran vähäisemmät. 

Vatjan kielen ja kulttuurin hiipuminen nopeutui yht- 
äkkiä 1800-luvulla, jolloin vatjalaiset alkoivat sulautua 
etenkin inkerikkoihin ja venäläisiin. Sekä vatjalaiset että 
inkerikot muuttuivat asteittain venäjänkielisiksi. Myös 
kulttuuri assimiloitui, ja omakielinen perinne muuttui 
venäjänkieliseksi. 

Kaikki edellä mainittu on olennaista vatjalaisen laulu- 
perinteen hahmottamiseksi ja ymmärtämiseksi. Runot on 
kirjoitettu muistiin vatjalais-inkeroisen kaksikielisyyden 
aikakaudella. Viimeiset vatjalaislaulajat olivat usein peräi- 
sin perheistä, joista yksi vanhemmista tai isovanhemmis- 
ta oli inkerikko. Laulettiin molemmilla kielillä. Se, että 
jossakin muistiinmerkityssä laulussa esiintyy inkeroisvai- 
kutteita, ei tarkoita, että laulu olisi peräisin inkerikoilta. 
Sekään, että jokin vanha itämerensuomalaiseen laulupe- 
rinteeseen kuuluva konkreettinen toisinto on opittu inke- 
rikoilta ei tarkoita sitä, ettei laulua olisi aikaisemmin tun- 
nettu vatjalaisilla. Itse asiassa emme tiedä miten rikas vatja- 
laislauluperinne oli silloin, kun vatjan kansa, kieli ja kult- 
tuuri olivat vielä täysissä voimissaan. Voimme valitetta- 
vasti perustaa oletuksemme vain siihen, mitä meille on 
säilynyt. 

Vatjalaisten kansanlaulujen tallentaminen 
ja julkaisut 


Koska vatjalaisten assimiloituminen alkoi aikaisemmin 
ja tapahtui nopeammin kuin esimerkiksi inkerikkojen ja 
karjalaisten, vatjalaisten kansanlauluja on tallennettu huo- 
mattavasti vähemmän kuin muiden itämerensuomalais- 
ten. Tämän vuoksi jokainen vatjankielinen muistiinmer- 
kintä on tutkimukselle tärkeä. 

Ensimmäiset tiedossa olevat vatjankieliset säkeet on 
merkitty muistiin tuntemattomalta esittäjältä vuonna 1783 
Kattilan ympäristöstä Järvikoiskylän (Baabinan) kylästä. 
Todennäköisesti kyseessä on katkelma morsiamen itkus- 
ta. Sen julkaisi Friedrich Ludolph Treufurt kirjoitukses- 
saan Von den Tschudenš A. J. Sjögren kirjoitti muistiin 
kolme häälaulua Anna Ivanovnalta vuonna 1831 ja julkai- 
si ne teoksessaan Ueber die finnische Bevölkerung des St Pe- 
terburgischen Gouvernements. Anna Ivanovnalta tallensivat 
häälauluja 1830-luvun alussa myös G. Rein ja O. Ground- 
stroem. Hänen luonaan vieraili myös Elias Lönnrot, joka 
kirjasi yhden liekkulaulun sekä joukon häälauluja merki- 
ten muistiin myös niiden hääkontekstin sekä August Ahl- 
gvist, joka kirjasi vuosina 1854-1855 muistiin joukon hää- 
lauluja taustatietoineen sekä kalendaariperinteeseen liit- 
tyviä lauluja, lyyrillisiä ja kertovia runoja sekä yhden ar- 
voituslaulun. 

Vuonna 1861 Groundstroem kirjoitti Kattilasta muis- 
tiin hää-, kiikku- ja kalendaariperinteeseen liittyviä sekä 
lyyrillisiä lauluja ja yhden työlaulun. A. A. Borenius-Läh- 
teenkorvan keruu vuodelta 1877 käsittää eri Kattilan pi- 
täjän kylistä kerättyjä häälauluja, kalendaaritapoihin liit- 
tyviä lauluja, yhden kehtolaulun, yhden ketjulaulun ja 
tanssilaulun. Hänen aineistonsa on merkittävä, sillä hän 
nuotinsi myös 24 kansansävelmää. Vuonna 1882 O. A. F. 
Mustonen keräsi Joenperästä yhden kehto- ja ketjulaulun. 
E. N. Setälän muistiinpanot vuosilta 1889 ja 1910 Kattilan 
pitäjän kylistä sisältävät muutaman hää- ja kalendaari- 
tapoihin liittyvän laulun, ketjulaulun sekä kyläpaimenen 

laulun. Vuonna 1906 Väinö Salminen kirjoitti muistiin 
lauluja Kattilasta, ja vuonna 1914 Lauri Kettunen keräsi 
joitain lauluja ja loitsuja Kattilan eri kylien informanteilta. 

Vihtori Alava kävi vuonna 1901 Länsi-Inkerissä ja ke- 
räsi joukon häätapakuvauksia sekä häälauluja ja -itkuja 
kirjaten myös kommentteja niiden esitystavoista ja kon- 
tekstista. Lisäksi hänen aineistostaan löytyy kalendaari- 
lauluja, ketjurunoja, loitsuja ja kertovia runoja. Alava jul- 
kaisi 1800-luvun loppuvuosien vatjalaisen kulttuurin ti- 
lannetta kuvaavia aineistoja vuonna 1909 Suomi-aika- 
kauskirjan artikkelissa Vatjalaisia häätapoja, häälauluja ja 
-itkuja. Tuolloin vatjankieliset laulut ja itkut olivat jo väis- 
tymässä venäjänkielisten tieltä. Hääkuvauksien mukaan 
häissä laulettiin ja itkettiin sekä vatjaksi että venäjäksi. 
Alava kiinnittää ensimmäisenä tallentajana huomiota in- 
formanttiin. Hänen mukaansa yksi parhaimmista perin- 
teentuntijoista oli 32-vuotias Sonja Johreinnaine Kattilan 
Suur-Otsasta, joka ”tavallista paremmin tuntui käsittävän 
tällaisen keräystyön merkityksen ja koetti myöskin antaa 
mikäli mahdollista todenmukaisen ja hyvinkin yksityis- 
kohtiin menevän kuvauksen vatjalaisista häistä omalta 
nuoruus-ajaltaan, 1880- ja 1890-luvuilta”.$ Alavan matkan 
aikana monetkaan nuoret eivät enää puhuneet vatjaa. 

Kaikki edellä mainitut muistiinpanot ovat ilmestyneet 
vuonna 1928 Suomen Kansan Vanhat Runot -kokoelmassa 
ja eripainoksena samana vuonna Väinö Salmisen teokses- 
sa Vatjalaiset runot. Anna Ivanovnalta eri kerääjät ovat tal- 
lentaneet yhteensä (toisintoineen) noin 4 000 säettä. Hän 
oli viimeisiä monipuolisesti runoperinnettä tuntevia vat- 
jalaisia runonlaulajia, joskin hänen repertoaariaan hallit- 
sevat häälaulut. Emme kuitenkaan tiedä hänestä enem- 
pää kuin sen, että hän palveli Kattilassa suomalaisen pa- 
pin luona, osasi suomea ja ilmeisesti kävi laulamassa 
myös inkerinsuomalaisissa häissä. 

Vuonna 1841 Anna Ivanovnan luona vieraili unkarilai- 
nen Antal Reguly. Hänenkin kokoelmansa sisältää pää- 
asiassa häälauluja, mutta myös esimerkiksi hää- ja kuolin- 
itkuja sekä tapainkuvauksia. Hän merkitsi muistin myös 

kolme sävelmää. Salminen julkaisi Regulyn materiaalit 
vuonna 1958.7 D. E. D. Europaeus tallensi vuonna 1853 
vatjalaisilta häälauluja ja yhden itkun, jotka Sulo Haltso- 
nen julkaisi kommentoituina vuonna 1958 Suomi-aika- 
kauskirjassa.? Armas Launis merkitsi muistiin vuonna 
1903 kolme hääsävelmää ja julkaisi ne kuten myös Bore- 
niuksen nuotintamat laulut Inkerin runosävelmät -julkai- 
sussa vuonna 1910. Edellä mainittujen lisäksi joitain lau- 
luja on vielä Lauri Kettusen ja Lauri Postin kokoelmassa 
Näytteitä vatjan kielestä vuodelta 1932. Vatjan kansalauluja 
on merkinnyt muistiin myös leningradilainen kielitietei- 
lijä J. J. Lensu.? 

Vuonna 1943 Tarton yliopiston tutkijoiden keruumat- 
kalla Länsi-Inkerissä oli mukana virolainen kielitieteili- 
jä Julius Mägiste. Hänen vuonna 1959 ilmestyneessä ko- 
koelmassaan Woten Erzählen on kertomusten ja tapainku- 
vausten lisäksi myös lauluja, joista erityisen merkittäviä 
ovat hautajais- ja hääitkujen tekstit. Merkinnät on tehty 
eri kylissä. Mägistelle itkuja esitti Solomonida Kuzmina, 
jolta myös muut kerääjät ovat myöhemmin kirjoittaneet 
muistiin kansanperinnettä. 

Paul Ariste, myöhemmin Tarton yliopiston kielitieteen 
professori ja akateemikko, alkoi jo 1930-luvulla kerätä ja 
tutkia vatjan kieltä ja kulttuuria. Suurin osa hänen aineis- 
tostaan on vieläkin julkaisematta. Osa lauluista on julkais- 
tu vuonna 1960 kokoelmassa Vadjalaste laule. Vuonna 
1986 ilmestyneessä Vadja rahvalaulud ja nende keel -teok- 
sessa julkaistiin vuoden 1960 jälkeen kerätyt laulut. Teok- 
sessa esitetään ensimmäistä kertaa myös äänitysten nuo- 
tinnoksia — aikaisemmat muistiinpanot oli tehty korva- 
kuulolta. Kokoelmassa laulut luokitellaan kylien ja esittä- 
jien mukaan, ja niihin on lisätty vironkieliset käännökset 
sekä kommentteja laulujen kielestä, funktiosta, alkuperä- 
stä ja esitystilanteesta. Kokoelmassa on myös laulujen typo- 
loginen luettelo laulutyypeittäin sekä bibliografia. Aikai- 
semmista kerääjistä poiketen Ariste on kiinnostunut esit- 
täjistä — heidän kotipaikastaan, kielenkäytöstään, reper- 
toaaristaan ja esittäjäluonteestaan. 


INGRID RUUTEL 


Artikkelissaan Vadjalaste lauludest Ariste käsittelee vat- 
jalaisten kulttuurisia suhteita muihin kansoihin, etenkin 
inkerikkoihin, joiden kanssa vatjalaisilla oli aikojen ku- 
luessa muotoutunut yhteinen lauluperinne. Kattilan pitä- 
jästä Lempolan kylästä kotoisin olevasta Solo (Solomoni- 
da) Kuzminasta muodostui korvaamaton opas vatjalais- 
kulttuuriin: Ariste sai häneltä myös tietoja laulujen esi- 
tystavasta ja alkuperästä. Solo osasi vatjalaisten, inkerik- 
kojen, suomalaisten ja venäläisten lauluja. Laulaja väitti, 
ettei yhdelläkään muulla naapurikansalla ollut niin mo- 
nipuolista ja rikasta häälaulujen repertuaaria kuin vatja- 
laisilla, siksi vatjalaisia kaasikkoita kutsuttiin usein myös 
inkerikkojen ja inkerinsuomalaisten häihin laulamaan 
— vatjaksi! Hän kertoi, että vatjalaisilla oli tapana käydä 
ostoksilla ja myymässä tavaroitaan Narvassa, lisäksi vatja- 
laistytöt kävivät Narvan tehtaissa töissä. Narvassa ja sen 
ympäristössä nämä oppivat virolaisia lauluja. Solon viro- 
laisilta oppimat laulut oli käännetty jo vatjaksi, mutta 
niissä oli säilynyt joitain virolaisia sanoja. Yhteenvetona 
laulujen lainaamisesta toisilta kansoilta Ariste kirjoittaa: 
”Täytyy todeta, että laulujen vatjalaistumisprosessi on 
yleensäkin tapahtunut askel askeleelta. Kun virolaisten ja 
inkerikkojen laulu oli päätynyt vatjalaislaulajan suuhun, 
hän muutti sitä vatjalaisemmaksi, ja kun laulu kiersi lau- 
lajien kesken, muutaman sukupolven kuluttua laulusta 
oli tullut täysin vatjalainen.”'* 

Vuonna 1947 Ariste tapasi Laukaanjoen rannalla Kuk- 
kosin (Kukkuzi) kylässä Joenperältä kotoisin olleen 66- 
vuotiaan eeltlaulajan ja kaasittajan Matjo Gerassimovan. 
Ariste tallensi häneltä monia lauluja sekä mielenkiintoi- 
sia tietoja niiden esittämisestä ja taustoista. Vatjalaiset oli- 
vat laulaneet omia laulujaan inkerikoille ja päinvastoin, ja 
niihin suhtauduttiin aivan kuin ne olisivat samoja laulu- 
ja, joilla oli vain kielellisiä erityispiirteitä. Kun vatjalaiset 
kuulivat jonkun inkeroisenkielisen laulun, oppivat he sen 
ja toistivat omalla kielellään, ja inkerikot tekivät samoin 
kuullessaan jonkun uuden vatjankielisen laulun. Vanho- 
jen runojen nimityskin on sama: vatjalaisilla virsi : virred, 

Oudekki Figurova kesyjen varisten kanssa pihamaallaan, taustalla 
lasten keinu, Laukaanjoki ja verkonkuivatustelineitä. ERA. 


inkeroisilla versi : verred. Aristen mielestä vatjalaisten ja 
inkerikkojen laulut eivät ainakaan niiden levinneisyyden 
viimeisellä jaksolla olleet niinkään etnisiä kuin paikallisia. 
Vatjalaisille ja inkerikoille oli muotoutunut yhteinen laulu- 
repertoaari." 

Ariste kiinnitti ensimmäisenä huomiota myös vatja- 
laisten uudempaan ei-kalevalaiseen lauluperinteeseen. 
Suurelta osin nämä laulut oli käännetty venäjästä. Niitä 
laulettiin soittimen säestyksellä, niiden rakenne oli neli- 
säkeinen ja ne muistuttavat venäläisiä tšastuškoja.? 

Vatjalaisten kansanlaulujen äänittäminen alkoi 1960- 
luvulla. Viron kielen ja kirjallisuuden instituutin tutkijat 
Arvo Laanest ja Vaina Mälk äänittivät vuonna 1965 neljä 
laulua. Seuraavan vuoden tutkimusmatkalla oli Paul Aris- 
tella ensi kertaa käytettävissään magnetofoni, ja hän kut- 
sui minut äänittämään toivoen, että nuotintaisin ja jul- 
kaisisin äänitykset myöhemmin. Äänitimme yhteensä 18 
laulua. Vuonna 1976 tutkimusmatkalla äänitimme yhdes- 
sä Olli Köivan ja Mart Jallain, osittain myös Enn Ernitsin 
ja Paul Aristen kanssa vielä lähes 40 laulua, joiden jou- 
kossa oli myös muutamia venäläisiä lauluja. Vatjalaisia 
ovat äänittäneet myös muiden muassa Tönu Seilenthal, 

Tiit Viitso, Viktor Danilov, Ada Ambus, Igor Tönurist, 
Enn Säde ja Heinike Heinsoo. 

Suurin osa eri kerääjien äänityksistä on peräisin vii- 
meiseltä suurelta vatjalaiselta laulun taitajalta Oudekki 
Figurovalta Rajon kylästä. Hän syntyi 14. maaliskuuta 
1891 Joenperän kylässä vatjalaiseen suurperheeseen. Toi- 
nen hänen isoäideistään oli inkerikko. Laulajan äiti oli 
täätäjä eli tietäjä, jolta tytär oppi kansanparannustaitoja, 
loitsuja ja vanhoja vatjalaisia uskomuksia. Oudekki har- 
joitti elämänsä loppuun saakka luonnonlääkintää ja loitsi- 
mista, hän oli laajalti kuuluisa parantaja. Kun me Aristen 
oppilaat hyvästelimme häntä, hän silitti kolme kertaa jo- 
kaisen päätä ja loitsi hyvin suggestiivisesti ”toorööss, ter- 
viess, toorööss, terviess, toorööss, terviess!” eli ”tuoreeksi, 
terveeksi” kolmeen kertaan toistettuna. 

Figurova jäi isättömäksi 12-vuotiaana ja ryhtyi jo var- 
hain hoitamaan muiden lapsia ja piikomaan. Elämänko- 
kemukset kuuluvat hänen lauluissaan. Myös hän oli käy- 
nyt Narvassa tehdastöissä. Takaisin kotikyläänsä hän tuli 
20-vuotiaana ja avioitui nuoren inkerikkomiehen kanssa. 
Kun suuri osa Joenperän kylästä hävisi tulipalossa, kylä- 
läiset Figurovit mukaan lukien siirtyivät valtion maille Ra- 
jon kylään. Toisen maailmansodan aikana ja sen jälkeen 
Oudekki asui eri puolilla Neuvostoliittoa. Koulua hän oli 
käynyt vain puolitoista vuotta. Oudekki Figurova kuoli 
9. helmikuuta 1978. Suurimman osan lauluistaan hän oli 
oppinut setänsä vaimolta Matjo Gerassimovalta. Matjon 
laulusävelmiä ei ole tallennettu, mutta Oudekilta nauhoi- 
tettiin kymmeniä melodiatoisintoja. 

Vatjankielisiä lauluja on äänitetty runsaasti myös Dun- 
ja (Jevdokia) Trofimovalta Luutsan kylästä sekä Natju (Na- 
talia) Lukinalta Joenperästä, muilta on äänitetty vain yksit- 
täisiä esimerkkejä. 

Kaikki vatjalaisilta äänitetyt laulut aina vuoteen 1972 
asti on luetteloitu ja julkaistu Vadja rahvaviiside tiipoloo- 
gia ja stiilid -artikkelissa, joka on julkaistu Soomeugrilaste 
muusikapärandist -kokoelmassa.” Äänitetyt laulut on nuo- 
tinnettu kokonaisuudessaan, jotta melodian varioimista 


VATJALAISTEN ITKUT, LAULUPERINNE JA SOITTIMET 


https://doi.org/ 10.21435/ skst.1467 


voidaan seurata. Kokoelmassa Soome-ugri rahvaste laule 
on ilmestynyt LP-levy Vadja ja isuri rahvalaule, jossa on li- 
säksi Dunja Trofimovalta ja Natju Lukinalta myöhemmin 
äänitettyjä lauluja ja joitain itkuja.'4 


Laululajit 


Vatjalaisilta on tallennettu hää- ja kuolinitkuja, loitsuja, ket- 
jurunoja, kalevalamittaisia runolauluja, lastenloruja, uu- 
dempia lyyrisiä lauluja ja riimillisiä nelisäkeisiä lauluja. 
Muutamien mainittujen lajien (itkut, loitsut, ketjurunot, 
lastenlorut) yhteydessä voidaan laulusta ja erityisesti musii- 
kista puhua vain tietyin ehdoin, mutta silti niiden esittämi- 
seen kuuluu tietty intonaatio ja rytmi. Kalevalamittainen 
laulu yhdistettynä arkaistiseen musikaaliseen ilmaisuun 
oli valtalajina aina kulttuurin venäläistymiseen saakka. 

Loitsuista on tallennettu monia parannussanoja, käär- 
meenloitsuja, raudan ja tulen syntyloitsuja, noitumisen 
vastaisia loitsuja ja niin edelleen. Niissä esiintyy rinnan 
sekä esikristillisiä että kristillisiä käsityksiä. Pidemmät 
alkusoinnulliset laululoitsut olivat etupäässä suomen- ja 
inkeroiskielisiä. 1900-luvulla osattiin myös venäjänkieli- 
siä loitsuja. Vatjankieliset loitsut (lugud ja palvöd) olivat ta- 
vallisesti lyhyitä.5 Vielä 1900-luvun alussa loitsujen maa- 
giseen voimaan uskominen oli yleistä. 

Työlauluista on vain vähän tietoja. O. Groundstroem 
kirjoitti Kattilasta yhden niittolaulun, jota laulettiin ”kun 
niittäminen loppui”. Myös inkerikot tunsivat niittolau- 
lun. Virossa niitä tunnettiin pääasiassa vain Pohjois-Tar- 
tonmaalla.'* Setälän muistiinpanoista tiedämme kyläpai- 
menen laulun Palkkagä minua karjusissi, jonka on esittä- 
nyt 15-vuotias Timo. Figurovan esittämä saman laulun toi- 
sinto on mielenkiintoinen siinä mielessä, että siinä mai- 
nitaan ja imitoidaan inkeriläistä suosittua paimentorvea 
trubaa (Tutu-lutu ma trubitan). Laulu tunnettiin laajasti 
Länsi-Inkerissä (Tuttul, luttul mie trupitan). Voidaan olet- 
taa, että molemmat laulut heijastavat vatjalaisten aikai- 
semmin laajalti levinnyttä perinnettä. 


INGRID RUUTEL 


Siirtymäriittilyriikka 


Häälaulut ovat vatjalaisten runoperinteen runsainta antia. 
Vatjalaisten kuten muidenkin itämerensuomalaisten van- 
hat häätavat perustuvat paikalliseen patriarkaaliseen su- 
kuyhteisöperinteeseen,” johon myöhemmin on lainautu- 
nut runsaasti ortodoksisia elementtejä ja muita venäläisiä 
tapoja. Merkittävää on, että häälaulut säilyttivät elinvoi- 
mansa aina vatjan kielen ja kansan hiipumiseen saakka. 
Vatjalaisia häälaulajia, kaazikkod, kutsuttiin laulamaan 
vatjaksi myös inkerikkojen ja inkerinsuomalaisten häihin. 
Laulajalle voitiin vastata joko inkeroiseksi, suomeksi tai 
venäjäksi. Jotkut vatjalaiset häälaulajat esiintyivät hääse- 
songin aikana syksyisin ja keväisin ennen suurta paastoa 
kiertäen häistä toisiin Narvajoelta aina Soikkolanniemelle 
asti. Juuri häissä inkerikot ja inkerinsuomalaiset oppivat 
vatjalaisia lauluja. Solo Kuzmina oli ollut laulajana sekä 
vatjalaisten, inkerikkojen että suomalaisten häissä ja ker- 
toi häiden monikielisyydestä. Toinen Aristen laulaja ja 
kielenopas Matjo Gerassimovakin oli käynyt häissä laula- 
massa Laukaanjoella sekä Soikkolanniemellä. Hänenkin 
mukaansa laulettiin eri kielillä, vatjalaiset ja inkerikot ym- 
märsivät toisiaan, ja kaksikielisyys oli yleistä. 

Vatjalaiset häälaulut ovat kiinnostavia myös suhtees- 
sa virolaisiin häälauluihin. Monet laulut muistuttavat toi- 
siaan, niissä on yhteisiä säkeitä ja motiiveja. Tällaisia ovat 
erityisesti morsiamen ja sulhasen sukulaisten väliset lau- 
lut. Yhteisiä ovat myös opetuslaulut, joissa esimerkiksi 
varoitetaan, että kun sulhanen myöhemmin tulee morsia- 
men kotiin vieraisille, häntä kohdellaan samoin kuin hän 
on kotona kohdellut nuorikkoaan. 

Suurin osa virolaisten ja vatjalaisten häälaulujen yhtei- 
sestäaineksestaonyleensätallennettu Pohjois-Virosta, mut- 
ta hedelmällisyysmagiaan perustuva Missä kaazikkot kuse- 
vat oli erityisen levinnyt Kaakkois-Virossa, ja se tunnettiin 
laajasti myös Itä-Virossa. 

Vatjalaisissa häälauluissa ja tekstimotiiveissa esiintyy 
myös sellaisia vaikutteita inkerikoilta ja venäläisiltä, joita 

virolaisista toisinnoista ei löydy.9 Vatjalainen Hääleipä- 
laulu (Kursi- eli kupelileipää paistaessa) on omaksuttu ve- 
näläisen hääleivän paistotavan myötä. Joissain lauluissa 
on selviä venäläisten häälaulujen ja -itkujen piirteitä. Täl- 
lainen on esimerkiksi laulu, jota esitettiin morsiamen ko- 
tiin tulleelle sulhaselle. Laulun alussa sulhasen tuloa esi- 
merkiksi verrataan mustaan pilveen, mikä on venäläisissä 
häälauluissa yleinen kielikuva. Ilmeisiä venäläisvaikuttei- 
ta on myös laulussa, jossa sulhasen puolen laulajat vastaa- 
vat morsiamen puolen tervehdykseen. Sulhasta ylistetään 
ruhtinaaksi ja pajariksi, mikä on yleistä venäläisissä hää- 
lauluissa.?? Kummallekaan ei löydy vastineita inkerikko- 
jen tai inkerinsuomalaisten lauluista. 

Vatjalaisissa häälauluissa esiintyy kristillisiä motiiveja 
paljon enemmän kuin virolaisissa, vaikka virolaiset kään- 
nytettiin yli kolmesataa vuotta aikaisemmin. Lauluis- 
sa esiintyy ilmauksia kuten lähekkä Jumal apise, avittaka 
Jumala, avittaka armollline, ölkoo tšiitettü Jumala, ja tšüla- 
rahvas rissirahvas. Jotkut laulut perustuvat suoraan kristil- 
lisiin tapoihin ja kielikuviin kuten vihkisormuksen sor- 
meen paneminen laulussa Lähe Jumal apuhun. Kristin- 
usko on vaikuttanut myös joihinkin vanhakantaisempiin 
lauluihin kuten Saunastatulovirsi. 

On mahdollista, että ortodoksiset motiivit ovat lainau- 
tuneet venäläisistä häälauluista, jossa ne ovat myös hyvin 
yleisiä. Esimerkiksi vatjalaisille häälauluille ja myös mui- 
hin tapoihin liittyville lauluille on luonteenomainen il- 
maisu last avitakka Jumala. Useat kerääjät ovat merkin- 
neet sen muistiin eri muodoissaan. Voi olla, että myös 
esittäjät ovat ymmärtäneet sen vaihtelevin tavoin. Taustal- 
la on kuitenkin venäjänkielinen ilmaus blagoslavitko (boZi 
gospodi) eli 'siunaa (herra Jumala)”, jota laulettaessa toi- 
nen tavu (go) redusoituu ja viimeisen tavun o äännetään 
a:na. Yksi Kettusen tallentama laulaja kääntääkin ilmauk- 
sen venäjäksi gospodi blagoslavi ”Herra siunaa”. Verbi bla- 
haslavittama "siunata esiintyy myös vatjan puhekielessä. 

Vatjalaisten häälaulujen melodiat ovat säilyneet hyvin 
vanhakantaisina kuten vanhemmat Pohjois- ja Länsi-Viron 

hääsävelmätkin.? Lauluja esitettiin esilaulajan ja kuoron 
kanssa, mutta myös yksin. Tietoja esitystavoista on vain 
vähän. Oudekki Figurova demonstroi, miten suljetussa 
piirissä laulettiin käsi esilaulajan olalla kulkien. Tällainen 
piirissä liikkuminen oli tyypillistä myös Pohjois- ja Länsi- 
Viron vanhoille häälauluille. Samalla Figurova heilutti va- 
paata kättään, kuten on tyypillistä venäläisille tansseille. 
Todennäköisesti näin laulettiin vain tiettyjä häälauluja. 
On joitain merkintöjä siitä, että häälauluja laulettiin seis- 
ten, mutta tavasta ei ole tarkempia tietoja. Osan lauluista 
esittivät morsiamen ja sulhasen omaiset vastakkain. 

Vatjalaisilta kuten inkerikoiltakin on säilynyt joitain 
hääitkuja. Hää- ja kuolinitkut kuuluvat siirtymäriitteihin. 
Itkemisen avulla yhteisö siirtää yhden jäsenestään olo- 
tilasta toiseen, minkä tuloksena jäsen omaksuu uuden 
roolin yhteisössä.? Häissä morsian siirtyy toiseen sukuun 
ja omaksuu uuden sosiaalisen aseman, jolloin tytöstä tu- 
lee vaimo. Kuolinitkut taas ovat elävien kaipauksen osoi- 
tus toiseen olotilaan siirtyneelle. Vatjalaiset itkut perustu- 
vat vanhaan itämerensuomalaiseen perinteeseen, johon 
on myöhemmin tullut venäläisiä vaikutteita. Häissä on 
itketty myös venäjäksi. Ilmeisesti venäläinen itkuperin- 
ne on edesauttanut tämän muinaisen perinteen säilymis- 
tä. 

Runomuodoltaan ja musiikilliselta ilmaisultaan vatja- 
laisten ja inkerikkojen itkut sijoittuvat hyvin arkaististen 
etelävepsäläisten itkujen ja toisaalta poetiikkansa, säera- 
kenteensa ja musiikkinsa puolesta monimutkaisempien 
vienankarjalaisten itkujen väliin.” Säkeet ovat heterosyl- 
labisia ja melodian rytmi epäsäännöllinen. Melodia muok- 
kautuu sanojen mukaan. Alkusoinnun ja parallelismin 
esiintymistiheys yksittäisissä hääitkuissa vaihtelee. Jois- 
sain itkussa niitä esiintyy harvoin tai ne puuttuvat koko- 
naan. Juuri tällaisissa itkuissa esiintyy usein myös venä- 
läisiä lainasanoja ja tekstimotiiveja. Toisissa alkusointu 
ja parallelismi ovat yleisiä, ja venäläisperäistenkin motii- 
vien kieliasu on mukautettu vastaamaan vatjalaista itku- 
muotoa.” Hääitkuissa improvisoidut ja lainatut elementit 

punoutuvat perinteisiin muotoihin sekä vakiintuneisiin 
ilmaisukaavoihin. 

Itkeminen alkaa jo ennen häitä, kun kosinta vahviste- 
taan. Tytär itkee aluksi isälle, sitten äidille, joka vastaa it- 
kulla, sen jälkeen vanhemmalle veljelle ja veljen vaimol- 
le, sitten siskolle, kummitädille ja -sedälle, sedälle ja tä- 
dille sekä muille sukulaisille ja lopuksi koko kylän väelle. 
Myös kihlajaisten (tupakat) lopussa itketään. Äiti kutsuu 
tytärtä itkien, tytär tulee ja vastaa itkulla — jälleen aluksi 
isälle, sitten äidille ja toisille sukulaisille ja kylän väelle, 
lopuksi itselleen.” Morsian itkee myös viimeisenä iltana 
(vetšerinkal) äidin kanssa vastavuoroisesti sekä viimeisenä 
aamuna ennen häitä.? Häissä itketään esimerkiksi kun 
paistetaan hääleipää, kun morsiamen hiukset leikataan ja 
kun hän lähtee isän kodista. Itkujen tärkeimpänä sisältö- 
nä on murheellinen ero omaisista ja tyttöajasta sekä edes- 
sä odottava tuntematon tulevaisuus. 

Kuolinitkuja esitettiin samoissa tilanteissa kuin mui- 
denkin itämerensuomaisten kansojen kulttuurissa eli vai- 
najan lähtiessä kotoa, hautaamisen yhteydessä sekä muis- 
toitkuna haudalla. Kuolinitkut sisältävät hääitkuja enem- 
män alkusointua, parallelismia, omaperäisiä kielellisiä 
ilmauksia ja runollisia kielikuvia kuten esimerkiksi me- 
taforia, mutta kuolinitkut eivät poikkea hääitkuista vaih- 
televien tavujen määrän, säkeen, vapaan mitan tai musii- 
killisen ilmaisunsa puolesta. Haudalla itkemisen yksi pe- 
rinteinen motiivi on rukous vanhemmille, että he nousi- 
sivat haudasta.” Sama motiivi esiintyy myös vatjalaisten 
kertovassa runossa Kuolleista herännyt veli (Veljen haudal- 
la), jossa neidot käyvät veljensä haudalla. Motiivi muistut- 
taa virolaista erityisesti Virumaalla esiintyvää Äidin hau- 
dalla -laulua:? 

Anna tšääpästä tšätyjet, Anna haudasta kädet, 
Sormet liivassa viritä. Sormet hiekasta ojenna. 
Säkeet toistuvat usein setojen itkuissa, joista ne ilmeisesti 
ovatkin peräisin 3* 

Myös Koillis-Virosta on merkitty muistiin kuolinitkuja, 
tosin vain katkelmia. Niissäkin esiintyy vatjalaisitkuja 
muistuttavia motiiveja. Tuonela-motiivi esiintyy sekä 
vatjalaisissa, koillisvirolaisissa että setojen kuolinitkuissa. 
Sama esiintyy myös jo mainitussa veljen haudalla käy- 
misen runossa, jossa veli vastaa haudasta siskolleen, että 
tämä ei rikkoisi ovea, koska se on ”Tuonen tehty, Tuonen 
kirveellä kirjottu”.? 

Vatjalaisten, koillisvirolaisten ja setojen kuolinitkuissa 
mainitaan tuleva linnunlaulun täyttämä kevät, jolloin 
edesmennyttä valitettavasti ei enää ole. Sama motiivi on 
yleinen myös venäläisitkussa. Se voi olla venäläislaina, 
mutta mahdotonta ei ole myöskään motiivin itsenäinen 
synty; motiivi on voinut siirtyä koillisvirolaisille vatjalais- 
ten välityksellä.3? 

Aili Nenola-Kallion mielestä suurin osa vatjalaisten ja 
inkerikkojen kuolinitkujen säkeistä on yhteisiä. Hän pitää 
alkuperäisinä joitain ilmauksia, joita ei löydä inkerikoilta, 
mutta ei löydä niille loogista selitystä. Sellaiset ovat esi- 
merkiksi metaforat tähtitooja ja tuumatooja (tähdentuoja”, 
”*tuumantuoja'). Ensimmäinen liittyy ilmeisesti merkkiin 
eli viestiin ('merkintuoja', vatjan tähti tarkoittaa myös 
”merkkiä'), toinen on peräisin ilmeisesti venäläisestä sa- 
nasta dumat (ajatella'). Molemmat rinnakkaiset ilmauk- 
set voidaan tulkita myös jonkin ilmoituksen tai viestin 
tuojaksi. 

Paul Ariste on Solo Kuzminalta tallennettujen kuolin- 
itkujen yhteydessä huomauttanut, että niissä esiintyy se- 
kä perinteisiä että ”henkilökohtaisia piirteitä, joita itkijä 
korostaa tilanteen tai mielialan mukaan”. Hänen tallenta- 
mansa isälle ja äidille osoitetut itkut poikkeavatkin sel- 
västi Mägisten keräämistä vastaavista itkuista. Solo pystyi 
lahjakkaana itkijänä ”asettumaan omaisten osaan, jos he 
eivät osanneet itse lugõtõlla eli itkõä ääleltä” 33 

Vatjalaisilta on merkitty muistiin myös yksi itkuparo- 
dia.* Samanlaisia esiintyy Itä-Virossakin. 

Kalendaarilaulut 


Vatjalaisten ja inkerikkojen kalendaariperinteeseen liitty- 
vät laulut muistuttavat toisiaan, mutta niissä on paljon 
yhteistä myös virolaisten laulujen kanssa. Osa onkin il- 
meisesti virolaista alkuperää. 

Aikaa joulusta loppiaiseen kutsuttiin nimellä svädgad 
(venäjäksi svjatki). Tuolloin kuljettiin naamioituneena ta- 
losta taloon, laulettiin ja tanssittiin. Myöhemmin lau- 
lettiin inkerinsuomalaisten taloissa suomeksi ja venäläi- 
sille venäjäksi. Malli otettiin venäläisten joulunajan naa- 
mioituneina kulkevien kiertuelauluista, mutta vatjankie- 
lisissä lauluissa ei esiinny venäläisille tyypillistä koljada- 
kertosäettä. 

Kiertämässä (mieroamassa) käytiin myös laskiaisena 
sekä muiden juhlien aikana. Laulut ovat luultavasti saa- 
neet vaikutteita virolaisten martinlauluista. Niissä esiin- 
tyy yhteisiä motiiveja ja säkeitä, esimerkiksi tyypilliset 
käskyt isännälle ja emännälle. Myös laulun rakenne on 
sama: alussa kysytään lupaa astua sisään, sitten tanssi- 
taan, pyydetään antimia ja lopuksi kiitetään sekä toivo- 
tetaan isäntäväelle viljaonnea ja muuta hyvää. Lauluissa 
esiintyy myös vatjalaisia motiiveja, joita virolaisissa lau- 
luissa ei ole. Kun virolaisissa lauluissa martit toivovat itse 
kaikkea hyvää, niin vatjalaisissa laulussa toivotetaan välil- 
lä, että Jumala siunaisi isäntäväen kaikella hyvällä. Tällai- 
sista lauluista on usein käytetty nimitystä tanssilaulu, eli 
tanssi kuului ilmeisesti esitystilanteeseen. 

Mäenlasku laskiaisena (vatjalaisittain tšihlago) on säi- 
lyttänyt maagisen merkityksensä: uskottiin, että riitti edes- 
auttaa pellavankasvua. Riittiin kuului joko hevosajelu tai 
mäenlasku, joka oli lasten askareena. Mäen päällä laulet- 
tiin loitsunkaltaista laulua: pitkä mäenlasku takaa pitkät 
pellavat, ja joka laskemaan ei tullut, sen pellavat laot- 
koot. Laulut muistuttavat virolaisia laskiaislauluja. Li- 
säksi on kerätty sellaisia laskiaislauluja, joita on pidetty al- 
kuperäisinä, koska ne eivät olleet muualla Inkerinmaalla 
tunnettuja eikä toisintoja niistä ole löytynyt Virostakaan. 

Hevosajelun yhteydessä soitettiin haitaria ja hihkuttiin. 

Palmusunnuntaina pojat kävivät talosta taloon virpo- 
massa ja lukemassa terveysloitsua: 

Urpad, varpad Urvut, varvut 

toorõõss, terviess, tuoreeksi, terveeksi, 
nätelis völkaa, viikoksi velkaa, 
sillöö urpa, sinulle urpu, 
millöö muna!** minulle muna! 
Ensimmäisenä pääsiäispyhänä käytiin sitten perimässä 
munat. Tapa oli yleinen vielä 1900-luvun alussa. Virpomis- 
loitsu tunnettiin muuallakin Inkerinmaalla ja Itä-Virossa. 
Sanapari tuoreeksi, terveeksi on ilmeisen vanha kaava, joka 
esiintyy monenlaisissa loitsuissa sekä vatjalaisilla että vi- 
rolaisilla. 

Kokolla eli valvotulõlla käynti muistuttaa virolaisia ju- 
hannustapoja, mutta juhannuksen lisäksi vatjalaiset polt- 
tivat kokkoa myös helluntaina (troitsapäivä). Helluntaina 
sytytettiin tuli maahan, juhannuksena tavallisesti riu'un 
päähän. Helluntaina tytöt löivät kolme kertaa vitsalla tulta 
ja huusivat ”Rikkiruohot tuleen ja pellavat pellolle!”, min- 
kä jälkeen vitsa heitettiin tuleen. Laulun tehtävä ja mo- 
tiivi ovat sama kuin virolaisilla: käskettiin tulla pitämään 
tulta yllä, ja sitä soimattiin, joka ei tullut. Virolaisista ero- 
ten soimaus liittyy uhkaukseen äpärälapsista. 

Valvotulölla käynti muuttui myöhemmin hauskanpi- 
doksi kuten Pohjois-Viron juhannuskin: ”Troitsa-iltana 
tehtiin tuli kylän päätyyn, neljä päivää pidettiin troitsaa, 
joka ilta valvottiin, kaikki, vanhat ja nuoret, kaikki kävivät. 
Tanssittiin ja laulettiin...” 

Suuri hirsistä tehty kyläkeinu rakennettiin tavallises- 
ti palmusunnuntaina (urbepäev), ja keinuminen aloitet- 
tiin pääsiäisenä, joissain paikoin Jyrin päivänä (jiiripäev 
23.4.). Keinulla käytiin helluntaihin asti, paikoin läpi ke- 
sän. Vatjalaisten ja inkerikkojen keinulaulut muistutti- 
vat toisiaan, ja lisäksi lähes kaikille motiiveille löytyy vi- 
rolaisvastine. Ilmeisesti Länsi-Inkerinmaan keinulaulut 

Tytöt kulkevat ja tanssivat tiellä häiden yhteydessä Kattilan Ikäpäivän (Itšäpäivä) kylässä vuonna 1909. Museovirasto. 


syntyivätkin virolaisvaikutuksesta.?? Keinun luona on 
myös tanssittu. 

Voidaankin kysyä, milloin keinulauluperinne siirtyi 
Inkerinmaalle. Ovatko keinulaulut osa vatjalais-pohjoisvi- 
rolaista yhtenäiskulttuuria, ja tunsivatko vatjalaiset ne jo 
ennen kuin perinteen maaginen tausta hiipui? Maagisten 
uskomusten heijastumana ja uhrausperinteen jäänteenä 
voidaan pitää punaisten nauhojen ja huivien lahjoittamis- 
ta keinun tekijöille tai niiden sitomista keinuun. Maagi- 
nen tausta liittyy myös muniin, joita käytettiin niin eri 
kalendaaritapojen yhteydessä kuin myös vainajan muisto- 

aterialla. Sekä Virossa että Inkerinmaalla säilyneet keinu- 
laulut ovat lyyrisiä tyttöjen lauluja, joissa käsitellään nuor- 
ten välisiä suhteita, mutta tämä ei merkitse sitä, etteikö 
niillä olisi voinut olla varhaisempi, hyvin vanha muoto. 
Keinulauluperinne on ilmeisesti siirtynyt vatjalaisilta in- 
kerikoille. 

lilianpäivä on kesän päätösjuhla, vietettiin vakkove-juh- 
laa. Tilianpäivän laulut ovat peräisin inkerikoilta. Oudekki 
Figurova huomauttaa, että ”Se on Soikkola virsi. Iiliä, se 
on Soikkola praaznik”.+ 

Lyyris-eeppinen runous 


Vatjalaisilta on kerätty erilaisista historiallisista kerrostu- 
mista peräisin olevia kertovia lauluja. Niitä laulettiin keh- 
rätessä ja muita naisten sisätöitä tehdessä, valvotulõlla 
ja muiden juhlien yhteydessä, istujaisissa (tyttöjen käsi- 
työillat) ja muissa nuorison kokoontumisissa, myös öisin 
hevosia paimennettaessa. Siellä opittiin ja laulettiin juu- 
ri kertovia lauluja, joita kerrottiin unen karkottamiseksi 
koko yö. ”Jotkut esilaulajat olivat kuuluisia. Nuoret pyysi- 
vät heidät luokseen, jotta laulun johtaja olisi mukana.” 
Vatjalaiset tunsivat itämerensuomalaisten muinaisis- 
ta myyttisistä lauluista Maailmansyntyrunon, Ison härän ja 
Ison tammen. Maailmansyntyruno on yhteinen inkerikko- 
jen kanssa ja arkaistisempi kuin pitkäksi lyyriseksi tyttö- 
jen lauluksi kehittynyt virolaisversio.4* Vatjan toisinnois- 
ta puuttuu loppuosa taivaankappaleiden syntymisestä, in- 
kerikoilla se on säilynyt. Ison tammen runossa taas juhla- 
oluen päällä oleva vaahto ja pohjalla oleva hiiva viskataan 
pellon pientareelle, mihin kasvaa suuri tammi. Laulun 
minän veli kaataa tammen ja siitä tehdään tarpeellisia 
esineitä. On mahdotonta sanoa, minkälaisessa muodossa 
vatjalaiset esittivät kyseisiä lauluja aikaisemmin. Ne eivät 
kuitenkaan ole myöhäislainoja inkerikoilta. 
Itämerensuomalaisista perhesuhteisiin liittyvistä bal- 
ladeista vatjalaiset tunsivat Myydyn neidon, joka on Pohjois- 
Viron ja Länsi-Inkerinmaan alueen yhteistä perinnettä. 
Tytärten surmaaja -laulussa heijastuu muinainen tapa sur- 
mata ylimääräiset tyttölapset vastasyntyneinä.* Laulu tun- 
netaan koko itämerensuomalaisen runolaulun alueella.+ 
Vatjalaisillakin se on ilmeisesti hyvin vanhaa perinnettä. 
On mielenkiintoista, että laulaja Anna Hvatova oli oppi- 
nut esittämänsä toisinnon inkerikkoäidiltään ja kääntänyt 
sen vatjaksi.4° Tällä tavoin vatjalaiset ovat saaneet inkeri- 
koilta ilmeisesti muitakin vanhoja unohtuneita lauluja. 
Runo Sotasanomat tunnetaan laajalti Itä-Euroopassa 
ja Baltiassa.7 Vatjalaisten ja inkerikkojen yhteinen ver- 
sio on kansainvälistä perinnettä ja poikkeaa virolaisten 

toisinnosta. Laulun lopussa hevonen tuo tiedon veljen 
kuolemasta, mutta virolaisversiossa veli tulee elävänä ko- 
tiin. Molemmissa on johdantomotiivi, jossa ilmoitetaan, 
että siskon tulee mennä sotaan. Oudekki Figurovalta on 
merkitty muistiin myös lyhyempi lyyrinen versio, jota on 
laulettu saatettaessa rekryyttejä sotaväkeen. 

Kalevalan tyyppisestä sankariepiikasta vatjalaisilta on 
kerätty vain joitain katkelmia, ja nekin inkerikkojen Kar- 
jalasta tuomina. 

Laulu Kuolleista herännyt veli (Veljen haudalla) on mel- 
ko varmasti muotoutunut Virossa tuhansina toisintoina 
tunnetun Äidin haudalla -laulun mallin mukaisesti. Viru- 
maan toisinnoissa kaksi orpolasta leikkivät vanhempien 
haudalla (joissain uusimmissa toisinnoissa ja vatjalais- 
ten versiossa paikkana on hautausmaa). Tytär suostutte- 
lee äidin nousemaan haudastaan auttamaan häiden val- 
misteluissa. Äiti vastaa, ettei voi nousta esittäen erilaisia 
perusteita. Laulu on ilmeisesti muodostunut morsiusit- 
kusta, tähän viittaa neitojen itkuliinamotiivi. Esimerkiksi 
setoilla on tapana, että orpolapsi käy häissään äidin hau- 
dalla itkemässä. Myös mordvalainen morsian itkee kuol- 
leita esivanhempiaan. 

Vatjalaisessa runossa Kuolleista herännyt veli kerrotaan 
neljästä juhlavaatteisiin pukeutuneesta neidosta, jotka sa- 
moin leikkiessään joutuvat hautausmaalle veljen haudal- 
le. He pyytävät veljeä nousemaan haudastaan, mutta tämä 
kieltäytyy. Laulun lopussa on viitteitä kuolleiden muisto- 
riitteihin. Veli vastaa haudastaan: 

Oi söza, emäni lahsi, Oi sisareni, äitini lapsi, 
mene kuo, õle kotona, mene kotiin, ole kotona, 
čihuta pata munöja, keitä pata munia, 
vaali vakka piiragoita, vuole vakka piirakoita, 
too munat mullaa pääle, tuo munat mullan päälle 
piiragaiset tšääpää pääle, —piirakkoiset haudan päälle, 
nimetä minuu nimeni, nimeä minun nimeäni, 


arvaa minuu aigoeni!4 arvaa minun aikojani! 

Saman laulun toisen vatjalaistoisinnon lopussa veli pyy- 
tää, että kurki kutsuttaisiin kylään, mitä on pidetty mah- 
dollisesti sielunlintu-motiivin jäänteenä.9 
Matti Kuusen mielestä Suomen silta -laulu on suomalaista 
perua”, mutta se tunnetaan laajalti myös Virossa. Yhdes- 
sä vatjalaistoisinnossa on vironkielisiä sanoja, joiden pe- 
rusteella voidaan olettaa, että ainakin se toisinto on kuul- 
tu virolaisilta. Ariste on ilmeisen oikein päätellyt, että ky- 
seessä on vatjalaisten, inkerikkojen, inkerinsuomalaisten 
ja virolaisten yhteinen laulu, joka on syntynyt Narvajoen 
alueella. 

Runotyyppi Oman paikkakunnan ylistys (Kotiseuturu- 
not) on yhteinen vatjalaisille ja inkerikoille. Natju Lukina 
kertoo, että tällä laululla 


Kuninkaankylä aina vain härnäsi meidän kylää. Kunin- 
kaankylä eli Kruununkylä oli yksi Joenperän pääty. Her- 
rankylä eli Kartanonkylä oli toinen pääty. Tervajoki virtasi 
välissä, se on nykyään kuivunut. Laulua laulettiin joen sil- 
lalla, jossa muutenkin järjestettiin juhlia. Kuninkaankylän 
(valtion)talonpojilla oli kevyempi verotus, siksi heillä meni 
paremmin. Toinen kylä oli kartanonherran vallan alla, siel- 
lä verot olivat kovemmat. Kylän päädyissä puhuttiin eri 
kieliä, Kuninkaankylässä puhuttiin vatjaa ja Herrankylässä 
inkeroista. Kylissä kuitenkin osattiin molempia kieliä. Kos- 
ka oli vielä maaorjuus, molemmat Joenperän kylät elivät 
melko erillään. Kylien väliset avioliitot olivat harvinaisia. 


Kartanonherra ei antanut lupaa avioitua toiseen kylään. 5? 


Vatjalaisilta on tallennettu myös monia lauluja, jotka vi- 
rolaiset folkloristit luokittelisivat pikemminkin lyyrisiksi 
kuin eeppisiksi, mutta jotka suomalaisen tutkimustradi- 
tion mukaan ovat kertovia runoja. Kyse on hyvin toden- 
näköisesti vatjalaisten ja inkerikkojen tai laajemmin inke- 
riläisten yhteisistä kertovista lauluista, jotka ovat uudem- 
pia kuin edellä mainitut laulut. Vatjalaiset ovat lainanneet 
ne inkerikoilta. Häälauluihin verrattuna niiden melo- 
diat ovat uudempia ja inkeroisvaikutteisia, usein niiden 

kertosäkeet ovat venäläisperäisiä. Virolaisilla kyseisiä lau- 
luja ei tavata. 

Vatjalaisilla oli varsinkin virolaisperinteeseen verrattu- 
na suhteellisen vähän kalevalamittaisia lauluja, jotka eivät 
liity tapakulttuuriin. Kyseinen laululaji näyttää levinneen 
runolaulun viimeisen vaiheen aikana, jolloin vatjalaisten 
ja inkerikkojen perinne oli yleisesti kaksikielistä. Aikai- 
semmin lyyrinen aines esiintyi riitteihin liittyvissä lau- 
luissa, erityisesti häälauluissa ja itkuissa, jotka säilyivät 
aktiivikäytössä aina vatjan kielen hiipumiseen asti. Vatja- 
laisten ja inkerikkojen yhteisiä lyyrisiä ja kertovia kaleva- 
lamittaisia lauluja, joita virolaiset eivät tunne, esitettiin 
erityisellä häälauluista poikkeavalla inkerikkojen sävelel- 
lä. Lisäksi niiden aikana liikuttiin venäläisten horovodien 
mukaisesti piirissä, ja välillä myös sävelmät ja kertosäkeet 
olivat venäläisperäisiä. 


Ketjurunot, lastenlaulut 


Ketjurunot ovat itämerensuomalaisille yhteistä perinnet- 
tä. Kalevalamittaista Onnimannia on pidetty suomalaise- 
na, mutta se tunnetaan myös Virossa. Vatjalaisilla se 
esiintyy etupäässä tanssilauluna. Vaikka muissakin vatja- 
laisissa ketjurunoissa esiintyy alkusointua, ne eivät taval- 
lisesti ole kalevalamittaisia vaan pikemmin painollisessa 
säemitassa (säkeessä 2—3 painoaluetta). Välillä ne koostu- 
vat heterosyllabisista säkeistä, joissa painojen määrä voi 
muuttua. Niitä on luettu enimmäkseen lapsille. Tällaisia 
ovat Inkerinmaalla, Suomessa, mutta myös Virossa tun- 
netut Kips kilo karjaan, Hiiri metsähän menevi ja Tiiro tiiro 
lintunen. 

Vatjalaisilta tunnetaan myös arvoituslaulu, jota laulet- 
tiin ja luettiin lapsille ja jonka rakenne ja tyypilliset sä- 
keet ”minä arvailen, miksi en arvaile” muistuttavat viro- 
laisia arvoituslauluja. Myös arvoitusten kielikuville löytyy 
rinnakkaisia muotoja. 

Vatjalaisilla on myös kehtolauluja. Suosittu on Tule 
uni ulkoa, joka on monin eri versioin tunnettu koko 

Inkerinmaalla ja Karjalassa. Lauluissa on virolaisille kehto- 
lauluille tyypillisiä säkeitä ja motiiveja kuten ”Makaa, ma- 
kaa, marjaseni” ja ”Tule, uni, ovesta sisään, putoa lapsen 
kulmien päälle, sulje lapsen silmät”. Vatjalaisissa kehto- 
lauluissa esiintyy myös kristillisiä motiiveja kuten ”Päha 
Maarja magattago, jumala löekuttago” 'Pyhä Maria nukut- 
takoon, Jumala liekuttakoon'. 

Vatjalaiset ovat hauskuttaneet ja lohduttaneet lapsiaan 
myös körötyslauluilla ja lohdutussanoilla, joissa voi esiin- 
tyä rinnakkain alku- ja loppusointua. Lasten omaan reper- 
tuaariin ovat kuuluneet erilaiset takaa-ajo- ja piiloleikin 
aloitussanat, ärsytyslorut ja leppäkertturunot, jotka kuu- 
luvat kaikki uudempaan perinnekerrostumaan. Leppä- 
kertturunot ovat sisällöltään hyvin vanhakantaisia, mut- 
ta säilyneeltä muodoltaan ne kuuluvat uudempaan perin- 
teeseen.” 


Uudemmat kansanlaulut 


Vatjalaisten uudempia lyyrisiä lauluja on laulettu pää- 
asiassa venäjäksi, mutta niitä on myös käännetty venäjäs- 
tä tai luotu venäläisen mallin mukaan vatjaksi. Niitä on 
laulettu hanurin mutta myös rakkopillin (alkeellinen säk- 
kipilli) säestyksellä pitkin kylää kävellen. Kun vanhemmat 
laulut kuuluivat naisten repertoaariin, uudempiin kuuluu 
myös miestenlauluja. Vatjalaisilla on humoristisia tans- 
sien laulettuja nelisäelauluja, jotka on luotu venäläisten 
tšastuškoiden, osittain myös suomalaisten rekilaulujen 
esikuvien mukaisesti. Rekilaulut ovat loppusoinnullisia, 
sen sijaan pidemmissä vatjalaisissa lyyrisissä lauluissa 
ei tavallisesti esiintynyt loppusointua. Ilmeisesti jälkim- 
mäiset on käännetty venäjästä ja huomiota on kiinnitetty 
enemmin sisältöön kuin muotoon — loppusointu ei ollut 
tuolloin vielä lopullisesti juurtunut vatjankieliseen laulu- 
perinteeseen. Uudemmissa lauluissa tapaa joskus myös 
vaikutteita kalevalamittaisesta laulusta.54 

Soittimet ja soitinmusiikki 


Vanhimpana vatjalaisena soittimena tunnetaan kansal- 
lissoitin 6- tai 9-kielinen kantele (kannõl). Siinä missä 
setot ja vepsäläiset omaksuivat tähän vanhaan balttilais- 
ten ja itämerensuomalaisten yhteiseen soittimeen venä- 
läisperäisiä vaikutteita, vatjalaisten ja inkerikkojen kan- 
nel säilytti vanhan muotonsa. Vanha kanteletyyppi säilyi 
vatjalaisilla yleisenä vielä 1900-luvulla. 1900-luvun alus- 
sa Luuditsan kylän kuudestakymmenestä perheestä löy- 
tyi vielä seitsemän kanteleen soittajaa. Kanteleella soitet- 
tiin tuolloin myös uudempaa tanssimusiikkia, varsinkin 
katrilleja, ja toisinaan säestettiin myös rekilauluja, mutta 
kannelta soitettiin myös hautajaisissa. 

Kantele oli Jumalan soitin, jolla uskottiin voitavan kar- 
kottaa pahoja henkiä.55 Kannel mainitaan myös vanhois- 
sa runolauluissa. Neidon huolettomasta elämästä isän ko- 
tona kertovassa laulussa sanotaan, että isä piti tytärtään 
kuin soitinta, veli kantoi siskoa kuin kannelta, soitin pan- 
tiin pielen päälle, kannel kammarin oven päälle.5$ 

Vielä 1900-luvun alussa käytettiin hyvin primitiivistä 
säkkipilliä eli rakkopilliä. Soittimessa oli sianrakko, yksi 
puhallusputki ja toinen 5-reikäinen melodiapilli. Bassoput- 
kea ei ollut. Vatjalaisten säkkipilli mainitaan ensimmäisen 
kerran 1700-luvun lopulla. Fjodor Tumanskin mukaan vat- 
jalaisilla ei ole ollenkaan soittimia, mutta joskus satunnai- 
siin juhliin kutsutaan virolainen säkkipillin soittaja. Hä- 
nen mukaansa häissä ei soiteta milloinkaan, ainoastaan 
lauletaan ja tanssitaan laulun säestyksellä.” Joissain Vi- 
ron lähellä sijaitsevissa vatjalaiskylissä oli 1800-luvun 
loppupuolella morsianta kuitenkin tanssitettu säkkipillin 
säestyksellä. Säkkipilliä soitettiin myös kalendaarijuhlien 
yhteydessä ja keinulla. Myöhemmin rakkopillillä säestet- 
tiin uudempia kylälauluja kylien välillä kävellessä. Rakko- 
pilli oli yksiääninen, joten sillä voitiin soittaa vain melo- 
diaa. Vanhan soittimen käyttö uudempien laulujen säes- 
tyksessä on harvinaista, eikä tällaisesta ole tietoja muualta. 
Virossa säkkipillin säestyksellä laulettiin vain tanssilauluja. 

Paimenpojat lammaskarjoineen 
Sumajoen rannalla Kattilassa 
vuonna 1914, etummainen soittaa 
trubaa. SKS. 


Säkkipillin melodiapilli muistuttaa ruokopilliä (roo- 
gopilli). Se on klarinetin kaltainen instrumentti, jossa on 
kieli ja sormireiät. Samoin tunnettiin pajunkuoresta tehty 
yksinkertainen pajupilli. Tyypillinen paimenen soitin oli 
60-70 senttiä pitkä 2—4-reikäinen puinen tuohella pääl- 
lystetty torvi truba. Sillä soitettiin erilaisia merkinantoää- 
niä, mutta myös tanssisävelmiä.*? 

1900-luvulla yleistyi venäläinen hanuri (garmoni), jol- 
la säestettiin uudempia riimillisiä lauluja ja tansseja. Ha- 
nuri toi mukanaan funktionaliseen harmoniaan (enim- 
mäkseen kolmen duurisoinnun sävelmälle) perustuvan 
laulun säestyksen. Hanuri yhdessä tanssisävelmien kans- 
sa toi vatjalaisille aivan uuden musiikillisen ajattelutavan. 


Vatjalaiset kansansävelmät 


Vatjalaisessa kansanmusiikissa voidaan erottaa neljä eri- 
laista tyyliä. Kaksi näistä liittyy kalevalamittaisiin laului- 
hin, kolmas uudempaan kansanmusiikkiin. Erillisen 

neljännen tyylin muodostavat itkuvirret. Tallennetuissa it- 
kumelodioissa hallitsevat kahdesta tai kolmesta laskevasta 
sävelkulusta koostuvat yhdistelmäsäkeet. Tyypillinen itku- 
säe päättyy esitystilanteessa nyyhkytyksiin. Morsius- ja 
kuolinitkuja esitettiin samalla sävelmällä. 

Molempiin kalevalamittaisiin musiikkityyleihin liittyy 
tiettyjä itämerensuomalaisia arkaistisia musiikillisia tun- 
nuksia: suppea-alaisuus (äärimmäisten tukisävelten kor- 
keusero on terssi tai kvartti) ja yksisäkeinen muoto (yh- 
den säkeen pituinen melodia kertautuu sekä esilaulajalla 
että kuoro-osassa koko laulun ajan ainoastaan hieman 
varioiden). On myös kaksisäkeisiä melodioita, jotka ovat 
muodostuneet yhden sävelmäsäkeen ja sen toisinnon 
säännöllisestä kertautumisesta (muoto AA ), samoin tava- 
taan muotoutumassa olevaa kaksisäkeisyyttä (laulussa 
vaihtelee epäsäännöllisesti yksi- ja kaksisäkeinen sävel- 
muoto). Kummassakin tyylissä on kuitenkin selvästi 
omia erikoispiirteitään. 

Runosäkeen rakennetta vastaavat runosävelmät 


Suppean sävelalan ja muotorakenteen lisäksi ensimmäi- 
sen tyylin runosävelmille on tyypillistä melodian yleinen 
laskeva suunta, mikä on luonteenomaista myös puhut- 
tujen lauseiden intonaatiolle. Lisäksi tyyliin kuuluu ole- 
mukseltaan sävelasteittain etenevä sävelkulku sekä kale- 
valamittaisten runojen 8-tavuista säettä vastaava tasamit- 
taisista yksiköistä muodostuva rytmityyppi J I PI IISI. 
Niin sanottuja murrelmasäkeitä on skandeerattu, mutta 
äänitetyissä lauluissa musiikillisten painojen korostami- 
sen rinnalla on käytetty myös sanapainojen korostamista. 

Näiden runosävelmien tyyliin kuuluu kaksi alaryh- 
mää. Ensimmäisen alaryhmän sävelmät perustuvat melo- 
diakulkuun (fis)-g-a-h tai g-a-h-c. Joka sävelellä on tukisä- 
velen tehtävä, ja tärkein on g-tukisävel. Sävelkulku alkaa 
asteikon huippukohdasta tai nousee sinne runosäkeen 
toista tai kolmatta tavua vastaavalla tavunuotilla, ja sävel- 
män loppu laskeutuu perussävelelle toisen sävelasteen 
kautta joko seitsemännellä tai kahdeksannella tavunuotil- 
la. Vaihtelevin kohta sekä melodiaryhmän yksittäisissä va- 
riaatioissa että yhden lauluesityksen aikana on sävelkulun 
keskimmäinen osa. Jos perussävelelle päästään jo seitse- 
männellä tavunuotilla, voivat sävelmäsäkeet laulun kes- 
kellä päättyä välilopukkeeseen toiselle asteikkosävelelle 
-vasta laulun viimeinen säe tai tietyn rakenteellisen osan 
loppu päättyy perussävelelle (katso esimerkki 1). 

Runosävelmien ensimmäisen tyylin ensimmäisessä 
alaryhmässä on viisi melodiatyyppiä, joilla puolestaan on 
monia eri versiota. Tämä on vatjalaisen kansanmusiikin 
tyypillisin melodiaryhmä. Sävelkulkuryhmään kuuluu 
myös kalendaarilauluja ja kertovia lauluja, mutta ryhmän 
melodiat ovat yleisimpiä häälauluissa. Näihin kuuluu esi- 
merkiksi Oudekki Figurovan hääsävelmä. Perussäveleen 
päättyvään melodiakaavaan voi liittyä myös muunnelma, 
joka korostaa erityisesti perussäveltä ja laajentaa sävelas- 
teikkoa alasekunnin verran. 

Esimerkki 1: Oudekki Figurovan hääsävelmä. Laulussa on katko 
viidennen rivin jälkeen, ja teksti jatkuu myöhemmästä kohtaa 
runoa? 


Eri lauluissa laulaja esittää samankin melodian eri tavalla. 
Esimerkiksi ketjulaulussa Hiiri lähti metsään laulaja py- 
sähtyy kysymysten ja vastausten välissä ja päättää fraasin- 
sa puolittain puheeseen. 

Tähän ryhmään kuuluvia melodioita on esitetty seisten 
ja piirissä liikkuen, mutta myös keinuen. Keinulauluissa 
pidennettiin jokaista parillista tavunuottia. 

Pohjois-Viron suurilla keinuilla joukolla keinuttaessa 
vauhdinotto tapahtui lyhyillä tavunuoteilla ja pitkää jäl- 
kinuottia pidäteltiin, kunnes keinu teki kaaren yhdestä 
ääripisteestä toiseen. Vatjalaiset esittivät keinulauluja il- 
meisesti samalla tavalla. Pohjois-Virossa esilaulaja ja kuo- 
ro tai kaksi kuoroa lauloi vastakkain. Borenius on lisän- 
nyt muistiinpanoonsa laulajien huomautuksen, että tätä 
liekkunuottia laulettiin helluntaina esilaulajan ja kuoron 


VATJALAISTEN ITKUT, LAULUPERINNE JA SOITTIMET 


https://doi.org/ 10.21435/ skst.1467 


vuorotteluna: ”Troitsan päivänä. Lõekkunootti. Yhen ker- 
ran ensimäine juhtiib, a toiset takka avittaa.” (Katso esi- 
merkki 2.) 

Kyseisen melodiaryhmän peruselementit ovat luon- 
teenomaisia myös muiden itämerensuomalaisten kanso- 
jen vanhimmalle melodiakerrokselle. Tällaiset melodiat 
ovat peräisin todennäköisesti muinaisesta itämerensuo- 
malaisesta yhteisestä traditiosta kuten vanhimmat laulu- 
tyypitkin. Niitä käytettiin polofunktionaalisina yleismelo- 
dioina monien eri laulutyyppien yhteydessä. Ne ovat hy- 
vin luonteenomaisia myös Pohjois-Viron vanhimmalle 
lauluperinteelle kuten häälauluille, vanhemmille kertovil- 
le lauluille ja niin edelleen. Myös inkerikot ja karjalaiset 
kuten myös kaukaisemmat suomalais-ugrilaiset kansat 
kuten udmurtit, mordvalaiset ja hantit ovat käyttäneet sa- 
manlaisia melodioita.°° Myös itkuissa käytetään samanta- 
paista melodista rakennetta.*" 

Ensimmäisen tyylin toisen alaryhmän melodiat perus- 
tuvat asteikkoihin f-g-as-b tai g-as-b-c, harvemmin f-g- 
as-b-c kaksisäkeisessä versiossa. Tuki-intervallina on 
pieni terssi g-b, luonteenomaista on madaltunut toinen 
aste. Melodiasäe voi päättyä alimmalle asteelle f:ään tai 
toiselle asteelle as:iin, mutta näillä on pikemminkin väli- 
lopukkeen tehtävä. Melodiassa ei ole pyrkimystä perus- 
säveleeseen, jopa niin, että selvää perussäveltä ei ole ollen- 
kaan. Tällainen Kattilan alueen häämelodia esiintyy myös 
inkerikoilla: se on ilmeisesti syntynyt vatjalaisten ja inke- 
rikkojen yhtenäiskulttuurin aikoihin. Virolaisille häälau- 
luille tällainen sävelkulku ei ole luonteenomainen, vaikka 
samanlainen asteikkorakenne esiintyykin myös virolaisis- 
sa säkkipillimelodioissa. 

Esimerkki 2: Löekkunootti eli keinusävelmä Kattilan Matin kylästä 
vuodelta 1877. 

Esimerkki 3a: Pulmalaulu (hääsävelmä) Kattilan Pummalasta 
vuodelta 1877.3 

Esimerkki 3b: Hääsävelmä Soikkolan Joenperästä vuodelta 1877.64 


Runosäkeen rakenteesta poikkeavat runosävelmät 


Myös kalevalamittaisten laulujen toisen tyylin melodioissa 
sävelala on suppea, mikä on todiste niiden vanhakantai- 
suudesta. Sävelmät sisältävät kuitenkin joitain piirteitä, 
jotka ovat ristiriidassa runolaulun säerakenteen ja itäme- 
rensuomalaisten kielten puheintonaation kanssa. Tällai- 
set piirteet ovat sekä melodisia, muodollisia että metril- 
lis-rytmisiä: sävelkulun yleinen nouseva suunta, nousevat 
intervallihypyt fraasien ja motiivien lopussa, usein tois- 
tuvat tavujaot kahden sävelen, jopa mitallisten perusyksi- 
köiden välillä, korkea johtosävel molliasteikossa, laajem- 
pi muoto, jossa kaksisäkeiset tai muodostumisfaasissa 
olevat kaksisäkeiset sävelmät dominoivat (sääntönä kui- 
tenkin AA -muoto), sekuntia laajempien intervallien suu- 
rempi osuus sävelkulussa, omalaatuiset säemitat ja ryt- 
mit, sekä välillä säkeiden loppuosien tai kertosäkeiden 
kertaus, joka voi jakaa laulun säkeistöiksi.5 

Suurin osa näistä toisen tyylin tunnuksista on vieraita 
itämerensuomalaiselle vanhemmalle kansanmusiikille ja 
osa on ristiriidassa kalevalamittaisen säerakenteen kans- 
sa. Joskus melodiat ovat kahdeksaa runomittayksikköä 
pidempiä. Jotta kahdeksantavuisuus sopisi sävelmän 
rytmiin, tavut jaetaan kahden mitallisen yksikön välille tai 
säkeen viimeistä tavua kerrataan. Myöskään sävelmäsäkei- 
den painosuhteet eivät aina vastaa kalevalamittaista säet- 
tä. Samanlaiset sävelmät ovat luonteenomaisia myös 

inkerikoille, joilta ne ilmeisesti on lainattu. Samanlaisia 
piirteitä tavataan myös eteläkarjalaisilla sekä itä- ja erityi- 
sesti kaakkoisvirolaisilla, joiden musiikissa on yhteisiä 
piirteitä itäbalttilaisten ja slaavilaisten kansojen vanhim- 
pien melodiakerrostumien kanssa. Kaksisäkeinen muoto 
ja mollissa kulkeva sävelmäsäe ovat tavallisia itämeren- 
suomalaisten vanhoissa laulumelodioissa, mutta toisen- 
laisissa melodisissa rakenteissa. 

Toisen tyylin melodioista voidaan erottaa seitsemän 
erilaista melodiatyyppiä.$* Borenius-Lähteenkorva tallen- 
si näitä ja totesi niiden olevan tyttöjen lauluja. Mollisävel- 
mät kuuluvatkin ainoastaan tyttöjen repertuaariin. Koska 
sävelmien sävelala ja sävelien määrä ovat vähäisiä, emme 
itse asiassa voi puhua varsinaisesta mollilajista, joka muo- 
dostuu täydellisestä seitsensävelisestä asteikosta ja funk- 
tionaalis-harmonisesta sävelasteikkorakenteesta. Käsitel- 
tävissä melodioissa, kuten myös monien muiden kanso- 
jen arkaistisissa sävelmissä, pientä terssiä eli molliterssiä 
ei käsitellä surumielisenä. Arkaistiset sävelmät ovat täs- 
sä suhteessa olemukseltaan neutraaleja. Kyseessä ovat 
enimmäkseen iloiset tanssisävelet, joita käytetään venä- 
läisperäisten piiritanssien säestykseen. 

Seuraava melodiaesimerkki 4 on yksi Oudekki Figu- 
rovan kertovista lauluista. Tyypin erityispiirteinä ovat kol- 
mimotiivinen muoto, jossa kerrataan säkeen toista puol- 
ta sekä erityinen rytmi (2 + 2 + 3 iskua). Normaalirytmi 
yksinkertaistuu katalektisissa eli vajaapolvisissa, säkeissä, 
joissa lopputavu puuttuu (2 + 2 + 2 iskua: JISI/SII)/ 
PJ 1). Esitystilanteessa säettä mukautettaessa voi ilmetä 
myös muita rytmisiä muunnoksia ja melodisia versioita, 
jotka laajentavat sävelalaa alakvarttiin. Melodia noudattaa 
laskeva-nouseva-kaavaa. Laulussa voi esiintyä sävelkulun 
melodisia ja rytmisiä muunnelmia, joita ei tapaa vanhois- 
sa kuulonvaraisesti tehdyissä muistiinmerkinnöissä. 


Esimerkki 4: Oudekki Figurovan kertovaa laulua Jalka kiveen 
vuodelta 1968.7 

Esimerkin 5 melodiatyypin toisinto on merkitty muistiin 
sekä vatjalais- että inkerikkolaulajilta. Eri paikoissa sävel- 
mätyypillä on esitetty eri runoja, välillä sävelmällä on lau- 
lettu myös häälaulua. Sävelkulussa voi esiintyä sekä duuri- 
että molliterssi. Laulusta on sekä terssin että kvartin laaju- 
sia versioita, ja kadenssi voi laajentua alakvartin verran tai 
laskeutua johonkin epämääräiseen säveleen. Melodia voi 
olla kaksisäkeinen: ensimmäinen säe päättyy perussäve- 
len terssiin, toinen perussäveleen, mutta sääntöä ei nou- 
dateta aina johdonmukaisesti. Melodia voi myös päättyä 
laulun keskellä johonkin välilopukkeeseen päätyen perus- 
säveleen vasta laulun lopussa. Laulun rytmi (JJ / SIII] 
1), useasti toistuvat tavujaot ja nousevat sävelkulun pää- 
tökset ovat epätyypillisiä itämerensuomalaisessa runolau- 
lussa. Samaa rytmiä tavataan ainoastaan Kaakkois-Viros- 
sa. Joenperästä syntyisin ollut Natalia (Natju) Lukina lau- 
loi samalla melodialla myös inkeroiskielisiä lauluja, jotka 
muodostivat enemmistön hänen repertoaaristaan. 

Esimerkki 5: Natalia (Natju) Lukinan vatjankielinen häälaulu vuo- 
delta 1970. Laulussa on katko toisen rivin jälkeen, ja teksti jatkuu 
myöhemmästä kohtaa runoa.*% 

Esimerkki 6: Maailmansyntyrunon sävelmä 16—17-vuotiaalta vatja- 
laiselta Oudelta ja auttajilta Joenperän kylässä vuonna 1877. 

Esimerkki 7: Kertova laulu Veneenveisto Oudelta Joenperän 
kylässä vuonna 1877.7° 


Borenius on kirjoittanut muistiin nuorilta tytöiltä kuule- 
mansa sävelmän, jossa on monta nousevaa fraasinlope- 
tusta ja omaperäisiä kertosäerakenteita. Tällainen on esi- 
merkin 6 Maailmansyntyruno, jossa on tyypillisiä nouse- 
via motiiviloppuja ja säeloppujen toistoja. Melodiassa ker- 
rataan vain yhtä motiivia, jota varioidaan rytmisesti. 

Borenius antaa laulajien selityksen yhdestä melodia- 
tyypistä: ”Tämä eb ole vai [vatjalaisten] virzi, tim on va 
karjalan [inkerikkojen] virzi.” Laulussa on venäläisperäi- 
sen tanssilaulun kertosäkeistö Oi Kaalina, oi maalina, 
joka jakaa laulun nelisäkeisiksi säkeistöiksi.7' 

Esimerkissä 7 on lel-tavun modifikaatioon perustuva 
kertosäe ja loppusäkeen toisto. Kyseessä on kertova Ve- 
neenveisto-laulu, jota on laulettu piirissä liikkuen. Melo- 
dian sävelasteikko on laajempi (kvintti). Rytmityyppiä 
(PPI J /F PI J) esiintyy myös Itä-Virossa ja laajemmin 
Itä-Baltiassa. Monenlaiset lelu, lole, luli -kertosäkeet esiin- 
tyvät monina toisintoina sekä balteilla että slaavilaisilla 
mutta myös Inkerinmaalla ja Etelä-Virossa. Etymologista 
selitystä on etsitty baltialais-slaavilaisesta jumalolennon 
nimestä, mutta todennäköisesti taustalla piilee halleluja- 
sana. 

Ensimmäisen tyylin melodiat olivat hyvin tyypillisiä 
vatjalaisten vanhempia häälauluja, toisen tyylin melodioi- 
ta taas käytettiin etupäässä kertovissa ja lyyrisissä lauluis- 
sa. Siinä missä suurin osa myös virolaisille tyypillisistä 
häälauluista ilmeisesti palautuu muinaiseen itämeren- 
suomalaiseen yhtenäiskulttuuriin, ovat monet kertovat ja 
lyyriset laulut uudempia ja lainattu todennäköisesti inke- 
rikoilta, kuten myös sävelmätyyli. Osa toisen tyylin melo- 
dioita sisältää venäläisiä elementtejä (kertosäkeet, jotkin 

melodiatyypit),7? osa puolestaan on epätyypillisiä venäläi- 
sille kansanlauluille. Osa näistä (kuten mollisävelmien 
korkea johtosävel arkaistisissa suppea-alaisissa sävelmis- 
sä, jotkin rytmityypit) on levinnyt laajemmin Itä-Baltiaan 
— Karjalasta Peipsijärven itärannalle ja sieltä Itä-Ukrai- 
naan.” Tuolla alueella elivät ensimmäisen vuosituhannen 
jälkipuolella itä- eli dneprinbalttilaiset mutta myös varhai- 
semmat slaaviheimot. Lisäksi sloveenien, krivitšien ja vja- 
titšien alueella ei ole juurikaan slaavilaisvaikutusta, vaan 
nämä sulattivat itseensä aikaisemman balttiperäisen asu- 
jaimiston ja myös suomalais-ugrilaisia ryhmiä” Joka ta- 
pauksessa nämä melodiat muodostuivat ilmeisesti sen 
seurauksena, että ulkopuolisia vaikutteita sulautui kaleva- 
lamittaiseen säejärjestelmään. Tällaiset erilaisia kulttuu- 
ripiirteitä yhdistävät synteesit ovat tyypillisiä kulttuurien 
raja-alueille. 


Uudempien laulujen sävelmätyyli 


Kolmas vatjalaislaulumelodioiden tyyli kuuluu uudem- 
piin lauluihin. Samoja melodioita käytettiin myös inkeroi- 
sen- ja venäjänkielisissä riimillisissä lauluissa. Niissä käy- 
tetään molli-duurisävellajia, niissä on funktionaalis-har- 
moninen sointuperusta sekä nelisäkeinen tai pidempi 
säkeistö. Melodiat ovat etupäässä venäläislainoja. Kiin- 
nostava on Katja Jovlevalta muistiin merkitty nelisäe- 
melodia, joka on kehitetty vanhasta runosävelmästä.75 
Humoristisia nelisäelauluja esitettiin yksin ja usein tans- 
sien, kuten venäläisiä tšastuškoja. Pidempiä lyyrisiä lau- 
luja ja ehkä myös nelisäelauluja esitettiin kylän raittia kä- 
vellessä haitarin tai rakkopillin säestyksellä.” Uusimpia 
lauluja esitettiin myös joukolla ilman säestystä. 

Myöhemmin venäjänkieliset laulut syrjäyttivät vatjan- 
kieliset laulut. Alun perin niitä opittiin miesten välityksel- 
lä sotaväestä tai tuliaisina työmatkoilta, mutta myöhem- 
min paikallisten venäläisten vaikutuksesta syntyi yhtei- 
nen venäjänkielinen repertoaari. 

Esimerkki 8: Natalia (Natju) Lukinan sävelmä Joenperän kylästä 
vuodelta 1971.7 


Lopuksi 


Voidaan sanoa, että vatjalaiset olivat laulukansaa, joka ka- 
tosi runolaulu huulillaan. Kun virolaiset olivat 1800-lu- 
vun loppuun mennessä ja suomalaiset jo paljon aikai- 
semmin siirtyneet ulkoisten vaikutteiden ansiosta laula- 
maan uudempia riimillisiä ja säkeistöllisiä lauluja, vatja- 
laiset säilyttivät omakielisen runolauluperinteen aina vat- 
jan kielen katoamiseen saakka. Silti voidaan olettaa, että 
aiemmin rikkaasta perinteestä ehdittiin tallentaa vain rip- 
peet. Vain häälaulut säilyivät suhteellisen elinvoimaisena 
ja täydellisenä. Emme koskaan saa tietää, minkälainen 
lauluperinne hävisi vanhojen vatjalaisten mukana. Vatja- 
laisten venäläistyminen on lopullista. 

Viime vuosina on kuitenkin ollut havaittavissa positii- 
visia muutoksia. Nuorempi polvi on kiinnostunut omasta 
kielestään ja kulttuuristaan, ja vatjan kieltä ja vatjalaisuut- 
ta on alettu arvostaa. Luuditsan kylään on perustettu en- 
simmäinen kotiseutumuseo ja Joenperällä oppilaat ovat 
opettajan johdolla oppineet vatjankielisiä lauluja. Pietaris- 
sa toimii vatjan ystävien kerho, jonka jäsenet käyvät ää- 
nittämässä vatjalaisilta lauluja ja kertomuksia. Valitetta- 
vasti tämä ensimmäinen kansallinen herääminen tapah- 
tui liian myöhään. Toki vatjankielinen kulttuuri sekä van- 
hoissa että uusissa muodoissaan voi säilyä harrastuksena, 
kuten liivin kieli ja kulttuuri liiviläisten parissa. 

SETOJEN KIELI 


Karl Pajusalu 


Setojen puhuma kieli eli seton kieli kuuluu etelävirolaisiin 
murteisiin. Historiallisesti etelävirolaiset murteet poik- 
keavat voimakkaasti muista itämerensuomalaisista kieli- 
muodoista. Seton murteissa on säilynyt eniten muinaisen 
etelävirolaisen kielen piirteitä, jotka ovat muualta kadon- 
neet. Niinpä setoja voidaan pitää myös kielensä puolesta 
omintakeisena itämerensuomalaisena kansana.' 


Seton kieli historiallisen eteläviron 
perillisenä 


Muihin itämerensuomalaisiin verrattuna muinaiset etelä- 
virolaiset ovat asuneet ja asuvat selvästi kaakkoisemmalla 
alueella. Petri Kallio jakaa itämerensuomalaisten kielten 
yhteisen esimuodon myöhäiskantasuomen kahteen pää- 
varianttiin eli rannikko- ja sisämaan murteeseen.? Ran- 
nikkomurteiden jatkajia ovat hänen mukaansa lähes kaik- 
ki nykyään tunnetut itämerensuomalaiset kielet, kun taas 
eteläviro kehittyi sisämaan murteista. Myös Pekka Sam- 
mallahti, Tiit-Rein Viitso“ ja useat muut tunnetut itäme- 
rensuomen historian tutkijat ovat katsoneet, että eteläviro 
erkaantui ensimmäisenä aikaisessa vaiheessa muista itä- 
merensuomalaisista kielimuodoista. 

Seton kielessä on säilynyt useita piirteitä, jotka todista- 
vat eteläviron pitkästä iästä. Tällaisia äänteellisiä piirteitä 
ovat esimerkiksi muinaisten suomalais-ugrilaisten affri- 
kaattojen säilyminen sanoissa köüds 'köysi, nötsk 'notko', 
kitskma 'kitkemään', kantasuomen *ktn muuttuminen 
ht:n sijasta tt:ksi: kött 'vatsa' (< *koktu, vrt. suomen koh- 
tu), katö kahden’. Sen sijaan alkuperäinen *št on muuttu- 
nut muun itämerensuomen tavoin ht:ksi: täht tähti”, vrt. 
ersän feste tähti”. Etelävirossa vanha sananloppuinen *-ksi 

muuttui ts:ksi kuten sanoissa iits "yksi, kats ”kaksi', läts 
läksi”, lähti”, *-psi-sekvenssistä muodostui samoin ts-aff- 
rikaatta, kuten sanassa lats 'lapsf'. 

Setossa erityisen vahvana esiintyvää liudennusta mer- 
kitään aksenttimerkillä konsonantin päällä (esimerkiksi 
yllä $) tai heittomerkillä sen jälkeen (esimerkiksi yllä t). 

Usein esiintyvien affrikaattojen lisäksi etelävirossa ja 
erityisesti setossa esiintyy aiemman sananloppuisen k:n, 
t:n, ja usein aiemman n:n sijaan niin sanottu laryngaa- 
liklusiili eli kurkunpään umpiäänne, jota merkitään kir- 
joitettaessa usein heittomerkillä ja uuden vöron kirjakie- 
len ortografian mukaisesti toisinaan myös g-kirjaimella. 
Nykykielessä se on myös monikon nominatiivin tunnus: 
köüdse” 'köydet”, latsð lapset’. Terävästi ääntyvät laryngaa- 
liklusiilit ja samoin voimakkaat sananloppuiset h:t, jotka 
ovat kehittyneet aikaisempien sananloppuisten š-sibilant- 
tien paikalle, kuten sanoissa imeh 'ihme' (<*ime$), pereh 
"perhe", tekevät seton murteiden äännejärjestelmästä 
omintakeisen. 

Seton vokaalijärjestelmän erityispiirteenä on erilais- 
ten õ-äänteiden eli välivokaalien (puolisuppeiden ja puoli- 
väljien illabiaalisten takavokaalien) runsaus. Pohjoisviron 
murteissa ja viron kirjakielessä on vain yksi ö-äänne, ku- 
ten sanoissa sölg "solki", sõna 'sana”. Eteläviron murteissa 
ja varsinkin setossa erottuvat puoliväljä õ kuten sölg ja ve- 
näjän vokaalia er (latinalainen transkriptio y) muistutta- 
va suppeampi õ eli niin sanottu taka-i (1) erotukseksi sen 
etisestä parista i:stä. Äänne esiintyy esimerkiksi sanoissa 
sõna (sına) ja sösar (sisar) 'sisar', mutta kirjoitetussa vörun 
kielessä eli seton murteiden rinnakkaismuodossa sitä ei 
aina eroteta omalla merkillä. Seton murteissa voidaan 
erottaa jopa kolmaskin ö-äänne, jos otetaan huomioon 

velaarisen vokaalisoinnun eli takaisen äänneympäristön 
tuottama niin sanottu tumma e takavokaalisten sanojen 
jälkitavuissa, esimerkiksi panõ pane, tarö 'talo'. Seton 
murteiden äännejärjestelmää luonnehtii yleisesti laaja vo- 
kaalisointu ja siitä vielä erityistapauksena erottuva tavu- 
sointu, esimerkiksi jäńö 'pupu ’. 

Eräät vanhat eteläviron kieliopilliset piirteet ovat säily- 
neet parhaiten juuri setossa. Frityisesti verbinmuodostus 
on monella tavalla omintakeista. Toisin kuin muissa itä- 
merensuomalaisissa kielissä seton verbeissä ei ole jälkiä 
yksikön kolmannen persoonan *pi-päätteestä, vaan kol- 
mannen persoonan muodot vastaavat verbivartaloa and 
(< *anta) 'antaa”, tege (<* teke) 'tekee'. Suomen antaa ja vi- 
ron annab palautuvat muotoon *antapi, ja vastaavasti suo- 
men tekee, viron teeb muotoon *tekepi. 

Setossa esiintyy kaksi konjugaatiotyyppiä eli verbitai- 
vutuksen pääkategoriaa. Päätteettömät kolmannen per- 
soonan muodot kuuluvat aktiiviseen konjugaatioon, jon- 
ka mukaan taipuvat esimerkiksi transitiiviset eli objek- 
tiin kohdistuvaa toimintaa ilmaisevat verbit, kuten 'an- 
taa” ja ”tehdä”. Toinen tyyppi on niin sanottu mediaalinen 
konjugaatio, johon kuuluvien verbien ilmaisema toimin- 
ta rajautuu subjektiin, kuten verbit 'elää”, 'kuolla” ja ”jää- 
dä. Tällaiset verbit ovat intransitiivisia eivätkä saa objektia. 
Mediaalisen konjugaation verbeille lisätään yksikön kol- 
mannessa persoonassa refleksiivis-passiivisen *(k)sen- 
päätteen jäänne -s esimerkiksi eläs (hän) elää”, koolös 'kuo- 
lee" ja jääs jää”. Joskus konjugaatio rajaa merkityksen ja 
sama verbivartalo voi esiintyä kahdessa eri tehtävässä: kiidsä 
"paistaa? mutta kiidsäs "kypsyy", süüt "raapii? mutta süüdäs 
”syyhyää”. Näiden kahden konjugaation ero näkyy myös im- 
perfektissä, kuten sanoissa kiidsi ”paistof' ja kütsi ”kypsyr'. 

Nominien taivutuskategorioista paikallissijojen päät- 
teet ovat erityislaatuisia. Illatiivissa on säilynyt muinaises- 
ta *hen-taivutuspäätteestä kehittynyt -he kuten lauseessa 
päiv lätt jumalihe "päivä lähtee jumalaan eli aurinko laskee" 
tai tulo tulemahe tule tulemaan eli 'ala tulla”. Vanhasta 
*hna-taivutuspäätteestä (< *sn A) on kehittynyt inessiivin 

pääte -h(h) kuten liinah 'kaupungissa', siiameh 'sydämes- 
sä”. Inessiivin päätettä käytetään myös essiiville ominaisis- 
sa funktioissa, kuten ilmaisussa oll tütrikkoh”'oli piikana’. 

Sanastollista arkaaisuutta osoittaa, että seton murteis- 
sa on säilynyt sellaisia sanoja, jotka tunnetaan kauem- 
missa sukulaiskielissä mutta ei muissa itämerensuomen 
kielissä, esimerkiksi möskma 'pestä' (vrt. ersän muskems), 
tsura (nuori) mies! (vrt. ersän tŠora). 

Ensimmäiset tiedot setojen etnonyymistä seto (viro- 
laisessa ääntämyksessä settu lyhyellä geminaatalla; setot 
itse ääntävät o:lla setto) ovat peräisin 1800-luvulta. Aikai- 
semmin heistä käytettiin nimitystä Pihkva eestlased "Pih- 
kovan virolaiset”, sillä keskiajalla he asuivat Pihkovan ruh- 
tinaskunnassa ja myöhemmin Pihkovan kuvernementin 
alueella. Kielitieteilijät eivät ole löytäneet yksiselitteistä 
ratkaisua set(t)o-etnonyymin alkuperäksi. Kekseliäänä 
kansanetymologiana voidaan pitää selitystä, että nimitys 
tulisi usein käytettävistä demonstratiivipronomineista se 
(tosiasiallisesti äännetään seo) ja to 'tuo' (tuu): se-to > seto. 
Toisaalta epäilyksiä herättää myös Julius Mägisten käsi- 
tys, että sana on muodostunut seo-pronominin geminaat- 
ta-muotoisesta partitiivista se(t)tä.* Mahdollisena lähtee- 
nä on vielä esitetty viron mitu-sanan ”monf rinnakkais- 
muotoa seto ~ setu ”näin paljon, hieman’, joka on samoin 
pronominista johdettu ja osoittaa rajallista määrää. Van- 
haa hevoskaakkia tarkoittavat setu(k) ja setukas ovat sa- 
moin viron murteista laajasti tunnettuja.? Nykyisin käy- 
tettävissä olevien kielennäytteiden perusteella emme voi 
kuitenkaan varmuudella päätellä, tarkoittiko sana alku- 
jaan "pientä määrää”, halventavasti setukaiskulkukaup- 
piaiden 'kaakkia”, vai käytettiinkö sitä jo henkilönnimiläh- 
teisenä etnonyyminä. 


Seton kieli vöron murteena 


Virolaiset kielitieteilijät ovat perinteisesti luokitelleet se- 
ton murteet vöron murteen alaryhmäksi. He ovat perus- 
telleet sitä vöron ja seton kieliopin monilla yhteisillä 

piirteillä. Võron ja seton murteiden yhtäläisyydet ovatkin 
hyvin selviä ja usein täysin samanlaisia. Luterilaiset võro- 
laiset ja ortodoksiset setot ymmärtävät toisiaan helposti. 
Ymmärtämistä voivat vaikeuttaa yksittäiset erimerkityksi- 
set sanat, mutta niitäkään ei ole paljon. Toisaalta vörolai- 
nen tunnistaa seton setoksi jo muutamasta sanasta ja se- 
tokin pystyy nopeasti erottamaan, onko kyseessä toinen 
seto vai vörolainen. 

Tärkeimmät vöron ja seton murteiden erot ovat ään- 
nejärjestelmässä ja joissain puheessa usein esiintyvissä 
sanoissa ja muodoissa, joista on tullut kielellisen identi- 
teetin kannalta erottavia tunnuksia. Vörolaisen puheessa 
toistuvat usein sanamuodot äf 'älä”, egä joka”, et että", hää 
"hyvä, häste 'hyvin”, samalla kun seto ääntää vastaavat sa- 
nat muodossa af, öga, öt, hiiä, höste. Jos otetaan huomioon 
kaikki kielelliset erot, vöron ja seton murteiden välinen 
raja ei ole niin jyrkkä kuin esimerkiksi tarton ja vöron 
murteiden välinen raja, jotka myös kuuluvat molemmat 
etelävirolaisiin murteisiin.’ Aikaisemmin seto esitettiin 
omana etelävirolaisena murteenaan, mutta 1900-luvun 
puolivälin jälkeen seto on useammin katsottu yhdeksi 
vöron murteeksi. Setoa tulisi kuitenkin pitää vähintään- 
kin vöron murteeseen kuuluvana omana alamurteenaan.? 
Kyseessä on maakuntaa vastaava alue sisäisine eroineen, 
joka on paljon laajempi kuin paikallismurteen yksikkönä 
tavallisesti pidetty pitäjä. 

Seton ja vöron murteiden erot näkyvät parhaiten ään- 
nejärjestelmässä. Seton äännejärjestelmän piirteet muis- 
tuttavat joskus naapurikylien venäjän ääntämystä: 

a) Voimakas venäläistyyppinen liudennus, liudenne- 
tun konsonantin jälkeen kuuluu lähes j:n tapainen 
äänne kuten muodoissa tekk” 'teki”, kavval”ovela”. 

b) Tavallisen vokaalisoinnun lisäksi esiintyy tavusoin- 
tu, jonka vuoksi liudennettujen konsonanttien jäl- 
keen vokaalit ääntyvät etisempänä kuin ne muuten 
ääntyisivät, esimerkiksi kifä kirjeen”, vilä (~ vila) 
"viljan. 

c) Setossa esiintyy soinnillisia klusiileita (b), sibi- 

lantteja (z) ja affrikaattoja (dz) varsinkin vokaalien 
ja muiden soinnillisten äänteiden välillä: hobõzõ' 
"hevoset ’, kidzizes 'kitisee”. Kyseiset äänteet äänty- 
vät toisinaan puolisoinnillisina. 

d) Takavokaalisissa sanoissa esiintyy venäläisperäi- 
nen tumma l-äänne (a): haau 'kipu”, paaas 'palaa'. 

e) Frikatiivi h äännetään setossa hyvin voimakkaasti, 
ja se esiintyy kaikissa asemissa. Joissain eteläviro- 
laisissa murteissa sanan lopussa ollut h on muut- 
tunut laryngaaliklusiiliksi, mutta setossa se on säi- 
lynyt kuten sanassa hoonöh 'rakennus, huone’, tai 
laryngaaliklusiili on muuttunut h:ksi kuten sanois- 
sa möttöh ajatus’, k'iilh ”kyllä'. 

f) Monet kieliopilliset funktiosanat ovat setossa taka- 
vokaalisia toisin kuin niiden vastineet muissa itä- 
merensuomalaisissa: af 'pois”, öga 'joka”, öt että’. 


Vöron ja seton murteiden välillä on vain vähän kieliopilli- 
sia eroja. Morfologiassa selvin ero on seton translatiivin 
st-sijapääte. Myös viron itä- ja koillismurteessa käytetään 
samaa translatiivin sijapäätettä: andist 'anteeksi, kinäst 
”kauniikst”, tsirgust 'linnukst. 

Lauseopillisena erityispiirteenä on seton kieltolauseke, 
jossa kieltopartikkeli esiintyy pääverbin jäljessä enkliitti- 
senä partikkelina muodostaen verbin kanssa yhden pu- 
hetahdin, esimerkiksi taha-s *ei halunnut”, tohi-i 'ei saa; 
tohdi”. Enkliisin tuloksena syntynyt jälkitavu voi saada sa- 
nan pääpainon. 

Seton sanastossa silmiinpistävää on venäläislainojen 
runsaus: ambar vaja, angel 'enkeli, hiitra 'kavala”, hori 
"koi, paaba 'vanha nainen, tsasson kappeli”, tseesna 'rehel- 
linen ja niin edelleen." 

Kielellisten yhtäläisyyksien valossa setot ovat olleet 
eniten tekemisissä lähellä asuneiden vörolaisnaapurei- 
den kanssa. Paikallisia yhteisiä piirteitä löytyy Räpinan 
ja Pohjois-Setumaan murteissa sekä Vastseliinan ja Län- 
si-Setumaan murteissa. Frot tulevat paremmin esille, kun 
tarkastellaan Setumaan sisäisiä murre-eroja. 

Mies nostaa verkkoja Petserinmaalla 
vuonna 1929. ERM. 


Seton sisäiset murre-erot 


Maantieteellisen alueen suhteellisesta pienuudesta huo- 
limatta seton murteissa on monia paikallisia eroja." His- 
toriallisesti alue on jakautunut kyläryhmiksi eli nulkeiksi. 
Yhteensä kyläryhmiä oli tusinan verran. Kaikkien nulk- 
kien puheenparressa esiintyy pieniä eroja, jopa niin että 
jokainen kyläryhmä muodostaa oman paikallismurteen- 
sa. Suurimmat erot esiintyvät keskuksien ympärille muo- 
dostuneiden asuinalueiden välillä. Värskan ympärille on 
muodostunut pohjoisten setokylien murre ja Petserin 
ympärille ja kaupungin länsi- ja lounaispuolelle länsi- tai 
eteläsetukaisten kylien murre. Lisäksi Irboskan ympä- 
rillä Pihkovan alueella on puhuttu omaleimaista murret- 
ta. Toisaalta siinä esiintyy vähiten sellaisia piirteitä, jotka 
on omaksuttu myöhemmin vöron murteen kanssa, ja 
toisaalta eniten naapurikylien venäläisvaikutteita. Näin 
muodostuvat kolme setojen päämurretta eli pohjois-, 

länsi- ja itäseto. Niiden lisäksi oli 1900-luvun alkuun asti 


olemassa Venäjän puolella Kraasnan kielisaarekkeen 
murre, jota voidaan pitää arkaistisena itäseton muotona. 


Pohjoisten seton murteiden piirteitä 


Pohjoisia seton murteita voisi luonnehtia seton rannikko- 
murteeksi, koska niiden alue ulottuu aina Lämmi- ja Pih- 
kovanjärveen asti. Rannikkomurteessa esiintyy paljon mie- 
lenkiintoista kalastukseen liittyvää sanastoa, ja uusia piir- 
teitä on omaksuttu naapurikalastajilta. Murteen voi jossa- 
kin mielessä katsoa kuuluvan osaksi Peipsi- ja Pihkovan- 
järven alueen kielellistä kokonaisuutta. Pohjoisissa seton 
murteissa ja vöron Räpinan murteessa onkin paljon yh- 
teisiä piirteitä samoin kuin tarton murteen Vönnun ran- 
nikkomurteen kanssa. 

Pohjoisten seton murteiden äännejärjestelmän sil- 
miinpistävä erityispiirre on jälkitavujen suppeiden vokaa- 

lien avartuminen. Odotuksenmukaisen u:n sijasta seu- 
raavat sanat päättyvät o-vokaaliin: kuiono” 'kuivunut, olno' 
'ollut. Ilmiö esiintyy Räpinan ja Vönnun paikallismur- 
teissakin. Vastaavasti ü-äänteen avartuminen on tuotta- 
nut jälkitavuihin ö-äänteen, mikä on puolestaan synnyt- 
tänyt sekundaarisen ö-soinnun: jätnö' jättänyt”, leppö 'lep- 
pyr”, pallö 'paljon”. e-tunnuksista imperfektiä esiintyy run- 
saasti: elle 'eli?, tulle 'tuli'. Preesensin yksikön kolmannes- 
sa persoonassa on otettu käyttöön ze-, zö-loppuiset muo- 
dot kuten joozö 'juo', veeze 'vie'. Vuonna 1995 Kuopiossa 
julkaistu eepos Peko on hyvä esimerkki pohjoisista seton 
murteista ja niiden elävyydestä kansanrunomuodossa.” 
Pohjoisten seton murteiden piirteitä esiintyy myös Seto 
lugömik I (1922) ja Seto lugömik II (1924) eli Kodotulõ-kir- 
joissa. 


Läntisten seton murteiden piirteitä 


Virolaiset tutkijat ovat käyttäneet läntisistä seton murteis- 
ta myös nimitystä keski- tai eteläseto. Tällä alamurteella 
ja eteläisellä võron murteen Vastseliinan alamurteella on 
paljon yhteisiä piirteitä. Siinä on paljon vanhakantaisia 
muotoja, esimerkiksi kr-yhdistelmä on säilynyt sellaisissa 
muodoissa kuten nakri 'nauris”, kükr 'köyry'. Käytössä 
ovat pronominit kua 'kumpi, joka” ja kuagi ”kumpikin, 
joku sekä v-päätteellinen niin sanottu epäsuora tapaluok- 
ka eli modus obliguus, jolla ilmaistaan narratiivista, refe- 
roitua tietoa: tullöv ”kuulemma tulee”, uutöv ”kuulemma 
odottaa” ja niin edelleen. Läntisissä seton murteissa on 
vähemmän uusia seton murteisiin tulleita piirteitä kuin 
pohjoisessa ryhmässä. Kaakkois-Latviassa Lutsin kielisaa- 
rella monen kylän kieli muistuttaa laajalti länsisetoa, 
mutta tämä ei päde koko Lutsin murteeseen. läntistä se- 
ton murretta on käytetty Ernst Puusepan kääntämässä 
evankeliumissa Piihä Evangeelium (1926). Lisäksi suurin 
osa vuodesta 1990 lähtien ilmestyneestä setonkielisestä 
kirjallisuudesta perustuu läntisiin seton murteisiin. 

Itäisten seton murteiden piirteitä 


Itäisiä seton murteita on puhuttu Petserin itäpuoleisella 
Setomaalla. Tämä kauimpana ydinalueesta sijaitseva mur- 
re on hiipunut nopeimmin, ja itäsetosta on jäljellä vain 
vähäisiä kielinäytteitä. Kielihistorian kannalta periferisis- 
sä itäisissä seton murteissa jälkitavujen o on säilynyt ylei- 
sesti eri sanoissa ja muodoissa, kuten esimerkiksi jago 
"jako", jano jano", tego 'teko'. Alkuaan sananloppuinen n 
on säilynyt jossain tapauksissa äänteiden järjestyksessä 
tapahtuneen muutoksen eli metateesin vaikutuksesta ku- 
ten sanassa palno "paljon. Itäsetossa ja Kraasnan kieli- 
saarekkeella on merkitty pitkien puoliväljien vokaalien si- 
jaan diftongeja: tuo 'tuo' (ei too) ja sieh 'sisällä * (ei seeh). 
Tällaiset diftongit eivät ole tyypillisiä setossa, vaan koko 
etelävirolle on tavanomaista ylipitkien puoliväljien vokaa- 
lien muuttuminen suppeaksi: tuu ”tuo' ja miil 'mieli 
(< *meeli). 


Kraasnan kielisaarekkeen murteen piirteitä 


Kraasnan murre tunnetaan etupäässä Oskar Kallaksen 
tutkielman Kraasnan maarahvas (1903) perusteella. Heik- 
ki Ojansuu tutki Kraasnan murretta ensimmäisen maail- 
mansodan kynnyksellä vuonna 1914. Alkuaan setoperäis- 
ten kraasnalaisten oletetaan siirtyneen Pihkovan alueen 
Krasnogorodskojen kauppalan läheisyyteen viimeistään 
1700-luvun alussa. Säilyneiden murrenäytteiden perus- 
teella Kraasnan murre vastaa varsin yleisesti itäisiä seton 
murteita ja niiden tunnuspiirteet erottuvat selvästi. 
Kraasnan murteessa on säilynyt monia etelävirolaisia 
vanhoja sanoja kuten jelo 'asuintalo', möistuz 'arvoitus”, 
taida taitaa”, ja muotoja kuten ke kenen, kelle 'kenelle, 
tervehnä ”terveenä', metateettinen h-muoto vahnemba 
'vanhemmat sekä izi-tunnuksella muodostettavia tapaa 
ilmaisevia adverbeja kuten tazakaizi "hiljaisesti. Myös 
”takakielto” eli pääsanan jälkeinen kieltopartikkeli esiin- 
tyy säännöllisesti: taija õi 'ei taida”, tihka as 'ei uskaltanut. 

Kraasnassa esiintyy myös innovatiivisina pidettyjä 
piirteitä. Puoliväljät vokaalit ovat muuttuneet nasaalien 
edessä suppeiksi kuten hinele "itselleen, um 'on'. Näin on 
tapahtunut suhteellisen johdonmukaisesti myös s:n ja h:n 
edessä: is ei? (kieltoverbin imperfektimuoto), lihmäl leh- 
mällä”. Yleisiä ovat geminaatalliset partitiivimuodot min- 
nu 'minua,, linnu ”liinoja”. Seton murteille yleisesti luon- 
teenomaisia ovat st-translatiivi: ezändist 'isännäksi, Piit- 
rest 'Pietariksi ja lda-päätteinen abessiivi: hannalda °il- 
man häntää”, sarvil(da) 'ilman sarvia’, jalulda 'ilman jal- 
koja, jalaton. 

Kraasnan kielisaarekkeen aineistossa painottomien 
jälkitavujen vokaalikatoa esiintyy jopa yleisemmin kuin 
muissa seton murteissa. Painottomien vokaalien häviämi- 
nen on hyvin säännönmukaista esimerkiksi muodoissa 
kuten avtagu "auttakoon, noofk 'nuorikko', törks "tärisee. 
Alkujaan ilmeisesti venäjän vaikutuksesta syntyneenä 
voidaan pitää j-äänteen muodostumista i- ja e-äänteiden 
eteen kuten sanoissa jikk "itkee", jimä äiti, emä”, jezä isä”. 


Seton murteiden tutkimushistoriaa 


Ensimmäisiä huomioita seton murteista julkaisivat jo Os- 
kar Kallas ja Jakob Hurt, jotka matkustivat 1800-luvulla 
niiden puhuma-alueilla. Tutkimuksen voi katsoa alka- 
neen heidän töistään. Seuranneella 1900-luvulla useat 
Tarton yliopiston itämerensuomalaisten kielten profes- 
sorit olivat seton murteiden tärkeimpiä tutkijoita. Juli- 
us Mägiste julkaisi vuonna 1977 johdannolla varustetun 
seton murretekstien kokoelman Setukaistekstejä,'t joiden 
täydennykseksi tarkoitettu sanasto ilmestyi vasta kolme- 
kymmentä vuotta myöhemmin. Teoreettisempia tutki- 
muksia saatiin odottaa pitempään. 1990-luvulla Tiit-Rein 
Viitso julkaisi Linguistica Uralica -aikakauskirjassa syste- 
maattisen katsauksen pohjoisseton fonologiaan.'* Parin 
viimeisen vuosikymmenen aikana seton murteita ovat kä- 
sitelleet useat nuoremman sukupolven virolaiset lingvis- 
tit. Ülo Toomsalun Setu verbi grammatika ja sõnastikud on 

tähän asti johdonmukaisin seton kieliopin kuvaus.” Sulev 
Ivan toimittamassa sanakirjassa Vöru-eesti sönaraamat on 
paljon setoperäistä sanastoa, ja hän on myös luonut vöron 
ja seton taivutusjärjestelmän systemaattisen luokittelun." 
Inge Käsi on koonnut verkkoon setosanaston Seto sönas- 
tik.'9 Hiljattain ilmestyi setolle ominaisten sanojen sana- 
kirja Seto eripäraste sõnade sõnaraamat” sekä Paul Hagun 
ja Karl Pajusalun lyhyt seton kielioppi Lühkene seto kee- 
leoppus.?" 


Seton murteiden kieliopin pääpiirteet 


Seuraavassa esitetään substantiivi- ja verbitaivutusesi- 
merkkejä läntisten seton murteiden pohjalta.?? 


Nominien taivutus ja sijamuodot 


Seton murteiden (S) substantiivit taipuvat 13 sijassa, sekä 
yksikössä että monikossa. Sijamuodot ovat pääosin samat 
kuin viron (V) kirjakielessä, mutta monissa tapauksissa 
sijapäätteet ovat erilaisia, esimerkiksi illatiivissa (S) kas- 
ka-he ja (V) kasuka-sse 'turkkiin', inessiivissä (S) kaska-h 
ja (V) kasuka-s turkissa”, translatiivissa (S) kaska-st ja (V) 
kasuka-ks 'turkiksi, abessiivissa kaskalda” ja kasukata ”il- 
man turkkia. Vaikka elatiivin ja translatiivin sijapääte 
on seton murteissa täysin sama -st: suurõ-st 'suuresta' ja 
*suureksi”, erottuvat ne lauseympäristössä selvästi merki- 
tykseltään, ja niitä on perusteltua pitää tutkimusperinteen 
mukaisesti eri sijamuotoina. Inessiivillä ja essiivillä on 
myös muodoltaan sama sijapääte. Toisin kuin elatiivia 
ja translatiivia, niitä voidaan pitää samana sijamuotona, 
koska inessiivin h-päätteisiä muotoja käytetään myös es- 
siivin funktiossa. Niiden välistä merkityseroakin on usein 
vaikea havaita. 

Uralilaisten kielten vanha monikon i-tunnus on säilyn- 
yt seton murteissa yleisesti. Sen sijaan yksi seton murtei- 
den omintakeisimpia piirteitä on a-tunnuksisen monikon 
käyttö useissa sanatyypeissä ja erityisesti u-vartaloisissa 

sanoissa kaikissa obliikvisijoissa ja partitiivissa: jutta 'jut- 
tuja”, jutast 'jutuista”, jutal jutuilla”, jutaldo ilman juttuja’. 


kas(U)k 'turkki” sijataivutus. Sanan edessä oleva piste 
merkitsee ylipitkää eli kolmatta foneettista kestoastetta. 
Taulukossa 1 esitetään seton murteiden sanojen väü — Taulukossa 2 esitetään samojen sanojen taivutus moni- 


"vyö", hüä hyvä; varat, kiil 'kieli”, hop(p)õn 'hevonen' ja kossa. 


Taulukko 1. Seton murteiden sanojen vüü "vyö", hüä 'hyvä; varat’, kiil” 'kieli”, hop(p)öf ”hevonen' ja 
kas(U)k 'turkki” sijataivutus yksikössä. 


Nominatiivi vüü hüä kiil” hop(p)ön kas(U)k 
Genetiivi vüü hüä keele hobõsõ -kaska 
Partitiivi vüüd hüvvä kiilt hobõst -kaskat 
Illatiivi .vüühhe -hüvvä -kiilde hobösöhe -kaskahe 
Inessiivi vüüh hüäh keeleh hobõsõh -kaskah 
Elatiivi vüüst hüäst keelest hobõsõst -kaskast 
Allatiivi .vüüle -hüäle keelele hõbõsõlõ -kaskalõ 
Adessiivi vüül hüäl keelel hobõsõl -kaskal 
Ablatiivi vüült hüält keelelt hobõsõlt -kaskalt 
Translatiivi vüüst hüäst keelest hobõsõst -kaskast 
Terminatiivi .vüüni” -hüäni” keeleni” hobösöni -kaskani” 
Abessiivi .vüüldä” -hüäldä” keeleldä? hobõsõlda' -kaskalda” 
Komitatiivi .vüüga' -hüäga' keelega” hobõsõga* -kaskaga' 


Taulukko 2. Seton murteiden sanojen vüü "vyö", hüä 'hyvä; varat’, kiil” 'kieli”, hop(p)õ ”hevonen' ja 
kas(U)k 'turkki” taivutus monikossa. 


Nominatiivi vüü” hüä' keele” hobõsõ' -kaska” 
Genetiivi vöie hüvvi „kiili hobõsidõ -kaskidõ 
Partitiivi vöid hüvvi „kiili hobõsit -kaskit 
Illatiivi -vöihhe -hävvi „kiili hobõsihe -kaskihe 
Inessiivi vöih — vöieh hüvvih keelih hobõsih -kaskih 
Elatiivi vöiest — vöist hüvvist keelist hobõsist .kaskist 
Allatiivi vöiele — vöile hüvvile keelile hobõsilõ -kaskilö 
Adessiivi vöiel — vöil hüvvil keelil hobõsil -kaskil 
Ablatiivi vöielt — vöilt hüvvilt keelilt hobõsilt -kaskilt 
Translatiivi vöiest — vöist hüvvist keelist hobõsist -kaskist 
Terminatiivi vöieni” hüvvini” keelini' ~ .kiilini? — hobösini -kaskini 
Abessiivi vöieldä? — vöildä? — hävvildä? -keelildä” hobõsilda* -kaskilda” 
Komitatiivi vöiega' hüvviga' kiiliga” hobõsiga” «kaskiga” 

Kuten taulukoista 1 ja 2 ilmenee, niin sanottujen kieli- 
opillisten sijojen eli nominatiivin, genetiivin ja partitiivin 
muoto määräytyy sekä yksikössä että monikossa pitkälti 
vartalovaihtelun mukaan, osin myös illatiivissa. Muilla si- 
joilla on tunnistettava pääte sekä yksikössä että monikossa. 


Verbintaivutus 


Seton verbintaivutuksen silmiinpistävin piirre on kaksi 
verbikonjugaatiota. Aktiivisessa konjugaatiossa preesen- 
sin kolmannen persoonan yksikön muoto on päätteetön 
ja monikon pääte on -va”, kun taas niin sanotussa mediaa- 
lisessa konjugaatiossa preesensin kolmannen persoonan 
yksikön persoonapääte on -s ja monikossa -(s)se'. Sekun- 
daarisesti kaikkien kolmi- ja useampitavuisten sanavarta- 
lojen mediaalisten konjugaatioiden päätteet ovat yleisty- 
neet. Pohjoissetossa tämä on voinut tapahtua myös yksi- 
vartaloisille sanoille. 

Historiallisesti myös menneen ajan verbintaivutukses- 
sa on käytetty eri persoonapäätteitä. Mediaalisen konju- 
gaation muodoissa, joissa päätteenä on ollut *-hen, ensim- 
mäinen tavu on supistuman vuoksi muuttunut ylipitkäksi. 


Muista itämerensuomalaisista kielistä poikkeava piirre 
seton verbintaivutuksessa on yksikön ja monikon muo- 
tojen samanlaistuminen ensimmäisessä ja toisessa per- 
soonassa. Samoin kuin yksikön ensimmäisessä persoo- 
nassa, myös monikon ensimmäisessä persoonassa per- 
soonapääte jää usein pois: ma k'au ”minä käyn’ ja mi' kau 
'me käymme. Toisessa persoonassa sekä yksikössä että 
monikossa käytetään persoonapäätteitä -t ~ -de(*) / -dö(), 
esimerkiksi sa olõt 'sinä olet ja ti olöt te olette’ tai sa olõdõ 
"sinä olet” ja ti” olõdõ' te olette”. Kuten edellä on todettu, 
kolmannen persoonan pääte riippuu konjugaatiosta. Mo- 
nikon kolmannen persoonan suffiksin lopussa on aina la- 
ryngaaliklusiili monikon tunnuksena. 

Vanhakantaisessa seton kielessä imperfektissä ei käy- 
tetä persoonapäätteitä. Imperfektin tunnuksena aktiivi- 
konjugaatiossa on tavallisesti -i ja mediaalisessa konju- 
gaatiossa -(j)e. Sananloppuinen laryngaaliklusiili lisätään 
yksikön ja monikon toisen ja monikon kolmannen per- 
soonapäätteen perään. Taulukoissa 3 ja 4 esitetään pree- 
sensin ja imperfektin muodot verbeistä jäämä jäädä, 
nägemä 'nähdä ja könölöma puhua. 


Taulukko 3. Seton murteiden verbien jäämä 'jäädä”, nägemä 'nähdä' ja kõnõlõma 'puhua' taivutus 


preesensissä. 


Yksikkö 1. p. jää näe könölö 
2. p. jäät — jääde näet — .näede könölöt — könölödö 
3. p. jääs näge könölös 

Monikko 1. p. jää ~ jäämi' näe ~ .näemi” könölö ~ kõnõlõmi” 
2. p. jäät — jääde näet — .näede könölöt — könölödö 
3. p. Jääse” nägevä” —.näevä" kõnõlõsõ' 


Taulukko 4. Seton murteiden verbien jäämä jäädä’, nägemä 'nähdä' ja könölöma 'puhua' taivutus 


imperfektissä. 


Yksikkö 1. p. jäi ~ jäie näi ~ .näie 
2. p. jäi” ~ jäie’ näi’ ~ .näie' 
3. p. Jäi ~ jäie näk'k' ~ nägi 

Monikko 1. p. jäi ~ jäie näi — .näie 
2. p. jäi? ~ jäie' näi” ~ .näie' 
3. p. jäi? ~ jäie' näi” ~ .näie' 


könöli 
kõnõli” 
kõnõl 

kõnõli 
kõnõli” 
kõnõli” 

Seton murteisiin rajoittuva sanasto 


Perussanastoltaan seto on melko helppo tunnistaa itäme- 
rensuomalaiseksi kieleksi, ja vanhimmalla sanastolla on- 
kin tyypillisesti vastineita samaa alkuperää olevissa kie- 
lissä. Edellä mainittiin kuitenkin seton äänne- ja kieli- 
opin piirteitä käsiteltäessä sanoja, joita ei tunneta muual- 
la itämerensuomalaisella kielialueella, mutta ne tunne- 
taan itäisemmissä suomalais-ugrilaisissa kielissä. Lisäksi 
seton murteissa on eri-ikäisiä lainoja erilaisista venäläis- 
murteista ja varhemmista slaavilaisista kielistä. Eniten se- 
ton murteissa on silti sellaisia omaa perua olevia sanoja, 
jotka osoittavat puhujien luovaa suhdetta omaan kieleen- 
sä ja heidän kielensä ainutlaatuista soinnullisuutta ja kau- 
neutta. 

Sanojen johtamista käytetään runsaasti. Yhtenä kei- 
nona ovat nominijohtimet, kuten adjektiivijohdin -ik: al- 
lik 'alistuvainen”, kalik 'sitkeä” ja -k: heidäk ”pelokas ”, illak 
*myöhäinen”, deverbaalista toimintaa kuvaava nominijoh- 
din -ng: helling ”helinä”, joosõng virtaus’ sekä pejoratiiviset 
-sk ja -ts: heresk ”keimaileva”, herösk ”hepsakka' (kevytmie- 
lisestä ihmisestä), igrats levoton”, linats 'liinatukka'. His- 
toriallisissa *eta-loppuisissa adjektiiveissa on tapahtu- 
nut vartalokonsonantin kahdentuminen: kihhe 'kookas” 
(< *kihetä), piimme pimeä". Adjektiivijohdin -ne/-nö voi 
liittyä myös a-tunnuksiseen monikon vartaloon, kuten sa- 
noissa kinganö ”kumpuinen' ja rutanö pikainen. Adjektii- 
vien johtamisessa on yleinen myös -es/-õs-johdin: keeves 
"vilkas”, kirgõs herkkä”. 

Nominijohtimena -us on hyvin produktiivinen, kuten 
sanoissa iätüs elinikä’, jutus tarina, satu”, kiimus ”himo, 
kiima’, kimmüs 'varmuus', torõndus ”komeus'. Joskus 
us-johtimella varustettu sana voi tarkoittaa jotain ihmi- 
sen erityistä ominaisuutta kuten kitus 'kerskailija”. Dever- 
baalia -(i)m-johdinta käytetään verbistä johdetuissa subs- 
tantiiveissa: katim "peite", sulõm 'pato'. Moniosaisten ko- 
konaisuuksien kuvaamisessa käytetään monikkomuo- 
toista dsi-johdinta: kaaladsi” ”kaulakorut'. Johdin -kanö 

on produktiivinen deminutiiveissa kuten löivokanö 'leivo- 
nen, poisokanö poikanen’. Lapsille suunnatussa puhees- 
sa ja laajemminkin on käytössä myös hyvin produktiivi- 
nen o-johdin: kirdso "kirjava sika”, kohmo ”töhertäjä”, suko 
"heppa, tuso 'murjottaja”, vello 'velikulta'. Sama o-johdin 
on käytössä myös yleiskäsitteitä tuotettaessa kuten esi- 
merkiksi kolo 'kuolema”, vrt. suomen kuolo. 
Verbinjohtimissa on säilynyt runsaasti vanhaa kaleva- 
laistyyppistä ainesta, mikä ilmenee erilaisissa verbijohti- 
missa. Äkillistä toimintaa eli momentaanisuutta kuvaavat 
helähiitmä 'helähdyttää', hiirähiitmä 'jyrähtää', hurmah- 


, 


hutma ”ärähtää ?, künnähütmä 'kurkottaa”, tsakahutma 
"hakata", törahutma rytistää' jne; helöhtämä ~ helohtama 
liikuttaa”, terviihtämmä ~ tehriitämmä tervehtiä”. Toistu- 
vaa toimintaa kuvaavat frekventatiiviset verbit kuten kuu- 
gasköllöma ”kukkua, körköllöma ?ylvästellä”, segähhellemä 
"vaihdella”, tsaagatöllöma 'torailla”, valgitsõlõma 'kaadella'. 
Refleksiivistä toimintaa esittävät verbit kuten minehhüm- 
mä edistyä’, vörkumma 'virota'. 

Useat muilla johtimilla muodostetut verbit ovat saa- 
neet seton murteissa uuden merkityksen: armitsöma 'ra- 
kastaa”, helenemä kohota”, hiiäskelemä "hyvittää", täämen- 
dämä "havaita, valisõma 'helkkyä”; ellama riehua”, kirjämä 
'leiskua' jne. 

Tilaa ilmaisevissa adverbeissa on säilynyt loppuvokaa- 
li kuten sanoissa kerkvellä 'pöyhöllä(äny, väelä väkisin’, 
äkitsellä ?'äkkiä?. Joissain adverbeissa on säilynyt muinai- 
nen inessiivipääte, kuten sanassa pargihna 'parvena.. Jois- 
sain tapauksissa vanhan sijapäätteen loppuvokaali on 
redusoitunut ja sana adverbistunut, esim. pundsulö ”pul- 
lollaan”, tai sanassa käytetään nykyisiä sijapäätteitä vas- 
taavia suffikseja, kuten sanoissa tsöörakohe 'ympäri(lle)', 
kirgih 'höröllä(äny, käkih 'kadoksissa'. Ablatiivin päätettä 
muistuttava liite esiintyy adverbeissä piudaldõ pitkittäin” 
ja vesilde "vesitse", instruktiivisia muotoja ovat puolestaan 
pargõ parvessa”, pinö kireänä”, öi öisin’. 

Tapaa ilmaisevat adverbit johdetaan tavallisimmin 
adjektiivista illatiivin päätteellä -he: kabusahe 'kauniisti', 

võrksahe 'nopeasti”, ärätöhe rumasti’. Sama he-johdin voi- 
daan liittää myös vanhempaan tapaa ilmaisevan adverbin 
päätteeseen -ste/-stö kuten höstehe hyvin’, ja jopa saman- 
laiseen (e)he-päätteiseen muotoon eli kahdentaa sama 
pääte: ilehehe 'sileästi”, jämehehe 'järeästi”, käbehehe 'kiirei- 
sesti. 

Ominaisuutta voidaan korostaa infinitiivin abessiivi- 
muotoisella vahvistussanalla kistamalda ~ kistumalda ”hy- 
vin”, esimerkiksi kistumalda illos *erittäin kaunis”, mutta 
myös vartalon osittaisella kahdennuksella: mihimidägi *ei 
mitään, tehiterveh täysin terve”, hürrü-mürrü 'juro'. 

Setojen vanha sukukeskeinen elämäntapa näkyy rik- 
kaassa sukulaissanastossa. Joukossa on myös sellaisia sa- 
noja, joita ei tunneta muualla Virossa kuten tsidsi 'sisar”, 
tsäädsä 'isän veli, setä”, ülä 'aviomies”. Runsaat paholaisen 
ja noidan nimitykset kertovat vanhasta henkimaailmasta. 
Paholaisesta on esimerkiksi käytetty nimityksiä pagand, 
perkläne, päätigo, vanasitt, äiolanö, noidasta jalapoiss, maa- 
natark, silmänuumja. Setoilla on ollut myös erilaisia etno- 
nyymeja, ja itsestään he käyttivät venäjän kielen 'puolius- 
koisesta” mukautettua ilmaisua polveridse ja saksalaisista 
pruusagw (taustalla on preussilaista tarkoittava sana). 

Seton murteissa esiintyy myös paljon itse muodostet- 
tuja yhdyssanoja, jotka kuvaavat heidän suhdettaan ympä- 
röivään maailmaan, kuten päälopiim 'kerma* (sanatarkas- 
ti 'maidonpäällinen”, "päällinen maito), sibihand 'samma- 
kon poikanen, nuijapää' (sanatarkasti 'sipihäntä', 'pieni- 
häntä”), upilhain ~ upinhain 'saunio' (sanatarkasti 'omena- 
heinä’). Joskus yhdyssanat viittaavat vanhoihin tabuihin 
ja ovat metaforisia ilmaisuja, kuten nurmösusi 'viljasato' 
(sanatarkasti 'nurmensusi”), puieaid ”hautausmaa' (sana- 
tarkasti ”puidentarha'). Tietenkin on olemassa myös sa- 
navartaloita, joilla on omintakeinen merkitys tai muoto, 
esim. k'auhk 'isku, maht lyönti”, noodi” *(päivän)kehä, 
pisö 'tippa”, tsibe ”kipinä”, tsirtsma 'pirskottamaan, isakan 
”kirves”, tsädsi 'ydin' ja niin edelleen. 


KARL PAJUSALU 


Kirjakielen vaiheita 


Seton kieltä on käytetty kirjallisesti jo yli sata vuotta. 
Vuonna 1904 laajat kansanrunoaineistot kerännyt Jakob 
Hurt laati ensimmäisen ehdotuksen seton murteiden kir- 
joittamiseksi teoksen Setukeste laulud ensimmäistä osaa 
varten. Paulopriit Voolaine esitti ensimmäisen käytännön 
tarpeita varten laaditun kirjoitusjärjestelmän vuonna 
1922 Seto lugömik -teoksen ensimmäisessä osassa. Voolai- 
sen järjestelmän täydennettyä versiota käytettiin vuonna 
1926 ilmestyneessä setonkielisessä evankeliumissa (Piihä 
evangeelium; uusi Paul Hagun toimittama painos ilmestyi 
vuonna 2013). Yli seitsemänkymmenen vuoden päästä, 
vuonna 1999, Andreas Kalkun esitti Seto kodu lugu -oppi- 
kirjassa uuden ortografian seton kirjakieleksi. Sen jälkeen 
viimeisten parinkymmenen vuoden aikana seton kirja- 
kieltä on käytetty monissa julkaisuissa. Peko Helii -aika- 
kauslehti ja Setomaa -sanomalehti ovat kehittäneet järjes- 
telmällisen kirjoitustavan, mutta niiden ortografia kuiten- 
kin poikkeaa hieman toisistaan. Seuraavassa esitetään 
vertailun vuoksi näyte molemmasta julkaisusta. 

Peko Helii -kulttuurilehden kielenhuoltajana on toimi- 
nut Andreas Kalkun, jonka johdolla lehden kieliasu on 
saavuttanut suhteellisen yhtenäisen muodon. Kieliasussa 
otetaan huomioon sekä vöron kielen ortografia että Paul 
Hagun tarkennukset. Peko Heliin tärkeimmät kieliasuun 
vaikuttavat tekijät ovat seuraavat: 

1) Ortografiassa käytetään viron aakkosia ja ääntei- 
den kestojen merkintäperiaatteita. Pitkät puoliväljät sup- 
peutuneet vokaalit merkitään suppeina: suul 'suola”, tüü- 
miis työmies”. Lyhyen ö:n muuttumista suppeaksi ei mer- 
kitä: möni'moni', kögö 'kaiken'. Suppea vokaali merkitään 
joskus sellaisessakin tapauksessa, jossa historiallisesti on 
ollut puolisuppea vokaali kuten tiidä! ”tietää? pro teedä?. 
Uudemmat sanat kirjoitetaan usein täysin viron ortografi- 
an sääntöjen mukaisesti: materjal ”materiaali”, areng 'kehi- 
tys’, energeetika *energiatalous”. 

2) Laryngaaliklusiili eli melko voimakashälyinen lop- 
puhenkonen merkitään g-lla tai pienellä yläindeksiksi 
nostetulla g-lla, ja se merkitään systemaattisesti myös jois- 
sakin taivutusmuodoissa, vaikka kyseistä kurkkuäännet- 
tä ei tosiasiallisesti äännettäisikään: hoitnug hoitanut’, 
mõistnu! ymmärtänyt’. Joissakin muodoissa sitä merki- 
tään harvemmin: hoitva hoitavat", loodami 'toivomme. 

3) Liudennusta merkitään vinoviivalla liudentuvan 
konsonantin päälle. Sen merkintä ei kuitenkaan ole ko- 
vin järjestelmällistä. Imperfektin tunnuksena liudennus 
useimmiten merkitään kuten oll oli, iitel 'sanot, vaikka 
se joskus jätetäänkin merkitsemättä: tullgi tulikin”, ütel 
'sanof. Etuvokaalisissa sanoissa vartalon liudennusta ei 
tavallisesti merkitä: üts yksi”, jäle jäljen”. Takavokaalisis- 
sa sanoissa, joissa liudennuksen esiintyminen ei ole en- 
nustettavaa, se merkitään: tsura 'nuorimies”, soo 'se", af 
"pois”. Takavokaalisissa sanoissa, joihin on liudennuksen 
assimilatorisesta vaikutuksesta syntymässä etuvokaalinen 
tavu, se merkitään toisinaan vokaalilla: kiräst kirjeestä”, 
parebast ”paremmasta”, joskus taas liudennustarkkeella: 
pafep *parempi, pallo paljon. 

4) Ortografiassa käytetään aikaisempaa useammin mo- 
nia seton murteille ominaisia rakenteita kuten pääverbin 
kanssa yhdessä ääntyvää ja sen jäljessä sijaitsevaa kielto- 
sanaa: olõ-s*ei ollut”, saa-i'ei saa”. 


Näyte Peko Helii -aikakauskirjassa käytetystä kirjoitusasusta: 


Seto- ja Võromaa piiril, Piusa jõõ Võromaa poolsöh küleh, 
Vahtsõliina varõmist vai Liinakandsust nii kuus-säidse ki- 
lomiitret põh “a puul om üts vanaaolinö kotus, midä jo va- 
nast aost om kutsutu Pääväpüürdmise mäest. Soo nime 
all tiid lähkop rahvas ütte korgõt mäke Piusa jöö käänü 


pääl, vasta Kalmõtu müürü ja Jõksi müürü.» 
Setu- ja Võromaan rajalla, Piusajoen Võromaan puolella, 


Vastseliinan raunioista tai Linnasta noin kuusi seitsemän 


kilometriä pohjoiseen on eräs muinainen paikka, jota jo 

vanhastaan on kutsuttu Päivänkiertomäeksi. Lähistöllä 
elävät käyttävät sitä nimeä eräästä korkeasta mäestä Piusa- 
joen mutkassa Kalmetun törmän ja Jöksin törmän vasta- 


rannalla. 


Setomaa-sanomalehdessä ilmestyy sekä viron- että seton- 
kielisiä artikkeleita. Ensi alkuun setonkielisten kirjoitus- 
ten kieliasu oli varsin epäyhtenäinen. Vuodesta 2007 läh- 
tien kieliasun toimittajat ovat yhtenäistäneet kieltä. Seto- 
maa-lehden ortografia pyrkii noudattamaan Tarton yli- 
opiston Etelä-Viron kielten- ja kulttuuritutkimusten kes- 
kuksessa luotuja ortografisia ohjeita. Periaatteita ovat seu- 
raavat: 

1) Ortografiassa käytetään viron kirjakielen keskeisiä pe- 
riaatteita. Puoliväljät suppeammiksi muuttuneet vokaalit 
merkitään suppeina ja käytetään yhtä õ-kirjainta. 

2) Laryngaaliklusiilia merkitään heittomerkillä: lehmä? 
lehmät”, 'olnw”'ollut”. Tätä ohjetta ei kuitenkaan noudateta 
kaikissa mahdollisissa tapauksissa. 

3) Liudennusta merkitään pääasiassa takavokaalisissa sa- 
noissa historiallisen j-äänteen vastineena käyttämällä vi- 
noviivaa palatalisoituvan konsonantin jäljessä: pall “o 'pal- 
jon’, kar ah 'karjassa', myös soo 'se'; kuitenkaan liuden- 
nusta ei tavallisesti merkitä imperfektin tunnuksena: oll 
oli”, olle” olivat, tõmmas 'tempasi; 

4) Kirjoitusasussa käytetään ”takakieltoa” ja muita seton 
murteille ominaisia rakenteita. Kieltomuodoissa kielto- 
verbi erotetaan pääverbistä tavuviivalla: olö-s *ei ollut”, to- 
hi-is 'ei saanut, saa-ai”'ei saa”. 


Näyte Setomaa-lehdessä käytetystä kieliasusta: 
Kui süküs tull ja aig oll liina minnä”, sis papa läts kapi ala- 
karbi mano ja andsö säält kar” ah k” aumisö iist palga. Tuu 


raha iist sai ostöt midä kuuli vaia oll. 


Riinaga sai Mari lumbih tsuklömah k' autus kah. Mir tiid- 


se, Ot tohi-' minnä, a õks lätsi.% 

Kun syksy tuli ja oli aika mennä kaupunkiin, silloin pappa 
meni kaapin alalaatikolle ja antoi sieltä palkan paimenessa 
käynnistä. Sillä rahalla pystyin ostamaan, mitä koulussa 


tarvittiin. 


Riinan kanssa tuli myös käytyä Marin lammikolla uimas- 


sa. Me tiesimme, että ei saa mennä, mutta menimme kui- 


tenkin. 

SETOJEN AINEELLINEN KULTTUURI 


Mare Piho 


Tässä luvussa käsittelen setojen aineellisen kulttuurin 
keskeisiä teemoja: kyliä ja taloja, ruokataloutta, maanvilje- 
lystä, kotieläintaloutta, käsityötä, kalastusta, kaupankäyn- 
tiä, ruokakulttuuria, vaatetusta ja koruja. Tarkastelu alkaa 
ensimmäisistä kirjallisista lähteistä ja keskittyy 1800-lu- 
kuun ja 1900-luvun alkuun. 

Olen itse syntynyt setoperheeseen Setomaan pääkau- 
pungissa Petserissä. Sukuuni kuului maanviljelijöiden li- 
säksi tehtailijoita, kauppiaita, taiteilijoita, lääkäreitä, juris- 
teja ja erilaisia virkamiehiä. Asuimme pikkukaupungin 
talossa, jossa vielä neuvostoajan alkuvuosina navetassa oli 
lehmä, sika ja kanoja sekä tallissa isoisän hevonen. Talos- 
samme majoittuivat Petseriin markkinoille muista kylis- 
tä saapuvat sukulaiset ja tuttavat, joiden kanssa isosisäni 
keskusteli niin maanviljelyksestä kuin kalastuksesta. Hän 
pelasi korttia Pihkovan kuvernöörin kanssa ja marssi pa- 
raatissa säästöpankin johtokunnan rivissä. Lapsena olin 
kesäni maalla sukulaistalossa, ja myös aikuisiässä vietin 
viikonloput ja loma-ajat Petserissä ja muualla Setomaalla 
aina 1990-luvulle saakka. 

Setoja koskevaan aineistoon ja laajemmin kansatie- 
teelliseen aineistoon olen tutustunut työskennellessäni 
Petserin ja Pihkovan museossa sekä Petserin luostarissa 
ja myöhemmin Viron kansallismuseossa. Arkistotutki- 
mukset Moskovan, Pietarin, Pihkovan, Petserin ja Tarton 
arkistoissa ovat kerryttäneet tietoa aina 1500-luvulta asti, 
ja osallistuminen arkeologisiin kaivauksiin muun muassa 
Irboskan linnoituksessa laajensi näkökulmaani aina vii- 
kinkiaikaan saakka. Etnologin kenttätyömatkani Seto- 
maalle ovat jatkuneet 1970-luvulta aina 2000-luvulle saak- 
ka, minkä lisäksi olen tehnyt lukuisia matkoja Siperian 
setojen ja yhden Uzbekistanin setojen pariin. 


MARE PIHO 


Tässä tekstissä kerään yhteen historiallisissa ja kansa- 
tieteellisissä lähteissä, viranomaisaineistoissa sekä mu- 
seokokoelmissa olevia tietoja setojen aineellisesta kan- 
sankulttuurista. Teksti perustuu myös tekemiini kenttä- 
töihin ja Setomaalta lapsuudestani alkaen kerryttämiini 
tietoihin. Luku on kirjoitettu viroksi vuosina 2007-2008 
ja sen on suomentanut Kari Laukkanen vuonna 2009. 
Uudempaa tutkimusta on voitu ottaa mukaan vain parissa 
kohdassa. Osa käytetystä kenttätöiden aineistosta on Vi- 
ron kansallismuseossa, osa minun hallussani. 


Setomaa ja setot 


Setomaa sijaitsee Viron kaakkoisrajan molemmin puolin: 
noin kolmasosa siitä on Viron tasavallan puolella ja kaksi 
kolmasosaa Venäjän puolella Pihkovan alueella Petserin 
maakunnassa. Setot itse jakavat Setomaan virallisista hal- 
linnollisista kuntajaoista (viron vald, venäjän volost) poike- 
ten kahdeksitoista nurkaksi (nulk). 

Venäläisille Setomaa on Setukezija, Poluvertšeski krai; 
virolaisille taas ”setuke-nimessä on halventava sävy”.' Esi- 
merkiksi Novgorodin kymnaasin opettaja, saksalaissyntyi- 
nen N. Otto käytti setoista 1800-luvun puolimaissa etno- 
nyymejä tšuhna, tšuhonets, tsuhonka.? Setu-pohjainen ni- 
mitys ilmestyi kirjoitettuun tekstiin H. Harmannin artik- 
kelissa saksankielisessä Inland-lehdessä vuonna 1846. 
Sekä setot että muut virolaiset käyttivät vanhastaan ja vie- 
lä 1900-luvun alussa itsestään nimitystä maarahvas. Vaik- 
ka setot tiettävästi eivät koskaan ole kuuluneet Ruotsin 
valtakuntaan, he ovat myös käyttäneet itsestään nimitystä 
rootsi rahvas. Siperian setot ovat säilyttäneet nimityksen 
pisimpään ja vielä 1900-luvun loppupuolella kertoneet 

olevansa ruotsalaisia vankeja Venäjällä ja odottavansa 
Ruotsin kuninkaan hakevan heidät pois.1 

Setojen kielimuoto luetaan kuuluvaksi eteläiseen Vö- 
run murteeseen, joskin etenkin setot itse pitävät sitä usein 
jopa eri kielenä. Setoja erottavat muista virolaisista kie- 
len ja kulttuurin omaperäisyys, uskonto ja asuminen lu- 
terilaisen ja ortodoksisen uskonnon rajalla, virolaisten ja 
venäläisten reuna-alueella sekä erityinen historiallinen 
kohtalo. Setot ovat ortodokseja toisin kuin muut virolai- 
set. He ovat vuosisatoja eläneet Luoteis-Venäjän taloudel- 
lis-sosiaalisella alueella ja heidän sosiaalinen ja kulttuuri- 
nen kehityksensä on ollut erilainen kuin Virossa. Kuiten- 
kin eläminen kaakkoisvirolaisten lähinaapureina, yhtei- 
nen alkuperä, kielierojen vähäisyys, Viron suuntaan avoi- 
memmat perhe- ja sukulaisuussuhteet, yhteiset pakanal- 
liset rajanläheiset palvontapaikat (Oravan metsä, Meeksin 
kivi) sekä talous- ja kauppasuhteet edistivät yhteenkuulu- 
vuuden tunnetta. 

Setomaa syntyi 1200-luvulla, jolloin Pihkovan ja Nov- 
gorodin ruhtinaskuntien ja Tarton hiippakunnan välillä 
sovittiin poliittisesta rajasta ja osa Kaakkois-Viron heimo- 
jen asuinalasta jäi Pihkovan ruhtinaskunnan haltuun. Pih- 
kovan ruhtinaskunta liitettiin Moskovan valtakuntaan 
vuonna 1510, Setomaalle perustettiin Petserin luostari 
(1473) ja se vielä linnoitettiin (1565). Setojen ”syntymises- 
sä” yhtenä tekijänä on ollut heidän käännyttämisensä or- 
todoksiseen uskoon. Käännytys tapahtui Petserin luosta- 
rista käsin 1400- ja 1500-luvun vaihteen tienoilla. 1400-lu- 
vun keskivaiheilta alkaen väistyivät Pihkovanmaan talon- 
pojista siihen asti käytetyt erilaiset nimitykset ja ilmaan- 
tui uusi, kaikkia talonpoikia tarkoittava yleisnimitys kre- 
stjanin ”kristitty', joka voidaan yhdistää Pihkovanmaalla 
loppuun saatettuun kristillistämiseen.5 

Pihkovan kuvernementti lakkautettiin vuonna 1772 
mutta palautettiin jo vuonna 1777. Kuitenkin osa siitä, ni- 
mittäin Petserin ympäristö, ”ottaen huomioon ihmisten 
runsaus” liitettiin Liivinmaahan.* Kyse saattoi olla Liivin- 
maahan (Etelä-Viroon ja Koillis-Latviaan) rajoittuvista 

Etelä- ja Pohjois-Setomaasta. 1800-luvulla alue kuului 
taas Pihkovan kuvernementtiin. 

Lehtimies Wilhelm Buck, joka asui karkotettuna Pet- 
serissä 1900-luvun alussa, totesi, että ”setojen pieni maa- 
ilma” on vielä ehyt ja miltei koskematon, mutta on jo saa- 
nut vaikutteita niin venäläisiltä kuin virolaisiltakin. Poh- 
tiessaan setojen etnistä kohtaloa Buck arveli, että he jou- 
tuvat tekemään valinnan virolaisten ja venäläisten välillä.7 

Tarton rauhassa vuonna 1920 koko Setomaa liitettiin 
Viroon ja siitä tehtiin Petserin maakunta. Sen pinta-ala oli 
1773,3 neliökilometriä, josta järvialaa oli 201,8 neliökilo- 
metriä. Petserin kaupungista tuli maakunnan hallinnolli- 
nen keskus. Setot saivat virolaiset sukunimet ja passeihin 
merkittiin kansallisuudeksi ”virolainen”. Petserinmaalla 
avattiin virolaisia kouluja ja osassa kirkkoja pidettiin vi- 
ronkielisiä jumalanpalveluksia. Setojen integraatiota viro- 
laisiin tutkinut kansatieteilijä Jelizaveta Rihter totesi, että 
seuraavien kahdenkymmenen vuoden Viron tasavaltaan 
kuulumisen aikana setojen ”etniset vaa'at” kallistuivat sel- 
västi virolaisten puolelle.? 

Neuvostomiehityksen palauduttua suurin osa Seto- 
maasta liitettiin vuonna 1945 Venäjän tasavallan Pihko- 
van alueeseen Petserin piirinä. Viron itsenäisyyden pa- 
lautuksen jälkeen 1990-luvun alussa vain vähän yli kol- 
mannes Setomaan maa-alasta jäi Viron puolelle. Miltei 
kaikki setot kuten muutkin virolaiset muuttivat kuitenkin 
Viroon. Setoja on Venäjän puoleisella Setomaalla jäljellä 
vain hieman yli 100 henkilöä. Viron puoleisen Setomaan 
alueet yhdistettiin vuoden 2017 kuntauudistuksessa Vö- 
rumaahan kuuluvaksi Setomaan kunnaksi, jonka keskus 
on Värska. 

Vuonna 1885 setoja oli Setomaalla 12549 hen- 
keä, vuonna 1902 yhteensä 16 571 ja vuonna 1908 suu- 
rin tiedossa oleva määrä: 18 675 henkilöä. Vuonna 1922 
Viron tasavallan aikana setoja oli 15058, mutta vuosi- 
na 1974-1975 enää vain 6789 henkeä.? Kuten jo Jakob 
Hurt huomautti, luvuissa voi olla pientä epätarkkuutta. 
Hurtin aikaan kuntien kirjoissa mainittiin setot, mutta 

valtakunnallisissa väestönlaskennoissa setukaisuutta ei 
vielä uusimmissakaan ole ollut mahdollista valita kansal- 
lisuudeksi.!° Setomaalla asui vuonna 1922 eniten venäläi- 
siä: 38 206 henkeä (65 % väestöstä). Virolaisia, paitsi seto- 
ja, oli 4354 (7,4 %) ja muita, esimerkiksi latvialaisia, sak- 
salaisia ja juutalaisia 1 232 henkilöä (2 %). Setojen määrä 
oli siis vain 15 058 henkilöä eli 25,6 % asujaimistosta. Pet- 
serinmaan 11 kunnasta ja yhdestä kaupungista setot olivat 
enemmistönä luoteisissa ja pohjoisissa Vilon, Järvesuun, 
Mäen, Merimäen ja Satserin kunnissa. 

Petserin kaupungin 2 013 asukkaasta olisi ollut vuo- 
den 1922 tietojen mukaan virolaisia 32,6 % ja setoja vain 
1,2 % eli 50 henkilöä." Saattaa olla, että Petserin kaupun- 
gin setojen määrä oli paljon suurempi: osa oli todennä- 
köisesti merkitty virolaisiksi ja moni vaikkapa sukunimen 
vuoksi venäläisiksi. Vuoteen 1937 mennessä Petserin asu- 
kasmäärä oli kasvanut 4 929 henkeen, joista virolaisia oli 
56,7 %.2 Setomaalla perinnettä tallentanut suomalainen 
kansanmusiikintutkija A. O. Väisänen kertoo saaneensa 
kesällä 1921 Petserinmaan maaherralta tiedon, että setoja 
oli 20 000. Kyse voi kylläkin olla setojen ja muiden vi- 
rolaisten yhteismäärästä. Virolaiset ja setot olivat enim- 
mäkseen maanviljelijöitä. Pihkovanjärven rantakylät oli- 
vat venäläisten kalastajien asuinaluetta, mutta venäläisiä 
asui muuallakin Setomaalla. Setomaan väestöntiheys oli 
1920-luvulla keskimäärin 33,1 henkeä neliökilometrillä.4 

Kuluneina vuosisatoina Setomaalle ja Setomaalta on 
tapahtunut paljon muuttoliikettä. Setomaan tyhjiksi jää- 
neille maille on tullut uusia asukkaita Liivinmaalta, siis 
nykyisestä Etelä-Virosta, Venäjältä sekä vähän Latviasta- 
kin. Esimerkiksi 1400-luvun lopun kato- ja nälkävuosien 
sekä sotien ja kapinoiden yhteydessä pakeni väkeä mo- 
lempiin suuntiin. Näitä pakenijoita yrittivät niin Petse- 
rin luostari kuin Setomaan ja Liivinmaan kartanonher- 
rat turhaan saada takaisin vielä vuosikymmenten kulut- 
tua. Setoja on siirtynyt muualle liikakansoituksen, vil- 
jelysmaan puutteen tai kartanonomistajien järjestämien 
siirtojen vuoksi. Niin sanottu Kraasnan maarahvas, joka 

asui noin 100 kilometrin päässä Setomaasta itäkoilliseen, 
muodosti myös setoalueen. Suurin setojen muutto tapah- 
tui 1800-luvun lopussa ja 1900-luvun alkuvuosina. Sil- 
loin setoja muutti lähinnä viljelysmaan puutteen vuoksi 
Pohjois-Venäjälle Permin ja Vologdan alueelle sekä ennen 
muuta Itä-Siperiaan Jenisseiskin alueelle.'* 

Setoja muutti jo Viron tasavallan alkuaikoina melko 
paljon myös Viron kaupunkeihin. Varsinkin Neuvosto- 
vallan aikana tämä muuttoliike oli erittäin voimakasta. 
Jelizaveta Rihter mainitsee syiksi sodassa tuhoutunei- 
den Viron kaupunkien jälleenrakentamisen, tehtaiden ja 
asuntokannan rakentamisen, teollisuuden kehittymisen, 
työvoiman loputtoman kysynnän ja hyvät mahdollisuudet 
saada koulutusta.” Rihter jättää vuonna 1979 venäjäksi 
ilmestyneessä tutkimuksessaan mainitsematta maatalou- 
den kollektivisoinnin ja yksityismaatalouteen kohdistetut 
painostustoimet. Viron itsenäisyyden palauduttua muut- 
toliike on jatkunut erityisesti Venäjän puoleiselta Seto- 
maalta. 

Setojen asuinalue Setomaalla on jatkuvasti supistu- 
nut. Setokylien määrä on vähentynyt Jakob Hurtin mai- 
nitsemista 250:stä muutamaan kymmeneen. Setokylien 
venäläistymisen ja häviämisen voi todeta muun muassa 
alueesta eri aikoina piirretyistä etnisistä kartoista. 


Etnos ja identiteetti 


Kansatieteellisessä tutkimuksessa termiä etnos käytti 
muun muassa S. Shirokogorov vuosina 1921—1922 luen- 
noillaan Kaukoidän yliopistossa Vladivostokissa. Etnok- 
sen tunnusmerkkejä hän käsitteli ensimmäisen kerran 
vuonna 1935 ilmestyneessä englanninkielisessä tutkimuk- 
sessaan. Hänen myöhemmin ilmestynyt saksankielinen 
artikkelinsa avasi termien etnos ja etninen ja niistä joh- 
dettujen ilmausten etninen ryhmä ja etninen yhteisö laajaa 
käyttöä.” Frilaisia ryhmiä typologisoitaessa havaittiin yli- 
meno- ja tilapäisyhteisöjä. Sellaisina pidettiin etnisiä ryh- 
miä, joita tavallisesti nimitettiin etnografisiksi ryhmiksi.° 

Venäjänvirolainen etnografi Rudolf Its piti etnistä ryh- 
mää etnisen yhteisön ylimenomuotona, tarkemmin sa- 
noen tieteellis-metodisena konstruktiona, jolla nimitetään 
alkuperältään, kieleltään ja kulttuuriltaan yhtenäistä kan- 
sanryhmää, jota voisi pitää heimona tai kansana. Toisaal- 
ta nimitys etninen ryhmä voi luonnehtia myös jonkin kan- 
sanryhmän sellaista etnisen kehityksen etappia, jota ei voi 
riittävän tarkasti määritellä. Termiä etninen ryhmä käy- 
tetään länsimaissakin nykyään etupäässä vähemmistöis- 
tä.” Etnoksesta, etnoksen ja kulttuurin suhteesta, etnisyy- 
destä ja etnisestä itsetajunnasta on kirjoitettu runsaasti.” 

Etniset tunnusmerkit, kriteerit, symbolit ja tunnisteet, 
siis väestöryhmän stereotyyppiset ominaisuudet, mää- 
rittelevät etnoksen ja erottavat sen muista. Etnisinä tun- 
nusmerkkeinä on pidetty muun muassa kieltä, uskontoa, 
asuinaluetta, hallinnollista statusta, sosiaalista organisaa- 
tiota, kirjoitettua ja kansanomaista historiaa, yhteistä ge- 
neettistä alkuperää tai oikeastaan käsitystä tällaisesta, ul- 
konäön erikoispiirteitä, asuntoja ja niiden sisustusta, ruo- 
kia ja juomia, työkaluja ja tarve-esineitä, kansallisia sym- 
boleja, elämäntapaa, etnistä maailmankuvaa, erityisiä 
kulttuuripiirteitä, folklorea, etnisiä musiikki- ja tanssiyh- 
tyeitä, taidetta, pyhäpäiviä ja juhlatapoja.?4 Norjalainen so- 
siaaliantropologi Fredrik Barth on esittänyt etnisen ryh- 
män olevan biologisesti omavarainen sekä jakavan tietyt 
kulttuurin perusarvot, yhteisen vuorovaikutuskentän ja 
identiteetin.” 

Ranskalainen maantieteilijä André-Louis Sanguin 
on käsitellyt Euroopan vähemmistöjen aluekysymyksiä. 
Etnopolitologiassa erotetaan tavallisesti toisistaan kansal- 
liset vähemmistöt ja valtiottomat etnokset eli etniset ryh- 
mät, vaikka jako onkin nykyisessä terminologiassa epäsel- 
vä. ”Kansallinen vähemmistö on valtion A alueella elävä 
yhteisö, jonka etnos, kieli, tavat ja kansalliset sympatiat 
ovat riippuvaisia valtiosta B.” Valtioton etnos voi puoles- 
taan olla joko kompakti tai hajallaan oleva.?* Jos lähdetään 
siitä, että setojen etnos, kieli, osa tavoista ja ainakin sadan 
viime vuoden aikana kansalliset sympatiat ovat Viroon 

päin, suurin osa setoista on Venäjän ja Neuvostoliiton val- 
lan aikana ollut kansallinen vähemmistö. Etnoksena se- 
tot ovat olleet aikaisemmin lähinnä kompakti valtioton et- 
nos; nykyään he ovat melkoisen hajallaan. 

Identiteetit voivat olla kansallisia, alueellisia ja yksilöl- 
lisiä mutta voivat ulottua myös yli rajojen iän, sukupuo- 
len, rodun, yhteiskuntaluokan, kielen, uskonnon, ideolo- 
gian tai koulutuksen mukaan.” Identiteetti voi ilmetä ryh- 
mäidentiteettinä eli etnisenä identiteettinä, jota luonneh- 
tivat yhteiset kulttuurin muodot, arvot, normit ja symbo- 
lit. Etnistä ryhmää määrittävässä etnisessä rajassa ei ole 
niinkään olennaista se, millaista kulttuuriainesta raja sul- 
kee sisäänsä. Huomio tulee sen sijaan kiinnittää sosiaa- 
lisiin rajoihin, joilla kyllä voi olla alueelliset vastineet.?9 

Tutkiessaan setojen integroitumista virolaisiin Jeliza- 
veta Rihter piti setoja virolaisena etnografisena ryhmä- 
nä.° Itse määrittelin vuonna 1995 Novgorodissa pidetyn 
yleismaailmallisen slaavilaisen arkeologian kongressin 
esitelmässäni setot virolaiseksi etnokonfessionaaliseksi 
ryhmäksi. Tämä vastaa setojen omaa käsitystä, jonka mu- 
kaan he ovat Jumalanäidin, pyhän Marian kansa. Jopa se- 
tojen kansanpuvut yhdistettiin pyhän Marian kulttiin. Vi- 
rolainen etnologi Indrek Jääts määritteli setot erillisen et- 
noksen ja Viron alueellisen alaryhmän väliseksi ryhmäk- 
si. Nykypäivän pihkovanvenäläinen tutkijaryhmä on 
määritellyt setot venäläisen superetnoksen subetniseksi 
ryhmäksi. Kuulemmeko tässä kaikua taannoisesta yhte- 
näisen neuvostokansan ja neuvostoihmisen luomisen 
ajatuksesta? 

Virolaisen Pille Runnelin mukaan setojen identiteettiä 
luonnehtivat seuraavat piirteet: setomurre, sukulaispiiri, 
agraariyhteisölle ominainen kulttuuriperinne, kuulumi- 
nen ortodoksiseen kirkkoon ja siihen liittyvien tapojen 
noudattaminen, alueellinen itsemäärittely sekä ulkoinen 
ympäristö eli ”toisten suhtautuminen setoihin”. Setojen 
identiteettiä tutkineen Indrek Jäätsin arvion mukaan se- 
toilla oli vuoden 1920 jälkeen edellytykset kehittyä itse- 
näiseksi, itsestään tietoiseksi yhteiskunnaksi, siis omaksi 

kansakseen, mutta alkanut miehitys katkaisi mahdolli- 
suudet.34 


Kylätyypit 


Kylätyypeiltään Setomaa ei ole yhtenäinen alue. Talojen 
sijainti kylässä riippui vanhastaan maastosta. Kylien ase- 
makaavoja on myöhemmin muutettu valtakunnallisella- 
kin tasolla. Venäjällä annettiin 1800-luvun keskivaiheilla 
määräys suorien kyläkatujen suunnittelusta. Paikallisten 
maanmittareiden tekemien suunnitelmien mukaan mää- 
rättiin vuosina 1829—1830 talot rakennettavaksi suoraan 
riviin, mikä toi merkittäviä muutoksia myös Setomaan 
kylien asemakaavoihin. 35 

Pääpiirteittäin kylät jaetaan haja-, rivi- ja katukyliin. 
Fri kirjoittajien 1800-luvun alkupuolen matkakuvausten 
perusteella läntiset setokylät olivat samanlaisia kuin naa- 
purialueella, Liivinmaan kuvernementissa olevat hajaky- 
lät. Christian von Schlegel kirjoitti, että kylän rakennuk- 
set ovat hajallaan kuten virolaisillakin, eivät rivinä kadun- 
varressa kuten venäläisillä.? M. Mirotvortsevin mukaan 
setojen taloudet sijaitsivat epäsymmetrisesti ja epäsään- 
nöllisesti korkeahkoilla kohdilla tai jokien varressa ylän- 
teillä.37 

Katukylissä asumukset sijaitsivat kadun molemmin 
puolin ja asumuksen kylki oli kadulle päin. Katukylien 
osia nimitettiin mäkipääksi ja alapääksi. Jos kylä maaor- 
juuden aikana kuului kahdelle omistajalle, kutsuttiin val- 
tiontalonpoikien asuttamaa osaa nimityksellä voolja ots 
eli 'vapaiden pää”. Kartanonherralle kuuluva kylän osa 
oli puolestaan herrä ots. Rivikylissä kyläkatu kulkee pit- 
kin korkeaa ja laakeaa laakson rinnettä ja talot sijaitsevat 
vain kyläkadun toisella puolella, kuten esimerkiksi Värs- 
kan kunnan Verhulitsan kylässä. Setomaan länsi- ja etelä- 
osassa, joka on Haanjan ylänköaluetta, kylät olivat hajaky- 
liä. Katu- ja rivikylät sijaitsevat Pohjois-Setomaan järven- 
rannikkoalangolla ja Itä-Setomaan laaksojen tasaisilla rin- 
teillä. Maiden jakaminen tonteiksi johti jo Viron tasavallan 

alkuvuosina talojen siirtämiseen kylästä erilleen ja samal- 
la usein talon rakennusten ryhmittelyn muuttamiseen 
oman tarpeen eikä enää perinteen mukaiseksi.* 
Tuhoisan suuren Pohjan sodan jälkeen olivat Setomaan 
kylät vielä 1700-luvun lopullakin pieniä. Vuonna 1782 toi- 
meenpannun neljännen ja vuoden 1794 viidennen väes- 
tönlaskennan välisenä aikana Setomaan väestö ei kasva- 
nut lainkaan, ja joissain kylissä asukasluku jopa väheni. 
Esimerkiksi Pankavitsassa väestö kasvoi vain yhdellä hen- 
gellä.39 Kylät olivat valtaosin pieniä, ja niissä eli tyypilli- 
sesti vain 1—3 perhettä. Suurissa kylissä väkeä saattoi olla 
merkittävästi enemmän, esimerkiksi vuonna 1795 Ser- 
gan kylässä eli 60 miestä ja 48 naista yhteensä 15 talossa. 
1800-luvun ensimmäisinä vuosikymmeninä setot asuivat 
yhä toistensa lähellä olevissa pikkukylissä, kuten Chris- 
tian von Schlegel mainitsee Setomaan matkakuvaukses- 
saan. 1800- ja 1900-luvun vaihteessa setoja asui Pihko- 
van kuvernementin Petserin maakunnan neljän suurkun- 
nan 250 kylässä ja heidän lukumääränsä oli noin 16 500.“ 


Talotyypit 


Setomaan vanhoissa savutuvissa oli yleensä eteistila ja sen 
toisella puolen usein lämmittämätön huone. Setomaal- 
la on ollut hyvin vähän Virolle tyypillisiä niin sanottuja 
riihiasumuksia. Ilmari Manninen ja Jelizaveta Rihter ja- 
kavat molemmat setojen talot neljään tyyppiin.+ Tamara 
Habicht puolestaan jakaa talot viiteen tyyppiin. Ymmär- 
tääksemme paremmin talotyyppejä tulee ottaa lähtökoh- 
daksi talon piha ja tarkastella rakennusten sijoittumista 
sen ympärille. Näin voidaan erottaa seuraavat viisi tyyp- 
piä: 

1. Avopihaiset talot ovat vallitseva tyyppi läntisellä Seto- 
maalla, ja tämä talotyyppi on yleinen muuallakin Kaak- 
kois-Virossa. Tälle talotyypille on ominaista avoin ja ava- 
ra piha, jonka ympärillä rakennukset sijaitsivat hajallaan. 

2. Yksipihaisissa umpipihataloissa asuinrakennus ja 
muutrakennukset sijaitsevat pihan ympärillä muodostaen 

nelikulmion. Rakennusten välisiin aukkoihin rakennet- 


tiin katokset (varoalonö) tai laudoista ja hirsistä aidat, jois- 
sa saattoi olla monta porttia: kaivolle, lammelle, vihan- 
nesmaalle, kotieläinten viemiseksi laitumelle. Korkealla 
katoksella katettu portti vei kyläkadulta pihaan. Sauna si- 
jaitsi talosta kauempana. Irboskan ja osaksi myös Pihko- 
vanjärven ympäristön kylien erikoisuus verrattuna muun 
alueen kyliin olivat korkeat kalkkikiviaidat, joissa oli kylä- 
kadulle vievä ajoportti ja jalankulkuportti. Ulkoa katsottu- 
na talo muistuttaa linnoitusta. Tällainen talo antoi mah- 
dollisuuden luoda vähäisellä rakennusten määrällä tur- 
vallinen ja taloudellisesti hyvin toimiva ympäristö. Umpi- 
pihaisia taloja oli Meremäen seudulla, mutta levinnein 
tämä tyyppi oli Irboskan ympäristössä, muinoin aktiivi- 
sen sodankäynnin alueella. Tällaiset talot antavat turvalli- 
suudentunnetta nykyäänkin. Myöhemmin, kun eläinten 
pito väheni, muuttui navetan edessä oleva tarha puhtaak- 
si ja siistityksi pihaksi, jota kutsuttiin sanalla moro. 

Kaksipihainen 
Amossovien talo 
Molotškovon kylässä 
Petserinmaalla 
vuonna 1939. ERM. 


3. Kaksipihaiset talot koostuvat kolmesta yhdensuun- 
taisesta rakennusrivistä ja niiden välisistä pihoista. Man- 
nisen kuvauksen mukaan asuinrakennus on keskirivissä 
ja navetat sen toisella sekä aitat, katokset ja ladot toisella 
puolella. Näin muodostui piha asuinrakennuksen kum- 
mallekin puolelle.44 Rakennusrivit reunustivat kyläkatua 
leveälti. Navetanpuoleista pihaosaa nimitettiin tarhaksi 
(tahr), ja aittojen puolella oli puhdas piha eli moro tai 
muro. Aidat ja portit tehtiin Pohjois-Setomaalla laudoista 
ja Itä-Setomaalla kalkkikivestä. Kaksipihainen talotyyppi 
oli käytössä Itä-Setomaan kadunvarsikylissä, Petserin ja 
Saatsen seudulla. Alueen suurehkoissa pellavanviljelysky- 
lissä kuten Lökovassa ja Kosselkassa ovat kaksipihaiset ta- 
lot olleet enemmistönä. Yksi suurimmista kaksipihaisista 
taloista sijaitsi Makarovan kylässä. Tällaiset talot olivat ta- 
vallisia myös Petserinmaan venäläisillä, vaikka Jakob Hur- 
tin havaintojen mukaan setojen talot olivat kuitenkin ve- 
näläisten taloja suurempia ja setojen talousrakennukset 

toisistaan kauempana. Kaksipihaiset talot olivat käytössä 
myös Kraasnan maarahvaalla.4 

4. Puolikkaita kaksipihaisia taloja Manninen kuvailee 
seuraavasti: ”Edellinen [kaksipihainen] tyyppi esiintyy 
usein myös puolikkaana. Asuinrakennuksen takapuolella 
sijaitsee umpinainen tahr, tarha”, mutta etupuoli on 
avoin ja sieltä puuttuu rakennusrivi. Sen sijassa voi olla, 
erossa muusta kompleksista, jokin yksittäinen rakennus. 
Ominainen itäisille kunnille.”4* Rihterin mukaan tämä 
on vain edellisen tyypin myöhäinen ilmentymä, joka on 
tullut idästä. Tämän tyypin puhdas piha, nurmikko, 
moro, on kadunpuoleisessa osassa. 

5. Katettupihaisissa taloissa asuintalon ja sitä vastapää- 
tä sijaitsevien navetan ja tallin kattoa yhdisti katos. Tällai- 
sen pihan molemmissa päissä oli portti, ja riihi ja sauna 
olivat erillään. Tällaisia taloja oli käytössä Pohjois-Seto- 
maalla. Setot luopuivat tästä talotyypistä todennäköisesti 
jo 1800-luvun jälkipuoliskolla, mutta taloja oli säilynyt 
Pihkovanjärven venäläisissä rantakylissä vielä 1800-luvun 
lopussa ja 1900-luvun alussa. Talotyyppi on ollut laajal- 
ti tunnettu Venäjän länsiosassa, jossa sitä pidetään hyvin 
arkaaisena ilmiönä. 5* 


Asuinrakennukset 


Setomaalla käytettiin 1800-luvulla rakennusmateriaalina 
pääasiassa mäntyä. Rakentamiseen tarvittavan puun hank- 
ki isäntä, joka tavallisesti osasi myös veistää hirsitalon. Sa- 
hoja ei 1800-luvun alkupuoliskolla juuri käytetty, vaan ra- 
kennusten hirret pääsääntöisesti kaadettiin ja veistettiin 
kirveellä. Rakennuksen runko salvottiin metsässä talkoo- 
töinä kehälle, minkä jälkeen hirret merkittiin ja vietiin ra- 
kennuspaikalle, jossa talo pystytettiin uudestaan.” 

Tarkat tiedot setojen asumuksista 1800-lukua edeltä- 
vältä ajalta puuttuvat. Kuitenkin tiedetään, että luostarin 
talonpojille oli määrätty jo 1700-luvulla ankarat työnor- 
mit. Heiltä edellytettiin tiettyjen rakennusten rakentamis- 
ta ja korjaamista, määriteltiin rakennusten leveys, pituus 

ja korkeus sekä myös materiaali, josta rakennukset piti 
rakentaa.’ M. Mirotvortsevin mukaan setojen asumukset 
olivat jo 1800-luvun keskivaiheilla enimmäkseen venä- 
läisperäisiä.3 Kuitenkin 1800-luvun alkupuoliskolla Seto- 
maalla liikkunut etnografi ja folkloristi P. Jakuskin huo- 
masi alueen rakennusten poikkeavan muualla Venäjällä 
näkemistään: ”— — heidän talonsa eivät ole venäläisperäi- 
siä: ne ovat neliönmuotoisia, ikkunat ovat puolentoista ar- 
sinan korkuiset, koostuvat 9 ruudusta”.54 Myös Irboskas- 
sa Jakuskin havaitsi taloja, joissa oli ”ei-venäläiset ikku- 
nat”.5 Ikkunoiden olemassaolon setoilla 1800-luvun alku- 
puoliskolla pani merkille myös Fr. R. Kreutzwald ja totesi, 
että muiden virolaisten asumuksista ne vielä puuttuivat: 
”— — taloissa on ikkunat, ja he voivat taloissa työskennellä 
myös talvisin ilman, että pitäisivät ovea auki kuten virolai- 
set”.5° Setojen asuinrakennuksen pohjakaava oli saman- 
lainen kuin naapurissa asuvien venäläisten, mutta asu- 
musten erilaiset mitat, ennen muuta tupien neliönmuo- 
toisuus sekä tuntuvasti leveämmät räystäät mahdollisti- 
vat vielä 2000-luvun alussa erottaa helposti setoille kuu- 
luneet vanhat talot muista.57 

Setojen asuinrakennukset olivat 1800-luvulla kahta 
tyyppiä: riihitupia ja savutupia.* Riihitupia oli käytössä 
Liivinmaahan rajoittuvalla Länsi-Setomaalla. M. Mirotvort- 
sevin mukaan virolaisperäinen riihiasumus säilyi 1800- 
luvulla vain muutamassa paikassa Liivinmaan rajan lä- 
hellä eli siellä, missä kylätyyppinä oli virolaisperäinen ha- 
jakylä.9 Kansatieteilijä Ilmari Manninen, joka vuosina 
1923 ja 1924 kiersi jokseenkin koko Setomaan, tapasi nii- 
tä vain silloisen Vörumaan lähellä olevista Setomaan kun- 
nista: Obinitsasta useita, Mikitamäeltä kaksi ja Järvesuus- 
ta eli nykyisestä Värskasta yhden. Manninen toteaa vielä, 
että pohjois- ja itäpuolisissa Saatsen ja Vilon kunnassa 
riihiasumukset olivat täysin tuntemattomia painottaen 
näiden kahden kunnan omaperäisyyttä. °° Setojen riihi- 
tupa oli tuntuvasti yksinkertaisemmin rakennettu kuin 
Keski-Viron riihiasumukset. Setojen neliömäisestä riihi- 
tuvasta puuttuivat kamarit, ja sen viereen rakennettiin 

pylväisiin tukeutuva riihiluuva eli puimahuone. Tämän- 
tapaisia asumuksia oli käytössä myös Luoteis-Virossa ja 
Pohjois-Latviassa lukuun ottamatta Latgalea." 

Tyypillisin vanha setojen asuinrakennus oli savutupa, 
johon tavallisesti liittyi iso eteinen ja usein sen sivulla ole- 
va tupa. Jos talossa asui vain yksi perhe, toista tupaa ei tar- 
vittu. Neliönmuotoisen savutuvan kehikon seinän pituus 
oli 5,35 metriä ja korkeus keskimäärin 2,34 metriä. Asuin- 
rakennuksen alimmat hirret asetettiin neljälle nurkkaki- 
velle. Pirtissä oli 1-2 hirren korkuinen kynnys lämmön 
säästämiseksi. Talon valmistuttua ladottiin alle kivistä pe- 
rustus. ”Sen ympärille ladottiin vielä yksi täydentävä pe- 
rustuksen korkuinen kivikerros. Lopuksi täytettiin perus- 
tuksen ja kivikerroksen väli mullalla”, kuvailee Manninen 
perustuksen viimeistelyä. 6- 

Asuinrakennuksessa oli aumakatto, jonka kummassa- 
kin päässä oli aukko, savuaukko, jota nimitettiin ”karhun 
perseeksi”, kahruperse, kaaruperze. Nimitys on kansanety- 
mologiaa: alkuosa tulee tosiasiassa sanasta kaare 'räystäs”. 
Savuaukkoihin liittyi maagisia kuvitelmia: uskottiin, että 
niiden kautta toi puuk (suomen para, kratti) varallisuutta 
taloon. Arveltiin myös, että savuaukon vieressä oleminen 
antaa ihmiselle erityiset kyvyt. Katot katettiin laudoilla. 
Vanhin tieto lautakattoisesta rakennuksesta on Meierber- 
gin albumin mukaan Pihkovanjärven Petskin rantakyläs- 
tä vuodelta 1661.% Lautakattoa nimitettiin Puolan mallin 
mukaiseksi katoksi, katus poola muudu. Lautaista sisäkat- 
toa nimitettiin samaan tapaan lagi poola muudu. Metsien 
vähetessä yleistyivät olkikatot. Ne peitettiin sammalella, 
mikä takasi paremman säilyvyyden. Viranomaiset olisivat 

halunneet, että olkikattoihin imeytettäisiin savivelliä mä- 
tänemisen ja tulipalojen estämiseksi, mutta katot alkoivat 
raskauden vuoksi vajota alas. Pihkovanjärven lähikylissä 
oli ruokokatot.$4 

Talon tienpuoleisella seinällä ei ollut ikkunoita; yhdek- 
sänruutuinen ikkuna oli vain talon pihanpuoleisessa sei- 
nässä, jota pidettiin talon julkisivuna. Tuvassa oli leveät 
kiinteät seinänvieruspenkit, ja niiden takana oleva seinä 
piiluttiin sileäksi savurajaan asti. Savutuvan ovi oli leveä 
ja matala. Lattiana olivat kirveellä veistetyt puolikashirret 
tai laudat, mutta uunin edusta sivuseinään asti oli kovak- 
si poljettua savea. 

Sisäänlämpiävä uuni oli suuri ja rakennettu hirsipe- 
dille. Uunin alla oli tila, jossa usein pidettiin kanoja tal- 
ven ajan. Uuni sijaitsi oviseinällä, seinästä irti, ja vei suu- 
ren osan tuvasta. Puolikaaren muotoinen suuaukko ja 
sen edessä ruuan valmistamista varten avotulella riippu- 
va kattila olivat sivuseinään päin. Tällainen uuni oli setoil- 
la nimeltään tuhkhavvaga ahi ”tuhkakuopallinen uuni.°° 
Uunin vieressä olivat makuusijat. Vanhukset ja lapset 
nukkuivat uunin pankolla. Uunin kyljessä oli myös läm- 
min uunipenkki, leso. Uunit oli sijoiteltu samalla tavalla 
Baltiassa, Suomessa, Karjalassa, Inkerissä, Petserinmaan 
venäläisillä, Valko-Venäjällä sekä Ukrainassa.9 Setojen 
savutupa kuuluu itäeurooppalaiseen talotyyppiin.$ 

Suurimmat muutokset asuinrakennusten osalta tapah- 
tuivat 1800-luvun toisella puoliskolla ja 1900-luvun alus- 
sa. Tuolloin katosivat savutuvat. Taloihin tehtiin myös sa- 
tulakatot, jotka varakkaissa taloissa katettiin pärein. Lisäk- 
si taloissa yleistyi suuri savupiipullinen niin sanottu venä- 
läinen uuni, joka saattoi viedä neljänneksen tuvasta. 
1920-luvun alussa savutuvat olivat Setomaalla jo varsin 
harvinaisia, vaikka yksi tiedetäänkin rakennetun vielä 
1910-luvun lopussa. Lisäksi oli taloja, joissa toinen tupa oli 
savutupa, toinen uloslämpiävä.*9 Uuden uunityypin tul- 
tua muuttui myös setojen ruuanvalmistustapa: sen myö- 
tä ruoka valmistettiin uunissa eikä sen edessä avotulella. 
Uuninalunen, ahojalg, tehtiin kalkkikivestä, joissakin pai- 

koin tiilistä. Talon lattiat olivat entiseen tapaan puolik- 
kaiksi sahatuista hirsistä tai jo laudoista. Uloslämpiävän 
uunin mukana käyttöön tullut sisäkatto tehtiin laudasta. 
Talon pihanpuoleisen ikkunan lisäksi ilmaantui talon 
ovenvastaiseen sivuseinään uusi ikkuna. Se ei sijainnut 
keskellä seinää vaan aina seinän ikoninurkan puoleisessa 
osassa. Ensimmäisillä 1900-luvun vuosikymmenillä säi- 
lyi suuri uuni, jota entiseen tapaan käytettiin uuniruokien 
valmistamiseen, mutta sen rinnalla alkoi yleistyä liesi, jo- 
hon muurattiin myös suuri kattila veden lämmittämisek- 
si. Lattian alla oli kellari, taröalonö, johon päästiin lattia- 
luukusta. Joissakin paikoissa kellarin seinät vuorattiin 
laudoilla. 

Valtaosa setoista asui 1800- ja 1900-luvun vaihteessa 
taloissa, jotka olivat kaksi- tai kolmiosaisia ja koostuivat 
joko 1) asuinrakennuksesta ja eteisestä, 2) asuinrakennuk- 
sesta, eteisestä ja aitasta tai 3) asuinrakennuksesta, etei- 
sestä ja toisesta asuinrakennuksesta.7° Nämä kolme asu- 
mustyyppiä ovat osittain säilyneet meidän päiviimme 
asti. Eteisessä ei ollut sisäkattoa, ja pienessä taloudessa 
se saattoi toimittaa aitan tehtävää. Eteistä käytettiin myös 
makuupaikkana, mistä kertoo se, että sielläkin oli ikoni.” 
Kolmannessa talotyypissä oli tavallisesti yhdessä huo- 
neessa uuni, ja toinen oli kylmä tupa, kiilm tarö. Siinä 
nukkui perheen nuori polvi. Kylmässä tuvassa pidettiin 
myös häät ja siellä makasi kuollut perheenjäsen hauta- 
jaisten aikana kuolleenpenkillä. Eteinen, seenine, yhdisti 
lämmitettäviä ja lämmittämättömiä asunnon osia, ja sii- 
nä oli kolme ovea: yksi lämpimään osaan, toinen kylmään 
osaan ja kolmas pihalle. 

Setojen asuinrakennusten erikoisuus oli, että asuin- 
taloa ja eteistä (seenine) ei rakennettu rakenteellisesti yh- 
teen vaan jokainen huone oli veistetty erikseen ja pantu 
sitten toistensa viereen. Kahden asuintuvan välissä ole- 
van eteisen seinät oli rakennettu pylväiden väliin vaaka- 
suoraan asetetuista hirsistä (lamasalvos). Asuinrakennus- 
ten osien rakenteellinen riippumattomuus toisistaan teki 
mahdolliseksi sen, että itsenäistä elämää aloittava poika 


301 


https://doi.org/ 10.21435/skst.1467 


G) 2957124 


TROSSI TALU ASENDI PLAAN 
hkva obl, Peleni raj Mitkoviiski kin. Truba küla 


or, K. Tiyana 1859 
ERAMU, 1-SAUN, W- KÄIA, N-LAUT, V-AIDAD, Wi- REMI 
CC Viljapuud särgtivikud 2) viljapaud madalikud (7) kirsi 
(+) manapäägad 11: kgosod = jäurvija peenrad 


Eit kask (GS paju G pihlakas (35 toomingas CS kuusk srv 
se (OTA 35132 tänav = farado 


ua | 


A 


XXX 


r, 


TE 
od x 


re 
Das 


Vauraan Trossin talon pohjakaava Truban kylässä Petserissä: I) asuinrakennus, 11) sauna, III) käymälä, V) navetta, VI) riihi. Riihen ja 
aittojen välissä on peltomaata, ja kuvassa oikealla ovat aitojen ympäröimät kaalimaa, marjapensaat, juurikasmaa ja hedelmäpuut. ERM. 


saattoi ottaa mukaansa kylmän tuvan talokehikon, jolloin 
talon osien määrä väheni kolmesta kahteen. Toinen poika 
saattoi saada mukaansa aitan. Jos avioitunut poika ei läh- 
tenyt isänkodista, hänelle annettiin kotona käyttöön külm 
tarö ja seenine sekä osa talousrakennuksia. Lämpimään 
tupaan asumaan jääneet vanhemmat taas rakensivat ta- 
lon pihanpuoleiseen kylkeen uuden eteisen. 

Setojen asuinrakennusten koristukset olivat vaatimat- 
tomia. Uunin lieden eduspuun alareuna saattoi olla leik- 
kauksin koristettu ja uuninalustan palkkien päät koriste- 
veistellyt. Ikkunanympärysten ja katonräystäiden koriste- 
lua puuleikkauksin oli jonkin verran, mutta se oli vaati- 
matonta, muodoiltaan geometrista: sahalaitaa tai nelikul- 

mioita. Venäläisten vastaavat koristeet olivat barokki- 
maisia, ”puupitsiä”, jossa oli myös esimerkiksi pyöreitä 
aukkoja. Portinpylväiden reunoja saatettiin kuitenkin se- 
toillakin koristella. Näitä oli eniten Vilon ja Satserin kun- 
nissa, vaikkei paljoa niissäkään.?? Kartanoarkkitehtuurin 
vaikutusta oli porttien sekä aitan-, navetan- ja tallinovien 
koristaminen pienillä laudoilla, joilla muodostettiin eri- 
laisia kuvioita. 

Kolhoosien aikana 1940-luvulta lähtien talojen omat 
suuret talousrakennukset vähenivät. Suurimmat tallit, 
navetat ja vastaavat sosialisoitiin ja otettiin useimmiten 
kolhoosien käyttöön. 

Asuntojen sisustus 


Setojen asuntojen sisustukselle oli luonteenomaista esi- 
neiden vähäisyys. Leveät seinänvieruspenkit rakennettiin 
kiinni seinään eikä niitä voinut liikuttaa. Penkeillä nukut- 
tiin. Peräseinän penkkiä kutsuttiin hääpenkiksi (läksiäis- 
penkki, saajapink) ja sivuseinän penkkiä kuolinpenkiksi 
(koolupink). Talosta puuttuivat väliseinät, joten perheen 
nukkumapaikka erotettiin muusta osasta verholla. Asuin- 
rakennuksen osien käyttötarkoituksen mukaisesti setot 
ovat jakaneet asuinrakennuksensa neljään osaan eli nurk- 
kaan (nulk). Joka nurkalla oli oma nimitys, ja nurkka oli 
joko arkinen tai sakraalinen. Uuni oli ovesta tullessa ta- 
vallisesti oikealla. Uunin sijainnista riippui, missä olivat 
asunnon muut osat, nurkat. Uuninurkka oli nimeltään 
ahonulk. Vastapäisessä ovenpuoleisessa nurkassa oli as- 
tiahylly, siksi nurkka oli anomanulk 'astianurkka”. Uunia 
vastapäätä olevassa toisessa nurkassa oli sängiinulk. Uu- 
nista diagonaalisesti peräseinän ja sivuseinän välissä oli 
peränulk eli piihäzenulk, johon on asetettu pyhimyksen- 
kuva tai -kuvat.?3 

Uunin ja peräseinän välinen tuvan osa oli sängüpuul, 
*sänkypuoli?. Vanhaan aikaan kuului labasäng, 70-100 
senttiä leveä, 45-50 sentin korkeudelle lattiasta rakennet- 
tu hyvin pitkä makuulava, joka toinen pää oli uunin kyl- 
jessä olevan penkin (kaššipink 'kissanpenkki”) varassa, toi- 
nen peräseinän penkin tai irtopenkin varassa. Tässä sän- 
gyssä saattoi kaksi paria nukkua päät vastakkain. Uudem- 
pi versio oli kaksi erillistä sänkyä päät vastakkain uunin ja 
peräseinän välissä. Harvinaisempi oli korkeammalle ra- 
kennettu makuulava.?4 

Setojen asunnossa tärkeät paikat olivat uuni ja pyhäin- 
nurkka. Uuni paitsi määräsi nurkkien tarkoitukset myös 
vaikutti ihmisten elämänjärjestykseen. Uuni kuului nais- 
ten maailmaan, ja uuninpuoleista talonosaa pidettiin 
naisten puolena. Setoilla uuniin oli sidoksissa perheen 
elämään liittyvä runsas tapakulttuuri, esimerkiksi nais- 
ten keskeinen rooli tulen hoitamisessa ja ruuan valmis- 

tamisessa, naisten sormuksen tai sormusten paneminen 
uunin perustukseen uunia rakennettaessa, lasten maito- 
hampaiden heittäminen uunille sekä uunin tärkeä osa 
hää- ja hautajaistavoissa. Jo kauan sitten on unohdettu 
tapa käyttää uunia myös kylpemiseen.” 

Uunia vastapäätä olevaa nurkkaa pidettiin miesten 
puolena. Miesten puolen nurkka oli nimeltään peränulk, 
nykyään piihäsenulk. Asunnon miesten puolen pyhyys 
oli tunnettu tuntuvasti laajemmalti kuin vain Setomaalla, 
muun muassa volgansuomalaisilla ja hanteilla. Mordva- 
laisilla tällä puolella oli miehille oma pöytä.?6 Marien tu- 
van peränurkkaan saivat mennä vain täysikasvuiset mie- 
het,7 ja hanteilla peränurkka oli paikka, jossa eli haltija 
ja jossa naiset eivät saaneet oleskella.?$ Ilmari Manninen 
tunsi setoilta tämän nurkan nimitykset peränulk ja piiha- 
senulk.7? Gustav Ränk kirjoitti 1930-luvulla: ”Peränurkka 
on jumalanurk”.89 1900-luvun lopulla on uunia vastapää- 
tä olevan nurkan ainoana nimityksenä tunnettu piihäse- 
nulk. Siperian setojen vanhempi polvi nimitti sitä sanalla 
peränurk.& 

Semstvon (kyläneuvoston) virkamies P. A. Speek ker- 
too vuosien 1899 ja 1900 havainnostaan pyhäinnurkassa 
ikonin alla olevasta valkoisella käsipyyhkeellä peitetystä 
puisesta Pekon kuvasta, jota talon isäntä yritti viedä hä- 
neltä piiloon. Speek näki Pekon vielä parissa muussakin 
paikassa ikonin alla ja miltei onnistui ostamaankin sel- 
laisen.?* Tämä osoittaa, että pyhännurkka oli vielä myö- 
hään sidoksissa setomiesten Pekko-jumalaan liittyviin us- 
komuksiin. 

Nykyäänkin on setoilla peränurkassa eli pyhäinnur- 
kassa ikonit. Setot nimittävät ikonia sanalla piihäne eivät- 
kä tunne sanaa ikoni. Myöskään Siperian setojen vanha 
polvi ei tunne sanaa ikoni, mutta myös sana pühäne on 
heille tuntematon. Heidän sanomansa mukaan peränur- 
kah om puusli. Setomaalla taas sanotaan: Piihäsenulgah om 
pähäne.& Tiedetään myös, että puisen Pekon kuvan (veis- 
toksen) nimityksenä on tunnettu Peko-puusli. 

F.J]. WIEDEMANNIN alkujaan vuonna 1893 ilmestyneestä 
sanakirjasta sanat puusli, peränulk (päranurk) ja 
pühäsenulk (piihasenurk) puuttuvat. Petserin luostarin 
laaksossa sijaitsevan Pyhän Johanneksen tsasounan 
luokse ensimmäisenä pääsiäispäivänä tapahtuvasta 
ristisaatosta tiesi Jakob Hurtille vuonna 1903 kertoa eräs 
setonainen, että siellä oli pyhä puusli, suurehko kuva, 
jossa oli pyhä ihminen. 

Viron kielessä puuslik on (epä)jumalankuva. Sen 
sijaan Setomaalla ja katolisessa Latviassa olleella 
virolaisalueella Lutsissa puusli, puustli oli pyhimyksenkuva. 
Tästä seuraa, että sanaa puusli, puuslik käytettiin samassa 
merkityksessä kuin sanaa pühäne, viittaamassa ikoniin. 
Sanaa puuslik on pidetty mahdollisena rinnastaa Etelä- 
Viron sanoihin pooste ja poostli, jotka alkuaan periytyvät 
saksan sanasta der Apostel, joka tarkoittaa katolisessa 
kirkossa olevaa pyhimyksenkuvaa. Tästä päätellen sana 
puusli olisi setoilla roomalaiskatolista perua.š 

Varhaisimmat tiedot ikoninurkassa sijaitsevista 
pyhäinkuvista (ikoneista) setoilta ovat 1800-luvun 
keskipaikkeilta: ” —— nurkassa penkillä sijaitsee kibot 
ikoneineen, — — eteisessä on samoin ikoni.” Ikonikaappi, 
setoksi kiot, on puunleikkauksin tai maalauksin 
koristettu laatikko, johon asetettiin ikonit ja josta 
puuttui etusivu. Vieläkin oleellisemman huomion 
P. Jakuskin teki Ostroviin suuntautuvan tien varrella 
olevassa Suslovon kylässä: ”Täkäläiset talot ovat paljolti 
tsuhhonskije [virolaisperäisiä]. Ikonit sijaitsevat uunista 
viistosuunnassa.” Kibot oli asetettu noin 25 sentin päähän 
penkistä ja siksi ”ikonien alla ei voinut istua”. Sitten 
Jakuskin tekee hyvin olennaisen päätelmän: ”Tarkoittaa, 
että etunurkkaa ei ollut.” Erityisen huomionarvoisia 
ovat Jakuskinin havainnot, joiden mukaan ikonikaappi 
ikoneineen oli joko penkillä tai seinänvieripenkistä 
kauempana, yleensä lattialla. Tämä tarkoittaa, että 
kummassakaan tapauksessa ikonit eivät riippuneet 

seinällä nurkassa, joka on tunnettu ikonien perinteisenä 
ja määrättynä sijaintipaikkana. Jakuskinin havainto onkin 
viite ikonikaapin vaihtuvasta, vielä vakiintumattomasta 
sijaintipaikasta. Todennäköisesti olojen muuttuessa 
ikonikaapin paikkaa oli vielä mahdollista vaihtaa 
nostamalla kaappi eri paikkoihin. ”Puusli on liikkuva 
pyhäinkuva”, muistettiin vielä vuonna 2007 Setomaan 
Värskassa. 

Ikonien olemassaolosta 1500—1600-luvun ortodoksien 
taloissa Venäjän länsiosassa on erilaisia tietoja, toisaalta 
ylimysten taloissa olevista runsaslukuisista ikoneista ja 
toisaalta ikonien puuttumisesta talonpoikien taloista. 
Tämän pohjalta on oletettu, ettei talonpoikaistaloissa 
ehkä 1500—1600-luvulla ikoneja vielä ollut, koska 
asunnoissa pidettiin kylmänä aikana kotieläimiä ja 
kirkko piti ikonien pitämistä siellä sopimattomana. On 
oletettu, että talonpoikien ikonit olivat makuuaitoissa. 
Jopa myöhemmissä, 1600- ja 1700-luvun vaihteesta 
tunnetuissa kuvauksissa asetetaan vastakohdaksi 
rikkaiden asukkaiden vakiintunut ikoninurkka ja todetaan, 
että rahvaalla sitä ei vielä ollut. Rahvaan kodeissa uunin 
ja ikoninurkan vastakkaisuus nykyisessä mielessä oli 
siis vielä kehittymättä. Ikonit sijaitsivat talonpoikien 
asunnoissa määrittelemättömissä paikoissa ilman 
vakiintunutta kaavaa. On kuitenkin oletettavaa, että 
1700-luvun loppuun mennessä oli talonpoikienkin 
asumuksissa ikoninurkan vakiintuminen kuitenkin 
yleisesti tapahtunut. 

Todennäköisesti saattoi ortodoksialueen äärilaidalla 
elävien setojen ikoninurkan lopullinen vakiintuminen 
tapahtua 1800-luvun toisen puoliskon aikana. Epäsuorasti 
tähän viittaa myös 1800-luvun toisella puoliskolla 
tapahtunut uuden ikkunan ilmaantuminen talon 
peräseinään mutta ei seinän keskelle vaan ikoninurkan 
puoleiseen seinän osaan, mikä muutti ikoninurkan talon 
parhaiten valaistuksi osaksi.3$ 


SETOJEN AINEELLINEN KULTTUURI 


https://doi.org/ 10.243 skst.1467 


Ainoa liikuteltava kaluste setojen asunnon interiöörissä oli 
pöytä. Olojen ja tapahtumien mukaan se sijoitettiin asun- 
non eri kohtiin. Näitä kohtia oli kolme. Ensimmäinen tie- 
to pöydän sijainnista setotalossa on vuodelta 1860: ”Pöytä 
seisoo penkin vieressä seinän keskikohdalla”.9 Myös Il- 
mari Mannisen mukaan ruokapöytä sijaitsee vastapäätä 
pihanpuoleista seinää, ikkunasta oveen päin. Tämä oli 
pöydän arkipäiväinen paikka, mutta tarpeen mukaan pöy- 
tä nostettiin toiseen paikkaan. Häitä varten pöytä sijoite- 
taan peräseinän lähelle.88 Vain erikoistapauksissa, kuten 
häissä ja hautajaisissa, pöytä pantiin ikoninurkkaan. Kos- 
ka häiden ja hautajaisten aikana taloon kokoontui koko 
suku, pantiin yhteen monta pöytää tai tehtiin suuri koot- 
tava pöytä, joka sijoitettiin ikoninurkan seinänvieripenk- 
kien viereen. Pitopöytä peitettiin pöytäliinoilla, hää- ja 
hautajaispöytä morsiamen isolla pellavahuivilla. Häissä 
miehet istuivat seinänvieruspenkeillä, koska paikkaa pi- 
dettiin arvokkaana. Heitä vastapäätä irtopenkeillä istuivat 
naiset. Hautajaispöydässä istuttiin toisin; seinänvierus- 
penkeillä istuivat leskinaiset: ”Heillä on nyt etuoikeus”. 
Heitä vastapäätä lisäpenkeillä istuivat naimisissa olevat 
naiset. Miehet istuivat pöydän ovenpuoleisessa osassa.$9 

Nykyäänkään ruokapöytä ei perinteisessä setotalossa 
ole arkipäivinä ikoninurkassa. Myöskään Siperian setojen 
monissa taloissa ei ole ikoninurkassa ruokapöytää, vaan 
lattia on ikonien edessä vapaa ja antaa mahdollisuuden 
rukoilla ja polvistua kotirukousten aikana. Pöytä on uunin- 
suun edessä." Pöydän sijaintikohtaa asunnossa pidetään 
etnodifferentioivana tunnusmerkkinä; pöydän sijaintia 
seinän keskikohdalla pidetään niin sanottuna karjalaise- 
na tyyppinä. Tämä erotetaan venäläisestä tyypistä, jonka 
mukaan pöytä on ikoninurkassa.?" 


Talousrakennukset 


Asuinrakennusten oheen sijoittui talousrakennuksia, jot- 
ka rakennettiin usein rinnakkain riviin. Talousrakennuk- 
sista tärkeimpiä olivat navetta ja talli, jotka rakennettiin 

tavallisesti saman katon alle. Niiden rakennusmateriaalina 
saattoivat olla puu, kalkkikivi ja myöhempänä aikana 
myös pyöreähkö maasta poimittu kivi eli maakivi sellai- 
senaan tai lohkottuna. Fri tarkoituksiin olevat aitat, kuten 
vaateaitta tai vilja-aitta, rakennettiin muista rakennuksis- 
ta erilleen. Aitoissa oli sisäkatot ja lautalattiat ja ne raken- 
nettiin maanpinnasta koholle, jotta tuuli voisi puhaltaa lat- 
tian läpi ja rakennus pysyisi kuivana. Aittojen etupuolel- 
la olivat kauas eteen ulottuvat portaat ja pylväillä tuetut 
räystäsaluset. Saman katon alla saattoi olla kolmekin eri 
tarkoitusta varten olevaa aittaa kuten esimerkiksi Petserin 
kunnan Jermakovan kylässä. Kaksikerroksisia luhtiaittoja 
on ollut muutamia Itä-Setomaalla ja Meremäen seudul- 
la.9? Myös maakiviaittoja on rakennettu 1900-luvulla. Ta- 
lousrakennuksiin kuuluivat myös ruumenkopit ja ladot. 

Ruotsalainen lähettiläs Erich Palmgwist merkitsi vuon- 
na 1674 tekemäänsä karttapiirrokseen Petseristä myös 
saunat.” Sauna oli Setomaalla miltei joka perheellä. Savu- 
sauna, jossa oli avokiuas, koostui pesutilasta ja kylmästä 
sisäkatottomasta etuhuoneesta. Pihkovanjärven rantaky- 
lissä ja saarilla tiedetään olleen ruokoseinäisiä saunan 
etuhuoneita. Keskenään sukua olevilla perheillä saattoi 
olla yhteisiä saunoja, ja on tietoja myös kylän yhteissau- 
noista. Nykyään savusaunat ovat korvautuneet ulosläm- 
piävillä saunoilla, joista osa on niin sanottuja suomalaisia 
saunoja. Jotkut setot ovat tosin nykyään rakentaneet itsel- 
leen uuden savusaunan. 

Pajat rakennettiin haavasta tai kalkkikivestä kauemmas 
muista rakennuksista. Avoin ahjo oli keskellä, palkeet oi- 
kealla tai vasemmalla. Irboskassa pajat sijaitsivat hirsita- 
lojen kalkkikivestä rakennetuissa sokkelikerroksissa. 

Kyläkaivoja on kahdenlaisia: hirsillä vuorattuja nelikul- 
maisia ja kalkkikivillä vuorattuja pyöreitä. Niihin raken- 
nettiin samasta materiaalista kehykset. Varsin paljon oli 
vinttikaivoja, myöhemmin myös betonikehyksisiä vinttu- 
rikaivoja. Tietoja pumppukaivoista on Petserin kaupun- 
gista. 

Kivirakennukset 


Varhaisimmat tiedot kalkkikiven käytöstä rakennusmate- 
riaalina Setomaalla ovat 1000-1100-luvulta, jolloin raken- 
nettiin Irboskan Truvorin linnan muureja ja tornia. Tätä 
kalkkikivistä linnoitustornia pidetään vanhimpana kives- 
tä rakennettuna linnoitustornina koko Venäjällä. Myös 
myöhemmän 1300-luvun Irboskan linnoituksen muurit 
ovat kalkkikiveä. Niin ikään kalkkikivestä on rakennet- 
tu Setomaan vanhimmat kirkot Irboskassa, Tailovassa, 
Mõlassa, Sennossa, Saatsessa ja Kolpinon saaressa sekä 
osa tsasounista ja Irboskan seudun hautausmaiden ai- 
dat. Kalkkikivisiä rakennuksia voi nähdä Meierbergin al- 
bumin vuodelta 1661 olevassa piirroksessa Pihkovanjär- 
ven Petskin rantakylästä.?+ Tämä on ensimmäinen tieto 
kalkkikivisestä talousrakennuksesta Setomaalta. Erityisen 
yleisiä kalkkikivirakennukset ovat Itä-Setomaan Vanhan- 
Irboskan ympäristössä ja Pihkovanjärven rannikolla. Seto- 
maan muilla seuduilla kalkkikiveä käytettiin vähän, Länsi- 
Setomaalla tuskin lainkaan. Huomionarvoista on, että 
kalkkikivestä rakennettiin pääasiassa lämmittämättömiä 
talousrakennuksia, mutta asuinrakennus rakennettiin 
aina puusta. Itä-Setomaan umpipihatalojen lämmittämät- 
tömien talousrakennusten ikkunattomat kadunpuoleiset 
kyljet ovat nykyäänkin kalkkikivimuurin osia, ja käynti ta- 
loon on muurissa olevan lautaportin ja jalankulkuportin 
kautta. 

Valtaosa nykypäiviin säilyneistä kalkkikivirakennuk- 
sista on rakennettu vuosina 1920-1940, mistä todistavat 
maakivimuureihin hakatut vuosiluvut. Kalkkikiviraken- 
nukset pystytettiin sideaineetta, ”kuivasti”, tai käyttäen sa- 
vilaastia, joskus myös sammutettua kalkkia. Kalkkikivestä 
”kuivasti” latominen on hyvin vanha tapa: näin oli ladottu 
myös mainitut Irboskan linnoituksen kalkkikivimuurit. 

Omaperäinen ilmiö Setomaalla ovat muusta kuin kalk- 
kikivestä tehdyt kivirakennukset, joita esiintyy verraten 
vakiintuneella ja suppealla alueella. Rakentamiseen käy- 
tettiin maasta poimittuja eri lajien kiviä sekä sellaisinaan 

että työstettyinä eli paloiteltuina. Kiven käyttäminen ra- 
kennusaineena alkoi yleistyä 1800-luvun jälkipuoliskolla 
Petserin kaupungissa, Setomaan kartanoissa ja kirkkoark- 
kitehtuurissa. Petseriin rakennettiin suuret kiviset kaup- 
pavarastot ja kartanoihin vilja-aitat, navetat, tallit ja viinan- 
keittämöt. Petserissä käytettiin kivirakennuksia pellava- 
varastoina 1900-luvun keskipaikkeille asti. Kivisten sivu- 
rakennusten, navettojen ja aittojen suurin keskittymä on 
Troitse-Salesjen, Laasarevan ja Pankavitsan kartanoiden 
tienoilla Petserin-Pankavitsan ja Pihkovan-Riian maan- 
teiden välisellä alueella. Myös Halahalnjan kartanon sivu- 
rakennukset ovat kivisiä. Troitsan moision seudun erikoi- 
suus ovat talonpoikaisasumusten kiviseinäiset talojen alla 
olevat kellarit, joita muilla seuduin ei ole. Kiveä käytettiin 
myös hautausmaiden aitojen ja kirkkojen rakennusainee- 
na. Pohjois-Setomaalla on kivestä ja tiilistä rakennettu 
Värskan kirkko. 

Myös kartanoille kuuluvat kapakkarakennukset raken- 
nettiin kivestä. Varhaisin tieto kapakasta, kievarista (kõrts) 
Setomaalla on vuodelta 1683: kapakka sijaitsi Pihkovan- 
järven lähellä olevasta Petskin kylässä. 

Setomaalle on rakennettu 1300-luvulta alkaen Petserin 
luostarin kirkot mukaan luettuina 31 ortodoksista kirkkoa. 
Kahdesta luterilaisesta, Petserin ja Lauran kirkosta, on ny- 
kyaikaan säilynyt Petserin kirkko. 1930—1940-luvulla toi- 
mi Petserissä Poskan (Pihkovan) kadulla katolinen kirkko. 
Kirkot on yleensä rakennettu kivestä, minkä lisäksi Seto- 
maalta on tiedot 115 tsasounasta eli rukoushuoneesta. 
Tsasounat ovat pieniä satulakattoisia rakennuksia, joiden 
rakennusaineena on puu, paitsi Irboskan seudulla kalk- 
kikivi. Ainoa esimerkki kellotornillisesta tsasounasta on 
Unkavitsan kylästä, josta 1970-luvun puolivälissä vietiin 
kirkonkello Pihkovan museoon. 


Historiaa ja maanomistusoloja 


Setojen peruselinkeinoina ovat olleet maanviljelys ja kar- 
janhoito. Kaikkein varhaisimmat merkit Setomaan maan- 

viljelyksestä ovat Vanhan-Irboskan Truvorin linnasta löy- 
detyt rautaiset aurankärjet, kuokat, sirpit ja viikatteet. 
Rautaiset aurankärjet ajoittuvat 700-luvun alkupuoliskon 
ja 900-luvun alun väliselle ajalle. Vanhimmat sirpit ajoit- 
tuvat ensimmäisen vuosituhannen alkupuoliskolle.” Nä- 
mä löydöt viittaavat siihen, että Setomaalla on alettu var- 
hain viljellä viljaa, mikä on samalla edellyttänyt karjanhoi- 
toa peltojen lannoittamiseksi ja sen ohella kaskenpolttoa. 
Setomaalta ei ole löydetty pronssikautisia muinaispelto- 
ja, mutta siitepölykerrostumia tutkittaessa on havaittu vil- 
jakasveja vuodesta 500 alkaen. Pysyvän tehokkaan pelto- 
viljelyn voi siitepölytietojen perusteella laskea Kaakkois- 
Virossa alkaneen eri paikoissa noin vuodesta 1300, 1400 
tai 1500. Truvorin linnan goo-luvun alkupuoliskon vil- 
jalöydöissä on ruista 72 %, ohraa 19,8 %, vehnää, 5,1 %, ja 
kauraa 2,5 %. Syysrukiin merkittävä osuus 900-luvun al- 
kupuoliskolla on merkki siitä, että sitä oli kasvatettu jo pit- 
kähkön aikaa. N. Kirjanovan mukaan tällainen viljalajien 
suhde ei ole ominaista muille Itä-Euroopan ensimmäisen 
vuosituhannen jälkipuoliskon muinaislinnoille.99 
Ensimmäinen Setomaan maaomaisuutta käsittelevä 
asiakirja on 1200-luvun alkupuoliskolta. Se koskee Pihko- 
vanjärven Rozitsan saaren, setoksi Rostsa, vapaiden talon- 
poikien muodostaman yhteisön maan myymistä ja sitä 
seurannutta oikeudenkäyntiä Pihkovan Spasskin luosta- 
rin munkkeja vastaan.'** 1600-luvun alkuun mennessä 
oli koko maa-ala Pihkovanmaalla eri omistajien hyötykäy- 
tössä, minkä osoittaa se, että maaomistusten rajat oli mää- 
ritelty tarkkaan.'** Pihkovan ruhtinaskunnassa oli vakiin- 
tunut maaomaisuusjärjestelmä, jonka mukaan maa kuu- 
lui valtiolle, kirkoille, luostareille, käskynhaltijoille, karta- 
nonherroille ja vapaiden talonpoikien yhteisöille. Vuonna 
1510 Pihkovan ruhtinaskunta liitettiin Moskovan ruhtinas- 
kuntaan, jolloin kaikki suuret maanomistajat menettivät 
maaomaisuutensa valtiolle. Takavarikoinnin ulkopuolelle 
jäivät vain luostarien ja kirkkojen maat. Osa rikkaasta vä- 
estöstä karkotettiin ja sen omaisuus takavarikoitiin. Lin- 
noituksiin tuotiin sotaväkeä Moskovasta. Tsaarille kuu- 

luvat niin sanotut linnantalonpojat koottiin Pihkovan- 
maalla 1600-luvulla strategisesti tärkeiden linnoitusten 
yhteyteen. Yksi näistä linnoituksista oli Setomaalla sijait- 
seva Irboska.'? 

Vuonna 1473 perustettu Petserin luostari kehittyi 
1400-1500-luvuilla Setomaan taloudelliseksi keskukseksi. 
Pihkovanmaan tultua liitetyksi Moskovan valtakuntaan 
tsaarit lahjoittivat Petserin luostarille maita ja kyliä. Vuon- 
na 1678 luostarille kuului 1 088 taloutta. Tuolta ajalta läh- 
tien on säilynyt kirjanpitoa kylissä eläneistä, niihin muut- 
taneista ja luostarin tyhjiin kyliin tuomista talonpojista. 
Vuoden 1539 asiakirjan mukaan luostarin talonpojat mak- 
soivat luostarille neljänneksen sadostaan. 

Vuosien 1646-1647 väestönlaskennan aikana tilastoi- 
tiin erityisen tarkasti kylien ja maata omistavien miesten 
lukumäärä, minkä tarkoituksena oli asujaimiston sitomi- 
nen asuinpaikkaansa." Setomaan maaorjuuden synty- 
mistä ei ole tähän mennessä tutkittu, mutta voidaan sa- 
noa sen alkaneen tuolloin. Vuonna 1764 tapahtunut luos- 
tarien ja kirkkojen maaomaisuuden peruuttaminen kruu- 
nulle muutti talonpojat valtion- tai kartanontalonpojik- 
si. Valtaosa Setomaan talonpojista oli valtiontalonpoikia 
eli ”vapaata kansaa”, vooljarahvast. Kartanontalonpojat eli 
herrä umaq, ”herran omat”, asuivat Salesjen, Pankavitsan 
ja Saatsen kirkkojen hallintoalueella. Valtiontalonpoikien 
asema oli huomattavasti parempi kuin kartanontalonpoi- 
kien. Setomaalla kartanonherrasukulaisensa luona viipy- 
nyt von Schlegel totesi:” — — heidän kohtalonsa on parem- 
pi kuin kartanontalonpoikien, he maksavat kohtuullisia 
veroja.”°4 

Koska valtiontalonpojat maksoivat verojaan rahana, 
Setomaalle oli jo 1700-luvulla kehittynyt toimiva rahata- 
lous. Vuoden 1861 talonpoikaisuudistus — maaorjuuden 
lakkauttaminen koko Venäjällä — muutti talonpojat hen- 
kilökohtaisesti vapaiksi, mutta he jäivät ”väliaikaisesti vel- 
vollisiksi”, toisin sanoen heidän piti ottaa lainaa maan lu- 
nastamiseksi, joten he jäivät käytännössä vuokraviljeli- 
jöiksi ja taloudellisesti valtiosta tai entisistä isännistään 


307 


https://doi.org/ 10.243 skst.1467 


riippuvaisiksi. Tämän talonpoikaisreformin jälkeen väes- 
tön kasvu ja kyläyhteisöittäin tapahtuneet maan ajoittai- 
set uudelleenjakamiset pienensivät tilojen kokoa. 

Ikiaikaisina peltomiehinä setot ovat pitäneet pääasial- 
lisena omaisuutenaan maata. Maan niukkuus pakotti hei- 
dät kuitenkin etsimään täydentäviä elinkeinoja ja mukau- 
tumaan markkinoiden vaatimuksiin. Pientalonpojat kävi- 
vät töissä Liivinmaan kuvernementin rajaseudun karta- 
noissa. Muualla työskentelyä varten oli Pihkovan kuverne- 
mentissa jo vuonna 1843 ottanut passin 3859 kartanonta- 
lonpoikaa ja valtiontalonpojista 9 537 eli joka kahdestois- 
ta.5 Todennäköisesti heidän joukossaan oli setojakin. 
Ansaittu raha käytettiin etupäässä maan ostamiseen, ja 
maata alkoi kertyä varakkaimpien perheiden haltuun. Lii- 
kakansoituksen ja maanpuutteen takia alkoi väkeä muut- 
taa 1800- ja 1900-luvun vaihteessa Itä-Siperiaan sekä Per- 
min ja Vologdan kuvernementteihin.'** 

Setomaalla kuten suurimmassa osassa Venäjän valta- 
kuntaa oli käytössä talonpoikainen kylän maiden yhteis- 
omistus (mir). Maat jaettiin talojen käyttöön ajoittain, 
yleensä joka 15. vuosi. Talonpojat olivat yhteisvastuussa 
verojen ja muiden maksujen suorittamisessa. Järjestel- 
mää alettiin purkaa 1800-luvun lopulta lähtien. Stolypi- 
nin reformit laillistivat vuonna 1907 talojen erottamisen, 
mistä alkoi kyläyhteisomistuksen hajoaminen. Viron ta- 
savallassa pantiin toimeen vuonna 1919 maareformi, jos- 
sa valtaosa suurista tiloista valtiollistettiin ja maita luovu- 
tettiin talonpoikaisviljelijöille. Ennen maareformia Seto- 
maan maaomaisuudesta oli 65 % talonpoikien yhteisesti 
käytettävää (hingemaa), 31 % kartanoiden ja talojen yksi- 
tyisomaisuutta ja 4 % eri laitosten maata." Kuitenkin yh- 
teisomistuksen jäänteitä säilyi Setomaalla vielä pitkään: 
vielä 1900-luvun alkupuoliskolla osa pellavanliotuslam- 
mikoista, pienistä järvistä, heinämaista, soista ja turpeen- 
nostopaikoista oli kyläyhteisöjen omistuksessa. 

Viljelyskasveja, -tapoja ja -välineitä 


Setomaalla on varakkuuden perustana ollut pellava, ja 
maan hinta riippui siitä, kasvoiko siinä pellava vai ei. Pel- 
lavanviljelysalueilla vallitsi 1800-luvulla kolmivuorojär- 
jestelmä, joka merkitsi sitä, että kaksi kolmasosaa maas- 
ta oli kylvettynä ja yksi kolmannes kesantona lepäämässä. 
Monivuoroviljely, jota käytettiin jo 1700-luvulla kartanoi- 
den taloudessa, levisi 1800-luvun lopussa myös talonpoi- 
kaismaille. 1800-luvun jälkipuoliskolla pellavan kylvöalaa 
lisättiin entisestään.'*8 

Lannoittamiseksi ja rikkaruohojen hävittämiseksi käy- 
tettiin 1800-luvun alussa yhä kydöttämistä, jonka etuna 
oli hyvä satoisuus. Kydöttämisessä siemen kylvettiin suo- 
raan tuhkaan, minkä jälkeen maa kynnettiin ja äestettiin. 
Ensimmäisenä vuonna kylvettiin ohraa, minkä jälkeen 
ruista. Pihkovan maakunnassa 1800-luvun jälkipuolis- 
kolla kydöttäminen oli säilynyt vain Petserin kunnan 
Gorodistsen kyläosuuskunnassa.'*9 Pääasiallisena pellon- 
lannoitteena oli karjanlanta. Koska siitä oli aina pulaa, 
lantaa ostettiin lisää. 1800-luvun puolivälissä 15 puutaa 
(240 kiloa) karjanlantaa maksoi 5 hopeakopeekkaa. Verra- 
ten yleistä oli ottaa talonpojilta karjanlantaa kartanon pel- 
tojen lannoittamiseen. 

P. Jakuskin kuvaa maan kyntämistä yhdellä tai kahdel- 
la hevosella ja kertoo, että maata kyntävät naisetkin. Hän 
myös toteaa setoilla olleen hyvät hevoset."° Maanmuok- 
kausvälineistä tärkein oli lyhytaisainen etelävirolainen 
hankoaura, jota oli kaskimaalla kevyt käsitellä." Kään- 
teentekevää oli kääntöauran käyttöönotto 1800- ja 1900- 
luvun vaihteessa uusien peltoviljelystapojen leviämisen 
yhteydessä. Kartanotalouksiin aurat tilattiin Riiasta, Var- 
sovasta ja Pietarista, ja myöhemmin ne levisivät myös ta- 
lonpojille."? Kääntöaurat olivat yleisimpiä Pihkovanmaan 
kolmessa läntisimmässä kunnassa, joissa viljeltiin pella- 
vaa ja apilaa suurilla pinta-aloilla.'3 Tähän alueeseen kuu- 
lui Setomaakin. Äes, ägli, oli olennainen muokkausväline: 
sillä tehtiin kyntämisen jälkeen lopullinen mullan möy- 

hennys. Äkeellä vilja peitettiin multaan ja maata muokat- 
tiin viljan kasvuaikana. Vanhaan aikaan käytettiin äestyk- 
sessä ainoastaan risukarhia, joka sopi kaskien muokkaa- 
miseen. Äestettäessä kokonaisiksi jääneiden multapaak- 
kujen murentamiseen käytettiin peltojyrää (trull). 

Oikeaa kylvöaikaa pidettiin tärkeänä. Talonpojat oli- 
vatkin erinomaisia luonnontuntijoita. Kylvöaikoja tark- 
kailtiin maaeläinten ja lintujen käytöksen, silmujen ja 
lehtien puhkeamisen, luonnonkasvien ja rikkaruohojen 
kukkimisen sekä eläinten ääntelyn mukaan. Maan läm- 
pöä kokeiltiin myös istuen jonkin aikaa maassa takamus 
paljaana. 

Tasainen kylväminen oli suurta harjaantumista vaati- 
vaa työtä. Isäntä kylvi viljan pyöreästä kylvövakasta, joka 
oli tehty puunkuoresta, koivuntuohesta tai myöhemmin 
männynjuuresta. Kylväjä riiputti vakkaa olaltaan pyyhelii- 
nan varassa."4 

Pääasiallisina viljalajeina ovat olleet ruis, ohra, kaura 
ja tattari sekä muina viljelykasveina hamppu ja pellava. 
Rukiin satoisuus kartanoiden pelloilla oli 2,5 kertaa niin 
suuri kuin talonpojilla, koska niille kylvettiin valioruista, 
”ei tavallista ruista vaan muravjovkaa ja obsilvanskajaa”.'5 
Satoisuutta epäilemättä lisäsi myös talonpojilta viety kar- 
janlanta. Kaikkein köyhimmille maille kylvettiin tatta- 
ria. Arveltiin, että se pystyy kasvamaan loppuun rasitetul- 
la pellolla, tukahduttaa rikkaruohot ja kuohkeuttaa mul- 
taa." Tattaria kylvettiin 1800-luvun jälkipuoliskolla myös 
kohosoille. 

Pihkovanmaalla ymmärrettiin verraten varhain pella- 
vankasvattamisen merkitys, ja jo 1300-luvulla pellava oli 
tärkein maatalouden vientituote. Petserin luostari otti pel- 
lavaa ja viljaa talonpojilta veroina aina 1700-luvun puoli- 
väliin asti." 1800-luvun jälkipuoliskolla kartanot vuokra- 
sivat talonpojille maata pellavan kasvattamiseen. Pellavan 
kylvöaloissa Pihkovanmaa oli ensi sijalla muihin pella- 
va-alueisiin verrattuna. Pihkovanmaan pellavansiemeniä 
pidettiin parhaina; ne tunnettiin laajalti ulkomaillakin."$ 
Varsin suuri painoarvo annettiin pellavansiementen va- 

linnalle. Niitä ostettiin ihmisiltä, joilla arveltiin olevan 
noidan kykyjä. Ostajat arvostivat siemeniä, jotka olivat 
seisseet 2—3 vuotta; ne olivat uusia ”vahvempia”."9 

Viron tasavallan aikana 1920-luvulla pellavankasvatus 
lisääntyi Setomaalla ja vuonna 1925 peltopinta-alasta oli 
pellavalla 11,66 %. Maakuntahallituksen mukaan pellava 
oli maanviljelijöiden päätulonlähde.*° Pihkovanmaalla 
kasvatettiin pitkäkuituista pellavaa. Kolmivuorojärjestel- 
mässä pellava kylvettiin kolmantena lajina, minkä jäl- 
keen pelto jätettiin kesannolle. Pellava oli kaikkein ras- 
kainta työtä ja pisintä käsittelyä vaativa viljelyskasvi. Suu- 
ren osan pellavatöistä tekivät naiset. Koska pellavan kas- 
vuaika on pitkä, se kylvettiin varhain ja harvaan, jotta kas- 
vi kasvattaisi paksumman varren. Pellavaa korjattaessa 
se temmattiin juurineen mullasta, sidottiin lyhteiksi ja 
pantiin noin neljänkymmenen lyhteen kuhilaisiin. Sie- 
menkotien erottamiseen käytettiin viikatetta, joissakin 
paikoin kirvestä. Siemenkotien erottamisen jälkeen pel- 
lava vietiin liotuslammikoihin. Osa liotti pellavan joissa 
ja järvissä, toiset kaivoivat pellavalle neliönmuotoiset tai 
pitkulaiset, jopa kaksi metriä syvät hirsireunaiset liotus- 
lammikot kohtiin, joissa pohjavesi ei ollut ruosteista eli 
rautapitoista. Hyvänä liotusvetenä pidettiin lammikkoon 
keväällä kertynyttä lumensulamisvettä tai sadevettä. Jotta 
pellavat pysyisivät vedessä, pantiin niiden päälle painot. 
Hyvinä liotuspaikkoina pidettiin myös joen polvekkeita, 
joissa virtaava vesi nopeutti pellavakuidun valmistumista. 
Liottamisessa olennaista oli pehmeä ja lämmin vesi. Pel- 
lavan valmistumista tarkkailtiin väristä: kun pellavakui- 
tu oli muuttunut keltaisesta harmaaksi, kuitu oli valmis. 
Vielä varmempana merkkinä pidettiin vaahdon ilmaantu- 
mista veden pinnalle. Liotettu pellava levitettiin pellolle 
kuivahtamaan ja vietiin riiheen kuivattavaksi vasta rukiin 
puinnin jälkeen; riihen liiallinen kuumuus näet vaikutti 
pellavan laatuun." Pellavan käsitteleminen alkoi peltotöi- 
den päätyttyä. Kurikalla (määlg) murennettiin, loukutet- 
tiin, kuitujen päältä päistäreet. Seurasi kuitujen puhdista- 
minen päistäreistä lihtaamalla lapiomaisella, varrellisella 

lihdalla. Sillä käsiteltiin vuorokaudessa 2 puutaa (32 kiloa) 
pellavaa. Pellavaharjalla (häkilällä) tehtiin sitten pellavan 


sukiminen eli tappuroiden erottaminen. 

Viljan korjuuseen käytettiin sirppiä, jossa oli hieno- 
hampainen terä, ja niin sanottua venäläistyyppistä viika- 
tetta, litovkaa. Syysruis leikattiin aina sirpillä, mikä oli 
naisten työtä. Vilja pantiin pellolla jopa 30 lyhteestä koos- 
tuviksi kuhilaiksi (räähäkk), joiden katteeksi pantiin suu- 
ret lyhteet suojaamaan sateelta. Vilja kuivattiin ja puitiin 
riihessä ja luuvassa. Hyvien ja vikaantumattomien sie- 
menten ja kattamisiin tarpeellisten pitkien olkien saami- 
seksi lyhteitä lyötiin vasten puintihäkkiä, joka oli yksijal- 
kainen ja viisto. Hevosella ”sotkettiin” vilja vierivällä rii- 
hijyrällä (trull). Sen jälkeen puitiin varstoilla vielä jäänei- 
den jyvien erottamiseksi, minkä jälkeen jyvät ravistettiin 
oljista ja viskattiin kihvelillä ruumenten erottamiseksi. 

Naiset 
leikkaamassa 
ruista Matsurin 
kylässä vuonna 
1912. ERM. 


Siemenet painavina lensivät kauemmaksi. Siemenet tuul- 
lettiin vielä kerran lopullisesti puhtaiksi. Viljaa säilytettiin 
vilja-aitoissa suurissa koverretuissa kannellisissa astiois- 
sa, myöhemmin kannellisissa laareissa. 1900-luvun alus- 
sa alkoivat tulla käyttöön puimakoneet, jotka alkuun toi- 
mivat hevosvoimalla. Höyryllä ja öljyllä toimivien puima- 
koneiden omistajat ajoivat tilattuina talosta taloon, ja vilja 
puitiin nopeasti talkootyönä. 

Aina 1800-luvun puoliväliin asti viljeltiin laajalti nau- 
rista, jota nimitettiin toiseksi leiväksi. Myös perunaa vil- 
jeltiin runsaasti 1800-luvun alkupuoliskolla. Ensimmäi- 
sinä tunnettuina lajikkeina olivat niin sanottu ”Pieni ve- 
renpunainen” ja Bismarck. Perunaa kasvattivat aluksi 
pelloillaan vain valistuneimmat talonpojat. Eräs Vartsin 
kylän setomies kuului saaneen jopa ”tsaarin palkinnon” 
perunanviljelyksen edistämisestä.'?? Perunalajike ”Pieni 

verenpunainen” oli paikoin käytössä Setomaalla 1960- 
1970-luvulle asti. Sitä pidettiin arvossa sangen hyvän maun 
takia, vaikka se tunnettiinkin pienisatoiseksi. Siperian 
setojen asuma-alueella perunalajiketta viljeltiin 1990-lu- 
vun lopulle asti. Sen olivat tuoneet emämaasta mukanaan 
1800-luvun lopulla Setomaalta muuttaneet talonpojat. 
Heinänteko alkoi juhannukselta. Setomaalla käytetys- 
sä niin sanotussa venäläisessä viikatteessa oli yksi varren 
ympäri taivutettu kädensija, jonka korkeutta voitiin vaih- 
della niittäjän pituuden mukaan. Heinän niittivät miehet. 
Suurin osa heinästä saatiin luonnonheinämailta, joita oli 
soisilla ja tulvivilla jokiluhdilla, ja osa saatiin peltojen ja 
puutarhojen vieriltä. Soisilla heinämailla liikkumista var- 
ten oli hevosilla pyöreät suokengät. Heinänteossa soisilta 
heinämailta on säilynyt muihin töihin verrattuna paljon 
kauemmin vanhoja työtapoja ja -välineitä. Kuiva heinä 
tuotiin kotiin latoihin tai navetan ylisille. Osa pantiin hei- 
nämaalla aumoihin ja vedettiin kotiin vasta talvella. 


Uudistuksia ja koulutusta 


Latvialaisia alkoi muuttaa 1800-luvun jälkipuoliskolla 
Lauran seudulle ja Liivinmaan virolaisia siirtyä Setomaal- 
le.24 Siirtolaisvuokramiehet olivat entisiä asukkaita alt- 
tiimpia vastaanottamaan uudistuksia. He toivat Setomaal- 
le uuden asumistyypin, yksittäistalot. Kartanoilta vuokra- 
tuille maille tuotiin myös uudempia maankäyttötapoja. 
1800-luvun loppua ja 1900-luvun alkua voidaankin pitää 
käänteentekevänä Setomaan maataloudessa: kolmivuoro- 
viljely oli alkanut vaihtua monivuoroviljelyyn, ja ensim- 
mäiset peltotyökoneet tulivat käyttöön kartanoissa. Eräs 
74-vuotias mies kertoi isoisältä kuultujen muisteluiden 
mukaan, että uusilla peltokoneilla teki alkuun työtä kar- 
tanonherra itse, ”mutta me yhä vanhoilla välineillä” '?5 Ta- 
loissa uudistuksia otettiin käyttöön hitaasti. Alkuun vain 
varakkaimmat talot siirtyivät uusiin viljelystapoihin. Uu- 
sien peltotyökoneiden ja maan ostaminen vaati paljon ra- 
haa. 

Krestjanskoje zemledelije ja muut aikakausjulkaisut sekä 
vuonna 1904 luotu Pihkovan Maanviljelysseuran Petserin 
osasto esittelivät 1900-luvun alusta lähtien toistuvasti uu- 
sien siemenlajien ja maataloustyökalujen etuja. Aikakaus- 
julkaisuja tilasivat myös kartanonherrat, opettajat ja papit, 
jotka olivat tekemisissä talonpoikien kanssa. Kartanon- 
herroja uudistukset kiinnostivat, koska he antoivat maata 
vuokralle ja heitä kiinnosti suurempien tulojen saaminen. 
Semstvon (paikallishallinnon) agronomit selostivat ja teki- 
vät tunnetuksi apilan, peltoheinien ja uusien kylvösiemen- 
ten etuja, lehmien ja vasikoiden hoitamista, puutarhan 
kevättöitä ja juuresten kasvattamisen kannattavuutta. Kir- 
joitettiin siementen säästöstä rivikylvökoneella kylvettäes- 
sä ja paljon muuta.'?$ 

Ensimmäisessä Petserinmaan maatalousnäyttelyssä 
vuonna 1904 pantiin näytteille ”kaikkea täydennettyä ja 
talonpojan taloudessa tarpeellista tekniikkaa, ja kaikkea 
myös esiteltiin työtapoina”."? Talonpojat rakensivat pelto- 
koneita myös itse, esimerkiksi Kuljen kylän talonpoika I. 
Pavlov rakensi 1800-luvun lopulla tuultamis- ja lajittelu- 
koneen.” Tuultamis- ja puimakoneita valmistettiin 1900- 
luvun alussa Pankavitsan kylän Olohhovassa ja muita pel- 
totyökoneita Orlasissa.'?9 Ennen ensimmäistä maailman- 
sotaa peltotyökoneet ostettiin pääasiassa Pihkovasta ja 
Riiasta. Vuoden 1920 jälkeen hevosniittokoneiden ja hara- 
vakoneiden sekä puimakoneiden määrä kasvoi, ja koneita 
tuotiin Ruotsista ja Saksasta. Setomaalla 1900-luvun en- 
simmäisinä vuosikymmeninä käytössä olevien peltoko- 
neiden lukuisuuden voi todeta Eesti Pöllumajanduse Sta- 
tistiline Album -teoksen vertailutaulukoista: peltotyökalu- 
jen ja -koneiden lukumäärä oli Petserinmaalla tuntuvasti 
suurempi kuin naapurialueilla Etelä-Virossa.?° 

Pankavitsan kunnassa avattiin setotalonpoikien aktii- 
visen toiminnan ansiosta vuonna 1914 alemman asteen 
Romanovskajan Maanviljelyskoulu.?* Vuonna 1928 avat- 
tiin Petserin Peltotyökoulu, joka sijaitsi Lasarevan karta- 
nossa varta vasten koulua varten rakennetussa kaksiker- 
roksisessa rakennuksessa. Kaksikielisen (viro ja venäjä) 

koulun opetusohjelma oli yksivuotinen, ja koulua kävivät 
myös Lauran seudun latvialaiset. 


Puutarhanhoito 


Kuuluisassa 1500-luvun kotikäsikirjassa Domostroissa ( Elä- 
mänjärjestys), jossa on varsin tarkasti määritelty ortodok- 
sien perheensisäiset suhteet ja yleinen elämänjärjestys, 
on kokonainen luku puutarhanhoidosta otsikolla ”Kuin- 
ka hoitaa vihannestarhaa ja hedelmätarhaa”.5? Setomaan 
luostarien ja kartanoiden vihannestarhat olivat todennä- 
köisesti paikkoja, joissa tutustuttiin uusiin kasveihin. Ty- 
töt ja naiset kävivät myös työssä kartanoiden keittiöpuu- 
tarhoissa, joista saatuja kokemuksia ja kasveja hyödynnet- 
tiin myöhemmin kotipuutarhoissa. Siemeniä toivat mark- 
kinoille pääasiassa Venäjän kauppamiehet. Peipsinmaan 
alueiden keittiökasvien kasvatuksen tiennäyttäjinä tulee- 
kin pitää järven länsirannan venäläisiä asukkaita. Koska 
runsaiden paastojen aikana syötiin pääasiassa vihannek- 
sia, niiden kasvattaminen oli olennainen osa ruokatalout- 
ta, ja talojen lähellä oli siksi suurehkot vihannespuutarhat. 
Perunoita, punajuuria, kaaleja, herneitä, porkkanoita, si- 
puleita, hamppua ja mausteita kasvatettiin myös pelloil- 
la. Matkallaan Petseristä Irboskaan 1800-luvun alussa 
P. Jakuskin kuvailee Petserin lähistön kilometrin pituista 
vihannespeltoa, ”joka oli kylvetty täyteen hernettä, kaalia 
ja perunaa”.34 

Luostarin ja sittemmin kartanoiden esimerkin mu- 
kaan perustettiin taloihin hedelmätarhoja, joissa oli ome- 
na-, päärynä- ja luumupuita sekä marjapensaita. Omenat 
tunnettiin Setomaalla jo 900-luvulla, mitä osoittaa Van- 
han-Irboskan Truvorin linnasta löytynyt palanut omena, 
joka kylläkin saattoi olla metsäomenapuusta. Ensim- 
mäinen tieto suuresta omenatarhasta Setomaalla on vuo- 
delta 1585 Kolosovon mäeltä, jolla oli tuona aikana Nikols- 
kojen kylä. Irboskan linnoituksessa puolestaan tiedetään 
olleen omenapuutarha 1700-luvun ensi vuosikymmeni- 
nä.” Omenoita myytiin suuria määriä markkinoilla. 

Hedelmäpuiden taimia ostettiin 1800-luvun lopulla Tar- 
tosta, Pietarista ja Latviasta.97 Setojen hedelmätarhat oli- 
vat enimmäkseen oman perheen tarpeeseen, kun taas 
kaupallisiksi tarkoitettuja hedelmätarhoja oli kartanoissa. 
1800-luvun lopulla tunnetuin puutarha oli N. Derjuginin 
puutarha Kolossovkan kartanossa, josta myytiin Anto- 
novka-omenoita Ruotsiin vielä 1930—1940-luvulla. Tunnet- 
tu oli myös A. Baltserin puutarha, josta kuuluu saadun erit- 
täin arvostetun Goliaf-karviaismarjalajikkeen taimia. Pih- 
kovanjärven rantakylissä oli varsin yleistä mansikoiden, 
sipuleiden ja kurkkujen kasvattaminen, jota suosi muu- 
hun alueeseen verrattuna aikainen kevään alkaminen. 
Mansikanviljelyn pani 1800-luvun jälkipuoliskolla alulle 
paikallinen opettaja. Mansikan tuotto hehtaarilta oli 4-7 
tonnia, ja niitä myytiin 1900-luvun alussa Pihkovassa ja 
Pietarissa 500-700 tonnia kesässä. Vuodesta 1920 läh- 
tien Setomaan mansikoita on myyty Virossa. Nykyisinkin 
ovat Tallinnan ja Tarton torin ensimmäiset mansikat pe- 
räisin Peipsin rannikkokylistä. Värskan seudulla mansikan- 
kasvatus yleistyi 1900-luvun loppupuolella. Tavallista oli 
myös humalankasvatus. Vielä 1900-luvun alkupuoliskolla 
humalaa kasvatettiin myyntiin Halahalnjan kartanossa. 
Humalaa viljeltiin myös talonpoikaispuutarhoissa, muu- 
tamassa paikassa myytäväksi mutta enimmäkseen omak- 
si tarpeeksi. 

Puutarhanhoidon kannalta tärkeitä olivat 1800- ja 
1900-luvun vaihteessa koulujen yhteyteen luodut hedel- 
mätarhat ja taimitarhat. Kouluissa oli käytössä opaskirja 
Havainnollinen opetus kouluille ja puutarhanomistajille töi- 
den järjestämisestä hedelmätarhassa ja viljelmällä. Ensim- 
mäisessä Petserin maatalousnäyttelyssä vuonna 1904 esi- 
teltiin myös uusia vadelma- ja mansikkalajikkeita ja kiin- 
nitettiin erityistä huomiota niiden oikean istutuspaikan 
valintaan. Näyttelyssä oli myös esillä entisen Sohan kou- 
lun oppilaan, talonpoika Fedor Petrovin varttamia ja ”suu- 
renmoisesti muotoiltuja” omena- ja päärynäpuiden tai- 
mia.39 Petrov oli kasvattanut kuudensadan omenapuun 
tarhan ja kehitti myös paljon paikallisia omenalajikkeita. 

Hänen istuttamansa omenatarha on nyttemmin hävinnyt. 
Vihannestenkasvattajana oli Petserissä 1930—1940-luvul- 
la varsin tunnettu Maria Väiso, joka kasvatti jopa melone- 
ja. Vuosina 1920-1940 taimet ostettiin Virosta, sodan jäl- 
keen Räpinan kauppapuutarhasta, josta saatiin myös ko- 
ristepuita ja kukkia. Myöhemmin on koristepuita ja kuk- 
kia ostettu myös Türin markkinoilta, joille järjestettiin 
Petseristä bussiretkiä. 1950-1980-luvulla Petserissä oli yli 
neljästäsadasta harvinaisesta ja eksoottisesta kasvistaan 
tunnettu I. Polevodinin puutarha. 


Karjatalous 


Karjanhoito oli Setomaalla alisteista peltoviljelylle. Tär- 
keintä nimittäin oli lannan saaminen peltojen lannoituk- 
seen. Muissa maakunnissa karjanpito perustui hyviin lai- 
dun- ja heinämaihin, mutta Setomaalla oli toisin. Pinta- 
alaan nähden pidettiin karjaa verraten paljon, mutta kar- 
janpito ei riippunut Setomaalla heinä- ja laidunmaiden 
laadusta vaan viljellystä peltopinta-alasta, sillä Setomaal- 
la pelto ruokki eläintä ja siksi pelto määräsikin eläinten 
määrän.” Eläimet laidunsivat kesantopelloilla ja osaksi 
heinämailla. Karjan laidunnusaika kesti suunnilleen puo- 
let vuodesta, Jyrin päivästä lokakuun loppuun. 

Petserin luostarilla oli suuret karjatilat ympäristön ky- 
lissä. Virallisissa selonteoissa näitä nimitettiin ”lehmäky- 
liksi”. Karjankasvatusta saattoi pitää parhaana varakkuu- 
den mittana. 1800-luvun puolimaissa neljän miehen ja 
neljän naisen keskivarakkaalla perheellä oli kaksi hevos- 
ta, neljä lehmää sekä viisi päätä pienkarjaa. Varakkailla 
perheillä saattoi olla kolmesta neljään hevosta, kymme- 
nen lehmää ja 15 pienempää eläintä. Monilla vähävarai- 
silla perheillä oli yksi hevonen, yksi lehmä ja neljä pientä 
eläintä. Yksi lehmä maksoi 1800-luvun puolimaissa 7-15 
hopearuplaa, sonni 10-20 ruplaa. Tulo yhdestä lehmästä 
oli vuodessa viisi hopearuplaa.'4? 

Apilan ja perunan viljelyalojen kasvaessa alettiin pitää 
enemmän kotieläimiä ja ruokkia niitä paremmin. Seto- 

maalla oli nautojen ja hevosten lukumäärä tuntuvasti kas- 
vanut 1800- ja 1900-luvun vaihteeseen tultaessa. Hevo- 
nen oli setojen taloudessa kaikkein tärkein eläin, ja hyvää 
hevosta pidettiin talon ylpeytenä. Hevosten määrästä riip- 
pui, kuinka paljon maata saatettiin muokata. Vielä 1800- 
ja 1900-luvun vaihteessa lehmiä ruokittiin huonommin 
kuin hevosia; 1900-luvun alusta nautakarjatalous on ollut 
ensisijaista. Opettaja M. Bradis kuvaa 1800- ja 1900-lu- 
vun vaihteessa vallinnutta tilannetta seuraavasti: 


On yleisesti tiedossa, että Petserinmaa on meidän kuver- 
nementissamme pitkän aikaa tunnettu hyvistä hevosista, 
suurikasvuisista sarvieläimistä ja parhaista lammasroduis- 
ta, — — mikä on epäilemättä rotuhevosia ja rotukarjaa omis- 
tavien suurmaanomistajien vaikutusta ja selittyy talonpo- 
jan pragmaattisesta suhtautumisesta, hän kun pikemmin 
elää perheineen puolinälässä mutta ostaa ehdottomasti ro- 


tuhevosen, -lehmän, -lampaan tai muun eläimen.'4 


Ensimmäinen maailmansota vei Setomaalta suuren osan 
hevosista. Vuosien 1920 ja 1925 välillä hevosten määrä 
kuitenkin lisääntyi miltei kahdentuhannen hevosen ver- 
ran. Miehet suhtautuivat hevoseen hyvin huolehtivasti. 
Eräs vanha setomies kääntyi laulussa hiirakkohevosensa, 
hiirokösö hallikösö, puoleen ja lauloi, kuinka nuoruus on 
mennyt, lapset ovat lähteneet kotoa ja vaimo on vanhen- 
tunut, eikä hänelle ollut jäänyt ketään muuta kuin hevo- 
nen.'4 Jyrin päiväksi, jota pidettiin hevosten päivänä, pais- 
tettiin leipäjauhoista pyöreä kostivatsk (lahjakakkara), jon- 
ka keskikohtaan tehtiin risti. Jyrin päivänä leipäkakkara 
leikattiin neljään osaan ja annettiin hevosille. Hevoset oli- 
vat Setomaalla selvästi kalliimpia kuin naapurialueilla.45 

Virossa yleisesti tunnettu huonon hevosen synonyy- 
mina käytettävä setukas on sidoksissa ”ruukkusetoihin” 
(viroksi potisetud). Nämä olivat saviastianmyyjiä, jotka kul- 
kivat hevosilla pitkin Viroa myymässä saviastioita, kuten 
ruukkuja. Heillä oli huonot hevoset osaksi siksi, että he 
pelkäsivät hevosvarkaita. 

Lehmiä ja lampaita paimennettiin suurissa kylissä yh- 
teisenä kyläkarjana, mitä varten palkattiin kyläpaimen. 
Paimenen piti noudattaa tiettyjä käyttäytymisnormeja ja 
tulla kylän ulkopuolelta. Näin vältettiin kylässä sosiaali- 
sia konflikteja, koska paimen asui vuorollaan kaikissa ky- 
län taloissa. Paimenen status ei ollut korkea, mutta toi- 
saalta häntä ruokittiin hyvin, annettiin lahjoja ja syksyl- 
lä maksettiin palkkana lihaa, perunoita, jauhoja ja muita 
ruoka-aineita. Sikojen paimentaminen kesantopellolla oli 
kokonaan lasten tehtävä, josta heille luvattiin ”palkaksi” 
sian saparo. Kesäisin paimennettiin öisin myös hevosia, 
mikä oli kylän poikien työtä. Kylissä, joissa oli säilynyt Pe- 
kon kultti, tuotiin juhannusyönä laitumelle Pekon kuva, 
pidettiin karjapidot ja ”siellä naisten ja miesten kesken 

rukoillaan karjalleonnea ja sikiävyyttä”.'47 Pellotolivatusein 
aidattuja, ja kun vilja oli korjattu, karja päästettiin pellolle. 

Karjan uloslaskun keväällä nuoren kuun aikana arvel- 
tiin edistävän sikiävyyttä, mutta täyskuun aikana lasketut 
eläimet tulivat tubliks eli paksuiksi, mikä ei ollut suota- 
vaa.48 Kun tiiviistä kylistä siirryttiin erillistonteille asu- 
maan, alkoi kukin perhe paimentaa eläimiään itse. Tuot- 
toisaksi osoittautui setokylissä porsaiden kasvatus myyn- 
tiin. Pihkovanjärven rannikon venäläiskylissä ja talon- 
poikaisesti elävissä Petserin perheissä pidettiin näet kyl- 
lä sikoja mutta ei kasvatettu porsaita. 1920—1940-luvulla 
suunnattiin siankasvatus pekonin tuottamiseen. Verra- 
ten paljon pidettiin lampaita, jotka pääosin olivat valkeita. 


Lampaat kerittiin kaksi kertaa vuodessa. 

Ajokalut 


Ajokalut ostettiin 1800- ja igoo-luvun vaihteessa jo mark- 
kinoilta. Pihkovanmaalla oli vuosisadan vaihteessa kehit- 
tynyt puuteollisuus: myytäväksi tehtiin nelipyörävankku- 
reita, rekiä, rattaita, luokkeja ja kärrynpyöriä. Setomaalla 
kehittyi vankkurien, rekien ja rattaiden valmistuskeskuk- 
seksi Pankavitsan tienoo.'9 Suurin osa ajokaluista tuotiin 
kuitenkin Pihkovan seudulta. Lautavankkureita käytettiin 
jokapäiväisissä töissä ja tukinajossa. Heinänajoa varten 
pantiin vankkureille häkki, rettel. Talvista tukinajoa varten 
oli tavallinen työreki. Virolaisia rekiä, joissa oli leveä kuor- 
ma-alusta, ostettiin Virosta jo 1800-luvulla. Talvisissa häis- 
sä ja muissa ajoissa käytettiin kaksipaikkaista ajelurekeä. 
Ajelureet ostettiin alkuun Virosta, mutta 1900-luvulla nii- 
tä tekivät jo setomestarit Pankavitsan seudulla. Juhlavia 
ajeluja varten hankittiin troska eli kaksipyörärattaat, joi- 
den eteen valjastettiin joskus kaksikin hevosta. Sisä-Venä- 
jältä tuotiin markkinoille runsain puuleikkauksin ja maa- 
lauksin koristettuja luokkeja. Niitä käyttivät varakkaat ta- 
lonpojat häiden, kirkkopyhien ja kyläpyhien aikana. Setot 
taivuttivat itsekin luokkeja, jotka olivat koristelemattomia 
kuten kaikki setojen tekemät puuesineet. Häiden aikana 
luokit koristettiin erityisillä kirjailluilla luokkiliinoilla. Se- 
tot ovat käyttäneet myös ratsuhevosia. 


Mehiläistalous 


Mehiläistenhoidolla oli jo varhaisina aikoina merkittävä 
sija setojen taloudessa ja tapakulttuurissa, sillä Setomaal- 
la oli suotuisat luonnonedellytykset mehiläisten pitämi- 
seen. Hunaja olikin setojen perinteinen myyntituote. Me- 
hiläisvahalla oli tärkeä osa setojen uskonnollisissa rituaa- 
leissa, ja luostarit tarvitsivat sitä kirkkokynttilöiden teke- 
miseen. Jo ennen Petserin luostarin perustamista vuonna 
1473 oli raja-alueen suurissa metsissä harrastettu mehi- 
läishoitoa. 1400-luvun rajariitojen jälkeen Tarton piispa 
antoi näiden metsäalueiden käyttöoikeuden Petserin luos- 

tarille.5° 1600-luvun lopulla metsämehiläishoito olikin 
Petserin luostarin privilegio. Veroissa, joita luostarille mak- 
settiin, oli hunaja ensimmäisten joukossa. Frityisen 
tuottoisaa mehiläishoito oli 1700-luvulla. Kun luostarin ta- 
lonpojat 1700-luvun puolivälissä oli siirretty valtiontalon- 
poikien statukseen, alkoi metsämehiläistalouden asteit- 
tainen taantuminen. 

Aluksi mehiläisiä pidettiin kylän lähistöllä metsässä 
joko luonnollisissa tai koverretuissa puunonkaloissa tai 
1500-luvulta lähtien puiden kylkeen ripustetuissa pönttö- 
pesissä. Kylän hunajametsän käyttöoikeus kuului koko 
kylälle, kun taas maahunajapuut olivat perheiden tai isän- 
tien yksityisomaisuutta. Ne merkittiin perhemerkeillä. Näi- 
tä puita suojeltiin karhuilta ja niistä huolehdittiin muun 
muassa peittämällä onkalot talveksi. Joillekuille talonpo- 
jille mehiläistalous oli jopa pääasiallinen tulolähde." 

Hunajametsät sijaitsivat harvaan asutuilla alueilla Vast- 
seliinan ja Pihkovanjärven välisillä alueilla. Virossa met- 
sämehiläistaloutta kesti kaikkein pisimpään Kaakkois- 
Virossa, Setomaalla paikoitellen 1930-luvulle asti. Venäläi- 
set lähteet mainitsevat mehiläisten pidosta useita setoky- 
liä, erityisesti Tailovan hallintoalueelta. Tiedot yhden pesä- 
puun tuotosta vaihtelevat; se saattoi olla keskimäärin 10- 
12 kiloa. Virossa se oli 1900-luvulla mehiläispesää koh- 
den vain 4-6 kiloa. Asutuksen tiheneminen, metsien pin- 
ta-alan väheneminen sekä reaalisten vaikkakin tarkasti 
määrittämättömien rajojen syntyminen keskiajan kulues- 
sa johtivat Liivinmaalla riitoihin mehiläismetsistä eli hu- 
najalaitumista talonpoikien välillä ja jopa Tarton hiippa- 
kunnan, Pihkovan ruhtinaskunnan ja Moskovan ruhtinas- 
kunnan välillä. 3 

Petserin luostari keräsi luostaritalonpojilta vuosittaista 
hunajaveroa. Sen maksamista valvoi munkki, joka oli sa- 
malla myös luostarin mehiläistarhan johtaja. Muistitietoja 
luostarien määräämistä hunaja- ja vahamaksuista on säi- 
lynyt, mutta maksujen suuruutta ei muisteta.5* Hunaja- 
veron tärkeydestä kertoo seuraava: Kun Liivin sodan aika- 
na naapurien alueille paenneet talonpojat palasivat, heitä 


315 


https://doi.org/ 10.21435/skst.1467 


Pölkkypesiä ja taustalla uudempia mehiläispesiä Verhulitsan rivikylässä. ERA. 


kuulusteltiin rajalla hyvin perusteellisesti erityisesti hu- 
najametsissä olevien pesien omistuksesta ja hunajave- 
roista. Vastaukset kirjattiin muistiin.55 

Luonnonvaraisesta metsämehiläishoidosta siirryttiin 
varsinaiseen mehiläishoitoon. Sitä varten rakennettiin 
niin sanottuja pölkkypesiä, joita sijoitettiin niityille, pel- 
tojen pientareille ja puutarhoihin ja jotka syrjäyttivät met- 
sämehiläisten pesäpuut. Kahden metsässä olleen tyhjän 
pesäpuun löytyminen 1920-luvulla osoitti, että metsäme- 
hiläistenpidon aikakausi oli Setomaalla päättynyt.5* Pari 
viikkoa Setomaalla 1800-luvun alussa viettänyt Christian 
von Schlegel näki pölkkypesiä monien setotalojen luona 
ja kuvailee erään talon kotimehiläishoitoa: 

Hänellä on pienessä puutarhassa jo pitkän aikaa ollut pal- 
jon mehiläispesiä. Hän on saanut erinomaista hunajaa, 
koska ympäröivillä pelloilla on paljon kukkia ja seudulla 
on paljon lehmuksia. Hänellä ei ole enää vapaata paik- 
kaa mehiläispesien sijoittamiseen ja siksi hän on antanut 
muutamia puoliksi [eli antanut vuokralle puolen sadon 
edestä] toisen pikku kylän asukkaille." 


Mehiläishoidossa oli paikkakuntaeroja. Pihkovanjärven 
rannikon matalilla soisilla alueilla mehiläisiä ei pidetty, 
koska alue oli ”kukkakasveiltaan köyhä”, mutta kohosuo- 
alueella, jossa pääviljalajina oli tattari, pidettiin paljon 
mehiläisiä.5* Kukkivalla tattaripellolla vierailevien mehi- 

läisten surina kuului kauas. Suuremman hunajamäärän 
saamiseksi pesät vietiin peltojen, niittyjen tai metsän lai- 
taan. Suosittiin paikkoja, joissa oli suuria niittyjä tai kas- 
voi paljon kanervaa. Hunajaa otettiin kaksi kertaa kesäs- 
sä. Fi ollut harvinaista 1800-luvullakaan, että talolla oli 
30—40 mehiläispesää. Pölkkypesät olivat Setomaalla huo- 
mattavasti suurempia kuin virolaisten vastaavat. Suu- 
ret pölkkypesät asetettiin kyljelleen. Pesän toinen pää oli 
korkeammalla ja tukeutui puiseen ristijalkaan. Talvella 
pölkkypesät peitettiin laudoilla, paikoin niille tehtiin päre- 
katos. 

Setomaan mehiläistietoutta edistivät vuonna 1888 pi- 
detty Pihkovan kolmas maatalousnäyttely, jossa oli erityi- 
nen mehiläishoito-osasto, vuonna 1891 perustettu Venä- 
jän Mehiläistalousseura sekä vuonna 1903 Pihkovan ku- 
vernementtiin määrätty mehiläishoidon tarkastaja. Mehi- 
läishoitoa opetettiin Pihkovan opettajaseminaarissa, jossa 
opiskeli myös petseriläisiä. Kuvernementissa järjestettiin 
myös mehiläistenhoitokursseja ja käytännön harjoituksia. 
Pihkovan kuvernementin vuosien 1901-1902 tilastotieto- 
jen mukaan 90,9 % kuvernementin mehiläistenhoitajis- 
ta oli talonpoikia ja vain 9,1 % kartanonherroja, opetta- 
jia, hengenmiehiä tai kaupunkilaisia. Mehiläistalous oli 
siis miltei täydellisesti talonpoikien hallussa, ja todettiin, 
että heidän mehiläistietämyksensä oli tuntuvasti parempi 
kuin muiden. Talonpojista 96,4 % käytti vielä pölkkype- 
siä.'59 Kehityksessä oli Pihkovan maakunnassa ensi sijalla 
Petserin kunta ja toisella Irboskan kunta. Petserin lähei- 
sessä Vaartsin kylässä asuneella Maksilla oli erittäin suuri 
ja ajanmukainen mehiläistarha ja jopa kupariset hunaja- 
lingot. Hän oli ostanut Piusan joenvarren niityn ja met- 
sän, jonne mehiläiset vietiin kesäksi. Hänen sanotaan 
käyneen myymässä hunajaa Riiassa saakka. 

Mehiläistarhoissa oli tavallisesti 1-3 pesää, suurim- 
missa 50-65. Yhdestä pesästä saatiin 16-50 kiloa huna- 
jaa kesässä. Hunaja saatiin kennoista perinteisellä taval- 
la survomalla ja puristamalla hunajakennot seulan läpi. 
Vaha myytiin välittäjille tai sulatettuna kynttilätehtaisiin. 


MARE PIHO 


Yksi naula (400 grammaa) vahaa maksoi Pihkovassa 50- 
55 kopeekkaa."°° 

Vuoden 1904 Petserin maatalousnäyttelyn mehiläista- 
lousosastossa esiteltiin erilaisia uusia pesätyyppejä ja näy- 
tettiin, miten sijoittaa pesiä puutarhaan. Erityisesti suo- 
siteltiin matalia ja leveitä kuusilaudasta tehtyjä Dadant- 
Blattin kehyspesiä. Niissä oli mehiläistenhoitajan hel- 
pompaa hoitaa työnsä, ja lämmin ilma liikkui niissä tasai- 
sesti. Yleistä kiinnostusta herätti kuitenkin päreistä tehty 
”kompromissikehys”, joka suositettiin sijoitettavaksi pölk- 
kypesään siirryttäessä pölkkypesistä kehyspesiin, koska 
nopea siirtyminen vaati muuten suuria kuluja. 

Eri mehiläislajit vaativat erilaisia työtapoja. Näinpä me- 
hiläistarhausta harjoiteltiin muun muassa italialaisilla, 
kaukasialaisilla ja paikallisilla niin sanotuilla venäläisro- 
tuisilla mehiläisillä.'* Pitkäkärsäiset kaukasialaiset pystyi- 
vät pölyttämään apilan, jonka viljeleminen oli eläinten- 
pidon kehittyessä tullut ajankohtaiseksi. Petserin luostari 
ottikin käyttöön kaukasialaisrotuiset mehiläiset, sillä ne 
pystyivät lentämään luostarin muurien yli ja olivat luon- 
teeltaan rauhallisiksi tunnettuja. Yleisesti oli kuitenkin la- 
jina niin sanottu tumma venäläinen mehiläinen, joka kyl- 
lä tiedettiin aggressiiviseksi mutta joka oli hyvä meden- 
kerääjä.'*? 

Vuonna 1906 järjestetyt Petserin mehiläistarhausalan 
näyttelymarkkinat olivat asukkaiden parissa hyvin suosi- 
tut. Mehiläistalousohjaaja järjesti työvälineiden myyntiä 
myös maatalousvarastosta ja antoi muuta apua. Vuonna 
1909 julkistettiin Pihkovan kuvernementin Semstvon tie- 
donannoissa kuvernementin kymmenen tunnetuimman 
mehiläistarhaajan nimet. Heidän joukossaan oli Petserin 
ministeriökoulun opettaja M. Skokov, joka johti seitse- 
män Dadant-Blattin mehiläispesätarhan työtä. Tuolta 
ajalta tunnetaan myös ammattimaisia mehiläistarhaajia. 
Yhden mehiläisparven hinta pölkkypesineen oli 5-6 rup- 
laa, mutta kehyspesineen 12-13 ruplaa. Pölkkypesien hu- 
naja oli ulkonäöltään ”epäkaupallista” ja sen hinta oli hal- 
vempi, 18—26 kopeekkaa naulalta (400 grammaa). Kehys- 

pesien hunajaa ostettiin mieluummin, vaikka se oli kal- 
liimpaa, 35—40 kopeekkaa naulalta.'64 

Vuonna 1910 Venäjän Keskusstatistiikan Komitea tut- 
ki Pihkovan kuvernementin mehiläistarhauksen tilaa. 
Tutkimukset osoittivat, että mehiläistarhaus oli yleisintä 
Petserin, Pankavitsan ja Lobotkan kunnassa, siis pääasias- 
sa setokylissä ja Petserin kaupungissa. Vuonna 1911 pe- 
rustettiin Petserin Mehiläistenhoitoseura, jonka jokaisel- 
la jäsenellä oli 20-30 mehiläispesää. Vuosina 1912—1914 
uudenaikaisten mehiläistarvikkeiden myynti kasvoi kol- 
min- tai nelinkertaiseksi, mikä kertoo Setomaan mehi- 
läistarhauksen kehittymisestä. Setomaalla oli 1920-luvul- 
la 1892 mehiläispesää. Varsin usein oli kehys- ja pölkky- 
pesiä tarhassa rinnan. 1930-luvun keskipaikkeilla oli käy- 
tössä myös erityisiä Kullamaan ja Tarton pesiä. Mehiläis- 
tarhauksen edistämiseksi järjestettiin Setomaalla vuosi- 
na 1925—1926 kursseja 13:lla eri paikkakunnalla. Vuonna 
1925 aloitti toimintansa Petserin luostarissa hunajaosuus- 
kunta Uspenia.'5 

Tilastotiedot 
puuttuvat. Kuitenkin on tiedossa, että mehiläishoitajaper- 


myöhemmästä — mehiläistarhauksesta 
heiden määrä väheni eikä ole saavuttanut sotia edeltänyt- 
tä tasoa. Mehiläishoitokauppakin, jossa myytiin kaikkea 
mehiläistenhoitajan tarvitsemaa, lopetettiin Petserissä 
1970-luvun lopulla. Mehiläispesien vieminen Petserin 
ympäristön kyliin jatkui silti vielä sodan jälkeenkin. Mo- 
net pitivät mehiläisiään sukulaisten luona Virossa. Ny- 
kyään muutaman Petserin kaupunkilaisen mehiläiset elä- 
vät Irboskan ja Mölan seudulla, jossa on suuria kukka- 
niittyjä.°° 


Kalastus 


Setomaahan rajoittuu Peipsin suurjärven osa Pihkovan- 
järvi, ja sen koillisnurkkaa hipoo näiden keskelle sijoittu- 
va Lämmijärvi. Nykyään Pihkovanjärvi on Venäjän puolel- 
la lukuun ottamatta Värskan lahtea ja siitä pohjoiseen joh- 
tavaa kapeaa kaistaletta. Lisäksi Setomaalla on muutamia 

pienempiä järviä sekä jokia ja puroja. Võhandunjoen 
suuosa ja Mädajoki ovat Setomaan pohjoisrajalla ja Piusa- 
joki keskellä vanhaa Setomaata, keskiosaltaan nykyisen 
Viron ja Venäjän rajalla. Järvien rannoilla ja niiden lähellä 
sijainneilla Setomaan kylillä oli ammoisista ajoista ollut 
vesiin kalastusoikeus. Pitkä rantaviiva ja myöhempien ai- 
kojen tiheämpi asutus, kymmenet apaja- ja pyyntipaikat 
sekä maan soveltuminen huonosti maanviljelykseen joh- 
tivat siihen, että kalastus muodostui Pohjois-Setomaalla 
tärkeäksi elinkeinoksi. 

Vanhimmat Setomaalta löydetyt pyyntivälineet, atrai- 
met, ongenkoukut ja pronssiset uistinvieheet tunnetaan 
Irboskan Truvorin linnasta ja Irboskan linnoituksesta 
700-1300-luvulta. Osa näistä ongenkoukuista ja neljä 
rauta- ja pronssiviehettä on yhdistetty myöhempiin, vain 
setojen vielä 1800- ja 1900-luvulla tuntemiin pyyntiväli- 
neisiin,'9? mikä viittaa setoihin linnan perustajina tai 
asukkaina. Arkeologi E. V. Salmina kertoi minulle vuon- 
na 2012, että näyttäessään näitä löytöjä Irboskan seudun 
venäläiskylissä hän sai kuulla, että vastaavia pyyntivälinei- 
tä käyttivät vanhat setomiehet vielä 1960-luvulla. Vanho- 
ja pyyntivälineitä olivat myös erilaiset esterakenteet, jot- 
ka tehtiin varvuista tai riwuista ja joiden aukkoihin sijoi- 
tettiin vitsasmerrat. Itsenäisenä pyydyksenä oli vielä 1930- 
luvulla Mädajoella käytössä jo kivikaudella tunnettu kaits, 


liisteistä tehty sivujohdeaitainen katiska.'*8 


1900-luvun 
alussa käytettiin iskukalastusvälineinä vanhoja hankoja 
ja talikkoja. 

Balthasar Russow ja Franz Nyenstädt ylistävät kroni- 
koissaan vuosilta 1584 ja 1604 Peipsin kalaisuutta. Ny- 
kyään Peipsissä elää 37 eri kalalajia. Aikojen kuluessa 
niistä on pyydetty ainakin kuoretta, särkeä, kiiskeä, muik- 
kua, ahventa, matikkaa, siikaa, kuhaa, haukea ja lahnaa.'s9 

Vuonna 1367 venäläiset yrittivät siirtyä kalastamaan 
Peipsijärven länsirannalle, mutta silloin sen estivät Tar- 
ton piispa ja Saksalainen ritarikunta.”° Suuri osa Pohjois- 
Setomaan Pihkovanjärven kalastuspaikoista kuului 1200- 
ja 1300-luvulla Pihkovan ruhtinaskunnalle, Pihkovan 

luostarille ja Pihkovan kirkoille. Osaksi säilyivät myös ta- 
lonpoikaisyhteisöjen maaomaisuus ja kalastuspaikat.”" 
Myöhemmin tsaarit lahjoittivat kalastusoikeuksia myös 
vuonna 1473 perustetulle Petserin luostarille. Pyyntipaik- 
kojen yleisnimitykset olivat isaad ('apajapaikka”) ja tonja 
(kalastuspaikka, satamapaikka’), jotka tarkoittivat luosta- 
rille kuuluvaa kylää maankäyttöoikeuksineen. Erityisen 
usein mainitaan Värskan lahden ympäristön apajapaikat 
Suure-Rösna ja Värska.'?? Peipsin ja Pihkovan järven ran- 
noilla sijaitsivat alkuaan ainoastaan sesonkikalastuksen 
pyyntipaikat. Kalastajakylät olivat rannasta hieman 
kauempana. 

Pihkovan ruhtinaat olivat joko vuokranneet tai lah- 
joittaneet pyyntipaikat luostareille. Koska Pihkovan luos- 
tarien munkit eivät pystyneet käyttämään omaisuutta 
tuottavasti, se annettiin vuokralle talonpoikaiskalastaji!- 
le. Myöhemmin, kun Pihkovanmaa liitettiin vuonna 1510 
Moskovan ruhtinaskuntaan, maa otettiin tsaarin omai- 
suudeksi. Esimerkiksi Peresen kylän kohdalla sijainnees- 
ta apajapaikasta kuului % tsaarille ja 16 luostarille.” Pet- 
serin ja Snetogorskin luostarin edut olivat lujasti sidoksis- 
sa Pihkovanjärven kalastukseen, erityisesti kuoreenpyyn- 
tiin. Arvellaan jopa Snetogorskin luostarin saaneen ni- 
mensäkin kuoreen venäjänkielisestä nimityksestä snetok. 
Petserin luostarin 1600-luvun talousasiakirjoissa on mai- 
nittu käytössä olevia erilaisia kalastusvälineitä sekä pyyn- 
tipaikasta luostarille maksettavan aprakan eli vuokran 
suuruus, joka oli puolet saaliista. Osan kaloista kalasta- 
jat veivät Pihkovaan, jonne oli vesitse 30—40 kilometriä. 

Aikojen myötä järven äärelle syntyi venäläisiä kalasta- 
jakyliä. r700- ja 1800-luvulla kalastusoikeuksia annettiin 
vuokralle venäläisille ammattikalastajille. Venäläiset ka- 
lastivat Pihkovanjärvellä ja Peipsillä; pienemmät järvet ja 
joet puolestaan olivat setojen kalavesiä. Kolpinon saaren 
ja järvenrannan venäläiskylien ammattikalastajien pyynti- 
retket ulottuivat jo 1800-luvun jälkipuoliskolla huomatta- 
van kauas: Suomenlahdelle Kronstadtin luo ja jopa Laato- 
kalle.75 

Erityisen hyvänä kalastuspaikkana pidettiin Värskan 
lahtea. Lahden rannikkoalueella kapeine sisälahtineen on 
erityinen paikallinen mikroilmasto. Matalat, neljästä vii- 
teen metriä syvät ja nopeasti lämpenevät lahdensopukat 
ja tulvivat luhdat ovat erityisen suotuisia kalojen kutemi- 
selle. Lahden seudun tuulten suunnat edistävät tehokasta 
veden vaihtuvuutta. Värskan lahden kalasto onkin verrat- 
tain runsaslajinen. Kalalajien pyyntiajat ja niiden merki- 
tykset ruokataloudessa ovat vaihdelleet. Säynävä on ollut 
suosittu pyyntikala. Tavallisia pyydettäviä olivat hauki, ah- 
ven, lahna sekä pikkukaloista kiiski ja Peipsin kuore.7° 

Kalaisa Värskan lahti oli setokalastajien kantapaikka, 
johon venäläiskalastajia ei päästetty. Oman kalastusalueen 
puolustamiseen setot käyttivät koviakin keinoja. Hyvät 
naapuruussuhteet olivat kuitenkin kehittyneet järvenlä- 
heisten Peresjen ja Lisjan vanhauskoisiin venäläiskalasta- 
jiin; heitä pidettiin sangen rehellisinä ihmisinä.” 

Tärkeä merkitys oli myös kalastuksella pienemmillä 
järvillä sekä joilla. Jokien ja purojen kalastusoikeuteen liit- 
tyi velvollisuus pitää kunnossa ranta ja pyyntipaikka. Seto- 
maan pienet järvet ja joet olivat kyläyhteisöjen, valtion ja 
kartanoiden omistuksessa. Esimerkiksi Määsovitsan jär- 
vi oli 51 isännän yhteisessä omistuksessa. Valtiolle kuu- 
luvien järvien kalastusoikeuksia annettiin vuokralle. Sala- 
kalastustakin harjoitettiin, ja kiinni joutuneita sakotettiin 
ankarasti. Esimerkiksi vuosina 1911-1912 eräs Mõlan jär- 
vellä kalastanut Pihkovanjärven venäläiskylän Amossovan 
asukas sai 340 ruplan sakot, joka tuolloin oli huomattava 
rahasumma.” Talonpoikaisilla rannanomistajilla oli va- 
paa kalastusoikeus aina neuvostoaikaan asti. Tämä kalas- 
tusoikeus annettiin yleisesti vuokralle, ja vuokra makset- 
tiin kaloina. Viron saatua takaisin itsenäisyytensä on ka- 
lastusoikeus palautettu rannanomistajille. 

Kalastus yltyi usein ryöstökalastukseksi. Erityisesti se 
kohdistui kuivattavaan pikkukalaan, jota kutsuttiin mai- 
maksi (muikkuja, smoltteja). 1800-luvun alkupuoliskolla 
sen pyynti kiellettiin Liivinmaalle kuuluvassa Peipsin osas- 
sa 25 vuodeksi ja kuivatusuunit hävitettiin. K. E. von Baerin 

johdolla toimineen komission tutkimustuloksien perus- 
teella annettiin Venäjällä vuonna 1859 keisarillinen mää- 
räys, jolla muun muassa kiellettiin maiman pyynti Peip- 
sistä ja Pihkovanjärvestä sekä maiman kuivatus ja myyn- 
ti. 79 

Kuoreen pyynti oli Peipsillä ja Pihkovanjärvellä tär- 
keää todennäköisesti jo ammoisina aikoina, koska kuo- 
reella on erityinen sijansa Venäjällä ortodoksisuuteen 
kuuluvien pitkien paastojen takia. Kirjallisia tietoja kuo- 
reenpyynnistä on Pihkovan historiakronikassa jo vuodel- 
ta 1626.° Kuoretta pyydettiin vanhoina aikoina miltei 
pelkästään Pihkovanjärvellä, joka Gustav Ränkin mukaan 
todennäköisesti on vaikuttanut Peipsinkin kalastukseen 
ja pyydyksiin.' Myöhempinä aikoina kuoretta pyydettiin 
talvella ja keväällä Peipsillä, syyskuussa Pihkovanjärvel- 
lä.'82 Eniten kalaa saatiin talvella. Miltei kaikki pyydetty 
kuore kuivattiin rannalla sijaitsevissa kuoreenkuivatus- 
laitoksissa, joista kussakin saattoi olla monta kymmentä 
uunia. Yksi kalastajaperhe saattoi roo puudan (1600 ki- 
lon) kuoresaaliilla tyydyttää 5-6 sisämaan kylän tarpeet.3 
Kuivattu kuore tunnettiin kaukanakin sisämaassa, mutta 
enimmäkseen sitä myytiin Pietariin ja Moskovaan. Vuon- 
na 1859 annettu määräys lopetti kuivatuksen puoleksi 
vuosisadaksi — sikäli kun sitä noudatettiin ja uunit todel- 
la hävitettiin. 

Venäläisten ansiosta Pihkovanjärvellä ja Peipsillä pyyn- 
tivälineet ja -tavat monipuolistuivat, ja he kehittivät myös 
kuoreenpyynti- ja -kuivatustekniikkaa. Peipsin ja Pihko- 
vanjärven ammattikalastus onkin ollut enimmäkseen ve- 
näläisten käsissä. Setomaan venäläiset ammattikalastajat 
kalastivat artteleina (druzina), joihin kuului jopa 36 ihmis- 
tä. Kalastukseen osallistuivat myös naiset. Kullekin vuo- 
denajalle ja kalalajille oli omat pyydyksensä. Kuoreenpyyn- 
ti tapahtui suurilla ja tiheillä kuorenuotilla. Myöhemmin 
otettiin käyttöön kuoremerrat.'+ Talviseen jäältä kalastuk- 
seen osallistui myös yksittäisiä sisämaan setoja, joilla oli 
hevosia. Muutamat Värskan lahden ympäristön setokylien 
asukkaat, joilla ei ollut suuria kalastusveneitä, matkasivat 

talvisin hevosilla lähes sadan kilometrin matkan kalasta- 
maan Võrtsjärven jäältä. 

Lobotkan setokalastajilla on ollut käytössä kalastusve- 
neet, lootsikud, joita rakennettiin 1800-luvun lopussa ja 
1900-luvun alussa. Veneitä oli kahta tyyppiä: kaareva- ja 
tasapohjaisia. Tasapohjaiset olivat pienempiä ja niitä pi- 
dettiin tyypiltään vanhempina, kaarevapohjaisissa oli 
myös purjeet. Rösnan kylän setomiehet, jotka niitä vielä 
1900-luvun alussa rakensivat, saivat veneenrakennusma- 
teriaalin joko vaihtokauppana kalaa vastaan tai rahalla os- 
taen Oravan kartanon metsistä, erityisesti Ilumetsasta. 
Pienemmillä järvillä käytettiin kahdesta kaukalosta yhdis- 
tettyjä veneitä. Tällaisia yhden henkilön veneitä kutsut- 
tiin nimellä kamja, ja niitä oli käytössä Utsön järvellä vie- 
lä 1990-luvulla ja setojen Kraasnan siirtokunnassa vuon- 
na 2005.° 

Vuonna 1920 Moskovan ja Pietarin suunnan markki- 
nat menetettiin, mikä teki ammattikalastuksen asemasta 
Peipsillä ja Pihkovanjärvellä epävarman. Kalastajien omien 
arvioiden mukaan markkinoille saatiin saaliista vain vii- 
dennes entiseen verrattuna. Kalastajat muodostivat kalas- 
tusyhtiöitä, saivat apua valtiolta ja rakensivat jääkellareita 
kalan säilyttämiseksi. Myös kuoreenkuivatusuunit olivat 
edelleen käytössä. Muutaman vuoden kuluttua tilanne va- 
kiintui, ja kalan ulkomaanmarkkina-alueiksi kehittyivät 
Saksa, Puola, Ruotsi ja Neuvostoliitto.'7 1900-luvun puo- 
livälissä alkoi teollinen kalastus ja Krupan kylään raken- 
nettiin suuri kalakombinaatti. Käyttöön tulivat aktiiviset 
pyydykset trooli ja pikkunuotta, mutnik. 

Gustav Ränkin vuonna 1934 laatimassa kartassa on 
Setomaalla Pihkovanjärven rantamilla ja saarilla 19 venä- 
läistä ja kymmenen virolaista kalastajakylää. Näistä ”viro- 
laisista” kylistä kahdeksan on selvästi setoenemmistöisiä. 
Toomasmäellä asui Jakob Hurtin mukaan Liivinmaan vi- 
rolaisia, ja Peresi oli hänen mukaansa, kuten nykyäänkin, 
venäläiskylä, jossa asui myös Liivinmaan virolaisia.'8 Se- 
tojen kalastajakylät sijaitsevat Värskan lahden ympärillä ja 
Vöhandunjoen suun seuduilla. Saalista käytiin Setomaan 

kylistä ostamassa ja vaihtamassa suoraan kalastajilta. Sitä 
myös vietiin Petserin kalatorille ja kuivattuna kauemmak- 
sikin, aina ulkomaita myöten. Venäläiskalastajat veivät 
kalojaan Petseriin säkeissä tai konteissa kantaen polkuja 
pitkin, setot hevosvankkureilla.'9 

Setot ovat kalastaneet pääosin lisäansioksi tai kotitar- 
peiksi. Herbert Tampere tosin mainitsee vuonna 1956, 
että Pihkovanjärven äärellä on rivi setojen kalastajakyliä, 
jotka kuuluivat enimmäkseen Petserin luostarille ja suo- 
rittivat sille luontaisvelvollisuuksia. Tampere ei mainitse 
kylien sijaintia, mutta kyseessä tuskin voivat olla muut 
kuin Värskanlahden kylät. Nämä kalastajat ulottivat hä- 
nen mukaansa pyyntiretkiään myös Peipsille ja pitivät py- 
sähdyspaikkoinaan Piirisaarta ja Kodaveren rantaa.'9° Ka- 
lastusoikeuden omistavat setot saattoivat myös antaa 
vuokralle paitsi kalastusoikeuksiaan myös omia veneitään 
ja kalastusvälineitään. Gustav Ränk olettaa, että setot ovat 
jättäneet rantavedet enemmän tai vähemmän käyttämät- 
tä, koska edes rannikkokylässä asuva seto ei ollut kovin- 
kaan innokas kalastaja vaan osti 1930-luvun alussakin 
mieluummin kalansa naapuriltaan venäläiseltä sen sijaan 
että olisi itse kalastanut.'9" 

Setomaan joissa ja puroissa on myös ravustettu. Erityi- 
sesti Pelskan ja Mitkavitsan purot olivat tunnettuja ravus- 
tuspaikkoja. Pyynti hiipui 1960-1970-luvulla, koska ravut 
vähenivät ryöstöpyynnin ja vesien saastumisen vuoksi. Jo- 
kihelmisimpukan helmien pyynnistä Pohjois-Setomaan 
Mustjöella on hajanaisia tietoja. Helmiä pyysivät etupääs- 
sä naiset ja lapset. Helmet myytiin markkinoilla, Petserin 
luostariin tai Pihkovan kirkkoihin ja luostareihin, joissa 
niillä koristeltiin ikoneita. Venäläisnaisilla oli tapana käyt- 
tää jokihelmiä kaulaketjuissa ja korvakoruissa.'9? 


Käsityötä ja teollisuutta 


Petserissä tiedetään 1500-luvulla olleen leipureita, teuras- 
taja, kalakauppias, kolme räätäliä, suutari, luostarin kan- 
kuri, kivenhakkaaja, seppä, saviastioiden tekijä, veneen- 


MARE PIHO 


veistäjä, saunanpitäjä ja kaksitoista kauppiasta. Tuotteita 
valmistettiin ja myytiin paikalliseen tarpeeseen." Amma- 
teista saa tietoa myös haudoista. Petserin luostarin hau- 
takatakombeihin on aikanaan haudattu munkkien lisäksi 
myös Petserin kaupungin ja lähiympäristön asukkaita, ja 
1600-luvun loppupuoliskon ja 1700-luvun alun kivisissä 
hautalaatoissa on mainittu ainakin seuraavat haudattujen 
ammatit: seppä, kynttilänvalaja, parkkari, puuseppä, tava- 
rankuljettaja ja vihannestarhuri. 

P. Jakuskinin mukaan Petserissä toimi 1800-luvun 
keskipaikkeilla neljä pientä kahden työläisen nahkurin- 
verstasta ja jalkineita ompeli 59 suutaria. 1900-luvun 
alusta on Petserin kunnasta tiedossa 104 suutaritaloutta, 
joissa tekivät työtä myös vaimot ja oppipojat.'9 Toisena 
nahanmuokkauskeskuksena oli Setomaan pohjoisrajalla 
Vööpsussa toiminut Voldemar Kundin nahanparkitsimo. 
Siellä parkittiin vedenpitävää nahkaa, jota myytiin Petse- 
rin suutareille. Nämä valmistivat siitä reiteen asti ulottu- 
via niin kutsuttuja kalastajansaappaita, joita ostettiin Pih- 
kovanjärven ja Peipsijärven rannikon kalastajakyliin. 

Setomaan vesimyllyissä jauhettiin jauhoja ja valmistet- 
tiin erilaisia suurimoita. Myllyjen omistajina olivat kylä- 
yhteisöt, kartanot ja Petserin luostari, ja valtaosa niistä oli 
annettu vuokralle. Kussakin myllyssä työskenteli kaksi tai 
kolme mylläriä. Myllyissä myös vanutettiin villakankaita, 
joita setot käyttivät päällysvaatteiden ompelemiseen. Tie- 
toja suuriputouksisilla Smolinan purolla ja Optjokin joel- 
la olevista myllyistä on jo 1600-luvulta.'95 Muutaman myl- 
lyn yhteydessä oli myös paja. Pankavitsan kartanolla oli 
myös tuulimylly, joka oli toiminnassa vielä 1900-luvun al- 
kupuoliskolla. 

Saviastioiden, mustien ”kurapatojen” (viroksi poripo- 
tid), valmistamisesta muutamassa Setomaan venäläisky- 
lässä on tietoja 1800-luvulta lähtien. Valmistetut uuni- 
padat myytiin kaikki paikallisille: liesiä ei vielä käytetty, 
vaan kaikki ruoka valmistettiin uunissa tai avotulella. Se- 
tot alkoivat valmistaa saviastioita vuoden 1910 paikkeil- 
la, kun Mihail Lüüs rakensi Väike-Puravitsan kylään 

ensimmäisen saviastiaverstaan. V. Niidun mukaan Pet- 


serin maakunnan alueella on 1900-luvun alkupuoliskol- 
la ollut 18 saviastiaverstasta, enemmistö niistä Saatsen ja 
Petserin kunnissa. Kaikkein tiheimmin niitä oli keskitty- 
nyt Saatsen kunnan Perdagun kylään, jossa toimi seitse- 
män verstasta varta vasten rakennetuissa rakennuksissa. 
Petserin saviastiatehtaissa valmistettiin ainoastaan lasi- 
tettuja saviastioita. Monet verstaat toimivat 1940-luvun 
loppuun asti. Kaikkein kauimmin, vuoteen 1958, toimi I. 
Pliinin tehdas Perdagun kylässä.'9* 

Pankavitsan, Petserin, Lobotkan ja Irboskan kunnista 
on 1880-luvulta tiedossa 58 kyläseppää. Monet heistä oli- 
vat opiskelleet sepän ammatin Liivinmaan ja Kuurinmaan 
kuvernementeissa.'97 Osa oli oppinut ammattinsa Petse- 
rin luostarissa. Sepät valmistivat taloudessa tarpeellisia 

Naisia ja tyttöjä 
Vömmorskin 
kylässä 
vesimyllyn 
edessä vuonna 
1913. ERM. 


tavaroita, kuten arvostettuja kirveitä ja lukkoja, peltotyö- 
kaluja sekä ristejä hautausmaille. Sepät myös kengittivät 
hevosia ja korjasivat työvälineitä. Monilla sepillä oli oma- 
tekoiset työkalut, varakkailla Ruotsista hankitut. Sepän 
apuna työskenteli tavallisesti myös työn tilaaja. Mölan ky- 
lässä tiedetään toimineen myös asesepän, ja muutamat 
sepät valoivat yksinkertaisia tinasormuksia. Myöhemmin 
seppien lukumäärä väheni. Kaksi viimeistä yksityispajaa, 
joissa kengitettiin hevosia, toimi Petserin tuntumassa 
olevassa Kuntsakörran kylässä ja Petserin esikaupungis- 
sa Kuznetsnajan kadulla vielä 1950-luvun puolivälissä. 
Irboskan seudun seppien toiminta loppui 1960-luvulla. 
Muutamat sepät työskentelivät kyllä vielä yksityisesti puo- 
lisalaa, mutta tavallisesti sepät olivat neuvostoaikana kol- 
hoosin tai sovhoosin seppinä. 

1800-luvulla ja 1900-luvun alkupuoliskolla työskente- 
li Pankavitsan seudun kylissä mestareita, jotka valmistivat 
erilaisia puuastioita, rukkeja, vankkureita rattaita, rekiä, 
mehiläispesiä, ovia, pulpetteja ja haravia sekä puisia ruo- 
ka-astioita. Lukin kylässä tehtiin ikkunanpuitteita, ovia, 
tuoleja ja pöytiä, Nutretsovan kylässä puolestaan rukkeja, 
arkkuja ja kaappeja.'9 Setot ovat valmistaneet myös eriko- 
koisia pärekoreja. 

Tiirhannan kylässä harjoitettiin kalkinpolttoa. Miehiä 
työskenteli 1800-luvun jälkipuoliskolla ratatöissä ja syk- 
syisin Räpinan ja Vastseliinan kartanoissa pellavatyössä. 
Setot kävivät satunnaistöissä Virossa ja Latviassa, venäläi- 
set taas Pihkovan ja Pietarin kuvernementissa ja Pietarin 
kaupungissa. 


Tiilitehtaan 
hevoskierto 
Saaboldan 
kylässä 
vuonna 1912. 
ERM. 

Setomaalle syntyi kaivannaisteollisuutta 1900-luvulla. 
Vanhassa-Irboskassa toimi viisi kipsinkäsittelytehdasta, 
joissa työskenteli sesonkiaikana jopa 700 ihmistä. 1800- 
luvun lopulla Petserissä toimi kaksi tiilitehdasta, joista 
toisen omistaja oli seto. 1900-luvulla Matsurin kylässäkin 
toimi lyhyen aikaa tiilitehdas, minkä lisäksi pieniä tehtai- 
ta oli myös kartanoissa. Piusassa on 1900-luvulla kaivettu 
hiekkaa lasiteollisuuden tarpeisiin, mistä ovat jääneet jäl- 
jelle kuopat ja turistinähtävyytenä tunnetut monikerroksi- 
set hiekkaluolat, joissa talvehtii useita lepakkolajeja. 

Vuosina 1913-1914 Petserissä oli viisi kipsitehdasta, 
kuusi sahaa, neljä tiilitehdasta, kolme nahkatehdasta 
ja kolme viinatehdasta.99 Petseristä tiedetään 1800- ja 
1900-luvun vaihteesta hatuntekijöitä ja ompelijoita, hopea- 

seppiä ja ikonimaalareita. Petserin lähellä Vömmorskin 
kylässä toimi vuodesta 1935 vuoteen 1941 Petserin raken- 
nus- ja keramiikkateollisuuskoulu, myöhemmältä nimel- 
tään Petserin Teollisuuskoulu. 

Monet setonaiset valmistivat 1960- ja 1970-luvulla vil- 
lapuseroita jo eräänlaisena vaihetyönä: osa naisista teki 
neulekoneella puseron osat, toiset neuloivat käsin etu- 
kappaleisiin leveät koristeosat ja kolmannet ompelivat 
puseron osat yhteen. Näitä puseroita vietiin myyntiin Le- 
ningradiin ja lähetettiin myytäviksi myös postipaketteina 
Moskovan seudun pikkukaupunkeihin. Sodanjälkeisenä 
aikana Petserissä toimi parinsadan työntekijän trikooteh- 
das. 1980-luvulla tehdasta laajennettiin tuntuvasti ja ra- 
kennettiin uusi tehdasrakennus. 


Rajamaan kaupankäynti 


Setomaan läpi on satoja vuosia kulkenut tärkeitä kauppa- 
teitä. Hansakaupassa olennaista osaa näytellyt Pihkova oli 
itsenäisyytensä aikana itsenäinen vapaakauppa-alue, jolla 
ei ollut tullimaksuja. Vuonna 1510 tapahtunut Pihkovan- 
maan yhdistäminen Moskovan ruhtinaskuntaan vaikutti 
olennaisesti väestön kauppa- ja taloustilanteeseen. Huoli- 
matta 1500- ja 1600-luvun vaihteen tullimaksujen käyt- 
töönotosta, kaupankäyntikielloista ja Moskovan säätämis- 
tä epäsuotuisista laeista Pihkova kykeni säilyttämään tär- 
keän aseman kotimaan- ja ulkomaankaupassa. Aktiivinen 
kauppavaihto jatkui koko 1600-luvun ajan. Suurilla vuosi- 
markkinoilla, jotka pidettiin Pihkovassa kerran vuodessa 
ja jotka kestivät kaksi viikkoa, oli merkittävä rooli niin ko- 
timaan kuin ulkomaan kaupassa. Markkinat erosivat joka 
viikko toimivista toreista ja paikallisistakin markkinoista 
siinä, että vuosimarkkinoilla muiden kaupunkien kauppa- 
miehillä oli samanlaiset kaupankäyntioikeudet kuin pai- 
kallisilla. Pihkovanmaan vuosimarkkinoilla kävi kaup- 
piaita monista Venäjän kaupungeista, minkä lisäksi sin- 
ne toivat omia tuotteitaan myös talonpojat sekä liettualai- 
set ja saksalaiset.?°° 

Petserin sijainti rajan lähellä ja kauppateiden varrella 
teki siitä paitsi tärkeän kaupankäyntipaikan myös tärkeän 
vienti- ja tuontitavaran risteyskohdan. Osa Englannista 
tulevasta Pihkovan, Novgorodin ja Moskovan tinakaupas- 
ta kulki Setomaan läpi. Petserin kautta kävi myös osa Mos- 
kovan ruhtinaskunnan pellavakaupasta. Petserissä tiede- 
tään olleen tulli 1600-luvulta lähtien. Hollantilaisen 
N. Wittsenin matkakuvauksen mukaan Hollannin lähetti- 
läät pysähtyivät vuoden 1664 marraskuussa Petserin ”raa- 
tihuoneessa ja tullissa, ja vaakahuoneessa seisoivat heil- 
lä hevoset”.?** Vuonna 1662 tiedetään Petserin asukkaan 
Ivaska Vömorskin myyneen 200 puutaa (3200 kiloa) hu- 
najaa Pihkovan kauppiaille; tämän liiketoimen yhteydessä 
ostettiin tavaraa myös Lyypekin, Narvan ja Ruotsin kaup- 
piailta.?*? Ivaska Vömorsk, setojen joukossa Võmmorski 
Ivvan, oli setosyntyinen kauppias Vömmorskin kylästä, 
joka on viiden kilometrin päässä Petseristä. 

Petseriläisten kaupankäynti oli luonteeltaan vaihto- 
kauppaa. Paikalliset ihmiset kävivät kauppaa Riiassa, Tal- 
linnassa ja Narvassa.” Suuri osa kaupasta oli kuitenkin 
Petserin linnoituksen streltsien eli henkivartijakaartin jä- 
senten käsissä, joita Moskovan ruhtinaskunta lähetti Pet- 
seriin linnoituksen varusväeksi 1560-luvulla. Streltsit var- 
tioivat myös valtion varastoja ja 1700-luvun suureen Poh- 
jan sotaan asti myös rajaa. He olivat vapautettuja verois- 
ta ja heillä oli paljon muitakin privilegioita, heidän jälke- 
läisillään oli esimerkiksi oikeus käydä luostarin saunassa 
vielä 1900-luvulla. 

Vuodelta 1693 on tieto, että Laossinan kylän (seto) 
asukkaat purjehtivat budaroilla, suurilla kauppapursilla, 
Pihkovasta Narvaan ja takaisin ja kävivät kauppaa kalalla, 
suolalla ja viinillä. Tööganitsan kylässä puolestaan kudot- 
tiin pellava- ja villakankaita ”omaksi tarpeeksi ja myyn- 
tiin”.?4 

Suolakauppaa käytiin Baltian maissa jo ennen 1100- 
lukua.?% Rajakaupunki Petseriin rakennettiin suuret suo- 
lavarastot. Suolan myynti oli tuolloin valtion monopoli: 
suolavarastoja ja suolakauppoja vartioi sotaväki. Ensim- 

mäinen tieto Petserissä sijaitsevista valtion viinakaupois- 
ta, suolakaupoista ja postitalosta on peräisin vuodelta 
1693.?* Petserissä oli myös runsaasti muun kauppatava- 
ran välitysvarastoja. Suuren Pohjan sodan aikana Ruot- 
sin sotaväki poltti Petserissä sijaitsevat varastorakennuk- 
set, joissa oli suuri määrä kankaan kutomiseen tarkoitet- 
tua hamppua. Palo kesti monta kuukautta. Samalla paloi 
myös manufaktuuri, jossa valmistettiin erityisen vahvaa, 
vedenpitävää juhtinahkaa.?” 

Suuren Pohjan sodan jälkeen Pihkovanmaalla Liivin- 
maan suuntaan olevista kolmesta sisämaantullista kaksi 
sijaitsi Setomaalla: Irboskassa sekä kolmen kilometrin 
päässä Petseristä olevassa Tailovan kylässä. Vuodesta 1720 
lähtien tulleissa työskentelivät kiinteäpalkkaiset valtion 
virkamiehet. Vaikka Tailova mainitaan rajalla olevien tul- 
liasemien rekisterissä ensi kertaa vasta vuonna 1755, se 
oli olemassa jo aikaisemmin. Tailovan tullin asiakirjat 
laadittiin Petserin luostarissa, jonka vaakahuoneessa ta- 
vara myös punnittiin. Tullin kautta vietiin ”meren taakse” 
sekä Tarttoon, Tallinnaan ja Riikaan ”oman isännän tava- 
raa” monista Venäjän kartanoista ja jopa Pohjois-Venäjän 
luostareista sekä Pihkovanmaalta. Tavarakuormastoissa 
oli 30-40 hevosta. 

Merenrannikon satamiin vietävää tavaraa ostettiin 
myös paikallisilta pikkukauppiailta ja markkinoilta. Ak- 
tiivisia myyjiä olivat myös Petserin luostarin talonpojat. 
Esimerkiksi vuonna 1748 eräs Petserin luostarin talon- 
poika myi pihkovalaiskauppiaalle ”omat kasvattamansa 
6 sarvieläintä 15 ruplasta”. Tailovan tullin kautta vietiin 
Liivinmaalle humaloita, hunajaa, tervaa, voita, sulatettua 
sian-, lampaan- ja naudanrasvaa, kalaa, lihaa, savustettuja 
naudankieliä, karhunlihaa, hamppu-, pellava- ja ruokaöl- 
jyä, saippuaa, rasvakynttilöitä, jauhoja, metsäpähkinöitä, 
metsälintuja ja runsaasti erilaisia kankaita. Eräs Vologdan 
kauppias vei Liivinmaalle 140 paria rukkasia, 200 hattua, 
220 sarvesta valmistettua kampaa, 120 nahkavyötä, 180 
paria keltaisia nahkajalkineita sekä satuloita ja muuta he- 
vostarpeistoa. Värjättyjen kankaiden määrä oli tuhansia 

metrejä. Kauppiaat Derptin eli Tarton kunnasta toivat 
myytäväksi tervaa, paperia, lasituotteita ja rohtoja, har- 
vemmin viiniä? 

Pihkovassa oli 1700- ja 1800-luvulla jokasyksyiset ome- 
namarkkinat 1.—7. lokakuuta. Niillä myytiin yksinomaan 
omenoita luostarien, kartanoiden ja talonpoikien puutar- 
hoista. Suuri ”talonpoikien kokoontuminen” tapahtui 
myös ensimmäisenä helluntain jälkeisenä pyhänä, kun 
Petserin luostarin ristisaatto ennätti Pihkovaan. Tuona 
päivänä pidettäville käsityömarkkinoille talojen naiset toi- 
vat myyntiin kankaita, pyyheliinoja ja lankaa. Tiedetään, 
että ristisaaton mukana liikkui aina paljon paikallista kan- 
saa. Markkinoiden vaikutusalue oli laaja ja ulottui myös 
Setomaalle. 

Tärkein tuontitavara oli 1800-luvulla edelleen suola, 
jota tuotiin Peipsiä ja Pihkovanjärveä pitkin Narvasta ja 
Tallinnasta. Vuonna 1820 rakennettiin Petseriin uudet 
suolavarastot poltettujen varastojen entiselle paikalle Pih- 
kovankadulle arkkitehti F. Jabsin suunnitelmien mukaan. 
Suolavarastojen ympärille rakennettiin korkea hirsiaita, 
jonka porteille tuli suolakauppa ja vartijoiden talo.?*9 Kos- 
ka Venäjällä oli 1800-luvun loppupuoliskolle asti voimas- 
sa suolan myynnissä valtion monopoli, oli salakauppa 
yleistä. Se oli erityisen tuttua järvenrannan kylissä, ”suo- 
latiellä” Narvasta Pihkovaan pitkin Peipsiä ja Pihkovan- 
järveä. Salakauppana tuotiin myös viinaa Liivinmaan kar- 
tanoista, joissa toimi jo 1700-luvulla pirtutehtaita. Huo- 
mattavasti Pihkovan kuvernementin tasoa alhaisemmat 
hinnat tekivät viinanmyynnistä tuottoisaa. 

Pääasiallisina vientituotteina 1800-luvun puolivälissä 
olivat pellava, pellavansiemenet, ruis, kaura, nahat, lum- 
put, kotieläimet sekä kuivatut kuoreet ja liha. Niitä vietiin 
Riikaan, Pärnuun, Tarttoon, Mogiljoviin, Novgorodiin, 
Smolenskiin ja Moskovaan sekä Pihkovan kuvernemen- 
tin kaupunkeihin.” Paikallista hunajaa tuotiin markki- 
noille puisissa astioissa. Mehiläisvahaa ostivat Pihkovan 
luostarit, myöhemmin myös Petserin luostari, johon ra- 
kennettiin kynttilätehdas. Pietarin-Varsovan rautatien 

valmistuminen vuonna 1862 laajensi Pihkovan kuverne- 
mentin kauppa-aluetta. Vuonna 1889 valmistuneen Se- 
tomaan läpi kulkevan Pietarin-Riian rautatien ja Petse- 
rin rautatieaseman rakentamisen jälkeen alettiin hunajaa 
myydä suurempia määriä Riikaan. Rautatien valmistumi- 
nen lopetti puolestaan pellavan viennin hevoskyydillä Rii- 
kaan. Vuonna 1931 avattiin Petserin-Tarton rautatie. 
Koska kalastajilla ei sesongin aikana ollut aikaa myy- 
dä saalistaan, tuli monista rantaseutujen kylien asukkais- 
ta välittäjiä, jotka ostivat kalastajien saaliin, myivät sitä to- 
reilla sekä veivät kalaa etäisempiin kyliin. Kesäinen ka- 
lansaalis meni enimmäkseen Petseriin ja lähiympäris- 
töön. Tuoretta kalaa saapui Petserin kalatorille joka maa- 
nantai, keskiviikko ja perjantai aamulla kello 6-7. Talvel- 
la kalansaalis oli suurempi, ja kalaa riitti myyntiin myös 
naapurialueille. On tietoja, että Pihkovanjärven rannikon 
kalakauppiaiden retket ulottuivat talvella myös 150 kilo- 


metrin päähän Kraasnan maarahvaan asuinalueelle.?" 

M. Denissovo muisteli vuonna 1994, kuinka kalakaup- 
piaat palasivat värikkäästi kotikyläänsä, viinaa juoden ja 
laulaen: vanhat miehet lauloivat vanhoja rekryyttilauluja, 
nuoremmat tšastuškoja. 

Ruukkusetot, viroksi potisetud, olivat saviastioiden 
myyjiä, jotka itse eivät valmistaneet astioita. Heidän toi- 
mintansa alkoi 1800-luvun lopussa. Alkuun myytiin Tar- 
tossa ja Pihkovassa tehtyjä saviastioita, myöhemmin jo se- 
tomestarienkin keramiikkaa. Ruukkusetot kävivät kaup- 
paa etupäässä Manner-Virossa ja Petserin markkinoilla, 
mutta heidän myyntimatkansa ulottuivat jopa Saaren- 
maalle ja Latviaan. Astiat myytiin rahalla tai vaihdettiin 
viljaan. Valtaosa ruukkusetoista tuli Värskan seudulta, 
jonka hiekkaisessa maassa maanviljelys ei juuri kannatta- 
nut. Ruukkusetoille kehittyi oma alakulttuurinsa. 

Ruukkusetot keräsivät myös lumppuja. Pietari I:n hen- 
kilökohtainen ukaasi Senaatille paperinvalmistukseen 
menevien lumppujen keräämisestä annettiin vuonna 


Saviastioiden 
myyntiä torilla 
Petserissä 
1930-luvun lopulla. 
ERM. 

1720.?? Räpinan paperitehtaan valmistuttua vuonna 1740 
Etelä-Viroon Setomaan lähelle ruukkusetot veivät kerää- 
mänsä lumput sinne. Saviastia- ja lumppukauppa oli tuot- 
toisaa mutta vaivalloista. Sen harjoittaminen oli luontevaa 
juuri setoille, jotka osasivat sekä viron että venäjän kieltä. 
Ruukkusetot myivät lumppuja myös Petserin kauppiail- 
le, joiden varastoissa ne lajiteltiin, leikattiin suikaleiksi 
ja vietiin sitten paperitehtaaseen. Jotkut jopa rikastuivat 
lumppujen myynnillä.?3 

Petserissä oli 1900-luvun alussa yli sata pikkupuotia, 
ja sanonta ”petseriläisen työ on kaupankäynti” kuvaa ti- 
lannetta hyvin. 1800-luvun jälkipuoliskolla nousi Petse- 
rissä esiin useita paikallisia rikkaita kauppiaita, joista yli 
puolet oli setoja. Eräs setokauppias perusti jopa Riikaan 
1900-luvun alussa oman liikkeen, jota hän myöhemmin 
laajensi Berliiniin.” Toista maailmansotaa edeltävänä Vi- 
ron tasavallan aikana Petserin asukkaista 19,3 % kuului 
kauppiasperheisiin, mikä oli ainutlaatuisen suuri luku 

Viron kaupungeissa.” Setonuoria meni 1800-luvun lo- 
pulla ja 1900-luvun alkuaikoina Petserin kauppiaiden pal- 
velukseen oppimaan kaupankäyntiä. Monet heistä avioi- 
tuivat venäläisten kanssa ja jälkipolvet venäläistyivät. Ve- 
näläisten mukaan setoilla oli yleensäkin kaupankäynnis- 
sä etua siitä, että he osasivat sekä viroa että venäjää. Tosin 
myös monet venäläiset ja venäläistyneiden setosukujen 
jälkeläiset oppivat vielä seton kieltä. 


Setomaan markkinat ja Petserin torit 


Petserin markkinat saivat alkunsa Petserin luostarin jär- 
jestämistä ristisaattokirkkopyhistä, joille kokoontui huo- 
mattava joukko pyhiinvaeltajia ja seudun paikallisia asuk- 
kaita. Näistä kehittyivät kahdet suuret vuosimarkkinat: 
kevätmarkkinat, jotka pidettiin suuren paaston kuuden- 
nella viikolla, ja syysmarkkinat Marian päivänä, 28. elo- 
kuuta.?'* Vuodelta 1885 on tietoja jo viisistä vuotuisista 

markkinoista. Novgorodin kuvernööri, kreivi J. von Sivers 
luonnehti Petseriä paikaksi, joka on kuuluisa vain luos- 
taristaan ja markkinoistaan.?? Luostarimarkkinoita pidet- 
tiin muinoin myös Mölan luostarin luona. Luostari kyllä 
suljettiin jo vuonna 1765, mutta markkinaperinne jatkui 
osittain vielä vuoteen 1976: paikallisena kesäisenä kirkko- 
pyhänä, ”Mölan pyhäpäivänä”, myytiin haravia ja sirppejä. 

Setomaan markkinoista merkittävimmät olivat Petse- 
rin markkinat, jotka 1800- ja 1900-luvun vaihteesta lähtien 
pidettiin joka kuun ensimmäisenä sekä 15. päivänä. Pet- 
serin markkinoilla kävivät kauppaa paikalliset talonpojat, 
mutta niille tultiin myös Liivinmaan kuvernementin raja- 
seudun kylistä ja kartanoista. Markkinoitten vaikutusalue 
onkin ollut verraten laaja. Petserinmaan lisäksi siihen ovat 
kuuluneet Räpinan ja Vastseliinan seutu ja vuosimarkki- 
noiden osalta suurin osa Vörumaasta ja Etelä-Tartumaas- 
ta. Markkinoilla kävi runsaasti myös kulkukauppiaita ja os- 
toasiamiehiä pääasiassa Etelä-Virosta, vuosimarkkinoilla 
Tallinnastakin. Petserissä vuosisatojen kuluessa syntyneet 
kaupungin eri osien markkinapaikat kunnostettiin kau- 
punginhallituksen määräyksestä vuonna 1934, ja tärkeim- 
pien tavaroiden myymiseksi muodostettiin kiinteät paikat, 
”torit”."$ Kaupungin keskustorilla myytiin manufaktuuri- 
tuotteita, makeisia ja ruoka-aineita sekä paikallisten suuta- 
reiden valmistamia nahkajalkineita, joita ostivat erityisen 
mielellään järvenrannan kalastajat. Vilja- ja kalatori, por- 
sastori ja nautatori sijaitsivat keskustorin lähellä. Hevos- 
markkinat taas pidettiin kaupungin ulkopuolella. Vilja- ja 
ruokatoreilla myytiin viljaa, perunoita, jauhoja, ryynejä ja 
suurimoita, voita, munia ja lihaa. Viljatorilla myytiin myös 
rukiin, kauran, tattarin, pellavan, sipulin ja muiden viljely- 
kasvien siemeniä. Kesällä myytiin mansikoita, kurkkuja ja 
sipuleita. Niitä vietiin jo 1800-luvun keskipaikkeilla Pieta- 
riin ja Pihkovaan. Kalatorilla myytiin läpi vuoden tuoretta 
ja kuivattua kalaa. Petserin porsastori oli kautta Viron tun- 
nettu runsaudestaan ja edullisista hinnoistaan. 

Sangen mielenkiintoinen oli puutori, jolla myytiin sa- 
viastioitakin. Siellä ostajia odottamassa oli kuormittain 

lautoja, hirsiä ja polttopuita, vankkureita, puuastioita sekä 
erisuuruisia pärekoreja, jotka olivat erityisen haluttuja. 
Mölnikovan ja Ragosinan venäläiskylistä tuotiin markki- 
noille käsin tehtyjä mustia saviastioita, joita käytettiin uu- 
niruokien valmistukseen. Markkinoilla myytiin myös Pet- 
serin ympäristössä sijaitsevissa setojen saviastiatehtaissa 
valmistettuja astioita. Puu- ja saviastioita toivat myytäväk- 
si myös Lauran seudun venäläiset ja latvialaiset. Petserin 
markkinoille on omia tuotteita tuotu myös Haanjasta; eri- 
tyisen tunnettuja olivat piiput.??° 

Markkinoita oli kerran pari kertaa kuussa myös Uuden- 
Irboskan, Vanhan-Irboskan, Lauran ja Rotovan kauppa- 
loissa. Kylämarkkinoista olivat tunnetuimmat lammas- 
markkinoiksi kutsutut Lindoran markkinat, jotka pide- 
tään ennen mikkelinpäivää. Ne ovat ainoat vanhoista 
markkinoista, joita pidettiin läpi neuvostoajan ja pidetään 
yhä? 

Petserin markkinat ja eläintori kiellettiin vuonna 1956, 
mutta 1960-luvun puolivälissä syntyi kansan aloitteesta 
uusi porsastori Tartonkadun päähän, varuskuntaa vasta- 
päätä olevalle tyhjälle aukiolle. Torista tuli nopeasti kuu- 
luisa, ja porsaita käytiin ostamassa laajalta alueelta, Pih- 
kovan seudulta ja jopa Novgorodin alueelta. Kun tämäkin 
porsastori kiellettiin, tultiin noilta alueilta ostamaan por- 
saita suoraan setokylistä, tavallisesti aina samoista tutuis- 
ta taloista. Parin vuoden ajan toimivat vanhan tavaran tori 
ja eläintori yhdessä Petseristä Vömmorskiin päin vievän 
tien varressa, Tsäätsovan kylän luona. 

Markkinoilla on aikojen kuluessa ollut Setomaalla hy- 
vin tärkeä sosiaalinen ja taloudellinen rooli. Kestävä ta- 
loudellinen kehitys oli markkinoiden säilymisen perus- 
ta. Markkinat olivat myös tärkeä kohtaamis-, ajanviete- ja 
huvittelupaikka, ja niillä hoideltiin myös kosinta-asioi- 
ta. Markkinoilla levisivät myös tuoreimmat uutiset, ja 
1700-luvun alkupuolelle saakka myös tsaarin ukaasit ja 
uudet lait kuulutettiin markkinoilla. 

Markkinapäivä 
Petserin 
vanhankaupungin 
kadulla 
1920-luvulla. ERA. 


Kaupankäyntiä Setomaan kylissä 


Venäjän vallan aikana Setomaan maalaiskylissä ei ollut 
kauppapuoteja, vaan kylissä kiersi niin myyviä kuin os- 
taviakin kauppamiehiä. Ruukkusetot kiersivät myös Seto- 
maalla. Puuastioiden kauppiaat vaihtoivat tuotteitaan vil- 
jaan tai rahaan. Laukkukauppiaat, harjukkaat (hafamehe) 
kulkivat jalan ja myivät pikkutavaraa: heissä oli 1800-lu- 
vun lopulla virolaisia, setoja, venäläisiä ja juutalaisia. Si- 
pulia ja sikuria myyvät setot vaihtoivat kauppatavaraansa 
viljaan. Rohtimenostajat myös myivät tavaroita. Juutalai- 
sia kiersi ostamassa nahkoja ja myymässä tavaroita. Venä- 
läiset kalamiehet toivat kalakuormansa kylään ja vaihtoi- 
vat kalaa viljaan tai möivät rahalla, vanhastaan kävi erityi- 
sesti kuore- ja kiiskikauppiaita.??? 

Kalanmyyntiä sisämaahan harjoittivat niin kalastajat 
kuin välittäjätkin. Tässä kaupankäynnissä vallitsi alueelli- 

nen markkinajako: sisämaassa vaihdettiin yksi astia kalaa 
yhteen astiaan viljaa, kun taas Pihkovanjärven ympäris- 
tössä vaihdettiin kalaa myös polttopuihin. Vuonna 2007 
80-vuotias Veera Hirsik muisteli: ”Isä latoi puukuorman 
vankkureihin ja ajoi kalaa ostamaan.” Myös N. Laanetun 
muistelmien mukaan vaihdettiin talvella heinää ja poltto- 
puita kalaan Kulknan (Kolpinon) saaressa. Muistitiedon 
mukaan kalaa vaihdettiin myös hamppulankaan, koska 
hamppua pidettiin pellavaa kestävämpänä kalaverkoissa. 
Kalaa on vaihdettu myös villaisiin kudottuihin kintaisiin 


ja sukkiin.?3 


Leivät ja piirakat 


Ruokakulttuuria pidetään usein keskeisimpänä etni- 
sen ryhmän tunnusmerkkinä. Setojen ruokakulttuuriin 
vaikutti suuresti ortodoksisuus, johon kuuluvat usein 

toistuvat ja pitkät paastokaudet. Setojen ruoka oli pääosin 
hitaasti valmistuvaa uuniruokaa. Tsaarinvallan aikana 
joskus vallinneet kesäiset uuninlämmityskiellot vaikutti- 
vat ruokien valmistusaikoihin ja myös lajeihin; setojen 
kesäruokana tunnettu on esimerkiksi jäljempänä kuvat- 
tu kylmä keitto. 

Kuten monella muullakin pohjoisella maanviljelyskan- 
salla oli myös setoilla pääasiallisena ravinnonlähteenä 
ruisleipä. ”Se oli koko ruuan ja elinvoiman symboli. Lei- 
pää tuli kohdella kunnioittavasti.”??4 Leipää ei saanut pu- 
dottaa maahan eikä ”muulla jumalattomalla tavalla käsi- 
tellä”, kuten 79-vuotias setonainen Petserin Varvaran kir- 
kossa kertoi. Nälänhädän aikana lisättiin leipäjauhoihin 
akanoita tai joskus hienoksi jauhettua jäkälää. Tällaista 
leipää kutsuttiin nimillä hädäleib, näläleib eli 'hätäleipä, 
"nälkäleipä. Taikinaan voitiin lisätä myös seulan läpi hie- 
noksi hierottuja keitettyjä perunoita, jolloin leipä pysyi 
kauemmin tuoreena. 

Ruisleipä tehtiin vuorokauden ajan hapatetusta haa- 
leaan veteen sekoitetusta taikinasta. Juurena oli edellises- 
tä taikinasta jätetty hapantunut taikinanpala, juurötis, jota 
säilytettiin pellavapyyhkeen sisällä. Taikinan vaivaaminen, 
sökminö ('sotkeminen'), oli raskasta työtä, mutta hyvin 
vaivatusta taikinasta tuli hyvä leipä. Leivät olivat soikeita. 
Ennen uuniin panemista leipä silotettiin märällä kädel- 
lä tasaiseksi ja painettiin kädellä ”ristinmerkki”, toisinaan 
neljä syvennystä. Yksi leipä saattoi painaa jopa neljä kiloa. 
Se pantiin uuniin ja otettiin uunista pitkävartisella pui- 
sella leipälapiolla. Ennen leipien uuniin panoa emäntä 
usein paistoi kuumalla uuninedustalla lapsille leipätaiki- 
nasta pienet pyöreät kakkarat (vatsk). Niitä kastettiin voi- 
sulaan ja syötiin lämpiminä. Ennen vanhaan leipää pais- 
tettiin kerran viikossa. 

Ruisleipätaikinasta paistettiin myös piirakoita (piirak), 
jotka kuuluivat pito- ja hääruokiin. Piirakoita leivottiin 
sekä avonaisina että umpinaisina, joissa täyte oli koko- 
naan taikinan sisässä. Täytteet vaihtelivat: leivottiin niin 
porkkanapiirakoita (pörknapiirak) kuin sienipiirakoitakin 

(seenepiirak) sekä tattari-sienitäytteisiä (tatrigupiirak) ja 
uusimpana riisi-munatäytteisiä piirakoita (riisipiirak). 
Maistuvana ruokana muistettiin hampunsiemenpiirakat, 
joiden täytteeseen lisättiin sianrasvaa.?5 Umpinaisia ka- 
lapiirakoita nimitettiin kalalajin mukaan ja niitä paistet- 
tiin tuoreista suurehkoista kaloista. Ne olivat aina soikion- 
muotoisia paitsi kuore- ja ohraryynitäytteinen kuorepii- 
rakka (tindipiirak), joka oli aina pyöreä. Avonaiset piirakat 
olivat kuitenkin tavallisesti marjapiirakoita; kaikkein ta- 
vallisin oli mustikkapiirakka. 

Ruisleipätaikinasta paistettiin myös munalla ja juusto- 
maidolla päällystettyjä kakkaroita (vatsk). Ne olivat pieniä 
ja pyöreitä leivonnaisia, joissa täyte oli keskellä. Seulassa 
hienonnetulla perunalla ja rahkalla täytetty oli kartohka- 
vatsk. Päärynähillolla täytetty oli kruusavatsk, hampunsie- 
mentäytteinen oli siimnevatsk, rahkatäytteinen taas koho- 
piimävatsk. Virolaisilla nämä paistokset olivat nimeltään 
korp, mutta ne tehtiin happamattomasta taikinasta. Setoil- 
la nimitys vatsk on säilynyt, mutta nykyään sitä käytetään 
vetelätaikinaisista, jauhoista, voista, munista ja maidosta 
leivotuista leivonnaisista, joiden päälle lisätään rusinoista, 
omenia tai marjoja. 

Hyvin yleistä oli myös suurten ohukaisten paistami- 
nen. Niitä syötiin aamiaiseksi suolarahkasta valmistetun 
kylmän kastikkeen, kalan tai suolasienten kanssa. 


Keitot ja puurot 


Keittoja oli kolmea lajia. Ensimmäinen oli ruug, 'ruoka”, 
joka oli sakõ ('sakea') eli paksu keitto, vähälieminen liha- 
keitto, kalakeitto tai vihanneskeitto (esimerkiksi herneruug 
"herneruoka, teräruug 'jyväruoka”, kapstaruug ”kaaliruoka'. 
Toinen oli supp soppa”, jota käytettiin ainoastaan mai- 
toon keitetystä puolivetelästä peruna- tai klimppisopasta, 
ja kolmas oli suuliim 'suuliemi”, joka tunnettiin kesäise- 
nä kylmänä keittona sekä paastoruokana. Suuliim-keiton 
pohjana oli kalja (taar), johon keväällä ja kesällä lisättiin 
hienoksi silputtuja sipulinvarsia (sibula), tuoretta kurkkua 

sekä kuivattua kuoretta; tämä oli nimeltään sibulasuuliim. 
Syksyllä ja talvella lisättiin kaljaan hapankurkkua, retik- 
kaa (ritk) ja kuoretta; tämä oli ridasuuliim. Suuliim voitiin 
valmistaa myös punajuuren (peedi) keitinliemestä, johon 
lisättiin tuoretta sipulia ja kurkkua sekä kuoretta; tämä oli 
peedisuuliim. Keittoihin lisättiin joskus myös pellava- tai 
hamppuöljyä. 

Keiton lisäksi paastoaikana syötiin puuroja. Ne olivat 
niin paksuja, että lusikka seisoi niissä pystyssä. Ohraryy- 
neistä, herneistä ja tattarista keitettyjä puuroja syötiin 
pellava- tai hamppuöljyn tai myös kuuman kalaliemen 
kanssa. Kesällä syötiin paljon talkkunaa (kama, tolokna) 
piimän kanssa, paastoaikana veden, myöhäisinä aikoina 
hillon kanssa. Hampunsiemenistä irtosi survomalla hel- 
posti öljyä. Tästä öljyisestä survoksesta ja vedestä valmis- 
tettiin keittoihin lisättävää hamppumaitoa, jonka nimitys 
oli häräpiim 'häränmaito. 

Vihannes-, sieni- ja marjaruoat 


Vihannesruokien valmistamiseen käytettiin kaaleja, sipu- 
leita, kurkkuja, lanttuja, porkkanoita, herneitä, papuja ja 
punajuuria. Paljon syötiin myös perunoita. Peruna tuli 
käyttöön jo 1700-luvulla. Ennen perunan tuloa ja vielä 
sen jälkeenkin kasvatettiin paljon naurista, jota pidettiin 
toisena leipänä. 

Kurkkuja ja kaalia hapatettiin suurissa puutynnyreissä, 
jotka ensin puhdistettiin huolellisesti höyryttämällä kuu- 
malla vedellä, jonka seassa oli katajanoksia. Hapattami- 
sessa käytettiin vielä 1900-luvulla Petserin luostarin van- 
hoja reseptejä, varakkaissa perheissä saatettiin kokeilla 
uusia reseptejä. Kaali voitiin hapattaa esimerkiksi An- 
tonovka-omenoiden kanssa latomalla kerros kaalia ja 
kerros omenoita. 1900-luvun alussa levisi myös keitetty- 
jen punajuurien hapattaminen. Hapatettuja punajuuria 

ja hapankaalia syötiin erillisenä ruokalajina, jonka nime- 
nä oli taarikapsta. Se oli sangen suosittu paastoruoka, jota 
syötiin pellavaöljyn ja kuumien perunoiden kera. Paasto- 
jen aikana valmistettiin myös uuniperunoita pellava- 
öljyssä. Paljon syötiin retikkaa, joka leikattiin ohuiksi sui- 
kaleiksi tai raastettiin, lisättiin pellavaöljyä ja suolattiin 
kevyesti. 1900-luvun alussa tuli käyttöön sokerijuurikas, 
josta keitettiin makeaa hyytelömäistä siirappia.” 

Sieniruuat ja sienipiirakat olivat setoilla arvostettuja 
paastoruokia, mutta muille virolaisille ne olivat tuntemat- 
tomia. Sieniruuat valmistettiin enimmäkseen kuivatuista 
sienistä, erityisesti suosittiin tatteja. Sieniä kerättiin myös 
myyntiin. Setot keräsivät vain madottomia sieniä toisin 
kuin venäläiset, joten setojen sieniä ostivat mieluusti esi- 
merkiksi ravintolat. Naiset keräsivät mustikoita, puolu- 
koita ja karpaloita, joista osa säilöttiin talveksi, osa myy- 
tun. 

Kesällä kalastettuja 
lahnoja kuivumassa 
Otsan talon räystään 
alla Karisillan kylässä 
vuonna 1935. ERM. 


Kalaruoat 


Kalaruoilla oli setojen ruokavaliossa tuntuvasti suurem- 
pi osuus kuin liharuoilla. Christian von Schlegel kuvaa 
tätä 1800-luvun alkupuolella seuraavasti: ”Kalaa saatiin 
paikalla tuoreena, suolattiin samassa paikassa ja vietiin 
kotiin. Jos ei ollut lämmintä, tuotiin kala suolaamattoma- 
na.”? Kala saatettiin suolata vahvasti, mutta myös kevyt- 
suolausta käytettiin. Kevyesti suolattu kala saattoi hapan- 
tua, mutta Setomaan Värskasta on tieto, että hapan kala 
oli joillekuille jopa mieluisampaa kuin tuore. Kaikkein 
vanhin kalan säilömistapa oli sen kuivattaminen puoli- 
kuivaksi, nahkeaksi ja sitkeäksi (vinnutamine) tuulisessa 
ja puolivarjoisessa paikassa. Nahkeiksi kuivattiin lahnaa, 
ahventa ja särkeä, harvemmin haukea. Kalat puhdistettiin 
sisältä ja jätettiin pariksi päiväksi kevyeen suolaan. Sen jäl- 
keen kalat ripustettiin narulle ja kuivattiin katonräystään 


SETOJEN AINEELLINEN KULTTUURI 


https://doi.org/ 10.21435/ skst.1467 


alla kevättuulessa, kun ei ollut vielä kärpäsiä. Tällainen 
kuivattaminen oli työlästä, mutta vaati vain vähän suolaa, 
joka oli vielä 1800-luvun keskivaiheilla kallista. Kuivattua 
kalaa, kapakalaa, on nimitetty yhteisesti nimillä kelt, keldo- 
kala. Arvostettu oli mätiä sisältävä eli kutuaikana pyydetty 
kelt. Pientä kalaa, esimerkiksi kuoretta, saatettiin kuivata 
täysin kuivaksi. 

Kalan nahkeaksikuivattamisessa oli eroja Setomaan eri 
osien välillä: Pohjois-Setomaalla sekä venäläisissä kalasta- 
jakylissä kala kuivattiin suomuineen.?9 Etelä-Setomaalla 
taas kala suomustettiin ennen kuivattamista.?* Paikallisia 
eroja oli myös tämän puolikuivatun kalan ruoaksi valmis- 
tamisessa: Pohjois-Setomaalla keitettiin kalahyytelöä suo- 
muksineen kuivatusta kalasta, koska suomukset olivat 
tarpeen hyytelön hyytymiseksi.?' Kuitenkin hyytelön keit- 
täminen tuoreista kaloista oli siellä tavallisempaa, koska 
asuttiin vii veereh, veden ääressä. Setomaan sisämaassa, 
eteläosassa, pidettiin tuorekalahyytelöä erityisen maistu- 
vana ruokana, koska tuoretta kalaa sai vain markkinoiden 
aikana. 

Eroa oli myös kuivatun kalan keittämistavassa: Poh- 
jois-Setomaalla kala keitettiin perunoiden kanssa samas- 
sa padassa, Etelä-Setomaalla aina erillään. Tällöin keitetty 
kala haudutettiin kermakastikkeessa ja syötiin keitettyjen 
perunoiden kanssa. Tuoreesta kalasta keitettiin keittoja. 
Ruoanlaitosta kirjoittaa Aliise Moora: 


Puhdistettu suuri lahna leikattiin kolmia, pantiin kylmään 
veteen, lisättiin perunaviipaleita, sipulia ja pippuria. Sa- 
moin keitettiin keittoa ahvenista ja hauista. Kuorekeittoon 
pantiin sipulia, pippuria ja laakerinlehtiä mutta vain vä- 
hän perunaa. Erityisen maukkaana pidettiin tuoreista kiis- 
kistä keitettyä kalalientä. Paastoaikana kuuluu kalalientä 
ryypätyn myös puurojen kanssa, koska maidon juominen 
oli kiellettyä.3* 


Setot söivät yleensäkin varsin paljon kalaa. Sen ohella, 
että kalaa ostettiin suoraan kalastajakylistä, sitä saatiin 

markkinoilta ja Petserin suurelta kalatorilta. Koska setoil- 
la oli suuret perheet ja paastot olivat pitkiä — niitä oli kaik- 
kiaan yli 260 päivää vuodessa — oli syödyn kalan määrä 
kunnioitusta herättävä. Setot itse ovat arvioineet kalan 
määrää seuraavasti: Paastonajaksi ostettiin 40-kiloinen 
pytyllinen suolasilakkaa, josta osaa syötiin vielä kesällä- 
kin. Keväällä ostettiin kuivattamista varten 150-450 kiloa 
lahnoja (noin 50-90 kalaa) ja 120-130 kiloa särkiä ja ah- 
venia. Pyyntiaikoina ostettiin ja syötiin vain tuoretta kalaa. 
Esimerkiksi pelkästään tuoretta kuoretta ostettiin jopa 
50 kiloa ja paastoiksi varattiin 40-60 kiloa kuivattua kuo- 
retta.? Kuivattu kuore oli lasten lempiruoka ja niitä syö- 
tiin kuin karamelleja. Kaikkein maukkaimpana kalana pi- 
detiin Setomaalla siikaa, jota syötiin vain tuoreena. Tuo- 
reen kalan ja suolakalan käyttömäärät erosivat paikkakun- 
nittain: tuoretta kalaa syötiin Peipsin ja Pihkovanjärven 
rantakylissä tuntuvasti enemmän kuin muualla. 


Liharuoat 


Koska ortodoksinen uskonto kieltää lihan syömisen paas- 
tonaikana, sitä syötiin viime vuosisatoina Setomaalla pää- 
asiassa talvella, paastojen väliaikoina ja pitoruokana. Koti- 
eläin teurastettiin jonkin merkkipäivän edellä. Pääasiassa 
syötiin sianlihaa, syksyllä myös lampaanlihaa ja keväällä 
vasikanlihaa. Setomaalla kokolihavarasto suolattiin. Tuo- 
reen lihan syöminen oli miltei tuntematon ilmiö. Sitä syö- 
tiin vain eläinten teurastusaikana. Vanhempana lihansäi- 
lytystapana on tunnettu lihan kuivaaminen. Lihan savus- 
taminen alkoi levitä 1900-luvun alussa. 

Kaikkein yleisimmin lihaa käytettiin paksuun keittoon 
(ruug). Lihasta keitettiin myös sylttyä (jaheliha, jauheliha). 
Frityisen maukkaina pidettiin uuniperunoita lihan kans- 
sa. Lampaanlihasta keitettiin tavallisesti kaalikeittoa. Ke- 
väällä teurastetun vasikan lihaa haudutettiin uunissa suu- 
rina paloina pääsiäispyhän ruoaksi. Yli jäänyt liha kuivat- 
tiin ja käytettiin kesällä heinäaikana. Kun 1900-luvun 
alussa setojen asumuksiin ilmaantuivat liedet, alettiin 

lihaa paistaa pannullakin. Aamuisin syötiin paistettua sa- 
vulihaa kananmunan kanssa ja sanottiin, että se oli tukõv, 
tukeva ruoka. Erityisesti se oli arvossaan talvella metsä- 
töiden aikaan. Vanhempi polvi söi vielä 1960- ja 1970-lu- 
vulla yleisesti suolasilavaa. Eläinten verestä setot eivät val- 
mistaneet ruokia, koska uskottiin, että veressä oli eläimen 
sielu.24 Verimakkaroita setot eivät tehneet, mutta ohra- 
ryyneistä ja silavanpaloista valmistettu makkara tunnet- 
tiin nimellä valgö vorst. Verimakkarat alkoivat tulla tunne- 
tuiksi vasta Viron tasavallan aikana 1930-luvulla perehdyt- 
tämiskursseilla, joilla opetettiin uusien ruokalajien val- 
mistamista ja uutta kotikulttuuria. 


Maito- ja munaruoat 


Maito oli Setomaalla lasten juoma. Aikuiset käyttivät ruo- 
kajuomana piimää, kaljaa tai vettä. Voita valmistettiin pii- 
män päältä kuoritusta kermasta, joka ”lyötiin” kädellä tai 
puulusikalla voiksi. 1900-luvun alussa tulivat käyttöön se- 
paraattorit, joilla kerma erotettiin maidosta. Samaan ai- 
kaan tuli käyttöön erilaisia kirnuja. Uutena nimityksenä 
tuli käyttöön rõõsa koorö või ”tuorekermavof'. Entiseen ta- 
paan syötiin vain suolaista voita. 

Rahkaa valmistettiin lämpimässä uunissa kohotetus- 
ta piimästä. Hyvin tavallista oli rahkan suolaaminen tal- 
vikuukausien varaksi. Rahkasta valmistettiin söir-juustoa, 
joka tunnettiin myös Itä- ja Koillis-Virossa.?5 Perhejuhlis- 
sa ja kuolleiden muistajaisissa tarjottiin pienessä kulhos- 
sa rahkaa, jonka päälle oli vuoltu paksu pala voita. Rahkal- 
la ja hunajalla voitelivat naiset myös Petserin luostarissa 
olevan pyhän Nikolain puisen kuvan. Rahkaa, voita, hu- 
najaa sekä villaa tuotiin Petserissä Kamenkan joen laak- 
sossa olevalle Kiton kivelle, Vanhassa-Irboskassa olevalle 
suurelle kivelle ja Meeksin Jaanikivelle. Uhrilahjoja yh- 
disti se, että ne oli saatu eläimistä. Kiton ja Vanhan-Ir- 
boskan kivelle uhrasivat myös paikalliset venäläiset, mut- 
ta heidän uhrinsa eivät olleet peräisin eläimistä vaan esi- 
merkiksi peltokukkia tai sieniä.?* 

Vielä 1900-luvun keskipaikkeilla munien syöminen 
oli osittain rituaalista. Uunissa maidon kanssa kypsen- 
nettiin munaruug, jota vietiin rahkaleivonnaisten kans- 
sa nulganaasele eli juuri synnyttäneelle naiselle. Kanan- 
munia värjättiin pääsiäispyhiksi punaisiksi, Jyrin päiväk- 
si keltaisiksi ja helluntaiksi vihreiksi. Setot eivät koskaan 
käyttäneet pääsiäismunina villilintujen munia. Sennon 
kunnasta olevan tiedon mukaan siellä on valmistettu kop- 
pelonmunista munakeittoa, mutta sen tarkempaa resep- 
tiä ei tiedetä. 7 


Juomat ja nautintoaineet 


Taar, kalja, oli setoilla tavallinen juoma. Sitä pidettiin var- 
sin hyvänmakuisena. Miehet valmistivat maltaista olutta, 
joka oli myös Pekko-jumalan juhlien juoma. Saunan jäl- 
keen juomana oli puolukkamehua sekä kuminateetä. Koi- 
vunmahlaa säästettiin heinäajaksikin. Koivunmahlaan li- 
sättiin hunajaa, jonka käymisestä syntyi lievästi alkoholi- 
pitoinen juoma. Vähäisessä määrin juotiin myös vaahte- 
ranmahlaa. 

Teen (tsai, tsaivesi) juominen tuli tunnetuksi Petserin 
teehuoneiden kautta. Varakkailla perheillä oli kotona sa- 
movaari. Eräässäkin petseriläisessä setoperheessä oli kah- 
deksan erikokoista samovaaria. Varakkaissa Petserin seto- 
perheissä tarjottiin vieraille myös kiinalaista teetä. Sen ni- 
mityksenä oli kähtä tsai eli Mongolian rajalla olevan Kjah- 
tan kaupungin tee, jonne sitä toivat kiinalaiset kauppiaat. 
Kjahtasta sitä kuljettivat eteenpäin puolestaan venäläiset 
kauppiaat. Teetä myytiin metallirasioissa, joissa oli venä- 
jänkielinen teksti tšai kjahtinski.?38 

Nautintoaineista olivat tunnettuja viina, tupakka ja ap- 
teekista hankittu, nukutusaineenakin tunnettu eetteri. 
Perhejuhlissa juotiin varsin kohtuullisesti: viinaa tarjosi 
isäntä pienestä viinapikarista. Viinaa otettiin myös onnis- 
tuneen sopimuksen yhteydessä markkinoilla, hevosen 
myymisen tai ostamisen jälkeen. Tämmöinen viina vöt- 
mine oli nimitykseltään liigag (liitkat). Viinaa juotiin enim- 

mäkseen kyläjuhlien (kirmask) aikana ja häissä. Myös 
silloin viinaa tarjottiin pienistä pikareista. Jos joku tun- 
tui olevan sallittua enemmän ottanut, hänet jätettiin seu- 
raavalla tarjoamiskierroksella väliin. Naiset eivät juoneet 
viinaa. Eetteri(sprii), jota setot nimittivät liikvaks, 'liikku- 
vaksi”, oli nautintoaine, mutta sitä pidettiin myös vahvana 
lääkkeenä. Sitä käyttivät erityisesti vanhahkot naiset. Eet- 
teriä juotiin pienistä pikareista ja juotaessa siihen lisättiin 
kylmää vettä. Oli ihmisiä, jotka joivat eetteriä suuriakin 
määriä. On tietoja eetterin juomisesta myös häissä, vaik- 
ka se ei ollutkaan yleistä. Lapsien tai kotieläinten sairauk- 
sia eetterillä ei hoidettu. 

Tupakkaa setomiehet polttivat yleisesti. Tupakkarasia 
tai -massi sekä Haanjan mestarien valmistama piippu 
kuuluivat miesten varustukseen. Monet setonaiset käyt- 
tivät nuuskaa. Jo 1800-luvun puolimaissa ostettiin Petse- 
rin markkinoilta tupakkaa, jota tuotiin Ukrainasta, Pulta- 
van kuvernementista.?9 Tupakkaa kasvatettiin myös koti- 


Hautajaisateria alkaa kutjan 
maistamisella. Hautajaisissa 
leskinaisia istui myös miesten 
puolella pöytää seinän vieressä. 
ERM. 

puutarhoissa. Jokaisella tupakkamiehellä oli kotona tupa- 
kanleikkausveitsi. 


Rituaaliruoat 


Kutja oli kuolleiden muistamiseksi valmistettu rituaali- 
ruoka, jota tuotiin kirkkoon ja vietiin hautausmaalle. Kut- 
jan sosiaalinen funktio oli yhdistää poistuneita suvun jä- 
seniä eläviin. Kutja valmistettiin hautajaisiin ja sitä piti 
ehdottomasti olla kirkossa ja hautausmaalla. Myös kir- 
kossa vuoden mittaan pidettäviä kuolleiden muistopäiviä 
varten valmistettiin kutja. Muistopäivinä tuotiin kirkkoon 
pomkalauale ”muistajaispöydälle (ven. pominka 'kuollei- 
den muistaminen”) pieni kutja-astia. Astia ja pieni lusik- 
ka pantiin kiertämään, ja jokainen ihminen osallistui täl- 
lä tavoin poismenneen muistamiseen. Rituaalista kutjaa 
piti maistaa lusikallinen seisaaltaan lähiperheen kesken. 


Vieraiden ei annettu sitä syödä. 

Kutja valmistettiin kuivatuista herneistä, jotka liotettiin 
hunajavedessä. Tämä on vanhin tähän mennessä tiedossa 
oleva tapa valmistaa kutja. Jo 1900-luvun alkupuoliskolla 
herneet alkoivat korvautua riisillä. Nykyään kutja voi olla 
myös hunajaa. Petserinmaan venäläisten vanha kutja oli 
erilaista. Se koostui hunajavedestä ja ohraryyneistä, jotka 
nekin 1900-luvun jälkipuoliskolla vaihtuivat riisiin. Kar- 
toitukseni osoitti, että herneistä valmistettu kutja tunnet- 
tiin setojen nykyistä asuinaluetta tuntuvasti laajemmalla 
alueella: Pihkovanjärven rannikolla, Kolpinon, Medovon 
ja Rozitsan saarten kylissä, osaksi Lauran seudulla sekä 
Vanhan-Irboskan, Sennon ja Petskin seudun nykyisissä 
venäläiskylissä ja osassa Palkinon ja Ostrovin kaupunkei- 
hin vievän vanhan tien varren kyliä. Herneistä tehty kut- 
ja muistettiin Kraasnan maarahvaan asuma-alueella vielä 
vuonna 2005. 24° 

Kuolleen muistamiseksi kotona valmistettiin hauta- 
jaisten aikaan kiisla-nimistä ruokaa hapatetusta kaura- 
jauhosta. Kiisla-kulho ja kynttilä olivat hautajaispöydässä 
poismennyttä varten eli kuolleen symbolisena sijaisena. 
Kiislaa syötiin myös paastojen aikana ja arkipäivinä pella- 
vaöljyn, maidon tai hillon kanssa. Nykyään kiisla on hau- 
tajaispöydässä korvautunut karpalokiisselillä. 

Suuren paaston ensimmäisenä pyhäpäivänä, poorna- 
pääväl, paistettiin laskiaiskakkunen, poornavatsk, kolmen- 
laisista jauhoista: ohra-, ruis- ja kaurajauhoista. Joulu- 
ruoaksi keitettiin sianpäänpuolikas. Toinen puoli tai aina- 
kin osa siitä jätettiin Antoniuksen päiväksi, tennyspääväks, 
jona sianpää oli sianjumalan, tsiajumala, kunniaksi järjes- 
tetyn juhla-aterian rituaalisena pääruokana." 

Rahka, jonka päälle oli levitetty voikerros, oli pyhä- ja 
pitoruoka. Sitä ei levitetty koko leipäpalalle vaan otettiin 
lusikalla ja levitettiin jokaiselle suupalalle erikseen ennen 
sen haukkaamista. Pääsiäispyhiksi, joihin päättyi suuri 
paasto, valmistettiin voi- ja munalevite, jolle ei ole annet- 
tu erityistä nimeä. Venäläisten pääsiäisruokina tunnettuja 
pashaa ja kulitsaa setot eivät tunteneet. 

Lihansäilytysastia lihakumm Vilon kylästä. ERM. 


Ruokailutavat ja ruoka-astiat 


Talon ruokataloutta johti emäntä, pernane, joka myös val- 
misti ruoan. Ruokapöydässä miehet istuivat seinänvie- 
ruspenkillä, naiset ja lapset heitä vastapäätä. Leivän jakoi 
isäntä, joka leikkasi rintaansa vasten siitä paksut viipaleet. 
Ruug, keitto, kaadettiin suureen kulhoon, josta kukin per- 
heenjäsen söi sitä lusikalla. Isäntä aloitti syömisen otta- 
malla ensimmäisenä lusikalla keittoa. Isäntä myös jakoi 
lihan perheenjäsenille. 

Setojen taloudessa käytettiin vielä 1800-luvun lopul- 
la puisia astioita. Vanhat astiat olivat yhdestä puukappa- 
leesta koverrettuja erisuuruisia kulhoja, lypsykiuluja, kau- 
kaloita, juoma-astioita ja kappoja. Massiivisia, paksusta 
puuntyvestä koverrettuja kannellisia astioita (kumm) oli 
viljan ja lihan säilytykseen. Niiden nimitys riippui siitä, 
mitä niissä säilytettiin: viljakumm, lihakumm, meekumm 
”hunaja-astia'. 1900-luvun alussa alkoi koverrettujen as- 
tioiden sijaan tulla kimmistä tehtyjä erisuuruisia tynny- 
reitä ja pyttyjä, joissa säilytettiin lihaa, suolarahkaa, ha- 
pankurkkua ja hapankaalia. Näitä käsityöläisten valmista- 
mia astioita ostettiin Petserin markkinoilta. 

Setomaalla tuli käyttöön 1800- ja 1900-luvun vaihtees- 
sa uudentyyppinen, uloslämpiävä uuni, joka tunnetaan 
venäläisenä uunina. Tässä uunissa paistettiin leipää ja 
kypsennettiin ruokaa tulenkestävissä saviastioissa. Seto- 
jen runsas saviastioiden käyttö perustuukin juuri ruuan 
kypsentämiseen uunissa. Tässä yhteydessä tulivat käyt- 
töön myös patahangot, joita virolaiset eivät juuri tunne.?? 


SETOJEN AINEELLINEN KULTTUURI 


https://doi.org/ 10.21435/ skst.1467 


Uunia käytetään nykyäänkin Setomaalla muunkin ruoan 
kuin leivonnaisten kypsentämiseen. Setojen nykyinen 
vanhempi polvi, joka oli tottunut tähän uuniruokaan, pi- 
tää sitä vielä nykyäänkin maukkaampana kuin liedellä 
kattilassa keitettyä. 


Talonpoikaisnaisen vaatetus 


Setojen 1800- ja 1900-luvun kansanpukujen kehitykses- 
sä voi erottaa kolme vaihetta. Varhaisin puvun muoto säi- 
lyi 1800-luvun jälkipuoliskolle asti, keskimmäinen oli 
käytössä 1800-luvun jälkipuoliskosta 1920-luvulle. Uusin 
vaihe alkoi muotoutua 1920-luvulta alkaen. 

Perimätiedon mukaan setonaisten varhaisempaan vaa- 
tetukseen 1800-luvun alussa on kuulunut Kaakkois-Vi- 
rolle ominainen villainen vaippahame, jonka korvasi riiii, 
valkea puolihame. Lisänä olivat paita, jossa oli ylipitkät hi- 
hat, vyötäröesiliina, olkapäille asetettava viitta, pään peit- 
tona pääliina sekä rintakorut. Tämä kokonaisuus muistut- 
ti läheisesti etelävirolaista ja vatjalaisten sekä inkerikko- 
jen vaatetusta. Villaista viittaa käytettiin 1800-luvulla Ete- 
lä-Virossa ja myös Setomaalla. Setot käyttivät virolaispe- 
räisiä hopeakoruja, vaikkakin hyvin omaperäisellä tavalla 
ja osin omia korutyyppejäänkin. Jalkoihin puettiin villai- 
set tai pellavaiset kannattomat sukat ja kurpposet.? 

Setojen kansanpukujen perusväri oli 1800-luvun alus- 
sa valkoinen kuten myös Pihkovan seudun venäläisillä, 
valkovenäläisillä, pohjoislatvialaisilla ja Harglan virolaisil- 
la.24+ Valkoisten vaatteiden koristeissa käytettiin vaalean- 
punaista puuvillalankaa (kumagulang). Setojen vaatteiden 
koristelu oli geometrista, ja teknisesti toisistaan erottuvi- 
na ryhminä siinä olivat vyötäröliinojen, paitojen ja mui- 
den tekstiilien koristeet.? Neidot ja nuorukaiset pitivät 
vielä 1800-luvulla avioitumiseensa asti samanlaisia tu- 
nikaleikkauksisia pitkiä valkoisia paitoja, jotka sidottiin 
kirjaillulla vyöllä. Kantajat erotettiin kampauksen mu- 
kaan: neidoilla oli pitkät hiukset, nuorukaisilla lyhyiksi 

leikatut.24° Vielä r700-luvulla alkoi avioitumisikä kanoni- 
sen oikeuden eli kirkkolain mukaan 15-vuotiaana; silloin 
saattoi alkaa käyttää täysi-ikäisen vaatetusta. 

Aviovaimojen ja täysi-ikäisten neitojen vaatetus oli sa- 
manlainen: ero oli vain heidän kampauksessaan ja päähi- 
neessään. Vaimojen hiukset letitettiin kahdeksi palmikok- 
si. Niihin letitettiin vielä lisäksi otsan kohdalle kaksi vale- 
palmikkoa eli kossalinad, jotka sijoitettiin ohimoille, jotta 
syntyisi kaksi sarvenkaltaista muodostumaa, joita kutsut- 
tiinkin sarviksi, sarvög. Aviovaimon pääliina, linik, kiedot- 
tiin kaksi kertaa pään ympäri, mikä oli samanlainen sito- 
mistapa kuin 1700-luvun vatjalaisilta ja Itä-Viron Kodave- 
resta tunnettu.?47 Pääliinan reuna tuli otsalla kulmakar- 
vojen korkeudelle. Pääliinan päälle pään ympäri sidottiin 
villainen vyö, pääviiii. Tämän vyön sitomisessa oli oleelli- 
nen paikallinen eroavuus; Setomaan pohjoisosassa vyö si- 
dottiin otsalla korkealle, eteläosassa matalammalle, otsan 
keskelle.?48 Neidot palmikoivat hiuksensa yhdeksi palmi- 
koksi. Neitojen päänpeittona oli seppelemäiseksi koristel- 
tu panta, vanik, tai huivi. 

Setonaisilla oli 1800-luvulla ja vielä 1900-luvullakin 
käytössä kahden eri tyypin paitoja: 

1) ylipitkähihainen tunikantapainen paita, pikki käiiste- 
gä hamöh 'pitkähihainen paita’, jonka hihat ulottuivat jopa 
maahan asti. Näitä oli sekä sellaisia, joissa oli aukko kyy- 
närtaipeen korkeudella keskellä hihaa että sellaisia, joissa 
kyynärtaipeen aukkoa ei ollut. 

2) hihanpituudeltaan ranteeseen ulottuvat normaalit 
paidat: a) pidähamöh, pidäjähamõh, ( pitämispaita', arki- 
paita), b) armihamõh ('juhlapaita', pyhäpäiväpaita) ja 
c) palas hamöh ("paljas paita’), myöhemmältä nimeltään 
kooluhamöh (”kuolinpaita'). Kaikki paidat olivat pitkiä, pol- 
ven alapuolelle asti ulottuvia. 

Ylipitkähihaista paitaa ei suomalaisen etnologin A. O. 
Heikelin tietojen mukaan enää 1800-luvun keskivaiheil- 
la käytetty, mutta reliktinä tämä paitatyyppi pysyi kui- 
tenkin käytössä vielä 1800-luvun loppupuolellakin ja 

yksittäistapauksissa 1900-luvun keskivaiheille asti. Sitä 
käyttivät vielä vanhat naiset, morsiamet (mörsja hamöh) ja 
vanha sukupolvi kuolinpaitana. Siperian setojen vielä Se- 
tomaalla syntynyt sukupolvi käytti yksittäisiä säilyneitä yli- 
pitkähihaisia paitoja morsiamen paitoina — niitä myös lai- 
nattiin häihin — vielä 1940-luvulla sekä paitojen luonnol- 
liseen katoamiseen asti myös kuolinpaitoina." Jos paitaa 
ei enää puettu vainajalle, se pantiin hänen viereensä ark- 
kuun. Noin puolentoista vuosisadan ajalta voidaankin seu- 
rata kuutta erilaista käyttötapaa ja funktion muuttumista: 
hedelmällisyysrituaali(tanssi)paita, kirkkopaita, työpaita, 
morsiuspaita, kuolinpaita, kirstupaita. 

Suurimmassa osassa tiedossa olevista ylipitkähihaisis- 
ta paidoista on kyynärpään kohdalla aukko, proima mulk, 
jonka pituus on 9-16 senttiä, mutta neljäsosasta tiedossa 
olevista paidoista tämä aukko puuttuu. Lyhyimmistä au- 
koista on ollut jo hankalaa pujottaa käsi läpi. Näiden kah- 
den tyypin paitoja on säilynyt eri museoissa tietojeni mu- 
kaan 50 kappaletta, etäisin Ranskan Marseillessa.?" 

Paidan ylipitkät hihat kapenevat ranteen suuntaan ja 
hihanpään kädenaukkoa koristaa kapea punainen tikkaus. 
Kyynärtaipeen aukko on sauman kohdalla eikä sen ympä- 
rillä ole koristeita. Hihojen pituus saattaa olla 75—135 sent- 
tiä ja käsiaukon leveys hihan lopussa vain 8-11 senttiä. Ol- 
kapääkoristeina ovat nyplätty pitsi, tikkaus ja punaisesta 

puuvillalangasta kudotut raidat, kumagusõ joonökösö. Pai- 
dan pellavakankaisen yläosan nimitys oli imä ’äiti’ ja roh- 
dinkankaisen alaosan alonõ 'alanen”. Paidan sepalus eli 
etuhalkio on T:n muotoinen, ja joskus kaulusta reunustaa 
punavalkoinen punottu nauha. Kaulus kiinnitettiin napilla, 
riipuksella tai pienellä soljella. Tunikamaisen leikkauksen- 
sa ja olkakoristeidensa takia tämä paita on eniten samanai- 
kaisten inkerikkojen ja vatjalaisten paitojen kaltainen. 

Ylipitkien hihojen kantotapaa on ymmärretty ja selitet- 
ty eri tavoin. Paitojen käyttö oli jo 1800-luvun puolivälis- 
sä vähentynyt, eivätkä tutkijat ole itse nähneet niiden pe- 
rinteistä kantamistapaa. A. O. Heikel, joka ensimmäisenä 
tutki setojen kansanpukuja, kuvaa: ”Pitkiä hihoja kanne- 
taan selässä vyön välissä ja kädet pannaan hihoissa ole- 
vasta aukosta ulos.”? Myöhempien tutkijoiden mukaan 
paitaa kannettaessa ylipitkät ja ylikapeat hihat kootaan kä- 
sivarsille poimuille, mutta työtä tehtäessä pistetään kädet 
läpi kyynärpään korkeudella olevasta aukosta ja pitkät hi- 
hanpäät sidotaan niskaan tai selän taakse tahi pannaan 
vyön väliin. Oskar Kallas ei mainitse näitä työpaitoina, 
vaan tukeutuen vuonna 1894 saatuun mainintaan selittää, 
että ylipitkähihaiset paidat olivat vielä vuoden 1880 paik- 
keilla olleet käytössä kirkkopaitoina.?4 


Ylipitkähihainen naisen paita Setomaan Tedren kylästä. 
Tallennettu vuonna 1921. Museovirasto. 

Ilmari Manninen vertaa setonaisten pitkähihaisia pai- 
toja venäläisten pajarien 1600-luvun vaatteisiin, joissa oli 
luonnottoman pitkät, polvien alapuolelle ulottuvat hihat, 
jotka laskostettiin tarvittaessa käsivarsille. Muutoin hiho- 
ja pidettiin vapaina. Samassa artikkelissa Manninen kir- 
joittaa: ”Saksassa käyttivät 1300-luvulla miehet ja naiset 
päällyspaitoja, joiden hihoissa oli kyynärpään kohdalla 
aukko, josta kädet pantiin läpi ja hiha jäi irrallaan riippu- 
maan.” Tässä on vertailukohdiksi melko satunnaisesti 
otettu kaksi aivan erilaista vaatekappaletta, päällysvaate ja 
naisen leninki, sekä kaksi erilaista hihatyyppiä. Venäjän 
tsaarien ja pajarien manttelintapaisten päällysvaatteiden 
ylipitkissä, melkein maahan ulottuvissa hihoissa ei ole 
lainkaan aukkoa kyynärtaipeen kohdalla, kun taas Sak- 
sasta tunnettujen ylipitkähihaisten leninkien hihoissa on 
aukko kyynärtaipeen kohdalla. 

Laajemmin katsottuna erilaisten ylipitkähihaisten kyy- 
näraukollisten paitojen tausta on paitsi ylhäisön, myös 
pappien ja rituaaliryhmien vaatetuksessa. Yleisesti voim- 
me todeta, että ylipitkähihaisten paitojen käyttäminen 
markkeerasi rituaalista tilannetta tai paidan käyttäjän sta- 
tusta — hän oli ihminen, joka ei tehnyt työtä. 

Eri tavoin muunnellut ylipitkät hihat, joissa oli aukko 
kyynärtaipeen korkeudella, olivat 1300-luvulta alkaen Län- 
si-Euroopan ylhäisön huippumuotia. Niiden kapeita päi- 
tä kannettiin vapaasti riippuvina.*° Paidan alla pidettiin 
aluspaitaa, jossa oli ihonmyötäiset hihat. Vielä 1800-lu- 
vulla Puola-Liettuan ylimykset kantoivat tällaisia pitkähi- 
haisia päällysvaatteita.?? Tunnettua on, että yläluokkien 
vaatetus tai sen elementit siirtyvät joskus talonpojille. Yli- 
pitkät hihat olivat E. J. Barberin mukaan 1800-luvulla tun- 
nettuja talonpoikien vaatteina Länsi-Ukrainassa, Roma- 
niassa, Bulgariassa, Keski-Venäjällä sekä Peipsin ja Pihko- 
vanjärven seudulla, johon myös Setomaa kuuluu. Kai- 
kilta näiltä alueilta — ei kutenkaan tiettävästi setoilta — on 
tiedossa pitkähihaisissa paidoissa tanssittuja hedelmäl- 
lisyystansseja. Slaavilaisessa perinteessä tunnetaan ni- 
mellä vily tai rusalka olentoja, jotka olivat hedelmällisessä 

iässä kuolleiden neitojen henkiä. Keväisten rusalii-riittien 
aikana nuoret neidot tulivat laulaen ja tanssien pelloille 
tanssimaan. Neidot tanssivat hiukset valtoimenaan ja hei- 
luttivat paidan pitkiä valkeita hihoja kuin joutsenen siipiä. 
Arveltiin, että samalta kohdalta saadaan hyvä sato ja kasvit 
kasvavat rehevästi. Arveltiin myös, että kuolleiden neito- 
jen hedelmällisyys siirtyy tanssiviin neitoihin. Etelä-Bul- 
garian vuoristossa on 1900-luvulle asti säilynyt rituaali- 
nen tanssi kesäisten rusalii-riittien aikana: avioitumisikäi- 
set neidot kulkivat tanssien pitkin kyläkatua ja kantoivat 
pikkutyttöä, joka oli puettu morsiuspaitaan. Tytön piti ta- 
puttaa käsiään, vaikka paidan hihat olivat pitemmät kuin 
kädet.?59 Oli siis ilmeisesti kiellettyä näyttää käsiä. Pihko- 
van kuvernementistakin on tietoja viljapelloilla tanssivis- 
ta naisista, joilla oli pitkähihaiset paidat ja kädet pään ylä- 
puolelle kohotettuina.?°° Setoilta ei ole säilynyt tietoja ri- 
tuaalisista hedelmällisyystansseista, mutta on vanha pii- 
ritanssi, jossa naiset tanssivat valkeat pääliinat tai nenä- 
liinat käsissä, nostavat kädet pään tasalle ja vilkuttelevat 
liinoilla. Kirkkokunnat ovat moniaalla aktiivisesti kieltä- 
neet vanhan kansanuskon tapoja, myös hedelmällisyys- 
tansseja?" 

Toisenlainen tausta on sellaisella ylipitkähihaisella pai- 
dalla, jonka hihoissa ei ole aukkoa kyynärtaipeen kohdal- 
la. Länsi-Euroopassa tämä tyyppi on ilmeisesti tuntema- 
ton. Paitatyypin levinneisyys on kuitenkin erittäin laaja, ja 
tyypin alkuperä liittyy Kiinan, silkkitien ja Iranin kulttuu- 
reihin, joissa tällaista vaatetusta käyttivät erittäin tärkeät 
naiset: prinsessat ja naispapit.?*? Keskiaikaisessa persia- 
laisessa miniatyyrissä nimeltään ”Uskonnollinen tans- 
si” on tanssivia musikantteja ja todennäköisesti pappeja, 
joiden vaatteiden ylipitkissä kapeissa hihoissa ei ole auk- 
koa kyynärpään kohdalla eivätkä tanssijoiden kädet ole 
näkyvillä.?3 Tällaisia tiedetään myös esimerkiksi Ateenas- 
ta 800-luvulta ja Kievistä 1100—1200-luvun hopeakorus- 
ta.?64 Venäjälle tämä ylipitkähihainen päällysvaate saattoi 
päätyä erilaisten kulttuurisuhteiden välityksellä idästä ja 
aron kansoilta.?5 Setoillekin ylipitkähihaiset paidat tulivat 

Tanssi nenäliinat käsissä ja huivit päässä kanteleen säestyksellä Seretsovan kylässä ilmeisesti vuonna 1913. Kanteleensoittaja pystyi 
poikkeuksellisesti istumaan oman instrumenttinsa päällä soittaessaan, tavallisesti soitin oli sylissä. Museovirasto. 


tutuiksi arvattavasti kauppasuhteiden kautta. Irboska oli 
jo 900-1000-luvulta lähtien suoraan tai välikäsien kaut- 
ta kauppasuhteissa Pohjois-Euroopan, Keski-Aasian ja 
itämaiden kanssa, mistä todistavat koru- ja rahalöydöt.?** 
Tiedetään myös, että Viron naisten vaatetus oli jo 1300-lu- 
vulla saanut vaikutteita yleiseurooppalaisista muotivir- 
tauksista.?97 

Se, että osasta tallella olevista setojen ylipitkähihaisista 
paidoista kyynäraukko puuttuu, asettaa aiemmin tehdyt 
tulkinnat uuteen valoon. Huomionarvoista on myös, että 

kyynärtaipeen korkeudella oleva aukko, proima mulk, on 
setojen paidassa saumassa: se ei ole erikseen kankaaseen 
leikattu vaan on tehty ratkomalla sauma osin auki. Sitä 
ei liioin ole kirjottu ornamentilla eikä punaisilla raidoilla 
kuten saman paidan muut aukot eli hihansuu ja kaulus. 
Aukkojen merkitseminen koristeilla on yleistä ja erit- 
täin tärkeää monissa kulttuureissa. Se, ettei kyynärtai- 
peen aukkoa ole Setomaalla koristettu punaisella nauhal- 
la, viittaa siihen, että ylipitkähihaisten paitojen kyynärtai- 
peen korkeudella oleva aukko on myöhäistä alkuperää. 

Ylipitkähihaisia paitoja piirroksissa Venäjältä: naisella yllä ja kuvat- 
tuina rintakoruissa. 


Kiinnostavaa on, että myös Moskovan ympäristössä nai- 
set ovat tehneet paitojen ylipitkien hihojen saumoihin 
aukkoja, joista kädet voi työntää ulos.?* Setoilla ylipitkä- 
hihaisten paitojen käyttö oli jo 1800-luvun keskivaiheilla 
taantunut, joten tutkijat eivät ole ehtineet nähdä niiden 
perinteisiä käyttötapoja. 

Setonaiset ovat siis 1800-luvun keskivaiheille asti käyt- 
täneet kahta erilaista ylipitkähihaista paitaa. Ne olivat jo- 
kapäiväisiin töihin sopimattomia, ja käyttötiedoissa koros- 
tuvatkin häät ja hautajaiset. Kyynärpääaukollisten paito- 
jen pitotapa, jossa kädet työnnettiin kyynärpään kohdalla 
olevasta aukosta ulos ja hihojen päät sidottiin tarvittaessa 
selkään tai vyön alle, on jollakin tavoin ymmärrettävä. Toi- 
nen pitotapa, jossa ylipitkät ja ranteen suunnassa voimak- 
kaasti kapenevat hihat laskostettiin käsivarsille, on puoles- 
taan epätodennäköinen. Raskasta maatyötä tekevän naisen 
käsien mahtuminen kapeista (8—11 sentin) hihansuista 
on liian vaikeaa. On todennäköisempää, että kyynäraukot- 
tomia juhlapaitoja käytettäessä kädet eivät olleet näkyvillä, 
vaan rituaalisesti peitettyinä. Relikteinä ylipitkähihaisen 
paidan molemmat muunnokset säilyivät niiden käytön lo- 
pulliseen poistumiseen asti. Todennäköisesti ne ovat al- 
kuaankin olleet juhla- ja rituaalipaitoja, joiden kantamis- 
tapa ja funktio muuttui dokumentoidun 150 vuoden aika- 
na. Hyvin todennäköisesti paidat olivat sidoksissa myös 
hedelmällisyysrituaaleihin ja -tansseihin, vaikka näistä on 
säilynyt tietoa vain muilta alueilta kuin Setomaalta.?9 

Vanhempi nainen ja kaksi setoneitoa Vastseliinan ympäristöstä. 
ERM. 


Käytössä oli myös hihanpituudeltaan normaaleja pai- 
toja, joista A. O. Heikel kuvaa kolme tyyppiä.?* Myös 
Ilmari Manninen mainitsee, että työssä naiset käyttivät 
paitoja, joiden hihat olivat normaalipituiset.? Hartman- 
nin piirroksesta vuodelta 1871 näemme paidan, jonka hi- 
hat ovat normaalipituiset ja leveät.??? 

Hihanpituudeltaan normaaleita paitatyyppejä oli kol- 
me. Ensimmäinen, pidäjähamöh ”pitämispaita', oli käyt- 
töpaita, arkipaita, jonka tikattu hihankoriste oli olkapään 
korkeudella. Toinen, armihamöh 'sunnuntaipaita, pyhä- 
päiväpaita”, oli setojen juhlapaita. Paidan nimitystä ei Se- 
tomaalla enää muisteta, eikä nimityksen merkitystä seli- 
tä myöskään A. O. Heikel. Julius Mägisten mukaan ar- 
miröivas on Sonntagskleid, ”sunnuntaileninki?.? Sana 
armi on Setomaalla, Vastseliinassa ja Latvian Lutsin vi- 
rolaisilla merkinnyt juhlaa.? Ornamentti sijaitsi arkipai- 
dassa hihan yläosassa, juhlapaidassa hihan keskiosassa. 
1800-luvulla ilmestyi juhlapaidan hihansuihin värillisestä 

kaupan kankaasta kalvosin, joka koristeltiin pitsillä tai jo- 
hon ommeltiin lasihelmiä. Kolmantena palashamöh ?pal- 
jaspaita' eli kooluhamõh ”kuolinpaita' oli hautauspaita. 
Tämä paidan hihoista puuttuivat koristeet. Vain hihan- 
suussa oli kapeat kumagusö joonökösö eli punaiset raidat. 
Nykyään setonaisten kansanpuvussa on käytössä armi- 
hamöh, jota 1800- ja 1900-luvun vaihteessa käytettiin juh- 
lavaatteena. 

Vaippahame eli körik korvautui todennäköisesti 1800- 
luvun alkupuoliskolla umpitakin tapaisella venäläisen sa- 
rafanin tyyppisellä kehonverholla, joka säilytti jonkin van- 
hemman umpitakin vironkielisen nimityksen rüü (myös 
riiiid).?5 Todennäköisesti kuitenkin vaippahame kõrik ja 
umpitakki rüüd olivat käytössä rinnakkain. Juhlavat um- 
pitakit olivat valkeaa villakangasta, arkipäiväiset pellava- 
kangasta. Umpitakki oli rintaan asti napitettava ja olka- 
päiden juuressa oli käsiaukot. Selkäpuolelle riippuivat hy- 
vin kapeat valehihat, jotka kiinnitettiin selälle kirjovyön 
alle. Lantiolla oli valkoisesta pellavakankaasta tehty puna- 
tikkauksinen lantioliina, puusarätt. Samantapaisia liinoja 
oli inkerikoilla ja vatjalaisilla. Sukat, kapudag, olivat val- 
koiset, villaiset tai pellavaiset ja kannattomat. Talvella suk- 
kien alla pidettiin säärystimiä (villagu) ja sukkien päälle 
käärittiin villaiset naistörahva seererasu 'naisen säärinau- 
hat'. Jalkateriin sidottiin tsuvvarätig eli nahkaiset kurppo- 
set. Alettiin myös käyttää valkoisesta villalangasta kudot- 
tuja pitsillisiä sukkia, pilulitsö kapuda. 

Aviovaimot pitivät 1800-luvun jälkipuoliskolla lyhyitä 
pyyheliinankaltaisia pitkulaisia pääliinoja, joiden päihin 
ommeltiin punaisesta kankaasta (kumaguröivas) niin sa- 
notut pääliinanpäät (linikuotsad), joissa oli erityisellä tek- 
niikalla tehty geometrinen kirjonta. Näihin ommeltiin 
vielä monivärisestä villaisesta langasta virkattu pitsi. Pää- 
liinan päälle sidottiin leveä punainen villainen päävyö ja 
sen päälle brokadinen kuldrätt. Niskaan sidottiin kukka- 
kuvioisia ja ruudullisia silkkinauhoja. Varsin harvoin pi- 
dettiin jo häviämässä olevia ylipitkähihaisia paitoja tai hi- 
hanpituudeltaan normaaleja työ- ja juhlapaitoja, vyötä, 

vyötäröesiliinaa sekä sukmania, jossa oli pitkät ja kapeat 
valehihat. Nimitys sukman tulee venäjän hyvänlaatuista 
villakangasta merkitsevästä sanasta sukno. Jalassa oli pel- 
lavaiset tai puuvillaiset sukat sekä kurpposet tai nahkaiset 
puolikengät. 

Valkoinen riiii, jonka pääntien halkio ja hihansuut oli 
koristettu punaisella nauhalla, korvautui pihkovalaistyyp- 
pisen sarafanin kaltaisella sinisellä umpitakilla, johon jäi- 
vät jäljelle punaiset hiha- ja kauluskoristeet. Uutuutena 
tuli käyttöön puuvillakankainen pitkä hame kitasnik (ven. 
kitaika 'puuvilla- tai silkkikangas, -vaate'). Kotikutoisesta 
villakankaasta, myöhemmin tehdasverasta ommeltu suk- 
man oli juhlavaate. Myös siinä oli pitkät, hyvin kapeat va- 
lehihat, jotka säilyivät ensimmäiseen maailmansotaan 
asti. Kitasnikin ja sukmanin mukana tulivat pukuun esilii- 
nat, joita pitivät niin naidut kuin naimattomat naiset. Esi- 
liinat ommeltiin silkistä taikka hienovillaisesta tai puuvil- 
laisesta kankaasta, ja ne saattoivat olla punaisia tai keltai- 
sia. Esiliinat olivat leveitä ja ulottuivat selkään. 

Vyö sidottiin kaksi kertaa vyötärön ympäri. Erityisen 
oleellisena pidettiin vyön solmua: sen piti näkyä esiliinan 
yläreunasta. Päällysvaatteina olivat kotikutoisesta vanute- 
tusta täysvillakankaasta tehty päällystakki, villasärk ja ke- 
sällä puolivillainen paita, räbik. Molemmat olivat valkoi- 
sia ja malliltaan samanlaisia. Vaate kiinnitettiin vyötärön 
kohdalta yhdellä napilla. Selkään jäi laskoskimput, prun- 
dig. Selkäkoristeeksi sommiteltiin palmikoitu solmuorna- 
mentti.?* Talvella käytettiin selästä koristeltuja lampaan- 
nahkaturkkeja. Naimattomat neidot pitivät päässään silk- 
kihuiveja (soolganö rätt). Naimisissa olevat naiset käytti- 
vät pienempiä silkkihuiveja, varakkaimmat brokadisia 
hartiahuiveja. Viileänä aikana ja talvella käytettiin päällys- 
vaatteiden päällä villaisia ruudullisia kaupunkilaisilta 
omaksuttuja isoja huiveja (suurrätt). Jalassa pidettiin pel- 
lavaisia tai puuvillaisia kannallisia sukkia sekä Petserin 
suutarien tekemiä puolikorkeakorkoisia nyöritettäviä jal- 
kineita. Arkisin käytettiin entiseen tapaan villaisia tai pel- 
lavaisia kannattomia sukkia ja naudannahkakurpposia. 

Vuodesta 1920 alkaen, jolloin Setomaa liitettiin Viron 
tasavallan alueeseen, kansanpukujen yksityiskohdat kehit- 
tyivät, mutta kokonaisuus, joka oli muodostunut 1900- 
luvun alkuun mennessä, säilyi perusosiltaan ja väreil- 
tään entisenä. Lyhyt pääliina (linik) korvautui pitemmällä, 
joka ulottui kantapäihin asti, ja aluksi sen nimi olikin pikk 
linik. Pääliina oli valkoista puuvillakangasta. Siinä oli kol- 
me osaa: leveämpi keskiosa, jossa oli sitomisnauhat, sekä 
kaksi keskiosan reunoihin ommeltua pitkää osaa. Uuden- 
tyyppisen pääliinan keskiosa helpotti liinan sitomista pää- 
hän. Kitasnikista ja sukmanista katosivat valehihat, mutta 
molempien malli jäi entiseksi. Kummankin tummansini- 
nen väri korvautui mustalla. Pääliinan ja paitojen koristei- 
den kirkkaanpunainen väri korvautui tummanpunaisella 
ja geometrinen koristekuviointi muuttui kasvikuvioinnik- 
si. Koristeet neulottiin villalangasta. Pääliinan päissä ole- 
van kirjaillun linikuotsan tilalle tuli kangaspuissa kudottu 
liinanpää. Monivärisestä villalangasta virkatun pitsin tilal- 
le tuli valkoisesta puuvillalangasta virkattu pitsi. Pitkiä pää- 
liinoja käytettiin ainoastaan juhlapäivinä. Pääliinan pääl- 
le sidottiin entiseen tapaan päävyö ja kultaliina. Käyttöön 
tulivat myös leveämmät ja pitemmät päävyöt ja niiden 
väri muuttui tummanpunaiseksi. Ulos mentäessä pan- 
tiin päähän kolmikulmaiseksi taitettu leuan alta solmit- 
tava silkkihuivi ja talvella villainen päähuivi. Nämä saat- 
toivat olla nyt myös kukallisia. Uusi huivi pantiin ensi ker- 
taa päähän kirkkoon mentäessä. Varsin pian päähuiveista 
tuli hyvin tärkeitä muodin mukaan muuttuvia elementte- 
jä, koska kaikki muu puvussa oli tiukasti traditionaalista. 
Noina aikoina huivivalikoiman runsaudesta tuli prestiisi- 
kysymys. Joillakin naisilla oli monen kymmenen silkki- ja 
villahuivin kokoelma. Myös silkkisten ja hienovillaisten 
pitsein koristettujen esiliinojen paljoutta pidettiin naisen 
vaatetuksen prestiisiä luovana elementtinä. 

Alushousuja alkoivat setonaiset käyttää Viron tasaval- 
lan aikana, vanhan polven naiset vasta 1940-luvulla. 

Tiettyjä vaatekappaleita kantoivat vain morsiamet. Sel- 
laisia olivat punaverkainen morsiamen hattu, mörsja 

kiippär, jossa oli lampaannahkareunus, sekä kolmesta 
kangaspalasta kokoonpantu pellavainen kasvonpeitehui- 
vi, mörsja kaal, ja lyhyt pyyheliinankaltainen morsiamen 
iso huivi, mörsja suurrätt. Vielä 1900-luvun alussa morsia- 
men vaatetukseen kuuluivat myös ylipitkähihainen paita 
ja punatikkauksinen valkoinen vyötäröesiliina. 

Kuolinvaatteet olivat valkeat, koska valkea oli suruväri. 
Yleisesti oli tapana, että vainaja haudattiin vihkivaatteissa, 
ja sen vuoksi vielä 1900-luvun alussa hautausvaatteena 
oli valkoinen rüü. Jalkaan pantiin valkoiset villasukat, jois- 
sa oli kapea punainen raita. Emännille ja kätilöille pantiin 
käteen villakintaat tai sormikkaat, koska heidän kätensä 
vaativat erityishuomion: edellinen otti osaa eläinten, jäl- 
kimmäinen ihmisten synnytykseen. 


Miesten vaatetuksesta 


Setomiehet käyttivät jo 1900-luvun alussa kaupunkiin ja 
markkinoille mennessään kaupunkilaismaista vaatetusta, 
mutta kotikylässä käytettiin kansanpukua vielä 1900-lu- 
vun ensimmäisillä vuosikymmenillä. 

1800-luvulla setomiehet käyttivät paitaa (hamöh), jossa 
oli leveät, suorat hihat. Vasemmalla rinnassa oli sepalus 
eli pääntien halkio, paidassa oli pystykaulus ja yläosassa 
vuori. Poikien paidassa oli pääntien halkio keskellä. Hihan- 
suussa ja paidan alareunassa oli kankaaseen kudotut punai- 
set raidat, myöhemmin geometrinen koriste, samoin pys- 
tykauluksessa ja kaula-aukossa. Paitaa miehet pitivät vyö- 
tettynä housujen päällä. Vyön sidontatapa ilmaisi sosiaali- 
sen statuksen: naimisissa oleva mies sitoi solmun oikealle, 
poikamies eli tsura vasemmalle kyljelle. Aviomiesten tun- 
nuksena oli myös parta, kun taas poikamiehet kasvattivat 
viiksiä. 

Vanhemmat housut, kaadsa, pöksi, olivat pellavaiset, 
väriltään valkoiset tai siniset, myöhemmät raidallisesta 
kotikutoisesta pellavakankaasta. Talvihousut olivat har- 
maata villakangasta tai lampaannahkaa, jossa karva oli 
mukana sisäpuolella. Puolipaita eli väikene särk, puulsärk, 


343 


https://doi.org/ 10.243 skst.1467 

oli polviin ulottuva valkoisesta villakankaasta tehty pääl- 
lysvaate, jossa oli mustasamettiset selkä- ja helmakoris- 
teet. Myös polven alapuolelle ulottuva päällysvaate (räpik), 
joka malliltaan oli naisten päällysvaatteen kaltainen, oli 
käytössä. Kaikkein pisin päällysvaate oli harmaa tai valkoi- 
nen leveäselkäinen villainen härmak eli suur särk, jonka 
helmat sidottiin vyötäröltä kokoon vyöllä. Juhlavissa tilai- 
suuksissa käytettiin mustaa lierihattua. Talvella käytettiin 
karvahattua (lunt). Jalassa oli pitkät valkoiset kannatto- 
mat villasukat, kapuda, joiden yläosassa oli leveä geomet- 
rinen koriste. Talvella sukkien päälle kiedottiin villaiset 
jalkarätit, villagu.?? Kesällä pidettiin pellavaisia jalkarätte- 
jä ja nahkakurpposia. Jo 1800-luvun toisella puoliskolla 
alkoivat varakkaimmat nuoret miehet käyttää juhlissa ja 

kirkkopyhinä pitkävartisia nahkasaappaita. Vuosisadan 
lopussa niiden käyttö oli yleistä. 

Setomaalla alkoi miestenkin vaatetus muuttua 1900- 
luvun alussa ja 1920—1930-luvulla se oli jo usein kaupun- 
kilaismainen. Kuitenkin miesten kansanpuvut säilyivät 
työvaatteina ja osaksi myös hää- ja juhlavaatteina 1920— 
1940-luvulle. Eroja oli toisaalta muihin virolaisiin mut- 
ta myös Kaakkois-Viron venäläisiin pukeutumistapoihin. 
Setoilla kansanpuvusta luopuminen tapahtui myöhem- 
min kuin muilla virolaisilla. 

Nuorilla virolaispojilla oli käytössä golfhousuja ja saa- 
pashousuja, mutta setonuorilla niiden käyttöönottoa esti 
se, että he saivat ensimmäiset saappaansa vasta, kun hei- 
dät ”tunnustettiin miehiksi”, tavallisesti heidän saatuaan 
ensimmäisen oman palkan. Setoilla saappaat olivat lähin- 
nä pyhä- ja juhlajalkineet, joten saapashousutkin olivat 
heillä lähinnä pyhähousut toisin kuin muilla virolaisilla. 
Saapashousut yleistyivät setoilla luultavasti siksi, että ne 
olivat käytössä sotaväellä, ja palanneet toivat ne muka- 
naan. Arkena etenkin vanhemman polven setomiehillä 
oli usein pitkittäisraitaiset pellavahousut, Priidu Miku- 
metsin mukaan ”kirjavat housut”, jollaisten ”venäläis- 
tyyppisten vaatteiden kantamisella setot erosivat selvästi 
muista Kaakkois-Viron [virolaisista] asukkaista”. Setot ei- 
vät tuolloin käyttäneet alushousuja kuten eivät eivät Peip- 
sin rannikon venäläisetkään. Etenkin 1950-luvulla saapas- 
housut jäivät työhousuiksi, kun juhlakäyttöön tulivat ny- 
kyaikaiset kokopuvut. Setot käyttivätkin 1950- ja 1960-lu- 
vulla työvaatteina vanhoja kuluneita vaatteitaan, muilla vi- 
rolaisilla taas oli usein varta vasten tehdyt työvaatteet.??$ 


Kansanpuvut nykyaikana 


Toisen maailmansodan jälkeen alettiin yhä enemmän val- 
mistaa vaatteita kaupan kankaista ja ostaa valmisvaatteita. 
Töissä miesten ja naisten vaatetus samanlaistui, ja jo 
1930-luvulla kansanpukujen käyttö alkoi naisiltakin vähen- 
tyä. Monet nuoret neitoset ja naiset pukeutuivat niihin 

vain kirkkopyhinä ja häihin. Kansanpuvut ja hopeako- 
rut olivat jäämässä vain juhlakäyttöön. Koruja ei arkisin 
käytetty, paitsi raskaassa mutta rituaalisena pidetyssä pel- 
lavankiskonnassa, johon loppui miesten osuus ja alkoi 
naisten osuus työstä. Vanhat ja keski-ikäiset käyttivät niitä 
kuitenkin yleisesti muutenkin. Suurtyön kansanpukujen 
arvostamisen hyväksi tekivät tuona aikana setoylioppilaat 
ja setoälymystö.?”9 

Tultaessa 1970-luvulle kansanpukuja käyttivät ensin 
vain setojen folkloreryhmät. Muista yhtyeistä erottuakseen 
kukin ryhmä ompeli jäsenilleen samanväriset esiliinat. 
Pääliinan päällä pidettävän brokadisen kuldrättin tilalle 
tuli paljetein ja helmin kirjailtu kangasliina, ja silkkisten 
nauhojen tilalle tulivat tekosilkkiset. Korkeakorkoiset nah- 
kajalkineet korvautuivat matalilla kengillä, mutta 1990-lu- 
vun alussa ruvettiin taas käyttämään puolikorkeakorkoi- 
sia nyöritettäviä mustia varrellisia nahkajalkineita. 

Muutosta tapahtui taas 1990-luvun alussa ”setoliik- 
keen” yhteydessä. Kansanpukujen käyttäminen elpyi. Ny- 
kyään setot arvostavat kansanpukujen käyttämistä. Koska 
näitä pukuja ei ole vuosikymmeniin ommeltu, niitä ei ole 
tarpeeksi kaikille halukkaille. Frityisesti tämä pätee nuo- 
riin, jotka ovat tulleet asumaan Setomaalle. Siksi juhlissa 
pidetään tavallisten vaatteiden päällä vain puolivillaista rä- 
bik-päällysvaatetta ja päässä valkoista huivia. 1990-luvulta 
lähtien on ommeltu kansanpukuja myös lapsille. Uusia 
kansanpukuja tehdään myös miehille. Nykyään kansan- 
pukuperinnettä säilyttävät ennen kaikkea kansanperin- 
neyhtyeet, Setomaalla pidettävät leelopäivät ja Setomaan 
kuningaskunnan päivät sekä näiden yhteydessä pidettä- 
vät lastentapahtumat. Kansanpukuja käytetään nykyään 
myös muissa juhlavissa tilaisuuksissa, esimerkiksi kirkko- 
pyhinä ja presidentin vastaanotoilla. Kansanpukujen ja 
hopeakorujen omistaminen on erittäin arvostettua. 

Tekstiilit 


Setojen kauneudentaju ilmenee tekstiileissä. Setonaiset 
tunnetaan kauniista ja pikkutarkoista käsitöistään. Kirjot- 
tiin lantioliinoja ja pääliinojen päitä. Kangaspuilla kudot- 
tiin pääliinojen päitä ja paitojen hihoja, joissa oli koristei- 
na yksinkertaisia tai monimutkaisia geometrisia orna- 
mentteja, ikonien koristeeksi ikoniliinoja sekä häihin run- 
saslukuisia morsiamen ja sulhasen lyhyitä ja pitkiä rituaa- 
liliinoja ja vöitä. Erityiset liinat valmistettiin myös häähe- 
vosen luokin koristeiksi (loogarätt). Neuleista ansaitsevat 
huomiota villaiset, monivärisillä ornamenteilla koriste- 
tut miesten sukat. Vaatimattomammin koristeltuja olivat 
vanhan ajan kintaat, poikkeuksena kuitenkin hääkintaat. 
1930-luvulla tulivat käyttöön rehevällä kukkakoristeella 
sekä linnuilla ja enkeleillä koristetut ikoniliinat sekä vai- 
pat, joiden koristeet oli öljyvärein maalattu tummanpu- 
naiseksi tai mustaksi värjätylle pellavakankaalle. Koristei- 
ta nimettiin reaalimaailman ilmiöiden mukaan. 

Setojen tekstiileissä on kautta aikain ollut oleellisina 
kaksi väriä: punainen ja valkoinen. Tällaista tekstiilitaidet- 
ta voikin nimittää punaisen ja valkoisen kulttuuriksi. Pu- 
nainen liittyi setoilla aktiiviseen tilaan, syntymiseen ja elin- 
voimaan. Valkoisissa vaatteissa oleminen merkitsi tasa- 
puolista suhtautumista niin eläviin kuin kuolleisiin. Val- 
koinen merkitsi myös yhteenkuuluvuutta. Setojen tekstii- 
lit olivat pohjaväriltään valkeita. Punaista niissä oli geo- 
metrisaiheisissa kapeissa viivakoristeissa, raidoissa sekä 
vaatteiden reunuksissa.?50 

Kansanpukujen muuttuessa 1800-luvun toisen puo- 
liskon ja 1900-luvun aikana ensimmäisenä muuttui pu- 
naisen sävy: heleänpunaisen sijaan tuli tummempi pu- 
nainen, ja 1900-luvun aikana väri kehittyi tummanpunai- 
seksi (kirsikanpunaiseksi) ja jopa ruskeaksi. Tekstiilin vä- 
rin muuttuessa muuttui myös materiaali. Paidanhihojen 
koristeita ja pääliinojen päitä ei kudottu 1800-luvun lo- 
pussa enää heleänpunaisesta puuvillalangasta vaan huo- 
mattavasti tummemmanpunaisesta hienovillaisesta niin 

sanotusta riianlangasta, jota tuotiin Setomaalle todellakin 
Riiasta. 1900-luvun keskipaikkeille tultaessa tämä lanka 
korvautui lampaanvillalangalla, jota värjättiin tumman- 
punaiseksi tai joskus ruskeaksi. Tällaisen värin ja mate- 
riaalin muutoksen kävi läpi koko setojen tekstiiliperinne. 
Geometrinen 1800-luvun koristelu koostui etupäässä 
yksinkertaisista vinoneliöistä ja kahdeksankulmaisista 
tähdistä. Tekstiilitaiteessa tuli vallitsevaksi omaperäinen 
positiivi-negatiivi- perustainen kudontatekniikka: viivaor- 
namentti jakautui ruutukuvioisiksi ruseteiksi, joissa tiu- 
kan geometrinen koriste kertautui positiivis-negatiivisena 
värinmuutoksena punaisesta valkoiseen. 1900-luvun ai- 
kana positiivi-negatiivi-tekniikalla kudottu koriste suure- 
ni ja muuttui monimutkaisemmaksi. 1940-luvulla koris- 
teet suurenivat merkittävästi. Aiheiden määrä viivakoris- 
telussa väheni, ja lopulta siirryttiin pelkästään positiivise- 
na toteutettuun koristeluun. Myös geometrinen koristelu 
muuttui ja siihen ilmaantui pyöreitä muotoja. Näiden si- 
jaan tulivat lopulta kasvi- ja eläinkoristeet, joissa kuvattiin 
kukkia sekä yksittäistapauksissa hevosia ja lintuja.?* 


Korut 


Setojen kulttuuri on runsaiden hopeakorujen kulttuuri. 
Korut ovat kautta aikojen olleet ennen kaikkea setonaisen 
maailma, jossa hän on elänyt syntymästä kuolemaan. Se- 
tonainen tunnetaan siitä, että hän kantaa suurta määrää 
erilaisia riipuksellisia ketjuja, sormuksia ja rannerenkai- 
ta. Tämä korusto koostuu 39 erityyppisestä korusta, joista 
jokaisesta on runsaasti alatyyppejä.?8? Korujen yleisnimi- 
tyksiä ovat höpö, höpökraam ja tsaposka. 

Aikojen kuluessa tapahtuneista muutoksista huolimat- 
ta koruissa säilyivät myös monet vanhat muodot. Uusien 
korujen tulo ja vanhojen häipyminen oli pitkäkestoinen, 
luonnollinen kehityskulku. Vanhimmista koruista tie- 
detään helmikaulanauhat virakörd ja sora virakörd, joi- 
den alkuperä viittaa setojen muinaiseen sukulaisuuteen 
inkerikkojen ja vatjalaisten kanssa ja myöhempiinkin 

kontakteihin. Vanhimpia, nahka- ja kangaspohjaisia, pih- 
kovalaisilla 1500-luvun ja myöhemmillä hopearahoilla 
koristettuja rinnanpeitteitä, jotka edelsivät suurta hopea- 
solkea, tunnemme Petserin luostarin aarrekammiosta ja 
eräästä yksityiskokoelmasta. Pihkovan museon hopeako- 
koelmassa on setoketjut, joissa on 1600-1700-luvun es- 
panjalaisia, hollantilaisia, tanskalaisia ja venäläisiä metal- 
lirahoja.?3 

Vanhoista koruista kannettiin hopeahelmiä (hel- 
mekõrd), joissa oli ristinmuotoisia riipuksia.?84 1800-lu- 
vun jälkipuoliskolla kannettiin myös eri tavoin punottu- 
ja pitkiä hopeaketjuja (keedi, tsaposka). Ilmaantui myös 
uusia moninkertaisia ketjuja, joissa oli erikuvioisia ja eri 
tekniikoin valmistettuja riipuksia. Nämä olivat filigraani- 
tekniikalla ja erivärisestä lasista olevin ”silmin” koristet- 
tuja hopeanappeja, kulkusia ja tsaarinaikaisia hopearaho- 
ja. Tällaisen korun yleisnimitykseksi tuli nöpsega keedi eli 
ketju nappien kera. Vuoden 1920 jälkeen tsaarinaikaiset 
rahat hävisivät rahakäytöstä ja korustoon ilmaantui uusi 
setoperäinen koru, jonka nimitys oli rahadsö, ”rahoista”. 
Tämän korun erikoisuus oli siinä, että itse riipusten li- 
säksi myös ketjut, joihin ne oli kiinnitetty, oli tehty ho- 
pearahoista. Frään moninkertaisen ketjun rahojen määrä 
oli jopa 379.25 Käytettiin myös rannerenkaita ja runsaas- 
ti sormuksia. Aviovaimolla oli vihkisormus oikean käden 
keskisormessa, leskellä vasemman käden keskisormessa. 
Korvarenkaita käytettiin 1800-luvun loppuun asti. 

Nykyisin setosolkena tunnettu rinnalla kannettava ku- 
puranmuotoinen suur sölg on sekin valmistettu hopeasta. 
Se hämmästyttää usein erityisen suuruutensa takia. Suu- 
rin tunnettu solki painaa 563 grammaa, sen kupura on 
11,5 senttiä korkea ja soljen läpimitta on 26,5 senttiä. Van- 
hin tunnettu suuri solki on valmistettu Tartossa 1808- 
1818.256 Hopeinen solki korvasi vanhat kankaiset tai nah- 
kaiset soljet. Suurella soljella on olennainen sija setonais- 
ten kulttuurissa: se merkitsee hedelmällisyyttä eli synny- 
tysikää, ja sitä kantoivat ainoastaan avioliitossa olevat nai- 
set.?87 Soljen terävällä reunalla katkaistiin vastasyntyneen 

tyttölapsen napanuora. Kun naiselle syntyi ensimmäinen 
lapsenlapsi, solki katosi lopullisesti hänen kantamastaan 
korusarjasta. 

Setonaiset käyttivät eri elämänjaksoinaan erilaista koru- 
yhdistelmää. Ikäkausittaisissa elämänjaksoissa fyysinen 
ei ollut erossa henkisestä. Nuo ”hopeiset merkit” näytte- 
livät tärkeää osaa setonaisen elämässä niin henkisen, so- 
siaalisen kuin seksuaalisenkin kypsymisen merkitsemi- 
sessä, mutta ikäkausiasteet eivät olleet koskaan käytössä 
pelkästään seksuaalisen kehityksen määrittämiseksi. 

Voimme erottaa korujen mukaan naisten kuusi ikä- 
ryhmää: 


1. Pikkutytöt yhdestä viiteen ikävuoteen kantoivat ohutta 
ketjua, jossa oli risti. 

2. Tytöt viidestä kymmeneen ikävuoteen asti saattoivat 
kantaa jopa useaa pitkää ohutta ketjua, jotka aseteltiin 
rinnalle moninkertaisiksi. 

3. Tyttöjen korusarjaan kertyi 10-15 vuoden iässä erinä- 
köisiä riipuksellisia ketjuja ja sormuksia. Heidän iso- 
äitinsä ja äitinsä lahjoittivat heille omia korujaan. 

4. Neidoille, jotka olivat 15—18-vuotiaita, ostettiin jo uusia 
omia koruja. Esimerkiksi lehmän myynnistä saaduil- 
la rahoilla ostettiin suuri hopeasolki. Koruina olivat 
myös eri tavoin punotut, eripituiset ja -paksuiset ket- 
jut, joissa oli erinäköisiä riipuksia. Käytettiin paljon 
sormuksia ja pareittain rannerenkaita. 

5. Morsianten ja synnytysikäisten aviovaimojen ryhmäs- 
sä korujen määrä saavutti huippunsa. Osa heidän ko- 
ruistaan myös kullattiin. Tärkein paikka oli suurella 
hopeasoljella, joka oli synnytysikäisen naisen symboli 
ja jota kannettiin vain tässä ikäryhmässä. Häärunois- 
sa ”ajettiin” suurella soljella neitoudesta aviovaimon 
statukseen. Pahan silmän ja tulokkaan pelossa otet- 
tiin morsiamelta häissä ennen miehen kotiin mene- 
mistä pois kaikki korut. Morsiamen kummitäti vei ne 
sulhasen kotiin seulan sisässä. Todennäköisesti ajatel- 
tiin, että tällä tavoin morsian kadotti oman sukunsa 

itseään suojaavan, mutta uutta sukua vahingoittavan 

voiman, jonka arveltiin toimivan korujen kautta.?88 
Frityisen tärkeää oli runsasriipuksisten ketjujen kan- 
taminen; ne pitivät kävellessä helinää. Tästä setomie- 
het sanoivat: ”Setonaisen ensin kuulet, sitten näet.” 
Rikkaalla naisella saattoi olla 5-6 kiloa painava korus- 
arja. 

6. Yli 45-vuotiailla naisilla korujen määrä väheni. Erityi- 
sen olennaista oli, että korusarjasta poistui suuri ho- 
peasolki. Lopulta vanha nainen kantoi saman verran 
koruja kuin joskus muinoin lapsena. Naisen elämä 
oli eletty, lapset olivat aikuisia ja lapsenlapsiakin oli, 
elämänkehä oli tullut täyteen. Naiset, jotka eivät olleet 
avioituneet, käyttivät hedelmällisessäkin iässä niukas- 
ti koruja. Näin symboloitiin naisen ”elämätöntä elä- 

Arkipäivinä koruja käyttivät vain nuorikot ensimmäisen 

avioliittovuoden aikana. He kantoivat paljon hopeaketju- 

ja, joista puuttuivat riipukset. Niiden nimityksenä oli pal- 

ja keedi. Setomiehet sanoivat: ”Nuorikot tunnet ketjuista.” 
Suruaikana ei pidetty koruja, koska arveltiin, että ko- 

rut nyt ”erosivat” tosielämästä ja ajatuksellisesti ”saattoi- 

vat ja varjelivat” raskaalla matkalla tuonpuoleiseen, eli ko- 

rut kertasivat kuolleen kohtaloa. Suruajan loppuessa päät- 

tyi myös korujen tilapäinen ”ajatuksellinen poissaolo” .?9? 
Setomiehillä voimme erottaa kolme ikäryhmää: 

1. Pojat kantoivat ketjussa ristiä ja paidan pääntien au- 
kon halkion kiinnittämiseksi pientä solkea. 

2. Nuorukaiset, tsurad, käyttivät sormuksia ja hopeara- 
hoista tehtyä rintaneulaa. 

3. Aviomiehet pitivät korvarengasta yhdessä korvassa. 


Setoilla on naisten korukulttuurissa kuusi ryhmää, mies- 
ten vain kolme. Tämä tarkoittaa, että setojen kulttuurissa 
merkittiin naisten ja miesten elämänjaksoja eri lailla. 
Huomionarvoinen on setonaisten tapa lahjoittaa koru- 
jaan kirkkoihin ja Petserin luostariin, joissa ne ripustettiin 

Värskassa 
vuonna 1925 
otetussa 
kuvassa näkyy 
hyvin asujen ja 
korujen käytön 
vaihtelu. ERM. 


Tuplovan kylän väkeä vuonna 
1913. Vasemmanpuoleisella 
miehellä yllään sulhasen 
sukat ja takki. Museovirasto. 

ikonien koristukseksi. Ensimmäinen tieto tästä on vuo- 
delta 1584.?! Erona venäläisten tapaan oli ja on havain- 
tojeni mukaan se, että setot ripustivat korut ikonin kau- 
laan ja ranteisiin, mutta venäläiset panivat ne ikonin vie- 
reen. 

Nykyään setojen perinneyhtyeissä vanhatkin naiset 
käyttävät näkyvästi suurta solkea ja runsaasti hopeaa. 
Neuvostoaikana joutuivat yhtyeiden naisjäsenet ulkomail- 
le esiintymään mennessään usein selittelemään Tallin- 
nan tullissa, miksi heillä oli mukanaan 3—4 kiloa hopea- 
koruja. 


Etnisiä tunnusmerkkejä setojen 
vanhassa aineellisessa kulttuurissa 


Setojen aineellisessa kansankulttuurissa on suhteellisen 
runsaasti tunnusmerkkejä, jotka erottavat sen joko muus- 
ta virolaisesta tai toisaalta lähiseudun venäläisestä kan- 
sankulttuurista. Paljon vähemmän on piirteitä, jotka poik- 
keavat sekä virolaisten että venäläisten naapurien kulttuu- 
rin piirteistä. 

Setokylät olivat pieniä muutaman kymmenen ihmisen 
kyliä, venäläiskylät taas suuria. Venäläisten rivikylissä ta- 
lot olivat tiiviisti toisissaan kiinni, setot pyrkivät jättämään 
rivikylissäkin taloille välimatkaa. Setoilla oli melko paljon 
hajakyliä toisin kuin paikallisilla venäläisillä. Setojen ra- 
kennukset ja niiden sisustus poikkesivat sekä muiden 
virolaisten että venäläisten vastaavista. Muualla Virossa 
yleisiä riihiasumuksia oli Setomaalla vain muutama. Vi- 
rolaisen riihiasumuksen tuvassahan ei ollut 1800-luvun 
alkupuolella ikkunoita, mutta setoilla oli. Petserinmaan 
venäläisten talojen huoneet olivat suorakaiteen muotoisia, 
setojen neliönmuotoisia. Toisin kuin virolaisilta, setoilta 
puuttuivat kesäkeittiöt. Rakennusten koristelu oli niukkaa 
toisin kuin etenkin venäläisillä. Uunin sijainti oli muun 
muassa Baltiassa, Petserinmaan venäläisillä, valkovenäläi- 
sillä ja ukrainalaisilla samanlainen kuin setoilla, mutta 
uunin suun suunta erotti setojen uunin paikallisestakin 

venäläisestä. Setotalon sisustuksessa pöytä sijaitsi seinän 
keskikohdalla samoin kuin esimerkiksi karjalaisilla ja toi- 
sin kuin esimerkiksi Petserinmaan venäläisillä. Raken- 
nusten koristelu oli setoilla varsin vähäistä toisin kuin ve- 
näläisillä naapureilla. Käyttöesineiden koristelu oli selväs- 
ti niukempaa kuin muilla virolaisilla. 

Setojen kansanpuvuissa ja tekstiileissä on silmiinpis- 
tävänä väripari punainen ja valkoinen. Venäjän suoma- 
lais-ugrilaisilla kansoilla, myös karjalaisilla, tapaa saman 
ilmiön. Muilla virolaisilla tällaista voimakasta väriparia 
ei ole, ei myöskään Pihkovanmaan venäläisillä. Ehkä et- 
nisenä tunnusmerkkinä voisi pitää myös sitä, että setot 
ovat käyttäneet kauniita kansanpukujaan kauemmin kuin 
muut virolaiset Muhun ja Kihnun saaren asukkaita lu- 
kuun ottamatta. Ylipitkiä paidanhihoja tai kapeita päällys- 
vaatteen valehihoja ei muilta virolaisilta ole tavattu. Venä- 
läisalueelta on kuvauksia molemmista. Setomiehet käytti- 
vät, toisin kuin muut virolaiset, varsin kauan pitkiä nahka- 
saappaita, aluksi juhlajalkineina, myöhemmin myös ar- 
kisin, ja pitivät paitaa housujen päällä. Pienenä yksityis- 
kohtaerona setojen ja paikallisten venäläisten miesten 
paidoissa on paidan pääaukon halkion suunta: setoilla 
suoraan alas, venäläisillä viistosti. Vaatetuksen vertailuja 
vaikeuttaa se, että Pihkovanmaan vanhat venäläiset kan- 
sanpuvut ovat vielä miltei kokonaan tutkimatta. 

Kauniin kansanomaisen juhlapuvun, korujen, käsi- 
työtaidon sekä kansanlaulu- ja tanssitaidon merkitys oli 
suuri eritoten nuoren neidon naimisiin pääsyssä ja su- 
vun jatkumisessa. A. O. Väisänen totesi vuonna 1922, että 
neito olisi jo vuosikymmeniä sitten alkanut väheksyä epä- 
käytännöllisten ja kalliiden korujensa arvoa, ellei hän tie- 
täisi niiden lisäävän hänen kauneuttaan, jolle ympäris- 
tö antoi suuren arvon.??? Friedrich Paas kirjoitti vuonna 
1927 tapauksesta, jossa Satserinan kunnassa nuoret tytöt 
sanoutuivat irti kansanpuvuista mutta joutuivat pyörtä- 
mään päätöksensä, kun eivät päässeet naimisiin. Mölassa 
kerrottiin 1970-luvulla, kuinka venäläistytöt 1920-luvulla 
olivat pukeutuneet komeaan setopukuun tavoitellakseen 

miehekseen setoja, joita pidettiin varakkaina. Juuri pu- 
vuillaan ja koruillaan etenkin setonaiset erottuivat sekä 
virolaisista että venäläisistä naapureistaan. A. O. Väisä- 
nen totesi kuitenkin vuoden 1921 Setomaan vierailunsa 
aikana tyttöjen siirtyneen eurooppalaiseen ”Viron muo- 
tiin”.?99 Miesten pukeutumisessa kaupunkilaistyyliset pu- 
vut yleistyivät pyhävaatteina 1920- ja 1930-luvulla, minkä 
voi havaita tuonaikaisista juhlien ryhmäkuvista: useim- 
milla nuorillakin naisilla oli vielä setopuku, useimmilla 
nuorilla miehillä jo kaupunkilaispuku. 

Setonaisten juhlissa kantama monikiloinen hopea- 
korusto, jossa huomiota herättävin elementti on jättiläis- 
mäinen solki, poikkeaa etenkin määrältään niin muiden 
virolaisten kuin venäläistenkin korustosta selkeästi. Se- 
toilla soljen nimitys oli suur sölg; muut virolaiset ovat jo 
kauan käyttäneet nimitystä setu sölg. Sekä virolaisilta että 
venäläisiltä naapureilta puuttuu setojen tiukka tapa käyt- 
tää erilaisia koruja kantajan ikäkausien mukaisesti. 

Ruokataloudessa uunissa kypsennettyjen ruokien 
käyttö erotti setot muista virolaisista. Kylmät keitot oli- 
vat kesäisen Setomaan erikoisuuksia. Veriruokia setot ei- 
vät vanhastaan tunteneet. Sieniä muut virolaiset eivät en- 
nen vanhaan syöneet, setot ja venäläiset kyllä. Pellavan- 
siemenöljyä eivät muut virolaiset käyttäneet ruokiin, setot 
ja venäläiset taas käyttivät. Setot söivät suolaista voita, ve- 
näläiset suolatonta, ”makeaa”. Kulhollinen rahkaa ja sen 
päälle ”kanneksi” pantua voita oli hää- ja hautajaispöydäs- 
sä sekä hautausmaalla kuolleiden muistajaisruokana. 
Tätä eivät tunteneet muut virolaiset eivätkä venäläiset. Vil- 
lilintujen munia setot eivät yleensä käyttäneet ravintona, 
mutta sekä muut virolaiset että venäläiset käyttivät. 

Ortodoksinen uskonto yli 260 vuorokauden vuotuisi- 
ne paastoaikoineen ja riittiruokineen aiheutti ruokakäy- 
tännön eroja enimpiin muihin virolaisiin päin. Paastojen 
vaikutuksesta kala- ja vihannesruokia käytettiin Setomaal- 
la paljon. Setojen tapaan herneistä ja hunajasta valmis- 
tettu rituaaliruoka kutja tunnettiin laajalti myös venäläis- 
kylissä, mikä saattaisi viitata noilla seuduin aikaisemmin 

olleeseen setoasutukseen. Venäläisten vanha kutja oli eri- 
laista, viljasta ja hunajasta tehtyä. Uhripaikoille ja kirk- 
koon pyhäinkuvien eteen setot veivät eläinkunnan tuot- 
teita: voita, juustoa ja rahkaa. Vietiinpä Antoniuksen päi- 
vänä kirkkoon piiloon sianpääkin, jonka pappi tietämät- 
tään siunasi muiden tuotteiden ohessa. Paikalliset venä- 
läiset taas veivät uhripaikoille ja kirkkoon kasvikunnan 
tuotteita. 

Suurin osa setoista oli päätoimisia maanviljelijöitä. 
Paikalliset sisämaan venäläiset taas kävivät enemmän töis- 
sä kotipaikkakunnan ulkopuolella. Muualla työssä käyvien 
setojen työmaat olivat enimmäkseen Liivinmaalla, siis 
Etelä-Virossa ja Latviassa, venäläisten taas Pietarin seudul- 
la. Pihkovanjärven ympäristön venäläiset olivat ammatti- 
kalastajia, jotka kävivät jopa merellä ja Laatokalla asti ka- 
lastamassa. Setoille kalastus oli pienillä järvillä ja joilla har- 
joitettu lisäelinkeino. Mehiläistarhaus oli setoilla paljon 
tavallisempi sivuelinkeino kuin paikallisilla venäläisillä. 

Setomiehet viroa ja venäjää taitavina kävivät kauppaa 
sekä Viron ja Latvian että Venäjän suunnalla, venäläiset 
etupäässä Venäjällä, koska eivät yleensä osanneet viroa. 
Ruukkusetot, potisetud, kiersivät Virossa hevosilla myy- 
mässä saviastioita ja ostamassa lumppuja. He vaikuttivat 
virolaisten mielikuvaan koko kansanryhmästä. 


Setokulttuuri muutoksessa 


Viime vuosisadan alun tsaarin ajan ja Viron tasavallan 
maareformit muuttivat setojen elinoloja: usein kylät hajo- 
sivat, mutta toisaalta talonpojat pääsivät maidensa todel- 
lisiksi omistajiksi. Viljelyskelpoista maata ei kuitenkaan 
ollut riittävästi kaikille. Venäjän vallan viime vuosina Se- 
tomaalta muutettiin Pohjois-Venäjälle ja Siperiaan, josta 
saatiin maata riittämiin. Viron tasavallan alkuaikoina se- 
toja muutti jo runsaasti Viron kaupunkeihin. Neuvosto- 
vallan toimet maatalouden kollektivisoimiseksi ja toisaal- 
ta voimakas teollistaminen ajoivat väkeä kaupunkeihin. 
Setomaalla oli 1970-luvulla enää kolmannes siitä setojen 


SETOJEN AINEELLINEN KULTTUURI 


https://doi.org/ 10.21435/ skst.1467 


määrästä, joka siellä oli ollut 1900-luvun alussa, eikä asu- 
kasmäärä 1990-luvullakaan ollut suurempi. 

Tsaarin Venäjä yritti muun muassa venäjänkielisen 
koululaitoksen ja venäjänkielisen kirkon avulla venäläis- 
tää setoja. Kouluissa kiellettiin puhumasta seton kieltä.?9 
Nuori Viron valtio puolestaan yritti virolaistaa setoja muun 
muassa vironkielisen hallinnon, koululaitoksen ja kirkon 
avulla sekä virolaistamalla sukunimet ja paikannimet. Vuo- 
sina 1923-1927 toteutunut maareformi merkitsi usein ta- 
lojen siirtymistä kylän yhteydestä yksinäistaloiksi, jolloin 
entinen kyläyhteisö hajosi. Samalla taantui setojen ryhmän- 
sisäinen etninen itsemäärittely ja talonpoikien oli mah- 
dollista sitoutua Viroon.?9 Vuonna 1928 ilmestynyt Seto- 
maa-teos piti näitä asioita positiivisina, kuten setot itsekin. 

Jo Viron tasavallan alkupäivistä lähtien alkoi Setomaal- 
la uudelleenjärjestämisen ja uudistusten ajanjakso, joka 
tarkoitti vanhojen tottumusten ja venäläisen vaikutuksen 
hävittämisestä kaikilta aloilta. Erityisen huomattava on 
Setomaan tämänaikaisen talouselämän uudistuminen ja 
edistyminen. Vanhan, maanhenkiin liittyneen uskomus- 
järjestelmän katoamisen myötä luhistui myös kyläkeskei- 
nen elämä vanhoine tottumuksineen. Vähitellen myös ky- 
län henki hävisi, mikä tuntui varsinkin itsenäisiksi muo- 
dostuneissa talouksissa.?9* 

Tarton rauhansopimuksen aikaan Setomaalla asui 
enemmistönä venäläisiä ja setoja, mutta melko vähän vi- 
rolaisia ja muita. 1920- ja 1930-luvulla emä-Virosta siirtyi 
paljon virolaisia Setomaalle, jossa tehtiin koulutus-, kult- 
tuuri- ja talousuudistuksia: ”Vähintään implisiittisesti uu- 
distusten tavoitteena oli vähitellen 'virolaistaa” ja 'sivilisoi- 
da’ takapajuisiksi koetut venäläisortodoksiset setot.”?97 Se- 
tumaa-kokoomateoksessa todettiin: 


—— sillä enimmäkseenhän Setumaalla oleva kansa on Vi- 
ron kansan verisukulainen. Setumaa on vuosisatoja ollut 
luonnottomassa siteessä aivan vieraaseen kansaan, joka ei 
voinut Setun sisäiselle olemukselle täysin vieraan sisäisen 
alkuperän vuoksi antaa kovinkaan paljon positiivista. Nyt 


MARE PIHO 


Setumaata tulee lähentää kulttuurisesti muuhun Viroon. 
Setun kansan pitää uhrata täysi voimansa sulaakseen yh- 


teen muun Viron osien kanssa.?98 


Setot tunsivatkin Viron tasavallan alkuvuosina olevansa 
sekä muiden virolaisten että venäläisten halveksimia. 

Neuvostovalta pyrki myös vuorostaan hajottamaan en- 
tiset rakenteet. Kyyditykset Siperiaan korjasivat mukaan- 
sa setojen sivistyneistöä ja menestyneitä maanviljelijöitä. 
Syntyneet pientilat ajettiin verottamalla alas. Maaseudun 
ihmiset kerättiin kolhooseihin ja sovhooseihin, joilla oli 
laajat peltoaukeat. 

Viron itsenäisyyden palauduttua Setomaan halki ve- 
dettiin rajaviiva ja osalle sitä rautaverkkoaita, jolle setot 
ovat Berliinin muurin mukaan antaneet nimen Seto müür. 
Uudelleen itsenäistynyt Viro palautti suurimman osan 
oman puolensa maaomaisuudesta entisille omistajilleen 
tai heidän jälkeläisilleen, mutta vain osa Setomaan maa- 
taloudesta elpyi. Suuri osa kolhoosikeskusten kerrostalo- 
asunnoista jäi tyhjilleen ihmisten muuttaessa takaisin ta- 
loihinsa tai kaupunkeihin. Viron kaupunkeihin muuttivat 
miltei kaikki Venäjän puolelle jääneet setot ja muut viro- 
laiset — ja monet Setomaan venäläisetkin, jotka asuinpaik- 
kansa perusteella saivat halutessaan Viron passin. 

Setojen omaa kulttuuria oli omiaan säilyttämään se, 
että osassa Setomaata seka-avioliittoja oli ennen toista 
maailmansotaa vähän eikä niitä sodan jälkeenkään ollut 
paljoa.?99 Tutkiessaan 1970-luvulla setojen integroitumis- 
ta virolaisiin Jelizaveta Rihter laski neuvostoajan Mikita- 
mäen kyläneuvoston alueen 407 avioliitosta vain 82 seka- 
avioliittoa. Sen sijaan Petserin piirissä seka-avioliittojen 
suhteellinen määrä kasvoi niin, että vuosina 1986-1992 
maaseudulla jo 87,5 % ja Petserin kaupungissa 92 % oli 
seka-avioliittoja.3*? 

Jelizaveta Rihter totesi, että setojenkin etnografisen 
erityislaatuisuuden tuntomerkeistä kaikkein muuttumis- 
alttein osa oli aineellinen kulttuuri. Asumisessa, ruoka- 
taloudessa ja pukeutumisessa tapahtuneet muutokset 

seurasivat kaupunkikulttuurin esikuvia. Asunto oli mo- 
dernisoitunut: venäläisen uunin tilalle olivat tulleet liesi 
ja peltikuoriset uunit; lattiat oli maalattu, seinät tapetoi- 
tu ja kodinkoneita hankittu. Omaperäisyyttä saattoi vielä 
kodissa havaita ikoninurkasta, vaikkei siellä ikonia olisi 
ollutkaan, sekä runsaista omatekoisista tekstiileistä. Kan- 
sanpuvun käyttö oli vähentynyt juhlissakin. Vielä vuon- 
na 1957 enemmistö kylänpyhinä hautausmailla olevista 
setoista oli kansanpuvuissa, 1970-luvulla enää ani harva. 
Ruokakulttuurissa paaston noudattaminen oli vähentynyt 
huomattavasti. Maitotuotteet olivat säilyneet muistajais- 
juhlien tarjoiluissa ja Petserin rajoonin setokylissä sekä 
Saatsessa tapa syödä voileipä niin, että voita levitettiin ker- 
rallaan vain seuraavaksi haukattavalle palalle. Setojen ai- 
neellisessa kulttuurissa oli 1970-luvulla jäljellä enää vain 
vähän omaleimaisuutta. 39" 

Kyselyissä 1970—2000-luvuilla setot ovat selvästi tie- 
dostaneet setukaisuutensa, mutta usein maininneet ole- 
vansa samalla virolaisia. Kiinnostava piirre on se, että 
vanhan polven ja keskipolven vastaajat usein totesivat itse 
olevansa setoja mutta lastensa olevan virolaisia. Pille Run- 
nel taas on todennut, että enemmistö 1990-luvun kyse- 
lyyn vastanneista setoista piti itseään sekä setoina että vi- 
rolaisina. Heillä oli siis kaksoisidentiteetti. Arkielämässä 
on enemmän pinnalla virolaisidentiteetti, juhlassa tulee 
setukaisuus enemmän esiin.3*? 

Viron itsenäistyttyä uudelleen 1990-luvun alussa he- 
räsivät setot entistä enemmän arvostamaan omaa kult- 
tuuriaan. Perustettiin kulttuuria tukevia yhteisöjä: Se- 
tojen eduskunta (Kongressi) ja vanhinten neuvosto, oma 
Setojen Kulttuurirahasto, Setomaan Kuntien liitto ja Se- 
tomaa-lehti. Otettiin käyttöön oma lippu, on julkaistu 
oma Pekko-eepos. Jokakesäisille Setomaan kuningaskun- 
nan päiville kokoontuu tuhansia ihmisiä, osa kansanpu- 
kuisina. Päivillä on tärkeä merkitys kansanmusiikkikult- 
tuurin sekä käsityö- ja ruokaperinteen ylläpitämisessä ja 
esittelemisessä. Vuoden suurina juhlapäivinä ja kylän- 
pyhinä kerääntyy satoja ihmisiä vanhalle kotiseudulleen 

sukulaisten pariin, kirkkoon ja haudoille. Venäjän puolel- 
la oleva Petserin luostari kokoaa Marian päivänä tuhansia 
setomaalaisia rajanylitysongelmista huolimatta. Setojen 
aineelliseen kulttuuriin voi tutustua Viron kansallismu- 
seon lisäksi kolmessa Viron Setomaan museossa: Värs- 
kassa, Saatsessa ja Obinitsassa sekä Venäjän puolella Pet- 
serin museossa. 

Pille Runnelin mukaan 1990-luvulla haastateltujen 
vanhan polven setojen omasta mielestä heitä erotti venä- 
läisistä ensiksi kieli ja toiseksi kansanpuvut, virolaisista 
taas ensiksi uskonto ja toiseksi kansanpuvut.3% Kulttuu- 
rimaantieteilijät Semm ja Sooväli totesivat käytyään läpi 
Setomaata koskevan 1900-luvun populaaritieteellisen kir- 
jallisuuden, että ainoat läpikäyvät teemat Setomaan sym- 
bolina tuntuivat olevan Setomaan kuuluisimmat naislau- 
lajat eli lauluemot ja kansanpuvut.3% Setonaisten kansan- 
puvut ja hopeakorut sekä nämä yllään laulavat ja tanssivat 
setonaiset ovatkin nousseet usein jopa koko Viron sym- 
boleiksi.3% 

SETOJEN ITKUT, LAULUPERINNE JA SOITTIMET 


Ingrid Rüütel 


Setojen kansalauluperinteessä on useita kerrostumia ja 
laulujen elementit ovat lainautuneet eri tahoilta, joten lau- 
lujen alkuperän selvittäminen ei ole helppoa. Esimerkiksi 
setojen kansanlauluun vaikuttaneet itäslaavilainen ja balt- 
tilainen kulttuuri ovat itsessään monikerroksisia ja niillä 
on moninainen etninen alkuperä." Kaakkois-Viron arkeo- 
logisista kaivauksista löydetyt 6oo-—7oo-luvuilta peräisin 
olevat esineet kertovat tiiviistä yhteyksistä tuolloin Bal- 
tiaan saapuneisiin itä- eli dneprinbaltialaisiin. Tulijat itse 
olivat noihin aikoihin jo jonkin verran sekoittuneita ete- 
läslaavilaisiin ja muodostivat nykyisen Pihkovan alueen 
eteläosassa itämerensuomalais-balttilaisen seka-asujai- 
miston.? Itäbalttilaiset heimot asuttivat vielä 500-luvulla 
suurta osaa nykyistä Valko-Venäjän aluetta sekä sen itä- 
puolisia alueita, jotka myöhemmin vähitellen slaavilais- 
tuivat. Yhteisen itäslaavilaisen ja itäbalttilaisen kulttuu- 
rin vaikutukset tuntuivat koko itäisessä itämerensuoma- 
laisessa kulttuurissa kansanmusiikki mukaan lukien. Toi- 
saalta lännessä setojen alue on ollut yhdessä koko Etelä- 
Viron alueen kanssa varhemman länsibalttilaisen kulttuu- 
rin vaikutuspiirissä. Setojen kansanlauluissa näkyvät nä- 
mä arkeologisen, antropologisen ja kielitieteellisen aineis- 
ton pohjalta todetut kulttuuriyhteydet ja -kerrostumat. Li- 
säksi setojen ja mordvalaisten kulttuurissa on joitain sel- 
laisia yhteisiä piirteitä, joita ei esiinny muissa itämeren- 
suomalaisissa kulttuureissa. Eroista huolimatta setojen 
laulukulttuurissa on paljon yhteisiä piirteitä muun viro- 
laisen, varsinkin etelävirolaisen vanhan kansanlaulun 
kanssa. Suurimmat erot löytyvät sävelmistä. 

Setojen ja virolaisten laululajisto on lähestulkoon yh- 
tenevä. Kaikki lajit ovat tosin monikerroksisia ja usein 
on vaikea erottaa, mitkä piirteet ovat peräisin vanhasta 


INGRID RUUTEL 


yhtenäiskulttuurista, mitkä taas setojen myöhempää lai- 
naa virolaisnaapureiltaan. Setojen perinteen olennainen 
ero etenkin etelävirolaiseen perinteeseen verrattuna on 
kertovien laulujen runsaus. Itkuperinne on säilynyt ai- 
noastaan setoilla. Samoin heille tyypillisiä ovat lauluihin 
liittyvät tanssit, joita muualla Virossa ei tavata. 


Kuolinitkut 


Itkuperinne on tyypillistä kaikille itäisille itämerensuoma- 
laisille setoista karjalaisiin ja vepsäläisiin, ja itkuja esiin- 
tyy myös komeilla ja mordvalaisilla. Itkuperinteen jään- 
teitä on tavattu myös Itä-Virosta. 

Suomalais-ugrilaiset kuolinitkut perustuvat esivan- 
hempien kulttiin. Niissä esiintyy vanhoja Tuonela-motii- 
veja ja vainajien henkeen liittyviä uskomuksia sekä mui- 
ta sukuyhteisöön liittyviä uskomusjäänteitä. Lisäksi nii- 
hin liittyy hyvin vanhakantaisia hautajaistapoja. Setojen, 
vepsäläisten ja muiden itäisten itämerensuomalaisten 
samoin kuin volgansuomalaisten hautajaistavoissa on 
säilynyt monia patriarkaaliseen ja sukuyhteisölliseen ai- 
kaan viittaavia ilmiöitä, samoin yhteisiä piirteitä myös nii- 
den myöhemmissä muunnoksissa. Samoja uskomuksia 
esiintyy myös setojen itkuperinteessä. Karjalaisilla on ol- 
lut tapana tehdä ikkuna arkkuun ja mordvalaisilla jättää 
hautaan aukko (rako).5 Myös setojen ja karjalaisten sekä 
Vörumaan itkuissa pyydetään jättämään hautaan aukko 
tai ikkuna, jotta yhteys vainajaan säilyisi. Setojen itkuis- 
sa pyydetään myös, että edesmennyt tulisi kotiin kärpä- 
sen tai perhosen hahmossa tai ilmestyisi unissa neuvoa 
antamaan, lohduttamaan, kertomaan toispuolisesta maa- 
ilmasta. 


361 


https://doi.org/ 10.21435/ skst.1467 


Enemmistö tutkijoista on sitä mieltä, että suomalais- 
ugrilaisten kuolinitkut ovat alkuperäisiä. Tutkijat ovat löy- 
täneetsuomalais-ugrilaisten ja venäläisten itkuperinteessä 
yhteisiä piirteitä. Suomalais-ugrilaisen itkuperinteen kat- 
sotaan vaikuttaneen myös paikalliseen venäläiseen itku- 
perinteeseen. 

Kuolinitku on rituaalinen yhteydenotto vainajaan. Sil- 
lä puretaan surua ja menetyksen tuskaa, hylkäämisen tun- 
teita ja tulevaisuuden huolia. Yleisinhimillisten piirteiden 
lisäksi setojen kuolinitkuissa näkyy yhteinen itämeren- 
suomalainen tausta, mutta niistä voidaan erottaa myös 
täysin paikallisia piirteitä. Kuolinitku on surijan minä- 
muotoinen kääntyminen vainajan puoleen. Itkijänä on 
tavallisesti joku vainajan naispuolinen sukulainen. Ylei- 
sesti kysellään, miksi itkettävän piti kuolla. Veera Pino ku- 
vaa itkun kulkua: 


Kuolinitkuissa ollaan hämmentyneitä ja kauhistuneita ta- 
pahtuman johdosta, tosiasiaa ei haluta tunnustaa, tapahtu- 
maa vastaan protestoidaan, epätoivoissaan halutaan tehdä 
mitä tahansa, jotta asianlaidan saisi muutettua. Lopulta 
tuskissaan ja kamppailun jälkeen todetaan tosiasiat ja että 
asiantilaa ei voida muuttaa. Lohdutusta etsitään uskosta 


siihen, että kyseessä oli ennalta määrätty asia.* 


Surijan velvollisuudeksi jää huolehtia vainajasta mahdol- 
lisimman hyvin, käydä usein haudalla ja kattaa haudalle 
runsas pöytä. Vastalahjaksi pyydetään perheelle vilja- ja 
karjaonnea. 

Itkuteksti riippui suuresti kuolinsyystä ja itkijän suku- 
laisuussuhteesta edesmenneeseen. Itkuissa ilmenevät 
myös yhteisön ja perheen sosiaaliset suhteet. Isä tai avio- 
mies on perheestä huolehtija: hän säätelee perheen keski- 
näisiä suhteita, järjestelee töitä, antaa lapsille ohjeita elä- 
mää varten, ostaa tyttärelle juhlavaatteita ja koruja, huo- 
lehtii naimisiinmenosta, saattelee pojat sotaan ja huoleh- 
tii hyvistä sukulaissuhteista. Äiti on emäntä, parantaja, 
karjankasvattaja ja perheen vaatteiden huoltaja. Hän 

opettaa tyttärille käsitöitä ja laulujen sanoja sekä huoleh- 
tii perheen sisäisestä sopusoinnusta. Lasten velvollisuute- 
na on totella vanhempiaan, jotta heidän tuleva elämänsä 
aikuisina sujuisi hyvin. Myöhemmin lasten tulee puoles- 
taan huolehtia vanhemmistaan ja saattaa heidät säällisel- 
lä tavalla hautaan. Itkut heijastelevat myös setojen arvoja: 


Ideaalina on olla lapsirikas, elää pitkä työntäyteinen elämä, 
olla ikääntyneenä voimiensa rajoissa apuna nuoremmille, 
olla heille esimerkkinä ja auktoriteettina, välttää äkkikuo- 
lemaa tai pitkällistä sairautta, kuolla kotona hiljaa, rauhal- 
lisesti, omaisten ja läheisten ympäröimänä, tulla tapojen 


mukaisesti haudatuksi, surruksi ja muistetuksi.? 


Itkeminen aloitettiin jo kuolemaa tehdessä, mistä käytet- 
tiin nimitystä kooletamine 'kuolettaminem. Itkettiin pan- 
taessa vainajaa arkkuun, matkalla kotoa hautausmaalle, 
haudalla sekä hautajais- ja muistotilaisuuksissa, joita jär- 
jestettiin kuuden kuukauden, vuoden ja kolmen vuoden 
kuluttua. Muistotilaisuuksissa tärkeitä olivat kotiinkutsu- 
mismotiivit. 

Kuolinitkuilla ja eri runolaulun lajeilla on yhteisiä mo- 
tiiveja. Kuolinitkuissa tavattuja motiiveja esiintyy erityi- 
sesti orpolapsi- ja huolilauluissa sekä kertovissa lauluissa, 
häälauluissa ja -itkuissa, satulauluissa, työ- ja jopa leik- 
kilauluissa.$ Motiivit siirtyivät perinnelajista toiseen. Se- 
tojen kuolinitkumotiiveja esiintyy laajemminkin myös 
etelävirolaisissa lauluissa. Personoidun kuoleman (Tooni 
”Tuonf ja Mana) hahmo tai kommunikointi maanalaisten 
kanssa esiintyy myös etelä- ja itävirolaisissa sekä inkeriläi- 
sissä lauluissa ja itkuissa.? Sekä etelävirolaisissa että seto- 
jen lauluissa ja itkuissa esiintyy myös kuvauksia elämästä 
manan majoilla. 

Setojen itkusäe on tavallisesti g-ir-tavuinen, mutta 
säe voi olla myös pidempi tai lyhyempi.” Itkumelodia on 
laskeva tai nouseva-laskeva kuten puheenkin intonaatio. 
Painollista tavua seuraava painoton tavu sijoitetaan taval- 
lisesti joko matalammalle tai samalle sävelkorkeudelle. 

Nainen itkee ristin juurella äskettäin kuollutta miestään Lobot- 
kan kylässä Setomaalla vuonna 1913. Museovirasto. 


Kyseessä on tyypillinen itämerensuomalainen kielen ra- 
kenne, jossa painollinen tavu nostaa sävelkorkeutta. Itku- 
melodian rytmi sovitetaan myös sanapainojen mukaises- 
ti ja esitystilanteessa alleviivataan tavujen kestoja. Säkeen 
viimeinen tavu on pidentynyt ja muuttuu usein nyyhky- 
tyksiksi. Kuolinitkujen sävelasteikko on usein diatoninen 
g-a-b/h tai vastaavasti g-a-b/h-c, johon voi liittyä johto- 
sävel (fis) tai alakvartti (d). Esiintyy myös kahden tukisä- 
velen sisältäviä astekkoita e-g-a-b/h. Itkettäessä, varsinkin 
konkreettisessa esitystilanteessa, sävelkorkeudet intonoi- 
daan usein epämääräisesti. 

Muistoateria haudalla Tailovan kylässä vuonna 1913. Museovirasto. 


Kuolinitkuille läheisiä olivat rekryytti-itkut. Molempia 
esitettiin tavallisesti yksin. Joskus tytöt saattoivat saatel- 
la poikaa sotaväkeen myös morsiusitkujen tavoin kuoros- 
sa itkien. Harvoissa tapauksissa sotaväkeen lähtijä saattoi 
myös itse itkeä. 


Morsiusitkut 


Morsiusitkuja esitettiin moniäänisesti kuorossa: kyseessä 
ovat oikeastaan itkulaulut. Niitä esitti morsian (tai hänen 
sijaistaan toinen esilaulaja) yhdessä podruskien eli mor- 
siusneitojen kanssa, ja myös vanhemmat naiset saattoi- 
vat yhtyä itkuun. Kuoron yksi laulaja lauloi korkeaa säes- 
tysääntä, häntä kutsuttiin killöksi. Jos morsian ei jostain 
syystä voinut itse itkeä, hänen sijaisenaan saattoi olla joku 
kuoron tytöistä tai toinen nainen morsiamen selän takana 
seisoen. Poikkeuksena oli yksin esitettävä orvon morsia- 
men itku vanhempien haudalla: sisältönsä ja muotonsa 
perusteella kyseessä onkin kuolinitku. 

Morsiusitkun säkeenpituus vaihtelee kuolinitkua vä- 
hemmän, ja on lähempänä runolaulua. Erityisesti kuoro- 
osiossa laulajat saattavat vaikeuksitta sovittaa runosäkeen 
itkun rytmiin." 

sv P A 4 
Morsian podruskiensa eli kaasojensa keskellä häiden ensimmäi- 


senä päivänä Värskassa Lobotkan kylässä ilmeisesti vuonna 1913. 
Museovirasto. 


Morsiusitkussa esilaulun perusrakenteen säkeen tavu- 
jen lukumäärä vaihtelee. Säe jakautuu neljäksi paino- 
alueeksi (runojalka-termin käyttö on kyseenalaista, koska 
seton runomitta ei vastaa täysin klassista kalevalamittaa). 
Kuoro-osiossa säkeen keskelle lisätään neljätavuinen pu- 
huttelusana. Melodia pyrkii noudattamaan puheen into- 
naatiota, vaikka ei yhtä järjestelmällisesti kuin kuolinit- 
kuissa. Esilaulaja voi osiossaan painottaa tavujen pituuk- 
sia eri tavoin. Esilaulajan osion alkuperäinen asteikko on 
1 3 (fis-g-b) ja sävelkulku on laskeva. Melodiaan voidaan 
lisätä alakvartti ja alaterssi (es), jolloin sävelkulku muut- 
tuu nouseva-laskevaksi. Killön osio on lähes liikkumaton 
tukeutuen pääasiallisesti b:hen, harvoin laskeutuen tai 
nousten sekunnin verran, kadenssissa se voi usein las- 
keutua myös perussävelelle g:hen. Uudemmassa setojen 
runolaulussa esiintyy vallitsevana asteikkona (fis)-g-a-h-c, 
jolla on esitetty myös morsiusitkuja.? 

Morsian itki ensimmäisen kerran, kun kosinta hyväk- 
syttiin. Erityisen vuolaasti hän itki perinteisessä hääkut- 
sun esittämistilaisuudessa (mörsjad), jotka järjestettiin 
morsiamen kummitädin luona 2-4 viikkoa ennen häitä. 
Tilaisuuteen kokoontui aina paljon väkeä, ja itkujen yhtenä 

tehtävänä oli lahjojen kerääminen. Itse lahjateemaa itku- 
teksteissä ei esiinny, mutta itkun lopussa kiitettiin ja toi- 
votettiin lahjan antajalle pitkää ikää. Vanhemmille esitet- 
tyjen itkujen jälkeen itkettiin lähisukulaisille ja kylän väel- 
le — erityisesti miehille, jotka perinteen mukaisesti antoi- 
vat morsiamelle rahaa. Naiset puolestaan lahjoittivat ka- 
pioita, kuten vöitä, käsineitä ja sukkia. Itkussa voitiin sel- 
vitellä suhteita entisten poikaystävien ja muun kylän väen 
kanssa. Voitiin torua entistä heilaa kosimatta jättämisestä 
sekä niitä, jotka olivat selän takana epäoikeudenmukai- 
sesti panetelleet morsianta. Erityisiä itkuja omistettiin 
morsianta kuljettavalle hevosajajalle, jolle annettiin mo- 
ninaisia ajo-ohjeita. Niissä oli myös suojeluun ja hedel- 
mällisyyteen liittyviä motiiveja: varoitettiin vesitiestä, joka 
tulevaisuudessa voi aiheuttaa itkua ja toivottiin ajettavan 
”viljaista tietä”. 

Itkut keskittyivät varsinaisten häiden ensimmäiseen 
päivään (sajapäev). Jo aikaisin aamulla käytiin kutsumas- 
sa yhdessä podruskien kanssa itkien vieraita, jotka antoivat 
rahaa tai tavaroita. Häissä morsian hyvästeli itkien van- 
hempansa ja lähisukulaisensa sekä kumminsa. Itkemi- 
nen päättyi myöhään illalla. Morsiusitkun erityispiirre on 
kumarrus, minkä takia morsiamen itkemisestä käytettiin 
myös nimitystä morsiuskumarrus. Morsian laskeutui pol- 
villeen vähintään kerran, tavallisesti rituaalin päätteeksi 
ja kosketti päällään maata kumarrettavan jalkojen edessä 
(jalga kummardamine, 'jalkaan kumartaminen').'4 

Morsiusitkuissa esiintyy muistumia esivanhempien 
kultista, joka on tyypillistä itäisille itämerensuomalaisille 
ja mordvalaisille. Mordvalainen morsian hyvästelee kuol- 
leet esivanhempansa kaivolla ”puhtaassa paikassa” ja pyy- 
tää vanhempiaan nousemaan haudasta siunaamaan.” 
Seto- ja inkerikkomorsian itkevät vanhempien haudalla 
pyytäen heitä nousemaan häihin liittyviin toimiin, kuten 
valmistamaan kapioarkkua. Kotiinkutsumismotiiveja ta- 
vataan myös virolaisessa lyyrisessä kansanlaulussa esi- 
merkiksi laulussa Äidin haudalla, jossa tyttären ja vanhem- 
pien välinen dialogi muistuttaa toisaalta myös latvialaisten 

ja liettualaisten orpolasten lauluja. Latgalessa (Latvian itäi- 
nen kulttuurialue) esiintyy morsiamen tapa laulaa viimei- 
senä iltana kotona surullisia lauluja, joissa myös esiintyy 
dialogi tyttären ja kuolleen äidin välillä. Kyseessä on lat- 
vialaisessa kansanperinteessä suhteellinen harvinainen 
pitkä, monisäkeinen laulu.** Olisiko kyseessä vanha itäi- 
sen itämerensuomalaisen (ja ehkä setojen) kulttuurin 
substraatti? Pohjois-Latgalessa asui vielä 700-800-luvuil- 
la perinnepiirteiltään setoille läheistä väestöä.” 


Häälaulut 


Setojen häälaulurepertuaari on hyvin rikas. Jakob Hurt on 
jakanut sen yli 150 erilaiseen häälaulutyyppiin.* Suurim- 
malle osalle ei löydy vastineita muualta, vaikka häälau- 
luissa on myös yleisvirolaisia ja laajemmin itämerensuo- 
malaisia kielikuvia ja motiiveja. Myös koko itämerensuo- 
malainen ”sukuhäiden yleiskaava”? on yhteinen. Jotain 
yhteistä voidaan löytää myös kauempien suomalais-ugri- 
laisten kansojen (udmurttien, mordvalaisten) häätavoista 
ja lauluista, mutta on vaikea sanoa, missä määrin kysees- 
sä on geneettinen yhteenkuuluvuus ja missä määrin van- 
ha, kahden suvun häiden yleisempi typologinen saman- 
laisuus.?° 

Osa setojen ja muiden itämerensuomalaisten sekä 
mordvalaisten häätavoista on yhteisiä venäläisten kanssa. 
Hääleipää ja myös rituaalista saunomista on pidetty var- 
haisina venäläisinä lainoina,? joskaan saunominen sinän- 
sä ei välttämättä ole venäläislaina. Selviä venäläislainoja 
ovat kuitenkin muiden muassa vetsorka (häitä edeltävä 
ilta), kuorossa itkeminen, edellä kuvattu ”jalkaan kumar- 
taminen” sekä osa häätoimia suorittavien henkilöiden ni- 
mityksistä, joille on myös itämerensuomalaiset vastineet, 
kuten morsiusneidon nimitys podruskid ja ”miekankanta- 
jan” eli miespuolisen häämenojen ohjaajan nimitys truus- 
ka 'rautakäpälä”, viroksi raudkäpp. Mordvalaisten häälau- 
luista taas voidaan löytää runoja ja tekstimotiiveja, jotka 
myös muut itämerensuomalaiset tuntevat.?? Mordvassa 

kuten myös Karjalassa ja Inkerinmaalla tunnetaan Kylve- 
tysrunon motiiveja, joita tavataan osittain myös Setomaal- 
la ja Kaakkois-Virossa. Saunasanoissa esiintyy uuninläm- 
mittäjän ja vedentuojan kiittäminen sekä omenapuu mor- 
siamen ja kotka sulhasen metaforana, mitkä ovat yhteis- 
tä itäisille itämerensuomalaisille, balteille ja venäläisille.” 

Ilmeisesti itämerensuomalaisten itäisenä piirteenä 
voidaan pitää setojen ja karjalaisten häätavoissa ja -lau- 
luissa esiintyvää monitulkintaista leem/lembi-käsitettä. Se- 
toilla leem 'lempf esiintyy neidon kunnian synonyymina 
esimerkiksi kertovassa Leemeleht-laulussa ('lemmenlehti). 
Kodaveressä esiintyy häiden rahankeruutapaan liittyvä 
lemmkibu (”lempiastia'). Myös setojen perinteessä esiintyy 
sama sana liittyen käsitteisiin leemeliua (lemmenastia”) ja 
leemeraha (”lemmenraha').24 

Suurin osa häälauluista lauletaan pitkäksi ääneksi 
(pikk hääl) kutsutulla sävelmällä. Morsiamen kotoa lähet- 
tämislaulussa (hähkamine) on hyvin omaperäinen sävel- 
kulku ja säerakenne, ja sisältönsä puolesta kyseessä on 
itku. Melodian rytmimitta tuottaa erityisen säerakenteen, 
joka ei sovi runomuodon kahdeksantavuisuuteen. Muista 
häälauluista poikkesi myös kaaskölöminö (laulu, jossa kas- 
ke-kertosäe), jonka melodia ja kertosäe muistuttavat etelä- 
virolaisia vastaavia lauluja. Vörumaalla perusääneen saat- 
toi liittyä alempana säestysäänenä tekstiä laulava bordu- 
na, setoilla taas alaääni oli tavallisesti perusäänenä, johon 
säestävä ylempi ääni liittyi. 


Kehto- ja lastenlaulut 


Kehtolaulujen tehtävänä on lapsen nukuttaminen. Niissä 
on tietty tuudittava rytmi, joka vaikuttaa sekä tekstiin että 
melodiarakenteeseen. Tavallisesti säkeessä on neljä ru- 
nojalkaa, joiden nousussa on painollinen ja laskussa pai- 
noton tavu. Jokaista runojalkaa vastaa tavallisesti myös 
laskeva melodiasegmentti. Usein kyseessä on yksinkertai- 
nen tuuditus, jossa ei ole semanttista merkitystä, kuten 
tsuu-ts-uu, luu-luu, ää-äh, tee-tee. Kehtolauluista käytettiin- 

kin näiden mukaan muodostettuja nimityksiä tsuuttami- 
nen ja luuttaminen, ja niitä ei pidetty varsinaisina lauluina. 
Usein tuudituslauluihin kuuluu deminutiivisia lapsesta 
käytettäviä nimityksiä. Kuten muissakin itämerensuoma- 
laisten kansojen lauluissa, myös setojen lauluissa toivo- 
taan, että lapsesta kasvaisi kunnon työntekijä. Pojasta toi- 
votaan paimenta tai maanviljelijää, joskus myös mehiläis- 
tenhoitajan apulaista, tytöstä kehrääjää ja kutojaa. Huo- 
noa lasta pelotellaan kuolemalla tai haudalla. Tämän ar- 
vellaan juontuvan monistisesta elämän ja kuoleman käsi- 
tyksestä, joka on ollut tyypillinen muillekin itämerensuo- 
malaisille. Setojen kehtolauluissa kuten muissakin viro- 
laisissa ja vatjalaisissa kehtolauluissa esiintyy usein unen 
kutsumisen motiiveja ja ilmaus Taivainen pirtti (Taevane 
tare) samannimiseen ihmetarinaan sisältyvästä tuutulau- 
lusta.?6 

Kehtolaulujen tekstit ja melodiat ovat huomattavasti 
vapaampia ja varioituvampia kuin muut laululajit. Monis- 
sa tapauksissa kyseessä on yksinkertaisesti tuudituksen 
ja laulun synteesistä. Suurin osa setojen kehtolaulume- 
lodioista on yksisäkeisiä, harvemmin kaksisäkeisiä. Me- 
lodialle ovat ominaisia luonteenomaista rytmiä alleviivaa- 
vat laskevat terssikulut. Useimmiten melodia tukeutuu 
pieneen terssiin (gb tai gab), joka voi laajentua ylhäältä 
kvarttiin (c) ja alhaalta alaterssiin (e, es) tai alakvarttiin 
(d). Melodiankaari on huomattavasti hyppivämpi kuin 
muissa laululajeissa, joissa hallitsee melodian sulava lii- 
ke. Lapsen uinuttamisesta johtuen monet setojen kehto- 
laulut muistuttavat muualla Virossa tavattavia kehtolaulu- 
ja. Melkein samanlaisia melodioita tavataan esimerkiksi 
Kihnun saarella, jossa kertautuvat laskevaterssiset tuudi- 
tusmelodiat ovat yleisiä. 

Lasten iloksi esitetyt leikkilaulut ovat enimmäkseen 
rytmistä lukemista, joiden yhteydessä imitoidaan tavalli- 
sesti jotain liikettä tai toimintaa, mutta niitä voidaan esit- 
tää myös yksinkertaisella melodialla. Puhe ja musiikki voi- 
vat vaihdella kuten satulauluissakin.?? Sadunkerrontaan 
liittyvien laulujen paljous on yksi setojen erikoispiirre. 

Työ- ja kalendaaritapoihin liittyvät laulut 


Kuten muuallakin Virossa, vuodenkierron merkkipäivät 
liittyvät maanviljelyrytmiin ja satomagiaan, ja ne on myö- 
hemmin liitetty kristillisiin juhlapyhiin. 

Pohjoisvirolaisen perinteen kaltaisten sadonkorjuu- ja 
keinulaulujen suuri lukumäärä Setomaalla viittaa siihen, 
että setojen ja virolaisten kansanlaulun vanhin aineisto 
on yhteistä juurta. Typologisesti nämä laulut kuitenkin 
ovat — kuten koko setojen kansanlauluperinne yleensä- 
kin — lähellä etelävirolaista lauluperinnettä. Eteläviro- 
lainen kalendaariperinne kehittyi käsi kädessä balttien 
ja slaavilaisten perinteiden kanssa, mikä selittää myös 
keinumisen sijoittumisen varhaiskevääseen. Keinulau- 
lut eivät muotoutuneet omaksi laululajikseen, vain liitty- 
vät yleiseen pääsiäislauluperinteeseen kuten latvialaisilla- 
kin ?8 

Setojen sadonkorjuu- ja keinulaulut poikkeavat muis- 
ta virolaisista erityisesti sävelmiltään. Molemmilla on tie- 
tyt tälle lajille ominaiset melodiat: sadonkorjuulauluissa 
esimerkiksi põimuhääl tai lelottaminen (säettä seuraa kol- 
minkertainen lelo), keinulauluissa hällühääl tai kägottami- 
nen (merkityksetön kertosäe ädee ä kägo tai vastaava). Nii- 
tä ei laulettu keinumisen rytmissä niin kuin Etelä-Virossa, 
vaan keinun vieressä tai hitaasti liikkuvassa keinussa. 

Setomaan Katrin päivän (harvemmin Martin päivän) 
laulut on lainattu ilmeisesti naapuripitäjistä Kaakkois- 
Virosta. Niille ovat luonteenomaisia myös etelävirolaiset 
kertosäkeet. Myös juhannuslaulut periytyvät Etelä-Viros- 
ta, mutta kehittyivät omanlaisikseen. Setot polttivat kok- 
koa myös Pietarin päivänä, jolloin laulettiin samoja lau- 
luja. Muiden juhlapyhien lauluissa — laskiaisen ja voivii- 
kon lauluissa, samoin kuin yleisimmissä kirmas- ja praas- 
niekkalauluissa — hallitsevat vanhat omaperäiset motiivit, 
vaikka myös niissä esiintyy muualla Virossa tunnettuja 
lyyrisiä motiiveja. Lajeinakin ne ovat selkeästi setojen lau- 
luja. Kirmaset olivat kylän juhlat, joita vietettiin kyseisen 
kylän suojeluspyhimyksen päivänä. Praasniekkalauluja 

laulettiin myös muiden tapahtumien yhteydessä. Samalla 
melodialla esitettiin monenlaisia lauluja. 

Laskiaisajan maaselitsan (voiviikon) tavoissa esiintyy 
venäläisperäisiä piirteitä kuten talven hyvästijättöseremo- 
nian elementtejä ja hevosilla ajo ympäri kylää. Tapa on 
levinnyt laajemminkin Itä-Viroon ja Inkerinmaalle. Seto- 
jen laskiaislauluille luonteenomaista ”mäen päälle” kut- 
sumista esiintyy sekä venäläisissä että latvialaisissa kalen- 
daarilauluissa, venäläisille lauluille ovat hyvin tyypillistä 
myös pyhien odottamisen ja ruuan valmistamisen aihel- 
mat. 

Setoille, kaakkoisvirolaisille sekä Lutsin ja Kraasnan 
diasporassa asuville ryhmille ovat luonteenomaisia ur- 
bepäeva tsöötamised eli laulut, joissa on erityinen kertosä- 
keistö (tsöö-tsöö) ja joita laulettiin palmusunnuntaina kak- 
sittain pöydällä istuen ja keinuen. Niille ei ole tiedossa 
suoria vastineita muualta. Omalaatuisensa oli myös he- 
delmällisyysmagiaan liittyvä naisten juhlapäivä paabap- 
raasnik, jolloin laulettiin omia laulujaan. 

Setojen paimenlauluissa on paljon samoja piirteitä 
kuin Latgalen alueen lyyrisissä ja usein orpolapsimotiive- 
ja sisältävissä teksteissä kuin myös alueen kaksisäkeisis- 
sä ilman kertosäkeistöä olevissa melodioissa.° Viimeksi 
mainitusta löytyy vastineita myös Inkerinmaalta. Paimen- 
lauluja laulettiin yksin. Kaksisäkeisen säeparin perus- 
ta on kahdeksantavuisuus, mutta ensimmäisen säkeen 
toisessa runojalassa on yksi lisätavu ja toisessa säkeessä 
puuttuu lopusta yksi tavu (rakenne 9+7). 

Pohjois-Setomaalla tavataan karjanlähettäjien ja vas- 
taanottajien (emäntien) lauluissa muotoa, jossa säkeen 
keskellä ja lopussa on kertosäe (öllötamine). Nämä ovat 
samankaltaisia kuin etelävirolaiset ja länsilatvialaiset pai- 
menlaulut, mutta niitä lauletaan setoperinteelle tyypilli- 
sesti korkeamman säestysäänen kanssa. Etelä-Setomaalla 
tavataan muualla Kaakkois-Virossa ja Inkerinmaalla laa- 
jasti käytettyä tyypillistä rytmiä J J/F PI TF/) J 

Setojen työ- ja kalenterilauluihin on siis sekoittunut 
vanhoja pohjoisvirolaisia, etelä- ja ohuemmin kaakkois- 

virolaisia, balttilaisia sekä venäläisiä elementtejä. Osa piir- 
teistä sitoo setojen alueen Itä-Viroon. Lisäksi setojen ja 
pohjoisempana Peipsijärven länsirannalla sijaitsevan 
Kodaveren alueen lauluissa tavataan selkeitä yhteisiä piir- 
teitä. Kummallekin alueelle ovat luonteenomaisia esi- 
merkiksi muualla harvinaiset marjojen, kortteiden ja leh- 
deksien kerääjien laulut, samoin kergotaminen eli erityi- 
set naisten juhannuksena tai helluntaina penkillä (kerk) 
ratsastaen laulamat laulut sekä laulut, joiden kertosäkee- 
nä toistuu sana lelo.? Lisäksi setoilla on erityisiä kalasta- 
jalauluja, kotiaskareisiin liittyviä lauluja sekä omaperäi- 
nen sontatalkoissa laulettu sonnanheittolaulu. Vanhas- 
ta työlaulusta on ilmeisesti muodostunut muodoltaan ja 
rytmiltään omaperäinen kivijauhmine eli leikkilaulu, jota 
naiset lauloivat imitoiden käsikiven pyörittämistä. 


Kertovat laulut 


Suurinta osaa setojen kertovista lauluista tavataan muual- 
lakin Virossa. Niiden joukossa on sekä vanhoja itämeren- 
suomalaisia että myöhemmin lainautuneita lauluja. Van- 
hoja itämerensuomalaisia mytologisia motiiveja setoilla 
on vähän: esimerkiksi Maailmansyntyruno ja Iso tammi 
ovat hyvin harvinaisia, Kultaneidosta voi löytää hajanaisia 
jälkiä. Levinnein on Itkevä tammi. Osa kosmologis-myyt- 
tisistä lauluista on kuitenkin hyvin tunnettuja, kuten ket- 
julaulu Neljä neitoa sekä Taivaanvalojen kosinta. Viimeksi 
mainittua esiintyy Karjalassa ja Inkerinmaalla vain hyvin 
lyhyenä versiona, mutta vepsäläiset, komit ja mordvalai- 
set kylläkin tuntevat sen. Kyynelistä syntyvän järven tee- 
ma esiintyy erilaisina kehittyneinä versioina, esimerkiksi 
lauluissa Kolme köyhää ja Orpolapsen itku. 

Virossa hyvin tunnetuista balladeista ja kertolauluista, 
(Miehentappaja Maie, Hanhi kadonnut, Varastettu hevonen, 
Veljen sotatarina [vir. Venna söjalugu], Lunastettava neito, Ty- 
tärten hukuttaja, Roskainen esiliina [vir. Pöll pörmune], Me- 
ren kosijat) tuntevat setot suurimman osan ja ovat kehit- 
täneet niistä omia versioitaan. Joistakin lauluista, kuten 

Hanhi kadonnut ja Veljen sotatarina on löydetty inkeriläisiä 
vaikutteita, jotka puolestaan ovat peräisin itäslaavilaisesta 
lauluperinteestä 34 Sen sijaan karjalainen sankariepiikka 
ei ole ulottunut setoille eikä muualle Viroon. 

Setojen kuten mordvalaistenkin kertovien laulujen 
repertoaarissa nousee esiin mytologisten teemojen run- 
saus. Molemmissa tavataan sadunomaisia ja myyttisiä 
teemoja, motiiveja sekä kielikuvia. Kuten mordvalaisis- 
sa lauluissa setojenkin laulujen hahmot ovat yhteydessä 
taivaankappaleisiin ja jumaliin (esimerkiksi Taivaanva- 
lojen kosinta). Molempien kansojen lauluperinteessä on 


VAINAJA-TEEMA ON yleinen setojen kertovissa laulussa. 
Kalmanneito-laulussa (Kalmuneiu) nuorukainen lupaa 
varomattomuuttaan naida naisen manalasta, jos vainajat 
huolehtivat hänen kauransa kasvusta. Nuorukainen 

kosii lupauksestaan piittaamatta elävää neitoa, mutta 
vainajat vaativat lupauksen täyttämistä, ja kotiin tultuaan 
nuorukainen löytää neidon kärryistään kuolleena. Poika 
pyytää äidiltään, että tämä panee hänet tähdeksi taivaalle 
ja kuolleen miniän hiekanjyväseksi mereen ja pyytää, että 
äiti kävisi heitä välillä katsomassa. 

Lauluissa vainajat elävät maan alla samalla tavoin 
kuin ihmiset maan päällä. Laulussa Tytär lähti kuolleelle 
miehelle tytär saa vainajan aviopuolisokseen. Äiti lähtee 
katsomaan tytärtään haudalle ja kutsuu tätä kotiin, 
mutta tytär vastaa haudasta, että Tuoni pani hänet tulta 
tekemään ja ”vett vaeldama” 'vettä valelemaan”. 

Uiboneiu-laulussa Omenaneito pakenee ”Tooni nurme 
pääle, manalaste maade pääle” "Tuonen nurmen päälle, 
manalaisten maitten päälle’ kuultuaan että nuorukaiset 
tulevat omenapuuta kaatamaan (eli kosimaan), ja niittäjät 
ja haravoijat tarjoavat neidolle suojan. Pakeneminen ja 

yleistä myös yhteydenpito vainajiin. Eräässä setojen lau- 
lussa on muihin virolaisiin ja itämerensuomalaisiin teks- 
teihin verrattuna täysin omalaatuinen hevosen ja isännän 
välinen dialogi, jossa hevonen kertoo käyneensä jumalien 
häissä.3* Myös mordvalaisien laulujen sankarit käyvät ju- 
malien juhlissa, samoin puhuva hevonen on yleinen mor- 
dvalaisissa lauluissa. Mordvassa, Kaakkois-Virossa ja Se- 
tomaalla on tunnettu motiivi Lintu lohduttamassa. Setojen 
sato-onneen liittyvällä Pekko-palvonnalla on samoin mor- 
dvalaisia vastineita.7 


suojan etsiminen tuo mieleen virolaisen Miehentappaja 
Maien laulun, tosin siinä neito itse kieltäytyy avusta, 
hukuttautuu ja hänestä tulee ”järven tytär”. 

Papu ja herne -laulussa nuori vaimo lähtee etsimään 
pavusta ja herneestä versonutta ja vaimonsa tämän 
laiskuuden vuoksi hyljännyttä nuorukaista, joka samoin 
löytyy ”Tooni nurme päält, manalaste maade päält”. 
Nuorikko lupaa jatkossa olla ahkera ja kutsuu puolisoaan 
kotiin, mutta nuorukainen vastaa kuten etelävirolaisessa 
Äidin haudalla -laulussa: ”Mul on man maa hais, ligi 
liiva hais” "Minulla on maan haju, luonani hiekan haju’. 
Nuorikko lupaa lämmittää veden ja pestä hajut pois, 
minkä jälkeen mies nousee haudasta. 

Lemmenlehti-laulussa (Leemeleht) on mielenkiintoinen 
piilomerkitys. Tyttö löytää kunniaa symboloivan lemmen- 
lehden (rinnakkaissäkeessä aupapre, 'kunniapaperi”) 
ja haluaa sen itselleen, mutta lehti vaati vastineeksi 
jotain. Tyttö lupaa antaa kenkänsä, vaatteensa, lopuksi 
jopa kotinsa. Kotiin päästyään hän pelästyy nähdessään 
kotinsa paikalla järven. 


SETOJEN ITKUT, LAULUPERINNE JA SOITTIMET 


https://doi.org/ 10.21435/ skst.1467 


Setojen kertoville lauluille on luonteenomaista 
uskonnollinen synkretismi: niissä elävät rinnan sekä 
esikristilliset että kristilliset kielikuvat. Ihmeellinen 
talo -laulussa (Imelik koda) tapahtumapaikka on joko 
”Jumalan ovella, Marian padan alla” tai ”Juudaksen 
ovella, pakanoiden padan alla”. Siellä palaa sininen 
tuli ja sininen pata on tulella täynnä sinistä vettä, siellä 
keritään sinisiä lampaita ja tehdään sinistä lankaa, josta 
kudotaan lopulta ”Jumalale joonisärki, Maariale maani 
rüüd” 'Jumalalle raitapaita, Marialle vaate maahan 
asti’. Tyttö kutsutaan lukemaan ”kirjokuviointia”, jonka 
hän osaakin: ”yksi oli yön kirjoitusta, toinen päivän 
(auringon) kirjoitusta, kolmas kuun kirjoitusta.” Mystinen 
kirjokuvioinnin lukemisen osaamisen motiivi esiintyy 
muissakin lauluissa. 

Aitta palaa -laulussa (Ait pöleb) tyttö, jonka aitassa 
on kultaisia ja hopeisia koruja, kutsuu kuun ja auringon 
sammuttamaan tulipaloa. Ne eivät auta, mutta ”pyhät 


Setojen laulut ovat suurelta osin naisten perinnettä. Lau- 
luissa arvostetaan ja ylistetään laulua ja ilonpitoa. Esimer- 
kiksi Ilolaul-laulussa personoitu Ilo hylkää pojat, miehet 
ja naiset ja valitsee tytöt. Ääni kadonnut -laulussa (Hääl 
kadunud) valitetaan, että käki otti laulajalta sanat, satakieli 
laulun. Käki ja satakieli, sisask, toistuvat eri lauluissa. Tee- 
ma esiintyy myös Inkerinmaan lauluissa käen ja satakie- 
len välisenä laulukilpailuna. 

Tuomaan laulussa (Toomas) on traaginen verikostomo- 
tiivi. Tuomas himoaa uutta vaimoa ja antaa tuhota oman 
vaimonsa, mutta vaimon veljet heittävät Tuomaksen tuleen. 

Setomaan kertovissa lauluissa kerrotaan myös arkipäi- 
vän asioista, esimerkiksi tytär houkuttelee veljiään ryhty- 
mään maanviljelijöiksi. Eräässä laulussa veli rikastuu 
hirven tai oravien metsästyksellä tai runsaan kalasaaliin 
myynnillä. Lauluissa kerrotaan myös karjan suojelemi- 
sesta ja sian tappamisesta tai kutsutaan nuorukaista 

rengit” Pietari ja Paavali tulevat tytön pyynnöstä ja tuovat 
sadepilven. Laulu muistuttaa Pohjois-Virossa osittain 
säilynyttä Kullan palaminen -laulua, jolla on oletettu 
olevan astraalimytologinen tausta. 

Legendalauluissa Raamatun henkilöt kulkevat maan 
pinnalla ja puhelevat ihmisten kanssa. Jeesuksen matka 
-laulussa (Jeesuse söit) Jeesus pyytää viemään itsensä 
joen yli. Kirkko ja hevonen kieltäytyvät, mutta härkä vie 
hänet yli. Sotaheinä ja kuolonheinä -laulussa (Söahain ja 
kooluhain) tyttö pyytää Jumalaa ja Mariaa avukseen, ja 
he pelastavatkin veljen kuolemalta. Jeesuksen kuolema 
-laulussa (Jeesuse surm) neito kertoo Marialle, että Jeesus 
on hädässä, minkä jälkeen Maria nostaa Jeesuksen 
tulesta. Tässä on kyseessä hyvin vanha yleismaailmallinen 
teloituspaikkana käytetyn tulisen haudan motiivi. Se 
esiintyy mayojen eepoksessa ja monien eri kansojen 
tarinoissa, mutta myös karjalaisessa runossa 
Lemminkäisen virsi. 


kapakasta kotiin — tässä laulussa nuorukainen suostuu tu- 
lemaan vasta kun hänelle ilmoitetaan äitinsä kuolemasta. 


Eläinsatulaulut, lyyriset laulut, 
tanssilaulut ja leikkilaulut 


Setojen ja vepsäläisten (kuten myös komien) perinteen 
yhteisiin piirteisiin kuuluvat vanhakantaiset kumulatiivi- 
set eläinsatulaulut. Niitä tavataan jossain määrin myös 
Vörumaalla. Lauluja sadunkerronnan yhteydessä tavataan 
paitsi itämerensuomalaisilla myös balteilla ja laajemmin- 
kin. Ne ovat ehkä lajina arkaaisempia kuin runolaulu,39 
mutta ne sisältävät myös uudempia kerroksia — lauluja 
hallitsevat Baltiasta peräisin olevat kertosäkeistörakenteet. 
Satulaulujen joukosta tavataan myös itkuja muistuttavia 
lauluja. Sekä satulaulut että satujen keskelle sijoittuvat 
lauluosuudet ovat yksiäänisiä ja ne esitetään yksin. 

Setojen muussa lauluperinteessä esiintyy kaikkialla Vi- 
rossa esiintyviä laululajeja ja -motiiveja, ja niistäkin löytyy 
sekä vanhakantaista että improvisoitua ainesta. Naisten 
lyriikassa ovat yleisiä laulut laulusta ja laulamisesta, eikä 
tämä teema puutu miestenkään lauluista. Molemmissa 
kuvataan myös nuorten suhteita ja avioliittoa. Jakob Hurt 
jakaa lyyriset laulut temaattisiin ryhmiin: laulut laulusta 
ja ilosta, tyttöjen, poikien, naisten ja miesten laulut, lau- 
lut luonnosta, opetuslaulut, laulut surusta, pilkka- ja pila- 
laulut.4* Miesten repertuaariin kuului sekä surullisia lau- 
luja tuntemattomasta kohtalosta erityisesti sotaväessä että 


Tytöt tanssivat kargusta kirmask-juhlissa vuonna 1912. Museovirasto. 

ylpeitä poikamieslauluja, joita laulettiin lauantai-iltaisin 
kylänraitilla tyttöjen luona käydessä. Myös miesten keski- 
näisiin tapaamisiin oli omat laulunsa. 

Miesten laulut erottuvat muista myös musiikillises- 
ti, vaikka yleisiä praasniekkalauluja, kalendaarilauluja tai 
vastaavia voitiin laulaa myös yhdessä naisten kanssa taval- 
lisilla melodioilla. Miesten lauluissa sävelala on laajempi 
ja ne sisältävät laajempia intervallihyppyjä, vahvoja paino- 
tuksia ja taukoja sekä paljon merkityksettömiä lisätavuja. 

Muuhun Viroon verrattuna setoilla on paljon lauluja, 
joihin kuuluu tanssinomaista liikehdintää. Pöörajooks- 

mine-laulujen ("piirin juokseminen’) tekstit ovat periaat- 
teessa kalevalamittaisia kertovia tai lyyrisiä lauluja. Jos ha- 
luttiin tanssia kauemmin, lauluja voitiin pidentää impro- 
visoimalla tekstiä. Laulettaessa seisottiin pareittain ympy- 
rässä. Parit erosivat vuoron perään ja kulkivat ympyrän 
keskellä vastapäivään, kunnes tulivat uudestaan omalle 
paikalleen. Hantä-lauluissa (”hännässä liikkuminen) lii- 
kuttiin rivissä pitäen toisista käsistä. Karguse-lauluissa 
(karkaaminen') tanssittiin avoimessa piirissä vastapäi- 
vään liikkuen käyttäen erityistä kargusen-askelkuviota.“ 
Tässä laulussa teksti noudattaa kalevalamitasta eroavaa 
painollista runomittaa, samoin kun penkillä ratsastaen 
lauletuissa kergotus-lauluissa. 

Setojen leikkilauluissa, jotka osittain periytyvät yleiseu- 
rooppalaisesta tai balttilais-slaavilaisesta kulttuurista, on 
paljon yhteistä Kaakkois-Virossa laulettujen laulujen kans- 
sa. Setomaalla tunnetaan esimerkiksi laulut Morsiamen 
kuolo, Sinimani seele, Rikas ja köyhä, Kaupunkileikki, Ko- 
sioleikki, Vyönkudintaleikki, Hevosen leikki ja Käsikiven leik- 
ki. Pellavaleikki on melodian ja kertosäen perusteella luo- 
kiteltavissa venäläisiin lainoihin, mutta se on tunnettu 
myös muualla slaavilaisilla ja balttilaisilla. Laululeikkejä 
leikittiin erityisesti kyläjuhlissa (kirmased) sekä joulupy- 
hinä (talsipiihad) .4? 

Tanssiminen ja leikkiminen oli pääasiassa nuorten 
tyttöjen huvia. Tanssien ja leikkien osaamista pidettiin hy- 
vin tärkeänä, koska sillä saattoi olla merkitystä tulevaa 
avioliittoa ajatellen. 

Muiden laulujen joukkoon kuuluivat myös improvi- 
soidut tilapäislaulut (Juhulaulud). Perinteisen laulutaidon 
lisäksi setonaiset olivat hyviä improvisoimaan. Perinteisiä 
muotoja ja kielikuvia sekä tunnettuja melodioita käyttäen 
voitiin laulaa mistä tahansa. Tällaisia lauluja ovat esimer- 
kiksi tervehdys- tai jäähyväislaulut vieraille, kiitoslaulut ja 
muistelulaulut omasta elämästä. 

Setojen runolaulun musiikilliset 
erityispiirteet 


Itämerensuomalaisen runolaulun rakenteellinen yhtenäi- 
syys on usein johtanut laululajien musikaaliseen saman- 
kaltaisuuteen. Setojen laulukulttuurissa eri laululajit kui- 
tenkin eroavat myös musiikin puolesta. Samanlaista mu- 
sikaalista monipuolisuutta ei löydy muualta. Fri alalajeilla 
ja joskus jopa yksittäisillä lauluilla on oma melodiansa. 
Melodioista käytettiin nimitystä äänet (hääled). Useilla 
melodioilla on omat erityiset nimensä. 

Yksiäänisesti setot esittävät vain joitain yksittäisiä lau- 
luja, joihin kuuluvat kuolinitkut, kehto- ja lastenlaulut 
sekä satu- ja paimenlaulut.4 Näissä laululajeissa esiintyy 
sävelmiä, jotka muistuttavat sekä sävelasteikon että me- 
lodiansa puolesta Pohjois- ja Länsi-Viron vanhimpia yksi- 
säkeisiä kertosäkeettömiä runomelodioita. Ne ovat lähei- 
siä virolaisten ja laajemminkin itämerensuomalaisten ru- 
nolaulun vanhakantaisimmalle melodiakerrostumalle. 

Kaikki muut laulut esitetään moniäänisesti. Kaksi- tai 
kolmiääninen kuoro kertaa esilaulajan säkeen. Kuoro yh- 
tyy esilaulajaan säkeen lopputavuilla tai kertosäkeessä ja 
toistaa tai varioi esilaulajan säkeen (katso esimerkit 1-3). 
Kuoron koosta riippumatta ylimmäistä ääntä (killö) laulaa 
yksi vahva- ja terävä-ääninen laulaja. Suurin osa kuorosta 
laulaa perusääntä (torrö). Lisäksi voi olla vielä alin säestä- 
vä ääni (alumine torrõ), joka muodostuu perusäänen he- 
terofonisista poikkeamista. Suuremmalla kuorolla alinta 
ääntä voi laulaa useampi laulaja, jolloin äänet voivat myös 
haarautua enemmän. Esilaulu on tavallisesti nopeampi, 
puheenomaisempi ja varioivampi, kuoro-osuus taas hi- 
taampi, laulumaisempi ja pysyvämpi. Se esitetään kova- 
äänisemmin ja erityisellä jännitteisellä äänensävyllä eten- 
kin ulkona laulettaessa. Sen sijaan kotoisissa oloissa kah- 
destaan tai kolmestaan laulettaessa esimerkiksi käsitöitä 
tehtäessä ja pitkiä kertovia lauluja esitettäessä laulu soi 
paljon intiimimmin, hiljemmin ja vaatimattomammin. 

Esimerkki 1. 
Kehruulaulu 
(Ketruslaul). 
Esittänyt 
50-vuotias 
Martini Ifo 
kuoron kanssa 
Petserin 
Kolovinnan 
kylässä 
vuonna 1913.44 


Esimerkki 3. 
Poikamiesten 
kuljeskelulaulu. 
Esittänyt 
Uusvadan 
kylän 
mieskuoro, 
esilaulaja 
Gavriil Riitsaar 
(s. 1904), killö 
Jakob Kadak (s. 
1896) vuonna 


1972.46 

Esimerkki 2. Tuomaan laulu 


2 g Var. 16 (Toomalaul). Esilaulaja Alla 
tii t ET Muiste (s. 1914), killö Manni 
44. Nii sai naa -ne hu -ka -tus -sa Säde (s. 1908) vuonna 1972.45 


Lisäksi setojen laulujen erityispiirteenä on keventäminen 
(kergütämine). Laulamisen sävelkorkeus nousee jatkuvas- 
ti, ja helpottaakseen laulamista esilaulaja välillä keventää 

(kergütäb) eli aloittaa uuden säkeen tavallisesti suuren se- 
kunnin verran matalammalta, jolloin kuoro seuraa peräs- 
sä. 

Tietyissä lauluissa (kaaskölömine, tsöötamine, jotkut 
leikki- ja talkoolaulut) kaksi paria tai kuoroa laulaa vastak- 
kain ilman esilaulajaa. Lelotamine-lajissa laulavia ryhmiä 
saattoi olla enemmänkin. 

Herbert Tampere kuvaa kaksi kolmesävelistä asteikkoa 
(b-d-e ja d(is)-e-g), joihin perustuu suurin osa vanhempia 
setojen melodioita ja jotka ovat yhteisiä Etelä- ja Länsi-Vö- 
rumaan sekä Etelä-Tartomaan kansanmusiikille. Nämä 
asteikot esiintyvät pääasiassa setojen elonkorjuu-, pai- 
men-, keinu- ja häälauluissa sekä muissa työ- ja kalendaari- 
lauluissa.*$ Nämä sävelalaltaan suppeat arkaaiset melodiat 
ovat lähes ainoat melodiatyypit Kraasnan ja Lutsin alueen 
virolaisten keskuudessa ja esiintyvät paimen- ja keinulau- 
lujen yhteydessä myös Otepään ympäristössä Etelä-Viros- 
sa. Nämä alueet yhdessä muiden Kaakkois-Viron alueit- 
ten ja Latvian virolaisten leivujen asuinalueiden kanssa 
muodostavat Tamperen tutkimusten mukaan yhtenäisen 
alueen, jolla on monia yhteisiä piirteitä setojen kansan- 
musiikin ja laulukulttuurin kanssa. Pääpiirteissään sa- 
malla alueella Etelä-Virossa on levinnyt myös burdonismi 
eli säestävän alaäänen (borduuna) käyttö. 

Setojen musiikin kaikkein selvin erityispiirre on var- 
sinkin rituaalilauluissa esiintyvä puoli- ja puolitoistasä- 
vel -asteikkojärjestelmä 1—3. Tällainen on myös Tamperen 
antama toinen asteikkoesimerkki. 1 tarkoittaa tässä puo- 
lisäveaskeleen kokoista intervallia ja 3 kolmen puolisä- 
velen kokoista intervellia eli pientä terssiä. Siitä saattaa 
moniäänisessä laulussa syntyä kokonaisrakenne 1 3 1 3 1. 
Tavallinen on myöskin 1 3 1 2 1. Soinut muodostuvat in- 
tervallien 1 3 4 yhdistelmistä, mutta myös yleensä muu- 
toin hyvin harvinainen yhdistelmä 4 4 on setojen lauluis- 
sa täysin tavallinen. 

Virossa, kuten myös latvialaisilla ja venäläisillä, on 
arkaaisissa pieniterssillisissä melodioissa yleensä mata- 
la johtosävel. Erityisesti Kaakkois-Virossa, Setomaasta 

Vörtsjärven saakka ja Pohjois-Tarttomaan sekä Järvamaa- 
han saakka pohjoisessa esiintyy kuitenkin korkeaa johto- 
säveltä.s? Korkeaa johtosäveltä esiintyy myös usein Inke- 
rissä ja Karjalassa. On mahdollista, että se juontuu itä- 
balttilaisesta kulttuurisubstraattista. 

Moniäänisyys on epäilemättä setojen kansanmusiikin 
silmiinpistävin piirre. Itämerensuomalainen vanha kan- 
sanlauluperinne on yksiäänistä. Moniäänisyyden primi- 
tiivisimpiä muotoja esiintyy setojen lisäksi Kaakkois-Vi- 
rossa (bordunan käyttö) ja Inkerinmaalla (heterofonia). 

Setojen moniäänisyys poikkeaa oleellisesti venäläises- 
tä niin sanotusta kontrastisesta polyfoniasta ? vaikka ylei- 
sempi kaksiäänisyyden muoto, jossa perusääni on mata- 
lampi ääni, on käytössä suuressa osassa setojen melodioi- 
ta. Venäläisessä moniäänisyydessä perusäänen rinnalla 
esiintyy itsenäisiä ääniä, kun taas setoilla vain niin sanot- 
tu matalampi torrö muodostaa oman äänensä seuraillen 
kuitenkin läheisesti perusääntä. Setojen uudemmissa me- 
lodioissa voi esiintyä myös yksittäisten äänten suurempaa 
eriytymistä tai harmonisia sointuja. Tämä selittyy ainakin 
osittain venäläisen moniäänisyyden vaikutuksella. Sen si- 
jaan vanhoissa työ- ja tapakulttuuriin liittyvissä lauluis- 
sa sekä vanhempien kertovien laulujen melodioissa killö 
liikkuu vain vähän rajoittuen kaksi- tai kolmiasteisen se- 
kuntin tai terssin alueelle. On olemassa esimerkkejä, jois- 
sa killön laulu koostuu vain yhdestä sävelkorkeudesta. 

Yllättäviä samankaltaisuuksia setojen moniäänisyydel- 
le löytyy mordvalaisista kansanlauluista. Seton ja mord- 
van moniäänisyyden yhteisiin piirteisiin kiinnitti ensim- 
mäisenä huomiota Tartossa asunut mordvalainen Viktor 
Danilov. Hän tunsi hyvin mordvalaisia kansanlauluja ja 
lauloi virolaisessa Hellero-kansanlaulukuorossa. Hänen 
oli helppoa oppia setojen lauluja, jotka tuottavat virolai- 
sille tavallisesti vaikeuksia. Laulutyylin yhteisiin piirtei- 
siin ovat kiinnittäneet huomiota myös seto- ja mordva- 
laiset kansanlaulajat yhteisissä tapahtumissa. Mordva- 
laisen kansanlaulututkijan Nikolai Bojarkinin mielestä 
setojen ja mordvalaisten lauluperinteen kaksiäänisissä 

muodoissa on yhtäläisyyksiä esimerkiksi melodiakuviois- 
sa ja moniäänisyydessä sekä — erityisen oleellisena musi- 
kaalisen kielen osatekijänä — kuoron äänensävyssä, jonka 
mordvalaiset ja virolaiset laulajat ymmärtävät erityisenä 
etnisesti määräytyvänä sointi-ihanteena. Yllättäen Baltica 
89 -festivaalin yhteydessä seto- ja ersämordvalaisten lau- 
lajien tapaamisessa setolaulajat aloittivat laulun ja mord- 
valaiset, huomatessaan laulussa jotain tuttua, liittyivät sii- 
hen. He esittivät yhdessä häiden ylistyslaulun, jossa setot 
lauloivat omalla kielellään ja mordvalaiset omallaan.54 

Myös Udo Kolk on kiinnittänyt huomiota setojen ja 
mordvalaisten moniäänisyyden yhteisiin piirteisiin. Ver- 
taillessaan setojen melodioita mordvalaisen burdonisen 
polyfonian esimerkkeihin, löytää hän samankaltaisuuksia 
muun muassa melodiikassa ja rakenteessa, äänien suh- 
teellisessa liikkumattomuudessa ja asteikkosävelten vähäi- 
syydessä, musiikillisen kudoksen tiiviydessä sekä korkean 
äänen vastakkainasettelussa matalampiin pehmeämpiin 
ja hiljaisempiin ääniin. Hän huomauttaa kuitenkin, että 
samankaltaisuudet eivät ulotu setojen ja mordvalaisten 
moniäänisyyden kokonaissysteemeihin.55 

Moniäänisyyden rinnalla setojen ja mordvalaisten kan- 
sanlauluissa löytyy muitakin merkittäviä yhteisiä piirtei- 
tä, kuten edellä mainittu kergiitämine (keventäminen) eli 
sävelkorkeuden jatkuva nousu, jonka esilaulaja katkaisee 
jyrkällä sävelkorkeuden pudotuksella.5* 

Zanna Pärtlas pitää setojen laulun huomattavana omi- 
naisuutena ”sointujen rytmiä” eli kahden funktionaalisen 
sävelkokonaisuuden vaihtumisen rytmiä, joita esiintyy 
erilaisissa horisontaaliselle melodian liikkeelle perustu- 
vissa sävelmätyypeissä. Tämän perusteella Pärtlas määrit- 
tää setojen melodioiden lajeja. Samantapaisia ”sointujen 
rytmejä” yhdessä puoli-puolitoistasävel-asteikolle rakentu- 
vien melodioiden kanssa hän on löytänyt Oka-joen seudul- 
ta Venäjältä. Fi ole sattumaa, että samoilla seuduin asui ai- 
kaisemmin suomalais-ugrilainen muromalaisten kansa. 

Esimerkki 4: Kaksi saman sointurytmin variaatiota. 
Setojen runomitta ja rytmi 


Ensisilmäyksellä setojen runomitta ei useinkaan näytä 
tyypilliseltä kalevalamitalta. Minkälainen on setojen runo- 
säe? Onko heidän kansanlaulunsa kalevalamittaista runo- 
laulua? Runolaulun rakenteen perustuntomerkit kuten al- 
kusointu ja kerto ovat setoilla olemassa, kuten myös ylei- 
nen runokuvajärjestelmä. Usein teksteissä esiintyy itä- 
merensuomalaisia laajalle levinneitä stereotyyppisiä sana- 
pareja, epiteettejä ja metaforia. Samoin setojen laulutapa 
esiintyy muillakin itämerensuomalaisilla runolaulun tun- 
tevilla kansoilla: laulussa on esilaulaja, jonka säkeen lop- 
putavuun kuoro tai jälkilaulaja yhtyy kerraten esilaulajan 
säkeen. Mutta minkälainen on setojen laulujen runomit- 
ta? Lukuisat lisätavut ja täytesanat, kertaukset ja tavujaot 
muuttavat perusmitan usein täysin toiseksi. Taustalla on 
kuitenkin yleensä kalevalamittainen runo. Tämä näkyy 
erityisesti silloin, kun laulut on kirjoitettu muistiin sane- 
lun mukaan, jolloin monet lauluun liittyvät piirteet kar- 
siutuvat pois. 

Setojen laulun varsinainen säerakenne paljastuukin 
vasta laulettaessa, minkä vuoksi tarkastelemme sitä tässä 
yhdessä laulun rytmin kanssa. 

Puhdasta kahdeksantavuisuutta voi esiintyä monien 
erilaisten rytmityyppien ja laulun lajien yhteydessä: 

1. Yksiäänisissä melodioissa (kehto-, lasten- ja satu- 

lauluissa), joissa perusrytmi on J) eli sa- 
manlainen kuin yleensä virolaisissa runolauluissa.59 

2. Balteille tyypillinen kaksisäkeinen rakenne 8 + 7, 
modifikaatioina myös 9 + 7, esiintyy paimenlau- 
luissa.°° 

3. Niin sanotun kalevalasävelmän viisi-iskuinen ryt- 
mi 1445491 J esiintyy etupäässä työlaulujen esi- 
laulajan osuudessa, koska kuoro-osuutta on usein 
muokattu, esimerkiksi lopputavua lyhennetty. Täl- 
laisia melodoita tavataan myös muualla Kaakkois- 
Virossa, ja niillä on lisäksi yhteisiä piirteitä itälat- 
vialaisten, venäläisten ja valkovenäläisten sävelmi- 
en kanssa. Monenlaiset fraasien lopussa esiintyvät 
mitalliset pidennykset ovat tyypillisiä balttilais- 
slaavilaisille vanhoille melodioille. Esimerkiksi 
länsivenäläisissä kalendaarilauluissa toiseksi vii- 
meinen tavu on usein venytetty kuten setojen ”kale- 
valaisten” melodioitten kuoro-osuudessa. Myös 
melodiselta rakenteeltaan setojen työlaulujen me- 
lodiat muistuttavat enemmän itäbalttilais-slaavilai- 
sia sävelmiä kuin suomalaisia ja karjalaisia kaleva- 
lasävelmiä. 

4. Erityistä rytmiä J J JT7JJ J. ADDA usein toi- 
sessa säkeessä lyhennettynä BANÍ, AJJI NII 
esiintyy Setomaalla, Kaakkois-Virossa, Inkerin- 
maalla ja osittain myös Karjalassa, mutta ei Poh- 
jois- tai Länsi-Virossa. Tyypin sävelmät ovat hitaita, 
ei-tanssittavia. Niille löytyy vastineita baltialaises- 
ta ja venäläisestä arkaistisesta musiikista. Kaikissa 
näissä rytmeissä esiintyy poikkeamia kalevalami- 
talle tyypillisistä rytmeistä. Esimerkiksi painojen 
sijoittuminen säkeen 3. ja 7. tavulle on yleistä itäs- 
laavilaisille ja myös liettualaisille. 

5. Daktyylille pohjautuva rytmityyppi 73 s73 173 JTI 
on hyvin tyypillinen baltialaisten kansojen van- 
hemmissa lauluissa, ja liettualaisissa lauluissa se 
on dominoivana. Setot muokkaavat rytmiä runo- 
laulusäkeille tyypilliseksi kahdeksantavuiseksi ja- 
kamalla tavuja useammalle sävelelle, ja säkeeseen 
voidaan lisätä myös täytetavuja:*? 

Useammin kuin puhdasta kahdeksantavuisuutta, setojen 
kansanlauluissa tavataan rakenteellisia lisätavuja sisäl- 
täviä säkeitä sekä useita monimutkaisia, mitallis-rytmil- 
lisesti pitkiä säerivejä. Tavallisesti näissäkin on taustalla 
kahdeksantavuinen perussäe, jonka useat merkityksettö- 
mät lisätavut ja tavujaot kuitenkin muuttavat täysin toi- 
seksi. Ilmeisesti tällaisissa lauluissa vanha runosäe on 
liittynyt toisesta kulttuurista periytyvään rytmiin ja me- 
lodianmuodostusperiaatteisiin, jotka vaativat pitkiä säeri- 
vejä. Tällaisissa lauluissa tavataan monenlaisia rakenteita, 
esimerkiksi: % 

1. Lisätavulliset rakenteet (lisätavut merkitty x:llä, var- 

sinaisen runosäkeen tavut numeroilla): 


A JO O" 
e n DE Bart RAKK 5 6 x x x 7 


Lää (iks) mi vel -lo (kõik a-ga k'ul) noo-rö- (ja jal - 10) - kö - 


Hi 

a i 


3 4 x x. 
i- mel (kü - 1°) 


1343. 


OI -li (ol -1i) 


JaJa I 

2. Säettä kertaavat rakenteet (mahdollisia lisätavuja): 


Esilaulaja F J J J J J J J J ) 
1 DW. 3 AN RI... 6) X 


7 8 
Esilaulaja ja kuoro J J J J J J J J J ò | J J J J 
1 24 +3 aeae a KT 8 (5:76 Ki 37 


I - lo söi -di küll jõ -kõ no pi - te, 


Kaikissa tällaisissa rakenteissa esiintyy myös niin sanot- 
tuja murrelmasäkeitä, esimerkiksi: 

Esilaulaja J) J J J J J J 


Pääs -kö poo 


kwo A OA EI p s ps 


1 1 
(pääs -ko poo- lõst) pääs 


- lös -ta päi -väs - tä 


- ko (jo) poo -lõs -ta päi - väs -tä... 


Esilaulaja ja kuoro ø. d ! JE Jo 4) J3 4. ) J d 
1 2 Ls 2 "1 2:28] K, X JA "5 6 7 8 
(Tul - gò) tul -gö (jal -15) Pii - te - re pi -no - le... 
Kertosäerakenteet 


Setolauluissa kertosäerakenteita (refrengejä) esiintyy har- 
vemmin kuin kertosäkeettömiä rakenteita. Muuhun Vi- 
roon ja myös Etelä-Viroon verrattuna kertosäkeitä esiintyy 
Setomaalla kuitenkin runsaasti. Kertosäkeistöistä voidaan 
löytää yleisiä etelävirolaisia rakenteita, jotka ovat luon- 
teenomaisia myös latvialaisille, erityisesti pohjoislatvialai- 
sille kalendaari- ja paimenlauluille, mutta myös sellaisia, 
jotka ovat yleisiä ainoastaan Kaakkois-Virossa tai Kaak- 
kois-Virossa ja Inkerinmaalla. Niissä näkyy myös slaavi- 
laisia piirteitä, joita löytyy myös balteilta. Kertosäeraken- 
teet voidaan jakaa kolmeen päätyyppiin: 1) säe ja kerto- 
säe, 2) kertosäe-osio säkeen keskellä ja lopussa sekä 3) säe, 
kertosäe ja loppuosan toisto. 


Säe ja kertosäe 


Koko Etelä-Viron töihin, tapoihin, juhliin ja rituaaleihin 
liittyville lauluille on tyypillistä säe ja kertosäe -rakenne. 
Tätä esiintyy erityisesti setojen hää-, juhannus-, martin- 
päivä-, katrinpäivä-, leikki- ja satulauluissa. 


e JII JII11. d d d 


-le -ke -ne noo -rö -kö-nö, kas - ke, kan - ke. 


Tätä rakennetta esiintyy sekä slaavilaisissa että balttilai- 
sissa vanhoissa rituaalisissa lauluissa. Erityisen tyypil- 
linen se on Etelä-Virossa ja Latviassa, varsinkin Vidze- 
men ja Kuramaan alueen kalendaari- ja paimenlauluissa. 

Inkerinmaalla rakennetta ei esiinny. Vaikka rakenne it- 
sessään on saanut vaikutteita Baltiasta, kyseisten laulujen 
tekstit ja kertosäkeet ovat enimmäkseen virolaisperäisiä. 
Alkuperäisiä merkityksettömiä kertosäkeitä esiintyy pal- 
jon leikki- ja varsinkin satulauluissa.%* Latvialaisilla tällai- 
sia kertosäerakenteita esiintyy vain kalendaari- ja paimen- 
lauluissa, leikki- ja satulauluista ei ole tietoa. Säerakenne 
on yleinen myös Etelä-Viron häälauluissa setot mukaan 
lukien. Lisäksi kyseiset laulut ovat yleensä hyvin kalevala- 
mittaisia (muutamat poikkeukset koskevat koko Etelä-Vi- 
roa, erityisesti Kaakkois-Viroa). 

Vanha balttilais-slaavilainen lel-tavuinen kertosäe tava- 
taan tähän rakenneryhmään kuuluvissa sadonkorjuulau- 
luissa, lisäksi se esiintyy alkuperäisenä kolmenkertaisena 
ja synkooppisena rytminä (lelo-lelo-lelo). 

Lähes samanlaista lelottamista esiintyy Latviassa mui- 
naisen Väinäjoen seudun liiviläisten alueen läheisyydessä, 
mutta myös Kuurinmaalla sekä yhdessä latvianvirolaisten 
lutsien laulussa. 

Lel-vartaloiset kertosäkeet ovat jättäneet jäljen myös 
itävirolaiseen sanastoon. Seton leelo merkitsee laulua, ja 
laulamista merkitsevä leelotama-verbi esiintyy Jöhvista 
Seto- ja Vörumaahan ulottuvalla alueella. Myös latvialai- 
silla ja liettualaisilla on merkitykseltään ja muodoltaan sa- 
manlaisesta vartalosta muodostetut verbit. 


Kertosäe-sana(t) runosäkeen keskellä ja lopussa 


Rakenne, jossa kertosäe-osio on sekä säkeen keskellä 
että sen lopussa, on omaksuttu Viroon latvialaisista pai- 
menlauluista, joissa se on yleinen. Myös Etelä-Virossa se 
esiintyy pääasiassa paimenlauluissa, Setomaalla paimen- 
lauluperinteen emännän lauluissa, mutta myös palmu- 
sunnuntain (urbepäev) tsöö-lauluissa. 


a 4 daa sä 


Ur -be -päi -vä, tsöö — tsõõ, kal -list ai - go, tsöö €tsöö... 

Lapset lauloivat ja kiikkuivat keinulaudalla tavallisesti pal- 
musunnuntaina. Ts5õ-tsõõ on yleinen ilmaisu myös lap- 
sille laulettavissa hypytyslauluissa (Tsöö-tsöö tsödsele — —), 
johon setojen palmusunnuntain tsöö-laulut ovatkin välillä 
sekoittuneet ja joista kertosäe-sana saattaa olla peräisin. 

Setomaalla ja laajemmin Kaakkois-Virossa sama ker- 
tosäerakenne on yleinen myös leikkilauluissa, kertosä- 
keinä esimerkiksi leiko, ollale tai hellero. Paimen- ja leikki- 
lauluissa esiintyvät usein kertosäkeinä myös esimerkiksi 
leelo, leelõ ja 5115. 


Säe, kertosäe ja loppupuoliskon toisto 


Kolmannessa yleisessä rakennetyypissä runosäettä seu- 
raa kertosäe ja toisen säkeenpuoliskon toisto. Rakennetta 
esiintyy Setomaalla paastoa edeltävän voiviikon lauluissa: 


JP E od 


Ma -no tul -li mee -le maa -sel -nit -sa = jo, 


SDD A 


ai lo le lo lee, 


Va d 24 


maa -sel -nit -sa jo, maa -sel -nit -sa jo. 


Samaa rakennetta ja samanlaisia kertosäesanoja (taval- 
lisesti jo-muodossaan) esiintyy usein inkeriläisissä lyyri- 
sissä ja kertovissa lauluissa samoin kuin Kaakkois-Viron 
lyyrisissä lauluissa. Kertosäe on muodostunut lel-tyvisestä 
säeperheestä. Rakenne esiintyy myös Itä-Liettuan kalen- 
daarilauluissa.** Viisitavuinen rakenne ja lopputavun pi- 
dennys on yleinen myös itäslaavien, erityisesti valkovenä- 
läisten kalendaarilauluissa.?7 

Jos tarkastellaan vain varsinaista tekstiä ja jätetään 
huomiotta täytesanat ja toistot, on kaikissa edellä maini- 
tuissa setojen kansanlaulurakenteissa — kertosäkeettömis- 
sä ja suurimmassa osassa kertosäkeellisiäkin lauluja — pe- 
rustana kahdeksantavuinen runosäe. Myös niin sanottu- 
ja murrelmasäkeitä esiintyy suurimmassa osassa raken- 
netyyppejä, myös ainoastaan Setomaalta peräisin olevissa 
lauluissa. Säe ei laulussa jakaudu kesuuran erottamiksi 

dipodeiksi muissa paitsi kertosäerakennetyypeissä. Tässä 
mielessä setojen runosäe erottuu — kuten kalevalamittai- 
nen runosäe ylipäätään — balttien vanhoista säemitoista.*8 
Oma lukunsa on se, että niin sanottuja murrelmasäkei- 
tä on setojen lauluissa ja yleensäkin Kaakkois-Virossa vä- 
hemmän kuin muualla itämerensuomalaisella alueella. 
Sama pätee runomitan sääntöjen poikkeamiin etenkin ly- 
hyen pääpainollisen tavun osalta. Tähän on useita syitä. 

Tärkeimpänä syynä runomitan eroavaisuuksiin on 
kielen kehitys. Viimeisen vuosituhannen aikana on viron 
kielessä tapahtunut runsaasti äänteenmuutoksia kuten 
sisä- ja loppuheitto, konsonanttien geminoituminen, ta- 
vujen lyhentyminen ja niin edelleen. Niiden tuloksena vi- 
ron kielen rytmi*9 ja samalla runolaulun perusteet ovat 
kokonaisuudessaan muuttuneet. Vaikutukset eivät ole 
nähtävissä ainoastaan Etelä-Virossa ja Setomaalla, vaikka 
siellä tavun laajuutta koskevista runomitan säännöistä 
poikkeaminen on yleisintä. 

Toisekseen samanaikaisesti kielen muuttumisen 
kanssa vaikuttivat naapurikulttuureilta saadut vaikutteet. 
Nämä näkyvät Pohjois-Viroa vahvemmin juuri Etelä-Vi- 
rossa, jonka murteisiin myös vörun murre ja sen ala- 
murre seto kuuluvat. Vaikutteista todisteena ovat muun 
muassa balttilais-slaavilaiset kertosäerakenteet ja melo- 
diarytmit. 

Kolmas setoperinteeseen vaikuttava tekijä näyttäisi 
olevan jokin etninen elementti, joka on yhteinen setojen 
ja mordvalaisten kansanlaululle. Selvittämättä on, olisiko 
kyseessä ollut volgansuomalaisten alueelta muuttanut tai 
jossain näiden kansojen välissä asunut ja myöhemmin 
niihin sulautunut suomalais-ugrilainen kansa, joka olisi 
ollut välittämässä setojen ja volgansuomalaisten varhai- 
sia kontakteja. 

Ilmeisesti kaikista edellä mainitusta syistä uudistu- 
nut kieli ei enää taipunut samalla tavoin vanhaan runo- 
mittaan kuin Pohjois-Virossa. (Kielen kehityksen aiheut- 
tamia poikkeuksia esiintyy myös Pohjois-Virossa enem- 
män kuin vienankarjalaisissa runoissa, joiden kieli säilyi 

konservatiivisemmissa muodoissa.) Runosäe saattoi to- 
sin alun perinkin runolaulun syrjäisemmillä alueilla Se- 
tomaalla ja yleisemmin Kaakkois-Virossa olla jonkun ver- 
ran vapaampi kuin sen keskeisalueilla. 

Edellä mainitun lisäksi runomitan muutosten taustal- 
la on vielä yksi tekijä. Setomaalla painollisten tavujen 
laajuuteen eli kvantiteettisääntöihin perustuvan runosä- 
keen rinnalla on myös monia muita runomittoja. Hetero- 
syllabinen, vapaamittainen puherytminen säe on tyypil- 
linen kuolinitkuissa, satulauluissa, hengellisissä säkeissä 
ja joissain vanhoissa loitsuissa. Kolmi- tai nelijalkainen 
painollinen säe puolestaan esiintyy etenkin tanssi- ja leik- 
kilauluissa, kehtolauluissa sekä lastenlauluissa ja satulau- 
luissa. Samanlaisia runomittoja tavataan myös Inkerin- 
maan, Kaakkois-Viron ja jonkin verran myös muun Viron 
lastenlauluissa, ketjulauluissa, joissain loitsuissa ja loit- 
sunomaisissa työlauluissa. Setomaalla ne ovat kuitenkin 
muita alueita huomattavasti yleisempiä.7° 

Setojen vanha kansanlaulu näyttääkin olevan sekoitus 
kaikista kolmesta säemitasta: kvantiteettisääntöisestä ru- 
nosäkeestä, heterosyllabisesta itkusäkeestä ja kolmi- tai 
nelipolvisesta painollisesta säkeestä. Lisäksi setojen lau- 
luun, sen muotoon ja rytmiin ovat erityisen vahvasti vai- 
kuttaneet sävelmät, joissa esiintyy muita kuin itämeren- 
suomalaisia elementtejä. Juuri tällaiset runosäettä pidem- 
mät ja usein runosäkeelle pituus- ja painosuhteiltaan epä- 
tyypilliset melodiat, jotka ovat syntyneet jossain muussa 
etnokulttuurisessa kontekstissa, aiheuttivat monenlaisia 
muutoksia, jotta runosäkeen kahdeksantavuisuus kyet- 
tiin sovittamaan sävelmän uuteen muotoon ja rytmiin. 
Tähän on käytetty täytetavuja ja -sanoja, kertauksia, tavun- 
venytyksiä sekä tavujen jakamista useammalle eri korkui- 
selle sävelelle. Samat ilmiöt ja osittain myös samat rytmit 
esiintyvät erityisesti inkeroisten mutta myös vatjalaisten 
lauluissa,” kuitenkin vähäisemmässä määrin. Setomaa 
näyttääkin olevan niiden ydinalueetta. Samalla Setomaa 
oli myös tärkein moniäänisen laulun keskus itämeren- 
suomalaisessa vanhassa laulukulttuurissa. 

Laulajat 


Setomaan naislaulajia on A. O. Väisäsen lanseeraaman 
Seto- 
maan vanha lauluperintö onkin suurelta osin naisten luo- 


käsitteen mukaan kutsuttu usein lauluemoiksi. 


vuuden tuote ja sen esittäminen naisten ilo. Parhaimmis- 
ta ja suurimman repertoaarin hallitsevista laulajista, jotka 
myös kuoroissa toimivat tavallisesti esilaulajana, käytet- 
tiin nimitystä sönoline sanallinen”. Tällaisia olivat esimer- 
kiksi Miku Ode (Jevdokia Kanniste, 1864-1924) Helbin 
kylästä ja Martina Ifo (Irina Luik, 1866—1947) Kolovin- 
nasta (syntynyt Kundrusön kylässä). Ensin mainitulta Ja- 
kob Hurt kirjoitti vuonna 1903 muistiin 20720 ja toiseksi 
mainitulta 10800 runosäettä. A. O. Väisänen tallensi hei- 
dän laulujaan fonogrammeille eli vahalieriöille. Hän mai- 
nitsee artikkelissaan Seto lauluimä ja näide johustise' lau- 
lu yli kaksikymmentä suurta laulajaa, joiden lauluja Hurt 
on kerännyt kokoelmaan Setukeste laulud.? A. O. Väisäsen 
merkittävimpiä löytöjä oli jo Hurtillekin laulanut Vasilan 
Taarka, eli kuten häntä kylän mukaan kutsuttiin, Hilanan 
Taarka (Darja Pisumaa, 1856-1933). Sen lisäksi että hä- 
nellä oli runsas perinnerepertoaari, hän oli erinomainen 
improvisoija. Käydessään kuoronsa kanssa Helsingis- 
sä hän esitti oman ylistyslaulunsa Suomen presidentille, 
kenraali Mannerheimille ja muille tärkeille henkilöille.” 
Kotiin päästyään hän lähetti Väisäselle kirjeessä kiitoslau- 
lun, joka suomeksi käännettynä päättyi sanoihin: 


Terve sulle, Suomen kansa, 
kaunis kiitos Helsingille, 
kutsumasta vierahisin, 


ajan armaan viettämästä! 


Vuonna 1922 kaikki kolme, Miku Ode, Martina Ifo ja Hi- 
lana Taarka esiintyivät Petserissä setojen ensimmäisil- 
lä laulujuhlilla, jossa heille osoitettiin suurta arvonantoa. 
Erityisesti Taarka nostettiin esille, ja hän sai kunnian esit- 
tää juhlien avajaislaulun. 

KIISTATTOMASTI KUULUISIN setojen laulaja on luku- 
taidoton yhdeksän lapsen äiti Anne Vabarna. Hänellä oli 
suuri repertoaari ja kyky luoda uusia lauluja. Hän syntyi 
vuonna 1877 Järvesoon kunnassa Võporsovan kylässä, 

ja muutti avioiduttuaan Tonjan kylään. Ensimmäisille 
setojen laulujuhlille vuonna 1922 Anne Vabarna osallistui 
kuorolaisena. Väisänen huomasi hänen laulajankykynsä 
vasta seuraavana vuonna käydessään Setomaalla, jolloin 
Anne esitti hänelle perinteisten laulujen lisäksi oman 
laulunsa Petserin laulujuhlista sekä laajan kosinta- ja 
hääteemaisen eeppisen teoksen Suurõ' saja” (Suuret 
häät) ja 427 säettä sisältävän jäähyväislaulun. Seuraavilla 
setojen laulujuhlilla vuonna 1924 Anne Vabarna sai 
Hilana Taarkan rinnalla laulajatunnustuksen.4 Vuonna 
1925 hänelle myönnettiin Hilana Taarkan ja Martini Ifon 
tavoin valtiollinen eläke. 

Anne Vabarna tunnettiin ennen kaikkea pitkistä 
eeppisistä lauluistaan. Vuonna 1927 hän runoili Pekolanö- 
eli Pekko-eepoksen Paulopriit Voolaisen pyynnöstä ja 
ilmeisesti myös yhteistyössä tämän kanssa.?* Samana 
vuonna ja samoin Voolaisen ehdotuksesta valmistui myös 
raittiusteemaan liittyvä runoromaani Ale. Vuoteen 1929 
mennessä valmistui Pekko-eepoksen toinen osa. Vuonna 
1995 eepos julkaistiin kokonaisuudessaan Suomessa.” 
Tämän lisäksi hän loi lauluja luonnosta, puista, vedestä, 
taivaankappaleista, tuulesta, tulesta ja vuodenajoista, 
mutta myös ihmisistä: Vabarna sepitti lauluja esimerkiksi 
Venäjän tsaarista livana Julmasta sekä loi ylistyslauluja 
sen aikaisille valtionjohtajille ja muille virkamiehille, 
kenraaleille, professoreille, lääkäreille ja kansanrunojen 
kerääjille. Hänen laajin teoksensa on Suurõ' saja’ ja siihen 
liittyvä Koolulaul (Kuololaulu) käsittää 6 620 säettä.?? 

Vabarnan ensimmäinen Setomaan ulkopuolinen 
julkinen esiintyminen tapahtui vuonna 1928 Tarton 
Vanemuine-teatterissa, jossa hän esiintyi yhdessä 

Anne Vabarna 


Anne Vabarna valokuvastudiossa 1930-luvulla. ERA. 


tyttäriensä kanssa. Saman vuoden kesällä hän 

esiintyi Tallinnan laulujuhlilla. Vuonna 1931 Anne 
Vabarna kutsuttiin tyttärineen ja tulevan miniänsä 
kanssa esiintymään Helsinkiin suomalais-ugrilaiseen 
kulttuurikongressiin, ja samalla tallennettiin 37 laulu- 
näytettä fonografirullille. Hänestä tuli Virossa kuuluisa 
1930-luvulla, jolloin August Pulst kutsui hänet 
mukaansa Musiikkimuseon järjestämille kansanlaulajien 
ja -soittajien Viron kiertueille. Tuolloin hän esiintyi 

yksin yhteensä 407 konsertissa. Vuosina 1936—1938 
tallennettiin samojen esiintyjien lauluja ja tarinoita 
kokonaisuudessaan Viron yleisradiossa äänilevyille. 
Vabarna esiintyi myös neuvostoaikana: vuonna 1947 
hänet kutsuttiin Moskovan 800-vuotisjuhlille ja hänelle 
myönnettiin valtiollinen eläke. Anne Vabarna kuoli 
vuonna 1964. Hänet on haudattu Värskan hautausmaalle. 

Matte soittaa kannelta Setomaan Järvenpäässä vuonna 1912. ”Tun- 
nelma kaihoinen”, kuvasi A. O. Väisänen. Museovirasto. 


Kansansoittimet 


Vielä 1900-luvun alussa setoilla oli käytössä vanha ylei- 
nen balttilais-itämerensuomalainen 6-8-kielinen kantele, 
jossa on pitkänomainen lapa ja jota soitettiin sulkutyylillä. 
Lavalle tuettiin vasen käsi, jonka sormilla vaimennettiin 
sointiin kuulumattomat kielet. Vapaita kieliä soitettiin oi- 
kealla kädellä. Lapa vaikutti kanteleen sointiin, mistä il- 
meisesti tulee sen setokielinen nimitys heliihänd 'sävel- 
häntä??? Sointutekniikkaa käyttäen kanteleella soitettiin 
vanhempia tanssikappaleita, erityisesti kargus-tyyppisiä 

sävelmiä. O. A. Väisänen on tallentanut myös kanteleel- 
la soitettuja itkusävelmiä ja kirkonkellojen imitaatioita. 
Kannel oli pyhä soitin ja siksi sitä soitettiin myös vaina- 
jalle.?° 

Paimensoittimista tunnettiin sormiaukoton paimen- 
torvi, jota käytettiin etupäässä merkinantosoittimena. Sil- 
lä annettiin aamulla merkki karjan laitumelle lähdöstä 
ja illalla ilmoitettiin emännälle karjan kotiintulosta. Pai- 
mentorvi valmistettiin halkaistusta ja ontoksi koverretusta 
puusta. Puoliskot kiinnitettiin toisiinsa renkailla tai tuo- 
hella. Käytössä oli myös tavallinen nelireikäinen pilli (sör- 
muline). Se valmistettiin männynoksasta, jonka sydänpuu 
kierrettiin pois. Päähän saatettiin vielä panna häränsarvi, 
joka tukevoitti ääntä (tegi helii jämmes). Käytettiin myös 
yhdistelmää, jossa sormiosa oli puuta ja kieli ruokoa. Sa- 
moin tunnettiin myös sormireikäinen pukinsarvi, jonka 
yläosa muotoiltiin suukappaleeksi. 

Setoilla oli myös erityinen parihuilu (valipill). Se oli 
tehty kuusesta tai männystä, ja siinä oli kaksi sormirei- 
käistä pilliä. Molempia pillejä puhallettiin yhtä aikaa, jol- 
loin kaksi ääntä soi yhdessä. Soitin tunnettiin myös Kaak- 
kois-Virossa, mutta ei muualla Virossa eikä Latviassa. Sen 
sijaan parihuilu tunnettiin Liettuassa, Valko-Venäjällä ja 
paikoin Venäjän länsiosissa, eli samoilla alueilla, joilla 
tunnettiin myös heterofonia ja burdonismi eli borduuna- 
äänen käyttö. On mahdollista, että tässäkin on kyseessä 
aikaisempi slaavilais-itäbalttilainen kulttuurisubstraatti. 

Voimakasääninen ja sointuja muodostava haitari syr- 
jäytti myöhemmin kaikki muut soittimet. Haitari soi ny- 
kyäänkin kaikissa setojen juhlissa ja se on vaikuttanut 
myös uudemman kansanlaulun levinneisyyteen. Setojen 
uudemmissa tansseissa ja tanssimusiikissa on paljon sel- 
viä venäläislainoja. 


Uudemmat kansanlaulut 


Riimilliset säkeistölaulut levisivät Setomaalla pääasiassa 
1900-luvulla, jonkun verran jo 1800-luvun lopulla. Osa 

niistä tuli Setomaalle muualta Virosta, etupäässä Võru- 
maalta, osa taas käännettiin venäjästä tai luotiin venäläis- 
ten laulujen pohjalta kuten pitkät lyyriset laulut ja tšas- 
tuškat eli humoristiset nelisäkeet. Lyyristen laulujen me- 
lodioiden ääniala oli laaja. Ne perustuivat funktionaali- 
seen harmoniaan ja kulkivat usein mollissa. Niissä saat- 
toi myös esiintyä matala säestysääni terssissä. Võrumaal- 
ta Setomaalle levisi myös välimuotoisia leikkilauluja, pila- 
lauluja ja vastaavia. Myös ne olivat säkeistölauluja, joissa 
oli parisäe ja kertosäe tai parisäkeen kertaus, mihin saat- 
toi liittyä 4-säkeinen kertosäkeistö. Loppuriimi yleensä 
puuttui tai oli epätäydellinen. Lauluissa saattoi olla killö 
eli yläpuoleinen säestysääni, mutta se oli vanhoihin lau- 
luihin verrattuna liikkuvampi, kulki melodian yläpuolella 
terssi-intervallissa tai muodosti muita sointuja. 

Kun suurimmassa osassa muuta Viroa uudempi kan- 
sanlaulu syrjäytti vanhemman jo 1800-luvun lopulla, Se- 
tomaalla vanha pysyi uudemman rinnalla vielä 1900-lu- 
vun alkupuolella. Hyviä vanhan laulun osaajia tavattiin 
myöhemminkin, eikä perinne ole nykyäänkään täysin 
katkennut. 


Setojen laulu ja musiikki nykyään 


Toisen maailmansodan jälkeen setojen lauluperinne eli 
vielä jonkun aikaa luonnollisessa ympäristössään — kylis- 
sä järjestettiin niin kirmas- kuin kalendaarijuhliakin, jotka 
usein yhdistettiin. Perinteinen hääperinne sen sijaan hil- 
jalleen hävisi. 1990-luvulla on järjestetty pari rekonstruoi- 
tua hääjuhlaa, jotka on myös tallennettu filmille. 
Magnetofonin käytön yleistyminen 1960-luvulta läh- 
tien avasi setojen lauluperinteen tallentamiseen uusia nä- 
kymiä. Kirjallisuusmuseon, Viron kielen ja kirjallisuuden 
instituutin sekä Tarton yliopiston keräysmatkoilla on tal- 
lennettu paljon perinnettä, jonka joukossa on myös suh- 
teellisen harvinaisia miesten lauluja% kuin myös haitari- 
musiikkia. Eniten perinnettä ovat keränneet Herbert ja 
Erna Tampere, Udo Kolk, Ingrid Rüütel, Vaike Sarv, Jaan 

Sarv, Õie Sarv ja Kristi Salve, mutta myös monet muut. 
Myös videotallenteita on tehty, ja setojen kulttuurista on 
syntynyt monta elokuvaa yhteistyössä Viron television ja 
suomalaisten tutkijoiden kanssa. 

Nykyään setojen kansanlaulu elää etupäässä harrasta- 
jien varassa. Setojen leelokoorid (”leelo-kuorot' eli perintei- 
set laulukuorot) esiintyvät sekä paikallisissa tapahtumissa 
että muualla Virossa ja ulkomailla. Vuonna 1977 aloitet- 
tiin Anne Vabarnan 100-vuotissyntymäpäivän kunniaksi 
uusi suosituksi tullut tapahtuma, setojen Leelopäev. Päi- 
ville kokoontuvat kaikki setojen leelo-kuorot. Toinen suo- 
sittu tapahtuma on vuodesta 1994 alkaen järjestetty Seto 
kuningriigipäev ”Seton kuningaskunnan päivät, josta on 
muodostunut setoille tärkeä symboli lauluperinteen, kan- 
sanpukujen ja ortodoksisen uskon rinnalle. Molemmis- 
sa juhlissa on järjestetty myös improvisaatiokilpailuja 
paikan päällä annetusta teemasta. Improvisaatio-käsittee- 
seen tulee tässä suhtautua tietyin varauksin, sillä esitykset 
eivät synny suoraan esitystilanteessa, vaan luodaan juu- 
ri ennen esitystä. Improvisoija laulaa joko kuoron kanssa 
tai yksin. Kaikissa kansanjuhlissa esitetään myös uudem- 
pia setojen tansseja haitarisäestyksellä. Myös kargus-tans- 
siperinne elää, jos vain löytyy esilaulaja ja aloitteentekijä. 

Yksi vanhimpia ja tunnetuimpia setojen lauluyhtyeitä 
on Värskan Leiko-niminen leelo-kuoro.84 Ensimmäiset lau- 
luharjoitukset järjestettiin jo vuonna 1959 esilaulaja Aku- 
lina Pihlan vetämänä, ja vuodesta 1964 lähtien toiminta 
on jatkunut Värskan kulttuuritalolla paikallisen opettajan 
Veera Hirsikun johdolla. 

Leelo-kuoroja on nykyään toiminnassa noin 25, joista 
yli puolet historiallisen Setomaan ulkopuolella. Kuoro- 
ja on perustettu myös Setomaan ulkopuolisiin kaupun- 
keihin, joissa asuu riittävä määrä setoja. Vörussa on jo 
vuosia toiminut Helmekaala-niminen leelo-kuoro merkit- 
tävän esilaulajan Anna Linnupuun johdolla — kuoro on 
saanut myös Euroopan kulttuuriperintöpalkinnon.% Tar- 
tossa toimii naiskuoron lisäksi Liinatsura-niminen mies- 
kuoro, jossa laulaa setojen lisäksi muita perinnelauluista 


381 


https://doi.org/ 10.21435/ skst.1467 


kiinnostuneita, ja Tallinnassa on useita kuoroja. 1900- 
luvun lopulla näytti siltä, että jotkin setojen lauluille tyy- 
pilliset piirteet kuten erityinen jännittynyt sointi, alempi 
säestysääni ja kergütamine eli säveltason muuttaminen 
alaspäin kesken laulun olivat harvinaistumassa,?° mutta 
2000-luvulle tultaessa tilanne on muuttunut. Vuonna 
2009 setojen leelo-perinne sisällytettiin UNESCO:n maa- 
ilmanperintöluetteloon. Vuodesta 2015 alkaen Meel Valk 
on järjestänyt Lummo Katin mukaan nimettyjä leirejä, 
joilla opitaan laulu-, tanssi- ja pukuperinnettä. Virossa on 
käynnissä Setomaan kulttuuriohjelma, ja setolaulajat ovat 
perustaneet oman asiantuntijayhdistyksensä. 


Lopuksi 


Setojen laulu- ja musiikkikulttuurissa on omintakeises- 
ti sekoittunut eri puolilta peräisin olevia elementtejä ja 
kerrostumia. Sille tyypillisiä ovat itämerensuomalainen 
runolaulu ja monet yleiset itämerensuomalaiset teemat; 
pohjoisvirolaiset ja koko Viroon levinneet laulut ja van- 
himmat yksiääniset melodiatyypit; etelävirolaiset laulu- 
tekstit sekä länsibalttilaiset kertosäerakenteiset työ- ja ta- 
palaulut; tietyllä Kaakkois-Viron ja joissain Latvian alueil- 
la tyypilliset laulumelodian piirteet ja kertosäkeet; sekä se- 
toille ja mordvalaisille yhteiset tekstimotiivit ja musikaali- 
set ilmiöt. Yleiset itäiset itämerensuomalaiset piirteet yh- 
distävät setojen kansanlaulun etenkin Inkerinmaahan ja 
Vörumaahan, osittain myös Kodaveren alueeseen ja koilli- 
seen itämerensuomalaiseen alueeseen. Lauluperinne on 
myös saanut ilmeisiä vaikutteita varhaisemmasta itäbalt- 
tilaisesta ja slaavilaisesta perinteestä. Venäläisistä vaikut- 
teista voidaan puhua vasta 1400-luvulta ja Petserin luos- 
tarin perustamisesta lähtien, jolloin alueelle asutettiin 
paljon venäläisiä talonpoikia.” Nämä uudemmat venä- 
läisvaikutteet ilmenevät selvästi ainoastaan ortodoksisis- 
sa tavoissa ja pääosin 1800-luvun lopulla ja 1900-luvun 
alussa levinneessä uudemmassa kansanlaulussa, soitin- 
musiikissa ja tanssissa. 

Kaikki mainitut kerrostumat ja eri puolilta peräisin 
olevat elementit ovat sulautuneet omaperäiseen perintee- 
seen ja muodostavat hyvin omintakeisen synteesin — ai- 
nutkertaisen setojen kansanlaulun, joka ei ole menettänyt 
ajankohtaisuuttaan. Nykypäivän leelo-kuorojen voima liit- 
tyy setojen identiteettiin. $$ Tärkeää on lauluissa ilmenevä 
esi-isien maailma, lapsuuden muistot, tunne kotipaikasta 
ja yhteenkuuluvuudesta sekä selvästi tiedostettu päämää- 
rä — halu olla mukana työssä pienen setokansan ja sen 
kulttuurin elinvoimaisuuden puolesta. 

SETOJEN KERTOMUSPERINTEESTÄ 


Kristi Salve 


Setojen sukupolvelle, jonka synnyinvuodet osuvat 1800- 
luvun lopulle, perheen yhteinen ajanvietto oli ollut joka- 
päiväistä. He olivat kuulleet satuja vanhemmiltaan tai 
muilta ikäihmisiltä ja kertoilivat niitä myöhemmin itse- 
kin sopivan tilaisuuden tullen joko ikätovereilleen tai 
useimmiten lasten viihdykkeeksi. Suurin osa tämän su- 
kupolven edustajista osasikin kertoa ainakin pari kolme 
satua. Joillakuilla, useimmiten naisilla, oli huomattavasti 
laajempi repertoaari. 

Seuraavan sukupolven lapset, jotka syntyivät 1900-lu- 
vun alkuvuosikymmeninä ennen ensimmäistä maailman- 
sotaa ja Viron vapaussotaa tai heti sen jälkeen, kohtasivat 
jo lapsuudessaan uuden kulttuurisen tilanteen. He olivat 
nuoren Viron tasavallan kansalaisia, heillä oli yleinen 
kouluvelvollisuus ja suurelta osin juuri koulun ansiosta 
heille kehittyikin uusi kaksoisidentiteetti. Lydia Koidulan 
isänmaallisten runojen uskollisuuden valat ”Eestin isän- 
maalle” puhuttelivat myös setonuoria. Samalla he olivat 
kahden maailman rajalla. Nuoret viettivät häitään vanho- 
jen tapojen mukaisesti, itkivät morsiamena itkuvirsiä ja 
lauloivat juhlapäivinä perinteisiä lauluja. Samaan aikaan 
he alkoivat viettää syntymäpäiviään ystäviensä parissa ku- 
ten virolaiset jo puoli vuosisataa aikaisemmin. Myös val- 
tiollisten merkkipäivien vietto yleistyi Setomaalla uusine 
lauluineen ja tapoineen. 

Sadut taantuivat lastenperinteeksi. Ne eivät olleet enää 
entiseen tapaan aikuisten ja aikuistuvien nuorten ajanvie- 
tettä. Hyviä kertojia toki kuunneltiin ja kerronnasta nautit- 
tiin, mutta samalla avautui uusia mahdollisuuksia vapaa- 
ajan viettoon kuten seuratoiminta, erilaiset kurssit ja kir- 
jojen lukeminen. Satujen muistaminen ja kertominen 
oli ollut kansan parissa laulujen rinnalla arvostettu taito, 


taiteen asemassa. Uuden sukupolven silmissä suullinen 
kansanperinne ja kirjallisuus tuntuivat olevan toistensa 
vastakohtia. Kun viimeksi mainittua pidettiin sivistyksen 
ja edistyksen symbolina, kansantarinat liitettiin lukutai- 
dottomuuteen ja jälkeenjääneisyyteen. Vanha yhteisölli- 
syyteen ja suurperheeseen pohjautuva elämänjärjestys al- 
koi murentua. 

Neuvostomiehitys muutti kylien elämänmenoa aiem- 
paakin syvemmin. Neuvostoaikana setojen alue jaettiin 
Viron sosialistisen neuvostotasavallan ja Pihkovan alueen 
välillä. Nuoret siirtyivät enenevässä määrin kaupunkeihin. 
Tartossa ja Tallinnassa syntyneet setojen lapsenlapset ei- 
vät enää ymmärtäneet isovanhempiensa kieltä. Kielen- 
vaihto alkoi hiljalleen myös setokylissä, ja siinä televisiol- 
la oli merkittävä rooli. Vironpuoleiset setokylät eivät kui- 
tenkaan tyhjentyneet nopeasti, mikä merkitsi, että perin- 
nekulttuurilla oli mahdollisuus jatkua. 

Kansankertomuksista tulevat tavallisesti mieleen eläin- 
ja ihmesadut. Kansanomaisessa puheessakin tarinointi 
tarkoittaa usein juuri sadunkerrontaa. Setoilla on kuiten- 
kin runsaasti myös monia muita proosaperinteen lajeja. 

Setojen omintakeinen perinne kumpuaa etnisestä his- 
toriasta, mutta toisaalta setojen perinteestä voidaan saada 
vastauksia myös itämerensuomalaisten ja laajemmin suo- 
malais-ugrilaisten kansojen ja heidän naapureidensa suh- 
teisiin liittyviin kysymyksiin. Tässä artikkelissa käsitellään 
tarkemmin balttien ja itämerensuomalaisten välistä kult- 
tuurista suhdetta erityisesti satuperinteen valossa. Lisäksi 
kiinnostuksen kohteina ovat ne kerronnan lajit, joiden 
avulla voidaan ymmärtää historiallisia tapahtumia ja nii- 
den eri aikoina saamia tulkintoja. 

Keruutyö 


Keskeinen henkilö setojen kansanrunouden ja proosape- 
rinteen keräämisen käynnistämisessä oli Jakob Hurt. Hur- 
tin keräystyö keskittyi lauluihin ja itkuihin, mutta hänen 
avustajansa kirjoittivat muistiin myös merkittävän mää- 
rän kertomuksia. Avustajien joukossa oli myös ensimmäi- 
nen setotaustainen kansanperinteen kerääjä, Seretsovan 
kylästä peräisin oleva Petserin luostarin munkki Arkadi. 
Laulujen lisäksi hän merkitsi kyrillisillä aakkosilla muis- 
tiin myös joitain kertomuksia. Suurin osa Hurtin kokoel- 
man (H) setoaineistosta on kuitenkin naapurimaakun- 
nasta Vörumaalta peräisin olevien avustajien keräämää. 
Varhaisten kansanperinteen kerääjien joukossa oli myös 
Setomaalle uudistiloja perustaneita tai sinne virkamie- 
heksi asettuneita virolaisia. 

Eniten kertomusperinnettä ovat keränneet kaksi Vast- 
seliinan pitäjästä kotoisin olevaa miestä, Jaan Sandra ja 
Hendrik Prants. Vastseliinan murre on setolle varsin lä- 
heistä Vörun murretta. Erityisen arvokas on Prantsin ke- 
räämä aineisto. Hänen on näet onnistunut muistiinpa- 
noissaan säilyttää kertomusten kansanomainen luonne, 
kuten myöhempiin äänityksiin vertaamalla voidaan tode- 
ta. Hurtin vuonna 1887 järjestämän keräysmatkan tulok- 
sena Prants tallensi muun materiaalin lisäksi yli 170 ker- 
tomusta. Hänen keräelmäänsä kuuluu monia Setomaalle 
tyypillisiä satulajeja, mutta myös kristillisiä aiheita käsit- 
televiä legendoja, joita muutoin ei pitkään aikaan pidetty 
tallentamisen arvoisina. 

Lukumäärältään eniten aineistoa on pannut muistiin 
Jaan Sandra, mutta hänen aineistonsa on laadultaan epä- 
yhtenäistä, ja epäkansanomaisuus ja monisanainen tyyli 
tekevät lukemisen paikoittain vaikeaksi. Sandran kirjoit- 
tamat tekstit ovat hyvin pitkiä, ja hän paisutti luonnon- 
kuvauksia, henkilöhahmojen sisäisiä kamppailuja, mora- 
lisoivia sivujuonia ja muita perinteisille saduille vieraita 
elementtejä. Kerääjä luultavasti halusi parantaa mieles- 
tään epätäydellisiä kertomuksia. 

Muissa 1800-luvun lopun ja 1900-luvun ensimmäisen 
neljänneksen kokoelmissa on vain vähän setojen kerto- 
musperinnettä. Tämä on poikkeuksellista esimerkiksi 
M. J. Einsenin kokoelmissa, sillä yleensä Eisen oli erityi- 
sen kiinnostunut saduista, tarinoista ja uskomuksista. 
1900-luvun ensimmäisiltä vuosikymmeniltä lähtien satu- 
jen kertominen muualla Virossa hiipui, mutta Setomaalla 
tutkijoita kiinnostava satuaarteisto säilyi käytössä pidem- 
pään. 

Erityisesti laajuutensa kannalta merkittävä on Samuel 
Sommerin kokoelma (S). Sommer toimi virkamiehenä 
Petserissä ja järjesti kansanrunouden keruita Raja-aluei- 
den seuran (Piirimaade Selts) kautta. Hänen päämäärän- 
sä oli kannustaa setoja itse tallentamaan omaa perintöään. 
Valitettavasti nuorille kerääjille kuitenkin maksettiin palk- 
kio sivumäärän mukaan, minkä vuoksi on mahdotonta 
sanoa, kuinka paljon laajan kokoelman teksteistä on itse- 
näisiä, kuinka paljon taas kerääjät ovat kopioineet toinen 
toiseltaan. 

Vaikka Viron kansanrunousarkiston kokoelma (ERA) 
on setojen satujen ja muun kertomusperinteen toisinto- 
määrän osalta lähes puolet Sommerin kokoelmaa pienem- 
pi, on sen materiaali laadukkaampaa. Erityisesti stipendiaat- 
ti Ello Kirssin (myöhemmin Säärits) panos oli huomatta- 
va: hän keräsi noin 400 kertomusta. Suurin osa näistä on 
(ihme)satuja, mutta hän keräsi myös paljon legendasatu- 
ja sekä runsaasti kansanuskoon liittyviä kertomuksia, eli 
uskomustarinoita ja memoraatteja. Memoraatit ovat oma- 
kohtaisia, perinteen tulkintaan perustuvia kokemuskerto- 
muksia. Kansanrunousarkiston johtaja Oskar Loorits an- 
toikin Kirssille tehtäväksi juuri kertomusten, itkujen ja 
tapaoikeuden keräämisen, mutta myös kristillinen pe- 
rinne oli hänelle tärkeä teema." Loorits itse oli erityisen 
kiinnostunut ortodoksisesta kansanperinteestä sekä itä- 
merensuomalaisten ja slaavilaisen folkloren suhteesta, 
mikä näkyykin monissa hänen tutkimuksissaan.? Niinpä 
Kirss tallensi legendojen lisäksi joukon pyhiin paikkoihin, 
ristisaattoon ja vastaaviin liittyviä kuvauksia. Hänellä ei 

itsellään ollut setotaustaa, mutta hän oli syntyjään silloi- 
selta Petserinmaalta. Kirssin käytännön murretietämyk- 
sen ja tarkan korvan ansiosta hänen muistiinmerkintänsä 
ovat täsmällisiä. 

Viron kansanrunousarkiston keräystöihin osallistui 
1920-1930-luvulla toki muitakin kerääjiä. Stipendiaateis- 
ta mainittakoon vielä Paulopriit Voolaine ja Liis Pedajas. 
Myös paikalliset kerääjät onnistuivat hankkimaan hyvää 
aineistoa, heidän joukossaan Petserin kymnaasin ja jopa 
kansakoulujen oppilaat, jotka osallistuivat vuonna 1939 
järjestettyyn koko Viron kattavaan paikallistarinoiden ke- 
räyskilpailuun. Keräyksen anti kartutti aikaisemmin huo- 
miotta jäänyttä paikallistarinoiden osuutta. Aineistossa 
on esimerkiksi tarinoita järvien synnystä ja kirkkojen ra- 
kentamisesta. Usein tiettyihin paikallisiin kohteisiin liitet- 
tiin uskomuksia, riittikuvauksia tai kertomuksia paikko- 
jen läheisyydessä nähdyistä yliluonnollisista olennoista. 
Siten monet paikallistarinat voitaisiin luokitella myös 
uskomustarinoiksi. Paikallistarinoiden keräyskilpailun 


ansiosta kokoelmia kertyi monista muistakin kansanru- 
nouden lajeista. Joukossa oli satuja ja pilasatuja, jossain 
määrin jopa lauluja ja sananparsia. 

Vuonna 1940 alkanut sota ja miehitykset keskeyttivät 
keräystyön. Kun tallennukset taas jatkuivat ja äänittämi- 
nen alkoi etenkin 1950-luvun jälkipuoliskolla yleistyä, oli- 
vat etusijalla jälleen laulut. Proosaperinteestä suosittiin 
satuja, muut lajit jäivät syrjään. Aluksi äänitysmahdolli- 
suudet olivat rajalliset ja ääninauhat kalliita: äänitystilan- 
ne suurine magnetofoneineen edellytti pitkiä valmisteluja, 
minkä vuoksi varsinaiseen pidempään, keskittyneeseen 
tarinankerrontaan asti ei usein päästy. 

Sodan jälkeisinä vuosina tallentajina toimivat pääasial- 
lisesti ammattitutkijat. He tekivät setojen pariin useita laa- 
joja keräysmatkoja, joiden aikana paikallisia ihmisiä jutu- 
tettiin viikkokausia ja etsittiin parhaimpia perinteentaita- 
jia. Jo tunnettujen kertojien luokse tehtiin lyhyempiä mat- 
koja, kun tavoitteena oli saada talteen joitain tiettyjä tee- 
moja. 1900-luvun viimeisinä vuosikymmeninä Setomaan 

merkitys kansanrunouden opiskelijoiden kenttätyöhar- 
joittelun kohteena kasvoi. Pidettiin tärkeänä, että tule- 
va folkloristi pääsi omin korvin kuulemaan vanhaa kan- 
sanlaulua tai satua, kun muualla Virossa se ei ollut enää 
mahdollista. 


Julkaisutoiminta 


Arkistossa olevasta setojen kertomusperinteestä on jul- 
kaistu vain murto-osa. Osa materiaalista on julkaistu las- 
tenkirjoissa, mikä on tehnyt tunnetuksi setoja ja heidän 
merkittävää satuperinnettään. Huomattava oli Julius Mä- 
gisten vuosina 1938-1939 ilmestynyt kymmenosainen 
sarja, jonka jokainen osa sisältää yhden sadun ja joiden 
kuvittajina toimivat silloiset kuuluisat virolaistaiteilijat. 
Mägiste käänsi sadut viron kirjakielelle jotta ”kaikki vi- 
rolaiset lapset voisivat niitä lukea”. Toisessa painoksessa 
kaikki kymmenen tarinaa julkaistiin yhtenä niteenä ja uu- 
sin kuvituksin.? 

Toinen viroksi käännetty ja lapsille suunnattu, Herbert 
Tamperen ja Erna Normannin laatima kokoelma Marja- 
kobar ja teisi setu muinasjutte ilmestyi parikymmentä vuot- 
ta myöhemmin vuonna 1959. Tampere hallitsi kaikki pe- 
rinteenlajit, vaikka elämäntyössään keskittyikin erityisesti 
kansanmusiikkiin. Tässä kirjasessa julkaistiin harvinaisia 
satutyyppejä sekä satuja, joille oli myös suomalais-ugrilai- 
sia ja balttilaisia toisintoja. Setojen proosaperinnettä on 
julkaistu myös koko Viron alueen kattavissa niin tieteelli- 
sissä kuin laajemmallekin lukijapiirille suunnatuissa 
teoksissa.4 

Kristi Salve ja Vaike Sarv julkaisivat vuonna 1987 seto- 
jen satulaulujen kokoelman. Kokoelma perustuu äänitet- 
tyihin satuihin, ja lisäksi siinä on myös muualta Virosta 
koottuja satulauluja. Aikaisemmin oli merkitty muistiin 
ainoastaan tarinat ja laulujen sanat, sillä nuotintaminen 
tuotti vaikeuksia suurimmalle osalle kerääjille. Ainoas- 
taan Tampere on merkinnyt muistiin setojen satulaulu- 
jen nuotinnoksia. Vuonna 2004 julkaistiin Jaan Sandran 

Vastseliinasta pitäjästä ja Setomaalta keräämiä satuja.* Li- 
säksi voidaan mainita vielä englanninkielinen antologia 
Estonian Folktales. The Heavenly Wedding, jossa setojen 
proosaperinne saa ansaitsemansa osan.? Viime aikoina 
on ilmestynyt myös uusi Risto Järvin työryhmän laatima 
ihmesatuantologia Eesti muinasjutud. Imemuinasjutud.? 

Vuosikymmenien kuluessa monenlaisia perinteenla- 
jeja on myös tallennettu murrenäytteinä. Näihin sisälty- 
vää setojen kertomusperinnettä on julkaistu yksittäisinä 
kielennäytteinä aikakauslehdissä ja vuosikirjoissa. Laa- 
jimpia näistä ovat Julius Mägisten vuonna 1977 julkaise- 
ma kokoelma sekä virolaisten murretekstien sarjan Vörun 
murteen niteen seton murteen osio.? 


Johdatus setojen kertomusperinteeseen 


Viron kansanrunousarkistossa olevista 5500 satutoisin- 
nosta lähes kolmasosa on peräisin setoilta.° Setoilla esiin- 
tyy yli 350 erityyppistä kansainvälisiin satuindekseihin 
luokiteltua eläin-, ihme, legenda- ja novellisatua sekä ker- 
tomusta tyhmästä paholaisesta. Esitetty lukumäärä voi 
vielä kasvaa, sillä monia satuperinteen alalajeja on käyty 
vasta alustavasti läpi. Esimerkiksi venäläisessä satuperin- 
teessä tiedetään koko itäslaavien repertoaarin kattavan in- 
deksin mukaan lähes 700 eri satutyyppiä. Setojen reper- 
toaari on sitten hyvin rikas, varsinkin kun otetaan huo- 
mioon Setomaan alueen rajattuus ja väestöpohjan pie- 
nuus — Jakob Hurtin arvion mukaan 1900-luvun alussa 
setoja oli vain 16 500 henkeä." 

Setot käyttävät saduista kansanomaista nimitystä jutus. 
Laajemmin Etelä-Virossa sanalla on tarkoitettu kirkossa 
pidettävää saarnaa, ja yleisemminkin se tarkoitti Juma- 
lan sanaa, kuten käyttö parallelismisanana runolaulussa 
osoittaa. Analoginen merkitysyhteys on vepsän sarn-sa- 
naan (satu). Joka tapauksessa jutus-sanan molemmat 
käyttötarkoitukset merkitsevät sitä, että kyseessä ei ole 
sattumanvarainen tai tarkoitukseton kertomus vaan kuu- 
lijoilta huomiota ja esittäjältä taitoja vaativa esitys. Seton 

jutus-käsitteen merkityskenttään kuului myös muinai- 
suus: lajiin eivät kuuluneet opetustarinat tai kertomuk- 
set ihmeellisistä tapahtumista, koska näiden oletettiin ta- 
pahtuneen äskettäin. Niinpä eräs kertoja ei pitänyt Riihes- 
tä kosintaa” satuna, koska se ei ollut hänen mielestään 
väega mustinö eli kovin vanha. Sadun kertomisen aikoi- 
hin näet uskottiin vielä elävästi, että paholainen (vanapa- 
gan) kävi varastamassa lapsia ja vaihtamassa niitä. 

Setomaalla ja myös Vörumaalla aika jaettiin ja paikoit- 
tain jaetaan nykyäänkin vanhaksi (vana ilma aig) ja nykyi- 
seksi (soo ilma aig). Näiden käsitteiden merkitys jää usein 
epämääräiseksi, alueittain niitä on käytetty eri tavalla ja 
ne ovat myös selvästi muuttuneet ajan myötä. Setomaalla 
vanha aika useimmiten määritellään päättyneeksi Kris- 
tuksen syntymään. Ennen sitä paholaiset (vanahalv, vana- 
halb) ja ihmiset elivät rinnan, mutta Kristus on lopettanut 
tällaisen yhteiselon. Tuntuukin siltä, että vanhoissa kan- 
sanomaisissa käsitteissä uskottavuuden ja epäuskotta- 
vuuden rajat eivät olleet tärkeintä. Uskottiin — ja vieläkin 
uskotaan — monia asioita todeksi, vaikka samalla myön- 
nettiin, että jotkut eivät ole enää nykyään mahdollisia. 
Ajateltiin kuitenkin, että suhteellisen läheisessä mennei- 
syydessä ja erityisesti ”vanhaan aikaan” ne olivat hyvinkin 
mahdollisia, joskaan eivät aivan tavallisia. 


Setojen sadut etnisten suhteiden valossa 


Kaikista kertomaperinteen lajeista satuja on kansainväli- 
sesti tutkittu ja indeksoitu eniten. Siten niiden eri versioi- 
ta, alalajeja ja mahdollisia lainaussuhteita on mahdollista 
selvittää. Setojen satuperinteessä tapaamme monenlaisia 
satutyyppejä hyvin vanhoista aina lähimenneisyyden lai- 
noihin. 

Sadut ja sananlaskut ylittävät helposti kielirajat ja ne 
ovat suosittuja hyvin laajoilla alueilla. Setoilla esiintyy 
hyvin suosittuja lähes koko Eurooppaan levinneitä sa- 
tutyyppejä.3 Heidän satuperinteensä on selvästi saanut 
vaikutteita niin idästä kuin lännestä. Itä tarkoittaa tässä 

etupäässä venäläisiä ja yleisimmin itäslaavilaisia, länsi 
ahtaasti Vörumaata ja laajemmin koko Viroa ja sen myötä 
myös Virossa esiintyvää etupäässä saksalaisten kautta tul- 
lutta germaanivaikutusta. Venäläiset sadut saapuivat mo- 
nia eri teitä. Erityisesti Petserin luostari oli tärkeä uskon- 
nollinen keskus, jossa kävi pyhiinvaeltajia kaukaakin Ve- 
näjältä. Setoperheessä yöpyessään pyhiinvaeltajat saattoi- 
vat kertoilla satujaan, joita venäjäntaitoiset käänsivät. Se- 
tot puolestaan kävivät pyhinä ristisaatossa venäläiskylissä 
ja saattoivat tuoda kuulemiaan kertomuksia mukanaan. 
Venäläisiä asui myös setojen lähinaapureina. Setojen ja 
venäläisten kylät olivat toistensa lomissa erityisesti Seto- 
maan itä- ja kaakkoisosassa. Seka-asutuksen myötä tapah- 
tui kielenvaihtoa ja väestöpohjan muutoksia. Kolmantena 
satuperinteen kulkeutumistienä olivat perhesiteet, vaikka 
seka-avioliitot olivatkin harvinaisia. Satujen oppimisesta 
venäläisiltä sukulaisilta on konkreettisia tietoja. 

Setot tai yleisemmin virolaiset ja itämerensuomalaiset 
omaksuivat vanhempia venäläisiä tai oikeammin itäeu- 
rooppalaisia satuja hyvin aikaisessa vaiheessa. Vaikuttei- 
den omaksuminen ulottuu varmuudella aikaan ennen 
”Riian perustamista”, virolaisessa kansanperinteessä kau- 
kaisesta menneisyydestä käytetyn sanonnan mukaisesti. 
Itäinen kulttuurivaikutus näkyy erityisesti uskonnollisesti 
keskeisessä terminologiassa. Slaavilaisista kielistä omak- 
suttuja lainasanoja ovat esimerkiksi rist risti”, papp 'pap- 
pi”, nädal 'viikko' sekä viron võlu, seton võhl 'velho, noita’. 

Selvää vanhaa venäläislainaa ovat sadut, joiden pää- 
henkilöinä ovat tunnetut bylina-runojen sankarit. Jotkut 
bylinoiden ja muiden venäläisten kertomusten juonikaa- 
vat ovat levinneet setoilta länteen, esimerkiksi satu, joka 
liittyy bylinasankari Ilja Murometsiin. 

Setot tunsivat sankarin nimen, joskus tosin väänty- 
neenä omaan kieleensä, mutta muualla Virossa on ker- 
rottu nimettömästä sankarista.'4 

Venäläislainojen uudempaan kerrostumaan kuulu- 
vat sellaiset sadut, joille on tyypillistä monimutkaisem- 
pi ja seikkailullisempi juoni. Myös ympäristö — usein 

kaupunki tai sotaväki — on toisenlainen kuin tyypillisissä 
setojen kertomuksissa. Paikat ja tapahtumat vaihtuvat no- 
peasti kuin seikkailuelokuvissa. Vaikka ihmeet eivät ole 
poissuljettuja, yliluonnollisuuden sijaan tärkeäksi nouse- 
vat pikemminkin itse tapauksen poikkeuksellisuus sekä 
päähenkilölle luonteenomainen kekseliäisyys, oveluus ja 
taitavuus eli samat ominaisuudet, joita arvostetaan novel- 
li- ja pilasaduissa. Tällaiset kertomukset on selvästi suun- 
nattu täysi-ikäisille. Ne levisivät myös kirjoina ja kuvina 
(venäjäksi lubok). 

Joskus sadun alkuperän paljastavat kääntämättömät 
venäjänkieliset, joko runomuotoiset lauletut tai suorasa- 
naiset kaavoittuneet osiot, jotka ovat usein venäjää taita- 
mattomien mukailemia. Osan näistä laulusaduista tunte- 
vat muun muassa mordvalaiset ja marit, esimerkiksi sa- 
tutyypin Suden laulaminen.5 Samanlaista venäjänkielistä 
laulua käytetään myös Kissa, kukko ja kettu -sadun toisin- 
noissa.'* Sekin on laajalti tunnettu Venäjällä. Virossa satu- 
tyyppi tunnetaan vain Setomaalla. 

Venäläiset vaikutteet ovat odotuksenmukaisia jo Seto- 
maan maantieteellisen sijainnin johdosta, mutta niitä ei 
tule yliarvioida. Läheskään kaikki itäiset satutyypit ja mo- 
tiivit eivät nimittäin ole venäläisiltä peräisin. Esimerkiksi 
Oskar Loorits ja Uku Masing ovat toistuvasti viitanneet vi- 
rolaisessa kansanuskossa ja -perinteessä esiintyviin Bal- 
kanilta ja Kaukasiasta tulleisiin vaikutteisiin.” 

Läntisiä vaikutteita saatiin läheistä kieltä puhuvilta 
vörulaisilta naapureilta, joiden kanssa oltiin kosketuksis- 
sa esimerkiksi markkinoilla ja kauppamatkoilla. Savias- 
tioita myyvien niin sanottujen ”ruukkusetojen” (viroksi 
potisetud) matkat ulottuivat kauas Viron eri puolille. Län- 
tistä kertomusperinnettä omaksuttiin varsinkin 1800-lu- 
vun lopulla myös Setomaalle siirtyneiltä virolaisilta, jot- 
ka havittelivat itselleen maata edullisesti. 1800-luvulla al- 
kanut mahdollisuus vaihtaa kirkkokuntaa avasi ortodok- 
seiksi kääntyneille virolaisille tien avioitua setojen kanssa, 
mikä yksilötasolla merkitsi selkeää kulttuurinvaihtoa. Esi- 
merkkinä mainittakoon profetoimisen lahjan omannut 

Andrei Prants, jota Ello Kirss kävi haastattelemassa. Prants 
oli ortodoksi ja identiteetiltään seto, mutta suku oli ko- 
toisin virolaisesta Vastseliinan pitäjästä. Tällaisia kahden 
kulttuurin välittäjiä on ilmeisesti esiintynyt aikaisemmin- 
kin. Eräs Hurtin tallentama laulaja oli Juuli Pille, joka oli 
ilmeisesti setojen laulukulttuurin omaksunut virolainen 
tai ”puolivirolainen”. Henkilön virolaistausta käy ilmi su- 
kunimestä, sillä 1900-luvun alussa suuremmalla osalla 
setoista ei ollut ollenkaan sukunimeä, ja harvat käytössä 
olleet sukunimet olivat venäläisperäisiä. 

Kiinnostavimpina ja vanhimpina voidaan pitää satuja, 
joiden versioita löytyy niin setoilta kuin myös muilta itä- 
merensuomalaisilta ja suomalais-ugrilaisilta sekä baltti- 
laisilta kansoilta. Tähän ryhmään kuuluu etupäässä eläin- 
ja ihmesatuja. Viimeksi mainituille tyypillisiä ovat yksin- 
kertaiset juonenkulut, kertauksina kehittyvä toiminta, 
sekä arkaistiset henkikäsitykset esimerkiksi varjohenges- 
tä tai henkilinnusta. Näissä saduissa esiintyy myös laulu- 
ja, jotka ovat vanhakantaisia sekä runotekstinsä että melo- 
dioittensa puolesta. 

Yhteydet setojen ja muiden suomalais-ugrilaisten ja 
balttilaisten kansojen satuperinteen välillä löytyivät 1930- 
luvulla Herbert Tamperen käydessä läpi satuaineistoa. 
Huomattiin, että on olemassa paljon satuja, joilla ei ol- 
lut vastineita silloisissa kansainvälisissä tyyppiluettelois- 
sa, mutta jotka löytyivät venäläisestä vuonna 1929 ilmes- 
tyneestä tyyppiluettelosta tai vuonna 1936 ilmestyneestä 
liettualaisesta J. Balysin tyyppiluettelosta. Ensimmäinen 
itämerensuomalaisten ja balttialaisten samankaltaisia sa- 
tuja käsittelevä tutkimus ilmestyi vasta monta vuosikym- 
mentä myöhemmin. Viime vuosikymmeninä virolaiset 
folkloristit ovat tuoneet toistuvasti esille tämän mielen- 
kiintoisen kerrostuman.'? 


Satujen uskonnollisesta taustasta 


Setojen satujen yhtenä omintakeisimpana piirteenä on 
pyrkimys löytää kaikelle uskonnollinen tausta. Vahva 

kristillisyys, pääosissa Jumala ja paholainen, ilmenee myös 
sellaisissa ihmesaduissa ja muissa kertomuksissa, joissa 
muualla esiintyvät ihmishahmot. Mielenkiintoinen esi- 
merkki on pilatarinaksi määritelty Petollinen vedonlyönti; 
ihmisen vai eläimen nälkä. Latvialaisilla, liettualaisilla ja 
vepsäläisillä tarinassa seikkailevat sosiaaliselta statuksel- 
taan erilaiset, mutta tavalliset ihmiset. Setoilla vedonlyöji- 
nä ovat Jumala ja Juudas, joka tässä esiintyy merkitykses- 
sä paholainen. Kun muut kansat kertovat pilana ihmisen 
ja eläimen ahnehtimisesta, setoilla tarina saa moraalisen 
sävyn. Tarinassa ihminen on syyllinen, koska ihmisellä 
toisin kuin eläimellä on taipumus syödä silloinkin, kun 
vatsa on jo täynnä. Siksi Juudas voittaa vedon ja vaakakup- 
pi kääntyy pahuuden puolelle. 

Esimerkiksi setojen tarinoiden myyttisestä luontees- 
ta sopii yleisesti yksinkertaisena lastensatuna tunnettu 
Susi ja seitsemän kiliä.*' Moniin Euroopan satuperinteisiin 
vahvasti vaikuttaneessa Grimmin veljesten versiossa ker- 
rotaan seitsemästä kilistä. Setojen versio on tiukemmin 
kiinni arkipäivän realismissa: tavallisesti heidän toisin- 
tonsa alkaa huomautuksella kitsel oli kats pujaköist ”kutulla 


oli kaksi kiliä”. Arkisen tarinan lopussa sävy muuttuu kui- 
tenkin ylevän myyttiseksi. Poikansa kadottanut kuttu 
puhkeaa itkuvirteen, mikä sinänsä on luonnollista kansal- 
la, jonka itkuvirsikulttuuri on korkeasti kehittynyt. Myyt- 
tiseksi satu muodostuu, kun taivaalliset voimat saavat tie- 
tää kuttua kohdanneesta onnettomuudesta. Joen ääres- 
sä ”hyvin kauniilta” kuulostavan itkun kuulee vettä ha- 
kemaan tullut neitokainen, joka on joko Jumalan, Päivän 
eli Auringon tai Taivaan (Ilm) palveluksessa. Neitokainen 
kertoo kuulemansa isännälleen, joka ryhtyy jakamaan oi- 
keutta etsien aluksi syyllistä susien joukosta. Eri toisin- 
noissa vaihtelevat Jumala ja Aurinko, mutta vielä mielen- 
kiintoisempi on kolmas korkeampia voimia vaihtoehtoi- 
sesti edustava toimija Ilm (ilma). Itämerensuomalaisissa 
kielissä ilma-sanalla on aikaisemmin tarkoitettu taivasta, 
ja siitä voidaan myös johtaa taivaan Jumala. Tämä myto- 
logisesti mielenkiintoinen satu oli kuitenkin muuntunut 
lasten viihteeksi. Suurimmassa osassa toisintoja kutus- 
ta ja sudesta käytetään lapsenkielisiä nimityksiä, kuten 
tsudsu 'susi. Lisäksi sadun sisään on rakennettu laulettu- 
ja jaksoja, mikä on myös usein lapsille tarkoitetun kerto- 
muskokonaisuuden tunnusmerkki. 

Setojen ja muidenkin itämerensuomalaisten vanha- 
kantaisten kertomusten hahmoina ovat ihmisten rinnal- 
la ja heidän vastaparinaan usein vanhat uskomusolennot 
vanahalvat (vertaa suomessa vanha kehno). Useat kertojat 
korostivat, että ennen vanhaan vanahalvat asuivat ihmis- 
ten keskellä jopa niin, että heitä oli yhtä paljon kuin ih- 
misiä. Kristityn ja vanahalvan vastakkaisasettelussa ei ole 
kysymys kristillisyyden korostamisesta. Kristittynä olemi- 
nen oli ihmisen normaali olotila. Pikemminkin kysymys 
on normaalien ihmisten ja jonkun oletetun aikaisemman 
ihmislajin vastakkainasettelusta. Vastakkainasettelu kris- 
tityn kanssa johdattaa helposti käsitykseen, että vanahalv 
olisi sama kuin kristittyjen paholainen. Ilmeisesti asia ei 
kuitenkaan ole niin yksinkertainen, vaikka setojen usko- 
mustarinoissa ja legendoissa paholaisesta käytetään myös 
vanahalv- nimitystä. Tarinoissa ja legendoissa kyseinen 
hahmo pyydystää innokkaasti ihmisten henkiä tarjoten 
kaikenlaisia viettelyksiä jopa uskoville ihmisille. Joka ta- 
pauksessa kertojat arvelevat itsekin, että vanahalvat ovat 
vanhan maailmanajan eli vana ilma ao olentoja, ja mo- 
nien kertojen mielestä aikaisemmin enne Krystusõ sündü- 
mist oll kõ nii eli ennen Kristuksen syntymistä oli kyllä 
niin, että näitä olentoja oli yhtä paljon kuin kristittyjä.?? 

Satujen vanahalvat käyttäytyvät jokapäiväisessä elä- 
mässä samalla tavalla kuin tavalliset talonpojat. He viljele- 
vät maata, tekevät talousaskareita, avioituvat ja saavat lap- 
sia kristittyjen kanssa. Vanahalvat käyvät jopa kirkossa, 
mutta heillä saattaa myös olla taipumusta ihmissyöntiin. 
Heillä voi olla myös yliluonnollisia kykyjä ja noitataitoja. 
Negatiivinen suhtautuminen ihmisiin näkyy pyrkimykse- 
nä surmata tai raivata tieltään ihminen esimerkiksi muut- 
tamalla tämä eläimeksi, jotta vanahalv voisi anastaa ihmi- 
sen omaisuuden tai aseman.” Edellä mainituissa vastak- 
kainasetteluissa kristityn ihmisen vastapuolesta käytetään 
joskus yksinkertaisesti nimitystä halv ”huono, paha, keh- 
no, joskus vanakurat piru", mutta myös tiköveline, tiköve- 
lets'ilkimys'. Omintakeinen ja ehkä eufemistinen paholai- 
sen nimitys on papo. Samoja nimityksiä käytetään yleisesti 

myös uskomustarinoissa, legendoissa, syntykertomuksis- 
sa ja memoraateissa. Näyttää siltä, että kertojat eivät itse- 
kään ole tunteneet eri nimitysten vaihtelevia taustamerki- 
tyksiä. Kertoja saattaa jopa saman kertomuksen puitteissa 
käyttää erilaisia nimityksiä synonyymien tapaan. 

Mielenkiintoinen on myös vanhemmissa setojen sa- 
duissa esiintyvä viisas neuvonantaja, vanha nainen. Hä- 
nestä käytetään joskus epiteettiä ülenurme paabakene, üle 
nurme vana naa "pellon takana asuva eukko, vanha nai- 
nen”, tai vapanaane 'leskivaimo'.?4 

Arkaistisemman satukerrostuman henkilöhahmot ja 
tapahtumapaikat ovat hyvin talonpoikaisia. Joskus saduis- 
sa voi esiintyä kuningaskin, pääsääntöisesti morsiamen 
isänä, mutta hänen tilallaan voidaan kertoa aivan tavalli- 
sesta isännästä. Joissain saduissa morsiamet ryöstetään 
välillä kuninkaallisista, välillä talonpoikaisista häistä, toi- 
sissa taas morsian on aina kuningatar. 


Satujen tyyli 


Jo Oskar Loorits kiinnitti huomiota setojen satujen erityi- 
sen viimeisteltyyn tyyliin, jonka hän arveli tulevan venä- 
läisistä esikuvista.?* Venäläisistä kertomuksista voidaan- 
kin löytää suurenmoista sanankäyttötaitoa: niissä on käy- 
tetty monenlaisia poeettisia tehokeinoja ja rakenteita ker- 
tauksista lähtien.” Samanlaista hiottua runollista ilmai- 
sua voi löytää myös karjalaisista saduista.” On selvää, että 
myös karjalaisilla oli kontakteja venäläisiin, mutta silti on 
liioiteltua pitää setojen tai karjalaisten satujen taiteellises- 
ti viimeisteltyä muotoa pelkästään venäläisvaikutuksena. 
Pikemmin kyseessä on alueellinen ilmiö, joka saattaa kor- 
reloida kehittyneiden eeppisten runojen ja itkuperinteen 
kanssa. Esimerkiksi vepsäläisillä — joilla on kyllä rikas sa- 
tuperinne, mutta joiden laulu- ja itkuvirsiperinne on ver- 
raten vaatimatonta — kerronnan ”ulkoinen” kauneus tai 
koristelu on hyvin toissijaista. 

Samalla tulee muistaa, etteivät setojen ja venäläisten 
perinteen kaikki lajit ihmesaduista alkaen ole läheskään 

yhteneviä. Kyseessä näyttää ennemminkin olevan sana- 
taiteen vanhakantaiseen kehitykseen kuuluva ilmiö. Arki- 
puheen ja taiteellinen tekstin välille on syntynyt raja. Ku- 
ten Juri Lotman on osoittanut, kauniina pidettiin sitä, 
mikä oli koristeltua, sointu- ja puhekuvioin kyllästettyä.?9 
Tämän estetiikan mukaan metsänreunassa kasvava kuu- 
si ei ole kaunis, mutta joulukuusi on. Setojen repertoaa- 
rissa tällainen koristeltu ilmaisutapa on erityisen tyypil- 
linen monille eläinsaduille, mutta myös joillekin muille 
saduille. Ihmesaduissa käytetään runsaasti alkusoinnul- 
lisia sanapareja ja pidempiä poeettisia sanontoja erityi- 
sesti silloin, kun avainhenkilöinä ovat arkaistiset mytolo- 
giset olennot kuten vanahalv, tiköveline tai tikövelets. 
Vörumaalla niiden vastineita ovat esimerkiksi äiätar, äio, 
karjalaisilla puolestaan Syöjätär ja venäläisillä Baba-Jaga. 
Kyseiset sadut esiintyvät joko ainoastaan setoilla tai niillä 
on itämerensuomalaisia tai balttilaisia rinnakkaisversioita. 

Myös suuri osa satulauluista on kyllästetty soinnulli- 
silla kielikuvilla. Satulaulut poikkeavat huomattavasti 
muusta setojen lauluperinteestä. Vaike Sarvin mielestä 
niiden melodiat ovat arkaistisimpia, ja sama pätee runo- 
teksteihin. Itämerensuomalaisen vanhakantaisen runo- 
perinteen kantavia elementtejä ovat alkusointu, syntakti- 
nen parallelismi ja yksinkertainen sanantoisto. Esimerk- 
kinä viimeksi mainitusta on runsas ja omintakeinen ono- 
matopoeettisten sanojen käyttö. Tavallisesti vuohien ja 
lampaiden sorkista kuten myös korkeakorkoisista kengis- 
tä tulevaa ääntä kuvataan onomatopoeettisesti kips-köps. 
Tällaiset alkuvokaalin vaihtamisella muodostetut sanapa- 
rit ovat yleisiä onomatopoeettisessa käytössä, ja niitä koh- 
taa hyvin usein myös arvoituksissa. Toisinaan kyse ei vält- 
tämättä ole varsinaisesta äänen imitoimisesta, vaan ai- 
noastaan kielellä leikittelystä. Satulaulujen kertosäkeistöt 
tai kertosanat (refrengit ja refrengisanat) toimivat usein 
myös laulun aloituslausahduksena ja vaihtelevat paljon 
— sen sijaan työhön ja tapoihin liittyvien laulujen kerto- 
sanat ovat usein samanlaisia esimerkiksi kaikissa kunkin 
alueen sadonkorjuu- ja keinulauluissa. Edellä mainitussa 


Suden ja seitsemän kilin toisinnossa kuttu saattaa kääntyä 
poikastensa puoleen esimerkiksi seuraavin kertosanoin: 
litsu-latsu (sanaparin taustalla on lats lapsi”), latsikoo-latsi- 
koo, tai poigoni-poigoni "poikani. 

Viron kielessä possessiivisuffikseja ei enää käytetä. 
Vanhakantaisissa runolauluissa ne ovat säilyneet etenkin 
Pohjois-Virossa, mutta Etelä-Virossa ne ovat hyvin harvi- 
naisia. Sen sijaan setojen satulaulujen puhuttelusanoihin 
ja samoin kertosäkeistön sukulaisuustermeihin posses- 
siivisuffiksi lisätään useimmissa tapauksissa, esimerkiksi 
imeni-imeni 'emäni, äitini, sössöni-sössöni sisareni’, nato- 
ni-natoni 'natoni tai poigoni-poigoni "poikani. 

Monet vanhakantaiset ihmesadut ja myös eläinsadut 
ovat jo kauan kuuluneet pääasiallisesti lapsille esitettä- 
vään repertoaariin. Tämän vuoksi niissä esiintyy myös 
paljon perinteistä lastenlaulujen kuvastoa sekä sanoilla ja 
äänteillä leikittelyä. 


Syntykertomukset 


Syntykertomuksia voidaan pitää yleensä totena ymmärret- 
tyinä, vaikka niihin kuuluu myös ilmeisesti alusta asti pi- 
loina esitettyjä kertomuksia, niin sanottuja kvasimyyttejä. 
Syntykertomuksissa on paljon legendamaisia elementtejä, 
ja keskeisenä hahmona esiintyy Jumala tai Jeesus. Suo- 
malainen folkloristi Antti Aarne kartoitti ensimmäisenä 
virolaisia syntykertomuksia käyttäen Jakob Hurtin kokoel- 
maa, jossa on myös setojen materiaalia. Osa syntykerto- 
muksista on dualistisia: Jumalan tekee hyvää, paholainen 
taas saa aikaan pahaa tai pilaa hyvät teot. Joidenkin seto- 
jen syntykertomuksien teemana on pikemminkin se, mi- 
ten tietyt tekniset saavutukset ovat siirtyneet paholaisel- 
ta Jumalalle. Paholaiselta ovat peräisin esimerkiksi sirp- 
pi, viikate ja aura, Jumalalla oli alun perin alkeellisemmat 
työvälineet. Tällaisista tarinoista tulevat mieleen sadut 
tyhmästä paholaisesta: työkaluja petoksella hankkiessaan 
Jumala muistuttaa enemmän ovelaa ihmistä tai kettua, 
joka pettää paholaista, karhua tai sutta. 

Legendanomaisissa syntykertomuksissa Jeesus on ylei- 
sin hahmo. Ihmisten syntien vuoksi hän saattaa huonon- 
taa vakiintuneita hyviä olosuhteita. Hänen sanastaan leh- 
män maito juoksettuu, koska lypsämästä tullut vaimo 
vastasi Jeesuksen kysymykseen valheellisesti kantavansa 
vain vettä. Setoperinteen mukaan kampelan nykyinen ul- 
komuoto johtuu siitä, että Jeesus heitti puolet opetuslas- 
tensa pyydystämästä kalasta veteen, kun nämä riitelivät. 

Jotkut tarinat eivät selitä vain syntyä vaan saattavat 
määrittää jonkun olennon tai lajin tulevaisuuden. Muutos 
ei näissä tapahdu Jeesuksen määräyksestä vaan on vääjää- 
mätön seuraus teosta. Tarinat liittyvät enimmäkseen Jee- 
suksen syntymään, pakenemiseen ja kärsimykseen. Sian, 
kanan ja hevosen elämä ja niiden lihan rituaalinen sopi- 
vuus ja sopimattomuus määräytyy sen mukaan, yrittävät- 
kö ne tarinassa pelastaa vai kavaltaa Jeesuksen. Hevonen 
yrittää parhaansa, mutta sen liha kelpaa vain koirille ja 
susille. Jeesus-lapsen päälle pahnoja tonkinut sika muut- 
tuu ihmisille syömäkelpoiseksi. Kärpänen saa suojellun 
statuksen, koska se laskeutui ristillä Vapahtajan sydämen 
päälle antaen ymmärtää, että naula on jo lyöty siihen paik- 
kaan ja siten säästi Jeesuksen lisäkärsimyksiltä. Syntyker- 
tomukset eivät selitä ainoastaan menneisyyden tapahtu- 
mia, vaan niillä on myös moraalinen funktio. Esimerkiksi 
tupakan ja viinan syntyä selittävät tarinat antavat vähin- 
tään epäsuorasti ymmärtää, että niitä tulisi välttää. Tupa- 
kasta käytetään nimitystä vanahalvan laadon 'sielunvihol- 
lisen suitsuke. 

Eräs sadunomainen syntykertomus on nimeltään Orpo 
kuussa.3* Kysymyksessä on universaali selitystarina kuun 
tummien alueiden alkuperästä. Orpolapsi on monien sa- 
tujen lempihahmo ja kärsijän prototyyppi, ja hänen vasta- 
puolenaan on usein äitipuoli tai emäntä. Orpo kuussa -ker- 
tomuksessa kuuhun ulottuminen on pelastus eikä ran- 
gaistus, toisin kuin muualla Euroopassa tunnetuissa tari- 
noissa, esimerkiksi (Virossakin tunnetun) Kuuntervaa- 
jat-tarinan versioissa. Orpo kuussa -tarina ei ilmeisesti 
ole vanhastaan levinnyt eteläviroa etäämmäs. Muutamat 

pohjoisvirolaiset toisinnotkaan eivät ole vanhaa suullista 
perinnettä, vaan ne ovat saaneet vaikutteita kirjallisuudes- 
ta tai ne on omaksuttu viime aikoina etelävirolaisesta tra- 
ditiosta. Epävarmaa on, tunnetaanko tarina muualla itä- 
merensuomalaisella kielialueella, vaikka etäisemmät suo- 
malais-uerilaiset sen tuntevatkin. Esimerkiksi permiläisiä 
kieliä puhuvat udmurtit ja komit tuntevat sen, ja saman- 
tapaista tarinaa kertovat paikoin myös muut Siperian kan- 
sat. Tavallisemmin siperialaisia tarinatyyppejä ja -motii- 
veja löytyy pohjoisilta itämerensuomalaisilta, esimerkiksi 
karjalaisilta ja vepsäläisiltä, sekä tietenkin myös saamelai- 
silta. Huomattavaa Orpo kuussa- tarinassa on sekin, että 
työn raskauttama ja huonosti kohdeltu orpolapsi kääntyy 
Kuun puoleen laululla, kuten monissa eläinsaduissa ja 
vanhemmissa ihmesaduissa. Syntykertomuksissa tällai- 
nen laulu on harvinainen poikkeus. 


Legendat 


Kuten todettiin, ihme- ja eläinsatujen perustyypeistä esiin- 
tyy runsaasti poikkeavia toisintoja, ja jotkut sadut saat- 
tavat jopa lyhentyä toisten satujen johdannoiksi. Myös 
inhimillinen unohtaminen tuottaa sisältöihin epäloogi- 
suuksia. Legendoissa variaatio on vielä runsaampaa, ja 
varsinaista legendaperinnettä onkin indeksoitu kansain- 
välisiin tyyppiluetteloihin puutteellisesti. Monissa tapauk- 
sissa kyse on sadunkaltaisesta paikallistarinasta. Esimer- 
kiksi itäslaavien luettelossa (SUS) on runsaasti uusia le- 
gendasatutyyppejä, joista osa esiintyy ainoastaan yhtenä 
tai muutamana toisintona. On luultavaa, että niin setojen 
kuin karjalaistenkin perinteessä on runsaasti omaperäi- 
siä legendasatuja, joiden levinneisyysalue on pieni. Tätä 
on tosin vaikea todentaa, koska vertailumahdollisuuksia 
ei julkaistujen materiaalien puuttuessa juurikaan ole. 
Setomaalla on kerrottu myös hyvin laajalti tunnet- 
tuja ja indeksoituja legendasatuja, joista osa tunnetaan 
myös muualla Virossa. Monissa tällaisissa saduissa ju- 
malallinen hahmo puuttuu kokonaan tai jää ainoastaan 


SETOJEN KERTOMUSPERINTEESTÄ 


https://doi.org/ 10.21435/ skst.1467 


oletukseksi.+ Usein sadusta ei esimerkiksi suoraan sel- 
viä, kuka taloon tuleva kerjäläinen on, mutta koska hänen 
kauttaan Jumalan nimissä lausuttu toive toteutuu, anne- 
taan ymmärtää, että kyseessä on itse Vapahtaja. Toisis- 
sa legendoissa Jeesus mainitaan nimeltä (Jessu, Essu), ja 
hän kulkee maan päällä joko yksin tai jonkun pyhimyk- 
sen kanssa. 

Tällaisissa saduissa yleisiä ovat niin sanotut vertausta- 
rinat, joissa Jeesus selittää vajavaisille uskoville asioiden 
salattua olemusta. Jeesuksen sanat tai teot tuntuvat usein 
järjettömiltä — kuka voisi pitää lapsen surmaamista pie- 
nempänä syntinä kuin parin halon varastamista! Lapsen 
surmaaminen saatetaan rinnastaa muuallakin näennäi- 
sesti mitättömään tekoon, esimerkiksi työhön ryhtymi- 
seen silmiä pesemättä. Jeesus saattaa myös pitää paimen- 
ten spontaanista loilottelusta enemmän kuin koululaisten 
kauniista mutta velvollisuudentunnosta esitetystä laulus- 
ta tai rakastavan perheen ulkoisesti hulvattomista ja me- 
luisista syömätavoista enemmän kuin vihassa elävän per- 
heen ulkoisesti vaatimattomasta ja sivistyneestä käyttäy- 
tymisestä. Hän ei anna rahaa tien reunalla istuvalle ram- 
malle vaan kapakasta toikkaroivalle juopolle, ja niin edel- 
leen. Jeesuksen käyttäytymisen syyt saattavat synnyttää 
kuulijassa ahaa-elämyksen, mutta voivat myös jättää ym- 
mälleen. Irma-Riitta Järvinen on karjalaisia legendoja tut- 
kiessaan huomauttanut, että niiden etiikka ei ole ankaran 
mustavalkoista, vaan pikemminkin osoittaa elämän ole- 
van monimutkaista ja ongelmallista. 

Jotkut arkiympäristössä tapahtuvat legendat kuitenkin 
varoittavat yksinkertaistamasta asioita liikaa, sillä korkeam- 
malla ja kosmisella tasolla kaikki on selkeää. Hyvät enke- 
lit ottelevat huonojen kanssa ja voittavat, pakanakansat ja 
-kuninkaat taistelevat kristittyjä tai pyhiä ihmisiä vastaan, 
mutta eivät voi voittaa näiden uskoa. Usein kristityt Juma- 
lan avulla pelastuvat myös lihallisista kärsimyksistä. 

Osa legendoista on selkeästi peräisin kanonisis- 
ta pyhimystarinoista, osa jopa suoraan Raamatusta. Ne 
voivat kuitenkin poiketa alkuperäisistä kertomuksista 


huomattavasti, kuten esimerkiksi Mooseksesta kertovas- 
sa tarinassa, joka alkaa raamatunmukaisesti mutta päät- 
tyy kalanpyrstöisen ”faaraon rahvaan” syntykertomuk- 
seen. 


Pyhimyksiä ja ikoneita 


Setoilla on runsaasti pyhimyksiin liittyviä legendoja. Py- 
himyksistä suosituin on Nikolaus (setoilla Mikul, inkeri- 
koilla ja karjalaisilla Miikkula), kuten monilla muillakin 
ortodoksikansoilla. Karkausvuosilegendassa avulias ja ys- 
tävällinen Mikul on ylpeän ja tunteettoman Kassianin vas- 
tahahmo.* Mikul saa kaksi praasniekkaa vuodessa mutta 
Kassian ainoastaan yhden neljän vuoden välein, koska 
muistopäivä on 29. helmikuuta. Paljon on myös kerto- 
muksia Pyhästä Järista (Yrjö), Varvarasta, Aleksiuksesta, 
Neitsyt Marian (Pühä Maarja) vanhemmista ja tietenkin 
itsestään Mariasta ja Jeesuksesta. Eräässä Setomaalla ker- 
rotussa legendassa Neitsyt Maria esimerkiksi pelastaa pa- 
holaiselle myydyn vaimon. 

Pyhimystarinoihin liittyvät kiinteästi ikonit, sillä 1900- 
luvun alkuun tultaessa vain harvat setot olivat käyneet 
koulua, ja uskonnollinen konkretismi oli ominaista luku- 
taidottomalle vanhemmalle sukupolvelle. Kansa pyrki 
siis yhdistämään pyhimystarinoiden sanoman ja kirkolli- 
sen maalaustaiteen. Tämä ei ollut aina yksinkertaista, sil- 
lä joskus myös ortodoksikirkon hyväksymät pyhimystari- 
nat jättävät avoimeksi kuvattavan kohteen ja kuvan väli- 
sen mahdollisen yhteyden. Setojen vanhan maailmankat- 
somuksen mukaan ikoni (piihäne) oli Marian tai jonkun 
muun pyhimyksen persoona. Kuvattava kohde ja kuva oli- 
vat sulautuneet ihmisten mielissä täysin yhteen. 

Esimerkiksi Petserin Jumalaäidin kuolonuneen nuk- 
kumisen luostarin alaisuuteen kuuluvan Logosavitsan 
kirkosta kerrottiin, että Petserin Neitsyt Marian tytär oli 
annettu Logosavitsaan vaimoksi, ja silloin ”Petseristä 
kävi ristisaatto siellä ja näin äiti sai vierailla tyttärensä 
luona. Kun ristisaatto poistui, niin tytär oli itkenyt, että 

äiti menee pois” 39 Petserin Neitsyt Maria -ikonin tytär eli 
toinen Neitsyt Mariaa esittävä ikoni on tässä joutunut toi- 
seen kirkkoon — eli vieraille maille kuten setonuorikko 
naimisiin mennessään — ja kaipaa siellä rakastavan äidin 
läheisyyttä. Toisessa kertomuksessa Neitsyt Maria — eli 
häntä esittävä ikoni — pakenee kuin satujen vainottu nais- 
hahmo Kiovasta Petseriin. Tarina korostaa Petserin py- 
hyyttä: Neitsyt Maria asettuu asumaan juuri sinne. Luos- 
tarin katakombitkin esitetään todisteena Neitsyt Marian 
paosta. Setot ovat myös kertoneet tarinoita luostarin maa- 
nalaisista käytävistä: niihin lasketaan eläin tai eläimiä ku- 
ten jänis ja koira, jotka sitten tulevat ulos toisesta paikasta. 

Myös yleinen ikonin löytymismotiivi liittyy setoilla Ma- 
riaan. Hänelle omistettu kirkko on rakennettu paikkaan, 
jossa metsästäjä ensimmäisenä kuuli jumalanpalveluksen 
ääniä ja haistoi suitsukkeen tuoksun. Kun paikalta kaa- 
dettiin suuri tammi, sen alta löydettiin alttari ikoneineen. 
Tarinoissa ikoni toimii itsenäisenä Pyhän Marian persoo- 
nana. Osa Maria-tarinoista liittyykin paikallisiin pyhäk- 
köihin ja ikoneihin. Niillä voidaan kertoa konkreettisista 
ihmisille sattuneista tapauksista kuten vaikkapa ikonin 
avulla parantumisista. Samoin kerrotaan tarinoita iko- 
nien synnystä — tällainen on esimerkiksi kertomus Kol- 
mikätisen Pyhän Marian ikonista. Mariasta on kerrottu 
myös apokryfisia tarinoita, jotka liittyvät Jeesuksen synty- 
miseen ja pakenemisesta Fgyptiin. Samoin kerrotaan kir- 
kollisiin perinteisiin liittyviä tarinoita kuolonuneen nuk- 
kuneen Marian ruumiin ottamisesta taivaaseen. 

Yksi kunnioitetuimmista pyhimyksistä oli Pyhä Niko- 
laus eli Mikul. Hän oli ihmeidentekijä, jonka vaikutus- 
kenttä oli laaja. Petserin luostarissa on Nikolauksen puu- 
veistos, mikä sinänsä on ortodoksisessa pyhäinkuvakult- 
tuurissa harvinaista. Veistoksen arveltiin kävelevän maa- 
ta pitkin ihmisiä auttamassa. Kertojien mielestä tätä to- 
disti seikka, että veistoksen kengät ovat ikään kuin kulu- 
neet paljosta kävelemisestä ja jalkapöydän (pöid) osakin 
olisi vaihdettu.4* Petserin luostarin lisäksi Ihmeidenteki- 
jä Nikolaus liittyy myös muihin paikkoihin. Setomaalla 

Pyhän Nikolaus 
eli setoksi Mikul, 
inkeroisilla 
Miikkula. 
Tämänkaltaiset 
painokuvat 

olivat suosittuja 
1800-luvulla. ERA. 


kerrotaan laajasti tarinaa, että Nikolaukselle omistetun 
Tailovan kirkon oli rakennuttanut rikas mies, joka oli pe- 
lastunut ryöväreiden kynsistä. 

Mikul on kansan rakastama pyhimys. Yhden legendan 
mukaan hän pelasti veteen pudonneen lapsen, toisessa 
hän lahjoittaa rahaa kolmelle köyhälle neidolle, joita uh- 
kaa ostettavien naisten kohtalo. Kerrotaan myös legendaa 
erään leskinaisen tyttärestä, jolla ei ollut myötäjäisiä. Mi- 
kul antoi hänelle rahasumman, jonka eräs rikas ja ylpeä 
nainen oli maksanut parantumisestaan. Tarinan keskiös- 
sä eivät ole köyhä neitonen ja tämän äiti, vaan rikas nai- 
nen, joka suuttui kateudessaan siitä, että hänen Mikulille 
antamansa rahat päätyivät köyhille. Opetus on pyhän piis- 
pa Mikulin sanoissa: ”Varallisuus ei ole vain rikkaita var- 
ten, se on kaikille. Sinun sairautesi on juuri rikkaus.” Ta- 
rinan aloituskin käsittelee samaa teemaa: ”Pyhä Nikolaus 
oli suuri piispa eikä hän pannut mitään talteen. Mitä yhte- 
nä päivänä sai, toisena antoi pois.”* Tässä legendassa Ni- 
kolaus ei ole pitkin Setomaata vaeltava pyhä veistos, joka 
kuluttaa saappaitaan hyväntekeväisyysretkillään, vaan in- 
himillisempi ja historiallinen — hän on piispa, joka nou- 
dattaa köyhyysaatetta toimissaan ja kuuluttaa sitä sanas- 
saan. Mikul voi myös esiintyä pyhän Iljan vastahahmona, 

tarinoissa hän asettuu heikomman eli ihmisen puolelle. 
Mikulin tärkeyttä kuvaa sekin, että joissain legendoissa 
hän voi esiintyä Jeesuksen paikalla.4? 

Setomaalla on myös paikallisia pyhimyksiä. Yksi heis- 
tä on metsässä erakkona asuva Ilikandra, johon liittyy mo- 
nia paikannimiä. Legendan mukaan Ilikandra asui Kivi- 
tien eli Pihkovan-Riian valtatien lähellä ja hänen asuin- 
paikkaansa perustettiin tsasouna, joissain toisinnoissa pe- 
räti luostari. Saavutettuaan korkean pyhitysasteen hän en- 
nusti oman kuolemansa ja pyysi Moskovasta hautaustoi- 
mituksen suorittajan, joka saapuikin juuri oikeaan aikaan 
Ilikandran kuoltua. Erakon pyhyydestä todistaa myös 
se, että hänen asuinpaikkansa häpäisyn kerrotaan aiheut- 
tavan sairauksia. Setomaan paikkatarinat kertovat myös 
kahdesta veljeksestä, jotka asuivat erakkoina toisistaan 
tietämättä rantatöyrään luolissa ja palvelivat Jumalaa. Mo- 
lemmilla oli kissa seuranaan. Viimein he tapasivat toi- 
sensa, koska kissat olivat ulkosalla alkaneet tapella kes- 
kenään.% 

Tunnetuimmat setojen pyhimykset ovat pyhittäneet 
kirkkoja ja tsasounoita. Kyläjuhlat liittyvät pyhimysten 
muistopäiviin, joiden kautta pyhimyksillä oli myös kiin- 
teä yhteys ajanlaskuun ja työkalenteriin. Tunnettuja ovat 
esimerkiksi neljäkymmentä marttyyria, Varvara (Barbara), 
Jaan (Johannes), Anne, Paraskeva, Nahtsi (Anastasia) ja 
Neitsyt Marian vanhemmat. Vanhempi polvi kunnioitti 
syvästi myös omia nimikkopyhimyksiään. 

Vanhan Testamentin profeetoista tunnetuimmat oli- 
vat Elia (Felija) ja Elisa (Eliisa). Heistä kerrotaan melko 
tarkasti Ensimmäisen kuninkaiden kirjan mukaisesti, 
mutta osaan kertomuksista liitetään myös muita motiive- 
ja. Usein näiden profeettojen teot menevät keskenään se- 
kaisin ja hahmot sulautuvat yhteen. 

Jo 1900-luvun alkupuolella yleisten kansankristillis- 
ten näkemysten rinnalle nousi uudella tavalla suuntau- 
tuva, kirkon viralliseen opetukseen perustuva uskonnol- 
lisuus. Tämä vaikutti erityisesti suhtautumiseen ikonei- 
hin. Etenkin protestanttinen kritiikki nosti aihetta esille. 


1930-luvulla tiedostavammat ihmiset — erityisesti mie- 
het — selittivät, että ikonit ovat välineitä Jumalan mieles- 
sä pitämiseen ja ajatusten keskittämiseen. Uusi tiedosta- 
vampi uskonnollisuus torjui käsityksen pyhimysten aset- 
tamisesta Jumalan rinnalle: pyhimykset olivat vain välittä- 
jiä. Käytännön uskonnossa kuitenkin jatkettiin pyhimys- 
ten rukoilemista, eikä aina oltu selvillä oliko pyhimys vä- 
littäjä vai toimija. 


Petserin luostari ja igumeeni Kornelius 


Setojen kosmografiassa Petserin luostari on keskeisellä 
paikalla, joten ei ole ihme, että legendat luostarista, sen 
kirkoista ja pyhimyksistä tunnetaan laajasti. Monien ker- 
tomusten päähenkilö on luostarin perustaja igumeeni 
Kornelius. Kertomukset on pääosin luokiteltu sankaritari- 
noiksi ja sellaisina myös julkaistu.44 Korneliukseen liittyy 
silti muitakin motiiveja. Hänessä on yhteisiä piirteitä jät- 
tiläisten, erityisesti Pohjois-Virossa tunnetun Kalevipojan 
(Kalevipoeg) ja Saarenmaalla ja Muhussa mainitun Suu- 
ren Töllin kanssa, joskin tällaiset motiivit ovat sivujuon- 
teita. Lisäksi Setomaallakin tavataan kirkkojen perustami- 
seen liittyviä lyhyitä laajalle levinneitä tarinoita, jotka eivät 
liity Korneliukseen, mutta joissa esiintyy jättiläistarinoi- 
den motiiveja, esimerkiksi kuinka jättiläiset heittävät toi- 
nen toiselleen kirkon rakentamisessa käytettäviä työkalu- 
ja tai rakennuskiviä pitkänkin matkan päähän. 
Jättiläistarinoiden lisäksi Korneliuksesta kerrotaan 
myös historiallisia tarinoita. Tämä on luonnollista, koska 
kyseessä on historiallinen henkilö. Häneen liitetään myös 
pyhimystarinoista tuttuja tavoitteita, ajatuksia ja teko- 
ja. Hän on esimerkiksi Jumalan määräämä ikonin löytä- 
jä, ja koska hän toteuttaa jumalallisia suunnitelmia, ra- 
kennustyömaalla tapahtuu ihmeitä: hevosten on helpom- 
paa vetää raskaampia kuin kevyempiä kuormia, ja vaikka 
työmiehillä oli lupa määrätä itse oma palkkansa, jää heil- 
le käteen aina juuri heidän työpanostaan vastaava sum- 
ma. Profeetallisilla kyvyillään Kornelius myös aavisti, että 

Pyhä tammi Petserin luostarin pihalla. ERA. 


hallitsija halusi tappaa hänet. Jättiläistarinoista tuttu piir- 
re taas oli se, miten Kornelius meni pää irti leikattuna luo- 
laan nukkumaan mutta lupasi vaikeina aikoina tulla kan- 
salle apuun. Monipuolisuudessaan Kornelius on suoras- 
taan monumentaalinen hahmo. 

Korneliuksen vastaparina ja hänen surmaajanaan toi- 
mii kertomuksissa tsaari Iivana Julma. Ehkäpä juuri tästä 

syystä Kornelius ja luostarin alkuvaiheet ovat pysyneet 
niin kauan kansan muistissa. Iivana Julman kansanomai- 
nen nimitys on Vihhas-Ivvan tai vihhas kuning (vihainen 
Iivana”, 'vihainen kuningas’). Historiallisen muistin luon- 
teesta taas kertoo se, että luostarissa olevat vaunutkin lii- 
tetään kansanperinteessä Vihaiseen Iivanaan, vaikka ne 
tosiasiassa kuuluivat vuosisatoja myöhemmin hallinneel- 
le keisarinna Annalle. 

Setoilla on erityinen suhde Neitsyt Mariaan, koska 
luostarin pääkirkko on omistettu Jumalansynnyttäjän kuo- 
lonuneen nukkumisen muistolle, ja erityisesti koska rah- 
vas piti itseään Marian valittuna kansana. Eräässä luosta- 
rin syntykertomuksessa mainitaan nimeltä Marian iko- 
nin tai alttarin löytäjät ja rakennustöiden aloittajat. Korne- 
lius saattaa esiintyä näissäkin tarinoissa, mutta ei töiden 
aloittajana vaan niiden tukijana. 

Myös luonnonkohteita kuten Petserin luostarin pihal- 
la kasvavaa tammea on pidetty pyhänä. Samoin luostarin 
pihalla olevan kaivon vettä pidetään pyhänä, eikä pelkäs- 
tään pappien toimittaman vedenpyhityksen (veeristimine) 
johdosta. Pyhien luonnonkohteiden ja kristillisten sakraa- 
lirakennusten rinnakkaisuus ei ole mitenkään ennenkuu- 
lumatonta. Meeksissä sijaitsevan kirkon lähellä ojan ran- 
nalla on pyhä kivi, Johanneksenkivi eli Jaanikivi. Johan- 
nes ja Pietari olivat legendan mukaan levähtäneet kivel- 
lä. Pietarin jalka oli kipeä: Johannes kehotti koskettamaan 
jalalla kiveä, jolloin jalka parani. Toisen version mukaan 
Johannes oli istunut kivellä yksin jalkojaan lepuuttaen. 
Juhannuksen (viroksi Jaanipäev) jumalanpalveluksen jäl- 
keen Johanneksenkivelle vietiin uhreja. Uhrilahjoista ta- 
vallisimpia olivat maitotuotteet, mutta myös villoja ja ra- 
haa uhrattiin. Uhrit jaettiin paikalla odottaville kerjäläisil- 
le. Kivellä myös parannettiin: pyhän kiven palasilla painel- 
tiin kipeitä paikkoja. Myös viereisen ojan vedellä, jonka 
pappi pyhitti, arveltiin olevan parantavia vaikutuksia. 
Olen ollut itse seuraamassa Johanneksenkivellä käyn- 
tiä vielä 1970-luvulla, jolloin väkeä oli paljon, ja tapaa on 
jatkettu vielä 1990-luvulla.4 Uhrien tuojia saapui myös 

Pyhää kiviristiä kannetaan Satserinan kirkon ympäri Pyhän Paras- 
kevan päivänä (Päätnitsapäeva). ERA. 


Setomaan ulkopuolelta. Toisaalta Johanneksenkiveen liit- 
tyy myös varoitustarinoita: siitä oli esimerkiksi lohkot- 
tu navetan rakennuskiviä, mutta uuden navetan eläimet 
kuolivat. Tällaiset kertomukset levisivät etnisten rajojen 
yli ja ne tunnettiin hyvin myös Itä-Võrumaalla. 

Parantavia voimia uskottiin olevan myös Satserinan 
kirkon läheisyydestä vanhan männyn juurien alta kerto- 
muksen mukaan löytyneellä kiviristillä. Risti sijoitettiin 
kirkkoon ja sitä kannetaan ristisaatossa kirkon ympäri.4* 
Toisessa kertomuksen versiossa kiviristi löydettiin ensin 
ja vasta sen jälkeen paikalle rakennettiin kirkko. Kolman- 
nessa versiossa kirkko rakennettiin ikonin ihmeellisen il- 
mestymisen jälkeen, mikä on ortodoksisella alueella hy- 
vin suosittu motiivi. Legendoja kerrotaan myös itsekseen 
liikkuvasta ikonista, minkä taustalla on kuvan ja kuvatta- 
van kohteen samastaminen. Myös Satserin pyhän kiven 
väitetään liikkuvan — ilmeisesti motiivi on tullut ihmeitä 
tekevien liikkuvien ikonien perinteestä. 

Legendoilla ja varoitustarinoilla on paljon yhteisiä piir- 
teitä: molemmissa on kyse oikeiden käyttäytymisnormien 
sisäistämisestä ja väärien välttämisestä. Oikeastaan varsi- 
naisilla legendasaduilla ja muilla pyhimyksistä, pyhistä 
paikoista ja ihmeistä kertovilla kertomuksilla ei ole suur- 
ta eroa. Kristillistä tai uskonnollista tematiikkaa esiintyy 


Kyläläiset ovat tulleet juhannuspäivänä antimien kanssa Meeksin 
kirkon lähellä sijaitsevalle Johanneksenkivelle (Jaanikivi), jonka 
vieressä on tsasouna eli rukoushuone. ERA. 


myös tarinoissa, joissa ei kerrota pyhistä henkilöistä. Esi- 
merkiksi varoitustarinat kertovat rangaistuksista, jotka 
ovat koituneet pyhäpäivien aikana työskentelystä tai paas- 
ton rikkomisesta sekä sanoin tai teoin ilmenevästä juma- 
lanpilkasta. 

Setomaalla ja Vörumaalla on myös todella runsaasti 
tarinoita kuolleista heräämisestä. Muistiinmerkinnöistä 
päätellen suosittuja olivat tarinat, joissa kuolleista he- 

ränneet kertovat kuoleman jälkeisistä rangaistuksista. Se- 
tomaalla esimerkiksi tunnetaan tarina Vastseliinasta ko- 
toisin olevasta luonteeltaan ristiriitaisesta Kordosta, joka 
heräsi kuolleista ja kertoi kokemuksistaan kuoleman jäl- 
keisessä maailmassa, jotka eivät suinkaan olleet kaikki 
negatiivisia. Syntisten lisäksi myös hurskaat edesmen- 
neet ihmiset ilmoittivat itsestään, kuollut isä saattoi esi- 
merkiksi pyrkiä vahvistamaan poikansa uskoa. 

Tarinoita on runsaasti jo siitäkin syystä, että synnin, 
kuoleman ja ikuisen elämän kysymykset olivat kulttuuri- 
sesti keskeisiä. Kertomuksia syntyi myös unien ja näkyjen 
pohjalta. Usein toistettuna ja suusta suuhun kulkiessaan 
tällaisilla kokemusperäisillä kertomuksilla on taipumus 
muuttua ja toisaalta perinteen normit vaikuttivat siihen 
mitä nähtiin ja kuultiin sekä miten koettua tulkittiin. Oma- 
kohtaisista memoraateista kehittyy yleisluontoisia tarinoi- 
ta. Joka tapauksessa kuoleman jälkeisestä elämästä ker- 
tovien tarinoiden tehtävänä on ollut saarnata eläville pa- 
rannusta. Esimerkiksi kun aborttia harkitseva neito näki 
unessa, että surmattu lapsi muuttui koiranjalkaiseksi epä- 
sikiöksi, luopui hän aikeestaan. Tällaisilla uskonnollisilla 
kertomuksilla ja legendasaduilla on paljonkin yhteistä. 


Historiallinen perimätieto 


Nykyisen Venäjän alueella oleva Vanha-Irboska on ollut 
Setomaan keskeinen historiallinen paikka. Tarinoiden mu- 
kaan täällä hallitsi Truvor, joka oli yksi kolmesta puolimyyt- 
tisestä Venäjälle järjestystä ylläpitämään kutsutusta viikin- 
kikuninkaasta. Kerrotaan, että Truvor olisi haudattu lin- 
noituksen vieressä olevaan hautausmaahan. Setojen pe- 
rimätiedon mukaan Irboska on maailman vanhin kau- 
punki. Irboskan lähteitä on pidetty pyhinä ja niiden mai- 
ne on levinnyt Setomaan ulkopuolellekin. Erään vöru- 
maalaisen profetian mukaan Irboskan lähteet ovat viimei- 
set, joista lopunaikoina saadaan vielä vettä. 

Siinä missä Vanha-Irboska ja Petserin luostari ovat 
todella vanhoja ihmistyön jälkiä, on Riikan ja Pihkovan 

yhdistävä kivitie suhteellisen uusi. Setomaan ja Vastselii- 
nan alueella kulkevasta tiestä käytettiin yksinkertaisesti 
erisnimeä Kivitee. Tien rakentamisesta ja sen rakentajista 
kerrotaan arkisten tarinoiden ohella myös epätavallisista ta- 
pauksista, joissa tapahtumapaikkana on Kivitie sen raken- 
tamisen aikaan. Pelkästään Kivitien maininta sitoi tarinan 
konkretiaan, kuulijoille tuttuun paikkaan ja lisäsi siten 
sen uskottavuutta, kuten tekevät muutkin paikannimet. 

Setoilla on Ruotsin vallan aikaa käsittelevää perimä- 
tietoa, mikä on omintakeista ja kiehtovaa, sillä tosiasias- 
sa setot eivät ole koskaan kuuluneet Ruotsin kuninkaan 
alaisuuteen. Siitä huolimatta setot ovat toivoneet Ruot- 
sin vallan paluuta. Muistiinpanoja tällaisista tarinoista on 
niin paljon, että niitä voi pitää yleisenä käsityksenä. Suul- 
lisessa perinteessä esiintyy myös mielenkiintoinen käsi- 
tys, että Venäjä otti setot valtaansa väkivalloin. Venäläisten 
valloitukseen suhtaudutaan Jumalan määräämänä kohta- 
lona.49 Tietenkin käsitykset Ruotsin vallasta ovat voineet 
levitä Virosta ja varsinkin Kaakkois-Virosta Setomaalle 
tulleiden ja setoihin sulautuneiden pakolaisten kautta. 
Sen sijaan ei voi millään pitää paikkansa joidenkin tutki- 
joiden kuten Julius Mägisten näkemys, että kaikki setot 
olisivat siirtolaisten jälkeläisiä.° Mielenkiintoista on, että 
käsityksiä Ruotsin vallan ajasta ei ole pystynyt juurimaan 
edes nykyaikainen koululaitos. Eräs nuorempi mies rea- 
goi vielä 1990-luvulla ylimielisen naureskellen, kun hä- 
nelle näytettiin kirjasta historiallista valtionrajojen kart- 
taa, jonka mukaan Setomaa ei ole kuulunut Ruotsin val- 
lan alle. 

Ruotsiin liittyvät käsitykset ovat niin syvällä, että niitä 
kertovat ja muistavat myös Siperiaan siirtyneet setot. Kan- 
satieteilijä Mare Piho on kerännyt materiaalia Siperiaan 
muuttaneilta setoilta, ja hänen mukaansa heidän käsi- 
tyksensä Ruotsin vallasta ovat säilyneet vielä paremmin 
kuin Setomaalla. Ilmeisesti tämä johtuu siitä, että kauka- 
na asuttaessa täytyy identiteetin säilyttämiseksi etsiä tu- 
kea ryhmän omasta menneisyydestä. Tarinoissa setot liit- 
tävät itsensä ruotsalaisiin ja Ruotsin valtioon, ja niissä 

arvellaan, että Ruotsin kirkoissa rukoillaan setojen puo- 
lesta. Eräässä toisessa tarinassa kerrotaan naisen päähi- 
neisiin kirjailluista, setoiksi tunnistettavista ihmisistä 
taistelemassa Ruotsin kuninkaan puolesta.’ Setomaalla 
kerrotaan myös, että Neitsyt Maria on puhunut metafori- 
sesti "oman kansansa” vaatetuksesta. Toisessa kertomuk- 
sessa Maria pitää ”kansansa” tunnuksena valkeita vaattei- 
ta. Näin setojen perinteiset valkeat vaatteet ovat saaneet 
sakraalisen merkityksen. 

Mainittakoon, että vatjalaisten Ruotsin vallan aikaan 
liittyvä perimätieto on setoihin verrattuna jonkin verran 
loogisempaa, koska heidän asuinalueensa todella kuu- 
lui Ruotsin vallan alle. Mutta myös heillä on paradoksisia 
motiiveja kuten ruotsalaisten paluun kaipuu, mitä ei orto- 
doksisilta vatjalaisilta osaisi odottaa. 

Venäläisiltä naapureilta ja luultavasti myös kirjallisuu- 
desta ovat peräisin tiedot Venäjän historian 1500-luvun 
rauhattomista ajoista. Tuolloin erilaiset vallantavoittelijat 
taistelivat keskenään, minkä lisäksi liettualais-puolalai- 
nen sotaväki oli hyökännyt Venäjälle. Setojen perimätie- 
dossa mainitaankin Puolan ja Liettuan sota liittyen Pet- 
serin luostarin valloitusyrityksiin. Historiallisesti on vai- 
kea ajoittaa tarinoissa ilmeneviä sotia: käytössä on terme- 
jä kuten vanha sota, muistinö (muinainen), Jääsota, Nuija- 
sota ja Kalikkasota (Kaikasöda). Sotaperinne liittyy usein 
hautauspaikkoihin ja kiviristeihin. 5 


Kansanuskomuksista 
ammentava kertomusperinne 


Tutkijat ovat toistuvasti havainneet, että uskomustarinoi- 
den ja legendojen sekä toisaalta ihmesatujen ja legendasa- 
tujen välinen erot ovat moniselitteisiä.5 Sekä legendoissa 
että uskomustarinoissa ideaalina on harmoninen, rauhal- 
linen ja leppoisa elämä. Legendat ja varoitustarinat usein 
korostavat riitelemisen, meluisan käyttäytymisen, ajatte- 
lematta sanottujen pahojen sanojen ja heikkoihin välinpi- 
tämättömästi suhtautumisen seurauksia. Setojen itsensä 


mielestä satujen (jutus) oleellinen piirre on ajallisuus. Sa- 
dut tapahtuvat epämääräisessä menneisyydessä. Rajante- 
ko vanhan ajan (vana ilma) ja nykypäivän (soo ilma) välillä 
kuitenkin vaihtelee. Saduksi kieltäydyttiin joka tapaukses- 
sa nimittämästä kertomusta, jonka hahmoina esiintyivät 
tunnetut tai tunnistetut henkilöt eli ihmiset, joiden ole- 
massaolon ja tapahtuman oikeellisuuden voivat todistaa 
jälkeläiset tai joka sijoittuu tiettyyn tunnettuun paikkaan. 
Kertojia ei kuitenkaan häiritse uskomusolentojen ja rea- 
lististen henkilöiden esiintyminen rinnakkain. Hyvät ta- 
rinankertojat käyttivät taiteellista vapautta totenakin pide- 
tyissä kertomuksissa: tarvittaessa tarinoita liioiteltiin, li- 
sättiin jännitystä muutenkin jännittävään tarinaan tai ko- 
risteltiin koreaa tarinaa entisestäänkin. 

Emme tiedä paljoakaan 1800-luvun uskomustarinoi- 
den merkityksistä kertojille ja kuulijoille itselleen. On epä- 
selvää, minkälaisia uskomusolentoja tunnettiin ja minkä- 
laisia nimiä niistä käytettiin, tai mikä oli tarinoiden kerto- 
misen merkitys esteettisessä mielessä, viihteenä tai ope- 
tuksena. Tilanteen taustalla on tutkijoiden valikoiva suh- 
tautuminen eri perinteenlajeihin. Lauluperinteestä arvos- 
tettiin vanhoja runolauluja, setojen keskuudessa erityises- 
ti kertovia lauluja eli epiikkaa. Satujen haluttuja teemoja 
olivat taistelut lohikäärmettä vastaan ja prinsessojen pe- 
lastamiset. Vörumaalta peräisin oleva kerääjä ei oletetta- 
vasti viitsinyt tuhlata aikaansa tutussa kyläympäristössä ta- 
pahtuviin, setojen välisiä jännitteitä kuvaaviin kertomuk- 
siin vaikkapa noidista, sillä sellaisia kuuli riittävästi koti- 
puolessakin. Setomaalta haluttiin kerätä omaleimaisimpa- 
na ja vanhakantaisimpana pidettyä perinnettä (vanavara). 

Setojen kummitukset (kodukäija) ovat virolaisia kum- 
mituksia selvästi pahanilkisempiä ja vaarallisempia. Kum- 
mitus on lähes poikkeuksetta vainajan hahmon ottanut 
paholainen, joka yrittää ottaa valtaansa esimerkiksi mies- 
tään surevan vaimon. Myös venäläiset, itäiset itämeren- 
suomalaiset ja liettualaiset tuntevat tarinoita vainajanhah- 
moisesta paholaisesta.5$ Aikaisemmin setojen kummituk- 
set ovat olleet suhteellisen marginaalisia mytologisia 

olentoja samoin kuin ihmisen apuna toimivat parat eli 
varallisuudenkartuttajat (varavedaja). Näyttää hyvin to- 
dennäköiseltä, että juuri 1900-luvun ensimmäisellä puo- 
liskolla integroitumisprosessin yhteydessä levisivät Viros- 
sa tavalliset memoraatit rauhattomista, kodeissa kolistele- 
vista ja omaisia tapaavista vainajista. Leviämistä edesaut- 
toi tarinoiden uutuus ja muodikkuus. Siksi onkin ymmär- 
rettävää, että tällaisia tarinoita saatiin runsaasti myöhem- 
millä keräysmatkoilla. Toki on myös mahdollista, että ai- 
kaisemmin näin yksinkertaisia ja arkipäiväisiä tarinoita ei 
vain pidetty kertomisen ja keräämisen arvoisina. 

Setoilta on kuitenkin jo tallentamisen varhaisvaiheis- 
sa kerätty paljon tarinoita vainajista ja heidän kuoleman- 
jälkeisistä kohtaloistaan. Nämä perustuvat ortodoksiseen 
perinteeseen kuten muistotilaisuuteen, joka pidetään, 
kun kuolemasta on kulunut neljäkymmentä vuorokautta. 
Tarinat pohjautuvat uniin ja näkyihin. Tällaisten memo- 
raattien ja uskomusten tehtävänä on ollut muistuttaa ja 
vahvistaa kristillisiä moraalinormeja. Tarinasta tarinaan 
toistetaan noituutta harjoittavien ihmisten ahneutta ja vä- 
linpitämättömyyttä avuntarvitsijoita kohtaan tai itsemur- 
han tehneitä kuoleman jälkeen odottavaa rangaistusta 
synneistään. Perinteinen vainajalle tarjottava uhriruoka 
on kutja eli hunajaliemessä keitetyt herneet. Jos sen tar- 
joaminen on unohtunut, vainaja ilmoittaa siitä unessa su- 
kulaiselle janontunteena. 

Tällaisia vainajan unessa ilmoittamia avunpyyntöjä ti- 
lanteensa parantamiseksi tunnetaan suhteellisen paljon. 
Eläville ilmoitettiin, mitä he ovat jättäneet vainajalle te- 
kemättä tai tehneet väärin ja mitä olisi vielä jälkikäteen 
mahdollista tehdä. Erityisesti almujen antamista koros- 
tetaan. Vainajan käytössä tuonpuoleisella ”henkipöydällä” 
(hingelaual) on ainoastaan se mitä hän on itse jakanut al- 
muina tai mitä on annettu häntä muistettaessa. Monissa 
toisinnoissa todetaan, että tuonpuoleiseen päätyvät vain 
vahingossa tipahtaneet tai kerjäläiselle annetut armon- 
palaset. Vainaja voi myös valitella, että hän on hyvin al- 
haalla tuonpuoleisen maailman arvoasteikossa ja pyytää 

että hänen asemaansa kohennettaisiin. Apu löytyy vaik- 
kapa miniän paistamista ja kerjäläisille jaetuista leipäsis- 
tä (vatsk) tai näille annetuista vaatteista. Vainajan vaatteet 
jaettiin tavallisesti köyhille, mikä takasi vainajan vaatetuk- 
sen tuonpuoleisessa maailmassa. Luultavasti monissa ta- 
pauksissa oli kysymys omantunnon äänestä, mutta myös 
tahattomasti on voitu menetellä väärin. Kerrotaan vaina- 
jasta, joka valitti unessa päänsä palelevan: selvisi, että hä- 
nen perheensä vainajan vaatteita jakaessaan oli unohta- 
nut antaa pois hatun. 

Külli Kuri tietää kertoa parista kiinnostavasta tarinas- 
ta, jotka liittyvät toiseen maailmansotaan ja neuvostoajan 
ateistiseen ideologiaan. Ensimmäisessä ilmestyy vainajan 
taistelukentällä kaatunut veli, toisessa kommunistin poi- 
ka. Molemmat valittavat, että heitä ei haudattu kristillis- 
ten menojen mukaisesti eikä heillä ole siunattua hautaa.7 
Irma-Riitta Järvinen on tutkinut livvinkielisten karjalais- 
ten uniin perustuvia tarinoita. Näissäkin keskeisiä ovat 
kuolema ja tapojen mukaiset hautajaismenot sekä kysy- 
mys uskosta Jumalaan. Uskonkysymys nousee tärkeäksi 
juuri neuvostoliittolaisen ateismin aikana.’ Myös Seto- 
maalla tämä luultavasti vaikuttaa yhtenä tekijänä. Uskon- 
toon liittyvät kysymykset esiintyivät unikertomuksissa jo 
1930-luvun aineistoissa, ja useimmiten ne liittyvät kuole- 
maan ja vainajien näkemiseen. 

Haltijat ovat setojen perinteessä selvästi demonisoi- 
tuneet, kuten on käynyt monien muidenkin kristittyjen 
kansojen vanhoille uskomusolennoille. Eräs tällainen 
hahmo on eksyttäjä (essiitäjä), jonka alkuhahmona voi- 
daan pitää metsänhaltijaa. Setojen memoraateissa essiitä- 
jä on kuitenkin ihmisen vihollinen, piru, joka yrittää sy- 
sätä turmioon heitä ja heidän sielujaan. Toisaalta eksyttä- 
jä pelkää suunnattomasti ristimerkkiä ja Jumalan nimen 
lausumista. Tarinoissa eksyttäjästä käytetäänkin monen- 
laisia paholaisen synonyymejä. 

Haltijat eivät kuitenkaan kaikissa tapauksissa ole yksi- 
selitteisesti pahoja. Monessa tarinassa kerrotaan, että esi- 
merkiksi ihmisen haltijalle sanoma hyvä sana palkitaan 

hyvällä. Parissa toisinnossa ilmenee myös itäinen, vepsä- 
läistenkin tuntema haltijoiden esiintymismuoto eli kau- 
nis ja koreasti pukeutunut neito. Tällaiset ihmishahmot 
tai puiden latvoihin saakka ulottuvat hyvin pitkät jättiläis- 
kasvuiset olennot ovat kuitenkin tarinoissa harvinaisia. 
Vepsäläiset ovat määritelleet tällaiset jättiläiset yleisesti 
metsänhaltijoiksi. 

Haltijoiden demonisoitumisen myötä ei ole ihme, että 
taburikkomuksen, esimerkiksi kiroamisen seurauksena 
metsästä tulee suuririntainen nainen, joka uhkaa imettää 
kiroavaa miestä. Ennenkuulumattoman suuret sukupuo- 
litunnukset ovat olleet haltijoiden ominaisuus, ja toisaal- 
ta yhteys kiroamiseen ilmaisee, että tarinan nainen on 
demoninen olento. Paholainen esiintyy kansanuskossa 
hyvin yleisenä, mutta samalla epämääräisenä hahmona. 
Jos tarinassa kuvataan vain hahmon kohtaamista eikä pa- 
holaisen toimia kuten harhaanjohtamista, silmänkään- 
tötemppuja tai muita, voi olla joskus vaikea sanoa, onko 
kyseessä paholainen, demonisoitunut haltija vai vainaja. 
Usein haltijaa nimitetäänkin ihmiseksi, välillä käytetään 
tarkempaa nimitystä teeda 'vanhus”. Vasta tarinan kehit- 
tyessä selviää tai myöhemmin kuulijalle erikseen selvite- 
tään, että kyseessä oli paholainen (halv, vanasitt). 

Satujen yhteydessä käytettiin monia nimityksiä paho- 
laisesta. Yleensä on vaikea löytää yhteyttä nimityksen, ker- 
tojan tai tarinalajin välillä, ja tarinamotiivistojen mukaan 
paholaisnimitysten käytöstä voidaankin vetää vain yleisiä 
johtopäätöksiä. Yksi suosittu etelävirolainen paholaisen 
nimi on Juudas. Yleisesti ajatellaan, että nimitys juontuu 
liettualaisesta mustaa tarkoittavasta sanasta juodas. Taus- 
talla ei siis ole Raamatun Juudas Iskariot kuten Julius Mä- 
giste vuonna 1927 arveli, vaikka joitain yhteisiä piirteitä 
Raamatun henkilön kanssa saattaakin esiintyä. Balttilais- 
lainaselitystä ovat tukeneet Oskar Loorits ja yleispiirteis- 
sään myös Ingrid Sarv ja Ülo Valk.59 Juudas-hahmo esiin- 
tyy tavallisimmin kansantarinoissa. Vörumaalla ja Se- 
tomaalla esiintyvässä sananlaskussa sanotaan, että Jum- 
mal and rikkust, juudas sikkust eli 'Jumala antaa rikkautta, 


Juudas saituutta”.°° 


Nimitys esiintyy myös sanonnoissa 
kuten Setomaalla tunnetussa ei Jummal, ei Juudas *ei Ju- 
mala eikä Juudas'. 

Paholainen on hyvin moni-ilmeinen. Hän voi ilman 
mitään syytä osoittautua myös hyväksi, vaikkapa lahjoit- 
taa vastaantulevalle miehelle kangaspakan, joka ei vähe- 
ne, vaikka kuinka siitä ommeltaisiin. Salama taas on pa- 
holaisen pelätty ja hengenvaarallinen vihollinen. Mies on 
lainannut paholaiselta rahaa, mutta kun takaisinmaksuai- 
ka koittaa ja paholainen ei ilmestykään, selviää että Hürü- 
miirii — nimitys viittaa eufemistisesti ukkoseen tai sala- 
maan — on tappanut paholaisen. 

Setojen tarinoissa esiintyvät myös ihmissudet, joista 
Setomaalla käytetään nimitystä soend. Nimitys on johdos 
seton sanasta soe 'susi, ja termi esiintyy myös Võrumaal- 
la ja Etelä-Tartonmaalla. Muualla Virossa ihmissutta tar- 
koittava libahunt on laina saksan kielestä. Latviassa ihmis- 
suden nimitys on samoin johdettu 'sutta' merkitsevästä 
latviankielisestä sanasta vilks. Etelä-Virossa Setomaa mu- 
kaan lukien ihmissuden nimitys siis vastaa latvialaista 
käytäntöä. Voidaankin todeta, että uskomusperinteen ter- 
minologia kaiken kaikkiaan on yhteistä koko Etelä-Viros- 
sa: Pohjois- ja Etelä-Viron välillä on enemmän eroja kuin 
Vörumaan ja ja Setomaan väliltä. 

Pohjois-Virossa ihmissusi (libahunt) on yksinkertais- 
taen ihminen, joka omasta tahdostaan on muuntautunut 
sudeksi, Etelä-Virossa soend on puolestaan useimmissa 
tapauksissa pahantahtoisen noidan sudeksi muuttama 
ihminen. Setomaan ja Etelä-Viron tunnetuimmassa ih- 
missusitarinassa häävieraat muutetaan ihmissusiksi. Ky- 
seessä on itäisten itämerensuomalaisten ja venäläisten 
hyvin tuntema tarinatyyppi. Häissä erityisen ”häänoidan” 
tai puhemiehen tehtävänä oli valvoa, että pahantahtoi- 
nen noita ei pääse muuttamaan juhlavieraita tai hääpa- 
ria ihmissusiksi. Setomaalla tällaisesta valvojasta käytet- 
tiin venäläisperäistä termiä truuska. Tarinoissa kerrotaan 
sudeksi muutettujen etsimisestä ja heidän kotiin saatta- 
misestaan. Yleinen motiivi Setomaalla ja myös itäisellä 

Võrumaalla on, että vaikka ihmissusi onkin muuttunut 
takaisin ihmiseksi, hänelle on jäänyt merkki ihmissutena 
olemisesta, esimerkiksi suden häntä tai osa siitä. Tällai- 
sista hännällisistä ihmisistä käytettiin nimitystä hannaga 
eli 'hännällinem. 

Setomaan ja Kaakkois-Viron koirankuonolaisperin- 
teessä on paljon yhteisiä piirteitä, yhteinen on jo eteläviro- 
lainen käsite (pininõna, pininuki), taustalla koiraa tarkoit- 
tava peni-sana. Yleisemmin on arveltu, että koirankuono- 
laistarinoiden takana ovat mytologisoituneet muistot mo- 
neen kertaan Venäjän sotajoukon mukana maata tuhon- 
neista turkkilaiskansojen edustajista. Esimerkiksi baskii- 
reilla oli turkiksista tehdyt päähineet. Nimitys saat- 
toi juontua myös haarniskaan pukeutuneista ritareis- 
ta. Pininõna-tarinoissa ei kuitenkaan ole kyse mielikuvi- 
tuksen tuottamasta historiallisesta fantasiasta vaan sel- 
keästi uskomusolennoista. Olennoilla kerrotaan olevan 
kuonosta johtuva erityisen tarkka hajuaisti. Erityisen mie- 
likuvituksellisia ovat tarinat yksikätisistä ja -jalkaisista pe- 
ninuki -olennoista, jotka pareittain toisistaan kädestä pi- 
täen pystyvät juoksemaan hyvin nopeasti. Tällaisina ne 
muistuttavatkin udmurtilaisessa mytologiassa esiintyviä 
puoli-ihmisiä (palesmurt).* 

Setomaalla kuten muuallakin Virossa noituutta pelät- 
tiin paljon. Kaikkien taloudessa tai perhesuhteissa sattu- 
neiden vastoinkäymisten ja onnettomuuksien katsottiin 
johtuvan noituudesta. Noidalla oli monenlaisia tavoitteita, 
hän saattoi havitella itselleen parempaa lypsy- ja sato-on- 
nea, kostaa itsensä tai läheistensä puolesta, mutta joskus 
myös toimia toimeksiantajien puolesta. Sato- ja lypsyon- 
nen anastaminen tapahtui öisin tiettyyn aikaan, ja noidan 
tuli olla alasti tai paitasillaan. Memoraatit kertovat usein 
siitä, miten noita tavattiin itse teossa. Noitumisessa tär- 
keällä sijalla olivat joko noiduttavan tai noidan itsensä 
henkilökohtaiset esineet, esimerkiksi vaatteista peräisin 
olevia palasia tai langanpätkiä savustettiin noituessa. 

Setomaalla tunnettiin yleiseurooppalainen käsite noi- 
takirja (nöia raamat, suomeksi myös mustakirja), vaikka 

yleinen lukutaito saavutettiin vasta Viron tasavallan aika- 
na. Lukutaito ei ollut jokapäiväistä ja ehkä juuri sen täh- 
den painettuun sanaan suhtauduttiin kunnioittavasti ja 
pelonsekaisin tuntein. Myöhemmin lukutaidon yleistyt- 
tyä kertoja saattoi korostaa, että noitakirja oli kirjoitettu 
jollain tuntemattomalla kielellä. 

Pahan silmän voimaan suhtauduttiin todella varoen. 
Noidaksi tiedetyn henkilön kohdalla jopa tämän antamia 
kehuja pidettiin tahallisena pahansuopaisuutena, jonka 
vaikutuksesta saattoivat pienet lapset sairastua tai muut- 
tua rauhattomiksi, eläimet kohdella poikasiaan huonosti, 
ja porsaat, vasikat ja karitsat sairastua ja laihtua. 

Pahasti lausuttu sana saattoi aiheuttaa paljon harmia. 
Itä-Euroopassa ilmeisen yleisesti uskottiin, että tiettyinä 
päivinä tai kellonaikoina harkitsemattomasti lausuttu 
paha sana toteutui. Esimerkiksi temmeltänyttä lastaan to- 
runeelta äidiltä vanahalvat saattoivat ottaa lapsen pois. Il- 
keämielinen ihminen saattoi myös panna merkille, mi- 
hin kohtaan aurinko oli paistanut, kun ajattelematta sa- 
nottu paha toive toteutui ja käyttää tietoa väkevästä ajan- 
kohdasta ja pahaa aiheuttavista sanoista myöhemmin hy- 
väkseen. Lähes jokainen tiesi jonkun ”noidan” eli jokai- 
sella oli joku, jota sattuneesta vastoinkäymisestä voi epäil- 
lä. Tällainen saattoi olla naapurikylän asukas tai jopa su- 
kulainen, joka sisään astuessaan oli lausunut kehuja, jot- 
ka myöhemmin voitiin tulkita pahansuoviksi. Oli myös 
henkilöitä, joita koko kyläyhteisö piti noitana ja joita syy- 
tettiin herkästi. 

Aarretarinoita on monenlaisia, vaikkakaan setoilla nä- 
mä aihelmat eivät ole kovin yleisiä esimerkiksi liiviläisiin 
verrattuna. Liiviläisillä aarreteema onkin uskomusperin- 
teen keskeinen osa. Aarre saattoi ilmoittaa itsestään ihmi- 
sen tai eläimen hahmossa, ja kun tällainen viestintuoja 
ilmestyi, tuli hahmoon koskea tai heittää jollain esineel- 
lä, jotta aarteen saisi omakseen. Aarre saattoi ilmoittaa 
sijaintipaikkansa myös unessa ja antaa kaivamisohjeet. 
Tavallisesti tarina päättyy onnettomasti: ihmis- tai eläin- 
hahmoinen aarteenhaltija tai jokin muu estää aarteen 

noutamisen. Enteisiin uskovien aarteenetsijöiden pelot- 
telu silmänkääntötempuin on laajasti tunnettu motiivi. 
Tunnetaan kuitenkin myös onnellisia aarretarinoita — aar- 
teen löytymisellä on saatettu selittää jonkun perheen no- 
pea rikastuminen. 


Pilakertomukset ja pajatukset 


Pilakertomuksista tulee selvästi erottaa virolaisten setoista 
kertoma etninen huumori ja setojen itse itsestään kerto- 
mat pilat. Uudemmassa aineistossa on naapurikaskujen 
osuus selvästi vähentynyt verrattuna 1800-luvun lopun ja 
1900-luvun alun tilanteeseen,*? mutta ei tämä perinteen- 
laji suinkaan ole täysin hävinnyt. Samankaltaisia kaskuja, 
joskin vähemmän kuin setoista, kerrotaan Virossa myös 
muista syrjäseutujen ihmisistä kuten rannikon asukkais- 
ta (randlased), Mönisten miehistä (Vörumaalla Latvian ra- 
jalla oleva kunta) sekä Saarenmaan ja Hiidenmaan asuk- 
kaista. Setot poikkesivat vielä satakunta vuotta sitten taval- 
lisesta virolaisesta huomattavasti enemmän kuin vaikka- 
pa Saarenmaan asukkaat. Siksipä etniset stereotypiat, jot- 
ka ovat hyvin pysyvä osa kansanperinnettä, ovat säilyneet, 
vaikka niissä ei välttämättä totuuspohjaa enää olekaan. 
Yhteisön sisäisessä perinteessä kerrotaan usein erilai- 
sista huvittavista tempuista, joilla vaikkapa tytär saatiin 
naitettua tai joilla onnistuttiin kihloista sovittaessa. Ne ku- 
vaavat avioparien välisiä suhteita tai erilaisia inhimillisiä 
kommelluksia. Näiden kertomusten kautta voitiin saattaa 
naurunalaiseksi vaikkapa kylän pikkutärkeä henkilö. 
Tällaisten useimmiten lyhyiden tilannekomiikkaan 
ja osuvaan replikointiin perustuvien paikallisten pilojen 
rinnalla Setomaalla kerrotaan tietenkin myös kansain- 
välisesti tunnettuja monimutkaisempia, indeksoituja pila- 
satuja. Nämä ovat saaneet setojen kerronnassa luonnol- 
lisesti paikallisen leiman ja osa niistä on sijoitettu myös 
selkeästi paikallisperinteen osaksi. Suosittuja ovat esi- 
merkiksi mestarivarkaan seikkailut, samoin kirkossa 
sian selässä ratsastaneen papin surkuhupainen tarina. 


Viimeksi mainitussa toisinnossa on selvästi yritetty mu- 
kauttaa kansainvälistä satumotiivia paikallisiin oloihin, 
sillä yksi versio liittyy Tailovan kirkkoon. Kansainvälisesti 
on tunnettu myös Oveluus ja herkkäuskoisuus -satu. Seto- 
jen versioissa ovelan miehen häikäilemättömän petoksen 
uhri on enimmäkseen ihminen, mutta joskus myös paho- 
lainen (vanapagan). 

Pajatuksiksi nimetyissä kertomuksissa teemana ovat 
jokapäiväisen elämän mielenkiintoiset ja erikoisemmat 
tapaukset. Pajatuksiksi voidaan lukea myös perheen sisäi- 
nen tarinaperinne. Joskus näissä arkisissa tarinoissa on 
jopa ihmesatujen piirteitä, esimerkiksi kun köyhän leski- 
naisen kaikki tyttäret saavat hyvät aviomiehet, mutta kaik- 
ki rikkaan tyttäret, jotka olivat halveksineet köyhän tyttä- 
riä, saavat aviottoman lapsen. Samoin tyypillinen pilaker- 
tomus kovan naistenmiehen seikkailuista saattaa saada 
lopussa käänteen, jossa mies nolataan. Monissa pajatuk- 
sissa ja piloissa teemana ovatkin sukupuolten väliset suh- 
teet sekä kosinta ja avioliitto kaikkine ajateltavissa olevine 
vivahteineen. Kerrotaan pilatarinaa nuorukaisesta, joka 
vasta kosimaan mennessään saa ensimmäistä kertaa hou- 
sut jalkaansa. Usein tehtiinkin pilaa kosijoista ja morsia- 
mista, mutta taustalla on myös naureskelua entisaikojen 
pukeutumistavoille. 

Aiheita ovat tarjonneet myös esimerkiksi sotamiehek- 
si (rekryytiksi) ottaminen ja sen välttely sekä viinan sala- 
kuljetus yli Pihkovan ja Liivinmaan kuvernementtien ra- 
jan, joka oli myös Setomaan ja Vörumaan raja. Paljon ker- 
toiltiin myös kehityksen tuomista uudistuksista kuten ky- 
län ensimmäisestä petroolilampusta tai tulitikuista.$4 Uu- 
tuuksien herättämä jännitys, ujostelu, pelko ja kunnioi- 
tus mahdollistivat todellisen kertomisen ilon. 


Kertojista ja kertomisesta 


Kansanlaulu on näkyvin ja usein tärkeimpänä pidetty osa 
setojen perinnettä. Seton lauluperinne on hyvin rikas ja 
sen esitystapa on mieleenpainuva. Laulu raikuu kauas, 

hää- ja juhlavieraiden (kirmas) lisäksi siitä saivat osansa 
kauemmatkin naapurit. Kertominen on sen sijaan paljon 
intiimimpää. Satuja ja tarinoita kerrottiin pienemmälle 
piirille, omalle väelle ja naapureille, työn lomassa, öisin 
hevospaimenessa. Uskomustarinoita kerrottiin vieläkin 
pienemmälle piirille. Kun hyville laulajille järjestettiin 
1goo-luvun alkupuolelta lähtien esiintymisiä ja jopa kier- 
tueita Virossa ja ulkomailla asti, tämä ei kertojien kohdal- 
la tullut kuuloonkaan. Setojen laulujen melodiasta ja ek- 
soottisesta soinnista voitiin nauttia, vaikka sanojen ym- 
märtäminen oli vaikeaa jo Tartossa ja Tallinnassa, vierais- 
ta maista puhumattakaan. Sen sijaan setonkieliset vai- 
keasti ymmärrettävät tarinat eivät juuri ulkopuolista kieh- 
toneet. Vain yksittäistapauksissa järjestettiin kertomusten 
esitystilaisuuksia, esimerkiksi 1970-luvulla Tartossa, jol- 
loin kertojana oli Stepanida (Tepa) Vahvik. 

Ainoastaan äänitallenteista pystytään seuraamaan tar- 
kasti kerronnan hienovaraisempia piirteitä, kuten dialo- 
gin käyttöä, puheen soinnin tai lausemuotojen käyttöä tai 
esityksen rytmiä. Ääniteaineistoista on myös huomattu, 
että satu onkin voitu esittää kokonaan laulaen. Esimer- 
kiksi setolaulun symboliksi noussut Anne Vabarna esitti 
näin muutamia satuja. Laulettuja satuja voidaankin tulki- 
ta kahdella tavalla. Ensinnäkin laulettu satu on hyvin van- 
ha esitystapa. Vabarna oli kaikin puolin taitava perinteen 
tuntija ja hän saattoi olla viimeisiä, jotka hallitsivat lau- 
lettujen satujen perinteisen esitystavan vielä 1900-luvun 
keskipaikkeilla. Toisaalta Vabarna oli myös tunnettu imp- 
rovisoija — hänestä tuli kuuluisa juuri improvisoiduista 
”tilaustöistään” eli ylistyslauluista konkreettisille ihmisil- 
le aina A. O. Väisäsestä Staliniin. Hänen repertoaariinsa 
kuului myös eepillisiä lauluja. Tästä näkökulmasta tarkas- 
teltuna hänen laulusatujaan voitaisiin pitää kansanperin- 
nettä uudistavana innovaationa. Ensimmäinen tulkinta 
lienee painavampi, vaikka sitä ei enää pystytäkään toden- 
tamaan. 

Frilaisia kertojatyyppejä auttavat ymmärtämään 1930- 
luvulta lähtien kertyneet aiempaa monipuolisemmat 

käsikirjoitus- ja äänitetallenteet. Erityisesti Ello Kirssin 
muistiinmerkinnät ovat hyvin arvokkaita. Hänen seton 
kielen taitonsa auttoi luomaan luottamukselliset suhteet 
kertojiin, minkä lisäksi hän vieraili hyvien kertojien luo- 
na toistuvasti antaen kertojille mahdollisuuden muistella 
tarinoita, joita edellisillä kerroilla ei tullut mieleen tai joita 
ei alkuun kehdannut kertoa. 

1930-luvun lopulla kertojat olivat jo etupäässä ikäihmi- 
siä. He olivat paitsi itse kuulleet satuja, myös tottuneet 
niitä kertomaan. Myös tuonaikaiset nuoret tunsivat satu- 
perinteen, kuten vielä sukupolvea myöhemmin tehdyt ke- 
ruut osoittavat. Perinteen keruu vanhemmalta väestön- 
osalta oli kuitenkin yleistä, sillä vanhimmasta perinteestä 
haluttiin tallentaa mitä tallennettavissa oli — lisäksi van- 
hemmilla ihmisillä oli enemmän aikaa kerääjille. Täl- 
tä kannalta Kirssin parhaimpiin kertojiin kuulunut Vee- 
ra Vanatalo oli poikkeus, sillä hän oli keruuhetkellä vie- 
lä nuorehko nainen. Kerääjä on päiväkirjaansa kuvaillut 
Vanataloa kahden maailman rajalla olevaksi ihmiseksi, 
joka osasi jakaa aikansa jokapäiväisten töiden, perhe-elä- 
män ja kertomisen kesken. Vanatalo oli syntynyt vuonna 
1908 ja käynyt koulua neljä vuotta. On ilmeistä, että hä- 
nenlaisensa nuori lukutaitoinen ja aikaansa seuraava nai- 
nen suhtautui tietoisesti tehtäväänsä perinteen säilyttäjä- 
nä. Hän tiesi mitä kansanperinne oli ja ymmärsi sen säi- 
lyttämisen arvon. Niin sanotusta moderniudestaan huoli- 
matta hän ei kuitenkaan kieltänyt uskomusolentojen ole- 
massaoloa. Joitain uskonnollisia tarinoita paholaisesta ja 
paholaisen silmänkääntötempuista hän kertoi omina ko- 
kemuksinaan. Kirssiin tukeutuen Richard Viidalepp esit- 
tää satuantologiansa liitteissä joidenkin muiden kertojien 
lisäksi luonnehdinnan myös Vanatalosta.5 

Vanatalon sukupolven miehistä on syytä mainita 
vuonna 1907 syntynyt Aleksander Õun. Toisin kuin Va- 
natalo, Öun näyttää ottavan etäisyyttä perinteeseen. Van- 
hemman sukupolven totena kertoman hän esittää keksit- 
tynä, vanhojen ihmisten yksinkertaisuutena. Hänen mie- 
lestään tarinoita on kuitenkin mielenkiintoista kuunnella 


SETOJEN KERTOMUSPERINTEESTÄ 


https://doi.org/ 10.21435 skst.1467 


Kansanlauluja 
tallentamassa vuonna 
1937. Keskellä Stepanida 
(Tepa) Vahvik, joka 
vuosikymmeniä 
myöhemmin tuli 
tunnetuksi hyvänä 
kertojana. ERA. 


ja kertoilla eteenpäin. Hänen repertoaarinsa ei ilmeises- 
ti ollut niin laaja kuin Vanatalon. Taustalla voidaan näh- 
dä myös miesten ja naisten repertoaarin erilaisuus, vaik- 
ka eroa on ehkä liikaakin korostettu. Joka tapauksessa 
Õunin kertojaprofiilista voi todeta, että hänellä nousevat 
esiin seikkailulliset, jännittävät ja koomiset kertomukset. 

Pääasiassa Kirssin hyvät kertojat olivat kaikki synty- 
neet 1860—1870-luvuilla, eli he olivat lähes poikkeuksetta 
lukutaidottomia ja keruuaikana kaikki jo vanhuksia. Luku- 
taidottomuus ei kuitenkaan ollut esimerkiksi estänyt yhtä 
kertojaa, Vassili Liivapuuta, toimimasta kauppiaana. Kirs- 
sin mukaan hän oli vielä hyvin terve ja pärjäävä mies, jon- 
ka kertojataitoja muutkin kiittivät. Hänen kertomuksiaan 
ja Kirssin päiväkirjamerkintöjä lukiessa nousee mieleen 
kuva avoimesta ja asioista kiinnostuneesta miehestä. Lii- 
vapuun värikkäissä ja jännittävissä kertomuksissa avau- 
tuu mahdollisuus astua kaukaisiin aikoihin ja maihin, 
ammoin eläneiden ihmisten ja yliluonnollisten olentojen 


pariin. Ihmesatujen rinnalla hänen repertoaarissaan kes- 
keisellä paikalla olivat sekä legendat että uskomustarinat. 
On ilmeistä, että hän oli tavallinen ortodoksi, joka ei pyr- 
kinyt mystillisiin syvyyksiin ja jolle kirkko ja jumalanpal- 
velus olivat osittain myös esteettinen kokemus. Merkittä- 
vistä kertojista esimerkiksi Matro (Matrjona) Müüriorg oli 
enemmän uskonnollista tyyppiä. Hänen laajassa tallentu- 
neessa repertoaarissaan on paljon uskomustarinoita, ja 
satujen joukossa on runsaasti legendasatuja sekä legen- 
dankaltaisia ihmesatuja. 

Yleensä kertojilta ei kysytty tai merkitty muistiin tieto- 
ja kertomusten alkuperästä. Voidaan olettaa, että samoin 
kuin laulut, myös kertomukset olivat usein peräisin per- 
heen vanhemmilta sukupolvilta. Naiskertojat ovat oppi- 
neet tarinat äideiltään erillisissä naisten puhdetöissä, 
kehrätessään ja käsitöitä tehdessään — lapset kuuntelivat 
tarinointia huolehtiessaan pärevalosta, kuten Ustinja 
Köivastik on kertonut Viidaleppille. Kauppias Vassili 

Liivapuu puolestaan oppi satuja lapsena sokealta isoäidil- 
tään. Hän on myös kertonut kuulleensa tarinoita miehiltä 
monta päivää kestävien kyläjuhlien aikana ja Võrumaalla 
vieraillessaan. 

Vuodessa tärkeä kertomusten ja arvoitusten esittämis- 
aika oli niin sanottu lihansyöntiaika eli ajanjakso joulun- 
pyhien päättymisestä pitkän pääsiäistä edeltäneen paas- 
ton eli suuren paaston alkuun. Maanviljelykalenterin mu- 
kaan paasto aloitti myös kotieläinten poikima-ajan. Satu- 
jen ja arvoitusten toimintaperiaate oli monilta osiltaan sa- 
manlainen: molemmat kytkeytyivät maagisiin merkityk- 
siin ja ajallisiin puitteisiin. 


Lopuksi 


Kuten edellä on todettu, setojen rikkaassa kertomaperin- 
teessä on paljon sellaista perinnettä, joita muualla Virossa 
ei tunneta. Edellä tarkasteltiin monia omaperäisiä kerto- 
muslajeja, jolloin nousee esiin kysymys niiden alkuperäs- 
tä ja historiasta. Helpointa on seuloa uudemmat ja tun- 
nuspiirteiltään selvät venäläiset lainat. Niiden taustalla on 
Setomaan maantieteellinen asema venäläisten naapurina, 
mutta myös yhteinen ortodoksinen usko, joka esimerkik- 
si ristisaattojen ja kirkollisten juhlien aikana edesauttoi 
legendojen omaksumista. 

Perifeerisen kansanperinteen omaperäisyys johtuu 
naapurikansojen vaikutuksen lisäksi muistakin syistä, joi- 
ta ovat vanhojen ilmiöiden säilyminen ja paikallinen kehi- 
tys. Luultavasti kaikkein vanhimman kerrostuman satu- 
tyypit ja motiivit ovat yksinkertaisesti säilyneet kauimmin 
Setomaalla, mutta aikaisemmin niitä tunnettiin myös ai- 
nakin Etelä-Virossa. 

Huomion ansaitsevat myös suhteellisen vähäiset ai- 
noastaan setojen tuntemat satutyypit. Ne ovat saattaneet 
syntyä Setomaalla, mutta voivat myös olla lainoja, joiden 
alkuperää ei vielä tunneta. Setojen legendasatuperinne 
on rikasta ja yksittäisen legendan alkuperästä on vaikea 
sanoa mitään, jos kansainvälistä levinneisyyttä ei tunneta. 


410 


Saduista suurin osa on joka tapauksessa tullut joko Lii- 
vinmaan ja Pihkovan historiallisten rajojen yli tai kauem- 
paa Euroopasta. Olennaista kuitenkin on, että suurin osa 
setojen perinteestä kuuluu yhteiseen etelävirolaiseen pe- 
rinnealueeseen. Nykyinen Etelä-Viro on itämerensuoma- 
laisten eteläraja, setot sijaitsevat kaakkoisrajalla. He eivät 
ole ainoastaan säilyttäneet vaan myös ottaneet vastaan uu- 
sia vaikutteita sekä vaihtaen että kehittäen niitä eteenpäin. 

MUUTTUVAT NÄKÖKULMAT INKERIKKOJEN 
JA VATJALAISTEN ELÄVÄÄN KANSANUSKOON 


Ergo-Hart Västrik 


Vatjalaiset ja inkerikot ovat kuuluneet ortodoksisuuden 
vaikutuspiiriin jo keskiajalta lähtien.' 1400-luvun lopun 
Novgorodin veroluetteloiden mukaan vatjalaisten ja inke- 
rikkojen alueilla on ollut suhteellisen tiheä kirkkojen, kap- 
peleiden ja luostarien verkosto, ja he olivat omaksuneet 
kristilliset etu- ja isännimet verrattain yleisesti.? 1600-lu- 
vulla vatjalaiset ja inkerikot määrittelivät itsensä selkeästi 
ortodokseiksi, sillä he vastustivat Ruotsin vallan pyrkimyk- 
siä käännyttää alueen väestöä luterilaisuuteen. 1800— 
1900-luvuilla ortodoksisuus on ollut jo vatjalaisten ja inke- 
rikkojen identiteetin erottamaton osa, ja se on ilmeisesti 
ollut myös yksi tekijä, joka edesauttoi kansojen assimiloi- 
tumista venäläisiin. 

Ortodoksisesta identiteetistä huolimatta vatjalaisten 
ja inkerikkojen uskonnon kuvaajat ja tutkijat kautta aiko- 
jen ovat kiinnittäneet enemmän huomiota ei-kristillisiin 
piirteisiin. Yksityiskohtaisempia kuvauksia mainittujen 
ryhmien uskonnollisesta elämästä on 1500-luvun Novgo- 
rodin arkkipiispojen paimenkirjeissä ja aikakirjoissa (le- 
topis), Ruotsin vallan aikaisissa Inkerinmaan superinten- 
dentin tarkastusselvityksissä, 1700-luvun alun ortodoksi- 
sen synodioikeuden asiakirjoissa, valistusajan oppineiden 
topografisissa ja etnografisissa katsauksissa sekä 1800- 
luvun kielen ja kansanrunouden kerääjien matkakuvauk- 
sissa, kenttätyöpäiväkirjoissa ja -materiaaleissa. Monia 
lähteitä yhdistää se, että vatjalaisia ja inkerikkoja pidettiin 
usein vain muodollisesti kristittyinä, ja kuvauksen painot- 
tuvat pakanallisiint elementteihin. 

Herääkin kysymys, mistä johtuu ero vatjalaisten ja in- 
kerikkojen uskontoa kuvaavien ulkopuolisten ja ihmisten 


omien käsitysten välillä. Voiko syynä olla se, että vieraiden 
— näitä ryhmiähän ovat kuvanneet läpi aikojen vierasta 
alkuperää olevat pappismiehet ja maalliset tutkijat — sil- 
mään on pistänyt kaikki heidän näkökulmastaan tavalli- 
sesta, kanonisesta poikkeava? Huomiota on kiinnitetty 
ensisijaisesti erilaisuuteen, joka usein on myös vanhan- 
aikaista, arkaistista ja ristiriidassa voimassa olevan ope- 
tuksen kanssa. Valistusaikaan asti kirkko piti kaikenlaista 
normista poikkeamista vaarallisena ja pelottavana epäus- 
kona, jota vastaan tuli taistella. Akateemiset tutkijat kiin- 
nostuivat 1700-luvun lopulta lähtien kansanomaisista us- 
kontoon liittyvistä käsityksistä ja pitivät niitä eksoottisina 
kuriositeetteina. Vaarallisuuden kauhistelun sijaan erilai- 
suudesta kiinnostuttiin, ja kaiken tavallisesta kristillisyy- 
destä poikkeavan nähtiin kertovan näiden kansojen omi- 
naislaadusta. 

Voidaan myös kysyä, ovatko vatjalaiset ja inkerikot kir- 
konmiesten pyrkimyksistä huolimatta säilyttäneet uskon- 
nollisissa käsityksissään läpi aikojen jotakin vanhakan- 
taista ja pakanallista juuri siksi, että he ovat asuneet idän 
ja lännen kulttuuripiirien rajalla. Vai onko uskomusperin- 
teen jatkuvuuden ja kertautuvien mallien selitys jossakin 
muualla, voisiko se liittyä kulttuureita kuvanneiden omiin 
lähtökohtiin ja näkemistapaan? Mahdollinen on toki seli- 
tys, että myöhemmät kuvaajat ovat tukeutuneet töissään 
aikaisempiin auktoriteetteihin, mutta se ei päde ainakaan 
yleisesti, sillä myöhemmät kuvaajat eivät monissakaan ta- 
pauksissa ole olleet tietoisia aikaisemmista lähteistä. 

1500-luvun Novgorodin arkkipiispojen 
paimenkirjeet ja aikakirjat 


Ensimmäiset kirjalliset lähteet vatjalaisten ja inkerikkojen 
uskonnosta ovat peräisin 1500-luvun alusta. Tuonaikaisis- 
sa Novgorodin suuriruhtinaskunnan arkkipiispojen pai- 
menkirjeissä ja aikakirjoissa käsitellään Vatjan viidennek- 
sen (ven. Vodskaja Pjatina, Novgorodin pohjoinen hallin- 
toalue) asukkaiden taikauskoisia tapoja. Näissä asiakir- 
joissa heijastuu uusi tilanne, johon aikaisemmin keskus- 
vallasta suhteellisen vapaat ja riippumattomat itämeren- 
suomalaiset kansat joutuivat, kun Novgorodin ruhtinas- 
kunta liitettiin Moskovan suurruhtinaskuntaan.* Paimen- 
kirjeissä näkyy sekä Moskovan keskittämispolitiikka sii- 
hen asti autonomisena olleen Novgorodin kirkon suhteen 
että sisäisen käännytystyön ideologia, jonka päämääränä 
oli ortodoksisen vaikutusvallan kasvattaminen ja kirkolli- 
sen elämän järjestäminen maantieteellisesti ja poliittises- 
ti laajentuneella alueella. Nämä pyrkimykset koskivat eri- 
tyisesti rajaseutujen asukkaita, muun muassa vatjalaisia, 
inkerikkoja ja karjalaisia. Heidän asuinalueensa olivat ol- 
leet maantieteellisesti rajamaata ja siksi he olivat uudis- 
tuksille ilmeisesti vähemmän vastaanottavaisina säilyttä- 
neet varhaisempia uskonnollisia käsityksiä. Mainittuihin 
lähteisiin tulee kuitenkin suhtautua hyvin varauksellisesti, 
sillä kirjoitukset ovat ideologisesti latautuneita ja kuvaa- 
vat hengellisen hierarkian korkeinta näkemystä: ne sisäl- 
tävät runsaasti kristillistä pakanuudenvastaista retoriik- 
kaa ja ilmeisen selvää liioittelua, joka ei kuvaa objektiivi- 
sesti senaikaista uskonelämää.? Silti kuvauksista nousee 
esille monia teemoja, jotka mainitaan myöhemmissäkin 
tutkimuksissa vatjalaisten ja inkerikkojen yhteydessä. 
Tunnetuin ja siteeratuin 1500-luvun alkupuolen läh- 
teistä on arkkipiispa Makarin? paimenkirje vuodelta 1534, 
jossa paljastuu hänen pyrkimyksensä juuria Vatjan vii- 
denneksen asukkaiden sopimattomia uskonnollisia tapo- 
ja. Paimenkirjeestä saamme tietää, että Makari antoi pap- 
pismunkki Iljalle tehtäväksi käännytystyön järjestämisen. 


ERGO-HART VÄSTRIK 


Liivinmaan talonpojat kumartamassa luonnonkohteita. Oman 
aikansa stereotyyppinen kuvaus Sebastian Münsterin teoksesta 
“Cosmographey” (1588). 


Iljan tuli vierailla kaikissa alueen kirkoissa ja luostareissa 
takaamassa, että arkkipiispan viesti luettaisiin. On oletet- 
tu, että Ilja olisi ollut itse taustaltaan itämerensuomalai- 
nen ja osa tiedoista paikallisten asukkaiden moitittavista 
tavoista voisi olla peräisin häneltä itseltään.” 
Paimenkirjeessä kiinnitettiin erityisesti huomiota 
”tsuudien arpojiin”, joiden aktiivinen toiminta ja jopa kil- 
pailuasetelma ortodoksikirkon kanssa saattoi olla yksi lä- 
hetysmatkan järjestämisen keskeisiä syitä. Arpojien roo- 
lin erityisyydestä ja sopimattomuudesta kristilliseen aja- 
tusmaailmaan todistaa paimenkirjeissä kuten myös Pih- 
kovan aikakirjan liitteessä mainittu itämerensuomalai- 
nen arpoja-nimitys (arbui, käytetty on myös verbimuotoa 
arbujut). Kyseessä on ilmeisesti vanhin kirkkoslaavin läh- 
teissä mainittu vatjalaisten ja inkerikkojen uskontoon liit- 
tyvä termi, jonka taustalla on itämerensuomalainen arpo- 
ja 'ennustaja '* Termi tunnetaan samassa merkityksessä 
myöhemmin sekä vatjan että inkeroisen kielessä, vatjaksi 
arpoja, arponikka, arpuli "arpoja, ennustaja; (kylän)viisas, 
puoskari; noita”; arpoa ”ennustaa”, myös arpa 'arpa, arpa- 
kapula," inkeroismurteissa arpoja, arpuja, arpuli 'noita; 

henkilö, joka katsoo korteista, mikä hätänä; unien selit- 
täjä”? 

Arpojat olivat ilmeisesti paikallisia uskonnollisia joh- 
tajia, joilla oli keskeinen tehtävä yhteisön monenlaisissa 
yksityisissä ja julkisissa rituaaleissa. Makarin kirje kertoo, 
että paikalliset asukkaat kutsuivat arpojia ei-kristillisiin 
pyhiin paikkoihin, missä he osallistuivat uhrirituaalien 
syömis- ja juomisriitteihin. Arpojien puoleen käännyttiin 
lapsen syntyessä, ja juuri he antoivat vastasyntyneille ni- 
met ennen kristittyjä pappeja. Paimenkirjeessä mainittiin 
myös se, että arpojat osallistuivat vainajien hautaamiseen 
kyläkalmistoihin ja että ”nämä arpojat arpovat pahojen 
henkien nimeen jopa heidän vainajanmuisteluantiensa 
päällä”. Samaa todetaan myös Pihkovan aikakirjan liit- 
teessä, jonka mukaan Tšuudin, Inkerin ja Karjalan asuk- 
kaat kunnioittavat tavallista ihmistä yhtä paljon kuin pap- 
pia käyttäen hänestä nimitystä arpoja, joka ”suorittaa kaik- 
ki toimitukset oman eksytyksensä mukaan ja antaa lap- 
sille nimet”. Arpojiin voidaan liittää myös samassa yh- 
teydessä mainittu huomautus, jonka mukaan noitumista 


| 
E Narvan ”venäläiset naiset” pääsiäistä 
edeltävänä lauantaina kalmistolla vainajia 
itkemässä. Piirros Adam Oleariuksen matka- 
kirjasta vuosilta 1633—1634. 


harrastavat olivat sitä mieltä, että ”paholaiset puhuvat hei- 
dän kanssaan”. Kristillisen demonologian näkökulmasta 
arpojien toimet liittyivät paholaisen voimiin ja noitumista 
harrastavat olivat itse paholaisen vallassa.” 

Arpojien lisäksi 1500-luvun asiakirjoissa mainitaan 
toistuvasti ei-kristillisiä (pakanallisia) pyhiä paikkoja, jois- 
ta pappismiehet käyttävät adjektiiveja kurja (ven. skvernyi) 
ja inhottava (ven. merzski). Niinpä Makarin paimenkir- 
jeessä moititaan Vatjan viidenneksen asukkaita (eli muun 
muassa vatjalaisia ja inkerikkoja) siitä, että ortodoksisuu- 
desta luopujat ”palvovat saastaisilla palvontapaikoillaan 
puita ja kiviä paholaisen vaikutuksesta”.'* Pihkovan aika- 
kirjan liitteessä esitetään pidempi kulttikohteiden luettelo: 


Heidän saastaiset palvontapaikkansa ovat metsää ja kivi- 
koita ja jokia ja soita, lähteitä ja vuoria ja kukkuloita, au- 
rinko ja kuu ja tähtiä ja järviä, ja sanalla sanoen he palvo- 
vat ja kunnioittavat jumalina kaikkea luontoon kuuluvaa, 
ja he tuovat veriuhreina pahoille hengille härkiä ja lampai- 
ta ja kaikkea karjaa ja lintuja." 

Molemmissa tapauksissa nähdään selkeästi, miten kirkon- 
miehet tulkitsivat pakanallisia tapoja paholaisen toimiksi 
tai paholaiskultiksi. Aikakirjan liitteessä esitetty kulttikoh- 
teiden luettelo viittaa itämerensuomalaisten kansojen 
animistiseen luontosuhteeseen, mutta tätäkään kirjoitus- 
ta ei voi tulkita sananmukaisesti. Luettelon kristillisille 
teemoille ja pakanoiden kuvaukselle löytyy monia esiku- 
via kristillisten kirkkoisien kirjoituksista? ja Raamatun 
kohdista, joissa varoitetaan epäjumalan palveluksesta.?* 
Joka tapauksessa 1500-luvun lähteet vahvistavat, että 
vatjalaisilla ja inkerikoilla oli tuohon aikaan luonnossa py- 
hiä paikkoja, joiden hävittäminen oli yksi lähetystyöhön 
lähetetyn pappismunkki Iljan tärkeimmistä tehtävistä. Py- 
hien paikkojen hävittämistä on käsitelty myös Pihkovan 
aikakirjan liitteessä, jonka alkuosassa on ilmeisiä käänny- 
tysretoriikan topoksia. Aikakirjaan on tallennettu epätaval- 
linen pyhimyselämäkerrallinen pappi Iljan ihmeteko, jon- 
ka mukaan aikuiset eivät aluksi uskaltaneet osallistua hä- 
vitystyöhön, mutta ihmeen kaupalla työhön osallistuivat 
parivuotiaat lapset. Aikakirja näyttää siten heijastavan 
käännytysmatkan aikana suoritettuja ei-kristillisten py- 
hien paikkojen vastaisia toimia. Samalla lähteissä mainit- 
tu rikkominen, hävittäminen ja polttaminen ei välttämättä 
merkinnyt pyhien paikkojen hylkäämistä vaan ne voitiin 
liittää osaksi kristillistä kulttia. Voidaan olettaa, että pai- 
kan tai sen läheisyyden pyhyys saattoi säilyä tai siirtyä uu- 
siin kohteisiin, vaikka osa kulttikäytössä olleista puista ja 
kivistä hävitettiin. Uskonnollisen toiminnan jatkuvuutta 
korostavat myöhemmistä kuvauksista tunnetut tiedot py- 
hien puiden ja kivien läheisyydessä sijanneista kulttiris- 
teistä ja kappeleista, jotka olivat merkkinä luonnonpaikan 
siirtämisestä ja kuulumisesta kirkolliseen käyttöyhteyteen. 
Vatjalaisten ja inkerikkojen kansanuskoa koskevissa 
lähteissä 1500-luvun alusta todetaan usein, että itämeren- 
suomalaiset kansat olivat kyllä muodollisesti kristittyjä 
mutta sielultaan vielä täysiä pakanoita. Makarin ja Feo- 
dossin paimenkirjeitä on pidetty esimerkkeinä käänny- 
tystyön vähäisestä vaikutuksesta ja luonnehdittu Vatjan 

viidenneksen tuonaikaisten asukkaiden uskonnollisuutta 
syvälle juurtuneena pakanuutena.?* Lähdetekstejä lähem- 
min tarkasteltaessa on mahdollista lieventää jyrkimpiä 
näkemyksiä.” Sallittujen ja kiellettyjen tapojen kuvauksia 
analysoitaessa tulee hyvin selväksi se, että ne eivät välttä- 
mättä sulkeneet toisiaan pois, vaan pakanalliset tavat täy- 
densivät kristillisiä ja päinvastoin. Vatjalaiset ja inkerikot 
identifioivat itsensä ilmeisesti jo tuolloin ortodokseiksi 
ja noudattivat kristillisiä tapoja, mutta niiden rinnalla oli 
käytössä monia esikristillisiä tapoja. Konkreettisesti tämä 
heijastuu paimenkirjeen kohdassa, jossa käsitellään ni- 
men antamista vastasyntyneelle. Tapana oli ensin kutsua 
lapsen luokse paikallinen arpoja nimeä antamaan, ja vas- 
ta sen jälkeen mentiin kirkkoon ristimään lapsi. Siten 
arpojan suorittama riitti ei sulkenut pois papin suoritta- 
maa riittiä, eivätkä ne asianomaisille olleet välttämättä ris- 
tiriidassa keskenään. 

Lähteissä mainitaan monin paikoin myös kurgany- ja 
kolomistše-nimisiä hautauspaikkoja. Ensimmäinen tarkoit- 
taa alueella tyypillistä kurgaanihautaa,% toista puolestaan 
on pidetty itämerensuomalaisena kalmistona.?* Ilmeisesti 
entisiä kalmistoja oli painostuksen alla saatettu hylätä, sil- 
lä 1600-luvun Inkerinmaan luterilaisten lähteiden mu- 
kaan paikalliset asukkaat olivat kääntyneet tuonaikaisen 
luterilaisen hallinnon puoleen, jotta Ruotsin valta antai- 
si jälleen luvan haudata vainajia ”kalmistoihin ja uhri- 
lehtoihin”. Myöhemmät tiedot vahvistavat, että 1700-lu- 
vun ortodoksihallinto antoi luvan haudata vainajia kauem- 
mas pogostojen (pitäjä, ”seurakunta') keskuksista, mistä 
on todisteena vatjalais- ja inkerikkokylille vielä 1900-lu- 
vullakin tyypillinen kyläkalmistojen verkosto. 

Paikallisten tapojen ja kirkollisten käsitysten vastak- 
kainasettelu näkyy hyvin kuvauksissa myös vaimojen 
hiusten leikkaamisesta ja sopimattomien vaatteiden kan- 
tamisesta. Itämerensuomalaisten kansojen rituaalinen 
hiustenleikkaamistapa oli ortodoksisen kirkon hiusten- 
leikkaamiskiellon vastainen.” Muun muassa Feodossin 
paimenkirjeessä mainitaan, että kiellon vastustajat tulee 

lähettää Novgorodiin. Vastatoimenpiteistä huolimatta tapa 
oli silti vielä 1700-luvun lopussa hyvin tunnettu ja hius- 
ten leikkaaminen oli osa vatjalaisia häätapoja 1800-luvul- 
le asti. Hiusten leikkaamisen lisäksi asiakirjoissa pidet- 
tiin moitittavana myös naisten sopimattomia päähineitä 
ja vaatteita, joita arkkipiispa Feodossin paimenkirjeessä 
verrattiin jopa kuolinvaatteisiin.?? 1700- ja 1800-luvulta 
peräisin olevien vaatekuvausten perusteella tutkijat ovat 
yrittäneet päätellä, minkälaiset vaatteet kirkonmiehiä huo- 
lestuttivat. Gustav Ränkin mukaan harmistusta saattoi 
aiheuttaa aviovaimojen päästäs-niminen korkea kartion- 
muotoinen päähine, jonka alla oli olkapäihin ulottuva val- 
kea paikas-liina.° Elina Öpik ei hyväksynyt Ränkin tulkin- 
taa: hänen mielestään oli hyvin epätodennäköistä, että vä- 
rikäs päästäs-lakki ja sen alla kannettava valkea liina olisi 
voinut aiheuttaa mielleyhtymiä kuolinliinaan. Öpik puo- 
lestaan oletti, että kuvauksissa mainittu vaate voisi olla 
valkea pellavainen pään päällä tai olkapäillä kannettu hui- 
vi, josta 1700-luvun lopulla käytettiin ölkalina-nimitystä 
("olkaliina'). Luultavasti viittaus kuolinvaatteisiin tulee 
vaatteiden sopimattomasta valkeasta väristä, ja valkeus 
voisi olla juuri syy siihen, että vaatetus kiinnitti jo 1500-lu- 
vun ortodoksipappien huomion. Vatjalaiset ja inkerikot 
ovat käyttäneet valkeita vaatteita rituaalisissa menoissaan 
myöhemminkin. 


Ruotsin vallan ajan asiakirjat 
1600-luvulta 


Vuonna 1617 vatjalaisten ja inkerikkojen asuttamat alueet 
siirtyivät useiden Venäjän ja Ruotsin välisten sotilaallisten 
konfliktien jälkeen lähes sadaksi vuodeksi Ruotsin hallin- 
taan. Aikakautta leimaa Ruotsin pyrkimys käännyttää 
paikallisia ortodokseja luterilaisuuteen.3? Tämä perustui 
Ruotsin valtionoikeudelliseen periaatteeseen, jonka mu- 
kaan protestanttisella kirkolla oli valtiokirkon asema ja us- 
konnollista yhtenäisyyttä tarvittiin tuolloin laajimmillaan 
olleen kuningaskunnan alueiden hallitsemiseksi. Inkerin- 


maan kuvernementissa, kuten uutta hallintoaluetta viral- 
lisesti nimitettiin, tapahtui samalla muutoksia väestön et- 
nisessä koostumuksessa. Sotatoimien ja uskonnollisten 
vainojen seurauksena suuri joukko ortodokseja siirtyi Ve- 
näjälle ja tyhjentyneille seuduille tuli luterilaisia uudis- 
asukkaita Suomen ja Viron alueelta. 3 

Uskonnollisista oloista kertovat muun muassa Inkerin- 
maan kirkollisten johtajien kirjeenvaihto ruotsalaisen 
maallisen hallinnon kanssa, luterilaisille papeille annetut 
ohjeet ortodoksisen väestön käännyttämisestä sekä Inke- 
rinmaan kenraalikuvernöörin samansisältöiset julkiset 
tiedonannot. Ruotsalainen hallinto piti vatjan ja inkeroisen 
kieliä suomen kielen murteina, mikä johti siihen, että näi- 
den kielten puhujat erotettiin ortodoksisista venäläisistä 
ja heitä käsiteltiin yhtenä kokonaisuutena alueelle tullei- 
den luterilaisten uudisasukkaiden kanssa. Tällä perusteel- 
la Inkerinmaan superintendentti Johannes Gezelius nuo- 
rempi* ryhtyi 1600-luvun lopulla erottelemaan ”suoma- 


” 


laisia? ”venäläisistä”. 

Inkerinmaan kenraalikuvernööri Göran Sperling” tuki 
kaikin tavoin luterilaista käännytystyötä ja julkaisi aihees- 
ta julistuksen vuonna 1684. Virallisen ideologian mukai- 
sesti tässäkin julistuksessa väitettiin, että ortodoksiset in- 
kerikot ja vatjalaiset elävät ”pakanallisessa kurjuudessa ja 
vääryydessä”. Sperling kielsi suoraan ortodoksisten itä- 
merensuomalaisten osallistumisen muihin kuin luteri- 
laisiin kirkollisiin jumalanpalveluksiin ja suostutteli hei- 
tä viemään lapsensa luterilaisten pappien luo ristittäväksi, 
hautaamaan vainajat luterilaisten tapojen mukaisesti ja 
suorittamaan muutkin kirkolliset toimet pappien läsnä 
ollessa. Kenraalikuvernöörin ohjeiden mukaisesti rovas- 
tien ja pastorien tuli kyselemällä selvittää, mitä kieltä mil- 
läkin alueella puhuttiin. Kaikki venäjää osaavat ortodoksit 
saivat pitää uskontonsa, samalla kun kaikki ne, jotka ve- 
näjää eivät osanneet, tuli poikkeuksetta lukea luterilaisek- 
si. Viimeksi mainittuun joukkoon kuului ilmeisesti myös 
suuri joukko vatjalaisia ja inkerikkoja. Ankarien rangais- 
tusten uhalla heitä kiellettiin osallistumasta venäläisten 

jumalanpalveluksiin ja viettämästä ortodoksisia kirkolli- 
sia juhlapyhiä.* 

Sperlingin julistusta täydensi omalta osaltaan kaksi 
Gezeliuksen papeille osoittamaa muistiota, joissa annet- 
tiin yksityiskohtaisia ohjeita, miten uskontoon perustuvaa 
erottelupolitiikkaa tuli toteuttaa käytännössä.” Gezeliuk- 
sen toisessa muistiossa sanottiin, että erottelun jälkeen 
pappien tulisi huolehtia siitä, etteivät talonpojat ryhtyisi 
uudestaan käymään venäläisissä kirkoissa tai lähtisi py- 
hiinvaellusmatkalle pyhiksi pitämiinsä kohteisiin, joiksi 
Gezelius mainitsi ”kirkot, lehdot ja kiviröykkiöt” (kyrkor, 
lundar och steen rässior) ? Viimeksi mainituissa oli kysymys 
ilmeisesti aikaisemmissa ja myöhemmissäkin lähteissä 
mainituista luonnonpaikoista, joiden luona järjestettiin 
riittimenoja. Lyhyen maininnan perusteella voidaan olet- 
taa, että puut ja kivet, jotka olivat kulttimielessä hyvin 

tärkeitä, oli 1600-luvulla kytketty ortodoksisen kirkon käyt- 
töön. Tässä tulee samalla esiin luterilaisten pappien tapa 
tulkita ortodoksiset ja esikristilliset ilmiöt yhtä torjuttaviksi. 
Samassa muistiossa näkyy myös luterilaisten kirkollisten 
johtajien käsitys ortodoksisista ikoneista. Gezeliuksen mie- 
lestä pyhäinkuvat olivat ”entisen taikauskon viljaa”, joi- 
den kunnioittaminen tuottaa sielulle hallaa. Ikonien ke- 
räämistä vatjalaisilta ja inkerikoilta hän piti kuitenkin 

liian vaarallisena: hänen käsityksensä mukaan olisi pa- 
rempi, mikäli varakkaammat ihmiset ostaisivat ne, minkä 

jälkeen ne hävitettäisiin. Pappien tuli taistella myös venä- 
läismallista pukeutumista vastaan, joka superintendentin 

mielestä olisi epäsuorasti esteenä uskonnon vaihtamisel- 
le. Samalla hän ehdotti, että ortodoksiset hopeiset ja mes- 
sinkiset kaularistit kuitenkin sallittaisiin, sillä niiden käy- 
töstä vieraannuttaminen olisi liian vaikea tehtävä. Lisäksi 

inkerikkoja ja vatjalaisia tuli houkutella luopumaan paas- 
toamisesta. 59 

Kesällä 1684 superintendentti Gezelius vieraili vatja- 
laisten ja inkerikkojen kylissä vakuuttuakseen uskonnon- 
vaihtotoimien tehokkuudesta, ja laati vierailustaan selvi- 
tyksen Diarium Visitationis Ingro-Wadiacae Anno 16844 
Selvitys oli osoitettu kuningas Kaarle XI:lle ja päivätty 
21.11.1685. Kyseessä on korkean hengenmiehen päiväkir- 
janomainen kuvaus vatjalaisten ja inkerikkojen asutta- 
mien alueiden uskonnollisista oloista. Hän kertoo kansan 
mielipiteistä ja suhtautumisesta luterilaiseen opetukseen. 
Selonteon mukaan Gezeliuksen matka kesti kuukauden 
eli 25:nnestä heinäkuuta 25:nteen elokuuta, ja matkan 
aikana hän vieraili henkilökohtaisesti, kirkonmiesten saat- 
telemana, suuressa osassa Länsi- ja Keski-Inkerin vatja- 
lais- ja inkerikkokyliä.“ Tekstissä mainitaan ensimmäistä 
kertaa nimiltä vatjalaisten ja inkerikkojen asuttamat kylät. 
Vatjalaisia mainitaan asuneen monessa sellaisessa kyläs- 
sä, joissa he myöhemmin ovat assimiloituneet joko inke- 
rikkoihin tai venäläisiin, esimerkiksi Narvusissa (Kosem- 
kina) ja Pustonperässä (Pustomerža).+ 

Myös tämän asiakirjan tietoihin tulee suhtautua kriit- 
tisesti, sillä kuvauksen näkökulma on korkeakirkollinen 
ja se oli osoitettu korkeimmalle maallisen vallan haltijalle. 
Siksi matkakertomuksen tiedot voivat antaa kaunistellun 
kuvan silloisista uskonnollisista oloista, eli ne kuvattiin 
sellaisina kuin ruotsalaiset vallanpitäjät halusivat ne näh- 
dä. Ideologisesti värittyneitä ovat ilmiselvästi ne kohdat, 
joissa kerrotaan, kuinka ortodoksit olivat ylitsevuotavas- 
ti iloinneet saatuaan luterilaista opetusta ja vaatineet sitä 
myöhemmin lisää. 

Kun otetaan huomioon Inkerinmaan uskonnollinen 
tilanne 1600-luvun loppupuolella, on oletettavaa, että mat- 
kakuvauksessa heijastuu vatjalaisten ja inkerikkojen tor- 
juva suhtautuminen luterilaiseen uskontoon ja sen edus- 
tajiin. Monissa tapauksissa vatjalaiset ja inkerikot yrittivät 
jopa välttää tapaamisia luterilaisen uskonnon edustajien 
kanssa. Koslovan (Kozlova) kylästä kerrotaan, että kun 

Gezelius lähetystöineen saapui sinne 14. elokuuta, ”suu- 
rin osa tämän rauhattoman kylän asukkaista juoksi met- 
sään” ja paikalle jäivät vain muutamat vähäiset perheet. 
Samalla tavalla käyttäytyivät kymmenen päivää myöhem- 
min ortodoksit Varpolan kylässä, jossa ”sekä suuret että 
pienet juoksivat metsään ja heitä ei voitu enää kerätä yh- 
teen”. Lousanan kylästä kerrotaan, että aina luterilaisen 
papin saapuessa kylään suurin osa asukkaista oli piilou- 
tunut. Metsään pakeneminen oli tavallista erityisesti so- 
dan uhatessa, ja voidaankin olettaa, että paikalliset ihmi- 
set pitivät piispantarkastuksia ja uskonnonvaihtamispro- 
sesseja vastaavanlaisina uhkatilanteina.% 

Gezeliuksen selonteoissa mainitaan usein, että luteri- 
laisiin ”harjoituksiin” kokoontui vain vähän ihmisiä ja 
paikalle tulleetkin olivat vastahakoisia. Tilanne kärjistyi 
esimerkiksi Kotkon kylässä, jossa vähäinen kokoontumi- 
seen saapunut ihmisjoukko käyttäytyi uhkaavasti. Ihmis- 
ten mielen muuttamiseksi jokaiselle vastahankaiselle tuli 
antaa ruumiillinen rangaistus. Konflikti syntyi myös Kap- 
rion kirkon luona, josta järjestyksenpitäjien avulla täytyi 
”ajaa pois suuri joukko inkerikkoja ja vatjalaisia, jotka ha- 
lusivat samana päivänä harjoittaa taikauskoaan venäläi- 
sessä kirkossa”. Samalla pidätettiin kaksi ortodoksidiako- 
nia, jotka kiellosta huolimatta pitivät jumalanpalvelusta 
Kaprion kirkossa. Heistä toista rangaistiin ruumiillisesti, 
toinen selvisi varoituksella.“° 

Edellä mainitut esimerkit todistavat, että vatjalaisilla ja 
inkerikoilla oli jo tuohon aikaan ortodoksinen identiteetti. 
Suoraan tähän viittaavat merkinnät, joissa kyläläiset pyy- 
tävät lupaa jäädä ”entiseen venäläiseen uskoon”. Tällai- 
nen merkintä kirjattiin esimerkiksi Kerstovassa Lähteky- 
län lautamiehestä, ja samanlaisen pyynnön esittivät liva- 
naisin vatjalaiset, sillä heillä oli kuulemma sukulaisina 
Narvan venäläisiä. Uskonnon vaihtaminen saattoi erot- 
taa perheiden jäsenet tai sukulaiset toisistaan, mikä ai- 
heutti paljon ongelmia jokapäiväisessä elämässä. 

Parissa kohtaa Getzeliuksen selvitystä on viittauksia 
mahdollisesti vanhempiin uskonnollisiin käsityksiin. Kan- 

sanuskon kannalta huomattavaa on esimerkiksi toteamus 
Novaburan (Uusi-Puura) kappelipitäjän alueella olevien 
kylien inkerikoista, jotka pyysivät tarkastajilta lupaa ”hau- 
data vainajansa entisiin uhrilehtoihin ja kalmistoihin van- 
hojen tapojen mukaisesti”.48 Voidaan olettaa, että käytet- 
ty ilmaisu (luder och Calm) tarkoitti entisiä kyläkalmisto- 
ja: tässä kuten 1500-luvun Novgorodin arkkipiispojen pai- 
menkirjeissä kirkon edustajat käyttivät itämerensuoma- 
laista kalmisto-sanaa. Selonteoissa mainitut lehdotkin voi- 
sivat tässä yhteydessä tarkoittaa paikallisia kyläkalmistoja, 
jotka olivat tyypillisiä vatjalaisten ja inkerikkojen alueella 
keskiajalla ja myöhemminkin. Vatjalaisessa perinteessä 
tällaisista lehdoista käytettiin 1900-luvulla nimitystä tam- 
mizikko 'tammikko' tai pihkuzikko ”männikkö'.49 Jonkin 
verran yllättävä on asiakirjassa mainittu vastaus talonpoi- 
kien pyyntöön: ”heitä kehotettiin huolehtimaan sielus- 
tansa ja heille vastattiin, että he jotka olivat lähellä kirk- 
koa, voitaisiin haudata meidän hautuumaallemme, mutta 
niin kauan kuin heidät on jätetty meidän seurakuntam- 
me välinpitämättömyyden vuoksi lehmien ja sikojen jal- 
kojen alle, ei ole mahdollista pakottaa heitä tuomaan vai- 
najiaan pitkän matkan takaa hautausmaalle”.5? Gezeliuk- 
sen selonteko täten vahvistaa, että hautausmaita oli vähän 
luterilaisten kirkkojen ja kappelien läheisyydessä ja että 
järjestelmä toimi tuolloin huonosti, mikä ilmeisesti mah- 
dollisti vatjalaisten ja inkerikkojen kääntymisen takaisin 
ortodoksisuuteen tai ainakin noudattamaan entisiä hau- 
taustapojaan. 

Vainajien hautaus otettiin piispankierrokseen osallis- 
tujien kanssa puheeksi myös Klopitsan kihlakunnassa, 
jonne kerääntynyt kansa kysyi, ”saavatko he säilyttää enti- 
set vaatteensa”. Vastaus tähän kysymykseen oli myös mie- 
lenkiintoinen, sillä kysyjille ehdotettiin, ”että heidän tulisi 
huolehtia enemmän, miten koristella sielua ja sydäntä Ju- 
malan edessä”. Vaikka Gezelius oli antamissaan ohjeissa 
moittinut venäläisperäisten vaatteiden kantamista, tässä 
näyttävät kiistakysymyksenä olleen vatjalaisten ja inkerik- 
kojen runsaasti koristellut kansanpuvut. 


ERGO-HART VÄSTRIK 


Hautaustoimitus venäläisessä kylässä. Kuvan keskivaiheilla nai- 
nen vanhemmalla haudalla antimien kanssa muistelemassa. Piir- 
ros Adam Oleariuksen matkakirjasta 1633—1634. 


Selvää on, että kyläkalmistoihin hautaaminen säilyi 
pitkään ja ruotsalaiset kirkonmiehet kiinnittivät tähän so- 
pimattomaan tapaan huomiota samoin kuin heidän orto- 
doksiset kollegansa aikaisemmin. Se, että inkerikot nos- 
tivat kysymyksen esille, voidaan nähdä paikallisten asuk- 
kaiden pyrkimyksenä saada etuja vastalahjaksi ortodoksi- 
suudesta luopumisesta. Näin inkerikot ja vatjalaiset mah- 
dollisesti suhtautuivat muodolliseen uskonnonvaihtoon 
kaupankäyntitilanteena, jolla haluttiin saavuttaa myön- 
nytyksiä esimerkiksi hautaus- ja pukeutumistavoissa. 


Ortodoksisen synodioikeuden 
asiakirjat 1730-luvulta 


1700-luvun alussa vatjalaiset ja inkerikot siirtyivät lähes 
sata vuotta kestäneen Ruotsin valtakauden jälkeen ta- 
kaisin Venäjän alaisuuteen. Tietoja tuon ajan uskonnol- 
lisuudesta löytyy synodioikeuden asiakirjoista, jotka kä- 
sittelevät kirkon mielestä sopimattomista tavoista esitet- 
tyjä valituksia. Synodi oli Pietari Suuren ajan ortodoksi- 
kirkon korkein hallintoelin. Virallisesti siitä käytettiin 
nimitystä Kaikkein Pyhin Hallitseva Synodi. Se käsitteli 

toimialaansa kuuluvia oikeustapauksia, lähetti paikan- 
päälle hengenmiehiä tutkimaan tapauksia sekä määräsi 
rangaistuksia. Synodioikeuden asiakirjoja ei ole aikaisem- 
min käytetty vatjalaisten ja inkerikkojen uskonnon tutki- 
miseen, koska niitä ei ole juurikaan tunnettu? 

Synodioikeuden asiakirjoissa vuosina 1731-1733 käsi- 
tellyt tapaukset liittyvät Pietarin kuvernementin Kaprion 
ujezdin Soikkolan pogostin läheisyydessä sijaitseviin vat- 
jalais- ja inkerikkokyliin.53 

Vatjalaisten ja inkerikkojen uskonnollista tilannetta 
1500- ja 1600-luvulla heijastaviin asiakirjoihin verrattuna 
synodioikeuden asiakirjoissa olevat tapojen kuvaukset 
ovat huomattavasti yksityiskohtaisempia ja niistä löytyvä 
etnografinen aines on rikkaampaa. Kylien nimien lisäksi 
syytöksissä ja päätöksissä mainitaan oikeudenpöytäkir- 
joille ominaiseen tapaan nimeltä monia asianosaisia kylä- 
läisiä. Aikaisemmat tutkijat ovat juuri asiakirjoissa esiin- 
tyvien venäläisperäisten nimien perusteella olettaneet 
virheellisesti, että kyseessä olivat venäläiset talonpojat 
ottamatta huomioon, että ortodokseina myös vatjalaiset 
ja inkerikot käyttivät tuolloin samanlaisia nimiä.5 Vaikka 
suoria todisteita asukkaiden etnisestä taustasta ei taikaus- 
koisten tapojen kuvauksissa löydykään, ensimmäisessä 
asiaan liittyvässä synodin asiakirjassa on alueen inkerik- 
ko- ja täuudiasukkaat** mainittu: 


Mutta sellaista epäjumalanpalvontaa esiintyy kuulemma 
Soikkolan pogostissa ja kaikissa kylissä, lähes jopa kaikis- 
sa taloissa, sillä sen maan ihmiset ovat kaikki inkerikkoja 
ja tsuudeja, ja melkein kaikki rukoilevat puita ja kiviä, jon- 
ka vuoksi kirkoilla ei ole seurakuntalaisia.” 
Kuvaukset — epäjumalanpalvonnasta näissä viidessä 
kylässä ovat suurelta osin samanlaisia. Vaikka pappien 
huomion kiinnittivät enimmäkseen yksinkertaisten ta- 
lonpoikien harjoittamat ortodoksista jumalanpalvelusta 


jäljittelevät toimet kappeleissa, on yhdistävänä tekijänä 


kaikissa tapauksissa kirkollisten merkkipäivien aikana 
paikallisissa pyhissä paikoissa järjestetyt kotieläinten uh- 
raamiset ja olueen liittyvät rituaalit. Oikeudenkäyntiasia- 
kirjoista saadaan tietää, että syytöksien mukaan Valko- 
vitsan kyläkappelin luona seinän vieressä sijaitsi hirsiai- 
tauksessa risti ja kaksi koivua, joiden luokse Laurinpäivä- 
nä (18. elokuuta) ja Ristin ylentämisen päivänä (14. syys- 
kuuta) tuotiin kukkoja, ja missä ”ne teurastetaan ja veri 
kaadetaan mainitun ristin päälle ja koivuille, mutta päät 
asetetaan ristin alle, ja ne kukot syödään sen ristin ja koi- 
vun luona”. Paikalle saapuneet tutkijat löysivät todistus- 
aineistoksi kappelin luota ristin ja koivujen läheisyydestä 
runsaasti kukkojen päitä, luita ja sulkia, minkä vuoksi he 
sulkivat sinetillä kappelin ja kaatoivat epäjumalanpalvon- 
nan kohteena olleet koivut.* 

Samaa tapausta käsiteltiin uudestaan vuotta myöhem- 
min, jolloin oikeudenpöytäkirjoissa mainitaan lisätietoja 
mainituista kulttitoimista. Mielenkiintoista talonpoikien 
oikeudelle antamassa selityksessä on tavan alkuperä ja 
lausumat heidän uskonsa vakaumuksesta: 


Sitä kaikkea he tekevät siksi, että heidän isoisänsä ja isät 
tekivät niin toivoen itselleen Jumalan armoa, ja tekivät sitä 
kaikkea omassa yksinkertaisuudessaan. Ja opettajanaan 
tässä taikauskossa ei ollut heillä ketään. Mutta kristillinen 
jumalanpelko oli heillä Valkovitsan kylässä ollut jo am- 
moisista ajoista lähtien eivätkä he ole hylänneet harrasta 
uskoa, ja he kaikki noudattavat kristillistä hartautta eivätkä 
he noudata muita erityisiä tapoja ja käyvät Jumalan kirkos- 


sa 59 


Olennaista tässä on huomata, että Valkovitsan kylän ta- 
lonpojat kylänvanhimpansa johdolla vakuuttivat asiaa tut- 
kiville, että he olivat kaikin puolin kunnollisia kristittyjä, 
jotka noudattivat vain omien esi-isiensä tapoja. Huolimat- 
ta selityksestä ja viittaamisesta aikaisempaan perintee- 
seen tutkijoiden mielestä esiintyi kuitenkin sellaisia poik- 
keamia ortodoksisista tavoista, että kaikille kyläläisille 

”taikauskossa toimijoille” määrättiin raipparangaistus. Ai- 
kaisemmissa asiakirjoissa mainittuja kiviin liittyviä kult- 
titoimia tutkimuksen aikana ei havaittu. Mutta koska mai- 
nitut kivet ”kuitenkaan eivät ole täysin epäilyksistä vapaat” 
ehdotettiin niiden hävittämistä kaivamalla ne maan si- 
sään. Synodin antamien ohjeiden mukaisesti kiven vie- 
reen tuli kaivaa suuri monttu ja kivi tuli vierittää sinne si- 
ten, ettei siitä jää mitään näkyville.s? 

Synodin lähettämien tutkijoiden selvitysten mukaan 
Liivakylässä järjestettiin Pietarin päivänä (29. kesäkuuta) 
pakanallisia riittimenoja vanhan puisen kulttiristin luo- 
na, joka sijaitsi ”kahden tammipuun alla”. Kyseisen pyhi- 
myksen juhlapäivän ikoni otettiin riittimenoihin mukaan, 
ja ikonin päälle kaadettiin juhlia varten pantua olutta. 
Tutkijoiden selvitys erosi yksityiskohdiltaan naapurikylän 
Luutsan pakanallisista juhlamenoista, joissa Fliaan päivää 
(20. heinäkuuta) varten teurastettiin eläin seipäin aidatun 
pyhän paikan luona, jonka merkkinä oli puinen risti. Täs- 
säkin mainitaan ruokauhrien asettaminen ristin luo, vaik- 
ka muutoin pyhässä paikassa tapahtuneella on paljon yh- 
teistä kirkollisen palveluksen kanssa: sen aikana esimer- 
kiksi paikalle tuotiin ikoneja, sytytettiin kynttilöitä ja ru- 
koiltiin.*? Huomionarvoinen seikka on, että seitsemän 
vuotta aikaisemmin Soikkolan seurakunnan pappi hävitti 
kyseisen ristin, mutta talonpojat olivat jatkaneet pyhiä toi- 
mituksia tutkimuksiin asti. Niinpä papin sekaantuminen 
rituaaliin ei aiheuttanut perinteen katkeamista, ja paikan 
pyhyys ja toimien aktuaalisuus säilyivät kyläläisten mie- 
lissä. 

Myös Luutsan tutkimuspöytäkirjassa mainitaan kukko- 
jen uhraaminen, mutta se poikkeaa muista kuvauksista eri- 
tyisesti osallistujien iän puolesta. Muissa teksteissä ”van- 
hojen tapojen” suorittajiksi mainitaan aikuiset kyläläiset 
(ilmeisesti vanhemmat miehet ja usein myös kylänvanhin), 
tässä tekstissä sen sijaan riittimenon suorittajina maini- 
taan lapset. Luutsan joessa rannan lähellä sijaitsi harmaa 
kivi, johon kyseisenä päivänä kylän talonpoikien neljästä 
kymmeneen vuoden ikäiset lapset toivat joka vuosi kukon. 

Kukon pää heitettiin mainitulle kivelle, mutta ainoastaan 
lapset söivät keitetyn kukon lihan. Kyseessä oli yhteisön 
jokavuotinen riitti, ja tapahtumaa varten teurastetun ku- 
kon luovutti joka vuosi eri talo. Tässäkin kuulustellut ta- 
lonpojat selittivät, että näin oli tehty ”ammoisesta ajasta 
lähtien” ja että ”kukkoja ryhdyttiin tuomaan kivelle siksi, 
että mikäli sitä kivelle ei tuoda eikä päätä kivelle heitetä, 
kivi hukuttaa joka kesä pieniä lapsia ja karjaa”.% Tällainen 
selitys viittaa torjuntamagiaan. Vaikka oikeudenpöytäkir- 
jassa talonpojat mainitsevat uhrauksen saajaksi kiven, voi- 
tiin uhrin todellinen vastaanottaja salata papeilta. Esimer- 
kiksi 1900-luvun alun kansanperinnekuvausten mukaan 
toimet, joilla toivottiin välttää karjan tai lasten hukkumi- 
nen, tulkittiin uhrauksena vedenhaltijoille.+ Riitin suorit- 
tivat alaikäiset ilmeisesti siksi, että he kuuluivat vesillä ta- 
pahtuvien onnettomuuksien riskiryhmään. Mahdollinen 
on myös tulkinta, että tapa oli siirtynyt lasten perinteeksi, 
koska siihen liittyvät käsitykset olivat tuomittuja mutta ta- 
van ylläpitämistä pidettiin tärkeänä. 

Myös Koskisenkylällä Fliaan päivänä joen rannassa 
teurastettiin oinas ja keitettiin juhlaolutta yhteistä syömis- 
tä ja juomista varten. Illalla keräännyttiin kylän läheisyy- 
dessä olevan aitauksen luokse, jossa oli tamminen risti, 
asetettiin kynttilöitä ristin eteen ja rukoiltiin. Toisena 
päivänä jokainen otti joesta vettä ja pellolta yhden kiven 
ja pani ne aitaukseen ”aivan kuin profeetta Eliaan kun- 
niaksi”. Pöytäkirjassa talonpojat selittävät, että tämä teh- 
tiin ”vanhan tavan mukaisesti, kuten meidän esi-isämme 
ja isämme olivat tehneet, toivoen kaikkea hyvää vuodelle 
1733”.5 Tällaisia kivikasoja mainittiin sekä aikaisemmin 
että myöhemmin, niissä ilmeisesti on kyse kulttitarkoi- 
tuksessa olevista kiviröykkiöistä, joiden synnystä ja käy- 
töstä vatjalaisten ja inkerikkojen uskonnollisessa konteks- 
tissa ei ole muita näin yksityiskohtaisia kuvauksia. Myös 
Hevaan inkerikoilta 1700-luvun lopulta on tietoja saman- 
laisesta ilmiöstä.°° 1900-luvun alun vatjalaisissa kan- 
sanperinnetallenteissa tällaisista kulttipaikoista on käy- 
tetty nimitystä tšivirõukko ”kiviröykkiö' tai palvöö röukko 

”palvontaröykkiö”, 'uhriröykkiö'.7 

Voidaankin todeta, että 1700-luvun alun ortodoksisen 
synodioikeuden asiakirjoissa esiintyy runsaasti mielen- 
kiintoisia seikkoja vatjalaisten ja inkerikkojen uskonnolli- 
suudesta. Aleksandr Lavrov tarkasteli oikeuspöytäkirjois- 
sa esiintyviä tapojen kuvauksia osana venäläistä bratšina- 
perinnettä, ja hänellä oli vaikeuksia sijoittaa kuvaukset 
slaavilaiseen tapaperinteeseen. Kyseessä onkin selvästi itä- 
merensuomalaisille kansoille ominainen perinne, josta on 
myös myöhemmin dokumentoitu tietoa vatjalaisten ja in- 
kerikkojen yhteydessä.*9 Samalla Lavrov totesi, että kirkol- 
listen merkkipäivien yhteydessä erilaisten kansanomaisten 
rituaalien järjestämistä ei ollut tuolloin yleisesti krimina- 
lisoitu (esimerkkinä oluen valmistaminen kappeleissa) ja 
kirkonmiesten huomion rituaalit kiinnittivät ainoastaan, 
mikäli pakanalliset piirteet korostuivat liiaksi. Lavrovin 
arvion mukaan tällaiset poikkeamat kirkollisista tavoista 
saattoivat aktualisoitua Ruotsin vallan aikana, jolloin or- 
todoksiset seurakunnat joutuivat olemaan ilman pappia.?* 
Varmasti epävakaa tilanne edesauttoikin vanhempien us- 
konnollisten käsitysten säilymistä ja edisti niiden aktiivis- 
ta käyttöä. Kuvauksissa mainitaan useita esikristillisille ta- 
voille tyypillisiä piirteitä — kaikkia riittimenoja ei voi pitää 
pelkästään kristillisestä perinteestä sattumanvaraisesti kas- 
vaneiksi. Pikemminkin kyse on järjestelmällisestä synkre- 
tistisestä ilmiöstä, jossa eri lähteistä peräisin olevat ele- 
mentit sekoittuivat ja täydensivät toisiaan. 

Kansanuskolle ominaisesti kulttitoimet sovitettiin 
kristillisiin tapoihin. Esikristillisten ja kristillisten py- 
hyyskategorioiden lomittuminen tulee selvästi esiin juu- 
ri niiden paikkojen merkityksellisyydessä, joissa synodi- 
pöytäkirjoissa kuvatut riitit järjestettiin. Kukkojen uhraa- 
minen ja yhdessä tapauksessa myös suuremman eläimen 
teurastaminen järjestettiin kulttipaikoissa, jotka oli mer- 
kitty puisella ristillä. Usein mainitaan myös ristejä ym- 
päröivät rakennelmat, seipäät tai läheisyydessä sijaitsevat 
puut. Siten eivät riittimenot eli oluen ja uhrieläimen ve- 
ren valaminen ja ruokapalojen asettaminen kohdistuneet 


pelkästään ristiin, vaan laajemmin pyhänä pidettyyn paik- 
kaan ja sen vieressä olevaan luonnonpaikkaan. Rakennel- 
mat tai muulla tavoin rajatut alueet muodostivat ilmeises- 
ti kyläyhteisön paikallisen pyhän paikan, ja niissä olevat 
ristit ja kappelit todistivat, että ne oli muodollisesti otettu 
mukaan osaksi kristillistä kulttia. 


1700-luvun lopun topografiset 
ja etnografiset katsaukset 


Vatjalaisia ja inkerikkoja käsiteltiin etnisinä ryhminä mo- 
nissa 1770-1790-lukujen Pietarin ympäristön väestön et- 
nistä koostumusta esittelevissä katsauksissa. Aikaisem- 
min ortodoksipapit kuvasivat vatjalaisten ja inkerikkojen 
uskonnollisia näkemyksiä, nyt kirjoittajia olivat innoitta- 
neet valistusajattelijoiden aatteet, ja he kokosivat tietoja 
alueen itämerensuomalaisista. Tietoja käytettiin alueen 
kansojen kielellisessä, etnografisessa ja uskontokuntaan 
kuulumisen määrittelyssä. Kun 1500-luvulla kuvauksissa 
keskityttiin vatjalaisten ja inkerikkojen arpoja-instituuti- 
on hävittämiseen, niin 1700-luvun lopun tutkijat suhtau- 
tuivat noitiin paikallisina tietäjinä, jotka käyttivät sairai- 
den parantamisessa erikoisia tekniikoita ja tunsivat van- 
hoja tapoja. Näiden kuvausten myötä alkoi vatjalaisten ja 
inkerikkojen tieteellinen tutkimus. 

Ensimmäisen inkerikkoja koskevan etnografisen kuva- 
uksen laati Johann Gottlieb Georgi.” Hänen teoksestaan 
muodostui laajasti käytetty Venäjän kansojen etnografi- 
nen käsikirja. Ingrier-nimisessä kappaleessa hän kuvasi 
lyhyesti inkerikkojen elinkeinoja, pukeutumista, uskon- 
toa ja tapoja. Vatjalaisista kirjoitti ensimmäisenä balttisak- 
salainen pastori Friedrich Ludolph Trefurt vuonna 1783. 
Kattilan-matkallaan hän kohtasi ”aikaisemmin tuntemat- 
toman” tšuudien kieltä puhuvan pienen kansanryhmän.?? 
Hän arveli vatjalaisten olevan kirkkoslaavinkielisissä aika- 
kirjoissa mainittuja tsuudeja. Jotta vatjalaiset voitiin erot- 
taa aikaisemmin tšuudeiksi mainituista kansoista, oli tär- 
keää tutkia tämän alkuperältään vanhan kansan nykyistä 

kieltä, pukeutumista ja muita tapoja ja uskomuksia. Tre- 
furtin kuten Georginkin kuvauksilla oli aikanaan suuri 
vaikutus ja ne ohjasivat muitakin tiedemiehiä tutkimaan 
Pietarin kuvernementin kansoja. Trefurtin työt innoitti- 
vat esimerkiksi Pietarin Keisarillisen Tiedeakatemian jä- 
sentä Fjodor Tumanskia. Hän käsitteli vatjalaisten ja in- 
kerikkojen uskonnollisia tapoja vuosina 1789-1790 laadi- 
tussa Pietarin kuvernementin kuvauksessa.” 

Kaikissa edellä mainituissa kirjoituksissa kiinnitettiin 
erityistä huomiota inkerikkojen ja vatjalaisten uskonnol- 
lisiin tapoihin. Tutkijoiden mukaan näiden piirteiden an- 
siosta he erottuivat suuresti muista kansoista. Kuvauksis- 
sa oli tavallista yleistää tiedot käsittämään koko kansan- 
ryhmää, minkä vuoksi useinkaan ei pystytä selvittämään, 
minkä kylän tapoja kuvauksissa käsitellään ja ketkä niitä 
noudattivat. Lähes kaikki kirjoittajat painottivat heti alus- 
sa vatjalaisten ja inkerikkojen ortodoksisuutta, mutta to- 
tesivat samalla sen olevan pinnallista. Tutkijoiden arvioi- 
den mukaan kyseiset kansat olivat säilyttäneet ”muinai- 
set, aivan omat taikauskoiset tapansa”, tai heillä on ”täy- 
sin raakalaismaiset pakanalliset käsitykset, jotka he liit- 
tävät kristillisiin tapoihin”. Tutkijoiden mielestä heidän 
pakanallisiksi tulkitsemansa uskonnolliset ilmiöt todisti- 
vat selvästi, että vatjalaiset ja inkerikot olivat ”muinaisia 
kansoja”. Toisaalta tällaisissa arvioissa heijastuivat myös 
kirkon ja viranomaisten suhtautuminen vatjalaisiin ja in- 
kerikkoihin ”puoliuskoisina”, mutta toisin kuin aikaisem- 
min, valistusajan teoksissa tätä seikkaa ei paheksuttu.?* 
Tutkijat yrittivät pikemminkin tuoda esiin mahdollisim- 
man paljon pakanallisia piirteitä ja pitivät niitä vanhoina, 
erikoisina kuriositeetteina. 

Tutkijat pitivät kirkkokalenterin merkkipäivien yhtey- 
dessä suoritettuja riittimenoja vatjalaisten ja inkerikkojen 
taikauskoisina tapoina, samoin kuin 1700-luvun alun 
synodioikeuden pöytäkirjat. Tähän kietoutuivat tutkijoi- 
den omat tulkinnat, joiden mukaan riittimenot todistavat, 
että vatjalaisilla ja inkerikoilla oli vanhoja jumalia. Trefurt 
kuvaa tšuudien ”hevosenjumalan” palvontaa: 

Nainen inkerikkojen tai vatjalaisten asussa J. G. Georgin Venäjän 
kansojen kuvauksessa (1776). Kuvan väritys on vaihdellut. 


Heidän uskonnollisiin tapoihinsa kuuluu erityisen suuri 
kunnioitus, jota he osoittavat hevostenjumalaansa koh- 
taan, josta venäjäksi käytetään nimitystä Florow, tsuudin 
kielellä Chlarin tai Chlar. Joka syksy hänen kunniakseen 
järjestetään kolmipäiväinen juhla seuraavaan tapaan. — — 
Koska tämän juhlan vietto alkaa aina venäläisenä kir- 
kollisena juhlapyhänä, he osallistuvat aluksi aamulla juh- 
lavaatteissaan venäläiseen jumalanpalvelukseen, ja heti 
kun se on päättynyt, he kokoontuvat paljaan taivaan alle 
Chlarinille tai Florowille pyhitettyyn aidattuun pyhään paik- 
kaan, jonka keskellä sijaitsee suhteellisen matala risti. 

Piirros vatjalaisnaisesta Fr. L. Trefurtin kirjoituksen yhteydessä 
vuonna 1785. 


Jokainen tuo mukanaan kupillisen juhlaa varten pantua 
olutta. Samoin merkkipäivätarpeisiin kuuluu jo aikaisem- 
min teurastetun oinaan pää ja lisäksi pari kourallista kei- 
tettyjä herneitä. Jokainen tuo myös yhden piirakan sekä 
kovaksi keitetyn munan. He asettavat kerätyn ruokauh- 
rin maahan [aidattuun] ympyränmuotoiseen kiviraunioon 
juhlallisen hiljaisuuden vallitessa. Sen jälkeen jokainen 
sytyttää mukanaan tuomansa ohuen vahakynttilän, pi- 


telee sitä kädessään, ja tekee ristin edessä ensimmäisen 


ristinmerkin. Tämän jälkeen he istuvat kaikki mainituille 
kiville, mutta sitä ennen asettavat osan mukanaan tuomis- 
taan piirakoista, herneistä ja koviksi keitetyistä munista 
ristin luo maahan, kaatavat ristin edessä hieman olutta 
maahan ja sen jälkeen syövät kaikki mukanaan tuoman- 
sa elintarvikkeet. Sen jälkeen he tekevät toisen ristimerkin 
ja rukoilevat juhlallisesti Chlarinia, jolta he pyytävät me- 
nestystä sekä hevosten, karjan ja lampaiden kasvatukseen, 
mutta myös sato-onnea luvaten juhlallisesti sen edestä 
valmistaa olutta ensimmäisestä kourallisesta ohrasiemen- 
viljaa. Rukoilun jälkeen he tekevät kolmannen ristinmer- 
kin ja lähtevät kukin omille teilleen. Kohta he kokoontu- 
vat kuitenkin yhdessä suureen riiheen, jossa on esillä joko 
Florowin tai Chlarinin mutta myös muiden kuvia, joiden 
edessä he sytyttävät vahakynttilöitä ja tehden ristinmerk- 
kejä ottavat tuopillisen olutta ja tarjoavat sitä kolme ker- 
taa kuville, vaikkakaan niille sitä ei anneta. Sen jälkeen he 
sammuttavat kaikki kynttilät ja juovat kolme seuraavaa 
päivää aamusta iltaan. Tällöin he ovat erityisen iloisia, silti 
mikä on erityisen huomattavaa, ilman tappelua ja toisiaan 
lyömättä. Sitä he eivät millään voisi keskuudessaan sallia, 
muuten Chlarin tai Florow suuttuisi tosissaan. Tätä varten 
he tekevät valmisteluja valiten keskuudestaan joka päivä 
kolme ylijärjestyksenvalvojaa, jotka heittävät suurimmat 
rehentelijät riihestä välittömästi ulos.” 


Synodin pöytäkirjoista löytyy Trefurtin kuvauksen kanssa 
analoginen kuvaus Floruksen ja Lauruksen päivän vie- 
tosta, jolloin kansa kokoontui aidattuun ja ristillä merkit- 
tyyn pyhään paikkaan. Trefurt on kuvauksessaan muutta- 
nut kristinuskon marttyyriparin Floruksen ja Lauruksen 
”tsuudien hevostenjumaliksi”. Marttyyrin nimi muodossa 
Chlarin ja Chlar juontuvat selvästi merkkipäivän ja pyhi- 
myksen vatjalaisesta nimityksestä Hlaari, Laari.? Tällai- 
sessa tutkijan käyttämässä nimityksessä saattaa heijastua 
kansanomainen nimimuoto, mutta on epätodennäköistä, 
että vatjalaiset kokivat riittimenojen kohteena jonkin ju- 
maluuden ”kaukaisista pakanallisista ajoista”, mihin myös 
Tumanski vihjasi omassa tulkinnassaan.?? Vatjan kielen 

sanakirjan mukaan jumala-sanan semanttinen kenttä kä- 
sittää kristinuskon Jumalan lisäksi vielä merkitykset 'Jee- 
sus Kristus”, 'ikoni” ja ”pyhimys”.3* Siten on mahdollista, 
että tutkijalle 1700-luvullakin tietoja välittäneet henkilöt 
tarkoittivat kyseisellä sanalla pyhimystä tai hänelle pyhi- 
tettyä ikonia. Ilmeisesti niin sanotun ”hevostenjumala- 
ilmiön” taustalla oli vatjalaisessa uskonnollisuudessa ilme- 
nevä kristillisten pyhimysten ”kotouttaminen”: talonpoi- 
kainen hyvinvointi liittyi pyhimyksiin ja pyhäinkuviin.” 

Trefurtin Floruksen ja Lauruksen päivän vieton kuva- 
uksesta välittyvät ilmeikkäästi kirkollisena juhlapäivänä 
suoritetut riittimenot. Kansanomaiseen merkkipäivän 
viettoon kuuluivat jumalanpalvelus paikallisessa kirkossa, 
hevosten pirskotteleminen pyhitetyllä vedellä, rukoushet- 
ken pitäminen paikallisessa kappelissa sekä monen päi- 
vän juhlinta sivummalla suuressa riihessä.?* Suhteelli- 
sen yksityiskohtaisesti ja synodioikeuden pöytäkirjojen 
tapaan Trefurt kuvaa rituaaleja ristillä. Niihin kuuluivat 
kirkkokynttilöiden sytyttäminen, rukoilu ja ristinmerkin 
tekeminen sekä elintarvikkeiden asettaminen ja oluen 
kaato kulttiristin eteen maahan. Trefurtin mukaan ristillä 
merkityssä pyhässä paikassa suoritettuja riittejä seurasi- 
vat juhlat suuremmassa riihessä. Kristilliseen tapaan tila 
oli varustettu Pyhän Floruksen ja Lauruksen ikoneilla ja 
niiden eteen sijoitetuilla kynttilöillä. Ikonien päälle rii- 
hessä ei kaadettu olutta, kuten synodipöytäkirjoissa oli 
kuvattu, vaan juhlallisuuksien alussa ikoneille tarjottiin 
symbolisesti kolme kertaa olutta. Tästä voidaan päätellä, 
että hengenmiesten painostuksesta aikaisemmasta oluen 
kaadosta pyhimysten päälle oli luovuttu jo 1700-luvun lo- 
pulla ja niin sanotusta ikonien juottamisesta ja niille uh- 
raamisesta oli tullut symbolinen akti. 

Trefurt pyrki löytämään muinaisen pakanallisen pan- 
theonin myös avomerta ja jokia hallitsevan ”merenjuma- 
lattaren” kuvauksessa: 


Samoin he rukoilevat merenäitiä, jollaista nimeä he 


itse käyttävät. Kyseessä on merenjumalatar, joka heidän 

käsityksensä mukaan hallitsee avomerta ja jokia, ja jolle 
he samoin järjestävät joka vuosi yhden erityisen juhlan. 
Kyseisenä merkkipäivänä jokainen menee keskiyöllä me- 
renrantaan. Kokoonnuttuaan he pukeutuvat täysin valkei- 
siin vaatteisiin ja rukoilevat hyvää ja runsasta kalansaalis- 
ta luvaten antaa takaisin ensimmäisen pyydystetyn kalan 
keitettynä. Sen jälkeen he lähtevät takaisin omiin asuntoi- 
hinsa. Varhain seuraavan päivän aamulla he aloittavat sen 
vuoden yleisen kalastuksen, keittävät rannassa ensimmäi- 
sen kalan ja heittävät sen mereen; sen jälkeen he viettävät 
koko päivän kalastaen ja ovat illalla hyvin iloisia varsinkin 
jos kalansaalis on ollut runsas, ja juhlivat kuten Chlarinin 
päivänä mässäillen, juoden, laulaen ja säkkipilliä soitel- 


len & 


Tekstissä esiintyy saksankielinen Seemutter 'merenäiti”, 
mikä perustuu tässä tapauksessa selvästi vatjankieliseen 
nimitykseen. Vatjalaisen 1900-luvun uskomusperinteen 
muistiinpanoissa emä- ja ämmä-päätteiset haltijanimityk- 
set olivat hyvin yleisiä (esimerkiksi jögöö-emä, jarvi-emä, 
vesi-emä, myös vesi-ämmä).84 Tumanskin tekstissä esiin- 
tyvä Alteas-nimitys viittaa samoin vesienhaltijoiden kult- 
tiin (vertaa altiaz, haltiaz%), venäläinen tutkija tulkitsi 
sen tšuudien ”vesien, järvien ja jokien jumalattareksi” sa- 
moin kuin Trefurtkin.%* Tutkijat loivat tällaisen jumalat- 
taren hahmon vatjalaisten haltijahahmojen perusteella — 
tällä tavoin alempi mytologinen olento ”nostettiin” paka- 
nalliseksi jumalaksi.87 

Floruksen ja Lauruksen päivän toimet liittyivät lähei- 
sesti kristillisiin uskonnollisiin menoihin, mutta Trefur- 
tin kuvaus vedenhaltijakultista näyttää sen sijaan heijas- 
tavan toisenlaista ilmiötä. Tästä on todisteena ensinnäkin 
se, että riittimenot eivät liittyneet kirkolliseen kalenteriin 
eikä niihin osallistunut kirkonmiehiä. Toiseksi osa yhtei- 
söllisistä toimista tapahtui yöllä, mikä viittaa tarpeeseen 
salata ne tai korostaa niiden vaikuttavuutta. Kolmannek- 
si kuvausten mukaisesti keskiöiseen rukoushetkeen osal- 
listuneet olivat pukeutuneet valkeisiin vaatteisiin, minkä 

seikan kirjoittaja mainitsi myös muissa yhteyksissä. Nel- 
jänneksi runsasta kalansaalista rukoiltaessa luvattiin vas- 
tineeksi ”antaa takaisin” ensimmäinen kala keitettynä. 
Tässä on selvästi kyseessä kansanomainen käsitys maa- 
gisesta suhdejärjestelmästä, jolle on tyypillistä molem- 
minpuolisuus, pakollisuus, vastavuoroisuus ja sopimuk- 
sellisuus.8 Kaikki edellä mainitut tunnusmerkit viittaavat 
ilmeisesti rannikon asukkaiden ei-kristilliseen kulttijär- 
jestelmään, johon kuului kalastuskauden alussa ensim- 
mäisen uhrin antaminen kalojen ja vesien valtakunnan 
hallitsijalle.89 Riitti on analoginen 1700-luvun alun syno- 
dioikeuden pöytäkirjoissa esitetylle tapaukselle, jossa ku- 
vattiin kukon uhrausta Luutsan kylässä joessa olevalle ki- 
velle. Siinäkään ei ollut viitteitä kristilliseen kulttiin. 

On kuitenkin mahdollista, että Trefurtin informantti 
tai kirjoittaja itse jätti kristilliset elementit jostakin syystä 
mainitsematta. Tähän viittaa Tumanskin vastaavanlainen 
kuvaus, jossa sama riitti liittyi Eliaan päivän (20. heinä- 
kuuta) viettoon: 


TSuudit kerääntyivät läheisyydessä sijaitsevan järven tai jos 
sitä ei ollut niin joen tai ojan rannalle juhlavaatteissaan 
juhlapyhän edellisenä iltana, lauloivat lauluja ja pyysivät 
runsasta kalansaalista. He aloittivat yhteisen kalastuksen 
seuraavana päivänä jumalanpalveluksen jälkeen, jolloin 
ensimmäisenä pyydetty kala paistettuna ”uhrattiin” hal- 
tijalle. Lisäksi tsuudit vaativat sinä päivänä papeilta, että 
he pirskottaisivat karjan pyhällä vedellä. — — He ajattelevat, 
että jos tapaa ei jonain vuonna vietetä, ei karja kasva eikä 


kalansaalista tule.9° 


Trefurtin kuvauksessa mainitaan kahteen kertaan eril- 
liset rituaalien suorittamista varten puetut valkeat vaat- 
teet. Edellä mainitun vedenhaltijariitin lisäksi samanlai- 
sia vaatteita käytettiin tutkijan mukaan myös parannus- 
rituaaleissa, jotka suoritettiin kyseisen yhteisön rituaa- 
lispesialistin ohjeiden mukaisesti. Trefurtin arvion mu- 
kaan tšuudien ”muinaisiin pakanallisiin tapoihin” kuului 


tyypillisesti usko noitiin, joista hän käytti vatjalaisia sano- 
ja Neidas ja Neida.” Trefurt kertoo parantamisprosessista 
erityisen yksityiskohtaisesti aloittaen noidan luokse me- 
nosta ja sairaudenaiheuttajan diagnosoinnista aina erilai- 
siin sairaudesta vapautumisen menetelmiin: 


Heidän muista tavoistaan voi vielä mainita seuraavaa. Kun 
joku heistä sairastuu, olkoon hän mies, vaimo, renki tai 
piika, hän menee noitamestarin luokse, josta he käyttävät 
nimitystä Neida, kertoo tälle hädästään, antaa mahdolli- 
suuksiensa mukaan yhden rahan. Sen jälkeen noitames- 
tari ottaa tavallisen suuren seulan, jossa seulotaan jauhoja, 
yhden suuren neulan ja pitkän langan, työntää sen suuren 
leivänkuoren sisään, pitää molempia seulan kohdalla, ja 
sen mukaan miten leivänkuori liikkuu, saadaan tietoa sai- 
raudesta. Tiedot koskevat pääasiallisesti sitä, mistä sairaus 
on tullut, onko se parannettavissa vai ei, mitä keinoja sitä 
vastaan voidaan käyttää jne. Parannuskeino on tavallisesti 
käsky mennä yöllä Neidan määräämään syrjäiseen paik- 
kaan ja siellä pestä itsensä puhtaaksi siten, ettei kukaan 
näe (myöskään paikalle ei saa kantaa vettä kukaan muu 
kuin sairas itse) ja pukeutua täysin puhtaisiin pitkiin val- 
keisiin vaatteisiin, jotka ulottuvat maahan asti, heittäytyä 
pitkälleen ja pyytää anteeksi kaikkea tekemäänsä pahaa. 
Samoin sairas lausuu seuraavat sanat: ”Ota minun päälle- 
ni pantu sairaus takaisin ja anna minulle terveyteni takai- 
sin.” Sen jälkeen riisuttuaan pitkät valkeat vaatteet sairas 


menee takaisin kotiin.?? 


Vaatteiden valkean värin lisäksi oleellista ilmeisesti oli nii- 
den puhtaus. Etnografit ovat tutkimuksissaan yrittäneet 
tunnistaa mainitut valkeat vaatteet ja liittäneet ne pella- 
vasta tehtyyn helmalliseen pitkään takkiin (rüüdi, rüü- 
de). Myös Tumanski kuvasi tällaista tšuudineidon juh- 
lavaa päällisvaatetta.9 Trefurtin kuvaamia valkeita vaat- 
teita voidaan pitää rituaalisina asusteina, joita käytettiin 
uhraus- ja parannusrituaalien aikana. Parannusrituaalien 
suorituspaikka riippui noidan diagnosoiman sairauden 

Soikkolan miehiä vanhoissa 
ryyti- ja ärmäkkäpuvuissa 
vuonna 1892. Museovirasto. 


alkuperästä. Siteeratussa kohdassa Trefurt kuvasi toden- 
näköisesti maasta tulleen sairauden parantamista, min- 
kä vuoksi lopussa potilas paneutui makaamaan maahan. 
Kansanparantamisen maagisesta suhdemallista — minä 
sinulle, sinä minulle — on 1900-luvun kansanperinteen 
muistiinpanoissa paljon dokumentoitua aineistoa. 


1800-luvun suomalaisten 
kansanperinteenkerääjien matkakuvaukset 


Inkerinmaan suomensukuisten kansojen suullisen pe- 
rinteen kerääminen ja tutkiminen on ollut erottamaton 
osa suomalaiskansallista tutkimusohjelmaa.9* Vuodesta 
1830 alkaen Anders Johan Sjögrenin innoittamana lukui- 
sat suomalaiset tutkijat ja etenkin kansanperinteen kerää- 
jät vierailivat vatjalaisten ja inkerikkojen kylissä, ja näistä 
kansoista saatu käsitys perustuukin suurelta osin heidän 


ERGO-HART VÄSTRIK 


kuvauksiinsa. Kun aikaisemmissa tutkimuksissa tärkeäl- 
lä sijalla oli ollut kansanryhmien erottaminen toisistaan 
uskonnollisen käyttäytymisen perusteella, 1800-luvun 
alussa tällaisesta löytyy hyvin vähän tietoja. Tutkijoiden 
päähuomio kiinnittyi etenkin kalevalaisten runojen ja 
muun kansanrunouden tallentamiseen. Kerääjät olivat 
kyllä kiinnostuneita vanhasta myyttisestä runoudesta, 
mutta aktiivisista uskonnollisista käsityksistä ja niiden 
laajemmasta etnografisesta taustasta on vain vähän mer- 
kintöjä, ja nekin löytyvät etupäässä tuon ajan tutkijoiden 
matkakertomuksista.7 

On ilmeistä, että aikakauden Pietarin kuvernemen- 
tin ortodoksiset ja luterilaiset asukkaat identifioivat itsen- 
sä selvästi kristityiksi, noudattivat kirkollisia tapoja ja us- 
koivat pyhään kolmiyhteyteen. Silti matkakuvauksissaan 
kansanrunouden tutkijat kiinnittivät huomiota inkerikko- 
jen ja vatjalaisten uskonnollisten käsitysten pakanalliseen 


431 


https://doi.org/ 10.243 skst.1467 


alkuperään tai jopa uskonnollisuuden pakanalliseen ole- 
mukseen. Ilmeisesti Suomalaisen Kirjallisuuden Seu- 
ra oli antanut stipendiaateilleen ohjeita tehdä huomioi- 
ta ”vanhoista suomalaisista jumalista? ja niihin liittyvistä 
kulteista, sillä aiheeseen liittyviä merkintöjä löytyy lähes 
kaikista matkakuvauksista. 

Osa tutkijoista piti matkansa aikana kuulemiaan tari- 
noita ja uskomuksia haltijoista muinaisuskon jäänteinä. 
Näin teki myös Fredrik Alfred Saxbäck, joka totesi kui- 
tenkin, että ”Vanhoja Suomalaisten Jumalia ja haltioita 
ei täällä tunneta nimellä, eikä paljon muutenkaan”. Hän 
kuitenkin tallensi monta tarinaa vedenhaltijoista, joiden 
olemassaoloa ”kukaan ei näytä epäilevän”. Vaikuttaa sil- 
tä, että tutkijat eivät yhdistäneet tämänkaltaisia tarinoita 
suoraan joskus vallinneeseen muinaissuomalaiseen us- 
kontoon, vaan niissä nähtiin pikemminkin ”turmeltunut” 
relikti. Omalla tavallaan tällaisissa huomautuksissa hei- 
jastui käsitys muinaisen uskonnon degeneroitumisesta — 
pakanalliset jumalat ja niihin liittyvät riitit olivat aikan- 
sa eläneet, nyt ne olivat surkastuneet August Ahlgvistin 
sanojen mukaiseksi vaisuksi ”noituuden tekemiseksi”.99 

Toinen tutkijoiden matkakertomuksissa esiintyvä kä- 
sitys korostaa vatjalaisten ja inkerikkojen kansanuskon- 
non synkretismiä eli kristillisten ja pakanallisten ilmiöi- 
den yhteenkietoutumista. Runonkerääjätkin kiinnittivät 
usein huomiota siihen, että vaikka vatjalaiset ja inkerikot 
olivat muodollisesti ortodokseja, heidän uskonnolliset kä- 
sityksensä perustuivat pakanuuteen. Jaakko Länkelä piti 
vuonna 1859 tällaisena piilotetun pakanuuden heijastu- 
mana esimerkiksi kokoontumista pyhien puiden ja kivien 
läheisyyteen ja siellä omaperäisten jumalanpalvelusme- 
nojen järjestämistä: 


Erään Suomesta kotoisin olevan miehen, Tuomas Tuulen, 
kuulin mainitsevan Inkeriläisten monissa paikoin salaa 
kokountuvan metsään eli muualle yksinäiseen paikkaan 
jonku kiven eli puun luokse juhliaan viettäessä. Niinpä 


sanoi Harjavallalla olevan suuren kiven, jonka ympärillä 


pitävät melkeen jumalanpalveluksen tapaista. Fikös tämä 
mitään osoita? Jolla enemmin aikaa olisi asuskella näiden 
seassa, luulisin varmaan tulevan näkemään koko ristilli- 

syyden olevan ainoastaan ulkonaisen muodon, mutta toti- 


sen uskontonsa olevan pakanallisen.'** 


Mainituissa ”pakanauskoisissa” rituaaleissa luontopaik- 
kojen kultti liittyi rajaseutujen ortodoksiseen kirkolliseen 
käytäntöön — tällaisesta vatjalaisten ja inkerikkojen us- 
kontokäyttäytymisestä oli myös varhaisimmassa tutki- 
muksissa dokumentoituja tietoja. Samoin pyhissä pai- 
koissa suoritetut riitit liittyivät aikaisempienkin tietojen 
perusteella enemmän tai vähemmän ortodoksisiin kirkol- 
lisiin juhlapyhiin ja tapoihin. 1800-luvun tutkijoiden töis- 
sä tätä yhteyttä ei löydy. Tuskinpa kansanomaiset synkre- 
tistiset riitit olivat kuitenkaan sadassa vuodessa ortodok- 
sisuuden vaikutusalueelta hävinneet. Pikemminkin voisi 
olettaa, että ne olivat sekoittuneet ortodoksisuuteen vielä- 
kin lujemmin, mutta ilmeisesti tällainen sekoittuminen 
ei sopinut kansallisesti sävyttyneiden tutkijoiden edeltä 
käsin hahmottelemaan muinaissuomalaiseen uskontoon. 

Suomesta tulleiden tutkijoiden oli vaikeaa tajuta, mi- 
ten laajalti ortodoksinen kirkko hyväksyi kansanomaisia 
tapoja ja usein jopa suosi niitä, sekä miten ”inkeroisten 
usko ja noituus on usein niin sekoittunut toisiinsa”, että 
ne ovat ”tietyissä olosuhteissa yhtä merkittäviä ja molem- 
pia käytetään rinnakkain”, minkä vuoksi ”he eivät pidä 
noituutta ollenkaan syntinä”.'0 

Monet tutkijat kiinnittivät huomiota muun muassa 
siihen, miten ortodoksipapit olivat mukautuneet paikal- 
lisiin tapoihin — esimerkiksi keväisen karjanlaskun yhtey- 
dessä loitsuja osaavat naiset ja karjaa pyhällä vedellä siu- 
naava ortodoksinen pappi osallistuivat tapahtumaan rin- 
nakkain.'*? Kansanperinteen kerääjät oudoksuivat myös 
ortodoksisia kylä- ja kirkkopyhiä eli praasniekkoja, joi- 
hin tavallisesti liittyi kylän yhteinen oluen paneminen 
ja elintarvikkeiden kokoaminen yhteiseen juhlapöytään. 
Vaikka kyseiset merkkipäivät oli pyhitetty kristillisille 

pyhimyksille ja kyläjuhliin otti osaa paikallinen pappi, oli 
Soikkolan niemen inkerikkojen kesäisissä juhlissa todel- 
la paljon kansanomaisia elementtejä, jotka saivat kansan- 
runonkerääjät toteamaan, että kyseessä on pakanallinen 
tilaisuus. Oskar Groundstroem kuvasi omiin kokemuk- 
siinsa perustuvassa matkakuvauksessaan Tarinaisin ky- 
lästä yksityiskohtaisesti Eliaan päivän viettoa todeten, että 
”inkeroisilla ovat kristilliset ja pakanalliset käsitteet niin 
sekaisin, että on vaikeata sanoa kumpaa uskontoa he oi- 
keastaan tunnustavat”. Tutkijan mielestä tällaisesta se- 
koittumista on esimerkiksi tapa panna olutta Eliaan päi- 
väksi. Fliaaseen kristillisenä pyhimyksenä liittyi myös sa- 
lama. Perusteellisessa kuvauksessaan hän tallentaa niin 
kansanomaisen selityksen tavan synnystä kuin myös rii- 
tissä laulettavia lauluja: 


Uhrit ja muut pakanalliset tavat ovat vielä sangen tavallisia 
inkeroisilla; niin esim. on kansa Tarinaisten kylässä päät- 
tänyt vuosittain panna olutta Fliaksen päiväksi Eliakselle 
ja Pietarille, lepyttääksensä näiden vihaa, jonka esi-isät jol- 
lakin tavalla ovat vetäneet päällensä; useita kertoja on Flias 
antanut salaman lyödä alas kylään ja hävittänyt raesateilla 
vuodentulon; mutta sitten kun talonpojat olivat alkaneet 
uhrata olutta hänelle ja Pietarille, eivät semmoiset onnet- 
tomuudet ole kylää kohdanneet; muutamina vuosina ovat 
he koettaneet jättää uhrin pois ja kohta on vuodentulo ol- 
lut huonompi tahi on sattunut joku onnettomuus. Jokai- 
nen talonisäntä ottaa tilan ja varan mukaan osaa oluen- 
panoon. Kun olut on valmis, viedään se riiheen, joka on 
koristettu pyhäinkuvilla, kirjailluilla liinoilla, oksilla jne.; 
vanhat ja nuoret kokoontuvat sinne ja niin lauletaan lau- 
lu: Ilia pühä isäntä, / Pyhä Petro armollinen, / Tule meille 
vierahiksi!/ Meill on viinat, on oluet jne. Laulun loputtua 
pirskotetaan riihen seinille ja lattialle olutta; sitten juo- 
daan loppu olut laulaen ja piiritanssia tanssien. Olut ja 


menot kutsutaan vakkoveksi.'% 


ERGO-HART VÄSTRIK 


Vaikka kirjoittaja suhtautuu tapahtumiin yleisen negatii- 
visesti, hän kuitenkin toteaa, että paikalla viipyminen an- 
toi laulujenkerääjälle mahdollisuuden seurata talonpoi- 
kien tapoja, kuulla ”noituuteen liittyviä tarinoita” ja tu- 
tustua laulajiin ja loitsijoihin, sillä sellaisissa tilanteissa 
kylänväki oli tavallista avatuneempaa.'5 Groundstroem 
huomasi samanlaisen kristillisyyden ja pakanallisuuden 
kietoutumisen myös kansanrunoudessa, jota hän merkit- 
si muistiin Serepettan inkerikoilta. Hän mainitsi esimer- 
kiksi erään laulun kommenteissa, että Ylä-Ruitsan kyläs- 
sä oli yleistä ”täydellinen kristillisten ja pakanallisten kä- 
sitteiden sekoittuminen ja sekaisin ajaminen”, niin että 
laulajille opetus pyhästä kolminaisuudesta näytti olevan 
täysin tuntematonta.'** 


Vatjalaisten ja inkerikkojen ”pakanalliset” 
pyhät paikat suomalaisten tutkijoiden 
kirjoituksissa 1900-luvun alussa 


Kansanrunoustiede institutionalisoitui ja kansanrunous- 
käsitys avartui oleellisesti Suomessa 1800-luvun lopussa, 
ja kansanuskosta tuli jälleen tutkijoiden mielenkiinnon 
kohde. Esimerkiksi Vihtori Alava'9 ja Juho Lukkarinen'8 
kuvasivat vuosisadan vaihteessa ilmestyneissä kirjoituk- 
sissaan vatjalaisten ja inkerikkojen pyhiä paikkoja ja kiin- 
nittivät huomiota kansanpuvuissa säilyneisiin esikristil- 
lisiin piirteisiin. Nämä kansallismieliset suomalaiset tut- 
kijat kävivät itse paikan päällä vatjalaisten ja inkeroisten 
kylissä ja dokumentoivat yksityiskohtaisesti vanhempia 
pyhiä paikkoja. Heidän kansanuskoa koskevat tietonsa 
olivat olennaisesti konkreettisempia kuin aikaisemmil- 
la kansanrunoudentutkijoilla, selkeästi paikallistettuja, ja 
he useimmiten myös mainitsevat henkilön, jolta tiedot 
ovat peräisin. 

Voidaan olettaa, että kansanrunoudenkerääjien kiin- 
nostus pakanallisiin uskonnollisiin tapoihin oli herännyt 
vuonna 1894 ilmestyneen Julius Krohnin Suomen Suvun 
innoittamana. 


Pakanallinen Jumalanpalvelus -teoksen 

Kaarle Krohnin toimittama ja uudelleenkirjoittama esitys 
sisälsi neljä lukua, jotka käsittelivät pyhiä paikkoja, epä- 
jumalten hahmoja, noitia ja uhripappeja sekä uhrausta- 
poja." Krohnien teos perustui selvästi evolutionistiseen 
paradigmaan. Jokaisessa luvussa oli ensin esitetty tiedot 
niistä kansoista, joilla pakanallisuus on säilynyt alkupe- 
räisimmässä muodossaan, sen jälkeen kuvattiin sivisty- 
neimpien kansojen uskomuksia ja tapoja ja lopuksi luo- 
tiin katsaus suomalaiseen kansanperinteeseen.”° Käyte- 
tyt uskontojen kuvaukset perustuivat sekä suomalaisten 
että venäläisten tutkijoiden matkakuvauksiin sekä etno- 
grafisiin ja historiallisiin lähteisiin. Krohnien työn kanta- 
va idea oli, että suomalaista vanhaa kansanuskoa on mah- 
dollista ymmärtää paremmin itäisten sukulaiskansojen 
vielä elävien käsitysten ja tapojen perusteella." 

Krohnin teoksen suora vaikutus inkerikkojen ja vatja- 
laisten uskonnon tutkimukseen tulee esille Vihtori Ala- 
van kokoamissa aineistoissa ja hänen julkaisemissaan kir- 
joituksissa. Alava julkaisi vuonna 1898 Virittäjässä lyhyen 
kuvauksen inkerikkojen Eliaan päivän lammasuhrista 
Kotkon kylässä ja 1901 myöhemmin samassa julkaisussa 
perusteellisemman tutkimuksen vatjalaisten Järvikoisky- 
län (Baabina, Jarvigoištšülä) Iiliää kahtsi (Eliaan koivu) 
-nimisestä pyhästä paikasta." Aidatusta pyhästä paikasta, 
jossa vietettiin Eliaan päivää yhteisesti olutta juomalla ja 
syömällä, tuli julkaisemisen jälkeen hyvin tunnettu. Sitä 
kävivät seuraavan kymmenen vuoden aikana monet kan- 
sanuskosta kiinnostuneet kansanrunoudenkerääjät mit- 
taamassa, piirtämässä ja valokuvaamassa.'3 

Alavan artikkelin yksityiskohtaisesta kuvauksesta sel- 
viää, että hän vieraili henkilökohtaisesti Eliaan koivulla 
Järvikoiskylässä. Alava mittasi aitauksen pituudeksi 8,5 
metriä, leveydeksi 3 metriä ja korkeudeksi 6-7 hirren- 
leveyttä. Pyhälle paikalle nimen antanutta koivua Alava ei 
löytänyt, mutta aitauksessa kasvoi monta haapaa ja pihla- 
jaa. Samalla hän huomasi puolittain tuhoutuneen kivisen 
hautaristin ja yhden pihlajaan kiinnitetyn pyhäinkuvan. 
Alavalle paikallista Eliaan päivän viettoa kuvasi Kattilan 

Suur-Otsasta (Suur-Otsa) peräisin ollut 63-vuotias Hari- 
tinja, jonka mukaan kylän yhteisellä paikalla oluen juo- 
minen ja syöminen olivat vieläkin tapana: 


Tässä oli suuri koivu, ja koivu oli kaatunut, mutta aitaus 
on vielä olemassa. — — Keitetään kylälle olutta pussillisesta 
tai kahdesta viljaa (joskus myös kaksi). Sitten jokaisesta ta- 
losta mennään sinne aitauksen luokse kynttilöitä pidellen 
rukoilemaan jumalaa. Sitten pannaan ruuat (”lautanen”) 
ja sinne paistetaan leipä ja pannaan sinne voita (lautasel- 
le), sitten rukoillaan jumalaa. Siellä aitauksen luona syö- 
dään, asetetaan sellaiset pöydät ja syödään (sitä voita ja 
leipää, jäännökset voitiin tuoda kotiin). Ja sitten, se isäntä 
joka oli keittänyt olutta (yksi talo keittää koko kylälle), kaa- 
taa tynnyristä. Istutaan pöytään riviin, kaikki juovat olut- 
ta. — — Tunti tai kaksi on aikaa, sitten tullaan toisista kylistä 


juomaan (sitä olutta, yhdessä). 


Kuvauksesta selviää, että Eliaan päivän riittimenot olivat 
osa ortodoksisen kirkollisen kansanomaisen juhlapäivän 
viettoa ja kyläläiset tulkitsivat sen kristilliseksi kulttime- 
nojen osaksi. Alavan käsikirjoituksissa on Haritinjan ku- 
vauksen lisäksi vielä lyhyt täydennys oinaan tappamises- 
ta Paapinajärven (Jarvigoisjärvi) vastarannalla. Ilmeisesti 
niin tutkijalle kuin hänen informantilleekin kulttipaikan 
merkitys ja tarkoitus olivat epäselviä, ja tämän vuoksi Ala- 
va pohti erilaisia ilmiön selitysmahdollisuuksia. Alava to- 
tesi toisaalta, että löytynyt aitaus viittaa ”pakanalliseen us- 
konnolliseen toimitukseen”, toisaalta hän tuli siihen joh- 
topäätökseen, että kyseessä oli osa kristillistä pyhimys- 
kulttia." 

Alava vertasi kylän yhteistä oluenkeittoa ja juomista 
naapurustossa inkerikkojen vakkove-juhlallisuuksiin, joi- 
ta vietettiin Pietarin tai Fliaan päivänä tarkoituksena pyytää 
”salamanjumalalta eli profeetta Elialta” sadetta."* Toisin 
kuin Järvikoiskylässä, Soikkolan inkerikot viettivät Alavan 
mukaan kyseisiä juhlia riihessä, Laukaansuun inkerikot 
puolestaan talon sisäpihalla? Muistiinpanoissaan Alava 

arvelee analogisesti, että Eliaan päivänä vietettiin aitauk- 
sessa profeetta Eliaan eli salamanjumalan sovitusjuh- 
laa." Kuitenkaan Alava ei rajoittunut ainoastaan yhteen 
selitykseen. Kun tuolloin vallalla olleen uskonnon synty- 
teorian mukaisesti monet uskonnolliset ilmiöt palautet- 
tiin vainajakulttiin, Alavan mukaan pyhä paikka saattai- 
si liittyä myös esivanhempien kunnioitukseen."9 Aitauk- 
sessa ollut kiviristi näytti tukevan tällaista tulkintaa, ja 
Alava punnitsi mahdollisuutta, että kyseessä olisikin kal- 
mistokappeli tai vainajien hengille rakennettu asuinpaik- 
ka. Yhteinen syöminen ja juominen olisivat tapahtuneet 
vainajien muistoksi. Silti hän myönsi, että yhteisiä vaina- 
jien muistopäiviä vietettiin muulloin kuin Eliaan päivänä, 
mikä muuttaa tällaisen tulkinnan Järvikoiskylän pyhän 
lehdon taustasta epäuskottavaksi." Kolmantena selityk- 
senä Alava toi kansanomaisen nimen Iiliää kahtsi (Eliaan 
koivu), joka viittasi tutkijan mukaan puiden keskeiseen 
osaan kuvatussa kultissa. Tämän mukaan Alava piti to- 
dennäköisempänä, että aidattu pyhä paikka oli jäännös 
vanhasta uhripuusta tai uhrisalosta, jota suojeltiin ja pi- 
dettiin pyhänä. Artikkelin käsikirjoituksessa ei ole tällais- 
ta selitystä, vaikka siellä onkin oletettu, että aitauksessa 
kasvava puu olisi omistettu ”jonkun jumalan tai pyhimyk- 
sen” asuinpaikaksi. Molemmissa tapauksissa Alava päätyi 
takaisin profeetta Fliaan, jota hän tiesi myös karjalaisten 
ja komien kunnioittavan salamanjumalana.*" 

Juho Lukkarinen otti hieman toisenlaisen lähestymis- 
tavan. Hän vieraili Alavan innoittamana vuosina 1909 ja 
1911 sekä Järvikoiskylässä ja Kotkossa että muissa inke- 
rikkojen ja vatjalaisten pakanallisina pidetyissä pyhissä 
paikoissa. Keräysmatkoillaan Lukkarinen keskittyi pää- 
asiassa uskontoon liittyvän aineiston tallentamiseen, mis- 
tä todisteena ovat matkojen jälkeen julkaistut kirjoitukset 
vatjalaisten ja inkerikkojen uhripaikoista, vainajien kun- 
nioittamisesta ja kyläjuhlista.? Luonteenomaista Luk- 
karisen artikkeleille on se, että hän käsitteli kyläkristilli- 
syyteen integroituneita pyhiä paikkoja muistomerkkeinä 
”muinaisten suomalaisten uhritoimitusten ajasta”. 

Lukkarisen mielestä pyhissä paikoissa suoritetuissa 
kirkollisen kalenterin merkkipäivien (Pietarin ja Eliaan 
päivän) kulttimenoissa kristilliset pyhimykset Pyhä Pie- 
tari ja profeetta Flias olivat korvanneet esikristillisen uk- 
kosenjumalan (Ukko).4 Hän pyrki korostamaan kysei- 
sen kultin pakanallisia piirteitä, vaikka ilmeisesti hänen 
omiin huomioihinsa perustuvasta kuvauksesta selviää, 
että toimiin osallistui myös paikallinen pappi. Eläinuhrit 
todistaisivat kyseisten riittien pakanallisuuden: näistä kir- 
joittaessaan Lukkarinen nosti erityisesti esille jo Alavan 
kuvaaman Järvikoiskylän pyhän paikan aitauksen. Alavan 
tapaan Lukkarinen kuvasi yksityiskohtaisesti aitauksen 
koon, pyhässä paikassa kasvavat puut ja paikan pyhyyteen 
viittaavat artefaktit. Ilmeisesti Krohnin tutkimuksen'5 in- 
noittamana Lukkarinen piirsi Järvikoiskylän pyhän pai- 
kan pohjapiirroksen.?* Samoin hän valokuvasi kulttipai- 
kan ja luonnosteli aitauksessa olevan kiviristin ääriviivat. 

Alavaan verrattuna Lukkarinen oli huomattavasti len- 
nokkaampi kulttitoimien kuvaaja ja tulkitsija. Hän nimit- 
täin kirjoitti, että vielä vuoden 1900 Eliaan päivän edellä 
aitauksen luona uhrattiin härkä kyläläisten yhteistä ruo- 
kailua varten. Aikaisemmin härän teurastaminen kuu- 
lemma tapahtui juhlallisuuksien aikana Eliaan päivänä, 
mutta myöhemmin teurastus tapahtui päivää aikaisem- 
min ja Fliaan päivänä ainoastaan syötiin yhteisesti härän 
lihaa.'7 Fi ole tiedossa, keneltä Lukkarinen kuuli tästä, sil- 
lä hänen käsikirjoituksissaan tätä ei mainita. Niinpä on- 
kin mahdollista, että Lukkarinen johti tiedot kultista naa- 
purustossa asuvien inkerikkojen samantapaisesta tavasta. 
Sekundaariseen perimätietoon viittaa Lukkarisen antama 
selitys Järvikoiskylän uhrauksen alkuperästä, jonka hän 
oli kuullut Soikkolan niemen asukkailta: 


Tavan tiesivät soikkolalaiset kertoa syntyneen siten, että 
Järvikoisin kyläläiset kerran lupasivat antaa kylänsä vie- 
reisen järven haltijalle joka vuosi ihmisen pään, että saisi- 
vat kalaa. Näin tehtiin sitten vuosikausia, kunnes kerran 


eräs ovela mies veikin lehmän pään ja selitti, ettei ollut 

Järvikoiskylän 
(Jarvigoištšülä) pyhä 
paikka aitauksineen 
vuonna 1909, 
takana Paapinajärvi 
(Jarvikoisjärvi). 
Museovirasto. 

Järvikoiskylän pyhän paikan pohjapiirros J. Lukkarisen mukaan Järvikoiskylän pyhän paikan vanha kiviristi (”lilian risti”) 
vuodelta 1909. SKS. Samuli Paulaharjun mukaan vuodelta 1911. SKS. 

nimitetty tarkemmin, minkä pää sen pitää olla. Niin sai 
haltija vastedes tyytyä lehmän päähän. Kertomus sekavoi- 
tuu vaan siitä, että mikäli muistetaan, aina itse asiassa on 
teurastettu uhriksi härkä ja, hajanaisen muistelman mu- 
kaan, sen pää ammoisempina aikoina järveen lepitysuh- 
riksi heitetty.?3 


Tällainen tarinankulku ja tulkinta tuntuu vatjalaisten ja 
inkerikkojen 1900-luvun kansanperinnemuistiinpanojen 
perusteella oudolta, ja se näyttääkin olevan yhdistetty mo- 
nesta erilaisesta tapainkuvauksesta ja tarinasta.'*9 Alueel- 
la on tunnettu hyvin tarinat Paapinajärvessä (vatjaksi Jar- 
vikoisjärvi) asuvasta haltijattaresta,?° johon Lukkarisen 
mukaan liittyi myös kylän venäjänperäinen nimi. Kansa- 
netymologian perusteella kylän nimi Baabina (ven. Babi- 
no) on peräisin järven haltijattaresta (järvölaj).5* 

Lukkarisen teksteissä ilmenee taipumus nähdä Järvi- 
koiskylän aitauksella suoritetut rituaalit mahdollisimman 
arkaistisina ja vanhoina sekä liittää ne luonnonhaltijakult- 
tiin. Lukkarinen on tulkinnut tietojaan valikoiden ja vä- 
hentänyt kultin kristillisten elementtien osuutta. Samalla 
tavalla toimi myös Kaarle Krohn Alavan ja Lukkarisen töi- 
tä lainatessaan. Vuonna 1914 julkaistussa Suomalaisten 
runojen uskonto -teoksessaan Krohn ei tuonut esille ai- 
kaisempien tutkijoiden erilaisia tulkintavaihtoehtoja vaan 
esitti mainitun Järvikoiskylän pyhän paikan kulttitoimet 
selvänä esimerkkinä salamanjumalalle (Ukolle) tuoduista 
eläinuhreista ja juomista.3* Aikakauden tutkijoiden töis- 
sä voidaankin nähdä omalaatuinen tulkintaketju. Kroh- 
nin esittämien ideoiden vaikutuksesta kansanrunouden- 
kerääjät tallensivat ”pakanallisia” uskonnollisia ilmiöitä ja 
tulkitsivat niitä suomalais-ugrilaisten kansojen uskonto- 
jen kontekstissa. Kenttätöissä kerätty aineisto siirtyi takai- 
sin Krohnin uusiin teksteihin ja vahvisti hänen alkuperäi- 
siä tulkintojaan. 

Lopuksi 


Vatjalaisten ja inkerikkojen uskonnosta laaditut kirjoituk- 
set valaisevat toisaalta näiden itämerensuomalaisten kan- 
sanryhmien uskonnollisia käsityksiä ja toisaalta niissä 
näkyy selvästi, mitä kansanuskosta on eri aikoina haluttu 
tuoda esiin. Eri genreihin kuuluvat esitykset paljastavat, 
mistä kirkon tai tieteen piiriin lukeutuvat tutkijat olivat 
kiinnostuneita ja miksi tiettyihin uskonnollisiin käsityk- 
siin on kiinnitetty huomiota. Vaikka kirjoittajien tavoitteet 
ja motiivit ovat vaihdelleet suuresti, ovat tutkijat kaikkina 
tarkasteluajankohtina kuvanneet samankaltaisia ilmiöitä: 
esimerkiksi puihin ja kiviin liittyviä kultteja, tietäjäinsti- 
tuutiota, kuolemaan liittyviä käsityksiä ja rituaalista vaa- 
tetusta. Tämän perusteella voimme olettaa, että nämä sei- 
kat ovat olleet leimallisia vatjalaisten ja inkerikkojen us- 
konnolle. Samalla näillä ilmiöillä on selvästi yhteisiä piir- 
teitä muiden itämerensuomalaisten kansojen vastaavan 
aineiston kanssa. Tällaisten uskonnollisten ilmiöiden säi- 
lyminen on tunnusomaista itämerensuomalaisen kult- 
tuurin reuna-alueelle, joka on ollut ortodoksisen kulttuu- 
rin vaikutuksen alaisena. Vertailtaessa vatjalaisten ja in- 
kerikkojen uskonnollisia käsityksiä esimerkiksi setojen ja 
karjalaisten vastaaviin huomataan, että uskonnollisessa 
perinteessä on yhteinen vanha perusta. Lisäksi molem- 
pien alueiden kansat ovat kohdanneet kristillisen kulttuu- 
rin samanlaisissa olosuhteissa ja nivoutuneet osaksi sitä. 

Kuvatessaan 1500-luvun Vatjan viidenneksen asukkai- 
den tapoja Novgorodin kirkon johtajat käyttivät asiakir- 
joissaan jo vanhastaan käytössä ollutta pakanaksi leimaa- 
vaa sanastoa. Kirjoituksiin liitettiin sisälähetystyön oikeut- 
tavaa retoriikkaa, vaikka tuolloin vatjalaiset ja inkerikot 
olivat jo omaksuneet kristilliset käsitykset. Kirkonmiesten 
päähuomio kiinnittyi paikallisten tietäjien vaikutusvallan 
vähentämiseen ja pakanallisten pyhien paikkojen hävittä- 
miseen. Kuvausten kirjoittajat tuskin olivat suorassa kon- 
taktissa kyseisiin kansoihin, mikä salli kuvauksissa mieli- 
kuvituksellistenkin motiivien käytön. 

1600-luvun ruotsalaisen hallinnon asiakirjojen perus- 
teella voidaan sanoa, että vatjalaisille ja inkerikoille oli 
muodostunut ortodoksiseen uskontunnustukseen perus- 
tuva identiteetti. Niinpä he vastustivat luterilaista kään- 
nytystyötä. Aikakauden ruotsalaiset hallinnon ja kirkon 
edustajat puolestaan vertasivat ortodokseja pakanoihin ja 
vääräoppisiin, jotka tulee johdattaa oikealle tielle. Vaikka 
Inkerinmaan superintendentti, piispa Johannes Gezelius 
tapasi paikallisia vuoden 1684 piispantarkastuksellaan ja 
hänen tarkastuskertomuksestaan heijastuu joitain paikal- 
listen ihmisten käsityksiä, kuvattiin vatjalaisia ja inkerik- 
koja vain yleisellä tasolla, ja tietoja heidän uskonnollisuu- 
destaan kaunisteltiin hallinnon mielen mukaisiksi. Taus- 
talla oli ilmeisesti poliittisesti sekavat ajat: ortodoksipapis- 
toa pyrittiin hajaannuttamaan ja Inkerinmaan toimivaa 
ortodoksista kirkkoverkostoa uudistamaan. Tämä edisti 
kristillisten kansaomaisten käytäntöjen syntymistä, ja ne 
elivät vielä seuraavienkin kuvausjaksojen aikana. 

1730-luvun synodioikeuden käsikirjoissa syytetään vii- 
den vatjalais- ja inkerikkokylän asukkaita maallikoiden 
suorittamista kristillisistä palveluksista. Kuvaukset havain- 
nollistavat, miten pakanalliset ja kristilliset käytännöt eli- 
vät rinnakkain. Kultin tärkeinä kohteina olivat puut ja ki- 
viröykkiöt, puiset ristit, ikonit ja kyläkappeli, jonka luona 
rukoiltiin ja uhrattiin kotieläimiä ja olutta. Aikakauden ta- 
lonpojille kyseessä ei ollut tietoinen pakanallisten ja kris- 
tillisten elementtien vastakkainasettelu, sillä he kokivat 
olevansa kunnon kristittyjä, jotka noudattivat esi-isiensä 
tapoja. Konflikti syntyi juuri virallisen ja kansanomaisen 
uskontokäsityksen törmäyksestä — samanlaisia törmäyk- 
siä esiintyy myös varhaisemmissa teksteissä. 

Ensimmäisissä topografisissa ja kansatieteellisissä 
tutkimuksissa päämääränä ei ollut enää juurruttaa pois 
vatjalaisten ja inkerikkojen uskonnollisia tapoja, vaan ku- 
vata niitä kuriositeetteina. Valistusaatteen mukaisesti al- 
kuperäiskansojen uskonnollisuutta tuli tutkia, jotta kan- 
sojen erityispiirteistä ja alkuperästä päästäisiin selvyyteen. 
Töissä näkyy tutkijoiden tendenssi nähdä synkreettiseen 


kyläkristillisyyteen kuuluvat kulttimenot pakanallisena: 
esimerkiksi luonnonhaltijat ja pyhimykset tulkittiin paka- 
nalliseen pantheoniin kuuluviksi jumaluuksiksi. Samal- 
la pyrittiin vähättelemään kristillisten elementtien osuut- 
ta, koska tutkijoiden mielestä ne eivät olleet tärkeitä pyrit- 
täessä ymmärtämään ”muinaisia tapoja”. 

Vatjalaisten ja inkerikkojen 1800-luvun uskonnollis- 
ten kuvausten pääasiallinen lähde ovat suomalaisten kan- 
sanrunojen kerääjien matkakuvaukset. Uskonnolliset tee- 
mat eivät suinkaan olleet näiden tutkimusmatkojen tär- 
kein kohde, sillä kansallisromantiikan hengessä etsittiin 
ja arvostettiin vanhaa runokulttuuria. Tutkijoilla ja runon- 
kerääjillä oli uudenlainen ideologinen ja kulttuurinen 
orientaatio. Fennomaaniset tutkijat etsivät arkaistisia my- 
tologisia motiiveja sisältäviä vanhoja kansanlauluja ja 
suhtautuivat inkerikkoihin ja vatjalaisiin heimoveljinä. 
Samaan aikaan kylänaiset ja -miehet taas noudattivat kä- 
sityksissään ortodoksisen kirkon ja tsaarin Venäjän vi- 
rallista politiikkaa, joka pyrki tasapäistämään kansallisia 
erityispiirteitä ja korosti pikemminkin uskonnollista yh- 
teisyyttä ortodoksisuuden sisällä. 1800-luvun suomalai- 
sissa matkakertomuksissa ilmenee tutkijoiden ja kansan 
molemminpuolinen mytologisointi. Vaikka rahvas tulkit- 
si tutkijoiden toimintaa kristillisen retoriikan mukaises- 
ti, tutkijat kuvasivat vatjalaisten ja inkerikkojen uskon- 
toa ortodoksisuuden pilaamaksi pakanallisuudeksi. Ajan 
hengen mukaisesti tutkimuksissa pyrittiin vertailemaan 
myös kauempien sukukansojen käsityksiä. 

1800-luvun lopussa ja 1900-luvun alussa tutkijat tar- 
kastelivat tiedostetummin arkaistisia uskonnollisia käsi- 
tyksiä — puiden ja kivien kulttia, uhrausta, yhteisöllisiä 
syömis- ja juomistapahtumia. Samalla yhä vähäteltiin or- 
todoksisten elementtien osuutta. Tutkijoiden etsiessä pa- 
kanallista ”muinaissuomalaista uskontoa” kyläkristillisyy- 
den ilmiöt jäivät vähemmälle huomiolle, aivan kuin nii- 
tä ei olisi ollut olemassakaan. Synkreettinen kansanus- 
konnollisuus haluttiin nähdä eksoottisena. Tutkijat nos- 
tivat esille joitain yksittäisiä pyhiä paikkoja, joista tuli 

kirjoituksien välityksellä kuuluisia esikristillisiä uskon- 
nollisia jäänteitä. Sama pyrkimys on havaittavissa myös 
myöhempien tutkijoiden 1920-luvulta lähtien tekemissä 
töissä.” 

On hyvin kyseenalaista määrittää jokin uskonnollinen 
ilmiö pelkästään pakanalliseksi tai kristilliseksi. Tällaisia 
jyrkkiä rajoja kansanomaisten uskonnollisten käsitysten 
välille ovat tutkijat itse vetäneet omista lähtökohdistaan, 
ja eri aikojen uskonnollisia kuvauksia lukiessa tuleekin 
pitää mielessä niiden historiallinen konteksti ja genre, jo- 
hon ne liittyvät. 

RAJA-ALUEIDEN ORTODOKSINEN KANSANKULTTUURI 


Madis Arukask 


Raja-alueella asuminen on vaikuttanut huomattavasti 
sekä setojen että Inkerin itämerensuomalaisten kansan- 
omaiseen kulttuuriin. Vaikka nämä kansat ovat vuositu- 
hansien aikana liittyneet vahvasti erityisesti venäläiseen 
kulttuuripiiriin, ovat heidän maantieteelliset sijaintinsa 
ja historialliset vaiheensa ylläpitäneet jatkuvia kontakteja 
myös läntiseen kulttuuripiiriin, erityisesti kielellisesti lä- 
heisiin virolaisiin ja inkerinsuomalaisiin. Lännestä kat- 
soen erityislaatuisinta on setojen, vatjalaisten ja inkerikko- 
jen ortodoksinen kulttuuri. Voi kuitenkin kysyä, onko 
tämä todella heidän kulttuurinsa olennaisin piirre, vai tar- 
joaako ortodoksisuus vain helpon selityksen länsimaisit- 
tain vieraalle kulttuurille? Tulisiko kyseisten kansojen or- 
todoksisuutta käsitellä kulttuurin syvärakenteessa esiinty- 
vänä peruspiirteenä vai myöhemmin syntyneenä kulttuu- 
risena ylärakenteena, joka on kerrostunut paljon univer- 
saalimman kansankulttuurin ja -uskon päälle?" 

Vaikka setot, vatjalaiset ja inkerikot lännestä katsoen 
vaikuttavat venäläisiltä ortodokseilta, he itse eivät auto- 
maattisesti samastu tuohon ryhmään. Päinvastoin he 
mieltävät itsensä usein välitilassa tai rajalla oleviksi, mis- 
tä kertoo myös esimerkiksi setoista käytetty nimitys ”puo- 
liuskoiset”. He pitävät itseään erilaisina verrattuna sekä 
itäpuolen venäläisiin että läntisiin ei-ortodoksisiin virolai- 
siin. Kansan suusta voi kuulla hyvinkin värikkäitä todelli- 
suutta kuvaavia kulttuurisia määritelmiä. Setojen kahden 
kulttuuritilan välissä olevan ”puolinaisuuden” rinnalle 
voidaan esimerkkinä tuoda vatjalaisten vuodelta 1942 pe- 
räisin oleva määritelmä itsestään venäläisinä.? Tällöin on 
painotettu juuri venäläisyyden uskonnollista näkökulmaa, 
mikä on voinut olla olennainen kriteeri kyseisessä haas- 
tattelutilanteessa ja ehkä laajemminkin. 


MADIS ARUKASK 


On syytä muistaa, että ihmisten kuuluvuus johonkin 
ja samalla itsensä määrittely on riippuvainen uskonnolli- 
suuden lisäksi myös muista tekijöistä — kielestä, aineelli- 
sesta kulttuurista, eroista ja yhtäläisyyksistä muihin sekä 
omaan kulttuuriin kätketyistä sisäisistä ja ulkoisista arvois- 
ta ja arvostuksista. Onko kansanuskon ortodoksisuus siis 
pelkästään uskontoa vai jotain laajempaa? Jos kuvataan kan- 
sankulttuuria vain yhden näkökulman kuten ortodoksisuu- 
den kautta, saatetaan unohtaa ilmiön monipuolisuus esi- 
merkiksi jättämällä huomiotta esikristillisiä ja ei-kristilli- 
siä elementtejä. 

Ortodoksisuutta ja kansankulttuuria tarkasteltaessa 
onkin vastakkainasettelun sijaan hedelmällisempää ottaa 
käyttöön synkretistinen samanaikaisuutta korostava näkö- 
kulma. Ortodoksisuus ja perinteinen elämäntapa ovat 
mitä suurimmassa määrin toisiinsa kietoutuneita. Nyky- 
ajalle tyypillisten ideologisten rajojen pystyttäminen ei ol- 
lut perinteiselle yhteisölle luonteenomaista. Toki ennen- 
kin on ymmärretty ja huomattu ilmiöiden välisiä eroja, 
mutta erottelu ei ilmeisesti ollut yhtä analyyttistä kuin ny- 
kyään. Perinteiset paikalliskulttuurien käytännöt näyttä- 
vät puoltavan juuri synkretististä tulkintaa huolimatta kor- 
keakulttuurisista dualistisista tai analyyttisistä paineista. 

Toisaalta perinteisen elämäntavan, identiteetin ja sen 
eri ilmenemismuotojen ei tarvitse olla nyky-ymmärryk- 
sen kannalta systemaattisia. Perinteistä maailmankuvaa 
tulkitseva ja hahmottava suullinen kulttuuri ei olemuksel- 
taan tunne systemaattisia hierarkioita. Pikemminkin se 
käyttää vertauskuvia ja liioitteluja.? Tutkijoiden esittämät 
muodollisen loogiset selitysmallit ovat yrityksiä ymmärtää 
elämän moninaisuutta. Tieteellisen järjestelmällisyyden 
vaatimuksen sijaan ja yhteistyössä perinteenkannattajien 

kanssa aidosta kansankulttuurista voisi yrittää etsiä usei- 
ta vaihtoehtoisia piirteitä. Tällainen näkökulma? voisi tar- 
jota monisyisemmän lähestymistavan kiehtovaan esimo- 
derniin elämään. 

Setojen, vatjalaisten ja inkerikkojen historiallinen pe- 
rinteinen kulttuuri sellaisena kuin se nykyaikaan välittyy 
on modernin akateemisen tulkinnan tulostaš Luomme 
helposti stereotypioita jäsentämään ja yksinkertaistamaan 
asiaa, joka on meille outo ja tuntematon.* Todellisuus on 
kuitenkin ollut toisenlainen, ehkä paljon monimutkai- 
sempi ja luonnollisempi kuin stereotypiamme antavat 
ymmärtää. Emme voi mitään sille, että suurin osa setojen, 
vatjalaisten ja inkerikkojen kulttuurin sisäisestä olemuk- 
sesta sijaitsee meidän kannaltamme näkymättömän ver- 
hon takana. Emme voi itse päästä menneen kulttuurin si- 
sälle tai osaksi sitä, vaan meidän täytyy käyttää sen ym- 
märtämiseen ja tutkimiseen muita välineitä — teorioita, 
tulkintoja ja arvioita. 


”Korkea” ja ”matala” kulttuurissa 
ja uskonnossa 


Koska uskonnollisuus on tämän artikkelin kannalta kes- 
keistä, voimme yrittää käsitellä ortodoksisuutta opinkap- 
paleena ja samalla luonnehtia sitä yleisemmin. Juri Lot- 
manin maagisen ja uskonnollisen sosiokulttuurinen mal- 
li tarjoaa tälle hyvän pohjan.? Lotman ei tarkastele mitään 
tiettyä kulttuuria, vaan pyrkii luokittelemaan kulttuureja 
laajemmin seuraten kahta uskonnoissa esiintyvää erilais- 
ta tendenssiä, maallista ja yliluonnollista, sekä sitä, miten 
nämä suhtautuvat toisiinsa. 

Lotmanin mukaan maagiseen suhdejärjestelmään 
kuuluvat molemminpuolisuus, pakkokeinot, vastavuoroi- 
suus ja sopimuksellisuus. Kulttuureissa, joissa maaginen 
suhdejärjestelmä on valta-asemassa, ovat sekä maallinen 
että yliluonnollinen olemukseltaan aktiivisia. Kyseessä on 
vastakkainasettelu, jossa inhimillinen puoli on yhtä tär- 
keä kuin yliluonnollinen. Inhimillinen maallinen puoli, 

tai sen edustajana esimerkiksi tietäjä, voi tarvitessa vai- 
kuttaa yliluonnolliseen — tai tätä ei ainakaan pidetä mah- 
dottomana. Toisen puolen aktiivisuus vaatii toiselta tietty- 
jä vastatoimia — olipa aloitteen tekijä kummalta puolelta 
tahansa. 

Maagiseen kulttuuriin ja suhdejärjestelmään kuuluu 
vastavuoroinen välityslogiikka, jota ei juuri esiinny niin 
sanotuissa korkeakirkollisissa uskonnoissa. Toisiinsa vai- 
kuttavat osapuolet voivat ryhtyä myös sopimussuhteeseen. 
Esimerkiksi maagisessa kulttuurissa omaa hyötyä tavoi- 
teltaessa ovat luonteenomaisia määräaikaiset sopimukset 
ihmisen ja jonkun yliluonnollisen edustajan välillä, mil- 
lä usein on kristinuskon kannalta katsottuna demoninen 
sävy. Esimerkiksi saduissa ja tarinoissa tällaiset sopimuk- 
set voidaan solmia jopa juridisella tarkkuudella, ja niis- 
sä voi esiintyä inhimilliseen toimintaan liittyviä käsitteitä 
kuten takuu. Lisäksi sopimuksista saatetaan etsiä sopivia 
”porsaanreikiä” tai toista osapuolta pyritään muulla tavoin 
pettämään. 

Uskonnollinen suhdejärjestelmä eroaa tästä kaikin 
osin. Lotmanin mukaan uskonnollinen suhde on yksipuo- 
linen, siitä puuttuvat maagiset pakkokeinot, osapuolten vä- 
lillä ei ole psykologisia vaikutuskeinoja, eivätkä minkään- 
laiset rationaaliset sopimukset tule kysymykseenkään. Us- 
konnollisessa suhteessa voidaan vain alistua, ei manipuloi- 
da tai tinkiä. Fi ole muuta keinoa kuin toivoa korkeamman 
tahon armoa ja hyväntahtoisuutta. Ihminen voi antaa it- 
sestään kaiken, mutta hän ei voi olettaa siitä koituvan au- 
tomaattista hyvää. Toisin kuin maagisessa ajattelussa, hän 
ei voi katkaista suhdetta yksipuolisesti. Suhde on yhden- 
suuntainen ja hierarkkinen. Uskonnollisessa suhteessa 
keskeistä ovat opinkappaleista tulevat perusarvot, ja kuten 
Lotman korostaa, ne eivät voi olla ehdollisia tai sopimuk- 
sellisia. Siksi yhteys ei perustu merkkeihin vaan symbolei- 
hin. Tällöin poistuu mahdollisuus, että ilmaisu voidaan ir- 
rottaa sisällöstä esimerkiksi petoksen tai tulkinnan kautta. 

Kyseiset kaksi typologisesti erilaista suhdelogiikkaa 
esiintyvät tuskin koskaan puhtaina yhdessäkään uskon- 

nossa tai uskomusjärjestelmässä. Kuten Lotman on huo- 
mauttanut, läntisen maailman yhteiskunnallinen sopi- 
mukseen perustuva käsitemaailma juontuu roomalaiselta 
ajalta. Tuolloin alkuperäinen pakanallinen uskomusjär- 
jestelmä ja oikeusjärjestelmä eivät olleet ristiriidassa kes- 
kenään. Ortodoksinen kulttuuri on kuitenkin luonteel- 
taan toisenlainen. Jumaluuteen perustuvassa uskonnolli- 
suudessa kaikenlainen sopimuksellisuus on poissuljettua. 
Kahden suhdejärjestelmän vuosisatoja kestänyt etäisyys 
ei ole vielä nykypäivänäkään kuroutunut umpeen. Orto- 
doksisessa kulttuurissa rationaalisella länsimaisella sivii- 
lioikeudella on demoninen vivahde. Ortodoksinen oppi- 
järjestelmä muodostaa jo lähtökohdiltaan vastaväitteitä 
sallimattoman auktoriteetin. Kuten Lotman huomauttaa, 
venäläinen valtiollis-uskonnollinen järjestelmä ohjautuu 
samanaikaisesti symbolismista ja välttämättömästä prag- 
maattisuudesta.? 

Voidaan siis olettaa, että ortodoksisuus vaikuttaa min- 
kä tahansa kansanryhmän kulttuuriin toisin kuin länsi- 
mainen, etenkin uskonpuhdistuksen jälkeinen perinne. 
Länsimaissa maaginen suhdejärjestelmä on aikojen ku- 
luessa heikentynyt tai vain sulautunut modernisuuteen, 
mihin syynä ovat sekä valistusajan vaikutus että jo maini- 
tut kulttuurisesti erilaiset lähtökohdat. Setoista, vatjalai- 
sista ja inkerikoista (mutta myös muista monista Venäjän 
pienistä kansoista) puhuttaessa on syytä koko ajan pitää 
mielessä, että kyseessä ovat sekä venäläisen valtakulttuu- 
rin että ortodoksisuuden kannalta perifeeriset kansat, jot- 
ka ovat olosuhteiden pakosta viljelleet omaa kulttuuriaan 
ortodoksisuuden ja venäläisen valtakulttuurin keskellä 
nykypäiviin asti. Kun Kiovan Venäjä valitsi vuonna 988 
kristinuskon, koko kulttuurialue julistettiin samalla ideo- 
logis-poliittisesti kuuluvaksi kristilliseen maailmaan. Se 
ei kuitenkaan merkinnyt tuolloisten venäläisten ruhtinas- 
kuntien asujaimiston äkillistä kääntymistä uuteen us- 
koon. Kristillistäminen tapahtui asteittain seuraavien 
vuosisatojen kuluessa. 

Läntinen kirkko purki aggressiotaan kansankulttuurin 
elinvoimaista maagisuutta kohtaan viimeksi noitavaino- 
jen aikana. Ehkä jotain samanlaista oli Venäjän vanha- 
uskoisiin kohdistuvassa vainossa, joka alkoi Nikonin re- 
formaatiosta 1600-luvun puolivälissä ja jatkui seuraavien 
vuosisatojen aikana. Poliittisen päämäärien lisäksi tarkoi- 
tuksena oli hajaantumassa olevien uskonnollisen elämän 
sääntöjen yhtenäistäminen ja kreikkalaiskatolisen alku- 
peräisen uskonnollisen perinteen palauttaminen." Lisäk- 
si ortodoksisuutta haluttiin vahvistaa puolipakanallisen 
kansanuskon elinvoimaa ja luovuutta vastaan. Mutta 
näyttää silti siltä, että usein ortodoksikirkko on, jos ei de 
jure niin ainakin de facto, katsonut läpi sormien kansan- 
uskoa sen eri muodoissa. 

Ortodoksisten luostarien ja muiden uskonnollisten 
keskusten sekä kansanomaisen usein olemukseltaan esi- 
kristillisen uskonelämän välille on syntynyt omalaatuinen, 
molemminpuolisesti salliva suhde, jota on pidetty yllä so- 
siaalisen yhteenkuuluvuuden nimissä. Malli on toiminut 
vuosisatoja nykypäiviin asti myös itämerensuomalaisten 
pienten kansojen ortodoksisessa kansankulttuurissa. Ky- 
seessä ei kuitenkaan ole länsimaisessa mielessä demo- 
kraattinen symbioosi tai niin sanottu kansankirkko. Uskon- 
non avulla imperiumi on pyrkinyt kontrolloimaan ja har- 
joittamaan yhtenäistävää kansallispolitiikkaa sallien ja 
muotoillen ”omien kansojen” esikristillisiä käsityksiä ja 
käytäntöjä. Samalla on haluttu torjua länsimaisen yhteis- 
kuntajärjestyksen demoniseksi koettu valistunut ihmis- 
keskeisyys. 

Ortodoksisuus yhdisti kirkolliseen uskonnollisuuteen 
pakanuuden elementtejä pehmeämmin kuin siviilioikeu- 
teen perustuva maailmankuva. Kysymys on näiden il- 
miöiden alkuperästä. Venäjän imperiumin sisäinen orto- 
doksinen ”omien kansojen” pakanuus näyttää siedettä- 
vämmältä kuin länsimainen elämäntapa. Venäläisen kult- 
tuurin alueella esiintyvä jyrkkä jako korkean ja matalan 
välillä ei lotmanilaisessa mielessä aseta vastakkain uskon- 
nollisuuteen ja maagisuuteen perustuvaa suhdetyyppiä. 

Jako perustuu kaiken kattavaan kollektiiviseen yhteiskun- 
nalliseen konsensukseen. Ortodoksisuudessa kirjallinen 
kulttuuri ei ole koskaan koskettanut kansankulttuuria sii- 
nä määrin kuin esimerkiksi pohjoismaisessa luterilaises- 
sa kulttuurissa. Erityisen hyvin tämä näkyy raja-alueiden 
kansojen kuten setojen, vatjalaisten ja inkerikkojen koh- 
dalla. 

Korkean ja matalan tematiikka johdattaa kysymään, 
missä määrin hierarkkisuus kuuluu kansankulttuurin 
olemukseen. Patriarkaalisessa talonpoikaisessa yhteiskun- 
nassa sukupuoleen, ikään ja sukulaisuussuhteisiin perus- 
tuvat yhteiskunnalliset erot näyttävät olevan välttämättö- 
miä. Yhteiskunnan kerroksellisuus on ilmeisesti sisään- 
rakennettu maatalouteen ja karjankasvatukseen perustu- 
vaan kulttuurimuotoon, ja kerroksellisuudesta johtuva vä- 
lineiden, omaisuuden ja vaurauden tehokkaampi käyttö 
on myös ollut perustana sääty-yhteiskunnan kehittymi- 
selle. 

Tässä mielessä eteläiset itämerensuomalaiset kansat, 
joihin kuuluvat myös vatjalaiset, inkerikot ja setot, erottu- 
vat idempänä ja pohjoisessa asuvista suomensukuisista 
kansoista, etenkin karjalaisista ja vepsäläisistä. Viimeksi 
mainittujen kansojen keskeisenä talousmuotona on ollut 
metsästys ja kaskiviljely, mistä johtuen väestön ortodoksi- 
suudessa esiintyy toisenlaisia sukupuoleen ja yhteiskun- 
nalliseen järjestykseen liittyviä painotuksia. Näillä kansoil- 
la luontosuhde on ollut keskeisessä roolissa, ja siksi kris- 
tillisiä pyhimyksiä on omaksuttu yliluonnollisiksi apulai- 
siksi ja partnereiksi." Maataloudesta elävillä kansoilla taas 
hierarkkisuus ja mystillisyys suuntautuvat enemmän yh- 
teisölliseen elämään eikä niinkään luontokeskeiseen pai- 
kalliseen uskonnollisuuteen. Korkeakulttuurisesta orto- 
doksisuudesta on omaksuttu uusia käsitteitä, jotka ovat su- 
lautuneet vanhoihin tapoihin. Monipuolisemman maan- 
viljelyksen omaksuneiden sekä tiiviimmin ja lähempänä 
valtakeskuksia asuvien kansojen historiallinen muuttu- 
minen on ilmeisesti tässä mielessä ollut nopeampaa ja 
voimakkaampaa. 

Setoilla Petserin luostarin uskonnollisella vetovoimal- 
la on ollut merkittävä vaikutus. Venäjän rajaseudulla asu- 
vana ja siten ortodoksisuuden kannalta marginaalissa 
olevana kansana setot ovat voineet ammentaa ortodoksis- 
ta korkeakulttuuria suoraan yhdestä sen keskeisestä läh- 
teestä. Inkerinmaan kansoille taas globaalina keskuksena 
on viimeisten kolmensadan vuoden aikana ollut suurkau- 
punki ja keisarillinen metropoli Pietari. Sen kautta vatja- 
laiset ja inkerikot, kuten myös inkerinsuomalaiset, ovat 
joutuneet modernin maailman globaaliin ja kohtalokkaa- 
seen imuun. Pietari on tarjonnut uusia elinkeinoja, mutta 
myös säteillyt korkeakulttuuria laajalle ympärilleen. Yh- 
täältä se on pyrkinyt kontrolloimaan asukkaitaan, toisaal- 
ta taas se on antanut vaikutteita kansalaisten omaehtoi- 
seen uskonnolliseen liikehdintään. 

Setot, vatjalaiset ja inkerikot ovat viime vuosisatoina 
olleet ennen kaikkea maanviljelijöitä. Lauri Hongon mu- 
kaan maanviljelysasteella oleville kansoille on tyypillistä 
dualististen aatteiden leviäminen tai omaksuminen. Har- 
monisesta luontosuhteesta on siirrytty yhä enemmän ih- 
miskeskeiseen elämäntapaan, jossa ”korkea” sfääri on yhä 
enemmän ruvennut vaikuttamaan omaan olemassaoloon 
ja elämäntavan perusteisiin: se on ollut rikkaampaa, he- 
delmällisempää ja inhimillisesti houkuttelevampaa. Maa- 
ilma on muuttunut yhä enemmän horisontaalisesta avau- 
tuneisuudesta vertikaalisesti hierarkkiseksi. Myös tässä 
ovat luontoa lähellä oleva elämäntapa ja sen päälle tullut 
ortodoksinen kulttuuri lähentyneet ja etsineet sopivaa 
symbioosia. 

Perinteisessä elämänmuodossa vanha suomalais-ugri- 
lainen luonnonläheisyys sekä oletettavasti jo nomadiajoil- 
ta peräisin oleva paikkatietoisuus ja animistinen luonto- 
suhde ovat rinnastuneet ja kietoutuneet ortodoksisuudes- 
ta peräisin olevaan korkeakirkolliseen hierarkkisuuteen. 
Kristilliset kylvämisen ja sadonkorjuun symbolit ovat yhä 
enemmän alkaneet koskettaa paikoillaan pysyttelevää 
maanviljelijää. Samalla hänen aikaisempi sitoutumisen- 
sa luontoon on heikentynyt. Talonpoikainen oman edun 

tavoittelu on tässä kohdannut kristillisen rakkauden ope- 
tuksen. Kirjoituksettomassa kulttuurissa tämä on tuotta- 
nut perinteeseen mielikuvituksellisia apokryfisiä muoto- 
ja, jotka sisällöltään ovat voineet muistuttaa pakanallisia 
arkkityyppejä. Samalla on kuitenkin käytetty kansanomai- 
sia kristillisiä symboleja ja korostettu seurakuntaan kuu- 
lumista sekä tsaarin tai valtaherran ylivaltaa, jotka itses- 
sään näyttävät ortodoksisuudessa toimivan turvallisuu- 
den takaajina. 

Mainittujen ja uudempienkin tunnusten alla on voi- 
nut helposti toteuttaa vanhoja esikristillisiä käytäntöjä ja 
rituaaleja. Koska ne sisältävät kristillistä symbolismia, on 
kirkko käytännössä joutunut sallimaan ne. Vaikka analyyt- 
tisyys on ortodoksiselle mielelle vierasta, ortodoksisuus 
on tarjonnut perifeerisille kansoille paremman mahdol- 
lisuuden pysyä asuinsijoillaan ja taannut perinteiden säi- 
lymisen tai ainakin perinteiseen elintapaan liittyvien sym- 
bolien sopeuttamisen. 1900-luvun venäläinen kommu- 
nismi jatkoi käytännössä tätä symbolista yhteydenpito- 
tapaa vallan ja ihmisten välillä. Modernin yhteiskunnan 
ja edistyksen saavutukset kuten lukutaito ja tieteellis-teol- 
linen vallankumous esitettiin enemmänkin uskonnosta 
tuttuna suggestiivisena kertomuksena, johon oli mahdol- 
lista liittyä mutta jonka kyseenalaistaminen oli mahdo- 
tonta. 

Meidän ajallemme säilyneessä setojen, vatjalaisten ja 
inkerikkojen kansankulttuurissa on yhä vivahteita mennei- 
syydestä. Ne eivät ilmene vuosituhansia vanhoina ”puh- 
taina” ilmiöinä, kuten voisimme stereotyyppisesti olettaa, 
vaan omanlaisenaan länsimaailmalle vieraampana yhdis- 
telmänä, jossa vanhan ja uuden, korkean ja matalan, sivis- 
tyneen ja sivistymättömän, uskonnollisen ja maagisen voi 
peruselementeistä tunnistaa. Ortodoksinen kansankult- 
tuuri ja sen kansalliset erityispiirteet voivat vain joko ihas- 
tuttaa tai vihastuttaa ulkopuolista tarkkailijaa. 

Kansankulttuurin identiteetit 
ja niiden lähteet 


Ortodoksista kansankulttuuria tarkasteltaessa on tärkeää 
tunnistaa myös setojen, vatjalaisten ja inkerikkojen omat 
itsemäärittelyt: keinä ihmiset kollektiivisesti pitävät it- 
seään ja millä symboleilla se näytetään. Ihmisen kulttuu- 
rinen tausta ja sen kuvaamisessa käytetty kieli määrittää 
yleisemminkin hänen käsityksiään itsestään ja ympäris- 
töstään. Määritteleekö ortodoksisuudesta vaikutuksensa 
saanut kansankulttuuri itsensä, ryhmänsä ja etnoksensa 
eri tavalla kuin länsimainen? Millaisia ovat olleet erilaiset 
identiteettikerrostumat ja mitä ovat niiden lähteet? 

Läntisestä näkökulmasta kansat nähdään tavallisesti 
kansallisvaltion kautta. Euroopassa kansakunnan (engl. 
nation) käsite voi olla niin itsestäänselvä, että jokapäiväi- 
sessä ajattelussa valtiottomien kansojen ja kielten olemas- 
saolo sivuutetaan tai unohdetaan. Yhteiskunnan maallis- 
tuminen on antanut tähän oman lisänsä. Aikaisemmin 
yhteisöllisyyden lähteenä toiminut uskonto (jos sitä oli) 
on korvautunut siviiliyhteiskunnallisilla tekijöillä. 

Oletus, että moderni länsimainen kansallistunne toi- 
misi Venäjän pienten kansojen yhteisöllisyyden lähteenä, 
voi olla ennenaikaista tai jopa täysin harhaanjohtavaa. 
Vaikka viime aikoina tällaisesta on ollut viitteitä, ei näissä- 
kään tapauksissa voi olla huomaamatta kansallistunteen 
erilaista syntyhistoriaa ja sen paikkaa Venäjän valtiollises- 
sa kontekstissa ja ideologiassa. On hyvin vaikeaa odottaa 
ihmisiltä selkeää käsitystä kansallisuudestaan, jos heillä 
ei ole olemassa sen edellyttämää historiallista kokemusta. 
Niinpä setoilla, vatjalaisilla ja inkerikoilla nivoutuvat yh- 
teen äidinkieli, uskonnollinen yhteenkuuluvuus, valtiollis- 
poliittinen tausta, historiallinen kokemus, asuinalueen 
käsite ja muut mahdolliset yhteisön identiteetin lähteet 
juuri heille ominaisilla tavoilla. 

Viime vuosisadan aikana setojen kulttuurinen asema 
ja kehitys sekä identiteetin määrittelyn muuttuminen ovat 
epäilemättä olleet erilaista kuin vatjalaisilla ja inkerikoilla. 

Tärkein minuuden määrittely näkyy itsestä käytettävissä 
nimityksissä. Erityisen kuvaavia ovat myös ulkopuolisten 
antamat etnonyymit. Setu/seto-nimen yhtenä tulkinta- 
vaihtoehtona on 'sellainen' tai ”toisenlainen': historialli- 
sesti siinä on halveksuva sävy. Setoille kielellisesti läheis- 
ten etelävirolaisten kielenkäytössä setu on ollut pilkkani- 
mi vielä viime aikoihin asti. Samoin halventava on ”oi- 
keiden” venäläisortodoksien aikaisemmin käyttämä puoli- 
uskoiset (viroksi pooleusulised, venäjäksi poluvertsy). Nimi- 
tys juurtui julkiseksi etnonyymiksi ja modernisoitumis- 
kehityksen myötä myös setojen itsensä käyttämäksi nimi- 
tykseksi. Osaltaan etnonyymin käyttöönottoa saattoi tu- 
kea virolaissivistyneistö 1800-luvun puolivälistä lähtien. 
Etnonyyminä sana esiintyy nykyäänkin virolaisessa me- 
diassa, ja sitä käyttävät myös setot itse. 

Tietoja setojen itsensä käyttämistä kansanomaisista 
nimityksistä ei juuri ole. Syynä on ilmeisesti heidän mo- 
nipolvinen historiansa. Nykyisten setojen asuinalue muo- 
dostui puskurivyöhykkeeksi idän ja lännen välisissä so- 
dissa, ja alueelle pakeni eri aikoina ihmisiä monesta 
suunnasta. Siksi kaikenlainen ”toisenlaisuus” muodostui 
setojen itsensä määrittelyn perustaksi. On hyvin todennä- 
köistä, että juuri ortodoksisuus ja sitä tukeva valtiollinen 
politiikka auttoivat muodostamaan toisenlaisuuden syn- 
teesin. Muodoltaan ja symboliarvoltaan oikeanlainen osal- 
listuminen imperiumin uskonelämään (vaikka vain ”puo- 
liuskoisena”) mahdollisti oman elinvoimaisen kulttuurin 
synnyttämisen ja kehittämisen. Sen olemus alkoi muut- 
tua vasta 1900-luvun alussa, kun alue liitettiin moder- 
niin virolaiseen kulttuurikokonaisuuteen. Tästä seurasi 
alueen sivistystason nousu ja maallistuminen. 

Setot ovat käyttäneet itsestään myös ilmausta Ruotsin 
kansa (vir. Rootsi rahvas). Ilmeisesti Ruotsin 1600-luvun 
suurvalta-ajan peruna — Ruotsi hallitsi tuolloin Liivinmaa- 
ta, joskaan valta ei ulottunut Setomaalle asti — setot liittä- 
vät itsensä läntiseen maailmaan Ruotsin kuninkaan ala- 
maisina. Ilmauksesta ei selviä, millä perusteilla Ruotsiin 
on haluttu sitoutua. Kuitenkin kyseessä näyttäsi olevan 

asettuminen oppositioon suhteessa Venäjän valtioon tai 
venäläisiin sekä ortodoksiseen kulttuuriin ja ideologiaan. 
Setojen asuinalueella kuten muuallakin Virossa sijaitse- 
vat, kansanomaisesti ”ruotsalaisuuteen” liitetyt kohteet 
kuten vanhat hautauspaikat ja kiviristit ovat itse asiassa 
varsinaista 1600-luvun Ruotsin suurvalta-aikaa vanhem- 
pia. Virossa ne ovat peräisin vähintään katoliselta ajalta 
tai ne ovat vieläkin varhaisempia, mikäli ne liittyvät aikai- 
sempaan väestöön.'* Kyseessä saattaakin olla monin pai- 
koin Pohjois-Euraasiassa tunnettu ajatus ”muinaiskan- 
sasta” tai ”esi-isien kansasta”. Monet pohjoiset suoma- 
lais-ugrilaiset kansat samoin kuin pohjoisvenäläiset yh- 
distävät vanhoja hautapaikkoja ja muitakin luonnosta löy- 
tyviä kulttuurikohteita alueella aikaisemmin asuneisiin 
kansoihin, esimerkiksi tšuudeihin ja ves-kansaan. Toi- 
saalta heitä pidetään kaukaisina sukulaisina, toisaalta vie- 
roksutaan etenkin pakanuutensa vuoksi. 
Pohjoisvenäläiset mainitsevat tällaisina ”esikansoina” 
aikaisemmat sotilaspoliittiset viholliset liettualaiset ja 
puolalaiset (panit). Setojen ja myös vatjalaisten perin- 
teessä elävä ruotsalais-yhteys on saattanut toimia viittee- 
nä esikristillisiin juuriin, joista myöhemmin ortodoksi- 
suuden omaksumisen myötä on haluttu sanoutua irti. Ky- 
seessä on historian kuluessa ajoittain ilmennyt kulttuuri- 
nen toiseus. Tämä on tyypillinen piirre venäläisessä kult- 
tuuriperinnössä, jossa usein mainitaan konkreettisesti 
jokin esi-isien kansa. Samalla tämän katsotaan kuuluvan 
menneisyyteen tai ei-todellisuuteen, sillä juuri ortodok- 
sisuuden omaksuminen on saanut aikaan sen, että ruot- 
salaista protestanttisuutta tai Puola-Liettuan tapauksessa 
katolisuutta pidetään ei-kulttuurisena tai ”vääränä”. 
Setojen perinteessä esiintyy myös muita etniseen vas- 
takkainasetteluun viittaavia piirteitä. Vanhojen sotaan liit- 
tyvien kansanlaulujen lyyris-eeppisissä naisten esittämi- 
sissä kvasikertomuksissa tehdään selvä ero sekä venäläi- 
siin että ugalalaisiin. Jälkimmäisessä on kyse muinaisesta 
etelävirolaisesta heimosta, mutta sillä on saatettu tarkoit- 
taa virolaisten lisäksi myös vihollisena pidettyä Saksalaista 

ritarikuntaa. Setojen vanhemmista kansanperinnekerros- 
tumista voidaankin nähdä oman identiteetin kehityshis- 
toria. Alkuvaiheessa he ehkä lähestyivät ortodoksista ve- 
näläisyyttä mutta samastumatta tai sulautumatta siihen. 

Setoista vain pieni osa asuu nykyään Venäjällä. Heitä 
pidetään muinaisen Pihkovan tšuudien jälkeläisinä, joi- 
den historialliset suhteet virolaisiin ovat olleet löyhiä. Ve- 
näläistutkijoiden Aleksejevin ja Manakovin mukaan ”Pih- 
kovan alueen Petserin rajonin seto-venäläinen etnokult- 
tuurinen alue on hävinnyt täysin ja seto-virolainen alue 
säilynyt on vain Virossa”.?* Säilymistä on edesauttanut 
maailmansotien välinen virolainen koulutus- ja kulttuuri- 
politiikka. Viron itsenäistyttyä vuonna 1991 ja tätä seuran- 
neiden pitkien rajaneuvotteluiden jälkeen monet Venäjän 
puolelle jääneet setot valitsivat 1990-luvun lopulla mie- 
luummin muuton Viroon kuin Venäjälle jäämisen, mikä 
myös kertonee heidän omista etnokulttuurisista mielty- 
myksistään. 

Setojen modernisoituminen ja emansipaatio alkoi Vi- 
rossa, ja prosessi on muovannut myös heidän ortodoksis- 
ta kansankulttuuriaan. Virossa alettiin 1900-luvulla kiin- 
nittää huomiota setojen vanhempaan kansanlauluun ja 
sen erityiseen sointiin, (naisten) kansanpukuihin sekä eri- 
tyisesti tunnusomaisiin suuriin hopeasolkiin ja rahakoris- 
teisiin sekä tekstiilikäsitöihin. Myös setojen kansallis- 
eepos Pekko syntyi modernin virolaisen kansankulttuu- 
rin vaikutuksen myötä tai sen rinnalla. Samalla alkoivat 
hahmottua setojen kansallinen sivistyneistö ja etnopoli- 
tiikka.” Toisaalta virolaiset eivät juuri ole lähemmin tu- 
tustuneet setojen kansankulttuuriin, sen sukusidonnai- 
seen yhteisöllisyyteen ja siitä tuleviin representaatioihin 
kuten muistamistapoihin. Kulttuurin ortodoksisuudesta 
nähdään usein vain päällyskerros tai eksotiikka. 

Setojen kulttuurin hyväksyminen ja etenkin setojen 
liittäminen virolaiseen kansalliseen kulttuuriin on ollut 
hyvin valikoivaa ja arvottavaa. Emansipoituminen ja neu- 
vostoajalta lähtien alkanut maallistuminen ovat johtaneet 
siihen, että ortodoksisuuden osuus setojen kulttuurissa 

on koko ajan vähentynyt. Silti juuri kyseisiä ”itäisiä” tun- 
nuksia pidetään nyky-Virossa vahvimmin setoille ominai- 
sina, ja ne ovat virolaisille helpommin ymmärrettävissä. 

Yllä esitetyt huomiot setoista tarjoavat hyvän vertailu- 
kohdan Inkerin kansojen itsemäärittelyihin ja ortodoksi- 
suuteen. Näyttää siltä, että myös vatjalaisten etnonyymi 
on muiden antama. Taustalla on balttilaina, joka alku- 
jaan on voinut merkitä paljon nykyistä kulttuuria laajem- 
paa asujaimistoa. Vadja/vai/vaig -kantaisten nimitys- 
ten rinnalla vatjalaiset käyttävät itsestään nimitystä maa- 
väki (maavätsi) ja kielestään maa(kieli) (maassi pajatama). 
Myös virolaisilla on samantapaisia nimityksiä itsestään. 
Tämä voikin viitata yhteiseen alkuperään pohjoisvirolais- 
ten kanssa. Viron varhaiskulttuurissa maalaisuus oli vas- 
takohta kaupungin ja kirkon yläluokan vieraskielisyydelle. 
Vaikka virolaisten ja vatjalaisten asuinalueiden ydinosat 
erkaantuivat toisistaan keskiajalla, ei ole mahdotonta, että 
maaväellä tarkoitettiin elämäntavan lisäksi erottautumis- 
ta venäläisestä yläluokasta, jota edusti aluksi Novgorodin 
ja myöhemmin etenkin 1500-luvulta lähtien Moskovan 
ylivalta ja sen mukanaan tuoma ortodoksisuus. 

Myös inkerikot (inkeroine, ižora, ižoralaine) ja karjalai- 
set (karjalain) ovat käyttäneet itsestään nimitystä maaväki. 
Vaikka inkerikot ovatkin muuttaneet Inkerinmaalle vasta 
vatjalaisia myöhemmin, heidän maaväki-käsityksellään 
voi kansankulttuurin näkökulmasta olla sosiaalisen ase- 
man lisäksi myös ideologis-uskonnollinen merkitys. Hei- 
dän etnonyyminsä liittyy ilmeisesti talonpoikaiseen pysy- 
väisasutukseen, ei kuitenkaan alueellisessa vaan animisti- 
sessa mielessä. ”Maan ihmisillä” on voinut olla suorempi 
ja alkuperäisempi suhde esimerkiksi paikan henkiin. Si- 
ten he ovat voineet asettaa itsensä vastakkain esimerkiksi 
myöhempien muuttajien — suomalaisten, venäläisten tai 
saksalaisten kanssa ja alkujaan myös valtauskontoa edus- 
tavan ortodoksisuuden kanssa. Vaikka tutkimuksissa ja 
kirkon asiakirjoissa esikristillisyys ja pakanuuden osuus 
ortodoksisessa kyläuskonnossa mainitaan toistuvasti, mei- 
dän ei tulisi synkretismin nimissä unohtaa kulttuurissa 

olevia ei-kristillisiä juuria, varsinkin kun tosiasiallinen 
käännyttäminen alkoi vasta 1500-luvulla. 

Inkerinmaan kulttuurialueen historia liittyy Viron ja 
Liivinmaan? 1600-luvun ruotsalaisaikaan, ja myös vatja- 
laiset tuntevat nimityksen ruotsalainen kansa’. Vatjalais- 
alueella tunnetaan myös ruotsalaisiin liittyviä paikkoja ja 
setoiltakin tuttuja historialliseen venäläisten ylivaltaan liit- 
tyviä esikansateorioita. Kaprion linnasta ja ruotsalaisten 
nopeasta paosta kertovien tarinoiden yhteydessä maini- 
taan, että ruotsalainen miekka jää näkyviin eli ilmaistaan 
toive Ruotsin vallan paluusta. Sama toive on esiintynyt 
myös virolaisessa vastaavasta ajasta kertovassa kansan- 
perinteessä. Vatjalaisten esi-isien sotasankaruusmuistoja 
on säilynyt myös Fjodor Tumanskin kuvauksessa Pietarin 
kuvernementin alueelta 1700-luvun lopulta.?* 

Edellä mainitusta huolimatta ortodoksisuus on vaikut- 
tanut vatjalaisten ja inkerikkojen kulttuuriin kauan. Orto- 
doksisuuden ilmentymänä voidaan pitää esimerkiksi sitä, 
että 1600-luvulla sotien ja muiden katastrofien seurauk- 
sena vatjalaiset ja inkerikot pakenivat juuri itään. Tuolloin 
lähes tyhjenneelle alueelle muutti luterilaisia suomalai- 
sia.” Ortodoksisuuden omaksumisen syvyydestä kertoo 
esimerkiksi se, että eräs kertoja sanoi vuonna 1942 Paul 
Aristelle olevansa venäläinen juuri uskonnollisen kuulu- 
vuutensa kautta. Toisaalta vatjalaiset ovat halunneet, itäis- 
ten setojen tavoin, erottautua venäläisistä ja muista mo- 
nikulttuurisen Inkerinmaan kansoista. Vielä 2000-luvun 
alussa eräs vatjalainen kielenopas korosti kansansa hyvää 
työmoraalia verrattuna venäläisten leväperäisyyteen.? 

Paul Ariste oli hyvin kiinnostunut vatjalaisesta kulttuu- 
rista ja kansanuskosta. Hän teki kenttätöitä vatjalaiskylis- 
sä monina kesinä vuodesta 1942 lähtien, etenkin 1960- 
luvulla. Kielinäytteiden keräämisen lisäksi Ariste oli kiin- 
nostunut vanhempien kielenoppaiden vanhakantaisesta 
maailmankuvasta, uskomuksista, kansanlääkinnästä, käyt- 
täytymisestä metsässä ja muusta kansanperinteestä ja et- 
nografisesta aineistosta. Päiväkirjoissaan hän kuvaa usein 
vatjalaisten vanhaa maailmankuvaa, joka hänen mukaan- 

sa ilmeni etenkin esikristillisissä maailmansyntytarinois- 
sa ja neuvostoaikaa edeltäneissä elämäntavoissa.? Aris- 
ten pyrkimys ”puhdistaa” vatjalainen perinne kaikesta ve- 
näläisestä ja kristillisestä vaikutuksesta ja löytää sille alku- 
muoto muistuttaa suomalaisten kareliaanien pyrkimyk- 
siä 1900-luvun alussa. 

Tästä huolimatta yksikään Aristen kielenoppaista ei 
kuvaile suoraan maailmankuvansa kristillisiä tai ei-kristil- 
lisiä, pakanallisia tai ortodoksisia periaatteita. Käytännön 
elämässä näillä analyyttisillä erotteluilla ei ollut minkään- 
laista sijaa, pikemminkin tehtiin huomioita oman totu- 
tun elämänpiirin ulkopuolisesta maailmasta, elämän- 
tavaltaan vieraista ihmisistä ja neuvostojärjestelmän seka- 
sorrosta, viereisen kylän inkerinsuomalaisen väen ”suo- 
malaisesta kirkosta” tai jopa Paul Aristen paikallisista erot- 
tuvasta ulkonäöstä ja pukeutumisesta. Kielenoppaiden 
ja Aristen välisissä suhteissa oli ortodoksisuuden pinnan 
alla empatiaa kielellisesti läheisten mutta kulttuurisesti 
erilaisten ihmisten välillä. 

Vaikka Ariste itse oli ortodoksi, hän toi matkoillaan 
vatjalaiskyliin uusia näkemyksiä ja arvoja ja myös muok- 
kasi huomattavasti 1900-luvun puoliväliin asti säilynyttä 
vatjalaista identiteettiä. Vatjalaisten parissa Ariste esitteli 
ja korosti ortodoksisessa kulttuurissa vähäteltyjä tai tor- 
juttuja puolia kuten kansallistunnetta tai sukulaiskanso- 
jen välistä heimotunnetta. Tällä tavoin hän muutti viimei- 
set omakieliset vatjalaiset modernissa mielessä vatjalai- 
suuden kantajiksi — tällaista näkemystä ei kansan histo- 
riassa vielä koskaan aiemmin ollut esiintynyt. 

Vaikka vatjalaisten etniset revitalisaatiopyrkimykset 
jatkuvat tänäkin päivänä, poikkeavat ne sekä kielellisesti 
että hengeltään Aristen aikaisesta ideologiasta. Nykyään 
hankkeeseen osallistuu pääasiallisesti vatjalaisten venäjän- 
kielisiä jälkeläisiä tai muuten asiasta kiinnostuneita. He 
tukeutuvat usein sellaisiin käsityksiin ja kuvitelmiin vat- 
jalaisuudesta, jotka periytyvät ennemminkin yleisistä ve- 
näläisistä ja ortodoksisista lähteistä kuin yhden pienen 
kansan entisestä etnisestä todellisuudesta.3* 

Runolaulukulttuurin kerrostumat 


Setojen, vatjalaisten ja inkerikkojen vanhojen laulujen ru- 
nokieli, esitystapa ja laulujen sisällöt tarjoavat mahdolli- 
suuden kuvata näiden kansojen kulttuurisia eroja. Laulu- 
tekstien analyysin sijaan voi kuitenkin kysyä, miten lau- 
lut ovat muodostuneet ja mitä ne merkitsevät kansoille 
itselleen. Kyseessä on yli sadan vuoden aikana tallennettu 
todella laaja, suurimmaksi osaksi teksteinä muistiin mer- 
kitty aineisto, jota voidaan tässä vain lyhyesti käsitellä. 

Ei ole epäilystäkään, etteikö näiden kansojen lauluissa 
esiintyisi jälkiä tallennusajan kansanlaulukulttuuria edel- 
täneestä ajasta. Mennyt aika näkyy lauluissa mytologisina 
teemoina tai oikeammin niiden fragmentteina. Esimer- 
kiksi setoilla laulujen alussa voi esiintyä vakiintuneena 
jaksona kuvaus suuresta puusta — koivusta, tammesta tai 
vaahterasta, jonka juurten alla virtaa joki ja jonka latvassa 
paistaa aurinko. Vaikka laulut eivät käsittele kosmologi- 
sia teemoja, voimme tunnistaa kansainvälisen myyttisen 
maailmanpuun tiivistetyn kuvauksen. Setojen lauluihin 
verrattuna Inkerinmaan lauluissa esiintyy pidempi van- 
hakantainen maailmansyntymyytti, jossa maailma syntyy 
linnun munasta. Kyseessä on aikoinaan tunnettu kosmo- 
loginen selitys kaiken synnystä. 

Muitakin samanlaisia laajalti tunnettuja mytologisia 
kosmologisia teemoja esiintyy esimerkiksi lauluissa, jos- 
sa mies tappaa suuren myyttisen eläimen tai kaataa suu- 
ren (maailman)puun. Laulujen uskonnollis-fenomeno- 
loginen kulttuurisankari, ”tulokas”, merkitsee entisen 
maailmankierron päättymistä ja uuden alkua. Tapetusta 
suuresta härästä tai siasta ja kaadetusta puusta tehdään 
tavallisesti jotain — materia kierrätetään uudeksi maail- 
maksi. Ideologisista muutoksista huolimatta nämä myto- 
logiset teemat ovat säilyneet vuosituhansia. Ne ovat hyviä 
esimerkkejä kansankulttuurin jatkuvuudesta, jossa suul- 
linen kulttuuri on tallentanut ja säilyttänyt ikivanhaa sa- 
malla uudistuen ja luoden uusia merkityksiä. 

Laulujen toistuviksi teemoiksi eli mytologeemeiksi 
muuttuneet myytit ovat siirtyneet ortodoksisuuden seu- 
lan läpi vanhasta uskomusjärjestelmästä talonpoikaiskult- 
tuuriin. Joissain tilanteissa ne ovat ilmeisesti säilyttäneet 
vanhan rituaalisuutensa (kuten esimerkiksi muna-sym- 
bolit pääsiäisenä tai kaikenlaiset hedelmällisyyteen liitty- 
vät esikristilliset tavat), mutta useimmiten ennen totena 
pidetystä on yleisesti tullut fiktiota tai lyriikkaa; ne ovat 
tehneet tilaa uusille kilpaileville selitysmalleille. 

Vanhoissa lauluissa esiintyy teemoja ja aihelmia, jotka 
ilmeisesti kuvaavat joskus käytössä olleita käsityksiä tai 
ajan suodattamia heijastumia niistä. Esimerkiksi nyky- 
näkökulmasta sadunomainen laulu, jonka teemana on 
häviäminen tai etsiminen, voi periytyä Samanistisista tai 
noitauskoon liittyvistä rituaaleista. Setoilla on hyviä esi- 
merkkejä kadonneiden kotieläinten ja erityisesti kadon- 
neen veljen löytymisestä. Lauluissa kotoa kyntämään tai 
kalaan lähtenyt veli katoaa, ja veljeä etsimään lähtenyt sis- 
ko saa etsintäohjeita etenkin äidiltään. Matkallaan hän 
saa tietoja kadonneesta vastaantulevilta ihmisiltä tai kum- 
mallisista lähteistä kuten veljen hatulta, kylän karjalta, 
”vanhalta mieheltä, puhtaalta pojalta” (vanalt mehelt, puh- 
talt poisilt) ja muilta. Lopuksi käy ilmi, että veli on hukku- 
nut Piusaan, setojen ”maailmanjokeen”. Sisko onnistuu 
kuitenkin keskustelemaan veljensä kanssa, ja voi joissain 
toisinnoissa palauttaa veljen takaisin maan päälle esimer- 
kiksi solkensa avulla. Joissain toisinnoissa veljen pelasta- 
minen ei onnistu tai se tuntuu jo alusta lähtien mahdotto- 
malta. Tällaisissa tapauksissa vanha šamanistinen todelli- 
suus on alkanut väistyä kristillisen opetuksen edessä. 

Setojen, inkerikkojen ja vatjalaisten kuolemaan liitty- 
vät laulut sisältävät myös tällaisia siirtymiä tai käsitteellisiä 
vanhan ja uuden välisiä metadialogeja. Tapahtumapaikka- 
na on hauta, jossa tämänpuolisen maailman edustaja kes- 
kustelee kuolleen ja haudatun sukulaisen kanssa pyytäen 
häntä esimerkiksi nousemaan ylös. Laulujen taustalla 
näyttää olevan itkuvirsi: laulussa aivan kuin kuvataan itku- 

tilannetta ja käytäntöä, jossa yhteyden ottaminen ja ku- 
viteltu matka tuonpuoleiseen ovat täysin luonnollisia. 
Tavallisesti myös haudalle tuloa kuvataan jollain tavalla 
erityiseksi. Vatjalaisissa lauluissa voi tapahtua esimerkik- 
si niin, että keilapeliä leikkivät tytöt heittävät pelivälineet 
siten, että yksi niistä lentää hautausmaalle ja herättää vai- 
najan. Luonnonvoimat (myrskytuuli, ukkosen jylinä) tai 
niiden imitointi (pyyhkiminen, kolistelu, koputtaminen) 
ilmaisevat perinteisissä kertomuksissa ja tavoissa usein 
jonkinlaista diskursiivista muutosta. Kyseessä ei siten ole 
mikään runollinen sattuma vaan mytologeemi. 

Tällaiset kuolemaan liittyvät laulut eivät kuvaa haudas- 
ta paluuta vaan kuolleen tilapäistä herättämistä, keskus- 
telua hänen kanssaan ja tietojen vaihtoa sekä neuvon tai 
lohdutuksen saamista. Verrattuna veljen etsimismotiiviin 
kyseessä ei ilmeisesti olekaan Samanistinen substraatti. 
Selvästi esikristillisiä ovat kuitenkin laulujen sisältämä 
esi-isäkultti ja sen varsinkin ortodoksisuudessa värikkää- 
nä säilyneet muodot kuten muistelu haudalla ja vainajan 
rituaalinen itkeminen. Laulun haudalla käydyssä keskus- 
telussa kuollut veli voi pyytää siskoaan pidättelemään su- 
ruaan. Se on ortodoksisissa hautajaistavoissa yksi itkun 
edustaman kommunikaatiotyypin käytännöllisiä psyko- 
logisia tuloksia — yhteydenpito vainajan kanssa lievittää 
surun synnyttämiä jännityksiä. Laulussa veli voi pyytää 
siskoaan, että tämä takaisinkutsumisen sijaan muistaisi 
häntä perinteen mukaisesti, johon kuuluvat keitetyt mu- 
nat ja piirakat. 

Edellä mainitut mytologiset teemat ovat itämerensuo- 
malaisessa vanhemmassa lauluperinteessä yhteisiä ja 
ikään kuin riippumattomia jälkeenpäin omaksutuista kris- 
tillisistä muodoista. Silti voidaan huomata, että juuri orto- 
doksisten ryhmien kansanrunoissa on säilynyt eniten 
vanhakantaisia piirteitä. Esimerkiksi vanha itkuvirsiperin- 
ne on säilynyt karjalaisten ja vepsäläisten lisäksi myös se- 
toilla, vatjalaisilla ja inkerikoilla. Sitä esiintyy myös luteri- 
laisilla Inkerinmaan suomalaisilla, mutta ilmeisesti inke- 
rikoilta omaksuttuna.?? Vanhojen kansanrunojen osalta 

erot ovat samoin hyvin huomattavia. Kuten tiedetään, kar- 
jalaisten rikas eeppisten laulujen perinne muodostaa Ka- 
levalan perusaineksen, mutta myös Inkerinmaan runoilla 
oli osuutensa eepoksen synnyssä. 

Tässä mielessä onkin mielenkiintoista verrata virolais- 
ten ja setojen runolauluja keskenään. Samankaltaista van- 
haa lyyristä lauluperinnettä tavataan niin virolaisten, seto- 
jen kuin myös Inkerinmaan alueella. Virolaisten ja seto- 
jen lauluista vain pieni osa on niin sanottuja lyyris-eeppi- 
siä lauluja. Erityisesti balladien tulo on muuttanut ja hä- 
vittänyt naislaulajien vanhoja mytologisia tai eeppisiä tee- 
moja. Tästä huolimatta setojen laulujen taustalla voidaan 
havaita vanhoja käsityksiä. Toisin kuin virolaisessa lyy- 
ris-eeppisissä lauluissa, setojen laulussa kuvataan hyvin- 
kin monimutkaista suomalais-ugrilaisille yhteistä kolmi- 
kerroksista maailmaa — maanpäällisen lisäksi esiintyy tai- 
vainen ylinen ja Tuonelan alinen maailma. Muuten seto- 
jen laulujen uskonnollisuus näyttäytyy paljon kompleksi- 
sempana ja hienosyisempänä kuin virolaisissa lauluissa, 
joissa maailmankuva on muuttunut suhteellisen yksipuo- 
liseksi ja maalliseksi.3 

Vanhemmissa setojen lauluissa on vain vähän kristilli- 
siä teemoja. Apokryfiseen evankeliumiin viittaavia tekste- 
jä on vain muutamia. Sen sijaan esiintyy adaptaatioita: 
kristillisiä hahmoja, etenkin Jeesus ja Maria, on otettu 
jonkin vanhemman teeman kantajiksi. Oman ryhmänsä 
muodostavat olemukseltaan šamanistiset matkatarinat 
taivaiden taakse, Marian ja jumalien luokse. Niissä maas- 
ta kotoisin oleva, usein marginaalinen hahmo kuten orpo- 
lapsi lähtee yliseen ratkaisemaan jotain laajempaa maal- 
lista ongelmaa. Laulujen Jeesus ja Maria voivat myös esiin- 
tyä jumalparina perheineen ja sukulaisineen. Lauluissa 
on tavallista, että Marialla on kolme tytärtä ja Jeesuksella 
kolme renkiä. Pakanallisesta substraatista ja maagisista 
käytännöistä huolimatta setot eivät ole epäilleet uskonnol- 
lisuutensa aitoutta. Tällaisissa synkretistisissä tarinois- 
sa Jeesus ja Maria symboloivat ilmeisesti heitä itseään. 
Setojen perinne on tässä mielessä täysin ”puoliuskoista”. 

Kristillisyyden vaikutus näkyy kuitenkin arvojen vas- 
takkaistumisessa. ”Jeesuksen portille” joutumisen rinnak- 
kaismuotona mainitaan joskus myös ”pakanoiden ikku- 
na” ja sieltä pakeneminen. Jotkut vanhat mytologiset hah- 
mot ovat ilmeisesti aikojen kuluessa saaneet negatiivisen 
vivahteen ja demonisoituneet. Setoilla laulujen äijolane ei 
ole enää ukkonen tai taivaan maskuliininen yliolento vaan 
pikemminkin paholainen. Samanlaisen kehityksen on ko- 
kenut myös hahmo Edo ilma, päivä poiga (Edo ilman, päi- 
vän poika’), joka on muuttunut taivaallisesta toimijasta an- 
tagonistiseksi laulajaneitosen ahdistelijaksi — näin on käy- 
nyt myös virolaiselle Kalevipoegille. Tällainen arvottami- 
nen voi myös puuttua. Jo mainittu alinen kuvataan lau- 
luissa jonkun verran maan päällistä elämää vaivalloisem- 
maksi paikaksi, mutta se on silti jotain aivan muuta kuin 
kristillinen helvetti, jollainen esiintyy paikoin virolaisissa 
maaorjuutta kritisoivissa runolauluissa. 

Näyttääkin siltä, että vanhimmissa lauluissa on säily- 
nyt suuressa määrin maagiseen suhdejärjestelmään liit- 
tyvää kumppanuutta ja välitysluonnetta. Suhde tuonpuo- 
leiseen on setojen, vatjalaisten ja inkerikkojen lauluissa 
lopputuloksesta riippumatta avoin ja keskusteleva. Usein 
niissä esiintyy ennemminkin esikristillisiä valinnanmah- 
dollisuuksia ja leikillisyyttä kuin ideologista painetta ja 
uhkaa. Kristillinen vaikutus esiintyy lauluissa edustavim- 
millaan retorisissa muodoissa, joilla liikkeelle lähtenyt ti- 
lanne laukaistaan tai joissa nojaudutaan tuonpuoleisen 
huolenpitoon fatalistisesti. 


Rajaseutujen kansankulttuurit 


Ortodoksinen talonpoikainen kansankulttuuri yhdiste- 
li ja sekoitti helposti erilaisia aineksia. Tätä on ilmeisesti 
edesauttanut pitkä yhteiskunnallinen välimatka virallisiin 
instituutioihin kuten kirkkoon ja valtioon, jotka kuiten- 
kin ovat moninaisissa tarkoituksissa hakeneet yhteyttä 
kansaan. Ortodoksinen kansa on toisaalta ihaillut ja ih- 
metellyt korkeakulttuurin edustajia, hallitsijoita, kirkkoa, 

luostareita ja kirjallista kulttuuria, toisaalta myyttisesti 
vierastanut niitä. Yleisemminkin ortodoksiseen kansan- 
kulttuuriin on kuulunut kaikenlaisen ”ulkomaisen” vie- 
rastaminen riippumatta sen olemuksesta. 

Venäläisen ja länsimaisen kulttuurin kannalta setot, 
vatjalaiset ja inkerikot ovat olleet rajaseudun etnokulttuu- 
reja. Kummastakin perspektiivistä nähtynä kyse ei ole 
”omasta” vaan enemmän tai vähemmän ”toisesta”. Tämä 
näkyy myös kansojen itsestään käyttämissä nimityksissä 
ja erilaisissa historiatulkinnoissa. Lännestä päin katsottu- 
na ortodoksiset pienet kansat on nähty helposti venäläi- 
sinä. Kulttuurien raja-alueella sijainneet kansat itse ovat 
pyrkineet löytämään oman paikkansa ja yhdistämään eri- 
laisia kulttuurivaikutteita. Tämä koskee sekä etnokulttuu- 
risia suhteita että kulttuuri-ideologiaa. On muistettava, 
että ortodoksisuus on Venäjän valtionuskonto ja yksi sen 
ideologisista peruskivistä. Ortodoksinen kirkko on pyrki- 
nyt aina yhtenäistämään ja luomaan ylikansallista kulttuu- 
ria. Moni-ilmeinen kansanomainen ortodoksisuus juon- 
taa juurensa kulttuuriseen (ja maantieteelliseen) margi- 
naalisuuteen sekä ylikansallisten pyrkimysten historialli- 
seen vastakkainasetteluun. Viimeisten vuosisatojen ku- 
luessa ortodoksiset kansankulttuurit ovat olleet synteesi- 
alttiita, jolloin valtaan ja ideologioihin liittyvät paineet ja 
pettymykset ovat purkautuneet lähinnä henkilökohtaisis- 
sa ja usein lyyrisissä muodoissa. 

Ortodoksiselle kansankulttuurille on viime aikoina ol- 
lut tyypillistä alistua sosiaalisen yhtenäisyyden säilyttämi- 
sen nimissä kollektiivisiin ja valtiollisiin paineisiin. Siten 
maanviljelyskulttuuriin läheisesti kuuluva yhteiskunnal- 
linen hierarkkisuus ja pyrkimys eristyä vallasta ovat enti- 
sestään vahvistuneet. Perinteinen auktoriteettien kumar- 
taminen ei rohkaise kulttuurisiin uudistuksiin. Siksi or- 
todoksisen kansankulttuurin merkitykset ovat pikemmin- 
kin symbolisoituneet samalla kun symbolien alkuperä on 
tietoisesti tai tiedostamatta suuressa määrin unohtunut. 

Yleisimminkin kansankulttuurin perinteinen suulli- 
suus on auttanut vahvistamaan tapauskollisuutta, aukto- 

riteetteja ja stereotyyppisyyttä. Lisäksi suullinen ja varsin- 
kin ortodoksinen kansankulttuuri on pikemmin metafo- 
rista kuin analyyttistä, ja sen piirissä omakielinen ja kan- 
sallinen kirjallinen kulttuuri on viimeaikoihin asti ollut 
toissijainen ilmiö. Ortodoksisten kansankulttuurien käy- 
tännöllinen talonpoikaisuus on olemukseltaan enem- 
mänkin esikristillisen maagista ja siksi monin paikoin 
julkisuudessa tuomittua. 

Poeettinen koodi on säilynyt tarkasteltujen pienten 
kansojen viimeisenä omakielisenä ilmaisukeinona. Se 
säilyi aina 1900-luvulle asti, jolloin kansanrunoutta län- 
nestä tulleiden vaikutteiden innoittamana alettiin kerätä 
muistiin. Kansojen maailmankuvan lähteet ovat ehkä par- 
haiten säilyneet suullisessa perinteessä, kansanlauluissa 
ja uskonnollisissa tavoissa. Nykyään niitä voidaan täy- 
dentää yksittäisiin henkilöihin keskittyvillä tutkimuksilla, 
joilla selvittetään perinteisiä ilmaisumalleja ja yhteyksiä. 
Vaikka vatjalaisten ja inkerikkojen perinteinen kansan- 
kulttuuri on nykyään sekä väistämättä että valitettavasti 
kadonnut ja setojenkin muotoutumassa moderniksi etno- 
kulttuuriksi, voimme perinteen ja kerättyjen kielinäyttei- 
den avulla vielä saada kosketuksen näiden kansojen ai- 
koinaan vallinneeseen maailmankuvaan ja perinteen es- 
tetiikkaan. 

INKERIKKOJEN JA VATJALAISTEN KANSANOMAISESTA 


USKONNOSTA 


Irma-Riitta Järvinen 


Ortodoksisen kirkon piirissä eläneiden itämerensuoma- 
laisten kansojen kansanomaisessa uskonnollisuudessa 
on runsaasti yhteisiä piirteitä. Osa itämerensuomalaisia 
kieliä puhuvista kansoista, karjalaiset, vepsäläiset, inkeri- 
kot, vatjalaiset ja setot, joutui ortodoksisen kirkon vaiku- 
tuspiiriin jo varhain. Muinaisvepsäläisiä alettiin kristillis- 
tää ja kastaa varhemmin kuin muita, 900-1000-luvun 
taitteessa. Karjalaan kristinusko tuotiin hiukan myöhem- 
min. Inkerinmaan kanta-asukkaat, inkerikot ja vatjalaiset 
saatettiin 1200-luvulla Bysantin kirkon piiriin.? 
Kristillistyminen tapahtui vähitellen ja pitkän ajan ku- 
luessa siten, että ortodoksinen uskonnollisuus sulautui 
vanhoihin kansanomaisiin uskomusperinteisiin. Mart- 
ti Haavio on kuvannut tätä hidasta prosessia seuraavasti: 


Kun vatjalaiset ja inkeroiset käännytettiin kreikkalaiskato- 
lisuuteen, tämä tapahtui hienovaraisesti ja vähitellen; itse 
asiassa he saivat pitää suuren osan entisestä uskostaan ja 
tavoistaan. Ortodoksiset papit ikään kuin soluttautuivat 
mukaan heidän instituutioihinsa ja alkoivat muokata niitä 


mieleisikseen ? 


Haavio on kirjoittanut inkerikkojen ja vatjalaisten muinai- 
sista kulttipaikoista, pyhistä uhrilehdoista, ja kiinnittänyt 
huomiota siihen tapaan, miten ortodoksinen kirkko otti 
vanhoja kulttipaikkoja haltuunsa. Ortodoksipapit alkoivat 
pitää rukouksia pyhillä paikoilla, ja joskus rakennettiin en- 
tiselle pyhälle paikalle tsasouna. Luterilaisuuden levitessä 
Inkerinmaalle 1600- ja 1700-luvulla pyhiä lehtoja alet- 
tiin systemaattisesti hävittää.t Aikaa myöten muotoutui 

erityinen uskonnon ja arkipäivän läheisyyttä ja Jumalan 
läsnäoloa korostava kyläuskonnollisuus. Kansanrunou- 
dessa tämä näkyy kristillisten aiheiden ja kristinuskoa 
edeltäneen aikakauden aiheiden yhdistymisenä, jota Mat- 
ti Kuusi on luonnehtinut kristillisten aihelmain pakanoi- 
tumiseksi ja pakanuudenaikaisten aihelmain kristillisty- 
miseksi." 

Karjalaisten omaperäiseen kristillistymiseen, kansan- 
ortodoksisuuteen, ortodoksinen kirkko suhtautui toisaalta 
tuomitsevasti, mutta käytännössä usein suvaitsevaisesti; 
suvaitsevaisuus johtui muun muassa raja-alueen kirkolli- 
sen elämän heikosta organisoinnista.? Suur-Novgorodin ja 
Pihkovan arkkipiispa Makari kuvasi Venäjän suuriruhti- 
naalle Vasili Ivanovitšille vuonna 1534 uskonnollista tilan- 
netta kaikkialla Narvan ja Nevan välillä, Laatokan ja Pieli- 
sen rannoilla sekä villissä Lapissa pakanuudeksi: ihmiset 
ovat, vaikka ovat kristittyjä, säilyttäneet esi-isiensä tavat. 
Tämän seurauksena pappismunkki Ilja lähetettiinkin opet- 
tamaan kristinuskoa näille alueille. $ 

Inkerikoilta tallennettu uskonnollinen perinne ilme- 
nee rikkaimmillaan kalevalamittaisessa laulussa (katso 
Senni Timosen lukua tässä teoksessa), mutta kokonais- 
kuva heidän kansanomaisesta uskonnostaan puuttuu. Tie- 
tomme inkerikkojen ortodoksisen kansanuskonnollisuu- 
den käytänteistä on kovin sirpaleista. Fsimerkiksi proosa- 
muotoista uskonnollista perinnettä on tallennettu vain vä- 
hän verrattuna venäjänkarjalaisilta (Viena, Aunus, Raja- 
Karjala) dokumentoituun kerrontaan. Tutkija tuntee ai- 
neiston puutteellisuuden, lähes olemattomuuden, takia 
suurta varovaisuutta, mutta silti pienistä muistiinpanojen 

rippeistä voi päätellä, että inkerikkojen ortodoksinen kan- 


sanuskonnollisuus on ollut muodoiltaan runsasta ja inke- 
rikoille hyvin tärkeä osa elämää. 

Kirkon jakaman kristillisen tietouden vaikutus vaihteli 
näiden pienten ortodoksiseen uskoon liitettyjen kansojen 
parissa. Tämä johtui pappien ja heidän antamansa uskon- 
nollisen opetuksen määrästä, kirkkojen ja kyläkirkkojen 
määrästä sekä luostarien läheisyydestä (tai etäisyydestä) 
ja merkityksestä ympäristössään. Luostareihin suuntau- 
tuneen pyhiinvaelluksen merkitys on ollut suuri uskon- 
nollisen tietouden välittäjänä, sillä luostareissa munkit 
kertoivat pyhiinvaeltajille luostarin pyhistä perustajista ja 
luostarissa tapahtuneista ihmeistä. Esimerkiksi Laatokan 
Karjalan ja Aunuksen karjalaisilta tallennettu uskonnolli- 
sen perinne sisältää myös luostarilegendoja ja kertomuk- 
sia pyhiinvaellusmatkoista, mutta inkerikoilta vastaavaa 
perinnettä ei ole dokumentoitu lainkaan. Selittävä tekijä 
voi olla luostarien merkitys ja läheisyys Karjalan alueella. 
Luostareita oli paljon, ja useat suurluostarit sijaitsivat hel- 
posti pyhiinvaeltajien tavoitettavissa: Valamo ja Konevitsa 
Laatokalla, Solovetski Vienanmerellä ja Syvärin luostari 

Ristisaatto saapuu Petserin luostariin 
Setomaalla vuonna 1929. Ihmisiä 
asettuu kumarruksissa jonoon 
kulkueen eteen odottamaan, että 
ikonit kannetaan heidän ylitseen. ERA. 


Aunuksessa. Maaorjuudessa elävät Inkerinmaan asukkaat 
eivät myöskään voineet irrottautua työstään ja lähteä py- 
hiinvaellusmatkoille etäisiin luostareihin. 

Inkerikkojen keskuudessa tehty uskonnollisen perin- 
teen keruu oli ilmeisen puutteellista, kuten myös proosa- 
muotoisen perinteen tallennus. Inkerikkojen kalevalamit- 
tainen lauluperinne oli suomalaisten kerääjien keskeisim- 
män kiinnostuksen kohteena, ja toisaalta etsittiin ”mui- 
naissuomalaisen” ei-kristillisen kansanuskon muotoja. 
1800-luvun kerääjät vieroksuivat inkerikkojen ortodoksis- 
ta uskonnollisuutta, joka oli heille tuntematonta ”venä- 
jänuskoa”, ja tulkitsivat sen lähes pakanallisuudeksi. Esi- 
merkiksi Jaako Länkelän, Oskar Groundströmin, Theodor 
(Th.) Tallgvistin ja Antti Törneroosin matkakertomuksista 
tämä asenne käy hyvin ilmi.? Niinpä muistiinpanot, jot- 
ka koskevat ortodoksista kansanhurskautta, kuten pyhiä 
ja heidän rituaalista kunnioittamistaan, uskonnollista ri- 
tuaalista käyttäytymistä tai pyhien elämää ja heidän ihme- 
tekojaan, vaikutustaan sekä eettisiä opetuksiaan, ovat inke- 
rikkojen osalta sangen harvalukuisia. Ortodoksisesta Kar- 
jalasta (Laatokan-Karjalasta, Raja-Karjalasta, Aunuksen 

Karjalasta ja Vienasta) on sen sijaan tallennettu uskonnol- 
lista perinnettä paljon runsaammin ja vielä varsin myö- 
hään, 1930-luvulla ja 1940-luvun alussa. 

Inkerikkojen aineistoista kiinnostunut tutkija kohtaa 
myös sen suuren vaikeuden, että vanhoissa inkeriläismuis- 
tiinpanoissa ei tavallisesti mainita, onko kertoja tai laulaja 
inkerikko tai vatjalainen, ja siten uskonnoltaan ortodoksi, 
vai inkerinsuomalainen äyrämöinen tai savakko eli lute- 
rilainen. Vasta 1930-luvulla kerätyissä aineistoissa nämä 
merkinnät ovat säännönmukaisesti olemassa, mutta jo 
aikaisemmissa keruissa hyvinä pidettyjen laulajien osal- 
ta tietoja kirjattiin muistiin. Kertojan tai laulajan nimes- 
tä saattaa jossain määrin päätellä, minkä uskonnon pii- 
riin ja mihin kansanryhmään hän kuuluu. Seuraava kat- 
saukseni inkerikkojen kansanhurskauden käytäntöihin 
perustuu pääasiassa Suomalaisen Kirjallisuuden Seuran 
arkiston nykykulttuurin ja perinteentutkimuksen kokoel- 
man aineistoihin (SKS KRA), Vihtori Alavan 1890-luvul- 
la tallentamiin aineistoihin, sekä suppealta Viron Inkerin 
alueelta 1930-luvulla kerättyihin aineistoihin (Kaarina 
ja Väinö Salminen, Elsa Enäjärvi-Haavio ja Martti Haa- 
vio, Aili ja Lauri Laiho, Osmo Niemi). Viittaan myös täs- 
sä teoksessa julkaistuun Marjukka Patrakan lukuun, joka 
sisältää kiinnostavia havaintoja ortodoksisen uskonnon 
merkityksistä 1990-luvun inkerikkokertojille. 


Kansanhurskaus ja kansanuskonnollisuus 


Kansanhurskaus tarkoittaa, lyhyesti ja käytännöllisesti 
määriteltynä, kansan omatoimista uskonnollista elämää.'? 
Selkeämmin kuin kansanuskonnollisuuden käsitteessä 
siinä painottuvat yksilöllinen, omakohtainen näkökulma 
ja kokemistapa, elämän läpäisevä asennoituminen. Hurs- 
kauden idea sisältää Clifford Geertzin mukaan sen, että 
ihminen on taipuvainen tekemään hurskauden tekoja, 
että hän on tietyllä tavoin eettisesti asennoitunut." Mikä 
sitten on hurskauden teko? Konkreettisimmin hurskaus 
ilmenee suhtautumisessa toisiin ihmisiin — käytännön 

auttavaisuutena ja tuomitsematta jättämisenä, jota voi 
luonnehtia armollisuudeksi. Pyhien ihmisten elämää ja 
toimintaa kuvaavien legendojen kertominen kuuluu kan- 
sanhurskauden piiriin, koska näiden kertomusten välityk- 
sellä kertoja avaa näkökulmaa siihen, miten pyhät olen- 
not voivat ihmisen elämään vaikuttaa, ja siihen, millä ta- 
voin ihmisen tulee kohdella lähimmäisiään. 

Karjalaisille legendoille on tyypillistä painottuminen 
eettiseen ohjeellisuuteen, kysymykseen, miten ihmisen 
pitäisi käyttäytyä, jotta hän osaisi toimia oikein kristillisen 
supranormaalin voiman näkökulmasta." Pelkistetyimmil- 
lään ruohonjuuritasolla tämä ohje tarkoittaa: anna kerjää- 
jälle ja pyytäjälle ruokaa, vaatetta ja yösijaa, auta aina tois- 
ta ihmistä, joka pyytää apuasi; kohtele toista ihmistä kuin 
toivoisit itseäsi kohdeltavan. Kun ihmiset kertoivat näitä 
legendoja, he viestittivät tästä ohjeellisuudesta ja vahvisti- 
vat käyttäytymisnormia ja ottivat sen huomioon osoittaen 
eettisen viestin olemassaolon. Silti ei voi sanoa, että he 
itse olisivat aina toimineet legendojen esittämien näke- 
mysten mukaan. 

Kansanuskonnollisuus on käsitteenä laajempi ja sisäl- 
tää erilaiset kansanomaiset uskonnollisuuden muodot, ri- 
tuaalit ja tavat. Miten pyhiä muistetaan heidän juhlapäi- 
vinään? Miten pyhät otetaan huomioon arkipäivässä ja us- 
konnollisissa toimituksissa? Laura Starkin mukaan kan- 
sanuskonnollisuudelle on tyypillistä, että rituaalien ja ta- 
pojen määrittelyssä paikallisyhteisö on keskeinen, ei us- 
konnollinen instituutio, ja toiminnassa painottuvat ih- 
misten ja pyhien olentojen välinen vuorovaikutus ja vaih- 
to.” 

Ortodoksisessa uskonnollisuudessa korostuu käsitys 
pyhien ja tuonpuoleisen maailman näkymättömästä läs- 
näolosta. Ymmärtääkseni juuri tämä piirre on omaksuttu 
karjalaisten, inkerikkojen, vepsäläisten ja setojen kansan- 
omaiseen uskonnollisuuteen: näkymättömän maailman 
edustajat ovat pyhien lisäksi läsnä myös haltioina tai kuol- 
leina omaisina ja sukulaisina.“ Tämä näkemys jäsentää 
konkreettista, monimuotoista rituaalista käyttäytymistä. 

Jäsennän inkerikkojen kansanuskonnollisuuden ja 
kansanhurskauden tarkasteluani kiinnittämällä huomio- 
ta seuraaviin kysymyksiin.5 Tarkastelussa on otettava 
huomioon aineiston niukkuus ja rajoittuneisuus Länsi- 
Inkeriin: 

1) Miten pyhät ovat läsnä auttajina, suojelijoina ja elin- 

keinojen edistäjinä? 

2) Millä tavoin ihmiselämän, erityisesti kuoleman, ri- 

tuaaleissa näkyy kansanuskonnollisuus? 

3) Mikä merkitys on pyhillä paikoilla, kirkoilla, luosta- 

reilla? 

4) Millä tavoin kansanhurskaus ilmenee kertomuspe- 

rinteessä? 


Pyhien vuotuinen juhlakalenteri 
ja praasniekkaperinne 


Inkerikkojen juhlakalenteri ja praasniekkaperinne perus- 


tuivat ortodoksisen kirkon pyhien kalenteriin, mutta mer- 

kitykseltään ne liittyivät agraariin vuodenkiertoon, maan- 
viljelyksen ja karjanhoidon edistämiseen. Inkerikkokylissä 
praasniekkoja vietettiin kylälle merkittävien pyhimysten 
päivinä kylän tsasounan tai kirkon suojelijan mukaan tai 
päivinä, jotka olivat muuten merkittäviä, kuten joulu tai 
helluntai. Ortodoksisessa Karjalassa vietettiin praasniek- 
koja samaan tapaan.!'* Praasniekka tarkoitti laajimmil- 
laan noin neljän päivän juhlintaa, joka alkoi ensimmäise- 
nä päivänä kirkossa käynnillä, mutta jatkui sitten yleise- 
nä seurusteluna ja ilonpitona sukulaisvierailuin, lauluin, 
tanssein ja oluen- ja viinanjuonnein. Erityisen tärkeitä oli- 
vat Keski- ja Länsi-Inkerissä viljan ja heinän kasvua edis- 
tävät lilian ja Pedron päivien praasniekat kesällä ja keväi- 
nen naisten praasniekka, Jyrin päivä, johon liittyi paime- 
nen pestaaminen kesäksi, karjan siunaaminen ja rituaali- 
nen laitumellelasku.” 

Olen koonnut käytettävissä olevien muistiinpanojen 
pohjalta Länsi-Inkeristä tiedot muun muassa seuraavista 


kyläpraasniekoista:" 


Harkkolan kylän tsasouna 
ja kylän kaivo vuonna 1943. 
SKS. 

Uusijoulu (uudenvuodenpäivä): Vyötermaa 

Verissie, veseristä (loppiainen): Pummala 

Troitsa (helluntai): Kukkosi, Pummala, Ropsu, Sutela 

Juhannus: Kattila 

Pedro: Haavikko, Joenperä, Narvusi, Väikylä 

Iilianpäivä: Koskisenkylä, Kotko, Tiesuu, Mannaka 

Miikkula (kevät- tai syys-Miikkula): Arsia, Harkkola, 
Kattila, Kukkosi, Kulla, Vyötermaa, Väikylä 

Nastasja: Kattila, Pärspää 

Pokrova: Pummala 

Pyhäinpäivä: Kirjamo 

Andrus: Hakaja 

Joulu: Kallivieri, Karstala, Ropsu, Sutela, Vanhakylä 


Kirkossakäynti ja papin mukana olo kuului praasniekan 
vieton alkuun, samoin kuin yksittäisiin pyhien muistopäi- 
viin. Kuvauksissa Makofven tai Makohven päivän vietos- 
ta, kaksi viikkoa ennen elokuista Marianpäivää (Jumalan- 
äidin kuolonuneen nukkuminen) pappi pyhittää veden, 
jolla ajateltiin olevan parantava vaikutus: 


Haavikon kylässä kulkee Laukaan joki kirkon läheltä. Kaik- 
ki kulkevat kirkosta rantaan, pappi mukana, ja vievät ran- 
taan myös pyhäinkuvat ja liput. Pappi luki lukunsa, seisoi 
suuri kultainen risti kädessä, pisti ristin jokeen ja kastoi 
sen siellä. Sen jälkeen hän taas luki venäjäksi. Sitten ne, 
jotka tahtoivat parantaa itsestään jotakin sairautta, meni- 
vät paita päällä jokeen uimaan. Pappi oli siunannut veden, 
jonka vuoksi sitä kutsuttiin pyhäksi, siunatuksi vedek- 

si, Jordanin vedeksi. Parannuksen etsijät heittivät rätin 

tai — uituaan — paidankin veteen, siitä käytettiin nimitystä 


verha. 


Makohve oli suur pyhä Joenperäl. Yks päivä hänt piettii 
ensimäisel päiväl elokuuta. Kaik mäntii kirkkoo. Ku kirk- 
ko sai otsaa, otettii kai pyhhäiset, liput, kättee ja lähet- 

tii Laukaa rantaa. Siis siel pappi piti saarnan, risti hänel 


oli käessä, ristin pist ain kolt kertaa vettee ja kai väki oli 

ujumas, ku vesi siunattu oli. Kaik ilkko alasti mäntii vettee, 
pienet i suuret. Meehet menivät ain päiväpoolee, naiserah- 
vas lounatpoolee. Siis tultii kaik kottii, söivät lounaa, mee- 
het kaik korjahustii yhtee i pitivät praatšinaa, joivat olutta 


i viinaa, laulettii. Ainult meehet pitivät praatSinaa.?" 


Osa praasniekoista oli miesten juhlia, osa naisten. Mies- 
ten praasniekkoja olivat rukkeen maareen, rukiin kylvön 
aikaan (Jumalanäidin kuolonuneen nukkuminen, elo- 
kuun puolivälissä) sijoittuva juhla, ja Laarinpäivä (Laurin 
päivä elokuussa) jolloin hevoset siunattiin, tosin ilman 
muuta juhlintaa: 


Laarin oli hevospraaznikka. Hommikul mäntii kaik kirk- 
koo kaik hevoset, mitä kyläs oli, tuotii kirkon juuree ja 
pantii kahe poole teetä. Ku kirkko loppu, siunas pappi 
veen, meehet ottivat liput (pyhäinkuvat), kättee, yks otti 
sene vee ja tulivat ulkoolle. Siis pappi siunas heposet sene 
veekää. Heposet oltii kahe poole teetä rivissä, pappi kulki 
läpi, papin iellä kannettii lippuloi. Ku hepoist loppuit, kee- 
rtis pappi ja kaik tulemaa takasii kirko luo. Heposet tuotii 
kottii. Siel oli kaks kagralyhettä, ne annettii heposel syyvvä 
ja siis saatettii hepone tabunaa. Suitsiikaa tehtii risti hepo- 


sel jälestä. Fi ollut olutta eikä praasnikkaa.?" 


Selkeästi naisten rituaaleja olivat edellä mainittu Jyrin 
päivä keväällä sekä Nastassie (Anastasia), ziivatam pyhä eli 
karjan, erityisesti lampaiden, juhlapäivä lokakuussa. Myös 
Laatokan ja Aunuksen Karjalassa Anastasia on ollut ”lam- 
masjumala”, lampaiden suojeluspyhä. Nastassietä viete- 
tään, jotta ”lampaat hyväst männööt, hyväst kasvavat”. 
Anna Kivisoon (Buššina) kuvaamissa Nastassien juhlissa 
joku vanha akka oli aina laulanut laulua tuterina, taterina 
ja tanssinut tihtii, nopein ja laahaavin askelin. Saattaisi- 
ko tuterina, taterina liittyä toiseen, Suomessa tunnettuun 
lampaiden suojeluspyhimykseen, pyhään Katariinaan? 
Kuten Jyrin päivään, myös Nastassien juhlintaan on liit- 
tynyt karnevalistisia piirteitä: juodaan olutta, lauletaan, 

Anastasia Ivanovna Filippovan varustama seula lehmän pyörittä- 
mistä varten Soikkolan Viistinässä vuonna 1993 Aira Kurosen ku- 
vaamana. Jyrinpäivää varten varustetussa seulassa on ristileipä 
eli kiurunleipä, jonka keskellä on leivässä paistettu kananmuna, 
tuohus ja pieni ikoni. Museovirasto. 


tanssitaan, ”naiset miehen vaatteissa, eräillä vakat päässä, 
pellavista kassat, teevadeilla tuodaan lampaan papanoita 
jne.”. Nastassien päivän kuvauksissa” korostuu naisten 
yhteinen syöminen ja juominen lampaiden onneksi, mut- 
ta pappia ei mainita. 

Jyrin päivän aamuun on kuulunut kirkossa käynti ja 
papin toimittama lehmien siunaaminen, johon myös pai- 
men osallistui. Karja kierrettiin pyhää Jyriä esittävän iko- 
nin ja tuohuksen kanssa, paimenella oli seulassa leipää ja 
kananmuna. Ikonia kuvattiin seuraavasti: 


Valkee heposen seläss istuu Jyrk itse, suur mato on tavot- 
tamas kii. Jyril on suur miekka, onkii panemas mattoo ko- 


hallee suuhu.? 


Pappeihin ei turvauduttu pelkästään juhlissa vaan kylien 
arkipäivässä, kuten seuraavasta ilmenee: 

Ku tauti tuli lehmiin kyllää, mokoma, siis noistii Jumalast 
etsimää appii. Tuotii papit kyllää, keitettii olut, juotii, pol- 
tettii riihen parsii ja lastii sauvuu lehmil, jumalakuvii kera 
käytii ympär lehmii.?* 


Miikkula (Nikolaos) tunnettiin niin Laatokan ja Aunuk- 
sen Karjalassa kuin inkerikkojenkin keskuudessa helpos- 
ti lähestyttävänä suojelijana ja erityisesti myrskyltä autta- 
jana: 


Miikkula ved meren pääl hois inimisii sään pihost. Kons 
tuli suur sää, siis hään oli meren pääl api. Hänt kysyttii, 
palvottii, hään oli Jumalan aposteli. Inimiset kysyttii, et uo 
meil apimies.? 


Miikkulan suosiota myös Inkerissä osoittaa sekin, että hä- 
nellä oli pienellä Länsi-Inkerin alueella enemmän praas- 
niekkoja kuin muilla pyhillä. 


Kuolemanrituaalit 


Ortodoksisen Karjalan kansanhurskaudessa on ollut kes- 
keinen sijansa kuolemanrituaaleilla, joissa ortodoksisen 
kirkon opetus ja vanhat kansanomaiset vainajakäsitykset 
ovat yhdistyneet. Inkerin inkerikoilta ei ole tallennettu lä- 
heskään niin paljon tietoja vainajarituaaleista kuin karja- 
laisilta. Inkerikoilta on kuitenkin runsaasti kerätty vanhaa 
itkuvirsiperinnettä, joihin lukeutuvat myös kuolinitkut 
(katso Aili Nenolan lukua tässä teoksessa). Näitä esitettiin 
vainajalle kohta kuoleman jälkeen ja myöhemmin hau- 
doilla käydessä. 

Inkerikkojen hautajaistavoista Narvusissa on kertonut 
Jevdokia Danilovna Feodorova Väinö Salmiselle vertaillen 
hautajaisia ja häitä: 


Sukulaiset mäntii pitämää mättäjäisii, mäntii mätöksill. 
Valettii alle viinaa (hautajaisväelle juotavaksi), syötii, juo- 
tii, itkettii luetoksii. Mätöksill pantii pöytä kylkseinälle 

— pulmapöytä otsaseinälle. Ruokana oli kaurajauhokiissel. 
Oli kui pulmapöytä. Kaikk kansa syötii, raha pantii kolloo 
ikonan ettee. (Pyhäinkuvan alla olevassa laudassa oli varta 
vasten syvennys, johon mätöksillä jokainen pani kolikkon- 
sa. Ikonalaudalla oli niinikään pieni kuva, jota oli pidetty 
kuolleen rinnalla.) Rahat mänee kirkolle, loput peremie- 
hen hyväks. A ku viinaa annetaan ei tervehitä. Pulmissa 


tervehitää: ”Terve juua!” sanotaan pulmissa, ei mätöksill.?8 


Inkerikot ovat viettäneet yleisiä vainajien muistelupäiviä 
neljästi vuodessa kuten karjalaisetkin. Kuollei pyhät olivat 
pääsiäisen jälkeisenä tiistaina, troitsalauantaina (hellun- 
tailauantaina), subottalauantaina (pyhäinpäivänä) ja pie- 
nel liukpään, viikkoa ennen laskiaissunnuntaita.?? Tämän 
lisäksi on ollut vainajakohtaisia muistelupäiviä. Muiste- 
lupäivinä ei saanut leikata hiuksia tai kynsiä. Silloin kun 
leikattiin kynsiä, ne olisi muutoinkin ollut parasta ottaa 
talteen, ettei niitä kuoltuaan tarvitsisi lähteä etsimään 3* 

Jevdokia Danilovna Feodorova on tarkkaan kuvannut 
vainajien rituaalista muistelua, sitä, miten hän itse toimi 
valmistettuaan vaakanaan eli vadille asetetun muistajais- 
ruoan. 


Vaakana laitettiin valkean rätin sisään, siis vietiin kirkkoo, 
laitettiin penkille. Pappi heiät (vaakanat) siunasi sauvvuun 
kaa (laadana). Ikä vaakanas oli tuohus. Pantii kaikki yht- 
aikaa palamaan, pappi siunas. Piettiin kirkonmänöt, luet- 
tiin kuolleille lukuja. Kun palvelus loppu, otti jokainen 
vaakanan pois, siis mäntiin kovviin sukulaisiin haudoill. 
Panin vaakanan hauvvan päälle, siis otin kananmunan 
(keitetty, kypsä kuoren kaa). Siis vieretin sitä hautaa risti- 
puolesta 3 kertaa. Siis oli vaakanassa lusikka kera. Vaaka- 
na oli paikallaan, munan kanssa vieretettiin kaikki haudat. 
Siis tulit jälleen takaisin, kus vaakana oli. Munan rikoin, 
siis munast rissin juureen pienen murenan (panin) lusi- 
kan nenä, niit papuja siis otin itse ja sitä munnaa ja kaik- 
kia eri lajeja. Pominoitettiin toinen toistensa vaakanoja, 


siis mainittiin kuolleitten nimiä. Kakut jaettiin kerääjille, 

jotka olivat kakkupäivänä siellä odottamassa. Loppuruoat 
vietiin kotiin. Koiss oli kera kui puolpyhhää. Tultii kot- 

tii. Pantii vaakana lauvvall ja ruoka pantii lauvvalle. Peräst 
ennää juuree tuomist ei olt. Siis pantii kaks kynttelii pala- 
maan kuvan ettee, käytii ristimää koko pere. Kumarrettiin 
ja siis käytiin syömään. Pilkottin muna ensimäiseksi, sit- 
ten syötiin kala ja liha. Sianlihaa ei lauvalle saanut. Pere- 
mees kiersi kynttilän kera 3 kertaa pövvän, risti päälle, siis 
käytii syömään. Peremees paikalta liikutti yläpuolelle ikä 


vaakanan.” 


Kuvauksessa huomio kiinnittyy tiiviseen yhteisöllisen te- 
kemisen tunnelmaan, rituaalisiin liikkeisiin ja intensiivi- 
seen hartauteen. Rituaalin osapuolina olivat pappi kirkos- 
sa, haudoille menevät naiset, näkymättömät vainajat, hau- 
doille tulleet ruoan pyytäjät ja kunkin oma perhe kotona. 
Ensin pappi siunasi ruoan kirkossa (pyhäinsavu, tuohuk- 
set), sen jälkeen kaikki haudat vieretettiin kolmasti kanan- 
munan kanssa, kananmuna jaettiin vainajien kanssa ja 
syötiin ruokaa, pominoitettiin (muisteltiin kuolleita) toi- 
nen toisilleen ja lausuttiin vainajien nimiä sekä annettiin 
ruokaa paikalle ilmaantuneille kerjäläisille. Ruoka jaettiin 
elävien (naiset itse, kerääjät eli kerjäläiset, perhe) ja kuol- 
leiden (muistellut vainajat) kesken ja siten luotiin yhteys 
tämän- ja tuonpuoleisen välille. Kerjäläisille antaminen 
oli myös ortodoksisen Karjalan legendaperinteessä vah- 
vasti esiin tuotu eettinen normi. 

Muistelurituaalit ovat läheisesti samankaltaisia myös 
Aunuksen Karjalassa, osin vielä 1990-luvulla. Karjalassa- 
kin kananmuna on ollut keskeinen vainajien muistelu- 
ruoka, ”voimallinen pogoiniekkojen [eli vainajien] ruoka”, 
jota pitää muistajaisissa syödä edes ”linnunsilmän ver- 
ran”. Aunukselaismuistajaisissa korostettiin oman syö- 
misen yhteyttä näkymättömien vainajien ruokkimiseen.?? 

Legendat 


Legendat liittyvät aiheiltaan pyhiin, heidän elämäänsä, ih- 
metekoihinsa ja opetuksiinsa. Jeesuksen elämästä ja kärsi- 
myshistoriasta legendoissa esitetään kansanomaisia tul- 
kintoja. Ortodoksisessa Karjalassa on kerrottu legendoja 
luostarien perustajista ja heidän ihmeistään. Laatokan 
Karjalassa legendoja on käytetty kristillisiä eettisiä arvoja 
opettavina kertomuksina; niissä korostuvat lähimmäisen 
hyvä kohtelu, kerjäläisten ja muiden hädänalaisten autta- 
minen ja armeliaisuus. 

Inkerikkojen ortodoksista legendaperinnettä on tallen- 
nettu vain vähän. Harvoista muistiinpanoista voi kuiten- 
kin päätellä, että tällaista kerrontaa on inkerikkojenkin 
parissa ollut. Olettamusta tukee myös se aineisto, jonka 

Kuolleiden 
muistelusta yli 
jäänyt ruoka 
annetaan 
kerjäläisille Värskan 
kylässä Setomaalla 
vuonna 1913. ERM. 


kielitieteilijä Paul Ariste on tallentanut muutamista vat- 
jalaiskylistä vuonna 1942. Ariste on merkinnyt muistiin 
kaikenlaista kertomus- ja uskomusperinnettä, ja joukos- 
sa on myös ortodoksiseen kansankerrontaan kuuluvia le- 
genda-aiheita.33 

Joitakin legendantapaisia kertomuksia ja syntykerto- 
muksia on Vihtori Alavan Länsi-Inkerin keruumatkojen 
(1891-1892) aineistoissa. Dualistinen teema Jumalasta 
ja paholaisesta luojana ja vastaluojana esiintyy madon lu- 
vun eli käärmeen loitsun syntytarinassa: paholainen teki 
käärmeen, Jumala antoi sille hengen, loi purijaksi ja käs- 
ki puremaan pirua. Jumala opetti ihmiselle maon luvun. 
Kertoja, Stepanan nainen Säätinästä, lisäsi, että ”Isämei- 
tä pitää lukkia alle ja päälle”. Luoja ja vastaluoja -teemasta 
on Alava merkinnyt muistiin Jumalan roolista kaikkien 

hyvien asioiden luojana, paholainen teki madot, itikat ja 
muut huonot asiat. Jumala ja piru maailmaa luomassa 
kuuluu laajaan euraasialaiseen myyttisikermään,° ja on 
laajalti tunnettu suomalais-karjalaisessa kansanperin- 
teessä. Salmilainen kertoja Nastja Rantsi tunsi useita luo- 
ja ja piru maailman luojina -aiheisia syntymyyttejä.7 Ala- 
van muistiinpanoissa on useita dualistisia syntymyyttejä, 
jotka on kertonut luterilainen Helena Jyrintytär Suijan 
kylässä Soikkolassa: muun muassa kivien kasvamiseen 
liittyvä syntymyytti, jossa Jumala kielsi kiviä kasvamasta, 
koska ne täyttivät maata liikaa.? Näyttää siltä, että aina- 
kin joitakin kertomusaiheita tunnettiin ja kerrottiin kylis- 
sä yhtälailla riippumatta siitä, oltiinko luterilaisia vai orto- 
dokseja. Kun aineistoa on vähän, on vaikea sanoa, miten 
aiheet painottuvat jompaankumpaan uskontoryhmään. 

Ainoan opetuslegendaksi luokiteltavan kertomuksen 
Alava on tallentanut matkallaan 1892 Länsi-Inkeriin. 
Naastoi Säätinältä kertoi kolmesta veljeksestä, joista kaksi 
lupasi Jumalalle syöttää kaikki kerjäläiset, jos vain saisivat 
hyvän naisen, rahaa ja hevosen. Kolmas pyysi vain saa- 
da hyvän naisen. Jumala antoi heille kaiken mitä pyysi- 
vät. Kun tuli praasniekka, kaksi veljeksistä ei antanut ker- 
jäläiselle mitään, mutta kolmas otti kerjäläisen kotiinsa 
ja pyysi tätä odottamaan kirkosta palaavaa emäntää. Pa- 
latessaan kirkosta emäntä antoi osan leivästään kerjäläi- 
selle, jolloin talo täyttyi ihmeenomaisesti ruoasta ja juo- 
masta. Toiset veljet syyttivät kolmatta varkaaksi ja aikoivat 
lyödä kerjäläistä, mutta tällöin kerjäläinen osoitti veljille 
ikkunasta heidän talojensa palavan. Ajatukseltaan legen- 
da liittyy läheisesti niihin karjalaisiin legendoihin, joissa 
opetetaan kohtelemaan kerjäläisiä hyvin ja joissa kerjäläi- 
sen hahmossa liikkuva Jumala palkitsee oikean käytöksen, 
mutta rankaisee väärästä käytöksestä.39 

Alava on tallentanut Soikkolasta myös kaksi kalevala- 
mittaista laulua, joissa ovat toimivina henkilöinä Maaria 
ja Kristus. Oussinmäen Oksenjan laulussa Maaria ja Kris- 
tus kulkevat maailmassa ja kyselevät, mihin heidän pitäi- 


” » 


si mennä. He saapuvat ”Kumppalin mäelle”, ”joomarin 

kottii, kelvottoman keljäisee”. Juomari makaa juovuksissa, 
lapset ovat ”koolluksis”, äiti metsässä paossa. Pyhät hoite- 
levat epätoivoisen tilanteen, syöttävät ja nukuttavat lapset. 
He jatkavat matkaa kysellen toisiltaan, mihin heidän pi- 
täisi mennä elämään. Kristus sanoo, että heidän on men- 
tävä taivaaseen, koska ”siell' meill on tila ellää; taivosess” 
on maa tasaine, siell on pilvet pikkaraist, hattaraist har- 
vukkaist. Siell' meill lie tila ellää”.+* Myös karjalaisissa le- 
gendoissa on pohdittu samaan tapaan ihmisten pahuutta 
ja maailman kärsimystä, jonka pyhät henkilöt maan pääl- 
lä kulkiessaan näkevät, mutta jolle he eivät voi lopullisesti 
mitään tehdä, sillä kärsimys säilyy maailmassa. 

Toinen legendalaulu on merkitty muistiin Säätinässä 
Olenalta, joka oli kuullut sen tyttönä Oussimäeltä. Täs- 
sä laulussa Luoja ja Maaria pakenevat ”Hiien” ja ”Juutaan” 
joukkoa, joten se ajatukseltaan muistuttaa etäisesti Jee- 
sukseen lapsuuskertomuksiin liittyvää karjalaista Kylvö- 
ihme-runoa, jossa Maria pakenee vainoojia Jeesuksen 
kanssa. Olenan runossa mies tekee mereen sillan yksi- 
vuotisista vesoista, jota pitkin pyhät pääsevät pakoon; Luo- 
jan joukko kiittelee miestä. Luojan joukko pääsee met- 
sään suuren kuusen alle, ja sumu peittää heidät vainoo- 
jilta. 

Myöhemmissä, 1930-luvun Viron Inkerin keruissa on 
joitakin suorasanaisia legendoja. Jeesuksen lapsuutta ku- 
vaaviin apokryfikertomuksiin kuuluu inkerikko Matrona 
Bässinän legenda Jeesuksen savilinnuista, jotka lähtevät 
lentoon.44 Aihe on tunnettu Jeesuksen lapsuuslegenda 
myös Suomessa ja Karjalassa. Viron Inkeristä on tallen- 
nettu laajasti Euroopassa tunnettu legendasatu tulella 
puimisesta, joka kuvaa pyhän henkilön ihmeellistä, yli- 
luonnollista voimaa.4* 

Viron Inkeristä on tallennettu kaksi legendaa, jotka 
liittyvät ikoneihin. Paro Mägi tiesi kertoa tehokkaasti dra- 
matisoiden Jyrin (pyhän Georgioksen) legendan: 


Yhes kyläs oli nintaa mokomai assee, et piti joka talost viij- 


jä ihmen. I siiz nii vietii kaik et tuli kuninkaan tyttären 

kert. Hääm mäni meren rantaa i itköö. Jyrki mäni myötää 
ja kysy hänelt, et mitä itet. Hään läkäs. Vot paraikaa mato 
tulloo merest. Jyrki ajo heposen liki i toukkas hänel mie- 
kan kulkkuu i tappoi hänen i kuningan tytär jäi terveeks. 
I siis siel kyläs tehtii suuret kysymiset hänel. Jyrinkuva, 


kuvas ono Jumalan emä ja Jyrk heposen seläs.+ 


Seuraava legenda kuvaa ikonin synnyn ja paikalle perus- 
tetun kirkon tai tsasounan supranormaalin synnyn: 


Paljo viel läätää Kuremäest. Siel oli yks naiselokas, häntä 
karjustit ajovat takkaa. Hyö nii kauva ajovat, ku hää mäni 
puuhu ja teki itsee ikonaks, kujuks. Perrää näit venäläiset 
mäntii ja löyvettiin se igon. Siis tehtii tšašoun sen puun 
juurelle, siis kirik. Se igon on kirikus. Manahat tuovat sitä 
igonaa igä vuos täs meinkii kyläs, korjaavat rahhaa, pello- 


vaa, rihmoi. Ken tahtoo, hän antaa.8 


Tämä Maria Hauen kertomus ilmentää kiinnostavasti 
kansanuskonnollisuutta: ikoni on syntynyt Jumalan ih- 
meen voimasta, kun paimenten ahdistama nainen on 
muuttunut ikoniksi, ja paikalle on perustettu kirkko. Le- 
gendaa oletettavasti kerrottiin yhä uudelleen kultin yhtey- 
dessä, kun munkit kantoivat ikonia kylässä keräten sa- 
malla lahjoja. Kertomuksesta saa sen kuvan, että ikonia 
olisi kannettu vielä kertomisajankohtana eli 1930-luvun 
lopulla. Itä-Virumaalla sijaitsevan Kuremäen (Pühtitsan) 
ihmekertomus muistuttaa läheisesti inkeriläisen Iljussan 
(Illoša, ven. Ilješi) kylän ihmettä, josta tarkemmin alem- 
pana, mutta on mahdollisesti kehitelty sen pohjalta, ja il- 
maantunut lähteisiin noin sata vuotta myöhemmin. 

Inkerikkojen kansanuskonnollisuudesta antavat edel- 
lä tarkastellut legendat vain viitteellisen kuvan, mutta silti 
saa sen käsityksen, että legenda-aiheita tunnettiin ja ker- 
rottiin. 

Vatjalaisten legendat 


Inkerikoisilta tallennetun aineiston vähäisyyden takia on 
syytä tehdä ekskursio niihin tietoihin, joita on tallennettu 
vatjalaisen kansanuskonnollisuudesta. Sekä inkerikot että 
vatjalaiset olivat ortodokseja, ja he asuivat rinta rinnan ja 
sekakylissä, joten heillä oli yhteiset kirkot, tsasounat ja us- 
konnolliset rituaalit. Vatjalaissyntyinen tutkija Dmitri Ts- 
vetkov (1890-1930) painotti erityisesti vatjalaisten orto- 
doksista uskonnollisuutta: hän piti sitä tärkeämpänä vat- 
jalaisidentiteetin osana kuin kielisukulaisuutta virolais- 
ten ja suomalaisten kanssa.5* Tsvetkov kirjoitti: 


Oikeauskoisuudestaan vatjalainen pitää kiinni, kuten sano- 
taan, kynsin hampain. Usko on hänellä veressään, se on 
osa hänen ruumiistaan. Mihinkään toiseen uskoon hän ei 
taivu. Sentähden mitkään toiset uskonnot, minkäänlaiset 


lahkot, eivät saa jalansijaa vatjalaisten keskuudessa." 


Tsvetkov kuvasi omien lapsuusmuistoihinsa perustaen 
vatjalaisten ortodoksista kyläuskonnollisuutta heijastavia 
tapoja, kuten Jyrin päivän rituaalista viettoa. Siihen kuu- 
lui hevosten ja karjan siunaaminen pyhällä vedellä tuo- 
husten palaessa Jyrin ikonin edessä sekä keitettyjen mu- 
nien jakamista paimenille 5? 

Virolainen kielentutkija Paul Ariste teki vuonna 1942 
kenttätyömatkan Eesti Rahva Muuseumin (Viron kansal- 
lismuseon) tutkimusryhmässä muutamiin vatjalaisky- 
liin,» Hän keskittyi työssään kielitieteellisen ja folkloristi- 
sen aineiston tallentamiseen, ja teki laajat muistiinpanot 
vatjalaisten vanhasta uskomusmaailmasta, muun muas- 
sa haltijoista. Aristen kenttäpäiväkirjasta käy kuitenkin 
ilmi, että hän oli selvästi kiinnostunut myös ortodoksi- 
sesta kansanuskonnollisuudesta ja sen nykytilanteesta ai- 
kana, jona ateistisen propagandan huumassa oli tuhottu 
monia vatjalaistenkin tsasounia ikoneineen (esimerkiksi 
Pummalassa pyhän Eelian, Matin kylässä pyhän Jyrin ja 
Pihlaalan kylässä pyhän Nastassian tsasounat). Aristen 
näkemyksen mukaan uskonnonvastainen propaganda 

vatjalaiskylissä ei ollut kuitenkaan uskontoa hävittänyt, 
vaan ihmiset olivat säilyttäneet kotona ikoninsa ja uskon- 
nolliset kirjansa.54 

Aristen kiinnostuksen vatjalaisten ortodoksiseen kan- 
sanuskonnollisuuteen selittää kenttäpäiväkirjoista ilme- 
nevä henkilökohtainen usko. Tämä on epäilemättä vai- 
kuttanut myös siihen, että Ariste onnistui parin viikon ai- 
kana tallentamaan huomattavan monipuolisen legendoja 
ja kansanuskonnollisuutta käsittävän aineiston. 

Aristen keskeisiä informantteja oli 68-vuotias Salomo- 
nida Kuzmina Lempolasta.5* Kuzmina tiesi kertoa muu- 
tamia pitkiä legendoja, ja useat ortodoksisen kansanus- 
konnollisuuden pyhät olivat hänelle tuttuja: Ilja (Elias) 
ajaa jyristäen tulivankkureilla, ajaa takaa pahoja henkiä ja 
ampuu niitä,” Ontjalta (Antonius) haetaan kirkosta apua 
hammassärkyyn, viedään ruokauhreja, rukoillaan ja ku- 
marretaan maahan asti.’ Tuttuja olivat myös Pokrovan 
päivän (Jumalanäidin suojelus) synty"? sekä kertomus en- 
keleistä ja enkeleiden sodasta perkeleitä vastaan.° Hän 
tunsi myös Jeesuksen elämäkerran ja kertoi aiheesta laa- 
jasti alkaen Marian vanhemmista Joakimista ja Annasta 
(Kuzmina ei maininnut Marian ja hänen vanhempiensa 
nimiä, vaan kutsui heitä ”vana miez i vana naizikko”): Ma- 
ria tulee raskaaksi Jumalan lähettämästä pyhästä linnus- 
ta, Jeesus syntyy ja häntä vainotaan ja piinataan; vainoojat 
eivät usko Jeesuksen ylösnousemukseen, elleivät puoliksi 
syöty kala ja kukko herää eloon, mutta ”kukko hyppi i sii- 
piikaa plakutti, i nousi laulamaa, a kala hännät häylytti i 
meni vetie. I Jumala poika noisi yliez i meni taivaasee”.* 
Kuzmina tunsi myös kansanomaisen eskatologian, jonka 
oli kuullut isoäidiltään: ennen maailmanloppua lentävät 
hopeiset, rautanokat linnut, yli merien ja metsien pajatta- 
vat, isät alkavat elää tyttärien ja äidit poikien kanssa, eikä 
synnistä tiedetä, kirkonkelloja ei kuulla, Jumala unohde- 
taan.*? On kiinnostavaa havaita, että myös aunukselais- 
syntyinen kertoja Nastja Rantsi, joka tunsi paljon legen- 
doja, oli kansanomaisen eskatologian tuntija. Myös Si- 
byllan ennustus oli Kuzminan tuntemia aiheita.54 


IRMA-RIITTA JÄRVINEN 


Ortodoksisessa Karjalassa hyvin yleinen legendatyyp- 
pi, jossa pyhät (Jumala, Jeesus, Mikalai) kulkevat maail- 
massa kerjäläisen hahmossa ja tapaavat ihmisiä erilaisis- 
sa tilanteissa, on ollut tuttu usealle Aristen vatjalaiskerto- 
jalle. Ilja Nikolajev, 54-vuotias mies Kattilan Suur-Otsas- 
ta, kertoi legendan Jeesuksesta kysymässä neuvoa, mistä 
tie menee Kattilaan. Kylvävä mies keskeytti työnsä ja neu- 
voi auliisti oikean tien, ja Jeesus lupasi, että miehillä aina 
riittää aikaa. Kylässä oli nainen alustamassa taikinaa, ja 
Jeesus pyysi taas neuvomaan tietä toiseen kylään. Nainen 
sanoi, ettei hänellä ole aikaa neuvoa, koska pitää leipoa. 
Jeesus sanoi, ettei naisilla ole myöhemminkään aikaa, ja 
heillä on myös enemmän työtä.°° Legenda on idealtaan 
tunnettu myös Karjalassa. 

Vatjalaiskylissä kerrottiin myös ortodoksisessa Karja- 
lassa tunnettua legendaa Jumalan tapaamasta miehestä, 
joka vitsasti oljilla aitaa, koska tiesi kohta kuolevansa, eikä 
siksi halunnut toisille jättää työnsä jälkeä. Jumala otti sen 
jälkeen ihmiseltä pois tiedon, koska tämä kuolee. Tais- 
to Raudalainen kertoo luvussa Näkymiä Inkerinmaan his- 
toriaan, että myös Soikkolan 1990-luvun inkerikot tunsi- 
vat legendan. 

Vatjalaiskertojien nykyhetkessä pyhistä mainittiin tär- 
keänä rukoilevien auttajana erityisesti Mikalai (Nikolaos): 
”Mikalai Tšudotvoorets oli jumala apinikka. Vot, ku juma- 
laa rukooled, siiz Mikalai tulob i avitab. Avittavad i toizet 
svätoid, kui tšysyd. Jumalanemä toze avitab.”°3 Myös or- 
todoksisessa Karjalassa Miikkulan asema suosittuna py- 
hänä on ollut vahva, hänet mainitaan auttajana vielä ny- 
kypäivänä.*9 

Useat Aristen kertojista puhuivat Paraskeva Päätnitsan 
(Paraskeva Ikoniumilainen) ikonista ja kirkosta:?° paikka 
on ollut ilmeisen tärkeä ja pyhä. Iljussan kylän kirkos- 
sa oli Paraskevan ikoni, ja kirkon lähellä on paikka, jos- 
sa kivessä ovat ikään kuin ihmisen jäljet — puhuttiin, että 
Paraskeva on seissyt siinä. Kiven päälle askelten jälkiin 
kaadettiin vettä, ja silmiä valeltiin parannustarkoitukses- 
sa tällä vedellä. Domna Vasiljev kertoi Aristelle, että kun 

oli sairautta, aina luvattiin mennä Iljussaan käymää, ”siz 
i mentii, i pallo avitti”. Tähän pyhään paikkaan liittyy 
myös legenda koivussa olleesta (Paraskevan?) ikonista, 
jota paimen löi ruoskalla, mutta ruoska jäi koivuun kiin- 
ni; jäljet olivat vielä nähtävissä. Iljussan legenda sisältää 
samoja kertomusmotiiveja kuin edellä mainittu Kuremä- 
keen liittyvä legenda, josta inkerikko Maria Hauki puhui 
Lauri Laiholle (ikoneista setoilla katso Kristi Salven lukua 
tässä kirjassa). ?? 

Ihmekertomusten avulla myös keskusteltiin ja neuvo- 
teltiin uskonkysymyksistä sekä käsiteltiin uskonnonvas- 
taisen propagandan näkemyksiä, jotka kertomuksen ihme 
todisti vääriksi. Aristelle kerrottiin, että Kiovassa oli risti 
(mahdollisesti ikoni) kirkossa alkanut itsestään maalau- 
tua kullanväriseksi. Ensin tämän oli todennut suntio, joka 
kertoi asiasta papille, ja he yhdessä kävivät sitä katsomas- 
sa. Kommunistit kuulivat asiasta, ja yksi heistä oli ampu- 
nut ristiä revolverilla, jolloin siitä oli alkanut valua verta 
kuten Jeesuksesta, jota iskettiin kylkeen. Kommunisti sa- 
noi, että tämä ei ole verta vaan ruostetta. Ikoni vietiin pois 
kirkosta kolme kertaa, ja se aina palasi takaisin samaan 
paikkaan, kunnes se lopulta jätettiin paikoilleen.” 

Aristen vatjalaiskeruiden perusteella voi todeta, että 
uskonnon aihepiiriin liittyvä kertomusperinne on ollut 
hyvin samankaltaista ortodoksisessa Karjalassa kuin vat- 
jalaisten keskuudessa, ja voisi olettaa, että samat kerto- 
musaiheet ovat myös inkerikkojen keskuudessa olleet 
tunnettuja ja käytössä. Toisaalta inkerikkojen keskuudes- 
sa on kalevalamittaisen laulun avulla ilmaistu uskonnon 
aihepiiriin kuuluvia aiheita ja mielikuvia, kun taas vatja- 
laisilta tällaisia lauluja ei tunneta. Vatjalaisilta samoin 
kuin inkerikoilta, karjalaisiin ja setoihin verrattuna, puut- 
tuvat myös kokonaan luostarien perustamiseen ja luosta- 
reissa käymiseen liittyvät ihmekertomukset. Toisaalta pai- 
kallisista kirkoista ja tsasounista tällaisia legendoja näyt- 
täisi olevan, kuten esimerkiksi Iljussan kylän pyhän Pa- 
raskevan ikoniin kytkeytyvät ihmekertomukset. 


470 


Viitteet 


Vinokurova 2005, 136. 


2 Kuusi 1955, 146. 
3 Haavio 1961, 113. 
4 Haavio 1961, 111-118; Katso myös Ergo-Hart Västrikin lukua 


tässä teoksessa. 

5 Salve 2005, 8. 

6 Kuusi 1955. 

7 Laitila 1998, 384. 

8 Akiander 1849, 174-176. 

9 Västrik 2007, 155-156. 

ro Laitila 1998, 395. 

II Geertz 1973, 95. 

12 Järvinen 2005. 

13 Stark 2002, 30. 

14 Vrt. Järvinen 2004, 223—227. 

15 Vrt. Laitila 1998, 395-398. 

16 Järvinen 2004, 62-64. 

17 Timonen 2004, 126-136. 

18 SKVR III: 3493; SKS KRA. E. Enäjärvi-Haavio 727-730, 733, 
769-771, 790, 798. 1936; A. Laiho 3296. 1940; L. Laiho 5236. 
1940. 

19 SKS KRA. Uus-Vyötermaa. E. Enäjärvi-Haavio 738. 1936. 

20 SKS KRA. Viron Inkeri, Vanhakylä. L. Laiho 5164. 1940. 

21 SKS KRA. Viron Inkeri, Vanhakylä. L. Laiho 5161. 1940. 

22 SKS KRA. Väikylä. E. Enäjärvi-Haavio 797. 1936. 

23 SKS KRA. Viron Inkeri, Väikylä. L. Laiho 5226. 1940. 

24 SKS KRA. E. Enäjärvi-Haavio 796, 797. 1936; L. Laiho 6138. 
1940. 

25 SKS KRA. Viron Inkeri, Vanhakylä. L. Laiho 5167. 1940, Väiky- 
lä. L. Laiho 5229. 1940. 

26 SKS KRA. Viron Inkeri, Vanhakylä. L. Laiho 5186. 1940. 

27 SKS KRA. Viron Inkeri, Saarkylä. L. Laiho 6131. 1940. 

28 SKS KRA.V. Salminen 2963. 1930. 

29 SKS KRA. Narvusi, Räkälä. K. Salminen 84. 1930; Viron Inke- 


ri, Saarkylä. L. Laiho 3297. 1940. 

30 SKS KRA. Viron Inkeri, Saarkylä. L. Laiho 6132. 1940. 

31 SKS KRA. K. Salminen 84. 1930. 

32 Järvinen 2004, 192-197. 

33 Paul Aristen vuonna 1942 Inkeristä tallentama aineisto, Eesti 
Rahvaluule Arhiiv (ERA Ariste 1942). 

34 SKS KRA. Alava VIA: 1031, 1035; SKVR III3 4426. 


INKERIKKOJEN JA VATJALAISTEN KANSANOMAISESTA USKONNOSTA 


65 
66 
67 
68 
69 
70 
71 

72 
73 


SKS KRA. Alava VIA: 1073-1074 (Petoi Vyöterinpoika, Tarinai- 


si, Soikkola). 

Haavio 1936, 11-12. 
Järvinen 2004, 147-152. 
SKS KRA. Alava VIA, 926. 
Järvinen 1981, 124-141. 
SKVR III3: 2313. 

Ks. Järvinen 1981, 162—163. 
SKVR IIB: 2298. 

Haavio 1955, 76—83. 

SKS KRA. Väikylä. A. Laiho 1988. 1937. 
Järvinen 1981, 37-41. 


SKS KRA. Vanhakylä. O. Niemi 652. 1938; AT 752A: Vapahtaja 


riihellä. 


SKS KRA. Saarkylä. L. Laiho 6034. 1939—40. 


SKS KRA. Väikylä. L. Laiho 5196. 1937. 


Ergo-Hart Västrik, suullinen tiedonanto 29.8.2008. 


Västrik 2007, 181—183. 

Tsvetkov 1931, ks. Västrik 2007, 183. 
Västrik 2007, 183. 

Talve 1990; Västrik 2007, 186—188. 
Västrik 2007, 196-197. 

Västrik 2007, 199. 

Västrik 2007, 189. 

ERA Ariste 1942, II: 21. 

ERA Ariste 1942, 21: 44. 

ERA Ariste 1942, 87-88: 137 

ERA Ariste 1942, 31-31: 76. 

ERA Ariste 1942, 34—35: 80. 

ERA Ariste 1942, 36: 81. 

Ks. Järvinen 2004, 169-162. 

ERA Ariste 1942, 32: 77. 

ERA Ariste 1942, 142, 203, 206. 
ERA Ariste 1942, 127: 1. 

ERA Ariste 1942, 215: 24, 236: 29. 
ERA Ariste 1942, 142: 20. 

Järvinen 2004, 131. 


ERA Ariste 1942, 135-136, 215, 222, 241. 


ERA Ariste 1942, 222—223: 7. 
SKS KRA. L. Laiho 5196. 1937. 
ERA Ariste 1942, 242-243: 44. 


IRMA-RIITTA JÄRVINEN 


https://doi.org/ 10.21435/ skst.1467 


Lähteet 


Arkistolähteet 


Eesti Rahvaluule Arhiiv (ERA) 
Käsikirjoituskokoelmat, Tartto 
Paul Aristen kokoelma Inkeristä. 1942. 


Suomalaisen Kirjallisuuden Seuran arkisto (SKS KRA) 
Perinteentutkimuksen ja nykykulttuurin kokoelma 


Kirjallisuuslähteet 


AT = Aarne, Antti £ Thompson, Stith 1987: The Types of the Folk- 
tale. Folklore Fellows Communications 184. Toinen painos. 
Helsinki: Suomalainen Tiedeakatemia. 

Geertz, Clifford 1973: The Interpretation of Cultures. New York: 
Basic Books. 

Haavio, Martti 1936: Über Orientalische Legenden Und Mythen 
in Grenz-Karelien Und Aunus. Studia Fennica 2. Helsinki: 
Suomalaisen Kirjallisuuden Seura, 1-53. 

Haavio, Martti 1955: Kansanrunojen maailmanselitys. Helsinki: 
WSOY. 

Haavio, Martti 1961: Kuolematonten lehdot. Sämpsöi Pellervoisen ar- 
voitus. Helsinki: WSOY. 

Järvinen, Irma-Riitta (toim.) 1981: Legendat. Kansankertomuksia 
Suomesta ja Karjalasta. Helsinki: Suomalaisen Kirjallisuuden 
Seura. 

Järvinen, Irma-Riitta 1990: Aili Laihon päiväkirja Viron Inkeris- 
tä kesällä 1937. — Pekka Laaksonen & Sirkka-Liisa Mettomäki 
(toim.), Inkerin teillä. Kalevalaseuran vuosikirja 69-70. Helsin- 
ki: Suomalaisen Kirjallisuuden Seura, 15—45. 

Järvinen, Irma-Riitta 2004: Karjalan pyhät kertomukset. Tutkimus 
livvinkielisen alueen legendaperinteestä ja kansanuskon muutok- 
sista. Suomalaisen Kirjallisuuden Seuran Toimituksia 962. 
Helsinki: Suomalaisen Kirjallisuuden Seura. 

Järvinen, Irma-Riitta 2005: ”Hän Jumalan sanan jätti moah.” Kar- 
jalaisten legendojen etiikkaa. -Pekka Laaksonen & Seppo 
Knuuttila & Ulla Piela (toim.), Kansanetiikkaa. Käsityksiä hy- 
västä ja pahasta. Kalevalaseuran vuosikirja 84. Helsinki: Suo- 
malaisen Kirjallisuuden Seura. 

Kuusi, Matti 1955: Pakanuuden ja kristinuskon murros suomalai- 
sen kansanrunouden kuvastimessa. — Novella Plantatio. Suo- 
men kirkkohistoriallisen seuran juhlakirja Suomen kirkon juhla- 
vuotena. Suomen kirkkohistoriallisen seuran toimituksia 56. 
Helsinki: Suomalaisen Kirjallisuuden Seura, 146—164. 


471 


https://doi.org/ 10.21435/ skst.1467 


Laitila, Teuvo 1998: Kansanomainen ja kirkollinen ortodoksisuus 
Raja-Karjalassa. — Pekka Nevalainen & Hannes Sihvo (toim.), 
Karjala. Historia, kansa, kulttuuri. Suomalaisen Kirjallisuuden 
Seuran Toimituksia 705. Helsinki: Suomalaisen Kirjallisuu- 
den Seura, 383—415. 

Salve, Kristi 2004: Vepsäläisten folkloresta. — Lassi Saressalo 
(toim.), Vepsä. Maa, kansa, kulttuuri. Suomalaisen Kirjallisuu- 
den Seurann Toimituksia 1005. Helsinki: Suomalaisen Kirjal- 
lisuuden Seura, 86-118. 

Stark, Laura 2002: Peasants, Pilgrims, and Sacred Promises. Ritual 
and the Supernatural in Orthodox Karelian Folk Religion. Studia 
Fennica Folkloristica 11. Helsinki: Suomalaisen Kirjallisuu- 
den Seura. 

SKVR = Suomen Kansan Vanhat Runot III 1924. Länsi-Inkerin ru- 
not. Toim. Väinö Salminen. Suomalaisen Kirjallisuuden Seu- 
ran Toimituksia 139. Suomalaisen Kirjallisuuden Seura: Hel- 


sinki. 


472 


Talve, Ilmar 1990: Matka vatjalaisiin 1942. — Pekka Laaksonen & 
Sirkka-Liisa Mettomäki (toim.), Inkerin teillä. Kalevalaseuran 
vuosikirja 69-70. Helsinki: Suomalaisen Kirjallisuuden Seura. 

Timonen, Senni 2004: Minä, tila, tunne. Näkökulmia kalevalamit- 
taiseen kansanlyriikkaan. Suomalaisen Kirjallisuuden Seuran 
Toimituksia 963. Helsinki: Suomalaisen Kirjallisuuden Seura. 

Tsvetkov, Dimitri 1931. Vadja keelenäide. Eesti Keel 2: 57—66. 

Vinokurova, Irina 2005: Vepsäläisten mytologis-uskonnollisista 
käsityksistä. — Lassi Saressalo (toim.), Vepsä. Maa, kansa, kult- 
tuuri. Suomalaisen Kirjallisuuden Seuran Toimituksia 1005. 
Helsinki: Suomalaisen Kirjallisuuden Seura, 136-151. 

Västrik, Ergo-Hart 2007: Vadjalaste ja isurite usundi kirjeldamine 
keskajast 20. sajandi esimese pooleni. Alliktekstid, representatsioo- 
nid ja tõlgendused. Dissertationes folkloristicae Universitatis 


Tartuensis 9. Tartto: Tartu Ülikool Kirjastus. 


INKERIKKOJEN JA VATJALAISTEN KANSANOMAISESTA USKONNOSTA 


https://doi.org/ 10.21435/ skst.1467 


INKERIKKOJEN PYHÄT LAULUT 


Senni Timonen 


Ogaska, laulaja Soikkolan Uudessakylässä, aloitti yhden 
lauluistaan merkillisin säkein: 


La puhun puhas ommeena, 
laulan laukkoi valkeain! 

En 00 puhas ommeena 

enkä laukkoi valkeain; 
Jummala puhas om[meena], 
Luojoi I[aukkoi] v[alkiain]. 
Puhun miä Luojoin puhtehutta, 
Jumalaisen valkehutta.' 


Mitä tämä tarkoittaa? Miksi runon minä ensin ylistää it- 
seään puhtaaksi omenaksi ja valkoiseksi laukoiksi eli sipu- 
liksi, mutta saman tien peruu puheensa ja ilmoittaa ome- 
nan olevan Jumala? Hevaan Tönttölän tuntematon laulaja 
vielä nimeää runon — se on Noita-virsi tai Onnen virsi — ja 
selventää Jumalan puhtauden luonnetta: 


Tuo on syömättä hyvä, 
katsomatta kaunikkainen, 


pesemättä puhtahainen.? 


Omena-aloitus esiintyy inkerikkojen lauluissa ja kertoo 
siis jotakin juuri heistä. Jumala on omena, sipuli! Juma- 
la, jota ei tarvitse syöttää eikä pestä, eikä katsoa eli hoitaa. 
Kenen näkökulmasta tätä jummalaa kuvataan? Mitä on 
hänen edustamansa puhtehus ja valkehus? Mitä tekemis- 
tä tässä on noidilla ja onnella? Millaisia ovat laulut, joissa 
puhutaan jumalan puhtautta ja valkeutta? Pyhiä lauluja? 


SENNI TIMONEN 


Seuraavassa hahmottelen inkerikkojen pyhiä lauluja. 
Rajoitan pyhän käsitteen tässä yhteydessä kristilliseen 
mielikuvastoon. Se on keskeisessä asemassa ennen kaik- 
kea runoissa, joita tavataan sanoa legendarunoiksi. Näi- 
tä ovat Kristuksen syntymästä ja kuolemasta kertova niin 
sanottu Luojan virsi -sikermä (Marjavirsi, Saunanhaku- 
virsi, Tapanin virsi, Lapsenetsintävirsi, Ylösnousemusvirsi ja 
Hiiden sepän kahlinta) sekä Kristuksen ja muiden pyhien 
toimintaan liittyvät runot Silta ja kirkko, Niukahdusluku, 
Viron orjan virsi ja Mataleenan virsi. Taustalla ja tarpeen 
tullen mukana ovat muutkin runojen kristilliset ainekset, 
joita löytyy paljon. Keskeiset pyhät laulut säilyivät vain 
Länsi- ja Keski-Inkerin inkerikkokylissä. Keskityn tämän 
alueen runostoon, mutta pidän taustalla mukana myös 
Kannaksen piirin inkerikkojen runoja. 

Pyrin näkemään inkerikkojen pyhän lauluston koko- 
naisuutena: Minkälainen olympos runojen pohjalta muo- 
dostuu? Minkälainen on inkerikkojen laulullinen näke- 
mys Jumalasta tai jumalista, Kristuksesta, Mariasta, enke- 
leistä ja pyhimyksistä sekä synnistä ja rangaistuksesta, tai- 
vaasta ja helvetistä? Kuuluvatko runot ja aiheet jollain ta- 
valla yhteen, ja jos kuuluvat, miten? Tavoittelemani ko- 
konaisuuden näkökulmasta kertovien pyhien laulujen ni- 
meäminen legendalauluiksi tuntuu ahtaalta. Inkerikko- 
runojen pyhä sfääri ei rajaudu tähän lajiin, eikä edes sii- 
hen kuuluvien kertovien laulujen luonnetta tyhjennä 
sana legenda. Siksi puhun pyhistä lauluista. 

Lähtökohtana on oletus ortodoksisesta uskonnosta 
yhtenä inkerikkoidentiteetin keskeispiirteistä. Jos näin on, 
omilla pyhillä lauluilla on täytynyt olla heidän kulttuuris- 

Kaporkan kylän rukoushuone eli tsasouna Keski-Inkerissä vuonna 1911. SKS. 


saan merkittävä asema. Inkerikkojahan alettiin kastaa 
1200-luvulta alkaen, ja suurten kauppateiden läheisyydes- 
sä he olivat tutustuneet kristillisiin mielikuviin aiemmin- 
kin. 1400-luvulla Inkerissä oli jo huomattava kirkkojen, 
pyhättöjen ja luostareiden verkosto.5 1600-luvun luteri- 
laistamispaineissa heistä valtaosa pakeni mieluummin 
Venäjälle kuin vaihtoi uskoa, ja ne jotka jäivät, paljolti vas- 
tustivat ja valittivat ikoniensa tuhoamista ja muita pakko- 
toimenpiteitä sekä ilmaisivat halunsa pysyä isiltään peri- 
mässään uskossa.* Pitkään on ajateltu, että todellinen kris- 
tillistyminen eli kristinuskon tiedollinen omaksuminen 
oli inkerikkojen keskuudessa hidasta ja osin tuloksetonta, 
mutta tosiasia on, kuten Ergo-Hart Västrik on osoittanut, 


474 


että tiedot inkerikkojen ja vatjalaisten uskonnosta 1500-lu- 
vulta 1800-luvulle on saatu yksinomaan ulkopuolisten 
laatimista lähteistä. Kirjoittajat, olivat he 1500- tai 1700- 
luvun ortodoksisia kirkkohenkilöitä tai 1600-luvun lute- 
rilaisia käännyttäjiä tai 1800-luvun suomalaisia runon- 
kerääjiä, eivät kunnolla tunteneet kansan uskonnollisia 
käsityksiä. He tulkitsivat vähäisiä tietojaan niistä omien 
linssiensä lävitse.? Nykytutkimus tiedostaa inkerikkojen 
kansanhurskauden synkretistisen luonteen, mutta runo- 
aineistojen suhde sekä siihen että kirkon ortodoksiseen 
perinteeseen on pitkälti pohtimatta. Tässäkin rajoitun ru- 
nomaailmaan, joka — niin pyhää kuin onkin, niin dialo- 
gisessa suhteessa kirkkoon ja kansanhurskauteen kuin 


INKERIKKOJEN PYHÄT LAULUT 


https://doi.org/ 10.21435/ skst.1467 


onkin — eli sittenkin omassa erityisessä kentässään: lau- 
lussa, poeettisessa kielessä ja mielikuvituksessa. 

Varhaiset arvioijat huomioivat inkerikkojen pyhiä lau- 
luja vielä vähemmän kuin heidän uskontoaan. Kirkkojen 
edustajat eivät yleensä ymmärtäneet paikallista kieltä, ja 
runonkerääjät, jotka sitä taisivat, eivät pysähtyneet mietti- 
mään mistä lauluissa puhutaan. Poikkeuksiakin oli. Katti- 
lan luterilaisen kirkkoherran poika Oskar Groundstroem 
oli kiinnostunut uskonnollisesta tematiikasta. Keski-inke- 
riläisessä Keski-Ruitsan (Desjatskajan) kylässä hän kirjasi 
vuonna 1861 laulaja Okoin kanssa käymäänsä keskuste- 
lua Ylösnousemusvirrestä: 


Tämä laulu on oikeastaan ajoista ennen maailman syntyä, 
arveli Okoi, ja kertoo, miten saimme nykyisen Jumalam- 
me, joka ei ole kukaan muu kuin Luojan poika. Tässä 
kylässä on vallalla niin perinpohjainen kristillisten ja pa- 
kanallisten käsitteiden sekaannus ja hämmennys, etten 
voinut päästä selville, näinkö he ehkä meidän nykyisellä 
Jumalallamme tarkoittivat Kristusta. Kolminaisuusoppi oli 


tässä kylässä myös ”terra incognita”.? 


Groundstroem siis pitää inkerikkojen uskontokäsityksiä 
vääränlaisina — oikean ymmärryksen perusta olisi kolmi- 
naisuusoppi ja Isän ja Pojan ero. Toisaalta hänellä on kor- 
vaa inkerikkojen laulun virityksille: ”Yleensä ovat laulut 
heistä jotakin pyhää”, hän sanoo, ”ja niitä lauletaan kun- 
nioituksella ja juhlallisella äänellä”.9 Kuvaus sopii pyhiin- 
kin lauluihin ja Ylösnousemusvirteen erityisesti. Myös se- 
tot ja karjalaiset, joilla oli omanlaisensa pyhien laulujen 
varastot, pitivät runoa Kristuksen kuolemasta korkeassa 
arvossa. Setolaulajan mukaan Jeezuse surm oli niin pyhä 
”Jumalan laulu”, että oli synti esittää siinä tavalliseen ta- 
paan säkeiden perässä ”jälkiloilotuksia”.'* Karjalainen lau- 
laja taas kertoi, että joka kerta kun Ylösnousemusvirttä keh- 
rätessä laulettiin, talon ympärille kiertyi Jumalan suojele- 
va köysi." 

Maailma syntyy 


Okoi siis ajatteli, että hänen runossaan kerrotaan asioista 
ennen maailman luomista. Että vasta Jumalan, joka hä- 
nen käsityksensä mukaan oli Jumalan poika, noustua 
haudasta syntyi nykyinen maailma. Tätä tulkintaa on syy- 
tä tarkastella lähemmin. 

Okoin teksti on päällisin puolin inkerikoilla yleinen 
Ylösnousemusvirren ja Hiiden sepän kahlinnan yhdistelmä: 
”Kaiken valta” eli ”meijän Luojuemme” ja Jumalamme 
kuoletetaan syvään hautaan. Kun aurinko sulattaa naulat, 
Luoja pääsee kuolemasta ja lähtee Hiitelään, missä Hiien 
seppo takoo ”Jumalan kuristuspuita”. Sepän kokeillessa 
Luojan neuvosta tuota puuta omaan kaulaansa, Luoja lu- 
kitsee kahleen sepän kaulaan: ”Seiso siin kuin seinä, asu 
siin kuin aita!” 

Groundstroem toteaa, ettei hän saa tekstistä muuta 
tolkkua kuin sen, että kyseessä on Jumalan voitto paholai- 
sesta, joka jää kaulakahleisiin. Muut inkerikkolaulajat täs- 
mentävät tapahtuman paikallisia ja ajallisia ulottuvuuksia. 
Paholainen jää ”ikisalpaan” maailman keskusvuorelle, 
”Hiien vuoren kukkulalle”, tai, toisen tulkinnan mu- 
kaan, maailman ”kannan” eli maailmanpylvään ikuisek- 
si kannattajaksi: 


”Kiljus siinä hiitehinen, 
kalju kannan pyörähinen, 


kiljuk ilmonen ikää!”3 


Ikuisuudellakin on rajansa, selvitti Okoi. Ihmisen toimin- 
nalla on näihin rajoihin vaikutuksensa: 


Jokainen ihmisen tekemä synti kuluttaa, eukon väitteen 
mukaan, paholaisen kaulakahleita. Niin kauan kuin ne 

(nimitt. kahleet) kestävät, maailmakin pysyy, mutta kun 
kahleet kuluvat loppuun, niin tulee maailmankin loppu 


— silloin piru on valloillaan. 

Okoin näkemyksen siitä, että maailma syntyi vasta ylös- 
nousemuksen ja pirun kahlinnan jälkeen, voisi ymmärtää 
näin: Maailma (eli maailman järjestys, pyhyyden ja pahuu- 
den voimasuhteet) syntyi silloin kun ”meiän Jumaluem- 
me” nousi kuolemasta ja voitti pirun vallan. Maailma lop- 
puu silloin kun piru voittaa Jumalan. Ihminen vaikuttaa 
taisteluun valitsemalla puolensa. Groundstroem kertoo 
Okoin sanoneen, että maailmanloppu on väistämätön: 
”Koska syntiä tehdään, täytyy hänen lopuksi päästä irti teh- 
däkseen maailmasta lopun.” Sanat voi tulkita niinkin, että 
maailman on joka tapauksessa määrä loppua. Synninteon 
takia se tulee tapahtumaan juuri näin. 

Yleensä runojen maailmansyntykuvat liittyvät fyysisen 
kosmoksen alkuperään. Maailmansyntyruno, joka Inke- 
rissä kertoo erityisesti taivaanvalojen — auringon, kuun ja 
joskus tähtienkin — synnystä mereen särkyneen linnun- 
munan palasista, kuului inkerikkojen keskeisiin myyttei- 
hin. Niin esikristillinen kuin runo onkin, siinä tapahtuu 
pyhää liikehdintää. Kun tuuli kaataa linnun pesän muni- 
neen mereen, Kannaksen inkerikot laulavat: ”Toi Jumala 
suuren tuulen”, tulkiten näin maailmankaikkeuden alku- 
sysäyksen Jumalan aikaansaannokseksi.'* Keski-Inkerin 
inkerikkokylissä tuuli on usein ”Ukon tuutsa”,7 mutta 
sen vastapainoksi aurinko ja kuu inspiroivat pyhiin li- 
säyksiin runon lopussa. Groundstroem raportoi tähänkin 
aiheeseen liittyvän keskustelun. Edellä mainitun Okoin 
laulaessa olivat läsnä myös Andrei Ivanow ja hänen vai- 
monsa Olena. Okoi esitti Maailmansyntyrunoa: miten 
pääskylintu haravoi merestä munansa osia, ja valkuaises- 
ta tuli päivä ja ruskuaisesta kuu. Runon lopussa kerrotaan, 
aika sekavasti, miten aurinko ja kuu asetettiin puuhun 
paistamaan tasaisesti köyhille ja rikkaille. Vaikuttaa siltä, 
että Olena, joka silloin tällöin ”sekoitti” Okoin säkeitä, sai 
aikaan loppulisäyksen.?$ Groundstroem kertoo: 


Tässä sukeutui ”kirjallinen” riita (litterär tvist) Olenan ja 


Okoin kesken. Edellinen väitti, että viimeiset säkeet kuu- 


luivat tähän runoon, Okoi sitä vastoin arveli, että Jumalan 

poika oli tuonut auringon ja kuun, kuten hän lupasi toi- 
sessa laulussa esittää. Andrei Ivanow, kylän vanhin ja pa- 
ras laulaja arveli, etteivät eukot tiedä mitään. Munan val- 
kuaisesta ja ruskuaisestahan aurinko ja kuu ovat alkuisin; 


haravakin oli kultainen, tuumaili ukko.'9 


Inkerikkorunoston kannalta kaikki kolme olivat oikeassa. 
Ensinnäkin inkerikkojen Maailmansyntyrunon esikristilli- 
nen pääversio oli Andrei Ivanowin pelkistetyn munakes- 
keisyyden kannalla.?* Toisekseen inkerikot lauloivat sel- 
laistakin munamyytin muunnelmaa, jonka huipennuk- 
sena taivaanvalot asetetaan tasaisesti loistamaan köyhille 
ja rikkaille,” kuten Olena sanoi. Kolmanneksi inkerikoil- 
la todella oli Päivän päästö -myyttirunon legendaversio,?? 
jossa Jumalanpoika tai Neitsyt Maria pelastaa ihmisille 
taivaanvalot. Sen kannalla oli Okoi, ja ”väitettänsä hän 
vahvisti laululla, jossa oli samanlainen sisällys”, sanoo 
Groundstroem. 

Päivän päästö -laulussaan Okoi luonnehtii aluksi mui- 
naista pimeyttä, jolloin teitä kopeloitiin käsin ja vilja kyl- 
vettiin tuohuksen valossa. ”Jumalaisen ainoi poikoi” läh- 
ti päivän etsijäksi, kädessään omena ja ”laukka” eli sipuli 
sekä viinaa ja olutta. Omena ja sipuli esiintyivät myös 
edellä Ogaskan runossa. Voiko niitä pitää jumaluuden 
attribuutteina? Kun Jumalanpojan tielle ilmaantui joki, 
hän heitti siihen omenan ja sipulin, ja joki hajosi kahtia. 
Kun tielle ilmaantui kivi, hän heitti sen päälle mettä ja 
olutta, ja kivi halkesi. Näin syntyi ”ijänikäinen” tie: 


Käyvä Unnon, käyvä vennon, 
käyvä luojon lapsinen, 
Jumalaisen joukunen. 
Jumalaisen poiko aino 


alkoi mennä tietä myö — — 
Jumalanpoika kulki tätä ikutietään kunnes löysi taivaan- 


valot katajikosta, otti päivän olalleen ja kuun kupeelleen 
ja palasi ”tälle mailla mairehelle, ilmalle iki hyvillä”. 

Aurinko ja kuu olivat siis olleet kaukana, joillain muilla 
mailla ja ilmoilla. Lopuksi Jumalanpoika asettaa päivän 
alaoksille, mutta siellä se ei paista tasaisesti, vaan valo 
paistaa vain köyhille, ei rikkaille. Viimein hän saa taivaan- 
valot asetetuksi oikein: 


Jumalaisen poiko aino 
laati oksien ylälle, 
kohetteli hän kuuhutta, 
parenteli päivyttä, 

siitt päivä tasasin paistoi, 


kohallen kuu kumotti.?4 


Taivaanvalojen asetus kuuluu inkerikkojen keskeisiin py- 
hiin teksteihin. Sitä muunnellaan ja muistetaan erilaisis- 
sa yhteyksissä. Joskus auringon ja kuun tasavertaisesti 
asettajina esiintyy muitakin, esimerkiksi pääskylintu mu- 
namyytissä? tai Neitsyt Maria lastaan etsiessään.?* Joskus 
loppukuvassa ovat mukana myös tähdet: 


Siit päivä tassaisin paistoi, 
kuu tarkasti kumoitti, 
pakkasella paremmin paistoi, 


tähet löivät tärrinkii.? 


Niin Päivän päästö- kuin Maailmansynty-runon loppupon- 
tena Taivaanvalojen asetus on voimakas demokraattinen 
kannanotto. Pitäessään taivaanvalojen asetusta alkuperäi- 
seen aurinko ja kuu -myyttiin kuuluvana jumalantekona 
Okoi näyttää jälleen tulkitsevan maailman alun ei vain 
kosmoksen osien vaan yhtä lailla uuden järjestyksen tule- 
misena. Valot tuodaan pimeyden keskelle ja asetetaan rik- 
kaille ja köyhille "tasasin", aloittamaan niin kosmoksen 
kuin ihmisten uutta aikaa. 

Tietoisuus kosmoksen pyhäsyntyisyydestä ei rajoitu 
pyhiin lauluihin, vaan levittyy läpi inkerikkojen runoston: 
”Jumalasta juttu syntyi, Maariasta maa sikisi.”? Kertovien 
runojen sankarit ja sankarittaret, lyyristen runojen minät 

ja loitsujen ja häärunojen toimijat liikkuvat maailmassa, 
jonka jumalperäinen alku on ihmisten tietoisuudessa läs- 
nä. Tämä osoitetaan pienin mutta selvin merkein. Metsä, 
maa, tie, puut, tuuli, kuu, taivas, linnut, ihmiset, laulu- 
sanat ja jopa itse Luoja mainitaan Jumalan luomiksi tai 
omiksi: ”Oi metsä, Jumalan luoma!”; ”Hoi Luojo, Juma- 
lan luoma!”; ”Jumalainen neuvoman Luojon luotuja sa- 
noja, Jumalan opastamia”.?9 

Mallia näyttää itse Neitsyt Maria. Etsiessään kadonnut- 
ta lastaan hän puhuttelee taivaanvaloja Jumalan luomina 
ja kyselee näiltä poikaansa: ”Oi Kuu, Jumalan luoma”, ”Oi 
Päivä, Jumalan luoma”. Aurinko ja kuu käyttäytyvät tylys- 
ti, ilmaisten yllättäen tyytymättömyytensä luomistöihin. 
Näin kuu: 


Hot lien nähnyt, en sanele. 
Siun hy(v)väis miunkii saattoi 
illasta ylenömää(n), 
keski-yöllä paistamaa(n), 


aamusta alenomaa/(n).° 


”Siun hyvväis” viittaa Marian poikaan; joskus sen tilalla on 
”issois”", joskus taas ”siä hyvä” eli Maria itse. Kysymykses- 
sä on joka tapauksessa pyhä subjekti, jonka luomistekoja 
kritisoidaan. Tätä ei kuitenkaan tee runon minä, päinvas- 
toin, kertomuksen henki paheksuu moista käytöstä. 
Runoista löytyy suoraakin Jumalan luomistöiden ar- 
vostelua. Lyyrisen runon minä voi kapinoida: niin vanhem- 
mat kuin Jumala olivat ”vääriä”, tekivät väärin, luodes- 
saan minut rumaksi. Hän voi ihmetellä: Kuka lie minut 
on luonut, Jumala vai itse synti, kun olen näin onneton? 
Runon minä voi myös neuvoa: Älköön luoko Luoja toista 
niin poloista kuin minä! Saman tien hän itse tai joku toi- 
nen laulaja vaientaa epäilyt ja kapinamietteet: ”Oikein on 
Jumala luontu”; ” 
se lukkoo”.° 
Entä onni, kuka sen on luonut? Inkerikkojen lyyrisissä 


Fi pie lukkii luojan töitä, Luoja synnik- 


lauluissa on monia onnen menetyksen ja onnettomuuden 

selityksiä. Vastaansanomattomin niistä esitetään runossa, 
jonka johdantosäkeet Ogaska alussa esitti. Jumalan puh- 
tahutta puhuen, ”Jummaalan opettakkii, Luojan suuren 
neuvokkii” seuraten siinä osoitetaan, että kapinointi on 
turhaa, että onni on Jumalan luoma: 


Jumalal on onnen ohjat, 
Luojoil on lykyn avvaimet, 
kelle tahtoi, sille antoi, 

kelle loi, sille luppais; 

miulle ei luonut, ei luvannut, 
ei antanut ensinkään. 


Minun on onneni ojassa — —3 


Nyt selittyy runon nimikin, Onnen laulu. Useimmiten 
runoon sisältyy juuri väite ”Jumalall' on onnen ohjat” ja 
muita pohdintoja onnesta. Onnen laulussa voidaan ilmais- 
ta uhma-ajatuksiakin, mutta laulun viimeinen viisaus on 
juuri tämä: Jumalan luomaan onneen on tyytyminen. 

Luomistöille löytyy ulkopuolisiakin arvioijia. Merkilli- 
sessä, vain inkerikoilta tallennetussa runossa kerrotaan, 
miten mereen kasvaa puu, siihen kolme kappelia, näihin 
”kolme pyhää miestä, kolme Herran enkeliä”. He päättä- 
vät lähteä tarkastamaan tähtienluomisen tuloksia: 


Määmän maita katsomaan, 
ilmoja tähystämmään! 
Onka teillä, kui on meillä, 
onka oikein ottaavat, 


tähet tarkat taivoisessa?33 


Eräs runon laulaja sanoo nyt laulavansa ”mokkooman 
virren, mit ei voi jummala kuulla, kovakorva kannatella” 
ehkä tarkoittaen sitä, että tähtien oikein olemisen epäile- 
minenkin on Jumalan korville loukkaus.? Fi käy selville, 
keitä miehet ovat. Heidän repliikkinsä ilmaisevat, että he 


tulevat jostain kaukaa, toisesta maailmasta, jossa myös on 

tähtiä. He päätyvät hyväksyvään lausuntoon: ”Nii on teillä 
niin kuin meillä, nii on oikein otavat, i tähet on tarkoit tai- 
voisessa.” Runo ei taustoita miesten toimia, mutta puhuu 
selvästi siitä, etteivät kosmoksen luominen ja luonne ole 
itsestään selviä, vaan pohdinnanalaisia asioita.1* 

Runot sen enempää kuin laulajatkaan eivät esitä yhte- 
näistä, loogista tulkintaa maailmansynnyn tapahtumista. 
Esikristilliset myytit nivoutuvat kristillisiin, pysyvät nii- 
den vastakohtina tai uusiutuvat tunnistamattomiksi lau- 
lannan pitkissä prosesseissa. Alkumyytit näyttäytyvät ais- 
tivoimaisina kuvasarjoina: linnunmuna räiskähtää tai- 
vaalle; Jumalanpoika kulkee olkapäällään aurinko, kaina- 
lossaan kuu; pyhät miehet pulpahtavat meren puusta; 
saatana kiljuu kaulassaan kahle. Kuvat ovat keskustelun- 
alaisia — omaksuttavia ja hylättäviä, yhdisteltäviä ja erotel- 
tavia. Oikeaa tulkintaa ei ole. 


Jumala syntyy 


Kertovien laulujen maailmassa pyhät henkilöt toimivat 
useimmiten myyttisessä menneisyydessä aikojen alussa. 
Heidät näytetään usein liikkeessä: jalan, ratsain, reellä, 
veneellä. Heidän käyntinsä ja ulkoinen olemuksensa ku- 
vataan kauniiksi ja vaikuttavaksi. Esimerkiksi tiellä mat- 
kaava Neitsyt Maria on hieno ilmestys — valkoinen kuin 
vahatuohus, hienohelmainen, silkkihuivinen, kädessään 
kultainen keppi: 


Maaria, vahhain vaimo 
vaimo valkean verriin, 
kääy, käpäellöö, 
hedroihelmoi heutajaa 
puhas paitain povessa, 
silkki liinain sisässä, 
kultoi keppiyt käessa, 


hopeain ruoska vyöllä. 

Tässä runossa hän on menossa ohrapellolleen, ”kagroikaa- 
punaiselleen” eli kaura-aumalleen, kun hän näkee oksalla 
omenan, puussa pähkinän. Hän syö omenan: 


Otti oksalta ommenan, 
otti puulta päähkenäisen. 
Loi ommenan huuloilleen, 
huuloiltaan kieloilleen, 


kieloiltaan keruksilleen. 


Pienestä eleestä käynnistyy pyhä historia. Maria tulee ras- 
kaaksi: ”Tuosta tyytyi, tuosta täytyi, tuosta paksuksi pan- 
niis, lihavaksi liitteliis.”4 

Tässä kaikessa lyhykäisyydessään inkerikkojen Marja- 
virsi. Nimeän sen Omenavirreksi — inkerikkojen runos- 
sahan Maria ei syö marjaa, kuten vastaavassa karjalaises- 
sa runossa. Eevan ja Marian kuvat sekoittuvat inkerik- 
kojen omenassa toisiinsa ilman vastakohtaisuutta ja syn- 
nin varjoa. Paratiisillista viritystä korostaa myös Marian 
kulku peltopuutarhassaan sekä omena-pähkinä-formu- 
lan eroottinen symboliikka Inkerin maallisissa lauluissa, 
joissa se liittyy yleensä rakkauteen, haluun ja häihin. 

Pian Maria on taas tiellä. Karjalaisten lailla inkerikot 
rakentavat Luojan virren jaksoista laajoja ketjuja, pyhiä 
eepoksia. Omenavirsi voidaan esittää itsenäisenäkin, mut- 
ta yleisemmin sitä jatketaan kahdella vaihtoehtoisella ta- 
valla. Toisen mukaan Maria taas kulkee, tällä kertaa etsien 
yösijaa ”naisen raskaan levätä, huonokkaisen huokaella”. 
Tällekään runoaiheelle ei sovi vastaavan runon karjalai- 
nen nimi, Saunanhakuvirsi — eihän inkerikkojen Maria 
etsi saunaa, vaan lepopaikkaa yöksi. Fhkä parempi nimi 
olisi Jumalan syntymä? Näin eräs laulaja, Lenttisin vanha 
Varvana, aiheen määritti. 

Tässä, sanokaamme Syntymärunossa, Maria saapuu 
kylään ja näkee talon ikkunassa vanhan akan. Hän pyy- 
tää yösijaa. Akka vastaa, että tilaa ei ole, ja käskee Marian 
mäelle, talliin, missä ”muutkii vaimot synnyttivät poi- 

kiasse”. Kerran hän nimittää Mariaa huoraksi: ”Sinne 
männiit muutkin kurvat.”4* 

”Maaria pyhhäinen vaimo” astuu nyt hevostalliin. Ru- 
no huipentuu talviseen kuvaan: 


Jouluna Jumala syntyi, 
tallihin hepoisen luoksek, 
oroin suuren soimen luoksek, 
kaaroin karsinan etteen 
heinille lumekkahille, 
kakarille jääkkähille.47 


Kukahan akka on? Häntä luonnehditaan runossa pahaksi 
vain kerran, mutta talliin sijoittaminen on laulajien mie- 
lestä selvästi ollut alentavaa: ”Ajetaa(n) siis ['sitten'] niin- 
kuin pyhä Maaria sinne.” Desjatskajan (Keski-Ruitsa) 
Olena pohti asiaa enemmänkin. Groundstroem kertoo: 
”Hän arveli, että tuo paha eukko, joka ei antanut huonetta 
Maarialle, myöskin myöhemmin levitti epäuskoa (otro) 
ihmisten keskuuteen. Mutta runossa kerrottujen ihmeit- 
ten jälkeen alkoi kansa uskoa, että lapsi oli jumala.” 
Ihmeillä Olena viittasi Tapanin virteen, jonka hän mo- 
nen muun inkerikkolaulajan lailla esitti syntymärunon 
yhteydessä. Inkerikkojen versioissa kerrotaan, miten 
”Tahvana, hepoisen herra” menee Jortanista juottamaan 
hevosta. Hevonen kieltäytyy juomasta. Tahvanan tiedus- 
tellessa syytä hevonen antaa merkillisiä vastauksia: 1) ve- 
dessä näkyy taivaanvalojen kuvajainen: ”Kuun kuva joke- 
hen paistoi, päivöin tähti laineheen”;* 2) kuu ei paista jo- 
keen;5 3) joki on täynnä mustia matoja, kyitä ja käärmei- 
tä; tai 4) joessa on pesty saastaisia vaatteita: ”Huuhtoit 
huorat huntujasse, ripakat räpökköjässe”.5 Vain kaksi 
kertaa hevonen puhuu kristillisin termein. Hevonen sa- 
noo, että joessa on Luoja ristitty, tai, jälleen Olenan sa- 
noin: ”Jo meillä Jumala synty läävään hevosen luokse.” 
Olena vielä jatkaa kertomalla Tahvanan epäuskosta: tämä 
ei usko, ennen kuin pöydällä oleva veitsi vesoittuu, tai 

kukkopaisti herää henkiin! Näin tapahtuu, ja kukko lau- 
laa: ”Jumal synty!”5* 

Hevosen vastauksen vaihtoehdot 1-3 ovat inkerikkojen 
Tapanin virressä yleisiä. Niissä ei puhuta suoraan, vaan 
poeettisin kuvin. Tähden kuva vedessä voi olla raamatulli- 
sen tietäjien tähden etäinen heijastus. Mutta mitä tekevät 
tässä käärmeet ja huoran likavedet? Pyhien laulujen eks- 
pertti, Paroi Sakunnainen antoi selityksen. Hänen runos- 
saan Maria lapsen synnytettyään 


mäni, huuhtoi huntiaan 
Jortanaisessa joessa, 


kultaisessa lähtehessä.57 


Kun hevonen tämän jälkeen syyttää vettä huoran vaattei- 
den saastuttamaksi, on yhteys selvä. Hevonen ei inkerik- 
kojen pääversioissa edustakaan pyhän ymmärrystä, vaan 
pahuutta. Se tuomitsee Marian huoraksi, jonka kosketuk- 
sesta vedet saastuvat ja täyttyvät käärmein.* 

Toinen Omenavirttä seuraava vaihtoehto on laaja, in- 
kerikkonaisten yleensäkin suuresti suosima Lapsenetsin- 
tävirsi.? Tässä yhdistelmässä runoketjun mieli muuttuu. 
Myös Lapsenetsintävirressä Maria kulkee tiellä, yhtä ylevä- 
nä ja valoa sädehtivänä kuin löytäessään omenan tai et- 
siessään yösijaa. Nyt hän hakee kadonnutta lastaan, ”poi- 
koja pyhäistä, hetelmäistä autuasta”, hädissään kysellen 
häntä auringolta ja kuulta ja lopulta vanhalta akalta, joka 
neuvoo hänet lopulta talliin, missä lapsi, vasta nyt, syntyy. 
Lapsenetsintä voi johdattaa myös ilman Omenavirttä suo- 
raan syntymään.** Vaikka syntymää edeltävän lapsen- 
etsinnän kannalla olivat useimmat Hevaan kuulujen in- 
kerikkokylien laulajat, tutkijoille tämä tulkinta ei ole kel- 
vannut. ”Aivan luonnoton”, sanoi Julius Krohn,* ja Oskar 
Groundstroem huomautti asiasta jopa laulajalle, Keski- 
Ruitsan Olenalle: ”Kysymykseeni, miten saattoi etsiä Ju- 
malaa, joka ei vielä ollut syntynytkään, vastasi hän: Toki 
lienee hän aavistanut, että hänestä syntyy pyhä mies, mut- 
ta silti läksi hän lapsukaista etsimään.”? 

Mitä tähän sanoa? Lapsenetsintä ennen lapsen synty- 
mää tekee runosta mystisemmän, moniulotteisemman. 
Lapsenetsintävirsi näyttää olleen Inkerin naisille keskei- 
nen identiteettiruno; tämän osoittaa runon toisintomäärä 
ja eloisa, joustava käyttö. Syntymävirren lisäksi se on kyt- 
ketty mitä erilaisimpiin yhteyksiin, esimerkiksi erilaisiin 
naistenlauluihin,%4 vahvimmin kuitenkin Kristuksen kuo- 
lemaan.% Halu lapseen, huoli lapsesta, pelko ja suru lap- 
sen menetyksestä yhdisti inkerikkonaiset — joiden kult- 
tuurissa äitiys oli arvoista ehdottomimpia — tämän pyhän 
laulun kautta maailmanalun pyhään draamaan ja kaik- 
kien äitien äitiin. *$ 

Marian vaellusten mieli voisi liittyä ikonitaiteelle sa- 
moin kuin liturgisille traditioille ja myyteille ominaiseen 
aikatasojen samanaikaisuuteen. Tapahtumien järjestys ja 
yhteydet voivat vaihdella, eikä tätä tarvitse perustella, sillä 
olennaista ei ole yksityisseikkojen kronologia vaan koko- 
naisuuden kokonaisvaltainen läsnäolo. Tässä sen keskus 
on Maria, joka kulkee, kyselee, etsii. Omenaa, yösijaa, lasta. 


Jumala kuolee, jumala elää 


Inkerikkojen versio Ylösnousemusvirrestä saattaa alkaa py- 
hän aiheen määrittelyllä. Kyse on kuolemasta: ”Laulan 
Luojan kuolikkia, Jumalaisen kalmakkia — —.” Tämän jäl- 
keen runo siirtyy suoraan Luojan hautaamiseen, joka He- 
vaalla tapahtui metsään, Soikkolassa mereen: 


Jumalainen kalmattiin 
mustiin meren mutiin, 
sinisen meren sisään; 
vaskinakloil vahvittiin, 
puunauloil puotettiin, 


tinanakloil tiksettiin.7 
Kristuksen ristiinnaulitsemista, kärsimyksiä tai tappajia 


runo ei käsittele.*$ Keskeistä on haudan kuvaus. Monen- 
laisten naulojen lisäksi korostetaan haudan syvyyttä, osin 

samoin säkein kuin setojen ja karjalaisten vastaavissa ru- 
noissa: ”Syvä hauta kaivettii, syvä hauta rautapohja, yhek- 
sän sylen syvyysse, käsi on kyynär kymmenettä.” 69 Hauta 
on pimeä: ”Tuonne ei paista Luojoin päivä, kuumoittele 
kuu Jumalan.”7° 

Haudan syvyyden ja pimeyden vastakohta on aurinko, 
”päivä”. Keskeisessä asemassa runossa on rukous, joka 
kohdistetaan päivälle tai Jumalalle ja jossa pyydetään, että 
aurinko sulattaisi haudan naulat. Puhuja voi olla Maria, 
kaksi pyhää miestä, lintu tai itse Luoja: 


Niin Luoja rukoelee: 
”Tee hyvin, hyvä Jumala, 
tee tasasin, taivaan herra, 
paa sä päivä paistamaan, 
paa kuu kuumottamaan, 
sulata tinaset naklat, 
puunaklat pois puota!”7' 
Niin Jumala kuin aurinko on ”kuulevain”, ” 
päivä sulattaa naulat. Haudasta nousu kuvataan lyhyin 


älyäväin”,?? ja 


ytimekkäin säkein: ”Niin tuo Kristus pääsi pakoon”? sekä 
”Pääsi Luoja kuolemasta, katoomasta valta kaikki”.74 
Tässä sen enempää kuin karjalaisten tai setojen vas- 
taavissa runoissa ei käytetä termiä ylösnousemus; otsikko 
on ulkopuolisten muotoilema. Inkerikkojen oma nimitys 
näyttää olleen Luojan kuolenta.? Vaikka runo esiintyy inke- 
rikoilla itsenäisenäkin,”° se myös laajalti yhdistetään mui- 
hin runoihin. Edellä voi olla Lapsenetsintävirsi, kuten Kar- 
jalassa, jolloin etsivä Maria nousee runon päähenkilöksi, 
joka lopulta löytää lapsensa haudasta,” tai runon alkusä- 
keissä muistellaan lyhyesti syntymää tallissa ennen siir- 
tymistä kuoleman teemaan.” Yleisimmin runo kuiten- 
kin aloittaa laajan runoketjun. Sen vaihtelevista jatkeista 
koostuu mahtavia kuvasarjoja juuri haudasta nousseesta, 
vihollisensa musertavasta ja tuomioitaan ja opetuksiaan 
jakavasta Luojasta, joka yksin, äitinsä seurassa tai suuren 
pyhimys- ja enkelisaaton ympäröimänä kävelee, ajaa tai 

ratsastaa itse tekemillään teillä, luomiensa ihmisten kes- 
kellä, heille kerran tuomiensa taivaanvalojen alla. 

Länsi-Inkerissä Luojan kuolenta jatkuu usein runolla 
Silta ja kirkko.?9 Haudasta noussut Luoja voi lähteä liik- 
keelle suurenkin joukon kanssa: 


Pääsi Luojoi vaivan alt, 


Maariainen piinan alt. 
Luojoi juoksi tietä myöte, 

maata myöte Maariain, 
Jumala jukkaata myöte, 
sata santtia jälest”, 
tuhat muita tuttavia.?° 


Matkalla nähdään silta ja kirkko. Tapahtuu hämmästyttä- 
vä asia: Luoja kumartaa sillalle ja antaa sille kättä, mutta 
kirkon ohi hän kulkee kumartamatta, antamatta kättä. 
Tätä ”pyhät miehet nagrahtiit, enkelit imehtelliit”: 


Katsok meijän Luojo(i)jamme 
ja juta Jumaluuttamme, 
Luojoi ei kirkolle kummartaist, 


antant ei kättä kamppalilla! 


Luoja selittää oudon käytöksensä. Nyt saadaan vihdoin, 
takautuvasti, välähdys kärsimyshistoriasta. Kun juuttaat, 
metelin kansa, ajoi häntä takaa, hän vietti yönsä sillan alla 
ja silta suojeli häntä & Kirkossa sen sijaan, ”kamppalissa”, 
hänet otettiin kiinni, ”kammitsoitiin”. Tämän vuoksi kirk- 
ko ei ansaitse hänen kunnioitustaan. 

Tämä ulkonaisesti pieni episodi on mitä suurimmin 
merkityksin ladattu: kirkko, jonka pitäisi kuulua inkerikko- 
kulttuurin ytimeen, ei ansaitse kumarrusta! Kannanotto 
saa vielä enemmän painoarvoa, kun tiedostetaan mihin 
yhteyksiin se on sijoitettu: pyhän historian pyhimpien ta- 
pahtumien keskelle. Nyt nimittäin seuraa uusia mullista- 
via näkyjä Hiiden sepän kahlinta -runon säkein. Muistel- 
tuaan sillan ja kirkon kautta menneitä Luoja jatkaa mat- 
kaansa, ja vastaan tulee Hiiden sepän paja. Luoja terveh- 
tii seppää toivottaen ”Jumal' appii”, kuten tapana on. Tyly 
vastaus paljastaa sepän joukon eli ”polkan”: ”Fi tännek oo 
Jumalan tarvis, tännek on tarvis Hiiteläinen”,3 ”Juuttaan 
polkka, metelin motelin polkka”.84 Luoja kysyy, yhä koh- 
teliaasti, mitä seppä takoo, ja kuulee kyseessä olevan Ju- 
malan kuristuspuut ja kahleet. Seppä miettii, miten pak- 
su Jumalan kaula on. Luoja neuvoo seppää mittaamaan 
kahletta omaan kaulaansa. Kun seppä tekee niin, Luoja 

”lutistaa” lukon kiinni ikiajoiksi. Hiiden seppä eli saatana, 
piru, on voitettu. 

Keski-Inkerissä, joskus lännempänäkin, runosarjan 
aloittaa loitsukertomus, niin sanottu Niukahduksen luku. 
Tässä kokonaisuudessa haudasta nousu katsotaan jo ta- 
pahtuneeksi. Luoja on nyt liikkeellä hevosella, ratsain: 


Luojoi ratsaalla aijaa, 
hepoisella hiirakalla, 
kalan havven karvaisella, 


lohen mussan muotoisella. 


Joskus kerrotaan, miten ”Jumala jaloille nousi” varhain 
aamulla, kukon kiekuessa,?° joskus ”Iltoin tulta ottaes, 
pärettä virettäessä”.7 Usein hän on matkalla kirkkoon. 
Olennaista on, että kun metsässä pyy pyrähtää ja maa jä- 
rähtää, Luojan hevonen säikähtää. Se menettää tasapai- 
nonsa ja vahingoittaa jalkansa, joka ”kuohtuu”, ”niukah- 
taa”. Luoja hyppää ratsailta maahan ja alkaa etsiä tietäjää. 
Kun hän ei sellaista löydä, tapahtuu seuraavaa: 


Itse istuis kivelen. 

Käi hän itse tietäjäksi, 
tietäjäksi, taitajaksi, 
maan selällä mahtajaksi, 
lukulangan laulajaksi. 
Siit sitoi sinisen langan, 
Siit puhui punaisen langan, 
heitti heinän karvallisen. 
Lihat liitti luihen kiinni, 
luut liitti lihoihen kiinni; 
Teki päältä terveheksi, 


sisästä kivuttomaksi.39 


Parannettuaan hevosensa Luoja hyppää hevosensa sel- 
kään ja jatkaa matkaansa, joka tässä versiossa jatkuu sil- 
lan ja kirkon kautta Hiiden sepän pajaan. Tämä omalaa- 
tuinen kokonaisuus on esimerkki loitsun ja pyhän laulun 

vuorovaikutuksesta.?° Tässä tapauksessa on tulkintakysy- 
mys, milloin pyhän laulun osaksi on omaksuttu riittiteks- 
ti, loitsukertomus, milloin taas pyhä laulu on muuttunut 
loitsurunoksi. Groundstroem tietää tönttöläisestä tekstis- 
tä: ”Tätä runoa käyttävät noidat niukahduksen parantami- 
seen.”9" 

Inkerikkojen tulkinnan mukaan Luoja siis ensin etsii 
ammattiloitsijaa, mutta vasta kun ei löydä, parantaa itse 
loitsuin niukahduksen vamman. Näin hänestä tulee myö- 
hempien inkerikkoloitsijoiden esikuva, myyttinen malli. 
Niukahduksen luku voidaan tulkita malitfaksi, rukouksek- 
si,” ja oikeutetuksi jumalallisen alkuperänsä kautta: ”Ne 
on kaikki Jumala antant, avin ihmisill ett' olis pahalle 
vastus, pahalla päivällä.”94 Soikkolan Vääränojan Uljaana, 

jonka loitsurunous ilmentää tavallista rikkaampaa kris- 
tinuskon tuntemusta, on juuri tästä syystä vielä enem- 
män joutunut perustelemaan Niukahdusluvun kristilli- 
syyttä. Kun hevosen jalka oli niukahtanut, Kristus lähtee 
hänen versiossaan kysymään Jumalalta parannuslupaa: 


Rakas herra Jesuksein 
valjasti pyhhäisen varsan 
pyhäisii vaunuloi. 

Mäni ilmoitti isälle 
ylähälle taivoisee. 

Luvan antoi Luojaiseen 
ja vallan Vapahtajain, 
käski kääntyä takaisin. 

Jatkossa Uljaana vielä selventää asiaa ja omaa toimintaan- 
sa: ”Miun rakas Jesuksein, luojain, lunastajain, käski si- 
toa sinisen langan- —.” Kaksi erilaista maailmaa, noidan 
ja Jumalan, on yhdistetty ristiriidattomaksi kokonaisuu- 
deksi.?° Tässä maailmassa loitsuluku voi yhtä hyvin olla 
rukous, ja pyhä laulu (”Jumala on puhas omena”) voi olla 
Noita-laulu. 

Kokonaisuutena tämä monin vaihtelevin tavoin raken- 
tuva runosarja — Luojan kuolenta, Niukahduksen luku, Sil- 
ta ja kirkko sekä Hiiden sepän kahlinta — esittää kuvia pe- 
rustavasta alkudraamasta: hyvän ja pahan kamppailusta. 
Runoelmassa hyvä voittaa pahan. Luojan kuolennassa lan- 
nistetaan kuolema, Niukahduksen luvussa ruumiinvamma, 
Sillassa ja kirkossa petturit, Hiiden sepän kahlinnassa itse 
pahuuden ruumiillistuma, saatana. Draama jatkui inke- 
rikkojen nykyhetkessä. ”Puhuessaan” Jumalan ”kuolik- 
, ”hauvakkia”, ”puhtautta” ja ”valkeutta” näiden py- 


kia” 
hien laulujen laulajat vahvistivat hyvää, kannattelivat Ju- 
malan luomaa maailmaa. Samalla he jumalaisen aukto- 
riteetin voimalla perustelivat omaa, kokemuksestaan, tar- 
peistaan ja traditioistaan nousevaa elämänmuotoaan. Täs- 
sä sitä edustaa tietäjyys ja kirkon — ulkopuolisten saneli- 
joiden, valtarakenteen — kumartamattomuus. 


Voiko ihminen nähdä Jumalan? 


Vaikka Luojan virren ketjuissa jumalat, enkelit ja pyhät ih- 
miset kulkevat maan päällä, he näyttävät toimivan omas- 
sa esikuvallisessa sfäärissään, ilman yhteyttä ihmisiin ja 
heidän arkipäiväänsä. Herää kysymys, onko ihmisen ja 
jumalten kohtaaminen runomaailmassa ylipäätään mah- 
dollinen. 

Ainakin yksi väylä on: ihmisen viesti jumalille eli ru- 
kous. Sille näytti mallia jo itse Luoja-Jumala rukoillessaan 
haudassaan Jumalaa. Sitä viljelivät noidat ja parantajat 
loitsuluvuissaan, joita he jopa saattoivat nimittää malit- 
foiksi, rukouksiksi.? Etenkin Länsi-Inkerissä loitsuruno- 
jen alussa tai lopussa tavattiin lukea Isämeidän suomeksi 

tai venäjäksi.? Tähän asemaan on paikoin korotettu myös 
runokielinen rukous Maaria vahhaine vaimo: ”Sitte laule- 
taan 'Maaria' ja 'Isämeidän' lopuksi.”99 Useimmiten Ma- 
ria-rukous kuitenkin sisältyy itse loitsulukuihin, joissa 
muutenkin on runsaasti rukouspyyntöjä. Ne on kohdis- 
tettu paitsi Marialle'°° myös Kristukselle, ™ Jumalalle," 
pyhälle kolminaisuudellekin,'3 ja erikoistilanteissa tietyil- 
le pyhimyksille: Jyrille ja Miikkulalle,'4 Pedrolle ja Iljal- 
le,'%5 Vlaassille.'** Marian yhteydessä esiintyy ohimennen 
muitakin naisia: Katerina ja Eeva." Pyhimyksiä voidaan 
nimittää jumaliksi." Rukoiltavia pyydetään tulemaan 
apuun, lähettämään apua tai vain toteuttamaan toivottu 
tulos: parannus, karjan suojelus, sade, tyyni, pouta. 
Omakielisten kalevalamittaisten rukousten ilmaisu 
lienee saanut inspiraatiota kirkollisesta. Tässä yhteydessä 
on syytä korostaa rukousformuloiden läpäisevyyttä eli 
sitä, että niitä esiintyy kaikissa inkerikkolaulun lajeissa, 

lyyrisissä runoissa,'*? häälauluissa”° ja kertovissa runois- 
sa. Jälkimmäisissä, kuten Ylösnousemusvirressä, käy myös 
ilmi, että yhteydenotto onnistuu: Jumala vastaa teoin. 
Näin tapahtuu myös Laivaretkirunossa, joka muutenkin 
liittyy pyhiin lauluihin: vene on joskus Jumalan veistä- 
mä," ja veneen vesille laskija ja päällikkö usein itse ”Ju- 
malaisen ainoi poikoi”."* Kun myrsky nousee, vanhat 
soutajat rukoilevat päällikköään vaihtamaan heidät nuo- 
riin ja asettamaan tuulet: 


Ah, Jumala, armolliin, 
väännä tuuli Laukahasse, 
tuuli lännestä lähetä, 

paa siä allot ankkuri, 
anna airoille appiia! 

Paa siä nuoret soutamaa, 


vanhat päältä katsomaa!" 


Taaskin ”otti Luojoi kuullaksee, Jumalainen nähhäksee”, 
asetti tuulet ja vaihtoi soutajat. 

Laulajien käsitys Jumalan demokraattisuudesta näyt- 
täytyy hauskasti inkerikkojen Annikaisen virressä. Anni- 
kaisen ja ulkomaalaisen kestin rakkaussuhde päättyy mie- 
hen kaipuuseen merelle: kunpa ”Kiesus kesoin tekkiis, 
Maarian lumen sullais, saisin paatilla paeta — —.” Ja niin 
tapahtuu, ”Luoja kuulovain, Maaria älyäväin” tekee kesän, 
ja kesti pääsee merelle. Mutta nyt astuu Annikainen ran- 
nalle ja rukoilee Jumalalta kostoa: 


Tuo, Jummaala, pohjoistuulta, 
anna vastais-saetta! 

Käännä laivoi kallalleen, 
sysäele syrjälleen, 

aja ankkurit kivviin — — % 


Kuulevaiset ja älyäväiset Luoja ja Maria nostavat myrskyn 


ja kaatavat kestin laivan. Annikainen jää rannalle pilkkaa- 
maan rakkaansa tuhoa. Väkivaltainen toive toteutuu myös 

orjarunossa, jossa Jumalalle esitetään ”kultainen” rukous: 
”Polta moisio kylästä, herroin valju vallastamme, kyläs- 
tämme kymmenikko!” Jumala toteuttaa toiveen, moisio 
ja herrat palavat, ja orjat ovat vapaita laulamaan." 

Tuloksellisten rukousten kuvauksia löytyy inkerikko- 
jen runoista muitakin.” Rukouksessa kontakti jumaliin 
on silti vain sanan, kuulon ja teon varassa. Kasvoista kas- 
voihin ei jumaluutta kohdata. On kuitenkin pari runoa 
— Mataleenan virsi ja Viron orjan virsi — joissa ihminen 
ja Jumala, tai ainakin Jumalanpoika, näkevät toisensa ja 
jopa puhuvat toistensa kanssa. Näissä runoissa Jumala ei 
toteuta rukouksia eikä ihmisten hetkellisiä toiveita, vaan 
hän on tuomari, joka ilmaisee ankaran tahtonsa. 

Inkerikkojen Mataleenan virressä kerrotaan, miten 
”Matelinna, synnin vaimoi” kulkee kirkkoon varta vasten 
tätä matkaa varten teettämissään kauniissa vaatteissa. Kir- 
kon ovelta tai lattialta häntä puhuttelee — huutaen tai lau- 
laen — itse Kiesus, jota myös Luojoiksi ja Jummalaksi mai- 
nitaan. Päinvastoin kuin Silta ja kirkko -runossa, Kiesus 
tässä samaistuu kirkkoon. Länsi-Inkerissä hän ajaa synti- 
sen naisen sieltä ulos: ”Mää pois, huora, kirkostain!”, Kes- 
ki-Inkerissä puolestaan käskee tämän tulla sisään: ”Älä 
kierrä kirkoan, kampalian älä kaota!” Kiesus tietää Mate- 
liinan synnit: kolme lasta, joista yksi on tehty isän, toinen 
veljen ja kolmas kummin (kuoma) kanssa. Vaikka Matelii- 
na anoo anteeksiantoa, Kiesuksen tuomio on musertava. 
Muut voisi saada anteeksi, yhtä ei: ”Kuomasta on kovem- 
mat synnit”; ”Sitä en mä anteeksi alenna”.7 

Mataleenan virren inkerikkotekstit ovat vaihtelevia, 
osin katkelmallisiakin — kaikkiin ei edes sisälly syntien 
luetteloa tai Kiesuksen tuomiota. Tässä yhteydessä on 
kiinnostavaa, että Mateliinan hahmo samaistetaan kol- 
mesti Neitsyt Mariaan. Tällöin päähenkilö on ”Maaria py- 
häinen vaimo”, joka etsiessään kadonnutta lastaan löytää 
viitanompelijan ja teettää vaatteet, joissa jatkaa matkaa 
kirkkoon,”$ tai Mateliina, joka kirkkomatkalla näkee ok- 
salla omenan, ottaa sen huulilleen, syö sen ja ”tiintyy tii- 
neheksi”.”9 

Neitsyt Marian raskaaksitulon ja lapsenetsinnän yh- 
distäminen syntiseen, vaatteita rakastavaan Mateliinaan 
voi johtua historiallisista lainasyistä,'° mutta oletettavasti 
ristiriita teksteissä on myös elävä, koettu. Ehkä laulaja- 
naisten oli vaikea sisäistää Mateliinan ankaraa tuomitse- 
mista? Mateliinan ja Marian kauniit vaatteet, raskaaksi tu- 
lemiset ja huoraksi leimaamiset saattoivat heistä tuntua 
oikeasti saman teeman muunnelmilta. He kiinnittivät 
Mataleenaan Jumalanäidin pyhää kokemusta luonnostel- 
len hänestä naismarttyyria, epäoikeudenmukaisesti tuo- 
mittua — näin he lähes kapinallisesti uhmasivat Kristuk- 
sen toimintaa. Asia ei tietenkään ole yksiselitteinen. Tie- 
toisella tasolla laulajat ehkä omaksuivat runon sanoman, 
ainakin silloin kun esittivät runon ydinsäkeitä. Oliko niis- 
sä kuitenkin jotakin ahdistavaa? Soikkolan Oussinmäen 
Olena tuntui aivan pelkäävän säkeitä ”Huus' Kiesus kir- 
kostan’, Maaria latvalta lateli: Mää pois”, sannoo, 'huora, 

kirkostan”. Vihtori Alava kirjoitti, että näitä säkeitä ”ei 
laulaja ensin tahtonut sanella, pelkäsi synnin tulevan; 
mutta sitten rohkaistui kuitenkin ja sanoi”. 

Monitulkintaiseen Mataleenan virteen verrattuna Vi- 
ron orjan virsi vaikuttaa selkeältä myös inkerikkojen esi- 
tyksissä.?? Alkusäkeissä ”Olin orjana Virossa” orja kertoo 
minämuodossa, ettei häntä päästetä pyhinä kotiin ja että 
palkkaa maksetaan kitsaasti. Jatkossa siirrytään hän-ker- 
ronnassa sen seurauksiin. Väsynyt orja pääsee matkaan, 
vähissä vaatteissa ja nälkäisenä, vasta kun ulkona on tuis- 
ku ja pakkanen. Voimat loppuvat, ja orja kaatuu kuoliaak- 
si paleltuneena ”suin lumeen, päin vitiin”. 

Nyt tarttuvat tapahtumien kulkuun korkeat voimat. 
Ohi ajaa Luoja ”joukkoineen”: perheineen, lapsineen, or- 
jineen tai pyhien miesten tai enkeleiden kanssa. Kulku on 
paikoin mahtavaa — Luojan vaunut ovat kultaiset, hevosia, 
ajajia ja pyhiä seuraajia on runsaasti. Joskus on mukana 
myös Maria: 


Ajoi Luojoi tietä myöten, 


maata myöte Maariaine, 

tuoll oli kuus kutsarii, 
seitsen oli harmaata hevoist 
ja kaheksan kannollist, 


yheksän pyhäist miest.” 


Joskus tiellä kulkee Jumalanmiehiä ja enkeleitä ilman 
Luojaa, 4 kerran Luoja-Jumala katselee tielle taivaasta. 
Lopputulos on sama, Luoja on tarkkaavainen ja havaitsee 
kuolleen orjan. Hän käskee orjiaan, lapsiaan tai ”poisse- 
jaan”: ottakaa orjan sielu sielujen sekaan, taivaaseen, ja 
jättäkää ruumis muiden ruumiiden joukkoon. Joskus orja 
jätetään ensin Jumalan oven eteen, ja Luoja kuullessaan 
tämän lonkahuttavan ovea käskee: ”Mänkää, orjoit, katso- 
maan, mikä usta ulvottaa, veräjää vinguttaa!” Orja pääsee 
sisään."* Taivaassa Luoja taas käskee orjiaan: istuttakaa 
hänet hopeatuoliin, antakaa hänelle hopeatuoppi täynnä 
mettä. Kun orja ihmettelee, miksi tämä tapahtuu hänelle, 
vastataan, joskus orjien, joskus Luojan suulla: olet saanut 
tarpeeksi seistä ja juoda vettä orjana ollessasi. 

Pian kuolee myös isäntä ja joutuu Luojan käskystä tai- 
vaaseen, jossa hänelle tarjotaan tulinen tuoli ja tulinen 
tuoppi täynnä tervaa. Kun hän ihmettelee syytä, vasta- 
taan: olet tarpeeksi istunut, juonut mettä ja maksanut 
orjalle huonoa palkkaa isäntänä ollessasi. Isäntä nöyrtyy, 
tarjoaa orjalle palkkaa, joskus jopa rukoilee.?? Orja vastaa 
kylmästi sanoen: olisit maksanut maalla, täällä on paha 
maksaa. Joskus hän luonnehtii taivaallista tuomaria, jolle 
maallisten herrojen käräjät eivät kelpaa: 


Hoi siä ilkee isäntä, 

paha on maksakki Manalla, 
kova on kosto Tuonelassa. 
Tänne ei suutoa suvaita, 
herroin kestit ei kelpaele. 
Tänne tarkka tarvitaa, 

mies noppee nouvotaa 
luokse tuomarin totisen, 


luokse Luojoin armollisen.?$ 

Runon ytimessä ei ole niinkään köyhyyden ja rikkauden 
vastakohta kuin isännän valta-asema ja sen mahdollistama 
epäoikeudenmukainen julmuus. Juuri tätä kuvataan 
painokkaassa minämuotoisessa johdannossa. Osien vaih- 
tuminen sielujen taivaassa esitetään aineellisin kuvin, 
joiden symbolinen merkitys on kuitenkin muualla kuin 
niissä itsessään. Kyseessä on ihmisen arvo. 

Viron orjan virren Luoja-Jumala näyttää puhuvan enem- 
män palvelijoilleen kuin pelastamalleen orjalle. Hän 
on mahtimies ja käskijä mutta samalla ”totinen tuomari”: 
huolekkaasti huomioiva ja ankaruudessaan oikeamieli- 
nen. Hänen määräyksestään osat vaihtuvat, isäntä saa 
rangaistuksen ja kärsinyt orja ruhtinaallisen kohtelun. 
Vaikka tämä tapahtuu vasta sielujen taivaassa, runoa lau- 
lettaessa se tapahtuu nyt, laulamisen ruumiillisessa tilas- 
sa, kaikille heille, tavalla tai toisella vallanalaisuutta koke- 
neille, jotka esittävät ja kuuntelevat Viron orjan virttä. 


Kun jumalat kulkevat maan päällä 


Pyhien laulujen päähenkilöitä ovat Jummaala, Luojoi, 
Jumalaisen ainoi poikoi, Kiesus, Maaria, pyhät miehet 
ja enkelit. He eivät aina erotu selvästi toisistaan, kuten 
jo Groundstroem totesi. Erikoisin ilmiö on isän ja pojan 
kaksoisolentoisuus: Niin Kristusta kuin Jumalaa, tai heitä 
molempia yhdessä, voidaan tarkoittaa sanaparilla Luoja/ 
Jumala. Pyhät miehet -termiä voidaan käyttää niin pyhi- 
myksistä kuin enkeleistä, ehkä munkeista ja papeistakin, 
jumala-termiä korkeimpien lisäksi pyhimyksistä, joskus 
haltioistakin. Jopa itse Jumalanpoika-käsite on moniulot- 
teinen; joskus nimittäin vaikuttaa siltä, että Jumalaisen ai- 
noi poikoi ei välttämättä olekaan Kristus, vaan jomman- 
kumman, isän tai pojan, apulainen. Myös Marian ja Mata- 
leenan hahmot voivat yhdistyä. Tapani ymmärretään jos- 
kus Marian pojaksi. Ja kun Luojoi ja Maaria kulkevat tai 
ajavat tiellä säetyypissä ”ajoi Luojoi tietä myöten, Maa- 
riainen maata myöten”, ja jatko puhuu pelkästään Luojasta, 
herää kysymys: tarkoitetaanko Maariaisella yksinker- 

taisesti Maarian poikaa eli Luojaa itseään? 

Korkeimmassa asemassa ovat Luojoi-Jummaalat. Ru- 
noissa tapahtuu kuitenkin liikehdintää. Pyhät miehet tar- 
kastelevat heidän töitään. Pyhäinen Maaria saattaa nousta 
päähenkilöksi: juuri hän kieltäytyy kumartamasta kirkolle 
ja kumartaa sillalle, juuri hän kahlehtii Hiiden sepän." 
Hän voi käsitellä kahta jumalaa, löytää poikaisen pyhäi- 
sen tai Luojoin sillan alta ja pyytää: tule apuun, mennään 
Luojan haudalle! Sieltä he saavat Luojan pelastetuksi.? 

Vaikka inkerikkojen pyhien laulujen sarjoilla on tietty- 
jä tyypillisiä rakenteita, on ilmeistä, että yksittäisten aihei- 
den, joita tässä kutsun kuviksi, käyttö ja yhdisteleminen 
on ollut myös vapaata. Joiltakin laulajilta on tallennettu 
näitä lauluja sekä ketjuina että erillisinä kokonaisuuksina. 
Jotkut laulajat ovat kehitelleet tavallistakin radikaalimpia 
näkemyksiä, kuten yllä olevista Maria-esimerkeistä näkyy. 
Jotkut laulajat ovat suurempia pyhän alueen asiantunti- 
joita kuin toiset. Tämä kaikki vahvistaa vaikutelmaa, joka 
aineistosta muutenkin nousee: inkerikoilla on ollut runo- 
varastossaan runsaasti pyhiä ilmauksia, aiheita ja kuvia. 
Näillä aineksilla on vaihtelevia historioita: osa runoista on 
läntistä, osa itäistä perua; jotkut ovat yhteisiä vain karjalai- 
sille ja inkerikoille, jotkut ovat laajemmin suomalais-kar- 
jalais-virolaisia, jotkut tunnetaan ainoastaan inkerikkojen 
keskuudessa." Laulajille itselleen ei taustoilla kuitenkaan 
ollut merkitystä. Heille pyhät laulut näyttävät kuuluneen 
suureen, yksittäisiä aiheita laajempaan kokonaisuuteen, 
jumalallisista asioista laulamiseen. Tämän kokonaisuu- 
den sisällä he liikkuivat vapaasti yhdistellen, uutta luoden. 

Pyhien laulujen kautta inkerikot ovat puhuneet myös 
maallisesta itsestään: naisina, tietäjinä sekä historian saa- 
tossa erilaisten kirkkojen ja muiden vallanpitäjien alista- 
mina ihmisinä. Paineidenkin alla he säilyttivät toimijuu- 
tensa eli kyvyn luoda omaa runokieltään, omaa maailman- 
kuvaansa ja omaa, kirkosta riippumatonta Jumalanlau- 
luaan. Tässä pyhässä laululajissa on monta peruskerto- 
musta: Jumalan syntymä, kuolema ja voitot; Jumalan- 
äidin kokemukset; Jumalan opetukset ihmisille. On myös 

muutamia läpäiseviä piirteitä, voisi sanoa pyhiä formuloi- 
ta, jotka toistuvat mitä erilaisimmissa yhteyksissä ja itse- 
näisinäkin. Yksi niistä on rukous. Kuten nähtiin, runoissa 
rukoilevat kaikki, niin ihmiset kuin jumalat. Toinen tois- 
tuva elementti on liike: kulkeminen, sekin on yhteinen ar- 
kikyky niin ihmisille kuin jumalille. Ylhäisimmissä muo- 
doissaan kulkemisen kuvat näyttävät kuitenkin jumalille 
varatuilta. 

Jumalten kulku tapahtuu runoissa aina maan päällä, 
ei taivaassa. Maria kulkee usein yksin, etenkin silloin, 
kun juuri hänelle tapahtuu olennaisia asioita: Omena- 
virressä, Syntymävirressä ja Lapsenetsintävirressä. Ehkä hä- 
nen tehtävänsä toteutuminen vaatii yksinäisyyttä. Maria 
on kulkiessaan, kuten muistamme, läpikuultavan kaunis, 
”pyhäinen”, ”valkia-verriin”, ”vahainen”, kuin tuohus. Hä- 
nen pukeutumisensa yksityiskohtiin kiinnitetään ylen 
määrin huomiota. Hänellä on hienot, maata viistävät hel- 
mat, puhdas paita, silkkihuivi, joskus silkkisukatkin; kä- 
dessään hänellä on kultainen keppi, vyöllään hopeinen 
ruoska. Monesti laulu kuvaa Marian vain kulkemassa eikä 
jatku mitenkään, niin voimallisesti kulkemisen mielikuva 
häneen liittyy: 


Maaria pyhäinen vaimo 
kääyy käpäellöö, 

helmoin maassa heutajaa, 
sulkkuiset sukat jalass”, 


paperinen paita päällä. 


Joskus pukeutuminenkin jää kuvaamatta, olennaista on 
kulku: ”Käyp' käpäellöö, käyp' kylä kylält?.”"35 

Joissakin tilanteissa Maria nähdään suuren saaton 
keskellä loistavana päähenkilönä: 


Maaria matkaa pittää, 
tuhat on eessä enkelii, 
sata santtii jälestä, 


hän käy keskellä väkkeeä. 

paistakoo pyhäine päivä, 


kumoittakoo kultaristi!"3* 


Tässä Maria on sijoitettu kulkunäkyyn, jonkalaiset on 
useimmin yhdistetty Luojaan. Maria ja Luoja kuvataan 
toistuvasti myös myös kaksin. Kahden kulkiessa Maria 
voi olla selvästi näkyvissä, ”puhas paitain povessa, silkki- 
riepuin sisässä”,?? tai esiintyä vain Luojan toistona: ”Ajoi 
Luojoi tietä myöte, Maariainen maata myöte.”8 Usein 
hän on vain osa Luojan mahtavaa seuruetta: 


Luojoi juoksi tietä myöte, 
maata myöte Maariain, 
Jumala jukkaata myöte, 
sata santtia jälest”, 


tuhat muita tuttavia.39 


Luojakin voidaan kuvata yksin matkaamassa, esimerkiksi 
ratsastaessaan Niukahdusluvussa kirkkoon tai Päivän pääs- 
tössä hakemaan aurinkoa. Niissäkin hänelle voidaan kui- 
tenkin koota seuruetta: 


Ajoi Luoja tietä myöte, 
Maariai[nen] maata [myöte] 
ja kaksi pyhäistä miestä, 
kaksi kansan enkeliä 
hepoisella hierakalla, 
kaloihauvin karvaisella, 


lohen mustan muotoisella.4° 


Kulkemisen kuvauksia voi sanoa pyhän matkanteon for- 
muloiksi. Kun pyhistä lauluista rakennetaan laajoja, suu- 
ria kuvauksia, ovat kulkukuvat keskeisessä asemassa: ne 
ovat sitovia siltoja, jollaisia inkerikkolaulajien on osoitet- 
tu yleensäkin käyttäneen yhdistämään erilaisia teemoja, 
henkilöitä ja runoja.” Formula ei ole tietenkään pelkkää 
tekniikkaa, vaan siihen kiteytyy jotakin olennaista näke- 
mystä aihepiiristään, tässä tapauksessa jumalmaailmasta. 

Jumalten kulku tapahtuu maan päällä, samoissa mai- 
semissa joissa heitä muistelevat ihmisetkin liikkuvat. Pi- 
tolauluissa viitataan jopa tilanteisiin, joissa jumalten kul- 
ku on nähty, tai sen tuoreet jäljet havaittu. Kysellään tuli- 
jalta, kuka tervehti tätä tiellä. Vastaukseksi saadaan: ”Luo- 
jut tiellä tervehytti.”'4? Kysellään, talloitteko tullessanne 
meidän taimiamme? Vastaukseksi saadaan: 


Emme tallo taimianne 
enkä rutjo rukihinne; 
Luoja teiltä talloo taimet, 
Jumala ruttii rukihen. 
Tässä luoja ennen käynyt, 
tässä Maaria ajanut, 

täss” on luoja lapsinensa, 


Jumala perehinensä — —4 


Näissä runoaiheissa jumalten kulku leikkautuu omiin ri- 
tuaalisiin kulkuihin. Inkerikkojen häät, praasniekat ja tyt- 
töjen laulutraditiot sisälsivät toinen toistaan mahtavampia 
kulkemisia: ajoja häätalosta toiseen, laulukulkueita kylän 
kujilla, reellä ajoja laskiaisen ja tapanin pyhinä, vieraitten 
kulkuja praasniekkataloihin. Kirkollisissa tilanteissa inke- 
rikot eläytyivät myös kirkollisiin kulkueisiin juhlavine lip- 
pujen, ikonien, palavien tuohuksien ja ristien kantamisi- 
neen.'4 Ikoneissa he näkivät Kristuksen ja Marian paitsi 
yksin myös ryhmäkuvissa, joissa nämä loistavat pyhien 
joukkojen ympäröiminä. 

Runoissa, mielikuvissa ja kokemuksessa saattoivat 
näin yhdistyä niin ortodoksikirkolliset kuin inkerikkojen 
omat juhlakulkueet. Tapahtuipa niinkin, että ihminen voi 
juhlavasti kulkiessaan itse tulla jumalten kaltaiseksi. Suo- 
situssa praasniekkavirressä pitotaloon tullessa laulettiin: 


Hyvä iltaha taloihe, 
hyvä ilta, terve teille! 
Tänne meijälä tulloo, 


tulloo Loojoi joukkonee, 

Jumala perehinnee, 


Kiesus kempi-poikinee!"45 


Niin kulkemisformuloiden kielessä kuin pyhien laulujen 
hahmoissa ja teemoissa laajemminkin oma ja koettu yh- 
distyi pyhään ja esikuvalliseen. Ihmiset liukuivat jumalik- 
si ja jumalat ihmisiksi. Näin voi tapahtua silloin, kun ju- 
malten koetaan kulkevan maan päällä. 

ABSTRACT 


Ingrians, Setos and Votes: historical culture, religious 
traditions and language 


The book focuses on intangible and tangible heritage, 
language and vernacular religion of the Ingrians, Setos 
and Votes, three Finnic ethnic minorities sharing a 
long-standing identification with the Russian Orthodox 
faith. Written by 16 authors, the chapters are mainly 
based on nineteenth- and twentieth-century materials. 
The research history and collecting of folklore are also 
discussed. 


INKERIKOT, SETOT JA VATJALAISET 


The historical area of the Ingrians and Votes is located 
in Ingria, adjacent to St. Petersburg, while the Setos have 
inhabited both sides of the border of southern Estonia 
and Russia. All three groups live on the borderline of the 
Fastern and Western Churches and cultural realms. 

Currently, the Ingrian and Votic languages are 
extremely endangered, while the Seto language has 
approximately 12,000 speakers. There is a high local 
interest in the maintenance and revitalisation of all three 
languages and cultural traditions. 

